目录

[大般若波羅蜜多經卷第三百八十一 爲 1](#_Toc493792025)

[大般若波羅蜜多經卷第三百八十二 爲 9](#_Toc493792026)

[大般若波羅蜜多經卷第三百八十三 爲 18](#_Toc493792027)

[大般若波羅蜜多經卷第三百八十四 爲 26](#_Toc493792028)

[大般若波羅蜜多經卷第三百八十五 爲 34](#_Toc493792029)

[大般若波羅蜜多經卷第三百八十六 爲 43](#_Toc493792030)

[大般若波羅蜜多經卷第三百八十七 爲 51](#_Toc493792031)

[大般若波羅蜜多經卷第三百八十八 爲 59](#_Toc493792032)

[大般若波羅蜜多經卷第三百八十九 爲 67](#_Toc493792033)

[大般若波羅蜜多經卷第三百九十 爲 76](#_Toc493792034)

[大般若波羅蜜多經卷第三百九十一 霜 85](#_Toc493792035)

[大般若波羅蜜多經卷第三百九十二 霜 93](#_Toc493792036)

[大般若波羅蜜多經卷第三百九十三 霜 101](#_Toc493792037)

[大般若波羅蜜多經卷第三百九十四 霜 110](#_Toc493792038)

[大般若波羅蜜多經卷第三百九十五 霜 119](#_Toc493792039)

[大般若波羅蜜多經卷第三百九十六 霜 127](#_Toc493792040)

[大般若波羅蜜多經卷第三百九十七 霜 136](#_Toc493792041)

[大般若波羅蜜多經卷第三百九十八 霜 145](#_Toc493792042)

[大般若波羅蜜多經卷第三百九十九 霜 152](#_Toc493792043)

[大般若波羅蜜多經卷第四百 霜 160](#_Toc493792044)

[大般若經第二會序< 沙門玄則撰> 金 167](#_Toc493792045)

[大般若波羅蜜多經卷第四百一 金 168](#_Toc493792046)

[大般若波羅蜜多經卷第四百二 金 177](#_Toc493792047)

[大般若波羅蜜多經卷第四百三 金 185](#_Toc493792048)

[大般若波羅蜜多經卷第四百四 金 194](#_Toc493792049)

[大般若波羅蜜多經卷第四百五 金 203](#_Toc493792050)

[大般若波羅蜜多經卷第四百六 金 211](#_Toc493792051)

[大般若波羅蜜多經卷第四百七 金 219](#_Toc493792052)

[大般若波羅蜜多經卷第四百八 金 229](#_Toc493792053)

[大般若波羅蜜多經卷第四百九 金 238](#_Toc493792054)

[大般若波羅蜜多經卷第四百一十 金 246](#_Toc493792055)

[大般若波羅蜜多經卷第四百一十一 生 255](#_Toc493792056)

[大般若波羅蜜多經卷第四百一十二 生 263](#_Toc493792057)

[大般若波羅蜜多經卷第四百一十三 生 272](#_Toc493792058)

[大般若波羅蜜多經卷第四百一十四 生 280](#_Toc493792059)

[大般若波羅蜜多經卷第四百一十五 生 289](#_Toc493792060)

[大般若波羅蜜多經卷第四百一十六 生 297](#_Toc493792061)

[大般若波羅蜜多經卷第四百一十七 生 306](#_Toc493792062)

[大般若波羅蜜多經卷第四百一十八 生 315](#_Toc493792063)

[大般若波羅蜜多經卷第四百一十九 生 323](#_Toc493792064)

[大般若波羅蜜多經卷第四百二十 生 331](#_Toc493792065)

[大般若波羅蜜多經卷第四百二十一 麗 340](#_Toc493792066)

[大般若波羅蜜多經卷第四百二十二 麗 348](#_Toc493792067)

[大般若波羅蜜多經卷第四百二十三 麗 357](#_Toc493792068)

[大般若波羅蜜多經卷第四百二十四 麗 365](#_Toc493792069)

[大般若波羅蜜多經卷第四百二十五 麗 373](#_Toc493792070)

[大般若波羅蜜多經卷第四百二十六 麗 381](#_Toc493792071)

[大般若波羅蜜多經卷第四百二十七 麗 389](#_Toc493792072)

[大般若波羅蜜多經卷第四百二十八 麗 397](#_Toc493792073)

[大般若波羅蜜多經卷第四百二十九 麗 405](#_Toc493792074)

[大般若波羅蜜多經卷第四百三十 麗 414](#_Toc493792075)

[大般若波羅蜜多經卷第四百三十一 水 422](#_Toc493792076)

[大般若波羅蜜多經卷第四百三十二 水 431](#_Toc493792077)

[大般若波羅蜜多經卷第四百三十三 水 439](#_Toc493792078)

[大般若波羅蜜多經卷第四百三十四 水 447](#_Toc493792079)

[大般若波羅蜜多經卷第四百三十五 水 455](#_Toc493792080)

[大般若波羅蜜多經卷第四百三十六 水 463](#_Toc493792081)

[大般若波羅蜜多經卷第四百三十七 水 471](#_Toc493792082)

[大般若波羅蜜多經卷第四百三十八 水 480](#_Toc493792083)

[大般若波羅蜜多經卷第四百三十九 水 489](#_Toc493792084)

[大般若波羅蜜多經卷第四百四十 水 497](#_Toc493792085)

[大般若波羅蜜多經卷第四百四十一 玉 505](#_Toc493792086)

[大般若波羅蜜多經卷第四百四十二 玉 513](#_Toc493792087)

[大般若波羅蜜多經卷第四百四十三 玉 522](#_Toc493792088)

[大般若波羅蜜多經卷第四百四十四 玉 530](#_Toc493792089)

[大般若波羅蜜多經卷第四百四十五 玉 539](#_Toc493792090)

[大般若波羅蜜多經卷第四百四十六 玉 547](#_Toc493792091)

[大般若波羅蜜多經卷第四百四十七 玉 555](#_Toc493792092)

[大般若波羅蜜多經卷第四百四十八 玉 563](#_Toc493792093)

[大般若波羅蜜多經卷第四百四十九 玉 572](#_Toc493792094)

[大般若波羅蜜多經卷第四百五十 玉 580](#_Toc493792095)

[大般若波羅蜜多經卷第四百五十一 出 589](#_Toc493792096)

[大般若波羅蜜多經卷第四百五十二 出 597](#_Toc493792097)

[大般若波羅蜜多經卷第四百五十三 出 605](#_Toc493792098)

[大般若波羅蜜多經卷第四百五十四 出 613](#_Toc493792099)

[大般若波羅蜜多經卷第四百五十五 出 621](#_Toc493792100)

[大般若波羅蜜多經卷第四百五十六 出 629](#_Toc493792101)

[大般若波羅蜜多經卷第四百五十七 出 638](#_Toc493792102)

[大般若波羅蜜多經卷第四百五十八 出 646](#_Toc493792103)

[大般若波羅蜜多經卷第四百五十九 出 654](#_Toc493792104)

`

大般若波羅蜜多經卷第三百八十一 爲

三藏法師玄奘奉 詔譯

初分諸功德相品第六十八之三

善現,云何名爲四無所畏?善現,一切

如來應正等覺,自稱我是正等覺者.

設有沙門,若婆羅門,若天、魔、梵,若餘

世閒,依法立難,或令憶念,佛於是法,

非正等覺,我於彼難,正見無緣,以於

彼難正見無緣,得安隱住,無怖無畏,

自稱我處大仙尊位,於大衆中,正師

子吼,轉大梵輪.一切沙門,若婆羅門,

若天、魔、梵,若餘世閒,決定無能如法

轉者.是爲第一.一切如來應正等覺,

自稱我已永盡諸漏.設有沙門,若婆

羅門,若天、魔、梵,若餘世閒,依法立難,

或令憶念;佛於是漏,未得永盡,我於

彼難,正見無緣,以於彼難,正見無緣,

得安隱住,無怖無畏,自稱我處大仙

尊位,於大衆中,正師子吼,轉大梵輪,

一切沙門,若婆羅門,若天、魔、梵,若餘

世閒,決定無能如法轉者.是爲第二.

一切如來應正等覺,自稱我爲諸弟

子衆,說能障法,染必爲障.設有沙門,

若婆羅門,若天、魔、梵,若餘世閒,依法

立難,或令憶念:有染此法,不能爲障,

我於彼難,正見無緣,以於彼難,正見

無緣,得安隱住,無怖無畏,自稱我處

大仙尊位,於大衆中,正師子吼,轉大

梵輪,一切沙門,若婆羅門,若天、魔、梵,

若餘世閒,決定無能如法轉者.是爲

第三.一切如來應正等覺,自稱我爲

諸弟子衆,說出離道,諸聖修習,決定

出離,決定通達,正盡衆苦,作苦邊際.

設有沙門,若婆羅門,若天、魔、梵,若餘

世閒,依法立難,或令憶念;有修此道,

非正出離,非正通達,非正盡苦,非作

苦邊,我於彼難,正見無緣,以於彼難,

正見無緣,得安隱住,無怖、無畏,自稱

我處大仙尊位,於大衆中,正師子吼,

轉大梵輪,一切沙門,若婆羅門,若天、

魔、梵,若餘世閒,決定無能如法轉者.

是爲第四.善現,是名四無所畏.

善現,云何名爲四無㝵解?善現,義無

㝵解,法無㝵解,詞無㝵解,辯無㝵解.

善現,是名四無㝵解.善現,云何義無

㝵解?謂緣義無㝵智.善現,云何法無

㝵解?謂緣法無㝵智.善現,云何詞無

㝵解?謂緣詞無㝵智.善現,云何辯無

㝵解?謂緣辯無㝵智.

善現,云何名爲十八佛不共法?善現,

一切如來應正等覺,終無誤失.是爲

第一佛不共法.一切如來應正等覺,

無卒暴音.是爲第二佛不共法.一切

如來應正等覺,無忘失念.是爲第三

佛不共法.一切如來應正等覺,無不定

心是爲第四佛不共法一切如來應正

等覺,無種種想.是爲第五佛不共法.

一切如來應正等覺,無不擇捨.是爲

第六佛不共法.一切如來應正等覺,

志欲無退.是爲第七佛不共法.一切

如來應正等覺,精進無退.是爲第八

佛不共法.一切如來應正等覺,憶念無

退.是爲第九佛不共法.一切如來應

正等覺,般若無退.是爲第十佛不共

法.一切如來應正等覺,解脫無退.是

第十一佛不共法.一切如來應正等

覺,解脫智見無退.是第十二佛不共

法.一切如來應正等覺,若智若見,於

過去世,無著無㝵.是第十三佛不共

法.一切如來應正等覺,若智若見,於

現在世,無著無㝵.是第十四佛不共

法.一切如來應正等覺,若智若見,於

未來世,無著無㝵.是第十五佛不共

法.一切如來應正等覺,一切身業,智

爲前導,隨智而轉.是第十六佛不共

法.一切如來應正等覺,一切語業,智

爲前導,隨智而轉.是第十七佛不共

法.一切如來應正等覺,一切意業,智

爲前導,隨智而轉.是第十八佛不共

法.善現,是名十八佛不共法.

善現,云何如來應正等覺三十二大

士相?善現,世尊足下,有平滿相,妙善

安住,猶如匳底,地雖高下,隨足所蹈,

皆悉坦然,無不等觸.是爲第一.世尊

足下,千輻輪文,輞轂衆相,無不圓滿.

是爲第二.世尊手足,皆悉柔軟,如睹

羅緜,勝過一切.是爲第三.世尊手足,

一一指閒,猶如鴈王,咸有鞔網,金色

交絡,文同綺畫.是爲第四.世尊手足,

所有諸指,圓滿纖長,甚可愛樂.是爲

第五.世尊足跟,廣長圓滿,與趺相稱,

勝餘有情.是爲第六.世尊足趺,脩高

充滿,柔軟妙好,與跟相稱.是爲第七.

世尊雙腨.漸次纖圓,如瑿泥耶,仙鹿

王腨.是爲第八.世尊雙臂,脩直傭圓,

如象王鼻,平立摩膝.是爲第九.世尊

陰相,勢峯藏密,其猶龍馬,亦如象王.

是爲第十.世尊毛孔,各一毛生,柔潤

紺靑,右旋宛轉.是第十一.世尊髮毛,

端皆上靡,右旋宛轉,柔潤紺靑,嚴金

色身,甚可愛樂.是第十二.世尊身皮,

細薄潤滑,塵垢水等,皆所不住.是第

十三.世尊身皮,皆眞金色,光潔晃曜,

如妙金臺,衆寶莊嚴,衆所樂見.是第

十四.世尊兩足,二手掌中,頸及雙肩,

七處充滿.是第十五.世尊肩項,圓滿

殊妙.是第十六.世尊髆腋,悉皆充實.

是第十七.世尊容儀,圓滿端直.是第

十八.世尊身相,脩廣端嚴.是第十九.

世尊體相,縱廣量等,周帀圓滿,如諾

瞿陁.是第二十世.尊頷臆幷,身上半

威,容廣大如師子王.是二十一.世尊常

光,面各一尋.是二十二.世尊齒相,四

十齊平,淨密根深,白逾珂雪.是二十

三.世尊四牙,鮮白鋒利.是二十四.世

尊常得味中上味,喉脈直故,能引身

中諸支節脈,所有上味,風熱痰病,不

能爲雜,由彼不雜,脈離沈浮,延縮壞

損,擁曲等過,能正呑咽,津液通流故,

身心適悅,常得上味.是二十五.世尊舌

相,薄淨廣長,能覆面輪,至耳髮際.是

二十六.世尊梵音,詞韻弘雅,隨衆多

少,無不等聞,其聲洪震,猶如天鼓,發

言婉約,如頻迦音.是二十七.世尊眼

睫,猶若牛王,紺靑齊整,不相雜亂.是

二十八.世尊眼睛,紺靑鮮白,紅環閒

飾,皎潔分明.是二十九.世尊面輪,其

猶滿月,眉相皎淨,如天帝弓.是第三

十.世尊眉間,有白毫相,右旋柔軟,如

睹羅緜,鮮白光淨,逾珂雪等.是三十

一.世尊頂上,烏瑟膩沙,高顯周圓,猶

如天蓋.是三十二.善現,是名三十二

大士相.

善現,云何如來應正等覺八十隨好?

善現,世尊指爪,狹長薄潤,光潔鮮淨,

如花赤銅.是爲第一.世尊手足,指圓

纖長,傭直柔軟,節骨不現.是爲第二.

世尊手足,各等無差,於諸指閒,悉皆

充密.是爲第三.世尊手足,圓滿如意,

軟淨光澤,色如蓮華.是爲第四.世尊

筋脈,盤結堅固,深隱不現.是爲第五.

世尊兩踝,俱隱不現.是爲第六.世尊

行步,直進庠審,如龍象王.是爲第七.

世尊行步,威容齊肅,如師子王.是爲

第八.世尊行步,安平庠序,不過不減,

猶如牛王.是爲第九.世尊行步,進止

儀雅,猶如鵝王.是爲第十.世尊迴顧,

必皆右旋,如龍象王,擧身隨轉.是第

十一.世尊支節,漸次傭圓,妙善安布.

是第十二.世尊骨節,交結無隙,猶若

龍盤.是第十三.世尊膝輪,妙善安布,

堅固圓滿.是第十四.世尊隱處,其文

妙好,威勢具足,圓滿淸淨.是第十五.

世尊身支,潤滑柔軟,光悅鮮淨,塵垢

不著.是第十六.世尊身容,敦肅無畏,

常不怯弱.是第十七.世尊身支,堅固

稠密,善相屬著.是第十八.世尊身支,

安定敦重,曾不掉動,圓滿無壞.是第

十九.世尊身相,猶如仙王,周帀端嚴,

光淨離翳.是第二十.世尊身有周帀

圓光,於行等時,恒自照曜.是二十一.

世尊腹形,方正無欠,柔軟不現,衆相

莊嚴.是二十二.世尊臍深,右旋圓妙,

淸淨光澤.是二十三.世尊臍厚,不窊

不凸,周帀妙好.是二十四.世尊皮膚,

遠離疥癬,亦無黶點,疣贅等過.是二

十五.世尊手掌,充滿柔軟,足下安平.

是二十六.世尊手文,深長明直,潤澤

不斷.是二十七.世尊脣色,光潤丹暉,

如頻婆果,上下相稱.是二十八.世尊

面門,不長不短,不大不小,如量端嚴.

是二十九.世尊舌相,軟薄廣長,如赤

銅色.是第三十.世尊發聲,威震深遠,

如象王吼,明朗淸徹.是三十一.世尊

音韻,美妙具足,如深谷響.是三十二.

世尊鼻高,脩而且直,其孔不現.是三

十三.世尊諸齒,方整鮮白.是三十四.

世尊諸牙,圓白光潔,漸次鋒利.是三

十五.世尊眼淨,靑白分明.是三十六.

世尊眼相,脩廣譬如靑蓮華葉,甚可

愛樂.是三十七.世尊眼睫,上下齊整,

稠密不白.是三十八.世尊雙眉,長而

不白,緻而細軟.是三十九.世尊雙眉,

綺靡順次,紺琉璃色.是第四十.世尊

雙眉,高顯光潤,形如初月.是四十一.

世尊耳厚,廣大脩長,輪埵成就.是四

十二.世尊兩耳,綺麗齊平,離衆過失.

是四十三.世尊容儀,能令見者無損

無染,皆生愛敬.是四十四.世尊額廣,

圓滿平正,形相殊妙.是四十五.世尊

身分,上半圓滿,如師子王,威嚴無對.

是四十六.世尊首髮,脩長紺靑,稠密

不白.是四十七.世尊首髮,香潔細軟,

潤澤旋轉.是四十八.世尊首髮,齊整

無亂,亦不交雜.是四十九.世尊首髮,

堅固不斷,永無褫落.是第五十.世尊

首髮,光滑殊妙,塵垢不著.是五十一.

世尊身分,堅固充實,逾那羅延.是五

十二.世尊身體,長大端直.是五十三.

世尊諸竅,淸淨圓好.是五十四.世尊

身支,勢力殊勝,無與等者.是五十五.

世尊身相,衆所樂觀,嘗無厭足.是五

十六.世尊面輪,脩廣得所,皎潔光淨,

如秋滿月.是五十七.世尊顏貌,舒泰

光顯,含笑先言,唯向不背.是五十八.

世尊面貌,光澤熙怡,遠離顰蹙,靑赤

等過.是五十九.世尊身皮,淸淨無垢,

常無臭穢.是第六十.世尊所有諸毛

孔中,常出如意微妙之香.是六十一.

世尊面門,常出最上殊勝之香.是六

十二.世尊首相,周圓妙好,如末達那,

亦猶天蓋.是六十三.世尊身毛,紺靑

光淨,如孔雀項,紅暉綺飾,色類赤銅.

是六十四.世尊法音,隨衆大小,不增

不減,應理無差.是六十五.世尊頂相,

無能見者.是六十六.世尊手足,指約

分明,莊嚴妙好,如赤銅色.是六十七.

世尊行時,其足去地,如四指量而現

印文.是六十八.世尊自持,不待他衛,

身無傾動,亦不逶迤.是六十九.世尊

威德,遠震一切,惡心見喜,恐怖見安.

是第七十.世尊音聲,不高不下,隨衆

生意,和悅與言.是七十一.世尊能隨

諸有情類,言音意樂而爲說法.是七

十二.世尊一音,演說正法,隨有情類,

各令得解.是七十三.世尊說法,咸依

次第,必有因緣,言無不善.是七十四.

世尊等觀諸有情類,讚善毀惡而無

愛憎.是七十五.世尊所爲,先觀後作,

軌範具足,令識善淨.是七十六.世尊

相好,一切有情,無能觀盡.是七十七.

世尊頂骨,堅實圓滿.是七十八.世尊

顏容,常少不老,好巡舊處.是七十九.

世尊手足及胸臆前,俱有吉祥,喜旋

德相,文同綺畫,色類朱丹.是第八十.

善現,是名八十隨好.

善現,如來應正等覺,成就如是諸相

好故,身光任運,能照三千大千世界,

無不遍滿.若作意時,卽能普照,無量

無邊無數世界,然爲憐愍諸有情故,

攝光常照面各一尋.若縱身光,卽日

月等,所有光明,皆常不現,諸有情類,

便不能知,晝夜半月,月時歲數,所作

事業,有不得成,佛聲任運能遍三千

大千世界.若作意時,卽能遍滿無量

無邊無數世界,然爲利樂諸有情故,

聲隨衆量,不減不增.善現,如是功德

勝利,我先菩薩位,修行般若波羅蜜

多時,已能成辦,故令相好圓滿莊嚴,

一切有情見者,歡喜皆獲殊勝利益

安樂.如是善現,菩薩摩訶薩,行深般

若波羅蜜多時,能以財法二種布施,

攝諸有情.是爲甚奇希有之法.

善現,云何菩薩摩訶薩,能以愛語,攝

諸有情?善現,菩薩摩訶薩,行深般若

波羅蜜多時,以柔軟音,爲有情類,先

說布施波羅蜜多方便攝受,次說淨

戒波羅蜜多方便攝受,次說安忍波

羅蜜多方便攝受,次說精進波羅蜜

多方便攝受,次說靜慮波羅蜜多方

便攝受,後說般若波羅蜜多方便攝

受.善現,菩薩摩訶薩,行深般若波羅

蜜多時,以柔軟音,多說此六波羅蜜

多攝有情類.何以故?由此六種波羅

蜜多,普能攝受諸善法故.善現,云何

菩薩摩訶薩,能以利行,攝諸有情?善

現,菩薩摩訶薩,行深般若波羅蜜多

時,於長夜中,種種方便,勸諸有情,精

勤修習布施、淨戒、安忍、精進、靜慮、般

若波羅蜜多及餘種種殊勝善法,常

無懈廢?善現,云何菩薩摩訶薩,能以

同事,攝諸有情?善現,菩薩摩訶薩,行

深般若波羅蜜多時,以勝神通及大

願力,現處地獄、傍生、鬼界、人天等中,

同彼事業,方便攝受,令獲殊勝利益

安樂.善現,菩薩摩訶薩,能以如是布

施、愛語、利行、同事,攝諸有情.是爲甚

奇希有之法.復次,善現,我以佛眼,遍

觀十方無量殑伽沙等世界,諸菩薩

摩訶薩,行深般若波羅蜜多,教授教

誡諸餘菩薩,作是言:善男子,汝應善

學,引發諸字陁羅尼門,謂應善學一

字、二字、三字、四字、五字、六字、七字、八

字、九字、十字,如是乃至二十、三十、四

十、五十、六十、七十、八十、九十,若百,若

千,乃至無數,引發自在.又應善學一

切語言,皆入一字,或入二字,或入三

字,或入四字,或入五字,或入六字,或

入七字,或入八字,或入九字,或入十

字,如是乃至或入二十、三十、四十、五

十、六十、七十、八十、九十、百、千,乃至無

數,引發自在.又應善學於一字中,攝

一切字,一切字中,攝於一字,引發自

在.又應善學一字,能攝四十二字,四

十二字,能攝一字.善現,是菩薩摩訶

薩,應如是善學四十二字,入於一字,

一字亦入四十二字.如是學已,於諸

字中,引發善巧,於引發字,得善巧已,

復於無字,引發善巧.如諸如來應正

等覺,於法善巧,於字善巧,以於諸法,

諸字善巧.於無字中,亦得善巧.由善

巧故,能爲有情,說有字法,說無字法.

爲無字法,說有字法.所以者何?善現,

離字無字,無異佛法.過一切字,名眞

佛法.何以故?善現,以一切法,一切有

情,皆畢竟空、無際空故.

爾時,具壽善現白佛言:世尊,若一切

法,一切有情,皆畢竟空、無際空故,超

諸字者,則一切法,一切有情,自性畢

竟皆不可得.云何菩薩摩訶薩,修行

般若波羅蜜多,修行靜慮、精進、安忍、

淨戒、布施波羅蜜多?云何菩薩摩訶

薩,修行四靜慮,修行四無量、四無色

定?云何菩薩摩訶薩,修行四念住,修

行四正斷、四神足、五根、五力、七等覺

支、八聖道支?云何菩薩摩訶薩,修行

空解脫門,修行無相、無願解脫門?云

何菩薩摩訶薩,安住內空,安住外空、

內外空、空空、大空、勝義空、有爲空、無

爲空、畢竟空、無際空、散空、無變異空、

本性空、自相空、共相空、一切法空、不

可得空、無性空、自性空、無性自性空?

云何菩薩摩訶薩,安住眞如,安住法

界、法性、不虛妄性、不變異性、平等性、

離生性、法定、法住、實際、虛空界、不思

議界?云何菩薩摩訶薩,安住苦聖諦,

安住集、滅、道聖諦?云何菩薩摩訶薩,

修行八解脫,修行八勝處、九次第定、

十遍處?云何菩薩摩訶薩,修行一切

陁羅尼門,修行一切三摩地門?云何

菩薩摩訶薩,修行極喜地,修行離垢

地、發光地、焰慧地、極難勝地、現前地、

遠行地、不動地、善慧地、法雲地?云何

菩薩摩訶薩,修行五眼,修行六神通?

云何菩薩摩訶薩,修行佛十力,修行

四無所畏、四無㝵解、十八佛不共法?

云何菩薩摩訶薩,修行大慈,修行大

悲、大喜、大捨?云何菩薩摩訶薩,修行

無忘失法,修行恒住捨性?云何菩薩

摩訶薩,修行一切智,修行道相智、一

切相智?云何菩薩摩訶薩,修行三十

二大士相,修行八十隨好?云何菩薩

摩訶薩,住異熟生六神通已,爲諸有

情宣說正法?

世尊,一切有情,皆不可得,有情施設,

亦不可得.一切有情,不可得故,色不

可得,受、想、行、識,亦不可得.一切有情,

不可得故,眼處不可得,耳、鼻、舌、身、意

處,亦不可得.一切有情,不可得故,色

處不可得,聲、香、味、觸、法處,亦不可得.

一切有情,不可得故,眼界不可得,耳、

鼻、舌、身、意界,亦不可得.一切有情,不

可得故,色界不可得,聲、香、味、觸、法界,

亦不可得.一切有情,不可得故,眼識

界不可得,耳、鼻、舌、身、意識界,亦不可

得.一切有情,不可得故,眼觸不可得,

耳、鼻、舌、身、意觸,亦不可得.一切有情,

不可得故,眼觸爲緣所生諸受不可

得,耳、鼻、舌、身、意觸爲緣所生諸受,亦

不可得.一切有情,不可得故,地界不

可得,水、火、風、空、識界,亦不可得.一切

有情,不可得故,因緣不可得,等無閒

緣、所緣緣、增上緣,亦不可得.一切有

情,不可得故,一切從緣所生之法,皆

不可得.一切有情,不可得故,無明不

可得,行、識、名色、六處、觸、受、愛、取、有、生、

老死愁歎苦憂惱,亦不可得.一切有

情,不可得故,布施波羅蜜多不可得,

淨戒、安忍、精進、靜慮、般若波羅蜜多,

亦不可得.一切有情,不可得故,四靜

慮不可得,四無量、四無色定,亦不可

得.一切有情,不可得故,四念住不可

得.四正斷、四神足、五根、五力、七等覺

支、八聖道支,亦不可得.一切有情,不

可得故,空解脫門不可得,無相、無願

解脫門,亦不可得.一切有情,不可得

故,內空不可得,外空、內外空、空空、大

空、勝義空、有爲空、無爲空、畢竟空、無

際空、散空、無變異空、本性空、自相空、

共相空、一切法空、不可得空、無性空、

自性空、無性自性空,亦不可得.一切

有情,不可得故,眞如不可得,法界、法

性、不虛妄性、不變異性、平等性、離生

性、法定、法住、實際、虛空界、不思議界,

亦不可得.一切有情,不可得故,苦聖

諦不可得,集、滅、道聖諦,亦不可得.一

切有情,不可得故,八解脫不可得,八

勝處、九次第定、十遍處,亦不可得.一

切有情,不可得故,一切陁羅尼門不

可得.一切三摩地門,亦不可得.一切

有情,不可得故,極喜地不可得,離垢

地、發光地、焰慧地、極難勝地、現前地、

遠行地、不動地、善慧地、法雲地,亦不

可得.一切有情,不可得故,五眼不可

得,六神通,亦不可得.一切有情,不可

得故,佛十力不可得,四無所畏、四無

㝵解、十八佛不共法,亦不可得.一切

有情,不可得故,大慈不可得,大悲、大

喜、大捨,亦不可得.一切有情,不可得

故,無忘失法不可得.恒住捨性,亦不

可得.一切有情,不可得故,一切智不

可得,道相智、一切相智,亦不可得.一

切有情,不可得故,預流果不可得,一

來、不還、阿羅漢果、獨覺菩提,亦不可

得.一切有情,不可得故,一切菩薩摩

訶薩行不可得,諸佛無上正等菩提,

亦不可得.一切有情,不可得故,三十

二大士相不可得,八十隨好,亦不可

得.世尊,不可得中,無有情,無有情施

設;無色,無色施設,無受、想、行、識,無受

想行識施設;無眼處,無眼處施設,無

耳、鼻、舌、身、意處,無耳、鼻、舌、身、意處施

設;無色處,無色處施設,無聲、香、味、觸、

法處,無聲、香、味、觸、法處施設.無眼界,

無眼界施設,無耳、鼻、舌、身、意界,無耳、

鼻、舌、身、意界施設;無色界,無色界施

設,無聲、香、味、觸、法界,無聲、香、味、觸、法

界施設;無眼識界,無眼識界施設,無

耳、鼻、舌、身、意識界,無耳、鼻、舌、身、意識

界施設;無眼觸,無眼觸施設,無耳、鼻、

舌、身、意觸,無耳、鼻、舌、身、意觸施設;無

眼觸爲緣所生諸受,無眼觸爲緣所

生諸受施設,無耳、鼻、舌、身、意觸爲緣

所生諸受,無耳、鼻、舌、身、意觸爲緣所

生諸受施設.無地界,無地界施設,無

水、火、風、空識界,無水、火、風、空、識界施

設,無因緣,無因緣施設,無等無閒緣、

所緣緣、增上緣、無等無閒緣,所緣緣、

增上緣施設;無從諸緣所生諸法,無

從諸緣所生諸法施設.無無明,無無

明施設,無行、識、名色、六處、觸、受、愛、取、

有、生、老死愁歎苦憂惱,無行乃至老

死愁歎苦憂惱施設;無布施波羅蜜

多,無布施波羅蜜多施設,無淨戒、安

忍、精進、靜慮、般若波羅蜜多,無淨戒

乃至般若波羅蜜多施設;無四靜慮,

無四靜慮施設;無四無量、四無色定,

無四無量,四無色定施設;無四念住,

無四念住施設;無四正斷、四神足、五

根、五力、七等覺支、八聖道支,無四正

斷乃至八聖道支施設.無空解脫門,

無空解脫門施設,無、無相、無願解脫

門,無無相、無願解脫門施設;無內空,

無內空施設,無外空、內外空、空空、大

空、勝義空、有爲空、無爲空、畢竟空、無

際空、散空、無變異空、本性空、自相空、

共相空、一切法空、不可得空、無性空、

自性空、無性自性空,無外空乃至無

性自性空施設.無眞如,無眞如施設,

無法界、法性、不虛妄性、不變異性、平

等性、離生性、法定、法住、實際、虛空界、

不思議界,無法界乃至不思議界施

設;無苦聖諦,無苦聖諦施設,無集、滅、

道聖諦,無集、滅、道聖諦施設;無八解

脫,無八解脫施設,無八勝處、九次第

定、十遍處,無八勝處、九次第定、十遍

處施設.無陁羅尼門,無陁羅尼門施

設,無三摩地門,無三摩地門施設;無

極喜地,無極喜地施設;無離垢地、發

光地、焰慧地、極難勝地、現前地、遠行

地、不動地、善慧地、法雲地,無離垢地

乃至法雲地施設;無五眼,無五眼施

設,無六神通,無六神通施設;無佛十

力,無佛十力施設,無四無所畏、四無

㝵解、十八佛不共法,無四無所畏、四

無㝵解、十八佛不共法施設.無大慈,

無大慈施設,無大悲、大喜、大捨,無大

悲、大喜、大捨施設;無無忘失法,無無

忘失法施設;無恒住捨性,無恒住捨

性施設;無一切智,無一切智施設;無

道相智、一切相智,無道相智、一切相

智施設;無預流果,無預流果施設;無

一來、不還、阿羅漢果、獨覺菩提,無一

來果乃至獨覺菩提施設;無一切菩

薩摩訶薩行,無一切菩薩摩訶薩行

施設;無諸佛無上正等菩提,無諸佛

無上正等菩提施設;無三十二大士

相,無三十二大士相施設,無八十隨

好,無八十隨好施設.

世尊,一切有情法及施設,旣不可得,

都無所有.云何菩薩摩訶薩,行深般

若波羅蜜多時,爲諸有情,宣說諸法?

世尊,勿諸菩薩摩訶薩,自安住不正

法,爲諸有情,說不正法,勸諸有情,住

不正法,以顚倒法,安立有情.何以故?

世尊,菩薩摩訶薩,行深般若波羅蜜

多時,尚不得菩提,況有菩提分法而

可得者?尚不得菩薩摩訶薩,況有菩

薩摩訶薩法而可得者?佛告:善現,如

是如是.如汝所說.一切有情,皆不可

得,一切有情施設,亦不可得.一切法,

皆不可得,一切法施設,亦不可得.由

不可得,都無所有,無所有故,當知內

空.當知外空、內外空、空空、大空、勝義

空、有爲空、無爲空、畢竟空、無際空、散

空、無變異空、本性空、自相空、共相空、

一切法空、不可得空、無性空、自性空、

無性自性空.當知眞如空.當知法界、

法性、不虛妄性、不變異性、平等性、離

生性、法定、法住、實際、虛空界、不思議

界空.當知苦聖諦空.當知集、滅、道聖

諦空.當知色空.當知受、想、行、識空.當

知眼處空.當知耳、鼻、舌、身、意處空.當

知色處空.當知聲、香、味、觸、法處空.當

知眼界空.當知耳、鼻、舌、身、意界空.當

知色界空.當知聲、香、味、觸、法界空.當

知眼識界空.當知耳、鼻、舌、身、意識界

空.當知眼觸空.當知耳、鼻、舌、身、意觸

空.當知眼觸爲緣所生諸受空.當知

耳鼻、舌、身、意、觸爲緣所生諸受空.當

知地界空.當知水、火、風、空、識界空.當

知因緣空.當知等無閒緣、所緣緣、增

上緣空.當知從緣所生諸法空.當知

無明空.當知行、識、名色、六處、觸、受、愛、

取、有、生、老死愁歎苦憂惱空.當知我

空.當知有情命者、生者、養者、士夫、補

特伽羅、意生、儒童、作者、使作者、起者、

使起者、受者、使受者、知者、見者空.當

知布施波羅蜜多空.當知淨戒、安忍、

精進、靜慮、般若波羅蜜多空.當知四

靜慮空.當知四無量、四無色定空.當

知四念住空.當知四正斷、四神足、五

根、五力、七等覺支、八聖道支空.當知

空解脫門空.當知無相、無願解脫門

空.當知八解脫空.當知八勝處、九次

第定、十遍處空.當知一切陁羅尼門

空.當知一切三摩地門空.當知極喜

地空.當知離垢地、發光地、焰慧地、極

難勝地、現前地、遠行地、不動地、善慧

地、法雲地空.當知五眼空.當知六神

通空.當知佛十力空.當知四無所畏、

四無礙解、十八佛不共法空.當知大

慈空.當知大悲、大喜、大捨空.當知無

忘失法空.當知恒住捨性空.當知一

切智空.當知道相智、一切相智空.當

知預流果空.當知一來、不還、阿羅漢

果、獨覺菩提空.當知菩薩摩訶薩正

性離生空.當知一切菩薩摩訶薩行

空.當知諸佛無上正等菩提空.當知

一切佛土空.當知成熟有情空.當知

三十二大士相空.當知八十隨好空.

善現,菩薩摩訶薩,行深般若波羅蜜

多時,見一切法,皆悉空已,爲諸有情,

宣說諸法,令離顚倒.雖爲有情,宣說

諸法,而於有情,都無所得,於一切法,

亦無所得,於諸空相,不增不減,無取

無捨.由是因緣,雖說諸法,而無所說.

善現,是菩薩摩訶薩,於一切法,如是

觀時,於一切法,得無障智.由此智故,

不壞諸法,無二分別,爲諸有情,如實

宣說,令離妄想、顚倒、執著,隨其所應

趣三乘果.

大般若波羅蜜多經卷第三百八十一

戊戌歲高麗國大藏都監奉

勅雕造

大般若波羅蜜多經卷第三百八十二 爲

三藏法師玄奘奉 詔譯

初分諸功德相品第六十八之四

復次,善現,如有如來應正等覺,化作

一佛,是佛復能,化作無量百千俱胝

那庾多衆時,彼化佛教所化衆,或令

修行布施波羅蜜多,或令修行淨戒

波羅蜜多,或令修行安忍波羅蜜多,

或令修行精進波羅蜜多,或令修行

靜慮波羅蜜多,或令修行般若波羅

蜜多,或令修行四靜慮,或令修行四

無量、四無色定,或令修行四念住,或

令修行四正斷、四神足、五根、五力、七

等覺支、八聖道支,或令修行空解脫

門,或令修行無相、無願解脫門,或令

安住內空,或令安住外空、內外空、空

空、大空、勝義空、有爲空、無爲空、畢竟

空、無際空、散空、無變異空、本性空、自

相空、共相空、一切法空、不可得空、無

性空、自性空、無性自性空,或令安住

眞如,或令安住法界、法性、不虛妄性、

不變異性、平等性、離生性、法定、法住、

實際、虛空界、不思議界,或令安住苦

聖諦,或令安住集、滅、道聖諦,或令修

行八解脫,或令修行八勝處、九次第

定、十遍處,或令修行一切陁羅尼門,

或令修行一切三摩地門,或令修行

極喜地,或令修行離垢地、發光地、焰

慧地、極難勝地、現前地、遠行地、不動

地、善慧地、法雲地,或令修行五眼,或

令修行六神通,或令修行佛十力,或

令修行四無所畏、四無㝵解、十八佛

不共法,或令修行大慈,或令修行大

悲、大喜、大捨,或令修行無忘失法,或

令修行恒住捨性,或令修行一切智,

或令修行道相智、一切相智、或令修

行三十二大士相,或令修行八十隨

好,或令證得預流果,或令證得一來、

不還、阿羅漢果、獨覺菩提,或令證得

菩薩勝位,或令證得諸佛無上正等

菩提.善現,於汝意云何?是時,化佛及

所化衆,頗於諸法,有所分別,有破壞

不?善現答言:不也,世尊.不也,善逝.諸

所變化,無分別故.

佛言:善現,由此因緣,當知菩薩摩訶

薩,亦復如是,行深般若波羅蜜多,爲

諸有情,如應說法.雖不分別破壞法

相,而能如實安立有情,令其安住所

應住地.雖於有情及一切法,都無所

得,而令有情,解脫妄想、顚倒、執著.無

縛無脫,爲方便故.所以者何?善現,色

本性,無縛無脫,受、想、行、識本性,亦無

縛無脫.色本性無縛無脫,則非色.受、

想、行、識本性,亦無縛無脫,則非受、想、

行、識.何以故?色乃至識,畢竟淨故.善

現,眼處本性,無縛無脫,耳、鼻、舌、身、意

處本性,亦無縛無脫.眼處本性,無縛

無脫,則非眼處.耳、鼻、舌、身、意處本性,

亦無縛無脫,則非耳、鼻、舌、身、意處.何

以故?眼處乃至意處,畢竟淨故.善現,

色處本性,無縛無脫,聲、香、味、觸、法處

本性,亦無縛無脫.色處本性,無縛無

脫,則非色處.聲、香、味、觸、法處本性,亦

無縛無脫,則非聲、香、味、觸、法處.何以

故?色處乃至法處,畢竟淨故.善現,眼

界本性,無縛無脫,耳、鼻、舌、身、意界本

性,亦無縛無脫.眼界本性,無縛無脫,

則非眼界.耳、鼻、舌、身、意界本性,亦無

縛無脫,則非耳、鼻、舌、身、意界.何以故?

眼界乃至意界,畢竟淨故.善現,色界

本性,無縛無脫,聲、香、味、觸、法界本性,

亦無縛無脫.色界本性,無縛無脫,則

非色界.聲、香、味、觸、法界本性,亦無縛

無脫,則非聲、香、味、觸、法界.何以故?色

界乃至法界,畢竟淨故.善現,眼識界

本性,無縛無脫,耳、鼻、舌、身、意、識界本

性,亦無縛無脫.眼識界本性,無縛無

脫,則非眼識界.耳、鼻、舌、身、意識界,亦

無縛無脫,則非耳、鼻、舌、身、意識界.何

以故?眼識界乃至意識界,畢竟淨故.

善現,眼觸本性,無縛無脫,耳、鼻、舌、身、

意觸本性,亦無縛無脫.眼觸本性,無

縛無脫,則非眼觸.耳、鼻、舌、身、意觸本

性,亦無縛無脫,則非耳、鼻、舌、身、意觸.

何以故?眼觸乃至意觸,畢竟淨故.善

現,眼觸爲緣所生諸受本性,無縛無

脫,耳、鼻、舌、身、意觸爲緣所生諸受本

性,亦無縛無脫.眼觸爲緣所生諸受

本性,無縛無脫,則非眼觸爲緣所生

諸受.耳、鼻、舌、身、意觸爲緣所生諸受

本性,亦無縛無脫,則非耳、鼻、舌、身、意

觸爲緣所生諸受.何以故?眼觸爲緣

所生諸受乃至意觸爲緣所生諸受,

畢竟淨故.善現,地界本性,無縛無脫,

水、火、風、空、識界本性,亦無縛無脫.地

界本性,無縛無脫,則非地界.水、火、風、

空、識界本性,亦無縛無脫,則非水、火、

風、空、識界.何以故?地、水、火、風、空、識界,

畢竟淨故.善現,因緣本性,無縛無脫,

等無閒緣、所緣緣、增上緣本性,亦無

縛無脫.因緣本性,無縛無脫,則非因

緣.等無閒緣、所緣緣、增上緣本性,亦

無縛無脫,則非等無閒緣、所緣緣、增

上緣.何以故?因緣乃至增上緣,畢竟

淨故.善現,從諸緣所生法本性,無縛

無脫,從諸緣所生法本性,無縛無脫,

則非從諸緣所生法.何以故?從諸緣

所生法,畢竟淨故.善現,無明本性,無

縛無脫,行、識、名色、六處、觸、受、愛、取、有、

生、老死愁歎苦憂惱本性,亦無縛無

脫,無明本性,無縛無脫,則非無明.行

乃至老死愁歎苦憂惱本性,亦無縛

無脫,則非行乃至老死愁歎苦憂惱.

何以故?無明乃至老死愁歎苦憂惱,

畢竟淨故.善現,布施波羅蜜多本性,

無縛無脫,淨戒、安忍、精進、靜慮、般若

波羅蜜多本性,亦無縛無脫.布施波

羅蜜多本性,無縛無脫,則非布施波

羅蜜多.淨戒、安忍、精進、靜慮、般若波

羅蜜多本性,亦無縛無脫,則非淨戒、

安忍、精進、靜慮、般若波羅蜜多.何以

故?布施乃至般若波羅蜜多,畢竟淨

故.善現,四靜慮本性,無縛無脫,四無

量、四無色定本性,亦無縛無脫.四靜

慮本性,無縛無脫,則非四靜慮、四無

量、四無色定本性,亦無縛無脫,則非

四無量、四無色定.何以故?四靜慮、四

無量、四無色定,畢竟淨故.善現,四念

住本性,無縛無脫,四正斷、四神足、五

根、五力、七等覺支、八聖道支本性,亦

無縛無脫.四念住本性,無縛無脫,則

非四念.住四正斷乃至八聖道支本

性,亦無縛無脫,則非四正斷乃至八

聖道支.何以故?四念住乃至八聖道

支,畢竟淨故.善現,空解脫門本性,無

縛無脫,無相、無願解脫門本性,亦無

縛無脫.空解脫門本性,無縛無脫,則

非空解脫門.無相、無願解脫門本性,

亦無縛無脫,則非無相無願解脫門.

何以故?空、無相、無願解脫門,畢竟淨

故.善現,內空本性,無縛無脫,外空、內

外空、空空、大空、勝義空、有爲空、無爲

空、畢竟空、無際空、散空、無變異空、本

性空、自相空、共相空、一切法空、不可

得空、無性空、自性空、無性自性空本

性,無縛無脫.內空本性,無縛無脫,則

非內空.外空乃至無性自性空本性,

亦無縛無脫,則非外空乃至無性自

性空.何以故?內空乃至無性自性空,

畢竟淨故.善現,苦聖諦本性,無縛無

脫,集、滅、道聖諦本性,亦無縛無脫.苦

聖諦本性無縛無脫,則非苦聖諦.集、

滅、道聖諦本性,亦無縛無脫,則非集、

滅、道聖諦.何以故?苦、集、滅、道聖諦,畢

竟淨故.善現,八解脫本性,無縛無脫,

八勝處、九次第定、十遍處本性,亦無

縛無脫.八解脫本性,無縛無脫,則非

八解脫、八勝處、九次第定、十遍處本

性,亦無縛無脫,則非八勝處、九次第

定、十遍處.何以故?八解脫乃至十遍

處,畢竟淨故.善現,一切陁羅尼門本

性,無縛無脫,一切三摩地門本性,亦

無縛無脫.一切陁羅尼門本性無縛,

無脫,則非一切陁羅尼門.一切三摩

地門本性,亦無縛無脫,則非一切三

摩地門.何以故?一切陁羅尼門、一切

三摩地門,畢竟淨故.善現,極喜地本

性,無縛無脫,離垢地、發光地、焰慧地、

極難勝地、現前地、遠行地、不動地、善

慧地、法雲地本性,亦無縛無脫.極喜

地本性,無縛無脫,則非極喜地.離垢

地乃至法雲地本性,亦無縛無脫,則

非離垢地乃至法雲地.何以故?極喜

地乃至法雲地,畢竟淨故.善現,五眼

本性,無縛無脫,六神通本性,亦無縛

無脫.五眼本性,無縛無脫,則非五眼.

六神通本性,亦無縛無脫,則非六神

通.何以故?五眼、六神通,畢竟淨故.善

現,佛十力本性,無縛無脫,四無所畏、

四無礙解、十八佛不共法本性,亦無

縛無脫.佛十力本性,無縛無脫,則非

佛十力.四無所畏乃至十八佛不共

法本性,亦無縛無脫,則非四無所畏

乃至十八佛不共法.何以故?佛十力

乃至十八佛不共法,畢竟淨故.善現,

大慈本性,無縛無脫,大悲、大喜、大捨

本性,亦無縛無脫.大慈本性,無縛無

脫,則非大慈.大悲、大喜、大捨本性,亦

無縛無脫,則非大悲、大喜、大捨.何以

故?大慈乃至大捨,畢竟淨故.善現,無

忘失法本性,無縛無脫,恒住捨性本

性,亦無縛無脫.無忘失法本性,無縛

無脫,則非無忘失法.恒住捨性本性,

亦無縛無脫,則非恒住捨性.何以故?

無忘失法、恒住捨性,畢竟淨故.善現,

一切智本性,無縛無脫,道相智、一切

相智本性,亦無縛無脫.一切智本性,

無縛無脫,則非一切智.道相智、一切

相智本性,亦無縛無脫,則非道相智,

一切相智.何以故?一切智、道相智、一

切相智,畢竟淨故.善現,三十二大士

相本性,無縛無脫,八十隨好本性,亦

無縛無脫.三十二大士相本性,無縛

無脫,則非三十二大士相.八十隨好

本性,亦無縛無脫,則非八十隨好.何

以故?三十二大士相、八十隨好,畢竟

淨故.善現,預流果本性,無縛無脫,一

來、不還、阿羅漢果、獨覺菩提本性,亦

無縛無脫.預流果本性,無縛無脫,則

非預流果.一來、不還、阿羅漢果、獨覺

菩提本性,亦無縛無脫,則非一來、不

還、阿羅漢果、獨覺菩提.何以故?預流

果乃至獨覺菩提,畢竟淨故.善現,一

切菩薩摩訶薩行本性,無縛無脫,諸

佛無上正等菩提本性,亦無縛無脫.

一切菩薩摩訶薩行本性,無縛無脫,

則非一切菩薩摩訶薩行.諸佛無上

正等菩提本性,亦無縛無脫,則非諸

佛無上正等菩提.何以故?一切菩薩

摩訶薩,行諸佛無上正等菩提,畢竟

淨故.善現,世間法本性,無縛無脫,出

世閒法本性,亦無縛無脫.世閒法本

性,無縛無脫,則非世閒法.出世閒法

本性,亦無縛無脫,則非出世閒法.何

以故?世閒、出世閒法,畢竟淨故.善現,

有漏法本性,無縛無脫,無漏法本性,

亦無縛無脫.有漏法本性,無縛無脫,

則非有漏法.無漏法本性,亦無縛無

脫,則非無漏法.何以故?有漏、無漏法,

畢竟淨故.善現,有爲法本性,無縛無

脫,無爲法本性,亦無縛無脫,有爲法

本性,無縛無脫,則非有爲法.無爲法

本性,亦無縛無脫,則非無爲法.何以

故?有爲法、無爲法,畢竟淨故.如是善

現,菩薩摩訶薩,行深般若波羅蜜多

時,雖爲有情,宣說諸法,而於有情及

諸法性,都無所得.何以故?以諸有情

及一切法,不可得故.

復次,善現,菩薩摩訶薩,行深般若波

羅蜜多時,以無所住,爲方便故,住一

切法無所得中,謂以無所住,爲方便

故,住色空.以無所住,爲方便故,住受、

想、行、識空.以無所住,爲方便故,住眼

處空.以無所住,爲方便故,住耳、鼻、舌、

身、意處空.以無所住,爲方便故,住色

處空.以無所住,爲方便故,住聲、香、味、

觸、法處空.以無所住,爲方便故,住眼

界空.以無所住,爲方便故,住耳、鼻、舌、

身、意界空.以無所住,爲方便故,住色

界空.以無所住,爲方便故,住聲、香、味、

觸、法界空.以無所住,爲方便故,住眼

識界空.以無所住,爲方便故,住耳、鼻、

舌、身、意識界空.以無所住;爲方便故,

住眼觸空.以無所住,爲方便故,住耳、

鼻、舌、身、意觸空.以無所住,爲方便故,

住眼觸爲緣所生諸受空.以無所住,

爲方便故,住耳、鼻、舌、身、意觸爲緣所

生諸受空.以無所住,爲方便故,住地

界空.以無所住,爲方便故,住水、火、風、

空、識界空.以無所住,爲方便故,住因

緣空.以無所住,爲方便故,住等無間

緣、所緣緣、增上緣空.以無所住,爲方

便故住從諸緣所生法空以無所住

爲方,便故住無明空以無.所住爲方,

便故住行,識名色六.處觸受愛,取有

生老,死愁、歎、苦憂、惱空、以、無、所、住、爲、

方、便故住布施波羅蜜.多空以無,所

住爲方,便故住淨戒安忍精.進靜慮

般,若波羅蜜,多空以、無所、住爲、方便、

故住四靜慮空以.無所住爲,方便故

住,四無量四無.色定空以,無所住爲,

方便故住、四念住空以.無所住爲,方

便故,住四正斷、四神足、五根、五力、七

等覺支、八聖道支空.以無所住,爲方

便故,住空解脫門空.以無所住,爲方

便故,住無相、無願解脫門空.以無所

住,爲方便故,住內空空.以無所住,爲

方便故,住外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空空.以無所住,爲方便

故,住苦聖諦空.以無所住,爲方便故,

住集、滅、道聖諦空.以無所住,爲方便

故,住八解脫空.以無所住,爲方便故,

住八勝處、九次第定、十遍處空.以無

所住,爲方便故,住一切陁羅尼門空.

以無所住,爲方便故,住一切三摩地

門空.以無所住,爲方便故,住極喜地

空.以無所住,爲方便故,住離垢地、發

光地、焰慧地、極難勝地、現前地、遠行

地、不動地、善慧地、法雲地空.以無所

住,爲方便故,住五眼空.以無所住,爲

方便故,住六神通空.以無所住,爲方

便故,住佛十力空.以無所住,爲方便

故,住四無所畏、四無礙解、十八佛不

共法空.以無所住,爲方便故,住大慈

空.以無所住,爲方便故,住大悲、大喜、

大捨空.以無所住,爲方便故,住無忘

失法空.以無所住,爲方便故,住恒住

捨性空.以無所住,爲方便故,住一切

智空.以無所住,爲方便故,住道相智、

一切相智空.以無所住,爲方便故,住

三十二大士相空.以無所住,爲方便

故,住八十隨好空.以無所住,爲方便

故,住預流果空.以無所住,爲方便故,

住一來、不還、阿羅漢果、獨覺菩提空.

以無所住,爲方便故,住一切菩薩摩

訶薩行空.以無所住,爲方便故,住諸

佛無上正等菩提空.以無所住,爲方

便故,住世閒法空.以無所住,爲方便

故,住出世閒法空.以無所住,爲方便

故,住有漏法空.以無所住,爲方便故,

住無漏法空.以無所住,爲方便故,住

有爲法空.以無所住,爲方便故,住無

爲法空.

善現,色無所住,受、想、行、識,亦無所住.

色空無所住,受、想、行、識空,亦無所住.

何以故?善現,色無自性不可得,受、想、

行、識,亦無自性不可得.色空無自性

不可得,受、想、行、識空,亦無自性不可

得.非無自性不可得法有所住故.善

現,眼處無所住,耳、鼻、舌、身、意處,亦無

所住.眼處空無所住,耳、鼻、舌、身、意處

空,亦無所住.何以故?善現,眼處無自

性不可得,耳、鼻、舌、身、意處,亦無自性

不可得.眼處空無自性不可得,耳、鼻、

舌、身、意處空,亦無自性不可得.非無

自性不可得法有所住故.善現,色處

無所住,聲、香、味、觸、法處,亦無所住.色

處空無所住,聲、香、味、觸、法處空,亦無

所住.何以故?善現,色處無自性不可

得,聲、香、味、觸、法處,亦無自性不可得.

色處空無自性不可得,聲、香、味、觸、法

處空,亦無自性不可得.非無自性不

可得法有所住故.善現,眼界無所住,

耳、鼻、舌、身、意界,亦無所住.眼界空無

所住,耳、鼻、舌、身、意界空,亦無所住.何

以故?善現,眼界無自性不可得,耳、鼻、

舌、身、意界,亦無自性不可得.眼界空

無自性不可得,耳、鼻、舌、身、意界空,亦

無自性不可得.非無自性不可得法

有所住故.善現,色界無所住,聲、香、味、

觸、法界,亦無所住.色界空無所住,聲、

香、味、觸、法界空,亦無所住.何以故?善

現,色界無自性不可得,聲、香、味、觸、法

界,亦無自性不可得.色界空無自性

不可得,聲、香、味、觸、法界空,亦無自性

不可得.非無自性不可得法有所住

故.善現,眼識界無所住,耳、鼻、舌、身、意

識界,亦無所住.眼識界空無所住,耳、

鼻、舌、身、意識界空,亦無所住.何以故?

善現,眼識界無自性不可得.耳、鼻、舌、

身、意識界,亦無自性不可得.眼識界

空無自性不可得,耳、鼻、舌、身、意識界

空,亦無自性不可得.非無自性不可

得法有所住故.善現,眼觸無所住,耳、

鼻、舌、身、意觸,亦無所住.眼觸空無所

住,耳、鼻、舌、身、意觸空,亦無所住.何以

故?善現,眼觸無自性不可得,耳、鼻、舌、

身、意觸,亦無自性不可得.眼觸空無

自性不可得,耳、鼻、舌、身、意觸空,亦無

自性不可得.非無自性不可得法有,

所住故.善現,眼觸爲緣所生諸受無

所住,耳、鼻、舌、身、意觸爲緣所生諸受,

亦無所住.眼觸爲緣所生諸受空無

所住,耳、鼻、舌、身、意觸爲緣所生諸受

空,亦無所住.何以故?善現,眼觸爲緣

所生諸受無自性不可得,耳、鼻、舌、身、

意觸爲緣所生諸受,亦無自性不可

得.眼觸爲緣所生諸受空無自性不

可得,耳、鼻、舌、身、意觸爲緣所生諸受

空,亦無自性不可得.非無自性不可

得法有所住故.善現,地界無所住,水、

火、風、空、識界,亦無所住.地界空無所

住,水、火、風、空、識界空,亦無所住.何以

故?善現,地界無自性不可得,水、火、風、

空、識界,亦無自性不可得.地界空無

自性不可得.水、火、風、空、識界空,亦無

自性不可得.非無自性不可得法有

所住故.善現,因緣無所住,等無閒緣、

所緣緣、增上緣,亦無所住.因緣空無

所住,等無閒緣、所緣緣、增上緣空,亦

無所住.何以故?善現,因緣無自性不

可得.等無閒緣、所緣緣、增上緣,亦無

自性不可得.因緣空無自性不可得,

等無閒緣、所緣緣、增上緣空,亦無自

性不可得.非無自性不可得法有所

住故.善現,從諸緣所生法無所住,從

諸緣所生法空,亦無所住.何以故?善

現,從諸緣所生法無自性不可得,從

諸緣所生法空,亦無自性不可得.非

無自性不可得法有所住故.善現,無

明無所住,行、識、名色、六處、觸、受、愛、取、

有、生、老死愁歎苦憂惱,亦無所住.無

明空無所住,行乃至老死愁歎苦憂

惱空,亦無所住.何以故?善現,無明無

自性不可得,行乃至老死愁歎苦憂

惱,亦無自性不可得.無明空無自性

不可得,行乃至老死愁歎苦憂惱空,

亦無自性不可得.非無自性不可得

法有所住故.

善現,布施波羅蜜多無所住,淨戒、安

忍、精進、靜慮、般若波羅蜜多,亦無所

住.布施波羅蜜多空無所住,淨戒、安

忍、精進、靜慮、般若波羅蜜多空,亦無

所住.何以故?善現,布施波羅蜜多無

自性不可得,淨戒、安忍、精進、靜慮、般

若波羅蜜多,亦無自性不可得.布施

波羅蜜多空無自性不可得,淨戒、安

忍、精進、靜慮、般若波羅蜜多空,亦無

自性不可得.非無自性不可得法有

所住故.善現,四靜慮無所住,四無量、

四無色定,亦無所住.四靜慮空無所

住,四無量、四無色定,亦無所住.何以

故?善現,四靜慮無自性不可得,四無

量、四無色定,亦無自性不可得.四靜

慮空無自性不可得,四無量四、無色

定空亦無自性不可得.非無自性不

可得法有所住故.善現,四念住無所

住,四正斷、四神足、五根、五力、七等覺

支、八聖道支,亦無所住.四念住空無

所住,四正斷乃至八聖道支空,亦無

所住.何以故?善現,四念住無自性不

可得,四正斷乃至八聖道支,亦無自

性不可得.四念住空無自性不可得,

四正斷乃至八聖道支空,亦無自性

不可得.非無自性不可得法有所住

故.善現,空解脫門無所住,無相、無願

解脫門,亦無所住.空解脫門空無所

住,無相、無願解脫門空,亦無所住.何

以故?善現,空解脫門無自性不可得,

無相、無願解脫門,亦無自性不可得.

空解脫門空無自性不可得,無相、無

願解脫門空,亦無自性不可得.非無

自性不可得法有所住故.善現,內空

無所住,外空、內外空、空空、大空、勝義

空、有爲空、無爲空、畢竟空、無際空、散

空、無變異空、本性空、自相空、共相空、

一切法空、不可得空、無性空、自性空、

無性自性空,亦無所住.內空空無所

住,外空乃至無性自性空空,亦無所

住.何以故?善現,內空無自性不可得,

外空乃至無性自性空,亦無自性不

可得.內空空無自性不可得,外空乃

至無性自性空空,亦無自性不可得.

非無自性不可得法有所住故.善現,

苦聖諦無所住,集、滅、道聖諦,亦無所

住.苦聖諦空無所住,集、滅、道聖諦空,

亦無所住.何以故?善現,苦聖諦無自

性不可得,集、滅、道聖諦,亦無自性不

可得.苦聖諦空無自性不可得,集、滅、

道聖諦空,亦無自性不可得.非無自

性不可得法有所住故.善現,八解脫

無所住,八勝處、九次第定、十遍處,亦

無所住.八解脫空無所住,八勝處、九

次第定、十遍處空,亦無所住.何以故?

善現,八解脫無自性不可得,八勝處、

九次第定、十遍處,亦無自性不可得.

八解脫空無自性不可得,八勝處、九

次第定十遍處空,亦無自性不可得.

非無自性不可得法有所住故.善現,

一切陁羅尼門無所住,一切三摩地

門,亦無所住.一切陁羅尼門空無所

住,一切三摩地門空,亦無所住.何以

故?善現,一切陁羅尼門無自性不可

得,一切三摩地門,亦無自性不可得.

一切陁羅尼門空無自性不可得,一

切三摩地門空,亦無自性不可得.非

無自性不可得法有所住故.善現,極

喜地無所住,離垢地、發光地、焰慧地、

極難勝地、現前地、遠行地、不動地、善

慧地、法雲地,亦無所住.極喜地空無

所住,離垢地乃至法雲地空,亦無所

住.何以故?善現,極喜地無自性不可

得.離垢地乃至法雲地,亦無自性不

可得.極喜地空無自性不可得,離垢

地乃至法雲地空,亦無自性不可得.

非無自性不可得法有所住故.

善現,五眼無所住,六神通,亦無所住.

五眼空無所住,六神通空,亦無所住.

何以故?善現,五眼無自性不可得,六

神通,亦無自性不可得.五眼空無自

性不可得,六神通空,亦無自性不可

得.非無自性不可得法有所住故.善

現,佛十力無所住,四無所畏、四無礙

解、十八佛不共法,亦無所住.佛十力

空無所住,四無所畏、四無礙解、十八

佛不共法空,亦無所住.何以故?善現,

佛十力無自性不可得,四無所畏、四

無礙解、十八佛不共法,亦無自性不

可得.佛十力空無自性不可得,四無

所畏、四無礙解、十八佛不共法空,亦

無自性不可得.非無自性不可得法

有所住故.善現,大慈無所住,大悲、大

喜、大捨,亦無所住.大慈空無所住,大

悲、大喜、大捨空,亦無所住.何以故?善

現,大慈無自性不可得,大悲、大喜、大

捨,亦無自性不可得.大慈空無自性

不可得,大悲、大喜、大捨空,亦無自性

不可得.非無自性不可得法有所住

故.善現,無忘失法無所住,恒住捨性,

亦無所住.無忘失法空無所住,恒住

捨性空,亦無所住.何以故?善現,無忘

失法無自性不可得,恒住捨性,亦無

自性不可得.無忘失法空無自性,不

可得恒住捨性空,亦無自性不可得.

非無自性不可得法有所住故.善現,

一切智無所住,道相智、一切相智,亦

無所住.一切智空無所住,道相智、一

切相智空,亦無所住.何以故?善現,一

切智無自性不可得,道相智、一切相

智,亦無自性不可得.一切智空無自

性不可得,道相智、一切相智空,亦無

自性不可得.非無自性不可得法有

所住故.

善現,三十二大士相無所住,八十隨

好,亦無所住.三十二大士相空無所

住,八十隨好空,亦無所住.何以故?善

現,三十二大士相無自性不可得,八

十隨好,亦無自性不可得.三十二大

士相空無自性不可得,八十隨好空,

亦無自性不可得.非無自性不可得

法有所住故.善現,預流果無所住,一

來、不還、阿羅漢果、獨覺菩提,亦無所

住.預流果空無所住,一來、不還、阿羅

漢果、獨覺菩提空,亦無所住.何以故?

善現,預流果無自性不可得,一來、不

還、阿羅漢果、獨覺菩提,亦無自性不

可得.預流果空無自性不可得,一來、

不還、阿羅漢果、獨覺菩提空,亦無自

性不可得.非無自性不可得法有所

住故.善現,一切菩薩摩訶薩行無所

住,諸佛無上正等菩提,亦無所住.一

切菩薩摩訶薩行空無所住,諸佛無

上正等菩提空,亦無所住.何以故?善

現,一切菩薩摩訶薩行無自性不可

得,諸佛無上正等菩提,亦無自性不

可得.一切菩薩摩訶薩行空無自性

不可得,諸佛無上正等菩提空,亦無

自性不可得.非無自性不可得法有

所住故.善現,世閒法無所住,出世閒

法,亦無所住.世閒法空無所住,出世

閒法空,亦無所住.何以故?善現,世閒

法無自性不可得,出世閒法,亦無自

性不可得.世閒法空無自性不可得,

出世閒法空,亦無自性不可得.非無

自性不可得法有所住故.善現,有漏

法無所住,無漏法,亦無所住.有漏法

空無所住,無漏法空,亦無所住.何以

故?善現,有漏法無自性不可得,無漏

法,亦無自性不可得.有漏法空無自

性不可得,無漏法空,亦無自性不可

得.非無自性不可得法有所住故.善

現,有爲法無所住,無爲法,亦無所住.

有爲法空無所住,無爲法空,亦無所

住.何以故?善現,有爲法無自性不可

得,無爲法,亦無自性不可得.有爲法

空無自性不可得,無爲法空,亦無自

性不可得.非無自性不可得法有所

住故.善現,非無性法住無性法,非有

性法住有性法,非無性法住有性法,

非有性法住無性法,非自性法住自

性法,非他性法住他性法,非自性法

住他性法,非他性法住自性法.何以

故?是一切法,皆不可得,不可得法,當

何所住?如是善現,菩薩摩訶薩,行深

般若波羅蜜多時,以是諸空,修遣諸

法,亦能如實,說示有情.善現,若菩薩

摩訶薩能,如是行甚深般若波羅蜜

多,於佛、菩薩、獨覺、聲聞、一切聖衆,皆

無過失.何以故?諸佛、菩薩、獨覺、聲聞、

一切聖衆,於是法性,皆能隨覺,旣隨

覺已,爲諸有情,無倒宣說.雖爲有情

宣說諸法,而於法性,無轉無越.何以

故?善現,諸法實性,卽是法界、眞如、實

際.如是法界、眞如、實際,皆不可轉,不

可越故.所以者何?如是法界、眞如、實

際,皆無自性而可轉越.

大般若波羅蜜多經卷第三百八十二

戊戌歲高麗國大藏都監奉

勅雕造

大般若波羅蜜多經卷第三百八十三 爲

三藏法師玄奘奉 詔譯

初分諸功德相品第六十八之五

爾時,具壽善現白佛言:世尊,若眞法

界、眞如、實際,無轉越者,色與法界、眞

如、實際,爲有異不?受、想、行、識與法界、

眞如、實際,爲有異不?世尊,眼處與法

界、眞如、實際,爲有異不?耳、鼻、舌、身、意

處與法界眞如實際爲有異不世尊

色處與法界、眞如、實際,爲有異不?聲、

香、味、觸、法處與法界、眞如、實際,爲有

異不?世尊,眼界與法界、眞如、實際,爲

有異不?耳、鼻、舌、身、意界與法界、眞如、

實際爲有異不世尊色界與法界眞

如實際,爲有異不?聲、香、味、觸、法界與

法界、眞如、實際,爲有異不?世尊,眼識

界與法界、眞如、實際,爲有異不?耳、鼻、

舌、身、意識界與法界、眞如、實際,爲有

異不?世尊,眼觸與法界、眞如、實際,爲

有異不?耳、鼻、舌、身、意觸與法界、眞如、

實際,爲有異不?世尊,眼觸爲緣所生

諸受與法界、眞如、實際,爲有異不?耳、

鼻、舌、身、意觸爲緣所生諸受與法界、

眞如、實際,爲有異不?世尊,地界與法

界、眞如、實際,爲有異不?水、火、風、空、識

界與法界、眞如、實際,爲有異不?世尊,

因緣與法界、眞如、實際、爲有異不?等

無閒緣、所緣緣、增上緣與法界、眞如、

實際,爲有異不?世尊,從諸緣所生法

與法界、眞如、實際,爲有異不?世尊,無

明與法界、眞如、實際、爲有異不?行、識、

名色、六處、觸、受、愛、取、有、生、老死愁歎

苦憂惱與法界、眞如、實際,爲有異不?

世尊,布施波羅蜜多與法界、眞如、實

際,爲有異不?淨戒、安忍、精進、靜慮、般

若波羅蜜多與法界、眞如、實際,爲有

異不?世尊,四靜慮與法界、眞如、實際,

爲有異不?四無量、四無色定與法界、

眞如、實際,爲有異不?世尊,四念住與

法界、眞如、實際,爲有異不?四正斷、四

神足、五根、五力、七等覺支、八聖道支

與法界、眞如、實際,爲有異不?世尊,空

解脫門與法界、眞如、實際,爲有異不?

無相、無願解脫門與法界、眞如、實際,

爲有異不?世尊,內空與法界、眞如、實

際,爲有異不?外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空與法界、眞如、實際,

爲有異不?世尊,苦聖諦與法界、眞如、

實際,爲有異不?集、滅、道、聖諦與法界、

眞如、實際、爲有異不?世尊,八解脫與

法界、眞如、實際,爲有異不?八勝處、九

次第定、十遍處與法界、眞如、實際,爲

有異不?世尊,一切陁羅尼門與法界、

眞如、實際,爲有異不?一切三摩地門

與法界、眞如、實際,爲有異不?世尊,極

喜地與法界、眞如、實際,爲有異不?離

垢地、發光地、焰慧地、極難勝地、現前

地、遠行地、不動地、善慧地、法雲地與

法界、眞如、實際,爲有異不?世尊,五眼

與法界、眞如、實際,爲有異不?六神通

與法界、眞如、實際,爲有異不?世尊,佛

十力與法界、眞如、實際,爲有異不?四

無所畏、四無礙解、十八佛不共法與

法界、眞如、實際,爲有異不?世尊,大慈

與法界、眞如、實際,爲有異不?大悲、大

喜、大捨與法界、眞如、實際,爲有異不?

世尊,無忘失法與法界、眞如、實際,爲

有異不?恒住捨性與法界、眞如、實際,

爲有異不?世尊,一切智與法界、眞如、

實際,爲有異不?道相智、一切相智與

法界、眞如、實際,爲有異不?世尊,三十

二大士相與法界、眞如、實際,爲有異

不?八十隨好與法界、眞如、實際,爲有

異不?世尊,預流果與法界、眞如、實際,

爲有異不?一來、不還、阿羅漢果、獨覺

菩提與法界、眞如、實際,爲有異不?世

尊,一切菩薩摩訶薩行與法界、眞如、

實際,爲有異不?諸佛無上正等菩提

與法界、眞如、實際,爲有異不?世尊,世

閒法與法界、眞如、實際,爲有異不?出

世閒法與法界、眞如、實際,爲有異不?

世尊,有漏法與法界、眞如、實際,爲有

異不?無漏法與法界、眞如、實際,爲有

異不?世尊,有爲法與法界、眞如、實際,

爲有異不?無爲法與法界、眞如、實際,

爲有異不?

佛言:不也.善現,色不異法界、眞如、實

際,受、想、行、識,亦不異法界、眞如、實際.

善現,眼處不異法界、眞如、實際,耳、鼻、

舌、身、意處,亦不異法界、眞如、實際.善

現,色處不異法界、眞如、實際,聲、香、味、

觸、法處,亦不異法界、眞如、實際.善現,

眼界不異法界、眞如、實際,耳、鼻、舌、身、

意界,亦不異法界、眞如、實際.善現,色

界不異法界、眞如、實際,聲、香、味、觸、法

界,亦不異法界、眞如、實際.善現,眼識

界不異法界、眞如、實際,耳、鼻、舌、身、意

識界,亦不異法界、眞如、實際.善現,眼

觸不異法界、眞如、實際,耳、鼻、舌、身、意

觸,亦不異法界、眞如、實際.善現,眼觸

爲緣所生諸受不異法界、眞如、實際,

耳、鼻、舌、身、意觸爲緣所生諸受,亦不

異法界、眞如、實際.善現,地界不異法

界、眞如、實際,水、火、風、空、識界,亦不異

法界、眞如、實際.善現,因緣不異法界、

眞如、實際,等無閒緣、所緣緣、增上緣,

亦不異法界、眞如、實際.善現,從諸緣

所生法不異法界、眞如、實際.善現,無

明不異法界、眞如、實際,行、識、名色、六

處、觸、受、愛、取、有、生、老死愁歎苦憂惱,

亦不異法界、眞如、實際.善現,布施波

羅蜜多不異法界、眞如、實際,淨戒、安

忍、精進靜慮、般若波羅蜜多,亦不異

法界、眞如、實際.善現,四靜慮不異法

界、眞如、實際,四無量、四無色定,亦不

異法界、眞如、實際.善現,四念住不異

法界、眞如、實際,四正斷、四神足、五根、

五力、七等覺支、八聖道支,亦不異法

界、眞如、實際.善現,空解脫門不異法

界、眞如、實際,無相、無願解脫門,亦不

異法界、眞如、實際.善現,內空不異法

界、眞如、實際,外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空,亦不異法界、眞如、

實際.善現,苦聖諦不異法界、眞如、實

際,集、滅、道聖諦,亦不異法界、眞如、實

際.善現,八解脫不異法界、眞如、實際,

八勝處、九次第定、十遍處,亦不異法

界、眞如、實際.善現,一切陁羅尼門不

異法界、眞如、實際,一切三摩地門,亦

不異法界、眞如、實際.善現,極喜地不

異法界、眞如、實際,離垢地、發光地、焰

慧地、極難勝地、現前地、遠行地、不動

地、善慧地、法雲地,亦不異法界、眞如、

實際.善現,五眼不異法界、眞如、實際,

六神通,亦不異法界、眞如、實際.善現,

佛十力不異法界、眞如、實際,四無所

畏、四無㝵解、十八佛不共法,亦不異

法界、眞如、實際.善現,大慈不異法界、

眞如、實際,大悲、大喜、大捨,亦不異法

界、眞如、實際.善現,無忘失法不異法

界、眞如、實際,恒住捨性,亦不異法界、

眞如、實際.善現,一切智不異法界、眞

如、實際,道相智、一切相智,亦不異法

界、眞如、實際.善現,三十二大士相不

異法界、眞如、實際,八十隨好,亦不異

法界、眞如、實際.善現,預流果不異法

界、眞如、實際,一來、不還、阿羅漢果、獨

覺菩提,亦不異法界、眞如、實際.善現,

一切菩薩摩訶薩行不異法界、眞如、

實際,諸佛無上正等菩提,亦不異法

界、眞如、實際.善現,世閒法不異法界、

眞如、實際,出世閒法,亦不異法界、眞

如、實際.善現,有漏法不異法界、眞如、

實際,無漏法,亦不異法界、眞如、實際.

善現,有爲法不異法界、眞如、實際,無

爲法,亦不異法界、眞如、實際.

時,具壽善現復白佛言:世尊,若色不

異法界、眞如、實際,受、想、行、識,亦不異

法界、眞如、實際.世尊,若眼處不異法

界、眞如、實際,耳、鼻、舌、身、意處,亦不異

法界、眞如、實際.世尊,若色處不異法

界、眞如、實際,聲、香、味、觸、法處,亦不異

法界、眞如、實際.世尊,若眼界不異法

界、眞如、實際,耳、鼻、舌、身、意界,亦不異

法界、眞如、實際.世尊,若色界不異法

界、眞如、實際,聲、香、味、觸、法界,亦不異

法界、眞如、實際.世尊,若眼識界不異

法界、眞如、實際,耳、鼻、舌、身、意識界,亦

不異法界、眞如、實際.世尊,若眼觸不

異法界眞如、實際,耳、鼻、舌、身、意觸,亦

不異法界、眞如、實際.世尊,若眼觸爲

緣所生諸受不異法界、眞如、實際,耳、

鼻、舌、身、意觸爲緣所生諸受,亦不異

法界、眞如、實際.世尊,若地界不異法

界、眞如、實際,水、火、風、空、識界,亦不異

法界、眞如、實際.世尊,若因緣不異法

界、眞如、實際,等無閒緣、所緣緣、增上

緣,亦不異法界、眞如、實際.世尊,若從

諸緣所生法不異法界、眞如、實際.世

尊,若無明不異法界、眞如、實際,行、識、

名色、六處、觸、受、愛、取、有、生、老死愁歎

苦憂惱,亦不異法界、眞如、實際.世尊,

若布施波羅蜜多不異法界、眞如、實

際,淨戒、安忍、精進、靜慮、般若波羅蜜

多,亦不異法界、眞如、實際.世尊,若四

靜慮不異法界、眞如、實際,四無量、四

無色定,亦不異法界、眞如、實際.世尊,

若四念住不異法界、眞如、實際,四正

斷、四神足、五根、五力、七等覺支、八聖

道支,亦不異法界、眞如、實際.世尊,若

空解脫門不異法界、眞如、實際,無相、

無願解脫門,亦不異法界、眞如、實際.

世尊,若內空不異法界、眞如、實際,外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空,亦不異法界、眞如、實際.世尊,若苦

聖諦不異法界、眞如、實際,集、滅、道聖

諦,亦不異法界、眞如、實際.世尊,若八

解脫不異法界、眞如、實際,八勝處、九

次第定、十遍處,亦不異法界、眞如、實

際.世尊,若一切陁羅尼門不異法界、

眞如、實際,一切三摩地門,亦不異法

界、眞如、實際.世尊,若極喜地不異法

界、眞如、實際,離垢地、發光地、焰慧地、

極難勝地、現前地、遠行地、不動地、善

慧地、法雲地,亦不異法界、眞如、實際.

世尊,若五眼不異法界、眞如、實際,六

神通,亦不異法界、眞如、實際.世尊,若

佛十力不異法界、眞如、實際,四無所

畏、四無礙解、十八佛不共法,亦不異

法界、眞如、實際.世尊,若大慈不異法

界、眞如、實際,大悲、大喜、大捨,亦不異

法界、眞如、實際.世尊,若無忘失法不

異法界、眞如、實際,恒住捨性,亦不異

法界、眞如、實際.世尊,若一切智不異

法界、眞如、實際,道相智、一切相智,亦

不異法界、眞如、實際.世尊,若三十二

大士相不異法界、眞如、實際,八十隨

好,亦不異法界、眞如、實際.世尊,若預

流果不異法界、眞如、實際,一來、不還、

阿羅漢果、獨覺菩提,亦不異法界、眞

如,實際.世尊,若一切菩薩摩訶薩行

不異法界、眞如、實際,諸佛無上正等

菩提,亦不異法界、眞如、實際.世尊,若

世閒法不異法界、眞如、實際,出世閒

法,亦不異法界、眞如、實際.世尊,若有

漏法不異法界、眞如、實際,無漏法,亦

不異法界、眞如、實際.世尊,若有爲法

不異法界、眞如、實際,無爲法,亦不異

法界、眞如、實際者,云何世尊,安立黑

法,感黑異熟,所謂地獄、傍生、鬼界,安

立白法,感白異熟,所謂人天,安立黑

白法,感黑白異熟,所謂一分傍生、鬼

界及一分人,安立非黑非白法感,非

黑非白異熟,所謂預流果,或一來果,

或不還果,或阿羅漢果,或獨覺菩提,

或復無上正等菩提.佛言:善現,依世

俗諦安立如是因果差別,不依勝義.

勝義諦中,不可說有因果差別.所以

者何?善現,勝義諦中,一切法性,不可

分別,無說無示.云何當有因果差別?

善現,勝義諦中,色無生無滅,無染無

淨.受、想、行、識,亦無生無滅,無染無淨.

以畢竟空、無際空故.善現,勝義諦中,

眼處無生無滅,無染無淨.耳、鼻、舌、身、

意處,亦無生無滅,無染無淨.以畢竟

空、無際空故.善現,勝義諦中,色處無

生無滅,無染無淨.聲、香、味、觸、法處,亦

無生無滅,無染無淨.以畢竟空、無際

空故.善現,勝義諦中,眼界無生無滅,

無染無淨.耳、鼻、舌、身、意界,亦無生無

滅,無染無淨.以畢竟空、無際空故.善

現.勝義諦中,色界無生無滅,無染無

淨.聲、香、味、觸、法界,亦無生無滅,無染

無淨.以畢竟空、無際空故.善現,勝義

諦中,眼識界無生無滅,無染無淨.耳、

鼻、舌、身、意識界,亦無生無滅,無染無

淨.以畢竟空、無際空故.善現,勝義諦

中,眼觸無生無滅,無染無淨.耳、鼻、舌、

身、意觸,亦無生無滅,無染無淨.以畢

竟空、無際空故.善現,勝義諦中,眼觸

爲緣所生諸受無生無滅,無染無淨.

耳、鼻、舌、身、意觸爲緣所生諸受,亦無

生無滅,無染無淨.以畢竟空、無際空

故.善現,勝義諦中,地界無生無滅,無

染無淨.水、火、風、空、識界,亦無生無滅,

無染無淨.以畢竟空、無際空故.善現,

勝義諦中,因緣無生無滅,無染無淨.

等無閒緣、所緣緣、增上緣,亦無生無

滅,無染無淨.以畢竟空、無際空故.善

現,勝義諦中,從諸緣所生法無生無

滅,無染無淨.以畢竟空、無際空故.善

現,勝義諦中,無明無生無滅,無染無

淨.行、識、名色、六處、觸、受、愛、取、有、生、老

死愁歎苦憂惱,亦無生無滅,無染無

淨.以畢竟空、無際空故.善現,勝義諦

中,布施波羅蜜多無生無滅,無染無

淨.淨戒、安忍、精進、靜慮、般若波羅蜜

多,亦無生無滅,無染無淨.以畢竟空、

無際空故.善現,勝義諦中,四靜慮無

生無滅,無染無淨.四無量、四無色定,

亦無生無滅,無染無淨.以畢竟空、無

際空故.善現,勝義諦中,四念住無生

無滅,無染無淨.四正斷、四神足、五根、

五力、七等覺支、八聖道支,亦無生無

滅,無染無淨.以畢竟空、無際空故.善

現,勝義諦中,空解脫門無生無滅,無

染無淨.無相、無願解脫門,亦無生無

滅,無染無淨.以畢竟空、無際空故.善

現,勝義諦中,內空無生無滅,無染無

淨.外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空,亦無生無滅,無染無淨.以畢

竟空、無際空故.善現,勝義諦中,苦聖

諦無生無滅,無染無淨.集、滅、道聖諦,

亦無生無滅,無染無淨.以畢竟空、無

際空故.善現,勝義諦中,八解脫無生

無滅,無染無淨.八勝處、九次第定、十

遍處,亦無生無滅,無染無淨.以畢竟

空、無際空故.善現,勝義諦中,一切陁

羅尼門無生無滅,無染無淨.一切三

摩地門,亦無生無滅,無染無淨.以畢

竟空、無際空故.善現,勝義諦中,極喜

地無生無滅,無染無淨.離垢地、發光

地、焰慧地、極難勝地、現前地、遠行地、

不動地、善慧地、法雲地,亦無生無滅,

無染無淨.以畢竟空、無際空故.善現,

勝義諦中,五眼無生無滅,無染無淨.

六神通,亦無生無滅,無染無淨.以畢

竟空、無際空故.善現,勝義諦中,佛十

力無生無滅,無染無淨.四無所畏、四

無礙解、十八佛不共法,亦無生無滅,

無染無淨.以畢竟空、無際空故.善現,

勝義諦中,大慈無生無滅,無染無淨.

大悲、大喜、大捨,亦無生無滅,無染無

淨.以畢竟空、無際空故.善現,勝義諦

中,無忘失法無生無滅,無染無淨.恒

住捨性,亦無生無滅,無染無淨.以畢

竟空、無際空故.善現,勝義諦中,一切

智無生無滅,無染無淨.道相智、一切

相智,亦無生無滅,無染無淨.以畢竟

空、無際空故.善現,勝義諦中,三十二

大士相無生無滅,無染無淨.八十隨

好,亦無生無滅,無染無淨.以畢竟空、

無際空故.善現,勝義諦中,預流果無

生無滅,無染無淨.一來、不還、阿羅漢

果、獨覺菩提,亦無生無滅,無染無淨.

以畢竟空、無際空故.善現,勝義諦中,

一切菩薩摩訶薩行無生無滅,無染

無淨,諸佛無上正等菩提,亦無生無

滅,無染無淨.以畢竟空、無際空故.善

現,勝義諦中,世閒法無生無滅,無染

無淨.出世閒法,亦無生無滅,無染無

淨.以畢竟空、無際空故.善現,勝義諦

中,有漏法無生無滅,無染無淨.無漏

法,亦無生無滅,無染無淨.以畢竟空、

無際空故.善現,勝義諦中,有爲法無

生無滅,無染無淨.無爲法,亦無生無

滅,無染無淨.以畢竟空、無際空故.

時,具壽善現復白佛言:世尊,若依世

俗諦故,安立因果差別,不依勝義諦

者,則一切愚夫,異生,皆應有預流果,

或應有一來果,或應有不還果,或應

有阿羅漢果,或應有獨覺菩提,或應

有阿耨多羅三藐三菩提.佛告善現:

於汝意云何?一切愚夫、異生,爲如實

知世俗諦及勝義諦不?若如實知彼

應有預流果,或應有一來果,或應有

不還果,或應有阿羅漢果,或應有獨

覺菩提,或應有阿耨多羅三藐三菩

提,然諸愚夫、異生不如實知世俗諦

及勝義諦,無聖道,無修聖道.彼云何

有聖果差別?唯諸聖者,能如實知世

俗諦及勝義諦,有聖道,有修聖道.是

故得有聖果差別.具壽善現白佛言:

世尊,若修聖道,得聖果不?佛言:不也.

善現,非修聖道,能得聖果,亦非不修

聖道,能得聖果,非離聖道,能得聖果,

亦非住聖道中,能得聖果.何以故?善

現,勝義諦中,道及道果,不可得故.如

是善現,菩薩摩訶薩,行深般若波羅

蜜多時,雖爲有情,安立聖果,種種差

別,而不分別.如是聖果在有爲界,或

無爲界,安立差別.

爾時,具壽善現白佛言:世尊,若不分

別如是聖果,在有爲界、或無爲界,安

立差別.云何世尊,說斷三結,名預流

果.薄欲貪瞋,名一來果.斷順下分五

結永盡,名不還果.斷順上分五結永

盡,名阿羅漢果.令所有集法,皆成滅

法,名獨覺菩提.永斷一切習氣相續,

名爲無上正等菩提.世尊,我云何知

佛所說義,謂不分別如是聖果,在有

爲界,或無爲界,安立差別?佛告善現:

汝意云何?所說預流、一來、不還、阿羅

漢果、獨覺菩提、諸佛無上正等菩提,

如是聖果、爲是有爲,爲是無爲?善現

答言:如是聖果,皆是無爲,非是有爲.

佛告善現:無爲法中,有分別不?善現

答言:不也,世尊.不也,善逝.佛告善現:

汝意云何?若善男子善女人等,通達

一切.有爲無爲,皆同一相,所謂無相.

是善男子善女人等,當於爾時,頗於

諸法,有所分別,此是有爲,或無爲不?

善現答言:不也,世尊.不也,善逝.佛告

善現:菩薩摩訶薩,亦復如是.行深般

若波羅蜜多時,雖爲有情,宣說諸法,

而不分別,所說法相,謂內空故,或外

空故,或內外空故,或空空故,或大空

故,或勝義空故,或有爲空故,或無爲

空故,或畢竟空故,或無際空故,或散

空故,或無變異空故,或本性空故,或

自相空故,或共相空故,或一切法空

故,或不可得空故,或無性空故,或自

性空故,或無性自性空故.

善現,是菩薩摩訶薩,自於諸法,無所

執著,亦能教他,於諸法中,無所執著.

謂於布施、淨戒、安忍、精進、靜慮、般若

波羅蜜多,若於四靜慮、四無量、四無

色定,若於四念住、四正斷、四神足、五

根、五力、七等覺支、八聖道支,若於內

空、外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空,若於眞如乃至不思議界,若

於苦、集、滅、道聖諦,若於空、無相、無願

解脫門,若於八解脫、八勝處、九次第

定、十遍處,若於一切陁羅尼門、三摩

地門,若於菩薩十地,若於五眼、六神

通、若於佛十力、四無所畏、四無㝵解、

大慈、大悲、大喜、大捨、十八佛不共法,

若於無忘失法、恒住捨性,若於一切

智、道相智、一切相智等,皆無執著.無

執著故,於一切處,皆得無礙、如諸如

來應正等覺所變化者,雖行布施、淨

戒、安忍、精進、靜慮、般若波羅蜜多,而

於彼果,不受不著,唯爲有情,般涅槃

故.雖行四靜慮、四無量、四無色定,而

於彼果,不受不著,唯爲有情,般涅槃

故.雖行四念住、四正斷、四神足、五根、

五力、七等覺支、八聖道支,而於彼果,

不受不著,唯爲有情,般涅槃故.雖行

內空、外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空,而於彼果,不受不著,唯爲

有情,般涅槃故.雖行眞如乃至不思

議界,而於彼果,不受不著,唯爲有情,

般涅槃故.雖行苦、集、滅、道聖諦,而於

彼果,不受不著,唯爲有情,般涅槃故.

雖行空、無相、無願解脫門,而於彼果,

不受不著,唯爲有情,般涅槃故.雖行

八解脫、八勝處、九次第定、十遍處,而

於彼果,不受不著,唯爲有情,般涅槃

故.雖行一切陁羅尼門、一切三摩地

門,而於彼果,不受不著,唯爲有情,般

涅槃故.雖行菩薩十地,而於彼果,不

受不著,唯爲有情,般涅槃故.雖行五

眼、六神通,而於彼果,不受不著,唯爲

有情,般涅槃故.雖行佛十力、四無所

畏、四無礙解、大慈、大悲、大喜、大捨、十

八佛不共法,而於彼果,不受不著,唯

爲有情,般涅槃故.雖行無忘失法、恒

住捨性,而於彼果,不受不著,唯爲有

情,般涅槃故.雖行一切智、道相智、一

切相智等,而於彼果,不受不著,唯爲

有情,般涅槃故.善現,菩薩摩訶薩,亦

復如是.行深般若波羅蜜多時,於一

切法,若世閒,若出世閒,若有漏,若無

漏,若有爲,若無爲,皆無所住,亦無所

礙.何以故?善達諸法,如實相故.

初分諸法平等品第六十九之一

爾時,具壽善現白佛言:世尊,云何菩

薩摩訶薩,行深般若波羅蜜多時,於

一切法,善達實相?佛言:善現,如諸如

來應正等覺所變化者,不行於貪,不

行於瞋,不行於癡.不行於色,亦不行

於受、想、行、識.不行於眼處,亦不行於

耳、鼻、舌、身、意處.不行於色處,亦不行

於聲、香、味、觸、法處.不行於眼界,亦不

行於耳、鼻、舌、身、意界.不行於眼識界,

亦不行於耳、鼻、舌、身、意識界.不行於

眼觸,亦不行於耳、鼻、舌、身、意觸.不行

於眼觸爲緣所生諸受,亦不行於耳、

鼻、舌、身、意觸爲緣所生諸受.不行於

地界,亦不行於水、火、風、空、識界.不行

於因緣,亦不行於等無閒緣、所緣緣、

增上緣.不行於從諸緣所生法.不行

於無明,亦不行於行、識、名色、六處、觸、

受、愛、取、有、生、老死愁歎苦憂惱.不行

於布施波羅蜜多,亦不行於淨戒、安

忍、精進、靜慮、般若波羅蜜多.不行於

四靜慮,亦不行於四無量、四無色定.

不行於四念住,亦不行於四正斷、四

神足、五根、五力、七等覺支、八聖道支.

不行於空解脫門,亦不行於無相、無

願解脫門.不行於內空,亦不行於外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空.不行眞如乃至不思議界.不行於

苦聖諦,亦不行於集、滅、道聖諦.不行

於八解脫,亦不行於八勝處、九次第

定、十遍處.不行於一切陁羅尼門,亦

不行於一切三摩地門.不行於極喜

地,亦不行於離垢地、發光地、焰慧地、

極難勝地、現前地、遠行地、不動地、善

慧地、法雲地.不行於五眼,亦不行於

六神通.不行於佛十力,亦不行於四

無所畏、四無㝵解、十八佛不共法.不

行於大慈,亦不行於大悲、大喜、大捨.

不行於無忘失法,亦不行於恒住捨

性.不行於一切智,亦不行於道相智、

一切相智.不行於三十二大士相,亦

不行於八十隨好.不行於預流果,亦

不行於一來、不還、阿羅漢果、獨覺菩

提.不行於一切菩薩摩訶薩行,亦不

行於諸佛無上正等菩提.不行於內

法,亦不行於外法.不行於隨眠,亦不

行於纏.不行於世閒法,亦不行於出

世法.不行於有漏法,亦不行於無漏

法.不行於有爲法,亦不行於無爲法.

不行於道,亦不行於道果.善現,菩薩

摩訶薩,行深般若波羅蜜多時,亦復

如是,於一切法,都無所行.是爲善達

諸法實相,謂於法性無所分別.

時,具壽善現復白佛言:世尊,云何如

來應正等覺所變化者,現修聖道?佛

告善現:彼諸如來應正等覺所變化

者,依修聖道,不染不淨,亦不輪迴五

趣生死.具壽善現復白佛言:世尊,云

何菩薩摩訶薩,行深般若波羅蜜多

時,通達諸法,皆無實事?佛告善現:於

意云何?彼諸如來應正等覺所變化

者,爲有實事,依斯實事,有染有淨及

有輪迴五趣事不?善現答言:不也,世

尊.不也,善逝.非諸如來應正等覺所

變化者,有少實事,非依彼事,有染有

淨,亦無輪迴五趣生死.佛言:善現,菩

薩摩訶薩,行深般若波羅蜜多時,於

一切法,善達實相,亦復如是通達諸

法,都無實事.

爾時,具壽善現白佛言:世尊,爲一切

色,皆如化不?一切受、想、行、識,亦如化

不?一切眼處,皆如化不?一切耳、鼻、舌、

身、意處,亦如化不?一切色處,皆如化

不?一切聲、香、味、觸、法處,亦如化不?一

切眼界,皆如化不?一切耳、鼻、舌、身、意

界,亦如化不?一切色界,皆如化不?一切

聲、香、味、觸、法界,亦如化不?一切眼識

界,皆如化不?一切耳、鼻、舌、身、意識界,

亦如化不?一切眼觸,皆如化不?一切

耳、鼻、舌、身、意觸,亦如化不?一切眼觸

爲緣所生諸受,皆如化不?一切耳、鼻、

舌、身、意觸爲緣所生諸受,亦如化不?

一切地界,皆如化不?一切水、火、風、空、

識界,亦如化不?一切因緣,皆如化不?

一切等無閒緣、所緣緣、增上緣,亦如

化不?一切從緣所生諸法,皆如化不?

一切無明,皆如化不?一切行、識、名色、

六處、觸、受、愛、取、有、生、老死愁歎苦憂

惱,亦如化不?如是乃至一切世閒法,

皆如化不?一切出世法,亦如化不?一

切有漏法,皆如化不?一切無漏法,亦

如化不?一切有爲法,皆如化不?一切

無爲法,亦如化不?佛告善現:如是如

是.如汝所說.一切法皆如化.

大般若波羅蜜多經卷第三百八十三

戊戌歲高麗國大藏都監奉

勅雕造

大般若波羅蜜多經卷第三百八十四 爲

三藏法師玄奘奉 詔譯

初分諸法平等品第六十九之二

時,具壽善現白佛言:世尊,若一切法,

皆如化者,諸所變化,皆無實色,亦無

實受、想、行、識.諸所變化,皆無實眼處,

亦無實耳、鼻、舌、身、意處.諸所變化,皆

無實色處,亦無實聲、香、味、觸、法處.諸

所變化,皆無實眼界,亦無實耳、鼻、舌、

身、意界.諸所變化,皆無實色界,亦無

實聲、香、味、觸、法界.諸所變化,皆無實

眼識界,亦無實耳、鼻、舌、身、意識界.諸

所變化,皆無實眼觸,亦無實耳、鼻、舌、

身、意觸.諸所變化,皆無實眼觸爲緣

所生諸受,亦無實耳、鼻、舌、身、意觸爲

緣所生諸受.諸所變化,皆無實地界,

亦無實水、火、風、空、識界.諸所變化,皆

無實因緣,亦無實等無閒緣、所緣緣、

增上緣.諸所變化,皆無實從緣所生

諸法.諸所變化,皆無實無明,亦無實

行、識、名色、六處、觸、受、愛、取、有、生、老死

愁歎苦憂惱.諸所變化,皆無實世閒

\*\*

法,亦無實出世法.諸所變化,皆無實

有漏法,亦無實無漏法.諸所變化,皆

無實有爲法,亦無實無爲法.諸所變

化,皆無實雜染法,亦無實淸淨法.諸

所變化,皆無實輪迴五趣生死,亦無

實解脫五趣生死.云何菩薩摩訶薩,

於諸有情,有勝士用?佛告善現:於意

云何?諸菩薩摩訶薩,本行菩薩道時,

頗見有情可脫地獄、傍生、鬼界、人天

趣不?善現答言:不也,世尊.不也,善逝.

佛告善現:如是如是.諸菩薩摩訶薩,

本行菩薩道時,不見有情可脫三界.

何以故?善現,諸菩薩摩訶薩,於一切

法,知見通達,皆如幻化,都非實有.

具壽善現復白佛言:世尊,若菩薩摩

訶薩,於一切法,知見通達,皆如幻化,

都非實有,菩薩摩訶薩,爲何事故,修

行布施、淨戒、安忍、精進、靜慮、般若波

羅蜜多,爲何事故,修行四靜慮、四無

量、四無色定,爲何事故,修行四念住、

四正斷、四神足、五根、五力、七等覺支、

八聖道支,爲何事故,修行空、無相、無

願解脫門,爲何事故,修行八解脫、八

勝處、九次第定、十遍處,爲何事故,修

行一切陁羅尼門、一切三摩地門,爲何

事故,修行極喜地、離垢地、發光地、焰

慧地、極難勝地、現前地、遠行地、不動

地、善慧地、法雲地,爲何事故,修行五

眼、六神通,爲何事故,修行佛十力、四

無所畏、四無㝵解、大慈、大悲、大喜、大

捨、十八佛不共法,爲何事故,修行無

忘失法、恒住捨性,爲何事故,修行一

切智、道相智、一切相智,爲何事故,修

行一切菩薩摩訶薩行,爲何事故,修

行諸佛無上正等菩提,爲何事故,嚴

淨佛土,爲何事故,成熟有情?佛告善

現:若諸有情,於一切法,能自了知皆

如幻化,都非實有,則菩薩摩訶薩,不

應無數劫,爲諸有情,行菩薩道.以諸

有情,於一切法,自不能知皆如幻化,

都非實有.是故菩薩摩訶薩,於無數

劫,爲諸有情,行菩薩道.復次,善現,若

菩薩摩訶薩,於一切法,不如實知皆

如幻化,都非實有,則不應無數劫,爲

諸有情,修菩薩行,嚴淨佛土,成熟有

情.以菩薩摩訶薩,於一切法,如實了

知皆如幻化,都非實有故,無數劫,爲

諸有情,修菩薩行,嚴淨佛土,成熟有

情.爾時,具壽善現白佛言:世尊,若一

切法,如夢,如幻,如響,如像,如光影,如

陽焰,如變化事,如尋香城,所化有情,

住在何處,諸菩薩摩訶薩;行深般若

波羅蜜多,拔濟令出?佛告善現:所化

有情,住在名相虛妄分別.諸菩薩摩

訶薩,行深般若波羅蜜多,從彼名相

虛妄分別,拔濟令出.具壽善現復白

佛言:世尊,何謂爲名,何謂爲相?佛言:

善現,名皆是客,皆是假立,皆屬施設,

謂此名色,此名受、想、行、識,此名眼處,

此名耳、鼻、舌、身、意處,此名色處,此名

聲、香、味、觸、法處,此名眼界,此名耳、鼻、

舌、身、意界,此名色界,此名聲、香、味、觸、

法界,此名眼識界,此名耳、鼻、舌、身、意

識界,此名男,此名女,此名小,此名大,

此名地獄,此名傍生,此名鬼界,此名

人,此名天,此名世閒法,此名出世法,

此名有漏法,此名無漏法,此名有爲

法,此名無爲法,此名預流果,此名一

來果,此名不還果,此名阿羅漢果,此

名獨覺菩提,此名一切菩薩摩訶薩

行,此名諸佛無上正等菩提,此名異

生,此名聲聞,此名獨覺,此名菩薩,此

名如來.善現,如是等一切名,皆是假

立,爲表諸義,施設諸名.故一切名,皆

非實有.諸有爲法,亦但有名.由此無

爲,亦非實有,愚夫異生,於中妄執.菩

薩摩訶薩,行深般若波羅蜜多時,方

便善巧,教令遠離,作如是言:名是分

別妄想所起,亦是衆緣和合假立.汝

等不應於中執著.名無實事,自性皆

空.非有智者執著空法.如是善現,菩

薩摩訶薩,行深般若波羅蜜多時,方

便善巧,爲諸有情,說離名法.善現,是

謂爲名.云何爲相?善現,相有二種,愚

夫異生,於中執著.何等爲二?一者色

相,二者無色相.何謂色相?善現,諸所

有色,若過去若未來若現在,若內若

外,若麤若細,若劣若勝,若遠若近,於

此剎那諸空法中,愚夫、異生,分別執

著.是名色相.何謂無色相?善現,謂諸

所有無色法中.愚夫異生,取相分別,

生諸煩惱.是名無色相.菩薩摩訶薩,

行深般若波羅蜜多時,方便善巧,教

諸有情,遠離二相,復教安住無相界

中.雖教安住無相界中,而不令其墮

二邊執,謂此是相,此是無相.如是善

現,菩薩摩訶薩,行深般若波羅蜜多

時,方便善巧,令諸有情,遠離衆相,住

無相界而無執著.

爾時,具壽善現白佛言:世尊,若一切

法,但有名相,所有名相,皆是假立,分

別所起,非實有性,云何菩薩摩訶薩,

行深般若波羅蜜多時,於諸善法,能

自增進,亦能令他增進善法,由自善

法,得增進故,能令諸地,漸次圓滿,亦

能安立諸有情類,隨其所應,得三乘

果?佛告善現:若諸法中,少有實事,非

但假立,有名相者,則菩薩摩訶薩,行

深般若波羅蜜多時,應於善法,不自

增進,亦不令他增進善法.善現,以諸

法中,無少實事,但有假立諸名及相.

是故菩薩摩訶薩,行深般若波羅蜜

多時,以無相爲方便,能圓滿般若波

羅蜜多,以無相爲方便,能圓滿靜慮

波羅蜜多,以無相爲方便,能圓滿精

進波羅蜜多,以無相爲方便,能圓滿

安忍波羅蜜多,以無相爲方便,能圓

滿淨戒波羅蜜多,以無相爲方便,能

圓滿布施波羅蜜多,以無相爲方便,

能圓滿四靜慮、四無量、四無色定,以

無相爲方便,能圓滿四念住、四正斷、

四神足、五根、五力、七等覺支、八聖道

支,以無相爲方便,能圓滿空無相、無

願解脫門,以無相爲方便,能圓滿內

空、外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空,以無相爲方便,能圓滿眞如、

法界、法性、不虛妄性、不變異性、平等

性、離生性、法定、法住、實際、虛空界、不

思議界,以無相爲方便,能圓滿苦、集、

滅、道聖諦,以無相爲方便,能圓滿八

解脫、八勝處、九次第定、十遍處,以無

相爲方便,能圓滿一切陁羅尼門、一

切三摩地門,以無相爲方便,能圓滿

極喜地、離垢地、發光地、焰慧地、極難

勝地、現前地、遠行地、不動地、善慧地、

法雲地,以無相爲方便,能圓滿五眼、

六神通,以無相爲方便,能圓滿佛十

力、四無所畏、四無㝵解、大慈、大悲、大

喜、大捨、十八佛不共法,以無相爲方

便,能圓滿無忘失法、恒住捨性,以無

相爲方便,能圓滿一切智、道相智、一

切相智,以無相爲方便,於諸善法,自

圓滿已,亦能令他圓滿善法.如是善

現,以一切法無少實事,但有假立諸

名及相.諸菩薩摩訶薩,於中不起顚

倒執著,於諸善法,能自增進,亦能令

他增進善法.復次,善現,若諸法中,有

毛端量實法相者,則菩薩摩訶薩,行

深般若波羅蜜多時,於一切法,不應

覺知無相無念,亦無作意無漏性已,

證得無上正等菩提,安立有情於無

漏法.何以故?善現,諸無漏法,皆無相、

無念、無作意故.如是善現,菩薩摩訶

薩,行深般若波羅蜜多時,安立有情

於無漏法,乃名眞實饒益他事.

時,具壽善現白佛言:世尊,若一切法,

眞無漏性、無相、無念,亦無作意,何緣

世尊,嘗如是數,此是世閒法,此是出

世法,此是有漏法,此是無漏法,此是

有爲法,此是無爲法,此是有罪法,此

是無罪法,此是有諍法,此是無諍法,

此是流轉法,此是還滅法,此是共法,

此是不共法,此是聲聞法,此是獨覺

法,此是菩薩法,此是如來法耶?佛告

善現:於意云何?世閒等法,與無相等

無漏法性,爲有異不?善現答言:不也,

世尊.不也,善逝.佛告善現:於意云何?

聲聞等法,與無相等無漏法性,爲有

異不?善現答言:不也,世尊.不也,善逝.

佛告善現:世閒等法,豈不卽是無相

念等無漏法性?善現答言:如是,世尊.

如是,善逝.佛告善現:若預流果,若一

來果,若不還果,若阿羅漢果,若獨覺

菩提,若諸菩薩摩訶薩法,若佛無上

正等菩提,豈不卽是無相念等無漏

法性?善現答言:如是,世尊.如是,善逝.

佛言善現:由此因緣,當知一切法,皆

是無相等.善現,菩薩摩訶薩,學一切

法,皆是無相、無念、無作意時,常能增

益所行善法,所謂布施、淨戒、安忍、精

進、靜慮、般若波羅蜜多,若四靜慮、四

無量、四無色定,若四念住、四正斷、四

神足、五根、五力、七等覺支、八聖道支,

若內空、外空、內外空、空空、大空、勝義

空、有爲空、無爲空、畢竟空、無際空、散

空、無變異空、本性空、自相空、共相空、

一切法空、不可得空、無性空、自性空、

無性自性空,若眞如、法界、法性、不虛

妄性、不變異性、平等性、離生性、法定、

法住、實際、虛空界、不思議界,若苦、集、

滅、道聖諦,若空、無相、無願解脫門,若

八解脫、八勝處、九次第定、十遍處,若

一切陁羅尼門、一切三摩地門,若極

喜地、離垢地、發光地、焰慧地、極難勝

地、現前地、遠行地、不動地、善慧地、法

雲地,若五眼、六神通,若佛十力、四無

所畏、四無㝵解、十八佛不共法,若大

慈、大悲、大喜、大捨,若無忘失法、恒住

捨性,若一切智、道相智、一切相智.諸

如是等一切佛法,皆由學無相、無念、

無作意,而得增益.所以者何?善現,菩

薩摩訶薩,除空、無相、無願解脫門,更

無餘要所應學法.何以故?善現,三解

脫門,能攝一切妙善法故.所以者何?

善現,空解脫門,觀一切法自相皆空,

無相解脫門,觀一切法,遠離諸相,無

願解脫門,觀一切法,遠離所願.由此

三門,能攝一切殊勝善法,離此三門,

所應修習殊勝善法,不生長故.

復次,善現,若菩薩摩訶薩,能學如是

三解脫門,則能學五蘊,亦能學十二

處,亦能學十八界,亦能學六界,亦能

學四聖諦,亦能學四緣,亦能學從緣

所生諸法,亦能學十二緣起,亦能學

內空、外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空,亦能學眞如、法界、法性、不

虛妄性、不變異性、平等性、離生性、法

定、法住、實際、虛空界、不思議界,亦能

學布施、淨戒、安忍、精進、靜慮、般若、方

便善巧、妙願、力、智波羅蜜多,亦能學

極喜地、離垢地、發光地、焰慧地、極難

勝地、現前地、遠行地、不動地、善慧地、

法雲地,亦能學四念住、四正斷、四神

足、五根、五力、七等覺支、八聖道支,亦

能學四靜慮、四無量、四無色定,亦能

學八解脫、八勝處、九次第定、十遍處,

亦能學一切陁羅尼門、一切三摩地

門,亦能學五眼、六神通,亦能學如來

十力、四無所畏、四無㝵解、十八佛不

共法,亦能學大慈、大悲、大喜、大捨,亦

能學無忘失法、恒住捨性,亦能學一

切智、道相智、一切相智,亦能學嚴淨

佛土,成熟有情,亦能學諸餘無量無

邊佛法.

爾時,具壽善現白佛言:世尊,云何菩

薩摩訶薩,修行般若波羅蜜多時,能

學五蘊?佛告善現:若菩薩摩訶薩,修

行般若波羅蜜多時,如實知色、受、想、

行、識,是爲能學五蘊.善現,云何菩薩

摩訶薩,修行般若波羅蜜多時,如實

知色?善現,若菩薩摩訶薩,修行般若

波羅蜜多時,如實知色相,如實知色

生,如實知色滅,如實知色眞如,是爲

如實知色.善現,云何菩薩摩訶薩,修

行般若波羅蜜多時,如實知色相?

善現,若菩薩摩訶薩,修行般若波羅

蜜多時,如實知色,畢竟有孔,畢竟有

隙,猶如聚沫,性不堅固.善現,是名如

實知色相.善現,云何菩薩摩訶薩,修

行般若波羅蜜多時,如實知色生?善

現,若菩薩摩訶薩,修行般若波羅蜜

多時,如實知色,來無所從,去無所趣,

雖無來無去,而生法相應.善現,是名

如實知色生.善現,云何菩薩摩訶薩,

修行般若波羅蜜多時,如實知色滅?

善現,若菩薩摩訶薩,修行般若波羅

蜜多時,如實知色,來無所從,去無所

趣,雖無來無去,而滅法相應.善現,是

名如實知色滅.善現,云何菩薩摩訶

薩,修行般若波羅蜜多時,如實知色

眞如?善現,若菩薩摩訶薩,修行般若

波羅蜜多時,如實知色,眞如無生無

滅,無來無去,無染無淨,無增無減,常

如其性不虛妄不變易,故名眞如.善

現,是名如實知色眞如.善現,云何菩

薩摩訶薩,修行般若波羅蜜多時,如

實知受?善現,若菩薩摩訶薩,修行般

若波羅蜜多時,如實知受相,如實

知受生,如實知受滅,如實知受眞如,

是爲如實知受.善現,云何菩薩摩訶

薩,修行般若波羅蜜多時,如實知受

相?善現,若菩薩摩訶薩,修行般若波

羅蜜多時,如實知受,畢竟如癰,畢竟

如箭,猶若浮泡,虛僞不住,速起速滅.

善現,是名如實知受相.善現,云何菩

薩摩訶薩,修行般若波羅蜜多時,如

實知受生?善現,若菩薩摩訶薩,修行

般若波羅蜜多時,如實知受,來無所

從,去無所趣,雖無來無去,而生法相

應.善現,是名如實知受生.善現,云何

菩薩摩訶薩,修行般若波羅蜜多時,

如實知受滅?善現,若菩薩摩訶薩,修

行般若波羅蜜多時,如實知受,來無

所從,去無所趣,雖無來無去,而滅法

相應.善現,是名如實知受滅.善現,云

何菩薩摩訶薩,修行般若波羅蜜多

時,如實知受眞如?善現,若菩薩摩訶

薩,修行般若波羅蜜多時,如實知受,

眞如無生無滅,無來無去,無染無淨,

無增無減,常如其性,不虛妄不變易,

故名眞如.善現,是名如實知受眞如.

善現.云何菩薩摩訶薩,修行般若波

羅蜜多時,如實知想?善現,若菩薩摩

\*\*

訶薩,修行般若波羅蜜多時,如實知

想相,如實知想生,如實知想滅,如實

知想眞如,是爲如實知想.善現,云何

菩薩摩訶薩,修行般若波羅蜜多時,

如實知想相?善現,若菩薩摩訶薩,修

行般若波羅蜜多時,如實知想,猶如

陽焰水不可得,虛妄渴愛,而起是想,

假施設有,發假言說.善現,是名如實

知想相.善現,云何菩薩摩訶薩,修行

般若波羅蜜多時,如實知想生?善現,

若菩薩摩訶薩,修行般若波羅蜜多

時,如實知想,來無所從,去無所趣,雖

無來無去,而生法相應.善現,是名如

實知想生.善現,云何菩薩摩訶薩,修

行般若波羅蜜多時,如實知想滅?善

現,若菩薩摩訶薩,修行般若波羅蜜

多時,如實知想,來無所從,去無所趣,

雖無來無去,而滅法相應.善現,是名

如實知想滅.善現,云何菩薩摩訶薩,

修行般若波羅蜜多時,如實知想眞

如?善現,若菩薩摩訶薩,修行般若波

羅蜜多時,如實知想眞如,無生無滅,

無來無去,無染無淨,無增無減,常如

其性,不虛妄,不變易,故名眞如.善現,

是名如實知想眞如.善現,云何菩薩

摩訶薩,修行般若波羅蜜多時,如實

知行?善現,若菩薩摩訶薩,修行般若

波羅蜜多時,如實知行相,如實知行

生,如實知行滅,如實知行眞如,是爲如

實知行.善現,云何菩薩摩訶薩,修行

般若波羅蜜多時,如實知行相?善現,

若菩薩摩訶薩,修行般若波羅蜜多

時,如實知行,猶若芭蕉,葉葉析除,實

不可得,明無明等,衆緣所成,業煩惱

等,和合假立.善現,是名如實知行相.

善現,云何菩薩摩訶薩,修行般若波

羅蜜多時,如實知行生?善現,若菩薩

摩訶薩,修行般若波羅蜜多時,如實

知行,來無所從,去無所趣,雖無來無

去,而生法相應.善現,是名如實知行

生.善現,云何菩薩摩訶薩,修行般若

波羅蜜多時,如實知行滅?善現,若菩

薩摩訶薩,修行般若波羅蜜多時,如

實知行,來無所從,去無所趣,雖無來

無去,而滅法相應.善現,是名如實知

行滅.善現,云何菩薩摩訶薩,修行般

若波羅蜜多時,如實知行眞如?善現,

若菩薩摩訶薩,修行般若波羅蜜多

時,如實知行眞如,無生無滅,無來無

去,無染無淨,無增無減,常如其性,不

虛妄,不變易故,名眞如.善現,是名如

實知行眞如.善現,云何菩薩摩訶薩,

修行般若波羅蜜多時,如實知識?善

現,若菩薩摩訶薩,修行般若波羅蜜

多時,如實知識相,如實知識生,如實

知識滅,如實知識眞如,是爲如實知

識.善現,云何菩薩摩訶薩,修行般若

波羅蜜多時,如實知識相?善現,若菩

薩摩訶薩,修行般若波羅蜜多時,如

實知識,猶如幻事,衆緣和合,假施設

有,實不可得,謂如幻師,或彼弟子,於

四衢道,幻作四軍,所謂象軍、馬軍、車

軍、步軍,或復幻作諸餘色類,相雖似

有,而無其實.識亦如是,實不可得.善

現,是名如實知識相.善現,云何菩薩

摩訶薩,修行般若波羅蜜多時,如實

知識生?善現,若菩薩摩訶薩,修行般

若波羅蜜多時,如實知識,來無所從,

去無所趣,雖無來無去,而生法相應.

善現,是名如實知識生.善現,云何菩

薩摩訶薩,修行般若波羅蜜多時,如

實知識滅?善現,若菩薩摩訶薩,修行

般若波羅蜜多時,如實知識,來無所

從,去無所趣,雖無來無去,而滅法相

應.善現,是名如實知識滅.善現,云何

菩薩摩訶薩,修行般若波羅蜜多時,

如實知識眞如?善現,若菩薩摩訶薩,

修行般若波羅蜜多時,如實知識眞

如,無生無滅,無來無去,無染無淨,無

增無減,常如其性,不虛妄,不變易故,

名眞如.善現,是名如實知識眞如.復

次,善現,若菩薩摩訶薩,修行般若波

羅蜜多時,如實知色,色自性空;如實

知受,受自性空;如實知想,想自性空;

如實知行,行自性空;如實知識,識自

性空.善現,是爲菩薩摩訶薩,修行般

若波羅蜜多時,能學五蘊.

具壽善現白佛言:世尊,云何菩薩摩

訶薩,修行般若波羅蜜多時,能學十

二處?佛告善現:若菩薩摩訶薩,修行

般若波羅蜜多時,如實知眼處,眼處

自性空.如實知耳、鼻、舌、身、意處,耳、鼻、

舌、身、意、處自性空.如實知色處,色處

自性空.如實知聲、香、味、觸、法處,聲、香、

味、觸、法處自性空.如實知內處,內處

自性空.如實知外處,外處自性空.善

現,是爲菩薩摩訶薩,修行般若波羅

蜜多時,能學十二處.具壽善現白佛

言:世尊,云何菩薩摩訶薩,修行般若

波羅蜜多時,能學十八界?佛告善現:

若菩薩摩訶薩,修行般若波羅蜜多

時,如實知眼界,眼界自性空.如實知

色界、眼識界及眼觸、眼觸爲緣所生

諸受,色界乃至眼觸爲緣所生諸受

自性空.如實知耳界,耳界自性空.如

實知聲界、耳識界及耳觸、耳觸爲緣

所生諸受,聲界乃至耳觸爲緣所生

諸受自性空.如實知鼻界,鼻界自性

空.如實知香界、鼻識界及鼻觸、鼻觸

爲緣所生諸受,香界乃至鼻觸爲緣

所生諸受自性空.如實知舌界,舌界

自性空.如實知味界、舌識界及舌觸、

舌觸爲緣所生諸受,味界乃至舌觸

爲緣所生諸受自性空.如實知身界,

身界自性空.如實知觸界、身識界及

身觸、身觸爲緣所生諸受,觸界乃至

身觸爲緣所生諸受自性空.如實知

意界,意界自性空.如實知法界、意識

界及意觸、意觸爲緣所生諸受,法界

乃至意觸爲緣所生諸受自性空.善

現,是爲菩薩摩訶薩,修行般若波羅

蜜多時,能學十八界.具壽善現白佛

言:世尊,云何菩薩摩訶薩,修行般若

波羅蜜多時,能學六界?佛告善現:若

菩薩摩訶薩?修行般若波羅蜜多時,

如實知地界,地界自性空.如實知水、

火、風、空、識界,水、火、風、空、識界自性空.

善現,是爲菩薩摩訶薩,修行般若波

羅蜜多時,能學六界.

具壽善現白佛言:世尊,云何菩薩摩

訶薩,修行般若波羅蜜多時,能學四

聖諦?佛告善現:若菩薩摩訶薩,修行

般若波羅蜜多時,如實知苦聖諦,如

實知集聖諦,如實知滅聖諦,如實知

道聖諦,是爲能學四聖諦.善現,云何

菩薩摩訶薩,修行般若波羅蜜多時,

如實知苦聖諦?善現,若菩薩摩訶薩,

修行般若波羅蜜多時,如實知苦,是

逼迫相,自性本空,遠離二法,是聖者

諦,苦卽眞如,眞如卽苦,無二無別,唯

眞聖者,能如實知.善現,是名如實知

苦聖諦.善現,云何菩薩摩訶薩,修行

般若波羅蜜多時,如實知集聖諦?善

現,若菩薩摩訶薩,修行般若波羅蜜

多時,如實知集,是生起相,自性本空,

遠離二法,是聖者諦,集卽眞如,眞如

卽集,無二無別,唯眞聖者,能如實知.

善現,是名如實知集聖諦.善現,云何

菩薩摩訶薩,修行般若波羅蜜多時,

如實知滅聖諦?善現,若菩薩摩訶薩,

修行般若波羅蜜多時,如實知滅,是

寂靜相,自性本空,遠離二法,是聖者

諦,滅卽眞如,眞如卽滅,無二無別,唯

眞聖者,能如實知.善現,是名如實知

滅聖諦.善現,云何菩薩摩訶薩,修行

般若波羅蜜多時,如實知道聖諦?善

現,若菩薩摩訶薩,修行般若波羅蜜

多時,如實知道,是出離相,自性本空,

遠離二法,是聖者諦,道卽眞如,眞如

卽道,無二無別,唯眞聖者,能如實知.

善現,是名如實知道聖諦.善現,是爲

菩薩摩訶薩,修行般若波羅蜜多時,

能學四聖諦.

具壽善現白佛言:世尊,云何菩薩摩

訶薩,修行般若波羅蜜多時,能學四

緣?佛告善現:若菩薩摩訶薩,修行般

若波羅蜜多時,如實知因緣,如實知

等無閒緣,如實知所緣緣,如實知增

上緣,是爲能學四緣.善現,云何菩薩

摩訶薩,修行般若波羅蜜多時,如實

知因緣?善現,若菩薩摩訶薩,修行般

若波羅蜜多時,如實知因緣,是種子

相,自性本空,遠離二法.善現,是名如

實知因緣.善現,云何菩薩摩訶薩,修

行般若波羅蜜多時,如實知等無閒

緣?善現,若菩薩摩訶薩,修行般若波

羅蜜多時,如實知等無閒緣,是開發

相,自性本空,遠離二法.善現,是名如

實知等無閒緣.善現,云何菩薩摩訶

薩,修行般若波羅蜜多時,如實知所

緣緣?善現,若菩薩摩訶薩,修行般若

波羅蜜多時,如實知所緣緣,是任持

相,自性本空,遠離二法.善現,是名如

實知所緣緣.善現,云何菩薩摩訶薩,

修行般若波羅蜜多時,如實知增上

緣?善現,若菩薩摩訶薩,修行般若波

羅蜜多時,如實知增上緣,是不㝵相,

自性本空,遠離二法.善現,是名如實

知增上緣.善現,是爲菩薩摩訶薩,修

行般若波羅蜜多時,能學四緣.具壽

善現白佛言:世尊,云何菩薩摩訶薩,

修行般若波羅蜜多時,能學從緣所

生諸法?佛告善現:若菩薩摩訶薩,修

行般若波羅蜜多時,如實知一切從

緣所生法,不生不滅,不斷不常,不一

不異,不來不去,絕諸戲論,本性淡泊.

善現,是爲菩薩摩訶薩,修行般若波

羅蜜多時,能學從緣所生諸法.具壽

善現白佛言:世尊,云何菩薩摩訶薩,

修行般若波羅蜜多時,能學十二緣

起?佛告善現:若菩薩摩訶薩,修行般

若波羅蜜多時,如實知無明,無生無滅,

無染無淨,自性本空,遠離二法,如實

知行、識、名色、六處、觸、受、愛、取、有、生、老

死愁歎苦憂惱,無生無滅,無染無淨,

自性本空,遠離二法.善現,是爲菩薩

摩訶薩,修行般若波羅蜜多時,能學

十二緣起.

具壽善現白佛言:世尊,云何菩薩摩

訶薩,修行般若波羅蜜多時,能學內

空、外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空?佛告善現:若菩薩摩訶薩,修

行般若波羅蜜多時,如實知內空,無

自性不可得,而能安住,如實知外空

乃至無性自性空,無自性不可得,而

能安住.善現,是爲菩薩摩訶薩,修行

般若波羅蜜多時,能學內空乃至無

性自性空.具壽善現白佛言:世尊,云

何菩薩摩訶薩,修行般若波羅蜜多

時,能學眞如、法界、法性、不虛妄性、不

變異性、平等性、離生性、法定、法住、實

際、虛空界、不思議界?佛告善現:若菩

薩摩訶薩,修行般若波羅蜜多時,如

實知眞如,無戲論,無分別,而能安住.

如實知法界乃至不思議界,無戲論,

無分別,而能安住.善現,是爲菩薩摩

訶薩,修行般若波羅蜜多時,能學眞

如乃至不思議界.

大般若波羅蜜多經卷第三百八十四

戊戌歲高麗國大藏都監奉

勅彫造

大般若波羅蜜多經卷第三百八十五 爲

三藏法師玄奘奉 詔譯

初分諸法平等品第六十九之三

具壽善現白佛言:世尊,云何菩薩摩

訶薩,修行般若波羅蜜多時,能學布

施、淨戒、安忍、精進、靜慮、般若、方便善

巧、妙願、力、智波羅蜜多?佛告善現:若

菩薩摩訶薩,修行般若波羅蜜多時,

如實知布施波羅蜜多,無增無減,無

染無淨,無自性不可得,而能修習.如

實知,淨戒乃至智波羅蜜多,無增無

減,無染無淨,無自性不可得,而能修

習.善現,是爲菩薩摩訶薩,修行般若

波羅蜜多時,能學布施乃至智波羅

蜜多.具壽善現白佛言:世尊,云何菩

薩摩訶薩,修行般若波羅蜜多時,能

學極喜地、離垢地、發光地、焰慧地、極

難勝地、現前地、遠行地、不動地、善慧

地、法雲地?佛告善現:若菩薩摩訶薩,

修行般若波羅蜜多時,如實知極喜

地,無增無減,無染無淨,無自性不可

得,而能修習.如實知離垢地乃至法

雲地,無增無減,無染無淨,無自性

不可得,而能修習.善現,是爲菩薩

摩訶薩,修行般若波羅蜜多時,能學

極喜地乃至法雲地.具壽善現白佛

言:世尊,云何菩薩摩訶薩,修行般若

波羅蜜多時,能學四念住、四正斷、四

神足、五根、五力、七等覺支、八聖道支?

佛告善現:若菩薩摩訶薩,修行般若

波羅蜜多時,如實知四念住,無增無

減,無染無淨,無自性不可得,而能修

習.如實知四正斷乃至八聖道支,無

增無減,無染無淨,無自性不可得,而

能修習.善現,是爲菩薩摩訶薩,修

行般若波羅蜜多時,能學四念住乃

至八聖道支.

具壽善現白佛言:世尊,云何菩薩摩

訶薩,修行般若波羅蜜多時,能學四

靜慮、四無量、四無色定?佛告善現:若

菩薩摩訶薩,修行般若波羅蜜多時,

如實知四靜慮,無增無減,無染無淨,

無自性不可得,而能修習.如實知四

無量、四無色定,無增無減,無染無淨,

無自性不可得,而能修習.善現,是爲

菩薩摩訶薩,修行般若波羅蜜多時,

能學四靜慮、四無量、四無色定.具壽善

現白佛言:世尊,云何菩薩摩訶薩,修

行般若波羅蜜多時,能學八解脫、八

勝處、九次第定、十遍處?佛告善現:若

菩薩摩訶薩,修行般若波羅蜜多時,

如實知八解脫,無增無減,無染無淨,

無自性不可得,而能修習.如實知八

勝處、九次第定、十遍處,無增無減,無

染無淨,無自性不可得,而能修習.善

現,是爲菩薩摩訶薩,修行般若波羅

蜜多時,能學八解脫、八勝處、九次第

定、十遍處.具壽善現白佛言:世尊,云

何菩薩摩訶薩,修行般若波羅蜜多

時,能學一切陁羅尼門、一切三摩地

門?佛告善現:若菩薩摩訶薩,修行般

若波羅蜜多時,如實知一切陁羅尼

門,無增無減,無染無淨,無自性不可

得,而能修習.如實知一切三摩地門,

無增無減,無染無淨,無自性不可得,

而能修習.善現,是爲菩薩摩訶薩,修

行般若波羅蜜多時,能學一切陁羅

尼門、一切三摩地門.具壽善現白佛言:

世尊云何菩薩摩訶薩,修行般若波

羅蜜多時,能學五眼、六神通?佛告善

現:若菩薩摩訶薩,修行般若波羅蜜

多時,如實知五眼,無增無減,無染無

淨,無自性不可得,而能修習.如實知

六神通,無增無減,無染無淨,無自性

不可得,而能修習.善現,是爲菩薩摩

訶薩,修行般若波羅蜜多時,能學五

眼、六神通.

具壽善現白佛言:世尊,云何菩薩摩

訶薩,修行般若波羅蜜多時,能學如

來十力、四無所畏、四無礙解、十八佛

不共法?佛告善現:若菩薩摩訶薩,修

行般若波羅蜜多時,如實知如來十

力,無增無減,無染無淨,無自性不可

得,而能修習.如實知四無所畏、四無

㝵解、十八佛不共法,無增無減,無染

無淨,無自性不可得,而能修習.善現,

是爲菩薩摩訶薩,修行般若波羅蜜

多時,能學如來十力、四無所畏、四無

㝵解、十八佛不共法.具壽善現白佛

言:世尊,云何菩薩摩訶薩,修行般若

波羅蜜多時,能學大慈、大悲、大喜、大

捨?佛告善現:若菩薩摩訶薩,修行般

若波羅蜜多時,如實知大慈,無增無

減,無染無淨,無自性不可得,而能修

習.如實知大悲、大喜、大捨,無增無減,

無染無淨,無自性不可得,而能修習.

善現,是爲菩薩摩訶薩,修行般若波

羅蜜多時,能學大慈、大悲、大喜、大捨.

具壽善現白佛言:世尊,云何菩薩摩

訶薩,修行般若波羅蜜多時,能學無

忘失法、恒住捨性?佛告善現:若菩薩

摩訶薩,修行般若波羅蜜多時,如實

知無忘失法,無增無減,無染無淨,無

自性不可得,而能修習.如實知恒住

捨性,無增無減,無染無淨,無自性不

可得,而能修習.善現,是爲菩薩摩訶

薩,修行般若波羅蜜多時,能學無忘

失法、恒住捨性.具壽善現白佛言:世

尊,云何菩薩摩訶薩,修行般若波羅,

蜜多時,能學一切智、道相智、一切相

智?佛告善現:若菩薩摩訶薩,修行般

若波羅蜜多時,如實知一切智,無增

無減,無染無淨,無自性不可得,而能

修習.如實知道相智、一切相智,無增

無減,無染無淨,無自性不可得,而能

修習.善現,是爲菩薩摩訶薩,修行般

若波羅蜜多時,能學一切智、道相智、

一切相智.具壽善現白佛言:世尊,云

何菩薩摩訶薩,修行般若波羅蜜多

時,能學嚴淨佛土,成熟有情?佛告善

現:若菩薩摩訶薩,修行般若波羅蜜

多時,如實知嚴淨佛土,無增無減,無

染無淨,無自性不可得,而能修習.如

實知成熟有情,無增無減,無染無淨,

無自性不可得,而能修習.善現,是爲

菩薩摩訶薩,修行般若波羅蜜多時,

能學嚴淨佛土,成熟有情.具壽善現

白佛言:世尊,云何菩薩摩訶薩,修行

般若波羅蜜多時,能學諸餘無量無

邊佛法?

佛告善現:若菩薩摩訶薩,修行般若

波羅蜜多時,如實知諸餘無量無邊

佛法,無增無減,無染無淨,無自性不

可得,而能修習.善現,是爲菩薩摩訶

薩,修行般若波羅蜜多時,能學諸餘

無量、無邊佛法.

爾時具壽善現白佛言:世尊,若菩薩

摩訶薩,修行般若波羅蜜多時,如實

了知五蘊等法,展轉差別,豈不以色

蘊、壞法界,亦以受、想、行、識蘊、壞法界

耶?何以故?法界無二,無差別故.豈不

以眼處,壞法界,亦以耳、鼻、舌、身、意處,

壞法界耶?何以故?法界無二,無差別

故.豈不以色處,壞法界,亦以聲、香、味、

觸、法處,壞法界耶?何以故?法界無二,

無差別故.豈不以眼界,壞法界,亦以

色界、眼識界及眼觸、眼觸爲緣所生

諸受,壞法界耶?何以故?法界無二,無

差別故.豈不以耳界,壞法界,亦以聲

界、耳識界及耳觸、耳觸爲緣所生諸

受,壞法界耶?何以故?法界無二,無差

別故.豈不以鼻界、壞法界,亦以香界、

鼻識界及鼻觸、鼻觸爲緣所生諸受,

壞法界耶?何以故?法界無二,無差別

故.豈不以舌界,壞法界,亦以味界、舌

識界及舌觸、舌觸爲緣所生諸受,壞

法界耶?何以故?法界無二,無差別故.

豈不以身界、壞法界,亦以觸界、身識

界及身觸身觸爲緣所生諸受,壞法

界耶?何以故?法界無二,無差別故.豈

不以意界,壞法界,亦以法界、意識界

及意觸、意觸爲緣所生諸受,壞法界

耶?何以故?法界無二,無差別故.豈不

以地界,壞法界,亦以水、火、風、空、識界,

壞法界耶?何以故,法界無二、無差別

故.豈不以苦聖諦,壞法界,亦以集、滅、

道聖諦,壞法界耶?何以故?法界無二,

無差別故.豈不以因緣,壞法界,亦以

等無閒緣、所緣緣、增上緣,壞法界耶?

何以故法界無二,無差別故.豈不以

從諸緣所生種種法,壞法界耶?何以

故?法界無二,無差別故.豈不以無明,

壞法界,亦以行、識、名色、六處、觸、受、愛、

取、有、生、老死愁歎苦憂惱,壞法界耶?

何以故?法界無二,無差別故.豈不以

內空,壞法界,亦以外空、內外空、空空、

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空,壞法界耶?何

以故?法界無二,無差別故.豈不以眞

如,壞法界,亦以法界、法性、不虛妄性、

不變異性、平等性、離生性、法定、法住、

實際、虛空界、不思議界,壞法界耶?何

以故?法界無二,無差別故.豈不以布

施波羅蜜多,壞法界,亦以淨戒、安忍、

精進、靜慮、般若、方便善巧、妙願、力、智

波羅蜜多,壞法界耶?何以故?法界無

二,無差別故.豈不以極喜地,壞法界,

亦以離垢地、發光地、焰慧地、極難勝

地、現前地、遠行地、不動地、善慧地、法

雲地,壞法界耶?何以故?法界無二,無

差別故.豈不以四念住,壞法界,亦以

四正斷、四神足、五根、五力、七等覺支、

八聖道支,壞法界耶?何以故?法界無

二無差別故.豈不以四靜慮,壞法界,

亦以四無量、四無色定,壞法界耶?何

以故?法界無二,無差別故.豈不以八

解脫,壞法界,亦以八勝處、九次第定、

十遍處,壞法界耶?何以故?法界無二,

無差別故.豈不以一切陁羅尼門,壞

法界,亦以一切三摩地門,壞法界耶?

何以故?法界無二,無差別故.豈不以

空解脫門,壞法界,亦以無相、無願解

脫門,壞法界耶?何以故?法界無二,無

差別故.豈不以五眼,壞法界,亦以六

神通,壞法界耶?何以故?法界無二,無

差別故.豈不以如來十力,壞法界,亦

以四無所畏、四無㝵解、十八佛不共

法,壞法界耶?何以故?法界無二,無差

別故.豈不以大慈,壞法界,亦以大悲、

大喜、大捨,壞法界耶?何以故?法界無

二,無差別故.豈不以無忘失法,壞法

界,亦以恒住捨性,壞法界耶?何以故?

法界無二、無差別故.豈不以一切智,

壞法界,亦以道相智、一切相、智壞法

界耶?何以故?法界無二,無差別故.豈

不以嚴淨佛土,壞法界,亦以成熟有

情,壞法界耶?何以故?法界無二、無差

別故.豈不以諸餘無量無邊佛法,壞

法界耶?何以故?法界無二、無差別故.

佛告善現:若離法界,餘法可得,可言

彼法能壞法界.然離法界,無法可得

故.無餘法能壞法界.何以故?善現,一

切如來應正等覺及諸菩薩、獨覺、聲

聞,知離法界無法可得.旣知無法離

法界故,亦不爲他施設宣說.是故法

界無能壞者.如是善現,菩薩摩訶薩,

修行般若波羅蜜多時,應學法界無

二無別不可壞相時具壽善現白佛

言:世尊,若菩薩摩訶薩,欲學法界,當

於何學?佛告善現:若菩薩摩訶薩,欲

學法界,當於一切法學.何以故?善現,

以一切法,皆入法界故.具壽善現復

白佛言:世尊,何因緣故,說一切法,皆

入法界?佛言:善現,如來出世,若不出

世,諸法法爾,皆入法界,無差別相,不

由佛說.所以者何?善現,一切善法,若

非善法,若有記法,若無記法,若有漏

法,若無漏法,若世閒法,若出世法,若

有爲法,若無爲法,無不皆入無相、無

爲、性空法界.是故善現,菩薩摩訶薩,

修行般若波羅蜜多時,欲學法界,當

學一切法,若學一切法,卽學法界.

爾時,具壽善現白佛言:世尊,若一切

法,皆入法界,無二無別,云何菩薩摩

訶薩,當學般若波羅蜜多,亦學靜慮、

精進、安忍、淨戒、布施波羅蜜多?云何

菩薩摩訶薩,當學初靜慮,亦學第二、

第三、第四靜慮?云何菩薩摩訶薩,當

學慈無量,亦學悲、喜、捨無量?云何菩

薩摩訶薩,當學空無邊處定,亦學識

無邊處、無所有處、非想非非想處定?

云何菩薩摩訶薩,當學四念住,亦學

四正斷、四神足、五根、五力、七等覺支、

八聖道支?云何菩薩摩訶薩,當學空

解脫門,亦學無相、無願解脫門?云何

菩薩摩訶薩,當學八解脫,亦學八勝

處、九次第定、十遍處?云何菩薩摩訶

薩,當學一切陁羅尼門,亦學一切三

摩地門?云何菩薩摩訶薩,當學內空,

亦學外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空?云何菩薩摩訶薩,當學眞

如,亦學法界、法性、不虛妄性、不變異

性、平等性、離生性、法定、法住、實際、虛

空界、不思議界?云何菩薩摩訶薩,當

學苦聖諦,亦學集、滅、道聖諦?云何菩

薩摩訶薩,當學五眼,亦學六神通?云

何菩薩摩訶薩,當學佛十力,亦學四

無所畏、四無㝵解、十八佛不共法?云

何菩薩摩訶薩,當學大慈,亦學大悲、

大喜、大捨?云何菩薩摩訶薩,當學無

忘失法亦學恒住捨性云何菩薩摩

訶薩,當學一切智,亦學道相智、一切

相智?云何菩薩摩訶薩,當學圓滿三

十二大士相,亦學圓滿八十隨好?云

何菩薩摩訶薩,當學生剎帝利大族、

婆羅門大族、長者大族、居士大族?云

何菩薩摩訶薩,當學生四大王衆天、

三十三天、夜摩天、睹史多天、樂變化

天、他化自在天?云何菩薩摩訶薩,當

學生梵衆天、梵輔天、梵會天、大梵天?

云何菩薩摩訶薩,當學生光天、少光

天、無量光天、極光淨天?云何菩薩摩

訶薩,當學生淨天、少淨天、無量淨天、

遍淨天?云何菩薩摩訶薩,當學生廣

天、少廣天、無量廣天、廣果天?云何菩

薩摩訶薩,當學生無想有情天法,而

不樂生彼?云何菩薩摩訶薩,當學生

無繁天、無熱天、善現天、善見天、色究

竟天法,而不樂生彼?云何菩薩摩訶

薩,當學生空無邊處天、識無邊處天、

無所有處天、非想非非想處天法,而

不樂生彼?云何菩薩摩訶薩,當學初

發菩提心,亦當學第二、第三、第四、第

五、第六、第七、第八、第九、第十發菩提

心?云何菩薩摩訶薩,當學初菩薩地,

亦學第二、第三、第四、第五、第六、第七、

第八、第九、第十菩薩地?云何菩薩摩

訶薩,當學聲聞地而不作證,亦當學

獨覺地而不作證?云何菩薩摩訶薩,

當學菩薩正性離生,亦當學成熟有

情,嚴淨佛土?云何菩薩摩訶薩,當學

陁羅尼無㝵辯,亦學菩薩摩訶薩道,

諸佛無上正等菩提?如是學已,得一

切智智,知一切法、一切種相.世尊,非

法界中,有如是等種種分別.世尊,將

無菩薩由此分別,行於顚倒,無戲論

中,起諸戲論.何以故?世尊,眞法界中,

都無分別戲論事故.

世尊,法界非色,亦不離色.法界非受、

想、行、識,亦不離受、想、行、識.法界卽色,

色卽法界.法界卽受、想、行、識,受、想、行、

識卽法界.世尊,法界非眼處,亦不離

眼處.法界非耳、鼻、舌、身、意處,亦不離

耳、鼻、舌、身、意處.法界卽眼處,眼處卽

法界.法界卽耳、鼻、舌、身、意處,耳、鼻、舌、

身、意處卽法界.世尊,法界非色處,亦

不離色處.法界非聲、香、味、觸、法處,亦

不離聲、香、味、觸、法處.法界卽色處,色

處卽法界.法界卽聲、香、味、觸、法處,聲、

香、味、觸、法處,卽法界.世尊,法界非眼

界,亦不離眼界.法界非耳、鼻、舌、身、意

界,亦不離耳、鼻、舌、身、意界.法界卽眼

界,眼界卽法界.法界卽耳、鼻、舌、身、意

界,耳、鼻、舌、身、意界卽法界.世尊,法界

非色界亦不離色界法界非聲香味

觸、法界,亦不離聲、香、味、觸、法界.法界

卽色界,色界卽法界.法界卽聲、香、味、

觸、法界,聲、香、味、觸、法界卽法界.世尊,

法界非眼識界,亦不離眼識界.法界

非耳、鼻、舌、身、意識界,亦不離耳、鼻、舌、

身、意、識界.法界卽眼識界,眼識界卽

法界.法界卽耳、鼻、舌、身、意識界,耳、鼻、

舌、身、意識界卽法界.世尊,法界非眼

觸,亦不離眼觸.法界非耳、鼻、舌、身、意

觸,亦不離耳、鼻、舌、身、意觸.法界卽眼

觸,眼觸卽法界.法界卽耳、鼻、舌、身、意

觸,耳、鼻、舌、身、意觸卽法界.

世尊,法界非眼觸爲緣所生諸受,亦

不離眼觸爲緣所生諸受.法界非耳、

鼻、舌、身、意觸爲緣所生諸受,亦不離

耳、鼻、舌、身、意觸爲緣所生諸受.法界

卽眼觸爲緣所生諸受,眼觸爲緣所

生諸受卽法界.法界卽耳、鼻、舌、身、意

觸爲緣所生諸受,耳、鼻、舌、身、意觸爲

緣所生諸受卽法界.世尊,法界非地

界,亦不離地界.法界非水、火、風、空、識

界,亦不離水、火、風、空、識界.法界卽地

界,地界卽法界.法界卽水、火、風、空、識

界,水、火、風、空、識界卽法界.世尊,法界

非因緣,亦不離因緣.法界非等無閒

緣、所緣緣、增上緣,亦不離等無閒緣、

所緣緣、增上緣.法界卽因緣,因緣卽

法界.法界卽等無閒緣、所緣緣、增上

緣、等無閒緣、所緣緣、增上緣、卽法界.

世尊,法界非從緣所生諸法,亦不離

從緣所生諸法.法界卽從緣所生諸

法,從緣所生諸法卽法界.世尊,法界

非無明,亦不離無明,法界非行、識、名

色、六處、觸、受、愛、取、有、生、老死愁歎苦

憂惱,亦不離行乃至老死愁歎苦憂

惱.法界卽無明,無明卽法界.法界卽

行乃至老死愁歎苦憂惱,行乃至老

死愁歎苦憂惱卽法界.

世尊,法界非布施波羅蜜多,亦不離

布施波羅蜜多.法界非淨戒、安忍、精

進、靜慮、般若波羅蜜多,亦不離淨戒、

安忍、精進、靜慮、般若波羅蜜多.法界

卽布施波羅蜜多,布施波羅蜜多卽

法界.法界卽淨戒、安忍、精進、靜慮、般

若波羅蜜多,淨戒、安忍、精進、靜慮、般

若波羅蜜多卽法界.世尊,法界非四

靜慮,亦不離四靜慮.法界非四無量、

四無色定,亦不離四無量、四無色定.

法界卽四靜慮、四靜慮卽法界.法界

卽四無量、四無色定,四無量、四無色

定卽法界.世尊,法界非四念住,亦不

離四念住.法界非四正斷、四神足、五

根、五力、七等覺支、八聖道支,亦不離

四正斷乃至八聖道支.法界卽四念

住,四念住卽法界.法界卽四正斷乃

至八聖道支.四正斷乃至八聖道支

卽法界.世尊,法界非空解脫門,亦不

離空解脫門.法界非無相、無願解脫

門,亦不離無相、無願解脫門.法界卽

空解脫門,空解脫門卽法界.法界卽

無相、無願解脫門.無相、無願解脫門

卽法界.世尊,法界非內空,亦不離內

空.法界非外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空,亦不離外空乃至無

性自性空.法界卽內空、內空卽法界.

法界卽外空乃至無性自性空.外空

乃至無性自性空卽法界.世尊,法界

非苦聖諦,亦不離苦聖諦.法界非集、

滅、道聖諦,亦不離集、滅、道聖諦.法界

卽苦聖諦,苦聖諦卽法界.法界卽集、

滅、道聖諦,集、滅、道聖諦卽法界.世尊,

法界非八解脫,亦不離八解脫.法界

非八勝處、九次第定、十遍處,亦不離

八勝處、九次第定、十遍處.法界卽八

解脫、八解脫卽法界.法界卽八勝處、

九次第定、十遍處,八勝處、九次第定、

十遍處卽法界.世尊,法界非一切陁

羅尼門,亦不離一切陁羅尼門.法界

非一切三摩地門,亦不離一切三摩

地門.法界卽一切陁羅尼門,一切陁羅

尼門卽法界.法界卽一切三摩地門,

一切三摩地門卽法界.世尊,法界非

極喜地,亦不離極喜地.法界非離垢

地、發光地、焰慧地、極難勝地、現前地、

遠行地、不動地、善慧地、法雲地,亦不

離離垢地乃至法雲地.法界卽極喜

地、極喜地卽法界.法界卽離垢地乃

至法雲地,離垢地乃至法雲地卽法界.

世尊,法界非五眼,亦不離五眼.法界

非六神通,亦不離六神通.法界卽五

眼,五眼卽法界.法界卽六神通,六神

通卽法界.世尊,法界非佛十力,亦不

離佛十力.法界非四無所畏、四無㝵

解、十八佛不共法,亦不離四無所畏、

四無㝵解、十八佛不共法.法界卽佛

十力,佛十力卽法界.法界卽四無所

畏、四無㝵解、十八佛不共法,四無所

畏、四無㝵解、十八佛不共法卽法界.

世尊,法界非大慈,亦不離大慈.法界

非大悲、大喜、大捨,亦不離大悲、大喜、

大捨.法界卽大慈,大慈卽法界.法界

卽大悲、大喜、大捨,大悲、大喜、大捨卽

法界.世尊,法界非無忘失法,亦不離

無忘失法.法界非恒住捨性,亦不離

恒住捨性.法界卽無忘失法,無忘失

法卽法界.法界卽恒住捨性,恒住捨

性卽法界.世尊,法界非一切智,亦非

離一切智.法界非道相智、一切相智,

亦不離道相智、一切相智.法界卽一

切智,一切智卽法界.法界卽道相智、

一切相智,道相智、一切相智卽法界.

世尊,法界非三十二大士相,亦不離三

十二大士相.法界非八十隨好,亦不

離八十隨好.法界卽三十二大士相,

三十二大士相卽法界.法界卽八十

隨好,八十隨好卽法界.世尊,法界非

預流果,亦不離預流果.法界非一來、

不還、阿羅漢果、獨覺菩提,亦不離一

來、不還、阿羅漢果、獨覺菩提.法界卽

預流果,預流果卽法界.法界卽一來、

不還、阿羅漢果、獨覺菩提,一來、不還、

阿羅漢果、獨覺菩提卽法界.世尊,法

界非一切菩薩摩訶薩行,亦不離一

切菩薩摩訶薩行.法界非諸佛無上

正等菩提,亦不離諸佛無上正等菩

提.法界卽一切菩薩摩訶薩行,一切

菩薩摩訶薩行卽法界.法界卽諸佛

無上正等菩提,諸佛無上正等菩提

卽法界.世尊,法界非世閒法,亦不離

世閒法.法界非出世法,亦不離出世

法.法界卽世閒法,世閒法卽法界.法

界卽出世法,出世法卽法界.世尊,法

界非有漏法,亦不離有漏法.法界非

無漏法,亦不離無漏法.法界卽有漏

法,有漏法卽法界.法界卽無漏法,無

漏法卽法界.世尊,法界非有爲法,亦

不離有爲法.法界非無爲法,亦不離

無爲法.法界卽有爲法,有爲法卽法

界.法界卽無爲法,無爲法卽法界.

佛告善現:如是如是.如汝所說.眞法

界中,無一切種分別戲論.善現色非

法界,亦不離色別有法界.受、想、行、識

非法界,亦不離受、想、行、識別有法界.

色卽法界,法界卽色.受、想、行、識卽法

界,法界卽受、想、行、識.善現,眼處非法

界,亦不離眼處別有法界.耳、鼻、舌、身、

意處非法界亦不離耳鼻舌身意處

別有法界.眼處卽法界,法界卽眼處.

耳、鼻、舌、身、意處卽法界,法界卽耳、鼻、

舌、身、意處.善現,色處非法界,亦不離

色處別有法界.聲、香、味、觸、法處非法

界,亦不離聲、香、味、觸、法處別有法界.

色處卽法界,法界卽色處.聲、香、味、觸、

法處卽法界,法界卽聲、香、味、觸、法處.

善現,眼界非法界,亦不離眼界別有

法界.耳、鼻、舌、身、意界非法界,亦不離

耳、鼻、舌、身、意界別有法界.眼界卽法

界,法界卽眼界.耳、鼻、舌、身、意界卽法

界,法界卽耳、鼻、舌、身、意界.善現,色界

非法界,亦不離色界別有法界.聲、香、

味、觸、法界非法界,亦不離聲、香、味、觸、

法界別有法界.色界卽法界,法界卽

色界.聲、香、味、觸、法界卽法界,法界卽

聲、香、味、觸、法界.善現,眼識界非法界,

亦不離眼識界別有法界,耳、鼻、舌、身、

意識界非法界,亦不離耳、鼻、舌、身、意

識界別有法界.眼識界卽法界,法界

卽眼識界.耳、鼻、舌、身、意識界卽法界,

法界卽耳、鼻、舌、身、意識界.善現,眼觸

非法界,亦不離眼觸別有法界.耳、鼻、

舌、身、意觸非法界,亦不離耳、鼻、舌、身、

意觸別有法界.眼觸卽法界,法界卽

眼觸.耳、鼻、舌、身、意觸卽法界,法界卽

耳、鼻、舌、身、意觸.善現,眼觸爲緣所生

諸受非法界,亦不離眼觸爲緣所生

諸受別有法界.耳、鼻、舌、身、意觸爲緣

所生諸受非法界,亦不離耳、鼻、舌、身、

意觸爲緣所生諸受別有法界.眼觸

爲緣所生諸受卽法界,法界卽眼觸

爲緣所生諸受.耳、鼻、舌、身、意觸爲緣

所生諸受卽法界,法界卽耳、鼻、舌、身、

意觸爲緣所生諸受.善現,地界非法

界,亦不離地界別有法界.水、火、風、空、

識界非法界,亦不離水、火、風、空、識界

別有法界.地界卽法界,法界卽地界.

水、火、風、空、識界卽法界,法界卽水、火、

風、空、識界.善現,因緣非法界,亦不離

因緣別有法界.等無閒緣、所緣緣、增

上緣非法界,亦不離等無閒緣、所緣

緣、增上緣別有法界.因緣卽法界,法

界卽因緣.等無閒緣、所緣緣、增上緣

卽法界,法界卽等無閒緣、所緣緣、增

上緣.善現,從緣所生諸法非法界,亦

不離從緣所生諸法別有法界.從緣

所生諸法卽法界,法界卽從緣所生

諸法.善現,無明非法界,亦不離無明

別有法界.行、識、名色、六處、觸、受、愛、取、

有、生、老死愁歎苦憂惱非法界,亦不

離行乃至老死愁歎苦憂惱別有法

界.無明卽法界,法界卽無明.行乃至

老死愁歎苦憂惱卽法界,法界卽行

乃至老死愁歎苦憂惱.善現,布施波

羅蜜多非法界,亦不離布施波羅蜜

多別有法界.淨戒、安忍、精進、靜慮、般

若波羅蜜多非法界,亦不離淨戒、安

忍、精進、靜慮、般若波羅蜜多別有法

界.布施波羅蜜多卽法界,法界卽布

施波羅蜜多.淨戒、安忍、精進、靜慮、般

若波羅蜜多卽法界,法界卽淨戒、安

忍、精進、靜慮、般若波羅蜜多.善現,四

靜慮非法界,亦不離四靜慮別有法

界.四無量、四無色定非法界,亦不離

四無量、四無色定別有法界.四靜慮

卽法界,法界卽四靜慮.四無量、四無

色定卽法界,法界卽四無量、四無色定.

大般若波羅蜜多經卷第三百八十五

戊戌歲高麗國大藏都監奉

勅雕造

大般若波羅蜜多經卷第三百八十六 爲

三藏法師玄奘奉 詔譯

初分諸法平等品第六十九之四

善現,四念住非法界,亦不離四念住

別有法界.四正斷、四神足、五根、五力、

七等覺支、八聖道支非法界,亦不離

四正斷乃至八聖道支別有法界.四

念住卽法界,法界卽四念住.四正斷

乃至八聖道支卽法界,法界卽四正

斷乃至八聖道支.善現,空解脫門非

法界,亦不離空解脫門別有法界.無

相、無願解脫門非法界,亦不離無相、

無願解脫門別有法界.空解脫門卽

法界,法界卽空解脫門.無相、無願解

脫門卽法界,法界卽無相、無願解脫

門.善現,內空非法界,亦不離內空別

有法界.外空、內外空、空空、大空、勝義

空、有爲空、無爲空、畢竟空、無際空、散

空、無變異空、本性空、自相空、共相空、

一切法空、不可得空、無性空、自性空、

無性自性空、非法界,亦不離外空乃

至無性自性空別有法界.內空卽法

界,法界卽內空.外空乃至無性自性

空卽法界,法界卽外空乃至無性自

性空.善現,苦聖諦非法界,亦不離苦聖

諦別有法界.集、滅、道聖諦非法界,亦

不離集、滅、道聖諦別有法界.苦聖諦

卽法界,法界卽苦聖諦.集、滅、道聖諦

卽法界,法界卽集、滅、道聖諦.善現,八

解脫非法界,亦不離八解脫別有法

界.八勝處、九次第定、十遍處非法界,

亦不離八勝處、九次第定、十遍處別

有法界.八解脫卽法界,法界卽八解

脫.八勝處、九次第定、十遍處卽法界,

法界卽八勝處、九次第定、十遍處.善現,

一切陁羅尼門非法界,亦不離一切

陁羅尼門別有法界.一切三摩地門

非法界,亦不離一切三摩地門別有

法界.一切陁羅尼門卽法界,法界卽

一切陁羅尼門.一切三摩地門卽法

界,法界卽一切三摩地門.善現,極喜

地非法界,亦不離極喜地別有法界.

離垢地、發光地、焰慧地、極難勝地、現

前地、遠行地、不動地、善慧地、法雲地

非法界,亦不離離垢地乃至法雲地

別有法界.極喜地卽法界,法界卽極

喜地.離垢地乃至法雲地卽法界,法

界卽離垢地乃至法雲地.善現,五眼

非法界,亦不離五眼別有法界.六神

通非法界,亦不離六神通別有法界.

五眼卽法界,法界卽五眼.六神通卽

法界,法界卽六神通.善現,佛十力非

法界,亦不離佛十力別有法界.四無

所畏,四無㝵解、十八佛不共法非法

界,亦不離四無所畏、四無㝵解、十八

佛不共法別有法界.佛十力卽法界,

法界卽佛十力.四無所畏、四無㝵解、

十八佛不共法卽法界,法界卽四無

所畏、四無㝵解、十八佛不共法.善現,

大慈非法界,亦不離大慈別有法界.

大悲、大喜、大捨非法界,亦不離大悲、

大喜、大捨別有法界.大慈卽法界,法界

卽大慈.大悲、大喜、大捨卽法界,法界卽

大悲、大喜、大捨.善現,無忘失法非法

界,亦不離無忘失法別有法界.恒住

捨性非法界,亦不離恒住捨性別有

法界.無忘失法卽法界,法界卽無忘

失法.恒住捨性卽法界,法界卽恒

住捨性.善現,一切智非法界,亦不離

一切智別有法界.道相智、一切相智

非法界,亦不離道相智、一切相智別

有法界.一切智卽法界,法界卽一切

智.道相智、一切相智卽法界,法界卽

道相智、一切相智.善現,三十二大士

相非法界,亦不離三十二大士相別

有法界.八十隨好非法界,亦不離八

十隨好別有法界.三十二大士相卽

法界,法界卽三十二大士相.八十隨

好卽法界,法界卽八十隨好.善現,預

流果非法界,亦不離預流果別有法

界.一來、不還、阿羅漢果、獨覺菩提非

法界,亦不離一來、不還、阿羅漢果、獨

覺菩提別有法界.預流果卽法界,法

界卽預流果.一來、不還、阿羅漢果、獨

覺菩提卽法界,法界卽一來、不還、阿

羅漢果、獨覺菩提.善現,一切菩薩摩

訶薩行非法界,亦不離一切菩薩摩

訶薩行別有法界.諸佛無上正等菩

提非法界,亦不離諸佛無上正等菩

提別有法界.一切菩薩摩訶薩行卽

法界,法界卽一切菩薩摩訶薩行.諸

佛無上正等菩提卽法界,法界卽諸

佛無上正等菩提.善現,世閒法非法

界,亦不離世閒法別有法界.出世法

非法界,亦不離出世法別有法界.世

閒法卽法界,法界卽世閒法.出世法

卽法界,法界卽出世法.善現,有漏法

非法界,亦不離有漏法別有法界.無

漏法非法界,亦不離無漏法別有法

界.有漏法卽法界,法界卽有漏法.無

漏法卽法界,法界卽無漏法.善現,有

爲法非法界,亦不離有爲法別有法

界.無爲法非法界,亦不離無爲法別

有法界.有爲法卽法界,法界卽有爲

法.無爲法卽法界,法界卽無爲法.

善現,菩薩摩訶薩,修行般若波羅蜜

多時,若見有法離法界者,便非正趣

所求無上正等菩提.善現,菩薩摩訶

薩,修行般若波羅蜜多時,知一切法

不離法界.善現,菩薩摩訶薩,修行般

若波羅蜜多時,知一切法卽法界,以

方便善巧,無名相法,爲諸有情寄名

相說,謂此是色,此是受、想、行、識,此是

眼處,此是耳、鼻、舌、身、意處,此是色處,

此是聲、香、味、觸、法處,此是眼界,此是

耳、鼻、舌、身、意界,此是色界,此是聲、香、

味、觸、法界,此是眼識界,此是耳、鼻、舌、

身、意識界,此是眼觸,此是耳、鼻、舌、身、

意觸,此是眼觸爲緣所生諸受,此是

耳、鼻、舌、身、意觸爲緣所生諸受,此是

地界,此是水、火、風、空、識界,此是因緣,

此是等無閒緣、所緣緣、增上緣,此是

從緣所生諸法,此是無明,此是行、識、

名色、六處、觸、受、愛、取、有、生、老死愁歎

苦憂惱,此是世閒法,此是出世法,此

是色法,此是非色法,此是有見法,此

是無見法,此是有漏法,此是無漏法,

此是有爲法,此是無爲法,此是布施

波羅蜜多,此是淨戒、安忍、精進、靜慮、

般若波羅蜜多,此是四靜慮,此是四

無量、四無色定,此是四念住,此是四

正斷、四神足、五根、五力、七等覺支、八

聖道支,此是空解脫門,此是無相、無

願解脫門,此是內空,此是外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空,此是

眞如,此是法界、法性、不虛妄性、不變

異性、平等性、離生性、法定、法住、實際、

虛空界、不思議界,此是苦聖諦,此是

集、滅、道聖諦,此是八解脫,此是八勝

處、九次第定、十遍處,此是一切陁羅

尼門,此是一切三摩地門,此是極喜

地,此是離垢地、發光地、焰慧地、極難

勝地、現前地、遠行地、不動地、善慧地、

法雲地,此是五眼,此是六神通,此是

佛十力,此是四無所畏、四無㝵解、十

八佛不共法,此是大慈,此是大悲、大

喜、大捨,此是無忘失法,此是恒住捨

性,此是一切智,此是道相智、一切相

智,此是三十二大士相,此是八十隨

好,此是預流果,此是一來、不還、阿羅

漢果、獨覺菩提,此是一切菩薩摩訶

薩行,此是諸佛無上正等菩提.善現,

如巧幻師,或彼第子,執持少物,於衆

人前,幻作種種異類色相,謂或幻作

男女、大小、象馬、牛羊、駝驢、雞等,種種

禽獸.或復幻作城邑、聚落、園林、池沼,

種種莊嚴,甚可愛樂.或復幻作衣服、

飮食、房舍、臥具、香花、瓔珞,種種珍寶.

或復幻作無量種類伎樂俳優,令無

量人,歡娛受樂.或復幻作種種形相,

令行布施,或令持戒,或令修忍,或令

精進,或令修定,或令修慧,或復現生

剎帝利大族,或復現生婆羅門大族.

或復現生長者大族,或復現生居士

大族.或復幻作諸山大海,妙高山王、

輪圍山等.或復現生四大王衆天、三

十三天、夜摩天、睹史多天、樂變化天、

他化自在天,或復現生梵衆天、梵輔

天、梵會天、大梵天.或復現生光天、少

光天、無量光天、極光淨天.或復現生

淨天、少淨天、無量淨天、遍淨天,或復

現生廣天、少廣天、無量廣天、廣果天.

或復現生無想天,或生無繁天,無熱

天、善現天、善見天、色究竟天.或復現

生空無邊處天、識無邊處天、無所有

處天、非想非非想處天.或復現作預

流、一來、不還、阿羅漢、獨覺.或復現作

菩薩摩訶薩,從初發心,修行布施、淨

戒、安忍、精進、靜慮、般若波羅蜜多.修

行四靜慮、四無量、四無色定.修行四

念住、四正斷、四神足、五根、五力、七等

覺支、八聖道支.修行空、無相、無願解

脫門.學住內空、外空、內外空、空空、大

空、勝義空、有爲空、無爲空、畢竟空、無

際空、散空、無變異空、本性空、自相空、

共相空、一切法空、不可得空、無性空、

自性空、無性自性空.學住眞如、法界、

法性、不虛妄性、不變異性、平等性、離

生性、法定、法住、實際、虛空界、不思議

界.學住苦、集、滅、道聖諦,趣入菩薩正

性離生.修行極喜地、離垢地、發光地、

焰慧地、極難勝地、現前地、遠行地、不

動地、善慧地、法雲地.遊戲八解脫、八

勝處、九次第定、十遍處,遊戲一切陁

羅尼門、一切三摩地門,引發種種殊

勝神通,放大光明,照諸世界,嚴淨佛

土,成熟有情,修行種種諸佛功德.或

復幻作如來應正等覺,具三十二大

丈夫相、八十隨好,圓滿莊嚴成就十

力、四無所畏、四無㝵解、十八佛不共

法、大慈、大悲、大喜、大捨、無忘失法、恒

住捨性、一切智、道相智、一切相智等,

無量無邊不可思議希有功德.善現,

如是幻師,或彼弟子,爲惑他故,於衆

人前,幻作此等諸幻化事.其中無智

男女大小,見是事已,咸驚歎言:奇哉,

此人!妙解衆伎,能作種種甚希有事

乃至能作如來之身,相好莊嚴,具諸

功德,令衆歡樂,自顯伎能.其中有智,

見此事已,作是思惟:甚爲奇異!云何

此人能現是事?此中無有實事可得,

而令衆人,迷謬歡樂.於無實物,起實

物想.

善現,菩薩摩訶薩,亦復如是,修行般

若波羅蜜多時,雖不見有法離眞法

界,亦不見法界離諸法有,不見有情

及彼施設實事可得,而能種種善巧

方便.自行布施波羅蜜多,亦勸他行

布施波羅蜜多.無倒稱揚行布施波

羅蜜多法.歡喜讚歎行布施波羅蜜

多者.自行淨戒波羅蜜多,亦勸他行

淨戒波羅蜜多.無倒稱揚行淨戒波

羅蜜多法.歡喜讚歎行淨戒波羅蜜

多者.自行安忍波羅蜜多,亦勸他行

安忍波羅蜜多.無倒稱揚行安忍波

羅蜜多法.歡喜讚歎行安忍波羅蜜

多者.自行精進波羅蜜多,亦勸他行

精進波羅蜜多.無倒稱揚行精進波

羅蜜多法.歡喜讚歎行精進波羅蜜

多者.自行靜慮波羅蜜多,亦勸他行

靜慮波羅蜜多.無倒稱揚行靜慮波

羅蜜多法.歡喜讚歎行靜慮波羅蜜

多者.自行般若波羅蜜多,亦勸他行

般若波羅蜜多.無倒稱揚行般若波

羅蜜多法.歡喜讚歎行般若波羅蜜

多者.自受持十善業道,亦勸他受持

十善業道.無倒稱揚受持十善業道

法.歡喜讚歎受持十善業道者.自受

持五戒,亦勸他受持五戒.無倒稱揚

受持五戒法.歡喜讚歎受持五戒者.

自受持八戒,亦勸他受持八戒.無倒

稱揚受持八戒法.歡喜讚歎受持八

戒者.自受持出家戒,亦勸他受持出

家戒.無倒稱揚受持出家戒法.歡喜

讚歎受持出家戒者.自修四靜慮、四

無量、四無色定,亦勸他修四靜慮、四

無量、四無色定.無倒稱揚修四靜慮、

四無量、四無色定法.歡喜讚歎修四

靜慮、四無量、四無色定者.自修四念

住、四正斷、四神足、五根、五力、七等覺

支、八聖道支,亦勸他修四念住乃至

八聖道支.無倒稱揚修四念住乃至

八聖道支法.歡喜讚歎修四念住乃

至八聖道支者.自修空、無相、無願解

脫門,亦勸他修空、無相、無願解脫門.

無倒稱揚修空、無相、無願解脫門法.

歡喜讚歎修空、無相、無願解脫門者.

自住內空、外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空,亦勸他住內空乃至

無性自性空.無倒稱揚住內空乃至

無性自性空法.歡喜讚歎住內空乃

至無性自性空者.自住眞如、法界、法

性、不虛妄性、不變異性、平等性、離生

性、法定、法住、實際、虛空界、不思議界,

亦勸他住眞如乃至不思議界.無倒

稱揚住眞如乃至不思議界法.歡喜

讚歎住眞如乃至不思議界者.自住

苦、集、滅、道聖諦,亦勸他住苦、集、滅、道

聖諦.無倒稱揚、住苦、集、滅、道聖諦法.

歡喜讚歎住苦、集、滅、道聖諦者.自修

八解脫、八勝處、九次第定、十遍處,亦

勸他修八解脫乃至十遍處.無倒稱

揚修八解脫乃至十遍處法.歡喜讚

歎修八解脫乃至十遍處者.自修一

切陁羅尼門、三摩地門,亦勸他修一

切陁羅尼門、三摩地門.無倒稱揚修

一切陁羅尼門三摩地門法.歡喜讚

歎修一切陁羅尼門、三摩地門者.自

修菩薩十地,亦勸他修菩薩十地.無

倒稱揚修菩薩十地法.歡喜讚歎修

菩薩十地者.自修五眼、六神通,亦勸

他修五眼、六神通.無倒稱揚修五眼、

六神通法.歡喜讚歎修五眼、六神通

者.自修佛十力、四無所畏、四無㝵解、

大慈、大悲、大喜、大捨、十八佛不共法,

亦勸他修佛十力乃至十八佛不共

法.無倒稱揚修佛十力乃至十八佛

不共法法.歡喜讚歎修佛十力乃至

十八佛不共法者.自圓滿三十二大

士相、八十隨好,亦勸他圓滿三十二

大士相、八十隨好.無倒稱揚圓滿三

十二大士相、八十隨好法.歡喜讚歎

圓滿三十二大士相、八十隨好者.自

修無忘失法、恒住捨性,亦勸他修無

忘失法、恒住捨性.無倒稱揚修無忘

失法、恒住捨性法.歡喜讚歎修無忘

失法、恒住捨性者.自修一切智、道相

智、一切相智,亦勸他修一切智、道相

智、一切相智.無倒稱揚修一切智、道

相智、一切相智法.歡喜讚歎修一切

智、道相智、一切相智者.善現,若眞法

界初中後位,有差別者,則諸菩薩摩

訶薩,修行般若波羅蜜多時,不能方

便善巧,說眞法界,成熟有情,嚴淨佛

土,修諸菩薩摩訶薩行,證得無上正

等菩提,以眞法界初中後位,常無差

別.是故菩薩摩訶薩,修行般若波羅

蜜多時,能方便善巧,說眞法界,成熟

有情,嚴淨佛土,修諸菩薩摩訶薩行,

證得無上正等菩提.

初分不可動品第七十之一

爾時,具壽善現白佛言:世尊,若諸有

情及有情施設,皆畢竟不可得者,諸

菩薩摩訶薩,爲誰故,修行般若波羅

蜜多?佛告善現:諸菩薩摩訶薩,以實

際爲量故,修行般若波羅蜜多.

善現,若有情際,與實際異者,諸菩薩

摩訶薩,則不應修行般、若波羅蜜多.

以有情際,不異實際.是故菩薩摩訶

薩,爲諸有情,修行般若波羅蜜多.復

次,善現,諸菩薩摩訶薩,修行般若波

羅蜜多時,以不壞實際法,安立有情

於實際中.時,具壽善現白佛言:世尊,

若有情際,卽是實際,云何菩薩摩訶

薩,修行般若波羅蜜多時,以不壞實

際法,安立有情於實際中?世尊,若菩

薩摩訶薩,修行般若波羅蜜多時,安

立有情於實際中者,則爲安立實際

於實際.世尊,若菩薩摩訶薩,修行般

若波羅蜜多時,安立實際於實際者,

則爲安立自性於自性.然不應安立

自性於自性.世尊,云何可說菩薩摩

訶薩,修行般若波羅蜜多時,以不壞

實際法,安立有情於實際中?佛告善

現:不可安立實際於實際,亦不可安

立自性於自性.然諸菩薩摩訶薩,修

行般若波羅蜜多時,方便善巧,能安

立有情於實際中,而有情際,不異實

際.如是善現,有情際,與實際,無二無

二分.具壽善現白佛言:世尊,何等名

爲諸菩薩摩訶薩方便善巧,諸菩薩

摩訶薩,修行般若波羅蜜多時,由此

方便善巧力故,安立有情於實際中,

而能不壞實際之相?佛告善現:諸菩

薩摩訶薩,修行般若波羅蜜多時,從

初發心,成就如是方便善巧.由此方

便善巧力故,安立有情於布施中.旣

安立已,爲說布施,前後中際,無差別

相,作是言:善男子,如是布施前後中

際,一切皆空,施者受者,施所得果,亦

復皆空.如是一切於實際中,都無所

有,皆不可得.汝等勿執布施有異施

者受者施果實際,亦各有異.汝等若

能不執布施施者受者施果實際各

有異者,所修施福則趣甘露,得甘露

果,必以甘露而作後邊.復作是言:諸

善男子,汝等以此所修布施,勿取色,

勿取受、想、行、識,勿取眼處,勿取耳、鼻

舌、身、意處,勿取色處,勿取聲、香、味、觸、

法處,勿取眼界,勿取耳、鼻、舌、身、意界,

勿取色界,勿取聲、香、味、觸、法界,勿取

眼識界,勿取耳、鼻、舌、身、意識界,勿取

眼觸,勿取耳、鼻、舌、身、意觸,勿取眼觸

爲緣所生諸受,勿取耳、鼻、舌、身、意觸

爲緣所生諸受,勿取地界,勿取水、火、

風、空、識界,勿取因緣,勿取等無閒緣、

所緣緣、增上緣,勿取從緣所生諸法,

勿取無明,勿取行、識、名色、六處、觸、受、

愛、取、有、生、老死愁歎苦憂惱,勿取布

施波羅蜜多,勿取淨戒安忍、精進、靜

慮、般若波羅蜜多,勿取四靜慮,勿取

四無量、四無色定,勿取四念住,勿取

四正斷、四神足、五根、五力、七等覺支、

八聖道支,勿取空解脫門,勿取無相、

無願解脫門,勿取內空,勿取外空、內

外空、空空、大空、勝義空、有爲空、無爲

空、畢竟空、無際空、散空、無變異空、本

性空、自相空、共相空、一切法空、不可

得空、無性空、自性空、無性自性空,勿

取眞如,勿取法界、法性、不虛妄性、不

變異性、平等性、離生性、法定、法住、實

際、虛空界、不思議界,勿取苦聖諦,勿

取集、滅、道聖諦,勿取八解脫,勿取八

勝處、九次第定、十遍處,勿取一切陁

羅尼門,勿取一切三摩地門,勿取極

喜地,勿取離垢地、發光地、焰慧地、極

難勝地、現前地、遠行地、不動地、善慧

地、法雲地,勿取五眼,勿取六神通,勿

取佛十力,勿取四無所畏、四無㝵解、

大慈、大悲、大喜、大捨、十八佛不共法,

勿取三十二大士相,勿取八十隨好,

勿取無忘失法,勿取恒住捨性,勿取

一切智,勿取道相智、一切相智,勿取

預流果,勿取一來、不還、阿羅漢果、獨

覺菩提,勿取一切菩薩摩訶薩行,勿

取諸佛無上正等菩提,勿取世閒法,

勿取出世法,勿取有漏法,勿取無漏

法,勿取有爲法,勿取無爲法.何以故?

一切布施,布施性空,一切施者,施者

性空,一切受者,受者性空,一切施果,

施果性空.空中布施不可得,施者不

可得,受者不可得,施果不可得.何以

故?如是諸法及餘諸法所有自性,畢

竟空故.畢竟空中,如是諸法不可得故.

復次,善現,諸菩薩摩訶薩,修行般若

波羅蜜多時,從初發心,成就如是方

便善巧.由此方便善巧力故,安立有

情,於淨戒中,旣安立已,作是言:善男

子,汝等今者,於諸有情,應深慈愍,離

斷生命,離不與取,離欲邪行,離虛誑

語,離離閒語,離麤惡語,離雜穢語,離

貪欲,離瞋恚,離邪見.何以故?善男子,

如是諸法,都無自性.汝等不應分別

執著.汝等復應審諦觀察.何法名生

欲斷其命?復何緣故而斷彼命?何法

名爲所不與物,欲取其物?復何緣故,

而取彼物?何法名爲所行邪境,欲行

邪行?復何緣故而行邪行?何法名爲

應虛誑境,欲行虛誑?復何緣故,說虛

誑語?何法名爲應離閒境,欲行離間?

復何緣故,說離閒語?何法名爲應毀

辱境,欲行毀辱?復何緣故,說麤惡語?

何法名爲諸雜穢事,欲雜穢說?復何

緣故,說雜穢語?何法名爲所應貪物,

欲起貪欲?復何緣故,而起貪欲?何法

名爲所應瞋境,欲起瞋恚?復何緣故,

而起瞋恚?何法名爲所邪見境,欲起

邪見?復何緣故,而起邪見?如是一切,

自性皆空.善現,是菩薩摩訶薩,修行

般若波羅蜜多時,成就如是方便善

巧,能善成熟諸有情類,爲說布施及

淨戒果,俱不可得,令知布施及淨戒

果,自性俱空.彼旣了知所修布施及

淨戒果,自性空已,能於其中,不生執

著.由不執著,心無散亂.無散亂故,能

發妙慧.由此妙慧,永斷隨眠及諸纏

已,入無餘依般涅槃界.善現,如是依

世俗說,不依勝義.所以者何?空中無

有少法可得.若已涅槃,若當涅槃,若

今涅槃,若涅槃者,若由此故,得般涅

槃.如是一切,都無所有,皆畢竟空.畢

竟空性,卽是涅槃.離此涅槃,無別有法.

復次,善現,諸菩薩摩訶薩,修行般若

波羅蜜多時,從初發心,成就如是方

便善巧.由此方便善巧力故,見諸有

情心多瞋忿,深生慈愍,方便教誡,作

是言:善男子,應修安忍,樂安忍法,調

伏其心,受安忍行.汝所瞋法,自性皆

空,云何於中,而起瞋忿?汝等復應審

諦觀察.我由何法而起瞋忿,誰能瞋

忿,瞋忿於誰?如是諸法本性皆空.本

性空法,未嘗不空.如是空性,非如來

作,非獨覺作,非聲聞作,非菩薩作,亦

非天、龍、諸神、藥叉、健達縛、阿素洛、揭

路荼、緊捺洛、莫呼洛伽、人非人作,亦

非四大王衆天、三十三天、夜摩天、睹

史多天、樂變化天、他化自在天作,亦

非梵衆天、梵輔天、梵會天、大梵天作,

亦非光天、少光天、無量光天、極光淨

天作,亦非淨天、少淨天、無量淨天、遍

淨天作,亦非廣天、少廣天、無量廣天、

廣果天作,亦非無想天作,亦非無繁

天、無熱天、善現天、善見天、色究竟天

作,亦非空無邊處天、識無邊處天、無

所有處天、非想非非想處天作.汝等

復應如實觀察.如是瞋忿,由何而生,

爲屬於誰,復於誰起,當獲何果,現得

何利?是一切法,本性皆空,非空性中,

可有瞋忿故,應安忍以自饒益.如是

善現,菩薩摩訶薩,修行般若波羅蜜

多時,方便善巧,安立有情,於性空理,

性空因果,漸以無上正等菩提,示現

勸導,讚勵慶喜,令善安住,速能證得.

善現,如是依世俗說,不依勝義.所以

者何?本性空中,能得所得,得處得時,

一切非有.善現,是名實際、本性空理.

諸菩薩摩訶薩,爲欲饒益諸有情故,

依此實際、本性空理,修行般若波羅

蜜多時,不得有情,亦復不得有情施

設.何以故?善現,以一切法,離有情故.

復次,善現,諸菩薩摩訶薩,修行般若

波羅蜜多時,從初發心,成就如是方

便善巧.由此方便善巧力故,見諸有

情身心懈怠,退失精進.方便勸導,令

其發起身心精進,修諸善法,作是言:

善男子,本性空中,無懈怠法,無懈怠

者,無懈怠處,無懈怠時,無由此事發

生懈怠.是一切法,皆本性空,不越空

理.汝等應發身心精進,捨諸懈怠,勤

修善法,謂修布施波羅蜜多,若修淨

戒波羅蜜多,若修安忍波羅蜜多,若

修精進波羅蜜多,若修靜慮波羅蜜

多,若修般若波羅蜜多,若修四靜慮、

四無量、四無色定,若修四念住、四正

斷、四神足、五根、五力、七等覺支、八聖

道支,若修空、無相、無願解脫門,若住

內空、外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空,若住眞如、法界、法性、不虛

妄性、不變異性、平等性、離生性、法定、

法住、實際、虛空界、不思議界,若住苦、

集、滅、道聖諦,若修八解脫、八勝處、九

次第定、十遍處,若修一切陁羅尼門、

三摩地門,若修極喜地、離垢地、發光

地、焰慧地、極難勝地、現前地、遠行地、

不動地、善慧地、法雲地,若修五眼、六

神通,若修佛十力、四無所畏、四無㝵

解、十八佛不共法,若修大慈、大悲、大

喜、大捨,若修三十二大士相、八十隨

好,若修無忘失法、恒住捨性,若修一

切智、道相智、一切相智,若修諸餘一

切佛法,勿生懈怠,若生懈怠,受苦無

窮.諸善男子,是一切法,本性皆空,無

諸障㝵.汝等應觀本性空理,無障㝵

中,無懈怠法,無懈怠者.此處時緣,亦

不可得.如是善現,諸菩薩摩訶薩,修

行般若波羅蜜多時,方便善巧,安立

有情,令住諸法本性空理,雖令安住,

而無二想.所以者何?本性空理,無二

無二分,非無二法,可於其中而作

二想.

大般若波羅蜜多經卷第三百八十六

戊戌歲高麗國大藏都監奉

勅雕造

大般若波羅蜜多經卷第三百八十七 爲

三藏法師玄奘奉 詔譯

初分不可動品第七十之二

復次,善現,是菩薩摩訶薩,修行般若

波羅蜜多,依本性空,教授教誡諸有

情類,令勤精進,作是言:善男子,汝於

善法,當勤精進,若修布施、淨戒、安忍、

精進、靜慮、般若波羅蜜多時,於此諸

法,勿思惟二及不二相.若修四靜慮、

四無量四無色定時於此諸法勿思

惟二及不二相.若修四念住、四正斷、

四神足、五根、五力、七等覺支、八聖道

支時,於此諸法,勿思惟二及不二相.

若修空無相、無願、解脫門時,於此諸

法,勿思惟二及不二相.若住內空、外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空時,於此諸法,勿思惟二及不二相.

若住眞如、法界、法性、不虛妄性、不變

異性、平等性、離生性、法定、法住、實際、

虛空界、不思議界時,於此諸法,勿思

惟二及不二相.若住苦、集、滅、道聖諦

時,於此諸法,勿思惟二及不二相.若

修八解脫、八勝處、九次第定、十遍處

時,於此諸法,勿思惟二及不二相.若

修一切陁羅尼門、三摩地門時,於此

諸法,勿思惟二及不二相.若修極喜

地,離垢地、發光地、焰慧地、極難勝地、

現前地、遠行地、不動地、善慧地、法雲

地時,於此諸法,勿思惟二及不二相.

若修五眼、六神通時,於此諸法,勿思

惟二及不二相.若修佛十力、四無所

畏、四無㝵解、十八佛不共法時,於此

諸法,勿思惟二及不二相.若修大慈、

大悲、大喜、大捨時,於此諸法,勿思惟

二及不二相.若修三十二大士相、八

十隨好時,於此諸法,勿思惟二及不

二相.若修無忘失法、恒住捨性時,於

此諸法,勿思惟二及不二相.若修一

切智、道相智、一切相智時,於此諸法,

勿思惟二及不二相.若修諸餘一切

佛法時,於此諸法,勿思惟二及不二

相.何以故?善男子,如是諸法,皆本性

空,本性空理,不應思惟二不二故.如

是善現,諸菩薩摩訶薩,修行般若波

羅蜜多方便善巧,行菩薩行,成熟有

情,諸有情類旣成熟已,隨其所應,漸

次安立,或令住預流果,或令住一來

果,或令住不還果,或令住阿羅漢果,

或令住獨覺菩提,或令住菩薩摩訶

薩位,或令住無上正等菩提.

復次,善現,諸菩薩摩訶薩,修行般若

波羅蜜多時,從初發心,成就如是方

便善巧.由此方便善巧力故,見諸有

情,心多散動,於諸欲境,不能寂靜,方

便令入勝三摩地,謂作是言:來善男

子,汝應修習勝三摩地,勿起散亂及

等持想.何以故?善男子,是一切法,皆

本性空,本性空中,無法可得可名散

亂,或名一心.汝等若能住此勝定,所

作善事,皆速成滿,亦隨所欲,住本性

空.云何名爲所作善事?謂起勝淨身、

語、意業,若修布施、淨戒、安忍、精進、靜

慮、般若波羅蜜多,若修四念住、四正

斷、四神足、五根、五力、七等覺支、八聖

道支、若修空、無相、無願解脫門,若住

內空、外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空.若住眞如、法界、法性、不虛

妄性、不變異性、平等性、離生性,法定、

法住、實際、虛空界、不思議界.若住苦、

集、滅、道聖諦,若修四靜慮、四無量、四

無色定,若修八解脫、八勝處、九次第

定、十遍處,若修一切陁羅尼門、三摩

地門,若趣菩薩正性離生,若修菩薩

摩訶薩地,若修五眼、六神通,若修佛

十力、四無所畏、四無㝵解、十八佛不

共法,若修大慈、大悲、大喜、大捨,若修

三十二大士相、八十隨好,若修無忘

失法、恒住捨性,若修一切智、道相智、

一切相智,若修聲聞道、獨覺道、菩薩

道、如來道,若修預流果、一來果、不還

果、阿羅漢果、獨覺菩提及佛無上正

等菩提,若成熟有情,若嚴淨佛土.如

是一切勝淨善法,由勝定力,皆速成

辦及隨所願,住本性空.如是善現,諸

菩薩摩訶薩,修行般若波羅蜜多,方

便善巧,爲欲饒益諸有情故,從初發

心,乃至究竟,求作善利,常無閒斷.爲

欲饒益諸有情故,從一佛土,至一佛

土,供養恭敬,尊重讚歎諸佛世尊,於

諸佛所,聽受正法,捨身受身,經無數

劫,乃至無上正等菩提,於其中閒,終

不忘失.善現,是諸菩薩,得陁羅尼,身

語、意根,常無退減.何以故?是菩薩摩

訶薩,恒具善修一切智智,諸有所作,

能善思惟.由具善修一切智智,諸有

所作,能善思惟,於一切道,悉能修習,

謂聲聞道,若獨覺道,若菩薩道,若如

來道,若勝天道,若勝人道,若諸菩薩

勝神通道.諸菩薩摩訶薩,由此殊勝

神通道故,常作饒益,曾無退失.是菩

薩摩訶薩,住此殊勝,異熟神通,恒作

有情勝利樂事.雖經諸趣生死輪迴,

而勝神通,常無退減.如是善現,諸菩

薩摩訶薩,修行般若波羅蜜多,住本

性空方便善巧,能善利樂諸有情類.

復次,善現,諸菩薩摩訶薩,修行般若

波羅蜜多時,從初發心,成就如是方

便善巧.由此方便善巧力故,住本性

空,見有情類,智慧薄少,愚癡顚倒,造

諸惡業,方便引入勝智慧門,作是言:

善男子,應修般若波羅蜜多,觀一切

法本性空寂.汝等若能修此般若,觀

一切法本性皆空,諸所修行身、語、意

業,皆趣甘露,得甘露果,必以甘露,而

作後邊.諸善男子,是一切法,皆本性

空,本性空中,有情及法,雖不可得而

所修行,亦無退失.何以故?善男子,本

性空中,無增減法,無增減者.所以者

何?本性空理,非有自性,非無自性,離

諸分別,絕諸戲論故,於此中,無增無

減,由斯所作,終無退失.是故汝等應

修般若波羅蜜多,觀本性空,作所應

作.如是善現,諸菩薩摩訶薩,修行般

若波羅蜜多方便善巧,教授教誡諸

有情類,令修般若波羅蜜多,觀本性

空,修諸善業.善現,是菩薩摩訶薩,如

是教授教誡有情,修諸善業,常無懈

廢,所謂自常行十善業道,亦勸他常

行十善業道.自常受持五戒,亦勸他

常受持五戒.自常受持八戒,亦勸他

常受持八戒.自常受持出家戒,亦勸

他常受持出家戒.自常修四靜慮,亦

勸他常修四靜慮.自常修四無量,亦

勸他常修四無量.自常修四無色定,

亦勸他常修四無色定,自常修四念

住、四正斷、四神足、五根、五力、七等覺

支、八聖道支,亦勸他常修四念住、四

正斷、四神足、五根、五力、七等覺支、八

聖道支.自常修空、無相、無願解脫門,

亦勸他常修空、無相、無願解脫門.自

常修布施、淨戒、安忍、精進、靜慮、般若、

方便善巧、妙願、力、智波羅蜜多,亦勸

他常修布施、淨戒、安忍、精進、靜慮、般

若、方便善巧、妙願、力、智波羅蜜多.自

常住內空、外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空,亦勸他常住內空乃

至無性自性空.自常住眞如、法界、法

性、不虛妄性、不變異性、平等性、離生

性、法定、法住、實際、虛空界、不思議界,

亦勸他常住眞如乃至不思議界.自

常住苦、集、滅、道聖諦,亦勸他常住苦、

集、滅、道聖諦.自常修八解脫、八勝處、

九次第定、十遍處,亦勸他常修八解

脫、八勝處、九次第定、十遍處.自常修

一切陁羅尼門、三摩地門,亦勸他常

修一切陁羅尼門、三摩地門.自常修

諸菩薩地,亦勸他常修諸菩薩地.自

常學五眼、六神通,亦勸他常學五眼、

六神通.自常學佛十力、四無所畏、四

無㝵解、十八佛不共法,亦勸他常學

佛十力、四無所畏、四無㝵解、十八佛

不共法.自常學大慈、大悲、大喜、大捨,

亦勸他常學大慈、大悲、大喜、大捨.自

常學三十二大士相、八十隨好,亦勸

他常學三十二大士相、八十隨好.自

常學無忘失法、恒住捨性,亦勸他常

學無忘失法、恒住捨性.自常學一切

智、道相智、一切相智,亦勸他常學一

切智、道相智、一切相智.自常起預流

果智,而不住其中,亦常勸他起預流

果智,或令安住.自常起一來、不還、阿

羅漢果智,而不住其中,亦常勸他起

一來、不還、阿羅漢果智,或令安住.自

常起獨覺菩提智,而不住其中,亦常

勸他起獨覺菩提智,或令安住.自常

起無上正等菩提行道,亦勸他常起

無上正等菩提行道.如是善現,諸菩

薩摩訶薩,修行般若波羅蜜多時,方

便善巧,自修善業,常無懈廢,教授教

誡諸有情類,令修善業,常無懈廢.善

現,是名諸菩薩摩訶薩,修行般若波

羅蜜多時,方便善巧.諸菩薩摩訶薩,

由此方便善巧力故,安立有情於實

際中,而能不壞實際之相.

爾時,具壽善現白佛言:世尊,若一切

法,皆本性空,本性空中,有情及法,俱

不可得,由此於中,亦無非法.云何菩

薩摩訶薩,爲諸有情,求證無上正等

菩提,常作饒益?佛告善現:如是如是.

如汝所說.諸所有法,皆本性空,本性

空中,有情及法俱不可得.由此於中,

亦無非法.善現,若一切法,本性不空,

諸菩薩摩訶薩,修行般若波羅蜜多

時,不應安住本性空理,修證無上正

等菩提,爲饒益有情,說本性空法.善

現,以一切法,皆本性空.是故菩薩摩訶

薩,修行般若波羅蜜多時,住一切法

本性空理,修證無上正等菩提,爲饒

益有情,說本性空法.善現,何等諸法

本性皆空,菩薩摩訶薩,修行般若波

羅蜜多時,如實了知本性空已,住本

性空,爲他說法?善現,色本性空,受、想、

行、識本性空.菩薩摩訶薩,修行般若

波羅蜜多時,如實了知如是諸蘊本

性空已,住本性空,爲諸有情,宣說如

是本性空法.善現,眼處本性空,耳、鼻、

舌、身、意處本性空.色處本性空,聲、香、

味、觸、法處本性空.菩薩摩訶薩,修行

般若波羅蜜多時,如實了知如是諸

處本性空已,住本性空,爲諸有情,宣

說如是本性空法.善現,眼界本性空,

耳、鼻、舌、身、意界本性空.色界本性空,

聲、香、味、觸、法界本性空.眼識界本性

空,耳、鼻、舌、身、意識界本性空.眼觸本

性空,耳、鼻、舌、身、意觸本性空.眼觸爲

緣所生諸受本性空,耳、鼻、舌、身、意觸

爲緣所生諸受本性空.地界本性空,

水、火、風、空、識界本性空.菩薩摩訶薩,

修行般若波羅蜜多時,如實了知如

是諸界本性空已,住本性空,爲諸有

情,宣說如是本性空法.善現,因緣本

性空,等無閒緣、所緣緣、增上緣本性

空,從緣所生諸法本性空.無明本性

空,行、識、名色、六處、觸、受、愛、取、有、生、老

死愁歎苦憂惱本性空.菩薩摩訶薩,

修行般若波羅蜜多時,如實了知如

是緣起本性空已,住本性空,爲諸有

情,宣說如是本性空法.善現,布施波

羅蜜多本性空,淨戒、安忍、精進、靜慮、

般若、方便善巧、妙願、力、智波羅蜜多

本性空.菩薩摩訶薩,修行般若波羅

蜜多時,如實了知諸到彼岸本性空

已,住本性空,爲諸有情,宣說如是本

性空法.善現,四靜慮本性空,四無量、

四無色定本性空.菩薩摩訶薩,修行

般若波羅蜜多時,如實了知如是靜

慮、無量、無色本性空已,住本性空,爲

諸有情,宣說如是本性空法.善現,四

念住本性空.四正斷、四神足、五根、五

力、七等覺支、八聖道支本性空.菩薩

摩訶薩,修行般若波羅蜜多時,如實

了知四念住等,菩提分法本性空已,

住本性空,爲諸有情,宣說如是本性

空法.善現,空解脫門本性空,無相、無

願解脫門本性空.菩薩摩訶薩,修行

般若波羅蜜多時,如實了知諸解脫

門本性空已,住本性空,爲諸有情,宣

說如是本性空法.善現,內空本性空,

外空、內外空、空空、大空、勝義空、有爲

空、無爲空、畢竟空、無際空、散空、無變

異空、本性空、自相空、共相空、一切法

空、不可得空、無性空、自性空、無性自

性空本性空.菩薩摩訶薩,修行般若

波羅蜜多時,如實了知如是空性本

性空已,住本性空,爲諸有情,宣說如

是本性空法.善現,苦聖諦本性空,集

滅、道聖諦本性空.菩薩摩訶薩,修行

般若波羅蜜多時,如實了知如是聖

諦本性空已,住本性空,爲諸有情,宣

說如是本性空法.

善現,八解脫本性空,八勝處、九次第

定、十遍處本性空,菩薩摩訶薩,修行

般若波羅蜜多時,如實了知解脫勝

處,諸定遍處,本性空已,住本性空,爲

諸有情宣說如是本性空法.善現,一

切陁羅尼門本性空,一切三摩地門

本性空.菩薩摩訶薩,修行般若波羅

蜜多時,如實了知陁羅尼門、三摩地

門本性空已,住本性空,爲諸有情,宣

說如是本性空法.善現,菩薩極喜地

本性空.菩薩離垢地、發光地、焰慧地、

極難勝地、現前地、遠行地、不動地、善

慧地、法雲地本性空.菩薩摩訶薩,修

行般若波羅蜜多時,如實了知菩薩

諸地本性空已,住本性空,爲諸有情,

宣說如是本性空法.善現,五眼本性

空,六神通本性空.菩薩摩訶薩,修行

般若波羅蜜多時,如實了知諸眼、神

通本性空已,住本性空,爲諸有情,宣

說如是本性空法.善現,佛十力本性

空,四無所畏、四無㝵解、十八佛不共

法本性空.菩薩摩訶薩,修行般若波

羅蜜多時,如實了知諸力、無畏、無㝵

解、不共法本性空已,住本性空,爲諸

有情,宣說如是本性空法.善現,大慈

本性空,大悲、大喜、大捨、本性空.菩薩

摩訶薩,修行般若波羅蜜多時,如實

了知諸大無量本性空已,住本性空,

爲諸有情,宣說如是本性空法.善現,

三十二大士相本性空,八十隨好本

性空.菩薩摩訶薩,修行般若波羅蜜

多時,如實了知諸相、隨好本性空已,

住本性空,爲諸有情,宣說如是本性

空法.善現,無忘失法本性空,恒住捨

性本性空.菩薩摩訶薩,修行般若波

羅蜜多時,如實了知無忘失法、恒住

捨性本性空已,住本性空,爲諸有情,

宣說如是本性空法.善現,一切智本

性空,道相智、一切相智本性空.菩薩

摩訶薩,修行般若波羅蜜多時,如實

了知如是諸智本性空已,住本性空,

爲諸有情,宣說如是本性空法.善現,

預流果本性空,一來、不還、阿羅漢果、

獨覺菩提本性空.菩薩摩訶薩,修行

般若波羅蜜多時,如實了知聲聞乘

果、獨覺菩提本性空已,住本性空,爲

諸有情,宣說如是本性空法.善現,一

切菩薩摩訶薩行本性空,諸佛無上

正等菩提本性空,永斷一切煩惱習

氣相續本性空.菩薩摩訶薩,修行般

若波羅蜜多時,如實了知諸菩薩行、

菩提、涅槃本性空已,住本性空,爲諸

有情,宣說如是本性空法.

復次,善現,若內空性本性不空,若外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空性,亦本性不空者,則諸菩薩摩訶

薩,修行般若波羅蜜多時,不應爲諸

有情,說一切法皆本性空.若作是說,

壞本性空,然本性空理,不可壞,非常

非斷.所以者何?本性空理,無方無處,

無所從來,亦無所去.如是空理,亦名

法住.是中無法無聚無散,無減無增,

無生無滅,無染無淨.是一切法,本所

住性.諸菩薩摩訶薩,安住其中,求趣

無上正等菩提,不見諸法,有所發趣,

無所發趣.以一切法,都無所住故,名

法住.諸菩薩摩訶薩,安住此中,修行

般若波羅蜜多,見一切法本性空已,

定於無上正等菩提,得不退轉.所以

者何?是菩薩摩訶薩,不見有法能爲

障㝵,見一切法無障㝵故.便於無上

正等菩提不生疑惑.是故不退.復次,

善現,本性空中,我不可得,有情不可

得,有情施設不可得,命者、生者、養者、

士夫、補特伽羅、意生、儒童、作者、使作

者、起者、使起者、受者、使受者、知者、見

者,亦不可得.善現,本性空中,色不可

得,受、想、行、識,亦不可得.善現,本性空

中,眼處不可得,耳、鼻、舌、身、意處,亦不

可得.善現,本性空中,色處不可得,聲、

香、味、觸、法處,亦不可得.善現,本性空

中,眼界不可得,耳、鼻、舌、身、意界,亦不

可得.善現,本性空中,色界不可得,聲、

香、味、觸、法界,亦不可得.善現,本性空

中,眼識界不可得,耳、鼻、舌、身、意識界,

亦不可得.善現,本性空中,眼觸不可

得,耳、鼻、舌、身、意觸,亦不可得.善現,本

性空中,眼觸爲緣所生諸受不可得,

耳、鼻、舌、身、意觸爲緣所生諸受,亦不

可得.善現,本性空中,地界不可得,水、

火、風、空、識界,亦不可得.善現,本性空

中,因緣不可得,等無閒緣、所緣緣、增

上緣,亦不可得.善現,本性空中,從緣

所生諸法,皆不可得.善現,本性空中,

無明不可得,行、識、名色、六處、觸、受、愛、

取、有、生、老死愁歎苦憂惱,亦不可得.

善現,本性空中,布施波羅蜜多不可

得,淨戒、安忍、精進、靜慮、般若波羅蜜

多,亦不可得.善現,本性空中,內空不可

得,外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空,亦不可得.善現,本性空中,四

念住不可得,四正斷、四神足、五根、五

力、七等覺支、八聖道支,亦不可得.善

現,本性空中,苦聖諦不可得,集、滅、道

聖諦,亦不可得.善現,本性空中,四靜

慮不可得,四無量、四無色定,亦不可

得.善現,本性空中,八解脫不可得,八

勝處、九次第定、十遍處,亦不可得.善

現,本性空中,一切陁羅尼門不可得,

一切三摩地門,亦不可得.善現,本性

空中,空解脫門不可得,無相、無願解

脫門,亦不可得.善現,本性空中,菩薩

極喜地不可得,離垢地、發光地、焰慧

地、極難勝地、現前地、遠行地、不動地、

善慧地、法雲地,亦不可得.

善現,本性空中,五眼不可得,六神通,亦

不可得.善現,本性空中,佛十力不可

得,四無所畏、四無㝵解、大慈、大悲、大

喜、大捨、十八佛不共法,亦不可得.善

現,本性空中,無忘失法不可得,恒住

捨性,亦不可得.善現,本性空中,一切智

不可得,道相智、一切相智,亦不可得.

善現,本性空中,預流果不可得,一來、

不還、阿羅漢果、獨覺菩提,亦不可得.

善現,本性空中,一切菩薩摩訶薩行不

可得.諸佛無上正等菩提,亦不可得.

善現,本性空中,色非色法不可得.有

見無見,有對無對,有漏無漏,有爲無

爲法,亦不可得.善現,本性空中,三十二

大士相不可得,八十隨好,亦不可得.

善現,如佛化作四衆,所謂苾芻、苾芻

尼、鄔波索迦、鄔波斯迦,假使化佛,百

千俱胝那庾多劫,爲彼四衆,宣說法

要.於意云何?如是化衆,頗有能得預

流果,或得一來果,或得不還果,或得

阿羅漢果,或得獨覺菩提,或得無上

正等菩提不?善現答言:不也,世尊.不

也,善逝.何以故?是諸化衆,都無實事,

非無實法可有得果.

佛言:善現,諸法亦爾.皆本性空,都無

實事.於中何等菩薩摩訶薩,爲何等

有情,說何等法,可令得預流果,或一

來果,或不還果,或阿羅漢果,或獨覺

菩提,或復無上正等菩提?善現,諸菩

薩摩訶薩,雖爲有情,宣說種種本性

空法,而諸有情,實不可得,哀愍彼墮

顚倒法故.拔濟令住無顚倒法,無顚

倒者,謂無分別,無分別者,無顚倒故.

若有分別則有顚倒彼等流故.善現,

諸無分別,無顚倒中,無我,無有情、命

者、生者、養者、士夫、補特伽羅、意生、儒

童、作者、使作者、起者、使起者、受者、使

受者、知者、見者,亦無色,無受、想、行、識,

亦無眼處,無耳、鼻、舌、身、意處,亦無色

處,無聲、香、味、觸、法處,亦無眼界,無耳、

鼻、舌、身、意界,亦無色界,無聲、香、味、觸、

法界,亦無眼識界,無耳、鼻、舌、身、意識

界,亦無眼觸,無耳、鼻、舌、身、意觸,亦無

眼觸爲緣所生諸受,無耳、鼻、舌、身、意

觸爲緣所生諸受,亦無地界,無水、火、

風、空、識界,亦無因緣,無等無閒緣、所

緣緣、增上緣,亦無從緣所生諸法,亦

無無明,無行、識、名色、六處、觸、受、愛、取、

有、生、老死愁歎苦憂惱,亦無布施波

羅蜜多,無淨戒、安忍、精進、靜慮、般若

波羅蜜多,亦無內空,無外空、內外空、

空空、大空、勝義空、有爲空、無爲空、畢

竟空、無際空、散空、無變異空、本性空、

自相空、共相空、一切法空、不可得空、

無性空、自性空、無性自性空,亦無四

念住,無四正斷、四神足、五根、五力、七

等覺支、八聖道支,亦無苦聖諦,無集、

滅、道聖諦,亦無四靜慮,無四無量、四

無色定,亦無八解脫,無八勝處、九次

第定、十遍處,亦無一切陁羅尼門,無

一切三摩地門,亦無空解脫門,無無

相、無願解脫門,亦無極喜地,無離垢

地、發光地、焰慧地、極難勝地、現前地、

遠行地、不動地、善慧地、法雲地,亦無

五眼,無六神通,亦無佛十力、無四無

所畏、四無㝵解、大慈、大悲、大喜、大捨、

十八佛不共法,亦無無忘失法,無恒

住捨性,亦無一切智,無道相智、一切

相智,亦無預流果,無一來、不還、阿羅

漢果、獨覺菩提,亦無一切菩薩摩訶

薩行,無諸佛無上正等菩提,亦無色

非色法,無有見、無見、有對、無對、有漏、

無漏、有爲、無爲法,亦無三十二大士相、

無八十隨好.

善現,此無所有,卽本性空.諸菩薩摩

訶薩,修行般若波羅蜜多時,安住此

中,見諸有情,墮顚倒想,方便善巧,令

得解脫,謂令解脫無我、我想,無有情、

命者、生者、養者、士夫、補特伽羅、意生、

儒童、作者、使作者、起者、使起者、受者、

使受者、知者、見者、有情乃至見者想,

亦令解脫無色、色想,無受、想、行、識,受、

想、行、識想,亦令解脫無眼處、眼處想,

無耳、鼻、舌、身、意處,耳、鼻、舌、身、意處想,

亦令解脫無色處、色處想,無聲、香、味、

觸、法處,聲、香、味、觸、法處想,亦令解脫

無眼界、眼界想,無耳、鼻、舌、身、意界,耳、

鼻、舌、身、意界想,亦令解脫無色界、色

界想,無聲、香、味、觸、法界,聲、香、味、觸、法

界想,亦令解脫無眼識界、眼識界想,

無耳、鼻、舌、身、意識界,耳、鼻、舌、身、意識

界想,亦令解脫無眼觸、眼觸想,無耳

鼻、舌、身、意觸,耳、鼻、舌、身、意觸想,亦令

解脫無眼觸爲緣所生諸受,眼觸爲

緣所生諸受想,無耳、鼻、舌、身、意觸爲

緣所生諸受,耳、鼻、舌、身、意觸爲緣所

生諸受想,亦令解脫無地界、地界想,

無水、火、風、空、識界,水、火、風、空、識界想,

亦令解脫無因緣、因緣想,無等無閒

緣、所緣緣、增上緣,等無閒緣,所緣緣、

增上緣想,亦令解脫無從緣所生諸

法,從緣所生諸法想,亦令解脫無無

明、無明想,無行、識、名色、六處、觸、受、愛、

取、有、生、老死愁歎苦憂惱,行乃至老

死愁歎苦憂惱想,亦令解脫無布施

波羅蜜多、布施波羅蜜多想,無淨戒、

安忍、精進、靜慮、般若波羅蜜多,淨戒

乃至般若波羅蜜多想,亦令解脫無

內空、內空想,無外空、內外空、空空、大

空、勝義空、有爲空、無爲空、畢竟空、無

際空、散空、無變異空、本性空、自相空、

共相空、一切法空、不可得空、無性空、

自性空、無性自性空,外空乃至無性

自性空想,亦令解脫無四念住、四念

住想,無四正斷、四神足、五根、五力、七

等覺支、八聖道支,四正斷乃至八聖

道支想,亦令解脫無苦聖諦、苦聖諦

想,無集、滅、道聖諦,集、滅、道聖諦想,亦

令解脫無四靜慮、四靜慮想,無四無

量、四無色定,四無量、四無色定想,亦

令解脫無八解脫、八解脫想,無八勝

處、九次第定、十遍處,八勝處、九次第

定、十遍處想,亦令解脫無陁羅尼門、

陁羅尼門想,無三摩地門、三摩地門

想,亦令解脫無空解脫門,空解脫門

想,無無相、無願解脫門,無相、無願解

脫門想,亦令解脫無極喜地、極喜地

想,無離垢地、發光地、焰慧地、極難勝

地、現前地、遠行地、不動地、善慧地、法

雲地,離垢地乃至法雲地想.

亦令解脫無五眼、五眼想,無六神通、

六神通想,亦令解脫無佛十力、佛十

力想,無四無所畏、四無㝵解、大慈、大

悲、大喜、大捨、十八佛不共法,四無所

畏乃至十八佛不共法想,亦令解脫

無無忘失法、無忘失法想,無恒住捨

性、恒住捨性想,亦令解脫無一切智、

一切智想,無道相智、一切相智、道相

智、一切相智想,亦令解脫無預流果、

預流果想,無一來、不還、阿羅漢果、獨

覺菩提,一來、不還、阿羅漢果、獨覺菩

提想.

亦令解脫無一切菩薩摩訶薩行、一

切菩薩摩訶薩行想,無諸佛無上正

等菩提、諸佛無上正等菩提想,亦令

解脫無色非色法、色非色法想,無有

見、無見、有對、無對、有漏、無漏、有爲、無

爲法,有見、無見乃至有爲、無爲法想,

亦令解脫無三十二大士相、三十二大

士相想,無八十隨好、八十隨好想,亦

令解脫五取蘊等諸有漏法,亦令解

脫四念住等諸無漏法.何以故?善現,

四念住等諸無漏法,亦非如勝義諦,

無生無滅,無相無爲,無戲論無分別,

亦應解脫勝義諦者,卽本性空.此本

性空,卽是諸佛所證無上正等菩提.

大般若波羅蜜多經卷第三百八十七

戊戌歲高麗國大藏都監奉

勅雕造

大般若波羅蜜多經卷第三百八十八 爲

三藏法師玄奘 奉 詔譯

初分不可動品第七十之三

善現,當知此中無我可得,亦無有情、

命者、生者、養者、士夫、補特伽羅、意生、

儒童、作者、使作者、起者、使起者、受者、

使受者、知者、見者可得.無色可得,亦

無受、想、行、識可得.無眼處可得,亦無

耳、鼻、舌、身、意處可得.無色處可得,亦

無聲、香、味、觸、法處可得.無眼界可得,

亦無耳、鼻、舌、身、意界可得.無色界可

得,亦無聲、香、味、觸、法界可得.無眼識

界可得,亦無耳、鼻、舌、身、意識界可得.

無眼觸可得,亦無耳、鼻、舌、身、意觸可

得.無眼觸爲緣所生諸受可得,亦無

耳、鼻、舌、身、意觸爲緣所生諸受可得.

無地界可得,亦無水、火、風、空、識界可

得.無因緣可得,亦無等無閒緣、所緣

緣、增上緣可得,無從緣所生諸法可

得.無無明可得,亦無行、識、名色、六處、

觸、受、愛、取、有、生、老死愁歎苦憂惱可

得.無布施波羅蜜多可得,亦無淨戒、

安忍、精進、靜慮、般若波羅蜜多可得.

無內空可得,亦無外空、內外空、空空、

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空可得.無四念

住可得,亦無四正斷、四神足、五根、五

力、七等覺支、八聖道支可得.無苦聖

諦可得亦無集滅道聖諦可得無四

靜慮可得,亦無四無量、四無色定可

得.無八解脫可得,亦無八勝處、九次

第定、十遍處可得.無一切陁羅尼門

可得,亦無一切三摩地門可得.無空

解脫門可得,亦無無相、無願解脫門

可得.無極喜地可得,亦無離垢地、發

光地、焰慧地、極難勝地、現前地、遠行

地、不動地、善慧地、法雲地可得.無五

眼可得,亦無六神通可得.無佛十力

可得,亦無四無所畏、四無㝵解、大慈、

大悲、大喜、大捨、十八佛不共法可得.

無無忘失法可得,亦無恒住捨性可

得.無一切智可得,亦無道相智、一切

相智可得.無預流果可得,亦無一來、

不還、阿羅漢果、獨覺菩提可得.無一

切菩薩摩訶薩行可得,亦無諸佛無

上正等菩提可得.無色、非色法可得,

亦無有見、無見、有對、無對、有漏、無漏、

有爲、無爲法可得.無三十二大士相

可得,亦無八十隨好可得.善現,諸菩

薩摩訶薩,不爲無上正等菩提道故,

求趣無上正等菩提,唯爲諸法本性

空故,求趣無上正等菩提.

善現,是本性空,前後中際,常本性空,

未曾不空.諸菩薩摩訶薩,住本性空

波羅蜜多,爲欲解脫諸有情類,執有

情想及法想故,行道相智.是菩薩摩

訶薩,行道相智時,卽行一切道,謂聲

聞道,若獨覺道,若菩薩道,若如來道.

善現,是菩薩摩訶薩,於一切道,得圓

滿已,便能成熟所化有情,亦能嚴淨,

所求佛土,留諸壽行,趣證無上正等

菩提.旣證無上正等菩提,能令佛眼,

常無斷壞.何謂佛眼?卽本性空,名爲

佛眼.善現,過去如來應正等覺,一切

皆以本性空,爲佛眼.未來如來應正

等覺,一切皆以本性空,爲佛眼.現在

十方無邊世界所有如來應正等覺,

一切皆以本性空,爲佛眼.善現,定無

如來應正等覺,離本性空而出世者.

諸佛出世,無不皆說本性空義.所化

有情,要聞佛說本性空理,乃入聖道,

證聖道果,離本性空,無別方便.是故

善現,諸菩薩摩訶薩,欲證無上正等

菩提,應正安住本性空理,修行般若

波羅蜜多及餘菩薩摩訶薩行.若正

安住本性空理,修行般若波羅蜜多

及餘菩薩摩訶薩行,終不退失一切

智智.

爾時,具壽善現白佛言:世尊,諸菩薩

摩訶薩,甚爲希有.雖行一切法,皆本

性空,而於本性空,曾無失壞,謂不執

色異本性空,亦不執受、想、行、識異本

性空.不執眼處異本性空,亦不執耳、

鼻、舌、身、意處異本性空.不執色處異

本性空,亦不執聲、香、味、觸、法處異本

性空.不執眼界異本性空,亦不執耳、

鼻、舌、身、意界異本性空.不執色界異

本性空,亦不執聲、香、味、觸、法界異本

性空.不執眼識界異本性空,亦不執

耳、鼻、舌、身、意識界異本性空.不執眼

觸異本性空,亦不執耳、鼻、舌、身、意觸

異本性空.不執眼觸爲緣所生諸受

異本性空,亦不執耳、鼻、舌、身、意觸爲

緣所生諸受異本性空.不執地界異

本性空,亦不執水、火、風、空、識界異本

性空.不執因緣異本性空,亦不執等

無閒緣、所緣緣、增上緣異本性空.不

執從緣所生諸法異本性空.不執無

明異本性空,亦不執行、識、名色、六處、

觸、受、愛、取、有、生、老死愁歎苦憂惱異

本性空.不執布施波羅蜜多異本性

空,亦不執淨戒、安忍、精進、靜慮、般若

波羅蜜多異本性空.不執內空異本

性空,亦不執外空、內外空、空空、大空、

勝義空、有爲空、無爲空、畢竟空、無際

空、散空、無變異空、自相空、共相空、一

切法空、不可得空、無性空、自性空、無

性自性空、異本性空.不執四念住異

本性空,亦不執四正斷、四神足、五根、

五力、七等覺支、八聖道支異本性空.

不執苦聖諦異本性空,亦不執集、滅、

道聖諦異本性空.不執四靜慮異本

性空,亦不執四無量、四無色定異本

性空.不執八解脫異本性空,亦不執

八勝處、九次第定、十遍處異本性空.

不執一切陁羅尼門異本性空,亦不

執一切三摩地門異本性空.不執空

解脫門異本性空,亦不執無相、無願

解脫門異本性空.不執極喜地異本

性空,亦不執離垢地、發光地、焰慧地、

極難勝地、現前地、遠行地、不動地、善

慧地、法雲地異本性空.不執五眼異

本性空,亦不執六神通異本性空.不

執佛十力異本性空,亦不執四無所

畏、四無㝵解、大慈、大悲、大喜、大捨、十

八佛不共法異本性空.不執三十二

大士相異本性空,亦不執八十隨好

異本性空.不執無忘失法異本性空,

亦不執恒住捨性異本性空.不執一

切智異本性空,亦不執道相智、一切

相智異本性空.不執預流果異本性

空,亦不執一來、不還、阿羅漢果、獨覺

菩提異本性空.不執一切菩薩摩訶

薩行異本性空,亦不執諸佛無上正

等菩提異本性空.

世尊,色卽是本性空,本性空卽是色.

受、想、行、識卽是本性空,本性空卽是

受、想、行、識.眼處卽是本性空,本性空

卽是眼處.耳、鼻、舌、身、意處卽是本性

空,本性空卽是耳、鼻、舌、身、意處.色處

卽是本性空,本性空卽是色處.聲、香、

味、觸、法處卽是本性空,本性空卽是

聲、香、味、觸、法處.眼界卽是本性空,本

性空卽是眼界.耳、鼻、舌、身、意界卽是

本性空,本性空卽是耳、鼻、舌、身、意界.

色界卽是本性空,本性空卽是色界.

聲、香、味、觸、法界卽是本性空,本性空

卽是聲、香、味、觸、法界.眼識界卽是本

性空,本性空卽是眼識界.耳、鼻、舌、身、

意識界卽是本性空,本性空卽是耳、

鼻、舌、身、意識界.眼觸卽是本性空,本

性空卽是眼觸.耳、鼻、舌、身、意觸卽是

本性空,本性空卽是耳、鼻、舌、身、意觸.

眼觸爲緣所生諸受卽是本性空,本

性空卽是眼觸爲緣所生諸受.耳、鼻、

舌、身、意觸爲緣所生諸受卽是本性

空,本性空卽是耳、鼻、舌、身、意觸爲緣

所生諸受.地界卽是本性空,本性空

卽是地界.水、火、風、空、識界卽是本性

空,本性空卽是水、火、風、空、識界.因緣

卽是本性空,本性空卽是因緣.等無

閒緣、所緣緣、增上緣卽是本性空,本

性空卽是等無閒緣、所緣緣、增上緣.

從緣所生諸法卽是本性空,本性空

卽是從緣所生諸法.無明卽是本性

空,本性空卽是無明.行、識、名色、六處、

觸、受愛、取、有、生、老死愁歎苦憂惱卽

是本性空,本性空卽是行乃至老死

愁歎苦憂惱.布施波羅蜜多卽是本

性空,本性空卽是布施波羅蜜多.淨

戒、安忍、精進、靜慮、般若波羅蜜多卽

是本性空,本性空卽是淨戒、安忍、精

進、靜慮、般若波羅蜜多.內空卽是本

性空,本性空卽是內空.外空、內外空、

空空、大空、勝義空、有爲空、無爲空、畢

竟空、無際空、散空、無變異空、自相空、

共相空、一切法空、不可得空、無性空、

自性空、無性自性空卽是本性空,本

性空卽是外空乃至無性自性空.四

念住卽是本性空,本性空卽是四念

住.四正斷、四神足、五根、五力、七等覺

支、八聖道支卽是本性空,本性空卽

是四正斷乃至八聖道支.苦聖諦卽

是本性空,本性空卽是苦聖諦.集、滅、

道聖諦卽是本性空,本性空卽是集、

滅、道聖諦.四靜慮卽是本性空,本性

空卽是四靜慮.四無量、四無色定卽

是本性空,本性空卽是四無量、四無

色定.八解脫卽是本性空,本性空卽

是八解脫.八勝處、九次第定、十遍處

卽是本性空,本性空卽是八勝處、九

次第定、十遍處.一切陁羅尼門卽是

本性空,本性空卽是一切陁羅尼門.

一切三摩地門卽是本性空,本性空

卽是一切三摩地門.空解脫門卽是

本性空,本性空卽是空解脫門.無相、

無願解脫門卽是本性空,本性空卽

是無相、無願解脫門.極喜地卽是本

性空,本性空卽是極喜地.離垢地、發

光地、焰慧地、極難勝地、現前地、遠行

地、不動地、善慧地、法雲地卽是本性

空,本性空卽是離垢地乃至法雲地.

五眼卽是本性空,本性空卽是五眼.

六神通卽是本性空,本性空卽是六

神通.佛十力卽是本性空,本性空卽

是佛十力.四無所畏、四無㝵解、大慈、

大悲、大喜、大捨、十八佛不共法卽是

本性空,本性空卽是四無所畏乃至

十八佛不共法.三十二大士相卽是

本性空,本性空卽是三十二大士相.

八十隨好卽是本性空,本性空卽是

八十隨好.無忘失法卽是本性空,本

性空卽是無忘失法.恒住捨性卽是

本性空,本性空卽是恒住捨性.一切

智卽是本性空,本性空卽是一切智.

道相智、一切相智卽是本性空,本性

空卽是道相智、一切相智.預流果卽

是本性空,本性空卽是預流果.一來、

不還、阿羅漢果、獨覺菩提卽是本性

空,本性空卽是一來、不還、阿羅漢果、

獨覺菩提.一切菩薩摩訶薩行卽是

本性空,本性空卽是一切菩薩摩訶

薩行.諸佛無上正等菩提卽是本性

空,本性空卽是諸佛無上正等菩提.

佛告善現:如是如是.如汝所說.諸菩

薩摩訶薩,甚爲希有.雖行一切法,皆

本性空,而於本性空,曾無失壞.善現,

色不異本性空,本性空不異色.色卽

是本性空,本性空卽是色.受、想、行、識

不異本性空,本性空不異受、想、行、識.

受、想、行、識卽是本性空,本性空卽是

受、想、行、識.善現,眼處不異本性空,本

性空不異眼處.眼處卽是本性空,本

性空卽是眼處.耳、鼻、舌、身、意處不異

本性空,本性空不異耳、鼻、舌、身、意處.

耳、鼻、舌、身、意處卽是本性空,本性空

卽是耳、鼻、舌、身、意處.善現,色處不異

本性空,本性空不異色處.色處卽是

本性空,本性空卽是色處.聲、香、味、觸、

法處不異本性空,本性空不異聲、香、

味、觸、法處.聲、香、味、觸、法處卽是本性

空,本性空卽是聲、香、味、觸、法處.善現,

眼界不異本性空,本性空不異眼界.

眼界卽是本性空,本性空卽是眼界.

耳、鼻、舌、身、意界不異本性空,本性空

不異耳、鼻、舌、身、意界.耳、鼻、舌、身、意界

卽是本性空,本性空卽是耳、鼻、舌、身、

意界.善現,色界不異本性空,本性空

不異色界.色界卽是本性空,本性空

卽是色界.聲、香、味、觸、法界不異本性

空,本性空不異聲、香、味、觸、法界.聲、香、

味、觸、法界卽是本性空,本性空卽是

聲、香、味、觸、法界.善現,眼識界不異本

性空,本性空不異眼識界.眼識界卽

是本性空,本性空卽是眼識界.耳、鼻、

舌、身、意識界不異本性空,本性空不

異耳、鼻、舌、身、意識界.耳、鼻、舌、身、意識

界卽是本性空,本性空卽是耳、鼻、舌、

身、意識界.善現,眼觸不異本性空,本

性空不異眼觸.眼觸卽是本性空,本

性空卽是眼觸.耳、鼻、舌、身、意觸不異

本性空,本性空不異耳、鼻、舌、身、意觸.

耳、鼻、舌、身、意觸卽是本性空,本性空

卽是耳、鼻、舌、身、意觸.善現,眼觸爲緣

所生諸受不異本性空,本性空不異

眼觸爲緣所生諸受.眼觸爲緣所生

諸受卽是本性空,本性空卽是眼觸

爲緣所生諸受.耳、鼻、舌、身、意觸爲緣

所生諸受不異本性空,本性空不異

耳、鼻、舌、身、意觸爲緣所生諸受.耳、鼻、

舌、身、意觸爲緣所生諸受,卽是本性

空.本性空卽是耳、鼻、舌、身、意觸爲緣

所生諸受.善現,地界不異本性空,本

性空不異地界.地界卽是本性空,本

性空卽是地界.水、火、風、空、識界不異

本性空,本性空不異水、火、風、空、識界.

水、火、風、空、識界卽是本性空,本性空

卽是水、火、風、空、識界.善現,因緣不異

本性空,本性空不異因緣.因緣卽是

本性空,本性空卽是因緣.等無閒緣、

所緣緣、增上緣不異本性空,本性空

不異等無閒緣所緣緣增上緣等無

閒緣、所緣緣、增上緣卽是本性空,本

性空卽是等無閒緣、所緣緣、增上緣.

善現,從緣所生諸法不異本性空,本

性空不異從緣所生諸法.從緣所生

諸法卽是本性空,本性空卽是從緣

所生諸法.善現,無明不異本性空,本

性空不異無明.無明卽是本性空,本

性空卽是無明.行、識、名色、六處、觸、受、

愛、取、有、生、老死愁歎苦憂惱不異本

性空,本性空不異行乃至老死愁歎

苦憂惱.行、識、名色、六處、觸、受、愛、取、有、

生、老死愁歎苦憂惱卽是本性空,本

性空卽是行乃至老死愁歎苦憂惱.

善現,布施波羅蜜多不異本性空,本

性空不異布施波羅蜜多.布施波羅

蜜多卽是本性空,本性空卽是布施

波羅蜜多.淨戒、安忍、精進、靜慮、般若

波羅蜜多不異本性空,本性空不異

淨戒、安忍、精進、靜慮、般若波羅蜜多.

淨戒、安忍、精進、靜慮、般若波羅蜜多

卽是本性空,本性空卽是淨戒、安忍、

精進、靜慮、般若波羅蜜多.善現,內空

不異本性空,本性空不異內空.內空

卽是本性空,本性空卽是內空.外空、

內外空、空空、大空、勝義空、有爲空、無

爲空、畢竟空、無際空、散空、無變異空、

自相空、共相空、一切法空、不可得空、

無性空、自性空、無性自性空不異本

性空,本性空不異外空乃至無性自

性空.外空、內外空、空空、大空、勝義空、

有爲空、無爲空、畢竟空、無際空、散空、

無變異空、自相空、共相空、一切法空、

不可得空、無性空、自性空、無性自性

空卽是本性空,本性空卽是外空乃

至無性自性空.善現,四念住不異本

性空,本性空不異四念住.四念住卽

是本性空,本性空卽是四念住.四正

斷、四神足、五根、五力、七等覺支、八聖

道支不異本性空,本性空不異四正

斷乃至八聖道支.四正斷、四神足、五

根、五力、七等覺支、八聖道支卽是本

性空,本性空卽是四正斷乃至八聖

道支.善現,苦聖諦不異本性空,本性

空不異苦聖諦.苦聖諦卽是本性空,

本性空卽是苦聖諦.集、滅、道聖諦不

異本性空,本性空不異集、滅、道聖諦.

集、滅、道聖諦卽是本性空,本性空卽

是集、滅、道聖諦.善現,四靜慮不異本

性空,本性空不異四靜慮.四靜慮卽

是本性空,本性空卽是四靜慮.四無

量、四無色定不異本性空,本性空不

異四無量、四無色定.四無量、四無色

定卽是本性空,本性空卽是四無量、

四無色定.善現,八解脫不異本性空,

本性空不異八解脫.八解脫卽是本

性空,本性空卽是八解脫.八勝處、九

次第定、十遍處不異本性空,本性空

不異八勝處、九次第定、十遍處.八勝

處、九次第定、十遍處卽是本性空,本

性空卽是八勝處、九次第定、十遍處.

善現,陁羅尼門不異本性空,本性空

不異陁羅尼門.陁羅尼門卽是本性

空,本性空卽是陁羅尼門.三摩地門

不異本性空,本性空不異三摩地門.

三摩地門卽是本性空,本性空卽是

三摩地門.善現,空解脫門不異本性

空,本性空不異空解脫門.空解脫門

卽是本性空,本性空卽是空解脫門.

無相、無願解脫門不異本性空,本性

空不異無相、無願解脫門.無相、無願

解脫門卽是本性空,本性空卽是無

相無願解脫門.善現,極喜地不異本

性空,本性空不異極喜地.極喜地卽

是本性空,本性空卽是極喜地.離垢

地、發光地、焰慧地、極難勝地、現前地

遠行地、不動地、善慧地、法雲地不異

本性空,本性空不異離垢地乃至法

雲地.離垢地、發光地、焰慧地、極難勝

地、現前地、遠行地、不動地、善慧地、法

雲地卽是本性空,本性空卽是離垢

地乃至法雲地.善現,五眼不異本性

空,本性空不異五眼.五眼卽是本性

空,本性空卽是五眼.六神通不異本

性空,本性空不異六神通.六神通卽

是本性空,本性空卽是六神通.善現,

佛十力不異本性空,本性空不異佛

十力.佛十力卽是本性空,本性空卽

是佛十力.四無所畏、四無㝵解、大慈、

大悲、大喜、大捨、十八佛不共法不異

本性空,本性空不異四無所畏乃至

十八佛不共法.四無所畏、四無㝵解、

大慈、大悲、大喜、大捨、十八佛不共法

卽是本性空,本性空卽是四無所畏

乃至十八佛不共法.善現,三十二大

士相不異本性空,本性空不異三十

二大士相.三十二大士相卽是本性

空,本性空卽是三十二大士相.八十

隨好不異本性空,本性空不異八十

隨好.八十隨好卽是本性空,本性空

卽是八十隨好.善現,無忘失法不異

本性空,本性空不異無忘失法.無忘

失法卽是本性空,本性空卽是無忘

失法.恒住捨性不異本性空,本性空

不異恒住捨性.恒住捨性卽是本性

空,本性空卽是恒住捨性.善現,一切

智不異本性空,本性空不異一切智.

一切智卽是本性空,本性空卽是一

切智.道相智、一切相智不異本性空,

本性空不異道相智、一切相智.道相

智、一切相智卽是本性空,本性空卽

是道相智、一切相智.善現,預流果不

異本性空,本性空不異預流果.預流

果卽是本性空,本性空卽是預流果.

一來、不還、阿羅漢果、獨覺菩提不異

本性空,本性空不異一來、不還、阿羅

漢果、獨覺菩提.一來、不還、阿羅漢果、

獨覺菩提卽是本性空,本性空卽是

一來、不還、阿羅漢果、獨覺菩提.善現,

一切菩薩摩訶薩行不異本性空,本

性空不異一切菩薩摩訶薩行.一切

菩薩摩訶薩行卽是本性空,本性空

卽是一切菩薩摩訶薩行.諸佛無上

正等菩提不異本性空,本性空不異

諸佛無上正等菩提.諸佛無上正等

菩提卽是本性空,本性空卽是諸佛

無上正等菩提.

復次,善現,若色異本性空,本性空異

色.色非本性空,本性空非色.受、想、行、

識異本性空,本性空異受、想、行、識.受

想、行、識非本性空,本性空非受、想、行、

識.善現,若眼處異本性空,本性空異

眼處.眼處非本性空,本性空非眼處.

耳、鼻、舌、身、意處異本性空,本性空異

耳、鼻、舌、身、意處.耳、鼻、舌、身、意處非本

性空,本性空非耳、鼻、舌、身、意處.善現,

若色處異本性空,本性空異色處.色

處非本性空,本性空非色處.聲、香、味、

觸、法處異本性空,本性空異聲、香、味、

觸、法處.聲、香、味、觸、法處非本性空,本

性空非聲、香、味、觸、法處.善現,若眼界

異本性空,本性空異眼界.眼界非本

性空,本性空非眼界.耳、鼻、舌、身、意界

異本性空,本性空異耳、鼻、舌、身、意界.

耳、鼻、舌、身、意界非本性空,本性空非

耳、鼻、舌、身、意界.善現,若色界異本性

空,本性空異色界.色界非本性空,本

性空非色界.聲、香、味、觸、法界異本性

空,本性空異聲、香、味、觸、法界.聲、香、味、

觸、法界非本性空,本性空非聲、香、味、

觸、法界.善現,若眼識界異本性空,本

性空異眼識界.眼識界非本性空,本

性空非眼識界.耳、鼻、舌、身、意識界異

本性空,本性空異耳、鼻、舌、身、意識界.

耳、鼻、舌、身、意識界非本性空,本性空

非耳、鼻、舌、身、意識界.善現,若眼觸異

本性空,本性空異眼觸.眼觸非本性

空,本性空非眼觸.耳、鼻、舌、身、意觸,異

本性空,本性空異耳、鼻、舌、身、意觸.耳、

鼻、舌、身、意觸非本性空,本性空非耳、

鼻、舌、身、意觸.善現,若眼觸爲緣所生

諸受異本性空,本性空異眼觸爲緣

所生諸受.眼觸爲緣所生諸受非本

性空,本性空非眼觸爲緣所生諸受.

善現,若耳、鼻、舌、身、意觸爲緣所生諸

受異本性空,本性空異耳、鼻、舌、身、意

觸爲緣所生諸受.耳、鼻、舌、身、意觸爲

緣所生諸受非本性空,本性空非耳、

鼻、舌、身、意觸爲緣所生諸受.善現,若

地界異本性空,本性空異地界.地界

非本性空,本性空非地界.水、火、風、空、

識界異本性空,本性空異水、火、風、空、

識界.水、火、風、空、識界非本性空,本性

空非水、火、風、空、識界.善現,若因緣異

本性空,本性空異因緣.因緣非本性

空,本性空非因緣.等無閒緣、所緣緣、

增上緣異本性空,本性空異等無閒

緣、所緣緣、增上緣.等無閒緣、所緣緣、

增上緣非本性空,本性空非等無閒

緣、所緣緣、增上緣.善現,若從緣所生

諸法異本性空,本性空異從緣所生

諸法.從緣所生諸法非本性空,本性

空非從緣所生諸法.善現,若無明異

本性空,本性空異無明.無明非本性

空,本性空非無明.行、識、名色、六處、觸、

受、愛、取、有、生、老死愁歎苦憂惱,異本

性空,本性空異行乃至老死愁歎苦

憂惱.行、識、名色、六處、觸、受、愛、取、有、生、

老死愁歎苦憂惱非本性空,本性空

非行乃至老死愁歎苦憂惱.善現,若

布施波羅蜜多異本性空,本性空異

布施波羅蜜多.布施波羅蜜多非本

性空,本性空非布施波羅蜜多.淨戒、

安忍、精進、靜慮般若波羅蜜多異本

性空,本性空異淨戒乃至般若波羅

蜜多.淨戒、安忍、精進、靜慮般若波羅

蜜多非本性空,本性空非淨戒乃至

般若波羅蜜多.善現,若內空異本性

空,本性空異內空.內空非本性空,本

性空非內空.外空、內外空、空空、大空、

勝義空、有爲空、無爲空、畢竟空、無際

空、散空、無變異空、自相空、共相空、一

切法空、不可得空、無性空、自性空、無

性自性空異本性空,本性空異外空

乃至無性自性空.外空、內外空、空空、

大空、勝義空、有爲空、無爲空、畢竟空、

無際空、散空、無變異空、自相空、共相

空、一切法空、不可得空、無性空、自性

空、無性自性空非本性空,本性空非

外空乃至無性自性空.善現,若四念

住異本性空,本性空異四念住.四念

住非本性空,本性空非四念住.四正

斷、四神足、五根、五力、七等覺支、八聖

道支異本性空,本性空異四正斷乃

至八聖道支.四正斷、四神足、五根、五

力、七等覺支、八聖道支非本性空,本

性空非四正斷乃至八聖道支.善現,

若苦聖諦異本性空,本性空異苦聖

諦.苦聖諦非本性空,本性空非苦聖

諦.集、滅、道聖諦異本性空,本性空異

集、滅、道聖諦.集、滅、道聖諦非本性空,

本性空非集、滅、道聖諦.善現,若四靜

慮異本性空,本性空異四靜慮.四靜

慮非本性空,本性空非四靜慮.四無

量、四無色定異本性空,本性空異四

無量、四無色定.四無量、四無色定非

本性空,本性空非四無量、四無色定.

善現,若八解脫異本性空,本性空異

八解脫.八解脫非本性空,本性空非

八解脫.八勝處、九次第定、十遍處異

本性空,本性空異八勝處、九次第定、

十遍處.八勝處、九次第定、十遍處非

本性空,本性空非八勝處、九次第定、

十遍處.善現,若陁羅尼門異本性空,

本性空異陁羅尼門.陁羅尼門非本

性空,本性空非陁羅尼門.三摩地門

異本性空,本性空異三摩地門.三摩

地門非本性空,本性空非三摩地門.

善現,若極喜地異本性空,本性空異

極喜地.極喜地非本性空,本性空非

極喜地.離垢地、發光地、焰慧地、極難

勝地、現前地、遠行地、不動地、善慧地、

法雲地異本性空,本性空異離垢地

乃至法雲地.離垢地、發光地、焰慧地、

極難勝地、現前地、遠行地、不動地、善

慧地、法雲地非本性空,本性空非離

垢地乃至法雲地.善現,若五眼異本

性空,本性空異五眼.五眼非本性空,

本性空非五眼.六神通異本性空,本

性空異六神通.六神通非本性空,本

性空非六神通.善現,若佛十力異本

性空,本性空異佛十力.佛十力非本

性空,本性空非佛十力.四無所畏、四

無㝵解、大慈、大悲、大喜、大捨、十八佛

不共法異本性空,本性空異四無所

畏乃至十八佛不共法.四無所畏、四

無㝵解、大慈、大悲、大喜、大捨、十八佛

不共法非本性空,本性空非四無所

畏乃至十八佛不共法.善現,若三十

二大士相異本性空,本性空異三十

二大士相.三十二大士相非本性空,

本性空非三十二大士相.八十隨好

異本性空,本性空異八十隨好.八十

隨好非本性空,本性空非八十隨好.

善現,若無忘失法異本性空,本性空

異無忘失法.無忘失法非本性空,本

性空非無忘失法.恒住捨性異本性

空,本性空異恒住捨性.恒住捨性非

本性空,本性空非恒住捨性.善現,若

一切智異本性空,本性空異一切智.

一切智非本性空,本性空非一切智.

道相智、一切相智異本性空,本性空

異道相智、一切相智.道相智、一切相

智非本性空,本性空非道相智、一切

相智.善現,若預流果異本性空,本性

空異預流果.預流果非本性空,本性

空非預流果.一來、不還、阿羅漢果、獨

覺菩提異本性空,本性空異一來、不

還、阿羅漢果、獨覺菩提.一來、不還、阿

羅漢果、獨覺菩提非本性空,本性空

非一來、不還、阿羅漢果、獨覺菩提.善

現,若一切菩薩摩訶薩行異本性空,

本性空異一切菩薩摩訶薩行.一切

菩薩摩訶薩行非本性空,本性空非

一切菩薩摩訶薩行.諸佛無上正等

菩提異本性空,本性空異諸佛無上

正等菩提.諸佛無上正等菩提非本

性空,本性空非諸佛無上正等菩提

者,則諸菩薩摩訶薩,修行般若波羅

蜜多時,不應觀一切法,皆本性空,證

得無上正等菩提.

大般若波羅蜜多經卷第三百八十八

戊戌歲高麗國大藏都監奉

勅雕造

大般若波羅蜜多經卷第三百八十九 爲

三藏法師玄奘奉 詔譯

初分不可動品第七十之四

善現,以色不異本性空,本性空不異

色.色卽是本性空,本性空卽是色.受

想、行、識不異本性空,本性空不異受、

想、行、識.受、想、行、識卽是本性空,本性

空卽是受、想、行、識.善現,以眼處不異

本性空,本性空不異眼處.眼處卽是

本性空,本性空卽是眼處.耳、鼻、舌、身、

意處不異本性空,本性空不異耳、鼻、

舌、身、意處.耳、鼻、舌、身、意處卽是本性

空,本性空卽是耳、鼻、舌、身、意處.善現,

以眼界不異本性空,本性空不異眼

界.眼界卽是本性空,本性空卽是眼

界.耳、鼻、舌、身、意界不異本性空,本性

空不異耳、鼻、舌、身、意界.耳、鼻、舌、身、意

界卽是本性空,本性空卽是耳、鼻、舌、

身、意界.善現,以色界不異本性空,本

性空不異色界.色界卽是本性空,本

性空卽是色界.聲、香、味、觸、法界不異

本性空,本性空不異聲、香、味、觸、法界.

聲、香、味、觸、法界卽是本性空,本性空

卽是聲、香、味、觸、法界.善現,以眼識界

不異本性空,本性空不異眼識界.眼

識界卽是本性空,本性空卽是眼識

界.耳、鼻、舌、身、意識界不異本性空,本

性空不異耳、鼻、舌、身、意識界.耳、鼻、舌、

身、意識界卽是本性空,本性空卽是

耳、鼻、舌、身、意識界.善現,以眼觸不異

本性空,本性空不異眼觸.眼觸卽是

本性空,本性空卽是眼觸.耳、鼻、舌、身、

意觸不異本性空,本性空不異耳、鼻、

舌、身、意觸.耳、鼻、舌、身、意觸卽是本性

空,本性空卽是耳、鼻、舌、身、意觸.善現,

以眼觸爲緣所生諸受不異本性空,

本性空不異眼觸爲緣所生諸受.眼

觸爲緣所生諸受卽是本性空,本性

空卽是眼觸爲緣所生諸受.耳、鼻、舌、

身、意觸爲緣所生諸受不異本性空,

本性空不異耳、鼻、舌、身、意觸爲緣所

生諸受.耳、鼻、舌、身、意觸爲緣所生諸

受卽是本性空,本性空卽是耳、鼻、舌、

身、意觸爲緣所生諸受.善現,以地界

不異本性空,本性空不異地界.地界

卽是本性空,本性空卽是地界.水、火、

風、空、識界不異本性空,本性空不異

水、火、風、空、識界.水、火、風、空、識界卽是

本性空,本性空卽是水、火、風、空、識界.

善現,以因緣不異本性空,本性空不

異因緣.因緣卽是本性空,本性空卽

是因緣.等無閒緣、所緣緣、增上緣不

異本性空,本性空不異等無閒緣、所

緣緣、增上緣.等無閒緣、所緣緣、增上

緣卽是本性空,本性空卽是等無間

緣、所緣緣、增上緣.善現,以從緣所生

諸法不異本性空,本性空不異從緣

所生諸法.從緣所生諸法卽是本性

空,本性空卽是從緣所生諸法.善現,

以無明不異本性空,本性空不異無

明.無明卽是本性空,本性空卽是無

明.行、識、名色、六處、觸、受、愛、取、有、生、老

死愁歎苦憂惱不異本性空,本性空

不異行乃至老死愁歎苦憂惱.行、識、

名、色、六處、觸、受、愛、取、有、生、老死愁歎

苦憂惱卽是本性空,本性空卽是行

乃至老死愁歎苦憂惱.

善現,以布施波羅蜜多不異本性空,

本性空不異布施波羅蜜多.布施波

羅蜜多卽是本性空,本性空卽是布

施波羅蜜多.淨戒、安忍、精進、靜慮般

若波羅蜜多不異本性空,本性空不

異淨戒、安忍、精進、靜慮、般若波羅蜜

多.淨戒、安忍、精進、靜慮、般若波羅蜜

多卽是本性空,本性空卽是淨戒、安

忍、精進、靜慮、般若波羅蜜多.善現,以

內空不異本性空,本性空不異內空.

內空卽是本性空,本性空卽是內空.

外空、內外空、空空、大空、勝義空、有爲

空、無爲空、畢竟空、無際空、散空、無變

異空、自相空、共相空、一切法空、不可

得空、無性空、自性空、無性自性空不

異本性空,本性空不異外空乃至無

性自性空.外空、內外空、空空、大空、勝

義空、有爲空、無爲空、畢竟空、無際空、

散空、無變異空、自相空、共相空、一切

法空、不可得空、無性空、自性空、無性

自性空卽是本性空,本性空卽是外空

乃至無性自性空.善現,以四念住不

異本性空,本性空不異四念住.四念

住卽是本性空,本性空卽是四念住.

四正斷、四神足、五根、五力、七等覺支、

八聖道支不異本性空,本性空不異

四正斷乃至八聖道支.四正斷、四神

足、五根、五力、七等覺支、八聖道支卽

是本性空,本性空卽是四正斷乃至

八聖道支.善現,以苦聖諦不異本性

空,本性空不異苦聖諦.苦聖諦卽是

本性空,本性空卽是苦聖諦.集、滅、道

聖諦不異本性空,本性空不異集、滅、

道聖諦.集、滅、道聖諦卽是本性空,本

性空卽是集、滅、道聖諦.善現,以四靜

慮不異本性空,本性空不異四靜慮.

四靜慮卽是本性空,本性空卽是四

靜慮.四無量、四無色定不異本性空,

本性空不異四無量、四無色定.四無

量、四無色定卽是本性空,本性空卽

是四無量、四無色定.善現,以八解脫

不異本性空,本性空不異八解脫.八

解脫卽是本性空,本性空卽是八解

脫.八勝處、九次第定、十遍處不異本

性空,本性空不異八勝處、九次第定、

十遍處.八勝處、九次第定、十遍處卽

是本性空,本性空卽是八勝處、九次

第定、十遍處.善現,以陁羅尼門不異

本性空,本性空不異陁羅尼門.陁羅

尼門卽是本性空,本性空卽是陁羅

尼門.三摩地門不異本性空,本性空

不異三摩地門.三摩地門卽是本性

空,本性空卽是三摩地門.善現,以空

解脫門不異本性空,本性空不異空

解脫門.空解脫門卽是本性空,本性

空卽是空解脫門.無相、無願解脫門

不異本性空,本性空不異無相、無願

解脫門.無相、無願解脫門卽是本性

空,本性空卽是無相、無願解脫門.善

現,以極喜地不異本性空,本性空不

異極喜地.極喜地卽是本性空,本性

空卽是極喜地.離垢地、發光地、焰慧

地、極難勝地、現前地、遠行地、不動地、

善慧地、法雲地不異本性空,本性空

不異離垢地乃至法雲地.離垢地、發

光地、焰慧地、極難勝地、現前地、遠行

地、不動地、善慧地、法雲地卽是本性

空,本性空卽是離垢地乃至法雲地.

善現,以五眼不異本性空,本性空不

異五眼.五眼卽是本性空,本性空卽

是五眼.六神通不異本性空,本性空

不異六神通.六神通卽是本性空,本

性空卽是六神通.善現,以佛十力不

異本性空,本性空不異佛十力.佛十

力卽是本性空,本性空卽是佛十力.

四無所畏、四無㝵解、大慈、大悲、大喜、

大捨、十八佛不共法不異本性空,本

性空不異四無所畏乃至十八佛不

共法.四無所畏、四無㝵解、大慈、大悲、

大喜、大捨、十八佛不共法卽是本性

空,本性空卽是四無所畏乃至十八

佛不共法.善現,以三十二大士相不

異本性空,本性空不異三十二大士

相.三十二大士相卽是本性空,本性

空卽是三十二大士相.八十隨好不

異本性空,本性空不異八十隨好.八

十隨好卽是本性空,本性空卽是八

十隨好善現以無忘失法不異本性

空,本性空不異無忘失法.無忘失法

卽是本性空,本性空卽是無忘失法.

恒住捨性不異本性空,本性空不異

恒住捨性.恒住捨性卽是本性空本

性空,卽是恒住捨性,善現,以一切智

不異本性空,本性空不異一切智.一

切智卽是本性空,本性空卽是一切

智.道相智、一切相智不異本性空,本

性空不異道相智、一切相智.道相智、

一切相智卽是本性空,本性空卽是

道相智、一切相智.善現,以預流果不

異本性空,本性空不異預流果.預流

果卽是本性空,本性空卽是預流果.

一來、不還、阿羅漢果、獨覺菩提不異

本性空,本性空不異一來、不還、阿羅

漢果、獨覺菩提.一來、不還、阿羅漢果、

獨覺菩提卽是本性空,本性空卽是

一來、不還、阿羅漢果、獨覺菩提.善現,

以一切菩薩摩訶薩行不異本性空,

本性空不異一切菩薩摩訶薩行.一

切菩薩摩訶薩行卽是本性空,本性

空卽是一切菩薩摩訶薩行.諸佛無

上正等菩提不異本性空,本性空不

異諸佛無上正等菩提.諸佛無上正

等菩提卽是本性空,本性空卽是諸

佛無上正等菩提故,諸菩薩摩訶薩,

修行般若波羅蜜多時,觀一切法,皆

本性空,證得無上正等菩提.

何以故?善現,離本性空,無有一法.是

實是常,可壞可斷.本性空中,亦無一

法.是實是常,可壞可斷.唯諸愚夫,迷

謬顚倒,起別異想,謂執色異本性空,

或執受、想、行、識異本性空,或執眼處

異本性空,或執耳、鼻、舌、身、意處異本

性空,或執色處異本性空,或執聲、香、

味、觸、法處異本性空,或執眼界異本

性空,或執耳、鼻、舌、身、意界異本性空,

或執色界異本性空,或執聲、香、味、觸、

法界異本性空,或執眼識界異本性

空,或執耳、鼻、舌、身、意識界異本性空,

或執眼觸異本性空,或執耳、鼻、舌、身、

意觸異本性空,或執眼觸爲緣所生

諸受異本性空,或執耳、鼻、舌、身、意觸

爲緣所生諸受異本性空,或執地界

異本性空,或執水、火、風、空、識界異本

性空,或執因緣異本性空,或執等無

閒緣、所緣緣、增上緣異本性空,或執

從緣所生諸法異本性空,或執無明

異本性空,或執行、識、名色、六處、觸、受、

愛、取、有、生、老死愁歎苦憂惱異本性

空,或執布施波羅蜜多異本性空,或

執淨戒、安忍、精進、靜慮、般若波羅蜜

多、異本性空,或執內空異本性空,或

執外空、內外空、空空、大空、勝義空、有

爲空、無爲空、畢竟空、無際空、散空、無

變異空、自相空、共相空、一切法空、不

可得空、無性空、自性空、無性自性空

異本性空,或執四念住異本性空,或

執四正斷、四神足、五根、五力、七等覺

支、八聖道支異本性空,或執苦聖諦

異本性空,或執集、滅、道聖諦異本性

空,或執四靜慮異本性空,或執四無

量、四無色定異本性空,或執八解脫

異本性空,或執八勝處、九次第定、十

遍處異本性空,或執陁羅尼門異本

性空或執三摩地門異本性空,或執

空解脫門異本性空,或執無相、無願

解脫門異本性空,或執極喜地異本

性空,或執離垢地、發光地、焰慧地、極

難勝地、現前地、遠行地、不動地、善慧

地、法雲地異本性空,或執五眼異本

性空,或執六神通異本性空,或執佛

十力異本性空,或執四無所畏、四無

㝵解、大慈、大悲、大喜、大捨、十八佛不

共法異本性空,或執三十二大士相

異本性空,或執八十隨好異本性空,

或執無忘失法異本性空,或執恒住

捨性異本性空,或執一切智異本性

空,或執道相智、一切相智異本性空,

或執預流果異本性空,或執一來、不

還、阿羅漢果、獨覺菩提異本性空,或

執一切菩薩摩訶薩行異本性空,或

執諸佛無上正等菩提異本性空.

善現,是諸愚夫,執諸法異本性空已,

不如實知色,不如實知受、想、行、識,由

不知故,便執著色,執著受、想、行、識,由

執著故,便於色計我我所,於受、想、行、

識計我我所.由妄計故,著內外物,受

後身色、受、想、行、識.由此不能解脫諸

趣,生老病死,愁憂苦惱,往來三有,輪

轉無窮.由是因緣,諸菩薩摩訶薩,住

本性空波羅蜜多,修行般若波羅蜜

多,不執受色,亦不壞色若空若不空.

不執受受、想、行、識,亦不壞、受、想、行、識,

若空若不空.不執受眼處,亦不壞眼

處若空若不空.不執受耳、鼻、舌、身、意

處,亦不壞耳、鼻、舌、身、意處若空若不

空.不執受色處,亦不壞色處若空若

不空.不執受聲、香、味、觸、法處,亦不壞

聲、香、味、觸、法處若空若不空.不執受

眼界,亦不壞眼界若空若不空.不執

受耳、鼻、舌、身、意界,亦不壞耳、鼻、舌、身、

意界若空若不空.不執受色界,亦不

壞.色界若空若不空.不執受聲、香、味、

觸、法界,亦不壞聲、香、味、觸、法界若空

若不空.不執受眼識界,亦不壞眼識

界若空若不空.不執受耳、鼻、舌、身、意

識界,亦不壞耳、鼻、舌、身、意識界若空

若不空.不執受眼觸,亦不壞眼觸若

空若不空.不執受耳、鼻、舌、身、意觸,亦

不壞耳、鼻、舌、身、意觸若空若不空.不

執受眼觸爲緣所生諸受,亦不壞眼

觸爲緣所生諸受若空若不空.不執

受耳、鼻、舌、身、意觸爲緣所生諸受,亦

不壞耳、鼻、舌、身、意觸爲緣所生諸受

若空若不空.不執受地界,亦不壞地

界若空若不空.不執受水、火、風、空、識

界,亦不壞水、火、風、空、識界若空若不

空.不執受因緣,亦不壞因緣若空若

不空.不執受等無閒緣、所緣緣、增上

緣,亦不壞等無閒緣、所緣緣、增上緣

若空若不空.不執受從緣所、生諸法,

亦不壞從緣所生諸法若空若不空.

不執受無明,亦不壞無明若空若不

空.不執受行、識、名色、六處、觸、受、愛、取、

有、生、老死愁,歎苦憂惱,亦不壞行乃

至老死愁、歎苦憂惱若空若不空.

不執受布施波羅蜜多,亦不壞布施

波羅蜜多若空若不空.不執受淨戒、

安忍、精進、靜慮般若波羅蜜多,亦不

壞淨戒、安忍、精進、靜慮般若波羅蜜

多若空若不空.不執受內空,亦不壞

內空若空若不空.不執受外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空,亦不

壞外空乃至無性自性空若空若不

空.不執受四念住,亦不壞四念住若

空若不空.不執受四正斷、四神足、五

根、五力、七等覺支、八聖道支,亦不壞

四正斷乃至八聖道支若空若不空.

不執受苦聖諦,亦不壞苦聖諦若空

若不空.不執受集、滅、道聖諦,亦不壞,

集、滅、道聖諦若空若不空.不執受四

靜慮,亦不壞四靜慮若空若不空.不

執受四無量、四無色定,亦不壞四無

量、四無色定若空若不空.不執受八

解脫,亦不壞八解脫若空若不空.不

執受八勝處、九次第定、十遍處,亦不

壞八勝處、九次第定、十遍處若空若

不空.不執受陁羅尼門,亦不壞陁羅

尼門若空若不空.不執受三摩地門,

亦不壞三摩地門若空若不空.不執

受空解脫門,亦不壞空解脫門若空

若不空.不執受無相、無願解脫門,亦

不壞無相、無願解脫門若空若不空.

不執受極喜地,亦不壞極喜地若空

若不空.不執受離垢地、發光地、焰慧

地、極難勝地、現前地、遠行地、不動地、

善慧地、法雲地,亦不壞離垢地乃至

法雲地若空若不空.

不執受五眼,亦不壞五眼若空若不

空.不執受六神通,亦不壞六神通若

空若不空.不執受佛十力,亦不壞佛

十力若空、若不空.不執受四無所畏、

四無㝵解、大慈、大悲、大喜、大捨、十八

佛不共法,亦不壞四無所畏乃至十

八佛不共法若空若不空.不執受三

十二大士相,亦不壞三十二大士相

若空若不空.不執受八十隨好,亦不

壞八十隨好若空若不空.不執受無

忘失法,亦不壞無忘失法若空若不

空.不執受恒住捨性,亦不壞恒住捨

性若空若不空.不執受一切智,亦不

壞一切智若空若不空.不執受道相

智、一切相智,亦不壞道相智、一切相

智若空若不空.不執受預流果,亦不

壞預流果若空若不空.不執受一來、

不還阿羅漢果獨覺菩提亦不壞一

來、不還、阿羅漢果、獨覺菩提若空若

不空.不執受一切菩薩摩訶薩行,亦

不壞一切菩薩摩訶薩行若空若不

空.不執受諸佛無上正等菩提,亦不

壞諸佛無上正等菩提若空若不空.

所以者何?善現,色不壞空,空不壞色,

謂此是色,此是空.受、想、行、識不壞空,

空不壞受、想、行、識,謂此是受、想、行、識,

此是空.善現,眼處不壞空,空不壞眼

處,謂此是眼處,此是空.耳、鼻、舌、身、意

處不壞空,空不壞耳、鼻、舌、身、意處,謂

此是耳、鼻、舌、身、意處,此是空.善現,色

處不壞空,空不壞色處,謂此是色處,

此是空.聲、香、味、觸、法處不壞空,空不

壞、聲、香、味、觸、法處,謂此是聲、香、味、觸、

法處,此是空.善現,眼界不壞空,空不

壞眼界,謂此是眼界,此是空.耳、鼻、舌、

身,意界不壞空,空不壞耳、鼻、舌、身、意

界,謂此是耳、鼻、舌、身、意界,此是空.善

現,色界不壞空,空不壞色界,謂此是

色界,此是空.聲、香、味、觸、法界不壞空,

空不壞聲、香、味、觸、法界,謂此是聲、香、

味、觸、法界,此是空.善現,眼識界不壞

空,空不壞眼識界,謂此是眼識界,此

是空.耳、鼻、舌、身、意識界不壞空,空不

壞耳、鼻、舌、身、意識界,謂此是耳、鼻、舌、

身、意識界,此是空.善現,眼觸不壞空,

空不壞眼觸,謂此是眼觸,此是空.耳、

鼻、舌、身、意、觸不壞空,空不壞耳、鼻、舌、

身、意、觸,謂此是耳、鼻、舌、身、意觸,此是

空.善現,眼觸爲緣所生諸受不壞空,

空不壞眼觸爲緣所生諸受,謂此是

眼觸爲緣所生諸受,此是空.耳、鼻、舌、

身、意觸爲緣所生諸受不壞空,空不

壞耳、鼻、舌、身、意觸爲緣所生諸受,謂

此是耳、鼻、舌、身、意觸爲緣所生諸受,

此是空.善現,地界不壞空,空不壞地

界,謂此是地界,此是空.水、火、風、空、識

界不壞空,空不壞水、火、風、空、識界,謂

此是水、火、風、空、識界,此是空.善現,因

緣不壞空,空不壞因緣,謂此是因緣,

此是空.等無閒緣、所緣緣、增上緣不

壞空,空不壞等無閒緣、所緣緣、增上

緣,謂此是等無閒緣、所緣緣、增上緣,

此是空.善現,從緣所生諸法不壞空,

空不壞從緣所生諸法,謂此是從緣

所生諸法,此是空.善現,無明不壞空

空不壞無明,謂此是無明,此是空.行、

識、名色、六處、觸、受、愛、取、有、生、老死愁

歎苦憂惱不壞空,空不壞行乃至老

死愁歎苦憂惱,謂此是行、識、名色、六

處、觸、受、愛、取、有、生、老死.愁歎苦憂惱,

此是空.

善現,布施波羅蜜多不壞空,空不壞

布施波羅蜜多,謂此是布施波羅蜜

多,此是空.淨戒、安忍、精進、靜慮般若

波羅蜜多不壞空,空不壞淨戒、安忍、

精進、靜慮般若波羅蜜多,謂此是淨

戒、安忍、精進、靜慮、般若波羅蜜多,此

是空.善現,內空不壞空,空不壞內空,

謂此是內空,此是空.外空、內外空、空

空、大空、勝義空、有爲空、無爲空、畢竟

空、無際空、散空、無變異空、本性空、自

相空、共相空、一切法空、不可得空、無

性空、自性空、無性自性空不壞空,空

不壞外空乃至無性自性空,謂此是

外空、內外空、空空、大空、勝義空、有爲

空、無爲空、畢竟空、無際空、散空、無變

異空、本性空、自相空、共相空、一切法

空、不可得空、無性空、自性空、無性自

性空,此是空.善現,四念住不壞空,空

不壞四念住,謂此是四念住,此是空.

四正斷、四神足、五根、五力、七等覺支、

八聖道支不壞空,空不壞四正斷乃

至八聖道支,謂此是四正斷、四神足、

五根、五力、七等覺支、八聖道支,此是

空.善現,苦聖諦不壞空,空不壞苦聖

諦,謂此是苦聖諦,此是空.集、滅、道聖

諦不壞空,空不壞集、滅、道聖諦,謂此

是集、滅、道聖諦,此是空.善現,四靜慮

不壞空,空不壞四靜慮,謂此是四靜

慮,此是空.四無量、四無色定、不壞空,

空不壞四無量、四無色定,謂此是四

無量、四無色定,此是空.善現,八解脫

不壞空,空不壞八解脫,謂此是八解

脫,此是空.八勝處、九次第定、十遍處

不壞空,空不壞八勝處、九次第定、十

遍處,謂此是八勝處、九次第定,十遍

處,此是空.善現,陁羅尼門不壞空,空

不壞陁羅尼門,謂此是陁羅尼門,此

是空.三摩地門不壞空,空不壞三摩

地門,謂此是三摩地門,此是空.善現,

空解脫門不壞空,空不壞空解脫門,

謂此是空解脫門,此是空.無相、無願

解脫門不壞空,空不壞無相、無願解

脫門,謂此是無相、無願解脫門,此是

空.善現,極喜地不壞空,空不壞極喜

地,謂此是極喜地,此是空.離垢地,發

光地、焰慧地、極難勝地、現前地、遠行

地、不動地、善慧地、法雲地不壞空,空

不壞離垢地乃至法雲地,謂此是離

垢地、發光地、焰慧地、極難勝地、現前

地、遠行地、不動地、善慧地、法雲地,此

是空.善現,五眼不壞空,空不壞五眼,

謂此是五眼,此是空.六神通不壞空,

空不壞六神通,謂此是.六神通,此是

空.善現,佛十力不壞空,空不壞佛十

力,謂此是佛十力,此是空.四無所畏、

四無㝵解、大慈、大悲、大喜、大捨、十八

佛不共法不壞空,空不壞四無所畏

乃至十八佛不共法,謂此是四無所

畏、四無㝵解、大慈、大悲、大喜、大捨、十

八佛不共法,此是空.善現,三十二大,

士相不壞空,空不壞三十二大士相,

謂此是三十二大士相,此是空.善現,

無忘失法不壞空,空不壞無忘失法,

謂此是無忘失法,此是空.恒住捨性

不壞空,空不壞恒住捨性,謂此是恒

住捨性,此是空.善現,一切智不壞空,

空不壞一切智,謂此是一切智,此是

空.道相智、一切相智不壞空,空不壞

道相智、一切相智,謂此是道相智、一

切相智,此是空.善現,預流果不壞空,

空不壞預流果,謂此是預流果,此是

空.一來、不還、阿羅漢果、獨覺菩提不

壞空,空不壞一來、不還、阿羅漢果、獨

覺菩提,謂此是一來、不還、阿羅漢果、

獨覺菩提,此是空.善現,一切菩薩摩

訶薩行不壞空,空不壞一切菩薩摩

訶薩行,謂此是一切菩薩摩訶薩行,

此是空.諸佛無上正等菩提不壞空,

空不壞諸佛無上正等菩提,謂此是

諸佛無上正等菩提,此是空.

善現,譬如虛空不壞虛空,內虛空界

不壞外虛空界,外虛空界不壞內虛

空界.如是善現,色不壞空,空不壞色.

受、想、行、識不壞空,空不壞受、想、行、識.

何以故?如是諸法,俱無自性,不可相

壞,謂此是空此是不空.善現,眼處不

壞空,空不壞眼處.耳、鼻、舌、身、意處不

壞空,空不壞耳、鼻、舌、身、意處.何以故?

如是諸法,俱無自性,不可相壞,謂此

是空,此是不空.善現,色處不壞空,空

不壞色處,聲、香、味、觸、法處不壞空,空

不壞聲、香、味、觸、法處.何以故?如是諸

法,俱無自性,不可相壞,謂此是空,此

是不空.善現,眼界不壞空,空不壞眼

界.耳、鼻、舌、身、意界不壞空,空不壞耳、

鼻、舌、身、意界.何以故?如是諸法,俱無

自性,不可相壞,謂此是空,此是不空.

善現,色界不壞空,空不壞色界.聲、香、

味、觸、法界不壞空,空不壞聲、香、味、觸、

法界何以故如是諸法俱無自性不

可相壞,謂此是空,此是不空.善現,眼

識界不壞空,空不壞眼識界.耳、鼻、舌、

身、意、識界不壞空,空不壞耳、鼻、舌、身、

意、識界.何以故?如是諸法,俱無自性,

不可相壞,謂此是空,此是不空.善現,

眼觸不壞空,空不壞眼觸.耳、鼻、舌、身、

意、觸不壞空,空不壞耳、鼻、舌、身、意觸.

何以故?如是諸法,俱無自性,不可相

壞,謂此是空,此是不空.善現,眼觸爲

緣所生諸受不壞空,空不壞眼觸爲

緣所生諸受.耳、鼻、舌、身、意觸爲緣所

生諸受不壞空,空不壞耳、鼻、舌、身、意

觸爲緣所生諸受.何以故?如是諸法,

俱無自性,不可相壞,謂此是空,此是

不空.善現,地界不壞空,空不壞地界.

水、火、風、空、識界不壞空,空不壞水、火、

風、空、識界.何以故?如是諸法,俱無自

性,不可相壞,謂此是空,此是不空.善

現,因緣不壞空,空不壞因緣.等無閒

緣,所緣緣、增上緣不壞空,空不壞等

無閒緣、所緣緣、增上緣.何以故?如是

諸法,俱無自性,不可相壞,謂此是空,

此是不空.善現,從緣所生諸法不壞

空,空不壞從緣所生諸法.何以故?如

是諸法,俱無自性,不可相壞,謂此是

空,此是不空.善現,無明不壞空,空不

壞無明.行、識、名色、六處、觸、受、愛、取、有、

生、老死愁歎苦憂惱不壞空,空不壞

行乃至老死愁歎苦憂惱.何以故?如

是諸法,俱無自性,不可相壞,謂此是

空此是不空.

善現,布施波羅蜜多不壞空,空不壞

布施波羅蜜多.淨戒、安忍、精進、靜慮、

般若波羅蜜多不壞空,空不壞淨戒、

安忍、精進、靜慮、般若波羅蜜多.何以

故?如是諸法,俱無自性,不可相壞,謂

此是空,此是不空.善現,內空不壞空,

空不壞內空.外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空不壞空,空不壞外

空乃至無性自性空.何以故?如是諸

法,俱無自性,不可相壞,謂此是空,此

是不空.善現,四念住不壞空,空不壞

四念住.四正斷、四神足、五根、五力、七

等覺支、八聖道支不壞空,空不壞四

正斷乃至八聖道支.何以故?如是諸

法,俱無自性,不可相壞,謂此是空,此

是不空.

善現,苦聖諦不壞空,空不壞苦聖諦.

集、滅、道聖諦不壞空,空不壞集、滅、道

聖諦.何以故?如是諸法,俱無自性,不

可相壞,謂此是空,此是不空.善現,四

靜慮不壞空,空不壞四靜慮.四無量、

四無色定不壞空,空不壞四無量、四

無色定.何以故?如是諸法,俱無自性,

不可相壞,謂此是空,此是不空.善現,

八解脫不壞空,空不壞八解脫.八勝

處、九次第定,十遍處不壞空,空不壞

八勝處、九次第定、十遍處.何以故?如

是諸法,俱無自性,不可相壞,謂此是

空,此是不空.善現,陁羅尼門不壞空,

空不壞陁羅尼門.三摩地門不壞空,

空不壞三摩地門.何以故?如是諸法,

俱無自性,不可相壞,謂此是空,此是

不空.善現,空解脫門不壞空,空不壞

空解脫門.無相、無願解脫門不壞空,

空不壞無相、無願解脫門.何以故?如

是諸法?俱無自性,不可相壞,謂此是

空此是不空善現極喜地不壞空空

不壞極喜地.離垢地、發光地、焰慧地、

極難勝地、現前地、遠行地、不動地、善

慧地、法雲地不壞空,空不壞離垢地

乃至法雲地.何以故?如是諸法,俱無

自性,不可相壞,謂此是空,此是不空.

善現,五眼不壞空,空不壞五眼.六神

通不壞空,空不壞六神通.何以故?如

是諸法,俱無自性,不可相壞,謂此是

空,此是不空.善現,佛十力不壞空,空

不壞佛十力.四無所畏、四無㝵解、大

慈、大悲、大喜、大捨、十八佛不共法不

壞空,空不壞四無所畏乃至十八佛

不共法.何以故?如是諸法,俱無自性,

不可相壞,謂此是空,此是不空.善現,

三十二大士相不壞空,空不壞三十

二大士相.八十隨好不壞空,空不壞

八十隨好.何以故?如是諸法,俱無自

性,不可相壞,謂此是空,此是不空.善

現,無忘失法不壞空,空不壞無忘失

法.恒住捨性不壞空,空不壞恒住捨

性.何以故?如是諸法,俱無自性,不可

相壞,謂此是空,此是不空.善現,一切

智不壞空,空不壞一切智.道相智、一

切相智、不壞空,空不壞道相智、一切

相智.何以故?如是諸法,俱無自性,不

可相壞,謂此是空,此是不空.善現,預

流果不壞空,空不壞預流果.一來、不

還、阿羅漢果、獨覺菩提不壞空,空不

壞一來、不還、阿羅漢果、獨覺菩提.何

以故?如是諸法,俱無自性,不可相壞,

謂此是空,此是不空.善現,一切菩薩

摩訶薩行不壞空,空不壞一切菩薩

摩訶薩行.諸佛無上正等菩提不壞

空,空不壞諸佛無上正等菩提.何以

故?如是諸法,俱無自性,不可相壞,謂

此是空此是不空.

大般若波羅蜜多經卷第三百八十九

戊戌歲高麗國大藏都監奉

勅雕造

大般若波羅蜜多經卷第三百九十 爲

三藏法師玄奘奉 詔譯

初分不可動品第七十之五

爾時,具壽善現白佛言:世尊,若一切

法,皆本性空,本性空中,都無差別.諸

菩薩摩訶薩,爲何所住,發起無上正

等覺心,作是願言:我當趣證廣大無

上正等菩提?世尊,諸佛無上正等菩

提,無二行相,非二行相,能證無上正

等菩提佛告善現如是如是如汝所

說.諸佛無上正等菩提,無二行相,非

二行相,能證無上正等菩提.何以故?

善現,菩提無二,亦無分別.若於菩提,

行於二相,有分別者,必不能證.善現,

諸菩薩摩訶薩,不於菩提,行於二相,

亦不分別,都無所住,發起無上正等

覺心.諸菩薩摩訶薩,於一切法,不行

二相,亦不分別,都無所行,則能趣證

廣大無上正等菩提.善現,諸菩薩摩

訶薩,所求無上正等菩提,非行二相,

而能證得.善現,諸菩薩摩訶薩,所有

菩提,都無所行,謂不於色行,亦不於

受想行識行.不於眼處行,亦不於耳、

鼻、舌、身、意處行.不於色處行,亦不於

聲、香、味、觸、法處行.不於眼界行,亦不

於耳、鼻、舌、身、意界行.不於色界行,亦

不於聲、香、味、觸、法界行.不於眼識界

行,亦不於耳、鼻、舌、身、意識界行.不於

眼觸行,亦不於耳、鼻、舌、身、意觸行.不

於眼觸爲緣所生諸受行,亦不於耳、

鼻、舌、身、意觸爲緣所生諸受行.不於

地界行,亦不於水、火、風、空、識界行.不

於因緣行,亦不於等無閒緣、所緣緣、

增上緣行.不於從緣所生諸法行,不

於無明行,亦不於行、識、名色、六處、觸、

受、愛、取、有、生、老死愁歎苦憂惱行.不

於布施波羅蜜多行,亦不於淨戒、安

忍、精進、靜慮、般若波羅蜜多行.不於

內空行,亦不於外空、內外空、空空、大

空、勝義空、有爲空、無爲空、畢竟空、無

際空、散空、無變異空、本性空、自相空、

共相空、一切法空、不可得空、無性空,

自性空、無性自性.空行.不於四念住

行,亦不於四正斷、四神足、五根、五力、

七等覺支、八聖道支行.不於苦聖諦

行,亦不於集、滅、道聖諦行.不於四靜

慮行,亦不於四無量、四無色定行.不

於八解脫行,亦不於八勝處、九次第

定、十遍處行.不於陁羅尼門行,亦不

於三摩地門行.不於空解脫門行,亦

不於無相、無願解脫門行.不於極喜

地行,亦不於離垢地、發光地、焰慧地、

極難勝地、現前地、遠行地、不動地、善

慧地、法雲地行.不於五眼行,亦不於

六神通行.不於佛十力行,亦不於四

無所畏、四無㝵解、大慈、大悲、大喜、大

捨、十八佛不共法行.不於三十二大

士相行,亦不於八十隨好行.不於無

忘失法行,亦不於恒住捨性行.不於

一切.智,行,亦.不於道相智、一切相智

行.不於預流果行,亦不於一來、不還、

阿羅漢果、獨覺菩提行.不於一切菩

薩摩訶薩行行,亦不於諸佛無上正

等菩提行.

何以故?善現,諸菩薩摩訶薩,所有菩

提,不緣名聲,執我我所,謂不作是念:

我行於色,我行於受、想、行、識.亦不作

是念:我行於眼處,我行於耳、鼻、舌、身、

意處.亦不作是念:我行於色處,我行

於聲、香、味、觸、法處.亦不作是念:我行

於眼界,我行於耳、鼻、舌、身、意界.亦不

作是念:我行於色界,我行於聲、香、味、

觸、法界.亦不作是念:我行於眼識界,

我行於耳、鼻、舌、身、意識界.亦不作是

念:我行於眼觸,我行於耳、鼻、舌、身、意

觸.亦不作是念:我行於眼觸爲緣所

生諸受,我行於耳、鼻、舌、身、意觸爲緣

所生諸受.亦不作是念:我行於地界,

我行於水、火、風、空、識界.亦不作是念:

我行於因緣,我行於等無閒緣、所緣

緣、增上緣.亦不作是念:我行於從緣

所生諸法.亦不作是念:我行於無明,

我行於行、識、名色、六處、觸、受、愛、取、有、

生、老死愁.歎苦憂惱.亦不作是念:我

行於布施波羅蜜多,我行於淨戒、安

忍、精進、靜慮、般若波羅蜜多.亦不作

是念:我行於內空,我行於外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空.亦不

作是念:我行於四念住,我行於四正

斷、四神足、五根、五力、七等覺支、八聖

道支.亦不作是念:我行於苦聖諦,我

行於集、滅、道聖諦.亦不作是念:我行

於四靜慮,我行於四無量、四無色定.

亦不作是念:我行於八解脫,我行於

八勝處、九次第定、十遍處.亦不作是

念:我行於陁羅尼門,我行於三摩地

門.亦不作是念:我行於空解脫門,我

行於無相、無願解脫門.亦不作是念:

我行於極喜地,我行於離垢地、發光

地、焰慧地、極難勝地、現前地、遠行地、

不動地、善慧地、法雲地.亦不作是念:

我行於五眼,我行於六神通.亦不作

是念:我行於佛十力,我行於四無所

畏、四無㝵解、大慈、大悲、大喜、大捨、十

八佛不共法.亦不作是念:我行於三

十二大士相,我行於八十隨好.亦不

作是念:我行於無忘失法,我行於恒

住捨性.亦不作是念:我行於一切智,

我行於道相智、一切相智.亦不作是

念:我行於預流果,我行於一來、不還、

阿羅漢果、獨覺菩提.亦不作是念:我

行於一切菩薩摩訶薩行,我行於諸

佛無上正等菩提.

復次,善現,諸菩薩摩訶薩,所有菩提,

非取故行,非捨故行.具壽善現白佛

言:世尊,若菩薩摩訶薩,所有菩提,非

取故行,非捨故行,諸菩薩摩訶薩,所

有菩提,當何處行?佛告善現:於意云

何?諸佛化身所有菩提,當何處行,爲

取故行,爲捨故行?善現答言:不也,世

尊.不也,善逝.諸佛化身,實無所有,如

何可說所有菩提,有所行處,若取若

捨?佛告善現:於意云何?諸阿羅漢夢

中菩提,當何處行,爲取故行,爲捨故

行?善現答言:不也,世尊.不也,善逝.諸

阿羅漢,諸漏永盡,惛沈睡眠,蓋纏俱

滅,畢竟無夢.云何當有夢中菩提,有

所行處,若取若捨?佛言:善現,諸菩薩

摩訶薩,修行般若波羅蜜多時,所有

菩提,亦復如是非取故行,非捨故行,

都無行處,本性空故.

爾時具壽善現白佛言:世尊,若菩薩

摩訶薩,修行般若波羅蜜多時,所有

菩提,非取故行,非捨故行,都無行處,

謂不行於色,亦不行於受、想、行、識.不

行於眼處,亦不行於耳、鼻、舌、身、意處.

不行於色處,亦不行於聲、香、味、觸、法

處.不行於眼界,亦不行於耳、鼻、舌、身、

意界.不行於色界,亦不行於聲、香、味、

觸、法界.不行於眼識界,亦不行於耳、

鼻、舌、身、意識界.不行於眼觸,亦不行

於耳、鼻、舌、身、意觸.不行於眼觸爲緣

所生諸受,亦不行於耳、鼻、舌、身、意觸

爲緣所生諸受.不行於因緣,亦不行

於等無閒緣、所緣緣、增上緣.不行於

從緣所生諸法.不行於無明,亦不行

於行識、名色、六處、觸、受、愛、取、有、生、老

死愁歎苦憂惱.不行於布施波羅蜜

多,亦不行於淨戒、安忍、精進、靜慮、般

若波羅蜜多.不行於內空,亦不行於

外空、內外空、空空、大空、勝義空、有爲

空、無爲空、畢竟空、無際空、散空、無變

異空、本性空、自相空、共相空、一切法

空、不可得空、無性空、自性空、無性自

性空.不行於四念住,亦不行於四正

斷、四神足、五根、五力、七等覺支、八聖

道支.不行於苦聖諦,亦不行於集、滅、

道聖諦.不行於四靜慮,亦不行於四

無量、四無色定.不行於八解脫,亦不

行於八勝處、九次第定、十遍處.不行

於陁羅尼門,亦不行於三摩地門.不

行於空解脫門,亦不行於無相、無願

解脫門.不行於極喜地,亦不行於離

垢地、發光地、焰慧地、極難勝地、現前

地、遠行地、不動地、善慧地、法雲地.不

行於五眼,亦不行於六神通.不行於

佛十力,亦不行於四無所畏、四無㝵

解、大慈、大悲、大喜、大捨、十八佛不共

法.不行於三十二大士相,亦不行於

八十隨好.不行於無忘失法,亦不行

於恒住捨性.不行於一切智,亦不行

於道相智、一切相智.不行於預流果,

亦不行於一來、不還、阿羅漢果、獨覺

菩提.不行於一切菩薩摩訶薩行,亦

不行於諸佛無上正等菩提者.

世尊,豈不菩薩摩訶薩,不行布施波

羅蜜多,不行淨戒、安忍、精進、靜慮般

若波羅蜜多;不行內空,不行外空、內

外空、空空、大空、勝義空、有爲空、無爲

空、畢竟空、無際空、散空、無變異空、本

性空、自相空、共相空、一切法空、不可

得空、無性空、自性空、無性自性空;不

行四念住,不行四正斷、四神足、五根、

五力、七等覺支、八聖道支;不行苦聖

諦,不行集、滅、道聖諦;不行四靜慮,不

行四無量、四無色定;不行八解脫,不

行八勝處、九次第定、十遍處;不行一

切陁羅尼門,不行一切三摩地門;不

行空解脫門,不行無相、無願解脫門;

不入菩薩正性離生,不行極喜地,不

行離垢地、發光地、焰慧地、極難勝地、

現前地、遠行地、不動地、善慧地、法雲

地;不行五眼,不行六神通;不行佛十

力,不行四無所畏、四無㝵解、大慈、大

悲、大喜、大捨、十八佛不共法;不行三

十二大士相,不行八十隨好;不行無

忘失法,不行恒住捨性;不行一切智,

不行道相智、一切相智;不住菩薩殊

勝神通,成熟有情,嚴淨佛土,而得無

上正等菩提?

佛言:不也.善現,諸菩薩摩訶薩,所有

菩提,雖無行處,而諸菩薩摩訶薩,要

行布施、淨戒、安忍、精進、靜慮、般若波

羅蜜多,要行內空、外空、內外空、空空、

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空,要行四念住、

四正斷、四神足、五根、五力、七等覺支、

八聖道支,要行苦、集、滅、道聖諦,要行

四靜慮、四無量、四無色定,要行八解

脫、八勝處、九次第定、十遍處,要行一

切陁羅尼門、一切三摩地門,要行空

解脫門、無相、無願解脫門,要入菩薩

正性離生,要行極喜地、離垢地、發光

地、焰慧地、極難勝地、現前地、遠行地、

不動地、善慧地、法雲地,要行五眼、六

神通,要行佛十力、四無所畏、四無㝵

解、大慈、大悲、大喜、大捨、十八佛不共

法,要行三十二大士相、八十隨好,要

行無忘失法、恒住捨性,要行一切智、

道相智、一切相智,要住菩薩殊勝神

通,成熟有情,嚴淨佛土,乃得無上正

等菩提.

時,具壽善現復白佛言:世尊,諸菩薩

摩訶薩,所有菩提,若無行處,將無菩

薩摩訶薩,不住布施波羅蜜多,不住

淨戒、安忍、精進、靜慮、般若波羅蜜多,

久修令滿.不住內空,不住外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空,久修

令滿.不住四念住,不住四正斷、四神

足、五根、五力、七等覺支、八聖道支,久

修令滿.不住苦聖諦,不住集、滅、道聖

諦,久修令滿.不住四靜慮,不住四無

量、四無色定,久修令滿.不住八解脫,

不住八勝處、九次第定、十遍處,久修

令滿.不住一切陁羅尼門,不住一切

三摩地門,久修令滿.不住空解脫門,

不住無相、無願解脫門,久修令滿.不

入菩薩正性離生,不住極喜地,不住

離垢地、發光地、焰慧地、極難勝地、現

前地、遠行地、不動地、善慧地、法雲地,

久修令滿.不住五眼,不住六神通,久

修令滿.不住佛十力,不住四無所畏、

四無㝵解、大慈、大悲、大喜、大捨、十八

佛不共法,久修令滿.不住三十二大

士相,不住八十隨好,久修令滿.不住

無忘失法,不住恒住捨性,久修令滿.

不住一切智,不住道相智、一切相智,

久修令滿.不住菩薩殊勝神通,成熟

有情,嚴淨佛土,久修令滿,而得無上

正等菩提.

佛言:不也.善現,諸菩薩摩訶薩,所有

菩提,雖無行處,而諸菩薩摩訶薩,要

住布施、淨戒、安忍、精進、靜慮、般若波

羅蜜多,久修令滿.要住內空、外空、內

外空、空空、大空、勝義空、有爲空、無爲

空、畢竟空、無際空、散空、無變異空、本

性空、自相空、共相空、一切法空、不可

得空、無性空、自性空、無性自性空,久

修令滿.要住四念住、四正斷、四神足、

五根、五力、七等覺支、八聖道支,久修

令滿.要住苦、集、滅、道聖諦,久修令滿.

要住四靜慮、四無量、四無色定,久修

令滿.要住八解脫八、勝處、九次第定、

十遍處,久修令滿.要住一切陁羅尼

門、一切三摩地門,久修令滿.要住空

解脫門、無相、無願解脫門,久修令滿.

要入菩薩正性離生,要住極喜地、離

垢地、發光地、焰慧地、極難勝地、現前

地、遠行地、不動地、善慧地、法雲地,久

修令滿.要住五眼、六神通,久修令滿.

要住佛十力、四無所畏、四無㝵解、大

慈、大悲、大喜、大捨、十八佛不共法,久

修令滿.要住三十二大士相、八十隨

好,久修令滿.要住無忘失法、恒住捨

性,久修令滿.要住一切智、道相智、一

切相智,久修令滿.要住菩薩殊勝神

通,成熟有情,嚴淨佛土,久修令滿.乃

得無上正等菩提.善現,若菩薩摩訶

薩,修諸善根,未極圓滿,終不能得所

求無上正等菩提.

復次,善現,若菩薩摩訶薩,欲得無上

正等菩提,應住色本性空,應住受、想、

行、識、本性空;應住眼處.本性空,應住

耳、鼻、舌、身、意處本性空;應住色處本

性空,應住聲、香、味、觸、法處本性空.應

住眼界本性空,應住耳、鼻、舌、身、意界

本性空;應住色界本性空,應住聲、香、

味、觸、法界本性空;應住眼識界本性

空,應住耳、鼻、舌、身、意識界本性空.應

住眼觸本性空,應住耳、鼻、舌、身、意觸

本性空;應住眼觸爲緣所生諸受本

性空,應住耳、鼻、舌、身、意觸爲緣所生

諸受本性空;應住地界本性空,應住

水、火、風、空、識界本性空.應住因緣本

性空,應住等無閒緣、所緣緣、增上緣

本性空;應住從緣所生諸法本性空,

應住無明本性空;應住行、識、名色、六

處、觸、受、愛、取、有、生、老死愁歎苦憂惱

本性空,應住布施波羅蜜多本性空.

應住淨戒、安忍、精進、靜慮、般若波羅

蜜多本性空,應住內空本性空;應住

外空、內外空、空空、大空、勝義空、有爲

空、無爲空、畢竟空、無際空、散空、無變

異空、本性空、自相空、共相空、一切法

空、不可得空、無性空、自性空、無性自

性空本性空.應住四念住本性空,應

住四正斷、四神足、五根、五力、七等覺

支、八聖道支本性空;應住苦聖諦本

性空,應住集、滅、道聖諦本性空;應住

四靜慮本性空,應住四無量、四無色

定本性空.應住八解脫本性空,應住

八勝處、九次第定、十遍處本性空;應

住陁羅尼門本性空,應住三摩地門

本性空;應住空解脫門本性空,應住

無相、無願解脫門本性空.應住極喜

地本性空,應住離垢地、發光地、焰慧

地、極難勝地、現前地、遠行地、不動地、

善慧地、法雲地本性空;應住五眼本

性空,應住六神通本性空;應住佛十

力本性空,應住四無所畏、四無㝵解、

大慈、大悲、大喜、大捨、十八佛不共法

本性空.應住三十二大士相本性空,

應住八十隨好本性空;應住無忘失

法本性空,應住恒住捨性本性空;應

住一切智本性空,應住道相智、一切

相智本性空.應住預流果本性空,應

住一來、不還、阿羅漢果、獨覺菩提本

性空;應住一切菩薩摩訶薩行本性

空,應住諸佛無上正等菩提本性空;

應住一切法本性空,應住一切有情

本性空.修諸功德令圓滿已,便證無

上正等菩提.

善現,是諸法本性空及有情本性空,

最極寂靜,無有少法,能增能減,能生

能滅,能斷能常,能染能淨,能得果能

現觀.善現,當知菩薩摩訶薩,依世俗

言說,施設法故,說修般若波羅蜜多,

如實了知本性空已,證得無上正等

菩提,非眞勝義.何以故?眞勝義中,無

色可得,亦無受、想、行、識可得.無眼處

可得,亦無耳、鼻、舌、身、意處可得.無色

處可得,亦無聲、香、味、觸、法處可得.無

眼界可得,亦無耳、鼻、舌、身、意界可得.

無色界可得,亦無聲、香、味、觸、法界可

得.無眼識界可得,亦無耳、鼻、舌、身、意

識界可得.無眼觸可得,亦無耳、鼻、舌、

身、意觸可得.無眼觸爲緣所生諸受

可得,亦無耳、鼻、舌、身、意觸爲緣所生

諸受可得.無地界可得,亦無水、火、風、

空、識界可得.無因緣可得,亦無等無

閒緣、所緣緣、增上緣可得.無從緣所

生諸法可得,無無明可得,亦無行、識、

名色、六處、觸、受、愛、取、有、生、老死愁歎

苦憂惱可得.無布施波羅蜜多可得,

亦無淨戒、安忍、精進、靜慮、般若波羅

蜜多可得.無內空可得,亦無外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空可得.

無四念住可得,亦無四正斷、四神足、

五根、五力、七等覺支、八聖道支可得.

無苦聖諦可得,亦無集、滅、道聖諦可

得.無四靜慮可得,亦無四無量、四無

色定可得.無八解脫可得,亦無八勝

處、九次第定、十遍處可得.無陁羅尼

門可得,亦無三摩地門可得.無空解

脫門可得,亦無無相、無願解脫門可

得.無極喜地可得,亦無離垢地、發光

地、焰慧地、極難勝地、現前地、遠行地、

不動地、善慧地、法雲地可得.無五眼

可得,亦無六神通可得.無佛十力可

得,亦無四無所畏、四無㝵解、大慈、大

悲、大喜、大捨、十八佛不共法可得.無

三十二大士相可得,亦無八十隨好

可得.無無忘失法可得,亦無恒住捨

性可得.無一切智可得,亦無道相智、

一切相智可得.無預流果可得,亦無

一來、不還、阿羅漢果、獨覺菩提可得.

無一切菩薩摩訶薩行可得,亦無諸

佛無上正等菩提可得.無行菩薩摩

訶薩行者可得,亦無行無上正等菩

提者可得.善現,如是諸法,皆依世俗

言說施設,不依勝義.善現,諸菩薩摩

訶薩,修行般若波羅蜜多,從初發心,

雖極猛利,爲諸有情,行菩提行,而於

此心,都無所得,於諸有情,亦無所得,

於大菩提,亦無所得,於佛菩薩,亦無

所得.

爾時,具壽善現白佛言:世尊,若一切

法,都無所有,皆不可得,云何菩薩摩

訶薩,行菩提行?云何能得無上菩提?

佛告善現:於意云何?汝於先時,依止

斷界,斷諸煩惱,得無漏根,住無閒定,

得預流果,若一來果,若不還果,若阿

羅漢果,汝於彼時,頗見有情,若心若

道,若諸道果,有可得不?善現答言:不

也,世尊.不也,善逝.

佛言:善現,若汝彼時,都無所得,云何

言得阿羅漢果?善現答言:依世俗說,

不依勝義.佛告善現:如是如是.如汝

所說.諸菩薩摩訶薩,亦復如是.依世

俗說,行菩提行及得無上正等菩提,

不依勝義.善現,依世俗故,施設有色,

施設有受、想、行、識,依世俗故,施設有

眼處,施設有耳、鼻、舌、身、意處,依世俗

故,施設有色處,施設有聲、香、味、觸、法

處,依世俗故,施設有眼界,施設有耳、

鼻、舌、身、意界,依世俗故,施設有色界,

施設有聲、香、味、觸、法界,依世俗故,施

設有眼識界,施設有耳、鼻、舌、身、意識

界,依世俗故,施設有眼觸,施設有耳、

鼻、舌、身、意觸,依世俗故,施設有眼觸

爲緣所生諸受,施設有耳、鼻、舌、身、意

觸爲緣所生諸受,依世俗故,施設有

地界,施設有水、火、風、空、識界,依世俗

故,施設有因緣,施設有等無閒緣、所

緣緣、增上緣,依世俗故,施設有從緣

所生諸法,依世俗故,施設有無明,施

設有行、識、名色、六處、觸、受、愛、取、有、生、

老死愁歎苦憂惱,依世俗故,施設有

布施波羅蜜多,施設有淨戒、安忍、精

進、靜慮、般若波羅蜜多,依世俗故,施

設有內空,施設有外空、內外空、空空、

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空,依世俗故,施

設有四念住,施設有四正斷、四神足、

五根、五力、七等覺支、八聖道支,依世

俗故,施設有苦聖諦,施設有集、滅、道

聖諦,依世俗故,施設有四靜慮,施設

有四無量、四無色定,依世俗故,施設

有八解脫,施設有八勝處、九次第定、

十遍處,依世俗故,施設有陁羅尼門,

施設有三摩地門依世俗故施設有

空解脫門,施設有無相、無願解脫門,

依世俗故,施設有極喜地,施設有離

垢地、發光地、焰慧地、極難勝地、現前

地、遠行地、不動地、善慧地、法雲地,依

世俗故,施設有五眼,施設有六神通,

依世俗故,施設有佛十力,施設有四

無所畏、四無㝵解、大慈、大悲、大喜、大捨、

十八佛不共法,依世俗故,施設有三十

二大士相,施設有八十隨好,依世俗

故,施設有無忘失法,施設有恒住捨

性,依世俗故,施設有一切智,施設有

道相智、一切相智,依世俗故,施設有

預流果,施設有一來、不還、阿羅漢果、

獨覺菩提,依世俗故,施設有一切菩

薩摩訶薩行,施設有諸佛無上正等

菩提,依世俗故,施設有有情,施設有

菩薩諸佛世尊,不依勝義.善現,諸菩

薩摩訶薩,不見有法能於無上正等

菩提,有增有減,有益有損,以一切法

本性空故.善現,諸菩薩摩訶薩,於一

切法,觀本性空,尚不可得,況初發心

而有可得,況修布施波羅蜜多而有

可得,況修淨戒、安忍、精進、靜慮、般若

波羅蜜多而有可得,況住內空而有

可得,況住外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空而有可得,況修四念

住而有可得,況修四正斷、四神足、五

根、五力、七等覺支、八聖道支而有可

得,況住苦聖諦而有可得,況住集、滅、

道聖諦而有可得,況修四靜慮而有

可得,況修四無量、四無色定而有可

得,況修八解脫而有可得,況修八勝

處、九次第定、十遍處而有可得,況修

陁羅尼門而有可得,況修三摩地門

而有可得,況修空解脫門而有可得,

況修無相、無願解脫門而有可得,況

修極喜地而有可得,況修離垢地、發

光地、焰慧地、極難勝地、現前地、遠行

地、不動地、善慧地、法雲地而有可得,

況修五眼而有可得,況修六神通而

有可得,況修佛十力而有可得,況修

四無所畏、四無㝵解、大慈、大悲、大喜、

大捨、十八佛不共法而有可得、況修

三十二大士相而有可得,況修八十

隨好而有可得,況修無忘失法而有

可得,況修恒住捨性而有可得,況修

一切智而有可得,況修道相智、一切

相智而有可得,況修一切菩薩摩訶

薩行而有可得,況修諸佛無上正等

菩提而有可得?善現,諸菩薩摩訶薩,

於所修住一切佛法,若有所得,無有

是處.如是善現,諸菩薩摩訶薩,修行

無上正等菩提證得無上正等菩提饒

益有情,常無閒斷.

初分成熟有情品第七十一之一

爾時,具壽善現白佛言:世尊,若菩薩

摩訶薩,修行布施波羅蜜多,修行淨

戒、安忍、精進、靜慮、般若波羅蜜多,安

住內空安住外空內外空空空大空

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空,修行四念住,修行

四正斷、四神足、五根、五力、七等覺支、

八聖道支,安住苦聖諦,安住集、滅、道

聖諦,修行四靜慮,修行四無量、四無

色定,修行八解脫,修行八勝處、九次

第定、十遍處,修行陁羅尼門,修行三

摩地門,修行空解脫門,修行無相、無

願解脫門,修行極喜地,修行離垢地、

發光地、焰慧地、極難勝地、現前地、遠

行地、不動地、善慧地、法雲地,修行五

眼,修行六神通,修行佛十力,修行四

無所畏、四無㝵解、大慈、大悲、大喜、大

捨、十八佛不共法,修行三十二大士

相、八十隨好,修行無忘失法,修行恒

住捨性,修行一切智,修行道相智、一

切相智,修行一切菩薩摩訶薩行,修

行諸佛無上正等菩提.修行菩薩道,

若未圓滿,不能證得所求無上正等

菩提.世尊,云何菩薩摩訶薩,修菩薩

道,令得圓滿,能證無上正等菩提?佛告

善現:若菩薩摩訶薩,修行般若波羅

蜜多,方便善巧,修行布施波羅蜜多時,

不得布施,不得能施,不得所施,不得所

爲,亦不遠離如是諸法,而行布施波

羅蜜多.是菩薩摩訶薩,則能圓滿,修

菩薩道.善現,若菩薩摩訶薩,修行般

若波羅蜜多,方便善巧,修行淨戒、安

忍、精進、靜慮、般若波羅蜜多時,不得

淨戒、安忍、精進、靜慮、般若,不得能修,

不得所修,不得所爲,亦不遠離如是

諸法,而行淨戒、安忍、精進、靜慮、般若

波羅蜜多.是菩薩摩訶薩,則能圓滿,

修菩薩道.如是善現,諸菩薩摩訶薩,

修行般若波羅蜜多,方便善巧,修菩

薩道,令得圓滿,能證無上正等菩提.

善現,若菩薩摩訶薩,修行般若波羅

蜜多,方便善巧,安住內空時,不得內

空,不得能住,不得所住,不得所爲,亦

不遠離.如是諸法,而住內空,是菩薩

摩訶薩,則能圓滿,修菩薩道,善現,若

菩薩摩訶薩,修行般若波羅蜜多,方

便善巧,安住外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空時,不得外空乃至

無性自性空,不得能住,不得所住,不

得所爲,亦不遠離,如是諸法,而住外

空乃至無性自性空,是菩薩摩訶薩,

則能圓滿,修菩薩道.如是善現,諸菩

薩摩訶薩,修行般若波羅蜜多,方便

善巧,修菩薩道,令得圓滿,能證無上

正等菩提.善現,若菩薩摩訶薩,修行

般若波羅蜜多,方便善巧,修行四念

住時,不得四念住,不得能修,不得所

修,不得所爲,亦不遠離如是諸法,而

修四念住.是菩薩摩訶薩,則能圓滿,

修菩薩道.善現,若菩薩摩訶薩,修行

般若波羅蜜多,方便善巧,修行四正

斷、四神足、五根、五力、七等覺支、八聖

道支時,不得四正斷乃至八聖道支

不得能修,不得所修,不得所爲,亦不

遠離,如是諸法,而修四正斷乃至八

聖道支,是菩薩摩訶薩,則能圓滿,修

菩薩道.如是善現,諸菩薩摩訶薩,修

行般若波羅蜜多,方便善巧,修菩薩

道,令得圓滿,能證無上正等菩提.

大般若波羅蜜多經卷第三百九十

戊戌歲高麗國大藏都監奉

勅雕造

大般若波羅蜜多經卷第三百九十一 霜

三藏法師玄奘奉 詔譯

初分成熟有情品第七十一之二

善現,若菩薩摩訶薩,修行般若波羅

蜜多,方便善巧,安住苦聖諦時,不得

苦聖諦,不得能住,不得所住,不得所

爲,亦不遠離如是諸法,而住苦聖諦.

是菩薩摩訶薩,則能圓滿,修菩薩道.

善現,若菩薩摩訶薩,修行般若波羅

蜜多,方便善巧,安住集、滅、道聖諦時,

不得集、滅、道聖諦,不得能住,不得所

住,不得所爲,亦不遠離如是諸法,而

住集、滅、道聖諦.是菩薩摩訶薩,則能

圓滿,修菩薩道.如是善現,諸菩薩摩

訶薩,修行般若波羅蜜多,方便善巧,

修菩薩道,令得圓滿,能證無上正等

菩提.善現,若菩薩摩訶薩,修行般若

波羅蜜多,方便善巧,修行四靜慮時,

不得四靜慮,不得能修,不得所修,不

得所爲,亦不遠離如是諸法,而修四

靜慮.是菩薩摩訶薩,則能圓滿,修菩

薩道.善現,若菩薩摩訶薩,修行般若

波羅蜜多,方便善巧,修行四無量、四

無色定時,不得四無量、四無色定,不

得能修,不得所修,不得所爲,亦不遠

離如是諸法,而修四無量、四無色定.

是菩薩摩訶薩,則能圓滿,修菩薩道.

如是善現,諸菩薩摩訶薩,修行般若

波羅蜜多,方便善巧,修菩薩道,令得

圓滿,能證無上正等菩提.善現,若菩

薩摩訶薩,修行般若波羅蜜多,方便

善巧,修行八解脫時,不得八解脫,不

得能修,不得所修,不得所爲,亦不遠

離如是諸法,而修八解脫.是菩薩摩

訶薩,則能圓滿,修菩薩道,善現,若菩

薩摩訶薩,修行般若波羅蜜多,方便

善巧,修行八勝處、九次第定、十遍處

時,不得八勝處、九次第定、十遍處,不

得能修,不得所修,不得所爲,亦不遠

離如是諸法,而修八勝處、九次第定、

十遍處.是菩薩摩訶薩,則能圓滿,修

菩薩道.如是善現,諸菩薩摩訶薩,修

行般若波羅蜜多,方便善巧,修菩薩

道,令得圓滿,能證無上正等菩提.善

現,若菩薩摩訶薩,修行般若波羅蜜

多方便善巧修行一切陁羅尼門時

不得一切陁羅尼門,不得能修,不得

所修,不得所爲,亦不遠離如是諸法,

而修一切陁羅尼門.是菩薩摩訶薩,

則能圓滿,修菩薩道.善現,若菩薩摩

訶薩,修行般若波羅蜜多,方便善巧,

修行一切三摩地門時,不得一切三

摩地門,不得能修,不得所修,不得所

爲,亦不遠離如是諸法,而修一切三

摩地門.是菩薩摩訶薩,則能圓滿,修

菩薩道.如是善現,諸菩薩摩訶薩,修

行般若波羅蜜多,方便善巧,修菩薩

道,令得圓滿,能證無上正等菩提.善

現,若菩薩摩訶薩,修行般若波羅蜜

多,方便善巧,修行空解脫門時,不得

空解脫門,不得能修,不得所修,不得

所爲,亦不遠離如是諸法,而修空解

脫門.是菩薩摩訶薩,則能圓滿,修菩

薩道.善現,若菩薩摩訶薩,修行般若

波羅蜜多,方便善巧,修行無相、無願

解脫門時,不得無相、無願解脫門,不

得能修,不得所修,不得所爲,亦不遠

離如是諸法,而修無相、無願解脫門.

是菩薩摩訶薩,則能圓滿,修菩薩道.

如是善現,諸菩薩摩訶薩,修行般若

波羅蜜多,方便善巧,修菩薩道,令得

圓滿能證無上正等菩提善現若菩

薩摩訶薩,修行般若波羅蜜多,方便善

巧,修行極喜地時,不得極喜地,不得能

修,不得所修,不得所爲,亦不遠離如是

諸法,而修極喜地.是菩薩摩訶薩,則能

圓滿,修菩薩道.善現,若菩薩摩訶薩,修

行般若波羅蜜多,方便善巧,修行離垢

地、發光地、焰慧地、極難勝地、現前地、遠

行地、不動地、善慧地、法雲地時,不得離

垢地乃至法雲地,不得能修,不得所

修,不得所爲,亦不遠離如是諸法,而

修離垢地乃至法雲地.是菩薩摩訶

薩,則能圓滿,修菩薩道.如是善現,諸

菩薩摩訶薩,修行般若波羅蜜多,方

便善巧,修菩薩道,令得圓滿,能證無

上正等菩提.善現,若菩薩摩訶薩,修

行般若波羅蜜多,方便善巧,修行五

眼時,不得五眼,不得能修,不得所修,

不得所爲,亦不遠離如是諸法,而修

五眼.是菩薩摩訶薩,則能圓滿,修菩

薩道.善現,若菩薩摩訶薩,修行般若

波羅蜜多,方便善巧,修行六神通時,

不得六神通,不得能修,不得所修,不

得所爲,亦不遠離如是諸法,而修六

神通.是菩薩摩訶薩,則能圓滿,修菩

薩道.如是善現,諸菩薩摩訶薩,修行

般若波羅蜜多,方便善巧,修菩薩道,

令得圓滿,能證無上正等菩提.善現,

若菩薩摩訶薩,修行般若波羅蜜多,

方便善巧,修行佛十力時,不得佛十

力,不得能修,不得所修,不得所爲,亦

不遠離如是諸法,而修佛十力.是菩

薩摩訶薩,則能圓滿,修菩薩道.善現,

若菩薩摩訶薩,修行般若波羅蜜多,

方便善巧,修行四無所畏、四無礙解、

大慈、大悲、大喜、大捨、十八佛不共法

時,不得四無所畏乃至十八佛不共

法,不得能修,不得所修,不得所爲,亦

不遠離如是諸法,而修四無所畏乃

至十八佛不共法.是菩薩摩訶薩,則

能圓滿,修菩薩道.如是善現,諸菩薩

摩訶薩,修行般若波羅蜜多,方便善

巧,修菩薩道,令得圓滿,能證無上正

等菩提.善現,若菩薩摩訶薩,修行般

若波羅蜜多,方便善巧,修行三十二

大士相時,不得三十二大士相,不得

能修,不得所修,不得所爲,亦不遠離

如是諸法,而修三十二大士相.是菩

薩摩訶薩,則能圓滿,修菩薩道.善現,

若菩薩摩訶薩,修行般若波羅蜜多,

方便善巧,修行八十隨好時,不得八

十隨好,不得能修,不得所修,不得所

爲,亦不遠離如是諸法,而修八十隨

好.是菩薩摩訶薩,則能圓滿,修菩薩

道.如是善現,諸菩薩摩訶薩,修行般

若波羅蜜多,方便善巧,修菩薩道,令

得圓滿,能證無上正等菩提.善現.若

菩薩摩訶薩,修行般若波羅蜜多,方

便善巧,修行無忘失法時,不得無忘

失法,不得能修,不得所修,不得所爲,

亦不遠離如是諸法,而修無忘失法.

是菩薩摩訶薩,則能圓滿,修菩薩道.

善現,若菩薩摩訶薩,修行般若波羅

蜜多,方便善巧,修行恒住捨性時,不

得恒住捨性,不得能修,不得所修,不

得所爲,亦不遠離如是諸法,而修恒

住捨性.是菩薩摩訶薩,則能圓滿,修

菩薩道.如是善現,諸菩薩摩訶薩,修

行般若波羅蜜多,方便善巧,修菩薩

道,令得圓滿,能證無上正等菩提.善

現,若菩薩摩訶薩,修行般若波羅蜜

多,方便善巧,修行一切智時,不得一

切智,不得能修,不得所修,不得所爲,

亦不遠離如是諸法,而修一切智.是

菩薩摩訶薩,則能圓滿,修菩薩道.善

現,若菩薩摩訶薩,修行般若波羅蜜

多,方便善巧,修行道相智、一切相智

時,不得道相智、一切相智,不得能修,

不得所修,不得所爲,亦不遠離如是

諸法,而修道相智、一切相智.是菩薩

摩訶薩,則能圓滿,修菩薩道.如是善

現,諸菩薩摩訶薩,修行般若波羅蜜

多,方便善巧,修菩薩道,令得圓滿,能

證無上正等菩提.善現,若菩薩摩訶

薩,修行般若波羅蜜多,方便善巧,修

行一切菩薩摩訶薩行時,不得一切

菩薩摩訶薩行,不得能修,不得所修,

不得所爲,亦不遠離如是諸法,而修

一切菩薩摩訶薩行.是菩薩摩訶薩,

則能圓滿,修菩薩道,善現,若菩薩摩

訶薩,修行般若波羅蜜多,方便善巧,

修行諸佛無上正等菩提時,不得無

上正等菩提,不得能修,不得所修,不

得所爲,亦不遠離如是諸法,而修諸

佛無上正等菩提.是菩薩摩訶薩,則

能圓滿,修菩薩道.如是善現,諸菩薩

摩訶薩,修行般若波羅蜜多,方便善

巧,修菩薩道,令得圓滿,能證無上正

等菩提.

爾時,具壽舍利子白佛言:世尊,云何

菩薩摩訶薩,修行般若波羅蜜多時,

勇猛正勤,修菩提道?佛言:舍利子,若

菩薩摩訶薩,修行般若波羅蜜多時,

方便善巧,不和合色,不離散色,不和

合受、想、行、識,不離散受、想、行、識.何以

故?如是諸法,皆無自性可合離故.舍

利子,若菩薩摩訶薩,修行般若波羅

蜜多時,方便善巧,不和合眼處,不離

散眼處,不和合耳、鼻、舌、身、意處,不離

散耳、鼻、舌、身、意處.何以故?如是諸法,

皆無自性可合離故.舍利子,若菩薩

摩訶薩,修行般若波羅蜜多時,方便

善巧,不和合色處,不離散色處,不和

合聲、香、味、觸、法處,不離散聲、香、味、觸、

法處.何以故?如是諸法,皆無自性可

合離故.舍利子,若菩薩摩訶薩,修行

般若波羅蜜多時,方便善巧,不和合

眼界,不離散眼界,不和合耳、鼻、舌、身、

意界,不離散耳、鼻、舌、身、意界.何以故?

如是諸法,皆無自性可合離故.舍利

子,若菩薩摩訶薩,修行般若波羅蜜

多時,方便善巧,不和合色界,不離散

色界,不和合聲、香、味、觸、法界,不離散

聲、香、味、觸、法界.何以故?如是諸法,皆

無自性可合離故.舍利子,若菩薩摩

訶薩,修行般若波羅蜜多時,方便善

巧,不和合眼識界,不離散眼識界,不

和合耳、鼻、舌、身、意識界,不離散耳、鼻、

舌、身、意識界.何以故?如是諸法,皆無

自性可合離故.舍利子,若菩薩摩訶

薩,修行般若波羅蜜多時,方便善巧,

不和合眼觸,不離散眼觸,不和合耳、

鼻、舌、身、意觸,不離散耳、鼻、舌、身、意觸.

何以故?如是諸法,皆無自性可合離

故.舍利子,若菩薩摩訶薩,修行般若

波羅蜜多時,方便善巧,不和合眼觸

爲緣所生諸受,不離散眼觸爲緣所

生諸受,不和合耳、鼻、舌、身、意觸爲緣

所生諸受,不離散耳、鼻、舌、身、意觸爲

緣所生諸受.何以故?如是諸法,皆無

自性可合離故.舍利子,若菩薩摩訶

薩,修行般若波羅蜜多時,方便善巧,

不和合地界,不離散地界,不和合水、

火風空識界不離散水火風空識界

何以故?如是諸法,皆無自性可合離

故.舍利子,若菩薩摩訶薩,修行般若

波羅蜜多時,方便善巧,不和合因緣,

不離散因緣,不和合等無間緣、所緣

緣、增上緣,不離散等無間緣、所緣緣、

增上緣.何以故?如是諸法,皆無自性

可合離故.舍利子,若菩薩摩訶薩,修

行般若波羅蜜多時,方便善巧,不和

合從緣所生諸法,不離散從緣所生

諸法.何以故?如是諸法,皆無自性可

合離故.舍利子,若菩薩摩訶薩,修行

般若波羅蜜多時,方便善巧,不和合

無明,不離散無明,不和合行、識、名色、

六處、觸、受、愛、取、有、生、老死愁歎苦、憂

惱,不離散行乃至老死愁歎苦憂惱.

何以故?如是諸法,皆無自性可合、離故.

舍利子,若菩薩摩訶薩,修行般若波

羅蜜多時,方便善巧,不和合布施波

羅蜜多,不離散布施波羅蜜多,不和

合淨戒、安忍、精進、靜慮、般若波羅蜜

多.不離散淨戒、安忍、精進、靜慮、般若

波羅蜜多.何以故?如是諸法,皆無自

性可合離故.舍利子,若菩薩摩訶薩,

修行般若波羅蜜多時,方便善巧,不

和合內空,不離散內空,不和合外空、

內外空、空空、大空、勝義空、有爲空、無

爲空、畢竟空、無際空、散空、無變異空、

本性空、自相空、共相空、一切法空、不

可得空、無性空、自性空、無性自性空,

不離散外空乃至無性自性空.何以

故?如是諸法,皆無自性可合離故.舍

利子,若菩薩摩訶薩,修行般若波羅

蜜多時,方便善巧,不和合四念住,不

離散四念住,不和合四正斷、四神足、

五根、五力、七等覺支、八聖道支,不離

散四正斷乃至八聖道支.何以故?如

是諸法,皆無自性可合離故.舍利子;

若菩薩摩訶薩,修行般若波羅蜜多

時,方便善巧,不和合苦聖諦,不離散

苦聖諦,不和合集、滅、道聖諦,不離散

集、滅、道、聖諦.何以故?如是諸法,皆無

自性可合離故.舍利子,若菩薩摩訶

薩,修行般若波羅蜜多時,方便善巧,

不和合四靜慮,不離散四靜慮,不和

合四無量、四無色定,不離散四無量、

四無色定.何以故?如是諸法,皆無自

性可合離故.舍利子,若菩薩摩訶薩,

修行般若波羅蜜多時,方便善巧,不

和合八解脫,不離散八解脫,不和合

八勝處、九次第定、十遍處,不離散八

勝處、九次第定、十遍處.何以故?如是

諸法,皆無自性可合離故.舍利子,若

菩薩摩訶薩,修行般若波羅蜜多時,

方便善巧,不和合陁羅尼門,不離散

陁羅尼門,不和合三摩地門,不離散

三摩地門.何以故?如是諸法,皆無自

性可合離故.舍利子,若菩薩摩訶薩,

修行般若、波羅蜜多時,方便善、巧,不

和合空解脫門,不離散空解脫門,不

和合無相、無願解脫門,不離散無相、

無願解脫門.何以故?如是諸法,皆無

自性可合離故.舍利子,若菩薩摩訶

薩,修行般若波羅蜜多時,方便善巧,

不和合極喜地,不離散極喜地,不和

合離垢地、發光地、焰慧地、極難勝地、

現前地、遠行地、不動地、善慧地、法雲

地,不離散離垢地乃至法雲地.何以

故?如是諸法,皆無自性可合離故.舍

利子,若菩薩摩訶薩,修行般若波羅

蜜多時,方便善巧,不和合五眼,不離

散五眼,不和合六神通,不離散六神

通.何以故?如是諸法,皆無自性可合

離故.舍利子,若菩薩摩訶薩,修行般

若波羅蜜多時,方便善巧,不和合佛

十力,不離散佛十力,不和合四無所

畏、四無礙解、大慈、大悲、大喜、大捨、十

八佛不共法,不離散四無所畏乃至

十八佛不共法.何以故?如是諸法,皆

無自性可合離故.舍利子?若菩薩摩

訶薩,修行般若波羅蜜多時,方便善

巧,不和合三十二大士相,不離散三

十二大士相,不和合八十隨好,不離

散八十隨好.何以故?如是諸法,皆無

自性可合離故.舍利子,若菩薩摩訶

薩,修行般若波羅蜜多時,方便善巧,

不和合無忘失法,不離散無忘失法,

不和合恒住捨性,不離散恒住捨性.

何以故?如是諸法,皆無自性可合離

故.舍利子,若菩薩摩訶薩,修行般若

波羅蜜多時,方便善巧,不和合一切

智,不離散一切智,不和合道相智、一

切相智,不離散道相智、一切相智.何

以故?如是諸法,皆無自性可合離故.

舍利子,若菩薩摩訶薩,修行般若波

羅蜜多時,方便善巧,不和合預流果,

不離散預流果,不和合一來、不還、阿

羅漢果、獨覺菩提,不離散一來、不還、

阿羅漢果、獨覺菩提.何以故?如是諸

法,皆無自性可合離故.舍利子,若菩

薩摩訶薩,修行般若波羅蜜多時,方

便善巧,不和合一切菩薩摩訶薩行,

不離散一切菩薩摩訶薩行,不和合

諸佛無上正等菩提,不離散諸佛無

上正等菩提.何以故?如是諸法,皆無

自性可合離故.如是舍利子,菩薩摩

訶薩,修行般若波羅蜜多,勇猛正勤,

修菩提道.

爾時,具壽舍利子復白佛言:世尊,若

一切法,都無自性可合離者,云何菩

薩摩訶薩,引發般若波羅蜜多,諸菩

薩摩訶薩,於中修學?世尊,若菩薩摩

訶薩,不學般若波羅蜜多,終不能得

所求無上正等菩提.佛告舍利子:如

是如是.如汝所說.若菩薩摩訶薩,不

學般若波羅蜜多,終不能得所求無

上正等菩提.舍利子,諸菩薩摩訶薩,

要學般若波羅蜜多,乃能證得所求

無上正等菩提.舍利子,諸菩薩摩訶

薩所求無上正等菩提,要有方便善

巧,乃能證得,非無方便善巧,而可證

得.舍利子,諸菩薩摩訶薩,修行般若

波羅蜜多時,若見有法自性可得,則

應可取,不見有法自性可得,當何所

取?所謂不取此是般若波羅蜜多,此

是靜慮波羅蜜多,此是精進波羅蜜

多,此是安忍波羅蜜多,此是淨戒波

羅蜜多,此是布施波羅蜜多,此是色,

此是受、想、行、識,此是眼處,此是耳、鼻

舌、身、意處,此是色處,此是聲、香、味、觸、

法處,此是眼界,此是耳、鼻、舌、身、意界,

此是色界,此是聲、香、味、觸、法界,此是

眼識界,此是耳、鼻、舌、身、意識界,此是

眼觸,此是耳、鼻、舌、身、意觸,此是眼觸

爲緣所生諸受,此是耳、鼻、舌、身、意觸

爲緣所生諸受,此是地界,此是水、火、

風、空、識界,此是因緣,此是等無間緣、

所緣緣、增上緣,此是從緣所生諸法,

此是無明,此是行、識名、色、六處、觸、受、

愛、取、有、生、老死愁歎,苦憂惱,此是內

空,此是外空、內外空、空空、大空、勝義

空、有爲空、無爲空、畢竟空、無際空、散

空、無變異空、本性空、自相空、共相空、

一切法空、不可得空、無性空、自性空、

無性自性空,此是四念住,此是四正

斷、四神足、五根、五力、七等覺支、八聖

道支,此是苦、聖諦,此是集、滅、道聖諦,

此是四靜慮,此是四無量、四無色定、

此是八解脫,此是八勝處、九次第定、

十遍處,此是陁羅尼門,此是三摩地

門,此是空解脫門,此是無相、無願解

脫門,此是極喜地,此是離垢地、發光

地、焰慧地、極難勝地、現前地、遠行地、

不動地、善慧地、法雲地,此是五眼,此

是六神通,此是佛十力,此是四無所

畏、四無礙解、大慈、大悲、大喜、大捨、十

八佛不共法,此是三十二大士相,此

是八十隨好,此是無忘失法,此是恒

住捨性,此是一切智,此是道相智、一

切相智,此是預流果,此是一來、不還、

阿羅漢果、獨覺菩提,此是一切菩薩

摩訶薩行,此是諸佛無上正等菩提,

此是異生,此是聲聞,此是獨覺,此是

菩薩,此是如來.

舍利子,菩薩摩訶薩,修行般若波羅

蜜多,如實了知一切法性,皆不可取,

所謂般若波羅蜜多不可取,靜慮波

羅蜜多不可取,精進波羅蜜多不可

取,安忍波羅蜜多不可取,淨戒波羅

蜜多不可取,布施波羅蜜多不可取,

色不可取,受、想、行、識不、可取,眼處不

可取,耳、鼻、舌、身、意處不可取,色處不

可取,聲、香、味、觸、法處不可取,眼界不

可取,耳、鼻、舌、身、意界不可取,色界不

可取,聲、香、味、觸、法界不可取,眼識界

不可取,耳、鼻、舌、身、意識界不可取,眼

觸不可取,耳、鼻、舌、身、意觸不可取,眼

觸爲緣所生諸受不可取,耳、鼻、舌、身、

意觸爲緣所生諸受不可取,地界不

可取,水、火、風、空、識界不可取,因緣不

可取,等無間緣、所緣緣、增上緣不可

取,從緣所生諸法不可取,無明不可

取,行、識、名色、六處、觸、受、愛、取、有、生.老

死愁歎苦憂惱不可取,內空不可取,

外空、內外空、空空、大空、勝義空、有爲

空、無爲空、畢竟空、無際空、散空、無變

異空、本性空、自相空、共相空、一切.法

空、不可得空、無性空、自性空、無性自

性空不可取,四念住不可取,四正斷、

四神足、五根、五力、七等覺支.八聖.道

支不可取,苦聖諦不可取,集、滅、道聖

諦不可取,四靜慮不可取,四無量、四

無色定不可取,八解脫不可取,八勝

處、九次第定、十遍處不可取,陁羅尼

門不可取,三摩地門不可取,空解脫

門不可取,無相、無願解脫門不可取,

極喜地不可取,離垢地、發光地、焰慧

地、極難勝地、現前地、遠行地、不動地、

善慧地、法雲地不可取,五眼不可取,

六神通不可取,佛十力不可取,四無

所畏、四無礙解、大慈、大悲、大喜、大捨、

十八佛不共法不可取,三十二大士

相不可取,八十隨好不可取,無忘失

法不可取,恒住捨性不可取,一切智

不可取,道相智、一切相智不可取,預

流果不可取,一來、不還、阿羅漢果、獨

覺菩提不可取,一切菩薩摩訶薩行

不可取,諸佛無上正等菩提不可取,

一切異生不可取,一切聲聞不可取,

一切獨覺不可取,一切菩薩摩訶薩

不可取,一切如來不可取.

舍利子,是不可取波羅蜜多,卽是無

障波羅蜜多.如是無障波羅蜜多,卽

是般若波羅蜜多.諸菩薩摩訶薩,應

於中學.舍利子,諸菩薩摩訶薩,於中

學時,尚不得學,況得無上正等菩提,

況得般若波羅蜜多,況得菩薩法,況

得諸佛法,況得獨覺法,況得聲聞法,

況得異生法?何以故?舍利子,無少法

有自性,於如是無性爲自性法中.何

等是異生法,何等是預流法,何等是

一來法,何等是不還法,何等是阿羅

漢法,何等是獨覺法,何等是菩薩法,

何等是如來法?舍利子,如是諸法,旣

不可得,依何等法,可施設有補特伽

羅,補特伽羅旣不可得,云何可說此

是異生,此是預流,此是一來,此是不

還,此是阿羅漢,此是獨覺,此是菩薩

摩訶薩,此是如來應正等覺.

時,舍利子白佛言:世尊,若一切法,皆

無自性,都非實有,依何等事,而可了

知此是異生,此是異生法,此是預流,

此是預流法,此是一來,此是一來法,

此是不還,此是不還法,此是阿羅漢,

此是阿羅漢法,此是獨覺,此是獨覺

法,此是菩薩摩訶薩,此是菩薩摩訶

薩法,此是如來應正等覺,此是如來

應正等覺法?佛告舍利子:於汝意云

何?爲實有色,實有受、想、行、識,如諸愚

夫、異生執不?舍利子言:不也,世尊.不

也,善逝.但由顚倒愚夫、異生,有如是

執.舍利子,爲實有眼處,實有耳、鼻、舌、

身、意處,如諸愚夫、異生執不?不也,世

尊.不也,善逝.但由顚倒愚夫、異生,有

如是執.舍利子,爲實有色處,實有聲、

香、味、觸、法處,如諸愚夫、異生執不?不

也,世尊.不也,善逝.但由顚倒愚夫、異

生,有如是執.舍利子,爲實有眼界,實

有耳、鼻、舌、身、意界,如諸愚夫、異生執

不?不也,世尊.不也,善逝.但由顚倒愚

夫、異生,有如是執.舍利子,爲實有色

界,實有聲、香、味、觸、法界,如諸愚夫、異

生執不?不也,世尊.不也,善逝.但由顚

倒愚夫異生,有如是執.舍利子,爲實

有眼識界,實有耳、鼻、舌、身、意識界,如

諸愚夫異生執不?不也,世尊.不也,善

逝.但由顚倒愚夫異生,有如是執.舍

利子,爲實有眼觸,實有耳、鼻、舌、身、意

觸,如諸愚夫異生執不?不也,世尊.不

也,善逝.但由顚倒愚夫異生,有如是

執.舍利子,爲實有眼觸爲緣所生諸

受,實有耳、鼻、舌、身、意觸爲緣所生諸

受,如諸愚夫異生執不?不也,世尊.不

也,善逝.但由顚倒愚夫、異生,有如是

執.舍利子,爲實有地界,實有水、火、風、

空、識界,如諸愚夫、異生執不?不也,世

尊.不也,善逝.但由顚倒愚夫異生,有

如是執.舍利子,爲實有因緣,實有等

無間緣、所緣緣、增上緣,如諸愚夫異

生執不?不也,世尊.不也,善逝.但由顚

倒愚夫異生,有如是執.舍利子,爲實

有從緣所生諸法,如諸愚夫、異生執

不?不也,世尊.不也,善逝.但由顚倒愚

夫、異生,有如是執.舍利子,爲實有無

明,實有行、識、名色、六處、觸、受、愛、取、有、

生、老死愁歎苦憂惱,如諸愚夫、異生

執不?不也,世尊.不也,善逝.但由顚倒

愚夫、異生,有如是執.舍利子,爲實有

布施波羅蜜多,實有淨戒、安忍、精進、

靜慮、般若波羅蜜多,如諸愚夫、異生

執不?不也,世尊.不也,善逝.但由顚倒

愚夫、異生,有如是執.舍利子,爲實有

內空,實有外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空,如諸愚夫異生執不?

不也,世尊.不也,善逝.但由顚倒愚夫、

異生,有如是執.舍利子,爲實有四念

住,實有四正斷、四神足、五根、五力、七

等覺支、八聖道支,如諸愚夫、異生執

不?不也,世尊.不也,善逝.但由顚倒愚

夫、異生,有如是執.舍利子,爲實有苦

聖諦,實有集、滅、道聖諦,如諸愚夫異

生執不?不也,世尊.不也,善逝.但由顚

倒愚夫、異生,有如是執.舍利子,爲實

有四靜慮,實有四無量、四無色定,如

諸愚夫、異生執不?不也,世尊.不也,善

逝.但由顚倒愚夫、異生,有如是執.舍

利子,爲實有八解脫,實有八勝處、九

次第定、十遍處,如諸愚夫異生執不?

不也,世尊.不也,善逝.但由顚倒愚夫、

異生,有如是執.舍利子,爲實有陁羅

尼門,實有三摩地門,如諸愚夫、異生

執不?不也,世尊.不也,善逝.但由顚倒

愚夫、異生,有如是執.舍利子,爲實有

空解脫門,實有無相、無願解脫門,如

諸愚夫、異生執不?不也,世尊.不也,善

逝.但由顚倒愚夫、異生,有如是執.舍

利子,爲實有極喜地,實有離垢地、發

光地、焰慧地、極難勝地、現前地、遠行

地、不動地、善慧地、法雲地,如諸愚夫

異生執不?不也,世尊.不也,善逝.但由

顚倒愚夫、異生,有如是執.舍利子,爲

實有五眼,實有六神通,如諸愚夫異

生執不?不也,世尊.不也,善逝.但由顚

倒愚夫、異生,有如是執.舍利子,爲實

有佛十力,實有四無所畏、四無㝵解、

大慈、大悲、大喜、大捨、十八佛不共法,

如諸愚夫、異生執不?不也,世尊.不也,

善逝.但由顚倒愚夫、異生,有如是執.

舍利子,爲實有三十二大士相,實有

八十隨好,如諸愚夫、異生執不?不也,

世尊.不也,善逝.但由顚倒愚夫、異生,

有如是執.舍利子,爲實有無忘失法,

實有恒住捨性,如諸愚夫異生執不?

不也,世尊.不也,善逝.但由顚倒愚夫、

異生,有如是執.舍利子,爲實有一切

智,實有道相智、一切相智,如諸愚夫、

異生執不?不也,世尊.不也,善逝.但由

顚倒愚夫、異生,有如是執.舍利子,爲

實有預流果,實有一來、不還、阿羅漢

果、獨覺菩提,如諸愚夫、異生執不?不

也,世尊.不也,善逝.但由顚倒愚夫、異

生,有如是執.舍利子,爲實有一切菩

薩摩訶薩行,實有諸佛無上正等菩

提,如諸愚夫異生執不?不也,世尊.不

也,善逝.但由顚倒愚夫、異生,有如是

執.舍利子,爲實有異生,實有預流、一

來、不還、阿、羅漢、獨覺、菩薩摩訶薩、如

來應正等覺,如諸愚夫、異生,執不?不

也,世尊.不也,善逝.但由顚倒愚夫、異

生,有如是執.佛言:舍利子,諸菩薩摩

訶薩,修行般若波羅蜜多,方便善巧,

雖觀諸法,皆無自性,都非實有,而依

世俗,發趣無上正等菩提,爲諸有情,

種種宣說,令得正解,遠離顚倒.

大般若波羅蜜多經卷第三百九十一

戊戌歲高麗國大藏都監奉

勅雕造

大般若波羅蜜多經卷第三百九十二 霜

三藏法師玄奘奉 詔譯

初分成熟有情品第七十一之三

具壽舍利子白佛言:世尊,云何菩薩

摩訶薩,修行般若波羅蜜多時,方便

善巧,由此方便善巧力故,雖觀諸法,

皆無自性,都非實有,而依世俗發趣

無上正等菩提,爲諸有情,種種宣說,

令得正解,遠離顚倒?佛告舍利子:諸

菩薩摩訶薩,修行般若波羅蜜多時,

方便善巧者,謂都不見有少實法,可

於中住,由於中住,而有罣礙,由罣礙

故,而有退沒,由退沒故,心便劣弱,心

劣弱故,便生懈怠.舍利子,以一切法,

都無實事,無我、我所,皆以無性,而爲

自性,本性空寂,自相空寂.唯有一切

愚夫、異生,迷謬顚倒,執著色蘊,執著

受、想、行、識蘊,執著眼處,執著耳、鼻、舌、

身、意處,執著色處,執著聲、香、味、觸、法

處,執著眼界,執著耳、鼻、舌、身、意界,執

著色界,執著聲、香、味、觸、法界,執著眼

識界,執著耳、鼻、舌、身、意、識界,執著眼

觸,執著耳、鼻、舌、身、意觸,執著眼觸爲

緣所生諸受,執著耳、鼻、舌、身、意觸爲

緣所生諸受,執著地界,執著水、火、風、

空、識界,執著因緣,執著等無閒緣、所

緣緣、增上緣,執著從緣所生諸法,執

著無明,執著行、識、名色、六處、觸、受、愛、

取、有、生、老死愁歎苦憂惱,執著布施

波羅蜜多,執著淨戒、安忍、精進、靜慮、

般若波羅蜜多,執著內空,執著外空、

內外空、空空、大空、勝義空、有爲空、無

爲空、畢竟空、無際空、散空、無變異空、

本性空、自相空、共相空、一切法空、不

可得空、無性空、自性空、無性自性空,

執著四念住,執著四正斷、四神足、五

根、五力、七等覺支、八聖道支,執著苦

聖諦,執著集、滅、道聖諦,執著四靜慮,

執著四無量、四無色定,執著八解脫,

執著八勝處、九次第定、十遍處,執著

陁羅尼門,執著三摩地門,執著空解

脫門,執著無相、無願解脫門,執著極

喜地,執著離垢地、發光地、焰慧地、極

難勝地、現前地、遠行地、不動地、善慧

地、法雲地,執著五眼,執著六神通,執

著佛十力,執著四無所畏、四無礙解、

大慈、大悲、大喜、大捨、十八佛不共法,

執著三十二大士相,執著八十隨好,

執著無忘失法,執著恒住捨性,執著

一切智,執著道相智、一切相智,執著

預流果,執著一來、不還、阿羅漢果、獨

覺菩提,執著一切菩薩摩訶薩行,執

著諸佛無上正等菩提,執著異生,執

著預流、一來、不還、阿羅漢、獨覺、菩薩

摩訶薩、如來應正等覺.

舍利子,由是因緣,諸菩薩摩訶薩,觀

一切法,都無實事,無我、我所,皆以無

性,而爲自性,本性空寂,自相空寂.修

行般若波羅蜜多,自立如幻師,爲有

情說法,謂慳貪者,爲說布施,令修布

施波羅蜜多,若破戒者,爲說淨戒,令

修淨戒波羅蜜多.若瞋忿者,爲說安

忍,令修安忍波羅蜜多;若懈怠者,爲

說精進,令修精進波羅蜜多;若散亂

者,爲說靜慮,令修靜慮波羅蜜多;若

愚癡者,爲說般若,令修般若波羅蜜

多.舍利子,是菩薩摩訶薩,安立有情,

令住布施、淨戒、安忍、精進、靜慮、般若

波羅蜜多已,復爲宣說,能出生死殊

勝聖法,諸有情類,依之修學,或得預

流果,或得一來果,或得不還果,或得

阿羅漢果,或得獨覺菩提,或入菩薩

摩訶薩位,或得無上正等菩提.

爾時,舍利子白佛言:世尊,諸菩薩摩

訶薩,修行般若波羅蜜多時,云何不

名有所得者,謂諸有情,實無所有,而

令安住布施、淨戒、安忍、精進、靜慮、般

若波羅蜜多,復爲宣說能出生死殊

勝聖法,或令得預流果,或令得一來、

不還、阿羅漢果、獨覺菩提,或令入菩

薩摩訶薩位,或令得無上正等菩提?

佛告舍利子:諸菩薩摩訶薩,修行般

若波羅蜜多時,於諸有情,非有所得.

何以故?舍利子,是菩薩摩訶薩,修行

般若波羅蜜多時,不見有情少實可

得,唯有世俗假說有情.舍利子,是菩

薩摩訶薩,修行般若波羅蜜多時,安

住二諦,爲諸有情,宣說正法.何謂二

諦?謂世俗諦及勝義諦.舍利子,雖二

諦中,有情不可得,有情施設,亦不可

得,而諸菩薩摩訶薩,修行般若波羅

大明

蜜多,方便善巧,爲諸有情,宣說法要.

諸有情類,聞是法已,於現法中,尚不

得我,何況當得所求果證?如是舍利

子,菩薩摩訶薩,修行般若波羅蜜多,

方便善巧,雖爲有情,宣說正法,令修

正行,得所證果,而心於彼,都無所得.

具壽舍利子白佛言:世尊,此諸菩薩

摩訶薩,是眞菩薩摩訶薩.雖於諸法,

不得一性,不得異性,不得摠性,不得

別性,而擐如是大功德鎧.由擐如是

大功德鎧,不現欲界,不現色界,不現

無色界,不現有爲界,不現無爲界.雖

化有情,令脫三界,而於有情,都無所

得,亦復不得有情施設,有情施設不

可得故,無縛無解.無縛解故,無染無

淨.無染淨故,諸趣差別,不可了知.諸

趣差別,不可了知故,無業無煩惱.無

業煩惱故,亦無異熟果.旣無異熟果,

如何得有我及有情,流轉諸趣,現於

三界種種差別?佛告舍利子:如是如

是.如汝所說.舍利子,若有情類,先有

後無,菩薩、如來,應有過失.若諸趣生

死,先有後無則菩薩、如來,亦有過失.

大明

先無後有,理亦不然.是故舍利子,如

來出世,若不出世,法相常住,終無改

轉.以一切法法性、法界、法住、法定、眞

如、實際、不虛妄性、不變異性,猶如虛

空,此中尚無我無有情,無命者,無生

者,無養者,無士夫,無補特伽羅,無意

生,無儒童,無作者,無使作者,無起者,

無使起者,無受者,無使受者,無知者,

無使知者,無見者,無使見者,況當有

色,有受、想、行、識;有眼處,有耳、鼻、舌、身、

意處;有色處,有聲、香、味、觸、法處;有眼

界,有耳、鼻、舌、身、意界;有色界,有聲、香

味、觸、法界;有眼識界,有耳、鼻、舌、身、意

識界;有眼觸,有耳、鼻、舌、身、意觸;有眼

觸爲緣所生諸受,有耳、鼻、舌、身、意觸

爲緣所生諸受;有地界,有水、火、風、空、

識界;有諸緣起,有緣生法,有緣起支?

旣無如是所說諸法,云何當有諸趣

生死,諸趣生死,旣不可得,云何當有

成熟有情,令其解脫?唯依世俗,假說

爲有.

舍利子,以如是法自性皆空,諸菩薩

摩訶薩,從過去佛,如實聞已,爲脫有

情顚倒執著,發趣無上正等菩提,於

發趣時,不作是念:我於此法,已得當

得,令彼有情,已度當度,所執著處,生

死衆苦.舍利子,是菩薩摩訶薩,爲脫

有情顚倒執著,擐功德鎧,大誓莊嚴,

勇猛正勤,無所顧悋,不退無上正等

菩提,常於菩提,不起猶預,謂我當證,

不當證耶.恒作是思:我必當證,所求

無上正等菩提,作諸有情,眞實饒益,

謂令解脫迷謬顚倒,諸趣往來,受生

死苦.舍利子,是菩薩摩訶薩,雖脫有

情迷謬顚倒,諸趣生死,而無所得,但

依世俗,說有是事.

舍利子,如巧幻師或彼弟子,用帝網

術,化作無量百千俱胝諸有情類,復

化種種上妙飮食,與化有情,皆令飽

滿,作是事已,歡喜唱言:我已獲得廣

大福聚.舍利子.於汝意云何?如是幻

師或彼弟子,實令有情,得飽滿不?舍

利子言:不也,世尊.不也,善逝.佛告舍

利子:菩薩摩訶薩,亦復如是.從初發

心,爲欲度脫諸有情故,修行布施波

羅蜜多,修行淨戒、安忍、精進、靜慮、般

若波羅蜜多,安住內空,安住外空、內

外空、空空、大空、勝義空、有爲空、無爲

空、畢竟空、無際空、散空、無變異空、本

性空、自相空、共相空、一切法空、不可

得空、無性空、自性空、無性自性空,修

行四念住,修行四正斷、四神足、五根、五

力、七等覺支、八聖道支,安住苦聖諦,

安住集、滅、道聖諦,修行四靜慮,修行

四無量、四無色定,修行八解脫,修行

八勝處、九次第定、十遍處,修行陁羅

尼門,修行三摩地門,修行空解脫門,

修行無相、無願解脫門,修行極喜地,

修行離垢地、發光地、焰慧地、極難勝

地、現前地、遠行地、不動地、善慧地、法

雲地,修行五眼,修行六神通,修行佛

十力,修行四無所畏、四無礙解、大慈、

大悲、大喜、大捨、十八佛不共法,修行

三十二大士相,修行八十隨好,修行

無忘失法,修行恒住捨性,修行一切

智,修行道相智、一切相智,圓滿菩薩

摩訶薩大菩提道,成熟有情,嚴淨佛

土.舍利子,諸菩薩摩訶薩,雖作是事,

而於有情及一切法,都無所得,不作

是念:我以此法,調伏如是諸有情類.

爾時,具壽善現白佛言:世尊,何謂菩

薩摩訶薩大菩提道,諸菩薩摩訶薩,

修行此道,方便善巧,成熟有情,嚴淨

佛土?佛告善現:諸菩薩摩訶薩,從初

發心,所行布施波羅蜜多,所行淨戒、

安忍、精進、靜慮、般若波羅蜜多,所行

內空,所行外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空,所行四念住,所行四

正斷、四神足、五根、五力、七等覺支、八

聖道支,所行苦聖諦,所行集、滅、道聖

諦,所行四靜慮,所行四無量、四無色

定,所行八解脫,所行八勝處、九次第

定、十遍處,所行陁羅尼門,所行三摩

地門,所行空解脫門,所行無相、無願

解脫門,所行極喜地,所行離垢地、發

光地、焰慧地、極難勝地、現前地、遠行

地、不動地、善慧地、法雲地,所行五眼,

所行六神通,所行佛十力,所行四無

所畏、四無礙解、大慈、大悲、大喜、大捨、

十八佛不共法,所行無忘失法,所行

恒住捨性,所行一切智,所行道相智、

一切相智及餘無量無邊佛法,皆是

菩薩摩訶薩大菩提道.諸菩薩摩訶

薩,修行此道,方便善巧,成熟有情,嚴

淨佛土,而無有情、佛土等想.

具壽善現白佛言:世尊,云何菩薩摩

訶薩,修行布施波羅蜜多,方便善巧,

成熟有情?佛告善現:有菩薩摩訶薩,

修行布施波羅蜜多時,方便善巧,自

行布施,亦勸他行布施殷勤,教授教

誡彼言:諸善男子,勿著布施!若著布

施,當更受身.若更受身.由斯展轉,當

受無量猛利大苦.諸善男子,勝義諦

中,都無布施,亦無施者,亦無受者,亦

無施物,亦無施果.如是諸法,皆本性

空,本性空中,無法可取諸法空性,亦

不可取.如是善現,諸菩薩摩訶薩,修

行布施波羅蜜多時,雖於有情,自行

於施,亦勸他施,而於布施,施者、受者、

施物、施果,皆無所得.如是布施波羅

蜜多名,無所得波羅蜜多.是菩薩摩

訶薩,於此諸法,無所得時,方便善巧,

能化有情,得預流果,或一來果,或不

還果,或阿羅漢果,或獨覺菩提,或趣

無上正等菩提.如是善現,諸菩薩摩

訶薩,修行布施波羅蜜多時,依布施

法,成熟有情,令獲利樂.

善現,是菩薩摩訶薩,自行布施波羅

蜜多,亦勸他行布施波羅蜜多,無倒

稱揚,行布施波羅蜜多法,歡喜讚歎,

行布施波羅蜜多者.善現,是菩薩摩

訶薩,修行如是大布施已,或生剎帝

利大族衆同分中,或生婆羅門大族

衆同分中,或生長者大族衆同分中,

或生居士大族衆同分中,或作小王

於小國土,富貴自在,或作太王於大

國土,富貴自在,或作輪王於四洲界,

富貴自在.善現,是菩薩摩訶薩,生如

是等諸尊貴處,以四攝事,攝諸有情.

何等爲四?一者布施,二者愛語,三者

利行,四者同事.是菩薩摩訶薩,以四

攝事,攝有情時,先教有情,安住布施.

由是漸次,令住淨戒、安忍、精進、靜慮、

般若,復令安住四靜慮、四無量、四無

色定,復令安住四念住、四正斷、四神

足、五根、五力、七等覺支、八聖道支,復

令安住空三、摩地、無相三摩地、無願

三摩地.是菩薩、摩訶薩,令諸有情,住

如是等諸善法已,或令趣入正性離

生,得預流果,得一來果,得不還果,得

阿羅漢果,或令趣入正性離生,漸次

證得獨覺菩提,或令趣入正性離生,

漸次,修學諸菩薩地,速趣無上正等

菩提.復告彼言:諸善男子,當發大願,

速趣無上正等菩提,作諸有情利益

安樂.諸有情類所著諸法,都無自性,

但由顚倒虛妄分別,謂之爲有.是故

汝等,常當精勤,自斷顚倒,亦應教他,

令斷顚倒,自脫生死,亦應教他,令脫

生死,自獲大利,亦應教他,令獲大利.

善現,諸菩薩摩訶薩,常應如是修行

布施波羅蜜多.由此布施波羅蜜多,

從初發心,乃至究竟,不墮惡趣,爲欲

饒益諸有情故,多生人趣,作轉輪王.

所以者何?隨種勢力,獲如是果,謂彼

菩薩,作輪王時,見乞者來,便作是念:

我爲何事,流轉生死,作轉輪王?豈我

不爲利樂有情,住生死中,受斯勝果,

不由餘事?作是念已,告乞者言:隨汝

所須,皆當施與.汝取物時,如取己物,

勿作他想.所以者何?我爲汝等,得利

樂故,而受此身,積集財物,故此財物,

是汝等有,隨汝自取.若自受用,若轉

施他,莫有疑難!是菩薩摩訶薩,如是

憐愍諸有情時,無緣大悲,速得圓滿.

由此大悲,速圓滿故,雖常利樂無量

有情,而於有情,都無所得,亦復不得

所獲勝果,能如實知但由假想,世俗

言說,施設利樂諸有情事,又如實知

所施設事,皆如谷響,雖現似有,而無

眞實.由此於法,都無所取.

善現,諸菩薩摩訶薩,常應如是修行

布施波羅蜜多.謂於有情,都無所悋,

乃至能施自身骨肉,況不能捨諸外

資具?謂諸資具攝受有情,令速解脫

生老病死.時,具壽善現白佛言:世尊,

何等資具,攝諸有情,令速解脫生老

病死?佛告善現:所謂布施波羅蜜多

資具,若淨戒、安忍、精進、靜慮、般若波

羅蜜多資具,若內空資具,若外空、內

外空、空空、大空、勝義空、有爲空、無爲

空、畢竟空、無際空、散空、無變異空、本

性空、自相空、共相空、一切法空、不可

得空、無性空、自性空、無性自性空資

具,若四念住資具,若四正斷、四神足、

五根、五力、七等、覺支、八聖道支資具,

若苦聖諦資具,若集、滅、道聖諦、資具,

若四靜慮資具,若四無量、四無、色定

資具,若八解脫資具,若八、勝處、九次

第定、十遍處資具,若陁羅尼門、資具,

若三、摩地門資具,若空解脫門資具,

若無相、無願解脫門資具,若極喜地

資具,若離垢地、發光地、焰慧地、極難

勝地、現前地、遠行地、不動地、善慧地、

法雲地資具,若五眼資具,若六神通

資具,若佛十力資具,若四無所畏、四

無礙解、大慈、大悲、大喜、大捨、十八佛

不共、法資具,若無忘失法資具,若恒

住捨.性資具,若一切智資具,若道相

智、一、切相智資具,若預流果資具,若

一來、不還、阿羅漢果、獨覺菩提資具,

若一切菩薩摩訶薩行資具,若諸佛

無上正等菩提資具.善現,如是資具,

攝諸有情,令速解、脫生老病死.諸菩

薩摩訶薩,恒以如是種種資具,攝諸

有情,令得解脫生老病死,獲大義利.

復次,善現,諸菩薩摩訶薩,安住布施

波羅蜜多,自行布施,勸諸有情,行布

施已,見諸有情,毀犯淨戒,深生憐愍,

而告彼言:汝等皆應受持、淨戒!我當

供汝所須飮食、衣服、臥具、舍宅、車乘、

末尼、眞珠、吠琉璃寶、頗胝迦寶、帝靑、

大靑、金銀、璧玉、螺貝、珊瑚及餘種種

多價珍寶,香花、幡蓋、病緣、醫藥乃至

種種餘資、生具,皆相、給施,令無、所乏.

汝等、由乏諸資生具,毀犯淨戒,作諸、

惡業.我當隨汝所乏資具,飮食乃至

病緣醫藥及餘所乏,皆當供施.汝等

安住律儀戒已,漸次當能作苦邊際,

或依聲聞乘而得出離,或依獨覺乘

而得出離,或依無上、乘而得出離.善

現,是菩薩摩訶薩,安住布施波羅蜜、

多,自受持淨戒,亦勸他,受持淨戒,無

倒稱揚,受持淨戒法,歡喜讚歎受持

淨戒者.如是善現,諸菩薩摩訶薩,修

行布施波羅蜜多,勸諸有情,安住淨

戒,解脫生死,得勝利樂.

復次,善現,諸菩薩摩訶薩,安住布施

波羅蜜多,見諸有情,更相瞋忿,深生

憐愍,而告之言:汝等何緣,互起憤恚?

汝等若爲有所匱乏,展轉相緣,起斯

惡者,應從我索!我當濟汝,隨汝所須

飮食、衣服、臥具、宅舍、車乘、僮僕、珍寶

花香、病緣、醫藥、伎樂、幡蓋、瓔珞、燈明

及餘種種所須資具,皆當施汝,令無

匱乏.汝等不應互相瞋忿,應修安忍,

共起慈心!善現,是菩薩摩訶薩,安住

布施波羅蜜多,勸諸有情,修安忍已,

欲令堅固,復告之言:瞋忿因緣,都無

定實,皆從虛妄分別所生,以一、切法

本性空故.汝等何緣於無實事,妄起

憤恚,互相、罵辱,執刀杖等,而相加害?

汝等勿緣虛妄分別,橫生瞋忿!造諸

惡業,當墮地獄、傍生、鬼界及餘惡處,

受諸劇苦,其苦楚毒,剛强猛利,逼切

身心,最極難忍.汝等勿執非實有事,

妄起憤恚,作斯罪業!因此罪業,下劣

人身,尚難可得,況生佛世?汝等應知,

人身難得,佛世難値,生信復難.汝等

今者,旣具斯事,勿由憤恚,而失好時!

若失此時,則難救療.是故汝等,於諸

有情,勿起忿恚,當修安忍!善現,是菩

薩摩訶薩,安住布施波羅蜜多,自行

安忍,亦勸他行安忍,無倒稱揚行安

忍法,歡喜讚歎行安忍者.如是善現,

諸菩薩摩訶薩,安住布施波羅蜜多,

勸諸有情,修行安忍.諸有情類,由斯

展轉漸依三乘,而得解脫,謂或依聲

聞乘而得解脫,或依獨覺乘而得解

脫,或依大乘而得解脫.

復次,善現,諸菩薩摩訶薩,安住布施

波羅蜜多,見諸有情身心懈怠,深生

憐愍,而告之言:汝等何緣,不勤精進

修諸善法,而生懈怠?彼作是言:我乏

資具故,於善事,不獲專修.菩薩告言:

我能施汝所乏資具.汝應專修布施、

淨戒、安忍等法時,諸有情,得是菩薩

所施資具,無所乏少,便能發起,身心

精進,修諸善法,速得圓滿.由諸善法

得圓滿故,漸次引生諸無漏法,由無

漏法,或得預流、一來、不還、阿羅漢果,

或有獲得獨覺菩提,或有趣入諸菩

薩地,漸得無上正等菩提.善現,是菩

薩摩訶薩,安住布施波羅蜜多,自行

精進,亦勸他行精進,無倒稱揚行精

進法,歡喜讚歎行精進者.如是善現,

諸菩薩摩訶薩,安住布施波羅蜜多,

令諸有情,遠離懈怠,勤修諸善,速得

解脫.

復次,善現,諸菩薩摩訶薩,安住布施

波羅蜜多,見諸有情散亂失念,深生

憐愍,而告之言:汝等何緣,不修靜慮,

散亂失念,沈淪生死?彼作是言:我乏

資具故,於靜慮,不能修習.菩薩告言:

我能施汝所乏資具.汝等從今,不應

復起虛妄尋伺,攀緣內外,擾亂自心.

時,諸有情,得是菩薩所施資具,無所

乏少,便能伏斷虛妄尋伺,入初靜慮,

漸次復入第二、第三、第四靜慮,依諸

靜慮,復能發起慈、悲、喜、捨四種梵住.

靜慮無量爲所依止,復能漸入四無

色定.靜慮無量無色調心,令柔軟已,

修四念住、四正斷、四神足、五根、五力、七

等覺支、八聖道支、空、無相、無願解脫

門等種種善法,隨其所應,得三乘果,

謂或證得聲聞涅槃,或有證得獨覺

涅槃,或證無上正等菩提.善現,是菩

薩摩訶薩,安住布施波羅蜜多,自修

靜慮,亦勸他修靜慮,無倒稱揚修靜

慮法,歡喜讚歎修靜慮者.如是善現,

諸菩薩摩訶薩,安住布施波羅蜜多,

勸諸有情,遠離散亂,修諸靜慮,作大

饒益.

復次,善現,諸菩薩摩訶薩,安住布施

波羅蜜多,見諸有情愚癡顚倒,深生

憐愍,而告之言:汝等何緣,不修般若,

愚癡顚倒,生死輪迴?彼作是言:我乏

資具,於勝智慧,不能修習.菩薩告言:

我能施汝所乏資具.汝可受之!先修

布施、淨戒、安忍、精進、靜慮,得圓滿已,

應審觀察諸法實相,修行般若波羅

蜜多.謂於爾時,應審觀察,爲有少法,

而可得不?謂若我,若有情、命者、生者、

養者、士夫、補特伽羅、意生、儒童、作者、

使作者、起者、使起者、受者、使受者、

知者、使知者、見者、使見者爲可得不?

若色,若受、想、行、識爲可得不?若眼處,

若耳、鼻、舌、身、意處爲可得不?若色處,

若聲、香、味、觸、法處爲可得不?若眼界,

若耳、鼻、舌、身、意界爲可得不?若色界,

若聲、香、味、觸、法界爲可得不?若眼識

界,若耳、鼻、舌、身、意識界爲可得不?若

眼觸,若耳、鼻、舌、身、意觸爲可得不?若

眼觸爲緣所生諸受,若耳、鼻、舌、身、意

觸爲緣所生諸受爲可得不?若地界,

若水、火、風、空、識界爲可得不?若因緣,

若等無閒緣、所緣緣、增上緣爲可得

不?若從緣所生諸法,爲可得不?若無

明若行,識、名色、六處、觸、受、愛、取、有、生、

老死愁歎苦憂惱,爲可得不?若欲界,

若色、無色界爲可得不?若布施波羅

蜜多,若淨戒、安忍、精進、靜慮、般若波

羅蜜多爲可得不?若內空,若外空、內

外空、空空、大空、勝義空、有爲空、無爲

空、畢竟空、無際空、散空、無變異空、本

性空、自相空、共相空、一切法空、不可

得空、無性空、自性空、無性自性空爲

可得不?若四念住,若四正斷、四神足、

五根、五力、七等覺支、八聖道支爲可

得不?若苦聖諦,若集、滅、道聖諦爲可

得不?若四靜慮,若四無量、四無色定

爲可得不?若八解脫,若八勝處、九次

第定、十遍處爲可得不?若陁羅尼門,

若三摩地門爲可得不?若空解脫門,

若無相、無願解脫門爲可得不?若極

喜地,若離垢地、發光地、焰慧地、極難

勝地、現前地、遠行地、不動地、善慧地、

法雲地爲可得不?若五眼,若六神通

爲可得不?若佛十力,若四無所畏、四

無礙解、大慈、大悲、大喜、大捨、十八佛

不共法爲可得不?若無忘失法,若恒

住捨性爲可得不?若一切智,若道相

智、一切相智爲可得不?若預流果,若

一來、不還、阿羅漢果、獨覺菩提爲可

得不?若一切菩薩摩訶薩行,若諸佛

無上正等菩提爲可得不?彼諸有情,

旣得資具,無所乏少,依菩薩語,先修

布施、淨戒、安忍、精進、靜慮,得圓滿已,

復審觀察諸法實相,修行般若波羅

蜜多.審觀察時,如先所說諸法實性,

皆不可得.不可得故,無所執著,不執

著故,不見少法有生有滅,有染有淨.

彼於諸法無所得時,於一切處不起

分別,謂不分別此是地獄,此是傍生,

此是鬼界,此是阿素洛,此是人,此是

天,此是持戒,此是犯戒,此是異生,此

是聖者,此是預流,此是一來,此是不

還,此是阿羅漢,此是獨覺,此是菩薩,

此是如來,此是有爲法,此是無爲法.

彼由如是無分別故,隨其所應,漸次

證得三乘涅槃,謂聲聞乘,或獨覺乘,

或無上乘.善現,是菩薩摩訶薩,安住

布施波羅蜜多,自修般若,亦勸他修

般若,無倒稱揚修般若法,歡喜讚歎

修般若者.如是善現,諸菩薩摩訶薩,

安住布施波羅蜜多,勸諸有情,修行

般若,令獲殊勝利益安樂.

復次,善現,諸菩薩摩訶薩,安住布施

波羅蜜多,自行布施、淨戒、安忍、精進、

靜慮、般若波羅蜜多,亦勸他行布施、

淨戒、安忍、精進、靜慮、般若波羅蜜多

已,復見有情輪迴諸趣,受無量苦,未

得解脫,欲令彼脫生死苦故,先以種

種資具,饒益後,以出世諸無漏法方

便善巧,而攝受之.彼諸有情,旣得資

具,無所乏少,身心勇決,能住內空、外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空,亦能修四念住、四正斷、四神足、五

根、五力、七等覺支、八聖道支,亦能住

苦聖諦,集、滅、道聖諦,亦能修四靜慮、

四無量、四無色定,亦能修八解脫、八

勝處、九次第定、十遍處、亦能修陁羅

尼門、三摩地門,亦能修空解脫門,無

相、無願解脫門,亦能修極喜地、離垢

地、發光地、焰慧地、極難勝地、現前地

遠行地、不動地、善慧地、法雲地,亦能

修五眼、六神通,亦能修佛十力、四無

所畏、四無礙解、大慈、大悲、大喜、大捨、

十八佛不共法,亦能修無忘失法、恒

住捨性,亦能修一切智、道相智、一切

相智.彼諸有情,由無漏法,所攝受故,

解脫生死.善現,是菩薩摩訶薩,安住

布施波羅蜜多,自行種種勝無漏法,

亦勸他行種種勝無漏法,無倒稱揚

行種種勝無漏法,歡喜讚歎行種種

勝無漏法者.如是善現,諸菩薩摩訶

薩,安住布施波羅蜜多,以無漏法,攝

受有情,令脫生死,獲勝利樂.

大般若波羅蜜多經卷第三百九十二

戊戌歲高麗國大藏都監奉

勅雕造

大般若波羅蜜多經卷第三百九十三 霜

三藏法師玄奘奉 詔譯

初分成熟有情品第七十一之四

復次,善現,諸菩薩摩訶薩,安住布施

波羅蜜多,見諸有情無所依怙,多諸

苦惱,衆具匱乏,深生憐愍而安慰言:

我能爲汝,作所依怙,令汝解脫所受

苦事.汝等所須若食,若飮,若衣服,若

臥具,若車乘,若舍宅,若香,若花,若僮

僕,若珍寶,若伎樂,若燈明,若嚴具,若

醫藥,若餘種種所須資具,皆隨意索,

莫有疑難!我當隨汝所索皆施,令汝

長夜,利益安樂.汝等受我所施物時,

如取己物,莫作他想!所以者何?我於

長夜,積集財物,但爲汝等,得利樂故.

汝等今者,以無難心,於此財物,隨意

受取.受已先應自正受用,修諸善法,

後以此物,施諸有情,亦令修善.謂令

修行布施、淨戒、安忍、精進、靜慮、般若

波羅蜜多,亦令安住內空、外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空,亦令

修行四念住、四正斷、四神足、五根、五

力、七等覺支、八聖道支,亦令安住苦

聖諦,集、滅、道聖諦,亦令修行四靜慮、

四無量、四無色定,亦令修行八解脫、

八勝處、九次第定、十遍處,亦令修行

陁羅尼門、三摩地門,亦令修行空解

脫門,無相、無願解脫門,亦令修行極

喜地、離垢地、發光地、焰慧地、極難勝

地、現前地、遠行地、不動地、善慧地、法

雲地,亦令修行五眼、六神通,亦令修

行佛十力、四無所畏、四無礙解、大慈、

大悲、大喜、大捨、十八佛不共法,亦令

修行無忘失法、恒住捨性,亦令修行

一切智、道相智、一切相智.善現,是菩

薩摩訶薩,如是教導諸有情已,隨其

所應,復令修習諸無漏法,或令證得

預流、一來、不還、阿羅漢果,或令證得

獨覺菩提,或令證入諸菩薩地,或令

證得所求無上正等菩提.善現,是謂

菩薩摩訶薩,修行布施波羅蜜多,方

便善巧,成熟有情,令其解脫惡趣生

死,如應證得三乘涅槃.

具壽善現復白佛言:世尊,云何菩薩

摩訶薩,修行淨戒波羅蜜多及餘菩

薩摩訶薩大菩提道,方便善巧,成熟

有情?佛告善現:有菩薩摩訶薩,修行

淨戒波羅蜜多時,方便善巧,見諸有

情資具匱乏,煩惱熾盛,不能修善,憐

愍告言:汝等若爲資緣匱乏,不能修

善,我當施汝飮食、衣服及臥具等種

種資緣.汝等勿起煩惱惡業,應正修

習布施等善.善現,是菩薩摩訶薩,安

住淨戒波羅蜜多,如應攝受諸有情

類,諸慳貪者,令修布施,於身命財,無

所顧惜.諸破戒者,令修淨戒,能正受

行十善業道,住律儀戒,不破不穿,無

穢無雜,亦無執取.諸瞋忿者,令修安

忍,毀罵加害,心無變易,諸懈怠者,令

修精進,修諸善法,如救頭然.諸散亂

者,令修靜慮.諸愚癡者,令修智慧.執

諸法者,令觀法空,無三十七菩提分

法者,令具修行菩提分法.於四聖諦,

未能觀者,令修正觀.無靜慮,無量無

色定者,令具修習.無解脫勝處、等至、

遍處者,令具修行.未得陁羅尼門、三

摩地門者,令速證得.未得空、無相、無

願解脫門者,令其修證.未入菩薩地

者,令其趣入,能速圓滿.未得五眼、六

神通者,令漸修證.未得佛十力、四無

所畏、四無礙解、大慈、大悲、大喜、大捨、

十八佛不共法者,令漸修證.未得無

忘失法、恒住捨性者,令漸修證.未得

一切智、道相智、一切相智者,令漸修

證.善現,是菩薩摩訶薩,安住淨戒波

羅蜜多,成熟有情,方便善巧,或令解

脫諸惡趣苦,或令證得預流、一來、不

還、阿羅漢果,或令證得獨覺菩提,或

令證得所求無上正等菩提.善現,是

謂菩薩摩訶薩,修行淨戒波羅蜜多,

方便善巧,成熟有情,令其解脫惡趣

生死,如應證得三乘涅槃.善現,當知

有菩薩摩訶薩,修行餘四波羅蜜多

及餘菩薩摩訶薩大菩提道,一一皆

能方便善巧,以一切善,成熟有情,令

其解脫惡趣生死,或令證得聲聞菩

提,寂滅安樂,或令證得獨覺菩提,寂

滅安樂,或令證得所求無上正等菩

提,能盡未來,利益安樂諸有情類,常

無間斷.

初分嚴淨佛土品第七十二之一

爾時,具壽善現作是念言:何法名爲

菩薩摩訶薩道,諸菩薩摩訶薩,安住

此道,能擐種種大功德鎧,利益安樂

一切有情?佛知其念,告善現言:善現,

當知布施波羅蜜多,是諸菩薩摩訶

薩道.淨戒、安忍、精進、靜慮、般若波羅

蜜多,是諸菩薩摩訶薩道.四念住,是

諸菩薩摩訶薩道.四正斷、四神足、五

根、五力、七等覺支、八聖道支,是諸菩

薩摩訶薩道.內空,是諸菩薩摩訶薩

道.外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空,是諸菩薩摩訶薩道.苦聖諦,

是諸菩薩摩訶薩道.集、滅、道聖諦,是

諸菩薩摩訶薩道.四靜慮,是諸菩薩

摩訶薩道.四無量,四無色定,是諸菩

薩摩訶薩道.八解脫,是諸菩薩摩訶

薩道.八勝處、九次第定、十遍處,是諸

菩薩摩訶薩道.一切陁羅尼門,是諸

菩薩摩訶薩道.一切三摩地門,是諸

菩薩摩訶薩道.空解脫門,是諸菩薩

摩訶薩道.無相、無願解脫門,是諸菩

薩摩訶薩道.極喜地,是諸菩薩摩訶

薩道.離垢地、發光地、焰慧地、極難勝

地、現前地、遠行地、不動地、善慧地、法

雲地,是諸菩薩摩訶薩道.五眼,是諸

菩薩摩訶薩道.六神通,是諸菩薩摩

訶薩道.佛十力,是諸菩薩摩訶薩道.

四無所畏、四無礙解、大慈、大悲、大喜、

大捨、十八佛不共法,是諸菩薩摩訶

薩道.無忘失法,是諸菩薩摩訶薩道.

恒住捨性,是諸菩薩摩訶薩道.一切

智,是諸菩薩摩訶薩道.道相智、一切

相智,是諸菩薩摩訶薩道.復次,善現,

摠一切法,皆是菩薩摩訶薩道.善現,

於汝意云何?頗有法諸菩薩摩訶薩

所不應學,諸菩薩摩訶薩不學此法,

能得無上正等菩提不?善現答言:不

也,世尊.不也,善逝.佛言:善現,如是如

是.如汝所說.善現,定無有法諸菩薩

摩訶薩所不應學,諸菩薩摩訶薩不

學此法,必不能得所求無上正等菩

提.何以故?善現,若菩薩摩訶薩,不學

一切法,終不能得一切智智.

具壽善現復白佛言:世尊,若一切法,

自性皆空,云何菩薩摩訶薩,學一切

法,將無世尊,於無戲論法而作戲論?

謂有諸法是此是彼,由是爲是,此是

世間法,此是出世間法,此是有漏法,

此是無漏法,此是有爲法,此是無爲

法,此是異生法,此是預流法,此是一

來法,此是不還法,此是阿羅漢法,此

是獨覺法,此是菩薩法,此是如來法.

佛告善現:如是如是.如汝所說.諸所

有法,皆自性空.善現,若一切法,自性

不空,則應諸菩薩摩訶薩,不得無上

正等菩提.善現,以一切法,自性皆空.

是故諸菩薩摩訶薩,能得無上正等

菩提.善現,如汝所言,若一切法自性

皆空,云何菩薩摩訶薩,學一切法,將

無世尊,於無戲論法,而作戲論?謂有

諸法是此是彼,由是爲是,此是世間

法,此是出世法乃至此是菩薩法,此

是如來法者.善現,若諸有情,知一切

法,皆自性空,則諸菩薩摩訶薩,不應

學一切法,證得無上正等菩提,爲諸

有情,安立宣說.善現,以諸有情,不知

諸法皆自性空故,諸菩薩摩訶薩,學

一切法,證得無上正等菩提,爲諸有

情,安立宣說.

善現,諸菩薩摩訶薩,於菩薩道,初修

學時,應審觀察,諸法自性,都不可得,

唯有執著和合所作.我當審察諸法

自性,皆畢竟空,不應於中,有所執著,

謂不應執著色,不應執著受、想、行、識,

不應執著眼處,不應執著耳、鼻、舌、身、

意處,不應執著色處,不應執著聲、香、

味、觸、法處,不應執著眼界,不應執著

耳、鼻、舌、身、意界,不應執著色界,不應

執著聲、香、味、觸、法界,不應執著眼識

界,不應執著耳、鼻、舌、身、意識界,不應

執著眼觸,不應執著耳、鼻、舌、身、意觸,

不應執著眼觸爲緣所生諸受,不應

執著耳、鼻、舌、身、意觸爲緣所生諸受,

不應執著地界,不應執著水、火、風、空、

識界,不應執著因緣,不應執著等無

間緣、所緣緣、增上緣,不應執著從緣

所生諸法,不應執著無明,不應執著

行、識、名色、六處、觸、受、愛、取、有、生、老死

愁歎苦憂惱,不應執著布施波羅蜜

多,不應執著淨戒、安忍、精進、靜慮、般

若波羅蜜多,不應執著內空,不應執

著外空、內外空、空空、大空、勝義空、有

爲空、無爲空、畢竟空、無際空、散空、無

變異空、本性空、自相空、共相空、一切

法空、不可得空、無性空、自性空、無性

自性空,不應執著四念住,不應執著

四正斷、四神足、五根、五力、七等覺支、

八聖道支,不應執著苦聖諦,不應執

著集、滅、道聖諦,不應執著四靜慮,不

應執著四無量、四無色定、不應執著

八解脫,不應執著八勝處、九次第定、

十遍處,不應執著陁羅尼門,不應執

著三摩地門,不應執著空解脫門,不

應執著無相、無願解脫門,不應執著

極喜地,不應執著離垢地、發光地、焰

慧地、極難勝地、現前地、遠行地、不動

地、善慧地、法雲地,不應執著五眼,不

應執著六神通,不應執著佛十力,不

應執著四無所畏、四無礙解、大慈、大

悲、大喜、大捨、十八佛不共法,不應執

著無忘失法,不應執著恒住捨性,不

應執著一切智,不應執著道相智一

切相智,不應執著預流果,不應執著

一來、不還、阿羅漢果、獨覺菩提,不應

執著一切菩薩摩訶薩行,不應執著

諸佛無上正等菩提.何以故?以一切

法,自性皆空,空性不應執著空性.空

中空性尚不可得況有空性能執著空

善現,諸菩薩摩訶薩,如是觀察一切

法時,於諸法性,雖無執著,而於諸法,

常學無倦.善現,是菩薩摩訶薩,住此

學中,觀諸有情心行差別,謂審觀察.

是諸有情心行,何處旣審觀已,如實

了知,彼心但行虛妄所執?爾時,菩薩

便作是念:彼心旣行虛妄所執,我令

解脫,必不爲難.善現,是菩薩摩訶薩,

作是念已,安住般若波羅蜜多,方便

善巧,教授教誡諸有情言:汝等今者,

皆應遠離虛妄所執,趣入正法,修諸

善行!復作是言:汝等今者,應行布施

波羅蜜多,當得資具,無所乏少.然勿

恃此而生憍逸!何以故?此中,都無堅

實事故.汝等今者,應行淨戒、安忍、精

進、靜慮、般若波羅蜜多.然勿恃此而

生憍逸!何以故?此中,都無堅實事故.

汝等今者,應行內空.然勿恃此而生

憍逸!何以故?此中,都無堅實事故.汝

等今者,應行外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空.然勿恃此而生憍

逸!何以故?此中,都無堅實事故.汝等

今者,應行四念住.然勿恃此而生憍

逸!何以故?此中,都無堅實事故.汝等

今者,應行四正斷、四神足、五根、五力、

七等覺支、八聖道支,然勿恃此而生

憍逸!何以故?此中,都無堅實事故.汝

等今者,應行苦聖諦.然勿恃此而生

憍逸!何以故?此中,都無堅實事故.汝

等今者,應行集、滅、道聖諦.然勿恃此

而生憍逸!何以故?此中,都無堅實事

故.汝等今者,應行四靜慮.然勿恃此

而生憍逸!何以故?此中,都無堅實事

故.汝等今者,應行四無量、四無色定.

然勿恃此而生憍逸!何以故?此中,都

無堅實事故.汝等今者,應行八解脫.

然勿恃此而生憍逸!何以故?此中,都

無堅實事故.汝等今者,應行八勝處、

九次第定、十遍處.然勿恃此而生憍

逸!何以故?此中,都無堅實事故.汝等

今者,應行陁羅尼門.然勿恃此而生

憍逸!何以故?此中,都無堅實事故.汝

等今者,應行三摩地門.然勿恃此而

生憍逸!何以故?此中,都無堅實事故.

汝等今者,應行空解脫門.然勿恃此

而生憍逸!何以故?此中,都無堅實事

故.汝等今者,應行無相、無願解脫門.

然勿恃此而生憍逸!何以故?此中,都

無堅實事故.汝等今者,應行極喜地.

然勿恃此而生憍逸!何以故?此中,都

無堅實事故.汝等今者,應行離垢地

發光地、焰慧地、極難勝地、現前地、遠

行地、不動地、善慧地、法雲地.然勿恃

此而生憍逸!何以故?此中,都無堅實

事故.汝等今者,應行五眼.然勿恃此

而生憍逸!何以故?此中,都無堅實事

故.汝等今者,應行六神通.然勿恃此

而生憍逸!何以故?此中,都無堅實事

故.汝等今者,應行佛十力.然勿恃此

而生憍逸!何以故?此中,都無堅實事

故.汝等今者,應行四無所畏、四無礙

解、大慈、大悲、大喜、大捨、十八佛不共

法.然勿恃此而生憍逸!何以故?此中,

都無堅實事故.汝等今者,應行無忘

失法.然勿恃此而生憍逸!何以故?此

中,都無堅實事故.汝等今者,應行恒

住捨性.然勿恃此而生憍逸!何以故?

此中,都無堅實事故.汝等今者,應行

一切智.然勿恃此而生憍逸!何以故?

此中,都無堅實事故.汝等今者,應行

道相智、一切相智.然勿恃此而生憍

逸!何以故?此中,都無堅實事故.汝等

今者,應行預流果.然勿恃此而生憍

逸!何以故?此中,都無堅實事故.汝等

今者,應行一來、不還、阿羅漢果、獨覺

菩提.然勿恃此而生憍逸!何以故?此

中,都無堅實事故.汝等今者,應行一

切菩薩摩訶薩行.然勿恃此而生憍

逸!何以故?此中,都無堅實事故.汝等

今者,應行無上正等菩提.然勿恃此

而生憍逸!何以故?此中,都無堅實事故.

善現,是菩薩摩訶薩,安住般若波羅

蜜多,方便善巧,教授教誡諸有情時,

行菩提道,無所執著.何以故?一切法

性,不應執著,若能執著,若所執著,俱

無自性,以一切法,自性空故.善現,是

菩薩摩訶薩,如是修行菩提道時,於

一切法,都無所住.以無所住,而爲方

便,雖行布施波羅蜜多,而於其中,都

無所住.雖行淨戒、安忍、精進、靜慮、般

若波羅蜜多,而於其中,都無所住.何

以故?如是自性行者行相,一切空故.

雖行內空,而於其中,都無所住.雖行

外空、內外空、空空、大空、勝義空、有爲

空、無爲空、畢竟空、無際空、散空、無變

異空、本性空、自相空、共相空、一切法

空、不可得空、無性空、自性空、無性自

性空,而於其中,都無所住.何以故?如

是自性行者行相,一切空故.雖行四

念住,而於其中,都無所住.雖行四正

斷、四神足、五根、五力、七等覺支、八聖

道支,而於其中,都無所住.何以故?如

是自性行者行相,一切空故.雖行苦

聖諦,而於其中,都無所住.雖行集、滅、

道聖諦,而於其中,都無所住.何以故?

如是自性行者行相?一切空故.雖行

四靜慮,而於其中,都無所住.雖行四

無量、四無色定,而於其中,都無所住.

何以故?如是自性行者行相,一切空

故.雖行八解脫,而於其中,都無所住.

雖行八勝處、九次第定、十遍處,而於

其中,都無所住.何以故?如是自性行

者行相,一切空故.雖行陁羅尼門,而

於其中,都無所住.雖行三摩地門,而

於其中,都無所住.何以故?如是自性

行者行相,一切空故.雖行空解脫門,

而於其中,都無所住.雖行無相、無願

解脫門,而於其中,都無所住.何以故?

如是自性行者行相,一切空故.雖行

極喜地,而於其中,都無所住.雖行離

垢地、發光地、焰慧地、極難勝地、現前

地、遠行地、不動地、善慧地、法雲地,而

於其中,都無所住.何以故?如是自性

行者行相,一切空故.雖行五眼,而於

其中,都無所住.雖行六神通,而於其

中,都無所住.何以故?如是自性行者

行相,一切空故.雖行佛十力,而於其

中,都無所住.雖行四無所畏、四無礙

解,大慈、大悲、大喜、大捨、十八佛不共

法,而於其中,都無所住.何以故?如是

自性行者行相,一切空故.雖行無忘

失法,而於其中,都無所住.雖行恒住

捨性,而於其中,都無所住.何以故?如

是自性行者行相,一切空故.雖行一

切智,而於其中,都無所住.雖行道相

智、一切相智,而於其中,都無所住.何

以故?如是自性行者行相,一切空故.

雖行預流果,而於其中,都無所住.雖

行一來、不還、阿羅漢果、獨覺菩提,而

於其中,都無所住.何以故?如是自性

行者行相,一切空故.雖行一切菩薩

摩訶薩行,而於其中,都無所住.雖行

諸佛無上正等菩提,而於其中,都無

所住,何以故?如是自性行者行相,一

切空故.

善現,是菩薩摩訶薩,雖能得預流果,

而於中不住.雖能得一來、不還、阿羅

漢果、獨覺菩提,而於中不住.時,具壽

善現白佛言:世尊,何因緣故,是菩薩

摩訶薩,雖能得預流果,而於中不住,

雖能得一來、不還、阿羅漢果、獨覺菩

提,而於中不住?佛告善現:是菩薩摩

訶薩,有二因緣,雖能得預流果,而於

中不住,雖能得一來乃至獨覺菩提,

而於中不住.何等爲二?一者彼果都

無自性,能住所住,俱不可得.二者於

彼不生喜足.是故不住.謂彼菩薩恒

作是念:我定應得預流果,不應不得,

然不應於中住.我定應得一來、不還、

阿羅漢果、獨覺菩提,不應不得,然不

應於中住.所以者何?我自初發無上

正等菩提心來,於一切時,更無餘想,

唯求無上正等菩提.然我定當證得

無上正等菩提,豈於中閒,應住餘果?

善現,是菩薩摩訶薩,從初發心乃至

趣入菩薩正性離生,曾無異想,但求

無上正等菩提.善現,是菩薩摩訶薩,

從得初地,乃至得第十地,曾無異想,

但求無上正等菩提.善現,是菩薩摩

訶薩,專求無上正等菩提,於一切時,

心無散亂,諸有所起身、語、意業,無不

皆與菩提心俱.善現,是菩薩摩訶薩,

住菩提心,起菩提道,不爲餘境,擾亂

其心.

爾時,具壽善現白佛言:世尊,若一切

法,皆不生者,云何菩薩摩訶薩,起菩

提道?佛告善現:如是如是.一切法皆

不生,此復云何諸無所作無所趣者?

知一切法皆不生故.具壽善現復白

佛言:世尊,豈不如來出世,若不出世,

諸法法界,法爾常住?佛言:善現,如是

如是.如來出世,若不出世,諸法法界,

法爾常住.然諸有情,不能解了諸法

法界,法爾常住.諸菩薩摩訶薩,爲饒

益故,起菩提道,由菩提道,拔濟有情,

令永解脫生死衆苦.

時,具壽善現白佛言:世尊,諸菩薩摩

訶薩,爲用生道得菩提耶?佛言:不也.

世尊,爲用不生道得菩提耶?佛言:不

也.世尊,爲用生不生道得菩提耶?佛

言:不也.世尊,爲用非生非不生道得

菩提耶?佛言:不也.具壽善現復白佛

言:世尊,云何菩薩摩訶薩,當得菩提?

佛告善現:不用道得菩提,亦不用非

道得菩提.何以故?善現,菩提卽是道,

道卽是菩提故.具壽善現白佛言:世

尊,若菩提卽是道,道卽是菩提者,豈

不諸菩薩摩訶薩,已得菩提,道應已

得菩提?若爾,云何如來應正等覺,復

爲彼,說三十二大士相、八十隨好及

佛十力、四無所畏、四無㝵解、大慈、大

悲、大喜、大捨、十八佛不共法等無量

佛法,令其修證?佛告善現:於意云何?

汝豈謂佛得菩提耶?善現答言:不也,

世尊.不也,善逝.何以故?世尊,佛卽是

菩提,菩提卽是佛故,不應謂佛得菩

提.佛言:善現,如是如是.然汝所問,豈

不菩薩摩訶薩,已得菩提,道應已得

菩提者?善現,諸菩薩摩訶薩,修菩提

道,未得圓滿,云何可說已得菩提?善

現,諸菩薩摩訶薩,若已圓滿布施、淨

戒、安忍、精進、靜慮、般若波羅蜜多,若

已圓滿內空、外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空,若已圓滿四念住、

四正斷、四神足、五根、五力、七等覺支、

八聖道支,若已圓滿苦聖諦,集、滅、道

聖諦,若已圓滿四靜慮、四無量、四無

色定,若已圓滿八解脫、八勝處、九次

第定、十遍處,若已圓滿陁羅尼門、三

摩地門,若已圓滿空解脫門,無相、無

願解脫門,若已圓滿極喜地、離垢地、

發光地、焰慧地、極難勝地、現前地、遠

行地、不動地、善慧地、法雲地,若已圓

滿五眼、六神通,若已圓滿佛十力、四

無所畏、四無礙解、大慈、大悲、大喜、大

捨、十八佛不共法,若已圓滿三十二

大士相、八十隨好,若已圓滿無忘失

法、恒住捨性,若已圓滿一切智、道相

智、一切相智,若已圓滿一切菩薩摩

訶薩行,若已圓滿順逆觀察十二緣

起,若已圓滿一切菩薩自在神通,若

已圓滿勝奢摩他、毘鉢舍那,若已圓

滿一切福德智慧資糧,若已圓滿成

熟有情,嚴淨佛土;若已圓滿無量無

邊,不可思議諸佛妙法,從此無間,以

一剎那,金剛喩定相應妙慧,永斷一

切煩惱、所知二障,麤重習氣,相續證

得無上正等菩提,乃名如來應正等

覺,於一切法,得大自在,盡未來際,利

益安樂一切有情.

爾時,具壽善現白佛言:世尊,云何菩

薩摩訶薩,嚴淨佛土?佛告善現:若菩

薩摩訶薩,從初發心,乃至究竟,常自

淸淨身麤重,語麤重,意麤重,亦淸淨

他身麤重,語麤重,意麤重,是菩薩摩

訶薩,淸淨自他三麤重故,則能嚴淨

所求佛土.具壽善現復白佛言:世尊,

何謂菩薩摩訶薩身語意麤重?佛告

善現:若害生命,若不與取,若欲邪行,

如是不善諸身惡行,是名菩薩摩訶

薩身麤重.若虛誑語,若離閒語,若麤

惡語,若雜穢語,如是不善諸語惡行,

是名菩薩摩訶薩語麤重.若貪欲,若

瞋恚,若邪見,如是不善諸意惡行,是

名菩薩摩訶薩意麤重.復次,善現,若

菩薩摩訶薩,戒薀、定薀、慧薀、解脫薀、

解脫智見薀,皆不淸淨,亦名麤重.復

次,善現,若菩薩摩訶薩,慳貪心、犯戒

心、忿恚心、懈怠心、散亂心、惡慧心、亦

名麤重.復次,善現,若菩薩摩訶薩,遠

離四念住、四正斷、四神足、五根、五力、

七等覺支、八聖道支,亦名麤重.復次,

善現,若菩薩摩訶薩,遠離內空、外空、

內外空、空空、大空、勝義空、有爲空、無

爲空、畢竟空、無際空、散空、無變異空、

本性空、自相空、共相空、一切法空、不

可得空、無性空、自性空、無性自性空,

亦名麤重.復次,善現,若菩薩摩訶薩,

遠離苦、集、滅、道聖諦,亦名麤重.復次,

善現,若菩薩摩訶薩,遠離四靜慮、四

無量、四無色定,亦名麤重.復次,善現,

若菩薩摩訶薩,遠離八解脫、八勝處、

九次第定、十遍處,亦名麤重.復次,善

現,若菩薩摩訶薩,遠離陁羅尼門、三

摩地門,亦名麤重.復次,善現,若菩薩

摩訶薩,遠離空、無相、無願解脫門,亦

名麤重.復次,善現,若菩薩摩訶薩,遠

離菩薩摩訶薩地,亦名麤重.復次,善

現,若菩薩摩訶薩,遠離五眼、六神通,

亦名麤重.復次,善現,若菩薩摩訶薩,

遠離佛十力、四無所畏、四無礙解、大

慈、大悲、大喜、大捨、十八佛不共法,亦

名麤重.復次,善現,若菩薩摩訶薩,遠

離無忘失法、恒住捨性,亦名麤重.復

次,善現,若菩薩摩訶薩,遠離一切智、

道相智、一切相智,亦名麤重.復次,善

現,若菩薩摩訶薩,遠離菩薩摩訶薩

行、諸佛無上正等菩提,亦名麤重.復

次,善現,若菩薩摩訶薩,貪預流果證,

或一來果證,或不還果證,或阿羅漢

果證,或獨覺菩提證,亦名麤重.復次,

善現,若菩薩摩訶薩,起色想,起受、想、

行、識想,亦名麤重.起眼處想,起耳、鼻、

舌、身、意處想,亦名麤重.起色處想,起

聲、香、味、觸、法處想,亦名麤重.起眼界

想,起耳、鼻、舌、身、意界想,亦名麤重.起

色界想,起聲、香、味、觸、法界想,亦名麤

重.起眼識界想,起耳、鼻、舌、身、意識界

想,亦名麤重.起眼觸想,起耳、鼻、舌、身、

意觸想,亦名麤重.起眼觸爲緣所生

諸受想,起耳、鼻、舌、身、意觸爲緣所生

諸受想,亦名麤重.起地界想,起水、火、

風、空、識界想,亦名麤重.起因緣想,起

等無間緣、所緣緣、增上緣想,亦名麤

重.起從緣所生諸法想,亦名麤重.起

無明想,起行、識、名色、六處、觸、受、愛、取、

有、生、老死愁歎苦憂惱想,亦名麤重.

起布施波羅蜜多想,起淨戒、安忍、精

進、靜慮、般若波羅蜜多想,亦名麤重.

起內空想,起外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空想,亦名麤重.起四

念住想,起四正斷、四神足、五根、五力、

七等覺支、八聖道支想,亦名麤重.起

苦聖諦想,起集、滅、道聖諦想,亦名麤

重.起四靜慮想,起四無量、四無色定

想,亦名麤重.起八解脫想,起八勝處、

九次第定、十遍處想,亦名麤重.起陁

羅尼門想,起三摩地門想,亦名麤重.

起空解脫門想,起無相、無願解脫門

想,亦名麤重.起極喜地想,起離垢地、

發光地、焰慧地、極難勝地、現前地、遠

行地、不動地、善慧地、法雲地想,亦名

麤重.起五眼想,起六神通想,亦名麤

重.起佛十力想,起四無所畏、四無礙

解、大慈、大悲、大喜、大捨、十八佛不共

法想,亦名麤重.起三十二大士相想,

起八十隨好想,亦名麤重.起無忘失

法想,起恒住捨性想,亦名麤重.起一

切智想,起道相智、一切相智想,亦名

麤重.起預流果想,起一來、不還、阿羅

漢果、獨覺菩提想,亦名麤重.起一切

菩薩摩訶薩行想,起諸佛無上正等

菩提想,亦名麤重.起異生想,起聲聞

想、獨覺想、菩薩想、如來想、亦名麤重.

起地獄想,起傍生想、鬼界想、天想、人

想、男想、女想,亦名麤重.起欲界想、色

界想、無色界想,起善想、不善想、無記

想,起世間想、出世間想,起有漏想、無

漏想,起有爲想、無爲想,亦名麤重.善

現,諸如是等,無量無邊,執著諸法補

特伽羅,虛妄分別,及所等起身、語、意

業幷彼種類,無堪住性,皆名麤重.

善現,是菩薩摩訶薩,遠離如是所說

麤重,自行布施波羅蜜多,亦教他行

布施波羅蜜多.若諸有情,須食與食,

須飮與飮,須衣服與衣服,須車乘與

車乘,須舍宅與舍宅,須僮僕與僮僕,

須侍衛與侍衛,須花香與花香,須嚴

具與嚴具,須幢蓋與幢蓋,須伎樂與

伎樂,須臥具與臥具,須燈明與燈明,

須牀座與牀座,隨諸所須種種資具,

隨時隨處,皆悉施與,如自所行,教他

亦爾.如是施已,持此善根,與諸有情,

平等共有,迴向所求嚴淨佛土,令速

圓滿利樂有情.善現,是菩薩摩訶薩,

自行淨戒波羅蜜多,亦教他行淨戒

波羅蜜多,自行安忍波羅蜜多,亦教

他行安忍波羅蜜多,自行精進波羅

蜜多,亦教他行精進波羅蜜多,自行

靜慮波羅蜜多,亦教他行靜慮波羅

蜜多,自行般若波羅蜜多,亦教他行

般若波羅蜜多.是菩薩摩訶薩,作此

事已,持是善根,與諸有情,平等共有,

迴向所求嚴淨佛土,令速圓滿利樂

有情.

大般若波羅蜜多經卷第三百九十三

戊戌歲高麗國大藏都監奉

勅彫造

大般若波羅蜜多經卷第三百九十四 霜

三藏法師玄奘奉 詔譯

初分嚴淨佛土品第七十二之二

復次,善現,有菩薩摩訶薩,以通願力,

盛滿三千大千世界,上妙七寶,施佛、

法、僧,施已歡喜,發弘誓願:我持如是

所種善根,與諸有情,平等共有,迴向

所求嚴淨佛土,當令我土七寶莊嚴,

一切有情,隨意受用種種珍寶,而無

染著復次善現有菩薩摩訶薩以通

願力,擊奏無量天上、人中,諸妙音樂,

供養三寶及佛制多,供已歡喜,發弘

誓願:我持如是所種善根,與諸有情,

平等共有,迴向所求嚴淨佛土,當令

我土,常奏如是上妙樂音,有情聞之,

身心悅預而無染著.復次,善現,有菩

薩摩訶薩,以通願力,盛滿三千大千

世界人中、天上,諸妙香花,供養三寶

及佛制多,供已歡喜,發弘誓願:我持

如是所種善根,與諸有情,平等共有,

迴向所求嚴淨佛土,當令我土,常有

如是諸妙香花,有情受用,身心悅預

而無染著.復次,善現,有菩薩摩訶薩,

以通願力,營辦百味上妙飮食,供養

諸佛、獨覺、聲聞及諸菩薩摩訶薩衆,

供已歡喜,發弘誓願:我持如是所種

善根,與諸有情,平等共有,迴向所求

嚴淨佛土,當得無上正等覺時,令我

土中諸有情類,皆食如是百味飮食,

資悅身心而無染著.復次,善現,有菩

薩摩訶薩,以通願力,營辦種種天上、

人中,上妙塗香,細軟衣服,奉施諸佛、

獨覺、聲聞及諸菩薩摩訶薩衆,或復

施法幷佛制多,施已歡喜,發弘誓願:

我持如是所種善根,與諸有情,平等

共有,迴向所求嚴淨佛土,當得無上

正等覺時,令我土中諸有情類,常得

如是衣服、塗香,隨意受用而無染著.

復次,善現,有菩薩摩訶薩,以通願力,

嚴辦種種人中、天上,隨意所生上妙

色、聲、香、味、觸境,供養諸佛及佛制多、

獨覺、聲聞幷諸菩薩,施餘生類,歡喜

踊躍,發弘誓願:我持如是所種善根,

與諸有情,平等共有,迴向所求嚴淨

佛土,當得無上正等覺時,令我土中

諸有情類,隨心所樂,上妙色、聲、香、味、

觸境,應念而至,歡喜受用而無染著.

復次,善現,有菩薩摩訶薩,修行般若

波羅蜜多,發弘誓願,精勤勇猛,自住

內空,亦勸他住內空,自住外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空,亦勸

他住外空乃至無性自性空.作此事

已,復發願言:當得無上正等覺時,令

我土中諸有情類,皆不遠離內空乃

至無性自性空.復次,善現,有菩薩摩

訶薩,修行般若波羅蜜多,發弘誓願,

精勤勇猛,自修四念住,亦勸他修四

念住,自修四正斷、四神足、五根、五力、

七等覺支、八聖道支,亦勸他修四正

斷乃至八聖道支.作此事已,復發願

言:當得無上正等覺時,令我土中諸

有情類,皆不遠離四念住乃至八聖

道支.

復次,善現,有菩薩摩訶薩,修行般若

波羅蜜多,發弘誓願,精勤勇猛,自住

苦聖諦,亦勸他住苦聖諦,自住集、滅

道聖諦,亦勸他住集、滅、道聖諦.作此

事已,復發願言,當得無上正等覺時,

令我土中諸有情類,皆不遠離苦聖

諦,集、滅、道聖諦.復次,善現,有菩薩摩

訶薩,修行般若波羅蜜多,發弘誓願,

精勤勇猛,自修四靜慮,亦勸他修四

靜慮,自修四無量、四無色定,亦勸他

修四無量、四無色定.作此事已,復發

願言:當得無上正等覺時,令我土中

諸有情類,皆不遠離四靜慮、四無量、

四無色定.復次,善現,有菩薩摩訶薩,

修行般若波羅蜜多,發弘誓願,精勤

勇猛,自修八解脫,亦勸他修八解脫,

自修八勝處、九次第定、十遍處,亦勸

他修八勝處、九次第定、十遍處.作此

事已,復發願言:當得無上正等覺時,

令我土中諸有情類,皆不遠離八解

脫乃至十遍處.復次,善現,有菩薩摩

訶薩,修行般若波羅蜜多,發弘誓願,

精勤勇猛,自修陁羅尼門,亦勸他修

陁羅尼門,自修三摩地門,亦勸他修

三摩地門.作此事已,復發願言:當得

無上正等覺時,令我土中諸有情類,

皆不遠離陁羅尼門、三摩地門.復次,

善現,有菩薩摩訶薩,修行般若波羅

蜜多,發弘誓願,精勤勇猛,自修空解

脫門,亦勸他修空解脫門,自修無相、

無願解脫門,亦勸他修無相、無願解

脫門.作此事已,復發願言:當得無上

正等覺時,令我土中諸有情類,皆不

遠離空解脫門,無相、無願解脫門.復

次,善現,有菩薩摩訶薩,修行般若波

羅蜜多,發弘誓願,精勤勇猛,自修極

喜地,亦勸他修極喜地,自修離垢地、

發光地、焰慧地、極難勝地、現前地、遠

行地、不動地、善慧地、法雲地,亦勸他

修離垢地乃至法雲地.作此事已,復

發願言:當得無上正等覺時,令我土

中諸有情類,皆不遠離極喜地乃至

法雲地.復次,善現,有菩薩摩訶薩,修

行般若波羅蜜多,發弘誓願,精勤勇

猛,自修五眼,亦勸他修五眼,自修六

神通,亦勸他修六神通.作此事已,復

發願言:當得無上正等覺時,令我土

中諸有情類,皆不遠離五眼、六神通.

復次,善現,有菩薩摩訶薩,修行般若

波羅蜜多,發弘誓願,精勤勇猛,自修

佛十力,亦勸他修佛十力,自修四無

所畏、四無礙解、大慈、大悲、大喜、大捨、

十八佛不共法,亦勸他修四無所畏

乃至十八佛不共法.作此事已,復發

願言:當得無上正等覺時,令我土中

諸有情類,皆不遠離佛十力乃至十

八佛不共法.復次,善現,有菩薩摩訶

薩,修行般若波羅蜜多,發弘誓願,精

勤勇猛,自修三十二大士相,亦勸他

修三十二大士相,自修八十隨好,亦

勸他修八十隨好.作是事已,復發願

言:當得無上正等覺時,令我土中諸

有情類,皆不遠離三十二大士相、八

十隨好,復次,善現,有菩薩摩訶薩,修

行般若波羅蜜多,發弘誓願,精勤勇

猛,自修無忘失法,亦勸他修無忘失

法,自修恒住捨性,亦勸他修恒住捨

性.作是事已,復發願言:當得無上正

等覺時,令我土中諸有情類,皆不遠

離無忘失法、恒住捨性.

復次,善現,有菩薩摩訶薩,修行般若

波羅蜜多,發弘誓願,精勤勇猛,自修

一切智,亦勸他修一切智,自修道相

智、一切相智,亦勸他修道相智、一切

相智.作此事已,復發願言:當得無上

正等覺時,令我土中諸有情類,皆不

遠離一切智、道相智、一切相智.復次,

善現,有菩薩摩訶薩,修行般若波羅

蜜多,發弘誓願,精勤勇猛,自修一切

菩薩摩訶薩行,亦勸他修一切菩薩

摩訶薩行,自修諸佛無上正等菩提,

亦勸他修諸佛無上正等菩提.作是

事已,復發願言:當得無上正等覺時,

令我土中諸有情類,皆不遠離一切

菩薩摩訶薩行,諸佛無上正等菩提.

善現,是諸菩薩摩訶薩,修行般若波

羅蜜多,由此行願,便能嚴淨所求佛

土.善現,是諸菩薩摩訶薩,隨爾所時,

行菩提道,應得圓滿所起行願,卽爾

所時,精勤修學.由此因緣,自能成就

一切善法,亦能令他漸次成就一切

善法.自能修得殊勝相好所莊嚴身,

亦能令他漸次修得殊勝相好所莊

嚴身.由廣大福,所攝受故.善現,是諸

菩薩摩訶薩,各於所求嚴淨佛土,證

得無上正等覺時,所化有情,亦生彼

土,共受淨土大乘法樂.善現,是諸菩

薩摩訶薩,應修如是嚴淨佛土,謂彼

土中,常不聞有三種惡趣,亦不聞有

諸惡見趣,亦不聞有貪瞋癡毒,亦不

聞有男女形相,亦不聞有聲聞、獨覺,

亦不聞有苦、無常等,亦不聞有攝受

資具,亦不聞有我、我所執,亦不聞有

隨眠、纏結,亦不聞有顚倒、執著,亦不

聞有安立諸果,分位差別,但聞說空、

無相、無願、無生、無滅、無性等聲,謂隨

有情所樂差別,於樹林等,內外物中,

常有微風,互相衝擊,發起種種微妙

音聲.彼音聲中,說一切法,皆無自性

無性故空,空故無相,無相故無願,無

願故無生,無生故無滅.是故諸法,本

來寂靜,自性涅槃,若佛出世,若不出

世,法相常爾,彼佛土中諸有情類,若

晝若夜,若行若立,若坐若臥,常聞如

是說法之聲.善現,是諸菩薩摩訶薩,

各於所住嚴淨佛土,證得無上正等

覺時,十方如來應正等覺,皆共稱讚

彼,彼佛名.若諸有情,得聞如是所讚

佛名,定於無上正等菩提,得不退轉.

善現,是諸菩薩摩訶薩,各於所住嚴

淨佛土,證得無上正等覺時,爲諸有

情,宣說正法.有情聞已,必不生疑,謂

爲是法,爲是非法.所以者何?彼有情

類,了達諸法,皆卽眞如、法界、法性、不

虛妄性、不變異性,一切是法,無非法

者.善現是諸菩薩摩訶薩,皆能嚴淨

如是佛土.

復次,善現,是諸菩薩摩訶薩,有所化

生,具不善根,未於諸佛、菩薩、獨覺及

聲聞所種諸善根,爲諸惡友所攝受

故,離善友故,不聞正法,常爲種種我、

有情見及諸見趣之所執藏,墮在斷

常二邊偏執.是諸有情,自起邪執,亦

常教他,令起邪執,於佛起非佛想,於

非佛起佛想,於法起非法想,於非法

起法想,於僧起非僧想,於非僧起僧

想.由是因緣,誹毀正法.謗正法故,身

壞命終,墮諸惡趣,生地獄中,受諸劇

苦.是諸菩薩摩訶薩,各於自土,證得

無上正等覺已,見彼有情,沈淪生死,

受無量苦,以神通力,方便教化,令捨

惡見,住正見中,從地獄出,生於人趣,

生人趣已,復以種種神通,方便教化,

令住正定聚中.由此畢竟不墮惡趣,

復令修習殊勝行願,命終得生嚴淨

佛土,受用淨土大乘法樂.善現,是諸

菩薩摩訶薩,皆能如是嚴淨佛土.由

所居土,極淸淨故,生彼有情,於一切

法,不起虛妄,猶豫分別,謂此是世閒

法,此是出世閒法,此是有漏法,此是

無漏法,此是有爲法,此是無爲法.如

是種種猶豫分別,畢竟不起.由此因

緣,彼有情類,定得無上正等菩提.善

現,如是菩薩摩訶薩,嚴淨佛土.

初分淨土方便品第七十三之一

爾時,具壽善現白佛言:世尊,是諸菩

薩摩訶薩,爲住正性定聚,爲住不定

聚耶?佛言:善現,是諸菩薩摩訶薩,皆

住正性定聚,非不定聚.具壽善現復

白佛言:世尊,是諸菩薩摩訶薩,爲住

何等正性定聚,爲聲聞乘,爲獨覺乘,

爲佛乘耶?佛言:善現,是諸菩薩摩訶

薩,皆住佛乘正性定聚,非住二乘正

性定聚.具壽善現復白佛言:世尊,是

諸菩薩摩訶薩,爲何時,住正性定聚,

初發心耶?不退位耶?最後身耶?佛言:

善現,是菩薩摩訶薩,若初發心,若

不退位,若最後身,皆住菩薩正性定

聚.具壽善現復白佛言:世尊,住正性

定聚諸菩薩摩訶薩,爲復墮於諸惡

趣不?佛言:善現,住正性定聚諸菩薩

摩訶薩,決定不復墮諸惡趣.復告善

現:於汝意云何?諸第八者若預流,若

一來,若不還,若阿羅漢,若獨覺,爲有

復墮惡趣者不?善現答言:不也,世尊.

不也,善逝.佛言:善現,住正性定聚諸

菩薩摩訶薩,亦復如是,決定不復墮

諸惡趣.何以故?善現,是諸菩薩摩訶

薩,從初發心,修行布施波羅蜜多,修

行淨戒、安忍、精進、靜慮、般若波羅蜜

多,安住內空,安住外空、內外空、空空、

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空,修行四念住,

修行四正斷、四神足、五根、五力、七等

覺支、八聖道支,安住苦聖諦,安住集、

滅、道聖諦,修行四靜慮,修行四無量、

四無色定,修行八解脫,修行八勝處、

九次第定、十遍處,修行陁羅尼門,修

行三摩地門,修行空解脫門,修行無

相、無願解脫門,修行極喜地,修行離

垢地、發光地、焰慧地、極難勝地、現前

地、遠行地、不動地、善慧地、法雲地,修

行五眼,修行六神通,修行佛十力,修

行四無所畏、四無礙解、大慈、大悲、大

喜、大捨、十八佛不共法,修行無忘失

法,修行恒住捨性,修行一切智,修行

道相智、一切相智,修行一切菩薩摩

訶薩行,修行諸佛無上正等菩,提伏

斷一切惡不善法.善現,由此因緣,是

諸菩薩摩訶薩,復墮惡趣,無有是處.

是諸菩薩摩訶薩,若生長壽天,亦無

是處,謂於彼處,諸勝善法,不得現行.

是諸菩薩摩訶薩,若生邊鄙,或生達

絮篾戾車中,無有是處,謂於彼處,不

能修行殊勝善法,多起惡見,不信因

果,常樂習,行諸穢惡業,不聞佛名、法

名、僧名,亦無四衆,謂苾芻衆,苾芻尼

衆、近事男衆、近事女衆.是諸菩薩摩

訶薩,若生邪見家,無有是處,謂生彼

家,執著種種諸惡見趣,撥無妙行惡

行及果,不修諸善,樂作諸惡.善現,初

發無上正等覺心,諸菩薩摩訶薩,求

趣無上正等菩提,以勝意樂,受行十

種不善業道,無有是處.

爾時,具壽善現白佛言:世尊,若菩薩

摩訶薩,從初發心,成就如是善根功

德,於諸惡處,不復受生.何故世尊,每

爲衆說自本生事,若百若千,於中亦

有生諸惡處,爾時善根,爲何所在?佛

告善現:非菩薩摩訶薩,由不淨業,受

惡趣身.但爲利樂諸有情類,由故思

願,而受彼身.善現,諸阿羅漢、獨覺,豈

有方便善巧,如菩薩摩訶薩,成就如

是方便善巧,受傍生身?有獵者來,欲

爲損害,便起無上安忍、慈悲,欲令彼

人,得利樂故,自捨身命而不害彼.善

現,由是因緣,當知菩薩摩訶薩,爲欲

饒益諸有情故,爲大慈悲,速圓滿故,

雖現受種種傍生之身,而不爲傍生

過失所染.具壽善現復白佛言:世尊,

諸菩薩摩訶薩,住何善法,爲欲利樂

諸有情故,受如是身?佛告善現:諸菩

薩摩訶薩,有何善法,不應圓滿?善現,

諸菩薩摩訶薩,爲得無上正等菩提,

一切善法,皆應圓滿.善現,諸菩薩摩

訶薩,從初發心,乃至安坐妙菩提座,

於其中閒,無有善法,不應圓滿,要具

圓滿一切善法,方得無上正等菩提.

若一善法,未能圓滿,而得無上正等

菩提,無有是處.是故善現,諸菩薩摩

訶薩,從初發心,乃至安坐妙菩提座,

於其中閒,常學圓滿一切善法,學已,

當得一切相智,永斷一切習氣相續,

證得無上正等菩提.

時,具壽善現白佛言:世尊,云何菩薩

摩訶薩,成就如是一切白淨聖無漏

法,而生惡趣,受傍生身?佛言:善現,於

意云何?如來,成就一切白淨無漏法

不?善現答言:如是,世尊.如是,善逝.如

來,成就一切白淨無漏之法.佛言:善

現,於意云何?如來,化作傍生趣身,饒

益有情,作佛事不?善現答言:如是,世

尊.如是,善逝.如來,化作傍生趣身,饒

益有情,作諸佛事.佛言:善現,於意云

何?如來,化作傍生身時,是實傍生,受

彼苦不?善現答言:不也,世尊.不也,善

逝.如來,化作傍生身時,非實傍生,不

受彼苦.佛告善現:諸菩薩摩訶薩,亦

復如是.雖成就一切白淨無漏法,而

爲成熟諸有情故,方便善巧,受傍生

身,由受彼身,如應成熟諸有情類.復

次,善現,於意云何?有阿羅漢,諸漏永

盡,能化作身,起諸事業,由彼事業,生

他喜不?善現答言:如是,世尊.如是,善

逝.有阿羅漢,諸漏永盡,能化作身,起

諸事業,由彼事業,令他生喜.佛告善

現:諸菩薩摩訶薩,亦復如是.雖成就

一切白淨無漏法,而爲利樂諸有情

故,方便善巧,受惡趣身,如應成熟諸

有情類,雖受彼身,而不同彼受諸苦

惱,亦復不爲彼趣過失之所雜染.復

次,善現,於意云何?有巧幻師或彼弟

子,幻作種種象馬等事,令諸人見,歡

喜踊躍,於彼有實,象馬等不?善現答

言:不也,世尊.不也,善逝.於彼實無象

馬等事.佛告善現:諸菩薩摩訶薩,亦

復如是.雖成就一切白淨無漏法,而

爲饒益諸有情故,現受種種傍生等

身,雖受彼身而實非彼,亦不爲彼過

所染污.

時,具壽善現白佛言:世尊,諸菩薩摩

訶薩,方便善巧,如是廣大.雖成就白

淨無漏聖智,而爲有情故,受種種身,

隨其所宜,現作饒益.世尊,諸菩薩摩

訶薩,安住何等白淨勝法,能作如是、

方便善巧,雖受種種傍生等身,而不

爲彼過失所染?佛告善現:諸菩薩摩

訶薩,安住般若波羅蜜多,能作如是

方便善巧,雖往十方無量殑伽沙等

世界,現種種身,利益安樂彼有情類,

而於其中,不生染著.何以故?善現,是

菩薩摩訶薩,於一切法,都無所得,謂

都不得能染,所染及染因緣.何以故?

以一切法,自性空故.善現,空不能染

著空,空亦不能染著餘法,亦無餘法,

能染著空.所以者何?空中空性,尚不

可得,況有餘法而可得者?善現,如是

名爲不可得空.諸菩薩摩訶薩,安住

此中,能證無上正等菩提.

爾時,具壽善現白佛言:世尊,諸菩薩

摩訶薩,爲但安住如是般若波羅蜜

多,能作如是方便善巧,爲亦住餘法

耶?佛告善現:豈有餘法,不入般若波

羅蜜多,云何復疑爲住餘法?世尊,如

是般若波羅蜜多,若自性空,云何般

若波羅蜜多,攝一切法?世尊,非於空

中,可說有法攝與不攝.善現,豈不諸

法,自性皆空!如是,世尊.如是,善逝.善

現,若一切法,自性皆空,豈不空中攝

一切法!

爾時,具壽善現白佛言:世尊,云何菩

薩摩訶薩,修行般若波羅蜜多時,住

一切法自性空中,引發神通波羅蜜

多,諸菩薩摩訶薩,住是神通波羅蜜

多,能往十方無量殑伽沙等世界,供

養諸佛,聽受正法,於諸佛所,種諸善

根?佛告善現:若菩薩摩訶薩,修行般

若波羅蜜多時,遍觀十方無量殑伽

沙等世界及諸佛衆,幷所說法自性

皆空,唯有世俗假說名字.如是世俗

假說名字,亦自性空.善現,若十方界

及諸佛衆幷所說法,假說名字,自性

不空,則所說空,應不周遍.以所說空,

非不周遍故,一切法,自性皆空.善現,

是菩薩摩訶薩,修行般若波羅蜜多

時,由遍觀空,方便善巧,便能引發殊

勝神通波羅蜜多.住此神通波羅蜜

多,復能引發天眼、天耳、神境、他心、宿

住、隨念及知漏盡殊勝通慧.善現,諸

菩薩摩訶薩,非離神通波羅蜜多,有

能自在,成熟有情,嚴淨佛土,證得無

上正等菩提.善現,是故神通波羅蜜

多,是菩提道.諸菩薩摩訶薩,皆依此

道,求趣無上正等菩提.於求趣時,能

自圓滿一切善法,亦能令他修諸善

法.雖作是事而於善法,不生執著.所

以者何?是菩薩摩訶薩,知諸善法,自

性皆空,非自性空,有所執著.若有執

著,則有愛味,由無執著,亦無愛味,自

性空中,無愛味故.

善現,是菩薩摩訶薩,修行般若波羅

蜜多時,住勝神通波羅蜜多,引發天

眼淸淨過人,用是天眼,觀一切法皆

自性空.善現,是菩薩摩訶薩,見一切

法自性空故,不依法相,造作諸業,雖

爲有情,說如是法,而亦不得諸有情

相及彼施設.善現,是菩薩摩訶薩,以

無所得,而爲方便,引發神通波羅蜜

多,用是神通波羅蜜多,能作悲願神

通作事.善現,是菩薩摩訶薩,用極淸

淨過人天眼,能見十方無量殑伽沙

等世界,見已,引發神境智通,往彼饒

益諸有情類,或以布施波羅蜜多,而

爲饒益,或以淨戒、安忍、精進、靜慮、般

若波羅蜜多,而爲饒益,或以四念住,

而爲饒益,或以四正斷、四神足、五根、

五力、七等覺支、八聖道支,而爲饒益,

或以四靜慮,而爲饒益,或以四無量、

四無色定,而爲饒益,或以八解脫,而

爲饒益,或以八勝處、九次第定、十遍

處,而爲饒益,或以聲聞法,而爲饒益,

或以獨覺法,而爲饒益,或以菩薩法,

而爲饒益,或以諸佛法,而爲饒益.善

現,是菩薩摩訶薩,於十方界,若見有

情多慳貪者,深生憐愍,說如是法:汝

等有情,當行布施.諸慳貪者,受貧窮

苦,由貧窮故,無有威德.尚不自益,況

能益他!是故汝等,當勤布施,旣自安

樂,亦安樂他,勿以貧窮,互相食噉.俱

不解脫諸惡趣苦.善現,是菩薩摩訶

薩,於十方界,若見有情毀淨戒者,深

生憐愍,說如是法:汝等有情,當持淨

戒.諸破戒者,受惡趣苦,破戒之人,無

有威德,尚不自益況能益他!破戒因

緣,或生地獄,受苦異熟,或生傍生,受

苦異熟,或生鬼界,受苦異熟.汝等若

墮諸惡趣中,受苦異熟,尚不自救,況

能救他!是故汝等,當持淨戒,不應容

納破戒之心.經剎那頃,況經多時,勿

縱自心,後生憂悔.善現,是菩薩摩訶

薩,於十方界,若見有情,更相瞋忿,展

轉結恨,互相損惱,深生憐愍,說如是

法:汝等有情,當修安忍,勿相瞋忿,結

恨相害,諸瞋恨心,不順善法,增長惡

法,招現衰損.汝等,由此瞋恨心故,身

壞命終,當墮地獄、傍生、鬼界,受諸劇

苦.是故汝等,不應容納瞋恨之心,經

剎那頃,何況令其多時相續?汝等今

者,應起慈心,展轉相緣,作饒益事.善

現,是菩薩摩訶薩,於十方界,若見有

情,懶惰懈怠,深生憐愍,說如是法:汝

等有情,當勤精進,勿於善法,懶墮懈

怠.諸懈怠者,於諸善法及諸勝事,皆

不能成.汝等由斯,當墮地獄、傍生、鬼

界,受無量苦.是故汝等,不應容納此

懈怠心,經剎那頃,何況令其長時相

續!善現,是菩薩摩訶薩,於十方界,若

見有情,失念散亂,心不寂靜,深生憐

愍,說如是法:汝等有情,當修靜慮,勿

生失念散亂之心!如是之心,不順善

法,增長惡法,招現衰損.汝等由此,身

壞命終,當墮地獄、傍生、鬼界,受無量

苦.是故汝等,不應容納失念散亂相

應之心,經剎那頃,何況令其長時相

續!善現,是菩薩摩訶薩,於十方界,若

見有情,愚癡惡慧,深生憐愍,說如是

法:汝等有情,當修勝慧,勿起惡慧!起

惡慧者,於諸善趣,尚不能往,況得解

脫!汝等由此,惡慧因緣,當墮地獄、傍

生、鬼界,受無量苦.是故汝等,不應容

納愚癡惡慧相應之心,經剎那頃,何

況令其長時相續!善現,是菩薩摩訶

薩,於十方界,若見有情,多貪欲者,深

生憐愍,方便教導,令修不淨觀;若見

有情,多瞋恚者,深生憐愍,方便教導,

令修慈悲觀;若見有情,愚癡多者,深

生憐愍,方便教導,令修緣起觀;若見

有情,我慢多者,深生憐愍,方便教導,

令修界分別觀;若見有情,尋伺多者,

深生憐愍,方便教導,令修持息念觀;若

見有情,行邪道者,深生憐愍,方便教

導,令入正道.謂聲聞道,或獨覺道,或

如來道,方便爲彼,說如是法:汝等所

執自性,皆空非空法中,可有所執!以

無所執,爲空相故.

如是善現,諸菩薩摩訶薩,修行般若

波羅蜜多時,要住神通波羅蜜多,方

能自在,宣說正法,利益安樂諸有情

類.善現,若菩薩摩訶薩,遠離神通波

羅蜜多,不能自在宣說正法,與諸有

情,作饒益事.善現,如鳥無翅,不能自

在飛翔虛空,遠有所至.諸菩薩摩訶

薩,亦復如是.若無神通波羅蜜多,不

能自在宣說正法,與諸有情,作饒益

事.是故善現,諸菩薩摩訶薩,修行般

若波羅蜜多時,應引發神通波羅蜜

多,若引發神通波羅蜜多,則能隨意

宣說正法,利益安樂諸有情類.善現,

是菩薩摩訶薩,以最淸淨過人天眼,

遍觀十方無量殑伽沙等世界,及觀

生彼諸有情類,見已引發神境智通,

經須臾頃,往到彼界,以他心智,如實

了知彼諸有情心、心所法,隨其所宜,

爲說法要,謂說布施,或說淨戒,或說

安忍,或說精進,或說靜慮,或說般若,

或說四念住,或說四正斷、四神足、五

根、五力、七等覺支、八聖道支,或說四

靜慮,或說四無量、四無色定,或說八

解脫,或說八勝處、九次第定、十遍處,

或說陁羅尼門,或說三摩地門,或說

空解脫門,或說無相、無願解脫門,或

說內空,或說外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空,或說苦聖諦,或說

集、滅、道聖諦,或說因緣,或說等無閒

緣、所緣緣、增上緣,或說從緣所生諸

法,或說無明,或說行、識、名色、六處、觸、

受、愛、取、有、生、老死愁歎苦憂惱,或說

蘊處界,或說聲聞道,或說獨覺道,或

說菩薩道,或說菩提,或說涅槃,令彼

有情,聞是法已,皆得殊勝利益安樂.

善現,是菩薩摩訶薩,以最淸淨過人

天耳,能聞一切人非人聲,由此天耳,

能聞十方無量殑伽沙等世界諸佛

說法,聞已無倒,皆能受持,爲諸有情,

如實宣說,或說布施,或說淨戒,或說

安忍,或說精進,或說靜慮,或說般若,

如是乃至或說涅槃,令彼有情,聞是

法已,皆得殊勝利益安樂.善現,是菩

薩摩訶薩,以最淸淨他心智通,如實

了知諸有情類心、心所法,隨其所宜,

爲說法要,謂說布施,或說淨戒,或說

安忍,或說精進,或說靜慮,或說般若,

如是乃至或說涅槃,令彼有情,聞是

法已,皆得殊勝利益安樂.善現,是菩

薩摩訶薩,以淨宿住隨念智通,能憶

自他諸本生事,由此宿住隨念智通,

如實念知過去諸佛及弟子衆名等

差別,若諸有情,樂聞過去諸宿住事,

而得益者,便爲宣說諸宿住事.因此

方便,爲說正法,謂說布施,或說淨,戒

或說安忍,或說精進,或說靜慮,或說

般若,如是乃至或說涅槃,令彼有情,

聞是法已,皆得殊勝利益安樂.善現,

是菩薩摩訶薩,以極迅速神境智通,

往到十方無量殑伽沙等世界,親近

供養諸佛世尊,於諸佛所,植衆德本,

還歸本土,爲諸有情,宣說他方種種

勝事.因斯方便,爲說正法,謂說布施,

或說淨戒,或說安忍,或說精進,或說

靜慮,或說般若,如是乃至或說涅槃,

令彼有情,聞是法已,皆得殊勝利益

安樂.善現,是菩薩摩訶薩,以隨所得

漏盡智通,如實了知諸有情類漏盡

未盡,亦如實知漏盡方便,爲未盡者,

宣說法要,謂說布施,或說淨戒,或說

安忍,或說精進,或說靜慮,或說般若,

如是乃至或說涅槃,令彼有情,聞是

法已,皆得殊勝利益安樂.如是善現,

諸菩薩摩訶薩,修行般若波羅蜜多

時,應引發神通波羅蜜多.是菩薩摩

訶薩,修習神通波羅蜜多,得圓滿故,

隨意所樂,受種種身,不爲苦樂過失

所染,如佛化身.雖能施作種種事業,

而不爲彼苦樂過失之所雜染.善現,

諸菩薩摩訶薩,修行般若波羅蜜多

時,應遊戲神通波羅蜜多,若遊戲神

通波羅蜜多,則能成熟有情,嚴淨佛

土,速證無上正等菩提.善現,若菩薩

摩訶薩,不成熟有情,嚴淨佛土,終不

能得所求無上正等菩提.何以故?善

現,諸菩薩摩訶薩菩提資糧,若未具

者,必不能得所求無上正等菩提.

大般若波羅蜜多經卷第三百九十四

戊戌歲高麗國大藏都監奉

勅雕造

大般若波羅蜜多經卷第三百九十五 霜

三藏法師玄奘奉 詔譯

初分淨土方便品第七十三之二

爾時,具壽善現白佛言:世尊,何等名

爲菩薩摩訶薩菩提資糧,諸菩薩摩

訶薩,要具如是菩提資糧,乃能證得

所求無上正等菩提?佛告善現:一切

善法,皆是菩薩摩訶薩菩提資糧.諸

菩薩摩訶薩,要具如是菩提資糧,乃

能證得所求無上正等菩提.具壽善

現復白佛言:世尊,何等名爲一切善

法,諸菩薩摩訶薩,成就如是諸善法

故,證得無上正等菩提?佛告善現:諸

菩薩摩訶薩,從初發心,修行布施波

羅蜜多,修行淨戒、安忍、精進、靜慮、般

若波羅蜜多,於中都無分別執著,謂

作是念:此是施等,由此爲此而修施

等,是三分別執著皆無.知一切法,自

性空故.由是所修波羅蜜多,能自饒

益,亦能饒益一切有情,令出生死,得

涅槃故,說爲善法,亦名菩薩菩提資

糧,亦名菩薩摩訶薩道.過去、未來、現

在菩薩摩訶薩衆,行此道故,已得當

得,今得無上正等菩提,亦令有情,已

當今,度生死大海,證涅槃樂.善現,諸

菩薩摩訶薩,從初發心,修行四念住,

修行四正斷、四神足、五根、五力、七等

覺支、八聖道支,於中,都無分別執著,

謂作是念:此是四念住等,由此爲此,

而修四念住等,是三分別執著皆無,

知一切法自性空故.由是所修四念

住等,能自饒益,亦能饒益一切有情,

令出生死,得涅槃故,說爲善法,亦名

菩薩菩提資糧,亦名菩薩摩訶薩道,

過去、未來、現在菩薩摩訶薩衆,行此

道故,已得當得,今得無上正等菩提,

亦令有情,已當今,度生死大海,證涅

槃樂.善現,諸菩薩摩訶薩,從初發心,

安住內空,安住外空、內外空、空空、大

空、勝義空、有爲空、無爲空、畢竟空、無

際空、散空、無變異空、本性空、自相空、

共相空、一切法空、不可得空、無性空、

自性空、無性自性空,於中,都無分別

執著,謂作是念:此是內空等,由此爲

此,而住內空等,是三分別執著皆無.

知一切法,自性空故,由是所住內空

等,能自饒益,亦能饒益一切有情,令

出生死,得涅槃故,說爲善法,亦名菩

薩菩提資糧,亦名菩薩摩訶薩道.過

去、未來、現在菩薩摩訶薩衆,行此道

故,已得當得今得無上正等菩提,亦

令有情,已當今,度生死大海,證涅槃

樂.善現,諸菩薩摩訶薩,從初發心,安

住苦聖諦,安住集、滅、道聖諦,於中,都

無分別執著,謂作是念:此是苦聖諦

等,由此爲此而住苦聖諦等,是三分

別執著皆無.知一切法,自性空故,由

是所住苦聖諦等,能自饒益,亦能饒

益一切有情,令出生死,得涅槃故,說

爲善法,亦名菩薩菩提資糧,亦名菩

薩摩訶薩道.過去、未來、現在菩薩摩

訶薩衆,行此道故,已得當得,今得無

上正等菩提,亦令有情,已當今,度生

死大海,證涅槃樂.善現,諸菩薩摩訶

薩,從初發心,修行四靜慮,修行四無

量、四無色定,於中,都無分別執著,謂

作是念:此是四靜慮等,由此爲此,而

修四靜慮等,是三分別執著皆無.知

一切法,自性空故,由是所修四靜慮

等,能自饒益,亦能饒益一切有情,令

出生死,得涅槃故,說爲善法,亦名菩

薩菩提資糧,亦名菩薩摩訶薩道.過

去、未來、現在菩薩摩訶薩衆,行此道

故,已得當得,今得無上正等菩提,亦

令有情,已當今,度生死大海,證涅槃

樂.善現,諸菩薩摩訶薩,從初發心,修

行八解脫,修行八勝處、九次第定、十

遍處,於中,都無分別執著,謂作是念:

此是八解脫等,由此爲此,而修八解

脫等,是三分別執著皆無.知一切法

自性空故,由是所修八解脫等,能自

饒益,亦能饒益一切有情,令出生死,

得涅槃故,說爲善法,亦名菩薩菩提

資糧,亦名菩薩摩訶薩道.過去、未來、

現在菩薩摩訶薩衆,行此道故,已得

當得,今得無上正等菩提,亦令有情,

已當今,度生死大海,證涅槃樂.善現,

諸菩薩摩訶薩,從初發心,修行陁羅

尼門,修行三摩地門,於中,都無分別

執著,謂作是念:此是陁羅尼門等,由

此爲此,而修陁羅尼門等,是三分別

執著皆無.知一切法,自性空故,由是

所修陁羅尼門等,能自饒益,亦能饒

益一切有情,令出生死,得涅槃故,說

爲善法,亦名菩薩菩提資糧,亦名菩

薩摩訶薩道.過去、未來、現在菩薩摩

訶薩衆,行此道故,已得當得,今得無

上正等菩提,亦令有情,已當今,度生

死大海,證涅槃樂.善現,諸菩薩摩訶

薩,從初發心,修行空解脫門,修行無

相、無願解脫門,於中,都無分別執著,

謂作是念:此是空解脫門等,由此爲

此,而修空解脫門等,是三分別執著

皆無.知一切法,自性空故,由是所修

空解脫門等,能自饒益,亦能饒益一

切有情,令出生死,得涅槃故,說爲善

法,亦名菩薩菩提資糧,亦名菩薩摩

訶薩道.過去、未來、現在菩薩摩訶薩

衆,行此道故,已得當得今得無上正

等菩提,亦令有情,已當今,度生死大

海,證涅槃樂.善現,諸菩薩摩訶薩,從

初發心,修行極喜地,修行離垢地、發

光地、焰慧地、極難勝地、現前地、遠行

地、不動地、善慧地、法雲地,於中,都無

分別執著,謂作是念:此是極喜地等,

由此爲此,而修極喜地等,是三分別

執著皆無.知一切法,自性空故,由是

所修極喜地等,能自饒益,亦能饒益

一切有情,令出生死,得涅槃故,說爲

善法,亦名菩薩菩提資糧,亦名菩薩

摩訶薩道,過去、未來、現在菩薩摩

訶薩衆,行此道故,已得當得今得無

上正等菩提,亦令有情,已當今,度生

死大海,證涅槃樂.善現,諸菩薩摩訶

薩,從初發心,修行五眼,修行六神通,

於中,都無分別執著,謂作是念:此是

五眼等,由此爲此而修五眼等,是三

分別執著皆無.知一切法,自性空故,

由是所修五眼等,能自饒益,亦能饒

益一切有情,令出生死,得涅槃故,說

爲善法,亦名菩薩菩提資糧,亦名菩

薩摩訶薩道,過去、未來、現在菩薩摩

訶薩衆,行此道故,已得當得,今得無

上正等菩提,亦令有情,已當今,度生

死大海,證涅槃樂.善現,諸菩薩摩訶

薩,從初發心,修行佛十力,修行四無

所畏、四無㝵解、大慈、大悲、大喜、大捨、

十八佛不共法,於中,都無分別執著,

謂作是念:此是佛十力等,由此爲此

而修佛十力等,是三分別執著皆無.

知一切法,自性空故,由是所修佛十

力等,能自饒益,亦能饒益一切有情,

令出生死,得涅槃故,說爲善法,亦名

菩薩菩提資糧,亦名菩薩摩訶薩道.

過去、未來、現在菩薩摩訶薩衆,行此

道故,已得當得,今得無上正等菩提,

亦令有情,已當今,度生死大海,證涅

槃樂.善現,諸菩薩摩訶薩,從初發心,

修行無忘失法,修行恒住捨性,於中,

都無分別執著,謂作是念:此是無忘

失法等,由此爲此,而修無忘失法等,

是三分別執著皆無.知一切法自性

空故,由是所修無忘失法等,能自饒

益,亦能饒益一切有情,令出生死,得

涅槃故,說爲善法,亦名菩薩菩提資

糧,亦名菩薩摩訶薩道.過去、未來、現

在菩薩摩訶薩衆,行此道故,已得當

得,今得無上正等菩提,亦令有情,已

當今,度生死大海,證涅槃樂.善現,諸

菩薩摩訶薩,從初發心,修行一切智,

修行道相智、一切相智,於中,都無分

別執著,謂作是念:此是一切智等,由

此爲此,而修一切智等,是三分別執

著皆無.知一切法,自性空故,由是所

修一切智等,能自饒益,亦能饒益一

切有情,令出生死,得涅槃故,說爲善

法,亦名菩薩菩提資糧,亦名菩薩摩

訶薩道.過去、未來、現在菩薩摩訶薩

衆,行此道故,已得當得,今得無上正

等菩提,亦令有情,已當今,度生死大

海,證涅槃樂.善現,當知復有無量諸

菩薩衆所修功德,皆名善法,亦名菩

薩菩提資糧,亦名菩薩摩訶薩道.諸

菩薩摩訶薩,要修如是殊勝善法,令

極圓滿,乃能證得一切智智,要已證

得一切智智,乃能無倒轉正法輪,令

諸有情,解脫生死,證得畢竟常樂涅槃.

初分無性自性品第七十四之一

爾時,具壽善現白佛言:世尊,若如是

法,是菩薩法,復何等法,是佛法耶?佛

告善現:汝所問言,若如是法,是菩薩

法,復何等法,是佛法者,善現,卽菩薩

法,亦是佛法.謂諸菩薩摩訶薩,於一

切法,覺一切相.由此,當得一切相智,

永斷一切習氣相續.若諸如來應正

等覺,於一切法,以一剎那,相應妙慧

現等覺已,證得無上正等菩提.善現,

如是菩薩與佛,有異如二聖者,雖俱

是聖,而有行、向、住、果差別.如是善現,

若無閒道中,行於一切法,未離闇障,

未到彼岸,未得自在,未得果時,名爲

菩薩摩訶薩.若解脫道中,行於一切

法,已離闇障,已到彼岸,已得自在,已

得果時,名爲如來應正等覺.善現,是

爲菩薩與佛有異,雖位有異,而法無

別.時,具壽善現白佛言:世尊,若一切

法,自相皆空,自相空中,云何得有種

種差別,謂此是地獄,此是傍生,此是

鬼界,此是天,此是人,此是種姓地,此

是第八地,此是預流,此是一來,此是

不還,此是阿羅漢,此是獨覺,此是菩

薩摩訶薩,此是如來應正等覺?世尊,

如此所說,補特伽羅旣不可得,彼所

造業,亦不可得,如所造業,旣不可得,

彼異熟果,亦不可得.佛告善現:如是

如是.如汝所說.一切法,自相空,自相

空中,無數取趣,無所造業,無異熟果,

差別可得.然諸有情,於一切法,自相

空理,不能盡知.由此因緣,造作諸業,

謂造罪業,或造福業,或造不動業,或

造無漏業.造罪業故,或墮地獄,或墮

傍生,或墮鬼界.造福業故,或生人趣,

或生欲天.造不動業故,或生色界,或

生無色界.造無漏業故,或得聲聞果,

或得獨覺果.若知諸法,自相皆空,或

入菩薩摩訶薩地,或證無上正等菩

提.由此因緣,諸菩薩摩訶薩,修行布

施波羅蜜多,修行淨戒、安忍、精進、靜

慮、般若、方便善巧、妙願、力、智波羅蜜

多,安住內空,安住外空、內外空、空空、

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空,修行四念住,

修行四正斷、四神足、五根、五力、七等

覺支、八聖道支.安住苦聖諦,安住集、

滅、道聖諦.修行四靜慮,修行四無量、

四無色定.修行八解脫,修行八勝處、

九次第定、十遍處.修行陁羅尼門,修

行三摩地門.修行空解脫門,修行無

相、無願解脫門.修行極喜地,修行離

垢地、發光地、焰慧地、極難勝地、現前

地、遠行地、不動地、善慧地、法雲地.修

行五眼,修行六神通.修行佛十力,修

行四無所畏、四無礙解、大慈、大悲、大

喜、大捨、十八佛不共法,修行無忘失

法,修行恒住捨性.修行一切智,修行

道相智、一切相智.

善現,是菩薩摩訶薩,於如是等菩提

分法,無閒無缺,修令圓滿,旣圓滿已,

便能引發親助菩提金剛喩定,證得

無上正等菩提,說名如來應正等覺.

利益安樂無量有情,諸有所爲,常無

失壞.無失壞故,不墮生死,諸趣輪迴.

具壽善現白佛言:世尊,佛證無上正

等覺已,爲得諸趣生死法不?不也,善

現.世尊,佛證無上正等覺已,爲得黑

業、白業、黑白業、非黑白業不?不也,善

現.時,具壽善現復白佛言:世尊,若佛

不得諸趣生死及業差別,云何施設

此是地獄,此是傍生,此是鬼界,此是

天,此是人,此是種姓,此是第八,此是

預流,此是一來,此是不還,此是阿羅

漢,此是獨覺,此是菩薩摩訶薩,此是

如來應正等覺?佛告善現:諸有情類,

自知諸法,自相空不?善現答言:不也,

世尊.不也,善逝.佛言:善現,若諸有情,

自知諸法,自相空者,則不應說菩薩

摩訶薩,求證無上正等菩提,方便善

巧,施設至教,拔諸有情惡趣生死.善

現,以諸有情,不知諸法,自相空故,流

轉諸趣,受無量苦.是故菩薩摩訶薩,

從諸佛所,聞一切法,自相空已,求證

無上正等菩提,方便善巧,施設至教,

拔諸有情,惡趣生死.

善現,諸菩薩摩訶薩,常作是念:非一

切法,實有自相,如諸愚夫、異生所執.

然彼分別顚倒力故,非實有中,起實

有想,謂無我中而起我想,於無有情、

命者、生者、養者、士夫、補特伽羅、意生、

儒童、作者、受者、知者、見者中,而起有

情,乃至見者想,於無色中,而起色想,

於無受、想、行、識中,而起受、想、行、識想,

於無眼處中,而起眼處想,於無耳、鼻

舌、身、意處中,而起耳、鼻、舌、身、意處想,

於無色處中,而起色處想,於無聲、香、

味、觸、法處中,而起聲、香、味、觸、法處想,

於無眼界中,而起眼界想,於無耳、鼻、

舌、身、意界中,而起耳、鼻、舌、身、意界想,

於無色界中,而起色界想,於無聲、香、

味、觸、法界中,而起聲、香、味、觸、法界想,

於無眼識界中,而起眼識界想,於無

耳、鼻、舌、身、意識界中,而起耳、鼻、舌、身、

意識界想,於無眼觸中,而起眼觸想,

於無耳、鼻、舌、身、意觸中,而起耳、鼻、舌、

身、意觸想,於無眼觸爲緣所生諸受

中,而起眼觸爲緣所生諸受想,於無

耳、鼻、舌、身、意觸爲緣所生諸受中,而

起耳、鼻、舌、身、意觸爲緣所生諸受想,

於無地界中,而起地界想,於無水、火、

風、空、識界中,而起水、火、風、空、識界想,

於無因緣中,而起因緣想,於無等無

閒緣、所緣緣、增上緣中,而起等無閒

緣、所緣緣、增上緣想,於無從緣所生

諸法中,而起從緣所生諸法想,於無

無明中,而起無明想,於無行、識、名色、

六處、觸、受、愛、取、有、生、老死愁歎苦憂

惱中,而起行乃至老死愁歎苦憂惱

想,於無世閒法中,而起世閒法想,於

無出世閒法中,而起出世閒法想,於

無有漏法中,而起有漏法想,於無無

漏法中,而起無漏法想,於無有爲法

中,而起有爲法想,於無無爲法中,而

起無爲法想.如是分別顚倒力故,非

實有中,起實有想,虛妄執著,倒亂其

心,造身、語、意諸善惡業,不能解脫惡

趣生死.我當拔濟,令得解脫.善現,諸

菩薩摩訶薩,作是念已,修行般若波

羅蜜多,以諸善法,攝在般若波羅蜜

多,無倒修行諸菩薩行,漸次圓滿菩

提資糧.菩提資糧得圓滿已,證得無

上正等菩提.得菩提已,爲諸有情,宣

說開示,分別建立四聖諦義,謂是苦

聖諦,是苦集聖諦,是苦滅聖諦,是趣

苦滅道聖諦.復以一切菩提分法,攝

在如是四聖諦中,復依一切菩提分

法,施設安立佛、法、僧寶.由此三寶,出

現世閒,諸有情類,解脫生死.若諸有

情,不能歸信佛、法、僧寶,而造諸業,輪

迴諸趣,受苦無窮.

爾時,具壽善現白佛言:世尊,爲由苦

諦,得般涅槃,爲由苦智得般涅槃,爲

由集諦,得般涅槃,爲由集智,得般涅

槃,爲由滅諦,得般涅槃,爲由滅智,得

般涅槃,爲由道諦,得般涅槃,爲由道

智,得般涅槃?佛告善現:非由苦諦,得

般涅槃,非由苦智,得般涅槃,非由集

諦,得般涅槃,非由集智,得般涅槃,非

由滅諦,得般涅槃,非由滅智,得般涅

槃,非由道諦,得般涅槃,非由道智,得

般涅槃.善現,我說四聖諦平等性,卽

是涅槃.如是涅槃,不由苦、集、滅、道諦

得,亦不由苦、集、滅、道智得.但由般若

波羅蜜多,證平等性,名得涅槃.具壽

善現復白佛言:世尊,何等名爲四聖

諦平等性?佛告善現:若於是處,無苦

無苦智,無集無集智,無滅無滅智,無

道無道智.此卽名爲四聖諦平等性.

此平等性,卽四聖諦.所有眞如、法界、

法性、不虛妄性、不變異性、法定、法住、

平等性、離生性、實際、虛空界、不思議

界,如來出世,若不出世,性相常住,無

失壞,無變易.如是名爲四聖諦平等

性.諸菩薩摩訶薩,修行般若波羅蜜

多時,爲欲隨覺此四聖諦平等性故,

修行般若波羅蜜多.若能隨覺此四

聖諦平等性時,名眞隨覺一切聖諦.

時,具壽善現白佛言:世尊,云何菩薩

摩訶薩,爲欲隨覺此四聖諦平等性

故,修行般若波羅蜜多,若能隨覺此

四聖諦平等性時,卽能隨覺一切聖

諦,旣能隨覺一切聖諦,卽能如實修

菩薩行,旣能如實修菩薩行,不墮聲

聞及獨覺地,趣入菩薩正性離生?佛

告善現:諸菩薩摩訶薩,修行般若波

羅蜜多時,無有少法,不如實見.於一

切法,如實見時,於一切法,都無所得.

於一切法,無所得時,則如實見一切

法空,謂如實見四諦所攝,及所不攝,

諸法皆空.如是見時,能入菩薩正性

離生.由能入菩薩正性離生故,卽住

菩薩種姓地中,旣住菩薩種姓地中,

則能決定不從頂墮,若從頂墮,應墮

聲聞或獨覺地.善現,是菩薩摩訶薩,

安住菩薩種姓地中,能起四靜慮及

起四無量、四無色定.是菩薩摩訶薩,

安住如是奢摩他地,能決擇一切法

及隨覺四聖諦.是菩薩摩訶薩,雖遍

知苦,而能不起緣執苦心,雖永斷集,

而能不起緣執集心,雖證於滅,而能

不起緣執滅心,雖修於道,而能不起

緣執道心,但起隨順趣向,臨入無上

正等菩提之心,於一切法,觀察實相.

具壽善現白佛言:世尊,云何是菩薩

摩訶薩,於一切法,觀察實相?佛言:善

現,是菩薩摩訶薩,於一切法,皆觀爲

空.世尊,是菩薩摩訶薩,於一切法,觀

何等空?善現,是菩薩摩訶薩,於一切

法,觀自相空.善現,是菩薩摩訶薩,用

如是相,毘鉢舍那,如實觀見,諸法皆

空,都不見有,諸法自性可住彼性,證

得無上正等菩提.何以故?善現,諸佛

無上正等菩提及一切法,皆以無性

而爲自性.如是無性,非諸佛所作,非

獨覺所作,非菩薩所作,非諸聲聞向

果所作,但爲有情,於一切法,不知不

見如實皆空.由此因緣,諸菩薩摩訶

薩,修行般若波羅蜜多,方便善巧,爲

諸有情,如實宣說,令離執著,脫生死苦.

爾時,具壽善現白佛言:世尊,若一切

法,皆以無性,而爲自性,如是無性,非

諸佛所作,非獨覺所作,非菩薩所作,

非阿羅漢所作,非不還所作,非一來

所作,非預流所作,亦非如是諸向所

作者,云何施設有諸法異,謂此是地

獄,此是傍生,此是鬼界,此是人,此是

四大王衆天,此是三十三天,此是夜

摩天,此是睹史多天,此是樂變化天,

此是他化自在天,此是梵衆天,此是

梵輔天,此是梵會天,此是大梵天,此

是光天,此是少光天,此是無量光天,

此是極光淨天,此是淨天,此是少淨

天,此是無量淨天,此是遍淨天,此是

廣天此是少廣天此是無量廣天此

是廣果天,此是無想天,此是無繁天,

此是無熱天,此是善現天,此是善見

天,此是色究竟天,此是空無邊處天,

此是識無邊處天,此是無所有處天,

此是非想非非想處天,此是預流,此

是一來,此是不還,此是阿羅漢,此是

獨覺,此是菩薩摩訶薩,此是如來應

正等覺?由此業故,施設地獄;由此業

故,施設傍生;由此業故,施設鬼界;由

此業故,施設人.由此業故,施設四大

王衆天;由此業故,施設三十三天;由

此業故,施設夜摩天;由此業故,施設

睹史多天;由此業故,施設樂變化天.

由此業故,施設他化自在天;由此業

故,施設梵衆天;由此業故,施設梵輔

天;由此業故,施設梵會天;由此業故,

施設大梵天;由此業故,施設光天.由

此業故,施設少光天;由此業故,施設

無量光天;由此業故,施設極光淨天;

由此業故,施設淨天.由此業故,施設

少淨天;由此業故,施設無量淨天;由

此業故,施設遍淨天;由此業故,施設

廣天;由此業故,施設少廣天.由此業

故,施設無量廣天;由此業故,施設廣

果天;由此業故,施設無想天;由此業

故,施設無繁天;由此業故,施設無熱

天.由此業故,施設善現天;由此業故,

施設善見天;由此業故,施設色究竟

天;由此業故,施設空無邊處天;由此

業故,施設識無邊處天;由此業故,施

設無所有處天.由此業故,施設非想

非非想處天;由此業故,施設預流;由

此業故,施設一來;由此業故,施設不

還.由此業故,施設阿羅漢;由此業故,

施設獨覺;由此業故,施設菩薩摩訶

薩;由此業故,施設如來應正等覺.世

尊,無性之法,必無作用,云何可說由

如是法,生於地獄;由如是法,生於傍

生;由如是法,生於鬼界;由如是法,生

於人中;由如是法,生四大王衆天;由

如是法,生三十三天;由如是法,生夜

摩天;由如是法,生睹史多天;由如是

法,生樂變化天;由如是法,生他化自

在天;由如是法,生梵衆天;由如是法,

生梵輔天;由如是法,生梵會天;由如

是法,生大梵天;由如是法,生光天;由

如是法,生少光天;由如是法,生無量

光天;由如是法,生極光淨天;由如是

法,生淨天;由如是法,生少淨天;由如

是法,生無量淨天;由如是法,生遍淨

天;由如是法,生廣天;由如是法,生少

廣天;由如是法,生無量廣天;由如是

法,生廣果天;由如是法,生無想天;由

如是法,生無繁天;由如是法,生無熱

天;由如是法,生善現天;由如是法,生

善見天;由如是法,生色究竟天;由如

是法,生空無邊處天;由如是法,生識

無邊處天;由如是法,生無所有處天;

由如是法,生非想非非想處天;由如

是法,得預流果;由如是法,得一來果;

由如是法,得不還果;由如是法,得阿

羅漢果;由如是法,得獨覺菩提;由如

是法,得入菩薩摩訶薩位行菩薩道;

由如是法,得成如來應正等覺,令諸

有情,解脫生死?

佛告善現:如是如是.如汝所說.無性

法中,不可施設有諸法異,無業無果,

亦無作用.善現,愚夫、異生,不知聖法

毘柰耶故,不了諸法,皆以無性,而爲

自性,愚癡顚倒發起種種身、語、意業,

隨業差別,受種種身,依如是身,品類

差別,假施設,有地獄、傍生、鬼界及人,

假施設,有四大王衆天、三十三天、夜

摩天、睹史多天、樂變化天、他化自在

天,假施設,有梵衆天、梵輔天、梵會天、

大梵天,假施設,有光天、少光天、無量

光天、極光淨天,假施設,有淨天、少淨

天、無量淨天、遍淨天,假施設,有廣天

少廣天、無量廣天、廣果天及無想天,

假施設,有無繁天、無熱天、善現天、善

見天、色究竟天,假施設,有空無邊處

天、識無邊處天、無所有處天、非想非

非想處天.善現,爲欲拔濟,愚夫、異生,

愚癡顚倒,受生死苦,施設聖法及毘

柰耶,分位差別,依此分位,施設預流、

一來、不還、阿羅漢、獨覺、菩薩摩訶薩

及諸如來應正等覺.然一切法,皆以

無性,而爲自性.無性法中,實無異法,

無業無果,亦無作用.無性之法,常無

性故.

復次,善現,如汝所言無性之法,必無

作用,云何可說由如是法,得預流、一

來、不還、阿羅漢果、獨覺菩提,得入菩

薩摩訶薩位,行菩薩道,得成如來應

正等覺,令諸有情,解脫生死者?善現,

於汝意云何?諸所修道,是無性不?預

流、一來、不還、阿羅漢果,是無性不?獨

覺菩提,是無性不?一切菩薩摩訶薩

道,是無性不?諸佛無上正等菩提,是

無性不?善現答言:世尊,諸所修道,皆

是無性.預流、一來、不還、阿羅漢果,亦

是無性.獨覺菩提,亦是無性.一切菩

薩摩訶薩道,亦是無性.諸佛無上正

等菩提,亦是無性.佛言:善現,於汝意

云何?無性之法,能得無性法不?善現

答言:不也,世尊.不也,善逝.佛言:善現,

無性及道,是一切法,皆非相應,非不

相應,無色無見,無對一相,所謂無相,

愚夫、異生,愚癡顚倒,於無相法,虛妄

分別,起有法想,執著五蘊,於無常中,

起於常想,於諸苦中,起於樂想,於無

我中,起於我想,於不淨中,起於淨想,

於無性中,執著有性.由此因緣,諸菩

薩摩訶薩,修行般若波羅蜜多,成就

殊勝方便善巧,拔濟如是諸有情類,

令離顚倒虛妄執著,方便安置無相

法中,令勤修學,解脫生死,證得畢竟,

常樂涅槃.

具壽善現白佛言:世尊,頗有事是眞

實非虛妄,愚夫、異生,於中執著,造作

諸業,由此因緣,輪迴諸趣,不能解脫

生死苦不?佛告善現:無事下至,如毛

端量,是眞實非虛妄,愚夫、異生,於中

執著,造作諸業,由此因緣,輪迴諸趣,

不能解脫生死衆苦,唯有顚倒虛妄

執著.善現,吾今爲汝,廣說譬喩,重顯

斯義,令其易了.諸有智者,由譬喩故,

於所說義,而生正解.善現,於汝意云

何?夢中見人,受五欲樂,夢中頗有少

分實事,可令彼人,受欲樂不?善現答

言:不也,世尊.不也,善逝.夢所見人,尚

非實有,況有實事,可令彼人,受五欲

樂?佛告善現:於汝意云何?頗有諸法,

若世閒,若出世閒,若有漏,若無漏,若

有爲,若無爲,非如夢中所見事不?善

現答言:不也,世尊.不也,善逝.定無有

法,若世閒,若出世閒,若有漏,若無漏,

若有爲,若無爲,非如夢中,所見事者.

佛告善現:於汝意云何?夢中頗有眞

實諸趣,於中,往來生死事不?善現答

言:不也,世尊.不也,善逝.佛告善現:於

汝意云何?夢中頗有眞實修道,依彼

修道,有離雜染,得淸淨不?善現答言:

不也,世尊.不也,善逝.何以故?世尊,夢

所見法,都無實事,非能施設,非所施

設,修道尚無,況依修道,有離雜染及

得淸淨?

大般若波羅蜜多經卷第三百九十五

戊戌歲高麗國大藏都監奉

勅雕造

大般若波羅蜜多經卷第三百九十六 霜

三藏法師玄奘奉 詔譯

初分無性自性品第七十四之二

佛告善現:於汝意云何?明鏡等中,所

現諸像,爲有實事,可依造業,由所造

業,或墮地獄,或墮傍生,或墮鬼界,或

生人中,或生欲界四大王衆天乃至

他化自在天,或生色界梵衆天乃至

色究竟天,或生無色界空無邊處天

乃至非想非非想處天不?善現答言:

不也,世尊.不也,善逝.明鏡等中,所現

諸像,都無實事,但惑愚童.云何可依

造作諸業,由所造業,或墮惡趣,或生

人、天?佛告善現:於汝意云何?諸像頗

有眞實修道,依彼修道,有離雜染,得

淸淨不?善現答言:不也,世尊.不也,善

逝.何以故?世尊,明鏡等像,都無實事,

非能施設,非所施設,修道尚無,況依

修道,有離雜染,及得淸淨!佛告善現:

於汝意云何?頗有諸法,若世間,若出

世間,若有漏,若無漏,若有爲,若無爲,

非如鏡等所現像不?善現答言:不也,

世尊.不也,善逝.定無有法,若世閒,若

出世間,若有漏,若無漏,若有爲,若無

爲,非如鏡等所現像者.佛告善現:於

汝意云何?深谷等中,所發諸響,爲有

實事,可依造業,由所造業,或墮地獄,

或墮傍生,或墮鬼界,或生人中,或生

欲界四大王衆天乃至他化自在天,

或生色界梵衆天乃至色究竟天,或

生無色界空無邊處天乃至非想非

非想處天不?善現答言:不也,世尊.不

也,善逝.深谷等中,所發諸響,都無實

事,但惑愚耳.云何可依造作諸業,由

所造業,或墮惡趣,或生人、天?佛告善

現:於汝意云何?諸響頗有眞實修道,

依彼修道,有離雜染,得淸淨不?善現

答言:不也,世尊.不也,善逝.何以故?世

尊,深谷等響,都無實事,非能施設,非

所施設,修道尚無,況依修道,有離雜

染,及得淸淨!佛告善現:於汝意云何?

頗有諸法,若世間,若出世間,若有漏,

若無漏,若有爲,若無爲,非如谷等所

發響不?善現答言:不也,世尊.不也,善

逝.定無有法,若世間,若出、世間,若有

漏,若無漏,若有爲,若無爲,非如谷等,

所發響者.佛告善現:於汝意云何?諸

陽焰中,現似水等,爲有實事,可依造

業,由所造業,或墮地獄,或墮傍生,或

墮鬼界,或生人中,或生欲界四大王

衆天乃至他化自在天,或生色界梵

衆天乃至色究竟天,或生無色界空

無邊處天乃至非想非非想處天不?

善現答言:不也,世尊.不也,善逝.諸陽

焰中,所現水等,都無實事,但惑愚眼.

云何可依造作諸業,由所造業,或墮

惡趣,或生人、天?佛告善現:於汝意云

何?諸陽焰中水等,頗有眞實修道,依

彼修道,有離雜染,得淸淨不?善現答

言:不也,世尊.不也,善逝.何以故?世尊,

陽焰水等,都無實事,非能施設,非所

施設,修道尚無,況依修道,有離雜染,

及得淸淨?佛告善現:於汝意云何?頗

有諸法,若世間,若出世間,若有漏,若

無漏,若有爲,若無爲,非如陽焰現水

等不?善現答言:不也,世尊.不也,善逝.

定無有法,若世間,若出世間,若有漏

若無漏,若有爲,若無爲,非如陽焰現

水等者.佛告善現:於汝意云何?諸光

影中,所現色相,爲有實事,可依造業,

由所造業,或墮地獄,或墮傍生,或墮

鬼界,或生人中,或生欲界四大王衆

天乃至他化自在天,或生色界梵衆

天乃至色究竟天,或生無色界空無

邊處天乃至非想非非想處天不?善

現答言:不也,世尊.不也,善逝.諸光影

中,所現色相,都無實事,但惑愚眼,云

何可依造作諸業,由所造業,或墮惡

趣,或生人、天?佛告善現:於汝意云何?

諸光影中,色相,頗有眞實修道,依彼

修道,有離雜染,得淸淨不?善現答言:

不也,世尊.不也,善逝.何以故?世尊,光

影色相,都無實事,非能施設,非所施

設,修道尚無,況依修道,有離雜染,及

得淸淨?佛告善現:於汝意云何?頗有

諸法,若世間,若出世間,若有漏,若無

漏,若有爲,若無爲,非如光影現色相

不?善現答言:不也,世尊.不也,善逝.定

無有法,若世間,若出世間,若有漏,若

無漏,若有爲,若無爲,非如光影現色

相者.佛告善現:於汝意云何?幻師幻

作象、馬、車、步四軍衆等,種種幻事,此

幻象等,爲有實事,可依造業,由所造

業,或墮地獄,或墮傍生,或墮鬼界,或

生人中,或生欲界四大王衆天乃至

他化自在天,或生色界梵衆天乃至

色究竟天,或生無色界空無邊處天

乃至非想非非想處天不?善現答言:

不也,世尊.不也,善逝.幻象、馬等,都無

實事,但惑愚童,云何可依造作諸業,

由所造業,或墮惡趣,或生人、天?佛告

善現:於汝意云何?幻事頗有眞實修

道,依彼修道,有離雜染,得淸淨不?善

現答言:不也,世尊.不也,善逝.何以故?

世尊,幻象、馬等,都無實事,非能施設,

非所施設,修道尚無,況依修道,有離

雜染,及得淸淨?佛告善現:於汝意云

何?頗有諸法,若世間,若出世間,若有

漏,若無漏,若有爲,若無爲,非如象等

諸幻事不?善現答言:不也,世尊.不也,

善逝.定無有法,若世間,若出世間,若

有漏,若無漏,若有爲,若無爲,非如象

等諸幻事者.佛告善現:於汝意云何?

佛所化作諸變化身,此變化身,爲有

實事,可依造業,由所造業,或墮地獄,

或墮傍生,或墮鬼界,或生人中,或生

欲界四大王衆天乃至他化自在天,

或生色界梵衆天乃至色究竟天,或

生無色界空無邊處天乃至非想非

非想處天不?善現答言:不也,世尊.不

也,善逝.諸變化身,都無實事,云何可

依造作諸業,由所造業,或墮惡趣,或

生人、天?佛告善現:於汝意云何?化身

頗有眞實修道,依彼修道,有離雜染,

得淸淨不?善現答言:不也,世尊.不也,

善逝.何以故?世尊,諸變化身,都無實

事,非能施設,非所施設,修道尚無,況

依修道,有離雜染,及得淸淨?佛告善

現:於汝意云何?頗有諸法,若世間,若

出世間,若有漏,若無漏,若有爲,若無

爲,非如所作變化身不?善現答言:不

也,世尊.不也,善逝.定無有法,若世間,

若出世間,若有漏,若無漏,若有爲,若

無爲,非如所作變化身者.佛告善現:

於汝意云何?尋香城中,所現物類,爲

有實事,可依造業,由所造業,或墮地

獄,或墮傍生,或墮鬼界,或生人中,或

生欲界四大王衆天乃至他化自在天,

或生色界梵衆天乃至色究竟天,或

生無色界空無邊處天乃至非想非

非想處天不?善現答言:不也,世尊.不

也,善逝.尋香城中,所現物類,都無實

事,云何可依造作諸業,由所造業,或

墮惡趣,或生人、天?佛告善現:於汝意

云何?尋香城中物類,頗有眞實修道,

依彼修道,有離雜染,得淸淨不?善現

答言:不也,世尊.不也,善逝.何以故?世

尊,尋香城中,所現物類,都無實事,非

能施設,非所施設,修道尚無,況依修

道,有離雜染,及得淸淨?佛告善現:於

汝意云何?頗有諸法,若世間,若出世

間,若有漏,若無漏,若有爲,若無爲,非

如尋香城中,所現物類不?善現答言:

不也,世尊.不也,善逝.定無有法,若世

間,若出世間,若有漏,若無漏,若有爲,

若無爲,非如尋香城中,所現物類者.

佛告善現:於汝意云何?此中頗有實

雜染者、淸淨者不?善現答言:不也,世

尊.不也,善逝.此中都無實雜染者及

淸淨者.佛言:善現,如雜染者及淸淨

者,實無所有,由此因緣,雜染淸淨,亦

非實有.何以故?善現,住我、我所諸有

情類,虛妄分別,謂有雜染及淸淨者,

非見實者,謂有雜染及淸淨者.如見

實者,知無雜染及淸淨者,如是亦無

雜染淸淨.

初分勝義瑜伽品第七十五之一

爾時,具壽善現白佛言:世尊,諸見實

者,無染無淨,不見實者,亦無染無淨.

何以故?以一切法,皆用無性,爲自性

故.世尊,諸無性法,無染無淨,諸有性

法,亦無染無淨.諸無性有性法,亦無

染無淨.世尊,無自性法,無染無淨.有

自性法,亦無染無淨.無自性有自性

法,亦無染無淨.何以故?以一切法,皆

用無性爲自性故.世尊,若爾何故,有

時佛說有淸淨法耶?佛告善現:我說

一切法平等性,爲淸淨法.世尊,何等

一切法平等性?善現,諸法眞如、法界、

法性不虛妄性不變異性平等性離

生性、法定、法住、實際、虛空界、不思議

界,如來出世,若不出世,性相常住.是

名一切法平等性.此平等性名淸淨

法.此依世俗,說爲淸淨,不依勝義.所

以者何?勝義諦中,無分別,無戲論,一

切音聲,名字路絕.

具壽善現白佛言:世尊,若一切法,如

夢所見,如像,如響,如陽焰,如光影,如

幻事,如變化身,如尋香城,雖現似有

而無實事.云何菩薩摩訶薩,依止如

是非眞實法,發阿耨多羅三藐三菩

提心,作是願言?我當圓滿布施波羅

蜜多,我當圓滿淨戒、安忍、精進、靜慮、

般若、方便善巧、妙願、力、智波羅蜜多,

我當圓滿四靜慮,我當圓滿四無量、

四無色定,我當圓滿四念住,我當圓

滿四正斷、四神足、五根、五力、七等覺

支、八聖道支,我當圓滿空解脫門、我

當圓滿無相、無願解脫門,我當圓滿

八解脫,我當圓滿八勝處、九次第定、

十遍處,我當圓滿內空,我當圓滿外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空,我當圓滿眞如,我當圓滿法界、法

性、不虛妄性、不變異性、平等性、離生

性、法定、法住、實際、虛空界、不思議界,

我當圓滿苦聖諦,我當圓滿集、滅、道

聖諦,我當圓滿一切陁羅尼門,我當

圓滿一切三摩地門,我當圓滿極喜

地,我當圓滿離垢地、發光地、焰慧地、

極難勝地、現前地、遠行地、不動地、善

慧地、法雲地,我當圓滿五眼,我當圓

滿六神通,我當圓滿佛十力,我當圓

滿四無所畏、四無礙解、大慈、大悲、大

喜、大捨、十八佛不共法,我當圓滿辯

陁羅尼,我當圓滿無忘失法,我當圓

滿恒住捨性,我當圓滿一切智,我當

圓滿道相智、一切相智,我當圓滿三

十二大士相,我當圓滿八十隨好,我

當發起無量光明,遍照十方無邊世

界,我當發起一妙音聲,遍滿十方無

邊世界,隨諸有情心、心所法,意樂差,

別,爲說種種微妙法門,令勤修學,證

得殊勝,利益安樂.

佛告善現:於汝意云何?汝所說法,豈

不亦如夢之所見,如像,如響,如陽焰,

如光影,如幻事,如變化身,如尋香城

耶?善現答言:如是,世尊.如是,善逝.世

尊,若一切法,如夢所見,廣說乃至如

尋香城,皆無實事,云何菩薩摩訶薩,

修行般若波羅蜜多時,發誠諦言:我

當圓滿一切功德,利益安樂無量有

情?世尊,非夢所見,廣說乃至尋香城

中,所現物類,能行布施、淨戒、安忍、精

進、靜慮、般若、方便善巧、妙願、力、智波

羅蜜多,況能圓滿?餘一切法,亦應如

是,俱非實故.世尊,非夢所見,廣說乃

至尋香城中,所現物類,能行四靜慮、

四無量、四無色定,況能圓滿?餘一切

法,亦應如是俱非實故.世尊,非夢所

見,廣說乃至尋香城中,所現物類,能

行四念住、四正斷、四神足、五根、五力、

七等覺支、八聖道支,況能圓滿?餘一

切法,亦應如是俱非實故.世尊,非夢

所見,廣說乃至尋香城中,所現物類,

能行空、無相、無願解脫門,況能圓滿?

餘一切法,亦應如是俱非實故.世尊,

非夢所見,廣說乃至尋香城中,所現

物類,能行八解脫、八勝處、九次第定、

十遍處,況能圓滿?餘一切法,亦應如

是俱非實故.世尊,非夢所見,廣說乃

至尋香城中,所現物類,能行內空、外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空,況能圓滿餘?一切法,亦應如是俱

非實故.世尊,非夢所見,廣說乃至尋

香城中,所現物類,能行眞如、法界、法

性、不虛妄性、不變異性、平等性、離生

性、法定、法住、實際、虛空界、不思議界,

況能圓滿?餘一切法,亦應如是俱非

實故.世尊,非夢所見,廣說乃至尋香

城中,所現物類,能行苦、集、滅、道聖諦,

況能圓滿?餘一切法,亦應如是俱非

實故.世尊,非夢所見,廣說乃至尋香

城中,所現物類,能行一切陁羅尼門、

一切三摩地門,況能圓滿?餘一切法,

亦應如是俱非實故.世尊,非夢所見,

廣說乃至尋香城中,所現物類,能行

極喜地、離垢地、發光地、焰慧地、極難

勝地、現前地、遠行地、不動地、善慧地、

法雲地,況能圓滿?餘一切法,亦應如

是俱非實故.世尊,非夢所見,廣說乃

至尋香城中,所現物類,能行五眼、六

神通,況能圓滿?餘一切法,亦應如是

俱非實故.世尊,非夢所見,廣說乃至

尋香城中,所現物類,能行佛十力、四

無所畏、四無礙解、大慈、大悲、大喜、大

捨、十八佛不共法,況能圓滿?餘一切

法,亦應如是俱非實故.世尊,非夢所

見,廣說乃至尋香城中,所現物類,能

行辯陁羅尼,況能圓滿?餘一切法,亦

應如是俱非實故.世尊,非夢所見,廣

說乃至尋香城中,所現物類,能行無

忘失法、恒住捨性,況能圓滿?餘一切

法,亦應如是俱非實故.世尊,非夢所

見,廣說乃至尋香城中,所現物類,能

行一切智、道相智、一切相智,況能圓

滿?餘一切法,亦應如是俱非實故.世

尊,非夢所見,廣說乃至尋香城中,所

現物類,能行三十二大士相、八十隨

好,況能圓滿?餘一切法,亦應如是俱

非實故.世尊,非夢所見,廣說乃至尋

香城中,所現物類,能成一切所願事

業,餘一切法?亦應如是俱非實故.

佛告善現:如是如是.如汝所說.非實

有法,尚不能行布施、淨戒、安忍、精進、

靜慮、般若、方便善巧、妙願、力、智波羅

蜜多,況能圓滿非實有法?尚不能行

四靜慮、四無量、四無色定,況能圓滿

非實有法?尚不能行四念住、四正斷、

四神足、五根、五力、七等覺支、八聖道

支,況能圓滿非實有法?尚不能行空、

無相、無願解脫門,況能圓滿非實有

法?尚不能行八解脫、八勝處、九次第

定、十遍處,況能圓滿非實有法?尚不

能行內空、外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空,況能圓滿非實有法?

尚不能行眞如、法界、法性、不虛妄性、

不變異性、平等性、離生性、法定、法住、

實際、虛空界、不思議界,況能圓滿非

實有法?尚不能行苦、集、滅、道聖諦,況

能圓滿非實有法?尚不能行一切陁

羅尼門、一切三摩地門,況能圓滿非

實有法?尚不能行極喜地、離垢地、發

光地、焰慧地、極難勝地、現前地、遠行

地、不動地、善慧地、法雲地,況能圓滿

非實有法?尚不能行五眼、六神通,況

能圓滿非實有法?尚不能行佛十力、

四無所畏、四無礙解、大慈、大悲、大喜、

大捨、十八佛不共法,況能圓滿非實

有法?尚不能行辯陁羅尼,況能圓滿

非實有法?尚不能行無忘失法、恒住

捨性,況能圓滿非實有法?尚不能行

一切智、道相智、一切相智,況能圓滿

非實有法?尚不能行三十二大士相、

八十隨好,況能圓滿非實有法?不能

成辦所願事業.非實有法,不能證得

所求無上正等菩提.

復次,善現,布施、淨戒、安忍、精進、靜慮、

般若、方便善巧、妙願、力、智波羅蜜多,

非實有故,不能證得所求無上正等

菩提.四念住、四正斷、四神足、五根、五

力、七等覺支、八聖道支,非實有故,不

能證得所求無上正等菩提.內空、外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空,非實有故,不能證得所求無上正

等菩提.苦、集、滅、道聖諦,非實有故,不

能證得所求無上正等菩提.四靜慮、

四無量、四無色定,非實有故,不能證

得所求無上正等菩提.八解脫、八勝

處、九次第定、十遍處,非實有故,不能

證得所求無上正等菩提.一切陁羅

尼門、一切三摩地門,非實有故,不能

證得所求無上正等菩提.空、無相、無

願解脫門,非實有故,不能證得所求

無上正等菩提.極喜地、離垢地、發光

地、焰慧地、極難勝地、現前地、遠行地、

不動地、善慧地、法雲地、非實有故,不

能證得所求無上正等菩提.五眼、六

神通,非實有故,不能證得所求無上

正等菩提.佛十力、四無所畏、四無礙

解、大慈、大悲、大喜、大捨、十八佛不共

法,非實有故,不能證得所求無上正

等菩提.無忘失法、恒住捨性,非實有

故,不能證得所求無上正等菩提.一

切智、道相智、一切相智,非實有故,不

能證得所求無上正等菩提.善現,如

是諸法,一切皆是,思惟造作,諸有思

惟所造作法,皆不能得一切智智.

復次,善現,如是諸法,於菩提道,雖能

引發,而於其果無資助能.由此諸法,

無生無起,無實相故.諸菩薩摩訶薩,

從初發心,雖起種種身、語、意善,謂若

修行布施、淨戒、安忍、精進、靜慮、般若

波羅蜜多,若修行四念住、四正斷、四

神足、五根、五力、七等覺支、八聖道支,

若安住內空、外空、內外空、空空、大空、

勝義空、有爲空、無爲空、畢竟空、無際

空、散空、無變異空、本性空、自相空、共

相空、一切法空、不可得空、無性空、自

性空、無性自性空,若安住苦、集、滅、道

聖諦,若修行四靜慮、四無量、四無色

定,若修行八解脫、八勝處、九次第定、

十遍處,若修行一切陁羅尼門、一切

三摩地門,若修行空、無相、無願解脫

門,若修行極喜地、離垢地、發光地、焰

慧地、極難勝地、現前地、遠行地、不動

地、善慧地、法雲地,若修行五眼、六神

通,若修行佛十力、四無所畏、四無礙

解、大慈、大悲、大喜、大捨、十八佛不共

法,若修行無忘失法、恒住捨性,若修

行一切智、道相智、一切相智,而知一

切如夢所見,如像,如響,如陽焰,如光

影,如幻事,如變化身,如尋香城,皆非

實有.

復次,善現,如是諸法,雖非實有,若不

圓滿,決定不能成熟有情,嚴淨佛土,

證得無上正等菩提.諸菩薩摩訶薩,

若不圓滿布施、淨戒、安忍、精進、靜慮、

般若波羅蜜多,決定不能成熟有情,

嚴淨佛土,證得無上正等菩提.若不

圓滿四念住、四正斷、四神足、五根、五

力、七等覺支、八聖道支,決定不能成

熟有情,嚴淨佛土,證得無上正等菩

提.若不圓滿內空、外空、內外空、空空、

大空、勝義空、有爲空、無爲空、畢竟空、

無際空、散空、無變異空、本性空、自相

空、共相空、一切法空、不可得空、無性

空、自性空、無性自性空,決定不能成

熟有情,嚴淨佛土,證得無上正等菩

提.若不圓滿苦、集、滅、道聖諦,決定不

能成熟有情,嚴淨佛土,證得無上正

等菩提.若不圓滿四靜慮、四無量、四

無色定,決定不能成熟有情,嚴淨佛

土,證得無上正等菩提.若不圓滿八

解脫、八勝處、九次第定、十遍處,決定

不能成熟有情,嚴淨佛土,證得無上

正等菩提.若不圓滿一切陁羅尼門、

一切三摩地門,決定不能成熟有情,

嚴淨佛土,證得無上正等菩提.若不

圓滿空、無相、無願解脫門,決定不能

成熟有情,嚴淨佛土,證得無上正等

菩提.若不圓滿極喜地、離垢地、發光

地、焰慧地、極難勝地、現前地、遠行地、

不動地、善慧地、法雲地,決定不能成

熟有情,嚴淨佛土,證得無上正等菩

提.若不圓滿五眼、六神通,決定不能

成熟有情,嚴淨佛土,證得無上正等

菩提.若不圓滿佛十力、四無所畏、四

無礙解、大慈、大悲、大喜、大捨、十八佛

不共法,決定不能成熟有情,嚴淨佛

土,證得無上正等菩提.若不圓滿三

十二大士相、八十隨好,決定不能成

熟有情,嚴淨佛土,證得無上正等菩

提.若不圓滿無忘失法、恒住捨性,決

定不能成熟有情,嚴淨佛土,證得無

上正等菩提.若不圓滿一切智、道相

智、一切相智,決定不能成熟有情,嚴

淨佛土,證得無上正等菩提.

復次,善現,是諸菩薩摩訶薩,修行般

若波羅蜜多時,隨所修行,一切善法,

皆如實知,如夢所見,如像,如響,如陽

焰,如光影,如幻事,如變化身,如尋香

城,謂若修行布施、淨戒、安忍、精進、靜

慮、般若波羅蜜多,能如實知,如夢所

見,廣說乃至如尋香城.若修行四念

住、四正斷、四神足、五根、五力、七等覺

支、八聖道支,能如實知,如夢所見,廣

說乃至如尋香城.若安住內空、外空、

內外空、空空、大空、勝義空、有爲空、無

爲空、畢竟空、無際空、散空、無變異空、

本性空、自相空、共相空、一切法空、不

可得空、無性空、自性空、無性自性空,

能如實知,如夢所見,廣說乃至如尋

香城.若安住苦、集、滅、道聖諦,能如實

知,如夢所見,廣說乃至如尋香城.若

修行四靜慮、四無量、四無色定,能如

實知,如夢所見,廣說乃至如尋香城.

若修行八解脫、八勝處、九次第定、十

遍處,能如實知,如夢所見,廣說乃至

如尋香城.若修行一切陁羅尼門、一

切三摩地門、能如實知,如夢所見,廣

說乃至如尋香城.若修行空、無相、無

願解脫門,能如實知,如夢所見,廣說

乃至如尋香城.若修行極喜地、離垢

地、發光地、焰慧地、極難勝地、現前地、

遠行地、不動地、善慧地、法雲地,能如

實知,如夢所見,廣說乃至如尋香城.

若修行五眼、六神通,能如實知,如夢

所見,廣說乃至如尋香城.若修行佛

十力、四無所畏、四無礙解、大慈、大悲、

大喜、大捨、十八佛不共法,能如實知,

如夢所見,廣說乃至如尋香城.若修

行三十二大士相、八十隨好,能如實

知,如夢所見,廣說乃至如尋香城.若

修行無忘失法、恒住捨性,能如實知,

如夢所見,廣說乃至如尋香城.若修

行一切智、道相智、一切相智,能如實

知,如夢所見,廣說乃至如尋香城.若

成熟有情,嚴淨佛土,求趣無上正等

菩提,能如實知,如夢所見,廣說乃至

如尋香城.亦如實知,諸有情類心行

差別,如夢所見,廣說乃至如尋香城.

復次,善現,是諸菩薩摩訶薩,修行般

若波羅蜜多時,於一切法,不取爲有,

不取爲無.若由如是取故,證得一切

智智,亦知彼法,如夢所見,如像,如響,

如陽焰,如光影,如幻事,如變化身,如

尋香城,不取爲有,不取爲無.何以故?

布施波羅蜜多不可取故,淨戒、安忍、

精進、靜慮、般若波羅蜜多,亦不可取

故.四念住不可取故,四正斷、四神足、

五根、五力、七等覺支、八聖道支,亦不

可取故.內空不可取故,外空、內外空、

空空、大空、勝義空、有爲空、無爲空、畢

竟空、無際空、散空、無變異空、本性空、

自相空、共相空、一切法空、不可得空、

無性空、自性空、無性自性空,亦不可

取故.苦聖諦不可取故,集、滅、道聖諦,

亦不可取故.四靜慮不可取故,四無

量、四無色定,亦不可取故.八解脫不

可取故,八勝處、九次第定、十遍處,亦

不可取故.一切陁羅尼門不可取故,

一切三摩地門,亦不可取故.空解脫

門不可取故,無相、無願解脫門,亦不

可取故.極喜地不可取故,離垢地、發

光地、焰慧地、極難勝地、現前地、遠行

地、不動地、善慧地、法雲地,亦不可取

故.五眼不可取故,六神通,亦不可取

故.佛十力不可取故,四無所畏、四無

礙解、大慈、大悲、大喜、大捨、十八佛不

共法,亦不可取故.無忘失法不可取

故,恒住捨性,亦不可取故.一切智不

可取故,道相智、一切相智,亦不可取

故.世間法不可取故,出世間法,亦不

可取故.有漏法不可取故,無漏法,亦

不可取故.有爲法不可取故,無爲法,

亦不可取故.是諸菩薩摩訶薩,知一

切法不可取已,求趣無上正等菩提.

所以者何?以一切法,皆不可取,都無

實事,如夢所見,如像,如響,如陽焰,如

光影,如幻事,如變化身,如尋香城,不

可取法.不能證得不可取法.然諸有

情,於如是法,不知不見.是諸菩薩摩

訶薩,爲度脫彼諸有情故,求趣無上

正等菩提.

復次,善現,是菩薩摩訶薩,從初發心,

爲欲利樂諸有情故,修行布施波羅

蜜多,不爲己身,非爲餘事.爲欲利樂

諸有情故,修行淨戒波羅蜜多,不爲

己身,非爲餘事.爲欲利樂諸有情故,

修行安忍波羅蜜多,不爲己身,非爲

餘事.爲欲利樂諸有情故,修行精進

波羅蜜多,不爲己身,非爲餘事.爲欲

利樂諸有情故,修行靜慮波羅蜜多,

不爲己身,非爲餘事.爲欲利樂諸有

情故,修行般若波羅蜜多,不爲己身,

非爲餘事.爲欲利樂諸有情故,求趣

無上正等菩提,不爲己身,非爲餘事.

復次,善現,是菩薩摩訶薩,修行般若

波羅蜜多時,見諸愚夫,於非我中,而

住我想,於非有情、命者、生者、養者、士

夫、補特伽羅、意生、儒童、作者、使作者、

起者、使起者、受者、使受者、知者、使知

者、見者、使見者中,而住有情,廣說乃

至使見者想.是菩薩摩訶薩,見是事

已,深生憐愍,方便教化,令離顚倒,妄

想執著,安置無相甘露界中.住是界

中,不復現起我想乃至使見者想.是

時,一切掉動散亂,戲論分別,不復現

行,心多安住寂靜、憺怕、無戲論界.善

現,是菩薩摩訶薩,由此方便,修行般

若波羅蜜多,自於諸法,無所執著,亦

能教他,於一切法,無所執著.此依世

俗,不依勝義.

爾時,具壽善現白佛言:世尊,佛證無

上正等覺時,所得佛法,爲依世俗,爲

依勝義,說名得耶?佛告善現:佛證無

上正等覺時,所得佛法,依世俗故,說

名爲得不依勝義.若依勝義,能得所

得,俱不可得.何以故?善現,若謂此人

得如是法,便有所得,有所得者,便執

有二,執有二者,不能得果,亦無現觀.

具壽善現復白佛言:世尊,若執有二,

不能得果,亦無現觀,執無二者,爲能

得果,有現觀耶?佛言:善現,執有二者,

不能得果,亦無現觀.執無二者,亦復

如是.若無二,無不二,卽名得果,亦名

現觀.所以者何?善現,若執由此,便能

得果,亦有現觀,及執由彼,不能得果,

亦無現觀,俱是戲論.非一切法平等

性中,有諸戲論,若離戲論,乃可名爲

法平等性.具壽善現復白佛言:世尊,

若一切法,皆以無性,而爲自性,此中,

何謂法平等性?佛言:善現,若於是處,

都無有性,亦無無性,亦不可說爲平

等性.如是乃名法平等性.善現,當知

法平等性,旣不可說,亦不可知.除平

等性,無法可得.離一切法,無平等性.

善現,當知法平等性,異生、聖者,俱不

能行,非彼境故.具壽善現復白佛言:

世尊,法平等性,豈亦非佛所行境耶?

佛言:善現,法平等性,非諸賢聖所行

之境,謂隨信行,若隨法行,若第八,若

預流,若一來,若不還,若阿羅漢,若獨

覺,若菩薩摩訶薩,若諸如來應正等

覺,皆不能以法平等性,爲所行境.具

壽善現復白佛言:世尊,一切如來應

正等覺,於一切法,皆得自在,云何可

言法平等性,亦非諸佛,所行境耶?佛

言:善現,一切如來應正等覺,於一切

法,雖得自在,若平等性與佛有異,可

言是佛所行之境.然平等性與佛無

異,云何可說佛行彼境?善現,當知若

諸異生法平等性,若隨信行法平等

性,若隨法行法平等性,若諸第八法

平等性,若諸預流法平等性,若諸一

來法平等性,若諸不還法平等性,若

阿羅漢法平等性,若諸獨覺法平等

性,若諸菩薩摩訶薩衆法平等性,若

諸如來應正等覺法平等性.如是一

切法平等性,皆同一相,所謂無相.是

一平等,無二無別故,不可說此是異

生法平等性,廣說乃至此是如來應

正等覺法平等性.於此一法平等性

中,諸平等性,旣不可得,於中異生及

諸聖者,差別之相,亦不可得.

大般若波羅蜜多經卷第三百九十六

戊戌歲高麗國大藏都監奉

勅雕造

大般若波羅蜜多經卷第三百九十七 霜

三藏法師玄奘奉 詔譯

初分勝義瑜伽品第七十五之二

爾時,具壽善現白佛言:世尊,若一切

法平等性中,諸差別相,皆不可得,則

諸異生,若隨信行,若隨法行,若諸第

八,若諸預流,若諸一來,若諸不還,若諸

阿羅漢,若諸獨覺,若諸菩薩摩訶薩

衆,若諸如來應正等覺,如是一切法

及有情,應無差別.佛言:善現,如是如

是.如汝所說.於一切法平等性中,若

諸異生,若諸聖者,乃至如來應正等

覺法及有情,皆無差別.具壽善現復

白佛言:世尊,若一切法平等性中,異

生、聖者法及有情,俱無差別,云何三

寶出現世間,所謂佛寶、法寶、僧寶?佛

言:善現,於意云何?佛、法、僧寶與平等

性,各有異耶?善現答言:如我解佛所

說義者,佛、法、僧寶與平等性,皆無有

異.世尊,若佛寶,若法寶,若僧寶,若平

等性,如是一切,皆非相應,非不相應,

無色無見,無對一相,所謂無相.然佛

世尊,於無相中,方便善巧,建立種種

法等有異,謂此是異生,此是隨信行,

此是隨法行,此是第八,此是預流,此

是一來,此是不還,此是阿羅漢,此是

獨覺,此是菩薩摩訶薩,此是如來應

正等覺.佛言:善現,如是如是.如汝所

說.如來於法,方便善巧,能於無相,建

立種種法等差別.

復次,善現,於意云何?若諸如來應正

等覺,不證無上正等菩提,設證無上

正等菩提,不爲有情,施設諸法差別

之相,諸有情類,爲能自知,此是地獄,

此是傍生,此是鬼界,此是人,此是四

大王衆天,此是三十三天,此是夜摩

天,此是睹史多天,此是樂變化天,此

是他化自在天,此是梵衆天,此是梵

輔天,此是梵會天,此是大梵天,此是

光天,此是少光天,此是無量光天,此

是極光淨天,此是淨天,此是少淨天,

此是無量淨天,此是遍淨天,此是廣

天,此是少廣天,此是無量廣天,此是

廣果天,此是無想天,此是無繁天,此

是無熱天,此是善現天,此是善見天,

此是色究竟天,此是空無邊處天,此

是識無邊處天,此是無所有處天,此

是非想非非想處天,此是色,此是受、

想、行、識,此是眼處,此是耳、鼻、舌、身、意

處,此是色處,此是聲、香、味、觸、法處,此

是眼界,此是耳、鼻、舌、身、意界,此是色

界,此是聲、香、味、觸、法界,此是眼識界,

此是耳、鼻、舌、身、意識界,此是眼觸,此

是耳、鼻、舌、身、意觸,此是眼觸爲緣所

生諸受,此是耳、鼻、舌、身、意觸爲緣所

生諸受,此是地界,此是水、火、風、空、識

界,此是因緣,此是等無間緣,此是所

緣緣,此是增上緣,此是從緣所生諸

法,此是無明,此是行、識、名色、六處、觸、

受、愛、取、有、生、老死愁歎苦憂惱,此是

世間法,此是出世間法,此是有漏法,

此是無漏法,此是有爲法,此是無爲

法,此是布施波羅蜜多,此是淨戒、安

忍、精進、靜慮、般若、方便善巧、妙願、力、

智波羅蜜多,此是四念住,此是四正

斷、四神足、五根、五力、七等覺支、八聖

道支,此是內空,此是外空、內外空、空

空、大空、勝義空、有爲空、無爲空、畢竟

空、無際空、散空、無變異空、本性空、自

相空、共相空、一切法空、不可得空、無

性空、自性空、無性自性空,此是眞如,

此是法界、法性、不虛妄性、不變異性、

平等性、離生性、法定、法住、實際、虛空

界、不思議界,此是苦聖諦,此是集、滅、

道聖諦,此是四靜慮,此是四無量、四

無色定,此是八解脫,此是八勝處、九

次第定、十遍處,此是陁羅尼門,此是

三摩地門,此是空解脫門,此是無相、

無願解脫門,此是極喜地,此是離垢

地、發光地、焰慧地、極難勝地、現前地、

遠行地、不動地、善慧地、法雲地,此是

五眼,此是六神通,此是佛十力,此是

四無所畏、四無㝵解、大慈、大悲、大喜、

大捨、十八佛不共法,此是三十二大

士相,此是八十隨好,此是無忘失法,

此是恒住捨性,此是一切智,此是道

相智、一切相智,此是一切相妙願智,

此是一切智智,此是佛寶,此是法寶,此

是僧寶,此是聲聞乘,此是獨覺乘,此

是無上乘,此是隨信行,此是隨法行,

此是第八,此是預流,此是一來,此是

不還,此是阿羅漢,此是獨覺,此是菩

薩摩訶薩,此是如來應正等覺.諸有

情類,於如是等,差別之相,能自知不?

善現答言:不也,世尊.不也,善逝.若佛

不爲有情,施設諸如是等,差別之相,

諸有情類,不能自知諸如是等,差別

之相.佛言:善現,是故如來應正等覺,

於無相法,方便善巧,雖爲有情,施設

種種差別之相,而於諸法平等法性,

都無所動.爾時,具壽善現白佛言:世

尊,爲如如來應正等覺,於一切法平

等法性,都無所動.如是一切愚夫、異

生,亦於諸法平等法性,無所動不?如

是隨信行,若隨法行,若第八,若預流,

若一來,若不還,若阿羅漢,若獨覺,若

菩薩摩訶薩,亦於諸法平等法性,無

所動不?佛言:善現,如是如是.以一切

法及諸有情,皆不出過平等法性.皆

於諸法平等法性,都無所動.善現,當

知一切如來應正等覺,所有眞如、法

界、法性、不虛妄性、不變異性、平等性、

離生性、法定、法住、實際、虛空界、不思

議界,卽是愚夫、異生眞如、法界、法性、

不虛妄性、不變異性、平等性、離生性、

法定、法住、實際、虛空界、不思議界,亦

是隨信行、隨法行、第八、預流、一來、不

還、阿羅漢、獨覺、菩薩摩訶薩眞如、法

界、法性、不虛妄性、不變異性、平等性、

離生性、法定、法住、實際、虛空界、不思

議界.何以故?善現,以一切法及諸有

情,皆不出過眞如、法界、法性、不虛妄

性、不變異性、平等性、離生性、法定、法

住、實際、虛空界、不思議界.善現,當知

眞如乃至不思議界,性無差別.

具壽善現白佛言:世尊,若一切法平

等法性,卽是異生平等法性,亦是隨

信行、隨法行、第八、預流、一來、不還、阿

羅漢、獨覺、菩薩摩訶薩、如來應正等

覺平等法性,今一切法及諸有情相,

各異故,性亦應異.是則法性,亦應各

異,謂色相異故,性亦應異.受、想、行、識

相異故,性亦應異.是則法性,亦應各

異.眼處相異故,性亦應異.耳、鼻、舌、身、

意處相異故,性亦應異.是則法性,亦

應各異.色處相異故,性亦應異.聲、香、

味、觸、法處相異故,性亦應異.是則法

性,亦應各異.眼界相異故,性亦應異.

耳、鼻、舌、身、意界相異故,性亦應異.是

則法性,亦應各異.色界相異故,性亦

應異.聲、香、味、觸、法界相異故,性亦應

異.是則法性,亦應各異.眼識界相異

故,性亦應異.耳、鼻、舌、身、意識界相異

故,性亦應異.是則法性,亦應各異.眼

觸相異故,性亦應異.耳、鼻、舌、身、意觸

相異故,性亦應異.是則法性,亦應各

異.眼觸爲緣所生諸受相異故,性亦

應異.耳、鼻、舌、身、意觸爲緣所生諸受

相異故,性亦應異.是則法性,亦應各

異.地界相異故,性亦應異.水、火、風、空、

識界相異故,性亦應異.是則法性,亦

應各異.因緣相異故,性亦應異.等無

間緣、所緣緣、增上緣相異故,性亦應

異.是則法性,亦應各異.從緣所生諸

法相異故,性亦應異.是則法性,亦應

各異.無明相異故,性亦應異.行、識、名

色、六處、觸、受、愛、取、有、生、老死愁歎苦

憂惱相異故,性亦應異.是則法性,亦

應各異.貪相異故,性亦應異.瞋、癡相

異故,性亦應異.是則法性,亦應各異.

異生見趣相異故,性亦應異.是則法

性,亦應各異.四靜慮相異故,性亦應

異.四無量、四無色定相異故,性亦應

異.是則法性,亦應各異.四念住相異

故,性亦應異.四正斷、四神足、五根、五

力、七等覺支、八聖道支相異故,性亦

應異.是則法性,亦應各異.空解脫門

相異故,性亦應異.無相、無願解脫門

相異故,性亦應異.是則法性,亦應各

異.內空相異故,性亦應異.外空、內外

空、空空、大空、勝義空、有爲空、無爲空、

畢竟空、無際空、散空、無變異空、本性

空、自相空、共相空、一切法空、不可得

空、無性空、自性空、無性自性空相異

故,性亦應異.是則法性,亦應各異.苦

聖諦相異故,性亦應異.集、滅、道聖諦

相異故,性亦應異.是則法性,亦應各

異.布施波羅蜜多相異故,性亦應異.

淨戒、安忍、精進、靜慮、般若、方便善巧、

妙願、力、智波羅蜜多相異故,性亦應

異.是則法性,亦應各異.八解脫相異

故,性亦應異.八勝處、九次第定、十遍

處相異故,性亦應異.是則法性,亦應

各異.一切陁羅尼門相異故,性亦應

異.一切三摩地門相異故,性亦應異.

是則法性,亦應各異.極喜地相異故,

性亦應異.離垢地、發光地、焰慧地、極

難勝地、現前地、遠行地、不動地、善慧

地、法雲地相異故,性亦應異.是則法

性,亦應各異.五眼相異故,性亦應異.

六神通相異故,性亦應異.是則法性,

亦應各異.如來十力相異故,性亦應

異.四無所畏、四無礙解、大慈、大悲、大

喜、大捨、十八佛不共法相異故,性亦

應異.是則法性,亦應各異.三十二大

士相相異故,性亦應異.八十隨好相

異故,性亦應異.是則法性,亦應各異.

無忘失法相異故,性亦應異.恒住捨

性相異故,性亦應異.是則法性,亦應

各異.一切智相異故,性亦應異.道相

智、一切相智相異故,性亦應異.是則

法性,亦應各異.愚夫、異生相異故,性

亦應異.隨信行、隨法行、第八、預流、一

來、不還、阿羅漢、獨覺、菩薩摩訶薩、如

來應正等覺相異故,性亦應異.是則

法性,亦應各異.諸世間、出世間法相

異故,性亦應異.諸有漏、無漏法、有爲、

無爲法相異故,性亦應異.是則法性,

亦應各異.世尊,云何於諸異相法等,

可得安立法性一相,云何菩薩摩訶

薩,修行般若波羅蜜多時,不分別法,

及諸有情,有種種性?若菩薩摩訶薩,

不分別法,及諸有情,有種種性,則應

不能修行般若波羅蜜多,若不能修

行般若波羅蜜多,則應不能從一地,

至一地,若不能從一地,至一地,則應

不能趣入菩薩正性離生,超諸聲聞

及獨覺地,若不能趣入菩薩正性離

生,超諸聲聞及獨覺地,則應不能圓

滿神通波羅蜜多,若不能圓滿神通

波羅蜜多,則應不能圓滿布施、淨戒、

安忍、精進、靜慮、般若、方便善巧、妙願、

力、智波羅蜜多,若不能圓滿布施乃

至智波羅蜜多,則應不能遊戲神通,

從一佛土,至一佛土,供養恭敬,尊重

讚歎諸佛世尊,亦應不能於諸佛所,

種諸善根,若不能於諸佛所,種諸善

根,則應不能成熟有情,嚴淨佛土,若

不能成熟有情,嚴淨佛土,則應不能

證得無上正等菩提.

佛告善現:如汝所言,若一切法平等

法性,卽是異生平等法性,亦是隨信

行、隨法行、第八、預流、一來、不還、阿羅

漢、獨覺、菩薩摩訶薩、如來應正等覺

平等法性,今一切法及諸有情相,各

異故,性亦應異.是則法性,亦應各異.

云何於諸異相法等,可得安立法性

一相,云何菩薩摩訶薩,修行般若波

羅蜜多時,不分別法,及諸有情有種

種性等者?善現,於意云何?諸色法性,

是空性不?諸受、想、行、識法性,是空性

不?諸眼處法性,是空性不?諸耳、鼻、舌、

身、意處法性,是空性不?諸色處法性,

是空性不?諸聲、香、味、觸、法處法性,是

空性不?諸眼界法性,是空性不?諸耳、

鼻、舌、身、意界法性,是空性不?諸色界

法性,是空性不?諸聲、香、味、觸、法界法

性,是空性不?諸眼識界法性,是空性

不?諸耳、鼻、舌、身、意識界法性,是空性

不?諸眼觸法性,是空性不?諸耳、鼻、舌、

身、意觸法性,是空性不?諸眼觸爲緣

所生諸受法性,是空性不?諸耳、鼻、舌、

身、意觸爲緣所生諸受法性,是空性

不?諸地界法性,是空性不?諸水、火、風、

空、識界法性,是空性不?諸因緣法性,

是空性不?諸等無間緣、所緣緣、增上

緣法性,是空性不?諸從緣所生法法

性,是空性不?諸無明法性,是空性不?

諸行、識、名色、六處、觸、受、愛、取、有、生、老

死愁歎苦憂惱法性,是空性不?諸貪

法性,是空性不?諸瞋、癡法性,是空性

不?諸異生見趣法性,是空性不?諸四

靜慮法性,是空性不?諸四無量、四無

色定法性,是空性不?諸四念住法性,

是空性不?諸四正斷、四神足、五根、五

力、七等覺支、八聖道支法性,是空性

不?諸空解脫門法性,是空性不?諸無

相、無願解脫門法性,是空性不?諸內

空法性,是空性不?諸外空、內外空、空

空、大空、勝義空、有爲空、無爲空、畢竟

空、無際空、散空、無變異空、本性空、自

相空、共相空、一切法空、不可得空、無

性空、自性空、無性自性空法性,是空

性不?諸苦聖諦法性,是空性不?諸集、

滅、道聖諦法性,是空性不?諸布施波

羅蜜多法性,是空性不?諸淨戒、安忍、

精進、靜慮、般若、方便善巧、妙願、力、智

波羅蜜多法性,是空性不?八解脫法

性,是空性不?八勝處、九次第定、十遍

處法性,是空性不?一切陁羅尼門法

性,是空性不?一切三摩地門法性,是

空性不?諸極喜地法性,是空性不?諸

離垢地、發光地、焰慧地、極難勝地、現

前地、遠行地、不動地、善慧地、法雲地

法性,是空性不?五眼法性,是空性不?

六神通法性,是空性不?如來十力法

性,是空性不?四無所畏、四無礙解、大

慈、大悲、大喜、大捨、十八佛不共法法

性,是空性不?三十二大士相法性,是

空性不?八十隨好法性,是空性不?諸

無忘失法法性,是空性不?諸恒住捨

性法性,是空性不?諸一切智法性,是

空性不?諸道相智、一切相智法性,是

空性不?諸愚夫異生法性,是空性不?

諸隨信行、隨法行、第八、預流、一來、不

還、阿羅漢、獨覺、菩薩摩訶薩、如來應

正等覺法性是空性不世間出世間

法法性是空性不有漏無漏法有爲

無爲法法性,是空性不?善現答言:如

是,世尊.如是,善逝.一切法性,皆是空性.

佛告善現:於意云何?於空性中,法等

異相,爲可得不?謂色異相,爲可得不?

受、想、行、識異相,爲可得不?眼處異相,

爲可得不?耳、鼻、舌、身、意處異相,爲可

得不?色處異相,爲可得不?聲、香、味、觸、

法處異相,爲可得不?眼界異相,爲可

得不?耳、鼻、舌、身、意界異相,爲可得不?

色界異相,爲可得不?聲、香、味、觸、法界

異相,爲可得不?眼識界異相,爲可得

不?耳、鼻、舌、身、意識界異相,爲可得不?

眼觸異相,爲可得不?耳、鼻、舌、身、意觸

異相,爲可得不?眼觸爲緣所生諸受

異相,爲可得不?耳、鼻、舌、身、意觸爲緣

所生諸受異相,爲可得不?地界異相,

爲可得不?水、火、風、空、識界異相,爲可

得不?因緣異相,爲可得不?等無間緣、

所緣緣、增上緣異相,爲可得不?從緣

所生諸法異相,爲可得不?無明異相,

爲可得不?行、識、名色、六處、觸、受、愛、取、

有、生、老死愁歎苦憂惱異相,爲可得

不?貪異相,爲可得不?瞋、癡異相爲可

得不?愚夫異生見趣異相,爲可得不?

四靜慮異相,爲可得不?四無量、四無

色定異相,爲可得不?四念住異相,爲

可得不?四正斷、四神足、五根、五力、七

等覺支、八聖道支異相,爲可得不?空

解脫門異相,爲可得不?無相、無願解

脫門異相,爲可得不?內空異相,爲可

得不?外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空異相,爲可得不?苦聖諦異

相,爲可得不?集、滅、道聖諦異相,爲可

得不?布施波羅蜜多異相,爲可得不?

淨戒、安忍、精進、靜慮、般若、方便善巧、

妙願、力、智波羅蜜多異相,爲可得不?

八解脫異相,爲可得不?八勝處、九次

第定、十遍處異相,爲可得不?一切陁

羅尼門異相,爲可得不?一切三摩地

門異相,爲可得不?極喜地異相,爲可

得不?離垢地、發光地、焰慧地、極難勝

地、現前地、遠行地、不動地、善慧地、法

雲地異相,爲可得不?五眼異相,爲可

得不?六神通異相,爲可得不?如來十

力異相,爲可得不?四無所畏、四無礙

解、大慈、大悲、大喜、大捨、十八佛不共

法異相,爲可得不?三十二大士相異

相,爲可得不?八十隨好異相,爲可得

不?無忘失法異相,爲可得不?恒住捨

性異相,爲可得不?一切智異相,爲可

得不?道相智、一切相智異相,爲可得

不?愚夫異生異相,爲可得不?隨信行、

隨法行、第八、預流、一來、不還、阿羅漢、

獨覺、菩薩摩訶薩、如來應正等覺異

相,爲可得不?世間、出世間法異相,爲

可得不?有漏、無漏法、有爲、無爲法異

相,爲可得不?善現答言:不也,世尊.不

也,善逝.於空性中,一切異相,皆不可得.

佛告善現:由此當知平等法性,非色,

不離色.非受、想、行、識,不離受、想、行、識.

非眼處,不離眼處.非耳、鼻、舌、身、意處,

不離耳、鼻、舌、身、意處.非色處,不離色

處.非聲、香、味、觸、法處,不離聲、香、味、觸、

法處.非眼界,不離眼界.非耳、鼻、舌、身、

意界,不離耳、鼻、舌、身、意界.非色界,不

離色界.非聲、香、味、觸、法界,不離聲、香、

味、觸、法界.非眼識界,不離眼識界.非

耳、鼻、舌、身、意識界,不離耳、鼻、舌、身、意

識界.非眼觸,不離眼觸.非耳、鼻、舌、身、

意觸,不離耳、鼻、舌、身、意觸.非眼觸爲

緣所生諸受,不離眼觸爲緣所生諸

受.非耳、鼻、舌、身、意觸爲緣所生諸受,

不離耳、鼻、舌、身、意觸爲緣所生諸受.

非地界,不離地界.非水、火、風、空、識界,

不離水、火、風、空、識界.非因緣,不離因

緣.非等無間緣、所緣緣、增上緣,不離

等無間緣、所緣緣、增上緣.非從緣所

生諸法,不離從緣所生諸法.非無明,

不離無明.非行、識、名色、六處、觸、受、愛、

取、有、生、老死愁歎苦憂惱,不離行乃

至老死愁歎苦憂惱.非貪,不離貪.非

瞋、癡,不離瞋、癡.非諸見趣,不離諸見

趣.非四靜慮,不離四靜慮.非四無量、

四無色定,不離四無量、四無色定.非

四念住,不離四念住.非四正斷、四神

足、五根、五力、七等覺支、八聖道支,不

離四正斷乃至八聖道支.非空解脫

門,不離空解脫門.非無相、無願解脫

門,不離無相、無願解脫門.非內空,不

離內空.非外空、內外空、空空、大空、勝

義空、有爲空、無爲空、畢竟空、無際空、

散空、無變異空、本性空、自相空、共相

空、一切法空、不可得空、無性空、自性

空、無性自性空,不離外空乃至無性

自性空.非苦聖諦,不離苦聖諦.非集、

滅、道聖諦,不離集、滅、道聖諦.非布施

波羅蜜多,不離布施波羅蜜多.非淨

戒、安忍、精進、靜慮、般若、方便善巧、妙

願、力、智波羅蜜多,不離淨戒乃至智

波羅蜜多.非八解脫,不離八解脫.非

八勝處、九次第定、十遍處,不離八勝

處、九次第定,十遍處.非一切陁羅尼

門,不離一切陁羅尼門.非一切三摩

地門,不離一切三摩地門.非極喜地,

不離極喜地.非離垢地、發光地、焰慧

地、極難勝地、現前地、遠行地、不動地、

善慧地、法雲地,不離離垢地乃至法

雲地.非五眼,不離五眼.非六神通,不

離六神通.非佛十力,不離佛十力.非

四無所畏、四無礙解、大慈、大悲、大喜、

大捨、十八佛不共法,不離四無所畏

乃至十八佛不共法.非三十二大士

相,不離三十二大士相.非八十隨好,

不離八十隨好.非無忘失法,不離無

忘失法.非恒住捨性,不離恒住捨性.

非一切智,不離一切智.非道相智、一

切相智,不離道相智、一切相智.非愚

夫異生,不離愚夫異生.非隨信行、隨

法行、第八、預流、一來、不還、阿羅漢、獨

覺、菩薩摩訶薩、如來應正等覺,不離

隨信行乃至如來應正等覺.非世間、

出世間法,不離世間、出世間法.非有

漏、無漏法、有爲、無爲法,不離有漏、

無漏法、有爲、無爲法.具壽善現白佛

言:世尊,平等法性,爲是有爲,爲是無

爲?佛告善現:平等法性,非是有爲,非

是無爲.然離有爲法,無爲法不可得.

離無爲法,有爲法,亦不可得.善現,若

有爲界,若無爲界,如是二界,非相應,

非不相應,無色無見,無對一相,所謂

無相.一切如來應正等覺,依世俗說,

不依勝義.何以故?非勝義中,可有身

行、語行、意行,非離身行、語行、意行,勝

義可得.善現,當知卽有爲、無爲平等

法性,說名勝義.是故菩薩摩訶薩,修

行般若波羅蜜多時,不動勝義,而行

菩薩摩訶薩行,成熟有情,嚴淨佛土,

能證無上正等菩提.

初分無動法性品第七十六

爾時,具壽善現白佛言:世尊,若諸法

等平等法性,皆本性空,此本性空,於

有無法,非能所作.云何菩薩摩訶薩,

修行般若波羅蜜多時,不動勝義,而

作菩薩所應作事,以布施、愛語、利行、

同事,饒益有情?佛告善現:如是如是.

如汝所說.一切法等平等法性,皆本

性空.此本性空,於有無法,非能所作.

善現,若諸有情,自知諸法,皆本性空,

則諸如來應正等覺及諸菩薩摩訶

薩衆,不現神通,作希有事,謂於諸法

本性空中,雖無所動而令有情,遠離

種種妄想顚倒,安住諸法空,解脫生

死苦,謂令有情,遠離我想、有情想、命

者想、生者想、養者想、士夫想、補特伽

羅想、意生想、儒童想、作者想、使作者

想、起者想、使起者想、受者想、使受者

想、知者想、使知者想、見者想、使見者

想,亦令遠離色想、受、想、行、識想,亦令

遠離眼處想,耳、鼻、舌、身、意處想,亦令

遠離色處想,聲、香、味、觸、法處想,亦令

遠離眼界想,耳、鼻、舌、身、意界想,亦令

遠離色界想,聲、香、味、觸、法界想,亦令

遠離眼識界想,耳、鼻、舌、身、意識界想,

亦令遠離眼觸想,耳、鼻、舌、身、意觸想,

亦令遠離眼觸爲緣所生諸受想,耳、

鼻、舌、身、意觸爲緣所生諸受想,亦令

遠離地界想,水、火、風、空、識界想,亦令

遠離因緣想,等無間緣、所緣緣、增上

緣想,亦令遠離從緣所生諸法想,亦

令遠離無明想,行、識、名色、六處、觸、受、

愛、取、有、生、老死愁歎苦憂惱想,亦令

遠離世間、出世間法想、有漏、無漏法、

有爲、無爲法想,安住無爲界,解脫生

死苦.無爲界者,卽諸法空,依世俗說,

名無爲界.具壽善現白佛言:世尊,由

何空故,說諸法空?佛言:善現,由想空

故,說諸法空.

復次,善現,於意云何?若變化身,復作

化事,此有實事而不空耶?善現答言:

不也,世尊.不也,善逝.諸所變化,都無

實事,一切皆空.佛告善現:變化與空,

如是二法,非合非散.此二俱,以空空

故,空不應分別是空是化.何以故?善

現,非空性中,有空有化,二事可得,以

一切法畢竟空故.復次,善現,無色非

化,無受、想、行、識非化.諸是化者,無不

皆空.善現,無眼處非化,無耳、鼻、舌、身、

意處非化.諸是化者,無不皆空.善現,

無色處非化無聲香味觸法處非化

諸是化者,無不皆空.善現,無眼界非

化,無耳、鼻、舌、身、意界非化.諸是化者,

無不皆空.善現,無色界非化,無聲、香、

味、觸、法界非化.諸是化者,無不皆空.

善現,無眼識界非化,無耳、鼻、舌、身、意

識界非化.諸是化者,無不皆空.善現,

無眼觸非化,無耳、鼻、舌、身、意觸非化.

諸是化者,無不皆空.善現,無眼觸爲

緣所生諸受非化,無耳、鼻、舌、身、意觸

爲緣所生諸受非化.諸是化者,無不

皆空.善現,無地界非化,無水、火、風、空、

識界非化.諸是化者,無不皆空.善現,

無因緣非化,無等無間緣、所緣緣、增

上緣非化.諸是化者,無不皆空.善現,

無從緣所生諸法非化.諸是化者,無

不皆空.善現,無無明非化,無行、識、名

色、六處、觸、受、愛、取、有、生、老死愁歎苦

憂惱非化.諸是化者,無不皆空.善現,

無布施波羅蜜多非化,無淨戒、安忍、

精進、靜慮、般若、方便善巧、妙願、力、智

波羅蜜多非化.諸是化者,無不皆空.

善現,無四念住非化,無四正斷、四神

足、五根、五力、七等覺支、八聖道支非

化.諸是化者,無不皆空.善現,無空解

脫門非化,無無相、無願解脫門非化.

諸是化者,無不皆空.善現,無內空非

化,無外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空非化.諸是化者,無不皆空.

善現,無苦聖諦非化,無集、滅、道聖諦

非化.諸是化者,無不皆空.善現,無四

靜慮非化,無四無量、四無色定非化.

諸是化者,無不皆空.善現,無八解脫

非化,無八勝處、九次第定、十遍處非

化.諸是化者,無不皆空.善現,無陁羅

尼門非化,無三摩地門非化.諸是化

者,無不皆空.善現,無極喜地非化,無

離垢地、發光地、焰慧地、極難勝地、現

前地、遠行地、不動地、善慧地、法雲地

非化.諸是化者,無不皆空.善現,無五

眼非化,無六神通非化.諸是化者,無

不皆空.善現,無佛十力非化,無四無

所畏、四無礙解、大慈、大悲、大喜、大捨、

十八佛不共法非化.諸是化者,無不

皆空.善現,無三十二大士相非化,無

八十隨好非化.諸是化者,無不皆空.

善現,無無忘失法非化,無恒住捨性

非化.諸是化者,無不皆空.善現,無一

切智非化,無道相智、一切相智非化.

諸是化者,無不皆空.善現,無預流果

非化,無一來、不還、阿羅漢果、獨覺菩

提非化.諸是化者,無不皆空.善現,無

菩薩摩訶薩行非化,無佛無上正等

菩提非化.諸是化者,無不皆空.善現,

依如是法,施設種種補特伽羅,所謂

異生,若隨信行,若隨法行,若第八,若

預流,若一來,若不還,若阿羅漢,若獨

覺,若菩薩摩訶薩,若諸如來應正等

覺.如是一切,無非是化.諸是化者,無

不皆空.

時,具壽善現白佛言:世尊,世間諸蘊、

諸處、諸界、緣起、緣生緣起支等,可皆

是化諸出世間波羅蜜多,若三十七

菩提分法,若三解脫門,若一切空,若

諸聖諦,若四靜慮、四無量、四無色定,

若八解脫、八勝處、九次第定、十遍處,

若陁羅尼門、三摩地門,若菩薩十地,

若五眼、六神通,若佛十力、四無所畏、

四無礙解、大慈、大悲、大喜、大捨、十八

佛不共法,若三十二大士相、八十隨

好,若無忘失法、恒住捨性,若一切智、

道相智、一切相智,若由彼法所得諸

果,若依彼法施設種種補特伽羅,豈

亦是化?佛告善現:一切世間、出世間

法,無非是化.然於其中,有是聲聞所

化,有是獨覺所化,有是菩薩所化,有

是如來所化,有是煩惱所化,有是善

法所化.善現,由此因緣,說一切法,皆

如變化,等無差別.具壽善現復白佛

言:世尊,所有斷果,謂預流果,或一來

果,或不還果,或阿羅漢果,或獨覺地,

或如來地,永斷煩惱習氣相續,豈亦

是化?佛告善現:如是諸法,若與生滅,

二相合者,亦皆是化.世尊,何法非化?

善現,若法不與生滅相合,是法非化.

世尊,何法,不與生滅相合?善現,不虛

誑法,卽是涅槃.此法,不與生滅相合.

是故,非化.具壽善現復白佛言:如世

尊說,平等法性,一切皆空,無能動者,

無二可得,無有少法非自性空.云何

涅槃,可言非化?佛告善現:如是如是.

如汝所說.無有少法非自性空.此自

性空,非聲聞作,非獨覺作,非菩薩作,

非如來作,亦非餘作有佛,無佛,其性

常空.此卽涅槃.是故我說涅槃非化,

非實有法,名爲涅槃,可說無生無滅

非化.

大般若波羅蜜多經卷第三百九十七

戊戌歲高麗國大藏都監奉

勅雕造

大般若波羅蜜多經卷第三百九十八 霜

三藏法師玄奘奉 詔譯

初分常啼菩薩品第七十七之一

爾時,具壽善現白佛言:世尊,云何教

授教誡初業菩薩,令其信解諸法自

性,畢竟皆空?佛告善現:豈一切法,先

有後無?然一切法,非有非無,無自性,

無他性,先旣非有,後亦非無.自性常

空,無所怖畏.應當如是教授教誡初

業菩薩,令其信解諸法自性,畢竟皆

空.復次,善現,若菩薩摩訶薩,欲求般

若波羅蜜多,應如常啼菩薩摩訶薩

求.是菩薩摩訶薩,今在大雲雷音佛

所,修行梵行.具壽善現白佛言:世尊,

常啼菩薩摩訶薩,云何求般若波羅

蜜多?佛告善現:常啼菩薩摩訶薩,本

求般若波羅蜜多時,不惜身命,不顧

珍財,不徇名譽,不希恭敬,而求般若

波羅蜜多.彼常樂居阿練若處,欻然

聞有空中聲曰:咄,善男子,汝可東行,

決定得聞甚深般若波羅蜜多.汝當

行時,莫辭疲倦,莫念睡眠,莫思飮食,

莫想晝夜,莫怖寒熱,於內外法,心莫

散亂,行時不得左右顧視,勿觀前後

上下四維,勿破威儀,勿壞身相,勿動

於色,勿動受、想、行、識,勿動眼處,勿動

耳、鼻、舌、身、意處,勿動色處,勿動聲、香、

味、觸、法處,勿動眼界,勿動耳、鼻、舌、身、

意界,勿動色界,勿動聲、香、味、觸、法界,

勿動眼識界,勿動耳、鼻、舌、身、意識界,

勿動眼觸,勿動耳、鼻、舌、身、意觸,勿動

眼觸爲緣所生諸受,勿動耳、鼻、舌、身、

意觸,爲緣所生諸受,勿動地界,勿動

水、火、風、空、識界,勿動因緣,勿動等無

間緣、所緣緣、增上緣,勿動從緣所生

諸法,勿動無明,勿動行、識、名色、六處、

觸、受、愛、取、有、生、老死愁歎苦憂惱,勿

動布施波羅蜜多,勿動淨戒、安忍、精

進、靜慮、般若波羅蜜多,勿動四念住,

勿動四正斷、四神足、五根、五力、七等

覺支、八聖道支,勿動內空,勿動外空、

內外空、空空、大空、勝義空、有爲空、無

爲空、畢竟空、無際空、散空、無變異空、

本性空、自相空、共相空、一切法空、不

可得空、無性空、自性空、無性自性空,

勿動眞如,勿動法界、法性、不虛妄性、

不變異性、平等性、離生性、法定、法住、

實際、虛空界、不思議界,勿動苦聖諦,

勿動集、滅、道聖諦,勿動四靜慮,勿動

四無量、四無色定,勿動八解脫,勿動

八勝處、九次第定、十遍處,勿動一切

陁羅尼門,勿動一切三摩地門,勿動

空解脫門,勿動無相、無願解脫門,勿

動極喜地,勿動離垢地、發光地、焰慧

地、極難勝地、現前地、遠行地、不動地、

善慧地、法雲地,勿動五眼,勿動六神

通,勿動佛十力,勿動四無所畏、四無

礙解、大慈、大悲、大喜、大捨、十八佛不

共法,勿動無忘失法,勿動恒住捨性,

勿動一切智,勿動道相智、一切相智,

勿動預流果,勿動一來不還阿羅漢

果、獨覺菩提,勿動菩薩摩訶薩行,勿

動無上正等菩提,勿動世間法,勿動

出世間法,勿動有漏法,勿動無漏法,

勿動有爲法,勿動無爲法.何以故?善

男子,若於諸法,有所動者,則於佛法,

不能安住.若於佛法,不能安住,則於

生死諸趣輪迴.若於生死諸趣輪迴,

則不能得甚深般若波羅蜜多.

爾時,常啼菩薩摩訶薩,聞空中聲慇

勤教誨,歡喜踊躍,歎未曾有,合掌恭

敬,報空聲曰:如向所言,我當從教.所

以者何?我當欲爲一切有情,作大明

故,我當欲集一切如來應正等覺殊

勝法故,我當欲證無上正等大菩提

故.時,空中聲復語,常啼菩薩摩訶薩

言:善哉,善哉!善男子,汝當於空、無相、

無願甚深之法,應生信解.汝應以離

一切相心,求深般若波羅蜜多.汝應

以離我及有情、命者、生者、養者、士夫、

補特伽羅、意生、儒童、作者、受者、知者、

見者相心,求深般若波羅蜜多.汝善

男子,於諸惡友,應方便遠離,於諸善

友,應親近供養.若能爲汝,善巧說空、

無相、無願、無生、無滅、無染、無淨、本寂

之法,及能爲汝,示現教導,讚勵慶喜

一切智智,是爲善友.汝善男子,若如

是行,不久得聞甚深般若波羅蜜多,

或從經典中聞,或從菩薩所聞,汝所

從聞甚深般若波羅蜜多.當於是處,

起大師想.汝應知恩,念當重報.汝善

男子,應作是念:我所從聞甚深般若

波羅蜜多,是我最勝眞實善友,我從

彼聞是妙法故,速於無上正等菩提,

得不退轉.我由彼故,得近如來應正

等覺,常生諸佛嚴淨國土,恭敬供養

諸佛世尊,聽聞正法,植衆德本,遠離

無暇,具足有暇,念念增長殊勝善根.

汝應思惟籌量觀察諸如是等功德

勝利.於爲汝說甚深般若波羅蜜多

菩薩法師,常應敬事,如諸佛想.汝善

男子,莫以世利名譽心故,隨逐法師,

但爲愛重恭敬供養無上法故,隨逐

法師.汝善男子,應覺魔事,謂有惡魔

爲壞正法及法師故,以妙色、聲、香、味、

觸境,慇懃奉施時,說法師方便善巧,

爲欲調伏彼惡魔故,令諸有情,種善

根故,現與世間同其事故,雖受彼施

而無染著.汝於此中,莫生穢相,應作

是念:我未能知說法菩薩方便善巧,

此說法師善知方便,爲欲調伏剛强

有情,欲令有情,植衆德本,俯同世事,

現受諸欲.然此菩薩,不取法相,無著

無礙,曾無毀犯.汝善男子,當於爾時,

應觀諸法眞實理趣.云何諸法眞實

理趣?謂一切法,無染無淨.何以故?善

男子,以一切法自性皆空,無我、有情、

命者、生者、養者、士夫、補特伽羅、意生、

儒童、作者、受者、知者、見者,如幻,如夢,

如響,如像,如陽焰,如光影,如變化事,

如尋香城.汝善男子,若能如是觀察

諸法眞實理趣,隨逐法師,不久成辦

甚深般若波羅蜜多.又善男子,於餘

魔事,汝應覺知,謂說法師,見汝求請

甚深般若波羅蜜多,都不眷念,反加

凌辱,汝於此中,不應瞋恨,轉增愛重

恭敬法心,常逐法師,勿生厭倦.

爾時,常啼菩薩摩訶薩,受空中聲重

教誡已,轉增歡喜,從是東行,未久之

間,復作是念:我寧不問彼空中聲,遣

我東行,去當遠近,至何城邑,復從誰

聞甚深般若波羅蜜多?作是念已,卽

住其處,搥胸悲歎,憂愁啼泣,經須臾

頃,作是思惟:我住此中,過一晝夜,乃

至或過七晝七夜,不辭疲倦,不念睡

眠,不思飮食,不想晝夜,不怖寒熱,於

內外法,心不散亂.若未審知去之遠

近,所至城邑及所從聞甚深般若波

羅蜜多,終不起心捨於此處.善現,當

知譬如父母唯有一子,端正黠慧,多

諸伎能,愛之甚重,其子盛壯,卒便命

終.父母爾時,悲號苦毒,唯憶其子,更

無餘念.常啼菩薩,亦復如是.當於爾

時,更無餘念,唯作是念:我於何時,當

聞般若波羅蜜多,我先何故,不問空

聲勸我東行,去當遠近,至何處所,復

從誰聞甚深般若波羅蜜多?

善現,當知常啼菩薩摩訶薩,如是悲

泣自歎恨時,欻於其前,有佛像現,讚

常啼菩薩摩訶薩言:善哉,善哉!善男

子,過去如來應正等覺,爲菩薩時,以

勤苦行,求深般若波羅蜜多,亦如汝

今求之加行.又善男子,汝以如是勇

猛精進,愛樂恭敬,求法之心,從此東

行,過於五百踰繕那量,有大王城,名

具妙香.其城高廣,七寶成就.於其城

外,周帀皆有七寶.所成七重垣牆,七

重樓觀,七重欄楯,七重寶塹,七重行

列,寶多羅樹,是垣牆等,互相間飾,發

種種光,甚可愛樂.此大寶城,面各十

二踰繕那量,淸淨寬廣,人物熾盛,安

隱豐樂,中有五百街巷市廛,度量相

當端嚴如畫.於諸衢陌,各有淸流,亘

以寶舫,往來無擁.一一街巷,淸淨嚴

飾,灑以香水,布以名華.城及垣牆,皆

有卻敵,雉堞樓閣,紫金所成,瑩以衆

珍,光明輝煥.於雉堞間,廁以寶樹.是

一一樹根莖枝葉及以花果,皆別寶

成,城垣樓閣及諸寶樹,覆以金網,連

以寶繩,懸以金鈴,綴以寶鐸,微風吹

動,發和雅音.譬如善奏五支諸樂.是

寶城內,無量有情,晝夜恒聞歡娛快

樂,城外周帀七重寶塹,八功德水彌

滿其中,冷煖調和,淸澄皎鏡.水中處

處,有七寶船,間飾莊嚴,衆所喜見.彼

有情類,宿業所招,時共乘之汎漾,遊

戲.諸塹水內,具衆妙花嗢鉢羅花、鉢

特摩花、拘母陁花、奔茶利花及餘種

種雜類寶花,色香鮮郁,遍覆水上.以

要言之,三千界內所有名花,無不備

足.有五百菀,周環大城,種種莊嚴,甚

可憙樂.一一菀內,有五百池,其池縱

廣一俱盧舍,七寶莊嚴,悅可衆心.於

諸池中,有四妙花,嗢鉢羅花、鉢特摩

花、拘母陁花、奔茶利花,量如車輪,映

蔽于水,其花皆以衆寶所成,靑色靑

顯,靑影靑光,黃色黃顯,黃影黃光,赤

色赤顯,赤影赤光,白色白顯,白影白

光.諸菀池中,多有衆鳥,孔雀、鸚鵡、鳧、

鷖、鴻、鴈、黃鵙、鶬、鶊、靑鶩、白鵠、春鶯、鶖

鷺、鴛鴦、鵁鶄、翡翠、精衛、鵾鷄、鸀鳿、鶢

鶋、鵾鳳、妙翅、鶙鶘、羯羅頻迦、命命鳥

等,音聲相和,遊戲其中.是諸菀池,的

無所屬.彼有情類,長夜修行甚深般

若波羅蜜多,於深法門,皆生信樂,宿

世共造如是勝業故,於今時同受斯

果.又善男子,妙香城中,有高勝處,是

法涌菩薩摩訶薩所住之宮,其宮縱

廣一踰繕那,衆寶莊嚴,奇妙可愛.宮

外周帀七重垣牆,七重樓閣,七重欄

楯,七重寶塹,七重行列寶多羅樹.是

垣牆等,綺飾莊嚴,甚可愛樂,有四妙

菀,周環此宮,一名常喜,二名離憂,三

名華嚴,四名香飾;一一菀內,各有八

池,一名賢善,二名賢上,三名歡喜,四

名喜上,五名安隱,六名具安,七名離

怖,八名不退;諸池四面,各一寶成,一

金,二銀,三吠琉璃,四頗胝迦;羯鷄都

寶以爲池底,金沙布上,妙水湛然,一

一池濱,有八階陛,種種妙寶,以爲嚴

飾,用勝上金而爲其蹬;諸階兩閒,有

芭蕉樹,行列閒飾,紫金所成;是諸池

中,具四妙花,嗢鉢羅花、鉢特摩花、拘

母陁花、奔荼利花,衆色閒雜,彌布水

上;周池四邊,有香花樹,淸風時鼓,散

於水中.諸池皆具八功德水,香如栴

檀,色味具足,有鳧鴈等,遊戲其中.法

涌菩薩摩訶薩,住此宮中,常與六萬

八千侍女,遊諸菀池,以妙五欲,共相

娛樂.妙香城中男女大小,爲欲瞻仰

法涌菩薩及聽法故,有時得入常喜

等菀,賢善等池,亦以五欲,共相娛樂.

又善男子,法涌菩薩摩訶薩,與諸侍

女,受妙樂已,晝夜三時,爲說般若波

羅蜜多.妙香城內有諸士女,於其城

中七寶臺上,爲法涌菩薩摩訶薩,敷

師子座,衆寶莊飾,其座四足,各一寶

成,一金,二銀,三吠琉璃,四頗胝迦,於其

座上,重敷裀褥,次鋪綺帊,覆以白㲲,

絡以綩綖.寶座兩邊,雙設丹枕,垂諸

幃帶,散妙香華.其座高廣半俱盧舍,

於上空中,張以綺幔,內施珠帳,稱座

大小,垂諸花纓,懸以金鐸,爲敬法故,

於座四邊,散五色花,燒無價香;復以

種種澤香、末香,塗散;其地羅列衆多

寶幢、幡蓋.法涌菩薩,於時時中,昇此

寶座,爲衆宣說甚深般若波羅蜜多.

每說法時,皆有無量天、龍、藥叉、健達

縛、阿素洛、揭路茶、緊捺洛、莫呼洛伽、

人非人等,俱來集會,恭敬供養.法涌

菩薩,聽受般若波羅蜜多時,諸大衆

旣聞法已,有誦持者,有書寫者,有轉

讀者,有思惟者,有如說行者,有開悟

他者;由是因緣,彼有情類,於諸惡趣,

得不墮法,及於無上正等菩提,永不

退轉.汝善男子,應勤精進,速疾往詣

法涌菩薩摩訶薩所,當令汝聞所求

般若波羅蜜多.又善男子,法涌菩薩

是汝長夜眞淨善友,示現教導,讚勵

慶喜,令汝速證所求無上正等菩提.

法涌菩薩,於過去世,以勤苦行,求深

般若波羅蜜多,亦如汝今求之方便,

汝宜速往法涌菩薩摩訶薩所,勿生

疑難,莫計晝夜,不久當聞甚深般若

波羅蜜多.

爾時,常啼菩薩摩訶薩,聞是語已,心

生適悅,踊躍歡喜,作是思惟:何時當

見法涌菩薩,從彼得聞甚深般若波

羅蜜多!善現,當知譬如有人遇中毒

箭,爲苦所切,更無餘想,但作是念:我

於何時,得遇良醫,爲拔此箭,得免斯

苦.常啼菩薩,亦復如是,當於爾時,更

無餘想,但作是念:我於何時,當見法

涌菩薩摩訶薩,親近供養,得聞般若

波羅蜜多聞已,便能永斷種種虛妄

分別有所得見,疾證無上正等菩提?

善現,當知常啼菩薩,卽住此處,作是

念時,於一切法中,起無障智,見由斯

智,見卽能現入無量殊勝三摩地門,

所謂:觀一切法自性三摩地,於一切

法自性無所得三摩地,破一切法無

智三摩地,得一切法無差別三摩地,

見一切法無變異三摩地,能照一切

法三摩地,於一切法離闇三摩地,得

一切法無別意趣三摩地,知一切法

都無所得三摩地,散一切花三摩地,

引發一切法無我三摩地,離幻三摩

地,引發鏡像照明三摩地,引發一切

有情語言三摩地,令一切有情歡喜

三摩地,善隨順一切有情語言三摩

地,引發種種語言文句三摩地,無怖

無斷三摩地,能說一切法本性不可

說三摩,地得無礙解脫三摩地,遠離

一切塵三摩地,名句文詞善巧三摩

地,於一切法起勝觀三摩地,得一切

法無礙際三摩地,如虛空三摩地金

剛喩三摩地,雖現行色而無所犯三

摩地,得勝三摩地得無退眼三摩地,

出法界三摩地安慰調伏三摩地,師

子奮迅欠呿哮吼三摩地,映奪一切

有情三摩地,遠離一切垢三摩地,於

一切法得無染三摩地,蓮花莊嚴三

摩地,斷一切疑三摩地,隨順一切堅

固三摩地,出一切法三摩地,得神通

力無畏三摩地,現前通達一切法三

摩地,壞一切法印三摩地,現一切法

無差別三摩地,離一切見稠林三摩

地,離一切闇三摩地,離一切相三摩

地,脫一切著三摩地,離一切懈怠三

摩地,得深法明三摩地,如妙高山三

摩地,不可引奪三摩地,摧伏一切魔

軍三摩地,不著三界三摩地,引發一

切殊勝光明三摩地.如是乃至現見

諸佛三摩地.常啼菩薩,安住如是三

摩地中,現見十方無量無數無邊世

界諸佛如來,爲諸菩薩摩訶薩衆,宣

說般若波羅蜜多時,諸如來應正等

覺,咸共讚慰教誡教授,常啼菩薩摩

訶薩言:善哉,善哉!善男子,我等本行

菩薩道時,亦如汝今以勤苦行求深

般若波羅蜜多,於勤求時,亦如汝今

現得如是諸三摩地.我等爾時,得是

無量勝三摩地,究竟修已,則能成辦

甚深般若波羅蜜多,方便善巧,由斯

能辦一切佛法,便得住於不退轉地.

我等觀此諸三摩地,所稟自性,無入

無出,亦不見法能入出者,亦不見此

能修菩薩摩訶薩行,亦不見此能證

無上正等菩提.我等爾時,以於諸法,

無所執故,卽名般若波羅蜜多.我等

住此無所執故,便能獲得眞金色身,

常光一尋,具三十二大丈夫相,八十

隨好,圓滿莊嚴.又能證得不可思議

無上佛智、無上佛戒、無上佛定、無上

佛慧,一切功德波羅蜜多,無不圓滿.

以能圓滿一切功德波羅蜜多,佛尚

不能取量盡說,況諸聲聞及獨覺等!

以是故,善男子,汝於此法,倍應恭敬

愛樂勤求,無得暫捨.若於此法,倍生

恭敬愛樂勤求,能不暫捨,便於無上

正等菩提,易可證得.又善男子,汝於

善友,應常恭敬愛樂勤求,如諸佛想.

何以故?善男子,若菩薩摩訶薩,常爲

善友之所攝護,疾得無上正等菩提.

是時,常啼菩薩摩訶薩,卽白十方諸

佛言:何等名爲我之善友?我當親近

恭敬供養.十方諸佛告常啼言:有法

涌菩薩摩訶薩,是汝長夜眞淨善友,

能攝護汝,令汝成熟所求無上正等

菩提,亦令汝學甚深般若波羅蜜多,

方便善巧,彼能長夜,攝益汝故,是汝

善友,汝應親近恭敬供養.又善男子,

汝若一劫,若二,若三,如是乃至若百

千劫,或復過是,恭敬頂戴法涌菩薩,

復以一切上妙樂具乃至三千大千

世界所有妙色、聲、香、味、觸,盡以供養,

未能報彼須臾之恩.何以故?善男子,

汝因法涌菩薩威力,現得如是無量

勝妙三摩地門,又當因彼,令汝獲得

甚深般若波羅蜜多,方便善巧,疾證

無上正等菩提.時,十方佛方便讚慰

教誡教授常啼菩薩,令歡喜已,忽然

不現.

爾時,常啼菩薩摩訶薩,從現所證三

摩地起,不見諸佛,心懷惆悵,作是思

惟:我向所見十方諸佛,先從何來,今

往何所,誰能爲我斷如是疑?復作是

念:法涌菩薩久已,修學甚深般若波

羅蜜多,方便善巧,已得無量陁羅尼

門及三摩地,於諸菩薩自在神通,已

到究竟,已曾供養無量如來應正等

覺,於諸佛所,發弘誓願,種諸善根,於

長夜中,爲我善友,常攝受我,令獲利

樂.我當疾詣法涌菩薩摩訶薩所,問

向所見十方諸佛,先從何來,今往何

所,彼能爲我,斷如是疑.善現,當知是

時,常啼菩薩摩訶薩作此念已,便於

法涌菩薩摩訶薩所,轉增愛敬淸淨

之心,復作是念:我今欲詣法涌菩薩

摩訶薩所,當以何物而爲供養?然我

貧匱、無有花香、澤香、散香、衣服、瓔珞、

寶幢、幡蓋、伎樂、燈明、末尼、眞珠、吠琉璃

寶、頗胝迦寶、金銀、珊瑚、螺貝、璧玉及

餘種種上妙供具,可以供養甚深般

若波羅蜜多及說法師、法涌菩薩.我

定不應空爾,而詣法涌菩薩摩訶薩

所.我若空往,自喜不生,何以表知至

誠求法?我於今者,應自賣身,以求價

直,持用供養甚深般若波羅蜜多及

說法師、法涌菩薩.何以故?我於長夜,

諸界趣生,虛喪壞滅,無邊身命,無始

生死,爲欲因緣,墮諸地獄,受無量苦.

未爲供養如是妙法及說法師,自捨

身命,故我今者,定應賣身,以求財物,

持用供養甚深般若波羅蜜多及說

法師、法涌菩薩.

爾時,常啼菩薩摩訶薩,作是念已,漸

次東行,至一大城,寬廣嚴淨,多諸人

衆,安隱豐樂.常啼菩薩入市肆中,處

處巡環,高聲唱曰:我今自賣,誰欲買

人?我今自賣,誰欲買人?是時,惡魔見

此事已,便作是念:常啼菩薩,愛重法

故,欲自賣身,謂爲供養甚深般若波

羅蜜多及說法師、法涌菩薩摩訶薩

故,因斯當得如理請問甚深般若波

羅蜜多,方便善巧,謂作是問:云何菩

薩方便,修行甚深般若波羅蜜多,速

證無上正等菩提?作是問已,法涌菩

薩當爲宣說甚深法要,令得多聞,猶

如大海魔及眷屬,所不能壞,漸能圓

滿一切功德,因斯饒益諸有情類,令

得無上正等菩提.彼復能令諸有情

類,證得無上正等菩提,展轉相承空

我境界.我當方便,隱蔽其聲,令此城

中長者、居士、婆羅門等,咸不能聞,唯

除城中一長者女,宿善根力,魔不能

蔽.常啼菩薩,由是因緣,經於久時,賣

身不售,愁憂苦惱,在一處立,涕淚而

言:我有何罪,爲欲供養甚深般若波

羅蜜多及說法師、法涌菩薩摩訶薩

故,雖自賣身而無買者?時,天帝釋見

已念言:此善男子,以爲供養甚深般

若波羅蜜多及說法師、法涌菩薩愛

重法故,自賣其身.我當試之,爲實慕

法,爲懷諂詐,誑惑世閒.如是念已,卽

自化作少婆羅門,詣常啼所問言:男

子,汝今何緣,佇立悲涕,愁憂不樂?常

啼菩薩答言.儒童,我爲供養甚深般

若波羅蜜多及說法師、法涌菩薩,然

我貧乏,無諸財寶,愛重法故,欲自賣

身,遍此城中,無相問者,自惟薄福,住

此憂悲.時,婆羅門語常啼曰:我於今

者,正欲祠天,不用人身,但須人血、人

髓、人心,頗能賣不?常啼菩薩,聞已念

言:我於今者,定獲勝利.所以者何?彼

欲買者,我皆具有,由斯價直,當得供

養甚深般若波羅蜜多及說法師、法

涌菩薩.令我具足甚深般若波羅蜜

多方便善巧,疾證無上正等菩提.作

是念時,歡喜踊躍,以柔軟語,報婆羅

門:仁所買者,我悉能賣.婆羅門言:須

幾價直?常啼報曰:隨意相酬.爾時,常

啼作是語已,卽申右手,執取利刀,刺

己左臂,令出其血,復割右髀,皮肉置

地,破骨出髓.與婆羅門,復趣牆邊欲

剖心出.有長者女,處於高閣,先見常

啼揚聲自賣,後時復見自害其身,作

是念言:此善男子,何因緣故,困苦其

身,我當問之.念已下閣,到常啼所,作

是問言:汝何因緣,先唱自賣,今出血

髓,復欲剖心?常啼報曰:姊不知耶?我

爲供養甚深般若波羅蜜多及說法

師、法涌菩薩.然我貧乏,無諸財寶,愛

重法故,先自賣身,無相買者.今賣三

事,與婆羅門.長者女言:汝今自賣身

血心髓,欲持價直,供養般若波羅蜜

多及說法師、法涌菩薩,當獲何等功

德勝利?常啼答言:法涌菩薩於甚深

法,已得自在,當爲我說甚深般若波

羅蜜多方便善巧,菩薩所學,菩薩所

乘,菩薩所行,菩薩所作.我得聞已,如

說修行,成熟有情,嚴淨佛土,速證無

上正等菩提,得金色身,具三十二大

丈夫相,八十隨好圓滿莊嚴,常光一

尋,餘光無量,具佛十力、四無所畏、四

無礙解、大慈、大悲、大喜、大捨、十八佛

不共法、無忘失法、恒住捨性、五淨眼、

六神通、不可思議淸淨戒、蘊、定蘊、慧

蘊、解脫蘊、解脫智見蘊、無障智見、無

上智見,得一切智、道相智、一切相智,

具足一切無上法寶,分布施與一切

有情,與諸有情,作所依止,我捨身命,

爲供養彼,當獲此等功德勝利.時,長者

女聞說殊勝不可思議微妙佛法,歡

喜踊躍,身毛皆豎,恭敬合掌,白常啼

言:大士所說,第一廣大,最勝微妙,甚

爲希有.爲獲如是一一佛法,尚應棄

捨如殑伽沙所重身命,況唯捨一?所

以者何?若得如是微妙功德,則能利

樂一切有情.大士家貧,尚爲如是微

妙功德,不惜身命,況我家富,多有珍

財,爲是功德而不棄捨?大士今應勿

復自害.所須供具,盡當相與,所謂金

銀、吠琉璃寶、頗胝迦寶、末尼、眞珠、杵

藏、石藏、螺貝、璧玉、帝靑、大靑、珊瑚、虎

珀及餘無量異類珍財,花香、瓔珞、寶

幢、幡蓋、伎樂、憕明、車乘、衣服,幷餘種

種上妙供具,可持供養甚深般若波

羅蜜多及說法師、法涌菩薩.唯願大

士勿復自害.我身亦願隨大士,往法

涌菩薩摩訶薩所,俱時瞻仰,共植善

根,爲得所說.諸佛法故.

大般若波羅蜜多經卷第三百九十八

戊戌歲高麗國大藏都監奉

勅雕造

大般若波羅蜜多經卷第三百九十九 霜

三藏法師玄奘奉 詔譯

初分常啼菩薩品第七十七之二

時,天帝釋卽復本形,在常啼前,曲躬

而立,讚言:大士,善哉,善哉.爲法至誠

堅固乃爾.過去諸佛,爲菩薩時,亦如

大士,以堅固願求深般若波羅蜜多

方便善巧,請問菩薩所學、所乘、所行、

所作,心無厭倦,成熟有情,嚴淨佛土,

已證無上正等菩提.大士,當知我實

不用人血心髓,但來相試.今何所願,

我當相與,以酬輕觸損惱之愆?常啼

報言:我本所願,唯有無上正等菩提.

天主頗能與斯願不?時,天帝釋,然

有愧,白常啼言:此非我力,唯有諸佛

大聖法王於法自在,能與斯願.大士,

今應除無上覺,更求餘願.我當與之.

常啼報曰:甚深般若波羅蜜多,亦我

所願,頗能惠不?時,天帝釋,倍復生慚,

白常啼言:我於此願,亦不能與.然我

有力,令大士身,平復如故.用斯願不?

常啼報言:如是所願,自能滿足,無勞

天主.所以者何?我若啓告十方諸佛,

發誠諦言:今自賣身,實爲慕法,不懷

諂詐,誑惑世間.由此因緣,定於無上

正等菩提,不退轉者,令我身形,平復

如故.此言未訖,自能令我平復如故.

豈假天威?天帝言:如是如是.佛之

神力,不可思議,菩薩至誠,何事不辦?

然由我故,損大士身.唯願慈悲,許辦

斯事.常啼菩薩便告彼言:旣爾慇懃,

當隨汝意.時,天帝釋卽現天威令,常

啼身,平復如故,乃至不見少分瘡痕,

形貌端嚴,過於往日.愧謝右遶,忽然

不現.

爾時,長者女,見常啼菩薩希有之事,

轉增愛重,恭敬合掌,白常啼言:願降

慈悲,蹔臨我宅,所須供養甚深般若

波羅蜜多及說法師、法涌菩薩上妙

供具,爲白父母,一切當得.我及侍從,

亦辭父母,隨大士往具妙香城.爲欲

供養甚深般若波羅蜜多及說法師、

法涌菩薩摩訶薩故.是時,常啼隨彼

所願,俱到其舍,在門外止時,長者女

卽入其舍,白父母言:願多與我家中,

所有上妙花鬘、塗散等香,衣服、瓔珞、

寶幢、幡蓋、伎樂、蘇油、末尼、眞珠、吠琉

璃寶、頗胝迦寶、珊瑚、琥珀、螺貝、璧玉、

杵藏、石藏、帝靑、大靑,幷金銀等種種

供具,亦聽我身及先事我五百侍女,

持諸供具,皆當隨從常啼菩薩,往妙

香城,爲欲供養甚深般若波羅蜜多

及說法師法涌菩薩.彼當爲我宣說

法要.我得聞已,如說修行,定獲無邊

微妙佛法.時,彼父母聞已驚駭,卽問

女言:常啼菩薩今在何處?是何等人?

女卽白言:今在門外.彼是大士.爲欲

度脫一切有情生死苦故,勤求無上

正等菩提.又彼大士,愛重正法,不惜

身命,爲欲供養菩薩所學甚深般若

波羅蜜多及說法師、法涌菩薩摩訶

薩故,入此城中,處處巡環,高聲唱曰:

我今自賣,誰欲買人?我今自賣,誰欲

買人?經於久時,賣身不售,愁憂苦惱.

在一處立,涕淚而言:我有何罪,爲欲

供養甚深般若波羅蜜多及說法師、

法涌菩薩摩訶薩故,雖自賣身而無

買者?時,天帝爲欲試驗,卽自化作

少婆羅門,來至其前問言:男子,汝何

住此,憂悲不樂?時,彼大士答言:儒童,

我爲供養甚深般若波羅蜜多及說

法師、法涌菩薩,然我貧乏,無諸財寶

愛重法故,欲自賣身,遍此城中,無相

問者,自惟薄福,住此憂悲.時,婆羅門

語大士曰:我於今者,正欲祠天,不用

人身,但須人血、人髓、人心,頗能賣不?

大士聞已,歡喜踊躍,以柔軟語,報婆

羅門:仁所買者,我悉能賣.婆羅門言:

須幾價直?大士報曰:隨意相酬.大士

爾時,作是語已,卽申右手,執取利刀,

刺己左臂,令出其血,復割右髀,皮肉

置地,破骨出髓,與婆羅門.復趣牆邊,

欲剖心出.我在高閣,遙見是事,作是

念言:此善男子,何因緣故,困苦其身?

我當問之.念已下閣,到大士所,作是

問言:汝何因緣,先唱自賣,今出血髓,

復欲剖心?彼答我曰:姊不知耶?我爲

供養甚深般若波羅蜜多及說法師、

法涌菩薩,然我貧乏,無諸財寶,愛重

法故,先自賣身,無相買者,今賣三事,

與婆羅門.我時問言:汝今自賣身血

心髓,欲持價直,供養般若波羅蜜多

及說法師法涌菩薩,當獲何等功德

勝利?彼答我言:法涌菩薩,於甚深法,

已得自在,當爲我說甚深般若波羅

蜜多方便善巧,菩薩所學,菩薩所乘,

菩薩所行,菩薩所作.我得聞已,如說

修行,成熟有情,嚴淨佛土,速證無上

正等菩提.得金色身,具三十二大丈

夫相,八十隨好圓滿莊嚴,常光一尋,

餘光無量.具佛十力、四無所畏、四無

礙解、大慈、大悲、大喜、大捨、十八佛不

共法、無忘失法、恒住捨性、五淨眼、六

神通、不可思議淸淨戒蘊、定蘊、慧蘊、

解脫蘊、解脫智見蘊、無障智見、無上

智見得一切智道相智一切相切有

足一切無上法寶,分布施與,一命爲

情,與諸有情,作所依止,我捨身時,聞

供養彼,當獲此等功德勝利.我法歡

說如是殊勝不可思議微妙佛法,歡

喜踊躍,身毛皆豎,恭敬合掌而白彼

言大士所說,第一廣大,最勝微妙,甚

爲希有.爲獲如是一一佛法,尚應棄

捨如殑伽沙所重身命,況唯捨一?所

以者何?若得如是微妙功德,則能利

樂一切有情.大士家貧,尚爲如是微

妙功德,不惜身命,況我家富,多有珍

財,爲是功德而不棄捨?大士今應勿

復自害.所須供具,盡當相與,所謂金

銀、吠琉璃寶、頗胝迦寶、末尼、眞珠、杵

藏、石藏、螺貝、璧玉、帝靑、大靑、珊瑚、琥

珀及餘無量異類珍財,花香、瓔珞、寶

幢、幡蓋、伎樂、燈明、車乘、衣服,幷餘種

種上妙供具,可持供養甚深般若波

羅蜜多及說法師、法涌菩薩.唯願大

士勿復自害.我身亦願隨大士,往法

涌菩薩摩訶薩所,俱時瞻仰,共植善

根,爲得所說,諸佛法故.時,天帝卽

復本形,在彼前住、曲躬合掌讚言:大

士,善哉善哉.爲法至誠堅固乃爾.過

去諸佛,爲菩薩時,亦如大士,以堅固

願求深般若波羅蜜多方便善巧,請

問菩薩所學、所乘、所行、所作,心無厭

倦,成熟有情,嚴淨佛土,已證無上正

等菩提.大士,當知我實不用人血心

髓,但來相試.今何所願,我當相與,以

酬輕觸損惱之愆.彼卽報言:我本所

願,唯有無上正等菩提.天主,頗能與

斯願不?時,天帝,然有愧而白彼

言:此非我力,唯有諸佛大聖法王於

法自在,能與斯願.大士,今應除無上

覺,更求餘願.我當與之.彼便報曰:甚

深般若波羅蜜多,亦我所願,頗能惠

不?時,天帝,倍復生慚而白彼言:我

於此願,亦不能與.然我有力,令大士

身平復如故.用斯願不?彼復報言:如

是所願,自能滿足,無勞天主.所以者

何?我若啓告十方諸佛,發誠諦言.今

自賣身,實爲慕法,不懷諂詐,誑惑世

間.由此因緣,定於無上正等菩提,不

退轉者,令我身形,平復如故.此言未

訖,自能令我平復如故.豈假天威?天

帝言:如是如是.佛之神力,不可思

議,菩薩至誠,何事不辦?然由我故,損

大士身.唯願慈悲,許辦斯事.時,彼大

士告帝言:旣爾慇懃,當隨汝意.時,

天帝,卽現天威,令彼身形,平復如

故,乃至不見少分瘡㾗形貌端嚴,過

於往日.愧謝右遶忽然不現.我旣見

彼希有之事,轉增愛敬,合掌白言:願

降慈悲,蹔臨我宅,所須供養甚深般

若波羅蜜多及說法師、法涌菩薩供

養之具,爲白父母,一切當得.我及侍

從,亦辭父母,隨大士往具妙香城.爲

欲供養甚深般若波羅蜜多及說法

師、法涌菩薩摩訶薩故.今彼大士,以

我至誠,不遺所願,來至門首.唯願父

母,多與珍財,及許我身,幷先事我五

百侍女,持諸供具,咸當隨從常啼菩

薩,往妙香城,禮敬供養甚深般若波

羅蜜多及說法師、法涌菩薩.爲得所

說諸佛法故.

爾時,父母聞女所說,歡喜踊躍,歎未

曾有,便告女言:如汝所說常啼菩薩,

甚爲希有.能擐如是大功德鎧,勇猛

精進,求諸佛法.所求佛法,微妙最勝,

廣大淸淨,不可思議,能引世間諸有

情類,令獲殊勝利益安樂.汝於是法,

旣深愛重,欲隨善友.持諸供具,往妙

香城,供養般若波羅蜜多及說法師、

法涌菩薩,爲欲證得諸佛法故.我等

云何不生隨喜?今聽汝去,我等亦欲

與汝相隨,汝歡喜不?女卽白言:甚大

歡喜.我尚不礙餘人善法,況父母耶!

父母報言:汝應嚴辦供具侍從,速當

共往.時,長者女,卽便營辦五百乘車,

七寶嚴飾,亦令五百常隨侍女,恣意

各取衆寶嚴身,復取金銀、吠琉璃寶、

頗胝迦寶、末尼、眞珠、帝靑、大靑、螺貝、

璧玉、珊瑚、琥珀、杵藏、石藏及餘無量

異類珍財,種種花香、衣服、瓔珞、寶幢、

幡蓋、伎樂、蘇油,上妙珍財,各無量種,

幷餘種種上妙供具.其女旣辦如是

事已,恭敬啓請常啼菩薩,前乘一車,

身及父母,侍女五百,各乘一車,圍遶

侍從常啼菩薩.漸漸東去,至妙香城,

見城高廣七寶成就,於其城外周帀

皆有七寶所成,七重垣牆,七重樓觀,

七重欄楯,七重寶塹,七重行列寶多

羅樹.是垣牆等,互相間飾,發種種光,

甚可愛樂.此大寶城,面各十二踰繕

那量,淸淨寬廣,人物熾盛,安隱豐樂.

中有五百街巷市廛,度量相當,端嚴

如畫.於諸衢陌,各有淸流,亘以寶舫,

往來無擁.一一街巷,淸淨嚴飾,灑以

香水,布以名花.城及垣牆,皆有卻敵

雉堞樓閣,紫金所成,鎣以衆珍,光明

輝煥.於雉堞間,廁以寶樹.是一一樹

根莖枝葉及以花果,皆別寶成.城垣

樓閣及諸寶樹,覆以金網,連以寶繩,

懸以金鈴,綴以寶鐸.微風吹動,發和

雅音,譬如善奏五支諸樂.城外周帀,

七重寶塹,八功德水彌滿其中,冷煖

調和,淸澄皎鏡.水中處處,有七寶船,

間飾莊嚴,衆所樂見.諸塹水內,具衆

妙花,色香鮮郁,遍覆水上.有五百菀,

周環大城,種種莊嚴,甚可憙樂.一一

菀內,有五百池,其池縱廣一俱盧舍,

七寶莊飾,悅可衆心.於諸池內,有四

色花,量如車輪,映蔽于水.其花皆以

七寶所成.諸池菀中,多有衆鳥,音聲

相和,聚散遨遊,漸復前行,卽便遙見.

法涌菩薩摩訶薩,正處七寶臺,坐師

子座,無量無數百千俱胝那庾多衆,

前後圍遶而爲說法.

爾時,常啼菩薩摩訶薩,最初遙見法

涌菩薩摩訶薩故,身心悅樂,譬如苾

芻繫念一境,忽然得入第三靜慮.旣

遙見已,作是念言:我等不應乘車而

趣法涌菩薩摩訶薩所.作是念已,卽

便下車,整理衣服.時,長者女及彼父

母侍女五百,亦皆下車,各以上妙衆

寶衣服,嚴飾其身,持諸供具,恭敬圍

遶常啼菩薩,徐行而趣法涌菩薩摩

訶薩所.其路邊,有法涌菩薩所營七

寶大般若臺,以赤栴檀,而爲塗飾,懸

寶鈴鐸,出微妙音.周帀皆垂眞珠羅

網,於臺四角,懸四寶珠,以爲燈明,晝

夜常照.寶臺四面,有四香爐,白銀所

成,衆寶嚴飾,恒時燒以黑沈水香,散

衆妙花而爲供養.臺中有座,七寶所

成.其上重敷茵褥綺帊.於斯座上,復

有一函,四寶合成,莊嚴綺麗,一金,二

銀,三吠琉璃,四帝靑寶,眞金葉上,銷

琉璃汁,書以般若波羅蜜多,置此函

中,恒時封印.臺中處處,懸寶幡花,間

飾莊嚴,甚可愛樂.常啼菩薩長者女

等,見此寶臺莊嚴殊妙,合掌恭敬,歎

未曾有.復見帝釋與其無量百千天

衆,在寶臺邊,持天種種上妙香末及

衆寶屑,微妙香花、金銀、花等,散寶臺

上.於虛空中,奏天伎樂.常啼菩薩見

是事已,問帝言:何緣天主與諸天

衆,供養此臺?天帝曰:大士,今者豈

不知耶?於此臺中,有無上法名深般

若波羅蜜多.是諸如來應正等覺及

諸菩薩摩訶薩母,能生能攝一切如

來應正等覺及諸菩薩摩訶薩衆.若

菩薩摩訶薩,能於此中,精勤修學,速

到一切功德彼岸,速能成辦一切佛

法,速能證得一切智智.由是因緣,我

等於此與諸眷屬,恭敬供養.常啼菩

薩聞已,歡喜尋聲,復問天帝言:如

是所說甚深般若波羅蜜多,今在何

處?我欲供養,唯願示之.天帝言:大

士知不?甚深般若波羅蜜多,在此臺

中七寶座上四寶函內,眞金爲葉,吠

琉璃寶,以爲其字.法涌菩薩以七寶

印,自封印之.我等不能輒開相示.

爾時,常啼菩薩摩訶薩及長者女幷

其父母、侍女五百,聞是語已,卽取所

持花香、珍寶、衣服、瓔珞、寶幢、幡蓋、伎

樂、燈明及餘種種供養之具,分作二

分,先持一分,詣寶臺所,供養般若波

羅蜜多,復持一分,俱共往詣法涌菩

薩摩訶薩所.到已皆見法涌菩薩,坐

師子座,大衆圍遶.卽以花香、寶幢、幡

蓋、衣服、瓔珞、伎樂、燈明,諸珍寶等,散

列供養此說法師及所說法,法涌菩

薩.威神力故,卽令所散種種妙花,於

虛空中,當其頂上,欻然合作一妙花

臺,衆寶莊嚴,甚可愛樂.復令所散種

種妙香,於虛空中,當花臺上,欻然合

成一妙香蓋,種種珍寶而爲嚴飾.復

令所散諸妙寶衣,於虛空中,當香蓋

上,欻然合成一妙寶帳,亦以衆寶,閒

飾莊嚴,餘所散列寶幢、幡蓋、伎樂、燈

明,諸瓔珞等,自然涌在臺帳蓋邊,周

帀莊嚴,妙巧安布.常啼菩薩,長者女

等,見是事已,歡喜踊躍,異口同音,皆

共稱歎法涌菩薩摩訶薩言:今我大

師甚爲希有,能現如是大威神力.爲

菩薩時,尚能如是,況得無上正等菩

提?是時,常啼及長者女幷諸眷屬,深

心愛重法涌菩薩摩訶薩故,皆發無

上正等覺心,作是願言:我等由此殊

勝善根,願當來世,必成如來應正等

覺.我等由此殊勝善根,願當來世,精

勤修學菩薩道時,於深法門,通達無

礙,如今大師法涌菩薩.我等由此殊

勝善根,願當來世,精勤修學菩薩道

時,能以上妙七寶臺閣及餘供具,供

養般若波羅蜜多,如今大師法涌菩

薩.我等由此殊勝善根,願當來世,精

勤修學菩薩道時,處大衆中,坐師子

座,宣說般若波羅蜜多,甚深義理,都

無所畏,如今大師法涌菩薩.我等由

此殊勝善根,願當來世,精勤修學菩

薩道時,成就般若波羅蜜多巧方便

力,速能成辦所求無上正等菩提,如

今大師法涌菩薩.我等由此殊勝善

根,願當來世,精勤修學菩薩道時,得

勝神通變化,自在利益,安樂無量有

情,如今大師法涌菩薩.常啼菩薩及

長者女幷諸眷屬,持諸供具,供養般

若波羅蜜多及說法師、法涌菩薩摩

訶薩已,頂禮雙足,合掌恭敬,右遶三

帀,卻住一面.

爾時,常啼菩薩摩訶薩,曲躬合掌,白

法涌菩薩摩訶薩言:我常樂居阿練

若處,求深般若波羅蜜多,曾於一時,

欻然聞有空中聲曰:咄,善男子,汝可

東行,決定得聞甚深般若波羅蜜多!

我聞空中如是教已,歡喜踊躍,卽便

東行,未久之間,作如是念:我寧不問

彼空中聲,遣我東行,去當遠近,至何

城邑,復從誰聞甚深般若波羅蜜多?

作是念已,卽住其處,搥胸悲歎,愁憂

啼泣,經七晝夜,不辭疲倦,不念睡眠,

不思飮食不想晝夜?不怖寒熱,於內

外法心不散亂,唯作是念,我於何時,

當聞般若波羅蜜多我先何故?不問

空聲勸我東行,去當遠近,至何處所,

復從誰聞甚深般若波羅蜜多?我於

如是愁憂啼泣,自歎恨時,欻於我前,

有佛像現告我言:善男子,汝以如是

勇猛精進,愛樂恭敬求法之心,從此

東行,過於五百踰繕那量,有大王城,

名具妙香,中有菩薩,名爲法涌.常爲

無量百千有情,宣說般若波羅蜜多.

汝當從彼,得聞般若波羅蜜多.又善

男子,法涌菩薩,是汝長夜淸淨善友,

示現教導,讚勵慶喜,令汝速證所求

無上正等菩提.法涌菩薩,於過去世,

以勤苦行求深般若波羅蜜多,亦如

汝今求之方便.汝宜速往法涌菩薩

摩訶薩所,勿生疑難,莫計晝夜不久

當聞甚深般若波羅蜜多.我時得聞

如是語已,心生適悅,踊躍歡喜,作是

思惟:何時當見法涌菩薩,從彼得聞

甚深般若波羅蜜多,聞已便能永斷

種種虛妄分別,有所得見,疾證無上

正等菩提.作是念時,於一切法,卽能

現起無障智見.由斯智見,卽得現入

無量殊勝三摩地門.我住如是三摩

地中,現見十方無量無數無邊世界

諸佛如來,爲諸菩薩摩訶薩衆,宣說

般若波羅蜜多時,諸如來應正等覺,

咸共讚慰,慇懃教誡教授我言:善哉,

善哉!善男子,我等本行菩薩道時,亦

如汝今以勤苦行,求深般若波羅蜜

多.於勤苦時,亦如汝今現得如是諸

三摩地.我等爾時,得是無量勝三摩

地,究竟修已則能成辦甚深般若波

羅蜜多方便善巧.由斯能辦一切佛

法,便得住於不退轉地.時,十方佛廣

教慰我,令歡喜已,忽然不現.我從所

證三摩地起,不見諸佛,心懷惆悵,作

是思惟:我向所見十方諸佛,先從何

來,今往何所?誰能爲我,斷如是疑?復

作是念:法涌菩薩,久已修學甚深般

若波羅蜜多方便善巧,已得無量陁

羅尼門及三摩地,於諸菩薩自在神

通,已到究竟,已曾供養無量如來應

正等覺,於諸佛所,發弘誓願,種諸善

根,於長夜中,爲我善友,常攝受我,令

獲利樂.我當疾詣法涌菩薩摩訶薩

所,問向所見,十方諸佛,先從何來,今

往何所.彼能爲我,斷如是疑.我於爾

時,作是念已,勇猛精進,漸復東行.荏

苒多時,入此城邑,漸復前進,遙見大

師,處七寶臺,坐師子座,大衆圍遶而

爲說法,我於是處,初見大師,身心悅

樂,譬如苾芻忽然得入第三靜慮故,

我今者,請問大師,我先所見,十方諸

佛,先從何來,今往何所?唯願爲我說

彼諸佛所從至處,令我了知,知已生

生常見諸佛.

初分法涌菩薩品第七十八之一

爾時,法涌菩薩摩訶薩,告常啼菩薩

摩訶薩言:善男子,一切如來、應正等

覺、明行圓滿、善逝、世間解、無上丈夫、

調御士、天人師、佛薄伽梵所有法身,

無所從來,亦無所去.何以故?善男子,

諸法實性,皆不動故.善男子,諸法眞

如,無來無去,不可施設.如是眞如,卽

是如來應正等覺.廣說乃至佛薄伽

梵.善男子,諸法法界,無來無去,不可

施設.如是法界,卽是如來應正等覺,

廣說乃至佛薄伽梵.善男子,諸法法

性,無來無去,不可施設.如是法性,卽

是如來應正等覺,廣說乃至佛薄伽

梵.善男子,不虛妄性,無來無去,不可

施設.不虛妄性,卽是如來應正等覺,

廣說乃至佛薄伽梵.善男子,不變異

性,無來無去,不可施設.不變異性,卽

是如來應正等覺,廣說乃至佛薄伽

梵.善男子,法平等性,無來無去,不可

施設.法平等性,卽是如來應正等覺,

廣說乃至佛薄伽梵.善男子,法離生

性,無來無去,不可施設.法離生性,卽

是如來應正等覺,廣說乃至佛薄伽

梵.善男子,諸法定性,無來無去,不可

施設.諸法定性,卽是如來應正等覺,

廣說乃至佛薄伽梵.善男子,諸法住

性,無來無去,不可施設.諸法住性,卽

是如來應正等覺,廣說乃至佛薄伽

梵.善男子,諸法實際,無來無去,不可

施設.諸法實際,卽是如來應正等覺,

廣說乃至佛薄伽梵.善男子,法虛空

界,無來無去,不可施設.法虛空界,卽

是如來應正等覺,廣說乃至佛薄伽

梵.善男子,不思議界,無來無去,不可

施設.不思議界,卽是如來應正等覺,

廣說乃至佛薄伽梵.善男子,法無生

性,無來無去,不可施設.法無生性,卽

是如來應正等覺,廣說乃至佛薄伽

梵.善男子,法無滅性,無來無去,不可

施設.法無滅性,卽是如來應正等覺,

廣說乃至佛薄伽梵.善男子,法如實

性,無來無去,不可施設.法如實性,卽

是如來應正等覺,廣說乃至佛薄伽

梵.善男子,法遠離性,無來無去,不可

施設.法遠離性,卽是如來應正等覺,

廣說乃至佛薄伽梵.善男子,法寂靜

性,無來無去,不可施設.法寂靜性,卽

是如來應正等覺,廣說乃至佛薄伽

梵.善男子,無染淨界,無來無去,不可

施設.無染淨界,卽是如來應正等覺,

廣說乃至佛薄伽梵.善男子,諸法空

性,無來無去,不可施設.諸法空性,卽

是如來應正等覺,廣說乃至佛薄伽

梵.善男子,一切如來應正等覺,廣說

乃至佛薄伽梵,非卽諸法,非離諸法.

善男子,諸法眞如,如來眞如,一而非

二.善男子,諸法眞如,非合非散,唯有

一相,所謂無相.善男子,諸法眞如非

一非二非三非四,廣說乃至非百千

等.何以故?善男子,諸法眞如,離數量

故,非有性故.

復次,善男子,譬如有人熱際後分,遊

於曠野,日中渴乏,見陽焰動,作是念

言:我於今時,定當得水.作是念已,遂

便往趣所見陽焰,漸去其遠,卽奔逐

之,轉復見遠,種種方便,求水不得.善

男子,於意云何?是焰中水,從何山谷

泉池中來,今何所去,爲入東海,爲入

西海,南北海耶?常啼答言:陽焰中水,

尚不可得,況當可說有所從來及有

所至?法涌菩薩語常啼言:如是如是.

如汝所說.如彼渴人,愚癡無智,爲熱

所逼,見動陽焰於無水中,妄生水想.

若謂如來應正等覺,有來有去,亦復

如是.當知是人愚癡無智.何以故?善

男子,一切如來應正等覺,不可以色

身見.夫如來者卽是法身.善男子,如

來法身卽是諸法眞如法界.眞如法

界,旣不可說有來有去,如來法身,亦

復如是,無來無去.復次,善男子,譬如

幻師或彼弟子,幻作種種象軍、馬軍、

車軍、步軍及牛羊等,經須臾頃,忽然

不現.善男子,於意云何?是幻所作,從

何而來,去何所至?常啼答言:幻事非

實,如何可說有來去處?法涌菩薩語

常啼言:如是如是.如汝所說.若執幻

事有來去者,當知彼人愚癡無智,若

謂如來應正等覺,有來有去,亦復如

是.當知是人愚癡無智.何以故?善男

子,一切如來應正等覺,不可以色身

見.夫如來者,卽是法身.善男子,如來

法身卽是諸法眞如法界.眞如法界,

旣不可說有來有去,如來法身,亦復

如是,無來無去.復次,善男子,如鏡等

中,有諸像現,如是諸像,暫有還無.善

男子,於意云何?是鏡等像,爲從何來,

去何所至?常啼答言:諸像非實,如何

可說有來有去?法涌菩薩語常啼言:

如是如是.如汝所說.若執諸像有來

有去,當知彼人愚癡無智,若謂如來

應正等覺,有來有去,亦復如是.當知

是人愚癡無智.何以故?善男子,一切

如來應正等覺,不可以色身見.夫如

來者,卽是法身.善男子,如來法身卽

是諸法眞如法界.眞如法界,旣不可

說有來有去,如來法身,亦復如是,無

來無去.復次,善男子,如谷等中,有諸

響現,如是諸響,暫有還無.善男子,於

意云何?是谷等響,爲從何來,去何所

至?常啼答言:諸響非實,如何可說有

來去處?法涌菩薩語常啼言:如是如

是.如汝所說.若執諸響有來去者,當

知彼人愚癡無智,若謂如來應正等

覺,有來有去,亦復如是.當知是人愚

癡無智.何以故?善男子,一切如來應

正等覺,不可以色身見.夫如來者,卽

是法身.善男子,如來法身,卽是諸法

眞如法界,眞如法界,旣不可說有來

有去,如來法身,亦復如是無來無去.

大般若波羅蜜多經卷第三百九十九

戊戌歲高麗國大藏都監奉

勅雕造

大般若波羅蜜多經卷第四百 霜

三藏法師玄奘奉 詔譯

初分法涌菩薩品第七十八之二

復次,善男子,譬如光影種種形相,現

有動搖,轉變差別.善男子,於意云何?

如是光影,爲從何來,去何所至?常啼

答言:光影非實,如何可說有來去處?

法涌菩薩語常啼言:如是如是.如汝

所說.若執光影,有來去者,當知彼人

愚癡無智,若謂如來應正等覺,有來

有去,亦復如是.當知是人愚癡無智.

何以故?善男子,一切如來應正等覺,

不可以色身見,夫如來者,卽是法身.

善男子,如來法身,卽是諸法眞如法

界.眞如法界,旣不可說有來有去,如

來法身,亦復如是,無來無去.復次,善

男子,如尋香城現有物類,如是物類,

蹔有還無.善男子,於意云何?是尋香

城所有物類,爲從何來,去何所至?常

啼答言:是尋香城所有物類,皆非實

有,如何可說有所從來,去有所至?法

涌菩薩語常啼言:如是如是.如汝所

說.執尋香城所有物類有來去者,當

知彼人愚癡無智,若謂如來應正等

覺,有來有去,亦復如是.當知是人愚

癡無智.何以故?善男子,一切如來應

正等覺,不可以色身見,夫如來者,卽

是法身.善男子,如來法身,卽是諸法

眞如法界,眞如法界,旣不可說有來

有去,如來法身,亦復如是,無來無去.

復次,善男子,如諸如來應正等覺所

變化事,蹔有還無,善男子,於意云何?

諸變化事,爲從何來,去何所至?常啼

答言:諸變化事,皆非實有,如何可說

有所從來,去有所至?法涌菩薩語常

啼言:如是如是.如汝所說.執變化事

有來去者,當知彼人愚癡無智,若謂

如來應正等覺,有來有去,亦復如是.

當知是人愚癡無智.何以故?善男子,

一切如來應正等覺,不可以色身見,

夫如來者,卽是法身.善男子,如來法

身,卽是諸法眞如法界,眞如法界,旣

不可說有來有去,如來法身,亦復如

是,無來無去.復次,善男子,如人夢中,

見有諸佛,若一,若十,若百,若千乃至

無數,彼夢覺已,所見皆無.善男子,於

意云何?夢所見佛,爲從何來,去何所

至?常啼答言:夢中所見,皆是虛妄,都

非實有,如何可說有來去處?法涌菩

薩語常啼言:如是如是.如汝所說.執

夢所見有來去者,當知彼人愚癡無

智.若謂如來應正等覺,有來有去,亦

復如是.當知是人愚癡無智.何以故?

善男子,一切如來應正等覺,不可以

色身見,夫如來者,卽是法身.善男子,

如來法身,卽是諸法眞如法界,眞如

法界,旣不可說有來有去,如來法身,

亦復如是,無來無去.又善男子,一切

如來應正等覺說一切法,如夢所見,

如變化事,如尋香城、光影、響、像、幻事、

陽焰,皆非實有.若於如是諸佛所說

甚深法義,不如實知,執如來身,是名

是色有來有去,當知彼人,迷法性故,

愚癡無智,流轉諸趣,受生死苦,遠離

般若波羅蜜多,亦復遠離一切佛法.

若於如是諸佛所說甚深法義,能如

實知,不執佛身是名是色,亦不謂佛

有來有去,當知彼人,於佛所說甚深

法義,如實解了,不執諸法有來有去,

有生有滅,有染有淨.由不執故,能行

般若波羅蜜多,亦能勤修一切佛法,

則爲鄰近所求無上正等菩提,亦名

如來眞淨弟子,終不虛受國人信施,

能與一切作良福田,應受世間人天

供養.

復次,善男子,如大海中,有諸珍寶,如

是珍寶,非十方來,亦非有情於中造

作,亦非此寶無因緣生.然諸有情,善

根力故,令大海內,有諸寶生.是寶生

時,依因緣力和合故,有無所從來,是

寶滅時,於十方面,亦無所去,但由有

情善根力盡,令彼滅沒.所以者何?諸

有爲法,緣合故生,緣離故滅,於中都

無生者滅者.是故諸法,無來無去.諸

如來身,亦復如是,於十方面,無所從

來,亦非於中,有造作者,亦不可說無

因緣生.然依本修淨行圓滿,爲因緣

故,及依有情先修見佛業成熟故,有

如來身出現於世.佛身滅時,於十方

面,亦無所去,但由因緣和合力盡,卽

便滅沒.是故諸佛無來無去.

復次,善男子,譬如箜篌依止種種因

緣和合而有聲生,是聲因緣,所謂槽、

頸、繩、棍、絃等,人功作意.如是一一不

能生聲,要和合時,其聲方起.是聲生

位,無所從來,於息滅時,無所至去.善

男子,諸如來身,亦復如是,依止種種

因緣而生.是身因緣,所謂無量福德、

智慧及諸有情所修見佛善根成熟.

如是一一不能生身,要和合時,其身

方起.是身生位,無所從來,於滅沒時,

無所至去.善男子,汝於如來應正等

覺,無來去相,應如是知,隨此道理,於

一切法,無來去相,亦如是知.善男子,

若於如來應正等覺及一切法,能如

實知,無來無去,無生無滅,無染無淨,

定能修行甚深般若波羅蜜多善巧

方便,必得無上正等菩提.法涌菩薩

摩訶薩,爲常啼菩薩摩訶薩,說諸如

來應正等覺,廣說乃至佛薄伽梵,無

來無去相時,令彼三千大千世界一

切大地、諸山、大海及諸天宮,六種變

動,諸魔宮殿,皆失威光,魔及魔軍,皆

悉驚怖.時,彼三千大千世界一切所

有草木、叢林,生非時花,悉皆傾向法

涌菩薩摩訶薩所,空中亦雨種種香

花.時,天帝、四大天王及諸天衆,於

虛空中,卽以種種天妙香花,奉散供

養法涌菩薩摩訶薩已,復持種種天

妙香花,奉散供養常啼菩薩,而作是

言:我因大士,得聞如是勝義之教,一

切世間住身見者,聞是法已,能捨執

著,皆悉住於難伏之地.

爾時,常啼菩薩摩訶薩,白法涌菩薩

摩訶薩言:何因何緣,令此世界一切

大地、諸山、大海,六種變動,及現種種

希有之相?法涌菩薩,告常啼言;由我

答汝所問,如來應正等覺無來去相,

於此會中八千衆生,皆悉證得無生

法忍,復有八十那庾多衆生,皆發無

上正等覺心,復有八萬四千衆生,遠

塵離垢,於諸法中,生淨法眼.由是因

緣,令此世界一切大地、諸山、大海,六

種變動,及現種種希有之相.常啼菩

薩聞是語已,踊躍歡喜,作是念言:我

今已爲獲大善利,謂因我問法涌菩

薩,令諸有情,得聞如是甚深般若波

羅蜜多說諸如來應正等覺無來去

相,令爾所衆,獲大饒益.我由如是殊

勝善根,足能成辦所求無上正等菩

提.我於無上正等菩提,無復疑慮,我

於來世,定成如來應正等覺,利益安

樂無量有情,作是念已,歡喜踊躍,上

昇虛空七多羅樹.復作是念:當以何

等供養大師法涌菩薩,用酬爲我說

法之恩?時,天帝,知其所念,化作無

量微妙香花,欲持施與常啼菩薩而

作是言:大士,今者哀慜我故,可受此

花,持以供養法涌菩薩.大士應受我

等供養.我今助成大士功德.所以者

何?因大士故,我等無量百千有情,獲

大饒益,謂必當證所求無上正等菩

提.大士,當知諸有能爲一切有情,經

於無量無數大劫,受諸勤苦,如大士

者,甚爲難得.是故今應受我所施.

爾時,常啼菩薩摩訶薩,受天帝微

妙香花,奉散供養法涌菩薩摩訶薩

已,從虛空下,頂禮雙足,合掌恭敬,白

言:大師,我從今日願以身命,奉屬大

師,以充給使.作是語已,法涌菩薩摩

訶薩前合掌而住.時長者女及諸眷

屬,合掌恭敬,白常啼言:我等從今亦

以身命,奉屬供侍,願垂納受.以此善

根,願當獲得如是勝法同尊所證.願

當來世,恒親近尊,常隨從尊,供養諸

佛及諸菩薩,同修梵行.常啼菩薩卽

報彼言:汝等至誠隨屬我者,當從我

教,我當受汝.長者女等,白常啼言:誠

心屬尊,當隨尊教.時,常啼菩薩,卽令

長者女及諸眷屬,各以種種妙莊嚴

具,而自嚴飾及持五百七寶妙車幷

諸供具俱.時,奉上法涌菩薩白言:大

師,我以如是長者女等,奉施大師,唯

願慈悲爲我納受.時,天帝讚常啼

言:善哉,善哉!大士乃能如是捨施.諸

菩薩摩訶薩,法應捨施一切所有.若

菩薩摩訶薩,能學如是捨施一切,疾

證無上正等菩提.若於法師,能作如

是恭敬供養,無所悋者,決定得聞甚

深般若波羅蜜多方便善巧.過去如

來應正等覺,精勤修學菩薩道時,亦

爲請問甚深般若波羅蜜多方便善

巧,捨諸所有,由斯已證所求無上正

等菩提.是時,法涌菩薩,欲令常啼菩

薩所種善根,得圓滿故,受長者女及

諸眷屬五百寶車幷諸供具,受已還

施常啼菩薩.法涌菩薩說法旣久,日

將欲沒,知衆疲倦,下師子座,還入宮中.

爾時,常啼菩薩摩訶薩,旣見法涌菩

薩摩訶薩,還入宮中,便作是念:我爲

法故,而來至此,未聞正法,不應坐臥.

我應唯住行立威儀,以待大師,法涌

菩薩,當從宮出,宣說法要.法涌菩薩,

旣入宮已,時經七年,一心不亂,遊戲

菩薩無量無數三摩地門,安住菩薩

無量無數甚深般若波羅蜜多方便

善巧.常啼菩薩,於七歲中,不坐不臥,

唯行唯立,不念睡眠,不想晝夜,不辭

疲倦,不思飮食,不怖寒熱,不緣內外,

曾不發起欲恚害尋及餘一切煩惱

纏垢,但作是念:法涌菩薩,何時當從

三摩地起?我等眷屬,應敷法座,掃灑

其地,散諸香花.法涌菩薩,當昇此座,

宣說般若波羅蜜多方便善巧及餘

法要時,長者女及諸眷屬,亦七歲中,

唯行唯立,所捨所念,皆學常啼,進止

相隨,曾無蹔捨.

爾時,常啼菩薩摩訶薩,如是精勤,過

七歲已,欻然聞有空中聲言:咄,善男

子,卻後七日,法涌菩薩,當從定起,於

此城中,宣說正法.常啼菩薩,聞空聲

已,踊躍歡喜,作是念言:我今當爲法

涌菩薩,敷設嚴飾師子之座,掃灑其

地,散妙香花,令我大師,當昇此座,爲

衆宣說甚深般若波羅蜜多方便善

巧及餘法要.常啼菩薩,作是念已,與

長者女及諸眷屬,敷設七寶師子之

座.時,長者女及諸眷屬,各脫身上一

淨妙衣,爲說法師,重敷座上.常啼菩

薩,旣敷座已,求水灑地,竟不能得.所

以者何?惡魔隱蔽城內外水,皆令不

現.魔作是念:常啼菩薩,求水不得,愁

憂苦惱,疲倦羸劣,心或變異,便於無

上正等菩提,善根不增,智慧不照於

一切智,而有稽留,則不能空我之境

界.常啼菩薩,種種方便,求水不得,作

是念言:我應刺身,出血灑地,勿令塵

起,坌我大師,今我此身,必當敗壞,何

用如是虛僞身爲我無始來,流轉生

死,數爲五欲,喪失身命,而未曾爲正

法捨身?是故今應刺身出血.作是念

已,卽執利刀,周遍刺身,出血灑地.時,

長者女及諸眷屬,亦學常啼,刺血灑

地.常啼菩薩,長者女等,各爲法故,刺

身出血,乃至不起一念異心.時,諸惡

魔,不能得便,亦不能礙所修善品,以

常啼等,心勇決故.時,天帝,見此事

已,作是念言:常啼菩薩,長者女等,甚

爲希有,而由愛法重法因緣,乃至遍

體皆刺出血,爲說法師周灑其地,曾

不發起一念異心,令諸惡魔,求不得

便,亦不能礙所修善品.奇哉!大士,乃

能擐被如是堅固弘誓鎧甲,爲欲利

樂一切有情,以淳淨心,不顧身命,求

於無上正等菩提,恒發誓言:我爲拔

濟沈淪生死一切有情,無量無邊身

心大苦而求無上正等菩提,事若未

成,終無懈廢.時,天帝,作是念已,變

常啼等所出身血一切,皆成栴檀香

水,令所灑地,繞座四邊,面各滿百踰

繕那量,皆有天上,不可思議最勝甚

奇栴檀香氣.時,天帝作是事已,讚

常啼曰:善哉,善哉!大士,志願堅固難

動,精進勇猛,不可思議愛重求法,最

爲無上過去如來應正等覺,亦由如

是堅固志願,勇猛精進,愛重求法,修

行菩薩淸淨梵行,已證無上正等菩

提.大士,今者志願精進,愛重求法,亦

定當證所求無上正等菩提.爾時,常

啼復作是念:我今已爲法涌菩薩,敷

設七寶師子之座,掃灑其地,令極香

潔.云何當得諸妙香花,繞座四邊,莊

嚴其地?大師昇座,將說法時,我等亦

應持散供養.時,天帝,知其所念,卽

便化作微妙香花,如摩揭陁千斛之

量,恭敬奉施常啼菩薩,令共眷屬持

以供養.於是,常啼受天帝所施花

已,分作二分,先持一分,共諸眷屬,繞

座四邊,嚴布其地,留餘一分,以擬大

師昇法座時,當持奉散.

爾時,法涌菩薩摩訶薩,過七日已,從

所遊戲三摩地門,安庠而起,爲說般

若波羅蜜多.無量百千眷屬圍繞,從

內宮出,昇師子座,處大衆中,儼然而

坐.常啼菩薩,重得瞻仰法涌菩薩摩

訶薩時,踊躍歡喜,身心悅樂,譬如苾

芻繫念一境,忽然得入第三靜慮.便

與眷屬,持先所留微妙香花,奉散供

養.旣供養已,頂禮雙足,右繞三帀,退

坐一面.爾時,法涌菩薩摩訶薩,告常

啼菩薩摩訶薩言:善男子,諦聽諦聽,

善思念之.吾當爲汝,宣說般若波羅

蜜多.常啼白言:唯然.願說,我等樂聞.

法涌菩薩告常啼言:善男子,一切法

平等故,當知般若波羅蜜多亦平等.

一切法遠離故,當知般若波羅蜜多

亦遠離.一切法不動故,當知般若波

羅蜜多亦不動.一切法無念故,當知

般若波羅蜜多亦無念.一切法無畏

故,當知般若波羅蜜多亦無畏.一切

法無懼故,當知般若波羅蜜多亦無

懼.一切法一味故,當知般若波羅蜜

多亦一味.一切法無際故,當知般若

波羅蜜多亦無際.一切法無生故,當

知般若波羅蜜多亦無生.一切法無

滅故,當知般若波羅蜜多亦無滅.太

虛空無邊故,當知般若波羅蜜多亦

無邊.大海水無邊故,當知般若波羅

蜜多亦無邊.妙高山無邊故,當知般

若波羅蜜多亦無邊.妙高山嚴好故,

當知般若波羅蜜多亦嚴好.如太虛

空無分別故,當知般若波羅蜜多亦

無分別.

善男子,色無邊故,當知般若波羅蜜

多亦無邊.受、想、行、識無邊故,當知般

若波羅蜜多亦無邊.眼處無邊故,當

知般若波羅蜜多亦無邊.耳、鼻、舌、身、

意處無邊故,當知般若波羅蜜多亦

無邊.色處無邊故,當知般若波羅蜜

多亦無邊.聲、香、味、觸、法處無邊故,當

知般若波羅蜜多亦無邊.眼界無邊

故,當知般若波羅蜜多亦無邊.耳、鼻、

舌、身、意界無邊故,當知般若波羅蜜

多亦無邊.色界無邊故,當知般若波

羅蜜多亦無邊.聲、香、味、觸、法界無邊

故,當知般若波羅蜜多亦無邊.眼識

界無邊故,當知般若波羅蜜多亦無

邊.耳、鼻、舌、身、意、識界無邊故,當知般

若波羅蜜多亦無邊.眼觸無邊故,當

知般若波羅蜜多亦無邊.耳、鼻、舌、身、

意觸無邊故,當知般若波羅蜜多亦

無邊.眼觸爲緣所生諸受無邊故,當

知般若波羅蜜多亦無邊.耳、鼻、舌、身、

意觸爲緣所生諸受無邊故,當知般

若波羅蜜多亦無邊.地界無邊故,當

知般若波羅蜜多亦無邊.水、火、風、空、

識界無邊故,當知般若波羅蜜多亦

無邊.因緣無邊故,當知般若波羅蜜

多亦無邊.等無間緣、所緣緣、增上緣

無邊故,當知般若波羅蜜多亦無邊.

從緣所生諸法無邊故,當知般若波

羅蜜多亦無邊.無明無邊故,當知般

若波羅蜜多亦無邊.行、識、名色、六處、

觸、受、愛、取、有、生、老死愁歎苦憂惱無

邊故,當知般若波羅蜜多亦無邊.

善男子,布施波羅蜜多無邊故,當知

般若波羅蜜多亦無邊.淨戒、安忍、精

進、靜慮、方便善巧、妙願、力、智波羅蜜

多無邊故,當知般若波羅蜜多亦無

邊.內空無邊故,當知般若波羅蜜多

亦無邊.外空、內外空、空空、大空、勝義

空、有爲空、無爲空、畢竟空、無際空、散

空、無變異空、本性空、自相空、共相空、

一切法空、不可得空、無性空、自性空、

無性自性空、無邊故,當知般若波羅

蜜多亦無邊.眞如無邊故,當知般若

波羅蜜多亦無邊.法界、法性、不虛妄

性、不變異性、平等性、離生性、法定、法

住、實際、虛空界、不思議界無邊故,當

知般若波羅蜜多亦無邊.四念住無

邊故,當知般若波羅蜜多亦無邊.四

正斷、四神足、五根、五力、七等覺支、八

聖道支無邊故,當知般若波羅蜜多

亦無邊.苦聖諦無邊故,當知般若波

羅蜜多亦無邊.集、滅、道聖諦無邊故,

當知般若波羅蜜多亦無邊.十善業

道無邊故,當知般若波羅蜜多亦無

邊.施戒修無邊故,當知般若波羅蜜

多亦無邊.四靜慮無邊故,當知般若

波羅蜜多亦無邊.四無量、四無色定

無邊故,當知般若波羅蜜多亦無邊.

八解脫無邊故,當知般若波羅蜜多

亦無邊.八勝處、九次第定、十遍處無

邊故,當知般若波羅蜜多亦無邊.空

解脫門無邊故,當知般若波羅蜜多

亦無邊.無相、無願解脫門無邊故,當

知般若波羅蜜多亦無邊.陁羅尼門

無邊故,當知般若波羅蜜多亦無邊.

三摩地門無邊故,當知般若波羅蜜

多亦無邊.菩薩十地無邊故,當知般

若波羅蜜多亦無邊.

善男子,五眼無邊故,當知般若波羅

蜜多亦無邊.六神通無邊故,當知般

若波羅蜜多亦無邊.佛十力無邊故,

當知般若波羅蜜多亦無邊.四無所

畏、四無礙解、大慈、大悲、大喜、大捨、十

八佛不共法無邊故,當知般若波羅

蜜多亦無邊.無忘失法無邊故,當知

般若波羅蜜多亦無邊.恒住捨性無

邊故,當知般若波羅蜜多亦無邊.一

切智無邊故,當知般若波羅蜜多亦

無邊.道相智、一切相智無邊故,當知

般若波羅蜜多亦無邊.三十二大,士

相無邊故,當知般若波羅蜜多亦無

邊.八十隨好無邊故,當知般若波羅

蜜多亦無邊.預流果無邊故,當知般

若波羅蜜多亦無邊.一來、不還、阿羅

漢果、獨覺菩提無邊故,當知般若波

羅蜜多亦無邊.一切菩薩摩訶薩行

無邊故,當知般若波羅蜜多亦無邊.

諸佛無上正等菩提無邊故,當知般

若波羅蜜多亦無邊.一切有漏法無

邊故,當知般若波羅蜜多亦無邊.一

切無漏法無邊故,當知般若波羅蜜

多亦無邊.一切有爲法無邊故,當知

般若波羅蜜多亦無邊.一切無爲法

無邊故,當知般若波羅蜜多亦無邊.

金剛喩平等故,當知般若波羅蜜多

亦平等.一切法無壞故,當知般若波

羅蜜多亦無壞.一切法無雜故,當知

般若波羅蜜多亦無雜.一切法無差

別故,當知般若波羅蜜多亦無差別.

諸法自性不可得故,當知般若波羅

蜜多自性亦不可得.諸法無所有平

等故,當知般若波羅蜜多無所有亦

平等.諸法無所作故,當知般若波羅

蜜多亦無所作.諸法不可思議故,當

知般若波羅蜜多亦不可思議.

爾時,常啼菩薩摩訶薩,聞說般若波

羅蜜多差別句義,卽於座前,得六十

億三摩地門,所謂諸法平等三摩地、

諸法遠離三摩地、諸法不動三摩地、

諸法無念三摩地、諸法無畏三摩地、

諸法無懼三摩地、諸法一味三摩地、

諸法無際三摩地、諸法無生三摩地、

諸法無滅三摩地、虛空無邊三摩地、

大海無邊三摩地、妙高山無邊三摩

地、妙高山嚴好三摩地、如虛空無分

別三摩地、色等諸蘊無邊三摩地、眼

等諸處無邊三摩地、色等諸處無邊

三摩地、眼等諸界無邊三摩地、色等

諸界無邊三摩地、眼識等諸界無邊

三摩地、眼觸等無邊三摩地、眼觸爲

緣所生諸受等無邊三摩地、地界等

無邊三摩地、因緣等無邊三摩地、從

緣所生諸法無邊三摩地、諸緣起支

無邊三摩地、諸波羅蜜多無邊三摩

地、一切空無邊三摩地、諸法眞如等

無邊三摩地、菩提分法無邊三摩地、

諸聖諦無邊三摩地、諸善業道無邊

三摩地、施戒修無邊三摩地、靜慮無

量無色無邊三摩地、解脫勝處等至

遍處無邊三摩地、空無相無願解脫

門無邊三摩地、摠持等持門無邊三

摩地、菩薩諸地無邊三摩地、五眼六

神通無邊三摩地、諸力無畏無礙解

大慈悲喜捨佛不共法無邊三摩地、

無忘失法恒住捨性無邊三摩地、一

切智道相智一切相智無邊三摩地、

諸相隨好無邊三摩地、聲聞乘無邊

三摩地、獨覺乘無邊三摩地、無上乘

無邊三摩地、有漏無漏法無邊三摩

地、有爲無爲法無邊三摩地、金剛喩

平等三摩地、諸法無壞三摩地、諸法

無雜三摩地、諸法無差別三摩地、諸

法自性不可得三摩地、諸法無所有

平等三摩地、諸法無所作三摩地、諸

法不可思議三摩地,得如是等六十

百千三摩地門.

常啼菩薩,旣得如是六十百千三摩

地門,卽時現見東西南北、四維上下

各如殑伽沙數三千大千世界,現在

如來應正等覺,聲聞、菩薩大衆圍繞,

以如是名,如是句,如是字,如是理趣,

爲諸菩薩摩訶薩衆,宣說般若波羅

蜜多,如我今者,於此三千大千世界,

聲聞、菩薩大衆圍繞,以如是名,如是

句,如是字,如是理趣,爲諸菩薩摩訶

薩衆,宣說般若波羅蜜多,等無差別.

常啼菩薩,從是已後,多聞智慧不可

思議,猶如大海隨所生處,恒見諸佛,

常生諸佛淨妙國土,乃至夢中,亦常

見佛,爲說般若波羅蜜多,親近供養,

曾無蹔捨,離無暇法,具足有暇.

初分結勸品第七十九

善現,當知由是理趣甚深般若波羅

蜜多,威德殊勝,令諸菩薩,速能引得

一切智智.是故善現,若菩薩摩訶薩,

欲學六種波羅蜜多,令速圓滿,欲具

通達諸佛境界,欲得諸佛自在神通,

欲疾證得一切智智,欲能畢竟利益

安樂一切有情,應學如是甚深般若

波羅蜜多,應於如是甚深般若波羅

蜜多,恭敬聽聞,受持讀誦,究竟通利,

如說修行,如理思惟甚深義趣,書寫

流布,爲他解說,應以種種上妙花鬘、

塗散等香、衣服、瓔珞、寶幢、幡蓋、伎樂、

燈明及餘種種珍奇雜物,供養恭敬,

尊重讚歎.所以者何?由此所說甚深

般若波羅蜜多,是諸如來應正等覺,

眞生養母,是諸菩薩摩訶薩衆,眞軌

範師,一切如來應正等覺,咸共尊重,

恭敬讚歎,一切菩薩摩訶薩衆,無不

供養,精勤修學,是爲如來眞實教誡.

爾時,佛告阿難陁言:汝於如來,有愛

敬不?阿難陁曰:如是,世尊.如是,善逝.

我於佛所,實有愛敬,如來自知.佛告

慶喜:如是如是.汝於我所,實有愛敬.

汝從昔來,常以慈善,身、語、意業,恭敬

供養,隨侍於我,未曾違失.慶喜,汝應

如我現在,以實愛敬供養我身.我涅

槃後,汝亦當用如是愛敬供養尊重

甚深般若波羅蜜多.第二、第三佛,以

如是甚深般若波羅蜜多,教誡慶喜,

令深愛敬供養尊重,過如來身.佛告

慶喜:我以如是甚深般若波羅蜜多,

對今大衆,付囑於汝.汝應受持,我涅

槃後,乃至一字,勿令忘失.如是般若

波羅蜜多,隨爾所時,流布於世.當知

卽有諸佛世尊,現住世間,爲衆說法.

慶喜,當知若有於此甚深般若波羅

蜜多,恭敬聽聞,受持讀誦,究竟通利,

如說修行,如理思惟,甚深義趣,書寫

流布,爲他解說,復以種種上妙花鬘、

塗散等香,衣服、瓔珞、寶幢、幡蓋、伎樂、

燈明及餘種種珍奇雜物,供養恭敬,

尊重讚歎.當知是人,常見諸佛,恒聞

正法,修諸梵行.時,薄伽梵說是經已,

無量菩薩摩訶薩衆,慈氏菩薩而爲

上首,大迦葉波及舍利子、阿難陁等

諸大聲聞及餘天、龍、人、非人等,一切

大衆,聞佛所說,皆大歡喜,信受奉行.

大般若波羅蜜多經卷第四百

戊戌歲高麗國大藏都監奉

勅雕造

大般若經第二會序< 沙門玄則撰> 金

觀夫委契中道,攄妙軌於無垠,流賞

一歸,漾玄津於有截.何嘗不首情而

汲悟?卽事以排疑,疑繁而誨自廣,悟

初而訪逾篤.所以重指鷲阿,再扣龍

衆.慧命相聚則善現居宗,法忍爲群

則妙祥端首.旣而搖區示警,闢宇開

嚴,舌掩大千,身分巨億.光汎慈影,而

六趣霑和,聲颺法言,而十方動訊.旣

駭殊觀,方希秘獎,或謂迹高類誕,情

昏佇析.故嘗言曰:徇蠡管之察,是病

高深,執蟪菌之辰,終欺歲祀.夫以淺

定微術,猶擅五通,小善片言,實應千

里.況挻孕群品,彈壓衆靈?萬期一會,

窮冥極遠,是使微塵剎土,不動而遊,

恒沙諸佛,不謀而證.非般若至賾,其

孰能致此?是用十空瑩曬,七如朗聽,

雖惱趣森橫,寂岸層迥.莫不同幻蕊

之開落,不滅不生,比夢象之姸媸,無

染無淨.飆谷投響,則譽毀共銷,月池

寖色,則物我俱謝.文優理詣,感通悟

永.凡有八十五品,七十八卷.卽舊大

品、光讚、放光.然大品之於光讚,詞倍

豐而加美,卽明此分之於大品,文益

具而彌正.攢輝校寶,豈不盛歟!

大般若波羅蜜多經卷第四百一 金

三藏法師玄奘奉 詔譯

第二分緣起品第一

如是我聞.一時,薄伽梵住王舍城鷲

峯山中,與大苾芻衆五千人俱.皆阿

羅漢.諸漏已盡,無復煩惱,得眞自在,

心善解脫,慧善解脫.如調慧馬,亦如

大龍.已作所作,已辦所辦,棄諸重擔,

逮得己利,盡諸有結,正知解脫,至心

自在第一究竟,除阿難陁,獨居學地,

得預流果,具壽善現.而爲上首.復有

五百苾芻尼衆,皆阿羅漢,尊者持譽

而爲上首.復有無量鄔波索迦、鄔波

斯迦,皆已見諦.復有無量無數菩薩

摩訶薩衆,一切皆得諸陁羅尼及三

摩地,常居空住,行無相境,無分別願,

恒現在前,於諸法性,具平等忍.得無

㝵辯,不退神通,言行淸高,翹勤匪懈.

演暢正法,無所希求,應理稱機,離諸

矯誑.於深法忍,到究竟趣,斷諸怖畏,

降伏衆魔.滅一切惑,摧諸業障,智慧

辯才,善巧具足.已無數劫,大誓莊嚴,

含笑先言,舒顏和視.讚頌美妙,辯說

無窮,威德尊嚴,處衆無畏.氣調閑雅,

進趣合儀,巧演如流,多劫無盡.善觀

諸法,皆同幻事,陽焰夢境,水月響聲,

亦如空花,鏡像光影,又等變化及尋

香城.知皆無實,唯現似有,心不下劣,

無畏泰然.一切法門,皆能悟入,有情

勝解,心行所趣.通達無㝵,而拔濟之,

成最上忍,善知實性.攝受大願,無邊

佛土,普於十方,無數諸佛,等持正念,

常能現前.爲度有情,歷事諸佛勸請

久住,轉正法輪.滅諸隨眠,見趣纏垢,

遊戲無量百千等持,引發無邊殊勝

善法.是諸菩薩摩訶薩衆,具如是等

無量功德.

其名曰賢護菩薩、寶性菩薩、導師菩

薩、仁授菩薩、星授菩薩、常授菩薩、德

藏菩薩、上慧菩薩、寶藏菩薩、勝慧菩

薩、增長慧菩薩、不虛見菩薩、善發趣

菩薩、善勇猛菩薩、常精進菩薩、常加

行菩薩、不捨軛菩薩、日藏菩薩、無比

慧菩薩、觀自在菩薩、得大勢菩薩、妙

吉祥菩薩、金剛慧菩薩、寶印手菩薩、

常擧手菩薩、慈氏菩薩.如是等無量

百千俱胝那庾多菩薩摩訶薩,皆法

王子,堪紹尊位,而爲上首.

爾時,世尊於師子座上,自敷尼師壇,

結跏趺坐,端身正願住對面念,入等

持王妙三摩地,諸三摩地,皆攝入此

三摩地中,是所流故.爾時,世尊正知

正念,從等持王,安庠而起.以淨天眼,

觀察十方殑伽沙等諸佛世界.擧身

怡悅,從兩足下千輻輪相,各放六十

百千俱胝那庾多光,從足十指,兩趺

兩跟,四踝兩脛,兩腨兩膝,兩䏶兩股,

腰脅腹背,臍中心上,胸臆德字,兩乳

兩腋,兩肩兩膊,兩肘兩臂,兩腕兩手,

兩掌十指,項胭頤頷,頰額頭頂,兩眉

兩眼,兩耳兩鼻,口四牙四十齒,眉閒

毫相,一一身分,各放六十百千俱胝

那庾多光.此一一光,各照三千大千

世界.從此展轉遍照十方殑伽沙等

諸佛世界.其中有情遇斯光者,必得

無上正等菩提.

爾時,世尊擧身,毛孔皆悉熙怡,各出

六十百千俱胝那庾多光.是一一光,

各照三千大千世界,從此展轉遍照

十方殑伽沙等諸佛世界.其中有情

遇斯光者,必得無上正等菩提.

爾時,世尊演身常光,照此三千大千

世界,從此展轉遍照十方殑伽沙等

諸佛世界.其中有情遇斯光者,必得

無上正等菩提.爾時,世尊從其面門,

出廣長舌相,遍覆三千大千世界,熙

怡微笑,復從舌相流出,無量百千俱

胝那庾多光,其光雜色,從此雜色一

一光中,現寶蓮花,其花千葉,皆眞金

色,衆寶莊嚴,如是光花,遍三千界,從

此展轉周流十方殑伽沙等諸佛世

界.諸花臺中,皆有化佛,結跏趺坐,演

妙法音.一一法音,皆說六種波羅蜜多

相應之法.有情聞者,必得無上正等

菩提.

爾時,世尊不起于座,復入師子遊戲

等持,現神通力,令此三千大千世界,

六種變動,謂動、極動、等極動,踊、極踊、

等極踊,震、極震、等極震,擊、極擊、等極

擊,吼、極吼、等極吼,爆、極爆、等極爆.又

令此界,東踊西沒,西踊東沒,南踊北

沒,北踊南沒,中踊邊沒,邊踊中沒.其

地淸淨,光澤細軟.生諸有情,利益安

樂.時,此三千大千世界所有地獄、傍

生、鬼界及餘無暇險惡趣坑一切有

情,皆離苦難,從此捨命,得生人中及

六欲天,皆憶宿住,歡喜踊躍,同詣佛

所,以殷淨心,頂禮佛足.從此展轉周

遍十方殑伽沙等諸佛世界,以佛神

力六種變動.時,彼世界諸惡趣等一

切有情,皆離苦難,從彼捨命,得生人

中及六欲天,皆憶宿住,歡喜踊躍,各

於本界,同詣佛所,頂禮佛足.

時,此三千大千世界及餘十方殑伽

沙等世界有情,盲者能視,聾者能聽,

瘂者能言,狂者得念,亂者得定,貧者

得富,露者得衣,飢者得食,渴者得飮,

病者得除愈,醜者得端嚴,形殘者得

具足,根缺者得圓滿,迷悶者得醒悟,

疲頓者得安適.時,諸有情等心相向,

如父如母,如兄如弟,如姊如妹,如友

如親,離邪語業命,修正語業命,離十

惡業道,修十善業道,離惡尋思,修善

尋思,離非梵行,修正梵行,好淨棄穢.

樂靜捨諠,身意泰然,忽生妙樂,如修

行者入第三定.復有勝慧欻爾現前,

咸作是思:布施調伏,安忍勇進,寂靜

諦觀,遠離放逸,修行梵行,於諸有情,

慈悲喜捨,不相擾惱,豈不善哉!

爾時,世尊在師子座,光明殊特,威德

巍巍,映蔽三千大千世界幷餘十方

殑伽沙等諸佛國土,蘇迷盧山、輪圍

山等及餘一切龍神天宮乃至淨居

皆悉不現.如秋滿月,暉映衆星,如夏

日輪光,奪諸色,如四大寶妙高山王.

掩蔽諸山,喪其光彩.佛以神力,現本

色身,令此三千大千世界一切有情,

皆悉睹見.時,此三千大千世界無量

無數淨居諸天,下至欲界.四大王衆

天及餘一切人、非人等,皆見如來處

師子座,威光顯曜,如大金山,歡喜踊

躍,歎未曾有,各持種種上妙花鬘、塗

散等香,衣服、瓔珞、寶幢、幡蓋、伎樂,諸

珍及無量種天靑蓮花、天赤蓮花、天

白蓮花、天香蓮花、天黃蓮花、天紅蓮

花、天金錢樹花及香葉花幷餘無量

水陸生花,持詣佛所,奉散佛上.以佛

神力,諸花鬘等,旋轉上踊,合成花臺,

量等三千大千世界.垂天花蓋,寶鐸

珠幡,綺飾紛綸,甚可愛樂.時,此佛土,

微妙莊嚴,猶如西方極樂世界.佛光

暉映三千大千,物類虛空,皆同金色.

十方各等殑伽河沙諸佛世界,亦復

如是.時,此三千大千佛土,以佛神力,

一切天人,各各見佛,正坐其前,咸謂

如來 獨爲說法.

爾時,世尊不起于座,熙怡微笑,從其

面門,放大光明,遍照三千大千佛土

幷餘十方殑伽沙等諸佛世界.時,此

三千大千佛土一切有情,尋佛光明,

普見十方殑伽沙等諸佛世界,一切

如來應正等覺、聲聞、菩薩,衆會圍繞,

及餘一切有情、無情,品類差別.時,彼

十方殑伽沙等諸佛世界一切有情,

尋佛光明,亦見此土釋迦牟尼如來

應正等覺、聲聞、菩薩,衆會圍繞,及餘

一切有情、無情,品類差別.

爾時,東方盡殑伽沙等世界,最後世

界名曰多寶.佛號寶性.現爲菩薩,說

大般若波羅蜜多.彼有菩薩名曰普

光.見此大光大地變動及佛身相,心

懷猶豫,前詣佛所,白言:世尊,何因何

緣,而有此瑞?時,寶性佛告普光言:從

此西方盡殑伽沙等世界,最後世界

名曰堪忍,佛號釋迦牟尼,將爲菩薩,

說大般若波羅蜜多,彼佛神力故,現

斯瑞.普光聞已,歡喜踊躍白言:世尊,

我今請往堪忍世界,觀禮供養釋迦

牟尼佛及菩薩衆.唯願聽許.時,寶性

佛告普光言:善哉,善哉!隨汝意往.卽

以千莖金色蓮花,其花千葉衆寶莊

嚴,授與普光,而誨之曰:汝持此花,至

釋迦牟尼佛所,如我詞曰:寶性如來,

致問無量,少病少惱,起居輕利,氣力

調和,安樂住不?世事可忍不?衆生易

度不?持此蓮花,以寄世尊,而爲佛事.

汝至彼界,應住正知,勿以慢心觀彼

佛土及諸大衆,而自毀傷.所以者何?

彼諸菩薩威德難及悲願熏心,以大

因緣,而生彼土.普光菩薩,受花奉勅,

與無量百千俱胝那庾多菩薩及無

數百千童男、童女,頂禮佛足,右繞奉

辭,各持無量上妙供具,發引而來.所

經東方諸佛世界一一佛所,供養恭

敬,尊重讚歎,無空過者,到此佛所,頂

禮雙足,繞百千帀,卻住一面.普光菩

薩前白佛言:世尊,從此東方盡殑伽

沙等世界,最後世界名曰多寶,佛號

寶性,致問世尊無量,少病少惱,起居

輕利,氣力調和,安樂住不?世事可忍

不?衆生易度不?持此千莖金色蓮花,

以寄世尊,而爲佛事.時,釋迦牟尼佛,

受此蓮花,還散東方諸佛世界,佛神

力故,令此蓮花,遍諸佛土.諸花臺中,

各有化佛,結跏趺坐,爲諸菩薩,說大

般若波羅蜜多.有情聞者,必得無上

正等菩提.是時,普光及諸眷屬,見此

事已,歡喜踊躍,歎未曾有,各隨善根,

供具多少,供養恭敬,尊重讚歎佛、菩

薩已,退坐一面.餘東方界,皆亦如是.

爾時,南方盡殑伽沙等世界,最後世

界名離一切憂,佛號無憂德,現爲菩

薩,說大般若波羅蜜多.彼有菩薩,名

曰離憂.見此大光大地變動及佛身

相,心懷猶豫,前詣佛所,白言:世尊,何

因何緣,而有此瑞?時,無憂德佛告離

憂言:從此北方盡殑伽沙等世界,最

後世界名曰堪忍,佛號釋迦牟尼,將

爲菩薩,說大般若波羅蜜多,彼佛神

力故,現斯瑞.離憂聞已,歡喜踊躍,白

言:世尊,我今請往堪忍世界,觀禮供

養釋迦牟尼佛及菩薩衆,唯願聽許.

時,無憂德佛告離憂言:善哉,善哉!隨

汝意往.卽以千莖金色蓮花,其花千

葉,衆寶莊嚴,授與離憂,而誨之曰:汝

持此花,至釋迦牟尼佛所,如我詞曰:

無憂德佛,致問無量,少病少惱,起居

輕利,氣力調和,安樂住不?世事可忍

不?衆生易度不?持此蓮花,以寄世尊,

而爲佛事.汝至彼界,應住正知,勿以

慢心,觀彼佛土及諸大衆,而自毀傷.

所以者何?彼諸菩薩威德難及悲願

熏心,以大因緣,而生彼土.離憂菩薩,

受花奉勅,與無量百千俱胝那庾多

菩薩及無數百千童男、童女,頂禮佛

足,右繞奉辭,各持無量上妙供具,發

引而來.所經南方諸佛世界一一佛所,

供養恭敬,尊重讚歎,無空過者,到此

佛所,頂禮雙足,繞百千帀,卻住一面.

離憂菩薩前白佛言:世尊,從此南方

盡殑伽沙等世界,最後世界名離一

切憂,佛號無憂德,致問世尊無量,少

病少惱,起居輕利,氣力調和,安樂住

不?世事可忍不?衆生易度不?持此千

莖金色蓮花,以寄世尊,而爲佛事.時,

釋迦牟尼佛,受此蓮花,還散南方諸

佛世界,佛神力故,令此蓮花,遍諸佛

土.諸花臺中,各有化佛,結跏趺坐,爲

諸菩薩,說大般若波羅蜜多.有情聞

者,必得無上正等菩提.是時,離憂及

諸眷屬,見此事已,歡喜踊躍,歎未曾

有,各隨善根供具多少,供養恭敬尊

重讚歎佛、菩薩已,退坐一面.餘南方

界,皆亦如是.

爾時,西方盡殑伽沙等世界,最後世

界名近寂靜,佛號寶焰,現爲菩薩,說

大般若波羅蜜多.彼有菩薩名曰行

慧,見此大光大地變動,及佛身相,心

懷猶豫,前詣佛所,白言:世尊,何因何

緣,而有此瑞?時,寶焰佛告行慧言:從

此東方盡殑伽沙等世界,最後世界

名曰堪忍,佛號釋迦牟尼,將爲菩薩,

說大般若波羅蜜多.彼佛神力故,現斯

瑞.行慧聞已,歡喜踊躍,白言:世尊,我

今請往堪忍世界,觀禮供養釋迦牟

尼佛及菩薩衆,唯願聽許.時,寶焰佛

告行慧言:善哉,善哉!隨汝意往.卽以

千莖金色蓮花,其花千葉衆寶莊嚴,

授與行慧而誨之曰:汝持此花,至釋

迦牟尼佛所,如我詞曰:寶焰如來,致

問無量,少病少惱,起居輕利,氣力調

和,安樂住不?世事可忍不?衆生易度

不?持此蓮花,以寄世尊,而爲佛事.汝

至彼界,應住正知,勿以慢心,觀彼佛

土及諸大衆,而自毀傷.所以者何?彼

諸菩薩威德難及悲願熏心,以大因

緣而生彼土.行慧菩薩,受花奉勅,與

無量百千俱胝那庾多菩薩及無數

百千童男、童女,頂禮佛足,右繞奉辭,

各持無量上妙供具,發引而來.所經

西方諸佛世界一一佛所,供養恭敬,尊

重讚歎,無空過者,到此佛所,頂禮雙

足,繞百千帀,卻住一面.行慧菩薩前

白佛言:世尊,從此西方盡殑伽沙等

世界,最後世界名近寂靜,佛號寶焰,

致問世尊無量,少病少惱,起居輕利,

氣力調和,安樂住不?世事可忍不?衆

生易度不?持此千莖金色蓮花,以寄

世尊,而爲佛事.時,釋迦牟尼佛,受此

蓮花,還散西方諸佛世界,佛神力故,

令此蓮花,遍諸佛土.諸花臺中,各有

化佛,結跏趺坐,爲諸菩薩,說大般若

波羅蜜多.有情聞者,必得無上正等

菩提.是時,行慧及諸眷屬,見此事已,

歡喜踊躍,歎未曾有,各隨善根供具

多少,供養恭敬,尊重讚歎佛、菩薩已,

退坐一面.餘西方界,皆亦如是.

爾時,北方盡殑伽沙等世界,最後世

界名曰最勝,佛號勝帝,現爲菩薩,說

大般若波羅蜜多.彼有菩薩名曰勝

授,見此大光大地變動及佛身相,心

懷猶豫,前詣佛所,白言:世尊,何因何

緣,而有此瑞?時,勝帝佛告勝授言:從

此南方盡殑伽沙等世界,最後世界

名曰堪忍,佛號釋迦牟尼,將爲菩薩,

說大般若波羅蜜多.彼佛神力故,現

斯瑞.勝授聞已,歡喜踊躍,白言:世尊,

我今請往堪忍世界,觀禮供養釋迦

牟尼佛及菩薩衆,唯願聽許.時,勝帝

佛告勝授言:善哉,善哉!隨汝意往.卽

以千莖金色蓮花,其花千葉,衆寶莊

嚴授與勝授,而誨之曰:汝持此花,至

釋迦牟尼佛所,如我詞曰:勝帝如來,

致問無量,少病少惱,起居輕利,氣力

調和,安樂住不?世事可忍不?衆生易

度不?持此蓮花,以寄世尊,而爲佛事.

汝至彼界,應住正知,勿以慢心,觀彼

佛土及諸大衆,而自毀傷.所以者何?

彼諸菩薩威德難及悲願熏心,以大

因緣而生彼土.勝授菩薩,受花奉勅,

與無量百千俱胝那庾多菩薩及無

數百千童男、童女,頂禮佛足,右繞奉

辭,各持無量上妙供具,發引而來.所

經北方諸佛世界一一佛所,供養恭

敬,尊重讚歎,無空過者,到此佛所,頂

禮雙足,繞百千帀,卻住一面.勝授菩

薩前白佛言:世尊,從此北方盡殑伽

沙等世界,最後世界名曰最勝,佛號

勝帝,致問世尊無量,少病少惱,起居

輕利,氣力調和,安樂住不?世事可忍

不?衆生易度不?持此千莖金色蓮花,

以寄世尊,而爲佛事.時,釋迦牟尼佛,

受此蓮花,還散北方諸佛世界,佛神

力故,令此蓮花,遍諸佛土.諸花臺中,

各有化佛,結跏趺坐,爲諸菩薩,說大

般若波羅蜜多.有情聞者,必得無上

正等菩提.是時,勝授及諸眷屬,見此

事已,歡喜踊躍,歎未曾有,各隨善根

供具多少,供養恭敬,尊重讚歎佛、菩

薩已,退坐一面.餘北方界皆亦如是.

爾時,東北方盡殑伽沙等世界,最後

世界名定莊嚴,佛號定象勝德,現爲

菩薩,說大般若波羅蜜多.彼有菩薩

名離塵勇猛.見此大光大地變動及

佛身相,心懷猶豫,前詣佛所,白言:世

尊,何因何緣,而有此瑞?時,定象勝德

佛告離塵勇猛言:從此西南方盡殑

伽沙等世界,最後世界名曰堪忍,佛

號釋迦牟尼,將爲菩薩,說大般若波

羅蜜多.彼佛神力故,現斯瑞.離塵勇

猛聞已,歡喜踊躍白言:世尊,我今請

往堪忍世界,觀禮供養釋迦牟尼佛

及菩薩衆,唯願聽許.時,定象勝德佛

告離塵勇猛言:善哉,善哉!隨汝意往.

卽以千莖金色蓮花,其花千葉,衆寶

莊嚴,授離塵勇猛,而誨之曰:汝持此

花,至釋迦牟尼佛所,如我詞曰:定象

勝德如來,致問無量,少病少惱,起居

輕利,氣力調和,安樂住不?世事可忍

不?衆生易度不?持此蓮花,以寄世尊,

而爲佛事.汝至彼界,應住正知,勿以

慢心,觀彼佛土及諸大衆,而自毀傷.

所以者何?彼諸菩薩威德難及悲願

熏心,以大因緣而生彼界.離塵勇猛

菩薩,受花奉勅,與無量百千俱胝那

庾多菩薩及無數百千童男、童女,頂

禮佛足,右繞奉辭,各持無量上妙供

具,發引而來.所經東北方諸佛世界

一一佛所,供養恭敬,尊重讚歎,無空

過者,到此佛所,頂禮雙足,繞百千帀,

卻住一面.離塵勇猛菩薩前白佛言:

世尊,從此東北方盡殑伽沙等世界,

最後世界名定莊嚴,佛號定象勝德,

致問世尊無量,少病少惱,起居輕利,

氣力調和,安樂住不?世事可忍不?衆

生易度不?持此千莖金色蓮花,以寄

世尊,而爲佛事.時,釋迦牟尼佛,受此

蓮花,還散東北方諸佛世界,佛神力

故,令此蓮花,遍諸佛土.諸花臺中,各

有化佛,結跏趺坐,爲諸菩薩,說大般

若波羅蜜多.有情聞者,必得無上正

等菩提.時,離塵勇猛及諸眷屬,見此

事已,歡喜踊躍,歎未曾有,各隨善根

供具多少,供養恭敬,尊重讚歎佛、菩

薩已,退坐一面.餘東北方皆亦如是.

爾時,東南方盡殑伽沙等世界,最後

世界名妙覺莊嚴甚可愛樂,佛號蓮

花勝德,現爲菩薩,說大般若波羅蜜

多.彼有菩薩名蓮花手,見此大光大

地變動及佛身相,心懷猶豫,前詣佛

所,白言:世尊,何因何緣,而有此瑞?時,

蓮花勝德佛告蓮花手言:從此西北

方盡殑伽沙等世界,最後世界名曰

堪忍,佛號釋迦牟尼,將爲菩薩,說大

般若波羅蜜多.彼佛神力故,現斯瑞.

蓮花手聞已,歡喜踊躍,白言:世尊,我

今請往堪忍世界,觀禮供養釋迦矣

尼佛及菩薩衆,唯願聽許.時,蓮花勝

德佛告蓮花手言:善哉,善哉!隨汝意

往.卽以千莖金色蓮花,其花千葉衆

寶莊嚴,授蓮花手,而誨之曰:汝持此

花,至釋迦牟尼佛所,如我詞曰:蓮花

勝德如來,致問無量,少病少惱,起居

輕利,氣力調和,安樂住不?世事可忍

不?衆生易度不?持此蓮花,以寄世尊,

而爲佛事.汝至彼界,應住正知,勿以

慢心,觀彼佛土及諸大衆,而自毀傷.

所以者何?彼諸菩薩威德難及悲願

熏心,以大因緣而生彼土.蓮花手菩

薩,受花奉勅,與無量百千俱胝那庾

多菩薩及無數百千童男、童女,頂禮

佛足,右繞奉辭,各持無量上妙供具,

發引而來.所經東南方諸佛世界一

一佛所,供養恭敬,尊重讚歎,無空過

者,到此佛所,頂禮雙足,繞百千帀,卻

住一面.蓮花手菩薩前白佛言:世尊,

從此東南方盡殑伽沙等世界,最後

世界名妙覺莊嚴,甚可愛樂,佛號蓮

花勝德,致問世尊無量,少病少惱,起

居輕利,氣力調和,安樂住不?世事可

忍不?衆生易度不?持此千莖金色蓮

花,以寄世尊,而爲佛事.時,釋迦牟尼

佛,受此蓮花,還散東南方諸佛世界.

佛神力故,令此蓮花,遍諸佛土.諸花

臺中,各有化佛,結跏趺坐,爲諸菩薩,

說大般若波羅蜜多.有情聞者,必得

無上正等菩提.時,蓮花手及諸眷屬,

見此事已,歡喜踊躍,歎未曾有,各隨

善根供具多少,供養恭敬,尊重讚歎

佛、菩薩已,退坐一面.餘東南方,皆亦

如是.

爾時,西南方盡殑伽沙等世界,最後

世界名離塵聚,佛號日輪遍照勝德,

現爲菩薩說大般若波羅蜜多.彼有

菩薩名日光明.見此大光大地變動

及佛身相,心懷猶豫,前詣佛所,白言:

世尊,何因何緣,而有此瑞?時,日輪遍

照勝德佛告日光明菩薩言:從此東

北方,盡殑伽沙等世界,最後世界名

曰堪忍,佛號釋迦牟尼,將爲菩薩,說

大般若波羅蜜多,彼佛神力故,現斯

瑞.日光明聞已,歡喜踊躍.白言:世尊,

我今請往堪忍世界,觀禮供養釋迦

牟尼佛及菩薩衆,唯願聽許.時,日輪

遍照勝德佛告日光明言:善哉,善哉!

隨汝意往.卽以千莖金色蓮花,其花

千葉,衆寶莊嚴,授日光明,而誨之曰:

汝持此花,至釋迦牟尼佛所,如我詞

曰:日輪遍照勝德如來,致問無量,少

病少惱,起居輕利,氣力調和,安樂住

不?世事可忍不?衆生易度不?持此蓮

花,以寄世尊,而爲佛事.汝至彼界,應

住正知,勿以慢心,觀彼佛土及諸大

衆,而自毀傷.所以者何?彼諸菩薩威

德難及,悲願熏心,以大因緣,而生彼

土.日光明菩薩,受花奉勅,與無量百

千俱胝那庾多菩薩及無數百千童

男、童女,頂禮佛足,右繞奉辭,各持無

量上妙供具,發引而來,所經西南方

諸佛世界一一佛所,供養恭敬,尊重

讚歎,無空過者,到此佛所,頂禮雙足,

繞百千帀,卻住一面.日光明菩薩前

白佛言:世尊,從此西南方盡殑伽沙

等世界,最後世界名離塵聚,佛號日

輪遍照勝德,致問世尊無量,少病少

惱,起居輕利,氣力調和,安樂住不?世

事可忍不?衆生易度不?持此千莖金

色蓮花,以寄世尊,而爲佛事.時,釋迦

牟尼佛,受此蓮花還散西南方諸佛

世界.佛神力故,令此蓮花遍諸佛土.

諸花臺中,各有化佛,結跏趺坐,爲諸

菩薩,說大般若波羅蜜多.有情聞者,

必得無上正等菩提.時,日光明及諸

眷屬,見此事已,歡喜踊躍,歎未曾有,

各隨善根供具多少,供養恭敬,尊重

讚歎佛、菩薩已,退坐一面.餘西南方

皆亦如是.

爾時,西北方盡殑伽沙等世界,最後

世界名眞自在,佛號一寶蓋勝,現爲

菩薩,說大般若波羅蜜多.彼有菩薩

名曰寶勝.見此大光大地變動及佛

身相,心懷猶豫,前詣佛所,白言:世尊,

何因何緣,而有此瑞?時,一寶蓋勝佛

告寶勝言:從此東南方盡殑伽沙等

世界,最後世界名曰堪忍,佛號釋迦

牟尼,將爲菩薩,說大般若波羅蜜多,

彼佛神力故,現斯瑞.寶勝聞已,歡喜

踊躍,白言:世尊,我今請往堪忍世界,

觀禮供養釋迦牟尼佛及菩薩衆,唯

願聽許.時,一寶蓋勝佛告寶勝言:善

哉,善哉!隨汝意往.卽以千莖金色蓮

花,其花千葉衆寶莊嚴,授與寶勝,而

誨之曰:汝持此花,至釋迦牟尼佛所,如

我詞曰:一寶蓋勝如來,致問無量,少

病少惱,起居輕利,氣力調和,安樂住

不?世事可忍不?衆生易度不?持此蓮

花,以寄世尊,而爲佛事.汝至彼界,應

住正知,勿以慢心,觀彼佛土及諸大

衆,而自毀傷.所以者何?彼諸菩薩威

德難及悲願熏心,以大因緣,而生彼

土.寶勝菩薩,受花奉勅,與無量百千

俱胝那庾多菩薩及無數百千童男、

童女,頂禮佛足,右繞奉辭,各持無量

上妙供具,發引而來.所經西北方諸

佛世界一一佛所,供養恭敬,尊重讚

歎,無空過者,到此佛所,頂禮雙足,繞

百千帀,卻住一面.寶勝菩薩前白佛

言:世尊,從此西北方盡殑伽沙等世

界,最後世界名眞自在,佛號一寶蓋

勝,致問世尊無量,少病少惱,起居輕

利,氣力調和,安樂住不?世事可忍不?

衆生易度不?持此千莖,金色蓮花,以

寄世尊,而爲佛事.時釋迦牟尼佛,受

此蓮花,還散西北方諸佛世界,佛神

力故,令此蓮花,遍諸佛土.諸花臺中,

各有化佛,結跏趺坐,爲諸菩薩,說大

般若波羅蜜多.有情聞者,必得無上

正等菩提.是時,寶勝及諸眷屬,見此

事已,歡喜踊躍,歎未曾有,各隨善根

供具多少,供養恭敬,尊重讚歎佛、菩

薩已,退坐一面.餘西北方皆亦如是.

爾時,下方盡殑伽沙等世界,最後世

界名曰蓮花,佛號蓮花德,現爲菩薩,

說大般若波羅蜜多.彼有菩薩名蓮

花勝.見此大光大地變動及佛身相,

心懷猶豫,前詣佛所,白言:世尊,何因

何緣,而有此瑞?時,蓮花德佛告蓮花

勝言:從此上方盡殑伽沙等世界,最

後世界名曰堪忍,佛號釋迦牟尼,將

爲菩薩,說大般若波羅蜜多,彼佛神

力故,現斯瑞.蓮花勝聞已,歡喜踊躍,

白言:世尊,我今請往堪忍世界,觀禮

供養釋迦牟尼佛及菩薩衆,唯願聽

許.時,蓮花德佛告蓮花勝言:善哉,善

哉!隨汝意往.卽以千莖金色蓮花其

花千葉衆寶莊嚴,授蓮花勝,而誨

之曰:汝持此花,至釋迦牟尼佛所,如

我詞曰:蓮花德如來,致問無量,少病

少惱,起居輕利,氣力調和,安樂住不?

世事可忍不?衆生易度不?持此蓮花,

以寄世尊,而爲佛事.汝至彼界,應住

正知,勿以慢心,觀彼佛土及諸大衆,

而自毀傷.所以者何?彼諸菩薩威德

難及悲願熏心,以大因緣,而生彼土.

蓮花勝菩薩,受花奉勅,與無量百千

俱胝那庾多菩薩及無數百千童男、

童女,頂禮佛足,右繞奉辭,各持無量,

上妙供具,發引而來.所經下方諸佛

世界一一佛所,供養恭敬,尊重讚歎,

無空過者,到此佛所,頂禮雙足,繞百

千帀,卻住一面.蓮花勝菩薩前白佛

言:世尊,從此下方盡殑伽沙等世界,

最後世界名曰蓮花,佛號蓮花德,致

問世尊無量,少病少惱,起居輕利,氣

力調和,安樂住不?世事可忍不?衆生

易度不?持此千莖金色蓮花,以寄世

尊,而爲佛事.時,釋迦牟尼佛,受此蓮

花,還散下方諸佛世界,佛神力故,令

此蓮花,遍諸佛土.諸花臺中,各有化

佛,結跏趺坐,爲諸菩薩,說大般若波

羅蜜多.有情聞者,必得無上正等菩

提.時,蓮花勝及諸眷屬,見此事已,歡

喜踊躍,歎未曾有,各隨善根供具多

少,供養恭敬,尊重讚歎,佛菩薩已,退

坐一面.餘下方界皆亦如是.

爾時,上方盡殑伽沙等世界,最後世

界名曰歡喜,佛號喜德,現爲菩薩,說

大般若波羅蜜多.彼有菩薩名曰喜

授,見此大光大地變動及佛身相,心

懷猶豫,前詣佛所,白言:世尊,何因何

緣,而有此瑞?時,喜德佛告喜授言:從

此下方盡殑伽沙等世界,最後世界

名曰堪忍,佛號釋迦牟尼,將爲菩薩

說大般若波羅蜜多,彼佛神力故,現

斯瑞.喜授聞已,歡喜踊躍,白言:世尊,

我今請往堪忍世界,觀禮供養釋迦

牟尼佛及菩薩衆,唯願聽許.時,喜德

佛告喜授言:善哉,善哉!隨汝意往.卽

以千莖金色蓮花,其花千葉,衆寶莊

嚴,授與喜授,而誨之曰:汝持此花,至

釋迦牟尼佛所,如我詞曰:喜德如來,

致問無量,少病少惱,起居輕利,氣力

調和,安樂住不?世事可忍不?衆生易

度不?持此蓮花,以寄世尊,而爲佛事.

汝至彼界,應住正知,勿以慢心,觀彼

佛土及諸大衆,而自毀傷.所以者何?

彼諸菩薩威德難及悲願熏心,以大

因緣,而生彼土.喜授菩薩,受花奉勅,

與無量百千俱胝那庾多菩薩及無

數百千童男、童女,頂禮佛足,右繞奉

辭,各持無量上妙供具,發引而來.所

經上方諸佛世界一一佛所,供養恭

敬,尊重讚歎,無空過者,到此佛所,頂

禮雙足,繞百千帀,卻住一面.喜授菩

薩,前白佛言:世尊從此上方盡殑伽

沙等世界,最後世界名曰歡喜,佛號

喜德,致問世尊無量,少病少惱,起居

輕利,氣力調和,安樂住不?世事可忍

不?衆生易度不?持此千莖金色蓮花,

以寄世尊,而爲佛事.時,釋迦牟尼佛,

受此蓮華,還散上方諸佛世界,佛神

力故,令此蓮花,遍諸佛土.諸花臺中,

皆有化佛,結跏趺坐,爲諸菩薩,說大

般若波羅蜜多.有情聞者,必得無上

正等菩提.是時,喜授及諸眷屬,見此

事已,歡喜踊躍,歎未曾有,各隨善根

供具多少,供養恭敬,尊重讚歎佛、菩

薩已,退坐一面.餘上方界,皆亦如是.

爾時,於此三千大千堪忍世界,衆寶

充滿,諸妙香花,遍布其地.寶幢、幡蓋,

處處行列.花樹、果樹、香樹、鬘樹、衣樹、

寶樹、諸雜飾樹,周遍莊嚴,甚可愛樂.

如衆蓮花世界、普花如來淨土、曼殊

室利童子、善住慧菩薩,及餘無量大

威德菩薩摩訶薩,本所居土.

大般若波羅蜜多經卷第四百一

戊戌歲高麗國大藏都監奉

勅雕造

大般若波羅蜜多經卷第四百二 金

三藏法師玄奘奉 詔譯

第二分歡喜品第二

爾時,世尊知諸世界諸有緣衆一切

來集.諸天、魔、梵,若諸沙門,若婆羅門,

若健達縛,若阿素洛,若諸龍神、人、非

人等,若諸菩薩摩訶薩衆,住最後身

紹尊位者,皆來集會.便告具壽舍利

子言:若菩薩摩訶薩,欲於一切法等

覺一切相,當學般若波羅蜜多.時,舍

利子,歡喜踊躍,卽從座起,頂禮雙足,

偏覆左肩,右膝著地,合掌恭敬而白

佛言:世尊,云何菩薩摩訶薩,欲於一

切法,等覺一切相,當學般若波羅蜜

多?佛告具壽舍利子言:諸菩薩摩訶

薩,應以無住而爲方便,安住般若波

羅蜜多,所住能住,不可得故.應以無

捨而爲方便,圓滿布施波羅蜜多,施

者、受者及所施物,不可得故.應以無

護而爲方便,圓滿淨戒波羅蜜多,犯

無犯相,不可得故.應以無取而爲方

便,圓滿安忍波羅蜜多,動不動相,不

可得故.應以無勤而爲方便,圓滿精

進波羅蜜多,身心勤怠,不可得故.應

以無思而爲方便,圓滿靜慮波羅蜜

多,有味無味,不可得故.應以無著而

爲方便,圓滿般若波羅蜜多,諸法性

相不可得故.

復次,舍利子,諸菩薩摩訶薩,安住般

若波羅蜜多,以無所得而爲方便,應

修習四念住、四正斷、四神足、五根、五

力、七等覺支、八聖道支,是三十七菩

提分法不可得故.以無所得而爲方

便,應修習空三摩地、無相三摩地、無

願三摩地,是三等持不可得故.以無

所得而爲方便,應修習四靜慮、四無

量、四無色定,靜慮無量及無色定不

可得故.以無所得而爲方便,應修習

八解脫、八勝處、九次第定、十遍處.解

脫勝處等至遍處不可得故.以無所

得而爲方便,應修習九想,謂:胮脹想、膿

爛想、異赤想、靑瘀想、啄噉想、離散想、

骸骨想、焚燒想、滅壞想.如是諸想不

可得故.以無所得而爲方便,應修習

十隨念,謂:佛隨念、法隨念、僧隨念、戒

隨念、捨隨念、天隨念、入出息隨念、厭

隨念、死隨念、身隨念,是諸隨念不可

得故.以無所得而爲方便,應修習十

想,謂:無常想、苦想、無我想、不淨想、死

想、一切世閒不可樂想、厭食想、斷想、

離想、滅想,如是諸想不可得故.以無

所得而爲方便,應修習十一智,謂:苦

智、集智、滅智、道智、盡智、無生智、法智、

類智、世俗智、他心智、如說智、如是諸

智不可得故.以無所得而爲方便,應

修習有尋有伺三摩地、無尋唯伺三

摩地、無尋無伺三摩地、三三摩地不

可得故.以無所得而爲方便,應修習

未知當知根、已知根、具知根、三無漏

根不可得故.以無所得而爲方便,應

修習不淨處觀、遍滿處觀、一切智智、

奢摩他、毘鉢舍那、四攝事、四勝住、三

明、五眼、六神通、六波羅蜜多、七聖財、

八大士覺、九有情居、智陁羅尼門、三

摩地門、十地、十行、十忍、二十增上意

樂、如來十力、四無所畏、四無㝵解、十

八佛不共法、三十二大士相、八十隨好、

無忘失法、恒住捨性、一切智、道相智、

一切相智、一切相微妙智、大慈、大悲、

大喜、大捨及餘無量無邊佛法.如是

諸法不可得故.

復次,舍利子,若菩薩摩訶薩,欲疾證

得一切智智,當學般若波羅蜜多.欲

疾圓滿一切智、道相智、一切相智,當

學般若波羅蜜多.欲疾圓滿一切有

情心行相智、一切相微妙智,當學般

若波羅蜜多.欲拔一切煩惱習氣,當

學般若波羅蜜多.欲入菩薩正性離

生,當學般若波羅蜜多.欲超聲聞及

獨覺地,當學般若波羅蜜多.欲住菩

薩不退轉地,當學般若波羅蜜多.欲

得六種殊勝神通,當學般若波羅蜜

多.欲知一切有情心行所趣差別,當

學般若波羅蜜多.欲勝一切聲聞、獨

覺智慧作用,當學般若波羅蜜多.欲

得一切陁羅尼門、三摩地門,當學般

若波羅蜜多.欲以一念隨喜之心,超

過一切聲聞、獨覺所有布施,當學般

若波羅蜜多.欲以一念隨喜之心,超

過一切聲聞、獨覺所有淨戒,當學般

若波羅蜜多.欲以一念隨喜之心,超

過一切聲聞、獨覺定、慧解脫、解脫智

見,當學般若波羅蜜多.欲以一念隨

喜之心,超過一切聲聞、獨覺靜慮解

脫、等持、等至及餘善法,當學般若波

羅蜜多.欲以一念所修善法,超過一

切異生、聲聞、獨覺善法,當學般若波

羅蜜多.欲行少分布施、淨戒、安忍、精

進、靜慮、般若,爲諸有情,方便善巧,迴

向無上正等菩提,便得無量無邊功

德,當學般若波羅蜜多.

復次,舍利子,若菩薩摩訶薩,欲令所

行布施、淨戒、安忍、精進、靜慮、般若波

羅蜜多,離諸障㝵,速得圓滿,當學般

若波羅蜜多.欲得生生,常見諸佛,恒

聞正法,得佛覺悟,蒙佛憶念教誡教

授,當學般若波羅蜜多.欲得佛身,具

三十二大丈夫相、八十隨好圓滿莊嚴,

當學般若波羅蜜多.欲得生生,常憶

宿住,終不忘失大菩提心,遠離惡友,

親近善友,恒修菩薩摩訶薩行,當學

般若波羅蜜多.欲得生生,具大威力,

摧衆魔怨,伏諸外道,當學般若波羅

蜜多.欲得生生,遠離一切煩惱業障,

通達諸法,心無罣㝵,當學般若波羅

密多.欲得生生,善心善願,善行相續,

常無懈廢,當學般若波羅密多.欲生

佛家,入童眞地,常不遠離諸佛菩薩,

當學般若波羅密多.欲得生生,具諸

相好,端嚴如佛,一切有情見者歡喜,

發起無上正等覺心,速能成辦佛地

功德,當學般若波羅密多.欲以種種

勝善根力,隨意能引上妙供具,供養

恭敬,尊重讚歎一切如來應正等覺,

令諸善根,速得圓滿,當學般若波羅

密多.欲滿一切有情所求飮食、衣服、

牀榻、臥具、病緣醫藥、種種花香、燈明、

車乘、圓林、舍宅、財穀、珍寶、嚴具、伎樂

及餘種種上妙樂具,當學般若波羅

密多.

復次,舍利子,若菩薩摩訶薩,欲善安

立盡虛空界、法界、世界,一切有情,皆

令安住布施淨戒安忍精進靜慮般

若波羅密多,當學般若波羅密多.欲

得發起一念善心,所獲功德,乃至無

上正等菩提,亦不窮盡,當學般若波

羅密多.欲得十方諸佛世界一切如

來應正等覺及諸菩薩,共所稱讚,當

學般若波羅蜜多.欲一發心,卽能遍

至十方各如殑伽沙界,供養諸佛,利

樂有情,當學般若波羅蜜多.欲一發

聲,卽能遍滿十方各如殑伽沙界,讚

歎諸佛,教誨有情,當學般若波羅蜜

多.欲一念頃,安立十方殑伽沙等諸

佛世界,一切有情,皆令習學十善業

道,受三歸依,護持禁戒,修四靜慮及

四無量、四無色定、獲五神通,當學般

若波羅蜜多.欲一念頃,安立十方殑

伽沙等諸佛世界,一切有情,令住大

乘,修菩薩行,不毀餘乘,當學般若波

羅蜜多.欲紹佛種,令不斷絕,護菩薩

家,令不退轉,嚴淨佛土,令速成辦,當

學般若波羅蜜多.

復次,舍利子,若菩薩摩訶薩,欲安住

內空、外空、內外空、空空、大空、勝義空、

有爲空、無爲空、畢竟空、無際空、散空、

無變異空、本性空、自相空、共相空、一

切法空、不可得空、無性空、自性空、無

性自性空,當學般若波羅蜜多.若菩

薩摩訶薩,欲安住一切法眞如、法界、

法性、不虛妄性、不變異性、平等性、離

生性、法定、法住、實際、虛空界、不思議

界,當學般若波羅蜜多.若菩薩摩訶

薩,欲覺知一切法盡所有性,如所有

性無顚倒無分別,當學般若波羅蜜

多.若菩薩摩訶薩,欲覺知一切法因

緣、等無閒緣、所緣緣、增上緣,性無所

有不可得,當學般若波羅蜜多.若菩

薩摩訶薩,欲覺知一切法如幻,如夢,

如響,如像如光影,如陽焰,如空花,如

尋香城,如變化事,唯心所現,性相皆

空,當學般若波羅蜜多.若菩薩摩

訶薩,欲知十方殑伽沙等三千大千

世界大地、虛空、諸山、大海、江河、池沼、

㵎谷、陂湖、地、水、火、風,諸極微量,當學

般若波羅蜜多.若菩薩摩訶薩,欲析

一毛以爲百分,取一分毛,盡擧三千

大千世界,大海、江河、池沼、㵎谷、陂湖

中水,棄置他方無邊世界,而不損害

其中有情,當學般若波羅蜜多.若菩

薩摩訶薩,見火劫起,遍燒三千大千

世界,天地洞然,欲以一氣,吹令頓滅,

當學般若波羅蜜多.若菩薩摩訶薩,

見風劫起,三千世界所依風輪飄擊

上涌,將吹三千大千世界,蘇迷盧山、

輪圍山等,諸所有物,碎如糠,欲以

一指,障彼風力,令息不起,當學般若

波羅蜜多.若菩薩摩訶薩,欲於三千

大千世界,一結跏坐,充滿虛空,當學

般若波羅蜜多.若菩薩摩訶薩,欲以

一毛羂取,三千大千世界,妙高山王、

輪圍山等諸所有物,擲過他方無量

無數無邊世界,而不損害其中有情,

當學般若波羅蜜多.若菩薩摩訶薩,

欲以一食、一花、一香、一幢蓋等,供養

恭敬,尊重讚歎十方各如殑伽沙界

一切如來應正等覺及弟子衆,無不

充足,當學般若波羅蜜多.若菩薩摩

訶薩,欲等安立十方各如殑伽沙界

諸有情類,令住戒薀、定薀、慧薀、解脫

薀、解脫智見薀,或住預流、一來、不還、

阿羅漢果、獨覺菩提,乃至或令入無

餘依般涅槃界,當學般若波羅蜜多.

復次,舍利子,若菩薩摩訶薩,修行般

若波羅蜜多,能如實知,如是布施,得

大果報,謂:如實知,如是布施,得生剎

帝利大族,或生婆羅門大族,或生長

者大族,或生居士大族,如是布施得

生四大王衆天,或生三十三天,或生

夜摩天,或生睹史多天,或生樂變化

天,或生他化自在天;依此布施,得初

靜慮,或第二靜慮,或第三靜慮,或第

四靜慮;依此布施,得空無邊處定,或

識無邊處定,或無所有處定,或非想

非非想處定;依此布施,起四念住乃

至八聖道支,得預流果,或一來果,或

不還果,或阿羅漢果,或獨覺菩提,或

得無上正等菩提,能如實知.如是淨

戒、安忍、精進、靜慮、般若得大果報,亦

復如是.若菩薩摩訶薩,修行般若波

羅蜜多,能如實知,如是布施,方便善

巧,能滿布施波羅蜜多,如是布施,方

便善巧,能滿淨戒波羅蜜多,如是布

施,方便善巧,能滿安忍波羅蜜多,如

是布施,方便善巧,能滿精進波羅蜜

多,如是布施方便善巧,能滿靜慮波

羅蜜多如是布施,方便善巧,能滿般

若波羅蜜多,如是淨戒、安忍、精進、靜

慮、般若方便善巧,皆能圓滿六波羅

蜜多.

時,舍利子白佛言:世尊,云何菩薩摩

訶薩,修行般若波羅蜜多,能如實知,

如是布施,方便善巧,能滿布施乃至

般若波羅蜜多,如是淨戒乃至般若

方便善巧,能滿淨戒乃至靜慮波羅

蜜多?佛言:舍利子,以無所得爲方便

故,謂菩薩摩訶薩,行布施時,了達一

切施者、受者、所施物相,不可得故,能

滿布施波羅蜜多;犯無犯相,不可得

故,能滿淨戒波羅蜜多;動不動相,不

可得故,能滿安忍波羅蜜多;身心勤

怠,不可得故,能滿精進,波羅蜜多;有

亂無亂,不可得故,能滿靜慮波羅蜜

多;諸法性相,不可得故,能滿般若波

羅蜜多.是爲菩薩摩訶薩,行布施

時,方便善巧,能滿六種波羅蜜多.如

是菩薩摩訶薩,行淨戒時,方便善巧,

能滿六種波羅蜜多,乃至行般若時,

方便善巧,能滿六種波羅蜜多.

復次,舍利子,若菩薩摩訶薩,欲得過

去、未來、現在諸佛功德,當學般若波

羅蜜多.若菩薩摩訶薩,欲到一切有

爲無爲法之彼岸,當學般若波羅蜜

多.若菩薩摩訶薩,欲達過去、未來、現

在諸法眞如、法界、法性、無生、實際,當

學般若波羅蜜多.若菩薩摩訶薩欲

窮過去、未來、現在生不生際,當學般

若波羅蜜多.若菩薩摩訶薩,欲與一

切聲聞、獨覺、而爲導首,當學般若波

羅蜜多.若菩薩摩訶薩,欲與一切如

來,爲親侍者,當學般若波羅蜜多.若

菩薩摩訶薩,欲與一切如來,爲內眷

屬,當學般若波羅蜜多.若菩薩摩訶

薩,欲得大眷屬,當學般若波羅蜜多.

若菩薩摩訶薩,欲得菩薩,常爲眷屬,

當學般若波羅蜜多.若菩薩摩訶薩

欲消一切施主供養,當學般若波羅

蜜多.若菩薩摩訶薩,欲摧伏慳貪心,

不起犯戒心,除去恚怒心,棄捨懈怠

心,靜息散亂心,遠離惡慧心,當學般

若波羅蜜多.若菩薩摩訶薩,欲安立

一切有情,於施性福業事、戒性福業

事、修性福業事、供侍福業事、有依福

業事,當學般若波羅蜜多.若菩薩摩

訶薩,欲得五眼,所謂肉眼、天眼、慧眼、法

眼、佛眼,當學般若波羅蜜多.若菩薩

摩訶薩,欲以天眼,盡見十方殑伽沙

等世界諸佛,當學般若波羅蜜多.若

菩薩摩訶薩,欲以天耳,盡聞十方殑

伽沙等世界諸佛所說法要,當學般

若波羅蜜多.若菩薩摩訶薩,欲如實

知十方各如殑伽沙界一切諸佛心

心所法,當學般若波羅蜜多.若菩薩

摩訶薩,欲得普聞十方世界諸佛說

法乃至無上正等菩提,而不斷絕,當

學般若波羅蜜多.若菩薩摩訶薩,欲

見過去、未來、現在十方一切諸佛國

土,當學般若波羅蜜多.若菩薩摩訶

薩,欲於過去、未來、現在十方諸佛所

說契經、應頌、授記、諷頌、自說、因緣、本

事、本生、方廣、希法、譬喩、論議,諸聲聞

等所未曾聞皆能受持,究竟通利,當

學般若波羅蜜多.若菩薩摩訶薩欲

於過去、未來、現在十方諸佛所說法

門,旣自受持,究竟通利,復能爲他如

實廣說,當學般若波羅蜜多.若菩薩

摩訶薩,欲於過去、未來、現在十方諸

佛所說法門,自如實行,復能勸他,如

實修行,當學般若波羅蜜多.若菩薩

摩訶薩,欲於十方殑伽沙等幽闇世

界,或世界中閒,日月所不照處,爲作

光明,當學般若波羅蜜多.若菩薩摩

訶薩,欲於十方殑伽沙等無量世界,

其中有情,成就邪見,不聞佛名、法名、

僧名,而能開化,令起正見,聞三寶名,

當學般若波羅蜜多.若菩薩摩訶薩

欲令十方殑伽沙等世界有情,以己

威力,盲者能視,聾者能聽,瘂者能言,

狂者得念,亂者得定,貧者得富,露者

得衣,飢者得食,渴者得飮,病者得除

愈,醜者得端嚴,形殘者得具足,根缺

者得圓滿,迷悶者得醒悟,疲頓者得

安泰,一切有情,等心相向如父如母,

如兄如弟,如姊如妹,如友如親,當學

般若波羅蜜多.若菩薩摩訶薩,欲令

十方殑伽沙等世界有情,以己威力,

在惡趣者,皆生善趣,當學般若波羅

蜜多.若菩薩摩訶薩,欲令十方殑伽

沙等世界有情,以己威力,習惡業者,

皆修善業,當學般若波羅蜜多.若菩

薩摩訶薩,欲令十方殑伽沙等世界

有情,以己威力,諸犯戒者,皆住戒薀,

未得定者,皆住定薀,有惡慧者,皆住

慧薀,無解脫者,皆住解脫薀,無解脫

智見者,皆住解脫智見薀,未見諦者,

得預流果,若一來果,若不還果,若阿

羅漢果,若獨覺菩提,若得無上正等

菩提,當學般若波羅蜜多.若菩薩摩

訶薩,欲學諸佛殊勝威儀,令諸有情,

觀之無厭,息一切惡,生一切善,當學

般若波羅蜜多.

復次,舍利子,菩薩摩訶薩,修行般若

波羅蜜多時,作是思惟:我何時得如

象王視,容止肅然,爲衆說法?欲成斯

事,當學般若波羅蜜多.菩薩摩訶薩,

修行般若波羅蜜多時,作是思惟:我

何時得身語意業,隨智慧行,皆悉淸

淨?欲成斯事,當學般若波羅蜜多.菩

薩摩訶薩,修行般若波羅蜜多時,作

是思惟:我何時得足不履地,如四指

量,自在而行?欲成斯事,當學般若波

羅蜜多.菩薩摩訶薩,修行般若波羅

蜜多時,作是思惟:我何時得無量百

千俱胝那庾多四大王衆天乃至色

究竟天,供養恭敬,尊重讚歎,導從圍

繞,詣菩提樹?欲成斯事,當學般若波

羅蜜多.菩薩摩訶薩,修行般若波羅

蜜多時,作是思惟:我何時得無量百

千俱胝那庾多四大王衆天乃至色

究竟天,於菩提樹下,以天衣爲座?欲

成斯事,當學般若波羅蜜多.菩薩摩

訶薩,修行般若波羅蜜多時,作是思

惟:我何時得菩提樹下結跏趺坐,以

衆妙相,所莊嚴手而撫大地,使于地

神幷諸眷屬,俱時踊現?欲成斯事,當

學般若波羅蜜多.菩薩摩訶薩,修行

般若波羅蜜多時,作是思惟:我何時

得坐菩提樹,降伏衆魔,證得無上正

等菩提?欲成斯事,當學般若波羅蜜

多.菩薩摩訶薩,修行般若波羅蜜多

時,作是思惟:我何時得成正覺已,行

住坐臥,隨地方所,悉爲金剛?欲成斯

事,當學般若波羅蜜多.菩薩摩訶薩,

修行般若波羅蜜多時,作是思惟:我

何時得捨國出家,是日卽成無上正

覺,還於是日,轉妙法輪,卽令無量無

數有情,遠塵離垢,生淨法眼,復令無

量無數有情,永盡諸漏,心慧解脫,亦

令無量無數有情,於無上菩提,得不

退轉?欲成斯事,當學般若波羅蜜多.

菩薩摩訶薩,修行般若波羅蜜多時,

作是思惟:我何時得無上菩提,無量

無數聲聞、菩薩,爲弟子衆,一說法時,

令無量無數有情,不起于座得阿羅

漢果,復令無量無數有情,亦不起于

座於無上菩提,得不退轉?欲成斯事,

當學般若波羅蜜多.菩薩摩訶薩,修

行般若波羅蜜多時,作是思惟:我何

時得壽量無盡無邊光明,相好莊嚴,

觀者無厭,雖復行時,千葉蓮花,每承

其足而令地上,現千輻輪,擧步經行,

大地震動而不擾惱,地居有情,欲迴

顧時,擧身皆轉,足之所履,盡金剛際,

如車輪量,地亦隨轉?欲成斯事,當學

般若波羅蜜多.菩薩摩訶薩,修行般

若波羅蜜多時,作是思惟:我何時得

擧身支節,皆放光明,遍照十方無邊

世界,隨所照處,爲諸有情,作大饒益?

欲成斯事,當學般若波羅蜜多.菩薩

摩訶薩修行般若波羅蜜多時,作是

思惟:我得無上正等覺時,願所居土,

無有一切貪欲、瞋恚、愚癡等名,其中

有情,成就妙慧,由斯慧力,亟作是思,

布施、調伏、安忍、勇進、寂靜、諦觀,離諸

放逸,修行梵行,慈、悲、喜、捨,不惱有情,

如餘佛土,豈不善哉!欲滿斯願,當學

般若波羅蜜多.菩薩摩訶薩,修行般

若波羅蜜多時,作是思惟:我得無上

正等覺時,化事旣周,般涅槃後,正法

無有滅盡之期,常爲有情,作大利樂.

欲滿斯願,當學般若波羅蜜多.菩薩

摩訶薩,修行般若波羅蜜多時,作是

思惟:我得無上正等覺時,願令十方

殑伽沙等世界有情,聞我名者,必得

無上正等菩提.欲滿斯願,當學般若

波羅蜜多.舍利子,諸菩薩摩訶薩,若

欲成就此等無量無邊功德,當學般

若波羅蜜多.

復次,舍利子,若菩薩摩訶薩,修行般

若波羅蜜多,旣能成辦如是功德.爾

時,三千大千世界四大天王,皆大歡

喜,咸作是念:我等今者,當以四鉢,奉

此菩薩,如昔天王奉先佛鉢.是時,三

千大千世界三十三天、夜摩天、睹史

多天、樂變化天、他化自在天,皆大歡

喜,咸作是念:我等皆當給侍供養如

是菩薩,令阿素洛凶黨損減,使諸天

衆眷屬增益.是時,三千大千世界梵

衆天、梵輔天、梵會天、大梵天、光天、少

光天、無量光天、極光淨天、淨天、少淨

天、無量淨天、遍淨天、廣天、少廣天、無

量廣天、廣果天、無繁天、無熱天、善現

天、善見天、色究竟天,歡喜欣慶,咸作

是念:我等當請如是菩薩,速證無上

正等菩提,轉妙法輪,利樂一切.舍利

子,若菩薩摩訶薩,修行般若波羅蜜

多,增益六種波羅蜜多時,彼世界諸

善男子善女人等,皆大歡喜,咸作是

念:我等當爲如是菩薩,作父母、兄弟、

妻子、眷屬、知識、朋友時,彼世界四大

王衆天乃至色究竟天,歡喜慶幸,咸

作是念:我等當設種種方便,令是菩

薩,離非梵行,從初發心,乃至成佛,常

修梵行.所以者何?若染色欲,生於梵

天,尚能爲障,況得無上正等菩提?是

故菩薩,斷欲出家,修梵行者,能得無

上正等菩提非不斷者.

時,舍利子白佛言:世尊,諸菩薩摩訶

薩,爲決定有父母、妻子、諸親友耶?佛

言:舍利子,或有菩薩具有父母、妻子、

眷屬,而修菩薩摩訶薩行.或有菩薩

摩訶薩無有妻子,從初發心乃至成

佛,常修梵行,不壞童眞.或有菩薩摩

訶薩,方便善巧,示受五欲,厭捨出家,

方得無上正等菩提.舍利子,譬如幻

師若彼弟子,善於幻術,幻作五欲,於

中自恣共相娛樂.於意云何?是幻所

作,爲有實不?舍利子言:不也,世尊.佛

言:舍利子,菩薩摩訶薩,亦復如是.方

便善巧,爲欲成熟諸有情故,化受五

欲.然此菩薩摩訶薩,於五欲中,深生

厭患,不爲五欲之所染污,以無量門,

訶毀諸欲,欲爲熾然,燒身心故,欲爲

穢惡,染自他故,欲爲魁膾,於去來今,

常爲害故,欲爲怨敵,長夜伺求,作衰

損故,欲如草炬,欲如苦果,欲如劍刃,

欲如火聚,欲如毒器,欲如幻惑,欲如

暗井.菩薩摩訶薩,以如是等無量過

門,訶毀諸欲.旣善了知諸欲過失,寧

有眞實受諸欲事?但爲饒益所化有

情,方便善巧,示受諸欲.

第二分觀照品第三之一

爾時,舍利子,白佛言:世尊,諸菩薩摩

訶薩,應云何修行般若波羅蜜多?佛

言:舍利子,菩薩摩訶薩,修行般若波

羅蜜多時,應如是觀,實有菩薩,不見

有菩薩,不見菩薩名.不見般若波羅

蜜多,不見般若波羅蜜多名.不見行,

不見不行.何以故?舍利子,菩薩自性

空,菩薩名空.所以者何?色自性空,不

由空故.色空非色,色不離空,空不離

色,色卽是空,空卽是色.受、想、行、識自

性空,不由空故.受、想、行、識空,非受、想、

行、識,受、想、行、識不離空,空不離受、想、

行、識.受、想、行、識卽是空,空卽是受、想、

行、識.何以故?舍利子,此但有名,謂爲

菩提,此但有名,謂爲薩埵,此但有名,

謂爲菩薩,此但有名,謂之爲空,此但

有名,謂之爲色、受、想、行、識,如是自性

無生無滅,無染無淨.菩薩摩訶薩,如

是修行般若波羅蜜多,不見生,不見

滅,不見染,不見淨.何以故?但假立客

名,分別於法,而起分別,假立客名,隨

起言說,如如言說,如是如是,生起執

著.菩薩摩訶薩,修行般若波羅蜜多

時,於如是等一切不見,由不見故,不

生執著.

復次,舍利子,菩薩摩訶薩,修行般若

波羅蜜多時,應如是觀.菩薩但有名,

佛但有名,般若波羅蜜多但有名,色

但有名,受、想、行、識但有名,餘一切法

但有名.舍利子,如我但有名,謂之爲

我,實不可得.如是有情、命者、生者、養

者、士夫、補特伽羅、意生、儒童、作者、使

作者、起者、使起者、受者、使受者、知者、

見者,亦但有名,謂爲有情乃至見者,

實不可得.以不可得空故,但隨世俗,

假立客名.諸法亦爾,不應執著.是故

菩薩摩訶薩,修行般若波羅蜜多時,

不見有我乃至見者,亦不見有一切

法性.舍利子,菩薩摩訶薩,如是修行

般若波羅蜜多,除諸佛慧,一切聲聞、

獨覺等慧所不能及,以不可得空故.

所以者何?是菩薩摩訶薩,於名所名,

俱無所得,以不觀見無執著故.舍利

子,菩薩摩訶薩,若能如是行般若波

羅蜜多,名爲善行般若波羅蜜多.

舍利子,假使汝及大目犍連,滿贍部

洲,如稻麻、竹、甘蔗林等所有般若,

比行般若波羅蜜多菩薩摩訶薩般

若,百分不及一,千分不及一,百千分

不及一,俱胝分不及一,百俱胝分不

及一,千俱胝分不及一,百千俱胝分

不及一,數分、筭分、計分、喩分乃至鄔

波尼殺曇分,亦不及一.何以故?是菩

薩摩訶薩般若,能使一切有情,趣般

涅槃,一切聲聞、獨覺般若,不如是故.

又舍利子,修行般若波羅蜜多菩薩

摩訶薩,於一日中所修般若,一切聲

聞、獨覺般若所不及故.舍利子、置贍

部洲,假使汝及大目犍連,滿四大洲

如稻麻、竹、甘蔗林等所有般若,比

行般若波羅蜜多菩薩摩訶薩般若,

百分不及一,千分不及一,百千分不

及一,乃至鄔波尼殺曇分,亦不及一.

何以故?是菩薩摩訶薩般若,能使一

切有情,趣般涅槃,一切聲聞、獨覺般

若,不如是故.又舍利子,修行般若波

羅蜜多菩薩摩訶薩,於一日中所修

般若,一切聲聞、獨覺般若所不及故.

舍利子,置四大洲,假使汝及大目犍

連,滿一三千大千世界,如稻麻、竹、

甘蔗林等所有般若,比行般若波羅

蜜多菩薩摩訶薩般若,百分不及一,

千分不及一,百千分不及一,乃至鄔

波尼殺曇分,亦不及一.何以故?是菩

薩摩訶薩般若,能使一切有情,趣般

涅槃,一切聲聞、獨覺般若不如是故.

又舍利子,修行般若波羅蜜多菩薩

摩訶薩,於一日中所修般若,一切聲

聞、獨覺般若所不及故.舍利子,置一

三千大千世界,假使汝及大目犍連,

充滿十方殑伽沙等諸佛世界,如稻

麻、竹、甘蔗林等所有般若,比行般

若波羅蜜多菩薩摩訶薩般若,百分

不及一,千分不及一,百千分不及一,

乃至鄔波尼殺曇分,亦不及一.何以

故?是菩薩摩訶薩般若,能使一切有

情,趣般涅槃,一切聲聞、獨覺般若不

如是故.又舍利子,修行般若波羅蜜

多菩薩摩訶薩,於一日中所修般若,

一切聲聞、獨覺般若所不及故.

大般若波羅蜜多經卷第四百二

戊戌歲高麗國大藏都監奉

勅雕造

大般若波羅蜜多經卷第四百三 金

三藏法師玄奘奉 詔譯

第二分觀照品第三之二

爾時,舍利子白佛言:世尊,若預流、一

來、不還、阿羅漢、聲聞般若,若獨覺般

若,若菩薩摩訶薩般若,若如來應正

等覺般若,是諸般若,皆無差別,不相

違背,無生無滅,自性皆空.若法無差

別,不相違,無生滅,自性空,是法差別,

旣不可得.云何世尊,說行般若波羅

蜜多菩薩摩訶薩,於一日中所修般

若,一切聲聞、獨覺般若所不能及?佛

告舍利子:於汝意云何?修行般若波

羅蜜多菩薩摩訶薩,一日所修般若

勝事,一切聲聞、獨覺般若有是事不?

舍利子言:不也,世尊.復次,舍利子,於

汝意云何?修行般若波羅蜜多菩薩

摩訶薩,於一日中所修般若,作是念

言:我當修行一切相微妙智、一切智、

道相智、一切相智,利益安樂一切有

情.彼於一切法,覺一切相已,方便安

立一切有情,於無餘依般涅槃界.一

切聲聞、獨覺般若,有是事不?舍利子

言:不也,世尊.復次,舍利子,於汝意云

何?一切聲聞、獨覺頗能作是念:我當

證阿耨多羅三藐三菩提,方便安立

一切有情,於無餘依涅槃界不?舍利

子言:不也,世尊.復次,舍利子,於汝意

云何?一切聲聞、獨覺,頗能作是念:我

當修行六波羅蜜多,成熟有情,嚴淨

佛土,滿佛十力、四無所畏、四無㝵解、

大慈、大悲、大喜、大捨、十八佛不共法,

當證無上正等菩提,方便安立無量

無數無邊有情,於無餘依涅槃界不?

舍利子言:不也,世尊.佛言:舍利子,諸

菩薩摩訶薩,皆作是念:我當修行六

波羅蜜多,成熟有情,嚴淨佛土,滿佛

十力、四無所畏、四無㝵解、大慈、大悲、

大喜、大捨、十八佛不共法,當證無上

正等菩提,方便安立無量無數無邊

有情,於無餘依般涅槃界.

舍利子,譬如螢火無如是念:我光能

照遍贍部洲,普令大明.如是一切聲

聞、獨覺無如是念:我當修行六波羅

蜜多,成熟有情,嚴淨佛土,滿佛十力、

四無所畏、四無㝵解、大慈、大悲、大喜、

大捨、十八佛不共法,當證無上正等

菩提,方便安立無量無數無邊有情,

於無餘依般涅槃界.舍利子,譬如日

輪光明,熾盛照贍部洲,無不周遍.如

是菩薩摩訶薩,皆作是念:我當修行

六波羅蜜多,成熟有情,嚴淨佛土,滿

佛十力、四無所畏、四無㝵解、大慈、大

悲、大喜、大捨、十八佛不共法,證得無

上正等菩提,方便安立無量無數無

邊有情,於無餘依般涅槃界.舍利子,

以是當知一切聲聞、獨覺般若,比行

般若波羅蜜多菩薩摩訶薩,於一日

中所修般若,百分不及一,千分不及

一,百千分不及一,乃至鄔波尼殺曇

分,亦不及一.

爾時,舍利子白佛言:世尊,諸菩薩摩

訶薩,云何能超一切聲聞、獨覺等地

能得菩薩不退轉地,能淨佛道?佛言:

舍利子,諸菩薩摩訶薩,從初發心,修

行六種波羅蜜多,住空、無相、無願之

法,卽能超過一切聲聞、獨覺等地,能

得菩薩不退轉地,能淨佛道.時,舍利

子復白佛言:世尊,諸菩薩摩訶薩,住

何等地,能與一切聲聞、獨覺,作眞福

田?佛言:舍利子,諸菩薩摩訶薩,從初

發心,修行六種波羅蜜多,住空、無相、

無願之法,乃至坐于妙菩提座,常與

一切聲聞、獨覺,作眞福田.何以故?以

依菩薩摩訶薩故,一切善法,出現世

閒,所謂一切十善業道、五近事戒、八

近住戒、四靜慮、四無量、四無色定、四

聖諦智、四念住、四正斷、四神足、五根、

五力、七等覺支、八聖道支、六波羅蜜

多、十八空等及佛十力、四無所畏、四

無㝵解、大慈、大悲、大喜、大捨、十八佛

不共法、一切智、道相智、一切相智,諸

如是等無量無數無邊善法,出現世

閒.由此菩薩諸善法故,世閒便有剎

帝利大族、婆羅門大族、長者大族、居

士大族、四大王衆天、三十三天、夜摩

天、睹史多天、樂變化天、他化自在天、

梵衆天、梵輔天、梵會天、大梵天、光天、

少光天、無量光天、極光淨天、淨天、少

淨天、無量淨天、遍淨天、廣天、少廣天、

無量廣天、廣果天、無想有情天、無繁

天、無熱天、善現天、善見天、色究竟天、

空無邊處天、識無邊處天、無所有處

天、非想非非想處天.復由菩薩諸善

法故,便有預流一來不還阿羅漢、獨

覺菩薩、摩訶薩及諸如來應正等覺

出現世閒.時,舍利子復白佛言:世尊,

菩薩摩訶薩,爲復須報施主恩不?佛

言:舍利子,菩薩摩訶薩,不復須報諸

施主恩.所以者何?已甚報故.何以故?

舍利子,菩薩摩訶薩,爲大施主,施諸

有情多善法故.謂施有情,十善業道、

五近事戒、八近住戒、四靜慮、四無量、

四無色定、四聖諦智、四念住、四正斷、

四神足、五根、五力、七等覺支、八聖道

支、六波羅蜜多、十八空等及佛十力、

四無所畏、四無㝵解、大慈、大悲、大喜、

大捨、十八佛不共法、一切智、道相智、

一切相智.施諸有情如是等類無量

無數無邊善法故,說菩薩爲大施主.

由斯已報諸施主恩,眞淨福田,生無

量福.

爾時,舍利子白佛言:世尊,修行般若

波羅蜜多菩薩摩訶薩,與何法相應

故,應言與般若波羅蜜多相應?佛言:

舍利子,修行般若波羅蜜多菩薩摩

訶薩,與色空相應故,應言與般若波

羅蜜多相應.與受、想、行、識空相應故,

應言與般若波羅蜜多相應.舍利子,

修行般若波羅蜜多,菩薩摩訶薩,與

眼處空相應故,應言與般若波羅蜜

多相應.與耳、鼻、舌、身、意處空相應故,

應言與般若波羅蜜多相應.與色處

空相應故,應言與般若波羅蜜多相

應.與聲、香、味、觸、法處空相應故,應言

與般若波羅蜜多相應.舍利子,修行

般若波羅蜜多菩薩摩訶薩,與眼界、

色界、眼識界空相應故,應言與般若

波羅蜜多相應.與耳界、聲界、耳識界

空相應故,應言與般若波羅蜜多相

應.與鼻界、香界、鼻識界空相應故,應

言與般若波羅蜜多相應.與舌界、味

界、舌識界空相應故,應言與般若波

羅蜜多相應.與身界、觸界、身識界空

相應故,應言與般若波羅蜜多相應.

與意界、法界、意識界空相應故,應言

與般若波羅蜜多相應.舍利子,修行

般若波羅蜜多,菩薩摩訶薩,與苦聖

諦空相應故,應言與般若波羅蜜多

相應.與集、滅、道聖諦空相應故,應言

與般若波羅蜜多相應.舍利子,修行

般若波羅蜜多菩薩摩訶薩,與無明

空相應故,應言與般若波羅蜜多相

應.與行、識、名色、六處、觸、受、愛、取、有、生、

老死愁歎苦憂惱空相應故,應言與

般若波羅蜜多相應.舍利子,修行般

若波羅蜜多菩薩摩訶薩,與一切法

空相應故,應言與般若波羅蜜多相

應.與有爲、無爲法空相應故,應言與

般若波羅蜜多相應.舍利子,修行般

若波羅蜜多菩薩摩訶薩,與本性空

相應故,應言與般若波羅蜜多相應.

舍利子,修行般若波羅蜜多菩薩摩

訶薩,與如是七空相應故,應言與般

若波羅蜜多相應.舍利子,修行般若

波羅蜜多菩薩摩訶薩,與如是七空

相應時,不見色若相應,若不相應,不

見受、想、行、識若相應,若不相應;不見

色若生法,若滅法,不見受、想、行、識若

生法,若滅法;不見色若染法,若淨法,

不見受、想、行、識若染法,若淨法;不見

色與受合,不見受與想合,不見想與

行合,不見行與識合.何以故?無有少

法與法合者,以本性空故.舍利子,諸

色空,彼非色;諸受、想、行、識空,彼非受、

想、行、識.何以故?舍利子,諸色空,彼非

變㝵相.諸受空,彼非領納相.諸想空,

彼非取像相.諸行空,彼非造作相.諸

識空,彼非了別相.何以故?舍利子,色

不異空,空不異色,色卽是空,空卽是

色.受、想、行、識不異空,空不異受、想、行、

識,受、想、行、識卽是空,空卽是受、想、行、

識.舍利子,是諸法空相,不生不滅,不

染不淨,不增不減,非過去,非未來,非

現在.如是空中,無色,無受、想、行、識.無

眼處,無耳、鼻、舌、身、意處.無色處,無聲、

香、味、觸、法處.無眼界、色界、眼識界,無

耳界、聲界、耳識界.無鼻界、香界、鼻識

界,無舌界、味界、舌識界.無身界、觸界

身識界,無意界、法界、意識界.無無明,

亦無無明.滅乃至無老死愁歎苦憂

惱,亦無老死愁歎苦憂惱滅.無苦聖

諦,無集、滅、道聖諦.無得無現觀,無預

流,無預流果.無一來,無一來果.無不

還,無不還果.無阿羅漢,無阿羅漢果.

無獨覺,無獨覺菩提.無菩薩,無菩薩

行.無正等覺,無正等覺菩提.舍利子,

修行般若波羅蜜多菩薩摩訶薩,與

如是法相應故,應言與般若波羅蜜

多相應.

復次,舍利子,修行般若波羅蜜多菩

薩摩訶薩,不見布施波羅蜜多若相

應,若不相應.不見淨戒、安忍、精進、靜

慮、般若波羅蜜多若相應,若不相應.

不見色若相應,若不相應.不見受、想、

行、識若相應,若不相應.不見眼處若

相應若不相應不見耳鼻舌身意處

若相應,若不相應.不見色處若相應,

若不相應.不見聲、香、味、觸、法處若相

應,若不相應.不見眼界、色界、眼識界

若相應,若不相應.不見耳界、聲界、耳

識界若相應,若不相應.不見鼻界、香

界、鼻識界若相應,若不相應.不見舌

界、味界、舌識界若相應,若不相應.不

見身界、觸界、身識界若相應,若不相

應.不見意界、法界、意識界若相應,若

不相應.不見四念住若相應,若不相

應.不見四正斷、四神足、五根、五力、七

等覺支、八聖道支若相應,若不相應.

不見佛十力若相應,若不相應.不見

四無所畏、四無㝵解、大慈、大悲、大喜、

大捨、十八佛不共法、一切智、道相智、

一切相智若相應,若不相應.舍利子,

修行般若波羅蜜多,菩薩摩訶薩,與

如是法相應故,應言與般若波羅蜜

多相應.

復次,舍利子,修行般若波羅蜜多,菩

薩摩訶薩,不觀空與空相應,不觀無

相與無相相應,不觀無願與無願相

應.何以故?空、無相、無願,皆無相應不

相應故.舍利子,修行般若波羅蜜多,

菩薩摩訶薩,與如是法相應故,應言

與般若波羅蜜多相應.復次,舍利子,

修行般若波羅蜜多,菩薩摩訶薩,入

一切法自相空已,不觀色,若合若散.

不觀受、想、行、識,若合若散.不觀色與

前際,若合若散.何以故?不見前際故.

不觀受、想、行、識與前際,若合若散.何

以故?不見前際故.不觀色與後際,若

合若散.何以故?不見後際故.不觀受、

想、行、識與後際,若合若散.何以故?不

見後際故.不觀色與現在,若合若散.

何以故?不見現在故.不觀受、想、行、識

與現在,若合若散.何以故?不見現在

故.不觀前際與後際,若合若散,不觀

前際與現在,若合若散,不觀後際與

前際,若合若散,不觀後際與現在,若

合若散,不觀現在與前際,若合若散,

不觀現在與後際,若合若散,不觀前

際與後際、現在,若合若散,不觀後際

與前際、現在,若合若散,不觀現在與

前際、後際,若合若散,不觀前際、後際、

現在,若合若散.何以故?三世空故.舍

利子,修行般若波羅蜜多菩薩摩訶

薩,與如是法相應故,應言與般若波

羅蜜多相應.

復次,舍利子,修行般若波羅蜜多,菩

薩摩訶薩,不觀一切智與過去,若合

若散.何以故?尚不見過去,況觀一切

智與過去,若合若散?不觀一切智與

未來,若合若散.何以故?尚不見未來,

況觀一切智與未來,若合若散?不觀

一切智與現在,若合若散.何以故?尚

不見現在,況觀一切智與現在,若合

若散?不觀一切智與色,若合若散.何

以故?尚不見色,況觀一切智與色,若

合若散?不觀一切智與受、想、行、識,若

合若散.何以故?尚不見受、想、行、識,況

觀一切智與受、想、行、識、若合若散?不

觀一切智與眼處,若合若散.何以故?

尚不見眼處,況觀一切智與眼處若

合若散?不觀一切智與耳、鼻、舌、身、意

處,若合若散.何以故?尚不見耳、鼻、舌、

身、意處,況觀一切智與耳、鼻、舌、身、意

處,若合若散?不觀一切智與色處,若

合若散.何以故?尚不見色處,況觀一

切智與色處,若合若散?不觀一切智

與聲、香、味、觸、法處,若合若散.何以故?

尚不見聲、香、味、觸、法處,況觀一切智

與聲、香、味、觸、法處,若合若散?不觀一

切智與眼界、色界、眼識界,若合若散.

何以故?尚不見眼界、色界、眼識界,況

觀一切智與眼界、色界、眼識界,若合

若散?不觀一切智與耳界、聲界、耳識

界,若合若散.何以故?尚不見耳界、聲

界、耳識界,況觀一切智與耳界、聲界、

耳識界,若合若散?不觀一切智與鼻

界、香界、鼻識界,若合若散.何以故?尚

不見鼻界、香界、鼻識界,況觀一切智

與鼻界、香界、鼻識界,若合若散?不觀

一切智與舌界、味界、舌識界,若合若

散.何以故?尚不見舌界、味界、舌識界,

況觀一切智與舌界、味界、舌識界,若

合若散?不觀一切智與身界、觸界、身

識界,若合若散.何以故?尚不見身界、

觸界、身識界,況觀一切智與身界、觸

界、身識界,若合若散?不觀一切智與

意界、法界、意識界,若合若散.何以故?

尚不見意界、法界、意識界,況觀一切

智與意界、法界、意識界,若合若散.舍

利子,修行般若波羅蜜多,菩薩摩訶

薩,與如是法相應故,應言與般若波

羅蜜多相應.

舍利子,修行般若波羅蜜多,菩薩摩

訶薩、不觀一切智與布施波羅蜜多,

若合若散.何以故?尚不見布施波羅

蜜多,況觀一切智與布施波羅蜜多,

若合若散?不觀一切智與淨戒波羅

蜜多,若合若散.何以故?尚不見淨戒

波羅蜜多,況觀一切智與淨戒波羅

蜜多,若合若散?不觀一切智與安忍

波羅蜜多,若合若散.何以故?尚不見

安忍波羅蜜多,況觀一切智與安忍

波羅蜜多,若合若散?不觀一切智與

精進波羅蜜多,若合若散.何以故?尚

不見精進波羅蜜多,況觀一切智與

精進波羅蜜多,若合若散?不觀一切

智與靜慮波羅蜜多,若合若散.何以

故?尚不見靜慮波羅蜜多,況觀一切

智與靜慮波羅蜜多,若合若散?不觀

一切智與般若波羅蜜多,若合若散.

何以故?尚不見般若波羅蜜多,況觀

一切智與般若波羅蜜多,若合若散?

不觀一切智與四念住,若合若散.何

以故?尚不見四念住,況觀一切智與

四念住,若合若散?不觀一切智與四

正斷、四神足、五根、五力、七等覺支、八

聖道支,若合若散.何以故?尚不見四

正斷乃至八聖道支,況觀一切智與

四正斷乃至八聖道支,若合若散?不

觀一切智與佛十力,若合若散.何以

故?尚不見佛十力,況觀一切智與佛

十力,若合若散?不觀一切智與四無

所畏、四無㝵解、大慈、大悲、大喜、大捨、

十八佛不共法、一切智、道相智、一切

相智,若合若散.何以故?尚不見四無

所畏乃至一切相智,況觀一切智與

四無所畏乃至一切相智,若合若散?

舍利子,修行般若波羅蜜多,菩薩摩

訶薩,與如是法相應故,應言與般若

波羅蜜多相應.

舍利子,修行般若波羅蜜多,菩薩摩

訶薩,不觀一切智與佛,若合若散,亦

不觀佛與一切智,若合若散.何以故?

一切智卽佛,佛卽一切智故.不觀一

切智與菩提,若合若散,亦不觀菩提

與一切智,若合若散.何以故?一切智

卽菩提,菩提卽一切智故.舍利子,修

行般若波羅蜜多,菩薩摩訶薩,與如

是法相應故,應言與般若波羅蜜多

相應.

復次,舍利子,修行般若波羅蜜多,菩

薩摩訶薩,不著色有性,不著色無性.

不著受、想、行、識有性,不著受、想、行、識

無性.不著色常,不著色無常.不著受、

想、行、識常,不著受、想、行、識無常.不著

色樂,不著色苦.不著受、想、行、識樂,不

著受、想、行、識苦.不著色我,不著色無

我.不著受、想、行、識我,不著受、想、行、識

無我.不著色寂靜,不著色不寂靜.不

著受想行識寂靜不著受想行識不

寂靜.不著色空,不著色不空.不著受、

想、行、識空,不著受、想、行、識不空.不著

色無相,不著色有相.不著受、想、行、識

無相,不著受、想、行、識有相.不著色無

願,不著色有願.不著受、想、行、識無願,

不著受、想、行、識有願.舍利子,修行般

若波羅蜜多菩薩摩訶薩,與如是法

相應故,應言與般若波羅蜜多相應.

舍利子,修行般若波羅蜜多菩薩摩

訶薩,不作是念:我行般若波羅蜜多.

不作是念:我不行般若波羅蜜多.不

作是念:我亦行亦不行般若波羅蜜

多.不作是念:我非行非不行般若波

羅蜜多.舍利子,修行般若波羅蜜多

菩薩摩訶薩,與如是法相應故,應言

與般若波羅蜜多相應.

復次,舍利子,修行般若波羅蜜多菩

薩摩訶薩,不爲布施波羅蜜多故,修

行般若波羅蜜多.不爲淨戒、安忍、精

進、靜慮、般若波羅蜜多故,修行般若

波羅蜜多.不爲入正性離生故,修行

般若波羅蜜多.不爲得不退轉地故,

修行般若波羅蜜多.不爲成熟有情

故,修行般若波羅蜜多.不爲嚴淨佛

土故,修行般若波羅蜜多.不爲四念

住故,修行般若波羅蜜多.不爲四正

斷、四神足、五根、五力、七等覺支、八聖

道支故,修行般若波羅蜜多.不爲佛

十力故,修行般若波羅蜜多.不爲四

無所畏、四無㝵解、大慈、大悲、大喜、大

捨、十八佛不共法、一切智、道相智、一

切相智故,修行般若波羅蜜多.不爲

內空故,修行般若波羅蜜多.不爲外

空、內外空、空空、大空、勝義空、有爲空、

無爲空、畢竟空、無際空、散空、無變異

空、本性空、自相空、共相空、一切法空、

不可得空、無性空、自性空、無性自性

空故,修行般若波羅蜜多.不爲眞如

故,修行般若波羅蜜多.不爲法界故,

修行般若波羅蜜多.不爲法性故,修

行般若波羅蜜多.不爲實際故,修行

般若波羅蜜多.不爲平等性故,修行

般若波羅蜜多.何以故?修行般若波

羅蜜多菩薩摩訶薩,不見諸法性差

別故.舍利子,修行般若波羅蜜多菩

薩摩訶薩,與如是法相應故,應言與

般若波羅蜜多相應.

復次,舍利子,修行般若波羅蜜多菩

薩摩訶薩,不爲神境智證通故,修行

般若波羅蜜多.不爲天耳、他心、宿住

隨念、天眼、漏盡智證通故,修行般若

波羅蜜多.何以故?修行般若波羅蜜

多菩薩摩訶薩,尚不見般若波羅蜜

多,況見菩薩及諸如來六神通事?舍

利子,修行般若波羅蜜多菩薩摩訶

薩,與如是法相應故,應言與般若波

羅蜜多相應.舍利子,修行般若波羅

蜜多菩薩摩訶薩,不作是念:我以神

境智證通,遍到十方殑伽沙等諸佛

世界,供養恭敬,尊重讚歎爾所世界

諸佛如來.不作是念:我以天耳智證

通,遍聞十方殑伽沙等諸佛世界、諸

佛菩薩所說法音.不作是念:我以他

心智證通,遍知十方殑伽沙等諸佛

世界一切有情心心所法.不作是:念

我以宿住隨念智證通,遍憶十方殑

伽沙等諸佛世界一切有情諸宿住

事.不作是念:我以天眼智證通,遍見

十方殑伽沙等諸佛世界一切有情

死此生彼.不作是念:我以漏盡智證

通,遍觀十方殑伽沙等諸佛世界一

切有情漏盡不盡.舍利子,修行般若

波羅蜜多菩薩摩訶薩,與如是法相

應故,應言與般若波羅蜜多相應.

舍利子,修行般若波羅蜜多菩薩摩

訶薩,如是與般若波羅蜜多相應時,

則能安立無量無數無邊有情於無

餘依般涅槃界,一切惡魔不得其便,

世閒衆事所欲隨意,十方各如殑伽

沙界一切諸佛及諸菩薩摩訶薩衆,

皆共護念如是菩薩,不令退墮一切

聲聞、獨覺等地.十方各如殑伽沙界

四大王衆天乃至色究竟天,皆共擁

衛如是菩薩諸有所爲,令無障㝵,身

心痛惱,咸得痊除,設有罪業,於當來

世,應招苦報,轉現輕受.何以故?以是

菩薩於一切有情慈悲普遍故.舍利

子,當知如是菩薩摩訶薩,少用加行,

便能引發一切陁羅尼門、一切三摩

地門,皆現在前,隨所生處,常得奉事

諸佛世尊,乃至證得無上菩提,於其

中閒,常不離佛.舍利子,當知修行般

若波羅蜜多菩薩摩訶薩,與如是般

若波羅蜜多相應時,得如是等無量

無數不可思議殊勝功德.

復次,舍利子,修行般若波羅蜜多菩

薩摩訶薩,不作是念:有法與法,若相

應若不相應,若等若不等.何以故?是

菩薩摩訶薩,不見有法與法,若相應

若不相應,若等若不等.舍利子,修行

般若波羅蜜多菩薩摩訶薩,與如是

法相應故,應言與般若波羅蜜多相應.

舍利子,修行般若波羅蜜多菩薩摩

訶薩,不作是念:我於法界,若速現等

覺,若不速現等覺.何以故?無有少法

能於法界,現等覺故.舍利子,修行般

若波羅蜜多菩薩摩訶薩,與如是法

相應故,應言與般若波羅蜜多相應.

舍利子,修行般若波羅蜜多菩薩摩

訶薩,不見少法離法界者.舍利子,修

行般若波羅蜜多菩薩摩訶薩,與如

是法相應故,應言與般若波羅蜜多

相應.舍利子,修行般若波羅蜜多菩

薩摩訶薩,不作是念:法界能爲諸法

因緣舍利子修行般若波羅蜜多菩

薩摩訶薩,與如是法相應故,應言與

般若波羅蜜多相應.舍利子,修行般

若波羅蜜多菩薩摩訶薩,不作是念:

此法能證法界,若不能證.何以故?是

菩薩摩訶薩,尚不見少法,何況有法

能證法界及以不證?舍利子,修行般

若波羅蜜多菩薩摩訶薩,與如是法

相應故,應言與般若波羅蜜多相應.

復次.舍利子,修行般若波羅蜜多菩

薩摩訶薩,不見法界與空相應,亦不

見空與法界相應.舍利子,修行般若

波羅蜜多菩薩摩訶薩,與如是法相

應故,應言與般若波羅蜜多相應.舍

利子,修行般若波羅蜜多菩薩摩訶

薩,不見色與空相應,亦不見空與色

相應.不見受、想、行、識與空相應,亦不

見空與受、想、行、識相應.不見眼處與

空相應,亦不見空與眼處相應.不見

耳、鼻、舌、身、意處與空相應,亦不見空

與耳、鼻、舌、身、意處相應.不見色處與

空相應,亦不見空與色處相應.不見

聲、香、味、觸、法處與空相應,亦不見空

與聲、香、味、觸、法處相應.不見眼界、色

界、眼識界與空相應,亦不見空與眼

界、色界、眼識界相應.不見耳界、聲界、

耳識界與空相應,亦不見空與耳界、

聲界、耳識界相應.不見鼻界、香界、鼻

識界與空相應,亦不見空與鼻界、香

界、鼻識界相應.不見舌界、味界、舌識

界與空相應,亦不見空與舌界、味界、

舌識界相應.不見身界、觸界、身識界

與空相應,亦不見空與身界、觸界、身

識界相應.不見意界、法界、意識界與

空相應,亦不見空與意界、法界、意識

界相應.不見苦聖諦與空相應,亦不

見空與苦聖諦相應.不見集、滅、道聖

諦與空相應,亦不見空與集、滅、道聖

諦相應.不見無明與空相應,亦不見

空與無明相應.不見行、識名色、六處、

觸、受、愛、取、有、生、老死愁歎苦憂惱與

空相應,亦不見空與行乃至老死、愁

歎苦憂惱相應.不見四念住與空相

應,亦不見空與四念住相應.不見四

正斷、四神足、五根、五力、七等覺支、八

聖道支與空相應,亦不見空與四正

斷乃至八聖道支相應.不見佛十力

與空相應,亦不見空與佛十力相應.

不見四無所畏、四無㝵解、大慈、大悲、

大喜、大捨、十八佛不共法、一切智、道

相智、一切相智與空相應,亦不見空

與四無所畏乃至一切相智相應.

舍利子,修行般若波羅蜜多菩薩摩

訶薩,若能如是相應,是爲第一與空

相應.諸菩薩摩訶薩,由與如是空相

應故,不墮聲聞、獨覺等地,嚴淨佛土,

成熟有情,速證無上正等菩提.舍利

子,修行般若波羅蜜多菩薩摩訶薩,

諸相應中,與般若波羅蜜多相應爲

最、第一、最尊、最勝、最上、最妙、最高、最

極、無上、無上上、無等、無等等.何以故?

舍利子,此般若波羅蜜多相應,卽是

空相應,無相相應,無願相應故.舍利

子,修行般若波羅蜜多菩薩摩訶薩,

與如是般若波羅蜜多相應時,當知

卽爲受記作佛,若近受記.舍利子,是

菩薩摩訶薩,能爲無量無數無邊有

情作大饒益.舍利子,是菩薩摩訶薩,

不作是念:我與般若波羅蜜多相應.

不作是念:我得受記,定當作佛若近

受記.不作是念:我能嚴淨佛土,成熟

有情.亦不作是念:我當得阿耨多羅

三藐三菩提,轉妙法輪,饒益一切.何

以故?是菩薩摩訶薩,不見有法離於

法界,不見有法修行般若波羅蜜多,

不見有法得佛授記,不見有法當得

無上正等菩提,不見有法嚴淨佛土,

不見有法成熟有情.何以故?修行般

若波羅蜜多菩薩摩訶薩,不起我想、

有情、命者、生者、養者、士夫、補特伽羅、

意生、儒童、作者、使作者、起者、使起者、

受者、使受者、知者、見者想故.所以者

何?我、有情等畢竟不生,亦復不滅.彼

旣畢竟不生不滅,云何當能修行般

若波羅蜜多?舍利子,是菩薩摩訶薩

不見有情生故,修行般若波羅蜜多;

不見有情滅故,修行般若波羅蜜多;

達有情空故,修行般若波羅蜜多;達

有情非我故,修行般若波羅蜜多;達

有情不可得故,修行般若波羅蜜多;

達有情遠離故,修行般若波羅蜜多;

達有情本性非有情性故,修行般若

波羅蜜多.

舍利子,修行般若波羅蜜多菩薩摩

訶薩,諸相應中,與空相應,最爲第一,

與般若波羅蜜多相應,最尊最勝.舍

利子,諸菩薩摩訶薩,如是相應,普能

引發如來十力、四無所畏、四無㝵解、

大慈、大悲、大喜、大捨、十八佛不共法、

一切智、道相智、一切相智.舍利子,修

行般若波羅蜜多菩薩摩訶薩,與如

是般若波羅蜜多相應故,畢竟不起

慳貪心,不起犯戒心,不起忿恚心,不

起懈怠心,不起散亂心,不起惡慧心.

大般若波羅蜜多經卷第四百三

戊戌歲高麗國大藏都監奉

勅雕造

大般若波羅蜜多經卷第四百四 金

三藏法師玄奘奉 詔譯

第二分觀照品第三之三

爾時,舍利子白佛言:世尊,與般若波

羅蜜多相應菩薩摩訶薩,從何處沒,

來生此閒,從此閒沒,當生何處?佛告

舍利子:與般若波羅蜜多相應菩薩

摩訶薩,有從餘佛土沒,來生此閒,有

從睹史多天沒,來生此閒,有從人中

沒,還生此閒.舍利子,若從餘佛土沒,

來生此者,是菩薩摩訶薩,疾與般若

波羅蜜多相應.由與般若波羅蜜多

相應故,轉生便得深妙法門,速現在

前.從此已後,恒與般若波羅蜜多,疾

得相應,在所生處,常値諸佛,供養恭

敬,尊重讚歎,能令般若波羅蜜多,漸

得增長.若從睹史多天,沒來生此者,

是菩薩摩訶薩,卽爲一生所繫於六

波羅蜜多,常不忘失,一切陁羅尼門、

三摩地門,皆得自在.若從人中沒,還

生此者,是菩薩摩訶薩,除不退轉,其

根昧鈍,不能疾與般若波羅蜜多相

應,一切陁羅尼門、三摩地門,皆未自

在.舍利子,汝所問與般若波羅蜜多

相應菩薩摩訶薩,從此閒沒當生何

處者,是菩薩摩訶薩,從此沒已,生餘

佛土,從一佛國,至一佛國,在在生處,

常得値遇諸佛世尊,供養恭敬,尊重

讚歎,乃至無上正等菩提.

舍利子,復有菩薩摩訶薩,無方便善

巧故,入初靜慮,入第二、第三、第四靜

慮,亦行六種波羅蜜多.是菩薩摩訶

薩,得靜慮故,生長壽天,隨彼壽盡,來

生人中,値遇諸佛,供養恭敬,尊重讚

歎,雖行六種波羅蜜多,而根昧鈍,不

甚明利.舍利子,復有菩薩摩訶薩,入

初靜慮乃至第四靜慮,亦行六種波

羅蜜多.是菩薩摩訶薩,無方便善巧

故,捨諸靜慮而生欲界.當知是菩薩

摩訶薩,亦根昧鈍,不甚明利.舍利子,

復有菩薩摩訶薩,入初靜慮,入第二、

第三、第四靜慮,入慈無量,入悲、喜、捨

無量,入空無邊處定,入識無邊處、無

所有處、非想非非想處定,修四念住、

四正斷、四神足、五根、五力、七等覺支、

八聖道支,修佛十力、四無所畏、四無

㝵解、大慈、大悲、大喜、大捨、十八佛不

共法.是菩薩摩訶薩,有方便善巧故,

不隨靜慮無量無色勢力而生,但生

有佛世界,値遇諸佛,供養恭敬,尊重

讚歎,常與般若波羅蜜多相應.當知

是菩薩摩訶薩,此賢劫中,定得無上

正等菩提.舍利子,復有菩薩摩訶薩,

入初靜慮乃至第四靜慮,入慈無量

乃至捨無量,入空無邊處定乃至非

想非非想處定.是菩薩摩訶薩,有方

便善巧故,不隨靜慮無量無色勢力

而生,還生欲界,若剎帝利大族,若婆

羅門大族,若長者大族,若居士大族,

爲欲成熟諸有情故,不爲貪染後有

故生.

舍利子,復有菩薩摩訶薩,入初靜慮

乃至第四靜慮,入慈無量乃至捨無

量,入空無邊處定乃至非想非非想

處定.是菩薩摩訶薩,有方便善巧故,

不隨靜慮無量無色勢力而生,或生

四大王衆天,或生三十三天,或生夜

摩天,或生睹史多天,或生樂變化天,

或生他化自在天,爲欲成熟諸有情

故,及爲嚴淨諸佛土故,常値諸佛,供

養恭敬,尊重讚歎,無空過者.舍利子,

復有菩薩摩訶薩,修行般若波羅蜜

多,有方便善巧故,入初靜慮,於此處

沒,生梵世中,作大梵王,威德熾盛,勝

餘梵衆,多百千倍,從自天處,遊諸佛

土,從一佛國,至一佛國.其中有菩薩

摩訶薩,未證無上正等菩提者,勸證

無上正等菩提已,證無上正等菩提,

未轉法輪者,請轉法輪,爲欲利樂諸

有情故.舍利子,復有菩薩摩訶薩,修

行般若波羅蜜多,有方便善巧故,入

初靜慮乃至第四靜慮,入慈無量乃

至捨無量,入空無邊處定乃至非想

非非想處定,修四念住乃至八聖道

支,於空解脫門、無相解脫門、無願解

脫門,自在現前,不隨靜慮無量無色

勢力而生.是菩薩摩訶薩,一生所繫

現前承事,親近供養,現在如來應正

等覺,於是佛所,勤修梵行,從此閒沒,

生睹史多天,盡彼壽量,諸根無缺,具

念正知,無量無數百千俱胝那庾多

天衆,圍繞導從遊戲神通,來生人中,

證得無上正等菩提,轉妙法輪,度無

量衆.

舍利子,復有菩薩摩訶薩,具六神通,

不生欲界,不生色界,不生無色界,遊

諸佛土,從一佛國,至一佛國,供養恭

敬,尊重讚歎諸佛世尊,修菩薩行,至

得無上正等菩提.舍利子,復有菩薩

摩訶薩,具六神通,遊戲自在,從一佛

國,至一佛國,所經佛土,無有聲聞、獨

覺之名,唯有一乘眞淨行者.是菩薩

摩訶薩,於諸佛土,供養恭敬,尊重讚

歎諸佛世尊,修行般若波羅蜜多,漸

次增長,嚴淨佛土,成熟有情.舍利子,

復有菩薩摩訶薩,具六神通,遊戲自

在,從一佛國,至一佛國,所經佛土,有情

壽量不可數知.是菩薩摩訶薩,於諸

佛土,供養恭敬,尊重讚歎諸佛世尊,

修行般若波羅蜜多,漸次增長,嚴淨

佛土,成熟有情.舍利子,復有菩薩摩

訶薩,具六神通,遊諸世界,有諸世界

無三寶名,是菩薩摩訶薩,往彼讚歎

佛、法、僧寶,令諸有情,深生淨信,由斯

長夜利益安樂.是菩薩摩訶薩,於此

命終,生有佛界,修菩薩行,至得無上

正等菩提.

舍利子,復有菩薩摩訶薩,從初發心,

勇猛精進,得初靜慮乃至第四靜慮,

得慈無量乃至捨無量,得空無邊處

定乃至非想非非想處定,修四念住

乃至八聖道支,修佛十力乃至一切

相智.是菩薩摩訶薩,不生欲界,不生

色界,不生無色界,常生能益有情之

處,利益安樂一切有情.舍利子,復有

菩薩摩訶薩,先已修習六波羅蜜多,

初發心已,便入菩薩正性離生乃至

證得不退轉地.舍利子,復有菩薩摩

訶薩,先已修習六波羅蜜多,初發心

已,便能展轉證得無上正等菩提,轉

妙法輪,度無量衆,於無餘依大涅槃

界,而般涅槃.般涅槃後,所說正法,若

住一劫,若一劫餘,利樂無邊諸有情

類.舍利子,復有菩薩摩訶薩,先已修

習六波羅蜜多,初發心已,便能與般

若波羅蜜多相應,與無量無數百千

俱胝那庾多菩薩摩訶薩,前後圍繞,

遊諸佛土,從一佛國,至一佛國,供養

恭敬,尊重讚歎諸佛世尊,成熟有情,

嚴淨佛土.

舍利子,復有菩薩摩訶薩,修行般若

波羅蜜多,得四靜慮、四無量、四無色

定.於中遊戲,先入初靜慮,從初靜慮

起,入滅盡定,從滅盡定起;入第二靜

慮,從第二靜慮起,入滅盡定,從滅盡

定起;入第三靜慮,從第三靜慮起,入

滅盡定,從滅盡定起;入第四靜慮,從

第四靜慮起,入滅盡定,從滅盡定起;

入空無邊處,從空無邊處起,入滅盡

定,從滅盡定起;入識無邊處,從識無

邊處起,入滅盡定,從滅盡定起;入無

所有處,從無所有處起,入滅盡定,從

滅盡定起;入非想非非想處,從非想

非非想處起,入滅盡定,從滅盡定起;

入初靜慮.舍利子,是菩薩摩訶薩,修

行般若波羅蜜多方便善巧,於諸勝

定,順逆往還,次第超越遊戲自在.

舍利子,復有菩薩摩訶薩,雖已得四

念住、四正斷、四神足、五根、五力、七等

覺支、八聖道支已,修佛十力、四無所

畏、四無㝵解、大慈、大悲、大喜、大捨、十

八佛不共法、一切智、道相智、一切相

智,而不取預流果,若一來果,若不還

果,若阿羅漢果,若獨覺菩提,若無上

正等菩提.是菩薩摩訶薩,修行般若

波羅蜜多方便善巧故,令諸有情,起

四念住乃至八聖道支,使得預流果

乃至阿羅漢果、獨覺菩提,或令有情,

修佛十力乃至一切相智,使得無上

正等菩提.舍利子,此諸聲聞、獨覺果

智,卽是菩薩摩訶薩忍.舍利子,當知

是菩薩摩訶薩,住不退轉地,與般若

波羅蜜多相應,能爲斯事.

舍利子,復有菩薩摩訶薩,住六波羅

蜜多,淨睹史多天宮.當知是菩薩摩

訶薩,此賢劫中,定當作佛.舍利子,復

有菩薩摩訶薩,修行般若波羅蜜多,

雖已得四靜慮、四無量、四無色定,已

得四念住、四正斷、四神足、五根、五力、

七等覺支、八聖道支已,修佛十力、四

無所畏、四無㝵解、大慈、大悲、大喜、大

捨、十八、佛不共法、一切智、道相智、一

切相智,心趣菩提,常無懈廢,而於聖

諦,現未通達.舍利子,當知是菩薩摩

訶薩,一生所繫.舍利子,復有菩薩摩

訶薩,修行六種波羅蜜多,遊諸世界,

從一佛國,至一佛國,嚴淨佛土,安立

有情,於無上覺.舍利子,是菩薩摩訶

薩,要經無量無數大劫,乃證無上正

等菩提.舍利子,復有菩薩摩訶薩,安

住六種波羅蜜多,常勤精進,饒益有

情,口常不說引無義語,身、意不起引

無義業.舍利子,復有菩薩摩訶薩,修

行六種波羅蜜多,常勤精進,饒益有

情,從一佛國,至一佛國,斷諸有情三

惡趣道.

舍利子,復有菩薩摩訶薩,雖具住六

波羅蜜多,常以布施波羅蜜多,而爲

上首,勇猛修習諸菩薩行,惠諸有情

一切樂具,常無懈息,須食與食,須飮

與飮,須乘與乘,須衣與衣,華香、瓔珞、

房舍、臥具、牀榻、燈明、財穀、珍寶、隨其

所須資生之物,皆悉給施.舍利子,復

有菩薩摩訶薩,雖具住六波羅蜜多,

常以淨戒波羅蜜多,而爲上首,勇猛

修習諸菩薩行,具身、語、意殊勝律儀,

勸諸有情,亦令修習如是律儀,令速

圓滿.舍利子,復有菩薩摩訶薩,雖具

住六波羅蜜多,常以安忍波羅蜜多

而爲上首,勇猛修習諸菩薩行,遠離

一切忿恚等心,勸諸有情,亦令修習

如是安忍,令速圓滿.舍利子,復有菩

薩摩訶薩,雖具住六波羅蜜多,常以

精進波羅蜜多,而爲上首,勇猛修習

諸菩薩行,具足修行一切善法,勸諸

有情,亦令修習如是精進,令速圓滿.

舍利子,復有菩薩摩訶薩,雖具住六

波羅蜜多,常以靜慮波羅蜜多,而爲

上首,勇猛修習諸菩薩行,具修一切

勝奢摩他,勸諸有情,亦令修習如是

勝定,令速圓滿.舍利子,復有菩薩摩

訶薩,雖具住六波羅蜜多,常以般若

波羅蜜多,而爲上首,勇猛修習諸菩

薩行,具修一切毘鉢舍那,勸諸有情,亦

令修習如是勝慧,令速圓滿.

舍利子復有菩薩摩訶薩,修行般若

波羅蜜多,化身如佛,遍入地獄、傍生、

鬼界,若人若天,隨其類音,爲說正法.

舍利子,復有菩薩摩訶薩,安住六種

波羅蜜多,化身如佛,遍到十方殑伽

沙等諸佛世界,爲諸有情,宣說正法,

嚴淨佛土,於諸佛所,聽聞正法,供養

恭敬,尊重讚歎,周覽十方最勝佛土,

微妙淨相而便自起最極莊嚴淸淨

佛土,於中安處一生所繫,諸大菩薩

教令速證無上菩提.舍利子,復有菩

薩摩訶薩,修行六種波羅蜜多,成就

大士三十二相,諸根猛利,淸淨端嚴,

衆生見者,無不愛敬,因斯勸導,應其

根欲,令漸證得三乘涅槃.如是.舍利

子,菩薩摩訶薩,修行般若波羅蜜多,

應學淸淨身、語、意業.舍利子,復有菩

薩摩訶薩,修行六種波羅蜜多,雖得

諸根明利,而不自重輕他.舍利子,復

有菩薩摩訶薩,從初發心,恒住施戒

波羅蜜多,乃至未得不退轉地,於一

切時,不墮惡趣.舍利子,復有菩薩摩

訶薩,從初發心,乃至未得不退轉地,

常不捨離十善業道.舍利子,復有菩

薩摩訶薩,安住施戒波羅蜜多,作轉

輪王,成就七寶,以法教化,不以非法

安立有情於十善道,亦以財寶,濟諸

貧乏.舍利子,復有菩薩摩訶薩,安住

施戒波羅蜜多,無量百千世,作轉輪

聖王,値遇無量百千諸佛,供養恭敬,

尊重讚歎,捨施內外,不以爲難.舍利

子,復有菩薩摩訶薩,安住六種波羅

蜜多,常爲邪見盲冥有情,作法照明,

亦持此明,常以自照,乃至無上正等

菩提,此法照明,曾不捨離.是菩薩摩

訶薩,由是因緣,於諸佛法,常得現起.

是故舍利子,諸菩薩摩訶薩,修行般

若波羅蜜多,於身、語、意三有罪業,無

容暫起.

時,舍利子白佛言:世尊,云何名爲菩

薩摩訶薩有罪身、語、意業?佛言:舍利

子,若菩薩摩訶薩,作是念:此是身,我

由此故而起身業;此是語,我由此故,

而起語業;此是意,我由此故而起意

業.舍利子,是名菩薩摩訶薩有罪身、

語、意業.舍利子,諸菩薩摩訶薩,修行

般若波羅蜜多,不得身及身業,不得

語及語業,不得意及意業.舍利子,若

菩薩摩訶薩,修行般若波羅蜜多,得

身、語、意及身、語、意業者,便起慳貪心、

犯戒心、忿恚心、懈怠心、散亂心、惡慧

心.若起此心,不名菩薩摩訶薩.是故

修行般若波羅蜜多菩薩摩訶薩,生

此念者,無有是處.舍利子,諸菩薩摩

訶薩,修行六種波羅蜜多,能淨身、語、

意三種麤重.時,舍利子白佛言:世尊,

云何菩薩摩訶薩,能淨身、語、意三種

麤重?佛言:舍利子,諸菩薩摩訶薩,修

行般若波羅蜜多,不得身及身麤重,

不得語及語麤重,不得意及意麤重.

舍利子,如是菩薩摩訶薩,修行般若

波羅蜜多,能淨身、語、意三種麤重.又

舍利子,若菩薩摩訶薩,從初發心,恒

具受持十善業道,不起聲聞及獨覺

心,常於有情,起大悲心.舍利子,我亦

說是菩薩摩訶薩能淨身、語、意三種

麤重.

舍利子,復有菩薩摩訶薩,修行六種

波羅蜜多,淨菩提道.時,舍利子白佛

言:世尊,云何名爲菩薩摩訶薩菩提

道?佛言:舍利子,諸菩薩摩訶薩,修行

般若波羅蜜多時,不得一切身、語、意

業及三麤重,不得布施波羅蜜多,不

得淨戒波羅蜜多,不得安忍波羅蜜

多,不得精進波羅蜜多,不得靜慮波

羅蜜多,不得般若波羅蜜多,不得聲

聞乘,不得獨覺乘,不得菩薩正等覺

乘.舍利子,是名菩薩摩訶薩菩提道

何以故?以菩提道,於一切法,皆不得故.

舍利子,復有菩薩摩訶薩,修行六種

波羅蜜多,趣菩提道,無能制者.時,舍

利子白佛言:世尊,何緣菩薩摩訶薩,

修行六種波羅蜜多,趣菩提道,無能

制者?佛言:舍利子,諸菩薩摩訶薩,修

行六種波羅蜜多時,不著色薀,不著

受想、行、識薀.不著眼處,不著耳、鼻、舌、

身意處.不著色處,不著聲、香、味、觸、法

處.不著眼界、色界、眼識界,不著耳界、

聲界、耳識界,不著鼻界、香界、鼻識界,

不著舌界、味界、舌識界,不著身界、觸

界、身識界,不著意界、法界、意識界.不

著苦聖諦,不著集、滅、道聖諦.不著無

明,不著行、識、名色、六處、觸、受、愛、取、有、

生、老死愁歎苦憂惱.不著四念住,不

著四正斷、四神足、五根、五力、七等覺

支,八聖道支.不著布施波羅蜜多,不

著淨戒、安忍、精進、靜慮、般若波羅蜜

多.不著佛十力,不著四無所畏、四無

㝵解、大慈、大悲、大喜、大捨、十八佛不

共法、一切智、道相智、一切相智.不著

預流果,不著一來、不還、阿羅漢果,不

著獨覺菩提.不著一切菩薩摩訶薩

行.不著諸佛無上正等菩提.舍利子,

由是因緣,菩薩摩訶薩,修行六種波

羅蜜多,增長熾盛,趣菩提道,無能制者.

舍利子,復有菩薩摩訶薩,安住般若

波羅蜜多,速能圓滿一切智智,成勝智

故,常不墜墮諸險惡趣,不受下賤人

天之身,永不貧窮,所受身形,諸根具

足,容顏端正,爲諸天、人、阿素洛等之

所敬愛.時,舍利子白佛言:世尊,何等

名爲菩薩摩訶薩所成勝智?佛言:舍

利子,諸菩薩摩訶薩,由成此智,盡見

十方殑伽沙等諸佛世界一切如來

應正等覺,盡聞彼佛所說正法,盡見

彼會一切聲聞、菩薩僧等,亦見彼土

莊嚴之相.諸菩薩摩訶薩,由成此智,

不起世界想,不起佛想,不起法想,不

起聲聞僧想,不起菩薩僧想,不起獨

覺想,不起我想,不起非我想,不起佛

土莊嚴之想.諸菩薩摩訶薩,由成此

智,雖行布施波羅蜜多,而不得布施

波羅蜜多.雖行淨戒波羅蜜多,而不

得淨戒波羅蜜多.雖行安忍波羅蜜

多,而不得安忍波羅蜜多.雖行精進

波羅蜜多,而不得精進波羅蜜多.雖

行靜慮波羅蜜多,而不得靜慮波羅

蜜多.雖行般若波羅蜜多,而不得般

若波羅蜜多.雖行四念住,而不得四

念住,乃至雖行八聖道支,而不得八

聖道支,雖行佛十力,而不得佛十力,

乃至雖行一切相智,而不得一切相智.

舍利子,是名菩薩摩訶薩所成勝智.

諸菩薩摩訶薩,由成此智,速能圓滿

一切佛法,雖知一切法,而不得一切法,

以自性空故.

舍利子,復有菩薩摩訶薩,修行般若

波羅蜜多,能淨五眼,所謂肉眼、天眼、

慧眼法眼佛眼時舍利子白佛言世

尊云何菩薩摩訶薩淸淨肉眼佛言

舍利子,有菩薩摩訶薩肉眼見百踰

繕那,有菩薩摩訶薩肉眼見二百踰

繕那,有菩薩摩訶薩肉眼見三百踰

繕那,有菩薩摩訶薩肉眼見四百、五

百、六百乃至千踰繕那,有菩薩摩訶

薩肉眼見一贍部洲,有菩薩摩訶薩

肉眼見二大洲,有菩薩摩訶薩肉眼

見三大洲,有菩薩摩訶薩肉眼見四

大洲,有菩薩摩訶薩肉眼見小千世

界,有菩薩摩訶薩肉眼見中千世界,

有菩薩摩訶薩肉眼見三千大千世界.

舍利子,是名菩薩摩訶薩淸淨肉眼.

時,舍利子復白佛言:世尊,云何菩薩

摩訶薩淸淨天眼?佛言:舍利子,菩薩

摩訶薩天眼,見一切四大王衆天,天

眼所見,見一切三十三天、夜摩天、睹

史多天、樂變化天、他化自在天,天眼

所見,見一切梵衆天、天眼所見,乃至

見一切色究竟天,天眼所見.舍利子,

有菩薩摩訶薩天眼所見,一切四大

王衆天乃至色究竟天天眼所不能

見.舍利子,諸菩薩摩訶薩天眼,能見

十方殑伽沙等世界有情死此生彼.

舍利子,是名菩薩摩訶薩淸淨天眼.

時,舍利子復白佛言:世尊,云何菩薩

摩訶薩淸淨慧眼?佛言:舍利子,菩薩

摩訶薩慧眼,不見有法,若有爲,若無

爲,若有漏,若無漏,若世閒,若出世閒,

若有罪,若無罪,若雜染,若淸淨,若有

色,若無色,若有對,若無對,若過去,若

未來,若現在,若欲界繫,若色界繫,若

無色界繫,若善,若不善,若無記,若見

所斷,若修所斷,若非所斷,若學,若無

學,若非學非無學,乃至一切法若自

性,若差別.舍利子,是菩薩摩訶薩慧

眼,不見有法,是可見,是可聞,是可覺,

是可識.舍利子,是名菩薩摩訶薩淸

淨慧眼.時,舍利子,復白佛言:世尊,云

何菩薩摩訶薩淸淨法眼?佛言:舍利

子,菩薩摩訶薩法眼,能如實知補特

伽羅種種差別,此隨信行,此隨法行,

此無相行,此住空,此住無相,此住無

願,此由空解脫門,起五根,由五根,起

無閒定,由無閒定,起解脫智見,由解

脫智見,永斷三結,所謂薩迦耶見、戒

禁取、疑,永斷此三結故,得預流果.此

由修道,薄欲貪、瞋、恚,得一來果.此復

由上品修道,永斷欲貪、瞋、恚,得不還

果.此復由增上品,修道永斷五順上

分結,所謂色貪、無色貪、無明、慢、掉擧,

永斷此五順上分結故,得阿羅漢果.

此由無相解脫門,起五根,由五根,起

無閒定乃至永斷五順上分結,得阿

羅漢果.此由無願解脫門,起五根,由

五根,起無閒定乃至永斷五順上分

結.得阿羅漢果.由二由三,亦復如是.

舍利子,是名菩薩摩訶薩淸淨法眼.

復次,舍利子,菩薩摩訶薩法眼,能如

實知,所有集法,皆是滅法.由知此故,

便得五根.舍利子,是名菩薩摩訶薩

淸淨法眼.復次,舍利子,菩薩摩訶薩

法眼,能如實知.此菩薩摩訶薩最初

發心,修行布施波羅蜜多,乃至修行

般若波羅蜜多,成就信根精進根,方

便善巧故,意受身增長善法.是菩薩

摩訶薩,或生剎帝利大族,或生婆羅

門大族,或生長者大族,或生居士大

族,或生四大王衆天,乃至或生他化

自在天.住於彼處,成就有情,隨諸有

情心所愛樂,給施種種上妙樂具,嚴

淨佛土,供養恭敬,尊重讚歎諸佛世

尊,不墮聲聞、獨覺等地,乃至無上正

等菩提終不退轉.舍利子,是名菩薩

摩訶薩淸淨法眼.復次,舍利子,菩薩

摩訶薩法眼,能如實知.此菩薩摩訶

薩,於無上正等菩提已得受記;此菩

薩摩訶薩,於無上正等菩提未得受

記.此菩薩摩訶薩,於無上正等菩提

已得不退;此菩薩摩訶薩,於無上正

等菩提未得不退.此菩薩摩訶薩,已

到不退轉地;此菩薩摩訶薩,未到不

退轉地.此菩薩摩訶薩,已圓滿神通;

此菩薩摩訶薩,未圓滿神通.此菩薩

摩訶薩,神通已圓滿故,能往十方殑

伽沙等諸佛世界,供養恭敬,尊重讚

歎諸佛世尊.此菩薩摩訶薩,神通未

圓滿故,不能往十方殑伽沙等諸佛

世界,供養恭敬,尊重讚歎諸佛世尊;

此菩薩摩訶薩,已得神通,此菩薩摩

訶薩,未得神通;此菩薩摩訶薩,已得

無生法忍,此菩薩摩訶薩,未得無生

法忍;此菩薩摩訶薩,已得勝根,此菩

薩摩訶薩,未得勝根;此菩薩摩訶薩,

已嚴淨佛土,此菩薩摩訶薩,未嚴淨

佛土;此菩薩摩訶薩,已成熟有情,此

菩薩摩訶薩,未成熟有情;此菩薩摩

訶薩,已得大願,此菩薩摩訶薩,未得

大願;此菩薩摩訶薩,已爲諸佛稱譽,

此菩薩摩訶薩,未爲諸佛稱譽;此菩

薩摩訶薩,已親近諸佛,此菩薩摩訶

薩,未親近諸佛;此菩薩摩訶薩,壽命

無量,此菩薩摩訶薩,壽命有量;此菩

薩摩訶薩,得菩提時,苾芻僧無量,此

菩薩摩訶薩,得菩提時,苾芻僧有量;

此菩薩摩訶薩,得菩提時,有菩薩僧,

此菩薩摩訶薩,得菩提時,無菩薩僧;

此菩薩摩訶薩,專修利他行,此菩薩

摩訶薩,兼修自利行;此菩薩摩訶薩,

有難行苦行,此菩薩摩訶薩,無難行

苦行;此菩薩摩訶薩,爲一生所繫,此

菩薩摩訶薩,爲多生所繫;此菩薩摩

訶薩,已住最後有,此菩薩摩訶薩,未

住最後有;此菩薩摩訶薩,已坐妙菩

提座,此菩薩摩訶薩,未坐妙菩提座;

此菩薩摩訶薩,有魔來試,此菩薩摩

訶薩無魔來試.舍利子,是名菩薩摩

訶薩淸淨法眼.

時,舍利子復白佛言:世尊,云何菩薩

摩訶薩淸淨佛眼?佛言:舍利子,菩薩

摩訶薩菩提心,無間入金剛喩定,得

一切相智,成就佛十力、四無所畏、四

無㝵解、大慈、大悲、大喜、大捨、十八佛

不共法,無障無㝵解脫佛眼.菩薩摩

訶薩由此佛眼,超過一切聲聞、獨覺

智慧境界,無所不見,無所不聞,無所

不覺,無所不識,於一切法,見一切相.

舍利子,是名菩薩摩訶薩淸淨佛眼.

舍利子,菩薩摩訶薩,證阿耨多羅三

藐三菩提時,乃得如是淸淨佛眼.

舍利子,若菩薩摩訶薩,欲得如是淸

淨五眼,當勤修習六到彼岸.所以者

何?此六到彼岸,摠攝一切善法,謂一

切聲聞善法,獨覺善法,菩薩善法,如

來善法.舍利子,有問如來應正等覺

以實而言.何法能攝一切善法?佛正

答言,所謂般若波羅蜜多.何以故?此

般若波羅蜜多,是一切善法之母,能

生五波羅蜜多及五眼等諸功德故.

舍利子,若菩薩摩訶薩,欲得淸淨五

眼,當學般若波羅蜜多.若菩薩摩訶

薩,欲得阿耨多羅三藐三菩提,當學

如是淸淨五眼.舍利子,若菩薩摩訶

薩,能學如是淸淨五眼,定得阿耨多

羅三藐三菩提.舍利子,復有菩薩摩

訶薩,修行般若波羅蜜多時,能引發

六神通波羅蜜多,所謂神境智證通、

天耳智證通、他心智證通、宿住隨念

智證通、天眼智證通、漏盡智證通波

羅蜜多.時,舍利子白佛言:世尊,云何

菩薩摩訶薩,修行般若波羅蜜多時,

所引發神境智證通?佛言:舍利子,有

菩薩摩訶薩神境智證通,能起種種

大神變事,所謂震動十方各如殑伽

沙界大地等物,變一爲多,變多爲一,

或隱或顯,迅速無㝵,山崖牆壁,直過

如空,陵虛往來,猶如飛鳥,地中出沒,

如出沒水,水上經行,如經行地,身出

煙焰,如燎高原,體注衆流,如銷雪嶺,

日月神德,威勢難當,以手抆摩,光明

隱蔽,乃至淨居,轉身自在,如斯神變,

其數無邊.舍利子,此菩薩摩訶薩,雖

有如是神境智用,而於其中,不自高

擧,不著神境智證通性,不著神境智

證通事,不著能得如是神境智證通

者,於著不著,俱無所著.何以故?自性

空故,自性離故,自性本來不可得故.

舍利子,是菩薩摩訶薩,不作是念:我

今引發神境智通,爲自娛樂,唯除爲

得一切智智.舍利子,是名菩薩摩訶

薩,修行般若波羅蜜多時,所引發神

境智證通.

時,舍利子復白佛言:世尊,云何菩薩

摩訶薩,修行般若波羅蜜多時,所引

發天耳智證通?佛言:舍利子,有菩薩

摩訶薩天耳智證通,最勝淸淨,過人

天耳,能如實聞十方各如殑伽沙界

情非情類種種音聲,所謂遍聞一切

地獄聲、傍生聲、鬼界聲、人聲、天聲、聲

聞聲、獨覺聲、菩薩聲、諸佛聲、訶毀生

死聲、讚歎涅槃聲、棄背有爲聲、趣向

菩提聲、厭惡有漏聲、欣樂無漏聲、稱

楊三寶聲、制伏邪道聲、論議決擇聲、

諷誦經典聲、勸斷惡法聲、令修善法

聲,拔濟苦難聲、慶慰歡樂聲,如是等

聲,若大若小,悉能遍聞,無障無㝵.舍

利子,是菩薩摩訶薩,雖有如是天耳

作用而於其中不自高擧不著天耳

智證通性,不著天耳智證通事,不著

能得如是天耳智證通者,於著不著,

俱無所著.何以故?自性空故,自性離

故自性,本來不可得故.舍利子,是菩

薩摩訶薩,不作是念:我今引發天耳

智通,爲自娛樂,唯除爲得一切智智.

舍利子,是名菩薩摩訶薩,修行般若

波羅蜜多時,所引發天耳智證通.

時,舍利子復白佛言:世尊,云何菩薩

摩訶薩,修行般若波羅蜜多時,所引

發他心智證通?佛言:舍利子,有菩薩

摩訶薩他心智證通,能如實知,十方

各如殑伽沙界他有情類心心所法,

所謂遍知他有情類.若有貪心,如實

知有貪心;若離貪心,如實知離貪心;

若有瞋心,如實知有瞋心;若離瞋心,

如實知離瞋心;若有癡心,如實知有

癡心;若離癡心,如實知離癡心;若有

愛心,如實知有愛心;若離愛心,如實

知離愛心;若有取心,如實知有取心;

若離取心,如實知離取心;若聚心,如

實知聚心;若散心,如實知散心;若小

心,如實知小心;若大心,如實知大心;

若擧心,如實知擧心;若下心,如實知

下心;若寂靜心,如實知寂靜心;若不

寂靜心,如實知不寂靜心;若掉心,如

實知掉心;若不掉心,如實知不掉心;

若定心,如實知定心;若不定心,如實

知不定心;若解脫心,如實知解脫心;

若不解脫心,如實知不解脫心;若有

漏心,如實知有漏心;若無漏心,如實

知無漏心;若有舋心,如實知有舋心;

若無舋心,如實知無舋心;若有上心,

如實知有上心;若無上心,如實知無

上心.舍利子,是菩薩摩訶薩,雖有如

是他心智用,而於其中,不自高擧,不

著他心智證通性,不著他心智證通

事,不著能得如是他心智證通者,於

著不著,俱無所著.何以故?自性空故,

自性離故,自性本來不可得故.舍利

子,是菩薩摩訶薩,不作是念:我今引

發他心智通,爲自娛樂,唯除爲得一

切智智.舍利子,是名菩薩摩訶薩,修

行般若波羅蜜多時,所引發他心智

證通.

大般若波羅蜜多經卷第四百四

戊戌歲高麗國大藏都監奉

勅雕造

大般若波羅蜜多經卷第四百五 金

三藏法師玄奘奉 詔譯

第二分觀照品第三之四

時,舍利子復白佛言:世尊,云何菩薩

摩訶薩,修行般若波羅蜜多時,所引

發宿住隨念智證通?佛言:舍利子,有

菩薩摩訶薩宿住隨念智證通,能如

實念十方各如殑伽沙界一切有情

諸宿住事,所謂隨念若自若他,一心、

十心、百心、千心、多百千心頃諸宿住

事;或復隨念一日、十日、百日、千日、多

百千日諸宿住事,或復隨念一月、十

月、百月、千月、多百千月諸宿住事,或

復隨念一年、十年、百年、千年、多百千

年諸宿住事;或復隨念一劫、十劫、百

劫、千劫、多百千劫乃至無量無數百

千俱胝那庾多劫諸宿住事,或復隨

念前際所有諸宿住事.謂如是時,如

是處,如是名,如是姓,如是類,如是食,

如是久住,如是壽限,如是長壽,如是

受樂,如是受苦,從彼處沒,來生此閒,

從此閒沒,往生彼處,如是狀貌,如是

言說,若略若廣,若自若他,諸宿住事,

皆能隨念.舍利子,是菩薩摩訶薩,雖

有如是宿住智用,而於其中,不自高

擧,不著宿住隨念智證通性,不著宿

住隨念智證通事,不著能得宿住隨

念智證通者,於著不著,俱無所著.何

以故?自性空故,自性離故,自性本來

不可得故.舍利子,是菩薩摩訶薩,不

作是念:我今引發宿住智通,爲自娛

樂,唯除爲得一切智智.舍利子,是名

菩薩摩訶薩,修行般若波羅蜜多時,

所引發宿住隨念智證通.

時,舍利子復白佛言:世尊,云何菩薩

摩訶薩,修行般若波羅蜜多時,所引

發天眼智證通?佛言:舍利子,有菩薩

摩訶薩天眼智證通,最勝淸淨,過人

天眼,能如實見十方各如殑伽沙界

情非情類種種色像,所謂普見諸有

情類,死時生時,妙色麤色,善趣惡趣,

若勝若劣,諸如是等種種色像.因此

復知諸有情類,隨業力用,受生差別.

如是有情,成就身惡行,成就語惡行,

成就意惡行,誹毀賢聖,邪見因緣,身

壞命終,當墮惡趣,或生地獄,或生傍

生,或生鬼界,或生邊地,下賤悖惡有

情類中,受諸苦惱.如是有情,成就身

妙行,成就語妙行,成就意妙行,讚美

賢聖,正見因緣,身壞命終,當昇善趣,

或生天上,或生人中,受諸快樂.如是

有情種種業類,受果差別,皆如實知.

舍利子,是菩薩摩訶薩,雖有如是天

眼作用,而於其中,不自高擧,不著天

眼智證通性,不著天眼智證通事,不

著能得如是天眼智證通者,於著不

著,俱無所著.何以故?自性空故,自性

離故,自性本來不可得故.舍利子,是

菩薩摩訶薩,不作是念:我今引發天

眼智通,爲自娛樂,唯除爲得一切智

智.舍利子,是名菩薩摩訶薩,修行般

若波羅蜜多時,所引發天眼智證通.

時舍利子復白佛言世尊云何菩薩

摩訶薩,修行般若波羅蜜多時,所引

發漏盡智證通?佛言:舍利子,有菩薩

摩訶薩漏盡智證通,能如實知十方

各如殑伽沙界一切有情,若自若他,

漏盡不盡,此通依止金剛喩定,斷諸

障習,方得圓滿.得不退轉菩薩地時,

於一切漏,亦名爲盡,畢竟不起現在

前故,菩薩雖得此漏盡通,不墮聲聞、

獨覺之地,唯趣無上正等菩提,不復

希求餘義利故.舍利子,是菩薩摩訶

薩,雖有如是漏盡智用,而於其中,不

自高擧,不著漏盡智證通性,不著漏

盡智證通事,不著能得如是漏盡智

證通者,於著不著,俱無所著.何以故?

自性空故,自性離故,自性本來不可

得故.舍利子,是菩薩摩訶薩,不作是

念:我今引發漏盡智通,爲自娛樂,唯

除爲得一切智智.舍利子,是名菩薩

摩訶薩,修行般若波羅蜜多時,所引

發漏盡智證通.舍利子,菩薩摩訶薩,

修行般若波羅蜜多時,能圓滿淸淨

六神通波羅蜜多.由此六神通波羅

蜜多圓滿淸淨故,便證無上正等菩提.

舍利子,復有菩薩摩訶薩,修行般若

波羅蜜多時,安住布施波羅蜜多,嚴

淨一切智、一切相智道,以畢竟空,不起

惠捨、慳悋心故.舍利子,復有菩薩摩

訶薩,修行般若波羅蜜多時,安住淨

戒波羅蜜多,嚴淨一切智、一切相智

道,以畢竟空,不起持戒、犯戒心故.舍

利子,復有菩薩摩訶薩,修行般若波

羅蜜多時,安住安忍波羅蜜多,嚴淨

一切智、一切相智道,以畢竟空,不起

慈悲忿恚心故.舍利子,復有菩薩摩

訶薩,修行般若波羅蜜多時,安住精

進波羅蜜多,嚴淨一切智、一切相智

道,以畢竟空,不起勤勇懈怠心故.舍

利子,復有菩薩摩訶薩,修行般若波

羅蜜多時,安住靜慮波羅蜜多,嚴淨

一切智、一切相智道,以畢竟空,不起寂

靜、散亂心故.舍利子,復有菩薩摩訶

薩,修行般若波羅蜜多時,還住般若

波羅蜜多,嚴淨一切智、一切相智道,以

畢竟空,不起智慧、愚癡心故.

舍利子,復有菩薩摩訶薩,修行般若

波羅蜜多時,安住布施、淨戒波羅蜜

多,嚴淨一切智、一切相智道,以畢竟空,

不起惠捨、慳悋、持戒、犯戒心故.舍利

子,復有菩薩摩訶薩,修行般若波羅

蜜多時,安住布施、安忍波羅蜜多,嚴

淨一切智、一切相智道,以畢竟空,不起

惠捨、慳悋、慈悲、忿恚心故.舍利子,復

有菩薩摩訶薩,修行般若波羅蜜多

時,安住布施、精進波羅蜜多,嚴淨一

切智、一切相智道,以畢竟空,不起惠

捨、慳悋、勤勇、懈怠心故.舍利子,復有

菩薩摩訶薩,修行般若波羅蜜多時,

安住布施、靜慮波羅蜜多,嚴淨一切

智、一切相智道,以畢竟空,不起惠捨、

慳悋、寂靜、散亂心故.舍利子,復有菩

薩摩訶薩,修行般若波羅蜜多時,安

住布施、般若波羅蜜多,嚴淨一切智、

一切相智道,以畢竟空,不起惠捨、慳悋、

智慧、愚癡心故.舍利子,復有菩薩摩

訶薩,修行般若波羅蜜多時,安住淨

戒、安忍波羅蜜多,嚴淨一切智、一切

相智道,以畢竟空,不起持戒、犯戒、慈

悲、忿恚心故.舍利子,復有菩薩摩訶

薩,修行般若波羅蜜多時,安住淨戒、

精進波羅蜜多,嚴淨一切智、一切相

智道,以畢竟空,不起持戒、犯戒、勤勇、

懈怠心故.舍利子,復有菩薩摩訶薩,

修行般若波羅蜜多時,安住淨戒、靜

慮波羅蜜多,嚴淨一切智、一切相智

道,以畢竟空,不起持戒、犯戒、寂靜、散

亂心故.舍利子,復有菩薩摩訶薩,修

行般若波羅蜜多時,安住淨戒、般若

波羅蜜多,嚴淨一切智、一切相智道,

以畢竟空,不起持戒、犯戒、智慧、愚癡

心故.舍利子,復有菩薩摩訶薩,修行

般若波羅蜜多時,安住安忍、精進波

羅蜜多,嚴淨一切智、一切相智道,以畢

竟空,不起慈悲、忿恚、勤勇、懈怠心故.

舍利子,復有菩薩摩訶薩,修行般若

波羅蜜多時,安住安忍、靜慮波羅蜜

多,嚴淨一切智、一切相智道,以畢竟

空,不起慈悲、忿恚、寂靜、散亂心故.舍

利子,復有菩薩摩訶薩,修行般若波

羅蜜多時,安住安忍、般若波羅蜜多,

嚴淨一切智、一切相智道,以畢竟空,

不起慈悲、忿恚、智慧、愚癡心故.舍利

子,復有菩薩摩訶薩,修行般若波羅

蜜多時,安住精進、靜慮波羅蜜多,嚴

淨一切智、一切相智道,以畢竟空,不起

勤勇、懈怠、寂靜、散亂心故.舍利子,復

有菩薩摩訶薩,修行般若波羅蜜多

時,安住精進般若波羅蜜多,嚴淨一

切智、一切相智道,以畢竟空,不起勤

勇、懈怠、智慧、愚癡心故.舍利子,復有

菩薩摩訶薩,修行般若波羅蜜多時,

安住靜慮、般若波羅蜜多,嚴淨一切

智、一切相智道,以畢竟空,不起寂靜、

散亂、智慧、愚癡心故.

舍利子,復有菩薩摩訶薩,修行般若

波羅蜜多時,安住布施、淨戒、安忍波

羅蜜多,嚴淨一切智、一切相智道、以

畢竟空,不起惠捨、慳悋、持戒、犯戒、慈

悲、忿恚心故.舍利子,復有菩薩摩訶

薩,修行般若波羅蜜多時,安住布施、

安忍、精進波羅蜜多,嚴淨一切智、一

切相智道,以畢竟空,不起惠捨、慳悋、

慈悲、忿恚、勤勇、懈怠心故.舍利子,復

有菩薩摩訶薩,修行般若波羅蜜多

時,安住布施、精進、靜慮波羅蜜多,嚴

淨一切智、一切相智道,以畢竟空,不

起惠捨、慳悋、勤勇、懈怠、寂靜、散亂心

故.舍利子,復有菩薩摩訶薩,修行般

若波羅蜜多時,安住布施、靜慮、般若

波羅蜜多,嚴淨一切智、一切相智道,

以畢竟空,不起惠捨、慳悋、寂靜、散亂、

智慧、愚癡心故.舍利子,復有菩薩摩

訶薩,修行般若波羅蜜多時,安住淨

戒、安忍、精進波羅蜜多,嚴淨一切智、

一切相智道,以畢竟空,不起持戒、犯

戒、慈悲、忿恚、勤勇、懈怠心故.舍利子,

復有菩薩摩訶薩,修行般若波羅蜜

多時,安住淨戒、精進、靜慮波羅蜜多,

嚴淨一切智、一切相智道,以畢竟空,

不起持戒、犯戒、勤勇、懈怠、寂靜、散亂

心故.舍利子,復有菩薩摩訶薩,修行

般若波羅蜜多時,安住淨戒、靜慮、般

若波羅蜜多,嚴淨一切智、一切相智

道,以畢竟空,不起持戒、犯戒、寂靜、散

亂、智慧、愚癡心故.舍利子,復有菩薩

摩訶薩,修行般若波羅蜜多時,安住

安忍、精進、靜慮波羅蜜多,嚴淨一切

智、一切相智道,以畢竟空,不起慈悲、

忿恚、勤勇、懈怠、寂靜、散亂心故.舍利

子,復有菩薩摩訶薩,修行般若波羅

蜜多時,安住安忍、靜慮、般若波羅蜜

多,嚴淨一切智、一切相智道,以畢竟

空,不起慈悲、忿恚、寂靜、散亂、智慧、愚

癡心故.舍利子,復有菩薩摩訶薩,修

行般若波羅蜜多時,安住精進、靜慮、

般若波羅蜜多,嚴淨一切智、一切相

智道,以畢竟空,不起勤勇、懈怠、寂靜、

散亂、智慧、愚癡心故.

舍利子,復有菩薩摩訶薩,修行般

若波羅蜜多時,安住布施、淨戒、安忍、

精進波羅蜜多,嚴淨一切智、一切相

智道,以畢竟空,不起惠捨、慳悋、持戒、

犯戒、慈悲、忿恚、勤勇、懈怠心故.舍利

子,復有菩薩摩訶薩,修行般若波羅

蜜多時,安住布施、安忍、精進、靜慮波

羅蜜多,嚴淨一切智、一切相智道,以

畢竟空,不起惠捨、慳悋、慈悲、忿恚、精

進、懈怠、寂靜、散亂心故.舍利子,復有

菩薩摩訶薩,修行般若波羅蜜多時,

安住布施、精進、靜慮、般若波羅蜜多,

嚴淨一切智、一切相智道,以畢竟空,

不起惠捨、慳悋、勤勇、懈怠、寂靜、散亂、

智慧、愚癡心故.舍利子,復有菩薩摩

訶薩,修行般若波羅蜜多時,安住淨

戒、安忍、精進、靜慮波羅蜜多,嚴淨一

切智、一切相智道,以畢竟空,不起持

戒、犯戒、慈悲、忿恚、勤勇、懈怠、寂靜、散

亂心故.舍利子,復有菩薩摩訶薩,修

行般若波羅蜜多時,安住淨戒、精進、

靜慮、般若波羅蜜多,嚴淨一切智、一

切相智道,以畢竟空,不起持戒、犯戒、

勤勇、懈怠、寂靜、散亂、智慧、愚癡心故.

舍利子,復有菩薩摩訶薩,修行般若

波羅蜜多時,安住安忍、精進、靜慮、般

若波羅蜜多,嚴淨一切智、一切相智

道,以畢竟空,不起慈悲、忿恚、勤勇、懈

怠、寂靜、散亂、智慧、愚癡心故.

舍利子,復有菩薩摩訶薩,修行般若

波羅蜜多時,安住布施、淨戒、安忍、精

進、靜慮波羅蜜多,嚴淨一切智、一切

相智道,以畢竟空,不起惠捨、慳悋、持

戒、犯戒、慈悲、忿恚、勤勇、懈怠、寂靜、散

亂心故.舍利子,復有菩薩摩訶薩,修

行般若波羅蜜多時,安住布施、安忍、

精進、靜慮、般若波羅蜜多,嚴淨一切

智、一切相智道,以畢竟空,不起惠捨、

慳悋、慈悲、忿恚、勤勇、懈怠、寂靜、散亂、

智慧、愚癡心故.舍利子,復有菩薩摩

訶薩,修行般若波羅蜜多時,安住淨

戒、安忍、精進、靜慮、般若波羅蜜多,嚴

淨一切智、一切相智道,以畢竟空,不

起持戒、犯戒、慈悲、忿恚、勤勇、懈怠、寂

靜、散亂、智慧、愚癡心故.舍利子,復有

菩薩摩訶薩,修行般若波羅蜜多時,

安住布施、淨戒、安忍、精進、靜慮、般若

波羅蜜多,嚴淨一切智、一切相智道,

以畢竟空,不起惠捨、慳悋、持戒、犯戒、

慈悲、忿恚、精進、懈怠、寂靜、散亂、智慧、

愚癡心故.

如是舍利子,諸菩薩摩訶薩,修行般

若波羅蜜多時,安住六種波羅蜜多,

嚴淨一切智、一切相智道,以畢竟空,

無惠捨、慳悋故,無持戒、犯戒故,無慈

悲、忿恚故,無勤勇、懈怠故,無寂靜、散

亂故,無智慧、愚癡故,不著惠捨,不著

慳悋,不著持戒,不著犯戒,不著慈悲,

不著忿恚,不著勤勇,不著懈怠,不著

寂靜,不著散亂,不著智慧,不著愚癡.

舍利子,是菩薩摩訶薩,當於爾時,不

著惠捨、慳悋者,不著持戒、犯戒者,不

著慈悲、忿恚者,不著勤勇、懈怠者,不

著寂靜、散亂者,不著智慧、愚癡者.舍

利子是菩薩摩訶薩當於爾時於著

不著,皆無所著.何以故?以一切法畢

竟空故.舍利子,是菩薩摩訶薩,當於

爾時,不著毀罵,不著讚歎,不著損害,

不著饒益,不著輕慢,不著恭敬.何以

故?畢竟空中,無有毀罵、讚歎法故,無

有損害饒益法故,無有輕慢、恭敬法

故.舍利子,是菩薩摩訶薩,當於爾時,

不著毀罵、讚歎者,不著損害、饒益者,

不著輕慢、恭敬者.何以故?畢竟空中,

無有毀罵、讚歎者故,無有損害、饒益

者故,無有輕慢、恭敬者故.舍利子,是

菩薩摩訶薩,當於爾時,於著不著,皆

無所著.何以故?甚深般若波羅蜜多,

永絕一切著不著故.舍利子,是菩薩

摩訶薩,修行般若波羅蜜多時,所獲

功德,最上最妙,一切聲聞及諸獨覺,

皆所無有.舍利子,此菩薩摩訶薩,如

是功德,旣圓滿已,復能以四攝事,成

熟一切有情,嚴淨佛土,便得嚴淨一

切智、一切相智道,速能證得一切智

智.復次,舍利子,修行般若波羅蜜多

菩薩摩訶薩,修行般若波羅蜜多時,

於一切有情,起平等心,起平等心已,

於一切有情,起利益安樂心,起利益

安樂心已,於一切法性,皆得平等,得

法性平等已,安立一切有情於一切

法平等性中.舍利子,是菩薩摩訶薩,

於現法中,得十方諸佛之所護念,亦

得一切菩薩摩訶薩、聲聞、獨覺之所

敬愛.舍利子,是菩薩摩訶薩,隨所生

處,眼終不見不可意色,耳終不聞不

可意聲,鼻終不嗅不可意香,舌終不

嘗不可意味,身終不覺不可意觸,意

終不取不可意法.舍利子,是菩薩摩

訶薩,於阿耨多羅三藐三菩提,永不

退轉.

當佛說此修行般若波羅蜜多諸菩

薩摩訶薩,獲勝利時,衆中有三百苾

芻,卽從座起,以所著衣,持用奉佛,皆

發無上正等覺心.爾時,世尊卽便微

笑,從面門出種種色光.尊者阿難,從

座而起,偏覆左肩,右膝著地,合掌恭

敬,而白佛言:世尊,何因何緣,現此微

笑?大聖現笑,必有因緣,請垂矜愍,唯

願爲說.佛告阿難:是從座起三百苾

芻,從此已後六十一劫星喩劫中,當

得作佛,皆同一號,謂大幢相如來、應、

正等覺、明行圓滿、善逝、世閒解、無上

丈夫、調御士、天人師、佛薄伽梵.是諸

苾芻,捨此身已,當生東方不動佛國,

於彼佛所,修菩薩行.復有六萬天子,

聞佛所說,皆發無上正等覺心.世尊

記彼當於彌勒如來法中,淨信出家

專修梵行.彌勒如來爲其授記,當得

無上正等菩提.

爾時,此閒一切衆會,以佛神力,得見

十方各千佛土及諸世尊幷彼衆會

彼諸佛土淸淨莊嚴微妙殊特.當於

爾時,此堪忍界嚴淨之相所不能及.

時,此衆會一萬有情,各發願言,以我

所修諸純淨業,願當往生彼彼佛土.

爾時,世尊知其心願,卽復微笑,面門

又出種種色光.尊者阿難復從座起,

恭敬問佛微笑因緣.佛告阿難:汝今

見此萬有情不?阿難白言:唯然.已見.

佛言:阿難,此萬有情,從此壽盡,隨彼

願力,於萬佛土,各得往生,乃至無上

正等菩提.在所生處,常不離佛,供養

恭敬,尊重讚歎,修習六種波羅蜜多,

得圓滿已,俱時成佛,皆同一號,謂莊

嚴王如來、應、正等覺、明行圓滿、善逝、

世閒解、無上丈夫、調御士、天人師、佛

薄伽梵.

第二分無等等品第四

爾時,尊者舍利子、尊者大目連、尊者

善現、尊者大飮光、尊者滿慈子,如是

等衆望所識諸大苾芻、苾芻尼、菩薩

摩訶薩、鄔波索迦、鄔波斯迦,皆從座

起,恭敬合掌,俱白佛言:世尊,大波羅

蜜多,是菩薩摩訶薩般若波羅蜜多.

廣波羅蜜多,是菩薩摩訶薩般若波

羅蜜多.第一波羅蜜多,是菩薩摩訶

薩般若波羅蜜多.尊波羅蜜多,是菩

薩摩訶薩般若波羅蜜多.勝波羅蜜

多,是菩薩摩訶薩般若波羅蜜多.上

波羅蜜多,是菩薩摩訶薩般若波羅

蜜多.妙波羅蜜多,是菩薩摩訶薩般

若波羅蜜多.高波羅蜜多,是菩薩摩

訶薩般若波羅蜜多.極波羅蜜多,是

菩薩摩訶薩般若波羅蜜多.無上波

羅蜜多,是菩薩摩訶薩般若波羅蜜

多.無上上波羅蜜多,是菩薩摩訶薩

般若波羅蜜多.無等波羅蜜多,是菩

薩摩訶薩般若波羅蜜多.無等等波

羅蜜多,是菩薩摩訶薩般若波羅蜜

多.如虛空波羅蜜多,是菩薩摩訶薩

般若波羅蜜多.無待對波羅蜜多,是

菩薩摩訶薩般若波羅蜜多.自相空

波羅蜜多,是菩薩摩訶薩般若波羅

蜜多.共相空波羅蜜多,是菩薩摩訶

薩般若波羅蜜多.一切法空波羅蜜

多,是菩薩摩訶薩般若波羅蜜多.不

可得空波羅蜜多,是菩薩摩訶薩般

若波羅蜜多.無生空波羅蜜多,是菩

薩摩訶薩般若波羅蜜多.無滅空波

羅蜜多,是菩薩摩訶薩般若波羅蜜

多,無性空波羅蜜多,是菩薩摩訶薩

般若波羅蜜多.有性空波羅蜜多,是

菩薩摩訶薩般若波羅蜜多.無性有

性空波羅蜜多,是菩薩摩訶薩般若

波羅蜜多.奢摩他波羅蜜多,是菩薩

摩訶薩般若波羅蜜多.曇摩他波羅

蜜多,是菩薩摩訶薩般若波羅蜜多.

開發一切功德波羅蜜多,是菩薩摩訶

薩般若波羅蜜多.成就一切功德波

羅蜜多,是菩薩摩訶薩般若波羅蜜

多.不可屈伏波羅蜜多,是菩薩摩訶

薩般若波羅蜜多.能破一切波羅蜜

多,是菩薩摩訶薩般若波羅蜜多.世

尊,修行般若波羅蜜多諸菩薩摩訶

薩,最尊最勝,具大勢力,能行無等等

施,能滿無等等施,能具無等等布施

波羅蜜多,能得無等等自體,所謂無

邊相好妙莊嚴身,能證無等等法,所

謂無上正等菩提.世尊,修行般若波

羅蜜多諸菩薩摩訶薩,最尊最勝,具

大勢力,能持無等等戒,能滿無等等

戒,能具無等等淨戒波羅蜜多,能得

無等等自體,所謂無邊相好妙莊嚴

身,能證無等等法,所謂無上正等菩

提.世尊,修行般若波羅蜜多諸菩薩

摩訶薩,最尊最勝,具大勢力,能修無

等等忍,能滿無等等忍,能具無等等

安忍波羅蜜多,能得無等等自體,所

謂無邊相好妙莊嚴身,能證無等等

法,所謂無上正等菩提.世尊,修行般

若波羅蜜多諸菩薩摩訶薩,最尊最

勝,具大勢力,能發無等等勤,能滿無

等等勤,能具無等等精進波羅蜜多,

能得無等等自體,所謂無邊相好妙

莊嚴身,能證無等等法,所謂無上正

等菩提.世尊,修行般若波羅蜜多諸

菩薩摩訶薩,最尊最勝,具大勢力,能

起無等等定,能滿無等等定,能具無

等等靜慮波羅蜜多,能得無等等自

體,所謂無邊相好妙莊嚴身,能證無

等等法,所謂無上正等菩提.世尊,修

行般若波羅蜜多諸菩薩摩訶薩,最

尊最勝,具大勢力,能習無等等慧,能

滿無等等慧,能具無等等般若波羅

蜜多,能得無等等自體,所謂無邊相

好妙莊嚴身,能證無等等法,所謂無

上正等菩提.於餘種種殊勝功德,隨

其所應,亦復如是.

世尊,世尊亦由修行般若波羅蜜多,

能修,能住,能滿,能具勝功德故,得無

等等色,得無等等受、想、行、識;證無等

等菩提,轉無等等法輪,過去、未來、現

在諸佛,亦復如是.是故世尊,若菩薩

摩訶薩,欲到一切法究竟彼岸者,當

習般若波羅蜜多.世尊,修行般若波

羅蜜多諸菩薩摩訶薩,一切世閒天、

人、阿素洛等,皆應供養恭敬,尊重讚

歎.爾時,佛告諸大弟子及菩薩摩訶

薩等言:如是如是.如汝所說.修行般

若波羅蜜多諸菩薩摩訶薩,一切世

閒天、人、阿素洛等,皆應供養恭敬,尊

重讚歎.何以故?由此菩薩摩訶薩故,

世閒便有人、天出現,所謂剎帝利大

族、婆羅門大族、長者大族、居士大族、

轉輪聖王、四大王衆天乃至他化自

在天、梵衆天乃至色究竟天、空無邊

處天乃至非想非非想處天,出現世

閒;由此菩薩摩訶薩故,世閒便有預

流、一來、不還、阿羅漢、獨覺、菩薩、諸佛

出現;由此菩薩摩訶薩故,世閒便有

種種資生、樂具出現,所謂飮食、衣服、

臥具、房舍、燈明、末尼、眞珠、琉璃、螺貝、

璧玉、珊瑚、金銀等寶、出現世閒.以要

言之,一切世閒,人樂、天樂及出世樂,無

不皆由如是菩薩摩訶薩有.所以者

何?此菩薩摩訶薩,自布施已,教他布

施;自持戒已,教他持戒;自安忍已,教

他安忍;自精進已,教他精;進自修定

已,教他修定;自習慧已,教他習慧.是

故由此修行般若波羅蜜多諸菩薩

摩訶薩,一切有情,皆獲如是利益安樂.

第二分舌根相品第五

爾時,世尊現舌根相,量等三千大千

世界,從此舌相,復出無數種種色光,

遍照十方殑伽沙等諸佛世界.爾時,

東方殑伽沙等諸佛土中一一各有無

量無數菩薩摩訶薩,見此大光,心懷

猶豫,各各往詣自界佛所,稽首恭敬

白言:世尊,是誰威力,復以何緣,有此

大光照諸佛土?時,彼彼佛,各各報言:

於此西方有佛世界,名曰堪忍;佛號

釋迦牟尼如來、應、正等覺、明行圓滿、

善逝、世閒解、無上丈夫、調御士、天人

師、佛薄伽梵;今爲菩薩摩訶薩衆,宣

說般若波羅蜜多;現舌根相,量等三

千大千世界,從彼舌相,復出無數種

種色光,遍照十方殑伽沙等諸佛世

界;今所見光卽是彼佛舌相所現.時,

彼彼界無量無數菩薩摩訶薩,聞是

事已,歡喜踊躍,歎未曾有,各白佛言:

我等欲往堪忍世界,觀禮供養釋迦

牟尼如來應正等覺及諸菩薩摩訶

薩衆,幷聽般若波羅蜜多.唯願世尊,

哀愍聽許.時,彼彼佛,各各報言:今正

是時,隨汝意往.時,諸菩薩摩訶薩衆,

旣蒙聽許,各禮佛足,右繞七帀,嚴持

無量寶幢、幡蓋、衣服、瓔珞、香鬘、珍寶、

金銀等花,奏擊種種上妙音樂.經須

臾閒,至此佛所,供養恭敬,尊重讚歎

佛菩薩已,繞百千帀.頂禮雙足,退坐

一面.南西北方、四維上下殑伽沙等

諸佛土中,一一各有無量無數菩薩

摩訶薩,亦復如是.

爾時,四大王衆天、三十三天、夜摩天、

睹史多天、樂變化天、他化自在天、梵

衆天、梵輔天、梵會天、大梵天、光天、少

光天、無量光天、極光淨天、淨天、少淨

天、無量淨天、遍淨天、廣天、少廣天、無

量廣天、廣果天、無繁天、無熱天、善現

天、善見天、色究竟天,各持無量種種

香鬘,所謂澤香、末香、燒香、樹香、葉香,

諸雜和香、悅意花鬘、生類花鬘、龍錢

花鬘,幷無量種雜類花鬘及持無量

上妙天花、嗢鉢羅花、鉢特摩花、俱某

陁花、奔荼利花、微妙音花、大微妙音

花及餘無量天妙香花,來詣佛所,供

養恭敬,尊重讚歎佛菩薩已,繞百千

帀,頂禮雙足,卻住一面.

爾時,十方諸來菩薩摩訶薩衆及餘

無量欲、色界天,所獻種種寶幢、幡蓋、

衣服、瓔珞、珍寶、香花及諸音樂,以佛

神力,上踊空中,合成臺蓋,量等三千

大千世界;臺頂四角,各有寶幢、臺蓋、

寶幢,皆垂瓔珞、勝幡、妙綵、珍異花鬘,

種種莊嚴,甚可愛樂.

爾時,會中有百千俱胝那庾多衆,

皆從座起,合掌恭敬而白佛言:世尊,

我等未來,願當作佛,相好、威德,如今

世尊,國土莊嚴,聲聞、菩薩、人、天衆會,

所轉法輪,皆如今佛.爾時,世尊,知其

心願,已於諸法,悟無生忍,了達一切

不生不滅,無作無爲,卽便微笑,面門

復出種種色光.時,阿難陁卽從座起,

合掌恭敬白言:世尊,何因何緣,現此

微笑?諸佛現笑,非無因緣.佛告阿難:

是從座起百千俱胝那庾多衆,已於

諸法,悟無生忍,了達一切不生不滅,

無作無爲.彼於當來,經六十八俱胝

大劫,勤修菩薩行,妙法花劫中,當得

作佛,皆同一號,謂覺分花如來、應、正

等覺、明行圓滿、善逝、世閒解、無上丈

夫、調御士、天人師、佛薄伽梵.

大般若波羅蜜多經卷第四百五

戊戌歲高麗國大藏都監奉

勅雕造

大般若波羅蜜多經卷第四百六 金

三藏法師玄奘奉 詔譯

第二分善現品第六之一

爾時,佛告尊者善現:汝以辯才,應爲

菩薩摩訶薩衆,宣說般若波羅蜜多

相應之法,教誡教授諸菩薩摩訶薩,

令於般若波羅蜜多,皆得成辦.時,諸

菩薩摩訶薩衆及大聲聞、諸天、人等,

咸作是念:尊者善現爲自辯才,當爲

菩薩摩訶薩衆,宣說般若波羅蜜多

相應之法,教誡教授諸菩薩摩訶薩,

令於般若波羅蜜多,皆得成辦.爲當

承佛威神力耶?尊者善現知諸菩薩

摩訶薩衆及大聲聞、諸天、人等心之

所念,便告尊者舍利子言:諸佛弟子,

凡有所說一切,皆承佛威神力.何以

故?舍利子,如來爲他宣說法要與諸

法性,常不相違.諸佛弟子,依所說法,

精勤修學,證法實性.由是爲他,有所

宣說,皆與法性,能不相違.故佛所言,

如燈傳照.舍利子,我當承佛威神加

被,爲諸菩薩摩訶薩衆,宣說般若波

羅蜜多相應之法,教誡教授諸菩薩

摩訶薩,令於般若波羅蜜多,皆得成

辦.非自辯才,能爲斯事.何以故?舍利

子,甚深般若波羅蜜多,非諸聲聞、獨

覺境故.

爾時尊者善現白佛言:世尊,如佛所

說,諸菩薩摩訶薩,此中何法,名爲菩

薩摩訶薩?世尊,我都不見有一法,可

名菩薩摩訶薩,亦都不見有一法,可

名般若波羅蜜多.如是二名,我亦不

見.云何令我爲諸菩薩摩訶薩衆,宣

說般若波羅蜜多相應之法,教誡教

授諸菩薩摩訶薩,令於般若波羅蜜

多,皆得成辦?佛告善現:菩薩摩訶薩,

唯有名,般若波羅蜜多,唯有名.如是

二名,亦唯有名.善現,此之三名,不生

不滅,唯假施設,不在內,不在外,不在

兩閒,不可得故.善現,當知如世閒我,

唯有假名.如是名假,不生不滅,唯假

施設.謂之爲我.如是有情、命者、生者、

養者、士夫、補特伽羅、意生、儒童、作者、

受者、知者、見者、亦唯有假名.如是名

假,不生不滅,唯假施設,謂爲有情乃

至見者.如是一切,唯有假名.此諸假

名,不在內,不在外,不在兩閒,不可得

故.如是善現,若菩薩摩訶薩,若般若

波羅蜜多,若此二名,皆是假法,如是

假法,不生不滅,唯假施設,不在內,不

在外,不在兩閒,不可得故.復次,善現,

如內諸色,唯是假法.如是法假,不生

不滅,唯假施設,謂之爲色.如是受、想、

行、識,亦唯是假法.如是法假,不生不

滅,唯假施設,謂爲受、想、行、識.如是一

切,唯有假名.此諸假名,不在內,不在

外,不在兩閒,不可得故.如是善現,若

菩薩摩訶薩,若般若波羅蜜多,若此

二名,皆是假法.如是假法,不生不滅,

唯假施設,不在內,不在外,不在兩閒,

不可得故.復次,善現,譬如眼處,唯是

假法.如是法假,不生不滅,唯假施設,

謂爲眼處.如是耳、鼻、舌、身、意處,亦唯

是假法.如是法假,不生不滅,唯假施

設,謂爲耳、鼻、舌、身、意處.如是一切唯

有假名.此諸假名,不在內,不在外,不

在兩閒,不可得故.如是善現,若菩薩

摩訶薩,若般若波羅蜜多,若此二名,

皆是假法.如是假法,不生不滅,唯假

施設,不在內,不在外,不在兩閒,不可

得故.復次善現,譬如色處,唯是假法.

如是法假,不生不滅,唯假施設,謂爲

色處.如是聲、香、味、觸、法處,亦唯是假

法.如是法假,不生不滅,唯假施設,謂

爲聲、香、味、觸、法處.如是一切,唯有假

名.此諸假名,不在內,不在外,不在兩

閒,不可得故.如是善現,若菩薩摩訶

薩,若般若波羅蜜多,若此二名,皆是

假法.如是假法,不生不滅,唯假施設,

不在內,不在外,不在兩閒,不可得故.

復次,善現,譬如眼界、色界、眼識界,唯

是假法.如是假法,不生不滅,唯假施

設,謂爲眼界、色界、眼識界.如是耳界、

聲界、耳識界,鼻界、香界、鼻識界,舌界

味界、舌識界,身界、觸界、身識界,意界

法界、意識界,亦唯是假法.如是法假

不生不滅,唯假施設,謂爲耳界、聲界、

耳識界乃至意界、法界、意識界.如是

一切,唯有假名.此諸假名,不在內,不

在外,不在兩閒,不可得故.如是善現,

若菩薩摩訶薩,若般若波羅蜜多,若

此二名,皆是假法.如是假法,不生不

滅,唯假施設,不在內,不在外,不在兩

閒,不可得故.

復次,善現,譬如內身所有頭頸、肩膊、

手臂、腹背、胸脅、腰脊、䏶膝、腨脛、足等,

皮肉、骨髓,唯有假名.如是名假,不生

不滅,唯假施設,謂爲內身、頭頸等物.

如是一切,唯有假名.此諸假名,不在

內,不在外,不在兩閒,不可得故.如是

善現,若菩薩摩訶薩,若般若波羅蜜

多,若此二名,皆是假法.如是假法,不

生不滅,唯假施設,不在內,不在外,不

在兩閒,不可得故.復次,善現,譬如外

事所有草木、根莖、枝葉及花果等,唯

有假名.如是名假,不生不滅,唯假施

設,謂爲外事草、木、根等如是一切,唯

有假名.此諸假名,不在內,不在外,不

在兩閒,不可得故.如是善現,若菩薩

摩訶薩,若般若波羅蜜多,若此二名,

皆是假法.如是假法,不生不滅,唯假

施設,不在內,不在外,不在兩閒,不可

得故.復次,善現,譬如過去、未來諸佛,

唯有假名.如是名假,不生不滅,唯假

施設,謂爲過去、未來諸佛.如是一切,

唯有假名.此諸假名,不在內,不在外,

不在兩閒,不可得故.如是善現,若菩

薩摩訶薩,若般若波羅蜜多,若此二

名,皆是假法.如是假法,不生不滅,唯

假施設,不在內,不在外,不在兩閒,不

可得故.復次,善現,譬如夢境,谷響、光

影、幻事、陽焰、水月、變化、唯有假名.如

是名假,不生不滅,唯假施設,謂爲夢

境乃至變化.如是一切,唯有假名.此

諸假名,不在內,不在外,不在兩閒,不

可得故.如是善現,若菩薩摩訶薩,若

般若波羅蜜多,若此二名,皆是假法.

如是假法,不生不滅,唯假施設,不在

內,不在外,不在兩閒,不可得故.如是

善現,諸菩薩摩訶薩,修行般若波羅

蜜多時,於一切法,名假法假及方便

假應正修學.所以者何?善現,修行般

若波羅蜜多諸菩薩摩訶薩,不應觀

色名,若常若無常,不應觀受、想、行、識

名,若常若無常;不應觀色名,若樂若

苦,不應觀受、想、行、識名,若樂若苦;不

應觀色名,若我若無我,不應觀受、想、

行、識名,若我若無我;不應觀色名,若

淨若不淨,不應觀受、想、行、識名,若淨

若不淨;不應觀色名,若空若不空,不

應觀受、想、行、識名,若空若不空;不應

觀色名,若有相若無相,不應觀受、想、

行、識名,若有相若無相;不應觀色名,

若有願若無願,不應觀受、想、行、識名,

若有願若無願;不應觀色名,若寂靜

若不寂靜,不應觀受、想、行、識名,若寂

靜若不寂靜;不應觀色名,若遠離若

不遠離,不應觀受、想、行、識名,若遠離

若不遠離;不應觀色名,若雜染若淸

淨,不應觀受、想、行、識名,若雜染若淸

淨,不應觀色名,若生若滅,不應觀受、

想、行、識名,若生若滅.

復次,善現,修行般若波羅蜜多諸菩

薩摩訶薩,不應觀眼處名,若常若無

常,不應觀耳、鼻、舌、身、意處名,若常若

無常;不應觀眼處名,若樂若苦,不應

觀耳、鼻、舌、身、意處名,若樂若苦;不應

觀眼處名,若我若無我,不應觀耳、鼻、

舌、身、意處名,若我若無我;不應觀眼

處名,若淨若不淨,不應觀耳、鼻、舌、身、

意處名,若淨若不淨;不應觀眼處名,

若空若不空,不應觀耳、鼻、舌、身、意處

名,若空若不空;不應觀眼處名,若有

相、若無相,不應觀耳、鼻、舌、身、意處名,

若有相若無相;不應觀眼處名,若有

願若無願,不應觀耳、鼻、舌、身、意處名,

若有願若無願;不應觀眼處名,若寂

靜若不寂靜,不應觀耳、鼻、舌、身、意處

名,若寂靜,若不寂靜;不應觀眼處名,

若遠離若不遠離,不應觀耳、鼻、舌、身、

意處名,若遠離若不遠離;不應觀眼

處名,若雜染若淸淨,不應觀耳、鼻、舌、

身、意處名,若雜染若淸淨;不應觀眼

處名,若生若滅,不應觀耳、鼻、舌、身、意

處名,若生若滅.復次,善現,修行般若

波羅蜜多諸菩薩摩訶薩,不應觀色

處名,若常若無常,不應觀聲、香、味、觸、

法處名,若常若無常;不應觀色處名,

若樂若苦,不應觀聲、香、味、觸、法處名,

若樂若苦;不應觀色處名,若我若無

我,不應觀聲、香、味、觸、法處名,若我若

無我;不應觀色處名,若淨若不淨,不

應觀聲、香、味、觸、法處名,若淨若不淨;

不應觀色處名,若空若不空,不應觀

聲、香、味、觸、法處名,若空若不空;不應

觀色處名,若有相若無相,不應觀聲、

香、味、觸、法處名,若有相若無相;不應

觀色處名,若有願若無願,不應觀聲、

香、味、觸、法處名,若有願若無願;不應

觀色處名,若寂靜若不寂靜,不應觀

聲、香、味、觸、法處名,若寂靜若不寂靜;

不應觀色處名,若遠離若不遠離;不

應觀聲、香、味、觸、法處名,若遠離若不

遠離;不應觀色處名,若雜染若淸淨,

不應觀聲、香、味、觸、法處名,若雜染若

淸淨,不應觀色處名,若生若滅;不應

觀聲、香、味、觸、法處名,若生若滅.

復次,善現,修行般若波羅蜜多諸菩

薩摩訶薩,不應觀眼界名,若常若無

常,不應觀色界、眼識界及眼觸、眼觸

爲緣所生諸受名,若常若無常;不應

觀眼界名,若樂若苦,不應觀色界乃

至眼觸爲緣所生諸受名,若樂若苦;

不應觀眼界名,若我若無我,不應觀

色界乃至眼觸爲緣所生諸受名,若

我若無我;不應觀眼界名,若淨若不

淨,不應觀色界乃至眼觸爲緣所生

諸受名,若淨若不淨;不應觀眼界名,

若空若不空,不應觀色界乃至眼觸

爲緣所生諸受名,若空若不空;不應

觀眼界名,若有相若無相,不應觀色

界乃至眼觸爲緣所生諸受名,若有

相若無相;不應觀眼界名,若有願若

無願,不應觀色界乃至眼觸爲緣所

生諸受名,若有願若無願;不應觀眼

界名,若寂靜若不寂靜,不應觀色界

乃至眼觸爲緣所生諸受名,若寂靜

若不寂靜;不應觀眼界名,若遠離若

不遠離,不應觀色界乃至眼觸爲緣

所生諸受名,若遠離若不遠離;不應

觀眼界名,若雜染若淸淨,不應觀色

界乃至眼觸爲緣所生諸受名,若雜

染若淸淨;不應觀眼界名,若生若滅,

不應觀色界乃至眼觸爲緣所生諸

受名,若生若滅.不應觀耳界名,若常

若無常,不應觀聲界、耳識界及耳觸、

耳觸爲緣所生諸受名,若常若無常;

不應觀耳界名,若樂若苦,不應觀聲

界乃至耳觸爲緣所生諸受名,若樂

若苦;不應觀耳界名,若我若無我,不

應觀聲界乃至耳觸爲緣所生諸受

名,若我若無我;不應觀耳界名,若淨

若不淨,不應觀聲界乃至耳觸爲緣

所生諸受名,若淨若不淨;不應觀耳

界名,若空若不空,不應觀聲界乃至

耳觸爲緣所生諸受名,若空若不空;

不應觀耳界名,若有相若無相;不應

觀聲界乃至耳觸爲緣所生諸受名,

若有相若無相;不應觀耳界名,若有

願若無願,不應觀聲界乃至耳觸爲

緣所生諸受名,若有願若無願;不應

觀耳界名,若寂靜若不寂靜;不應觀

聲界乃至耳觸爲緣所生諸受名,若

寂靜若不寂靜;不應觀耳界名,若遠

離若不遠離,不應觀聲界乃至耳觸

爲緣所生諸受名,若遠離若不遠離;

不應觀耳界名,若雜染若淸淨,不應

觀聲界乃至耳觸爲緣所生諸受名,

若雜染若淸淨;不應觀耳界名,若生

若滅,不應觀聲界乃至耳觸爲緣所

生諸受名,若生若滅.不應觀鼻界名,

若常若無常;不應觀香界、鼻識界及

鼻觸、鼻觸爲緣所生諸受名,若常若

無常;不應觀鼻界名,若樂若苦;不應

觀香界乃至鼻觸爲緣所生諸受名,

若樂若苦;不應觀鼻界名,若我若無

我,不應觀香界乃至鼻觸爲緣所生

諸受名,若我若無我;不應觀鼻界名,

若淨若不淨,不應觀香界乃至鼻觸

爲緣所生諸受名,若淨若不淨;不應

觀鼻界名,若空若不空,不應觀香界

乃至鼻觸爲緣所生諸受名,若空若

不空;不應觀鼻界名,若有相若無相,

不應觀香界乃至鼻觸爲緣所生諸

受名,若有相若無相;不應觀鼻界名,

若有願若無願,不應觀香界乃至鼻

觸爲緣所生諸受名,若有願若無願;

不應觀鼻界名,若寂靜若不寂靜,不

應觀香界乃至鼻觸爲緣所生諸受

名,若寂靜若不寂靜;不應觀鼻界名,

若遠離若不遠離;不應觀香界乃至

鼻觸爲緣所生諸受名,若遠離若不

遠離;不應觀鼻界名,若雜染若淸淨,

不應觀香界乃至鼻觸爲緣所生諸

受名,若雜染若淸淨;不應觀鼻界名,

若生若滅,不應觀香界乃至鼻觸爲

緣所生諸受名,若生若滅.不應觀舌

界名,若常若無常,不應觀味界、舌識

界及舌觸、舌觸爲緣所生諸受名,若

常若無常;不應觀舌界名,若樂若苦,

不應觀味界乃至舌觸爲緣所生諸

受名,若樂若苦;不應觀舌界名,若我

若無我,不應觀味界乃至舌觸爲緣

所生諸受名,若我若無我;不應觀舌

界名,若淨若不淨,不應觀味界乃至

舌觸爲緣所生諸受名,若淨若不淨;

不應觀舌界名,若空若不空,不應觀

味界乃至舌觸爲緣所生諸受名,若

空若不空;不應觀舌界名,若有相若

無相,不應觀味界乃至舌觸爲緣所

生諸受名,若有相若無相;不應觀舌

界名,若有願若無願,不應觀味界乃

至舌觸爲緣所生諸受名,若有願若

無願;不應觀舌界名,若寂靜若不寂

靜,不應觀味界乃至舌觸爲緣所生

諸受名,若寂靜若不寂靜;不應觀舌

界名,若遠離若不遠離,不應觀味界

乃至舌觸爲緣所生諸受名,若遠離

若不遠離;不應觀舌界名,若雜染若

淸淨,不應觀味界乃至舌觸爲緣所

生諸受名,若雜染若淸淨;不應觀舌

界名,若生若滅,不應觀味界乃至舌

觸爲緣所生諸受名,若生若滅.不應

觀身界名,若常若無常,不應觀觸界、

身識界及身觸、身觸爲緣所生諸受

名,若常若無常;不應觀身界名,若樂

若苦;不應觀觸界乃至身觸爲緣所

生諸受名,若樂若苦;不應觀身界名,

若我若無我;不應觀觸界乃至身觸

爲緣所生諸受名,若我若無我;不應

觀身界名,若淨若不淨;不應觀觸界

乃至身觸爲緣所生諸受名,若淨若

不淨;不應觀身界名,若空若不空,不

應觀觸界乃至身觸爲緣所生諸受

名,若空若不空;不應觀身界名,若有

相若無相;不應觀觸界乃至身觸爲

緣所生諸受名,若有相若無相;不應

觀身界名,若有願若無願,不應觀觸

界乃至身觸爲緣所生諸受名,若有

願若無願;不應觀身界名,若寂靜若

不寂靜;不應觀觸界乃至身觸爲緣

所生諸受名,若寂靜若不寂靜;不應

觀身界名,若遠離若不遠離;不應觀

觸界乃至身觸爲緣所生諸受名,若

遠離若不遠離;不應觀身界名,若雜

染若淸淨,不應觀觸界乃至身觸爲

緣所生諸受名,若雜染若淸淨;不應

觀身界名,若生若滅,不應觀觸界乃

至身觸爲緣所生諸受名,若生若滅.

不應觀意界名,若常若無常;不應觀

法界、意識界及意觸、意觸爲緣所生

諸受名,若常若無常;不應觀意界名,

若樂若苦;不應觀法界乃至意觸爲

緣所生諸受名,若樂若苦;不應觀意

界名,若我若無我,不應觀法界乃至

意觸爲緣所生諸受名,若我若無我;

不應觀意界名,若淨若不淨,不應觀

法界乃至意觸爲緣所生諸受名,若

淨若不淨;不應觀意界名,若空若不

空,不應觀法界乃至意觸爲緣所生

諸受名,若空若不空;不應觀意界名,

若有相若無相,不應觀法界乃至意

觸爲緣所生諸受名,若有相若無相;

不應觀意界名,若有願若無願,不應

觀法界乃至意觸爲緣所生諸受,名

若有願若無願;不應觀意界名,若寂

靜若不寂靜,不應觀法界乃至意觸

爲緣所生諸受名,若寂靜若不寂靜;

不應觀意界名,若遠離若不遠離;不

應觀法界乃至意觸爲緣所生諸受

名,若遠離若不遠離;不應觀意界名,

若雜染若淸淨,不應觀法界乃至意

觸爲緣所生諸受名,若雜染若淸淨;

不應觀意界名,若生若滅;不應觀法

界乃至意觸爲緣所生諸受名,若生

若滅.所以者何?善現,是菩薩摩訶薩,

修行般若波羅蜜多時,若菩薩摩訶

薩,若菩薩摩訶薩名,若般若波羅蜜

多,若般若波羅蜜多名,皆不見在有

爲界中,亦不見在無爲界中.何以故?

善現,是菩薩摩訶薩,修行般若波羅

蜜多時,於一切法,不作分別,無異分

別.善現,是菩薩摩訶薩,修行般若波

羅蜜多時,住一切法,無分別中,不見

菩薩摩訶薩,不見菩薩摩訶薩名,不

見般若波羅蜜多,不見般若波羅蜜

多名.善現,是菩薩摩訶薩,修行般若

波羅蜜多時,能修布施波羅蜜多,亦

能修淨戒、安忍、精進、靜慮、般若波羅

蜜多,能住內空,亦能住外空、內外空、

空空、大空、勝義空、有爲空、無爲空、畢

竟空、無際空、散空、無變異空、本性空、

自相空、共相空、一切法空、不可得空、

無性空、自性空、無性自性空,能住眞

如,亦能住法界、法性、不虛妄性、不變

異性、平等性、離生性、法定、法住實際、

虛空界、不思議界,能修四念住,亦能

修四正斷、四神足、五根、五力、七等覺

支、八聖道支,能住苦聖諦,亦能住集、

滅、道聖諦,能修四靜慮,亦能修四無

量、四無色定,能修八解脫,亦能修八

勝處、九次第定、十遍處,能修空解脫

門,亦能修無相、無願解脫門,能修一

切陁羅尼門,亦能修一切三摩地門,

能修五眼,亦能修六神通,能修佛十

力,亦能修四無所畏、四無㝵解、大慈、

大悲、大喜、大捨、十八佛不共法.是菩

薩摩訶薩,於如是時,不見菩薩摩訶

薩,不見菩薩摩訶薩名,不見般若波

羅蜜多,不見般若波羅蜜多名.何以

故?善現,是菩薩摩訶薩,修行般若波

羅蜜多,於一切法,善達實相,善達其

中,無雜染法、淸淨法故.如是.善現,諸

菩薩摩訶薩,修行般若波羅蜜多,覺

一切法名假施設、法假施設.

善現,是菩薩摩訶薩,於名法假,如實

覺已,不執著色、不執著受、想行、識;不

執著眼處,不執著耳、鼻、舌、身、意處;不執

著色處,不執著聲、香、味、觸、法處;不執

著眼界、色界、眼識界及眼觸、眼觸爲

緣所生諸受,乃至不執著意界、法界、

意識界及意觸、意觸爲緣所生諸受;

不執著、有爲界,不執著無爲界;不執

著布施波羅蜜多,不執著淨戒、安忍、

精進、靜慮、般若波羅蜜多;不執著諸

相好,不執著菩薩身;不執著肉眼乃

至佛眼,不執著智波羅蜜多及神通

波羅蜜多;不執著內空乃至無性自

性空,不執著成熟有情;不執著嚴淨

佛土,不執著方便善巧.何以故?善現,

以一切法,皆無所有,能著,所著,著處,著

時,不可得故.如是.善現,諸菩薩摩訶

薩,於一切法,無所執著,修行般若波

羅蜜多時,增益布施波羅蜜多,增益

淨戒、安忍、精進、靜慮、般若波羅蜜多,

趣入菩薩正性離生,趣入菩薩不退

轉地,圓滿菩薩殊勝神通.如是菩薩

殊勝神通,得圓滿已,從一佛土,趣一

佛土,爲欲成熟諸有情故,爲欲嚴淨

自佛土故,爲見如來應正等覺及爲

見已供養恭敬,尊重讚歎,令諸善根,

皆得生長.如是善根,得生長已,隨所

樂聞諸佛正法,皆得聽受,旣聽受已,

乃至無上正等菩提,能不忘失,普於

一切陁羅尼門、三摩地門,皆得自在.

如是.善現,諸菩薩摩訶薩,修行般若

波羅蜜多,如實覺知名假、法假,無所

執著.

復次,善現,所言菩薩摩訶薩者,於意

云何?卽色,是菩薩摩訶薩不?不也,世

尊.卽受、想、行、識,是菩薩摩訶薩不?不

也,世尊.離色,有菩薩摩訶薩不?不也,

世尊.離受、想、行、識、有菩薩摩訶薩不?

不也,世尊.卽眼處,是菩薩摩訶薩不?

不也,世尊.卽耳、鼻、舌、身、意處,是菩薩

摩訶薩不?不也,世尊.離眼處,有菩薩

摩訶薩不?不也,世尊.離耳、鼻、舌、身、意

處,有菩薩摩訶薩不?不也,世尊.卽色

處,是菩薩摩訶薩不?不也,世尊.卽聲、

香、味、觸、法處,是菩薩摩訶薩不?不也,

世尊.離色處,有菩薩摩訶薩不?不也,

世尊.離聲、香、味、觸、法處,有菩薩摩訶

薩不?不也,世尊.卽眼界,是菩薩摩訶

薩不?不也,世尊.卽色界、眼識界及眼

觸、眼觸爲緣所生諸受,是菩薩摩訶

薩不?不也,世尊.離眼界,有菩薩摩訶

薩不?不也,世尊.離色界、眼識界及眼

觸、眼觸爲緣所生諸受,有菩薩摩訶

薩不?不也,世尊.卽耳界,是菩薩摩訶

薩不?不也,世尊.卽聲界、耳識界及耳

觸、耳觸爲緣所生諸受,是菩薩摩訶

薩不?不也,世尊.離耳界,有菩薩摩訶

薩不?不也,世尊.離聲界、耳識界及耳

觸、耳觸爲緣所生諸受,有菩薩摩訶

薩不?不也,世尊.卽鼻界,是菩薩摩訶

薩不?不也,世尊.卽香界、鼻識界及鼻

觸、鼻觸爲緣所生諸受,是菩薩摩訶

薩不?不也,世尊.離鼻界,有菩薩摩訶

薩不?不也,世尊.離香界、鼻識界及鼻

觸、鼻觸爲緣所生諸受,有菩薩摩訶

薩不?不也,世尊.卽舌界,是菩薩摩訶

薩不?不也,世尊.卽味界、舌識界及舌

觸、舌觸爲緣所生諸受,是菩薩摩訶

薩不?不也,世尊.離舌界,有菩薩摩訶

薩不?不也,世尊.離味界、舌識界及舌

觸、舌觸爲緣所生諸受,有菩薩摩訶

薩不?不也,世尊.卽身界,是菩薩摩訶

薩不?不也,世尊.卽觸界、身識界及身

觸、身觸爲緣所生諸受,是菩薩摩訶

薩不?不也,世尊.離身界,有菩薩摩訶

薩不?不也,世尊.離觸界、身識界及身

觸、身觸爲緣所生諸受,有菩薩摩訶

薩不?不也,世尊.卽意界,是菩薩摩訶

薩不?不也,世尊.卽法界、意識界及意

觸、意觸爲緣所生諸受,是菩薩摩訶

薩不?不也,世尊.離意界,有菩薩摩訶

薩不?不也,世尊.離法界、意識界及意

觸、意觸爲緣所生諸受,有菩薩摩訶

薩不?不也,世尊.卽地界,是菩薩摩訶

薩不?不也,世尊.卽水、火、風、空、識界,是

菩薩摩訶薩不?不也,世尊.離地界,有

菩薩摩訶薩不?不也,世尊.離水、火、風、

空、識界,有菩薩摩訶薩不?不也,世尊.

卽無明,是菩薩摩訶薩不?不也,世尊.

卽行、識、名色、六處、觸、受、愛、取、有、生、老

死,是菩薩摩訶薩不?不也,世尊.離無

明,有菩薩摩訶薩不?不也,世尊.離行

乃至老死,有菩薩摩訶薩不?不也,世尊.

爾時,佛告尊者善現:汝觀何義,作如

是言:卽色等法,非菩薩摩訶薩,離色

等法,無菩薩摩訶薩耶?時,尊者善現

白佛言:世尊,若菩提,若薩埵,若色等

法,尚畢竟不可得性,非有故,況有菩

薩摩訶薩,此旣非有,如何可言,卽色

等法,是菩薩摩訶薩,離色等法,有菩

薩摩訶薩?佛告善現:善哉,善哉!如是

如是.如汝所說.善現,若菩提,若薩埵,

若色等法,不可得故,諸菩薩摩訶薩,

亦不可得.諸菩薩摩訶薩,不可得故.

所行般若波羅蜜多,亦不可得.善現,

諸菩薩摩訶薩,修行般若波羅蜜多

時,應如是學.復次,善現,所言菩薩摩

訶薩者,於意云何?卽色眞如,是菩薩

摩訶薩不?不也,世尊.卽受、想、行、識眞

如,是菩薩摩訶薩不?不也,世尊.離色

眞如,有菩薩摩訶薩不?不也,世尊.離

受、想、行、識眞如,有菩薩摩訶薩不?不

也,世尊.卽眼處眞如,是菩薩摩訶薩

不?不也,世尊.卽耳、鼻、舌、身、意處眞如,

是菩薩摩訶薩不?不也,世尊.離眼處

眞如,有菩薩摩訶薩不?不也,世尊.離

耳、鼻、舌、身、意處眞如,有菩薩摩訶薩

不?不也,世尊.卽色處眞如,是菩薩摩

訶薩不?不也,世尊.卽聲、香、味、觸、法處

眞如,是菩薩摩訶薩不?不也,世尊.離

色處眞如,有菩薩摩訶薩不?不也,世

尊.離聲、香、味、觸、法處眞如,有菩薩摩

訶薩不?不也,世尊.卽眼界眞如,是菩

薩摩訶薩不?不也,世尊.卽色界、眼識

界及眼觸、眼觸爲緣所生諸受眞如,

是菩薩摩訶薩不?不也,世尊.離眼界

眞如,有菩薩摩訶薩不?不也,世尊.離

色界、眼識界及眼觸、眼觸爲緣所生

諸受眞如,有菩薩摩訶薩不?不也,世

尊.卽耳界、眞如,是菩薩摩訶薩不?不

也,世尊.卽聲界、耳識界及耳觸、耳觸

爲緣所生諸受眞如,是菩薩摩訶薩

不?不也,世尊.離耳界眞如,有菩薩摩

訶薩不?不也,世尊.離聲界、耳識界及

耳觸、耳觸爲緣所生諸受眞如,有菩

薩摩訶薩不?不也,世尊.卽鼻界眞如,

是菩薩摩訶薩不?不也,世尊.卽香界、

鼻識界及鼻觸、鼻觸爲緣所生諸受

眞如,是菩薩摩訶薩不?不也,世尊.離

鼻界眞如,有菩薩摩訶薩不?不也,世

尊.離香界、鼻識界及鼻觸、鼻觸爲緣

所生諸受眞如,有菩薩摩訶薩不?不

也,世尊.卽舌界眞如,是菩薩摩訶薩

不?不也,世尊.卽味界、舌識界及舌觸、

舌觸爲緣所生諸受眞如,是菩薩摩

訶薩不?不也,世尊.離舌界眞如,有菩

薩摩訶薩不?不也,世尊.離味界、舌識

界及舌觸、舌觸爲緣所生諸受眞如,

有菩薩摩訶薩不?不也,世尊.卽身界

眞如,是菩薩摩訶薩不?不也,世尊.卽

觸界、身識界及身觸、身觸爲緣所生

諸受眞如,是菩薩摩訶薩不?不也,世

尊.離身界眞如,有菩薩摩訶薩不?不

也,世尊.離觸界、身識界及身觸、身觸

爲緣所生諸受眞如,有菩薩摩訶薩

不?不也,世尊.卽意界眞如,是菩薩摩

訶薩不?不也,世尊.卽法界、意識界及

意觸、意觸爲緣所生諸受眞如,是菩

薩摩訶薩不?不也,世尊.離意界眞如,

有菩薩摩訶薩不?不也,世尊.離法界、

意識界及意觸、意觸爲緣所生諸受

眞如,有菩薩摩訶薩不?不也,世尊.卽

地界眞如,是菩薩摩訶薩不?不也,世

尊.卽水、火、風、空、識界眞如,是菩薩摩

訶薩不?不也,世尊.離地界眞如,有菩

薩摩訶薩不?不也,世尊.離水、火、風、空、

識界眞如,有菩薩摩訶薩不?不也,世

尊.卽無明眞如,是菩薩摩訶薩不?不

也世尊卽行識名色六處觸受愛取

有、生、老死眞如,是菩薩摩訶薩不?不

也,世尊.離無明眞如,有菩薩摩訶薩

不?不也,世尊.離行乃至老死眞如,有

菩薩摩訶薩不?不也,世尊.

爾時,佛告尊者善現:汝觀何義,作如

是言:卽色等法眞如,非菩薩摩訶薩,

離色等法眞如,無菩薩摩訶薩耶?時,

尊者善現白佛言:世尊,色等法,尚畢

竟不可得性,非有故,況有色等法眞

如,此眞如,旣非有,如何可言,卽色等

法眞如,是菩薩摩訶薩,離色等法眞

如,有菩薩摩訶薩?佛告善現:善哉,善

哉!如是如是.如汝所說.善現,色等法,

不可得故,色等法眞如,亦不可得.色

等法及眞如,不可得故,諸菩薩摩訶

薩,亦不可得.諸菩薩摩訶薩不可得

故,所行般若波羅蜜多,亦不可得.善

現,諸菩薩摩訶薩,修行般若波羅蜜

多時,應如是學.

大般若波羅蜜多經卷第四百六

戊戌歲高麗國大藏都監奉

勅雕造

大般若波羅蜜多經卷第四百七 金

三藏法師玄奘奉 詔譯

第二分善現品第六之二

復次,善現,所言菩薩摩訶薩者,於意

云何?色增語,是菩薩摩訶薩不?不也,

世尊.受、想、行、識增語,是菩薩摩訶薩

不?不也,世尊.色常增語,是菩薩摩訶

薩不?不也,世尊.受、想、行、識常增語,是

菩薩摩訶薩不?不也,世尊.色無常增

語,是菩薩摩訶薩不?不也,世尊.受、想、

行、識無常增語,是菩薩摩訶薩不?不

也,世尊.色樂增語,是菩薩摩訶薩不?

不也,世尊.受、想、行、識樂增語,是菩薩

摩訶薩不?不也,世尊.色苦增語,是菩

薩摩訶薩不?不也,世尊.受、想、行、識苦

增語,是菩薩摩訶薩不?不也,世尊.色

我增語,是菩薩摩訶薩不?不也,世尊.

受、想、行、識我增語,是菩薩摩訶薩不?

不也,世尊.色無我增語,是菩薩摩訶

薩不?不也,世尊.受、想、行、識無我增語,

是菩薩摩訶薩不?不也,世尊.色淨增

語,是菩薩摩訶薩不?不也,世尊.受、想、

行、識淨增語,是菩薩摩訶薩不?不也,

世尊.色不淨增語,是菩薩摩訶薩不?

不也,世尊.受、想、行、識不淨增語,是菩

薩摩訶薩不?不也,世尊.色空增語,是

菩薩摩訶薩不?不也,世尊.受、想、行、識

空增語,是菩薩摩訶薩不?不也,世尊.

色不空增語,是菩薩摩訶薩不?不也,

世尊.受、想、行、識不空增語,是菩薩摩

訶薩不?不也,世尊.色有相增語,是菩

薩摩訶薩不?不也,世尊.受、想、行、識有

相增語,是菩薩摩訶薩不?不也,世尊.

色無相增語,是菩薩摩訶薩不?不也,

世尊.受、想、行、識無相增語,是菩薩摩

訶薩不?不也,世尊.色有願增語,是菩

薩摩訶薩不?不也,世尊.受、想、行、識有

願增語,是菩薩摩訶薩不?不也,世尊.

色無願增語,是菩薩摩訶薩不?不也,

世尊.受、想、行、識無願增語,是菩薩摩

訶薩不?不也,世尊.色寂靜增語,是菩

薩摩訶薩不?不也,世尊.受、想、行、識寂

靜增語,是菩薩摩訶薩不?不也,世尊.

色不寂靜增語,是菩薩摩訶薩不?不

也,世尊.受、想、行、識不寂靜增語,是菩

薩摩訶薩不?不也,世尊.色遠離增語,

是菩薩摩訶薩不?不也,世尊.受、想、行、

識遠離增語,是菩薩摩訶薩不?不也,

世尊.色不遠離增語,是菩薩摩訶薩

不?不也,世尊.受、想、行、識不遠離增語,

是菩薩摩訶薩不?不也,世尊.色雜染

增語,是菩薩摩訶薩不?不也,世尊.受、

想、行、識雜染增語,是菩薩摩訶薩不?

不也,世尊.色淸淨增語,是菩薩摩訶

薩不?不也,世尊.受、想、行、識淸淨增語,

是菩薩摩訶薩不?不也,世尊.色生增

語,是菩薩摩訶薩不?不也,世尊.受、想、

行、識生增語,是菩薩摩訶薩不?不也,

世尊.色滅增語,是菩薩摩訶薩不?不

也,世尊.受、想、行、識滅增語,是菩薩摩

訶薩不?不也,世尊.

復次,善現,所言菩薩摩訶薩者,於意

云何?眼處增語,是菩薩摩訶薩不?不

也,世尊.耳、鼻、舌、身、意處增語,是菩薩

摩訶薩不?不也,世尊.眼處常增語,是

菩薩摩訶薩不?不也,世尊.耳、鼻、舌、身、

意處常增語,是菩薩摩訶薩不?不也,

世尊.眼處無常增語,是菩薩摩訶薩

不?不也,世尊.耳、鼻、舌、身、意處無常增

語,是菩薩摩訶薩不?不也,世尊.眼處

樂增語,是菩薩摩訶薩不?不也,世尊.

耳、鼻、舌、身、意處樂增語,是菩薩摩訶

薩不?不也,世尊.眼處苦增語,是菩薩

摩訶薩不?不也,世尊.耳、鼻、舌、身、意處

苦增語,是菩薩摩訶薩不?不也,世尊.

眼處我增語,是菩薩摩訶薩不?不也,

世尊.耳、鼻、舌、身、意處我增語,是菩薩

摩訶薩不?不也,世尊.眼處無我增語,

是菩薩摩訶薩不?不也,世尊.耳、鼻、舌、

身、意處無我增語,是菩薩摩訶薩不?

不也,世尊.眼處淨增語,是菩薩摩訶

薩不?不也,世尊.耳、鼻、舌、身、意處淨增

語,是菩薩摩訶薩不?不也,世尊.眼處

不淨增語,是菩薩摩訶薩不?不也,世

尊.耳、鼻、舌、身、意處不淨增語,是菩薩

摩訶薩不?不也,世尊.眼處空增語,是

菩薩摩訶薩不?不也,世尊.耳、鼻、舌、身、

意處空增語,是菩薩摩訶薩不?不也,

世尊.眼處不空增語,是菩薩摩訶薩

不?不也,世尊.耳、鼻、舌、身、意處不空增

語,是菩薩摩訶薩不?不也,世尊.眼處

有相增語,是菩薩摩訶薩不?不也,世

尊.耳、鼻、舌、身、意處有相增語,是菩薩

摩訶薩不?不也,世尊.眼處無相增語,

是菩薩摩訶薩不?不也,世尊.耳、鼻、舌、

身、意處無相增語,是菩薩摩訶薩不?

不也,世尊.眼處有願增語,是菩薩摩

訶薩不?不也,世尊.耳、鼻、舌、身、意處有

願增語,是菩薩摩訶薩不?不也,世尊.

眼處無願增語,是菩薩摩訶薩不?不

也,世尊.耳、鼻、舌、身、意處無願增語,是

菩薩摩訶薩不?不也,世尊.眼處寂靜

增語,是菩薩摩訶薩不?不也,世尊.耳、

鼻、舌、身、意處寂靜增語,是菩薩摩訶

薩不?不也,世尊.眼處不寂靜增語,是

菩薩摩訶薩不?不也,世尊.耳、鼻、舌、身、

意處不寂靜增語,是菩薩摩訶薩不?

不也,世尊.眼處遠離增語,是菩薩摩

訶薩不?不也,世尊.耳、鼻、舌、身、意處遠

離增語,是菩薩摩訶薩不?不也,世尊.

眼處不遠離增語,是菩薩摩訶薩不?

不也,世尊.耳、鼻、舌、身、意處不遠離增

語,是菩薩摩訶薩不?不也,世尊.眼處

雜染增語,是菩薩摩訶薩不?不也,世

尊.耳、鼻、舌、身、意處雜染增語,是菩

薩摩訶薩不?不也,世尊.眼處淸淨增

語,是菩薩摩訶薩不?不也,世尊.耳、鼻、

舌、身、意處淸淨增語,是菩薩摩訶薩

不?不也,世尊.眼處生增語,是菩薩摩

訶薩不?不也,世尊.耳、鼻、舌、身、意處生

增語,是菩薩摩訶薩不?不也,世尊.眼

處滅增語,是菩薩摩訶薩不?不也,世

尊.耳、鼻、舌、身、意處滅增語,是菩薩摩

訶薩不?不也,世尊.

復次,善現,所言菩薩摩訶薩者,於意

云何?色處增語,是菩薩摩訶薩不?不

也,世尊.聲、香、味、觸、法處增語,是菩薩

摩訶薩不?不也,世尊.色處常增語,是

菩薩摩訶薩不?不也,世尊.聲、香、味、觸、

法處常增語,是菩薩摩訶薩不?不也,

世尊.色處無常增語,是菩薩摩訶薩

不?不也,世尊.聲、香、味、觸、法處無常增

語,是菩薩摩訶薩不?不也,世尊.色處

樂增語,是菩薩摩訶薩不?不也,世尊.

聲、香、味、觸、法處樂增語,是菩薩摩訶

薩不?不也,世尊.色處苦增語,是菩薩

摩訶薩不?不也,世尊.聲、香、味、觸、法處

苦增語,是菩薩摩訶薩不?不也,世尊.

色處我增語,是菩薩摩訶薩不?不也,

世尊.聲、香、味、觸、法處我增語,是菩薩

摩訶薩不?不也,世尊.色處無我增語,

是菩薩摩訶薩不?不也,世尊.聲、香、味、

觸、法處無我增語,是菩薩摩訶薩不?

不也,世尊.色處淨增語,是菩薩摩訶

薩不?不也,世尊.聲、香、味、觸、法處淨增

語,是菩薩摩訶薩不?不也,世尊.色處

不淨增語,是菩薩摩訶薩不?不也,世

尊.聲、香、味、觸、法處不淨增語,是菩薩

摩訶薩不?不也,世尊.色處空增語,是

菩薩摩訶薩不?不也,世尊.聲、香、味、觸、

法處空增語,是菩薩摩訶薩不?不也,

世尊.色處不空增語,是菩薩摩訶薩

不?不也,世尊.聲、香、味、觸、法處不空增

語,是菩薩摩訶薩不?不也,世尊.色處

有相增語是菩薩摩訶薩不不也世

尊.聲、香、味、觸、法處有相增語,是菩薩

摩訶薩不?不也,世尊.色處無相增語,

是菩薩摩訶薩不?不也,世尊.聲、香、味、

觸、法處無相增語,是菩薩摩訶薩不?

不也,世尊.色處有願增語,是菩薩摩

訶薩不?不也,世尊.聲、香、味、觸、法處有

願增語,是菩薩摩訶薩不?不也,世尊.

色處無願增語,是菩薩摩訶薩不?不

也,世尊.聲、香、味、觸、法處無願增語,是

菩薩摩訶薩不?不也,世尊.色處寂靜

增語,是菩薩摩訶薩不?不也,世尊.聲、

香、味、觸、法處寂靜增語,是菩薩摩訶

薩不?不也,世尊.色處不寂靜增語,是

菩薩摩訶薩不?不也,世尊.聲、香、味、觸、

法處不寂靜增語,是菩薩摩訶薩不?

不也,世尊.色處遠離增語,是菩薩摩

訶薩不?不也,世尊.聲、香、味、觸、法處遠

離增語,是菩薩摩訶薩不?不也,世尊.

色處不遠離增語,是菩薩摩訶薩不?

不也,世尊.聲、香、味、觸、法處不遠離增

語,是菩薩摩訶薩不?不也,世尊.色處

雜染增語,是菩薩摩訶薩不?不也,世

尊.聲、香、味、觸、法處雜染增語,是菩薩

摩訶薩不?不也,世尊.色處淸淨增語,

是菩薩摩訶薩不?不也,世尊.聲、香、味、

觸、法處淸淨增語,是菩薩摩訶薩不?

不也,世尊.色處生增語,是菩薩摩訶

薩不?不也,世尊.聲、香、味、觸、法處生增

語是?菩薩,摩訶.薩不不也世尊,色處

滅增語是菩?薩摩,訶薩.不不也世尊

聲香味觸法處滅增語是菩,薩摩訶

薩不不也世尊

復次善現所言?菩薩,摩訶.薩者於意

云何眼界增語是菩薩摩訶,薩不不

也世尊色?界眼,識界.及眼觸眼觸爲,

緣所生諸受增語?是菩,薩摩.訶薩不

不也世尊眼界常增語是菩薩摩,訶

薩不不也世尊?色界,乃至.眼觸爲緣

所,生諸受常增語是?菩薩,摩訶.薩不

不也世尊眼界無常增語是菩薩,摩

訶薩不不也世?尊色,界乃.至眼觸爲

緣所,生諸受無常增語?是菩,薩摩.訶

薩不不也世尊眼界樂增語是菩薩

摩,訶薩不不也世尊?色界,乃至.眼觸

爲緣所生,諸受樂增語是菩?薩摩,訶

薩.不不也世尊眼界苦增語是菩薩

摩訶薩,不不也世尊色界?乃至,眼觸.

爲緣所生諸受,苦增語是菩薩摩?訶

薩,不不.也世尊眼界我增語是菩薩

摩訶薩不不,也世尊色界乃至?眼觸,

爲緣.所生諸受我增,語是菩薩摩訶

薩不不也世尊眼界無我增語是菩

薩摩訶薩不不也世尊色界乃至眼

觸爲緣所生諸受無我增語是菩薩

摩訶薩不不也世尊眼界淨增語是

菩薩摩訶薩不不也世尊色界乃至

眼觸爲緣所生諸受淨增語是菩薩

摩訶薩不不也世尊眼界不淨增語

是菩薩摩訶薩不不也世尊色界乃

至眼觸爲緣所生諸受不淨增語是

菩薩摩訶薩不不也世尊眼界空增

語是菩薩摩訶薩不不也世尊色界

乃至眼觸爲緣所生諸受空增語是

菩薩摩訶薩不不也世尊眼界不空

增語是菩薩摩訶薩不不也世尊色

界乃至眼觸爲緣所生諸受不空增

語是菩薩摩訶薩不不也世尊眼界

有相增語是菩薩摩訶薩不不也世

尊色界乃至眼觸爲緣所生諸受有

相增語是菩薩摩訶薩不不也世尊

眼界無相增語是菩薩摩訶薩不不

也世尊色界乃至眼觸爲緣所生諸

受無相增語是菩薩摩訶薩不不也

世尊眼界有願增語是菩薩摩訶薩

不?不也,世尊.色界乃至眼觸爲緣所

生諸受有願增語,是菩薩摩訶薩不?

不也,世尊.眼界無願增語,是菩薩摩

訶薩不?不也,世尊.色界乃至眼觸爲

緣所生諸受無願增語,是菩薩摩訶

薩不?不也,世尊.眼界寂靜增語,是菩

薩摩訶薩不?不也,世尊.色界乃至眼

觸爲緣所生諸受寂靜增語,是菩薩

摩訶薩不?不也,世尊.眼界不寂靜增

語,是菩薩摩訶薩不?不也,世尊.色界

乃至眼觸爲緣所生諸受不寂靜增

語,是菩薩摩訶薩不?不也,世尊.眼界

遠離增語是菩薩摩訶薩不?不也,世

尊.色界乃至眼觸爲緣所生諸受遠

離增語,是菩薩摩訶薩不?不也,世尊.

眼界不遠離增語,是菩薩摩訶薩不?

不也,世尊.色界乃至眼觸爲緣所生

諸受不遠離增語,是菩薩摩訶薩不?

不也,世尊.眼界雜染增語,是菩薩摩

訶薩不?不也,世尊.色界乃至眼觸爲

緣所生諸受雜染增語是菩薩摩訶

薩不?不也,世尊.眼界淸淨增語,是菩

薩摩訶薩不?不也,世尊.色界乃至眼

觸爲緣所生諸受淸淨增語,是菩薩

摩訶薩不?不也,世尊.眼界生增語,是

菩薩摩訶薩不?不也,世尊.色界乃至

眼觸爲緣所生諸受生增語,是菩薩

摩訶薩不?不也,世尊.眼界滅增語,是

菩薩摩訶薩不?不也,世尊.色界乃至

眼觸爲緣所生諸受滅增語,是菩薩

摩訶薩不?不也,世尊.

復次,善現,所言菩薩摩訶薩者,於意

云何?耳界增語,是菩薩摩訶薩不?不

也,世尊.聲界、耳識界及耳觸、耳觸爲

緣所生諸受增語,是菩薩摩訶薩不?

不也,世尊.耳界常增語,是菩薩摩訶

薩不?不也,世尊.聲界乃至耳觸爲緣

所生諸受常增語,是菩薩摩訶薩不?

不也,世尊.耳界無常增語,是菩薩摩

訶薩不?不也,世尊.聲界乃至耳觸爲

緣所生諸受無常增語,是菩薩摩訶

薩不?不也,世尊.耳界樂增語,是菩薩

摩訶薩不?不也,世尊.聲界乃至耳觸

爲緣所生諸受樂增語,是菩薩摩訶

薩不?不也,世尊.耳界苦增語,是菩薩

摩訶薩不?不也,世尊.聲界乃至耳觸

爲緣所生諸受苦增語,是菩薩摩訶

薩不?不也,世尊.耳界我增語,是菩薩

摩訶薩不?不也,世尊.聲界乃至耳觸

爲緣所生諸受我增語,是菩薩摩訶

薩不?不也,世尊.耳界無我增語,是菩

薩摩訶薩不?不也,世尊.聲界乃至耳

觸爲緣所生諸受無我增語,是菩薩

摩訶薩不?不也,世尊.耳界淨增語,是

菩薩摩訶薩不?不也,世尊.聲界乃至

耳觸爲緣所生諸受淨增語,是菩薩

摩訶薩不?不也,世尊.耳界不淨增語,

是菩薩摩訶薩不?不也,世尊.聲界乃

至耳觸爲緣所生諸受不淨增語,是

菩薩摩訶薩不?不也,世尊.耳界空增

語,是菩薩摩訶薩不?不也,世尊.聲界

乃至耳觸爲緣所生諸受空增語,是

菩薩摩訶薩不?不也,世尊.耳界不空

增語,是菩薩摩訶薩不?不也,世尊.聲

界乃至耳觸爲緣所生諸受不空增

語,是菩薩摩訶薩不?不也,世尊.耳界

有相增語,是菩薩摩訶薩不?不也,世

尊.聲界乃至耳觸爲緣所生諸受有

相增語,是菩薩摩訶薩不?不也,世尊.

耳界無相增語,是菩薩摩訶薩不?不

也,世尊.聲界乃至耳觸爲緣所生諸

受無相增語,是菩薩摩訶薩不?不也,

世尊.耳界有願增語,是菩薩摩訶薩

不?不也,世尊.聲界乃至耳觸爲緣所

生諸受有願增語,是菩薩摩訶薩不?

不也,世尊.耳界無願增語,是菩薩摩

訶薩不?不也,世尊.聲界乃至耳觸爲

緣所生諸受無願增語,是菩薩摩訶

薩不?不也,世尊.耳界寂靜增語,是菩

薩摩訶薩不?不也,世尊.聲界乃至耳

觸爲緣所生諸受寂靜增語,是菩薩

摩訶薩不?不也,世尊.耳界不寂靜增

語,是菩薩摩訶薩不?不也,世尊.聲界

乃至耳觸爲緣所生諸受不寂靜增

語,是菩薩摩訶薩不?不也,世尊.耳界

遠離增語,是菩薩摩訶薩不?不也,世

尊.聲界乃至耳觸爲緣所生諸受遠

離增語,是菩薩摩訶薩不?不也,世尊.

耳界不遠離增語,是菩薩摩訶薩不?

不也,世尊.聲界乃至耳觸爲緣所生

諸受不遠離增語,是菩薩摩訶薩不?

不也,世尊.耳界雜染增語,是菩薩摩

訶薩不?不也,世尊.聲界乃至耳觸爲

緣所生諸受雜染增語,是菩薩摩訶

薩不?不也,世尊.耳界淸淨增語,是菩

薩摩訶薩不?不也,世尊.聲界乃至耳

觸爲緣所生諸受淸淨增語,是菩薩

摩訶薩不?不也,世尊.耳界生增語,是

菩薩摩訶薩不?不也,世尊.聲界乃至

耳觸爲緣所生諸受生增語,是菩薩

摩訶薩不?不也,世尊.耳界滅增語,是

菩薩摩訶薩不?不也,世尊.聲界乃至

耳觸爲緣所生諸受滅增語,是菩薩

摩訶薩不?不也,世尊.

復次,善現,所言菩薩摩訶薩者,於意

云何?鼻界增語,是菩薩摩訶薩不?不

也,世尊.香界、鼻識界及鼻觸、鼻觸爲

緣所生諸受增語,是菩薩摩訶薩不?

不也,世尊.鼻界常增語,是菩薩摩訶

薩不?不也,世尊.香界乃至鼻觸爲緣

所生諸受常增語,是菩薩摩訶薩不?

不也,世尊.鼻界無常增語,是菩薩摩

訶薩不?不也,世尊.香界乃至鼻觸爲

緣所生諸受無常增語,是菩薩摩訶

薩不?不也,世尊.鼻界樂增語,是菩薩

摩訶薩不?不也,世尊.香界乃至鼻觸

爲緣所生諸受樂增語,是菩薩摩訶

薩不?不也,世尊.鼻界苦增語,是菩薩

摩訶薩不?不也,世尊.香界乃至鼻觸

爲緣所生諸受苦增語,是菩薩摩訶

薩不?不也,世尊.鼻界我增語,是菩薩

摩訶薩不?不也,世尊.香界乃至鼻觸

爲緣所生諸受我增語,是菩薩摩訶

薩不?不也,世尊.鼻界無我增語,是菩

薩摩訶薩不?不也,世尊.香界乃至鼻

觸爲緣所生諸受無我增語,是菩薩

摩訶薩不?不也,世尊.鼻界淨增語,是

菩薩摩訶薩不?不也,世尊.香界乃至

鼻觸爲緣所生諸受淨增語,是菩薩

摩訶薩不?不也,世尊.鼻界不淨增語,

是菩薩摩訶薩不?不也,世尊.香界乃

至鼻觸爲緣所生諸受不淨增語,是

菩薩摩訶薩不?不也,世尊.鼻界空增

語,是菩薩摩訶薩不?不也,世尊.香界

乃至鼻觸爲緣所生諸受空增語,是

菩薩摩訶薩不?不也,世尊.鼻界不空

增語,是菩薩摩訶薩不?不也,世尊.香

界乃至鼻觸爲緣所生諸受不空增

語,是菩薩摩訶薩不?不也,世尊.鼻界

有相增語,是菩薩摩訶薩不?不也,世

尊.香界乃至鼻觸爲緣所生諸受有

相增語,是菩薩摩訶薩不?不也,世尊.

鼻界無相增語,是菩薩摩訶薩不?不

也,世尊.香界乃至鼻觸爲緣所生諸

受無相增語,是菩薩摩訶薩不?不也,

世尊.鼻界有願增語,是菩薩摩訶薩

不?不也,世尊.香界乃至鼻觸爲緣所

生諸受有願增語,是菩薩摩訶薩不?

不也,世尊.鼻界無願增語,是菩薩摩

訶薩不?不也,世尊.香界乃至鼻觸爲

緣所生諸受無願增語,是菩薩摩訶

薩不?不也,世尊.鼻界寂靜增語,是菩

薩摩訶薩不?不也,世尊.香界乃至鼻

觸爲緣所生諸受寂靜增語,是菩薩

摩訶薩不?不也,世尊.鼻界不寂靜增

語,是菩薩摩訶薩不?不也,世尊.香界

乃至鼻觸爲緣所生諸受不寂靜增

語,是菩薩摩訶薩不?不也,世尊.鼻界

遠離增語,是菩薩摩訶薩不?不也,世

尊.香界乃至鼻觸爲緣所生諸受遠

離增語,是菩薩摩訶薩不?不也,世尊.

鼻界不遠離增語,是菩薩摩訶薩不?

不也,世尊.香界乃至鼻觸爲緣所生

諸受不遠離增語,是菩薩摩訶薩不?

不也,世尊.鼻界雜染增語,是菩薩摩

訶薩不?不也,世尊.香界乃至鼻觸爲

緣所生諸受雜染增語,是菩薩摩訶

薩不?不也,世尊.鼻界淸淨增語,是菩

薩摩訶薩不?不也,世尊.香界乃至鼻

觸爲緣所生諸受淸淨增語,是菩薩

摩訶薩不?不也,世尊.鼻界生增語,是

菩薩摩訶薩不?不也,世尊.香界乃至

鼻觸爲緣所生諸受生增語,是菩薩

摩訶薩不?不也,世尊.鼻界滅增語,是

菩薩摩訶薩不?不也,世尊.香界乃至

鼻觸爲緣所生諸受滅增語,是菩薩

摩訶薩不?不也,世尊.

復次,善現,所言菩薩摩訶薩者,於意

云何?舌界增語,是菩薩摩訶薩不?不

也,世尊.味界、舌識界及舌觸、舌觸爲

緣所生諸受增語,是菩薩摩訶薩不?

不也,世尊.舌界常增語,是菩薩摩訶

薩不?不也,世尊.味界乃至舌觸爲緣

所生諸受常增語,是菩薩摩訶薩不?

不也,世尊.舌界無常增語,是菩薩摩

訶薩不?不也,世尊.味界乃至舌觸爲

緣所生諸受無常增語,是菩薩摩訶

薩不?不也,世尊.舌界樂增語,是菩薩

摩訶薩不?不也,世尊.味界乃至舌觸

爲緣所生諸受樂增語,是菩薩摩訶

薩不?不也,世尊.舌界苦增語,是菩薩

摩訶薩不?不也,世尊.味界乃至舌觸

爲緣所生諸受苦增語,是菩薩摩訶

薩不?不也,世尊.舌界我增語,是菩薩

摩訶薩不?不也,世尊.味界乃至舌觸

爲緣所生諸受我增語,是菩薩摩訶

薩不?不也,世尊.舌界無我增語,是菩

薩摩訶薩不?不也,世尊.味界乃至舌

觸爲緣所生諸受無我增語,是菩薩

摩訶薩不?不也,世尊.舌界淨增語,是

菩薩摩訶薩不?不也,世尊.味界乃至

舌觸爲緣所生諸受淨增語,是菩薩

摩訶薩不?不也,世尊.舌界不淨增語,

是菩薩摩訶薩不?不也,世尊.味界乃

至舌觸爲緣所生諸受不淨增語,是

菩薩摩訶薩不?不也,世尊.舌界空增

語,是菩薩摩訶薩不?不也,世尊.味界

乃至舌觸爲緣所生諸受空增語,是

菩薩摩訶薩不?不也,世尊.舌界不空

增語,是菩薩摩訶薩不?不也,世尊.味

界乃至舌觸爲緣所生諸受不空增

語,是菩薩摩訶薩不?不也,世尊.舌界

有相增語,是菩薩摩訶薩不?不也,

世尊.味界乃至舌觸爲緣所生諸受

有相增語,是菩薩摩訶薩不?不也,世

尊.舌界無相增語,是菩薩摩訶薩不?

不也,世尊.味界乃至舌觸爲緣所生

諸受無相增語,是菩薩摩訶薩不?不

也,世尊.舌界有願增語,是菩薩摩訶

薩不?不也,世尊.味界乃至舌觸爲緣

所生諸受有願增語,是菩薩摩訶薩

不?不也,世尊.舌界無願增語,是菩薩

摩訶薩不?不也,世尊.味界乃至舌觸

爲緣所生諸受無願增語,是菩薩摩

訶薩不?不也,世尊.舌界寂靜增語,是

菩薩摩訶薩不?不也,世尊.味界乃至

舌觸爲緣所生諸受寂靜增語,是菩

薩摩訶薩不?不也,世尊.舌界不寂靜

增語,是菩薩摩訶薩不?不也,世尊.味

界乃至舌觸爲緣所生諸受不寂靜

增語,是菩薩摩訶薩不?不也,世尊.舌

界遠離增語,是菩薩摩訶薩不?不也,

世尊.味界乃至舌觸爲緣所生諸受

遠離增語,是菩薩摩訶薩不?不也,世

尊.舌界不遠離增語,是菩薩摩訶薩

不?不也,世尊.味界乃至舌觸爲緣所

生諸受不遠離增語,是菩薩摩訶薩

不?不也,世尊.舌界雜染增語,是菩薩

摩訶薩不?不也,世尊.味界乃至舌觸

爲緣所生諸受雜染增語,是菩薩摩

訶薩不?不也,世尊.舌界淸淨增語,是

菩薩摩訶薩不?不也,世尊.味界乃至

舌觸爲緣所生諸受淸淨增語,是菩

薩摩訶薩不?不也,世尊.舌界生增語,

是菩薩摩訶薩不?不也,世尊.味界乃

至舌觸爲緣所生諸受生增語,是菩

薩摩訶薩不?不也,世尊.舌界滅增語,

是菩薩摩訶薩不?不也,世尊.味界乃

至舌觸爲緣所生諸受滅增語,是菩

薩摩訶薩不?不也,世尊.

復次,善現,所言菩薩摩訶薩者,於意

云何?身界增語,是菩薩摩訶薩不?不

也,世尊.觸界、身識界及身觸、身觸爲

緣所生諸受增語,是菩薩摩訶薩不?

不也,世尊.身界常增語,是菩薩摩訶

薩不?不也,世尊.觸界乃至身觸爲緣

所生諸受常增語,是菩薩摩訶薩不?

不也,世尊.身界無常增語.是菩薩摩

訶薩不?不也,世尊.觸界乃至身觸爲

緣所生諸受無常增語,是菩薩摩訶

薩不?不也,世尊.身界樂增語,是菩薩

摩訶薩不?不也,世尊.觸界乃至身觸

爲緣所生諸受樂增語,是菩薩摩訶

薩不?不也,世尊.身界苦增語,是菩薩

摩訶薩不?不也,世尊.觸界乃至身觸

爲緣所生諸受苦增語,是菩薩摩訶

薩不?不也,世尊.身界我增語,是菩薩

摩訶薩不?不也,世尊.觸界乃至身觸

爲緣所生諸受我增語,是菩薩摩訶

薩不?不也,世尊.身界無我增語,是菩

薩摩訶薩不?不也,世尊.觸界乃至身

觸爲緣所生諸受無我增語,是菩薩

摩訶薩不?不也,世尊.身界淨增語,是

菩薩摩訶薩不?不也,世尊.觸界乃至

身觸爲緣所生諸受淨增語,是菩薩

摩訶薩不?不也,世尊.身界不淨增語,

是菩薩摩訶薩不?不也,世尊.觸界乃

至身觸爲緣所生諸受不淨增語,是

菩薩摩訶薩不?不也,世尊.身界空增

語,是菩薩摩訶薩不?不也,世尊.觸界

乃至身觸爲緣所生諸受空增語,是

菩薩摩訶薩不?不也,世尊.身界不空

增語,是菩薩摩訶薩不?不也,世尊.觸

界乃至身觸爲緣所生諸受不空增

語,是菩薩摩訶薩不?不也,世尊.身界

有相增語,是菩薩摩訶薩不?不也,世

尊.觸界乃至身觸爲緣所生諸受有

相增語,是菩薩摩訶薩不?不也,世尊.

身界無相增語,是菩薩摩訶薩不?不

也,世尊.觸界乃至身觸爲緣所生諸

受無相增語,是菩薩摩訶薩不?不也,

世尊.身界有願增語,是菩薩摩訶薩

不?不也,世尊.觸界乃至身觸爲緣所

生諸受有願增語,是菩薩摩訶薩不?

不也,世尊.身界無願增語,是菩薩摩

訶薩不?不也,世尊.觸界乃至身觸爲

緣所生諸受無願增語,是菩薩摩訶

薩不?不也,世尊.身界寂靜增語,是菩

薩摩訶薩不?不也,世尊.觸界乃至身

觸爲緣所生諸受寂靜增語,是菩薩

摩訶薩不?不也,世尊.身界不寂靜增

語,是菩薩摩訶薩不?不也,世尊.觸界

乃至身觸爲緣所生諸受不寂靜增

語,是菩薩摩訶薩不?不也,世尊.身界

遠離增語,是菩薩摩訶薩不?不也,世

尊.觸界乃至身觸爲緣所生諸受遠

離增語,是菩薩摩訶薩不?不也,世尊.

身界不遠離增語,是菩薩摩訶薩不?

不也,世尊.觸界乃至身觸爲緣所生

諸受不遠離增語,是菩薩摩訶薩不?

不也,世尊.身界雜染增語,是菩薩摩

訶薩不?不也,世尊.觸界乃至身觸爲

緣所生諸受雜染增語,是菩薩摩訶

薩不?不也,世尊.身界淸淨增語,是菩

薩摩訶薩不?不也,世尊.觸界乃至身

觸爲緣所生諸受淸淨增語,是菩薩

摩訶薩不?不也,世尊.身界生增語,是

菩薩摩訶薩不?不也,世尊.觸界乃至

身觸爲緣所生諸受生增語,是菩薩

摩訶薩不?不也,世尊.身界滅增語,是

菩薩摩訶薩不?不也,世尊.觸界乃至

身觸爲緣所生諸受滅增語,是菩薩

摩訶薩不?不也,世尊.

復次,善現,所言菩薩摩訶薩者,於意

云何?意界增語,是菩薩摩訶薩不?不

也,世尊.法界、意識界及意觸、意觸爲

緣所生諸受增語,是菩薩摩訶薩不?

不也,世尊.意界常增語,是菩薩摩訶

薩不?不也,世尊.法界乃至意觸爲緣

所生諸受常增語,是菩薩摩訶薩不?

不也,世尊.意界無常增語,是菩薩摩

訶薩不?不也,世尊.法界乃至意觸爲

緣所生諸受無常增語,是菩薩摩訶

薩不?不也,世尊.意界樂增語,是菩薩

摩訶薩不?不也,世尊.法界乃至意觸

爲緣所生諸受樂增語,是菩薩摩訶

薩不?不也,世尊.意界苦增語,是菩薩

摩訶薩不?不也,世尊.法界乃至意觸

爲緣所生諸受苦增語,是菩薩摩訶

薩不?不也,世尊.意界我增語,是菩薩

摩訶薩不?不也,世尊.法界乃至意觸

爲緣所生諸受我增語,是菩薩摩訶

薩不?不也,世尊.意界無我增語,是菩

薩摩訶薩不?不也,世尊.法界乃至意

觸爲緣所生諸受無我增語,是菩薩

摩訶薩不?不也,世尊.意界淨增語,是

菩薩摩訶薩不?不也,世尊.法界乃至

意觸爲緣所生諸受淨增語,是菩薩

摩訶薩不?不也,世尊.意界不淨增語,

是菩薩摩訶薩不?不也,世尊.法界乃

至意觸爲緣所生諸受不淨增語,是

菩薩摩訶薩不?不也,世尊.意界空增

語,是菩薩摩訶薩不?不也,世尊.法界

乃至意觸爲緣所生諸受空增語,是

菩薩摩訶薩不?不也,世尊.意界不空

增語,是菩薩摩訶薩不?不也,世尊.法

界乃至意觸爲緣所生諸受不空增

語,是菩薩摩訶薩不?不也,世尊.意界

有相增語,是菩薩摩訶薩不?不也,世

尊.法界乃至意觸爲緣所生諸受有

相增語,是菩薩摩訶薩不?不也,世尊.

意界無相增語,是菩薩摩訶薩不?不

也,世尊.法界乃至意觸爲緣所生諸

受無相增語,是菩薩摩訶薩不?不也,

世尊.意界有願增語,是菩薩摩訶薩

不?不也,世尊.法界乃至意觸爲緣所

生諸受有願增語,是菩薩摩訶薩不?

不也,世尊.意界無願增語,是菩薩摩

訶薩不?不也,世尊.法界乃至意觸爲

緣所生諸受無願增語,是菩薩摩訶

薩不?不也,世尊.意界寂靜增語,是菩

薩摩訶薩不?不也,世尊.法界乃至意

觸爲緣所生諸受寂靜增語,是菩薩

摩訶薩不?不也,世尊.意界不寂靜增

語,是菩薩摩訶薩不?不也,世尊.法界

乃至意觸爲緣所生諸受不寂靜增

語,是菩薩摩訶薩不?不也,世尊.意界

遠離增語,是菩薩摩訶薩不?不也,世

尊.法界乃至意觸爲緣所生諸受遠

離增語,是菩薩摩訶薩不?不也,世尊.

意界不遠離增語,是菩薩摩訶薩不?

不也,世尊.法界乃至意觸爲緣所生

諸受不遠離增語,是菩薩摩訶薩不?

不也,世尊.意界雜染增語,是菩薩摩

訶薩不?不也,世尊.法界乃至意觸爲

緣所生諸受雜染增語,是菩薩摩訶

薩不?不也,世尊.意界淸淨增語,是菩

薩摩訶薩不?不也,世尊.法界乃至意

觸爲緣所生諸受淸淨增語,是菩薩

摩訶薩不?不也,世尊.意界生增語,是

菩薩摩訶薩不?不也,世尊.法界乃至

意觸爲緣所生諸受生增語,是菩薩

摩訶薩不?不也,世尊.意界滅增語,是

菩薩摩訶薩不?不也,世尊.法界乃至

意觸爲緣所生諸受滅增語,是菩薩

摩訶薩不?不也,世尊.

大般若波羅蜜多經卷第四百七

戊戌歲高麗國大藏都監奉

勅雕造

大般若波羅蜜多經卷第四百八 金

三藏法師玄奘奉 詔譯

第二分善現品第六之三

復次,善現,所言菩薩摩訶薩者,於意

云何?地界增語,是菩薩摩訶薩不?不

也,世尊.水、火、風、空、識界增語,是菩薩

摩訶薩不?不也,世尊.地界常增語,是

菩薩摩訶薩不?不也,世尊.水、火、風、空、

識界常增語,是菩薩摩訶薩不?不也,

世尊.地界無常增語,是菩薩摩訶薩

不?不也,世尊.水、火、風、空、識界無常增

語,是菩薩摩訶薩不?不也,世尊.地界

樂增語,是菩薩摩訶薩不?不也,世尊.

水、火、風、空、識界樂增語,是菩薩摩訶

薩不?不也,世尊.地界苦增語,是菩薩

摩訶薩不?不也,世尊.水、火、風、空、識界

苦增語,是菩薩摩訶薩不?不也,世尊.

地界我增語,是菩薩摩訶薩不?不也,

世尊.水、火、風、空、識界我增語,是菩薩

摩訶薩不不也世尊地界無我增語

是菩薩摩訶薩不?不也,世尊.水、火、風、

空、識界無我增語,是菩薩摩訶薩不?

不也,世尊.地界淨增語,是菩薩摩訶

薩不?不也,世尊.水、火、風、空、識界淨增

語,是菩薩摩訶薩不?不也,世尊.地界

不淨增語,是菩薩摩訶薩不?不也,世

尊.水、火、風、空、識界不淨增語,是菩薩

摩訶薩不?不也,世尊.地界空增語,是

菩薩摩訶薩不?不也,世尊.水、火、風、空、

識界空增語,是菩薩摩訶薩不?不也,

世尊.地界不空增語,是菩薩摩訶薩

不?不也,世尊.水、火、風、空、識界不空增

語,是菩薩摩訶薩不?不也,世尊.地界

有相增語,是菩薩摩訶薩不?不也,世

尊.水、火、風、空、識界有相增語,是菩薩

摩訶薩不?不也,世尊.地界無相增語,

是菩薩摩訶薩不?不也,世尊.水、火、風、

空、識界無相增語,是菩薩摩訶薩不?

不也,世尊.地界有願增語,是菩薩摩

訶薩不?不也,世尊.水、火、風、空、識界有

願增語,是菩薩摩訶薩不?不也,世尊.

地界無願增語,是菩薩摩訶薩不?不

也,世尊.水、火、風、空、識界無願增語,是

菩薩摩訶薩不?不也,世尊.地界寂靜

增語,是菩薩摩訶薩不?不也,世尊.水、

火、風、空、識界寂靜增語,是菩薩摩訶

薩不?不也,世尊.地界不寂靜增語,是

菩薩摩訶薩不?不也,世尊.水、火、風、空、

識界不寂靜增語,是菩薩摩訶薩不?

不也,世尊.地界遠離增語,是菩薩摩

訶薩不?不也,世尊.水、火、風、空、識界遠

離增語,是菩薩摩訶薩不?不也,世尊.

地界不遠離增語,是菩薩摩訶薩不?

不也,世尊.水、火、風、空、識界不遠離增

語,是菩薩摩訶薩不?不也,世尊.地界

雜染增語,是菩薩摩訶薩不?不也,世

尊.水、火、風、空、識界雜染增語,是菩薩

摩訶薩不?不也,世尊.地界淸淨增語,

是菩薩摩訶薩不?不也,世尊.水、火、風、

空、識界淸淨增語,是菩薩摩訶薩不?

不也,世尊.地界生增語,是菩薩摩訶

薩不?不也,世尊.水、火、風、空、識界生增

語,是菩薩摩訶薩不?不也,世尊.地界

滅增語,是菩薩摩訶薩不?不也,世尊.

水、火、風、空、識界滅增語,是菩薩摩訶

薩不?不也,世尊.

復次,善現,所言菩薩摩訶薩者,於意

云何?無明增語,是菩薩摩訶薩不?不

也,世尊.行、識、名色、六處、觸、受、愛、取、有、

生、老死增語,是菩薩摩訶薩不?不也,

世尊.無明常增語,是菩薩摩訶薩不?

不也,世尊.行乃至老死常增語,是菩

薩摩訶薩不?不也,世尊.無明無常增

語,是菩薩摩訶薩不?不也,世尊.行乃

至老死無常增語,是菩薩摩訶薩不?

不也,世尊.無明樂增語,是菩薩摩訶

薩不?不也,世尊.行乃至老死樂增語,

是菩薩摩訶薩不?不也,世尊.無明苦

增語,是菩薩摩訶薩不?不也,世尊.行

乃至老死苦增語,是菩薩摩訶薩不?

不也,世尊.無明我增語,是菩薩摩訶

薩不?不也,世尊.行乃至老死我增語,

是菩薩摩訶薩不?不也,世尊.無明無

我增語,是菩薩摩訶薩不?不也,世尊.

行乃至老死無我增語,是菩薩摩訶

薩不?不也,世尊.無明淨增語,是菩薩

摩訶薩不?不也,世尊.行乃至老死淨

增語,是菩薩摩訶薩不?不也,世尊.無

明不淨增語,是菩薩摩訶薩不?不也,

世尊行乃至老死不淨增語是菩薩

摩訶薩不?不也,世尊.無明空增語,是

菩薩摩訶薩不?不也,世尊.行乃至老

死空增語,是菩薩摩訶薩不?不也,世

尊.無明不空增語,是菩薩摩訶薩不?

不也,世尊.行乃至老死不空增語,是

菩薩摩訶薩不?不也,世尊.無明有相

增語,是菩薩摩訶薩不?不也,世尊.行

乃至老死有相增語,是菩薩摩訶薩

不?不也,世尊.無明無相增語,是菩薩

摩訶薩不?不也,世尊.行乃至老死無

相增語,是菩薩摩訶薩不?不也,世尊.

無明有願增語,是菩薩摩訶薩不?不

也,世尊.行乃至老死有願增語,是菩

薩摩訶薩不?不也,世尊.無明無願增

語,是菩薩摩訶薩不?不也,世尊.行乃

至老死無願增語,是菩薩摩訶薩不?

不也,世尊.無明寂靜增語,是菩薩摩

訶薩不?不也,世尊.行乃至老死寂靜

增語,是菩薩摩訶薩不?不也,世尊.無

明不寂靜增語,是菩薩摩訶薩不?不

也,世尊.行乃至老死不寂靜增語,是

菩薩摩訶薩不?不也,世尊.無明遠離

增語,是菩薩摩訶薩不?不也,世尊.行

乃至老死遠離增語,是菩薩摩訶薩

不?不也,世尊.無明不遠離增語,是菩

薩摩訶薩不?不也,世尊.行乃至老死

不遠離增語,是菩薩摩訶薩不?不也,

世尊.無明雜染增語,是菩薩摩訶薩

不?不也,世尊.行乃至老死雜染增語

是菩薩摩訶薩不?不也,世尊.無明淸

淨增語,是菩薩摩訶薩不?不也,世尊.

行乃至老死淸淨增語,是菩薩摩訶

薩不?不也,世尊.無明生增語,是菩薩

摩訶薩不?不也,世尊.行乃至老死生

增語,是菩薩摩訶薩不?不也,世尊.無

明滅增語,是菩薩摩訶薩不?不也,世

尊.行乃至老死滅增語,是菩薩摩訶

薩不?不也,世尊.

爾時,佛告具壽善現:汝觀何義,作如

是言:色等法增語,非菩薩摩訶薩?復

觀何義,作如是言:色等法,若常若無

常增語,若樂若苦增語,若我若無我

增語,若淨若不淨增語,若空若不空

增語,若有相若無相增語,若有願若

無願增語,若寂靜若不寂靜增語,若

遠離若不遠離增語,若雜染若淸淨

增語,若生若滅增語,亦非菩薩摩訶

薩耶?時,具壽善現白佛言?世尊,色等

法,尚畢竟不可得,性非有故,況有色

等法增語?此增語,旣非有,如何可言,

色等法增語,是菩薩摩訶薩?世尊,色

等法常,尚畢竟不可得,性非有故,況

有色等法無常?色等法常、無常,尚畢

竟不可得,況有色等法常無常增語?

此增語,旣非有,如何可言,色等法常

無常增語,是菩薩摩訶薩?世尊,色等

法樂,尚畢竟不可得,性非有故,況有

色等法苦?色等法樂苦,尚畢竟不可

得,況有色等法樂苦增語?此增語,旣

非有,如何可言,色等法樂苦增語,是

菩薩摩訶薩?世尊,色等法我,尚畢竟

不可得,性非有故,況有色等法無我?

色等法我無我,尚畢竟不可得,況有

色等法我無我增語?此增語,旣非有,

如何可言,色等法我無我增語,是菩

薩摩訶薩?世尊,色等法淨,尚畢竟不

可得,性非有故,況有色等法不淨?色

等法淨不淨,尚畢竟不可得,況有色

等法淨不淨增語?此增語,旣非有,如

何可言,色等法淨不淨增語,是菩薩

摩訶薩?世尊,色等法不空,尚畢竟不

可得,性非有故,況有色等法空?色等

法空不空,尚畢竟不可得,況有色等

法空不空增語?此增語,旣非有,如何

可言,色等法空不空增語,是菩薩摩

訶薩?世尊,色等法有相,尚畢竟不可

得,性非有故,況有色等法無相?色等

法有相無相,尚畢竟不可得,況有色

等法有相無相增語?此增語,旣非有,

如何可言,色等法有相無相增語,是

菩薩摩訶薩?世尊,色等法有願,尚畢

竟不可得,性非有故,況有色等法無

願?色等法有願無願,尚畢竟不可得,

況有色等法有願無願增語?此增語,

旣非有,如何可言,色等法有願無願

增語,是菩薩摩訶薩?世尊,色等法寂

靜,尚畢竟不可得,性非有故,況有色

等法不寂靜?色等法寂靜不寂靜,尚

畢竟不可得,況有色等法寂靜不寂

靜增語?此增語,旣非有,如何可言,色

等法寂靜不寂靜增語,是菩薩摩訶

薩?世尊,色等法遠離,尚畢竟不可得,

性非有故,況有色等法不遠離?色等

法遠離不遠離,尚畢竟不可得,況有

色等法遠離不遠離增語?此增語,旣

非有,如何可言,色等法遠離不遠離

增語,是菩薩摩訶薩?世尊,色等法雜

染,尚畢竟不可得,性非有故,況有色

等法淸淨?色等法雜染淸淨,尚畢竟

不可得,況有色等法雜染淸淨增語?

此增語,旣非有,如何可言,色等法雜

染淸淨增語,是菩薩摩訶薩?世尊,色

等法生,尚畢竟不可得,性非有故,況

有色等法滅,色等法生滅,尚畢竟不

可得,況有色等法生滅增語?此增語,

旣非有,如何可言,色等法生滅增語,

是菩薩摩訶薩?佛言善現:善哉,善哉!

如是如是.如汝所說.善現,色等法及

常無常等,不可得故,色等法增語,及

常無常等增語,亦不可得,法及增語

不可得故,諸菩薩摩訶薩,亦不可得.

諸菩薩摩訶薩,不可得故,所行般若

波羅蜜多,亦不可得.善現,諸菩薩摩

訶薩,修行般若波羅蜜多時,應如是學.

復次,善現,汝先所言:我都不見有一

法可名菩薩摩訶薩者.如是如是.如

汝所說.善現,諸法不見諸法,諸法不

見法界,法界不見諸法,法界不見法

界.善現,法界不見色界,色界不見法

界,法界不見受、想、行、識界,受、想、行、識

界不見法界.善現,法界不見眼處,眼

處不見法界,法界不見耳、鼻、舌、身、意

處,耳、鼻、舌、身、意處不見法界.善現,法

界不見色處,色處不見法界,法界不

見聲、香、味、觸、法處,聲、香、味、觸、法處,不

見法界.善現,法界不見眼界,眼界不

見法界,法界不見耳、鼻、舌、身、意界,耳、

鼻、舌、身、意界,不見法界.善現,法界不

見色界,色界不見法界,法界不見聲、

香、味、觸、法界,聲、香、味、觸、法界不見法

界.善現,法界不見眼識界,眼識界不

見法界,法界不見耳、鼻、舌、身、意識界,

耳、鼻、舌、身、意識界,不見法界.善現,法

界不見地界,地界不見法界,法界不

見水、火、風、空、識界,水、火、風、空、識界不

見法界.善現,法界不見無明,無明不

見法界,法界不見行、識、名色、六處、觸、

受、愛、取、有、生、老死,行乃至老死不見

法界.善現,有爲界不見無爲界,無爲

界不見有爲界.善現,非離有爲,施設

無爲,非離無爲,施設有爲.如是.善現,

諸菩薩摩訶薩,修行般若波羅蜜多

時,於一切法,都無所見.無所見故,其

心不驚,不恐,不怖,於一切法,心不沈

沒,亦不憂悔.何以故?善現,是菩薩摩

訶薩,如是修行甚深般若波羅蜜多

時不見色不見受想行識不見眼處

不見耳、鼻、舌、身、意處;不見色處,不見

聲、香、味、觸、法處;不見眼界,不見耳、鼻、

舌、身、意界:不見色界,不見聲、香、味、觸、

法界;不見眼識界,不見耳、鼻、舌、身、意

識界;不見地界,不見水、火、風、空、識界;

不見無明,不見行、識、名色、六處、觸、受、

愛、取、有、生、老死;不見貪欲,不見瞋恚、

愚癡;不見我,不見有情、命者、生者、養

者、士夫、補特伽羅、意、生、儒童、作者、受

者、知者、見者;不見欲界,不見色、無色

界不見聲聞及聲聞法不見獨覺及

獨覺法,不見菩薩及菩薩法,不見諸

佛及諸佛法,不見無上正等菩提.如

是.善現,諸菩薩摩訶薩,於一切法,都

無所見.無所見故,其心不驚,不恐,不

怖,於一切法,心不沈沒,亦不憂悔.

爾時,具壽善現白佛言:世尊,復何因

緣,諸菩薩摩訶薩,修行般若波羅蜜

多時,於一切法,心不沈沒,亦不憂悔?佛

告善現:諸菩薩摩訶薩,修行般若波

羅蜜多時,普於一切心、心所法,不得

不見.由是因緣,於一切法,心不沈沒,

亦不憂悔.具壽善現復白佛言:世尊,

諸菩薩摩訶薩,修行般若波羅蜜多

時,何因緣故,於一切法,其心不驚,不恐,

不怖?佛告善現:諸菩薩摩訶薩,修行

般若波羅蜜多時,普於一切意及意

界,不得不見.如是.善現,諸菩薩摩訶

薩,修行般若波羅蜜多時,於一切法,

其心不驚,不恐,不怖.復次,善現,諸菩

薩摩訶薩,於一切法,都無所得,應行

般若波羅蜜多.復次,善現,諸菩薩摩

訶薩,修行般若波羅蜜多時,於一切

處及一切時,不得般若波羅蜜多,不

得般若波羅蜜多名,不得菩薩摩訶

薩,不得菩薩摩訶薩名,亦不得菩薩

摩訶薩心.善現,應如是教誡教授諸

菩薩摩訶薩,令於般若波羅蜜多,皆

得成辦.

第二分入離生品第七

爾時,具壽善現白佛言:世尊,若菩薩

摩訶薩,欲圓滿布施波羅蜜多,當學

般若波羅蜜多;欲圓滿淨戒、安忍、精

進、靜慮、般若波羅蜜多,當學般若波

羅蜜多;若菩薩摩訶薩,欲遍知色,當

學般若波羅蜜多,欲遍知受、想、行、識,

當學般若波羅蜜多;若菩薩摩訶薩,

欲遍知眼處,當學般若波羅蜜多,欲

遍知耳、鼻、舌、身、意處,當學般若波羅

蜜多;若菩薩摩訶薩,欲遍知色處,當

學般若波羅蜜多,欲遍知聲、香、味、觸、

法處,當學般若波羅蜜多;若菩薩摩

訶薩,欲遍知眼界,當學般若波羅蜜

多,欲遍知耳、鼻、舌、身、意界,當學般若

波羅蜜多;若菩薩摩訶薩,欲遍知色

界,當學般若波羅蜜多,欲遍知聲、香、

味、觸、法界,當學般若波羅蜜多;若菩

薩摩訶薩,欲遍知眼識界,當學般若

波羅蜜多;欲遍知耳、鼻、舌、身、意識界,

當學般若波羅蜜多;若菩薩摩訶薩,

欲遍知眼觸,當學般若波羅蜜多;欲

遍知耳、鼻、舌、身、意觸,當學般若波羅

蜜多;若菩薩摩訶薩,欲遍知眼觸爲

緣所生諸受,當學般若波羅蜜多;欲

遍知耳、鼻、舌、身、意觸爲緣所生諸受,

當學般若波羅蜜多;若菩薩摩訶薩,

欲遍知地界,當學般若波羅蜜多,欲

遍知水、火、風、空、識界,當學般若波羅

蜜多;若菩薩摩訶薩,欲遍知無明,當

學般若波羅蜜多;欲遍知行、識、名色、

六處、觸、受、愛、取、有、生、老死,當學般若

波羅蜜多;若菩薩摩訶薩,欲永斷貪

欲、瞋恚、愚癡,當學般若波羅蜜多;若

菩薩摩訶薩,欲永斷薩迦耶見、戒禁

取、疑欲、貪、瞋恚,當學般若波羅蜜多;

若菩薩摩訶薩,欲永斷色貪、無色貪、

無明、慢、掉擧,當學般若波羅蜜多;若

菩薩摩訶薩,欲永斷一切隨眠纏結,

當學般若波羅蜜多;若菩薩摩訶薩,

欲永斷四食,當學般若波羅蜜多;若

菩薩摩訶薩,欲永斷四暴流、軛取、身

繫、顚倒,當學般若波羅蜜多;若菩薩

摩訶薩,欲遠離十不善業道,當學般

若波羅蜜多;若菩薩摩訶薩,欲受行

十善業道,當學般若波羅蜜多;若菩

薩摩訶薩,欲修行四靜慮,當學般若

波羅蜜多,欲修行四無量、四無色定,

當學般若波羅蜜多;若菩薩摩訶薩

欲修行四念住,當學般若波羅蜜多;

欲修行四正斷、四神足、五根、五力、七

等覺支、八聖道支,當學般若波羅蜜

多;若菩薩摩訶薩,欲得佛十力,當學

般若波羅蜜多;欲得四無所畏、四無

礙解、大慈、大悲、大喜、大捨、十八佛不

共法,當學般若波羅蜜多;若菩薩摩

訶薩,欲自在入覺支、三摩地,當學般

若波羅蜜多;若菩薩摩訶薩,欲自在

遊戲六種神通,當學般若波羅蜜多;

若菩薩摩訶薩,欲於四靜慮、四無色、

滅盡定,次第超越,順逆自在,當學般

若波羅蜜多;若菩薩摩訶薩,欲於一

切陁羅尼門、三摩地門,皆得自在,當

學般若波羅蜜多;若菩薩摩訶薩,欲

於一切師子遊戲三摩地乃至師子奮

迅三摩地,入出自在,當學般若波羅

蜜多;若菩薩摩訶薩,欲於入出健行

三摩地、寶印三摩地、妙月三摩地、月

幢相三摩地、一切法印三摩地、觀印

三摩地法界決定三摩地決定幢相

三摩地、金剛喩三摩地入、一切法門

三摩地、三摩地王三摩、地王印三摩

地、力淸淨三摩地、寶篋三摩地、入一

切法言詞決定三摩地、入一切法增

語三摩地、觀察十方三摩地、一切法

陁羅尼門印三摩地、一切法無忘失

三摩地、一切法等趣行相印三摩地、

住虛空處三摩地、三輪淸淨三摩地、

不退神通三摩地、器涌三摩地、勝定

幢相三摩地及餘無量勝三摩地,皆

得自在,當學般若波羅蜜多;若菩薩

摩訶薩,欲滿一切有情所願,當學般

若波羅蜜多.若菩薩摩訶薩,欲滿如

是殊勝善根,由此善根,得圓滿故,不

墮諸惡趣,不生貧賤家,不墮聲聞及

獨覺地,於菩薩頂,終不退墮,當學般

若波羅蜜多.

爾時,舍利子問善現言:云何名爲菩

薩頂墮?善現答言:若諸菩薩,無方便

善巧而行六波羅蜜多,無方便善巧

而住三解脫門退墮聲聞或獨覺地

不入菩薩正性離生.如是名爲菩薩

頂墮.時,舍利子問善現言:何者名生?

善現對曰:生謂法愛.舍利子言:何謂

法愛?善現對曰:若菩薩摩訶薩,修行

般若波羅蜜多,安住色空而起想著,

安住受、想、行、識空而起想著;安住色

無相而起想著,安住受、想、行、識無相

而起想著;安住色無願而起想著,安

住受、想、行、識無願而起想著;安住色

寂靜而起想著,安住受、想、行、識寂靜

而起想著;安住色遠離而起想著,安

住受、想、行、識遠離而起想著;安住色

無常而起想著,安住受、想、行、識無常

而起想著;安住色苦而起想著,安住

受、想、行、識苦而起想著;安住色無我

而起想著,安住受、想、行、識無我而起

想著;安住色不淨而起想著,安住受、

想、行、識不淨而起想著.舍利子,是爲

菩薩摩訶薩,隨順法愛,卽此法愛,說

名爲生.復次,舍利子,若菩薩摩訶薩,

作如是念:此色應斷,此受、想、行、識應

斷,由此故,色應斷,由此故,受、想、行、識

應斷;此苦應遍知,由此故,苦應遍知,

此集應永斷,由此故,集應永斷,此滅

應作證,由此故,滅應作證,此道應修

習,由此故,道應修習,此是雜染,此是

淸淨,此應親近,此不應親近,此應行,

此不應行,此是道,此非道,此是應學,

此不應學;此是布施波羅蜜多,此非

布施波羅蜜多,此是淨戒、安忍、精進、

靜慮、般若波羅蜜多,此非淨戒、安忍、

精進、靜慮、般若波羅蜜多;此是方便

善巧,此非方便善巧,此是菩薩生,此

是菩薩離生.舍利子,若菩薩摩訶薩,

修行般若波羅蜜多時,安住此等種

種法門而起想著,是爲菩薩摩訶薩,

隨順法愛,卽此法愛,說名爲生,如宿

食生,能爲過患.

爾時,具壽舍利子問具壽善現言:云

何菩薩摩訶薩,入正性離生?善現對

曰:舍利子,若菩薩摩訶薩,修行般若

波羅蜜多時,不見內空,不依內空而

觀外空;不見外空,不依外空而觀內

空;不依外空而觀內外空,不見內外

空,不依內外空而觀外空;不依內外

空而觀空空,不見空空,不依空空而

觀內外空;不依空空而觀大空,不見

大空,不依大空而觀空空;不依大空

而觀勝義空,不見勝義空,不依勝義

空而觀大空;不依勝義空而觀有爲

空,不見有爲空,不依有爲空而觀勝

義空;不依有爲空而觀無爲空,不見

無爲空,不依無爲空而觀有爲空;不

依無爲空而觀畢竟空,不見畢竟空,

不依畢竟空而觀無爲空;不依畢竟

空而觀無際空,不見無際空,不依無

際空而觀畢竟空;不依無際空而觀

散無散空,不見散無散空,不依散無

散空而觀無際空;不依散無散空而

觀本性空,不見本性空,不依本性空

而觀散無散空;不依本性空而觀自

共相空,不見自共相空,不依自共相

空而觀本性空;不依自共相空而觀

一切法空,不見一切法空,不依一切

法空而觀自共相空;不依一切法空

而觀不可得空,不見不可得空,不依

不可得空而觀一切法空;不依不可

得空而觀無性空,不見無性空,不依

無性空而觀不可得空;不依無性空

而觀自性空,不見自性空,不依自性

空而觀無性空;不依自性空而觀無

性自性空,不見無性自性空,不依無

性自性空而觀自性空.舍利子,是菩

薩摩訶薩,修行般若波羅蜜多時,作

如是觀,名入菩薩正性離生.

復次,舍利子,諸菩薩摩訶薩,修行般

若波羅蜜多時,應如是學.如實知色,

不應執,如實知受、想、行、識,不應執:如

實知眼處,不應執,如實知耳、鼻、舌、身、

意處,不應執:如實知色處,不應執,如

實知聲、香、味、觸、法處,不應執;如實知

眼界,不應執,如實知耳、鼻、舌、身、意界,

不應執;如實知色界,不應執,如實知

聲、香、味、觸、法界,不應執:如實知眼識

界,不應執,如實知耳、鼻、舌、身、意識界,

不應執;如實知布施波羅蜜多,不應

執,如實知淨戒、安忍、精進、靜慮、般若

波羅蜜多,不應執;如實知四靜慮,不

應執,如實知四無量、四無色定,不應

執;如實知四念住,不應執,如實知四

正斷、四神足、五根、五力、七等覺支、八

聖道支,不應執;如實知佛十力,不應

執,如實知四無所畏、四無礙解、大慈、

大悲、大喜、大捨、十八佛不共法,不應

執.如是.舍利子,諸菩薩摩訶薩,修行

般若波羅蜜多時,能如實知菩提心

不應執,無等等心不應執,廣大心不

應執.何以故?舍利子,是心非心,本性

淨故.時舍利子問善現言:云何是心

本性淸淨?善現對曰:是心本性,非貪

相應,非不相應;非瞋相應,非不相應;

非癡相應,非不相應;非諸纏結隨眠

相應,非不相應;非諸見趣漏等相應,

非不相應;與諸聲聞、獨覺心等,亦非

相應,非不相應.舍利子,諸菩薩摩訶

薩,知心如是本性淸淨.

時,舍利子問善現言:是心,爲有非心

性不?善現詰言:非心性中,有性無性,

爲可得不?舍利子言:不也,善現.善現

對曰:非心性中,有性無性,若不可得,

云何可問是心爲有非心性不?時,舍

利子問善現言:何等名爲非心性耶?

善現對曰:於一切法,無變異,無分別,

是名非心性.舍利子言:爲但心無變

異,無分別,爲色、受、想、行、識等,亦無變

異,無分別耶?善現對曰:如心無變異,

無分別,色、受、想、行、識,亦無變異,無分

別.如是乃至諸佛無上正等菩提,亦

無變異,無分別.時,舍利子讚善現言:

善哉,善哉!誠如所說.汝眞佛子.從佛

心生,從佛口生,從佛法生,從法化生,

受佛法分,不受財分.於諸法中,身自

作證,慧眼現見而能起說.佛常說汝

聲聞衆中,住無諍定,最爲第一.如佛

所說眞實不虛.善現,諸菩薩摩訶薩,

於深般若波羅蜜多,應如是學.善現,

若菩薩摩訶薩,於深般若波羅蜜多,

能如是學,應知已,住不退轉地,不離

般若波羅蜜多.善現,若善男子善女

人等,欲學聲聞地者,當於如是甚深

般若波羅蜜多,應勤聽習,讀誦受持,

如理思惟,令至究竟;欲學獨覺地者,

亦於如是甚深般若波羅蜜多,應勤

聽習,讀誦受持,如理思惟,令至究竟;

欲學菩薩地者,亦於如是甚深般若

波羅蜜多,應勤聽習,讀誦受持,如理

思惟,令至究竟.何以故?善現,如是般

若波羅蜜多,甚深經中,廣說開示三

乘法故,若菩薩摩訶薩,能學般若波

羅蜜多,則爲遍學,三乘諸法,皆得善巧.

第二分勝軍品第八之一

爾時,具壽善現白佛言:世尊,我於菩

薩摩訶薩及於般若波羅蜜多,皆不

知不得.云何令我以般若波羅蜜多

相應之法,教誡教授諸菩薩摩訶薩?

世尊,我於諸法,若增若減,不知不得,

若以諸法,教誡教授諸菩薩摩訶薩,

我當有悔.世尊,我於諸法,若增若減,

不知不得,云何可言此名菩薩摩訶

薩,此名般若波羅蜜多?世尊,諸菩薩

摩訶薩名及般若波羅蜜多名,皆無

所住,亦非不住.何以故?是二種義,無

所有故,此二種名都無所住,亦非不

住.世尊,我於色乃至識,若增若減,不

知不得,如何可言此是色乃至識?是

色等名,皆無所住,亦非不住.何以故?

是色等義,無所有故,此色等名,都無

所住,亦非不住.世尊,我於眼處乃至

意處,若增若減,不知不得,如何可言,

此是眼處乃至意處?眼處等名,皆無

所住,亦非不住.何以故?眼處等義,無

所有故,眼處等名,都無所住,亦非不

住.世尊,我於色處乃至法處,若增若

減,不知不得,如何可言,此是色處乃

至法處?色處等名,皆無所住,亦非不

住.何以故?色處等義,無所有故,色處

等名,都無所住,亦非不住.世尊,我於

眼界乃至意界,若增若減,不知不得,

如何可言,此是眼界乃至意界?眼界

等名,皆無所住,亦非不住.何以故?眼

界等義無所有故眼界等名都無

所住,亦非不住.世尊,我於色界乃至

法界,若增若減,不知不得,如何可言,

此是色界乃至法界?色界等名,皆無

所住,亦非不住.何以故?色界等義,無

所有故,色界等名,都無所住,亦非不

住.世尊,我於眼識界,若增若減,不知

不得,如何可言,此是眼識界乃至意

識界?眼識界等名,皆無所住,亦非不

住.何以故?眼識界等義,無所有故,眼

識界等名,皆無所住,亦非不住.世尊,

我於眼觸乃至意觸,若增若減,不知

不得,如何可言,此是眼觸乃至意觸?

眼觸等名,皆無所住,亦非不住.何以

故?眼觸等義.無所有故,眼觸等名,都

無所住,亦非不住.世尊,我於眼觸爲

緣所生諸受乃至意觸爲緣所生諸

受,若增若減,不知不得,如何可言,此

是眼觸爲緣所生諸受乃至意觸爲

緣所生諸受?眼觸爲緣所生諸受等

名,皆無所住,亦非不住.何以故?眼觸

爲緣所生諸受等義,無所有故,眼觸

爲緣所生諸受等名,都無所住,亦非

不住.世尊,我於無明乃至老死,若增

若減,不知不得,如何可言,此是無明

乃至老死?無明等名,皆無所住,亦非

不住.何以故?無明等義,無所有故,無

明等名,都無所住,亦非不住.世尊,我

於無明滅乃至老死滅,若增若減,不

知不得,如何可言,此是無明滅乃至

老死滅?無明滅等名,皆無所住,亦非

不住.何以故?無明滅等義,無所有故,

無明滅等名,都無所住,亦非不住.世

尊,我於貪、瞋、癡及諸纏結、隨眠、見趣,

若增若減,不知不得,如何可言,此是

貪等?是貪等名,皆無所住,亦非不住.

何以故?是貪等義,無所有故,此貪等

名,都無所住,亦非不住.世尊,我於布

施波羅蜜多乃至般若波羅蜜多,若

增若減,不知不得,如何可言,此是布

施波羅蜜多乃至般若波羅蜜多?布

施波羅蜜多等名,皆無所住,亦非不

住.何以故?布施波羅蜜多等義,無所

有故,布施波羅蜜多等名,都無所住,

亦非不住.世尊,我於我乃至見者,若

增若減,不知不得,如何可言,此是我

乃至見者?我等名,皆無所住,亦非不

住.何以故?我等義,無所有故,我等名,

都無所住,亦非不住.世尊,我於四念

住乃至八聖道支,若增若減,不知不

得,如何可言,此是四念住乃至八聖

道支?四念住等名,皆無所住,亦非不

住.何以故?四念住等義,無所有故,四

念住等名,都無所住,亦非不住.世尊,

我於空解脫門乃至無願解脫門若

增若減,不知不得,如何可言,此是空

解脫門乃至無願解脫門?空解脫門

等名,皆無所住,亦非不住.何以故?空

解脫門等義,無所有故,空解脫門等

名,都無所住,亦非不住.世尊,我於四

靜慮、四無量、四無色定,若增若減,不

知不得,如何可言,此是四靜慮、四無

量、四無色定?四靜慮等名,皆無所住,

亦非不住,何以故?四靜慮等義,無所

有故,四靜慮等名,都無所住,亦非不

住.世尊,我於佛隨念、法隨念、僧隨念、

戒隨念、捨隨念、天隨念、入出息隨念、

死隨念,若增若減,不知不得,如何可

言此是佛隨念乃至死隨念?佛隨念

等名,皆無所住,亦非不住.何以故?佛

隨念等義,無所有故,佛隨念等名,都

無所住,亦非不住.世尊,我於佛十力

乃至十八佛不共法,若增若減,不知

不得,如何可言,此是佛十力乃至十

八佛不共法?佛十力等名,皆無所住,

亦非不住.何以故?佛十力等義,無所

有故,佛十力等名,都無所住,亦非不

住.

大般若波羅蜜多經卷第四百八

戊戌歲高麗國大藏都監奉

勅雕造

大般若波羅蜜多經卷第四百九 金

三藏法師玄奘奉 詔譯

第二分勝軍品第八之二

世尊,我於如夢,如響,如光影,如陽焰,

如像,如幻,如化五蘊,若增若減,不知

不得,如何可言,此是如夢五蘊乃至

如化五蘊?如夢五蘊等名,皆無所住,

亦非不住.何以故?如夢五蘊等義,無

所有故,如夢五蘊等名,都無所住,亦

非不住.世尊,我於遠離寂靜,無生無

滅,無染無淨,絕諸戲論,眞如、法界、法

性、實際、平等性、離生性、法定、法住,若

增若減,不知不得,如何可言,此是遠

離乃至法住?遠離等名,皆無所住,亦

非不住.何以故?遠離等義,無所有故,

遠離等名,都無所住,亦非不住.世尊,

我於若善若非善,若有爲若無爲,若

有漏若無漏,若世閒若出世閒等法,

若增若減不知不得,如何可言,此是

善非善等法?善非善等法名,皆無所

住,亦非不住.何以故?善非善等法義,

無所有故,善非善等法名,都無所住,

亦非不住.世尊,我於過去、未來、現在

等法及於非過去、非未來、非現在等

法,若增若減,不知不得,如何可言,此是

過去等法,此非過去等法?過去等法

名及非過去等法名,皆無所住,亦非

不住.何以故?過去等法義及非過去

等法義,無所有故,過去等法名及非

過去等法名,都無所住,亦非不住.世

尊,何等名爲非過去,非未來,非現在

法?世尊謂:無爲法.世尊,無爲法者,謂

無生,無住,無滅法.世尊,我於十方殑

伽沙等諸佛世界,一切如來應正等

覺及諸菩薩、聲聞僧等,若增若減,不

知不得,如何可言,此是十方殑伽沙

等諸佛世界一切如來應正等覺及

諸菩薩、聲聞僧等?如是諸名,皆無所

住,亦非不住.何以故?如是諸義,無所

有故,如是諸名,都無所住,亦非不住.

世尊,我於如上所說諸法,若增若減,

不知不得,如何可言,此是菩薩摩訶

薩,此是般若波羅蜜多?世尊,我於菩

薩摩訶薩及於般若波羅蜜多,皆不

知不得,云何令我,以般若波羅蜜多

相應之法,教誡教授諸菩薩摩訶薩?

世尊,諸菩薩摩訶薩名及般若波羅

蜜多名,皆無所住,亦非不住.何以故?

是二種義,無所有故,此二種名,都無

所住,亦非不住.

世尊,如是諸法,和合因緣,假名菩薩

摩訶薩,假名般若波羅蜜多.此二假

名,於蘊處界中,不可說乃至於十八

佛不共法中,不可說,於如夢五蘊中,

不可說,乃至於如化五蘊中,不可說,

於遠離、寂靜等中,不可說,乃至於十

方殑伽沙等諸佛世界一切如來應

正等覺及諸菩薩、聲聞僧等中,不可

說.何以故?如上所說諸法增減,皆不

可知,不可得故.世尊,如上所說五蘊

等名,無處可說,菩薩摩訶薩名及般

若波羅蜜多名,亦無處可說.如是如

夢等名,無處可說,如虛空名,無處可

說,如地、水、火、風名,無處可說,如戒、定、

慧解脫,解脫智見名,無處可說,如預

流、一來、不還、阿羅漢、獨覺、如來及彼

諸法名,無處可說,如善非善,常無常,

樂苦,我無我,遠離不遠離,寂靜不寂

靜等,若有若無名,皆無處可說,菩薩

摩訶薩名及般若波羅蜜多名,亦無

處可說.所以者何?如是諸名,皆無所

住,亦非不住.何以故?如是諸義,無所

有故,如是諸名,都無所住,亦非不住.

世尊,我依是義故,說於法,若增若減,

不知不得,如何可言,此名菩薩摩訶

薩,此名般若波羅蜜多?世尊,我於此

二,若義若名,不知不得,云何令我,以

般若波羅蜜多相應之法,教誡教授

諸菩薩摩訶薩?由此因緣,若以是法,

教誡教授諸菩薩摩訶薩,我當有悔.

世尊,若菩薩摩訶薩,聞以如是相狀,

宣說般若波羅蜜多時,心不沈沒,亦

不憂悔,其心不驚,不恐,不怖,當知是

菩薩摩訶薩,決定已住不退轉地,以

無所住,方便而住.

復次,世尊,諸菩薩摩訶薩,修行般若

波羅蜜多時,不應住色乃至識,不應

住眼處乃至意處,不應住色處乃至

法處,不應住眼界乃至意界,不應住

色界乃至法界,不應住眼識界乃至

意識界,不應住眼觸乃至意觸,不應

住眼觸爲緣所生諸受乃至意觸爲

緣所生諸受,不應住地界乃至識界,

不應住無明乃至老死.何以故?世尊,

色,色性空,受、想、行、識,受、想、行、識性空.

世尊,是色非色空,是色空非色.色不

離空,空不離色.色卽是空,空卽是色.

受、想、行、識,亦復如是.由此因緣,諸菩

薩摩訶薩,修行般若波羅蜜多時,不

應住色乃至識乃至老死,應知亦爾.

復次,世尊,諸菩薩摩訶薩,修行般若

波羅蜜多時,不應住四念住乃至十

八佛不共法.何以故?世尊,四念住,四

念住性空.世尊,是四念住,非四念住

空,是四念住空,非四念住.四念住不

離空,空不離四念住.四念住卽是空,

空卽是四念住.由此因緣,諸菩薩摩

訶薩,修行般若波羅蜜多時,不應住

四念住乃至十八佛不共法,應知亦

爾.復次、世尊,諸菩薩摩訶薩,修行般

若波羅蜜多時,不應住布施波羅蜜

多乃至般若波羅蜜多.何以故?世尊,

布施波羅蜜多,布施波羅蜜多性空.

世尊,是布施波羅蜜多,非布施波羅

蜜多空,是布施波羅蜜多空,非布施

波羅蜜多.布施波羅蜜多不離空,空

不離布施波羅蜜多.布施波羅蜜多

卽是空,空卽是布施波羅蜜多.由此

因緣,諸菩薩摩訶薩,修行般若波羅

蜜多時,不應住布施波羅蜜多乃至

般若波羅蜜多,應知亦爾.復次,世尊,

諸菩薩摩訶薩,修行般若波羅蜜多

時,不應住諸字,不應住諸字所引,若

一言所引,若二言所引,若多言所引,

不應住殊勝神通.何以故?世尊,諸字,

諸字性空.世尊,是諸字,非諸字空,是

諸字空,非諸字.諸字不離空,空不離

諸字.諸字卽是空,空卽是諸字.由此

因緣,諸菩薩摩訶薩,修行般若波羅

蜜多時,不應住諸字,諸字所引殊勝

神通,應知亦爾.復次,世尊,諸菩薩摩

訶薩,修行般若波羅蜜多時,不應住

諸法若常若無常,若樂若苦,若我若

無我,若空若不空,若寂靜若不寂靜,

若遠離若不遠離.何以故?世尊,諸法

常無常,諸法常無常性空.世尊,是諸

法常無常,非諸法常無常空.是諸法

常無常空,非諸法常無常.諸法常無

常不離空,空不離諸法常無常.諸法,

常無常,卽是空,空卽是諸法常無常.

由此因緣,諸菩薩摩訶薩,修行般若

波羅蜜多時,不應住諸法若常若無

常乃至諸法遠離不遠離,應知亦爾.

復次,世尊,諸菩薩摩訶薩,修行般若

波羅蜜多時,不應住諸法眞如、法界、

法性、平等性、離生性、實際.何以故?世

尊,諸法眞如,眞如性空.世尊,是眞如,

非眞如空,是眞如空,非眞如.眞如不

離空,空不離眞如.眞如卽是空,空卽

是眞如.由此因緣,諸菩薩摩訶薩,修

行般若波羅蜜多時,不應住諸法眞

如乃至實際,應知亦爾.復次,世尊,諸

菩薩摩訶薩,修行般若波羅蜜多時,

不應住一切陁羅尼門、三摩地門.何

以故?世尊,一切陁羅尼門,陁羅尼門

性空.世尊,是陁羅尼門,非陁羅尼門

空,是.陁羅尼門空,非陁羅尼門.陁羅

尼門不離空,空不離陁羅尼門.陁羅

尼門卽是空,空卽是陁羅尼門.由此

因緣,諸菩薩摩訶薩,修行般若波羅

蜜多時,不應住一切陁羅尼門、三摩

地門,應知亦爾.

世尊,若菩薩摩訶薩,無方便善巧,修

行般若波羅蜜多時,我、我所執所纏

擾故,心便住色,住受、想、行、識.由此住

故,於色,作加行,於受、想、行、識,作加行.

由加行故,不能攝受甚深般若波羅

蜜多,不能修學甚深般若波羅蜜多,

不能圓滿甚深般若波羅蜜多,不能

成辦一切智智.世尊,若菩薩摩訶薩,

無方便善巧,修行般若波羅蜜多時,

我、我所執所纏擾故,乃至心便住一

切陁羅尼門,住一切三摩地門.由此

住故,於一切陁羅尼門,作加行,於一

切三摩地門,作加行,由加行故,不能

攝受甚深般若波羅蜜多,不能修學

甚深般若波羅蜜多,不能圓滿甚深

般若波羅蜜多,不能成辦一切智智.

何以故?世尊,色不應攝受、受、想、行、識,

不應攝受色,不應攝受故,便非色、受、

想、行、識,不應攝受故,便非受、想、行、識.

所以者何?色、受、想、行、識,皆本性空故.

世尊,乃至一切陁羅尼門,不應攝受

一切三摩地門,不應攝受一切陁羅

尼門,不應攝受故,便非一切陁羅尼

門,一切三摩地門,不應攝受故,便非

一切三摩地門.所以者何?一切陁羅尼

門及三摩地門,皆本性空故.世尊,其

所攝受,修學圓滿甚深般若波羅蜜

多,亦不應攝受甚深般若波羅蜜多,

不應攝受故,便非甚深般若波羅蜜

多.所以者何?本性空故,如是菩薩摩

菩薩,修行般若波羅蜜多時,應以本

性空,觀一切法.作此觀時,心無行處,

是名菩薩摩訶薩無所攝受三摩地.

此三摩地,微妙殊勝,廣大無量,能集

無邊無礙作用,不共一切聲聞、獨覺.

其所成辦一切智智,亦不應攝受如

是一切智智,不應攝受故,便非一切

智智.所以者何?以內空故,以外空、內

外空、空空、大空、勝義空、有爲空、無爲

空、畢竟空、無際空、散無散空、本性空、

自共相空、一切法空、不可得空、無性

空、自性空、無性自性空故.何以故?世

尊,是一切智智,非取相修得.所以者

何?諸取相者,皆是煩惱,何等爲相?所

謂色相,受、想、行、識相乃至一切陁羅

尼門相、一切三摩地門相,於此諸相而

取著者,名爲煩惱.是故不應取相修

得一切智智.若取相,修得一切智智

者,勝軍梵志,於一切智智,不應信解.

何等名爲彼信解相?謂於般若波羅

蜜多,深生淨信,由勝解力,思量觀察

一切智智,不以相爲方便,亦不以非

相爲方便,以相與非相,俱不可取故.

是勝軍梵志,雖由信解力,歸趣佛法,

名隨信行,而能以本性空,悟入一切

智智.旣悟入已,不取色相,不取受、想、

行識相,乃至不取一切陁羅尼門相、

一切三摩地門相.何以故?以一切法,自

相皆空,能取所取,俱不可得故.所以

者何?如是梵志,不以內得現觀,而觀

一切智智,不以外得現觀,而觀一切

智智,不以內外得現觀,而觀一切智

智,不以無智得現觀,而觀一切智智,

不以餘得現觀,而觀一切智智,亦不

以不得現觀,而觀一切智智.所以者何?

是勝軍梵志,不見所觀一切智智,不

見能觀般若,不見觀者、觀所依處及

起觀時.是勝軍梵志,非於內色、受、想、

行、識,觀一切智智,非於外色、受、想、行、

識,觀一切智智,非於內外色、受、想、行、

識,觀一切智智,亦非離色、受、想、行、識,

觀一切智智,乃至非於內一切陁羅

尼門、三摩地門,觀一切智智,非於外

一切陁羅尼門、三摩地門,觀一切智

智,非於內外一切陁羅尼門、三摩地

門,觀一切智智,亦非離一切陁羅尼

門、三摩地門,觀一切智智.何以故?若

內,若外,若內外,若離內外,一切皆空,

不可得故.是勝軍梵志,以如是等,諸

離相門,於一切智智,深生信解.由此

信解,於一切法,皆無取著,以諸法實

相,不可得故.如是梵志,以離相門,於

一切智智,得信解已,於一切法,皆不

取相,亦不思惟無相諸法,以相無相

法,皆不可得故.如是梵志,由勝解力,

於一切法,不取不捨,以實相法中,無

取捨故.時,彼梵志,於自信解,乃至涅

槃,亦不取著.所以者何?以一切法,本

性皆空,不可取故.

世尊,諸菩薩摩訶薩,所得般若波羅

蜜多,亦復如是,於一切法,無所取著,

能從此岸,到彼岸故.若於諸法,少有

取著,則於彼岸,非爲能到.是故菩薩

摩訶薩,修行般若波羅蜜多時,不取

一切色,不取一切受、想、行、識.何以故?

以一切法,不可取故,乃至不取一切

陁羅尼門,不取一切三摩地門.何以

故以一切法,不可取故,是菩薩摩訶

薩,雖於一切色、受、想、行、識乃至一切

陁羅尼門三摩地門,若摠若別,皆無

所取,而以本願所行,四念住乃至八

聖道支,未圓滿故,及以本願所證佛

十力乃至十八佛不共法未成辦故,

於其中閒,終不以不取一切相故而

般涅槃.是菩薩摩訶薩,雖能圓滿四

念住乃至八聖道支,及能成辦佛十

力乃至十八佛不共法,而不見四念

住乃至八聖道支,及不見佛十力乃

至十八佛不共法.何以故?是四念住,

卽非四念住,乃至八聖道支,卽非八

聖道支,及佛十力,卽非佛十力,乃至

十八佛不共法,卽非十八佛不共法,

以一切法,非法,非非法故.是菩薩摩訶

薩,修行般若波羅蜜多時,雖不取著

色,不取著受、想、行、識,乃至不取著十

八佛不共法,而能成辦一切事業.

復次,世尊,諸菩薩摩訶薩,修行般若

波羅蜜多時,應當如是審諦觀察:何

者是般若波羅蜜多,何故名般若波

羅蜜多,誰之般若波羅蜜多,如是般

若波羅蜜多爲何所用?是菩薩摩訶

薩,修行般若波羅蜜多時,審諦觀察,

若法無所有不可得,是爲般若波羅

蜜多,於無所有不可得中,何所徵詰?

時,舍利子問善現言:此中何法,名無

所有不可得耶?善現對曰:所謂般若

波羅蜜多法,無所有不可得,乃至布

施波羅蜜多法,無所有不可得,由內

空故,乃至無性自性空故.舍利子,色

法,無所有不可得,受、想、行、識法,無所

有不可得.內空法,無所有不可得,乃

至無性自性空法,無所有不可得.四

念住法,無所有不可得,乃至八聖道

支法,無所有不可得.佛十力法,無所

有不可得,乃至十八佛不共法法,無

所有不可得.六神通法,無所有不可

得.眞如法,無所有不可得,乃至實際

法,無所有不可得.預流法,無所有不

可得.一來、不還、阿羅漢、獨覺法,無所

有不可得.菩薩法,無所有不可得.諸

佛法,無所有不可得.一切智智法,無

所有不可得.由內空故,乃至無性自

性空故.舍利子,若菩薩摩訶薩,修行

般若波羅蜜多,能作如是審諦觀察,

諸所有法,皆無所有不可得時,心不

沈沒,亦不憂悔,其心,不驚,不恐,不怖,

當知是菩薩摩訶薩,能於般若波羅

蜜多,常不捨離.時,舍利子問善現言:

何緣故,知是行般若波羅蜜多,諸菩

薩摩訶薩,能於般若波羅蜜多,常不

捨離?善現對曰:是菩薩摩訶薩,修行

般若波羅蜜多時,如實知色離,色自

性;受、想、行、識離,受、想、行、識自性;如實

知布施波羅蜜多離,布施波羅蜜多

自性;乃至般若波羅蜜多離,般若波

羅蜜多自性;乃至如實知十八佛不

共法離,十八佛不共法自性;乃至如

實知實際離,實際自性.舍利子,由此

故,知是行般若波羅蜜多,諸菩薩摩

訶薩,能於般若波羅蜜多,常不捨離.

時,舍利子問善現言:何者是色自性?

何者是受、想、行、識自性?乃至何者是

實際自性?善現對曰:無性是色自性,

無性是受、想、行、識自性.乃至無性是

實際自性.舍利子,由是當知色離,色

自性;受、想、行、識離,受、想、行、識自性;乃

至實際離,實際自性.舍利子,色亦離

色相,受、想、行、識,亦離受、想、行、識相;乃

至實際,亦離實際相.舍利子,自性亦

離自性相,亦離相自性,亦離相,相亦

離自性.

時,舍利子謂善現言:若菩薩摩訶薩,

於此中學,速能成辦一切智智.善現

報言:如是如是.誠如所說.若菩薩摩

訶薩,於此中學,速能成辦一切智智.

何以故?舍利子,是菩薩摩訶薩,知一

切法,無生成故.舍利子言:何緣諸法,

無生無成?善現對曰:色空故,生及成

辦,俱不可得,受、想、行、識空故,生及成

辦,俱不可得.如是乃至實際空故,生

及成辦,俱不可得.舍利子,若菩薩摩

訶薩,能於般若波羅蜜多,作如是學,

則便漸近一切智智如如,漸近一切

智智.如是如是.得身淸淨,得語淸淨,

得意淸淨,得相淸淨,如如獲得身、語、

意相四種淸淨.如是如是.不生貪、瞋、

癡、慢、諂、誑、慳貪、見趣俱行之心.是菩

薩摩訶薩,由常不生貪等心故,畢竟

不墮女人胎中,恒受化生,離險惡趣,

除爲利樂有情因緣.是菩薩摩訶薩,

從一佛土,至一佛土,供養恭敬,尊重

讚歎諸佛世尊,成熟有情,嚴淨佛土,

乃至證得所求無上正等菩提,常不

離佛.舍利子,若菩薩摩訶薩,欲得如

是功德勝利,當學般若波羅蜜多,無

得暫捨.

第二分行相品第九之一

爾時,具壽善現白佛言:世尊,若菩薩

摩訶薩,無方便善巧,修行般若波羅

蜜多時,若行色,是行其相,若行受、想、

行、識,是行其相;若行色常無常,是行

其相,若行受、想、行、識常無常,是行其

相;若行色樂苦,是行其相;若行受、想、

行、識樂苦,是行其相;若行色我無我,

是行其相;若行受、想、行、識我無我,是

行其相;若行色淨不淨,是行其相,若

行受、想、行、識淨不淨,是行其相;若行

色遠離不遠離,是行其相,若行受、想、

行、識遠離不遠離,是行其相;若行色

寂靜不寂靜,是行其相,若行受、想、行、

識寂靜不寂靜,是行其相;若行四念

住,是行其相,乃至若行十八佛不共

法,是行其相.若作是念:我行般若波

羅蜜多,有所得故,是行其相.若作是

念:我是菩薩,有所得故,是行其相.若

作是念:有能如是修行般若波羅蜜

多,是爲菩薩修行般若波羅蜜多,有

所得故,是行其相.世尊,若菩薩摩訶

薩,作如是等種種分別,修行般若波

羅蜜多,無方便善巧故,非行般若波

羅蜜多.

時,具壽善現謂舍利子言:若菩薩摩

訶薩,無方便善巧,修行般若波羅蜜

多時,若於色,住想勝解,則於色,作加

行;若於受、想、行、識,住想勝解,則於受、

想、行、識,作加行.由加行故,不能解脫

生老病死、愁歎憂惱及後世苦.若菩

薩摩訶薩,無方便善巧,修行般若波

羅蜜多時,若於眼處乃至意處,住想

勝解,則於眼處乃至意處,作加行.若

於色處乃至法處,住想勝解,則於色

處乃至法處,作加行.由加行故,不能

解脫生老病死、愁歎憂惱及後世苦.

若菩薩摩訶薩,無方便善巧,修行般

若波羅蜜多時,若於眼界乃至眼觸

爲緣所生諸受,住想勝解,則於眼界

乃至眼觸爲緣所生諸受,作加行,乃

至若於意界乃至意觸爲緣所生諸

受,住想勝解,則於意界乃至意觸爲

緣所生諸受,作加行.由加行故,不能

解脫生老病死、愁歎憂惱及後世苦.

若菩薩摩訶薩,無方便善巧,修行般

若波羅蜜多時,若於四念住乃至八

聖道支,住想勝解,則於四念住乃至

八聖道支,作加行,乃至若於佛十力

乃至十八佛不共法,住想勝解,則於

佛十力乃至十八佛不共法,作加行.

由加行故,不能解脫生老病死、愁歎

憂惱及後世苦.舍利子,是菩薩摩訶

薩,修行般若波羅蜜多時,無方便善

巧故,尚不能證聲聞、獨覺所住之地

況證無上正等菩提?舍利子,若菩薩

摩訶薩,作如是等,修行般若波羅蜜

多,當知此名無方便善巧者.成就種

種無方便善巧故,諸有所作,皆不能

成.時,舍利子問善現言:云何當知諸

菩薩摩訶薩,有方便善巧,修行般若

波羅蜜多?善現對曰:若菩薩摩訶薩,

修行般若波羅蜜多時,有方便善巧

故,不行色,不行色相,不行受、想、行、識,

不行受、想、行、識相;不行色常無常,不

行色常無常相,不行受、想、行、識常無

常,不行受、想、行、識常無常相;不行色

樂苦,不行色樂苦相,不行受、想、行、識

樂苦,不行受、想、行、識樂苦相;不行色

我無我,不行色我無我相,不行受、想、

行、識我無我,不行受、想、行、識我無我

相;不行色淨不淨,不行色淨不淨相,

不行受、想、行、識淨不淨,不行受、想、行、

識淨不淨相;不行色空不空,不行色

空不空相,不行受、想、行、識空不空,不

行受、想、行、識空不空相;不行色有相

無相,不行色有相無相相,不行受、想、

行、識有相無相,不行受、想、行、識有相

無相相;不行色有願無願,不行色有

願無願相,不行受、想、行、識有願無願,

不行受、想、行、識有願無願相;不行色

寂靜不寂靜,不行色寂靜不寂靜相,

不行受、想、行、識寂靜不寂靜,不行受、

想、行、識寂靜不寂靜相;不行色遠離

不遠離,不行色遠離不遠離相,不行

受、想、行、識遠離不遠離,不行受、想、行、

識遠離不遠離相;不行四念住,不行

四念住相,乃至不行十八佛不共法,

不行十八佛不共法相.舍利子,當知

如是菩薩摩訶薩,有方便善巧,修行

般若波羅蜜多.何以故?舍利子,是色

非色空,是色空非色.色不離空,空不

離色.色卽是空,空卽是色.受、想、行、識,

亦復如是.乃至是十八佛不共法,非

十八佛不共法空,是十八佛不共法

空,非十八佛不共法.十八佛不共法

不離空,空不離十八佛不共法.十八

佛不共法卽是空,空卽是十八佛不

共法.舍利子,如是菩薩摩訶薩,修行

般若波羅蜜多,有方便善巧故,能證

無上正等菩提.舍利子,是菩薩摩訶

薩,修行般若波羅蜜多時,於般若波

羅蜜多,不取行,不取不行,不取亦行

亦不行,不取非行非不行,於不取亦

不取.時,舍利子問善現言:何因緣故,

是菩薩摩訶薩,修行般若波羅蜜多

時,於般若波羅蜜多,都無所取?善現

對曰:由般若波羅蜜多,自性不可得.

何以故?舍利子,般若波羅蜜多,以無

性,爲自性故.舍利子,由此因緣,若菩

薩摩訶薩,修行般若波羅蜜多時,於

般若波羅蜜多,若取行,若取不行,若

取亦行亦不行,若取非行非不行,若

取不取.如是一切,非行般若波羅蜜

多.何以故?舍利子,以一切法,皆用無

性,爲其自性,都無所取,無所執著.是

名菩薩摩訶薩,於一切法無所取著

三摩地.此三摩地,微妙殊勝,廣大無

量,能集無邊無礙作用,不共一切聲

聞、獨覺.舍利子,若菩薩摩訶薩,能於

如是勝三摩地,恒住不捨,速證無上

正等菩提.

時,舍利子問善現言:諸菩薩摩訶薩,

爲但於此一三摩地,恒住不捨,速證

無上正等菩提,爲更有餘諸三摩地.

善現對曰:非但於此一三摩地,恒住

不捨,令諸菩薩,速證無上正等菩提,

復有所餘諸三摩地.舍利子言:何者

是餘諸三摩地?善現對曰:諸菩薩摩

訶薩,有健行三摩地、寶印三摩地、師

子遊戲三摩地、妙月三摩地、月幢相

三摩地、一切法海三摩地、觀頂三摩

地、法界決定三摩地、決定幢相三摩

地、金剛喩三摩地、入諸法印三摩地、

三摩地王三摩地、善安住三摩地、王

印三摩地、精進力三摩地、等涌三摩

地、入詞定三摩地、入增語三摩地、觀

方三摩地、陁羅尼印三摩地、無忘失

三摩地、諸法等趣海印三摩地、遍覆

虛空三摩地、金剛輪三摩地、勝幢相

三摩地、帝幢相三摩地、順明藏三摩

地、師子奮迅三摩地、勝開顯三摩地、

寶性三摩地、遍照三摩地、不眴三摩

地、住無相三摩地、決定三摩地、無垢

燈三摩地、無邊光三摩地、發光三摩

地、發明三摩地、淨座三摩地、無垢光

三摩地、發愛樂三摩地、電燈三摩地、

無盡三摩地、具威光三摩地、離盡三

摩地、降伏三摩地、除遣三摩地、日燈

三摩地、月燈三摩地、淨光三摩地、明

性三摩地、妙性三摩地、智相三摩地、

住心三摩地、普明三摩地、善住三摩

地、寶積三摩地、妙法印三摩地、諸法

平等三摩地、捨塵愛三摩地、入法頂

三摩地、飄散三摩地、分別法句三摩

地、字平等相三摩地、離文字相三摩

地、斷所緣三摩地、無變異三摩地、入

名定相三摩地、行無相三摩地、離翳

闇三摩地、具行三摩地、不動三摩地、

度境三摩地、集諸功德三摩地、決定

住三摩地、淨妙花三摩地、具覺支三

摩地、無邊辯三摩地、無等等三摩地、

超一切三摩地、發妙觀三摩地、散疑

惑三摩地、無所住三摩地、捨一相三

摩地、引發行相三摩地、一行相三摩

地、離諸相三摩地、無餘依離一切有

三摩地、入一切施設語言三摩地、解

脫音聲文字三摩地、炬熾然三摩地、

淨眼三摩地、無形相三摩地、入一切

相三摩地、不憙一切苦樂三摩地、無

盡行相三摩地、具陁羅尼三摩地、攝

伏一切正邪性三摩地、入一切言詞

寂默三摩地、離違順三摩地、無垢明

三摩地、具堅固三摩地、滿月淨光三

摩地、大莊嚴三摩地、發一切光明三

摩地、定平等三摩地、無塵有塵平等

理趣三摩地、無諍有諍平等理趣三

摩地、無巢穴無摽幟無愛樂三摩地、

決定住眞如三摩地、壞身惡行三摩

地、壞語惡行三摩地、壞意惡行三摩

地、如虛空三摩地、無染著如虛空三

摩地.舍利子,若菩薩摩訶薩,於如是

等,諸三摩地,恒住不捨,速證無上正

等菩提.舍利子,復有所餘無量無數

三摩地門、陁羅尼門.若菩薩摩訶薩,

能於其中,恒善修學,亦令速證所求

無上正等菩提.

爾時,善現復語具壽舍利子言:若菩

薩摩訶薩,安住如是諸三摩地,當知

已爲過去諸佛之所授記,亦爲現在

十方諸佛之所授記.舍利子,是菩薩

摩訶薩,雖住如是諸三摩地,而不見

此諸三摩地,亦不著此諸三摩地,亦

不念言:我已入此諸三摩地,我今入

此諸三摩地,我當入此諸三摩地,唯

我能入非餘所能.彼如是等,尋思分

別,一切不起.時,舍利子問善現言:爲

定別有諸菩薩摩訶薩,安住如是諸

三摩地已,爲過去、現在諸佛所授記

耶?善現對曰:不也,舍利子.何以故?舍

利子,般若波羅蜜多,不異三摩地,三

摩地,不異般若波羅蜜多.菩薩摩訶

薩,不異般若波羅蜜多及三摩地,般

若波羅蜜多及三摩地,不異菩薩摩

訶薩.般若波羅蜜多,卽是三摩地,三

摩地,卽是般若波羅蜜多.菩薩摩訶

薩,卽是般若波羅蜜多及三摩地,般

若波羅蜜多及三摩地,卽是菩薩摩

訶薩.所以者何?以一切法性?平等故.

大般若波羅蜜多經卷第四百九

戊戌歲高麗國大藏都監奉

勅雕造

大般若波羅蜜多經卷第四百一十 金

三藏法師玄奘奉 詔譯

第二分行相品第九之二

時,舍利子問善現言:若三摩地,不異

菩薩摩訶薩,菩薩摩訶薩,不異三摩

地.三摩地,卽是菩薩摩訶薩,菩薩摩

訶薩,卽是三摩地.若三摩地,若菩薩

摩訶薩,於般若波羅蜜多,亦如是者,

諸菩薩摩訶薩,云何於一切法,如實

了知,入三摩地?善現答言:若菩薩摩

訶薩,入諸定時,不作是念:我依一切

法平等性,證入如是如是等持.由此

因緣,諸菩薩摩訶薩,雖依一切法平

等性,證入如是如是等持,而於一切

法平等性及諸等持,不作想解.何以

故?舍利子,以一切法及諸等持,若菩

薩摩訶薩,若般若波羅蜜多,皆無所

有,無所有中,分別想解,無容起故.時,

薄伽梵讚善現言:善哉,善哉!如汝所

說.故我說汝住無諍定,聲聞衆中,最

爲第一.由斯我說與義相應,平等性

中,無違諍故.善現,諸菩薩摩訶薩,欲

學般若波羅蜜多,應如是學,欲學靜

慮、精進、安忍、淨戒、布施波羅蜜多,應

如是學,欲學四念住乃至八聖道支,

應如是學,如是乃至欲學佛十力,乃

至十八佛不共法,應如是學.時,舍利

子卽白佛言:若菩薩摩訶薩,作如是

學,爲正學般若波羅蜜多不?乃至爲

正學十八佛不共法不?佛言:舍利子,

若菩薩摩訶薩,作如是學,爲正學般

若波羅蜜多,以無所得,爲方便故,乃

至爲正學十八佛不共法,以無所得,

爲方便故.時,舍利子復白佛言:若菩

薩摩訶薩,如是學時,皆以無所得爲

方便,學般若波羅蜜多不?乃至皆以

無所得爲方便,學十八佛不共法不?

佛言:舍利子,若菩薩摩訶薩,如是學

時,皆以無所得爲方便,學般若波羅

蜜多,乃至皆以無所得爲方便,學十

八佛不共法.舍利子言:無所得者,爲

說何等不可得耶?佛言:舍利子,我不

可得,乃至見者不可得,畢竟淨故;薀

處界不可得,畢竟淨故;無明不可得,

乃至老死不可得,畢竟淨故;四聖諦

不可得,畢竟淨故;欲、色、無色界不可

得,畢竟淨故;四念住不可得,乃至八

聖道支不可得,畢竟淨故;佛十力不

可得,乃至十八佛不共法不可得,畢

竟淨故;布施波羅蜜多不可得,乃至

般若波羅蜜多不可得,畢竟淨故;預

流不可得,乃至阿羅漢不可得,畢竟

淨故;獨覺不可得,畢竟淨故;菩薩不

可得,如來不可得,畢竟淨故.舍利子

言:世尊,所說畢竟淨者,是何等義?佛

言:舍利子,卽一切法,不生不滅,無染

無淨,不出不沒,無得無爲.如是名爲

畢竟淨義.

時,舍利子復白佛言:若菩薩摩訶薩,

如是學時,爲學何法?佛言:舍利子,若

菩薩摩訶薩,如是學時,於一切法,都

無所學.何以故?舍利子,非一切法,如

是而有,如諸愚夫、異生所執,可於中

學.舍利子言:若爾,諸法如何而有?佛

言:諸法如無所有,如是而有,若於如

是無所有法,不能了達,說名無明.舍

利子言:何等法,無所有,若不了達,說

名無明?佛言:舍利子,色無所有,受、想、

行、識、無所有,以內空故,乃至無性自

性空故.如是乃至四念住無所有,乃

至十八佛不共法無所有,以內空故,

乃至無性自性空故.舍利子,愚夫異

生,若於如是無所有法,不能了達,說

名無明.彼由無明及愛勢力,分別執

著斷常二邊,由此不知不見諸法,無

所有性,分別諸法.由分別故,便執著

色、受、想、行、識,乃至執著十八佛不共

法.由執著故,分別諸法無所有性,由

此於法,不知不見.舍利子言:於何等

法,不知不見?佛言:於色,不知不見,於

受、想、行、識,不知不見,乃至於十八佛

不共法,不知不見.由於諸法,不知不

見,墮在愚夫異生數中,不能出離.舍

利子言:彼於何處,不能出離?佛言:彼

於欲界、色、無色界,不能出離.由於三

界不能出離,於聲聞法,不能成辦,於

獨覺法,不能成辦,於菩薩法,不能成

辦,於諸佛法,不能成辦.由於三乘,不

能成辦,便於諸法,不能信受.舍利子

言:彼於何法,不能信受?佛言:彼於色

空,不能信受,於受、想、行、識空,不能信

受,乃至於十八佛不共法空,不能信

受.由不信受,便不能住.舍利子言:於

何等法,彼不能住?佛言:舍利子,於布

施波羅蜜多乃至般若波羅蜜多,彼

不能住,於不退轉地乃至十八佛不

共法,彼不能住.由此故,名愚夫異生,

以於諸法,執著有性.舍利子言:彼於

何法,執著有性?佛言:彼於色,執著有

性,於受、想、行、識,執著有性,於眼處,執

著有性,乃至於意處,執著有性,於色

處,執著有性,乃至於法處,執著有性,

於眼界,執著有性,乃至於意界,執著

有性,於貪、瞋、癡,執著有性,於諸見趣,

執著有性,於四念住,執著有性,乃至

於十八佛不共法,執著有性.

時,舍利子白佛言:世尊,頗有菩薩摩

訶薩,作如是學非學般若波羅蜜多,

不能成辦一切智智耶?佛告舍利子:

有菩薩摩訶薩,作如是學非學般若

波羅蜜多,不能成辦一切智智.舍利

子言:此如何等?佛言:舍利子,若菩薩

摩訶薩,無方便善巧,於般若波羅蜜

多,分別執著,於靜慮、精進、安忍、淨戒、

布施波羅蜜多,分別執著,於四念住,

分別執著,乃至於十八佛不共法,分

別執著.由此執著,於一切智、道相智、

一切相智,亦起執著.以是因緣,有菩

薩摩訶薩,作如是學非學般若波羅

蜜多,不能成辦一切智智.舍利子言:

是菩薩摩訶薩,如是學時,定非學般

若波羅蜜多,不能成辦一切智智耶?

佛言:舍利子,是菩薩摩訶薩,如是學

時,定非學般若波羅蜜多,不能成辦

一切智智.時,舍利子復白佛言:世尊,

云何菩薩摩訶薩,修學般若波羅蜜

多,是學般若波羅蜜多,如是學時,便

能成辦一切智智.佛言:舍利子,若菩

薩摩訶薩,修學般若波羅蜜多,不見

般若波羅蜜多,乃至不見一切相智.如

是菩薩摩訶薩,修學般若波羅蜜多,

是學般若波羅蜜多,如是學時,則能

成辦一切智智.何以故?舍利子,以無所

得爲方便故.舍利子言:是菩薩摩訶

薩,於何法,無所得爲方便耶?佛言:舍

利子,是菩薩摩訶薩,修行布施波羅

蜜多時,於布施波羅蜜多,無所得爲

方便,乃至修行般若波羅蜜多時,於

般若波羅蜜多,無所得爲方便,乃至

求菩提時,於菩提,無所得爲方便,乃

至求一切相智時,於一切相智,無所得

爲方便.舍利子,如是菩薩摩訶薩,修

學般若波羅蜜多,是學般若波羅蜜

多,如是學時,則能成辦一切智智.舍

利子言:是菩薩摩訶薩,修學般若波

羅蜜多時,以何等無所得,爲方便耶?

佛言:舍利子,是菩薩摩訶薩,修學般

若波羅蜜多時,以內空無所得爲方

便,乃至以無性自性空無所得爲方

便.由是因緣,速能成辦一切智智.

第二分幻喩品第十

爾時,具壽善現白佛言:世尊,設有問

言:若有幻士,能學般若波羅蜜多,乃

至能學布施波羅蜜多,彼能成辦一

切智智不?若有幻士,能學四念住,乃

至能學十八佛不共法,彼能成辦一

切智智不?我得此問,當云何答?佛告

善現:我還問汝,隨汝意答.善現,於意

云何?色與幻有異不?受、想、行、識與幻

有異不?善現答言:不也,世尊.善現,於

意云何?眼處與幻,有異不?乃至意處

與幻,有異不?色處與幻,有異不?乃至

法處與幻,有異不?善現答言:不也,世

尊.善現,於意云何?眼界與幻,有異不?

乃至意界與幻,有異不?色界與幻,有

異不?乃至法界與幻,有異不?眼識界

與幻,有異不?乃至意識界與幻?有異

不?眼觸與幻,有異不?乃至意觸與幻,

有異不?眼觸爲緣所生諸受與幻,有

異不?乃至意觸爲緣所生諸受與幻,

有異不?善現答言:不也,世尊.善現,於

意云何?四念住與幻,有異不?乃至八

聖道支與幻,有異不?善現答言:不也,

世尊.善現,於意云何?空解脫門與幻,

有異不?無相、無願解脫門與幻,有異

不?善現答言:不也,世尊.善現,於意云

何?布施波羅蜜多與幻,有異不?乃至

十八佛不共法與幻,有異不?善現答

言:不也,世尊.善現,於意云何?諸佛無

上正等菩提與幻,有異不?善現答言:

不也,世尊.何以故?世尊,色不異幻,幻

不異色,色卽是幻,幻卽是色.如是乃

至諸佛無上正等菩提不異幻,幻不

異諸佛無上正等菩提.諸佛無上正

等菩提卽是幻,幻卽是諸佛無上正

等菩提.佛言:善現,於意云何?幻有雜

染,有淸淨不?善現答言:不也,世尊.善

現,於意云何?幻有生有滅不?善現答

言:不也,世尊.善現,於意云何?若法無

雜染無淸淨,無生無滅,是法,能學般

若波羅蜜多,成辦一切智智不?善現

答言:不也,世尊.善現,於意云何?於五

薀中,起想等想,施設言說,假名菩薩

摩訶薩不?善現答言:如是,世尊.善現,

於意云何?於五薀中,起想等想,施設

言說,假建立者,有生有滅,有雜染有

淸淨不?善現答言:不也,世尊.善現,於

意云何?若法無想,無等想,無施設,無

言說,無假名,無身,無身業,無語,無語

業,無意,無意業,無雜染,無淸淨,無生

無滅,是法,能學般若波羅蜜多,成辦

一切智智不?善現答言:不也,世尊.佛

言:善現,若菩薩摩訶薩,以無所得而

爲方便,修學如是甚深般若波羅蜜

多,速能成辦一切智智.

爾時,具壽善現白佛言:世尊,若菩薩

摩訶薩,欲證無上正等菩提,當如幻

士,常學般若波羅蜜多.何以故?世尊,

當知幻士,卽是五薀.佛告善現:於意

云何?如幻五薀,能學般若波羅蜜多,

當得成辦一切智智不?善現答言:不

也,世尊.何以故?世尊,如幻五薀,以無

性爲自性,無性自性,不可得故.佛告

善現:於意云何?如夢五薀,能學般若

波羅蜜多,當得成辦一切智智不?善

現答言:不也,世尊.何以故?世尊,如夢

五薀,以無性爲自性,無性自性,不可

得故.佛言:善現,於意云何?如響,如光

影,如像,如陽焰,如空花,如變化,如尋

香城五薀,能學般若波羅蜜多,當得

成辦一切智智不?善現答言:不也,世

尊.何以故?世尊,如響乃至尋香城五

薀,以無性爲自性,無性自性,不可得

故.佛言:善現,於意云何?如幻等五薀,

各有異性不?善現答言:不也,世尊.何

以故?世尊,如幻等色、受、想、行、識,卽是

如夢等色、受、想、行、識.如幻等五薀,卽

是如幻等六根.如幻等六根,卽是如

幻等五薀.如是一切,皆由內空故,不可

得乃至無性自性空故,不可得.

爾時,具壽善現復白佛言:世尊,新趣

大乘諸菩薩摩訶薩,聞說如是甚深

般若波羅蜜多,其心將無驚恐怖不?

佛告善現:新趣大乘諸菩薩摩訶薩,

修行般若波羅蜜多時,若無方便善

巧,及不爲善友所攝受者,聞說如是

甚深般若波羅蜜多,其心有驚,有恐,

有怖.尊者善現復白佛言:何等菩薩

摩訶薩,修行般若波羅蜜多時,有方

便善巧故,聞說如是甚深般若波羅

蜜多,其心不驚,不恐,不怖?佛告善現:

若菩薩摩訶薩,修行般若波羅蜜多

時,以應一切智智心,觀色無常相,亦

不可得,觀受、想、行、識無常相,亦不可

得;觀色苦相,亦不可得,觀受、想、行、識

苦相,亦不可得;觀色無我相,亦不可

得,觀受、想、行、識無我相,亦不可得;觀

色不淨相,亦不可得,觀受、想、行、識不

淨相,亦不可得;觀色空相,亦不可得,

觀受、想、行、識空相,亦不可得;觀色無

相相,亦不可得,觀受、想、行、識無相相,

亦不可得;觀色無願相,亦不可得,觀

受、想、行、識無願相,亦不可得;觀色寂

靜相,亦不可得,觀受、想、行、識寂靜相,

亦不可得;觀色遠離相,亦不可得,觀

受、想、行、識遠離相,亦不可得.善現,是

菩薩摩訶薩,修行般若波羅蜜多時,

有方便善巧故,聞說如是甚深般若

波羅蜜多,其心不驚,不恐,不怖.

復次,善現,若菩薩摩訶薩,作此觀已,

復作是念:我當以無所得爲方便,爲

一切有情,說如是五薀無常相,亦不

可得,苦相、無我相、不淨相、空相、無相

相、無願相、寂靜相、遠離相,亦不可得.

善現,是爲菩薩摩訶薩,修行般若波

羅蜜多時,無著布施波羅蜜多.復次,

善現,若菩薩摩訶薩,修行般若波羅

蜜多時,遠離聲聞、獨覺相應作意,思

惟五薀無常相,亦不可得,苦相、無我

相、不淨相、空相、無相相、無願相、寂靜

相、遠離相,亦不可得,以無所得爲方

便故.善現,是爲菩薩摩訶薩,修行般

若波羅蜜多時,無著淨戒波羅蜜多.

復次,善現,若菩薩摩訶薩,修行般若

波羅蜜多時,以無所得而爲方便,觀

如是法無常相,亦不可得,苦相、無我

相、不淨相、空相、無相相、無願相、寂靜

相、遠離相,亦不可得,能於其中,安忍

欲樂,其心不驚,不怖,不畏.善現,是爲

菩薩摩訶薩,修行般若波羅蜜多時,

無著安忍波羅蜜多.復次,善現,若菩

薩摩訶薩,修行般若波羅蜜多時,以

應一切智智心,常觀五薀無常相,亦

不可得,苦相、無我相、不淨相、空相、無

相相、無願相、寂靜相、遠離相,亦不可

得,雖以無所得爲方便,而常不捨一

切智智相應作意,恒修般若波羅蜜

多.善現,是爲菩薩摩訶薩,修行般若

波羅蜜多時,無著精進波羅蜜多.復

次,善現,若菩薩摩訶薩,修行般若波

羅蜜多時,不以聲聞、獨覺相應作意,

思惟五薀無常相,亦不可得,苦相、無

我相、不淨相、空相、無相相、無願相、寂

靜相、遠離相,亦不可得,以無所得爲

方便故,於中,不起聲聞、獨覺相應作

意及餘非善散亂之心,障㝵無上正

等菩提.善現,是爲菩薩摩訶薩,修行

般若波羅蜜多時,無著靜慮波羅蜜

多.復次,善現,若菩薩摩訶薩,修行般

若波羅蜜多時,如實觀察,非空色故,

色空,色卽是空,空卽是色,受、想、行、識,

亦如是;非空眼處故,眼處空,眼處卽

是空,空卽是眼處,乃至意處,亦如是;

非空色處故,色處空,色處卽是空,空

卽是色處,乃至法處,亦如是;非空眼

界故,眼界空,眼界卽是空,空卽是眼

界,乃至意界,亦如是;非空色界故,色

界空,色界卽是空,空卽是色界,乃至

法界亦如是;非空眼識界故,眼識界

空,眼識界卽是空,空卽是眼識界,乃

至意識界,亦如是;非空眼觸故,眼觸

空,眼觸卽是空,空卽是眼觸,乃至意

觸,亦如是;非空眼觸爲緣所生諸受

故,眼觸爲緣所生諸受空,眼觸爲緣

所生諸受,卽是空,空卽是眼觸爲緣

所生諸受,乃至意觸爲緣所生諸受,

亦如是;非空四念住故,四念住空,四念

住卽是空,空卽是四念住.如是乃至

非空十八佛不共法故,十八佛不共

法空,十八佛不共法卽是空,空卽是

十八佛不共法.善現,是爲菩薩摩訶

薩,無著般若波羅蜜多.善現,如是菩

薩摩訶薩,修行般若波羅蜜多時,有

方便善巧故,聞說如是甚深般若波

羅蜜多,其心不驚,不恐,不怖.

爾時,具壽善現白佛言:世尊,云何菩

薩摩訶薩,修行般若波羅蜜多時,爲

諸善友,所攝受故,聞說如是甚深般

若波羅蜜多,其心不驚,不恐,不怖?佛

告善現:諸菩薩摩訶薩善友者,謂若

能以無所得而爲方便,說色無常相,

亦不可得,說受、想、行、識無常相,亦不

可得;說色苦相,亦不可得,說受、想、行、

識苦相,亦不可得;說色無我相,亦不

可得,說受、想、行、識無我相,亦不可得;

說色不淨相,亦不可得,說受、想、行、識

不淨相,亦不可得;說色空相,亦不可

得,說受、想、行、識空相,亦不可得;說色

無相相,亦不可得,說受、想、行、識無相

相,亦不可得;說色無願相,亦不可得,

說受、想、行、識無願相,亦不可得;說色

寂靜相,亦不可得,說受、想、行、識寂靜

相,亦不可得;說色遠離相,亦不可得,

說受、想、行、識遠離相,亦不可得;及勸

依此,勤修善根,不令迴向聲聞、獨覺,

唯令求得一切智智.善現,是爲菩薩

摩訶薩善友.復次,善現,諸菩薩摩訶

薩善友者,謂若能以無所得而爲方

便,說眼處乃至意處無常相,亦不可

得,苦相、無我相、不淨相、空相、無相相、

無願相、寂靜相、遠離相,亦不可得;說

色處乃至法處無常相,亦不可得;苦

相、無我相、不淨相、空相、無相相、無願

相、寂靜相、遠離相,亦不可得;及勸依

此,勤修善根,不令迴向聲聞、獨覺,唯

令求得一切智智.善現,是爲菩薩摩

訶薩善友.復次,善現,諸菩薩摩訶薩

善友者,謂若能以無所得而爲方便,

說眼界乃至意界無常相,亦不可得,

苦相、無我相、不淨相、空相、無相相、無

願相、寂靜相、遠離相,亦不可得;說色

界乃至法界無常相,亦不可得,苦相、

無我相、不淨相、空相、無相相、無願相、

寂靜相、遠離相,亦不可得;說眼識界

乃至意識界無常相,亦不可得,苦相、

無我相、不淨相、空相、無相相、無願相、

寂靜相、遠離相,亦不可得;說眼觸乃

至意觸無常相,亦不可得,苦相、無我

相、不淨相、空相、無相相、無願相、寂靜

相、遠離相,亦不可得;說眼觸爲緣所

生諸受乃至意觸爲緣所生諸受無

常相,亦不可得,苦相、無我相、不淨相、

空相、無相相、無願相、寂靜相、遠離相,

亦不可得;及勸依此,勤修善根,不令

迴向聲聞、獨覺,唯令求得一切智智.

善現,是爲菩薩摩訶薩善友.復次,善

現,諸菩薩摩訶薩善友者,謂若能以

無所得而爲方便,雖說修四念住乃

至八聖道支,不可得;雖說修空、無相、

無願解脫門不可得;雖說修佛十力

乃至十八佛不共法不可得;雖說修

一切智乃至無上正等菩提不可得,

而勸依此,勤修善根,不令迴向聲聞、

獨覺,唯令求得一切智智.善現,是爲

菩薩摩訶薩善友.若菩薩摩訶薩,修

行般若波羅蜜多時,爲此善友,所攝

受者,聞說如是甚深般若波羅蜜多,

其心不驚,不恐,不怖.

爾時,具壽善現白佛言:世尊,云何菩

薩摩訶薩,修行般若波羅蜜多時,無

方便善巧故,聞說如是甚深般若波

羅蜜多,其心有驚,有恐,有怖?佛告善

現:若菩薩摩訶薩,修行般若波羅蜜

多時,以有所得爲方便故,離應一切

智智作意,修行般若波羅蜜多,於修

般若波羅蜜多,有得有恃;以有所得

爲方便故,離應一切智智作意,修行

靜慮、精進、安忍、淨戒、布施波羅蜜多,

於修靜慮乃至布施波羅蜜多,有得

有恃;以有所得爲方便故,離應一切

智智作意,觀色、受、想、行、識,內空、外空、

內外空、空空、大空、勝義空、有爲空、無

爲空、畢竟空、無際空、散無散空、本性

空、自共相空、一切法空、不可得空、無

性空、自性空、無性自性空,於觀色、受、

想、行、識空,有得有恃;以有所得爲方

便故,離應一切智智作意,觀眼處乃

至意處內空乃至無性自性空,於觀

眼處乃至意處空,有得有恃;以有所

得爲方便故,離應一切智智作意,觀

色處乃至法處內空乃至無性自性

空,於觀色處乃至法處空,有得有恃;

以有所得爲方便故,離應一切智智

作意,觀眼界乃至意界內空乃至無

性自性空,於觀眼界乃至意界空,有

得有恃;以有所得爲方便故,離應一

切智智作意,觀色界乃至法界內空

乃至無性自性空,於觀色界乃至法

界空,有得有恃;以有所得爲方便故,

離應一切智智作意,觀眼識界乃至

意識界內空乃至無性自性空,於觀

眼識界乃至意識界空,有得有恃;以

有所得爲方便故,離應一切智智作

意,觀眼觸乃至意觸內空乃至無性

自性空,於觀眼觸乃至意觸空,有得

有恃;以有所得爲方便故,離應一切

智智作意,觀眼觸爲緣所生諸受乃

至意觸爲緣所生諸受內空乃至無

性自性空,於觀眼觸爲緣所生諸受

乃至意觸爲緣所生諸受空,有得有

恃;以有所得爲方便故,離應一切智

智作意,修行四念住乃至十八佛不

共法,於修四念住乃至十八佛不共法

有得有恃.善現,如是菩薩摩訶薩,修

行般若波羅蜜多時,無方便善巧故,

聞說如是甚深般若波羅蜜多,其心

有驚,有恐,有怖.

爾時,具壽善現復白佛言:世尊,云何

菩薩摩訶薩,修行般若波羅蜜多時,

爲諸惡友,所攝受故,聞說如是甚深

般若波羅蜜多,其心有驚,有恐,有怖?

佛告善現:諸菩薩摩訶薩惡友者,若

教厭離般若波羅蜜多,若教厭離靜

慮、精進、安忍、淨戒、布施波羅蜜多,謂

作是言:咄哉!男子,汝等於此,不應修

學.所以者何?如是六種波羅蜜多,非

佛所說,是文頌者,虛誑製造.是故汝

等,不應聽習,不應受持,不應讀誦,不

應思惟,不應推究,不應爲他宣說開

示.善現,是爲菩薩摩訶薩惡友.復次,

善現,諸菩薩摩訶薩惡友者,若不爲

說魔事魔過,謂有惡魔,作佛形像,來

教菩薩,厭離六種波羅蜜多言:善男

子,汝等何用修此六種波羅蜜多?善

現,若不爲說如是等事,令覺悟者,當

知是爲菩薩摩訶薩惡友.復次,善現,

菩薩摩訶薩惡友者,若不爲說魔事

魔過,謂有惡魔,作佛形像,來爲菩薩,

宣說開示聲聞、獨覺相應之法,所謂

契經乃至論義,分別顯了,令專修學.

善現,若不爲說如是等事,令覺悟者,

當知是爲菩薩摩訶薩惡友.復次,善

現,菩薩摩訶薩惡友者,若不爲說魔

事魔過,謂有惡魔,作佛形像,至菩薩

所,作如是言:汝非菩薩,無菩提心,不

能安住不退轉地,不能證得所求無

上正等菩提.善現,若不爲說如是等

事,令覺悟者,當知是爲菩薩摩訶薩

惡友.復次,善現,菩薩摩訶薩惡友者,

若不爲說魔事魔過,謂有惡魔,作佛

形像,來語菩薩摩訶薩言:汝等當知

色,空、無我、我所,受、想、行、識,空、無我、我

所;眼處,空、無我、我所,乃至意處,空、無

我、我所;色處,空、無我、我所,乃至法處,

空無我、我所;眼界,空、無我、我所,乃至

意界,空、無我、我所;色界,空、無我、我所,

乃至法界,空、無我、我所;眼識界,空、無

我、我所,乃至意識界,空、無我、我所;眼

觸,空、無我、我所,乃至意觸,空、無我、我

所;眼觸爲緣所生諸受,空、無我、我所,

乃至意觸爲緣所生諸受,空、無我、我

所;四念住,空、無我、我所,乃至八聖道

支,空、無我、我所;布施波羅蜜多,空、無

我、我所,乃至般若波羅蜜多,空、無我、

我所;空解脫門,空、無我、我所,無相、無

願解脫門,空無我、我所;佛十力,空無

我、我所,乃至十八佛不共法,空、無我、

我所,何用無上正等菩提?善現,若不

爲說如是等事,令覺悟者,當知是爲

菩薩摩訶薩惡友.復次,善現,菩薩摩

訶薩惡友者,若不爲說魔事魔過,謂

有惡魔,作獨覺形像,來至菩薩,所作

如是言:咄!善男子,東西南北、四維上

下十方世界,一切如來應正等覺,聲

聞、菩薩,都無所有.汝於是事,應深信

受,勿自勤苦,欲求供養,聽聞正法,如

說修行.善現,若不爲說如是等事,令

覺悟者,當知是爲菩薩摩訶薩惡友.

復次,善現,菩薩摩訶薩惡友者,若不

爲說魔事魔過,謂有惡魔,作聲聞形

像,來至菩薩所,令深厭離一切智智

相應作意,令極忻樂聲聞、獨覺相應

作意.善現,若不爲說如是等事,令覺

悟者,當知是爲菩薩摩訶薩惡友.復

次,善現,菩薩摩訶薩惡友者,若不爲

說魔事魔過,謂有惡魔,化作親教軌

範形像,來至菩薩所,令深厭離菩薩

勝行,所謂布施波羅蜜多乃至般若

波羅蜜多,及令厭離一切智智,所謂

無上正等菩提,唯教修習三解脫門,

速證聲聞或獨覺地,不趣無上正等

菩提.善現,若不爲說如是等事,令覺

悟者,當知是爲菩薩摩訶薩惡友.復

次,善現,菩薩摩訶薩惡友者,若不爲

說魔事魔過,謂有惡魔,作父母形像,

來至菩薩所,告言:子子,汝當精勤,求

證預流、一來、不還、阿羅漢果,足得永

離生死大苦,速證涅槃,究竟安樂.何

用遠趣諸佛無上正等菩提求菩提

者,要經無量無數大劫,輪迴生死,教

化有情,捨命捨身,斷支斷節,徒自勤

苦,誰荷汝恩所求菩提,或證不證?善

現,若不爲說如是等事,令覺悟者,當

知是爲菩薩摩訶薩惡友.復次,善現,

菩薩摩訶薩惡友者,若不爲說魔事

魔過,謂有惡魔,作苾芻形像,來至菩

薩所,以有所得而爲方便,說色無常

相,實有可得;說受、想、行、識無常相,實

有可得;說色苦相、無我相、不淨相、空

相、無相相、無願相、寂靜相、遠離相,實

有可得,說受、想、行、識苦相、無我相、不

淨相、空相、無相相、無願相、寂靜相、遠

離相,實有可得;以有所得而爲方便,

說眼處乃至意處無常相、苦相、無我

相、不淨相、空相、無相相、無願相、寂靜

相、遠離相,實有可得;以有所得而爲

方便,說色處乃至法處無常相、苦相、

無我相、不淨相、空相、無相相、無願相、

寂靜相、遠離相,實有可得;以有所得

而爲方便,說眼界乃至意界無常相、

苦相、無我相、不淨相、空相、無相相、無

願相、寂靜相、遠離相,實有可得;以有

所得而爲方便,說色界乃至法界無

常相、苦相、無我相、不淨相、空相、無相

相、無願相、寂靜相、遠離相,實有可得;

以有所得而爲方便,說眼識界乃至

意識界無常相、苦相、無我相、不淨相、

空相、無相相、無願相、寂靜相、遠離相,

實有可得;以有所得而爲方便,說眼

觸乃至意觸無常相、苦相、無我相、不

淨相、空相、無相相、無願相、寂靜相、遠

離相,實有可得;以有所得而爲方便,

說眼觸爲緣所生諸受乃至意觸爲

緣所生諸受無常相、苦相、無我相、不

淨相、空相、無相相、無願相、寂靜相、遠

離相,實有可得;以有所得而爲方便,

說四念住乃至八聖道支,實有可得,

令其修學;以有所得而爲方便,說布

施波羅蜜多乃至般若波羅蜜多,實

有可得,令其修學;以有所得而爲方

便,說空、無相、無願解脫門,實有可得,

令其修學;以有所得而爲方便,說陁

羅尼門、三摩地門,實有可得,令其修

學;以有所得而爲方便,說五眼、六神

通,實有可得,令其修學;以有所得而

爲方便,說佛十力乃至十八佛不共

法,實有可得,令其修學.善現,若不爲

說如是等事,令覺悟者,當知是爲菩

薩摩訶薩惡友.若菩薩摩訶薩,修行

般若波羅蜜多時,爲此惡友,所攝受

者,聞說如是甚深般若波羅蜜多,其

心有驚,有恐,有怖.是故菩薩摩訶薩,

修行般若波羅蜜多時,於諸惡友應

審觀察,方便遠離.

大般若波羅蜜多經卷第四百一十

戊戌歲高麗國大藏都監奉

勅雕造

大般若波羅蜜多經卷第四百一十一 生

三藏法師玄奘奉 詔譯

第二分譬喩品第十一

爾時,具壽善現白佛言:世尊,言菩薩

者,是何句義?佛告善現:無句義,是菩

薩句義.何以故?善現,菩提、薩埵,二旣

不生句,於其中理,亦非有故.無句義,

是菩薩句義.善現,當知譬如空中鳥

迹句義,實無所有,菩薩句義,亦復如

是,實無所有.譬如夢境、幻事、陽焰、光

影、水月、響聲、空花、變化句義,實無所

有,菩薩句義,亦復如是,實無所有.善

現,當知如一切法,眞如句義,實無所

有,菩薩句義,亦復如是,實無所有.如

一切法,法界、法性、不虛妄性、不變異

性、法定、法住、實際句義,實無所有,菩

薩句義,亦復如是,實無所有.善現,當

知如幻士色句義,實無所有,菩薩句

義,亦復如是,實無所有.如幻士受、想、

行、識句義,實無所有,菩薩句義,亦復

如是,實無所有.善現,當知如幻士眼

處句義,實無所有,菩薩句義,亦復如

是,實無所有.如幻士耳、鼻、舌、身、意處

句義,實無所有,菩薩句義,亦復如是,

實無所有.善現,當知如幻士色處句

義,實無所有,菩薩句義,亦復如是,實

無所有.如幻士聲、香、味、觸、法處句義,

實無所有,菩薩句義,亦復如是,實無

所有.善現,當知如幻士眼界句義,實

無所有,菩薩句義,亦復如是,實無所

有.如幻士耳、鼻、舌、身、意界句義,實無

所有,菩薩句義,亦復如是,實無所有.

善現,當知如幻士色界句義,實無所

有,菩薩句義,亦復如是,實無所有.如

幻士聲、香、味、觸、法界句義,實無所有,

菩薩句義,亦復如是,實無所有.善現,

當知如幻士眼識界句義,實無所有,

菩薩句義,亦復如是,實無所有.如幻

士耳、鼻、舌、身、意識界句義,實無所有,

菩薩句義,亦復如是,實無所有.善現,

當知如幻士眼觸句義,實無所有,菩

薩句義,亦復如是,實無所有.如幻士

耳、鼻、舌、身、意觸句義,實無所有,菩薩

句義,亦復如是,實無所有.善現,當知

如幻士眼觸爲緣所生諸受句義,實

無所有,菩薩句義,亦復如是,實無所

有.如幻士耳、鼻、舌、身、意觸爲緣所生

諸受句義,實無所有,菩薩句義,亦復

如是,實無所有.善現,當知如幻士無

明句義,實無所有,菩薩句義,亦復如

是,實無所有.如幻士行、識、名色、六處、

觸、受、愛、取、有、生、老死句義,實無所有,

菩薩句義,亦復如是,實無所有.善現,

當知如幻士行內空句義,實無所有,

菩薩句義,亦復如是,實無所有.如幻

士行外空、內外空、空空、大空、勝義空、

有爲空、無爲空、畢竟空、無際空、散無

散空、本性空、自共相空、一切法空、不

可得空、無性空、自性空、無性自性空

句義,實無所有,菩薩句義,亦復如是,

實無所有.善現,當知如幻士行四念

住句義,實無所有,菩薩句義,亦復如

是,實無所有.如幻士行四正斷、四神

足、五根、五力、七等覺支、八聖道支句

義,實無所有,菩薩句義,亦復如是,實

無所有.善現,當知如幻士乃至行佛

十力句義,實無所有,菩薩句義,亦復

如是,實無所有.如幻士行四無所畏、

四無礙解、大慈、大悲、大喜、大捨、十八

佛不共法句義,實無所有,菩薩句義,

亦復如是,實無所有.

復次,善現,如佛色句義,實無所有,菩

薩句義,亦復如是,實無所有.如佛受、

想、行、識句義,實無所有,菩薩句義,亦

復如是,實無所有.如佛眼處句義,實

無所有,菩薩句義,亦復如是,實無所

有.如佛耳、鼻、舌、身、意處句義,實無所

有,菩薩句義,亦復如是,實無所有.如

佛色處句義,實無所有,菩薩句義,亦

復如是,實無所有.如佛聲、香、味、觸、法

處句義,實無所有,菩薩句義,亦復如

是,實無所有.如佛眼界句義,實無所

有,菩薩句義,亦復如是,實無所有.如

佛耳、鼻、舌、身、意界句義,實無所有,

菩薩句義,亦復如是,實無所有.如佛

色界句義,實無所有,菩薩句義,亦復

如是,實無所有.如佛聲、香、味、觸、法界

句義,實無所有,菩薩句義,亦復如是,

實無所有.如佛眼識界句義,實無所

有,菩薩句義,亦復如是,實無所有,如

佛耳、鼻、舌、身、意識界句義,實無所有,

菩薩句義,亦復如是,實無所有.如佛

眼觸句義,實無所有,菩薩句義,亦復

如是,實無所有.如佛耳、鼻、舌、身、意觸

句義,實無所有,菩薩句義,亦復如是,

實無所有.如佛眼觸爲緣所生諸受

句義,實無所有,菩薩句義,亦復如是,

實無所有.如佛耳、鼻、舌、身、意觸爲緣

所生諸受句義,實無所有,菩薩句義,

亦復如是,實無所有.如佛無明句義,

實無所有,菩薩句義,亦復如是,實無

所有.如佛行、識、名色、六處、觸、受、愛、取、

有、生、老死句義,實無所有,菩薩句義,

亦復如是,實無所有.如佛行內空句

義,實無所有,菩薩句義,亦復如是,實

無所有.如佛行外空、內外空、空空、大

空、勝義空、有爲空、無爲空、畢竟空、

無際空、散無散空、本性空、自共相空、

一切法空、不可得空、無性空、自性空、

無性自性空句義,實無所有,菩薩句

義,亦復如是,實無所有.如佛行四念

住句義,實無所有,菩薩句義,亦復如

是,實無所有.如佛行四正斷、四神足、

五根、五力、七等覺支、八聖道支句義,

實無所有,菩薩句義,亦復如是,實無

所有,乃至如佛行佛十力句義,實無

所有,菩薩句義,亦復如是,實無所有.

如佛行四無所畏、四無礙解、大慈、大

悲、大喜、大捨、十八佛不共法句義,實

無所有,菩薩句義,亦復如是,實無

所有.

復次,善現,如有爲界中,無爲界句義,

實無所有,無爲界中,有爲界句義,亦

實無所有,菩薩句義,亦復如是,實無

所有.如無生無滅,無作無爲,無成無

壞,無得無捨,無染無淨句義,實無所

有,菩薩句義,亦復如是,實無所有.時,

具壽善現白佛言:世尊,如何法,無生

無滅,無作無爲,無成無壞,無得無捨,

無染無淨句義,實無所有,菩薩句義,

亦復如是,實無所有耶?佛告善現:如

色乃至識無生無滅,無作無爲,無成

無壞,無得無捨,無染無淨句義,實無

所有,菩薩句義,亦復如是,實無所有.

如眼處乃至意處無生無滅,無作無

爲,無成無壞,無得無捨,無染無淨句

義,實無所有,菩薩句義,亦復如是,實

無所有.如色處乃至法處無生無滅,

無作無爲,無成無壞,無得無捨,無染

無淨句義,實無所有,菩薩句義,亦復

如是,實無所有.如眼界乃至意界無

生無滅,無作無爲,無成無壞,無得無

捨,無染無淨句義,實無所有,菩薩句

義,亦復如是,實無所有.如色界乃至

法界無生無滅,無作無爲,無成無壞,

無得無捨,無染無淨句義,實無所有,

菩薩句義,亦復如是,實無所有.如眼

識界乃至意識界無生無滅,無作無

爲,無成無壞,無得無捨,無染無淨句

義,實無所有,菩薩句義,亦復如是,實

無所有.如眼觸乃至意觸無生無滅,

無作無爲,無成無壞,無得無捨,無染

無淨句義,實無所有,菩薩句義,亦復

如是,實無所有.如眼觸爲緣所生諸

受乃至意觸爲緣所生諸受無生無

滅,無作無爲,無成無壞,無得無捨,無

染無淨句義,實無所有,菩薩句義,亦

復如是,實無所有.如無明乃至老死

無生無滅,無作無爲,無成無壞,無得

無捨,無染無淨句義,實無所有,菩薩

句義,亦復如是,實無所有.如四念住

乃至八聖道支無生無滅,無作無爲,

無成無壞,無得無捨,無染無淨句義,

實無所有,菩薩句義,亦復如是,實無

所有.如是乃至如佛十力乃至十八

佛不共法無生無滅,無作無爲,無成

無壞,無得無捨,無染無淨句義,實無

所有,菩薩句義,亦復如是,實無所有.

復次,善現,如四念住乃至八聖道支

畢竟淨句義,實無所有,菩薩句義,亦

復如是,實無所有.如是乃至如佛十

力乃至十八佛不共法畢竟淨句義,

實無所有,菩薩句義,亦復如是,實無

所有.如我乃至見者句義,實無所有,

無容有故,菩薩句義,亦復如是,實無

所有.如日出時,闇冥句義,實無所有,

菩薩句義,亦復如是,實無所有.如劫

盡時,諸行句義,實無所有,菩薩句義,

亦復如是,實無所有.如諸如來應正

等覺淨戒蘊中,惡戒句義,實無所有,

菩薩句義,亦復如是,實無所有.如諸

如來應正等覺靜定蘊中,亂心句義,

實無所有,菩薩句義,亦復如是,實無

所有.如諸如來應正等覺明慧蘊中,

惡慧句義,實無所有,菩薩句義,亦復

如是,實無所有.如諸如來應正等覺

解脫蘊中,繫縛句義,實無所有,菩薩

句義,亦復如是,實無所有.如諸如來

應正等覺解脫智見蘊中,非解脫智

見句義,實無所有,菩薩句義,亦復如

是,實無所有.如日月等大光明中,諸

闇句義,實無所有,菩薩句義,亦復如

是,實無所有.如佛光中,一切日月、星

寶、火藥及諸天等,光明句義,實無所

有,菩薩句義,亦復如是,實無所有.

何以故?善現,若菩提,若薩埵,若菩薩

句義,如是一切,皆非相應,非不相應,

無色無見,無對一相,所謂無相.善現,

諸菩薩摩訶薩,於一切法,皆非實有,

無著無礙,當勤修學應正覺知.具壽

善現卽白佛言:諸菩薩摩訶薩,於何

等一切法,皆非實有,無著無礙,當勤

修學?諸菩薩摩訶薩,云何於一切法,

應正覺知?佛告善現:一切法者謂善

法非善法,有記法無記法,世閒法出

世閒法,有漏法無漏法,有爲法無爲

法,共法不共法.善現,諸菩薩摩訶薩,

於如是等,一切法性,無著無礙,當勤

修學,諸菩薩摩訶薩,於一切法,實無

所有,應正覺知.具壽善現復白佛言:

何等名爲世閒善法?佛告善現:世閒

善法者,謂孝順父母,供養沙門、婆羅

門,敬事師長,施性福業事,戒性福業

事,修性福業事,供侍病者,俱行福,方

便善巧,俱行福世閒十善業道,若胮

脹想、膿爛想、靑瘀想、異赤想、破壞想、

啄噉想、離散想、骸骨想、焚燒想,若世

閒四靜慮、四無量、四無色定,若佛隨

念、法隨念、僧隨念、戒隨念、捨隨念、天

隨念、寂靜隨念、入出息隨念、身隨念、

死隨念.善現,此等名爲世閒善法.具

壽善現復白佛言:何等名爲不善法?

佛告善現:不善法者,謂害生命,不與

取欲,邪行虛誑語、離閒語、麤惡語、雜

穢語、貪欲、瞋恚、邪見及忿恨、覆惱、諂

誑、矯害、嫉慳、慢等.善現,此等名爲不

善法.具壽善現復白佛言:何等有記

法?佛告善現:卽諸善法及不善法,名

有記法.具壽善現復白佛言:何等名

爲無記法?佛告善現:謂無記身業、無

記語業、無記意業、無記四大種、無記

五根、無記五蘊、無記十二處、無記十

八界、無記異熟法.善現,此等名爲無

記法.具壽善現復白佛言:何等名爲

世閒法?佛告善現:謂世閒五蘊、十二

處、十八界、十業道、四靜慮、四無量、四

無色定、十二支緣起法.善現,此等名

爲世閒法.具壽善現復白佛言:何等

名爲出世閒法?佛告善現:謂出世閒

四念住、四正斷、四神足、五根、五力、七

等覺支、八聖道支、空、無相、無願解脫

門、未知當知根、已知根、具知根、有尋

有伺三摩地、無尋唯伺三摩地、無尋

無伺三摩地,若明,若解脫,若念,若正

知,若如理作意,若八解脫,若九次第

定,若內空、外空、內外空、空空、大空、勝

義空、有爲空、無爲空、畢竟空、無際空、

散無散空、本性空、自共相空、一切法

空、不可得空、無性空、自性空、無性自

性空,若佛十力、四無所畏、四無礙解、

十八佛不共法.善現,此等名爲出世

閒法.具壽善現復白佛言:何等名爲

有漏法?佛告善現:謂墮三界,若五蘊、

十二處、十八界,若四靜慮、四無量、四

無色定.善現,此等名爲有漏法.具壽

善現復白佛言:何等名爲無漏法?佛

告善現:謂四念住乃至十八佛不共

法.善現,此等名爲無漏法.具壽善現

復白佛言:何等名爲有爲法?佛告善

現:謂三界繫法,若五蘊,若四靜慮、四

無量、四無色定,若四念住乃至十八

佛不共法.善現,此等名爲有爲法.具

壽善現復白佛言:何等名爲無爲法?

佛告善現:若法無生無滅,無住無異,

若貪盡、瞋盡、癡盡,若眞如、法界、法性、

不虛妄性、不變異性、平等性、離生性、

法定、法住、實際.善現,此等名爲無爲

法.具壽善現復白佛言:何等名爲共

法?佛告善現:謂世閒四靜慮、四無量、

四無色定、五神通.善現,此等名爲共

法.共異生故.具壽善現復白佛言:何

等名爲不共法?佛告善現:謂四念住

乃至十八佛不共法.善現,此等名爲

不共法.不共異生故.善現,諸菩薩摩

訶薩,修行般若波羅蜜多時,於如是

等自相空法,不應執著,以一切法,無

分別故.善現,諸菩薩摩訶薩,修行般

若波羅蜜多時,於一切法,以無二爲

方便,應正覺知,以一切法,皆無動故.

善現,於一切法,無二無動.是菩薩句

義,無分別,無執著.是菩薩句義,以是

故無句義,是菩薩句義.

爾時,具壽善現白佛言:世尊,何緣菩

薩,復名摩訶薩?佛告善現:由是菩薩,

於大有情衆中,當爲上首故,復名摩

訶薩.善現白言:何等名爲大有情衆,

菩薩於中,當爲上首?佛告善現:謂住

種姓第八、預流、一來、不還、阿羅漢、獨

覺及從初發心乃至不退轉地菩薩

摩訶薩.如是皆名大有情衆菩薩.於

此大有情衆中,當爲上首故,復名摩

訶薩.具壽善現復白佛言:如是菩薩,

何緣,能於大有情衆,當爲上首?佛告

善現:由是菩薩,已發堅固金剛喩心

定,不退壞.是故能於大有情衆,當爲

上首.善現復言:何謂菩薩金剛喩心?

佛告善現:若菩薩摩訶薩,發如是心,

我今當被大功德鎧,無邊生死大曠

野中,爲諸有情,破壞一切煩惱怨歒;

我當普爲一切有情,枯竭無邊生死

大海;我當棄捨一切身財,爲諸有情,

作大饒益;我當等心,利益安樂一切

有情;我當普令諸有情類,遊三乘道,

趣般涅槃;我當雖以三乘,濟度一切

有情,而都不見有一有情,得滅度者;

我當覺了一切法性,無生無滅,無淨

無染;我當純以一切智智相應作意,

修行六種波羅蜜多;我當修學於一

切法,通達究竟遍入妙智;我當通達

一切法相,一理趣門;我當通達一切

法相,二理趣門;我當通達一切法相,

多理趣門;我當修學種種妙智,達諸

法性,引勝功德.善現,是謂菩薩金剛

喩心.若菩薩摩訶薩,以無所得而爲

方便,安住此心,決定能於大有情衆,

當爲上首.復次,善現,諸菩薩摩訶薩,

發如是心,一切地獄、傍生、鬼界及人、

天中諸有情類所受苦惱,我當代受,

令彼安樂,諸菩薩摩訶薩,發如是心,

我爲饒益一有情故,經於無量百千

俱胝那庾多劫,受諸地獄種種重苦,

無數方便教化,令得無餘涅槃.如是

次第,普爲饒益一切有情,爲彼一一

各經無量百千俱胝那庾多劫,受諸

地獄種種重苦,一一各以無數方便

教化,令得無餘涅槃.作是事已,自種

善根,復經無量百千俱胝那庾多劫,

圓滿修集菩提資糧,然後方證所求

無上正等菩提.善現,如是誓願,亦名

菩薩金剛喩心.若菩薩摩訶薩,以無

所得而爲方便,安住此心,決定能於

大有情衆,當爲上首.

復次,善現,諸菩薩摩訶薩,恒常發起

勝心、大心,由此心故,決定能於大有

情衆,當爲上首.具壽善現白言:世尊,

何謂菩薩勝心、大心?佛告善現:諸菩

薩摩訶薩,發如是心,我應從初發心,

乃至證得一切智智,定當不起貪欲、

瞋恚、愚癡、忿恨、覆惱、諂誑、嫉慳、矯害、

見慢等心,亦定不起趣求聲聞、獨覺

地心.是爲菩薩勝心、大心.若菩薩摩

訶薩,以無所得而爲方便,安住此心,

決定能於大有情衆,當爲上首.復次,

善現,諸菩薩摩訶薩,發起決定不傾

動心.由此心故,決定能於大有情衆,

當爲上首.具壽善現白言:世尊,何謂

菩薩不傾動心?佛告善現:諸菩薩摩

訶薩,發如是心,我應常依一切智智

相應作意,修習發起一切所修所作

事業,而無憍逸.善現,是謂菩薩不傾

動心.若菩薩摩訶薩,以無所得而爲

方便,安住此心,決定能於大有情衆,

當爲上首.復次,善現,諸菩薩摩訶薩,

普於一切諸有情類,平等發起眞利

樂心.由此心故,決定能於大有情衆,

當爲上首.具壽善現白言:世尊,何謂

菩薩眞利樂心?佛告善現:諸菩薩摩

訶薩,發如是心,我當決定窮未來際,

利益安樂一切有情,爲作歸依洲渚

舍宅,常不捨離.善現,是謂菩薩眞利

樂心.若菩薩摩訶薩,以無所得而爲

方便,安住此心,決定能於大有情衆,

當爲上首.復次,善現,諸菩薩摩訶薩,

修行般若波羅蜜多,常勤精進,愛法,

樂法,欣法,憙法.由此因緣,決定能於

大有情衆,當爲上首.具壽善現白言:

世尊,何等爲法?云何菩薩摩訶薩,修

行般若波羅蜜多時,常於此法,愛樂

欣喜?佛告善現:所言法者,謂色、非色,

皆無自性,都不可得,不可破壞,不可

分別.是名爲法.言愛法者,謂於此法,

起欲希求.言樂法者,謂於此法,稱讚

功德.言欣法者,謂於此法,歡喜信受.

言憙法者,謂於此法,慕多修習,親近

愛重.善現,若菩薩摩訶薩,修行般若

波羅蜜多時,以無所得而爲方便,常

能如是愛法,樂法,欣法,憙法,而不憍

擧,決定能於大有情衆,當爲上首.復

次,善現,若菩薩摩訶薩,修行般若波

羅蜜多,以無所得而爲方便,安住內

空乃至無性自性空,修四念住乃至

十八佛不共法,是菩薩摩訶薩,決定

能於大有情衆,當爲上首.復次,善現,

若菩薩摩訶薩,修行般若波羅蜜多,

以無所得而爲方便,住金剛喩三摩

地,乃至住無著,無爲,無染解脫,如虛

空三摩地,是菩薩摩訶薩,由此因緣,

決定能於大有情衆,當爲上首.善現,

由如是等種種因緣,諸菩薩摩訶薩,

決定能於大有情衆,當爲上首.是故

菩薩,復名摩訶薩.

第二分斷諸見品第十二

爾時,舍利子白佛言:世尊,我亦樂以

智慧辯才,說諸菩薩,由此義故,名摩

訶薩.佛告舍利子:隨汝意說.舍利子

言:世尊,以諸菩薩,方便善巧,能爲有

情,宣說法要,令斷我見、有情見、命者

見、生者見、養者見、士夫見、補特伽羅

見、意生見、儒童見、作者見、受者見、知

者見、見者見.由此義故,名摩訶薩.世

尊,以諸菩薩,方便善巧,能爲有情,宣

說法要,令斷常見、斷見、有見、無見.由

此義故,名摩訶薩.世尊,以諸菩薩,方

便善巧,能爲有情,宣說法要,令斷蘊

見、處見、界見、諦見、緣起見.由此義故,

名摩訶薩.世尊,以諸菩薩方便善巧,

能爲有情,宣說法要,令斷四念住見

乃至十八佛不共法見.由此義故,名

摩訶薩.以諸菩薩,方便善巧,能爲有

情,宣說法要,令斷成熟有情見、嚴淨

佛土見、菩薩見、如來見、菩提見、涅槃

見、轉法輪見.由此義故,名摩訶薩.世

尊,以諸菩薩方便善巧,能爲有情,以

無所得,而爲方便,宣說永斷一切見

法.由此義故,名摩訶薩.時,具壽善現

問舍利子言:若菩薩摩訶薩,能爲有

情,以無所得而爲方便,宣說永斷諸

見法要,何因何緣,有諸菩薩,自有所

得而爲方便,起蘊見、處見、界見、諦見、

緣起見、四念住見乃至十八佛不共

法見及成熟有情見、嚴淨佛土見、菩

薩見、如來見、菩提見、涅槃見、轉法輪

見耶?舍利子言:若菩薩摩訶薩,修行

般若波羅蜜多時,無方便善巧者,以

有所得而爲方便,發起蘊見乃至轉

法輪見.是菩薩摩訶薩,無方便善巧

故,決定不能以無所得而爲方便,爲

諸有情,宣說永斷諸見法要.若菩薩

摩訶薩,修行般若波羅蜜多時,有方

便善巧者,能爲有情,以無所得而爲

方便,宣說永斷諸見法要.是菩薩摩

訶薩,決定不起蘊等諸見.

爾時,具壽善現白佛言:世尊,我亦樂

以智慧辯才,說諸菩薩.由此義故,名

摩訶薩.佛告善現:隨汝意說.善現白

言:世尊,以諸菩薩,爲欲證得一切智

智,發菩提心、無等等心、不共聲聞、獨

覺等心、於如是心,亦不取著.由此義

故,名摩訶薩.何以故?世尊,以一切智

智心,是眞無漏,不墮三界,求一切智

智心,亦是無漏,不墮三界,於如是心,

不應取著.是故菩薩名摩訶薩.時,舍

利子問善現言:云何菩薩摩訶薩,無

等等心,不共聲聞、獨覺等心?善現答

言:諸菩薩摩訶薩,從初發心,不見少

法,有生有滅,有減有增,有染有淨.舍

利子,若不見少法,有生有滅,有減有

增,有染有淨,亦不見有聲聞心、獨覺

心、菩薩心、如來心.舍利子,是名菩薩

摩訶薩無等等心,不共聲聞、獨覺等

心.諸菩薩摩訶薩,於如是心,亦不取

著.時,舍利子問善現言:若菩薩摩訶

薩,於如是心,不應取著,則於一切聲

聞、獨覺、異生等心,亦不應取著,及於

色、受、想、行、識心乃至十八佛不共法

心,亦不應取著.何以故?如是諸心,無

心性故.善現答言:如是如是.誠如所

說.時,舍利子問善現言:若一切心,無

心性故,不應取著,則色、受、想、行、識,亦

無色、受、想、行、識性,不應取著,乃至十

八佛不共法,亦無十八佛不共法性,

不應取著.善現答言:如是如是.誠如

所說.舍利子言:若一切智智心,是眞

無漏,不墮三界,則一切愚夫異生、聲

聞、獨覺等心,亦應是眞無漏不墮三

界.何以故?如是諸心,皆本性空故.善

現答言:如是如是.誠如所說.舍利子

言:若如是心,本性空故,是眞無漏,不

墮三界,則色、受、想、行、識乃至十八佛

不共法,亦應是眞無漏,不墮三界.何

以故?如是諸法,皆本性空故.善現答

言:如是如是.誠如所說.舍利子言:若

心色等法,無心色等性故,不應取著,

則一切法,皆應平等,都無差別.善現

答言:如是如是.誠如所說.舍利子言:

若一切法,等無差別,云何如來,說心

色等,有種種異?善現答言:此是如來,

隨世俗說,非隨勝義.舍利子言:若諸

異生、聲聞、獨覺、菩薩、如來心色等法,

皆是無漏,不墮三界,則諸異生及諸

聖者、菩薩、如來,應無差別.善現答言:

如是如是.誠如所說.舍利子言:若諸

凡聖、菩薩、如來,無差別者,云何佛說

凡聖大小,有種種異?善現答言:此亦

如來,依世俗說,不依勝義.舍利子,諸

菩薩摩訶薩,修行般若波羅蜜多時,

以無所得爲方便故,於所發起大菩

提心、無等等心,不共聲聞、獨覺等心,

不恃不執,於色、非色乃至十八佛不

共法,無取無著.由此義故,名摩訶薩.

第二分六到彼岸品第十三之一

爾時,滿慈子白佛言:世尊,我亦樂以

智慧辯才,說諸菩薩.由此義故,名摩

訶薩.佛告滿慈子:隨汝意說.滿慈子

言:世尊,以諸菩薩,普爲利樂一切有

情,被大功德鎧故,發趣大乘故,乘大

乘故,名摩訶薩.時,舍利子問滿慈子

言:云何菩薩摩訶薩,普爲利樂一切

有情,被大功德鎧.滿慈子言:舍利子,

諸菩薩摩訶薩,修行布施波羅蜜多

時,不爲利樂少分有情,修行布施波

羅蜜多,普爲利樂一切有情,修行布

施波羅蜜多;諸菩薩摩訶薩,修行淨

戒波羅蜜多時,不爲利樂少分有情,

修行淨戒波羅蜜多,普爲利樂一切

有情,修行淨戒波羅蜜多;諸菩薩摩

訶薩,修行安忍波羅蜜多時,不爲利

樂少分有情,修行安忍波羅蜜多,普

爲利樂一切有情,修行安忍波羅蜜

多;諸菩薩摩訶薩,修行精進波羅蜜

多時,不爲利樂少分有情,修行精進

波羅蜜多,普爲利樂一切有情,修行

精進波羅蜜多;諸菩薩摩訶薩,修行

靜慮波羅蜜多時,不爲利樂少分有

情,修行靜慮波羅蜜多,普爲利樂一

切有情,修行靜慮波羅蜜多;諸菩薩

摩訶薩,修行般若波羅蜜多時,不爲

利樂少分有情,修行般若波羅蜜多,

普爲利樂一切有情,修行般若波羅

蜜多.舍利子,是爲菩薩摩訶薩,普爲

利樂一切有情,被大功德鎧.復次,舍

利子,諸菩薩摩訶薩,被大功德鎧,利

樂有情,不爲分限,不作是念:我當拔

濟爾所有情,令入無餘般涅槃界,爾

所有情,不令其入;我當拔濟爾所有

情,令住無上正等菩提,爾所有情,不

令其住;然諸菩薩摩訶薩,普爲拔濟

一切有情,令入無餘般涅槃界,及住

無上正等菩提.舍利子,是爲菩薩摩

訶薩,普爲利樂一切有情,被大功德

鎧.復次,舍利子,諸菩薩摩訶薩,作如

是念:我當自圓滿布施波羅蜜多,亦

令一切有情,圓滿布施波羅蜜多;我

當自圓滿淨戒波羅蜜多,亦令一切

有情,圓滿淨戒波羅蜜多;我當自圓

滿安忍波羅蜜多,亦令一切有情,圓

滿安忍波羅蜜多;我當自圓滿精進

波羅蜜多,亦令一切有情,圓滿精進

波羅蜜多;我當自圓滿靜慮波羅蜜

多,亦令一切有情,圓滿靜慮波羅蜜

多;我當自圓滿般若波羅蜜多,亦令

一切有情,圓滿般若波羅蜜多.諸菩

薩摩訶薩,作如是念:我當自依如是

六種波羅蜜多,安住內空乃至無性

自性空,修行四念住乃至十八佛不

共法,亦令一切有情,依此六種波羅

蜜多,安住內空乃至無性自性空,修

行四念住乃至十八佛不共法.諸菩

薩摩訶薩,作如是念:我當自依如是

六種波羅蜜多,速證無上正等菩提,

入無餘依般涅槃界,亦令一切有情,

依此六種波羅蜜多,速證無上正等

菩提,入無餘依般涅槃界.舍利子,是

爲菩薩摩訶薩,普爲利樂一切有情,

被大功德鎧.

大般若波羅蜜多經卷第四百一十一

戊戌歲高麗國大藏都監奉

勅雕造

大般若波羅蜜多經卷第四百一十二 生

三藏法師玄奘奉 詔譯

第二分六到彼岸品第十三之二

復次,舍利子,諸菩薩摩訶薩,修行布

施波羅蜜多時,以一切智智相應作

意,而修布施波羅蜜多,持此善根,以

無所得而爲方便,與一切有情,同共

迴向一切智智,於布施時,都無所悋.

舍利子,是爲菩薩摩訶薩,修行布施

波羅蜜多時,所被布施波羅蜜多大

功德鎧.復次,舍利子,諸菩薩摩訶薩,

修行布施波羅蜜多時,以一切智智

相應作意,而修布施波羅蜜多,持此

善根,以無所得而爲方便,與一切有

情,同共迴向一切智智,於布施時,不

起聲聞、獨覺作意.舍利子,是爲菩薩

摩訶薩,修行布施波羅蜜多時,所被

淨戒波羅蜜多大功德鎧.復次,舍利

子,諸菩薩摩訶薩,修行布施波羅蜜

多時,以一切智智相應作意,而修布

施波羅蜜多,持此善根,以無所得而

爲方便,與一切有情,同共迴向一切

智智,於布施時,信忍欲樂,修布施法.

舍利子,是爲菩薩摩訶薩,修行布施

波羅蜜多時,所被安忍波羅蜜多大

功德鎧.復次,舍利子,諸菩薩摩訶薩,

修行布施波羅蜜多時,以一切智智

相應作意,而修布施波羅蜜多,持此

善根,以無所得而爲方便,與一切有

情,同共迴向一切智智,於布施時,精

進勇猛,不捨加行.舍利子,是爲菩薩

摩訶薩,修行布施波羅蜜多時,所被

精進波羅蜜多大功德鎧.復次,舍利

子,諸菩薩摩訶薩,修行布施波羅蜜

多時,以一切智智相應作意,而修布

施波羅蜜多,持此善根,以無所得而

爲方便,與一切有情,同共迴向一切

智智,於布施時,一心趣向一切智智,

究竟利樂一切有情,不雜聲聞、獨覺

作意.舍利子,是爲菩薩摩訶薩,修行

布施波羅蜜多時,所被靜慮波羅蜜

多大功德鎧.復次,舍利子,諸菩薩摩

訶薩,修行布施波羅蜜多時,以一切

智智相應作意,而修布施波羅蜜多,

持此善根,以無所得而爲方便,與一

切有情,同共迴向一切智智,於布施

時,住如幻想,不得施者、受者、施物、施

所得果.舍利子,是爲菩薩摩訶薩,修

行布施波羅蜜多時,所被般若波羅

蜜多大功德鎧.舍利子,如是菩薩摩

訶薩,修行布施波羅蜜多時,具被六

種波羅蜜多大功德鎧.舍利子,若菩

薩摩訶薩,以一切智智相應作意,修

行布施波羅蜜多時,於六波羅蜜多

相,不取不得,當知是菩薩摩訶薩,被

大功德鎧.

復次,舍利子,諸菩薩摩訶薩,修行淨

戒波羅蜜多時,以一切智智相應作

意,而修淨戒波羅蜜多,持此善根,以

無所得而爲方便,與一切有情,同共

迴向一切智智,修淨戒時,於諸所有,

都無慳悋.舍利子,是爲菩薩摩訶薩,

修行淨戒波羅蜜多時,所被布施波

羅蜜多大功德鎧.

復次,舍利子,諸菩薩摩訶薩,修行淨

戒波羅蜜多時,以一切智智相應作

意,而修淨戒波羅蜜多,持此善根,以

無所得而爲方便,與一切有情,同共

迴向一切智智,修淨戒時,於諸聲聞

及獨覺地,尚不趣求,況異生地?舍利

子,是爲菩薩摩訶薩,修行淨戒波羅

蜜多時,所被淨戒波羅蜜多大功德

鎧.復次,舍利子,諸菩薩摩訶薩,修行

淨戒波羅蜜多時,以一切智智相應

作意,而修淨戒波羅蜜多,持此善根,

以無所得而爲方便,與一切有情,同

共迴向一切智智,修淨戒時,於淨戒

法,信忍欲樂.舍利子,是爲菩薩摩訶

薩,修行淨戒波羅蜜多時,所被安忍

波羅蜜多大功德鎧.復次,舍利子,諸

菩薩摩訶薩,修行淨戒波羅蜜多時,

以一切智智相應作意,而修淨戒波

羅蜜多,持此善根,以無所得而爲方

便,與一切有情,同共迴向一切智智,

修淨戒時,精進勇猛,不捨加行.舍利

子,是爲菩薩摩訶薩,修行淨戒波羅

蜜多時,所被精進波羅蜜多大功德

鎧.復次,舍利子,諸菩薩摩訶薩,修行

淨戒波羅蜜多時,以一切智智相應

作意,而修淨戒波羅蜜多,持此善根,

以無所得而爲方便,與一切有情,同

共迴向一切智智,修淨戒時,純以大

悲,而爲上首,尚不閒雜二乘作意,況

異生心?舍利子,是爲菩薩摩訶薩,修

行淨戒波羅蜜多時,所被靜慮波羅

蜜多大功德鎧.復次,舍利子,諸菩薩

摩訶薩,修行淨戒波羅蜜多時,以一

切智智相應作意,而修淨戒波羅蜜

多,持此善根,以無所得而爲方便,與

一切有情,同共迴向一切智智,修淨

戒時,於一切法,住如幻想,於淨戒行,

無恃無得,本性空故.舍利子,是爲菩

薩摩訶薩,修行淨戒波羅蜜多時,所

被般若波羅蜜多大功德鎧.舍利子,

如是菩薩摩訶薩,修行淨戒波羅蜜

多時,具被六種波羅蜜多大功德鎧.

舍利子,若菩薩摩訶薩,以一切智智

相應作意,修行淨戒波羅蜜多時,於

六波羅蜜多相,不取不得,當知是菩

薩摩訶薩,被大功德鎧.

復次,舍利子,諸菩薩摩訶薩,修行安

忍波羅蜜多時,以一切智智相應作

意,而修安忍波羅蜜多,持此善根,以

無所得而爲方便,與一切有情,同共

迴向一切智智,修安忍時,爲成安忍,

於身命等,無所戀著.舍利子,是爲菩

薩摩訶薩,修行安忍波羅蜜多時,所

被布施波羅蜜多大功德鎧.復次,舍

利子,諸菩薩摩訶薩,修行安忍波羅

蜜多時,以一切智智相應作意,而修

安忍波羅蜜多,持此善根,以無所得

而爲方便,與一切有情,同共迴向一

切智智,修安忍時,不雜聲聞及獨覺

等下劣作意.舍利子,是爲菩薩摩訶

薩,修行安忍波羅蜜多時,所被淨戒

波羅蜜多大功德鎧.復次,舍利子,諸

菩薩摩訶薩,修行安忍波羅蜜多時,

以一切智智相應作意,而修安忍波

羅蜜多,持此善根,以無所得而爲方

便,與一切有情,同共迴向一切智智,

修安忍時,於安忍法,信忍欲樂.舍利

子,是爲菩薩摩訶薩,修行安忍波羅

蜜多時,所被安忍波羅蜜多大功

德鎧.

復次,舍利子,諸菩薩摩訶薩,修行安

忍波羅蜜多時,以一切智智相應作

意,而修安忍波羅蜜多,持此善根,以

無所得而爲方便,與一切有情,同共

迴向一切智智,修安忍時,精進勇猛

不捨加行.舍利子,是爲菩薩摩訶薩,

修行安忍波羅蜜多時,所被精進波

羅蜜多大功德鎧.復次,舍利子,諸菩

薩摩訶薩,修行安忍波羅蜜多時,以

一切智智相應作意,而修安忍波羅

蜜多,持此善根,以無所得而爲方便,

與一切有情,同共迴向一切智智,修

安忍時,攝心一境,雖遇衆苦而心無

亂.舍利子,是爲菩薩摩訶薩,修行安

忍波羅蜜多時,所被靜慮波羅蜜多

大功德鎧.復次,舍利子,諸菩薩摩訶

薩,修行安忍波羅蜜多時,以一切智

智相應作意,而修安忍波羅蜜多,持

此善根,以無所得而爲方便,與一切

有情,同共迴向一切智智,修安忍時,

住如幻想,爲集佛法,成熟有情,觀諸

法空,不執怨害.舍利子,是爲菩薩摩

訶薩,修行安忍波羅蜜多時,所被般

若波羅蜜多大功德鎧.舍利子,如是

菩薩摩訶薩,修行安忍波羅蜜多時,

具被六種波羅蜜多大功德鎧.舍利

子,若菩薩摩訶薩,以一切智智相應

作意,修行安忍波羅蜜多時,於六波

羅蜜多相,不取不得,當知是菩薩摩

訶薩,被大功德鎧.

復次,舍利子,諸菩薩摩訶薩,修行精

進波羅蜜多時,以一切智智相應作

意,而修精進波羅蜜多,持此善根,以

無所得而爲方便,與一切有情,同共

迴向一切智智,修精進時,能勤修學,

難行施行.舍利子,是爲菩薩摩訶薩,

修行精進波羅蜜多時,所被布施波

羅蜜多大功德鎧.復次,舍利子,諸菩

薩摩訶薩,修行精進波羅蜜多時,以

一切智智相應作意,而修精進波羅

蜜多,持此善根,以無所得而爲方便,

與一切有情,同共迴向一切智智,修

精進時,勤護淨戒,終無毀犯.舍利子,

是爲菩薩摩訶薩,修行精進波羅蜜

多時,所被淨戒波羅蜜多大功德鎧.

復次,舍利子,諸菩薩摩訶薩,修行精

進波羅蜜多時,以一切智智相應作

意,而修精進波羅蜜多,持此善根,以

無所得而爲方便,與一切有情,同共

迴向一切智智,修精進時,能勤修學,

難行忍行.舍利子,是爲菩薩摩訶薩,

修行精進波羅蜜多時,所被安忍波

羅蜜多大功德鎧.復次,舍利子,諸菩

薩摩訶薩,修行精進波羅蜜多時,以

一切智智相應作意,而修精進波羅

蜜多,持此善根,以無所得而爲方便,

與一切有情,同共迴向一切智智,修

精進時,能勤修學有益苦行.舍利子,

是爲菩薩摩訶薩,修行精進波羅蜜

多時,所被精進波羅蜜多大功德鎧.

復次,舍利子,諸菩薩摩訶薩,修行精

進波羅蜜多時,以一切智智相應作

意,而修精進波羅蜜多,持此善根,以

無所得而爲方便,與一切有情,同共

迴向一切智智,修精進時,能勤修學

靜慮等至.舍利子,是爲菩薩摩訶

薩,修行精進波羅蜜多時,所被靜慮

波羅蜜多大功德鎧.復次,舍利子,諸

菩薩摩訶薩,修行精進波羅蜜多時,

以一切智智相應作意,而修精進波

羅蜜多,持此善根,以無所得而爲方

便,與一切有情,同共迴向一切智智,

修精進時,能勤修學無取著慧.舍利

子,是爲菩薩摩訶薩,修行精進波羅

蜜多時,所被般若波羅蜜多大功德

鎧.舍利子,如是菩薩摩訶薩,修行精

進波羅蜜多時,具被六種波羅蜜多

大功德鎧.舍利子,若菩薩摩訶薩,以

一切智智相應作意,修行精進波羅

蜜多時,於六波羅蜜多相,不取不著,

當知是菩薩摩訶薩,被大功德鎧.

復次,舍利子,諸菩薩摩訶薩,修行靜

慮波羅蜜多時,以一切智智相應作

意,而修靜慮波羅蜜多,持此善根,以

無所得而爲方便,與一切有情,同共

迴向一切智智,修靜慮時,靜心行施,

亂心慳悋,不復現前.舍利子,是爲菩

薩摩訶薩,修行靜慮波羅蜜多時,

所被布施波羅蜜多大功德鎧.復次

舍利子,諸菩薩摩訶薩,修行靜慮波

羅蜜多時,以一切智智相應作意,而

修靜慮波羅蜜多,持此善根,以無所

得而爲方便,與一切有情,同共迴向

一切智智,修靜慮時,定心護戒,令諸

惡戒,不復現前.舍利子,是爲菩薩摩

訶薩,修行靜慮波羅蜜多時,所被淨

戒波羅蜜多大功德鎧.復次,舍利子,

諸菩薩摩訶薩,修行靜慮波羅蜜多

時,以一切智智相應作意,而修靜慮

波羅蜜多,持此善根,以無所得而爲

方便,與一切有情,同共迴向一切智

智,修靜慮時,住慈悲定而修安忍,不

惱有情.舍利子,是爲菩薩摩訶薩,修

行靜慮波羅蜜多時,所被安忍波羅

蜜多大功德鎧.復次,舍利子,諸菩薩

摩訶薩,修行靜慮波羅蜜多時,以一

切智智相應作意,而修靜慮波羅蜜

多,持此善根,以無所得而爲方便,與

一切有情,同共迴向一切智智,修靜

慮時,安住淨定,勤修功德,離諸懈怠.

舍利子,是爲菩薩摩訶薩,修行靜慮

波羅蜜多時,所被精進波羅蜜多大

功德鎧.復次,舍利子,諸菩薩摩訶薩,

修行靜慮波羅蜜多時,以一切智智相

應作意,而修靜慮波羅蜜多,持此善

根,以無所得而爲方便,與一切有情,

同共迴向一切智智,修靜慮時,依靜

慮等,引發勝定,離擾亂心.舍利子,是

爲菩薩摩訶薩,修行靜慮波羅蜜多

時,所被靜慮波羅蜜多大功德鎧.復

次,舍利子,諸菩薩摩訶薩,修行靜慮

波羅蜜多時,以一切智智相應作意,

而修靜慮波羅蜜多,持此善根,以無

所得而爲方便,與一切有情,同共迴

向一切智智,修靜慮時,依靜慮等,引

發勝慧,離惡慧心.舍利子,是爲菩薩

摩訶薩,修行靜慮波羅蜜多時,所被

般若波羅蜜多大功德鎧.舍利子,如

是菩薩摩訶薩,修行靜慮波羅蜜多

時,具被六種波羅蜜多大功德鎧.舍

利子,若菩薩摩訶薩,以一切智智相

應作意,修行靜慮波羅蜜多時,於六

波羅蜜多相,不取不得,當知是菩薩

摩訶薩,被大功德鎧.

復次,舍利子,諸菩薩摩訶薩,修行般

若波羅蜜多時,以一切智智相應作

意,而修般若波羅蜜多,持此善根,以

無所得而爲方便,與一切有情,同共

迴向一切智智,修般若時,雖施一切

而能不見施受者物.舍利子,是爲菩

薩摩訶薩,修行般若波羅蜜多時,所

被布施波羅蜜多大功德鎧.復次,舍

利子,諸菩薩摩訶薩,修行般若波羅

蜜多時,以一切智智相應作意,而修

般若波羅蜜多,持此善根,以無所得

而爲方便,與一切有情,同共迴向一

切智智,修般若時,雖護淨戒而都不

見持犯差別.舍利子,是爲菩薩摩訶

薩,修行般若波羅蜜多時,所被淨戒

波羅蜜多大功德鎧.復次,舍利子,諸

菩薩摩訶薩,修行般若波羅蜜多時,

以一切智智相應作意而修般若波

羅蜜多,持此善根,以無所得而爲方

便,與一切有情,同共迴向一切智智,

修般若時,依勝空慧而修安忍,不見

能忍所忍等事.舍利子,是爲菩薩摩

訶薩,修行般若波羅蜜多時,所被安

忍波羅蜜多大功德鎧.復次,舍利子,

諸菩薩摩訶薩,修行般若波羅蜜多

時,以一切智智相應作意,而修般若

波羅蜜多,持此善根,以無所得而爲

方便,與一切有情,同共迴向一切智

智,修般若時,雖觀諸法,皆畢竟空而

以大悲,勤修善法.舍利子,是爲菩薩

摩訶薩,修行般若波羅蜜多時,所被

精進波羅蜜多大功德鎧.復次,舍利

子,諸菩薩摩訶薩,修行般若波羅蜜

多時,以一切智智相應作意,而修般

若波羅蜜多,持此善根,以無所得而

爲方便,與一切有情,同共迴向一切

智智,修般若時,雖修勝定而觀定境

皆畢竟空.舍利子,是爲菩薩摩訶薩

修行般若波羅蜜多時,所被靜慮波

羅蜜多大功德鎧.復次,舍利子,諸菩

薩摩訶薩,修行般若波羅蜜多時,以

一切智智相應作意,而修般若波羅

蜜多,持此善根,以無所得而爲方便,

與一切有情,同共迴向一切智智,修

般若時,觀一切法,一切有情及一切

行,皆如幻等而修種種無取著慧.舍

利子,是爲菩薩摩訶薩,修行般若波

羅蜜多時,所被般若波羅蜜多大功

德鎧.舍利子,如是菩薩摩訶薩,修行

般若波羅蜜多時,具被六種波羅蜜

多大功德鎧.舍利子,若菩薩摩訶薩,

以一切智智相應作意,修行般若波

羅蜜多時,於六波羅蜜多相,不取不

得,當知是菩薩摩訶薩,被大功德鎧.

舍利子,如是名爲諸菩薩摩訶薩,普

爲利樂一切有情,被大功德鎧.舍利

子,諸菩薩摩訶薩,安住一一波羅蜜

多,皆修六種波羅蜜多,令得圓滿.是

故名被大功德鎧.

復次,舍利子,諸菩薩摩訶薩,雖得靜

慮無量無色,而不味著,亦不隨彼勢

力受生,亦不爲彼勢力所引.舍利子,

是爲菩薩摩訶薩,修行靜慮波羅蜜

多時,所被方便善巧般若波羅蜜多

大功德鎧.復次,舍利子,諸菩薩摩訶

薩,雖得靜慮無量無色,住遠離見、寂

靜見、空無相無願見,而不證實際,不

入聲聞及獨覺地,超勝一切聲聞、獨

覺.舍利子,是爲菩薩摩訶薩,修行靜

慮波羅蜜多時,所被方便善巧般若

波羅蜜多大功德鎧.舍利子,由諸菩

薩,普爲利樂一切有情,被如是等大

功德鎧.故復名摩訶薩.

舍利子,如是普爲利樂有情,被大功

德鎧菩薩摩訶薩,普爲十方殑伽沙

等,諸佛世界一切如來應正等覺處

大衆中,歡喜讚歎,作如是言:某方某

世界中,有某名菩薩摩訶薩,普爲利

樂一切有情,被大功德鎧,嚴淨佛土,

成熟有情,遊戲神通,作所應作,如是

展轉,聲遍十方人、天等聞,皆大歡喜,

咸作是言:是菩薩摩訶薩,不久當證

所求無上正等菩提,令諸有情,皆獲

利樂.

爾時,舍利子問滿慈子言:云何菩薩

摩訶薩,普爲利樂諸有情故,發趣大

乘?滿慈子言:舍利子,諸菩薩摩訶薩,

普爲利樂一切有情,被六波羅蜜多

大功德鎧已,復爲利樂諸有情故,離

欲惡不善法,有尋有伺,離生喜樂,入

初靜慮,具足住.廣說,乃至斷樂斷苦,

先喜憂沒,不苦不樂,捨念淸淨,入第

四靜慮,具足住.復依靜慮起慈,俱心

行相,廣大無二,無量無怨無害無恨

無惱,遍滿善修,勝解周普,充溢十方

盡虛空窮法界.慈心勝解,具足而住,

起悲喜捨,俱心行相勝解,亦復如是.

依此加行,復超一切色想,滅有對想,

不思惟種種想,入無邊空、空無邊處,

具足住.廣說乃至超一切無所有處,

入非想非非想處,具足住.舍利子,是

菩薩摩訶薩,持此靜慮無量無色,以

無所得而爲方便,與一切有情,同共

迴向一切智智.舍利子,是爲菩薩摩

訶薩,普爲利樂諸有情故,發趣大乘.

復次,舍利子,諸菩薩摩訶薩,普爲利

樂諸有情故,先自安住如是靜慮無

量無色,於入住出諸行相狀,善分別

知,得自在已,復作是念:我今當以一

切智智相應作意大悲爲首,爲斷一

切有情諸煩惱故,說諸靜慮無量無

色,分別開示,令善了知諸定愛味,過

患出離,及入住出,諸行相狀.舍利子,

是爲菩薩摩訶薩,依止靜慮波羅蜜

多,修行布施波羅蜜多,普爲利樂諸

有情故,發趣大乘.若菩薩摩訶薩,以

一切智智相應作意大悲爲首,說諸

靜慮無量無色時,不爲聲聞、獨覺等

心之所閒雜.舍利子,是爲菩薩摩訶

薩,依止靜慮波羅蜜多,修行淨戒波

羅蜜多,普爲利樂諸有情故,發趣大

乘.若菩薩摩訶薩,以一切智智相應

作意大悲爲首,說諸靜慮無量無色

時,於如是法,信忍欲樂.舍利子,是爲

菩薩摩訶薩,依止靜慮波羅蜜多,修

行安忍波羅蜜多,普爲利樂諸有情

故,發趣大乘.若菩薩摩訶薩,以一切

智智相應作意大悲爲首,修諸靜慮

無量無色時,以自善根爲有情故,迴

求無上正等菩提,於諸善根,勤修不

息.舍利子,是爲菩薩摩訶薩,依止靜

慮波羅蜜多,修行精進波羅蜜多,普

爲利樂諸有情故,發趣大乘.若菩薩

摩訶薩,以一切智智相應作意大悲

爲首,依諸靜慮無量無色,引發殊勝

等至、等持、解脫、勝處、遍處等定,於入

住出,皆得自在,不墮聲聞、獨覺等地.

舍利子,是爲菩薩摩訶薩,依止靜慮

波羅蜜多,修行靜慮波羅蜜多,普爲

利樂諸有情故,發趣大乘.若菩薩摩

訶薩,以一切智智相應作意大悲爲

首,修諸靜慮無量無色時,於諸靜慮

無量無色及靜慮支,以無常、苦、無我

行相及空、無相、無願行相,如實觀察,

不捨大悲,不墮聲聞及獨覺地.舍利

子,是爲菩薩摩訶薩,依止靜慮波羅

蜜多,修行般若波羅蜜多,普爲利樂

諸有情故,發趣大乘.

復次,舍利子,若菩薩摩訶薩,以一切

智智相應作意大悲爲首,修慈定時,

作如是念:我當賑濟一切有情,皆令

得樂.修悲定時,作如是念:我當救拔

一切有情,皆令離苦.修喜定時,作如

是念:我當讚勵一切有情,皆令解脫.

修捨定時,作如是念:我當等益一切

有情,皆令盡漏.舍利子,是爲菩薩摩

訶薩,依止無量修行布施波羅蜜多,

普爲利樂諸有情故,發趣大乘.若菩

薩摩訶薩,以一切智智相應作意大

悲爲首,於四無量,入住出時,終不趣

求聲聞、獨覺,唯求無上正等菩提.舍

利子,是爲菩薩摩訶薩,依止無量修

行淨戒波羅蜜多,普爲利樂諸有情

故,發趣大乘.若菩薩摩訶薩,以一切

智智相應作意大悲爲首,於四無量,

入住出時,不雜聲聞、獨覺作意,唯於

無上正等菩提信忍欲樂.舍利子,是

爲菩薩摩訶薩,依止無量修行安忍

波羅蜜多,普爲利樂諸有情故,發趣

大乘.若菩薩摩訶薩,以一切智智相

應作意大悲爲首,於四無量,入住出

時,勤斷諸惡,勤修諸善,求趣菩提,曾

無暫捨.舍利子,是爲菩薩摩訶薩,依

止無量修行精進波羅蜜多,普爲利

樂諸有情故,發趣大乘.若菩薩摩訶

薩,以一切智智相應作意大悲爲首,

於四無量,入住出時,引發種種等持、

等至,能於其中,得大自在,不爲彼定

之所引奪,亦不隨彼勢力受生.舍利

子,是爲菩薩摩訶薩,依止無量修行

靜慮波羅蜜多,普爲利樂諸有情故,

發趣大乘.若菩薩摩訶薩,以一切智

智相應作意大悲爲首,於四無量,入

住出時,以無常、苦、無我行相及空、無

相、無願行相,如實觀察,不捨大悲,不

墮聲聞及獨覺地.舍利子,是爲菩薩

摩訶薩,依止無量修行般若波羅蜜

多,普爲利樂諸有情故,發趣大乘.舍

利子,諸菩薩摩訶薩,依如是等方便

善巧,修習六種波羅蜜多,普爲利樂

諸有情故,發趣大乘.復次,舍利子,若

菩薩摩訶薩,以一切智智相應作意

大悲爲首,修一切種四念住乃至八

聖道支,修一切種三解脫門乃至修

一切種如來十力乃至十八佛不共

法,以無所得而爲方便,與一切有情,

同共迴向一切智智.舍利子,是爲菩

薩摩訶薩,普爲利樂諸有情故,發趣

大乘.復次,舍利子,若菩薩摩訶薩,以

一切智智相應作意大悲爲首,無所

得爲方便,起內空智,乃至起無性自

性空智,以無所得而爲方便,與一切

有情,同共迴向一切智智.舍利子,是

爲菩薩摩訶薩普,爲利樂諸有情故,

發趣大乘.若菩薩摩訶薩,以一切智

智相應作意大悲爲首,無所得爲方

便,於一切法,發起非亂非定妙智、非

常非無常妙智、非樂非苦妙智、非我

非無我妙智、非淨非不淨妙智、非空

非不空妙智、非有相非無相妙智、非

有願非無願妙智、非寂靜非不寂靜

妙智、非遠離非不遠離妙智,以無所

得而爲方便,與一切有情,同共迴向

一切智智.舍利子,是爲菩薩摩訶薩,

普爲利樂諸有情故,發趣大乘.若菩

薩摩訶薩,以一切智智相應作意大

悲爲首,無所得爲方便,智不行過去、

未來、現在,非不知三世法;智不行欲、

色、無色界,非不知三界法;智不行善、

不善無記,非不知三性法;智不行世

閒、出世閒,非不知世閒、出世閒法;智

不行有爲、無爲,非不知有爲、無爲法;

智不行有漏、無漏,非不知有漏、無漏

法智,以無所得而爲方便,與一切有

情,同共迴向一切智智.舍利子,是爲

菩薩摩訶薩,普爲利樂諸有情故,發

趣大乘.舍利子,以諸菩薩,由如是等

方便善巧,普爲利樂諸有情故,發趣

大乘故,復名摩訶薩.

舍利子,如是普爲利樂有情,發趣大

乘菩薩摩訶薩,普爲十方殑伽沙等

諸佛世界,一切如來應正等覺處,大

衆中,歡喜讚歎,作如是言:某方某世

界中,有某名菩薩摩訶薩,普爲利樂

一切有情,發趣大乘,嚴淨佛土,成熟

有情,遊戲神通,作所應作,如是展轉,

聲遍十方人、天等聞,皆大歡喜,咸作

是言:是菩薩摩訶薩,不久當證所求

無上正等菩提,令諸有情,皆獲利樂.

第二分乘大乘品第十四

爾時,舍利子,問滿慈子言:云何菩薩

摩訶薩,普爲利樂諸有情故,乘於大

乘?滿慈子言:舍利子,若菩薩摩訶薩,

修行般若波羅蜜多時,以一切智智

相應作意大悲爲首,用無所得,而爲

方便,雖乘布施波羅蜜多,而不得布

施波羅蜜多,不得施者、受者、施物及

所遮法;雖乘淨戒波羅蜜多,而不得

淨戒波羅蜜多,不得持戒及犯戒者

幷所遮法;雖乘安忍波羅蜜多,而不

得安忍波羅蜜多,不得能忍及所忍

境幷所遮法;雖乘精進波羅蜜多,而

不得精進波羅蜜多,不得精進及懈

怠者幷所遮法;雖乘靜慮波羅蜜多,

而不得靜慮波羅蜜多,不得修定及

散亂者,不得定境及所遮法;雖乘般

若波羅蜜多,而不得般若波羅蜜多,

不得修慧及愚癡者,不得善、不善無

記法,不得世閒、出世閒法,不得有爲、

無爲法,不得有漏、無漏法及所遮法.

舍利子,是爲菩薩摩訶薩,普爲利樂

諸有情故,乘於大乘.復次,舍利子,若

菩薩摩訶薩,以一切智智相應作意

大悲爲首,用無所得而爲方便,爲遣

修故,修四念住乃至八聖道支,修三

解脫門.如是乃至修佛十力乃至十

八佛不共法.舍利子,是爲菩薩摩訶

薩,普爲利樂諸有情故,乘於大乘.

復次,舍利子,若菩薩摩訶薩,以一切

智智相應作意大悲爲首,用無所得

而爲方便,如實觀察菩薩摩訶薩,但

有假名,施設言說,菩提及薩埵,俱不

可得故;色乃至識,但有假名,施設言

說,不可得故;眼乃至意,但有假名,施

設言說,不可得故;色乃至法,但有假

名,施設言說,不可得故;眼識界乃至

意識界,但有假名,施設言說,不可得

故;四念住乃至八聖道支,但有假名,

施設言說,不可得故;內空乃至無性

自性空,但有假名,施設言說,不可得

故;廣說乃至如來十力乃至十八佛

不共法,但有假名,施設言說,不可得

故;眞如、法界、法性、法定、法住、實際,但

有假名,施設言說,不可得故;能覺、所

覺,但有假名,施設言說,不可得故;諸

佛無上正等菩提,但有假名,施設言

說,不可得故.舍利子,是爲菩薩摩訶

薩,普爲利樂諸有情故,乘於大乘.復

次,舍利子,若菩薩摩訶薩,以一切智

智相應作意大悲爲首,用無所得而

爲方便,從初發心,乃至證得一切智

智,常修圓滿,不退神通,成熟有情,嚴

淨佛土,從一佛國,至一佛國,供養恭

敬,尊重讚歎諸佛世尊,於諸佛所,聽

受大乘相應妙法,旣聽受已,如理思

惟,精勤修學.舍利子,是爲菩薩摩訶

薩,普爲利樂諸有情故,乘於大乘.舍

利子,是菩薩摩訶薩,雖乘大乘,從一

佛國,至一佛國,供養恭敬,尊重讚歎

諸佛世尊,於諸佛所,聽受妙法,成熟

有情,嚴淨佛土,而心都無佛土等想.

舍利子,是菩薩摩訶薩,住不二地,觀

諸有情,應以何身而得度者,卽便現

受如是之身.舍利子,是菩薩摩訶薩,

乃至證得一切智智,隨所生處,常不

遠離大乘正法.舍利子,是菩薩摩訶

薩,不久當得一切智智,爲天、人等,轉

正法輪.如是法輪,聲聞、獨覺、天、魔、梵

等,所不能轉.舍利子,以諸菩薩,普爲

利樂諸有情故,乘於大乘,故復名摩

訶薩.

舍利子,如是普爲利樂有情,乘於大

乘菩薩摩訶薩,普爲十方殑伽沙等

諸佛世界,一切如來應正等覺處,大

衆中,歡喜讚歎,作如是言:某方某世

界中,某名菩薩摩訶薩,普爲利樂一

切有情,乘於大乘,不久當得一切智

智,爲天、人等,轉正法輪,其輪世閒諸

聲聞等,皆不能轉.如是展轉,聲遍十

方人、天等聞,皆大歡喜,咸作是言:是

菩薩摩訶薩,不久當得一切智智,轉

妙法輪,度無量衆.

大般若波羅蜜多經卷第四百一十二

戊戌歲高麗國大藏都監奉

勅雕造

大般若波羅蜜多經卷第四百一十三 生

三藏法師玄奘奉 詔譯

第二分無縛解品第十五

爾時,具壽善現白佛言:世尊,如說菩

薩摩訶薩,被大乘鎧者,云何菩薩摩

訶薩被大乘鎧?佛告善現:若菩薩摩

訶薩,能被布施乃至般若波羅蜜多

鎧,是爲菩薩摩訶薩被大乘鎧.若菩

薩摩訶薩,能被四念住乃至八聖道

支鎧,是爲菩薩摩訶薩被大乘鎧.若

菩薩摩訶薩,能被內空乃至無性自

性空鎧,是爲菩薩摩訶薩被大乘鎧.

若菩薩摩訶薩,乃至能被如來十力

乃至十八佛不共法鎧,是爲菩薩摩

訶薩被大乘鎧,若菩薩摩訶薩,能被

一切智、道相智、一切相智鎧,是爲菩

薩摩訶薩被大乘鎧.若菩薩摩訶薩,

能自變身,如佛形像,放大光明,照三

千界乃至十方殑伽沙等諸佛世界,

與諸有情,作饒益事,是爲菩薩摩訶

薩被大乘鎧.

復次,善現,若菩薩摩訶薩,被如是等

諸功德鎧,放大光明,照三千界乃至

十方殑伽沙等諸佛世界,亦令諸界,

六三變動,謂動,極動,等極動等,爲諸

有情,作大饒益.善現,是爲菩薩摩訶

薩被大乘鎧.復次,善現,若菩薩摩訶

薩,能被布施波羅蜜多大功德鎧,普

化三千大千世界,如吠琉璃,亦化自

身,爲大輪王,七寶眷屬,無不圓滿,諸

有情類,須食與食,須飮與飮,須衣與

衣,須乘與乘,塗香、末香、燒香、花鬘、房

舍、臥具、醫藥、燈燭、眞珠、金銀及餘種

種珍寶資具,隨其所須,悉皆施與,作

是施已,復爲宣說六到彼岸相應之

法,令彼聞已,終不墜墮,至得無上正

等菩提,常不捨離六到彼岸相應之

法.善現,是爲菩薩摩訶薩,被大乘鎧.

善現,如工幻師,或彼弟子,住四衢道,

對大衆前,化作種種貧乏有情,隨其

所須,皆化施與.於意云何?如是幻事,

爲有實不?善現答言:不也,世尊.佛告

善現:諸菩薩摩訶薩,亦復如是,能被

布施波羅蜜多大功德鎧,或化世界,

如吠琉璃,或化自身,爲輪王等,隨有

情類,所須施與,及爲宣說六到彼岸

相應之法.如是菩薩,雖有所爲,而無

其實.何以故?諸法性相,皆如幻故.

復次,善現,若菩薩摩訶薩,自被淨戒

波羅蜜多大功德鎧,爲有情故,生輪

王家,紹輪王位,富貴自在,安立無量

百千俱胝那庾多衆,於十善業道,或

四靜慮、四無量、四無色定,或四念住

乃至八聖道支,或空、無相、無願解脫

門,或佛十力乃至十八佛不共法,亦

爲宣說如是諸法,令其安住,至得無

上正等菩提,於如是法,常不捨離.善

現,是爲菩薩摩訶薩被大乘鎧.善現,

如工幻師,或彼弟子,住四衢道,對大

衆前,化作無量百千有情,令其安住

十善業道乃至十八佛不共法.於意

云何?如是幻事,爲有實不?善現答言:

不也,世尊.佛告善現:諸菩薩摩訶薩,

亦復如是.爲有情故,生輪王家,紹輪

王位,富貴自在,安立無量百千俱胝

那庾多衆,於十善業道乃至十八佛

不共法.如是菩薩,雖有所爲而無其

實.何以故?諸法性相,皆如幻故.

復次,善現,若菩薩摩訶薩,自被安忍

波羅蜜多大功德鎧,亦勸無量百千

俱胝那庾多衆,令被安忍波羅蜜多

大功德鎧.善現,云何菩薩摩訶薩,自

被安忍波羅蜜多大功德鎧,亦勸無

量百千俱胝那庾多衆,令被安忍波

羅蜜多大功德鎧?善現,若菩薩摩訶

薩,從初發心,至得無上正等菩提,被

安忍鎧,常作是念:假使一切有情之

類,皆持刀仗,來見加害,我終不起一

剎那頃,忿恨瞋心,勸諸有情,亦修是

忍.善現,是菩薩摩訶薩,如心所念,皆

能成辦,乃至證得一切智智,常不捨

離.如是安忍,亦令有情,修如是忍.善

現,是爲菩薩摩訶薩被大乘鎧.善現,

如工幻師,或彼弟子,住四衢道,對大

衆前,化作種種諸有情類,或持刀仗,

更相加害,或有相勸,修安忍行.於意

云何?如是幻事,爲有實不?善現答言:

不也,世尊.佛告善現:諸菩薩摩訶薩,

亦復如是.自被安忍波羅蜜多大功

德鎧,亦勸無量百千俱胝那庾多衆,

令被安忍波羅蜜多大功德鎧.如是

菩薩,雖有所爲,而無其實.何以故?諸

法性相,皆如幻故.

復次,善現,若菩薩摩訶薩,自被精進

波羅蜜多大功德鎧,亦勸無量百千

俱胝那庾多衆,令被精進波羅蜜多

大功德鎧.善現,云何菩薩摩訶薩,自

被精進波羅蜜多大功德鎧,亦勸無

量百千俱胝那庾多衆,令被精進波

羅蜜多大功德鎧?善現,若菩薩摩訶

薩,以一切智智相應作意大悲爲首,

身心精進,斷諸惡法,修諸善法,亦勸

無量百千俱胝那庾多衆,修習如是

身心精進,乃至證得一切智智,常不

捨離,如是正勤.善現,是爲菩薩摩訶

薩被大乘鎧.善現,如工幻師,或彼弟

子,住四衢道,對大衆前,化作種種諸

有情類,自修精進,亦勸他修.於意云

何?如是幻事,爲有實不?善現答言:不

也,世尊.佛告善現:諸菩薩摩訶薩,亦

復如是.以一切智智相應作意大悲

爲首,自修精進,亦勸有情,令修精進.

如是菩薩,雖有所爲,而無其實.何以

故?諸法性相,皆如幻故.復次,善現,若

菩薩摩訶薩,自被靜慮波羅蜜多大

功德鎧,亦勸無量百千俱胝那庾多

衆,令被靜慮波羅蜜多大功德鎧.善

現,云何菩薩摩訶薩,自被靜慮波羅

蜜多大功德鎧,亦勸無量百千俱胝

那庾多衆,令被靜慮波羅蜜多大功

德鎧?善現,若菩薩摩訶薩,住一切法

平等定中,不見諸法,有定有亂,而常

修習如是靜慮波羅蜜多,亦勸有情,

修習如是平等靜慮,乃至證得一切

智智,常不捨離如是靜慮.善現,是爲

菩薩摩訶薩被大乘鎧.善現,如工幻

師,或彼弟子,住四衢道,對大衆前,化

作種種諸有情類,令修諸法,平等靜

慮,亦相勸修如是靜慮.於意云何?如

是幻事,爲有實不?善現答言:不也,世

尊.佛告善現:諸菩薩摩訶薩,亦復如

是.住一切法平等定中,亦勸有情,修

如是定,如是菩薩,雖有所爲,而無其

實.何以故?諸法性相,皆如幻故.

復次,善現,若菩薩摩訶薩,自被般若

波羅蜜多大功德鎧,亦勸無量百千

俱胝那庾多衆,令被般若波羅蜜多

大功德鎧.善現,云何菩薩摩訶薩,自

被般若波羅蜜多大功德鎧,亦勸無

量百千俱胝那庾多衆,令被般若波

羅蜜多大功德鎧?善現,若菩薩摩訶

薩,住無戲論甚深般若波羅蜜多,不

得諸法若生若滅,若染若淨,此彼差

別,亦勸無量百千俱胝那庾多衆,安

住如是無戲論慧.善現,是爲菩薩摩

訶薩被大乘鎧.善現,如工幻師,或彼

弟子,住四衢道,對大衆前,化作種種

諸有情類,令自安住無戲論慧,亦令

勸他,住如是慧.於意云何?如是幻事,

爲有實不?善現答言:不也,世尊.佛告

善現:諸菩薩摩訶薩,亦復如是.自能

安住無戲論慧,亦勸有情,住如是

慧,如是菩薩,雖有所爲,而無其實.何

以故?諸法性相,皆如幻故.

復次,善現,若菩薩摩訶薩,被如上說

諸功德鎧,觀察十方殑伽沙等諸佛

世界一切有情,有諸有情,攝受邪法,

行諸惡行.是菩薩摩訶薩,以神通力,

自變其身,遍滿如是諸佛世界,隨彼

有情,所樂示現,自現修行布施、淨戒、

安忍、精進、靜慮、般若波羅蜜多,亦勸

他行布施、淨戒、安忍、精進、靜慮、般若

波羅蜜多,勸諸有情,行此行已,復隨

類音,爲說六種波羅蜜多相應之法,

令彼聞已,乃至證得一切智智,常不

捨離如是妙法.善現,是爲菩薩摩訶

薩被大乘鎧.善現,如工幻師,或彼弟

子,住四衢道,對大衆前,化作種種諸

有情類,令自安住六到彼岸,亦令勸

他安住此法.於意云何?如是幻事,爲

有實不?善現答言:不也,世尊.佛告善

現:諸菩薩摩訶薩,亦復如是.普於十

方殑伽沙等諸佛世界,自現其身,隨

宜安住六到彼岸,亦勸有情,令住此

行,常不捨離.如是菩薩,雖有所爲,而

無其實.何以故?諸法性相,皆如幻故.

復次,善現,若菩薩摩訶薩,被如上說

諸功德鎧,以一切智智相應作意大

悲爲首,用無所得而爲方便,利益安

樂一切有情,不雜聲聞、獨覺作意.是

菩薩摩訶薩,不作是念:我當安立爾

所有情,於布施等波羅蜜多,爾所有

情不當安立;但作是念:我當安立無

量無數無邊有情,於布施等波羅蜜

多.不作是念:我當安立爾所有情,於

內空等,爾所有情,不當安立;但作是

念:我當安立無量無數無邊有情,於

內空等.不作是念:我當安立爾所有

情,於四念住等,爾所有情,不當安立;

但作是念:我當安立無量無數無邊

有情,於四念住等.不作是念:我當安

立爾所有情,於空解脫門等,爾所有

情,不當安立;但作是念:我當安立無

量無數無邊有情,於空解脫門等.不

作是念:我當安立爾所有情,於佛十

力等,爾所有情,不當安立;但作是念:

我當安立無量無數無邊有情,於佛

十力等.不作是念:我當安立爾所有

情,於預流果等,爾所有情不當安立;

但作是念:我當安立無量無數無邊

有情,於預流果等.不作是念:我當安

立爾所有情,於佛無上正等菩提,爾

所有情不當安立;但作是念:我當安

立無量無數無邊有情,於佛無上正

等菩提.善現,是爲菩薩摩訶薩被大

乘鎧.善現,如工幻師,或彼弟子,住四

衢道,對大衆前,化作種種諸有情類,

其數無量,隨其所應方便安立,令住

布施,乃至令住諸佛無上正等菩提.

於意云何?如是幻事,爲有實不?善現

答言:不也,世尊.佛告善現:諸菩薩摩

訶薩,亦復如是.以一切智智相應作

意大悲爲首,用無所得而爲方便,安

立無量無數無邊諸有情類,令住布

施乃至無上正等菩提.如是菩薩,雖

有所爲而無其實.何以故?諸法性相,

皆如幻故.

爾時,善現白佛言:世尊,如我解佛所

說義者,諸菩薩摩訶薩,不被功德鎧,

當知是爲被大乘鎧.何以故?以一切

法,自相空故.所以者何?世尊,色乃至

識,色乃至識相空,眼處乃至意處,眼

處乃至意處相空,色處乃至法處,色

處乃至法處相空,眼界乃至意界,眼

界乃至意界相空,色界乃至法界,色

界乃至法界相空,眼識界乃至意識

界,眼識界乃至意識界相空,眼觸乃

至意觸,眼觸乃至意觸相空,眼觸爲

緣所生諸受乃至意觸爲緣所生諸

受,眼觸爲緣所生諸受乃至意觸爲

緣所生諸受相空,布施波羅蜜多乃

至般若波羅蜜多,布施波羅蜜多乃

至般若波羅蜜多相空,四念住乃至

八聖道支,四念住乃至八聖道支相

空,內空乃至無性自性空,內空乃至

無性自性空相空,如是乃至佛十力,

乃至十八佛不共法,佛十力乃至十

八佛不共法相空,菩薩摩訶薩,菩薩

摩訶薩相空,被大功德鎧,被大功德

鎧相空.世尊,由是因緣,諸菩薩摩訶

薩不被功德鎧.當知是爲被大乘鎧.

佛告善現:如是如是.如汝所說.

善現,當知一切智智,無造無作,一切

有情,亦無造無作.諸菩薩摩訶薩,爲

此事故,被大乘鎧.具壽善現白言:世

尊,何因緣故,一切智智,無造無作,一

切有情,亦無造無作,諸菩薩摩訶薩,

爲此事故,被大乘鎧?佛告善現:由諸

作者,不可得故,一切智智,無造無作,

一切有情,亦無造無作.所以者何?善

現,色非造非不造,非作非不作;受、想、

行、識非造非不造,非作非不作.何以

故?色乃至識,畢竟不可得故.善現,眼

處非造非不造,非作非不作;耳、鼻、舌、

身、意處非造非不造,非作非不作.何

以故?眼處乃至意處,畢竟不可得故.

善現,色處非造非不造,非作非不作;

聲、香、味、觸、法處非造非不造,非作非

不作.何以故?色處乃至法處,畢竟不

可得故.善現,眼界非造非不造,非作

非不作;耳、鼻、舌、身、意界非造非不造,

非作非不作.何以故?眼界乃至意界,

畢竟不可得故.善現,色界非造非不

造,非作非不作;聲、香、味、觸、法界非造

非不造,非作非不作.何以故?色界乃

至法界,畢竟不可得故.善現,眼識界

非造非不造,非作非不作;耳、鼻、舌、身、

意識界非造非不造,非作非不作.何

以故?眼識界乃至意識界,畢竟不可

得故.善現,眼觸非造非不造,非作非

不作;耳、鼻、舌、身、意觸非造非不造,非

作非不作.何以故?眼觸乃至意觸,畢

竟不可得故.善現,眼觸爲緣所生諸

受非造非不造,非作非不作;耳、鼻、舌、

身、意觸爲緣所生諸受非造非不造,

非作非不作.何以故?眼觸爲緣所生

諸受乃至意觸爲緣所生諸受,畢竟

不可得故.善現,我非造非不造,非作

非不作;有情、命者、生者、養者、士夫、補

特伽羅、意生、儒童、作者、受者、知者、見

者非造非不造,非作非不作.何以故?

我乃至見者,畢竟不可得故.善現,夢

境非造非不造,非作非不作;響、像、幻

事、光影、陽焰、空花、尋香城、變化事非

造非不造,非作非不作.何以故?夢境

乃至變化事,畢竟不可得故.善現,內

空非造非不造,非作非不作;外空、內

外空、空空、大空、勝義空、有爲空、無爲

空、畢竟空、無際空、散無散空、本性空、

自共相空、一切法空、不可得空、無性

空、自性空、無性自性空非造非不造,

非作非不作.何以故?內空乃至無性

自性空,畢竟不可得故.善現,四念住

非造非不造,非作非不作;四正斷、四

神足、五根、五力、七等覺支、八聖道支

非造非不造,非作非不作.何以故?四

念住乃至八聖道支,畢竟不可得故.

善現,如是乃至如來十力非造非不

造,非作非不作;四無所畏、四無礙解、

大慈、大悲、大喜、大捨、十八佛不共法

非造非不造,非作非不作.何以故?如

來十力乃至十八佛不共法,畢竟不

可得故.善現,眞如非造非不造,非作

非不作;法界、法性、法定、法住、實際非

造非不造,非作非不作.何以故?眞如

乃至實際,畢竟不可得故.善現,菩薩

摩訶薩非造非不造,非作非不作;如

來應正等覺非造非不造,非作非不

作.何以故?菩薩摩訶薩、如來應正等

覺,畢竟不可得故.善現,一切智非造

非不造,非作非不作;道相智、一切相

智非造非不造,非作非不作.何以故?

一切智、道相智、一切相智,畢竟不可

得故.善現,由此因緣,一切智智,無造

無作,一切有情,亦無造無作.諸菩薩

摩訶薩,爲此事故,被大乘鎧.善現,由

此義故,諸菩薩摩訶薩,不被功德鎧.

當知是爲被大乘鎧.

爾時,具壽善現白佛言:世尊,如我解

佛所說義者,色無縛無解,受、想、行、識

無縛無解.時,滿慈子問善現言:尊者

說色,無縛無解,說受、想、行、識無縛無

解耶?善現答言:如是如是.我說色,無

縛無解,說受、想、行、識,無縛無解.滿慈

子言:何等色,無縛無解,何等受、想、行、

識,無縛無解?善現答言:如夢色,無縛

無解,如夢受、想、行、識,無縛無解,如響,

如像,如光影,如陽焰,如幻事,如空花,

如尋香城,如變化事色,無縛無解,如

響乃至如變化事受、想、行、識,無縛無

解.何以故?如是一切色乃至識,無所

有故,無縛無解.遠離故,無縛無解.寂

靜故,無縛無解.無生故,無縛無解.無

滅故,無縛無解.無染故,無縛無解.無

淨故,無縛無解.復次,滿慈子,過去色,

無縛無解,過去受、想、行、識,無縛無解;

未來、現在色,無縛無解,未來、現在受、

想、行、識,無縛無解.何以故?如是一切

色乃至識,無所有故,無縛無解;遠離

故,無縛無解;寂靜故,無縛無解;無生

故,無縛無解;無滅故,無縛無解;無染

故,無縛無解;無淨故,無縛無解.復次,

滿慈子,善色,無縛無解,善受、想、行、識,

無縛無解;不善無記色,無縛無解,不

善無記受、想、行、識,無縛無解.何以故?

如是一切色乃至識,無所有故,無縛

無解;遠離故,無縛無解;寂靜故,無縛

無解;無生故,無縛無解;無滅故,無縛

無解;無染故,無縛無解;無淨故,無縛

無解.復次,滿慈子,世閒色,無縛無解,

世閒受、想、行、識,無縛無解;出世閒色,

無縛無解,出世閒受、想、行、識,無縛無

解.何以故?如是一切色乃至識,無所

有故,無縛無解;遠離故,無縛無解:寂

靜故,無縛無解;無生故,無縛無解;無

滅故,無縛無解;無染故,無縛無解;無

淨故,無縛無解.復次,滿慈子,有漏色,

無縛無解,有漏受、想、行、識,無縛無解;

無漏色,無縛無解,無漏受、想、行、識,無

縛無解.何以故?如是一切色乃至識,

無所有故,無縛無解;遠離故,無縛無

解;寂靜故,無縛無解;無生故,無縛無

解;無滅故,無縛無解;無染故,無縛無

解;無淨故,無縛無解.

復次,滿慈子,一切法,無縛無解.何以

故?以一切法,無所有故,遠離故,寂靜

故,無生故,無滅故,無染故,無淨故,無

縛無解.復次,滿慈子,布施波羅蜜多,

無縛無解;淨戒、安忍、精進、靜慮、般若

波羅蜜多,無縛無解.何以故?以布施

等波羅蜜多,無所有故,遠離故,寂靜

故,無生故,無滅故,無染故,無淨故,無

縛無解.復次,滿慈子,內空,無縛無解;

外空、內外空、空空、大空、勝義空、有爲

空、無爲空、畢竟空、無際空、散無散空、

本性空、自共相空、一切法空、不可得

空、無性空、自性空、無性自性空,無縛

無解.何以故,以內空等,無所有故,遠

離故,寂靜故,無生故,無滅故,無染故,

無淨故,無縛無解.復次,滿慈子,四念

住,無縛無解;四正斷、四神足、五根、五

力、七等覺支、八聖道支,無縛無解.何

以故?以四念住等,無所有故,遠離故,

寂靜故,無生故,無滅故,無染故,無淨

故,無縛無解.復次,滿慈子,如是乃至

如來十力,無縛無解;四無所畏、四無

礙解、大慈、大悲、大喜、大捨、十八佛不

共法,無縛無解.何以故?以十力等,無

所有故,遠離故,寂靜故,無生故,無滅

故,無染故,無淨故,無縛無解.復次,滿

慈子,一切菩薩摩訶薩行,無縛無解;

諸佛無上正等菩提,無縛無解.何以

故?以菩薩行等,無所有故,遠離故,寂

靜故,無生故,無滅故,無染故,無淨故,

無縛無解.復次,滿慈子,一切智,無縛

無解;道相智、一切相智,無縛無解.何

以故?以一切智等,無所有故,遠離故,

寂靜故,無生故,無滅故,無染故,無淨

故,無縛無解.復次,滿慈子,眞如,無縛

無解;法界、法性、不虛妄性、不變異性、

平等性、離生性、法定、法住、實際,無縛

無解.何以故?以眞如等,無所有故,遠

離故,寂靜故,無生故,無滅故,無染故,

無淨故,無縛無解.復次,滿慈子,菩薩

摩訶薩,無縛無解;如來應正等覺,無

縛無解.何以故?以菩薩摩訶薩、如來

應正等覺,無所有故,遠離故,寂靜故,

無生故,無滅故,無染故,無淨故,無縛

無解.復次,滿慈子,一切有爲,無縛無

解;一切無爲,無縛無解.何以故?以有

爲等,無所有故,遠離故,寂靜故,無生

故,無滅故,無染故,無淨故,無縛無解.

滿慈子,諸菩薩摩訶薩,於如是無縛

無解微妙法門,以無所得而爲方便,

應如實知.滿慈子,諸菩薩摩訶薩,於

如是無縛無解布施波羅蜜多乃至

般若波羅蜜多,四念住乃至一切相

智,以無所得而爲方便,應勤修學.滿

慈子,諸菩薩摩訶薩,以無所得而爲

方便,應住如是無縛無解布施波羅

蜜多乃至般若波羅蜜多,四念住乃

至一切相智.滿慈子,諸菩薩摩訶薩,

以無所得而爲方便,應成熟無縛無

解有情;應嚴淨無縛無解佛土;應親

近供養無縛無解諸佛;應聽受無縛

無解法門.滿慈子,是菩薩摩訶薩,常

不遠離無縛無解諸佛,常不遠離無

縛無解神通,常不遠離無縛無解五

眼,常不遠離無縛無解諸陁羅尼,常

不遠離無縛無解諸三摩地.滿慈子,

是菩薩摩訶薩,當起無縛無解道相

智,當證無縛無解一切智、一切相智,

當轉無縛無解法輪,當以無縛無解

三乘法要,安立無縛無解諸有情類.

滿慈子,若菩薩摩訶薩,修行無縛無

解六波羅蜜多,能證無縛無解一切

法性,無所有故,遠離故,寂靜故,無生

故,無滅故,無染故,無淨故,無縛無解.

滿慈子,當知是菩薩摩訶薩名,被無

縛無解大乘鎧者.

第二分三摩地品第十六之一

爾時,具壽善現白佛言:世尊,何等是

菩薩摩訶薩大乘相?齊何當知菩薩

摩訶薩發趣大乘?如是大乘,從何處

出,至何處住?如是大乘,爲何所住?誰

復乘是大乘而出?佛告善現:汝初所

問,何等是菩薩摩訶薩大乘相者.善

現,六波羅蜜多,是菩薩摩訶薩大乘

相.云何爲六?謂布施波羅蜜多、淨戒

波羅蜜多、安忍波羅蜜多、精進波羅

蜜多、靜慮波羅蜜多、般若波羅蜜多.

善現,云何布施波羅蜜多?若菩薩摩

訶薩,以一切智智相應作意大悲爲

首,用無所得而爲方便,自捨一切內

外所有,亦勸他,捨內外所有,持此善

根,與一切有情,同共迴向一切智智.

善現,是爲菩薩摩訶薩,布施波羅蜜

多.善現,云何淨戒波羅蜜多?若菩薩

摩訶薩,以一切智智相應作意大悲

爲首,用無所得而爲方便,自受持十

善業道,亦勸他,受持十善業道,持此

善根,與一切有情,同共迴向一切智

智.善現,是爲菩薩摩訶薩,淨戒波羅

蜜多.善現,云何安忍波羅蜜多?若菩

薩摩訶薩,以一切智智相應作意大

悲爲首,用無所得而爲方便,自具增

上安忍,亦勸他,具增上安忍,持此善

根,與一切有情,同共迴向一切智智.

善現,是爲菩薩摩訶薩,安忍波羅蜜

多.善現,云何精進波羅蜜多?若菩薩

摩訶薩,以一切智智相應作意大悲

爲首,用無所得而爲方便,自於五波

羅蜜多,勤修不捨,亦勸他於五波羅

蜜多,勤修不捨,持此善根,與一切有

情,同共迴向一切智智.善現,是爲菩

薩摩訶薩,精進波羅蜜多.善現,云何

靜慮波羅蜜多?若菩薩摩訶薩,以一

切智智相應作意大悲爲首,用無所

得而爲方便,自方便善巧,入諸靜慮

無量無色,終不隨彼勢力受生,亦能

勸他,方便善巧,入諸靜慮無量無色,

不隨彼定勢力受生,持此善根,與一

切有情,同共迴向一切智智.善現,是

爲菩薩摩訶薩,靜慮波羅蜜多.善現,

云何般若波羅蜜多?若菩薩摩訶薩,

以一切智智相應作意大悲,爲首,用

無所得,而爲方便,自如實觀察一切

法性,於諸法性,無取無著,亦勸他如

實觀察一切法性,於諸法性,無取無

著,持此善根,與一切有情,同共迴向

一切智智.善現,是爲菩薩摩訶薩,般

若波羅蜜多.善現,當知是爲菩薩摩

訶薩大乘相.

復次,善現,菩薩摩訶薩大乘相者,謂

內空、外空、內外空、空空、大空、勝義空、

有爲空、無爲空、畢竟空、無際空、散無

散空、本性空、自共相空、一切法空、不

可得空、無性空、自性空、無性自性空.

云何內空?內謂內法,卽是眼、耳、鼻、舌、

身、意.當知此中眼,由眼空,非常非壞.

乃至意由意空,非常非壞.何以故?本

性爾故.善現,是爲內空.云何外空?外

謂外法,卽是色、聲、香、味、觸、法.當知此

中色,由色空,非常非壞.乃至法,由法

空,非常非壞.何以故?本性爾故.善現,

是爲外空.云何內外空?內外謂內外

法,卽內六處及外六處.當知此中內

法,由外法空,非常非壞;外法,由內法

空,非常非壞.何以故?本性爾故.善現,

是爲內外空.云何空空?空謂一切法

空,此空復由空空,非常非壞.何以故?

本性爾故.善現,是爲空空.云何大空?

大謂十方,卽東西南北、四維上下.當

知此中東方,由東方空,非常非壞乃

至下方,由下方空,非常非壞,何以故?

本性爾故善現是爲大空云何勝義

空?勝義,謂涅槃.當知此中涅槃,由涅

槃空,非常非壞.何以故?本性爾故.善

現,是爲勝義空.云何有爲空?有爲謂

欲界、色界、無色界.當知此中欲界,由

欲界空,非常非壞;色、無色界,由色、無

色界空,非常非壞.何以故?本性爾故.

善現,是爲有爲空.云何無爲空?無爲

謂無生無滅,無住無異.當知此中無

爲,由無爲空,非常非壞.何以故?本性

爾故.善現,是爲無爲空.云何畢竟空?

畢竟,謂若法究竟不可得.當知此中

畢竟,由畢竟空,非常非壞.何以故?本

性爾故.善現,是爲畢竟空.云何無際

空?無際謂無初、後際可得.當知此中

無際,由無際空,非常非壞.何以故?本

性爾故.善現,是爲無際空.云何散無

散空?散謂有放,有棄,有捨可得,無散

謂無放,無棄,無捨可得.當知此中散

無散,由散無散空,非常非壞.何以故?

本性爾故.善現,是爲散無散空.云何

本性空?本性謂若有爲法性,若無爲

法性.如是一切,皆非聲聞、獨覺、菩薩

如來所作,亦非餘所作,故名本性.當

知此中本性,由本性空,非常非壞.何

以故?本性爾故.善現,是爲本性空.云

何自共相空?自相謂一切法自相,如

變礙是色,自相領納是受,自相取像

是想,自相造作是行,自相了別是識.

自相如是等,若有爲法自相,若無爲

法自相,是爲自相.共相謂一切法共

相,如苦是有漏法共相,無常是有爲

法共相,空無我是一切法共相.如是

等有無量共相.當知此中自共相,由

自共相空,非常非壞.何以故?本性爾

故.善現,是爲自共相空.云何一切法

空?一切法,謂五蘊、十二處、十八界、有

色、無色、有見、無見、有對、無對、有漏、無

漏、有爲、無爲,是爲一切法.當知此中

一切法,由一切法空,非常非壞.何以

故?本性爾故.善現,是爲一切法空.云

何不可得空?不可得,謂此中求諸法,

不可得.當知此中不可得,由不可得

空,非常非壞.何以故?本性爾故.善現,

是爲不可得空.云何無性空?無性,謂

此中無少性可得.當知此中無性,由

無性空,非常非壞.何以故?本性爾故.

善現,是爲無性空.云何自性空?自性,

謂諸法,能和合自性.當知此中自性,

由自性空,非常非壞.何以故?本性爾

故.善現,是爲自性空.云何無性自性

空?無性自性,謂諸法無能和合者,性

有所和合自性.當知此中無性自性,

由無性自性空,非常非壞.何以故?本

性爾故.善現,是爲無性自性空.復次,

善現,有性,由有性空;無性,由無性空;

自性,由自性空;他性,由他性空.云何

有性,由有性空?有性,謂有爲法,此有

性,由有性空.云何無性,由無性空?無

性,謂無爲法,此無性,由無性空.云何

自性,由自性空?謂一切法,皆自性空.

此空,非智所作,非見所作,亦非餘所

作.是謂自性由自性空.云何他性由

他性空?謂一切法,若佛出世,若不出

世,法住、法定、法性、法界、法平等性、法

離生性、眞如、不虛妄性、不變異性、實

際,皆由他性故空.是謂他性,由他性

故,空.善現,當知是爲菩薩摩訶薩大

乘相.

大般若波羅蜜多經卷第四百一十三

戊戌歲高麗國大藏都監奉

勅雕造

大般若波羅蜜多經卷第四百一十四 生

三藏法師玄奘奉 詔譯

第二分三摩地品第十六之二

復次,善現,菩薩摩訶薩大乘相者,謂

無量百千無上微妙諸三摩地,卽健

行三摩地、寶印三摩地、師子遊戲三

摩地、妙月三摩地、月幢相三摩地、一

切法涌三摩地、觀頂三摩地、法界決

定三摩地、決定幢相三摩地、金剛喩

三摩地、入法印三摩地、放光無忘失

三摩地、善立定王三摩地、放光三摩

地、精進力三摩地、等涌三摩地、入一

切言詞決定三摩地、等入增語三摩

地、觀方三摩地、摠持印三摩地、無忘

失三摩地、諸法等趣海印三摩地、遍

覆虛空三摩地、金剛輪三摩地、離塵

三摩地、遍照三摩地、不眴三摩地、無

相住三摩地、不思惟三摩地、無垢燈

三摩地、無邊光三摩地、發光三摩地、

普照三摩地、淨堅定三摩地、無垢光

三摩地、發妙樂三摩地、電燈三摩地、

無盡三摩地、具威光三摩地、離盡三

摩地、無動三摩地、無瑕隙三摩地、日

燈三摩地、淨月三摩地、淨光三摩地、

發明三摩地、作所應作三摩地、智幢

相三摩地、金剛鬘三摩地、住心三摩

地、普明三摩地、善住三摩地、寶積三

摩地、妙法印三摩地、一切法平等性

三摩地、捨愛樂三摩地、入法頂三摩

地、飄散三摩地、分別法句三摩地、平

等字相三摩地、離文字相三摩地、斷

所緣三摩地、無變異三摩地、無品類

三摩地、無相行三摩地、離翳闇三摩

地、具行三摩地、不變動三摩地、度境

界三摩地、集一切功德三摩地、決定

住三摩地、無心住三摩地、淨妙花三

摩地、具覺支三摩地、無邊燈三摩地、

無邊辯三摩地、無等等三摩地、超一

切法三摩地、決判諸法三摩地、散疑

網三摩地、無所住三摩地、一相莊嚴

三摩地、引發行相三摩地、一行相三

摩地、離行相三摩地、妙行相三摩地、

達諸有底散壞三摩地、入施設語言

三摩地、解脫音聲文字三摩地、炬熾

然三摩地、嚴淨相三摩地、無摽幟三

摩地、具一切妙相三摩地、不憙一切

苦樂三摩地、無盡行相三摩地、具陁

羅尼三摩地、攝伏一切正性邪性三

摩地、靜息一切違順三摩地、離憎愛

三摩地、無垢明三摩地、具堅固三摩

地、滿月淨光三摩地、大莊嚴三摩地、

照一切世閒三摩地、定平等性三摩

地、有諍無諍平等理趣三摩地、無巢

穴無摽幟無愛樂三摩地、決定安住

眞如三摩地、離身穢惡三摩地、離語

穢惡三摩地、離意穢惡三摩地、如虛

空三摩地、無染著如虛空三摩地,如

是等三摩地,有無量百千.是爲菩薩

摩訶薩大乘相.

善現,云何名爲健行三摩地?謂若住

此三摩地時,能受一切三摩地境,能

辦無邊殊勝健行,能爲一切等持導

首.是故名爲健行三摩地.云何名爲

寶印三摩地?謂此三摩地,能印一切

定.是故名爲寶印三摩地.云何名爲

師子遊戲三摩地?謂若住此三摩地

時,於諸勝定遊戲自在.是故名爲師

子遊戲三摩地.云何名爲妙月三摩

地?謂若住此三摩地時,如淨滿月,普

照諸定.是故名爲妙月三摩地.云何

名爲月幢相三摩地?謂若住此三摩

地時,普能住持諸定勝相.是故名爲

月幢相三摩地.云何名爲一切法涌

三摩地?謂若住此三摩地時,普能涌

出一切勝定.是故名爲一切法涌三

摩地.云何名爲觀頂三摩地?謂若住

此三摩地時,普能觀察一切定頂.是

故名爲觀頂三摩地.云何名爲法界

決定三摩地?謂若住此三摩地時,能

於法界,決定照了.是故名爲法界決

定三摩地.云何名爲決定幢相三摩

地?謂若住此三摩地時,能決定,持諸

定幢相.是故名爲決定幢相三摩地.

云何名爲金剛喩三摩地?謂若住此

三摩地時,能摧諸定非彼所伏.是故

名爲金剛喩三摩地.云何名爲入法

印三摩地?謂若住此三摩地時,普能

證入一切法印.是故名爲入法印三

摩地.云何名爲放光無忘失三摩地?

謂若住此三摩地時,放勝定光,照有

情類,令彼憶念曾所受法.是故名爲

放光無忘失三摩地.云何名爲善立

定王三摩地?謂若住此三摩地時,於

諸定王,善能建立.是故名爲善立定

王三摩地.云何名爲放光三摩地?謂

若住此三摩地時,於諸定光,普能開

發.是故名爲放光三摩地.云何名爲

精進力三摩地?謂若住此三摩地時,

能發諸定,精進勢力.是故名爲精進

力三摩地.云何名爲等涌三摩地?謂

若住此三摩地時,令諸等持,平等涌

現.是故名爲等涌三摩地.云何名爲

入一切言詞決定三摩地?謂若住此

三摩地時,於諸言詞,決定悟入.是故

名爲入一切言詞決定三摩地.云何

名爲等入增語三摩地?謂若住此三

摩地時,於諸定名,普能悟入訓理

趣.是故名爲等入增語三摩地.云何

名爲觀方三摩地?謂若住此三摩地

時,於諸定方,普能觀照.是故名爲觀

方三摩地.云何名爲摠持印三摩地?

謂若住此三摩地時,能摠任持諸定

妙印.是故名爲摠持印三摩地.云何

名爲無忘失三摩地?謂若住此三摩

地時,於諸定相,皆無忘失.是故名爲

無忘失三摩地.云何名爲諸法等趣

海印三摩地?謂若住此三摩地時,令

諸勝定等,皆趣入如大海印,攝受衆

流.是故名爲諸法等趣海印三摩地.

云何名爲遍覆虛空三摩地?謂若住

此三摩地時,於諸等持,遍能覆護,無

所簡別,如太虛空.是故名爲遍覆虛

空三摩地.云何名爲金剛輪三摩地?

謂若住此三摩地時,普能任持一切

勝定,令不散壞如金剛輪.是故名爲

金剛輪三摩地.云何名爲離塵三摩

地?謂若住此三摩地時,能滅一切、煩

惱纏垢.是故名爲離塵三摩地.云何

名爲遍照三摩地?謂若住此三摩地

時,遍照諸定,令其光顯.是故名爲遍

照三摩地.云何名爲不眴三摩地?謂

若住此三摩地時,更不希求餘定餘

法.是故名爲不眴三摩地.云何名爲

無相住三摩地?謂若住此三摩地時,

不見諸定中,有少法可住.是故名爲

無相住三摩地.云何名爲不思惟三

摩地?謂若住此三摩地時,所有下劣

心、心所法,悉皆不轉.是故名爲不思

惟三摩地.云何名爲無垢燈三摩地?

謂若住此三摩地時,如持淨燈,照了

諸定.是故名爲無垢燈三摩地.云何

名爲無邊光三摩地?謂若住此三摩

地時,能發大光,照無邊際.是故名爲

無邊光三摩地.云何名爲發光三摩

地?謂若住此等持無閒,能發一切勝

定光明.是故名爲發光三摩地.云何

名爲普照三摩地?謂若得此等持無

閒,卽能普照諸勝定門.是故名爲普

照三摩地.云何名爲淨堅定三摩地?

謂若住此三摩地時,得諸等持,淨平

等性.是故名爲淨堅定三摩地.云何

名爲無垢光三摩地?謂若住此三摩

地時,能普蠲除一切定垢.是故名爲

無垢光三摩地.云何名爲發妙樂三

摩地?謂若住此三摩地時,領受一切

等持妙樂.是故名爲發妙樂三摩地.

云何名爲電燈三摩地?謂若住此三

摩地時,照諸等持,如電光焰.是故名

爲電燈三摩地.云何名爲無盡三摩

地?謂若住此三摩地時,引諸等持功

德,無盡而不見彼盡不盡相.是故名

爲無盡三摩地.云何名爲具威光三

摩地?謂若住此三摩地時,於諸等持,

威光獨盛.是故名爲具威光三摩地.

云何名爲離盡三摩地?謂若住此三

摩地時,見諸等持,一切無盡而不見

有盡不盡相.是故名爲離盡三摩地.

云何名爲無動三摩地?謂若住此三

摩地時,令諸等持,無動無掉,亦無戲

論.是故名爲無動三摩地.云何名爲

無瑕隙三摩地?謂若住此三摩地時,

令諸等持,見無瑕隙.是故名爲無瑕

隙三摩地.云何名爲日燈三摩地?謂

若住此三摩地時,令諸定門,發光普

照.是故名爲日燈三摩地.云何名爲

淨月三摩地?謂若住此三摩地時,令

諸等持,除闇如月.是故名爲淨月三

摩地.云何名爲淨光三摩地?謂若住

此三摩地時,於一切等持,得四無礙

解.是故名爲淨光三摩地.云何名爲

發明三摩地?謂若住此三摩地時,令

諸定門,發明普照.是故名爲發明三

摩地.云何名爲作所應作三摩地?謂

若住此三摩地時,辦諸等持,所應作

事,又令諸定所作事成.是故名爲作

所應作三摩地.云何名爲智幢相三

摩地?謂若住此三摩地時,見諸等持

妙智幢相.是故名爲智幢相三摩地.

云何名爲金剛鬘三摩地?謂若住此

三摩地時,雖能通達一切法而不見

有通達相.是故名爲金剛鬘三摩地.

云何名爲住心三摩地?謂若住此三

摩地時,心不動搖,不轉不照,亦不損

減,不念有心.是故名爲住心三摩地.

云何名爲普明三摩地?謂若住此三

摩地時,於諸定明,普能觀照.是故名

爲普明三摩地.云何名爲善住三摩

地?謂若住此三摩地時,於諸等持,善

能安住.是故名爲善住三摩地.云何

名爲寶積三摩地?謂若住此三摩地

時,觀諸等持,皆如寶聚.是故名爲寶

積三摩地.云何名爲妙法印三摩地?

謂若住此三摩地時,能印諸等持,以

無印印故.是故名爲妙法印三摩地.

云何名爲一切法平等性三摩地?謂

若住此三摩地時,不見有法離平等

性.是故名爲一切法平等性三摩地.

云何名爲捨愛樂三摩地?謂若住此

三摩地時,於一切法,捨諸愛樂.是故

名爲捨愛樂三摩地.云何名爲入法

頂三摩地?謂若住此三摩地時,於一

切法,能除闇障,亦於諸定,能爲上首.

是故名爲入法頂三摩地.云何名爲

飄散三摩地?謂若住此三摩地時,飄

散一切定執法執.是故名爲飄散三

摩地.云何名爲分別法句三摩地?謂

若住此三摩地時,善能分別諸定法

句.是故名爲分別法句三摩地.云何

名爲平等字相三摩地?謂若住此三

摩地時,得諸等持平等字相.是故名

爲平等字相三摩地.云何名爲離文

字相三摩地?謂若住此三摩地時,於

諸等持,不得一字.是故名爲離文字

相三摩地.云何名爲斷所緣三摩地?

謂若住此三摩地時,絕諸等持所緣

境相.是故名爲斷所緣三摩地.云何

名爲無變異三摩地?謂若住此三摩

地時,不得諸法變異之相.是故名爲

無變異三摩地.云何名爲無品類三

摩地?謂若住此三摩地時,不見諸法

品類別相.是故名爲無品類三摩地.

云何名爲無相行三摩地?謂若住此

三摩地時,於諸定相,都無所得.是故

名爲無相行三摩地.云何名爲離翳

闇三摩地?謂若住此三摩地時,諸定

翳闇,無不除遣.是故名爲離翳闇三

摩地.云何名爲具行三摩地?謂若住

此三摩地時,於諸定行,都無見執.是

故名爲具行三摩地.云何名爲不變

動三摩地?謂若住此三摩地時,於諸

等持不見變動.是故名爲不變動三

摩地.云何名爲度境界三摩地?謂若

住此三摩地時,超諸等持所緣境界.

是故名爲度境界三摩地.云何名爲

集一切功德三摩地?謂若住此三摩

地時,能集諸定所有功德,於一切法,

而無集想.是故名爲集一切功德三

摩地.云何名爲決定住三摩地?謂若

住此三摩地時,於諸定心,雖決定住

而知其相了,不可得.是故名爲決定

住三摩地.云何名爲無心住三摩地?

謂若住此三摩地時,心於諸定,無轉

無墮.是故名爲無心住三摩地.云何

名爲淨妙花三摩地?謂若住此三摩

地時,令諸等持,皆得淸淨,嚴飾光顯,

猶如妙花.是故名爲淨妙花三摩地.

云何名爲具覺支三摩地?謂若住此

三摩地時,令一切定,修七覺支,速得

圓滿.是故名爲具覺支三摩地.云何

名爲無邊燈三摩地?謂若住此三摩

地時,於一切法,皆能照了,譬如明燈.

是故名爲無邊燈三摩地.云何名爲

無邊辯三摩地?謂若住此三摩地時,

於一切法,得無邊辯.是故名爲無邊

辯三摩地.云何名爲無等等三摩地?

謂若住此三摩地時,於諸等持,得平

等性,亦令諸定,成無等等.是故名爲

無等等三摩地.云何名爲超一切法

三摩地?謂若住此三摩地時,普能超

度三界諸法.是故名爲超一切法三

摩地.云何名爲決判諸法三摩地?謂

若住此三摩地時,於諸勝定及一切

法,能爲有情,如實決判.是故名爲決

判諸法三摩地.云何名爲散疑網三

摩地?謂若住此三摩地時,於諸等持

及一切法,所有疑網,皆能除散.是故

名爲散疑網三摩地.云何名爲無所

住三摩地?謂若住此三摩地時,不見

諸法有所住處.是故名爲無所住三

摩地.云何名爲一相莊嚴三摩地?謂

若住此三摩地時,不見諸法二相可

取.是故名爲一相莊嚴三摩地.云何

名爲引發行相三摩地?謂若住此三

摩地時,於諸等持及一切法,雖能引

發種種行相,而都不見能引發者.是

故名爲引發行相三摩地.云何名爲

一行相三摩地?謂若住此三摩地時,

見諸等持,無二行相.是故名爲一行

相三摩地.云何名爲離行相三摩地?

謂若住此三摩地時,見諸等持,都無

行相.是故名爲離行相三摩地.云何

名爲妙行相三摩地?謂若住此三摩

地時,令諸等持,起妙行相.是故名爲

妙行相三摩地.云何名爲達諸有底

散壞三摩地?謂若住此三摩地時,於

諸等持及一切法,得通達智,如實悟

入,旣得入已,於諸有法,通達散壞,令

無所遺.是故名爲達諸有底散壞三

摩地.云何名爲入施設語言三摩地?

謂若住此三摩地時,悟入一切三摩

地法,施設語言,無著無礙.是故名爲

入施設語言三摩地.云何名爲解脫

音聲文字三摩地?謂若住此三摩地

時,見諸等持,解脫一切音聲文字,衆

相寂滅.是故名爲解脫音聲文字三

摩地.云何名爲炬熾然三摩地?謂若

住此三摩地時,於諸等持,威光照曜.

是故名爲炬熾然三摩地.云何名爲

嚴淨相三摩地?謂若住此三摩地時,

於諸等持,能嚴淨相,謂於諸相,皆能

除滅.是故名爲嚴淨相三摩地.云何

名爲無摽幟三摩地?謂若住此三摩

地時,於諸等持,不見摽幟.是故名爲

無摽幟三摩地.云何名爲具一切妙

相三摩地?謂若住此三摩地時,諸定

妙相,無不具足.是故名爲具一切妙

相三摩地.云何名爲不憙一切苦樂

三摩地?謂若住此三摩地時,於諸等

持,苦樂之相,不樂觀察.是故名爲不

憙一切苦樂三摩地.云何名爲無盡

行相三摩地?謂若住此三摩地時,不

見諸定行相有盡.是故名爲無盡行

相三摩地.云何名爲具陁羅尼三摩

地?謂若住此三摩地時,能摠任持諸

定勝事.是故名爲具陁羅尼三摩地.

云何名爲攝伏一切正性邪性三摩

地?謂若住此三摩地時,於諸等持,正

性邪性,攝伏諸見,皆令不起.是故名

爲攝伏一切正性邪性三摩地.云何

名爲靜息一切違順三摩地?謂若住

此三摩地時,於諸等持及一切法,都

不見有違順之相.是故名爲靜息一

切違順三摩地.云何名爲離憎愛三

摩地?謂若住此三摩地時,於諸等持

及一切法,都不見有憎愛之相.是故

名爲離憎愛三摩地.云何名爲無垢

明三摩地?謂若住此三摩地時,於諸

等持,都不見有明相、垢相.是故名爲

無垢明三摩地.云何名爲具堅固三

摩地?謂若住此三摩地時,令諸等持,

皆得堅固.是故名爲具堅固三摩地.

云何名爲滿月淨光三摩地?謂若住

此三摩地時,令諸等持,功德增益,如

淨滿月光,增海水.是故名爲滿月淨

光三摩地.云何名爲大莊嚴三摩地?

謂若住此三摩地時,令諸等持,成就

種種微妙希有大莊嚴事.是故名爲

大莊嚴三摩地.云何名爲照一切世

閒三摩地?謂若住此三摩地時,照諸

等持及一切法,令有情類,皆得開曉.

是故名爲照一切世閒三摩地.云何

名爲定平等性三摩地?謂若住此三

摩地時,不見等持定散差別.是故名

爲定平等性三摩地.云何名爲有諍

無諍平等理趣三摩地?謂若住此三

摩地時,不見諸法及一切定,有諍無

諍,性相差別.是故名爲有諍無諍平

等理趣三摩地.云何名爲無巢穴無

摽幟無愛樂三摩地?謂若住此三摩

地時,破諸巢穴,捨諸摽幟,斷諸愛樂,

而無所執.是故名爲無巢穴無摽幟

無愛樂三摩地.云何名爲決定安住

眞如三摩地?謂若住此三摩地時,於

諸等持及一切法,常不棄捨眞如實

相.是故名爲決定安住眞如三摩地.

云何名爲離身穢惡三摩地?謂若住

此三摩地時,令諸等持,破壞身見.是

故名爲離身穢惡三摩地.云何名爲

離語穢惡三摩地?謂若住此三摩地

時,令諸等持,壞語惡業.是故名爲離

語穢惡三摩地.云何名爲離意穢惡

三摩地?謂若住此三摩地時,令諸等

持,壞意惡業.是故名爲離意穢惡三

摩地.云何名爲如虛空三摩地?謂若

住此三摩地時,於諸有情,普能饒益,

其心平等,如太虛空.是故名爲如虛

空三摩地.云何名爲無染著如虛空

三摩地?謂若住此三摩地時,觀一切

法,都無所有,如淨虛空,無染無著.是

故名爲無染著如虛空三摩地.善現,

如是等有無量百千微妙希有勝三

摩地.當知是爲菩薩摩訶薩大乘相.

第二分念住等品第十七之一

復次,善現,菩薩摩訶薩大乘相者,謂

四念住.云何爲四?一身念住,二受念

住,三心念住,四法念住.身念住者,謂

菩薩摩訶薩,修行般若波羅蜜多時,

以無所得而爲方便,雖於內身住循

身觀,或於外身住循身觀,或於內外

身住循身觀,而永不起身俱尋思,熾

然精進,正知具念,調伏貪憂.受念住

者,謂菩薩摩訶薩,修行般若波羅蜜

多時,以無所得而爲方便,雖於內受

住循受觀,或於外受住循受觀,或於

內外受住循受觀,而永不起受俱尋

思,熾然精進,正知具念,調伏貪憂.心

念住者,謂菩薩摩訶薩,修行般若波

羅蜜多時,以無所得而爲方便,雖於

內心住循心觀或於外心住循心觀

或於內外心住循心觀,而永不起心

俱尋思,熾然精進,正知具念,調伏貪

憂.法念住者,謂菩薩摩訶薩,修行般

若波羅蜜多時,以無所得而爲方便,

雖於內法住循法觀,或於外法住循

法觀,或於內外法住循法觀,而永不

起法俱尋思,熾然精進,正知具念,調

伏貪憂.

云何菩薩摩訶薩,修行般若波羅蜜

多時,以無所得而爲方便,於內身住

循身觀,熾然精進,正知具念,調伏貪

憂?善現,若菩薩摩訶薩,修行般若波

羅蜜多時,以無所得而爲方便,審觀

自身,行時知行,住時知住,坐時知坐,

臥時知臥,如如自身,威儀差別.如是

如是.熾然精進,正知具念,調伏貪憂.

是爲菩薩摩訶薩,修行般若波羅蜜

多時,以無所得而爲方便,於內身住

循身觀,熾然精進,正知具念,調伏貪

憂.復次,善現,若菩薩摩訶薩,修行般

若波羅蜜多時,以無所得而爲方便,

審觀自身,正知往來,正知瞻顧,正知

俯仰,正知屈申,服僧伽胝,執持衣鉢,

若食,若飮,偃息經行,坐起承迎,寤寐

語默,入出諸定,皆念正知.是爲菩薩

摩訶薩,修行般若波羅蜜多時,以無

所得而爲方便,於內身住循身觀,熾

然精進,正知具念,調伏貪憂.復次,善

現,若菩薩摩訶薩,修行般若波羅蜜

多時,以無所得而爲方便,審觀自身,

於息入時,念知息入,於息出時,念知

息出,於息長時,念知息長,於息短時,

念知息短,如轉輪師,或彼弟子,輪勢

長時,知輪勢長,輪勢短時,知輪勢短.

是菩薩摩訶薩,亦復如是.念知諸息,

若入若出,長短差別.是爲菩薩摩訶

薩,修行般若波羅蜜多時,以無所得

而爲方便,於內身住循身觀,熾然精

進,正知具念,調伏貪憂.復次,善現,若

菩薩摩訶薩,修行般若波羅蜜多時,

以無所得而爲方便,審觀自身,諸界

差別,所謂地界、水火風界,如巧屠師,

或彼弟子,斷牛命已,復用利刀,分扸

其身,割爲四分,若坐若立,如實觀知.

是菩薩摩訶薩,亦復如是.觀察自身,

地、水、火、風,四界差別.是爲菩薩摩訶

薩,修行般若波羅蜜多時,以無所得

而爲方便,於內身住循身觀,熾然精

進,正知具念,調伏貪憂.復次,善現,若

菩薩摩訶薩,修行般若波羅蜜多時,

以無所得而爲方便,審觀自身,從足

至頂,種種不淨,充滿其中,外爲薄皮

之所纏裹,所謂此身,唯有種種髮毛、

爪齒、皮革、血肉、筋脈、骨髓、心肝、肺腎、

脾膽、胞胃、大腸、小腸、屎尿、涕唾、涎淚、

垢汗、淡膿、肪、腦膜、聹,如是不淨,

充滿身中,如有農夫,或諸長者倉中,

盛滿種種雜穀,所謂稻、麻、粟、豆、麥等,

有明目者,開倉睹之,能如實知,其中

唯有稻、麻、粟等種種雜穀.是菩薩摩

訶薩,亦復如是.審觀自身,從足至頂,

不淨充滿,不可貪樂.是爲菩薩摩訶

薩,修行般若波羅蜜多時,以無所得

而爲方便,於內身住循身觀,熾然精

進,正知具念,調伏貪憂.復次,善現,若

菩薩摩訶薩,修行般若波羅蜜多時,

以無所得而爲方便,往憺怕路,觀所

棄屍死,經一日,或經二日乃至七日,

其身胮脹,色變靑瘀,臭爛皮穿,膿血

流出.見是事已,自念:我身,有如是性,

具如是法,未得解脫,終歸如是.是爲

菩薩摩訶薩,修行般若波羅蜜多時,

以無所得而爲方便,於內身住循身

觀,熾然精進,正知具念,調伏貪憂.復

次,善現,若菩薩摩訶薩,修行般若波

羅蜜多時,以無所得而爲方便,往憺

怕路,觀所棄屍,死經一日,或經二日

乃至七日,爲諸雕鷲、烏鵲、鴟梟、虎豹、

狐狼、野干、狗等種種禽獸,或啄或攫,

骨肉狼藉,䶥掣食噉.見是事已,自念:

我身,有如是性,具如是法,未得解脫,

終歸如是.是爲菩薩摩訶薩,修行般

若波羅蜜多時,以無所得而爲方便,

於內身住循身觀,熾然精進,正知具

念,調伏貪憂.復次,善現,若菩薩摩訶

薩,修行般若波羅蜜多時,以無所得

而爲方便,往憺怕路,觀所棄屍,禽獸

食已,不淨潰爛,膿血流離,有無量種,

蟲蛆雜出,臭穢可污,過於死狗.見是

事已,自念:我身,有如是性,具如是法,

未得解脫,終歸如是.是爲菩薩摩訶

薩,修行般若波羅蜜多時,以無所得,

而爲方便,於內身住循身觀,熾然精

進,正知具念,調伏貪憂.復次,善現,若

菩薩摩訶薩,修行般若波羅蜜多時,

以無所得而爲方便,往憺怕路,觀所

棄屍,蟲蛆食已,肉離骨現,支節相連,

筋纏血塗,尚餘腐肉.見是事已,自念:

我身,有如是性,具如是法,未得解脫,

終歸如是.是爲菩薩摩訶薩,修行般

若波羅蜜多時,以無所得,而爲方便,

於內身住循身觀,熾然精進,正知具

念,調伏貪憂.復次,善現,若菩薩摩訶

薩,修行般若波羅蜜多時,以無所得

而爲方便,往憺怕路,觀所棄屍,已成

骨瑣血肉都盡,餘筋相連.見是事已,

自念:我身,有如是性,具如是法,未得

解脫,終歸如是.是爲菩薩摩訶薩,修

行般若波羅蜜多時,以無所得而爲

方便,於內身住循身觀,熾然精進,正

知具念,調伏貪憂.復次,善現,若菩薩

摩訶薩,修行般若波羅蜜多時,以無

所得而爲方便,往憺怕路,觀所棄屍,

但餘衆骨,其骨皓白,色如珂雪,諸筋

糜爛,支節分離.見是事已,自念:我身,

有如是性,具如是法,未得解脫,終歸

如是.是爲菩薩摩訶薩,修行般若波

羅蜜多時,以無所得而爲方便,於內

身住循身觀,熾然精進,正知具念,調

伏貪憂.復次,善現,若菩薩摩訶薩,修

行般若波羅蜜多時,以無所得而爲

方便,往憺怕路,觀所棄屍,成白骨已,

支節分散,零落異方.見是事已,自念:

我身,有如是性,具如是法,未得解脫,

終歸如是.是爲菩薩摩訶薩,修行般

若波羅蜜多時,以無所得而爲方便,

於內身住循身觀,熾然精進,正知具

念,調伏貪憂.復次,善現,若菩薩摩訶

薩,修行般若波羅蜜多時,以無所得

而爲方便,往憺怕路,觀所棄屍,諸骨

分離,各在異處,足骨異處,腨骨異處,

膝骨異處,䏶骨異處,髖骨異處,脊骨

異處,脅骨異處,胸骨異處,膊骨異處,

臂骨異處,手骨異處,項骨異處,頷骨

異處,頰骨異處,其髑髏骨,亦在異處.

見是事已,自念:我身,有如是性,具如

是法,未得解脫,終歸如是.是爲菩薩

摩訶薩,修行般若波羅蜜多時,以無

所得而爲方便,於內身住循身觀,熾

然精進,正知具念,調伏貪憂.復次,善

現,若菩薩摩訶薩,修行般若波羅蜜

多時,以無所得而爲方便,往憺怕路,

觀所棄屍,骸骨狼藉,風吹日曝,雨灌

霜封,積有歲年,色如珂雪.見是事已,

自念:我身,有如是性,具如是法,未得

解脫,終歸如是.是爲菩薩摩訶薩,修

行般若波羅蜜多時,以無所得而爲

方便,於內身住循身觀,熾然精進,正

知具念,調伏貪憂.復次,善現,若菩薩

摩訶薩,修行般若波羅蜜多時,以無

所得而爲方便,往憺怕路,觀所棄屍,

餘骨散地,經多百歲,或多千年,其相

變靑,狀如鴿色,或有腐朽,碎末如塵,

與土相和,難可分別.見是事已,自念:

我身,有如是性,具如是法,未得解脫,

終歸如是.是爲菩薩摩訶薩,修行般

若波羅蜜多時,以無所得而爲方便,

於內身住循身觀,熾然精進,正知具

念,調伏貪憂.善現,諸菩薩摩訶薩,修

行般若波羅蜜多時,以無所得而爲

方便,如於內身,如是差別,住循身觀,

熾然精進,正知具念,調伏貪憂;於外

身住循身觀,於內外身住循身觀,熾

然精進,正知具念,調伏貪憂.隨其所

應,亦復如是.善現,諸菩薩摩訶薩,修

行般若波羅蜜多時,以無所得而爲

方便,於內外俱受心法,住循受心法

觀,熾然精進,正知具念,調伏貪憂,隨

其所應,皆應廣說.善現,如是菩薩摩

訶薩,修行般若波羅蜜多時,以無所

得而爲方便,於內外俱身受心法,住

循身受心法觀時,雖作是觀而無所

得.善現,當知是爲菩薩摩訶薩大乘

相.復次,善現,菩薩摩訶薩大乘相者,

謂四正斷.云何爲四?善現,若菩薩摩

訶薩,修行般若波羅蜜多時,以無所

得而爲方便,於諸未生惡不善法,爲

不生故,生欲策勵,發起正勤,策心持

心.是爲第一.若菩薩摩訶薩,修行般

若波羅蜜多時,以無所得,而爲方便,

於諸已生惡不善法,爲永斷故,生欲

策勵發起,正勤策心持心.是爲第二.

若菩薩摩訶薩,修行般若波羅蜜多

時,以無所得而爲方便,未生善法,爲

令生故,生欲策勵發起,正勤策心持

心.是爲第三.若菩薩摩訶薩,修行般

若波羅蜜多時,以無所得而爲方便,

已生善法,爲令安住,不忘增廣倍修

滿故,生欲策勵發起,正勤策心持心.

是爲第四.善現,當知是爲菩薩摩訶

薩大乘相.

大般若波羅蜜多經卷第四百一十四

戊戌歲高麗國大藏都監奉

勅雕造

大般若波羅蜜多經卷第四百一十五 生

三藏法師玄奘奉 詔譯

第二分念住等品第十七之二

復次,善現,菩薩摩訶薩大乘相者,謂

四神足.云何爲四?善現,若菩薩摩訶

薩,修行般若波羅蜜多時,以無所得

而爲方便,修欲三摩地,斷行成就神

足,依離,依無染,依滅,迴向捨.是爲第

一.若菩薩摩訶薩,修行般若波羅蜜

多時,以無所得而爲方便,修勤三摩

地,斷行成就神足,依離,依無染,依滅,

迴向捨.是爲第二.若菩薩摩訶薩,修

行般若波羅蜜多時,以無所得而爲

方便,修心三摩地,斷行成就神足,依

離,依無染,依滅,迴向捨.是爲第三.若

菩薩摩訶薩,修行般若波羅蜜多時,

以無所得而爲方便,修觀三摩地,斷

行成就神足,依離,依無染,依滅,迴向

捨.是爲第四.善現,當知是爲菩薩摩

訶薩大乘相.復次,善現,菩薩摩訶薩

大乘相者,謂五根.云何爲五?善現,若

菩薩摩訶薩,修行般若波羅蜜多時,

以無所得而爲方便,所修信根、精進

根、念根、定根、慧根.善現,當知是爲菩

薩摩訶薩大乘相.復次,善現,菩薩摩

訶薩大乘相者,謂五力.云何爲五?善

現,若菩薩摩訶薩,修行般若波羅蜜

多時,以無所得而爲方便,所修信力、

精進力、念力、定力、慧力.善現,當知是

爲菩薩摩訶薩大乘相.復次,善現,菩

薩摩訶薩大乘相者,謂七等覺支.云

何爲七?善現,若菩薩摩訶薩,修行般

若波羅蜜多時,以無所得而爲方便,

所修念等覺支、擇法等覺支、精進等

覺支、喜等覺支、輕安等覺支、定等覺

支、捨等覺支,依離,依無染,依滅,迴向

捨.善現,當知是爲菩薩摩訶薩大乘

相.復次,善現,菩薩摩訶薩大乘相者,

謂八聖道支.云何爲八?善現,若菩薩

摩訶薩,修行般若波羅蜜多時,以無

所得而爲方便所修正見、正思惟、正

語、正業、正命、正精進、正念、正定,依離,

依無染,依滅,迴向捨.善現,當知是爲

菩薩摩訶薩大乘相.復次,善現,菩薩

摩訶薩大乘相者,謂三三摩地.云何

爲三?善現,若菩薩摩訶薩,修行般若

波羅蜜多時,以無所得而爲方便,觀

一切法自相皆空,其心安住,名空解

脫門,亦名空三摩地.是爲第一.若菩

薩摩訶薩,修行般若波羅蜜多時,以

無所得而爲方便,觀一切法自相空

故,皆無有相,其心安住,名無相解脫

門,亦名無相三摩地.是爲第二.若菩

薩摩訶薩,修行般若波羅蜜多時,以

無所得而爲方便,觀一切法自相空

故,皆無所願,其心安住,名無願解脫

門,亦名無願三摩地.是爲第三.善現,

當知是爲菩薩摩訶薩大乘相.復次,

善現,菩薩摩訶薩大乘相者,謂十一

智.云何十一?謂法智、類智、他心智、世

俗智、苦智、集智、滅智、道智、盡智、無生

智、如說智.云何法智?善現,若智以無

所得而爲方便,知五蘊差別相,是爲

法智.云何類智?善現,若智以無所得

而爲方便,知眼乃至意,色乃至法,皆

是無常,是爲類智.云何他心智?善現,

若智以無所得而爲方便,知他有情

心、心所法,無所疑滯,是爲他心智.云

何世俗智?善現,若智以無所得而爲

方便,知諸有情修行差別,是爲世俗

智.云何苦智?善現,若智以無所得而

爲方便,知苦應不生,是爲苦智.云何

集智?善現,若智以無所得而爲方便,

知集應永斷,是爲集智.云何滅智?善

現,若智以無所得而爲方便,知滅應

作證,是爲滅智.云何道智?善現,若智

以無所得而爲方便,知道應修習,是

爲道智.云何盡智?善現,若智以無所

得而爲方便,知貪、瞋、癡盡,是爲盡智.

云何無生智?善現,若智以無所得而

爲方便,知諸有趣,永不復生,是爲無

生智.云何如說智?善現,如來所有一

切相智,是爲如說智.善現,當知是爲

菩薩摩訶薩大乘相.復次,善現,菩薩

摩訶薩大乘相者,謂三根.一未知當

知根,二已知根,三具知根.云何未知

當知根?善現,若諸有學補特伽羅,於

諸聖諦,未已現觀,所有信根、精進根

念根、定根、慧根,是爲未知當知根.云

何已知根?善現,若諸有學補特伽羅,

於諸聖諦,已得現觀所有信根、精進

根、念根、定根、慧根,是爲已知根.云何

具知根?善現,謂諸無學補特伽羅,若

阿羅漢,若獨覺,若已住十地菩薩摩

訶薩,若諸如來應正等覺,所有信根、

精進根、念根、定根、慧根,是爲具知根.

善現,若此三根,以無所得爲方便者,

當知是爲菩薩摩訶薩大乘相.

復次,善現,菩薩摩訶薩大乘相者,謂

三三摩地.云何爲三?一有尋有伺三

摩地,二無尋唯伺三摩地,三無尋無

伺三摩地.云何有尋有伺三摩地?善

現,若離欲惡不善法,有尋有伺離生

喜樂,入初靜慮具足住,是爲有尋有

伺三摩地.云何無尋唯伺三摩地?善

現,若初靜慮,第二靜慮中閒定,是爲

無尋唯伺三摩地.云何無尋無伺三

摩地?善現,若第二靜慮乃至非想非

非想處定,是爲無尋無伺三摩地.善

現,若此三種,以無所得爲方便者,當

知是爲菩薩摩訶薩大乘相.復次,善

現,菩薩摩訶薩大乘相者,謂十隨念.

云何爲十?謂佛隨念、法隨念、僧隨念、

戒隨念、捨隨念、天隨念、寂靜隨念、入

出息隨念、身隨念、死隨念.善現,若此

十種,以無所得爲方便者,當知是爲

菩薩摩訶薩大乘相.復次,善現,菩薩

摩訶薩大乘相者,謂四靜慮.四無量、

四無色定、八解脫、九次第定等,所有

善法,以無所得爲方便者,當知是爲

菩薩摩訶薩大乘相.復次,善現,菩薩

摩訶薩大乘相者,謂如來十力.云何

爲十?善現,若無所得而爲方便,如實

了知因果等,法處非處相,是爲第一.

善現,若無所得而爲方便,如實了知

諸有情類,過去、未來、現在種種諸業

法受因果別相,是爲第二.若無所得

而爲方便,如實了知世閒,非一種種

界相,是爲第三.若無所得而爲方便,

如實了知諸有情類,非一勝解種種

勝解,是爲第四.若無所得而爲方便,

如實了知諸有情類,諸根勝劣,是爲

第五.若無所得而爲方便,如實了知

遍行行相,是爲第六.若無所得而爲

方便,如實了知諸有情類,根、力、覺支、

解脫、靜慮、等持、等至、染淨差別,是爲

第七.若無所得而爲方便,如實了知

諸有情類,有無量種宿住差別,是爲

第八.若無所得而爲方便,如實了知

諸有情類,有無量種死生差別,是爲

第九.若無所得而爲方便,如實了知

諸漏永盡,得無漏心解脫,得無漏慧

解脫,於現法中,自作證具足住,能正

了知我生已盡,梵行已立,所作已辦,

不受後有,是爲第十.善現,當知是爲

菩薩摩訶薩大乘相.復次,善現,菩薩

摩訶薩大乘相者,謂四無所畏.云何

爲四?善現,若無所得而爲方便,自稱

我是正等覺者,設有沙門,若婆羅門,

若天、魔、梵,或餘世閒,依法立難,及令

憶念,言於是法,非正等覺,我於彼難,

正見無因,以於彼難,見無因故,得安

隱住,無怖無畏,自稱我處大仙尊位,

於大衆中,正師子吼,轉妙梵輪,其輪

淸淨,正眞無上,一切沙門,若婆羅門,

若天、魔、梵,或餘世閒,皆無有能如法

轉者,是爲第一.善現,若無所得而爲

方便,自稱我已永盡諸漏,設有沙門,

若婆羅門,若天、魔、梵,或餘世閒,依法

立難,及令憶念言:如是漏未得永盡,

我於彼難,正見無因,以於彼難,見無

因故,得安隱住,無怖無畏,自稱我處

大仙尊位,於大衆中,正師子吼,轉妙

梵輪,其輪淸淨,正眞無上,一切沙門,

若婆羅門,若天、魔、梵,或餘世閒,皆無

有能如法轉者,是爲第二.善現,若無

所得而爲方便,爲諸弟子,說障道法,

設有沙門,若婆羅門,若天、魔、梵,或餘

世閒,依法立難,及令憶念言:習此法

不能障道,我於彼難,正見無因,以於

彼難,見無因故,得安隱住,無怖無畏,

自稱我處大仙尊位,於大衆中,正師

子吼,轉妙梵輪,其輪淸淨,正眞無上,

一切沙門,若婆羅門,若天、魔、梵,或餘

世閒,皆無有能如法轉者,是爲第三.

善現,若無所得而爲方便,爲諸弟子,

說盡苦道,設有沙門,若婆羅門,若天、

魔、梵,或餘世閒,依法立難,及令憶念

言修此道,不能盡苦,我於彼難,正見

無因,以於彼難,見無因故,得安隱住,

無怖無畏,自稱我處大仙尊位,於大

衆中,正師子吼,轉妙梵輪,其輪淸淨,

正眞無上,一切沙門,若婆羅門,若天、

魔、梵,或餘世閒,皆無有能如法轉者,

是爲第四.善現,當知是爲菩薩摩訶

薩大乘相.復次,善現,菩薩摩訶薩大

乘相者,謂四無礙解.云何爲四?一義

無礙解,二法無礙解,三詞無礙解,四

辯無礙解.善現,如是四無礙解,若無

所得而爲方便.當知是爲菩薩摩訶

薩大乘相.復次,善現,菩薩摩訶薩大

乘相者,謂十八佛不共法.云何十八?

善現,謂諸如來應正等覺,常無誤失,

無卒暴音,無忘失念,無種種想,無不

定心,無不擇捨志欲,無退精進,無退

念,無退慧,無退解脫,無退解脫智見,

無退一切身業智,爲前導,隨智而轉,

一切語業智,爲前導,隨智而轉,一切

意業智,爲前導,隨智而轉,於過去世

所起智見,無著無礙,於未來世所起

智見,無著無礙,於現在世所起智見,

無著無礙.善現,如是十八佛不共法,

無不皆以無所得爲方便.當知是爲

菩薩摩訶薩大乘相.

復次,善現,菩薩摩訶薩大乘相者,謂

陁羅尼門.何等陁羅尼門?謂字平等

性語平等性入諸字門云何字平等

性語平等性入諸字門善現若菩薩

摩訶薩修行般若波羅蜜多時以無

所得而爲方便入字門悟一切法

本不生故入洛字門悟一切法離塵

垢故入跛字門悟一切法勝義教故

入者字門悟一切法無死生故入娜

字門悟一切法遠離名相無得失故

入砢字門悟一切法出世閒故愛支

條緣永被害故入柁字門悟一切法

調伏寂靜眞如平等無分別故入婆

字門悟一切法離縛解故入茶字門

悟一切法離熱矯穢得淸淨故入沙

字門悟一切法無罣礙故入縛字門

悟一切法語音道斷故入䫂字門悟

一切法眞如不動故入也字門悟一

切法如實不生故入瑟咤字門悟一

切法制伏任持相不可得故入迦字

門悟一切法作者不可得故入娑字

門悟一切法時平等性不可得故入

磨字門悟一切法我所執性不可得

故入伽字門悟一切法行動取性不

可得故入他字門悟一切法所依處

性,不可得故.入闍字門,悟一切法,能

所生起,不可得故.入濕縛字門,悟一

切法,安隱之性,不可得故.入達字門,

悟一切法,能持界性,不可得故.入捨

字門,悟一切法,寂靜性,不可得故.入

佉字門,悟一切法,如虛空性,不可得

故.入羼字門,悟一切法,窮盡性,不可

得故.入薩䫂字門,悟一切法,任持處、

非處,令不動轉性,不可得故.入若字

門,悟一切法,所了知性,不可得故.入

剌他字門,悟一切法,執著義性,不可

得故.入呵字門,悟一切法,能爲因性,

不可得故.入薄字門,悟一切法,可破

壞性,不可得故.入縛字門,悟一切法,

欲樂覆性,不可得故.入颯磨字門,悟

一切法,可憶念性,不可得故.入嗑縛

字門,悟一切法,可呼名性,不可得故.

入蹉字門,悟一切法,勇健性,不可得

故.入鍵字門,悟一切法,厚平等性,不

可得故.入搋字門,悟一切法,積集性,

不可得故.入拏字門,悟一切法,離諸

諠諍,無往無來,行住坐臥,不可得故.

入頗字門,悟一切法,遍滿果報,不可

得故.入塞迦字門,悟一切法,聚積蘊

性,不可得故.入逸娑字門,悟一切法,

衰老性相,不可得故.入酌字門,悟一

切法,聚集足迹,不可得故.入咤字門,

悟一切法,相驅迫性,不可得故.入擇

字門,悟一切法,究竟處所,不可得故.

善現,此擇字門,是能悟入法空邊際,

除此諸字表,諸法空,更不可得.何以

故?此諸字義,不可宣說,不可顯示,不

可書持,不可執取,不可觀察,離諸相

故.善現,譬如虛空,是一切物所歸趣

處,此諸字門,亦復如是.諸法空義,皆

入此門,方得顯了.善現,入此字等

名,入諸字門.善現,諸菩薩摩訶薩,若

於如是入諸字門,得善巧智,於諸言

音所詮所表,皆無罣礙,於一切法平

等空性,盡能證持,於衆言音,咸得善

巧.善現,若菩薩摩訶薩,能聽如是入

諸字門印相印句聞已,受持讀誦,通

利爲他解說,不侚名譽,利養恭敬,由

此因緣,得二十種功德勝利.云何二

十?謂得强憶念,得勝慚愧,得堅固力,

得法旨趣,得增上覺,得殊勝慧,得無

礙辯,得摠持門,得無疑惑,得違順語

不生恚愛,得無高下平等,而住得於

有情言音善巧,得蘊善巧、界善巧、處

善巧、諦善巧,得緣起善巧、因善巧、緣

善巧、法善巧,得根勝劣智善巧、他心

智善巧,得觀星曆善巧,得天耳智善

巧、宿住隨念智善巧、神境智善巧、死

生智善巧,得漏盡智善巧,得說處非

處智善巧,得往來智善巧、威儀路善

巧.善現,是爲得二十種功德勝利.善

現,若菩薩摩訶薩,修行般若波羅蜜

多時,以無所得而爲方便,所得如是

陁羅尼門,當知是爲菩薩摩訶薩大

乘相.

第二分修治地品第十八之一

復次,善現,汝問齊何當知菩薩摩訶

薩發趣大乘者.若菩薩摩訶薩,修行

六種波羅蜜多時,從一地,趣一地,齊

此當知菩薩摩訶薩發趣大乘.云何

菩薩摩訶薩,修行六種波羅蜜多時,

從一地,趣一地?善現,若菩薩摩訶薩,

知一切法,無所從來,亦無所趣.何以

故?善現,以一切法,無去無來,無從無

趣,由彼諸法,無變壞故.善現,是菩薩

摩訶薩,於所從趣地,不恃不思惟,雖

修治地業而不見彼地.是爲菩薩摩

訶薩,修行六種波羅蜜多時,從一地

趣一地.云何菩薩摩訶薩,修治地業?

善現,諸菩薩摩訶薩,住初地時,應善

修治十種勝業.云何爲十?一者以無

所得而爲方便,修治增上意樂業,利

益事相,不可得故.二者以無所得而

爲方便,修治一切有情平等心業,一

切有情,不可得故.三者以無所得而

爲方便,修治布施業,施者、受者及所

施物,不可得故.四者以無所得而爲

方便,修治親近善友業,於諸善友,無

執著故.五者以無所得而爲方便,修

治求法業,諸所求法,不可得故.六者

以無所得而爲方便,修治常樂出家

業,所棄捨家,不可得故.七者以無所

得而爲方便,修治愛樂佛身業,相隨

好因,不可得故.八者以無所得而爲

方便修治開闡法教業,所分別法,不

可得故.九者以無所得而爲方便,修

治破憍慢業,諸興盛法,不可得故.十

者以無所得而爲方便,修治諦語業,

一切語言,不可得故.善現,諸菩薩摩

訶薩,住初地時,應善修治此十勝業.

復次,善現,諸菩薩摩訶薩,住第二地

時,應於八法,思惟修習,令速圓滿.云

何爲?八一者淸淨尸羅,二者知恩報

恩,三者住安忍力,四者受勝歡喜,五

者不捨有情,六者常起大悲,七者於

諸師長,以敬信心諮承供養,如事諸

佛,八者勤求修習波羅蜜多.善現,諸

菩薩摩訶薩,住第二地時,於此八法,

應思應學,令速圓滿.復次,善現,諸菩

薩摩訶薩,住第三地時,應住五法.云

何爲五?一者勤求多聞,常無厭足,於

所聞法,不著文字.二者以無染心,常

行法施,雖廣開化而不自高.三者爲

嚴淨土,植諸善根,雖用迴向而不自

擧.四者爲化有情,雖不厭倦,無邊生

死而不憍逸.五者雖住慚愧,而無所

著.善現,諸菩薩摩訶薩,住第三地時,

應常安住如是五法.復次,善現,諸菩

薩摩訶薩,住第四地時,應於十法,受

持不捨.云何爲十?一者住阿練若,常

不捨離,二者常好少欲,三者常好憙

足,四者常不捨離杜多功德,五者於

諸學處,常不棄捨,六者於諸欲樂,深

生厭離,七者常樂發起,寂滅俱心,八

者捨一切物,九者心不滯沒,十者於

一切物,常無顧戀.善現,諸菩薩摩訶

薩,住第四地時,於如是十法,應受持

不捨.復次,善現,諸菩薩摩訶薩,住第

五地時,應遠離十法.云何爲十?一者

應遠離居家,二者應遠離苾芻尼,三

者應遠離家慳,四者應遠離衆會忿

諍,五者應遠離自讚毀他,六者應遠

離十不善業道,七者應遠離增上傲

慢,八者應遠離顚倒,九者應遠離猶

豫,十者應遠離貪、瞋、癡.善現,諸菩薩

摩訶薩,住第五地時,應常遠離如是

十法.復次,善現,諸菩薩摩訶薩,住第

六地時,應圓滿六法.云何爲六?所謂

六種波羅蜜多,卽是布施乃至般若,

復應遠離六法.云何爲六?一者聲聞

心,二者獨覺心,三者熱惱心,四者見

乞者來,不喜愁慼心,五者捨所有物,

追戀憂悔心,六者於來求者,方便矯

誑心.善現,諸菩薩摩訶薩,住第六地

時,常應圓滿前說六法,及應遠離後

說六法.復次,善現,諸菩薩摩訶薩,住

第七地時,應遠離二十法.云何二十?

一者應遠離我執乃至見者執,二者

應遠離斷執,三者應遠離常執,四者

應遠離相想執,五者應遠離見執,六者

應遠離名色執,七者應遠離蘊執,八

者應遠離處執,九者應遠離界執,十

者應遠離諦執,十一者應遠離緣起

執,十二者應遠離住著三界執,十三

者應遠離一切法執,十四者應遠離

於一切法,如理不如理執,十五者應

遠離依佛見執,十六者應遠離依法

見執,十七者應遠離依僧見執,十八

者應遠離依戒見執,十九者應遠離

依空見執,二十者應遠離厭怖空性.

復應圓滿二十法.云何二十?一者應

圓滿通達空,二者應圓滿證無相,三

者應圓滿知無願,四者應圓滿三輪

淸淨,五者應圓滿悲愍有情,及於有

情,無所執著,六者應圓滿一切法平

等見,及於此中,無所執著,七者應圓

滿一切有情平等見,及於此中,無所

執著,八者應圓滿通達眞實理趣,及

於此中,無所執著,九者應圓滿無生

忍智,十者應圓滿說一切法一相理

趣,十一者應圓滿滅除分別,十二者

應圓滿遠離諸想,十三者應圓滿遠

離諸見,十四者應圓滿遠離煩惱,十

五者應圓滿止觀地,十六者應圓滿

調伏心性,十七者應圓滿寂靜心性,

十八者應圓滿無礙智性,十九者應

圓滿無所愛染,二十者應圓滿隨心

所欲,往諸佛土,於佛衆會,自現其身.

善現,諸菩薩摩訶薩,住第七地時,常

應遠離如前所說二十種法,及應圓

滿如後所說二十種法.復次,善現,諸

菩薩摩訶薩,住第八地時,應圓滿四

法.云何爲四?一者應圓滿悟入一切

有情心行,二者應圓滿遊戲諸神通,

三者應圓滿見諸佛土如其所見,而

自嚴淨,種種佛土,四者應圓滿承事

供養諸佛世尊,於如來身,如實觀察.

善現,諸菩薩摩訶薩,住第八地時,於

此四法,應勤圓滿.復次,善現,諸菩薩

摩訶薩,住第九地時,應圓滿四法,云

何爲四?一者應圓滿根勝劣智,二者

應圓滿嚴淨佛土,三者應圓滿如幻

等持,數入諸定,四者應圓滿隨諸有

情善根應熟故,入諸有自現化生.善

現,諸菩薩摩訶薩,住第九地時,於此

四法,應勤圓滿.復次,善現,諸菩薩摩

訶薩,住第十地時,應圓滿十二法.云

何十二?一者應圓滿攝受無邊處所

大願,隨有所願,皆令證得,二者應圓

滿隨諸天、龍及藥叉等,異類音智.三

者應圓滿無礙辯說,四者應圓滿入

胎具足,五者應圓滿出生具足,六者

應圓滿家族具足,七者應圓滿種姓

具足,八者應圓滿眷屬具足,九者應

圓滿生身具足,十者應圓滿出家具

足,十一者應圓滿莊嚴菩提樹具足,

十二者應圓滿一切功德成辦具足.

善現,諸菩薩摩訶薩,住第十地時,應

勤圓滿此十二法.善現,當知若菩薩

摩訶薩,住第十地已,與諸如來,應言

無別.

云何菩薩摩訶薩,以無所得而爲方

便,修治增上意樂業?善現,若菩薩摩

訶薩,以一切智智相應作意,修集一

切殊勝善根,是爲菩薩摩訶薩,以無

所得而爲方便,修治增上意樂業.云

何菩薩摩訶薩,以無所得而爲方便,

修治一切有情平等心業?善現,若菩

薩摩訶薩,以一切智智相應作意,引

發慈、悲、喜、捨四無量心,是爲菩薩摩

訶薩,以無所得而爲方便,修治一切

有情平等心業.云何菩薩摩訶薩,以

無所得而爲方便,修治布施業?善現,

若菩薩摩訶薩,於一切有情,無所分

別而行布施,是爲菩薩摩訶薩,以無

所得而爲方便,修治布施業.云何菩

薩摩訶薩,以無所得而爲方便,修治

親近善友業?善現,若菩薩摩訶薩,見

諸善友,勸化有情,令其修習一切智

智,卽便親近,恭敬供養,尊重讚歎,諮

受正法,晝夜承奉,無懈倦心,是爲菩

薩摩訶薩,以無所得而爲方便,修治

親近善友業,云何菩薩摩訶薩,以無

所得而爲方便,修治求法業?善現,若

菩薩摩訶薩,以一切智智相應作意,

勤求如來無上正法,不墮聲聞、獨覺

等地,是爲菩薩摩訶薩,以無所得而

爲方便,修治求法業.云何菩薩摩訶

薩,以無所得而爲方便,修治常樂出

家業?善現,若菩薩摩訶薩,一切生處,

恒厭居家,諠雜迫迮,猶如牢獄,常欣

佛法,淸淨出家,寂靜無爲,如空無礙,

是爲菩薩摩訶薩,以無所得而爲方

便,修治常樂出家業.云何菩薩摩訶

薩,以無所得而爲方便,修治愛樂佛

身業?善現,若菩薩摩訶薩,纔一睹見

佛形相已,乃至證得一切智智,終不

捨於念佛作意,是爲菩薩摩訶薩,以

無所得而爲方便,修治愛樂佛身業.

云何菩薩摩訶薩,以無所得而爲方

便,修治開闡法教業?善現,若菩薩摩

訶薩,於佛在世及涅槃後,爲諸有情,

開闡法教,初、中、後善,文義巧妙,純一

圓滿,淸白梵行,所謂契經乃至論議,

是爲菩薩摩訶薩,以無所得而爲方

便,修治開闡法教業.云何菩薩摩訶

薩,以無所得而爲方便,修治破憍慢

業.善現,若菩薩摩訶薩,常懷謹敬,伏

憍慢心,由此不生下姓卑族,是爲菩

薩摩訶薩,以無所得而爲方便,修治

破憍慢業.云何菩薩摩訶薩,以無所

得而爲方便,修治諦語業?善現,若菩

薩摩訶薩,稱知而說,言行相符,是爲

菩薩摩訶薩,以無所得而爲方便,修

治諦語業.善現,諸菩薩摩訶薩,住初

地時,應善修治此十勝業.

云何菩薩摩訶薩,淸淨尸羅?善現,若

菩薩摩訶薩,不起聲聞、獨覺作意及

餘破戒障菩提法,是爲菩薩摩訶薩

淸淨尸羅.云何菩薩摩訶薩,知恩報

恩?善現,若菩薩摩訶薩,行諸菩薩殊

勝行時,得他小恩,尚能重報,況大恩

惠而當不酬?是爲菩薩摩訶薩,知恩

報恩.云何菩薩摩訶薩,安住忍力?善

現,若菩薩摩訶薩,一切有情,設皆侵

害,而能於彼,無恚害心,是爲菩薩摩

訶薩,住安忍力.云何菩薩摩訶薩,受

勝歡喜?善現、若菩薩摩訶薩,見諸有

情,於三乘行,已得成就,深心歡喜,是

爲菩薩摩訶薩,受勝歡喜.云何菩薩

摩訶薩,不捨有情?善現,若菩薩摩訶

薩,欲普拔濟一切有情,是爲菩薩摩

訶薩,不捨有情.云何菩薩摩訶薩,常

起大悲?善現,若菩薩摩訶薩,行諸菩

薩殊勝行時,恒作是念:我爲饒益一

一有情,假使各如無量無數殑伽沙

劫,在大地獄,受諸重苦,或燒或煮,或

斫或截,若刺若懸,若磨若擣,受如是

等無量苦事,乃至令彼諸有情類,乘

於佛乘而入圓寂,如是一切有情界,

盡我大悲心,曾無懈廢,是爲菩薩摩

訶薩,常起大悲.云何菩薩摩訶薩,於

諸師長,以敬信心,諮承供養,如事諸

佛?善現,若菩薩摩訶薩,爲求無上正

等菩提,恭順師長,無所顧戀,是爲菩

薩摩訶薩,於諸師長,以敬信心,諮承

供養,如事諸佛.云何菩薩摩訶薩,勤

求修習波羅蜜多?善現,若菩薩摩訶

薩,普於一切波羅蜜多,專心求學,不

顧餘事,是爲菩薩摩訶薩,勤求修習

波羅蜜多.善現,諸菩薩摩訶薩,住第

二地時,於此八法,應思應學,令速圓滿.

云何菩薩摩訶薩,勤求多聞,常無厭

足,於所聞法,不著文字?善現,若菩薩

摩訶薩,發勤精進,作是念言:若此佛

土,若十方界一切如來應正等覺所

說正法,我當聽聞,受持讀誦,修學究

竟,令無所遺,而於其中,不著文字,是

爲菩薩摩訶薩,勤求多聞,常無厭足,

於所聞法,不著文字.云何菩薩摩訶

薩,以無染心,常行法施,雖廣開化而

不自高?善現,若菩薩摩訶薩,爲諸有

情,宣說正法,尚不自爲,持此善根,迴

向菩提,況求餘事?雖多化導而不自

恃,是爲菩薩摩訶薩,以無染心,常行

法施,雖廣開化而不自高.云何菩薩

摩訶薩,爲嚴淨土,植諸善根,雖用迴

向而不自擧?善現,若菩薩摩訶薩,勇

猛精進,修諸善根,爲欲莊嚴諸佛淨

國,及爲淸淨自他心土,雖爲是事而

不自高,是爲菩薩摩訶薩,爲嚴淨土,

植諸善根,雖用迴向而不自擧.云何

菩薩摩訶薩,爲化有情,雖不厭倦,無

邊生死而不憍逸?善現,若菩薩摩訶

薩,爲欲成就一切有情,植諸善根,嚴

淨佛土,乃至未滿一切智智,雖受無

邊生死勤苦而無厭倦,亦不自高,是

爲菩薩摩訶薩,爲化有情,雖不厭倦

無邊生死而不憍逸.云何菩薩摩訶

薩,雖住慚愧而無所著?善現,若菩薩

摩訶薩,專求無上正等菩提,於諸聲

聞、獨覺作意,具慚愧故,終不蹔起,而

於其中,亦無所著,是爲菩薩摩訶薩,

雖住慚愧而無所著.善現,諸菩薩摩

訶薩,住第三地時,應常安住如是

五法.

大般若波羅蜜多經卷第四百一十五

戊戌歲高麗國大藏都監奉

勅雕造

大般若波羅蜜多經卷第四百一十六 生

三藏法師玄奘奉 詔譯

第二分修治地品第十八之二

云何菩薩摩訶薩,住阿練若,常不捨

離?善現,若菩薩摩訶薩,勤求無上正

等菩提,超諸聲聞、獨覺等地,是爲菩

薩摩訶薩,住阿練若,常不捨離.云何

菩薩摩訶薩,常好少欲?善現,若菩薩

摩訶薩,尚不自爲求大菩提,況欲世

閒及二乘事?是爲菩薩摩訶薩,常好

少欲.云何菩薩摩訶薩,常好喜足?善

現,若菩薩摩訶薩,唯爲證得一切智

智故,於餘事,無所執著,是爲菩薩摩

訶薩,常好喜足.云何菩薩摩訶薩,常

不捨離杜多功德?善現,若菩薩摩訶

薩,常於深法,起諦察忍,是爲菩薩摩

訶薩,常不捨離杜多功德.云何菩薩

摩訶薩,於諸學處,常不棄捨?善現,若

菩薩摩訶薩,於所學處,堅守不移,是

爲菩薩摩訶薩,於諸學處,常不棄捨.

云何菩薩摩訶薩,於諸欲樂,深生厭

離?善現,若菩薩摩訶薩,於妙欲樂,不

起欲心,是爲菩薩摩訶薩,於諸欲樂,

深生厭離.云何菩薩摩訶薩,常樂發

起,寂滅俱心?善現,若菩薩摩訶薩,知

一切法,曾無起作,是爲菩薩摩訶薩,

常樂發起,寂滅俱心.云何菩薩摩訶

薩,捨一切物?善現,若菩薩摩訶薩,於

內外法,都不攝受,是爲菩薩摩訶薩,

捨一切物.云何菩薩摩訶薩,心不滯

沒?善現,若菩薩摩訶薩,於諸識住,曾

不起心,是爲菩薩摩訶薩,心不滯沒.

云何菩薩摩訶薩,於一切物,常無顧

戀?善現,若菩薩摩訶薩,於一切事,曾

不思惟,是爲菩薩摩訶薩,於一切物,

常無顧戀.善現,諸菩薩摩訶薩,住第

四地時,於如是十法,應受持不捨.

云何菩薩摩訶薩,應遠離居家?善現,

若菩薩摩訶薩,遊諸佛土,隨所生處,

常樂出家,剃除鬚髮,受持法服,現作

沙門,是爲菩薩摩訶薩,應遠離居家.

云何菩薩摩訶薩,應遠離苾芻尼?善

現,若菩薩摩訶薩,常應遠離諸苾芻

尼,不與共居,如彈指頃,亦復於彼,不

起異心,是爲菩薩摩訶薩,應遠離苾

芻尼.云何菩薩摩訶薩,應遠離家慳?

善現,若菩薩摩訶薩,作是思惟:我應

長夜,利益安樂一切有情,今此有情,

自由福力,感得如是好施主家故,我

於中,不應慳嫉,旣思惟已,遠離家慳,

是爲菩薩摩訶薩,應遠離家慳.云何

菩薩摩訶薩,應遠離衆會忿諍?善現,

若菩薩摩訶薩,作是思惟:若處衆會,

其中或有聲聞、獨覺或說彼乘相應

法要,令我退失大菩提心,是故定應

遠離衆會.復作是念:諸忿諍者,能使

有情,發起瞋害,造作種種惡不善業,

尚違善趣,況大菩提,是故定應遠離

忿諍,是爲菩薩摩訶薩,應遠離衆會

忿諍.云何菩薩摩訶薩,應遠離自讚

毀他?善現,若菩薩摩訶薩,都不見有

內外諸法故,應遠離自讚毀他,是爲

菩薩摩訶薩,應遠離自讚毀他.云何

菩薩摩訶薩,應遠離十不善業道?善

現,若菩薩摩訶薩,作是思惟:如是十

種不善業道,尚當能礙人、天善趣,況

於聖道及大菩提而不爲障?故我於

彼,定應遠離,是爲菩薩摩訶薩,應遠

離十不善業道.云何菩薩摩訶薩,應

遠離增上慢傲?善現,若菩薩摩訶薩,

不見有法可能發起,此慢傲者,故應

遠離,是爲菩薩摩訶薩,應遠離增上

慢傲.云何菩薩摩訶薩,應遠離顚倒?

善現,若菩薩摩訶薩,觀顚倒事,都不

可得,是故定應遠離顚倒,是爲菩薩

摩訶薩,應遠離顚倒.云何菩薩摩訶

薩,應遠離猶豫?善現,若菩薩摩訶薩,

觀猶豫事,都不可得,是故定應遠離

猶豫,是爲菩薩摩訶薩,應遠離猶豫.

云何菩薩摩訶薩,應遠離貪、瞋、癡?善

現,若菩薩摩訶薩,都不見有貪、瞋、癡

事故,應遠離如是三法,是爲菩薩摩

訶薩,應遠離貪、瞋、癡.善現,諸菩薩摩

訶薩,住第五地時,應常遠離如是十

法.云何菩薩摩訶薩,應圓滿六波羅

蜜多?善現,若菩薩摩訶薩,圓滿六種

波羅蜜多,超諸聲聞及獨覺地,又住

此六波羅蜜多,佛及二乘,能度五種

所知海岸.云何爲五?一者過去,二者

未來,三者現在,四者不可說,五者無

爲,是爲菩薩摩訶薩,應圓滿六波羅

蜜多.云何菩薩摩訶薩,應遠離聲聞

心?善現,若菩薩摩訶薩,作如是念:諸

聲聞心,非證無上大菩提道故,應遠

離.所以者何?厭生死故.是爲菩薩摩

訶薩,應遠離聲聞心.云何菩薩摩訶

薩,應遠離獨覺心?善現,若菩薩摩訶

薩,作如是念:諸獨覺心,非證無上大

菩提道故,應遠離.所以者何?樂涅槃

故.是爲菩薩摩訶薩,應遠離獨覺心.

云何菩薩摩訶薩應遠離熱惱心善

現,若菩薩摩訶薩,作如是念:此熱惱

心,非證無上大菩提道故,應遠離.所

以者何?畏生死故.是爲菩薩摩訶薩,

應遠離熱惱心.云何菩薩摩訶薩,應

遠離見乞者來,不喜愁慼心?善現,若

菩薩摩訶薩,作如是念:此愁慼心,非

證無上大菩提道故,應遠離.所以者

何?違慈悲故.是爲菩薩摩訶薩,應遠

離見乞者來,不喜愁慼心.云何菩薩

摩訶薩,應遠離捨所有物,追戀憂悔

心?善現,若菩薩摩訶薩,作如是念:此

追悔心,非證無上大菩提道故,應遠

離.所以者何?違本願故,謂我初發菩

提心時,作是願言:諸我所有,施來求

者,隨欲不空,如何今時,施已追悔?是

爲菩薩摩訶薩,應遠離捨所有物,追

戀憂悔心.云何菩薩摩訶薩,應遠離

於來求者,方便矯誑心?善現,若菩薩

摩訶薩,作如是念:此矯誑心,非證無

上大菩提道故,應遠離.所以者何?違

本誓故,謂我初發菩提心時,作是誓

言:凡我所有,施來求者,隨欲不空,如

何今時,而矯誑彼?是爲菩薩摩訶薩,

應遠離於來求者,方便矯誑心.善現,

諸菩薩摩訶薩,住第六地時,常應圓

滿前說六法,及應遠離後說六法.

云何菩薩摩訶薩,應遠離我執乃至

見者執?善現,若菩薩摩訶薩,觀我乃

至見者,畢竟非有,不可得故,是爲菩

薩摩訶薩,應遠離我執乃至見者執.

云何菩薩摩訶薩,應遠離斷執?善現,

若菩薩摩訶薩,觀一切法畢竟不生,

無斷義故,是爲菩薩摩訶薩,應遠離

斷執.云何菩薩摩訶薩,應遠離常執?

善現,若菩薩摩訶薩,觀一切法性旣

不生,無常義故,是爲菩薩摩訶薩,應

遠離常執.云何菩薩摩訶薩,應遠離

相想?善現,若菩薩摩訶薩,觀貪等惑,

無所有故,是爲菩薩摩訶薩,應遠離

相想.云何菩薩摩訶薩,應遠離見執?

善現,若菩薩摩訶薩,都不見有,諸見

性故,是爲菩薩摩訶薩,應遠離見執.

云何菩薩摩訶薩,應遠離名色執?善

現,若菩薩摩訶薩,觀名色性,都無所

有,不可得故,是爲菩薩摩訶薩,應遠

離名色執.云何菩薩摩訶薩,應遠離

蘊執?善現,若菩薩摩訶薩,觀諸蘊性,

都無所有,不可得故,是爲菩薩摩訶

薩,應遠離蘊執.云何菩薩摩訶薩,應

遠離處執?善現,若菩薩摩訶薩,觀諸

處性,都無所有,不可得故,是爲菩薩

摩訶薩,應遠離處執.云何菩薩摩訶

薩,應遠離界執?善現,若菩薩摩訶薩,

觀諸界性,都無所有,不可得故,是爲

菩薩摩訶薩,應遠離界執.云何菩薩

摩訶薩,應遠離諦執?善現,若菩薩摩

訶薩,觀諸諦性,都無所有,不可得故,

是爲菩薩摩訶薩,應遠離諦執.云何

菩薩摩訶薩,應遠離緣起執?善現,若

菩薩摩訶薩,觀緣起性,都無所有,不

可得故,是爲菩薩摩訶薩,應遠離緣

起執.云何菩薩摩訶薩,應遠離住著

三界執?善現,若菩薩摩訶薩,觀三界

性都無所有不可得故是爲菩薩摩

訶薩,應遠離住著三界執.云何菩薩

摩訶薩,應遠離一切法執?善現,若菩

薩摩訶薩,觀諸法性,皆如虛空,不可

得故,是爲菩薩摩訶薩,應遠離一切

法執.云何菩薩摩訶薩,應遠離於一

切法,如理不如理執?善現,若菩薩摩

訶薩,觀諸法性,都不可得,無有如理

不如理故,是爲菩薩摩訶薩,應遠離

於一切法,如理不如理執.云何菩薩

摩訶薩,應遠離依佛見執?善現,若菩

薩摩訶薩,知依佛見執,不得見佛故,

是爲菩薩摩訶薩,應遠離依佛見執.

云何菩薩摩訶薩,應遠離依法見執?

善現,若菩薩摩訶薩,知眞法性,不可

見故,是爲菩薩摩訶薩,應遠離依法

見執.云何菩薩摩訶薩,應遠離依僧

見執?善現,若菩薩摩訶薩,知和合衆,

無相無爲,不可見故,是爲菩薩摩訶

薩,應遠離依僧見執.云何菩薩摩訶

薩,應遠離依戒見執?善現,若菩薩摩

訶薩,知罪福性,俱非有故,是爲菩薩

摩訶薩,應遠離依戒見執.云何菩薩

摩訶薩,應遠離依空見執?善現,若菩

薩摩訶薩,觀諸空法,都無所有,不可

見故,是爲菩薩摩訶薩,應遠離依空

見執.云何菩薩摩訶薩,應遠離厭怖

空性?善現,若菩薩摩訶薩,觀一切法

自性皆空,非空與空,有所違害故,厭

怖事俱,不可得,由此空法,不應厭怖,

是爲菩薩摩訶薩,應遠離厭怖空性.

云何菩薩摩訶薩,應圓滿通達空?善

現,若菩薩摩訶薩,知一切法自相皆

空,是爲菩薩摩訶薩,應圓滿通達空.

云何菩薩摩訶薩,應圓滿證無相?善

現,若菩薩摩訶薩,不思惟一切相,是

爲菩薩摩訶薩,應圓滿證無相.云何

菩薩摩訶薩,應圓滿知無願?善現,若

菩薩摩訶薩,於三界法智,皆不起,是

爲菩薩摩訶薩,應圓滿知無願.云何

菩薩摩訶薩,應圓滿三輪淸淨?善現,

若菩薩摩訶薩,具足淸淨十善業道,

是爲菩薩摩訶薩,應圓滿三輪淸淨.

云何菩薩摩訶薩,應圓滿悲愍有情,

及於有情,無所執著?善現,若菩薩摩

訶薩,已得大悲,及嚴淨土,都無所執,

是爲菩薩摩訶薩,應圓滿悲愍有情,

及於有情,無所執著.云何菩薩摩訶

薩,應圓滿一切法平等見,及於此中,

無所執著?善現,若菩薩摩訶薩,於一

切法,不增不減,都無所執,是爲菩薩

摩訶薩,應圓滿一切法平等見,及於

此中,無所執著.云何菩薩摩訶薩,應

圓滿一切有情平等見,及於此中,無

所執著?善現,若菩薩摩訶薩,於諸有

情,不增不減,都無所執,是爲菩薩摩

訶薩,應圓滿一切有情平等見,及於

此中,無所執著.云何菩薩摩訶薩,應

圓滿通達眞實理趣,及於此中,無所

執著?善現,若菩薩摩訶薩,於一切法

眞實理趣,雖如實通達而無所通達,

都無所執,是爲菩薩摩訶薩,應圓滿

通達眞實理趣,及於此中,無所執著.

云何菩薩摩訶薩,應圓滿無生忍智?

善現,若菩薩摩訶薩,忍一切法無生

無滅,無所造作,及知名色畢竟不生,

是爲菩薩摩訶薩,應圓滿無生忍智.

云何菩薩摩訶薩,應圓滿說一切法

一相理趣?善現,若菩薩摩訶薩,於一

切法,行不二相,是爲菩薩摩訶薩,應

圓滿說一切法一相理趣.云何菩薩

摩訶薩,應圓滿滅除分別?善現,若菩

薩摩訶薩,於一切法,不起分別,是爲

菩薩摩訶薩,應圓滿滅除分別.云何

菩薩摩訶薩,應圓滿遠離諸想?善現,

若菩薩摩訶薩,遠離小大及無量想,

是爲菩薩摩訶薩,應圓滿遠離諸想.

云何菩薩摩訶薩,應圓滿遠離諸見?

善現,若菩薩摩訶薩,遠離聲聞、獨覺

地見,是爲菩薩摩訶薩,應圓滿遠離

諸見.云何菩薩摩訶薩,應圓滿遠離

煩惱?善現,若菩薩摩訶薩,棄捨一切

有漏煩惱習氣相續,是爲菩薩摩訶

薩,應圓滿遠離煩惱.云何菩薩摩訶

薩,應圓滿止觀地?善現,若菩薩摩訶

薩,修一切智、一切相智,是爲菩薩摩

訶薩,應圓滿止觀地.云何菩薩摩訶

薩,應圓滿調伏心性?善現,若菩薩摩

訶薩,不著三界,是爲菩薩摩訶薩,應

圓滿調伏心性.云何菩薩摩訶薩,應

圓滿寂靜心性?善現,若菩薩摩訶薩,

善攝六根,是爲菩薩摩訶薩,應圓滿

寂靜心性.云何菩薩摩訶薩,應圓滿

無礙智性?善現,若菩薩摩訶薩,修得

佛眼,是爲菩薩摩訶薩,應圓滿無礙

智性.云何菩薩摩訶薩,應圓滿無所

愛染?善現,若菩薩摩訶薩,棄捨六處,

是爲菩薩摩訶薩,應圓滿無所愛染.

云何菩薩摩訶薩,應圓滿隨心所欲,

往諸佛土,於佛衆會,自現其身?善現,

若菩薩摩訶薩,修勝神通,往諸佛土,

承事供養諸佛世尊,請轉法輪,度有

情類,是爲菩薩摩訶薩,應圓滿隨心

所欲,往諸佛土,於佛衆會,自現其身.

善現,諸菩薩摩訶薩,住第七地時,常

應遠離前二十法,及應圓滿後二十法.

云何菩薩摩訶薩,應圓滿悟入一切

有情心行?善現,若菩薩摩訶薩,用一

心智,如實遍知一切有情心及心所,

是爲菩薩摩訶薩,應圓滿悟入一切

有情心行.云何菩薩摩訶薩,應圓滿

遊戲諸神通?善現,若菩薩摩訶薩,遊

戲種種自在神通,爲欲親近供養佛

故,從一佛國,趣一佛國,而能不生遊

佛國想.善現,是爲菩薩摩訶薩,應圓

滿遊戲諸神通.云何菩薩摩訶薩,應

圓滿見諸佛土,如其所見而自嚴淨

種種佛土?善現,若菩薩摩訶薩,住一

佛土,能見十方無邊佛國,亦能示現

而曾不生佛國土想,又爲成熟諸有

情故,現處三千大千世界轉輪王位,

而自莊嚴,亦能棄捨而無所執,是爲

菩薩摩訶薩,應圓滿見諸佛土,如其

所見而自嚴淨種種佛土.云何菩薩

摩訶薩,應圓滿供養承事諸佛世尊,

於如來身,如實觀察?善現,若菩薩摩

訶薩,爲欲饒益諸有情故,於法義趣,

如實分別,如是名爲以法供養承事

諸佛,又諦觀察諸佛法身,是爲菩薩

摩訶薩,應圓滿供養承事諸佛世尊,

於如來身,如實觀察.善現,諸菩薩摩

訶薩,住第八地時,於此四法,應勤圓滿.

云何菩薩摩訶薩,應圓滿根勝劣智?

善現,若菩薩摩訶薩,住佛十力,如實

了知一切有情諸根勝劣,是爲菩薩

摩訶薩,應圓滿根勝劣智.云何菩薩

摩訶薩,應圓滿嚴淨佛土?善現,若菩

薩摩訶薩,以無所得而爲方便,嚴淨

一切有情心行,是爲菩薩摩訶薩,應

圓滿嚴淨佛土.云何菩薩摩訶薩,應

圓滿如幻等持,數入諸定?善現,若菩

薩摩訶薩,住此等持,雖能成辦一切

事業,而心於法,都無動轉,又修等持

極成熟故,不作加行,能數現前,是爲

菩薩摩訶薩,應圓滿如幻等持,數入

諸定.云何菩薩摩訶薩,應圓滿隨諸

有情,善根應熟故,入諸有自現化生?

善現,若菩薩摩訶薩,爲欲成熟諸有

情類,殊勝善根,隨其所宜故,入諸有

而現受生,是爲菩薩摩訶薩,隨諸有

情善根應熟,故入諸有,自現化生.善

現,諸菩薩摩訶薩,住第九地時,於此

四法,應勤圓滿.

云何菩薩摩訶薩,應圓滿攝受,無邊

處所大願,隨有所願,皆令證得?善現,

若菩薩摩訶薩,已具修六波羅蜜多,

極圓滿故,或爲嚴淨諸佛國土.或爲

成熟諸有情類,隨心所願,皆能證得.

是爲菩薩摩訶薩,應圓滿攝受無邊

處所大願,隨有所願,皆令證得.云何

菩薩摩訶薩,應圓滿隨諸天、龍及藥

叉等,異類音智?善現,若菩薩摩訶薩,

修習殊勝詞無礙解,能善了知,天、龍、

藥叉、健達縛、阿素洛、揭路荼、緊捺洛、

莫呼洛伽、人、非人等言音差別,是爲

菩薩摩訶薩,應圓滿隨,諸天龍及藥

叉等,異類音智.云何菩薩摩訶薩,應

圓滿無礙辯說?善現,若菩薩摩訶薩,

修習殊勝辯無礙解,爲諸有情,能無

盡說,是爲菩薩摩訶薩,應圓滿無礙

辯說.云何菩薩摩訶薩,應圓滿入胎

具足?善現,若菩薩摩訶薩,雖一切生

處,實恒化生,而爲益有情,現入胎藏

於中,具足無邊勝事,是爲菩薩摩訶

薩,應圓滿入胎具足.云何菩薩摩訶

薩,應圓滿出生具足?善現,若菩薩摩

訶薩,於出胎時,示現種種希有勝事,

令諸有情,見者歡喜,獲大利樂,是爲

菩薩摩訶薩,應圓滿出生具足.云何

菩薩摩訶薩,應圓滿家族具足?善現,

若菩薩摩訶薩,或生剎帝利大族姓

家,或生婆羅門大族姓家,父母眞淨,

是爲菩薩摩訶薩,應圓滿家族具足.

云何菩薩摩訶薩,應圓滿種姓具足?

善現,若菩薩摩訶薩,常在過去,諸菩

薩摩訶薩種姓中生,是爲菩薩摩訶

薩,應圓滿種姓具足.云何菩薩摩訶

薩,應圓滿眷屬具足?善現,若菩薩摩

訶薩,純以無量無數菩薩摩訶薩衆,

而爲眷屬,是爲菩薩摩訶薩,應圓滿

眷屬具足.云何菩薩摩訶薩,應圓滿

生身具足?善現,若菩薩摩訶薩,於初

生時,其身具足,一切相好,放大光明,

遍照無邊諸佛世界,亦令彼界,六種

變動,有情遇者,無不蒙益,是爲菩薩

摩訶薩,應圓滿生身具足.云何菩薩

摩訶薩,應圓滿出家具足?善現,若菩

薩摩訶薩,於出家時,無量無數百千

俱胝那庾多衆,前後圍繞,尊重讚嘆,

往詣道場,剃除鬚髮,服三法衣,受持

應器,引導無量無邊有情,令乘三乘,

而趣圓寂,是爲菩薩摩訶薩,應圓滿

出家具足.云何菩薩摩訶薩,應圓滿

莊嚴菩提樹具足?善現,若菩薩摩訶

薩,殊勝善根,廣大願力,感得如是大

菩提樹,吠琉璃寶,以爲其莖,眞金爲

根,枝葉花果,皆以上妙七寶,所成其

樹,高廣遍覆,三千大千佛土,光明照

曜周遍,十方殑伽沙等諸佛世界,是

爲菩薩摩訶薩,應圓滿莊嚴菩提樹

具足.云何菩薩摩訶薩,應圓滿一切

功德成辦具足?善現,若菩薩摩訶薩,

滿足殊勝,福慧資糧,成就有情,嚴淨

佛土,是爲菩薩摩訶薩,應圓滿一切

功德成辦具足.善現,諸菩薩摩訶薩,

住第十地時,應勤圓滿此十二法.

云何菩薩摩訶薩,住第十地已,與諸

如來應言無別?善現,是菩薩摩訶薩,

已圓滿六波羅蜜多乃至已圓滿十

八佛不共法,具一切智、一切相智,若

復永斷,一切煩惱,習氣相續,便住佛

地.由此故,說若菩薩摩訶薩,住第十

地已,與諸如來應言無別.善現,云何

菩薩摩訶薩,住第十地,趣如來地?善

現,是菩薩摩訶薩,方便善巧,行六波

羅蜜多、四念住乃至十八佛不共法,

超淨觀地,種姓地,第八地,具見地,薄

地,離欲地,已辦地,獨覺地及菩薩地,

又能永斷一切煩惱、習氣相續,便成

如來應正等覺,住如來地.善現,如是

菩薩摩訶薩,住第十地,趣如來地.善

現,齊此當知菩薩摩訶薩發趣大乘.

第二分出住品第十九之一

復次,善現,汝問如是大乘,從何處出,

至何處住者,善現,如是大乘,從三界

中出,至一切智智中住,然以無二爲

方便故,無出無住.所以者何?善現,若

大乘,若一切智智,如是二法,非相應,

非不相應,無色無見,無對一相,所謂

無相.何以故?善現,無相之法,非已出

住,非當出住,非今出住.所以者何?善

現,諸有欲令無相之法,有出住者,則

爲欲令法界空,亦有出住.然法界空,

不能從三界中出,亦不能至一切智

智中住.何以故?法界空,法界空自性

空故.善現,諸有欲令無相之法,有出

住者,則爲欲令眞如空,實際、不思議

界、安隱界、寂靜界、斷界、離界、滅界空,

亦有出住.然眞如空乃至滅界空,不

能從三界中出,亦不能至一切智智

中住,何以故?眞如空,眞如空自性空

乃至滅界空,滅界空自性空故.善現,

諸有欲令無相之法,有出住者,則爲

欲令色空,亦有出住.然色空,不能從

三界中出,亦不能至一切智智中住.

何以故?色空,色空自性空故.善現,諸

有欲令無相之法,有出住者,則爲欲

令受、想、行、識空,亦有出住,然受、想、行、

識空,不能從三界中出,亦不能至一

切智智中住.何以故?受、想、行、識空,受、

想、行、識空自性空故.善現,諸有欲令

無相之法,有出住者,則爲欲令眼處

空,亦有出住,然眼處空,不能從三界

中出,亦不能至一切智智中住.何以

故?眼處空,眼處空自性空故.善現,諸

有欲令無相之法,有出住者,則爲欲

令耳、鼻、舌、身、意處空,亦有出住,然耳、

鼻、舌、身、意處空,不能從三界中出,亦

不能至一切智智中住.何以故?耳、鼻、

舌、身、意處空,耳、鼻、舌、身、意處空自性

空故.善現,諸有欲令無相之法,有出

住者,則爲欲令色處空,亦有出住,然

色處空,不能從三界中出,亦不能至

一切智智中住.何以故?色處空,色處

空自性空故.善現,諸有欲令無相之

法,有出住者,則爲欲令聲、香、味、觸、法

處空,亦有出住,然聲、香、味、觸、法處空,

不能從三界中出,亦不能至一切智

智中住.何以故?聲、香、味、觸、法處空,聲、

香、味、觸、法處空自性空故.善現,諸有

欲令無相之法,有出住者,則爲欲令

眼界空,亦有出住,然眼界空,不能從

三界中出,亦不能至一切智智中住.

何以故?眼界空,眼界空自性空故.善

現,諸有欲令無相之法,有出住者,則

爲欲令耳、鼻、舌、身、意界空,亦有出住,

然耳、鼻、舌、身、意界空,不能從三界中

出,亦不能至一切智智中住.何以故?

耳、鼻、舌、身、意界空,耳、鼻、舌、身、意界空

自性空故.善現,諸有欲令無相之法,

有出住者,則爲欲令色界空,亦有出

住,然色界空,不能從三界中出,亦不

能至一切智智中住.何以故?色界空,

色界空自性空故.善現,諸有欲令無

相之法,有出住者,則爲欲令聲、香、味、

觸、法界空,亦有出住,然聲、香、味、觸、法

界空,不能從三界中出,亦不能至一

切智智中住.何以故?聲、香、味、觸、法界

空,聲、香、味、觸、法界空自性空故.善現,

諸有欲令無相之法,有出住者,則爲

欲令眼識界空,亦有出住,然眼識界

空,不能從三界中出,亦不能至一切

智智中住.何以故?眼識界空,眼識界

空自性空故.善現,諸有欲令無相之

法,有出住者,則爲欲令耳、鼻、舌、身、意

識界空,亦有出住,然耳、鼻、舌、身、意識

界空,不能從三界中出,亦不能至一

切智智中住.何以故?耳、鼻、舌、身、意識

界空,耳、鼻、舌、身、意識界空自性空故.

善現,諸有欲令無相之法,有出住者,

則爲欲令眼觸空,亦有出住,然眼觸

空,不能從三界中出,亦不能至一切

智智中住.何以故?眼觸空,眼觸空自

性空故.善現,諸有欲令無相之法,有

出住者,則爲欲令耳、鼻、舌、身、意觸空,

亦有出住,然耳、鼻、舌、身、意觸空,不能

從三界中出,亦不能至一切智智中

住.何以故?耳、鼻、舌、身、意觸空,耳、鼻、舌、

身、意觸空自性空故.善現,諸有欲令

無相之法,有出住者,則爲欲令眼觸

爲緣所生諸受空,亦有出住,然眼觸

爲緣所生諸受空,不能從三界中出

亦不能至一切智智中住.何以故?眼

觸爲緣所生諸受空,眼觸爲緣所生

諸受空自性空故.善現,諸有欲令無

相之法,有出住者,則爲欲令耳、鼻、舌、

身、意觸爲緣所生諸受空,亦有出住,

然耳、鼻、舌、身、意觸爲緣所生諸受空,

不能從三界中出,亦不能至一切智

智中住.何以故?耳、鼻、舌、身、意觸爲緣

所生諸受空,耳、鼻、舌、身、意觸爲緣所

生諸受空自性空故.善現,諸有欲令

無相之法,有出住者,則爲欲令夢境

空,亦有出住,然夢境空,不能從三界

中出,亦不能至一切智智中住.何以

故?夢境空,夢境空自性空故.善現,諸

有欲令無相之法,有出住者,則爲欲

令幻事、陽焰、響、像、光影、空花、變化空,

亦有出住,然幻事空乃至變化空,不

能從三界中出,亦不能至一切智智

中住.何以故?幻事空,幻事空自性空

乃至變化空,變化空自性空故.善現,

諸有欲令無相之法,有出住者,則爲

欲令布施波羅蜜多空,亦有出住,然

布施波羅蜜多空,不能從三界中出,

亦不能至一切智智中住.何以故?布

施波羅蜜多空,布施波羅蜜多空自

性空故.善現,諸有欲令無相之法,有

出住者,則爲欲令淨戒、安忍、精進、靜

慮、般若波羅蜜多空,亦有出住,然淨

戒、安忍、精進、靜慮、般若波羅蜜多空,

不能從三界中出,亦不能至一切智

智中住何以故淨戒安忍精進靜慮

般若波羅蜜多空,淨戒、安忍、精進、靜

慮、般若波羅蜜多空自性空故.善現,

諸有欲令無相之法,有出住者,則爲

欲令內空空,亦有出住,然內空空不

能從三界中出,亦不能至一切智智

中住.何以故?內空空,內空空自性空

故.善現,諸有欲令無相之法,有出住

者,則爲欲令外空、內外空、空空、大空、

勝義空、有爲空、無爲空、畢竟空、無際

空、散無散空、本性空、自共相空、一切

法空、不可得空、無性空、自性空、無性

自性空空,亦有出住,然外空空乃至

無性自性空空,不能從三界中出,亦

不能至一切智智中住.何以故?外空

空,外空空自性空,乃至無性自性空

空,無性自性空空自性空故.善現,諸

有欲令無相之法,有出住者,則爲欲

令四念住空,亦有出住,然四念住空,

不能從三界中出,亦不能至一切智

智中住.何以故?四念住空,四念住空

自性空故.善現,諸有欲令無相之法,

有出住者,則爲欲令四正斷、四神足、

五根、五力、七等覺支、八聖道支空,亦

有出住,然四正斷空乃至八聖道支

空,不能從三界中出,亦不能至一切

智智中住.何以故?四正斷空,四正斷

空自性空,乃至八聖道支空,八聖道

支空自性空故.善現,諸有欲令無相

之法,有出住者,則爲欲令乃至佛十

力空,亦有出住,然佛十力空,不能從

三界中出,亦不能至一切智智中住.

何以故?佛十力空,佛十力空自性空

故.善現,諸有欲令無相之法,有出住

者,則爲欲令四無所畏、四無礙解、大

慈、大悲、大喜、大捨、十八佛不共法空,

亦有出住,然四無所畏乃至十八佛

不共法空,不能從三界中出,亦不能

至一切智智中住.何以故?四無所畏

空,四無所畏空自性空.乃至十八佛

不共法空,十八佛不共法空自性空

故.善現,諸有欲令無相之法,有出住

者,則爲欲令諸預流者,有惡趣生,諸

一來者,有頻來生,諸不還者,有欲界

生,諸大菩薩,有自利生,諸阿羅漢、獨

覺、如來,有後有生,然無是事.何以故?

諸預流等,惡趣生等,不可得故.善現,

諸有欲令無相之法,有出住者,則爲

欲令預流空,亦有出住,然預流空,不

能從三界中出,亦不能至一切智智

中住.何以故?預流空,預流空自性空

故.善現,諸有欲令無相之法,有出住

者,則爲欲令一來不還阿羅漢、獨覺、

菩薩、如來空,亦有出住,然一來空乃

至如來空,不能從三界中出,亦不能

至一切智智中住.何以故?一來空,一

來空自性空,乃至如來空,如來空自

性空故.善現,諸有欲令無相之法,有

出住者,則爲欲令名字假想施設言

說空,亦有出住,然名字假想施設言

說空,不能從三界中出,亦不能至一

切智智中住.何以故?名字假想施設

言說空,名字假想施設言說空自性

空故.善現,諸有欲令無相之法,有出

住者,則爲欲令無生無滅,無染無淨,

無相無爲空,亦有出住,然無生無滅,

無染無淨,無相無爲空,不能從三界

中出,亦不能至一切智智中住.何以

故?無生無滅,無染無淨,無相無爲空,

無生無滅,無染無淨,無相無爲空自

性空故.善現,由此因緣,如是大乘,從

三界中出至一切智智中住,然以無

二爲方便故,無出無住.所以者何?無

相之法,無動轉故.

大般若波羅蜜多經卷第四百一十六

戊戌歲高麗國大藏都監奉

勅雕造

大般若波羅蜜多經卷第四百一十七 生

三藏法師玄奘奉 詔譯

第二分出住品第十九之二

復次,善現,汝問,如是大乘,爲何所住

者.善現,如是大乘,都無所住.所以者

何?以一切法,皆無所住.何以故?諸法

住處,不可得故.善現,如是大乘,以無

所得而爲方便,住無所住.善現,如法

界,非住非不住.所以者何?以法界自

性,無住無不住.何以故?法界自性,法

界自性空故.大乘亦爾,非住非不住.

善現,如眞如、實際、不思議界、安隱界、

寂靜界、斷界、離界、滅界,非住非不住.

所以者何?以眞如自性乃至滅界自

性,無住無不住.何以故?眞如自性,眞

如自性空,乃至滅界自性,滅界自性

空故.大乘亦爾,非住非不住.善現,如

色非住非不住.所以者何?以色自性,

無住無不住.何以故?色自性,色自性

空故.大乘亦爾,非住非不住.善現,如

受、想、行、識,非住非不住.所以者何?受、

想、行、識自性,無住無不住.何以故?受、

想、行、識自性,受、想、行、識自性空故.大

乘亦爾,非住非不住.善現,如眼處,非

住非不住.所以者何?以眼處自性,無

住無不住.何以故?眼處自性,眼處自

性空故.大乘亦爾,非住非不住.善現,

如耳、鼻、舌、身、意處,非住非不住.所以

者何?以耳、鼻、舌、身、意處自性,無住無

不住.何以故?耳、鼻、舌、身、意處自性,耳、

鼻、舌、身、意處自性空故.大乘亦爾,非

住非不住.善現,如色處,非住非不住.

所以者何?以色處自性,無住無不住.

何以故?色處自性,色處自性空故.大

乘亦爾,非住非不住.善現,如聲、香、味、

觸、法處,非住非不住.所以者何?以聲、

香、味、觸、法處自性,無住無不住.何以

故?聲、香、味、觸、法處自性,聲、香、味、觸、法

處自性空故.大乘亦爾,非住非不住.

善現,如眼界,非住非不住.所以者何?

以眼界自性,無住無不住.何以故?眼

界自性,眼界自性空故.大乘亦爾,非

住非不住.善現,如耳、鼻、舌、身、意界,非

住非不住.所以者何?以耳、鼻、舌、身、意

界自性,無住無不住.何以故?耳、鼻、舌、

身、意界自性,耳、鼻、舌、身、意界自性空

故.大乘亦爾,非住非不住.善現,如色

界,非住非不住.所以者何?以色界自

性,無住無不住.何以故?色界自性,色

界自性空故.大乘亦爾,非住非不住.

善現,如聲、香、味、觸、法界非住非不住.

所以者何?以聲、香、味、觸、法界自性,無

住無不住.何以故?聲、香、味、觸、法界自

性,聲、香、味、觸、法界自性空故.大乘亦

爾,非住非不住.善現,如眼識界,非住

非不住.所以者何?以眼識界自性,無

住無不住.何以故?眼識界自性,眼識

界自性空故.大乘亦爾,非住非不住.

善現,如耳、鼻、舌、身、意識界,非住非不

住.所以者何?以耳、鼻、舌、身、意識界,無

住無不住.何以故?耳、鼻、舌、身、意識界

自性,耳、鼻、舌、身、意識界自性空故.大

乘亦爾,非住非不住.善現,如眼觸,非

住非不住.所以者何?以眼觸自性無

住無不住.何以故?眼觸自性,眼觸自

性空故.大乘亦爾,非住非不住.善現,

如耳、鼻、舌、身、意觸,非住非不住.所以

者何?以耳、鼻、舌、身、意觸自性,無住無

不住.何以故?耳、鼻、舌、身、意觸自性,耳、

鼻、舌、身、意觸自性空故.大乘亦爾,非

住非不住.善現,如眼觸爲緣所生諸

受,非住非不住.所以者何?以眼觸爲

緣所生諸受自性,無住無不住.何以

故?眼觸爲緣所生諸受自性,眼觸爲

緣所生諸受自性空故.大乘亦爾,非

住非不住.善現,如耳、鼻、舌、身、意觸爲

緣所生諸受,非住非不住.所以者何?

以耳、鼻、舌、身、意觸爲緣所生諸受自

性,無住無不住.何以故?耳、鼻、舌、身、意

觸爲緣所生諸受自性,耳、鼻、舌、身、意

觸爲緣所生諸受自性空故.大乘亦

爾,非住非不住.善現,如夢境,非住非

不住.所以者何?以夢境自性,無住無

不住.何以故?夢境自性,夢境自性空

故.大乘亦爾,非住非不住.善現,如幻

事陽焰,響像光影,空華變化,非住非

不住.所以者何?以幻事乃至變化自

性,無住無不住.何以故?幻事乃至變

化自性幻事乃至變化自性空故大

乘亦爾,非住非不住.善現,如布施波

羅蜜多,非住非不住.所以者何?以布

施波羅蜜多自性,無住無不住.何以

故?布施波羅蜜多自性,布施波羅蜜

多自性空故.大乘亦爾,非住非不住.

善現,如淨戒、安忍、精進、靜慮、般若波

羅蜜多,非住非不住.所以者何?以淨

戒、安忍、精進、靜慮、般若波羅蜜多自

性,無住無不住.何以故?淨戒、安忍、精

進、靜慮、般若波羅蜜多自性,淨戒、安

忍、精進、靜慮、般若波羅蜜多自性空

故.大乘亦爾,非住非不住.善現,如內

空,非住非不住.所以者何?以內空自

性,無住無不住.何以故?內空自性,內

空自性空故.大乘亦爾,非住非不住.

善現,如外空、內外空、空空、大空、勝義

空、有爲空、無爲空、畢竟空、無際空、散

無散空、本性空、自共相空、一切法空、

不可得空、無性空、自性空、無性自性

空,非住非不住.所以者何?以外空乃

至無性自性空自性,無住無不住.何

以故?外空乃至無性自性空,自性外

空乃至無性自性空自性空故.大乘

亦爾,非住非不住.善現,如四念住非

住非不住.所以者何?以四念住自性,

無住無不住.何以故?四念住自性,四

念住自性空故.大乘亦爾,非住非不

住.善現,如四正斷、四神足、五根、五力、

七等覺支、八聖道支,非住非不住.所

以者何?以四正斷乃至八聖道支自

性,無住無不住.何以故?四正斷乃至

八聖道支自性,四正斷乃至八聖道

支自性空故.大乘亦爾,非住非不住.

善現,乃至如佛十力,非住非不住.所

以者何?以佛十力自性,無住無不住.

何以故?佛十力自性,佛十力自性空

故.大乘亦爾,非住非不住.善現,如四

無所畏、四無礙解、大慈、大悲、大喜、大

捨、十八佛不共法非住非不住.所以

者何?以四無所畏乃至十八佛不共

法自性,無住無不住.何以故?四無所

畏乃至十八佛不共法自性,四無所

畏乃至十八佛不共法自性空故.大

乘亦爾,非住非不住.善現,如預流者

惡趣生非住非不住.所以者何?以預

流者惡趣生自性,無住無不住.何以

故?預流者惡趣生自性,預流者惡趣

生自性空故.大乘亦爾,非住非不住.

善現,如一來者,頻來生不還者,欲界

生大菩薩,自利生阿羅漢,獨覺如來,

後有生,非住非不住.所以者何?以一

來者頻來生乃至如來後有生自性,

無住無不住.何以故?一來者頻來生

乃至如來後有生自性,一來者頻來

生乃至如來後有生自性空故.大乘

亦爾,非住非不住.善現,如預流非住

非不住.所以者何?以預流自性,無住

無不住.何以故?預流自性,預流自性

空故.大乘亦爾,非住非不住.善現,如

一來不還,阿羅漢獨覺菩薩如來,非

住非不住.所以者何?以一來乃至如

來自性,無住無不住.何以故?一來乃

至如來自性,一來乃至如來自性空

故.大乘亦爾,非住非不住.善現,如名

字假想施設言說,非住非不住.所以

者何?以名字假想施設言說自性,無

住無不住.何以故?名字假想施設言

說自性,名字假想施設言說自性空

故.大乘亦爾,非住非不住.善現,如無

生無滅,無染無淨,無相無爲非住非

不住.所以者何?以無生無滅,無染無

淨,無相無爲自性,無住無不住.何以

故?無生無滅,無染無淨,無相無爲自

性,無生無滅,無染無淨,無相無爲自

性空故.大乘亦爾,非住非不住.善現,

由此因緣,如是大乘,雖無所住,而以

無二爲方便故,住無所住.

復次,善現,汝問:誰復乘是大乘而出

者.善現,都無乘是大乘出者.何以故?

善現,若所乘乘,若能乘者,若時,若處

如是一切,皆無所有,不可得故.所以

者何?以一切法,皆無所有,都不可得,

如何可言有所乘乘,有能乘者,乘時,

乘處?故不可說實有乘是大乘出者.

何以故?善現,我,無所有不可得故,乘

大乘者,亦不可得.所以者何?畢竟淨

故,如是有情乃至見者,亦無所有不

可得故,乘大乘者,亦不可得.所以者

何?畢竟淨故.善現,法界無所有不可

得故,乘大乘者,亦不可得.所以者何?

畢竟淨故,眞如、實際、不思議界、安隱

界等,亦無所有不可得故,乘大乘者,

亦不可得.所以者何?畢竟淨故.善現,

色無所有不可得故,乘大乘者,亦不

可得.所以者何?畢竟淨故,受、想、行、識,

亦無所有不可得故,乘大乘者,亦不

可得.所以者何?畢竟淨故.善現,眼處

無所有不可得故,乘大乘者、亦不可

得.所以者何?畢竟淨故,耳、鼻、舌、身、意

處,亦無所有不可得故,乘大乘者,亦

不可得.所以者何?畢竟淨故.善現、色

處無所有不可得故,乘大乘者,亦不

可得.所以者何?畢竟淨故,聲、香、味、觸、

法處,亦無所有不可得故,乘大乘者,

亦不可得.所以者何?畢竟淨故.善現,

眼界無所有不可得故,乘大乘者,亦

不可得.所以者何?畢竟淨故,耳、鼻、舌、

身,意界,亦無所有不可得故,乘大乘

者,亦不可得.所以者何?畢竟淨故.善

現,色界無所有不可得故,乘大乘者,

亦不可得.所以者何?畢竟淨故,聲、香、

味、觸、法界,亦無所有不可得故,乘大

乘者,亦不可得.所以者何?畢竟淨故.

善現,眼識界無所有不可得故,乘大

乘者,亦不可得.所以者何?畢竟淨故,

耳、鼻、舌、身、意識界,亦無所有不可得

故,乘大乘者,亦不可得.所以者何?畢

竟淨故.善現,眼觸無所有不可得故,

乘大乘者,亦不可得.所以者何?畢竟

淨故,耳、鼻、舌、身、意觸,亦無所有不可

得故,乘大乘者,亦不可得.所以者何?

畢竟淨故.善現,眼觸爲緣所生諸受

無所有不可得故,乘大乘者,亦不可

得.所以者何?畢竟淨故,耳、鼻、舌、身、意、

觸爲緣所生諸受,亦無所有不可得

故,乘大乘者,亦不可得.所以者何?畢

竟淨故.善現,布施波羅蜜多無所有

不可得故,乘大乘者,亦不可得.所以

者何?畢竟淨故,淨戒、安忍、精進、靜慮、

般若波羅蜜多,亦無所有不可得故,

乘大乘者,亦不可得.所以者何?畢竟

淨故.善現,內空無所有不可得故,乘

大乘者,亦不可得.所以者何?畢竟淨

故,外空、內外空、空空、大空、勝義空、有

爲空、無爲空、畢竟空、無際空、散無散

空、本性空、自共相空、一切法空、不可

得空、無性空、自性空、無性自性空,亦

無所有不可得故,乘大乘者,亦不可

得.所以者何?畢竟淨故.善現,四念住

無所有不可得故,乘大乘者,亦不可

得.所以者何?畢竟淨故,四正斷、四神

足、五根、五力、七等覺支、八聖道支,亦

無所有不可得故,乘大乘者,亦不可

得.所以者何?畢竟淨故.善現,乃至佛

十力無所有不可得故,乘大乘者,亦

不可得.所以者何?畢竟淨故,四無所

畏、四無礙解、大慈、大悲、大喜、大捨、十

八佛不共法,亦無所有不可得故,乘

大乘者,亦不可得.所以者何?畢竟淨

故.善現,預流者無所有不可得故,乘

大乘者,亦不可得.所以者何?畢竟淨

故,一來不還阿羅漢獨覺、菩薩、如來,

亦無所有不可得故,乘大乘者,亦不

可得.所以者何?畢竟淨故.善現,預流

果無所有不可得故,乘大乘者,亦不

可得.所以者何?畢竟淨故,一來不還

阿羅漢果、獨覺菩提、一切菩薩摩訶

薩行、諸佛無上正等菩提,亦無所有

不可得故,乘大乘者,亦不可得.所以

者何?畢竟淨故.善現,一切智無所有

不可得故,乘大乘者,亦不可得.所以

者何?畢竟淨故,道相智、一切相智,亦

無所有不可得故,乘大乘者,亦不可

得.所以者何?畢竟淨故.善現無生,無

滅,無染無淨,無相無爲,無所有不可

得故,乘大乘者,亦不可得.所以者何?

畢竟淨故.善現,前、後、中際無所有不

可得故,乘大乘者,亦不可得.所以者

何?畢竟淨故.善現,若往若來無所有

不可得故,乘大乘者,亦不可得.所以

者何?畢竟淨故.善現,若行若住無所

有不可得故,乘大乘者,亦不可得.所

以者何?畢竟淨故.善現,若死若生無

所有不可得故,乘大乘者,亦不可得.

所以者何?畢竟淨故.善現,若增若減

無所有不可得故,乘大乘者,亦不可

得.所以者何?畢竟淨故.復次,善現,此

中何法不可得故,說不可得.善現,此

中法界不可得故,說不可得,眞如、實

際、不思議界、安隱界等,亦不可得故,

說不可得.所以者何?以法界等,非已

可得,非當可得,非現可得,畢竟淨故.

善現,布施波羅蜜多不可得故,說不

可得,淨戒乃至般若波羅蜜多,亦不

可得故,說不可得.所以者何?以布施

波羅蜜多等,非已可得,非當可得,非

現可得,畢竟淨故.善現,內空不可得

故,說不可得,外空乃至無性自性空,

亦不可得故,說不可得.所以者何?以

內空等,非已可得,非當可得,非現可

得,畢竟淨故.善現,四念住不可得故,

說不可得,四正斷乃至八聖道支,亦

不可得故,說不可得.所以者何?以四

念住等,非已可得,非當可得,非現可

得,畢竟淨故.善現,乃至佛十力不可

得故,說不可得,四無所畏乃至十八

佛不共法,亦不可得故,說不可得.所

以者何?以佛十力等,非已可得,非當

可得,非現可得,畢竟淨故.善現,預流

者不可得故,說不可得,一來乃至如

來,亦不可得故,說不可得.所以者何?

以預流者等,非已可得,非當可得,非

現可得,畢竟淨故.善現,預流果不可

得故,說不可得,一來果乃至諸佛無

上正等菩提,亦不可得故,說不可得

所以者何?以預流果等,非已可得,非

當可得,非現可得,畢竟淨故.善現,無

生無滅,無染無淨,無相無爲不可得

故,說不可得.所以者何?以無生等,非

已可得,非當可得,非現可得,畢竟淨

故.善現,初地不可得故,說不可得,乃

至第十地,亦不可得故,說不可得.所

以者何?以初地等,非已可得,非當可

得,非現可得,畢竟淨故.善現,此中,云

何十地?謂淨觀地,種姓地,第八地,具

見地,薄地,離欲地,已辦地,獨覺地,菩

薩地,如來地,是爲十地.善現,內空中,

初地不可得故,說不可得,乃至無性

自性空中,初地不可得故,說不可得,

內空中第,二地乃至第十地不可得

故,說不可得,乃至無性自性空中,第

二地乃至第十地不可得故,說不可

得.所以者何?以於此中,初地等,非已

可得,非當可得,非現可得,畢竟淨故.

善現,內空中,成熟有情不可得故,說

不可得,乃至無性自性空中,成熟有

情不可得故,說不可得.所以者何?以

於此中,成熟有情,非已可得,非當可

得,非現可得,畢竟淨故.善現,內空中,

嚴淨佛土不可得故,說不可得乃至

無性自性空中,嚴淨佛土不可得故,

說不可得.所以者何?以於此中,嚴淨

佛土,非已可得,非當可得,非現可得,

畢竟淨故.善現,內空中,五眼不可得

故,說不可得,乃至無性自性空中,五

眼不可得故,說不可得.所以者何?以

於此中,五眼非已可得,非當可得,非

現可得,畢竟淨故.如是善現,諸菩薩

摩訶薩,修行般若波羅蜜多時,雖觀

諸法,皆無所有,都不可得,畢竟淨故,

無乘大乘而出住者.然無所得而爲

方便,乘於大乘,從三界生死中出,至

一切智智中住,窮未來際,利樂有情.

第二分超勝品第二十之一

爾時,具壽善現白佛言:世尊,言大乘,

大乘者,超勝一切世閒天、人、阿素洛

等,最尊最勝,最上最妙.世尊,如是大

乘與虛空等,猶如虛空,普能容受無

量無數無邊有情.大乘亦爾,普能容

受無量無數無邊有情.世尊,由此緣

故,菩薩摩訶薩大乘,卽是一切智智

乘.世尊,又如虛空,無來,無去,無住可

見,大乘亦爾,無來,無去,無住可見,無

動,無住故,名大乘.世尊,又如虛空,前、

後、中際,皆不可得,大乘亦爾,前、後中、

際,皆不可得,三世平等,超出三世故,

名大乘.佛告善現:如是如是.如汝所

說.善現,諸菩薩摩訶薩大乘者,謂六

波羅蜜多,卽是布施、淨戒、安忍、精進、

靜慮、般若波羅蜜多.復次,善現,諸菩

薩摩訶薩大乘者,謂內空乃至無性

自性空.復次,善現,諸菩薩摩訶薩大

乘者,謂一切陁羅尼門、一切三摩地

門及諸三摩地,卽是健行三摩地乃

至無染著如虛空三摩地.復次,善現,

諸菩薩摩訶薩大乘者,謂四念住乃

至十八佛不共法.善現,如是等無量

無數無邊功德,當知皆是菩薩摩訶

薩大乘.復次,善現,汝說大乘,超勝一

切世閒天、人、阿素洛等,最尊最勝,最

上最妙者.如是如是.如汝所說.善現,

此中何等,說名一切世閒天、人、阿素

洛等?所謂欲界,色、無色界.善現,若欲

界,是眞如,非虛妄,無變異,不顚倒,是

實是諦,如所有性,一切常恒,無變無

易,有實性者,則此大乘,非尊非勝,非

上非妙,不能超勝一切世閒天、人、阿

素洛等.善現,以欲界,是所計,是假合

有遷動,乃至一切無常,無恒,有變,有

易,都無實性故,此大乘,是尊是勝,是

上是妙,超勝一切世閒天、人、阿素洛

等.善現,若色、無色界,是眞如非虛妄,

無變異,不顚倒,是實是諦,如所有性,

一切常恒,無變無易,有實性者,則此

大乘,非尊非勝,非上非妙,不能超勝

一切世間天、人、阿素洛等.善現,以色

無色界,是所計,是假合,有遷動,乃至

一切無常,無恒,有變,有易、都無實性.

故此大乘,是尊是勝,是上是妙,超勝

一切世閒天、人、阿素洛等.復次,善現,

若色是眞如非虛妄,無變異,不顚倒,

是實是諦,如所有性,一切常恒,無變

無易,有實性者,則此大乘,非尊非勝,

非上非妙,不能超勝一切世閒、天、人、

阿素洛等.善現,以色是所計,是假合

有遷動,乃至一切無常,無恒,有變,有

易,都無實性故,此大乘,是尊是勝,是

上是妙,超勝一切世閒天、人、阿素洛

等.善現,若受、想、行、識是眞如,非虛妄,

無變異,不顚倒,是實是諦,如所有性,

一切常恒,無變無易,有實性者,則此

大乘,非尊非勝,非上非妙,不能超勝

一切世閒天、人、阿素洛等.善現,以受、

想、行、識是所計,是假合有遷動,乃至

一切無常,無恒,有變,有易,都無實性

故此大乘,是尊是勝,是上是妙,超勝

一切世閒天、人、阿素洛等.復次,善現,

若眼處,是眞如,非虛妄,無變異,不顚

倒,是實是諦,如所有性,一切常恒,無

變無易,有實性者,則此大乘,非尊非

勝,非上非妙,不能超勝一切世閒天、

人、阿素洛等.善現,以眼處,是所計,是

假合有遷動,乃至一切無常,無恒,有

變,有易,都無實性故此大乘,是尊是

勝,是上是妙,超勝一切世閒天、人、阿

素洛等.善現,若耳、鼻、舌、身、意處,是眞

如,非虛妄無,變異,不顚倒,是實是諦

如所有性,一切常恒,無變無易,有實

性者,則此大乘,非尊非勝,非上非妙,

不能超勝一切世閒天、人、阿素洛等.

善現,以耳、鼻、舌、身、意處,是所計,是假

合有遷動,乃至一切無常,無恒,有變,

有易,都無實性.故此大乘,是尊是勝,

是上是妙,超勝一切世閒天、人、阿素

洛等.復次,善現,若色處,是眞如,非虛

妄,無變異不,顚倒,是實是諦,如所有

性,一切常恒,無變無易,有實性者,則

此大乘,非尊非勝,非上非妙,不能超

勝一切世間天、人、阿素洛等.善現,以

色處,是所計,是假合有遷動,乃至一

切無常,無恒,有變,有易,都無實性故,

此大乘,是尊是勝,是上是妙,超勝一

切世間天、人、阿素洛等.善現,若聲、香、

味、觸、法處,是眞如,非虛妄,無變異,不

顚倒,是實是諦,如所有性,一切常恒,

無變無易,有實性者,則此大乘,非尊

非勝,非上非妙,不能超勝一切世閒

天、人、阿素洛等.善現,以聲、香、味、觸、法

處,是所計,是假合有遷動,乃至一切

無常,無恒,有變,有易,都無實性故,此

大乘,是尊是勝,是上是妙,超勝一切

世閒天、人、阿素洛等.復次,善現,若眼

界,是眞如,非虛妄,無變異,不顚倒,是

實是諦,如所有性,一切常恒,無變無

易,有實性者,則此大乘,非尊非勝,非

上非妙,不能超勝一切世閒天、人、阿

素洛等.善現,以眼界,是所計,是假合

有遷動,乃至一切無常,無恒、有變、有

易,都無實性故此大乘,是尊是勝,是

上是妙,超勝一切世閒天、人、阿素洛

等.善現,若耳、鼻、舌、身、意界,是眞如,非

虛妄,無變異,不顚倒,是實是諦,如所

有性,一切常恒,無變無易,有實性者,

則此大乘,非尊非勝,非上非妙,不能

超勝一切世閒天人阿素洛等.善現,

以耳、鼻、舌、身、意界,是所計,是假合有

遷動,乃至一切無常,無恒、有變、有易、

都無實性故,此大乘,是尊是勝,是上,

是妙,超勝一切世閒天、人、阿素洛等.

復次,善現,若色界,是眞如,非虛妄,無

變異,不顚倒,是實是諦,如所有性,一

切常恒,無變無易,有實性者,則此大,

乘,非尊非勝,非上非妙,不能超勝一

切世閒天、人、阿素洛等.善現,以色界

是所計,是假合有遷動,乃至一切無

常,無恒,有變,有易,都無實性故,此大

乘,是尊是勝,是上是妙,超勝一切世

閒天、人、阿素洛等.善現,若聲、香、味、觸、

法界,是眞如,非虛妄,無變異,不顚倒,

是實是諦,如所有性,一切常恒,無變

無易,有實性者,則此大乘,非尊非勝,

非上非妙,不能超勝一切世閒天、人、

阿素洛等.善現,以聲、香、味、觸、法界,是

所計,是假合有遷動,乃至一切無常,

無恒,有變,有易,都無實性故,此大乘,

是尊是勝,是上是妙,超勝一切世閒

天、人、阿素洛等.復次,善現,若眼識界,

是眞如,非虛妄,無變異,不顚倒,是實

是諦,如所有性,一切常恒,無變無易,

有實性者,則此大乘,非尊非勝,非上

非妙,不能超勝一切世閒天、人、阿素

洛等.善現,以眼識界,是所計,是假合

有遷動,乃至一切無常,無恒,有變,有

易,都無實性.故此大乘,是尊是勝,是

上是妙,超勝一切世閒天、人、阿素洛

等.善現,若耳、鼻、舌、身、意識界,是眞如,

非虛妄,無變異,不顚倒,是實是諦,如

所有性一切常恒無變無易有實性

者,則此大乘,非尊非勝,非上非妙,不

能超勝一切世閒天、人、阿素洛等.善

現,以耳、鼻、舌、身、意識界,是所計,是假

合有遷動,乃至一切無常,無恒,有變,

有易,都無實性.故此大乘,是尊是勝,

是上是妙,超勝一切世閒天、人、阿素

洛等.復次,善現,若眼觸,是眞如,非虛

妄,無變異,不顚倒,是實是諦,如所有

性,一切常恒,無變無易,有實性者,則

此大乘,非尊非勝,非上非妙,不能超

勝一切世閒天、人、阿素洛等.善現,以

眼觸,是所計,是假合有遷動,乃至一

切無常,無恒,有變,有易,都無實性故.

此大乘,是尊是勝,是上是妙,超勝一

切世閒天、人、阿素洛等.善現,若耳、鼻、

舌、身、意觸是眞如,非虛妄,無變異,不

顚倒,是實是諦,如所有性,一切常恒,

無變無易,有實性者,則此大乘,非尊

非勝,非上非妙,不能超勝一切世閒

天、人、阿素洛等.善現,以耳、鼻、舌、身、意

觸是所計,是假合有遷動,乃至一切

無常,無恒,有變,有易,都無實性故此

大乘,是尊是勝,是上是妙,超勝一切

世閒天、人、阿素洛等.復次,善現,若眼

觸爲緣所生諸受,是眞如,非虛妄,無

變異,不顚倒,是實是諦,如所有性,一

切常恒,無變無易,有實性者,則此大

乘,非尊非勝,非上非妙,不能超勝一

切世閒天、人、阿素洛等.善現,以眼觸

爲緣所生諸受,是所計,是假合有遷

動,乃至一切無常無恒,有變,有易,都

無實性故,此大乘,是尊是勝,是上是

妙,超勝一切世閒天、人、阿素洛等.善

現,若耳、鼻、舌、身、意觸爲緣所生諸受,

是眞如,非虛妄,無變異,不顚倒,是實

是諦,如所有性,一切常恒,無變無易,

有實性者,則此大乘,非尊非勝,非上

非妙,不能超勝一切世閒天、人、阿素

洛等.善現,以耳、鼻、舌、身、意觸爲緣所

生諸受,是所計,是假合有遷動,乃至

一切無常無恒,有變有易,都無實性

故,此大乘,是尊是勝,是上是妙,超勝

一切世閒天、人、阿素洛等.

復次,善現,若法,界是實有,非非有者,

則此大乘,非尊非勝,非上非妙,不能

超勝一切世閒天、人、阿素洛等.善現,

以法界,非實有,是非有性故,此大乘,

是尊是勝;是上是妙,超勝一切世閒

天、人、阿素洛等.善現,若眞如、實際、不

思議界、安隱界等,是實有,非非有者,

則此大乘,非尊非勝,非上非妙,不能

超勝一切世閒天、人、阿素洛等.善現,

以眞如、實際、不思議界、安隱界等,非

實有,是非有性故,此大乘,是尊是勝,

是上是妙,超勝一切世閒天、人、阿素

洛等.復次,善現,若布施波羅蜜多,是

實有,非非有者,則此大乘,非尊非勝,

非上非妙,不能超勝一切世閒天、人、

阿素洛等.善現,以布施波羅蜜多,非

實有,是非有性故,此大乘,是尊是勝,

是上是妙,超勝一切世閒天、人、阿素

洛等.善現,若淨戒、安忍、精進、靜慮、般

若波羅蜜多,是實有,非非有者,則此

大乘,非尊非勝,非上非妙,不能超勝

一切世閒天、人、阿素洛等.善現,以淨

戒、安忍、精進、靜慮、般若波羅蜜多,非

實有,是非有性故,此大乘,是尊是勝,

是上是妙,超勝一切世閒天、人、阿素

洛等.復次,善現,若內空,是實有,非非

有者,則此大乘,非尊非勝,非上非妙,

不能超勝一切世閒天、人、阿素洛等.

善現,以內空,非實有,是非有性故,此

大乘,是尊是勝,是上是妙,超勝一切

世閒天、人、阿素洛等.善現,若外空、內

外空、空空、大空、勝義空、有爲空、無爲

空、畢竟空、無際空、散無散空、本性空、

自共相空、一切法空、不可得空、無性

空、自性空、無性自性空,是實有,非非

有者,則此大乘,非尊非勝,非上非妙,

不能超勝一切世閒天、人、阿素洛等.

善現,以外空乃至無性自性空,非實

有,是非有性故,此大乘,是尊是勝,是

上是妙,超勝一切世閒天、人、阿素洛

等.復次,善現,若四念住,是實有,非非

有者,則此大乘,非尊非勝,非上非妙,

不能超勝一切世閒天、人、阿素洛等.

善現,以四念住,非實有是,非有性故,

此大乘,是尊是勝,是上是妙,超勝一

切世閒天、人、阿素洛等.善現,若四正

斷、四神足、五根、五力、七等覺支、八聖

道支,是實有,非非有者,則此大乘,非

尊非勝,非上非妙,不能超勝一切世

閒天、人、阿素洛等.善現,以四正斷乃

至八聖道支,非實有,是非有性故,此

大乘,是尊是勝,是上是妙,超勝一切

世閒天、人、阿素洛等.復次,善現,乃至

若佛十力,是實有,非非有者,則此大

乘,非尊非勝,非上非妙,不能超勝一

切世閒天、人、阿素洛等.善現,以佛十

力,非實有,是非有性故,此大乘,是尊

是勝,是上是妙,超勝一切世閒天、人、

阿素洛等.善現,若四無所畏、四無礙

解、大慈、大悲、大喜、大捨、十八佛不共

法,是實有,非非有者,則此大乘,非尊

非勝,非上非妙,不能超勝一切世閒

天、人、阿素洛等.善現,以四無所畏乃

至十八佛不共法,非實有,是非有性

故,此大乘,是尊是勝,是上是妙,超勝

一切世閒天、人、阿素洛等.

大般若波羅蜜多經卷第四百一十七

戊戌歲高麗國大藏都監奉

勅雕造

大般若波羅蜜多經卷第四百一十八 生

三藏法師玄奘奉 詔譯

第二分超勝品第二十之二

復次,善現,若種姓法,是實有,非非有

者,則此大乘,非尊非勝,非上非妙,不

能超勝一切世閒天、人、阿素洛等.善

現,以種姓法,非實有,是非有性故,此

大乘,是尊是勝,是上是妙,超勝一切

世閒天、人、阿素洛等.善現,若第八法、

預流法、一來法、不還法、阿羅漢法、獨

覺法、菩薩法、如來法,是實有,非非有

者,則此大乘,非尊非勝,非上非妙,不

能超勝一切世閒天、人、阿素洛等.善

現,以第八法乃至如來法,非實有,是

非有性故,此大乘,是尊是勝,是上是

妙,超勝一切世閒天、人、阿素洛等.復

次,善現,若種姓補特伽羅,是實有,非

非有者,則此大乘,非尊非勝,非上非

妙,不能超勝一切世閒天、人、阿素洛

等.善現,以種姓補特伽羅,非實有,是

非有性故,此大乘,是尊是勝,是上是

妙,超勝一切世閒天、人、阿素洛等.善

\*\*

現,若第八、預流、一來、不還、阿羅漢、獨

覺、菩薩、如來、補特伽羅,是實有,非非

有者,則此大乘,非尊非勝,非上非妙,

不能超勝一切世閒天、人、阿素洛等.

善現,以第八乃至如來補特伽羅,非

實有,是非有性故,此大乘,是尊是勝,

是上是妙,超勝一切世閒天人阿、素、

洛等.復次,善現,若一切世閒天、人、阿

素洛等,是實有,非非有者,則此大乘,

非尊非勝,非上非妙,不能超勝一切

世閒天、人、阿素洛等.善現,以一切世

閒天、人、阿素洛等,非實有,是非有性

故,此大乘,是尊是勝,是上是妙,超勝

一切世閒天、人、阿素洛等.復次,善現,

若菩薩摩訶薩,從初發心,乃至安坐

妙菩提座,其中所起無量種心,是實

有,非非有者,則此大乘,非尊非勝,非

上非妙,不能超勝一切世閒天、人、阿

素洛等.善現,以菩薩摩訶薩,從初發

心,乃至安坐妙菩提座,其中所起無

量種心,非實有,是非有性故,此大乘,

是尊是勝,是上是妙,超勝一切世閒

天、人、阿素洛等.復次,善現,若菩薩摩

訶薩,金剛喩智,是實有,非非有者,則

此大乘,非尊非勝,非上非妙,不能超

勝一切世閒天、人、阿素洛等.善現,以

菩薩摩訶薩,金剛喩智,非實有,是非

有性故,此大乘,是尊是勝,是上是妙,

超勝一切世閒天、人、阿素洛等.

復次,善現,若菩薩摩訶薩,金剛喩智,

是實有,非非有者,則菩薩摩訶薩,不

應用此金剛喩智,達一切法,自性皆

空,永斷一切煩惱習氣相續,證得一

切智智,亦不能超勝一切世閒天、人、

阿素洛等.善現,以菩薩摩訶薩,金剛

喩智,非實有,是非有性故,諸菩薩摩

訶薩,用此金剛喩智,達一切法,自性

皆空,永斷一切煩惱習氣相續,證得

一切智智,亦能超勝一切世閒天、人、

阿素洛等.復次,善現,若諸如來應正

等覺,三十二大士相、八十隨好所莊

嚴身,是實有,非非有者,則諸如來應

正等覺威光、妙德,不能超勝一切世

閒天、人、阿素洛等.善現,以諸如來應

正等覺,三十二大士相、八十隨好所

莊嚴身,非實有,是非有性故,諸如來

應正等覺,威光、妙德,超勝一切世閒

天、人、阿素洛等.復次,善現,若諸如來

應正等覺所放光明,是實有,非非有

者,則諸如來應正等覺,所放光明,不

能普照十方各如殑伽沙界,亦不能

超勝一切世閒天、人、阿素洛等.善現,

以諸如來應正等覺,所放光明,非實

有,是非有性故,諸如來應正等覺,所

放光明,皆能普照十方各如殑伽沙

界,亦能超勝一切世閒天、人、阿素洛

等.復次,善現,若諸如來應正等覺,所

具六十美妙支音,是實有,非非有者

則諸如來應正等覺,所具六十美妙

支音,不能遍告十方無量無數世界,

所化有情,亦不能超勝一切世閒天、

人、阿素洛等.善現,以諸如來應正等

覺,所具六十美妙支音,非實有,是非

有性故,諸如來應正等覺,所具六十

美妙支音,皆能遍告十方無量無數

世界,所化有情,亦能超勝一切世閒

天、人、阿素洛等.復次,善現,若諸如來

應正等覺,所轉法輪,是實有,非非有

者,則諸如來應正等覺,所轉法輪,非

極淸淨,亦非一切世閒沙門、婆羅門

等,所不能轉,亦不能超勝一切世閒

天、人、阿素洛等.善現,以諸如來應正

等覺,所轉法輪,非實有,是非有性故,

諸如來應正等覺,所轉法輪,最極淸

淨.一切世閒沙門、婆羅門等,皆無有

能如法轉者,亦能超勝一切世閒天、

人、阿素洛等.復次,善現,若諸如來應

正等覺,所化有情,是實有,非非有者,

則諸如來應正等覺,所轉法輪,不能

令彼諸有情類,於無餘依妙涅槃界,

而般涅槃,亦不能超勝一切世閒天、

人、阿素洛等.善現,以諸如來應正等

覺所化有情,非實有是,非有性故,諸

如來應正等覺,所轉法輪,皆能令彼

諸有情類,於無餘依妙涅槃界,而般

涅槃,亦能超勝一切世閒天、人、阿素

洛等.善現,由如是等種種因緣故,說

大乘,是尊是勝,是上是妙,超勝一切

世閒天、人、阿素洛等.

第二分無所有品第二十一之一

復次,善現,汝說大乘與虛空等者.如

是如是.如汝所說.所以者何?善現,譬

如虛空,東西南北,四維上下,一切方

分,皆不可得,大乘亦爾,東西南北、四

維上下,一切方分,皆不可得.故說大

乘與虛空等.善現,又如虛空,長短高

下、方圓邪正,一切形色,皆不可得,大

乘亦爾,長短高下、方圓邪正,一切形

色,皆不可得.故說大乘與虛空等.善

現,又如虛空,靑黃赤白、紅紫碧綠,縹

等顯色,皆不可得,大乘亦爾,靑黃赤

白、紅紫碧綠,縹等顯色,皆不可得.故

說大乘與虛空等.善現,又如虛空,非

過去,非未來,非現在,大乘亦爾,非過

去,非未來,非現在.故說大乘與虛空

等.善現,又如虛空,非增非減,非進非

退,大乘亦爾,非增非減,非進非.退故

說大乘與虛空等.善現,又如虛空,非

染非淨,大乘亦爾,非染非淨.故說大

乘與虛空等.善現,又如虛空,無生無

滅,無住無異,大乘亦爾,無生無滅,無

住無異.故說大乘與虛空等.善現,又

如虛空,非善非非善,非有記非無記,

大乘亦爾,非善非非善,非有記非無

記.故說大乘與虛空等.善現,又如虛

空,無見無聞,無覺無知,大乘亦爾,無

見無聞,無覺無知.故說大乘與虛空

等.善現,又如虛空,非所知,非所達,非

遍知,非永斷,非作證,非修習,大乘亦

爾,非所知,非所達,非遍知,非永斷,非

作證,非修習.故說大乘與虛空等.善

現,又如虛空,非果非有果法,非異熟

非有異熟法,大乘亦爾,非果非有果

法,非異熟非有異熟法.故說大乘與

虛空等.善現,又如虛空,非有貪法非

離貪法,非有瞋法非離瞋法,非有癡

法非離癡法,大乘亦爾,非有貪法非

離貪法,非有瞋法非離瞋法,非有癡

法非離癡法.故說大乘與虛空等.善

現,又如虛空,非有初發心可得,乃至

非有第十發心可得,大乘亦爾,非有

初發心可得,乃至非有第十發心可

得.故說大乘與虛空等.善現,又如虛

空,非有淨觀地、種姓地、第八地、具見

地、薄地、離欲地、已辦地、獨覺地、菩薩

地、如來地可得,大乘亦爾,非有淨觀

地乃至如來地可得.故說大乘與虛

空等.善現,又如虛空非墮欲界,非墮

色界,非墮無色界,大乘亦爾,非墮欲

界,非墮色界,非墮無色界.故說大乘

與虛空等.善現,又如虛空,非有預流

向、預流果、一來向、一來果、不還向、不

還果、阿羅漢向、阿羅漢果、獨覺向、獨

覺果、菩薩、如來可得,大乘亦爾,非有

預流向乃至如來可得.故說大乘與

虛空等.善現,又如虛空,非有聲聞地、

獨覺地、菩薩地、如來地可得,大乘亦

爾,非有聲聞地、獨覺地、菩薩地、如來

地可得.故說大乘與虛空等.善現,又

如虛空,非有色非無色,非有見非無

見,非有對非無對,非相應非不相應,

大乘亦爾,非有色非無色,非有見非

無見,非有對非無對,非相應非不相

應.故說大乘與虛空等.善現,又如虛

空,非常非無常,非樂非苦,非我非無

我,非淨非不淨,大乘亦爾,非常非無

常,非樂非苦,非我非無我,非淨非不

淨.故說大乘與虛空等.善現,又如虛

空,非空非不空,非有相非無相,非有

願非無願,大乘亦爾,非空非不空,非

有相非無相,非有願非無願.故說大

乘與虛空等.善現,又如虛空,非寂靜

非不寂靜,非遠離非不遠離,大乘亦

爾,非寂靜非不寂靜,非遠離非不遠

離.故說大乘與虛空等.善現,又如虛

空,非闇非明,大乘亦爾,非闇非明.故

說大乘與虛空等.善現又如虛空,非

可得,非不可得,大乘亦爾,非可得,非

不可得.故說大乘與虛空等.善現,又

如虛空,非蘊界處,非離蘊界處,大乘

亦爾,非蘊界處,非離蘊界處,故說大

乘與虛空等.善現,又如虛空,非可說,

非不可說,大乘亦爾,非可說,非不可

說.故說大乘與虛空等.善現,由如是

等,種種因緣,故說大乘與虛空等.

復次,善現,汝說猶如虛空,普能容受

無量無數無邊有情,大乘亦爾,普能

容受無量無數無邊有情者.如是如

是.如汝所說.所以者何?善現,有情無

所有故.當知虛空,亦無所有.虛空無

所有故,當知大乘,亦無所有.由此因

緣,故說大乘普能容受無量無數無

邊有情.何以故?善現,若有情,若虛空

若大乘,如是一切,皆無所有,不可得

故.復次,善現,有情無量無數無邊故,

當知虛空,亦無量無數無邊,虛空無

量無數無邊故,當知大乘,亦無量無

數無邊.由此因緣,故說大乘普能容

受無量無數無邊有情.何以故?善現,

若有情無量無數無邊,若虛空無量

無數無邊,若大乘無量無數無邊,如

是,一切皆無所有,不可得故.復次,善

現,有情無所有故,當知虛空,亦無所

有.虛空無所有故,當知大乘,亦無所

有.大乘無所有故,當知無量,亦無所

有.無量無所有故,當知無數,亦無所

有.無數無所有故,當知無邊,亦無所

有.無邊無所有故,當知一切法,亦無

所有.由此因緣,故說大乘普能容受

無量無數無邊有情.何以故?善現,若

有情,若虛空,若大乘,若無量,若無數,

若無邊,若一切法,如是一切,皆無所

有,不可得故.復次,善現我無所有故,

當知有情,亦無所有.有情無所有故,

當知命者,亦無所有.命者無所有故,

當知生者,亦無所有.生者無所有故,

當知養者,亦無所有.養者無所有故,

當知士夫,亦無所有.士夫無所有故,

當知補特伽羅,亦無所有.補特伽羅

無所有故,當知意生亦無所有.意生

無所有故,當知儒童,亦無所有.儒童

無所有故,當知作者,亦無所有.作者

無所有故,當知受者,亦無所有.受者

無所有故,當知知者,亦無所有.知者

無所有故,當知見者,亦無所有.見者

無所有故,當知虛空,亦無所有.虛空

無所有故,當知大乘,亦無所有.大乘

無所有故,當知無量,亦無所有.無量

無所有故,當知無數,亦無所有.無數

無所有故,當知無邊,亦無所有.無邊

無所有故,當知一切法,亦無所有.由

此因緣,故說大乘普能容受無量無

數無邊有情.何以故?善現,若我乃至

見者,若虛空,若大乘,若無量,若無數,

若無邊,若一切法,如是一切,皆無所

有,不可得故.復次,善現,我乃至見者

無所有故,當知法界,亦無所有.法界

無所有故,當知虛空,亦無所有.虛空

無所有故,當知大乘,亦無所有.大乘

無所有故,當知無量,亦無所有.無量

無所有故,當知無數,亦無所有.無數

無所有故,當知無邊,亦無所有.無邊

無所有故,當知一切法,亦無所有.由

此因緣,故說大乘普能容受無量無

數無邊有情.何以故?善現,若我乃至

見者,若法界,若虛空,若大乘,若無量,

若無數,若無邊,若一切法,如是一切,

皆無所有,不可得故.復次,善現,我乃

至見者無所有故,當知眞如、實際、不

思議界、安隱界等展轉,亦無所有.眞

如、實際、不思議界、安隱界等無所有

故,當知虛空,亦無所有.虛空無所有

故,當知大乘,亦無所有.大乘無所有

故,當知無量,亦無所有.無量無所有

故,當知無數,亦無所有.無數無所有

故,當知無邊,亦無所有.無邊無所有

故,當知一切法,亦無所有.由此因緣,

故說大乘普能容受無量無數無邊

有情.何以故?善現,若我乃至見者,若

眞如、實際、不思議界、安隱界等,若虛

空,若大乘,若無量,若無數,若無邊,若

一切法,如是一切,皆無所有,不可得

故.復次,善現,我乃至見者無所有故,

當知色,亦無所有.色無所有故,當知

虛空,亦無所有.虛空無所有故,當知

大乘,亦無所有.大乘無所有故,當知

無量,亦無所有.無量無所有故,當知

無數,亦無所有.無數無所有故,當知

無邊,亦無所有.無邊無所有故,當知

一切法,亦無所有.由此因緣,故說大

乘普能容受無量無數無邊有情.何

以故?善現,若我乃至見者,若色,若虛

空,若大乘,若無量,若無數,若無邊,若

一切法,如是一切,皆無所有,不可得

故.復次,善現,我乃至見者,無所有故,

當知受、想、行、識展轉,亦無所有.受、想、

行、識無所有故,當知虛空,亦無所有.

虛空無所有故,當知大乘,亦無所有.

大乘無所有故,當知無量,亦無所有.

無量無所有故,當知無數,亦無所有.

無數無所有故,當知無邊,亦無所有.

無邊無所有故,當知一切法,亦無所

有.由此因緣,故說大乘普能容受無

量無數無邊有情.何以故?善現,若我

乃至見者,若受、想、行、識,若虛空,若大

乘,若無量,若無數,若無邊,若一切法,

如是一切,皆無所有,不可得故.復次,

善現,我乃至見者,無所有故,當知眼

處,亦無所有.眼處,無所有故,當知虛

空,亦無所有.虛空,無所有故,當知大

乘,亦無所有.大乘,無所有故,當知無

量,亦無所有.無量,無所有故,當知無

數,亦無所有.無數,無所有故,當知無

邊,亦無所有.無邊,無所有故,當知一

切法,亦無所有.由此因緣,故說大乘

普能容受無量無數無邊有情.何以

故?善現,若我乃至見者,若眼處,若虛

空,若大乘,若無量,若無數,若無邊,若

一切法,如是一切,皆無所有,不可得

故.復次,善現,我乃至見者無所有故,

當知耳、鼻、舌、身、意處展轉,亦無所有.

耳、鼻、舌、身、意處無所有故,當知虛空,

亦無所有.虛空無所有故,當知大乘,

亦無所有.大乘無所有故,當知無量,

亦無所有.無量無所有故,當知無數,

亦無所有.無數無所有故,當知無邊,

亦無所有.無邊無所有故,當知一切

法亦無所有.由此因緣,故說大乘普

能容受無量無數無邊有情.何以故?

善現,若我乃至見者,若耳、鼻、舌、身、意

處,若虛空,若大乘,若無量,若無數,若

無邊,若一切法,如是一切,皆無所有,

不可得故.復次,善現,我乃至見者無

所有故,當知色處,亦無所有.色處無

所有故,當知虛空,亦無所有.虛空無

所有故,當知大乘,亦無所有.大乘無

所有故,當知無量,亦無所有.無量無

所有故,當知無數,亦無所有.無數無

所有故,當知無邊,亦無所有.無邊無

所有故,當知一切法,亦無所有.由此

因緣故,說大乘普能容受無量無數

無邊有情.何以故?善現,若我乃至見

者,若色處,若虛空,若大乘,若無量,若

無數,若無邊,若一切,法如是一切,皆

無所有,不可得故.復次,善現,我乃至

見者無所有故,當知聲、香、味、觸、法處

展轉,亦無所有.聲、香、味、觸、法處無所

有故,當知虛空,亦無所有.虛空無所

有故,當知大乘,亦無所有.大乘無所

有故,當知無量,亦無所有.無量無所

有故,當知無數,亦無所有.無數無所

有故,當知無邊,亦無所有.無邊無所

有故,當知一切法,亦無所有.由此因

緣,故說大乘普能容受無量無數無

邊有情.何以故?善現,若我乃至見者,

若聲、香、味、觸、法處,若虛空,若大乘,若

無量,若無數,若無邊,若一切法,如是

一切,皆無所有,不可得故.復次,善現,

我乃至見者無所有故,當知眼界,亦

無所有眼界無所有故,當知虛空,亦

無所有虛空無所有故,當知大乘,亦

無所有大乘無所有故,當知無量,亦

無所有無量無所有故,當知無數,亦

無所有無數無所有故,當知無邊,亦

無所有無邊無所有故,當知一切,法

亦無所有.由此因緣,故說大乘普能

容受無量無數無邊有情.何以故?善

現,若我乃至見者,若眼界,若虛空,若

大乘,若無量,若無數,若無邊,若一切

法,如是一切,皆無所有,不可得故.復

次,善現,我乃至見者無所有故,當知

耳、鼻、舌、身、意界展轉,亦無所有.耳、鼻、

舌、身、意界無所有故,當知虛空,亦無

所有.虛空無所有故,當知大乘,亦無

所有.大乘無所有故,當知無量,亦無

所有.無量無所有故,當知無數,亦無

所有.無數無所有故,當知無邊,亦無

所有.無邊無所有故,當知一切,法亦

無所有.由此因緣,故說大乘普能容

受無量無數無邊有情.何以故?善現,

若我乃至見者,若耳、鼻、舌、身、意界,若

虛空,若大乘,若無量,若無數,若無邊,

若一切法,如是一切,皆無所有,不可

得故.復次,善現,我乃至見者無所有

故,當知色界,亦無所有.色界無所有

故,當知虛空,亦無所有.虛空無所有

故,當知大乘,亦無所有.大乘無所有

故,當知無量,亦無所有.無量無所有

故,當知無數,亦無所有.無數無所有

故,當知無邊,亦無所有.無邊無所有

故,當知一切法,亦無所有.由此因緣,

故說大乘普能容受無量無數無邊

有情.何以故?善現,若我乃至見者,若

色界,若虛空,若大乘,若無量,若無數,

若無邊,若一切法,如是一切,皆無所

有,不可得故.復次,善現,我乃至見者

無所有故,當知聲、香、味、觸、法界展轉,

亦無所有.聲、香、味、觸、法界無所有故,

當知虛空,亦無所有.虛空無所有故,

當知大乘,亦無所有.大乘無所有故,

當知無量,亦無所有.無量無所有故,

當知無數,亦無所有.無數無所有故,

當知無邊,亦無所有.無邊無所有故,

當知一切法,亦無所.有由此因緣,故

說大乘普能容受無量無數無邊有

情.何以故?善現,若我乃至見者,若聲、

香、味、觸、法界,若虛空,若大乘,若無量,

若無數,若無邊,若一切法,如是一切,

皆無所有,不可得故.復次,善現,我乃

至見者無所有故,當知眼識界,亦無

所有.眼識界無所有故,當知虛空,亦

無所有.虛空無所有故,當知大乘,亦

無所有.大乘無所有故,當知無量,亦

無所有.無量無所有故,當知無數,亦

無所有.無數無所有故,當知無邊,亦

無所有.無邊無所有故,當知一切法

亦無所有.由此因緣,故說大乘普能

容受無量無數無邊有情.何以故?善

現,若我乃至見者,若眼識界,若虛空,

若大乘,若無量,若無數,若無邊,若一

切法,如是一切,皆無所有,不可得故.

復次,善現,我乃至見者無所有故,當

知耳、鼻、舌、身、意識界展轉,亦無所有.

耳、鼻、舌、身、意識界無所有故,當知虛

空,亦無所有.虛空無所有故,當知大

乘,亦無所有.大乘無所有故,當知無

量,亦無所有.無量無所有故,當知無

數,亦無所有.無數無所有故,當知無

邊,亦無所有.無邊無所有故,當知一

切法,亦無所有.由此因緣,故說大乘

普能容受無量無數無邊有情.何以

故?善現,若我乃至見者,若耳、鼻、舌、身、

意識界,若虛空,若大乘,若無量,若無

數,若無邊,若一切法,如是一切,皆無

所有不可得故.復次,善現,我乃至見

者無所有故,當知眼觸,亦無所有.眼

觸無所有故,當知虛空,亦無所有.虛

空無所有故,當知大乘,亦無所有.大

乘無所有故,當知無量,亦無所有.無

量無所有故,當知無數,亦無所有.無

數無所有故,當知無邊,亦無所有.無

邊無所有故,當知一切法,亦無所有.

由此因緣,故說大乘普能容受無量

無數無邊有情.何以故?善現,若我乃

至見者,若眼觸,若虛空,若大乘,若無

量,若無數,若無邊,若一切法,如是一

切,皆無所有不可得故.復次,善現,我

乃至見者無所有故,當知耳、鼻、舌、身、

意觸展轉,亦無所有.耳、鼻、舌、身、意觸

無所有故,當知虛空,亦無所有.虛空

無所有故,當知大乘,亦無所有.大乘

無所有故,當知無量,亦無所有.無量

無所有故,當知無數,亦無所有.無數

無所有故,當知無邊,亦無所有.無邊

無所有故,當知一切法,亦無所有.由

此因緣,故說大乘普能容受無量無

數無邊有情.何以故?善現,若我乃至

見者,若耳、鼻、舌、身、意觸,若虛空,若大

乘,若無量,若無數,若無邊,若一切法,

如是一切,皆無所有不可得故.復次,

善現,我乃至見者無所有故,當知眼

觸爲緣所生諸受,亦無所有.眼觸爲

緣所生諸受無所有故,當知虛空,亦

無所有虛空無所有故,當知大乘,亦

無所有.大乘無所有故,當知無量,亦

無所有.無量無所有故,當知無數,亦

無所有.無數無所有故,當知無邊,亦

無所有.無邊無所有故,當知一切法,

亦無所有.由此因緣,故說大乘普能

容受無量無數無邊有情.何以故?善

現,若我乃至見者,若眼觸爲緣所生

諸受,若虛空,若大乘,若無量,若無數,

若無邊,若一切法,如是一切,皆無所

有,不可得故.復次,善現,我乃至見者

無所有故,當知耳、鼻、舌、身、意觸爲緣

所生諸受展轉,亦無所有.耳、鼻、舌、身、

意觸爲緣所生諸受無所有故,當知

虛空,亦無所有.虛空無所有故,當知

大乘,亦無所有.大乘無所有故,當知

無量,亦無所有.無量無所有故,當知

無數,亦無所有.無數無所有故,當知

無邊,亦無所有.無邊無所有故,當知

一切法,亦無所有由此因緣,故說大

乘普能容受無量無數無邊有情.何

以故?善現,若我乃至見者,若耳、鼻、舌、

身、意觸爲緣所生諸受,若虛空,若大

乘,若無量,若無數,若無邊,若一切法,

如是一切,皆無所有,不可得故.

復次,善現,我乃至見者無所有故,當

知布施波羅蜜多,亦無所有.布施波

羅蜜多無所有故,當知虛空,亦無所

有.虛空無所有故,當知大乘,亦無所

有.大乘無所有故,當知無量,亦無所

有.無量無所有故,當知無數,亦無所

有.無數無所有故,當知無邊,亦無所

有無.邊無所有,故當知一切法亦無

所.有由此因緣故,說大乘普,能容受

無量無數無邊有情.何以故?善現,若

我乃至見者,若布施波羅蜜多,若虛

空,若大乘,若無量,若無數,若無邊,若

一切法,如是一切,皆無所有,不可得

故.復次,善現,我乃至見者無所有故,

當知淨戒、安忍、精進、靜慮、般若波羅

蜜多展轉,亦無所有.淨戒、安忍、精進、

靜慮、般若波羅蜜多無所有故,當知

虛空,亦無所有.虛空無所有故,當知

大乘,亦無所有.大乘無所有故,當知

無量,亦無所有.無量無所有故,當知

無數,亦無所有.無數無所有故,當知

無邊,亦無所有.無邊無所有故,當知

一切法,亦無所有.由此因緣,故說大

乘普能容受無量無數無邊有情.何

以故?善現,若我乃至見者,若淨戒、安

忍、精進、靜慮、般若波羅蜜多,若虛空.

若大乘,若無量,若無數,若無邊,若一

切法,如是一切,皆無所有不可得故.

復次,善現,我乃至見者無所有故,當

知內空,亦無所有.內空無所有故,當

知虛空,亦無所有.虛空無所有故,當

知大乘,亦無所有.大乘無所有故,當

知無量,亦無所有.無量無所有故,當

知無數,亦無所有.無數無所有故,當

知無邊,亦無所有.無邊無所有故,當

知一切法,亦無所有.由此因緣,故說

大乘普能容受無量無數無邊有情.

何以故?善現,若我乃至見者,若內空,

若虛空,若大乘,若無量,若無數,若無

邊,若一切法,如是一切,皆無所有,不

可得故.復次,善現,我乃至見者無所

有故,當知外空、內外空、空空、大空、勝

義空、有爲空、無爲空、畢竟空、無際空、

散無散空、本性空、自共相空、一切法、

空、不可得空、無性空、自性空、無性自

性空展轉,亦無所有.外空乃至無性

自性空無所有故,當知虛空,亦無所

有.虛空無所有故,當知大乘,亦無所

有.大乘無所有故,當知無量,亦無所

有.無量無所有故,當知無數,亦無所

有.無數無所有故,當知無邊,亦無所

有.無邊無所有故,當知一切,法亦無

所有.由此因緣,故說大乘普能容受

無量無數無邊有情.何以故?善現,若

我乃至見者,若外空乃至無性自性

空,若虛空,若大乘,若無量,若無數,若

無邊,若一切法,如是一切,皆無所有,

不可得故.復次,善現,我乃至見者無

所有故,當知四念住,亦無所有.四念

住無所有故,當知虛空,亦無所有.虛

空無所有故,當知大乘,亦無所有.大

乘無所有故,當知無量,亦無所有.無

量無所有故,當知無數,亦無所有.無

數無所有故,當知無邊,亦無所有.無

邊無所有故,當知一切法,亦無所有.

由此因緣,故說大乘普能容受無量

無數無邊有情.何以故?善現,若我乃

至見者,若四念住,若虛空,若大乘,若

無量,若無數,若無邊,若一切法,如是

一切,皆無所有,不可得故.復次,善現,

我乃至見者無所有故,當知四正斷、

四神足、五根、五力、七等覺支、八聖道

支展轉,亦無所有.四正斷乃至八聖

道支無所有故,當知虛空,亦無所有.

虛空無所有故,當知大乘,亦無所有.

大乘無所有故,當知無量,亦無所有.

無量無所有故,當知無數,亦無所有.

無數無所有故,當知無邊,亦無所有.

無邊無所有故,當知一切法,亦無所

有.由此因緣,故說大乘普能容受無

量無數無邊有情.何以故?善現,若我

乃至見者,若四正斷乃至八聖道支,

若虛空,若大乘,若無量,若無數,若無

邊,若一切法,如是一切,皆無所有.不

可得故.

大般若波羅蜜多經卷第四百一十八

戊戌歲高麗國大藏都監奉

勅雕造

大般若波羅蜜多經卷第四百一十九 生

三藏法師玄奘奉 詔譯

第二分無所有品第二十一之二

復次,善現,我乃至見者無所有故,當

知乃至佛十力,亦無所有.佛十力無

所有故,當知虛空,亦無所有.虛空無

所有故,當知大乘,亦無所有.大乘無

所有故,當知無量,亦無所有.無量無

所有故,當知無數,亦無所有.無數無

所有故,當知無邊,亦無所有.無邊無

所有故,當知一切法,亦無所有.由此

因緣,故說大乘普能容受無量無數

無邊有情.何以故?善現,若我乃至見

者,若佛十力,若虛空,若大乘,若無量,

若無數,若無邊,若一切法,如是一切,

皆無所有,不可得故.復次,善現,我乃

至見者無所有故,當知四無所畏、四

無礙解、大慈、大悲、大喜、大捨、十八佛

不共法展轉,亦無所有.四無所畏乃

至十八佛不共法無所有故,當知虛

空,亦無所有.虛空無所有故,當知大

乘,亦無所有.大乘無所有故,當知無

量,亦無所有.無量無所有故,當知無

數,亦無所有.無數無所有故,當知無

邊,亦無所有.無邊無所有故,當知一

切法,亦無所有.由此因緣,故說大乘

普能容受無量無數無邊有情.何以

故?善現,若我乃至見者,若四無所畏

乃至十八佛不共法,若虛空,若大乘,

若無量,若無數,若無邊,若一切法,如

是一切,皆無所有,不可得故.復次,善

現,我乃至見者無所有故,當知種性

法,亦無所有.種性法無所有故,當知

虛空,亦無所有.虛空無所有故,當知

大乘,亦無所有.大乘無所有故,當知

無量,亦無所有.無量無所有故,當知

無數,亦無所有.無數無所有故,當知

無邊,亦無所有.無邊無所有故,當知

一切法,亦無所有.由此因緣,故說大

乘普能容受無量無數無邊有情.何

以故?善現,若我乃至見者,若種性法,

若虛空,若大乘,若無量,若無數,若無

邊,若一切法,如是一切,皆無所有,不

可得故.復次,善現,我乃至見者無所

有故,當知第八法、預流法、一來法、不

還法、阿羅漢法、獨覺法、菩薩法、如來

法展轉,亦無所有.第八法乃至如來

法無所有故,當知虛空,亦無所有.虛

空無所有故,當知大乘,亦無所有.大

乘無所有故,當知無量,亦無所有.無

量無所有故,當知無數,亦無所有.無

數無所有故,當知無邊,亦無所有.無

邊無所有故,當知一切法,亦無所有.

由此因緣,故說大乘普能容受無量

無數無邊有情.何以故?善現,若我乃

至見者,若第八法乃至如來法,若虛

空,若大乘,若無量,若無數,若無邊,若

一切法,如是一切,皆無所有,不可得

故.復次,善現,我乃至見者無所有故,

當知預流,亦無所有.預流無所有故,

當知虛空,亦無所有.虛空無所有故,

當知大乘,亦無所有.大乘無所有故,

當知無量,亦無所有.無量無所有故,

當知無數,亦無所有.無數無所有故,

當知無邊,亦無所有.無邊無所有故,

當知一切法,亦無所有.由此因緣,故

說大乘普能容受無量無數無邊有

情.何以故?善現,若我乃至見者,若預

流,若虛空,若大乘,若無量,若無數,若

無邊,若一切法,如是一切,皆無所有,

不可得故.復次,善現,我乃至見者無

所有故,當知一來、不還、阿羅漢、獨覺、

菩薩、如來,亦無所有.一來乃至如來

無所有故,當知虛空,亦無所有.虛空

無所有故,當知大乘,亦無所有.大乘

無所有故,當知無量,亦無所有.無量

無所有故,當知無數,亦無所有.無數

無所有故,當知無邊,亦無所有.無邊

無所有故,當知一切法,亦無所有.由

此因緣,故說大乘普能容受無量無

數無邊有情.何以故?善現,若我乃至

見者,若一來乃至如來,若虛空,若大

乘,若無量,若無數,若無邊,若一切法,

如是一切,皆無所有,不可得故.復次,

善現,我乃至見者無所有故,當知聲

聞,亦無所有.聲聞無所有故,當知獨

覺,亦無所有.獨覺無所有故,當知正

等覺,亦無所有.正等覺無所有故,當

知大乘,亦無所有.大乘無所有故,當

知獨覺乘,亦無所有.獨覺乘無所有

故.當知聲聞乘,亦無所有.聲聞乘無

所有故,當知如來,亦無所有.如來無

所有故,當知一切相智,亦無所有.一

切相智無所有故,當知虛空,亦無所

有.虛空無所有故,當知大乘,亦無所

有.大乘無所有故,當知無量,亦無所

有.無量無所有故,當知無數,亦無所

有.無數無所有故,當知無邊,亦無所

有.無邊無所有故,當知一切,法亦無

所有.由此因緣,故說大乘普能容受

無量無數無邊有情.何以故?善現,若

我乃至見者,若聲聞,若獨覺,若正等

覺,若大乘,若獨覺乘,若聲聞乘,若如

來,若一切相智,若虛空,若大乘,若無

量,若無數,若無邊,若一切法,如是一

切,皆無所有,不可得故.復次,善現,如

涅槃界,普能容受無量無數無邊有

情,大乘亦爾,普能容受無量無數無

邊有情.由此因緣,故作是說.猶如虛

空,普能容受,無量無數無邊有情,大

乘亦爾,普能容受無量無數無邊有

情.復次,善現,汝說又如虛空,無來無

去,無住可見,大乘亦爾,無來無去,無

住可見者.如是如是.如汝所說.所以

者何?善現,以一切法,無來無去,亦復

不住.何以故?善現,以一切法,若動若

住,不可得故.由此因緣,大乘,亦無來

處去處住處可得.所以者何?善現,色

無所從來,亦無所去,亦無所住;受、想、

行、識無所從來,亦無所去,亦無所住.

善現,色本性,無所從來,亦無所去,亦

無所住,受、想、行、識本性,無所從來,亦

無所去,亦無所住.善現,色眞如,無所

從來,亦無所去,亦無所住;受、想、行、識

眞如,無所從來,亦無所去,亦無所住.

善現,色自性,無所從來,亦無所去,亦

無所住;受、想、行、識自性,無所從來,亦

無所去,亦無所住.善現,色自相,無所

從來,亦無所去,亦無所住;受、想、行、識

自相,無所從來,亦無所去,亦無所住.

何以故?善現,色乃至識本性、眞如、自

性、自相,若動若住,不可得故.復次,善

現,眼處,無所從來,亦無所去,亦無所

住;耳、鼻、舌、身、意處,無所從來,亦無所

去,亦無所住.善現,眼處本性,無所從

來,亦無所去.亦無;所住;耳、鼻、舌、身、意

處本性,無所從來,亦無所去,亦無所

住.善現,眼處眞如,無所從來,亦無所

去,亦無所住;耳、鼻、舌、身、意處眞如,無

所從來,亦無所去,亦無所住.善現,眼

處自性,無所從來,亦無所去,亦無所

住;耳、鼻、舌、身、意處自性,無所從來,亦

無所去,亦無所住.善現,眼處自相,無

所從來,亦無所去,亦無所住;耳、鼻、舌、

身、意處自相,無所從來,亦無所去,亦

無所住.何以故?善現,眼處乃至意處

本性、眞如、自性、自相,若動若住,不可

得故.復次,善現,色處,無所從來,亦無

所去,亦無所住;聲、香、味、觸、法處,無所

從來,亦無所去,亦無所住.善現,色處

本性,無所從來,亦無所去,亦無所住;

聲、香、味、觸、法處本性,無所從來,亦無

所去,亦無所住.善現,色處眞如,無所

從來,亦無所去,亦無所住;聲、香、味、觸、

法處眞如,無所從來,亦無所去,亦無

所住.善現,色處自性,無所從來,亦無

所去,亦無所住;聲、香、味、觸、法處自性,

無所從來,亦無所去,亦無所住.善現,

色處自相,無所從來,亦無所去,亦無

所住;聲、香、味、觸、法處自相,無所從來,

亦無所去,亦無所住.何以故?善現,色

處乃至法處本性、眞如、自性、自相,若

動若住,不可得故.復次,善現,眼界,無

所從來,亦無所去,亦無所住;耳、鼻、舌、

身、意界,無所從來,亦無所去,亦無所

住.善現,眼界本性,無所從來,亦無所

去,亦無所住;耳、鼻、舌、身、意界本性,無

所從來,亦無所去,亦無所住.善現,眼

界眞如,無所從來,亦無所去,亦無所

住;耳、鼻、舌、身、意界眞如,無所從來,亦

無所去,亦無所住.善現,眼界自性,無

所從來,亦無所去,亦無所住;耳、鼻、舌、

身、意界自性,無所從來,亦無所去,亦

無所住.善現,眼界自相,無所從來,亦

無所去,亦無所住;耳、鼻、舌、身、意界自

相,無所從來,亦無所去,亦無所住.何

以故?善現,眼界乃至意界本性、眞如、

自性、自相,若動若住,不可得故.復次,

善現,色界,無所從來,亦無所去.亦無,

所住;聲、香、味、觸、法界,無所從來,亦無

所去,亦無所住.善現,色界本性,無所

從來,亦無所去,亦無所住;聲、香、味、觸、

法界本性,無所從來,亦無所去,亦無

所住.善現,色界眞如,無所從來,亦無

所去,亦無所住;聲、香、味、觸、法界眞如,

無所從來,亦無所去,亦無所住.善現,

色界自性,無所從來,亦無所去,亦無

所住;聲、香、味、觸、法界自性,無所從來,

亦無所去,亦無所住.善現,色界自相,

無所從來,亦無所去,亦無所住;聲、香、

味、觸、法界自相,無所從來,亦無所去,

亦無所住.何以故?善現,色界乃至法

界本性、眞如、自性、自相,若動若住,不

可得故.復次,善現,眼識界,無所從來,

亦無所去,亦無所住;耳、鼻、舌、身、意識

界,無所從來,亦無所去,亦無所住.善

現,眼識界本性,無所從來,亦無所去,

亦無所住;耳、鼻、舌、身、意識界本性,無

所從來,亦無所去,亦無所住.善現,眼

識界眞如,無所從來,亦無所去,亦無

所住;耳、鼻、舌、身、意識界眞如,無所從

來,亦無所去,亦無所住.善現,眼識界

自性,無所從來,亦無所去,亦無所住;

耳、鼻、舌、身、意識界自性,無所從來,亦

無所去,亦無所住.善現,眼識界自相,

無所從來,亦無所去,亦無所住;耳、鼻、

舌身、意識,界自相,無所從來,亦無所

去,亦無所住.何以故?善現,眼識界乃

至意識界本性、眞如、自性、自相,若動

若住,不可得故.復次,善現,眼觸,無所

從來,亦無所去,亦無所住,耳、鼻、舌、身、

意觸,無所從來,亦無所去,亦無所住.

善現,眼觸本性,無所從來,亦無所去,

亦無所住;耳、鼻、舌、身、意觸本性,無所

從來,亦無所去,亦無所住.善現,眼觸

眞如,無所從來,亦無所去,亦無所住;

耳、鼻、舌、身、意觸眞如,無所從來,亦無

所去,亦無所住.善現,眼觸自性,無所

從來,亦無所去,亦無所住;耳、鼻、舌、身、

意觸自性,無所從來,亦無所去,亦無

所住.善現,眼觸自相,無所從來,亦無

所去,亦無所住;耳、鼻、舌、身、意觸自相,

無所從來,亦無所去,亦無所住.何以

故?善現,眼觸乃至意觸本性、眞如、自

性、自相,若動若住,不可得故.復次,善

現,眼觸爲緣所生諸受,無所從來,亦

無所去,亦無所住;耳、鼻、舌、身、意觸爲

緣所生諸受,無所從來,亦無所去,亦

無所住.善現,眼觸爲緣所生諸受本

性,無所從來,亦無所去,亦無所住;耳、

鼻、舌、身、意觸爲緣所生諸受本性,無

所從來,亦無所去,亦無所住.善現,眼

觸爲緣所生諸受眞如,無所從來,亦

無所去,亦無所住;耳、鼻、舌、身、意觸爲

緣所生諸受眞如,無所從來,亦無所

去,亦無所住.善現,眼觸爲緣所生諸

受自性,無所從來,亦無所去,亦無所

住;耳、鼻、舌、身、意觸爲緣所生諸受自

性,無所從來,亦無所去,亦無所住.善

現,眼觸爲緣所生諸受自相,無所從

來,亦無所去,亦無所住;耳、鼻、舌、身、意

觸爲緣所生諸受自,相無所從來,亦

無所去,亦無所住.何以故?善現,眼觸

爲緣所生諸受乃至意觸爲緣所生

諸受本性、眞如、自性、自相,若動若住,

不可得故.復次,善現,地界,無所從來,

亦無所去,亦無所住;水、火、風、空、識界,

無所從來,亦無所去,亦無所住.善現,

地界本性,無所從來,亦無所去,亦無

所住;水、火、風、空、識界本性,無所從來,

亦無所去,亦無所住.善現,地界眞如,

無所從來,亦無所去,亦無所住;水、火、

風、空、識界眞如,無所從來,亦無所去,

亦無所住.善現,地界自性,無所從來,

亦無所去,亦無所住;水、火、風、空、識界

自性,無所從來,亦無所去,亦無所住.

善現,地界自相,無所從來,亦無所去,

亦無所住;水、火、風、空、識界自相,無所

從來,亦無所去,亦無所住.何以故?善

現,地界乃至識界本性、眞如、自性、自

相,若動若住,不可得故.

復次,善現,法界,無所從來,亦無所去,

亦無所住;眞如、實際、不思議界、安隱

界等,無所從來,亦無所去,亦無所住.

善現,法界本性,無所從來,亦無所去,

亦無所住;眞如、實際、不思議界、安隱

界等本性,無所從來,亦無所去,亦無

所住.善現,法界眞如,無所從來,亦無

所去,亦無所住;眞如、實際、不思議界、

安隱界等眞如,無所從來,亦無所去,

亦無所住.善現,法界自性,無所從來,

亦無所去,亦無所住;眞如、實際、不思

議界、安隱界等自性,無所從來,亦無

所去,亦無所住.善現,法界自相,無所

從來,亦無所去,亦無所住;眞如、實際、

不思議界、安隱界等自相,無所從來,

亦無所去,亦無所住.何以故?善現,法

界乃至安隱界等本性、眞如、自性、自

相,若動若住,不可得故.復次,善現,布

施波羅蜜多,無所從來,亦無所去,亦

無所住;淨戒、安忍、精進、靜慮、般若波

羅蜜多,無所從來,亦無所去,亦無所

住.善現,布施波羅蜜多本性,無所從

來,亦無所去,亦無所住;淨戒、安忍、精

進、靜慮、般若波羅蜜多本性,無所從

來,亦無所去,亦無所住.善現,布施波

羅蜜多眞如,無所從來,亦無所去,亦

無所住;淨戒、安忍、精進、靜慮、般若波

羅蜜多眞如,無所從來,亦無所去,亦

無所住.善現,布施波羅蜜多自性,無

所從來,亦無所去,亦無所住;淨戒、安

忍、精進、靜慮、般若波羅蜜多自性,無

所從來,亦無所去,亦無所住.善現,布

施波羅蜜多自相,無所從來,亦無所

去,亦無所住;淨戒、安忍、精進、靜慮、般

若波羅蜜多自相,無所從來,亦無所

去,亦無所住.何以故?善現,布施波羅

蜜多乃至般若波羅蜜多本性、眞如、

自性、自相,若動若住,不可得故.復次,

善現,四念住,無所從來,亦無所去,亦

無所住;四正斷、四神足、五根、五力、七

等覺支、八聖道支,無所從來,亦無所

去,亦無所住.善現,四念住本性,無所

從來,亦無所去,亦無所住;四正斷乃

至八聖道支本性,無所從來,亦無所

去,亦無所住.善現,四念住眞如,無所

從來,亦無所去,亦無所住;四正斷乃

至八聖道支眞如,無所從來,亦無所

去,亦無所住.善現,四念住自性,無所

從來,亦無所去,亦無所住;四正斷乃

至八聖道支自性,無所從來,亦無所

去,亦無所住.善現,四念住自相,無所

從來,亦無所去,亦無所住;四正斷乃

至八聖道支自相,無所從來,亦無所

去,亦無所住.何以故?善現四念,住乃

至八聖道支本性、眞如、自性、自相,若

動若住,不可得故.復次,善現,如是乃

至佛十力,無所從來,亦無所去,亦無

所住.四無所畏、四無礙解、大慈、大悲、

大喜、大捨、十八佛不共法,無所從來,

亦無所去,亦無所住.善現,佛十力本

性,無所從來,亦無所去,亦無所住.四

無所畏乃至十八佛不共法本性,無

所從來,亦無所去,亦無所住.善現,佛

十力眞如,無所從來,亦無所去,亦無

所住.四無所畏乃至十八佛不共法

眞如,無所從來,亦無所去,亦無所住.

善現,佛十力自性,無所從來,亦無所

去,亦無所住.四無所畏乃至十八佛

不共法自性,無所從來,亦無所去,亦

無所住.善現,佛十力自相,無所從來,

亦無所去,亦無所住.四無所畏乃至

十八佛不共法自相,無所從來,亦無

所去,亦無所住.何以故?善現,佛十力

乃至十八佛不共法本性、眞如、自性、

自相,若動若住,不可得故.復次,善現,

菩提,無所從來,亦無所去,亦無所住.

佛陁,無所從來,亦無所去,亦無所住.

善現,菩提本性,無所從來,亦無所去,

亦無所住.佛陁本性,無所從來,亦無

所去,亦無所住.善現,菩提眞如,無所

從來亦無所去亦無所住佛陁眞如

無所,從來亦無,所去亦無所住.善現,

菩提自性,無所從來,亦無所去,亦無

所住.佛陁自性,無所從來,亦無所去,

亦無所住.善現,菩提自相,無所從來,

亦無所去,亦無所住.佛陁自相,無所

從來,亦無所去,亦無所住.何以故?善

現,菩提佛陁本性、眞如、自性、自相,若

動若住,不可得故,復次,善現,有爲界,

無所從來,亦無所去,亦無所住;無爲

界,無所從來,亦無所去,亦無所住.善

現,有爲界本性,無所從來,亦無所去,

亦無所住;無爲界本性,無所從來,亦

無所去,亦無所住.善現,有爲界眞如,

無所從來,亦無所去,亦無所住;無爲

界眞如,無所從來,亦無所去,亦無所

住.善現,有爲界自性,無所從來,亦無

所去,亦無所住;無爲界自性,無所從

來,亦無所去,亦無所住.善現,有爲界

自相,無所從來,亦無所去,亦無所住;

無爲界自相,無所從來,亦無所去,亦

無所住何以故善現有爲界無爲界

本性、眞如、自性、自相,若動若住,不可

得故.善現,由此因緣,故說大乘無來

無去,無住可見,猶如虛空.

復次,善現,汝說又如虛空,前、後、中際,

皆不可得,大乘亦爾,前、後、中際,皆不

可得,三世平等,超出三世,故名大乘

者.如是如是.如汝所說.所以者何?善

現,過去世,過去世空;未來世,未來世

空;現在世,現在世空;三世平等,三世

平等空;超出三世,超出三世空;大乘,

大乘空;菩薩,菩薩空.何以故?善現,空

無一、二、三、四、五等差別之相.是故大

乘,三世平等,超出三世.善現,此大乘

中,等不等相,俱不可得.貪離,貪相,俱

不可得.瞋離,瞋相,俱不可得.癡離,癡

相,俱不可得.慢離,慢相,俱不可得.如

是乃至善、非善相,俱不可得.有記、無

記相,俱不可得.常、無常相,俱不可得.

樂及苦相,俱不可得.我、無我相,俱不

可得.淨、不淨相,俱不可得.欲界,出欲

界相,俱不可得.色界,出色界相,俱不

可得.無色界,出無色界相,俱不可得.

何以故?善現,此大乘中,諸法自性,不

可得故.

復次,善現,過去色,過去色空.未來、現

在色,未來、現在色空.過去受、想、行、識,

過去受、想、行、識空.未來、現在受、想、行、

識,未來、現在受、想、行、識空.善現,空中

過去色,不可得.何以故?過去色,卽是

空,空性亦空.空中空?尚不可得,何況

空中,有過去色可得?善現,空中未來、

現在色,不可得.何以故?未來、現在色,

卽是空,空性亦空.空中空,尚不可得,

何況空中,有未來、現在色可得?善現,

空中過去受、想、行、識,不可得.何以故?

過去受、想、行、識,卽是空,空性亦空.空

中、空、尚不可?得何,況空中有、過去受、

想、行、識可得?善現,空中未來、現在受、

想、行、識不可得.何以故?未來、現在受、

想、行、識卽是空,空性亦空.空中空,尚

不可得,何況空中,有未來、現在受、想、

行、識可得?復次,善現,過去眼處,過去

眼處空,未來、現在眼處,未來、現在眼

處空;過去耳、鼻、舌、身、意處,過去耳、鼻

舌、身、意處空,未來、現在耳、鼻、舌、身、意

處,未來、現在耳、鼻、舌、身、意處空.善現,

空中、過去眼處不可得.何以故?過去

眼處卽是空,空性亦空.空中空,尚不

可得,何況空中,有過去眼處可得?善

現,空中未來、現在眼處不可得.何以

故?未來、現在眼處卽是空,空性亦空.

空中空,尚不可得,何況空中,有未來、

現在眼處可得?善現,空中過去耳、鼻、

舌、身、意處不可得.何以故?過去耳、鼻、

舌、身、意處卽是空,空性亦空.空中空,

尚不可得,何況空中,有過去耳、鼻、舌、

身、意處可?得善現,空中未來、現在耳、

鼻、舌、身、意處不可得.何以故?未來、現

在耳、鼻、舌、身、意處卽是空,空性亦空.

空中空,尚不可得,何況空中,有未來、

現在耳、鼻、舌、身、意處可得?復次,善現,

過去色處,過去色處空,未來、現在色

處,未來、現在色處空;過去聲、香、味、觸、

法處,過去聲、香、味、觸、法處空,未來、現

在聲、香、味、觸、法處,未來、現在聲、香、味、

觸、法處空.善現,空中過去色處不可

得.何以故?過去色處卽是空,空性亦

空.空中空,尚不可得,何況空中,有過

去色處可得?善現,空中未來、現在色

處不可得.何以故?未來、現在色處卽

是空,空性亦空.空中空,尚不可得,何

況空中,有未來、現在色處可得?善現,

空中過去聲、香、味、觸、法處不可得.何

以故?過去聲、香、味、觸、法處卽是空,空

性亦空.空中空,尚不可得,何況空中,

有過去聲、香、味、觸、法處可得?善現,空

中未來、現在聲、香、味、觸、法處不可得.

何以故?未來、現在聲、香、味、觸、法處卽

是空,空性亦空.空中空,尚不可得,何

況空中,有未來、現在聲、香、味、觸、法處

可得?復次,善現,過去眼界,過去眼界

空,未來、現在眼界,未來、現在眼界空;

過去耳、鼻、舌、身、意界,過去耳、鼻、舌、身、

意界空,未來、現在耳、鼻、舌、身、意界,未

來、現在耳、鼻、舌、身、意界空.善現,空中

過去眼界不可得.何以故?過去眼界

卽是空,空性亦空.空中空,尚不可得,

何況空中,有過去眼界可得?善現,空

中未來、現在眼界不可得.何以故?未

來、現在眼界卽是空,空性亦空,空中

空,尚不可得,何況空中,有未來、現在

眼界可得?善現,空中過去耳、鼻、舌、身、

意界不可得.何以故?過去耳、鼻、舌、身、

意界卽是空,空性亦空.空中空?尚不

可得,何況空中,有過去耳、鼻、舌、身、意

界可得?善現,空中未來、現在耳、鼻、舌、

身、意界不可得.何以故?未來、現在耳、

鼻、舌、身、意界卽是空,空性亦空.空中

空,尚不可得,何況空中,有未來、現在

耳、鼻、舌、身、意界可得?復次,善現,過去

色界,過去色界空,未來、現在色界,未

來現在色界空;過去聲、香、味、觸、法界,

過去聲、香、味、觸、法界空,未來、現在聲、

香、味、觸、法界,未來、現在聲、香、味、觸、法

界空.善現,空中過去色界,不可得.何

以故?過去色界,卽是空,空性亦空.空

中空,尚不可得,何況空中,有過去色

界可得?善現,空中未來、現在色界,不

可得.何以故?未來、現在色界卽是空,

空性亦空.空中空,尚不可得,何況空

中,有未來、現在、色界可得?善現,空中

過去聲、香、味、觸、法界不可得.何以故?

過去聲、香、味、觸、法界卽是空,空性亦

空.空中空,尚不可得,何況空中,有過

去聲、香、味、觸、法界可得?善現,空中未

來、現在聲、香、味、觸、法界不可得.何以

故?未來、現在聲、香、味、觸、法界卽是空,

空性亦空.空中空,尚不可得,何況空

中,有未來、現在聲、香、味、觸、法界可得?

復次,善現,過去眼識界,過去眼識界

空,未來、現在眼識界,未來、現在眼識

界空;過去耳、鼻、舌、身、意識界,過去耳、

鼻、舌、身、意識界空,未來、現在耳、鼻、舌、

身、意識界,未來、現在耳、鼻、舌、身、意識

界空.善現,空中過去眼識界不可得.

何以故?過去眼識界卽是空,空性亦

空.空中空,尚不可得,何況空中,有過

去眼識界可得?善現,空中未來、現在

眼識界不可得.何以故?未來、現在、眼

識界卽是空,空性亦空.空中空,尚不

可得,何況空中,有未來、現在眼識界

可得?善現,空中過去耳、鼻、舌、身、意識

界不可得.何以故?過去耳、鼻、舌、身、意

識界卽是空,空性亦空.空中空,尚不

可得,何況空中,有過去耳、鼻、舌、身、意

識界可得?善現,空中未來、現在耳、鼻、

舌、身、意識界不可得.何以故?未來、現

在耳、鼻、舌、身、意識界卽是空,空性亦

空.空中空,尚不可得,何況空中,有未

來、現在耳、鼻、舌、身、意識界可得,復次,

善現,過去眼觸,過去眼觸空,未來、現

在眼觸,未來、現在眼觸空;過去耳、鼻、

舌、身、意觸,過去耳、鼻、舌、身、意觸空,未

來、現在耳、鼻、舌、身、意觸,未來、現在、耳、

鼻、舌、身、意觸空.善現,空中過去眼觸

不可得.何以故?過去眼觸卽是空,空

性亦空.空中空,尚不可得,何況空中,

有過去眼觸可得,善現,空中未來、現

在眼觸不可得.何以故?未來、現在眼

觸卽是空,空性亦空.空中空,尚不可

得何況空,中有未來、現在眼觸可得?

善現,空中過去耳、鼻、舌、身、意觸不可

得.何以故?過去耳、鼻、舌、身、意觸卽是

空,空性亦空.空中空,尚不可得,何況

空中,有過去耳、鼻、舌、身、意觸可得?善

現,空中未來、現在耳、鼻、舌、身、意觸不

可得.何以故?未來、現在耳、鼻、舌、身、意

觸卽是空,空性亦空.空中空,尚不可

得,何況空中,有未來、現在耳、鼻、舌、身、

意觸可得?復次,善現,過去眼觸爲緣

所生諸受,過去眼觸爲緣所生諸受

空,未來、現在眼觸爲緣所生諸受,未

來、現在眼觸爲緣所生諸受空;過去

耳、鼻、舌、身、意觸爲緣所生諸受,過去

耳、鼻、舌、身、意觸爲緣所生諸受空,未

來、現在耳、鼻、舌、身、意觸爲緣所生諸

受,未來、現在、耳、鼻、舌、身、意觸爲緣所生

諸受空.善現,空中過去眼觸爲緣所

生諸受不可得.何以故?過去眼觸爲

緣所生諸受卽是空,空性亦空.空中

空,尚不可得,何況空中,有過去眼觸

爲緣所生諸受可得?善現,空中未來、

現在眼觸爲緣所生諸受不可得.何

以故?未來、現在眼觸爲緣所生諸受

卽是空,空性亦空.空中空,尚不可得,

何況空中,有未來、現在眼觸爲緣所

生諸受可得?善現,空中過去耳、鼻、舌、

身、意觸爲緣所生諸受不可得.何以

故?過去耳、鼻、舌、身、意觸爲緣所生諸

受卽是空,空性亦空.空中空,尚不可

得,何況空中,有過去耳、鼻、舌、身、意觸

爲緣所生諸受可得?善現,空中未來、

現在耳、鼻、舌、身、意觸爲緣所生諸受

不可得.何以故?未來、現在耳、鼻、舌、身、

意觸爲緣所生諸受卽是空,空性亦

空.空中空,尚不可得,何況空中,有未

來現在耳、鼻、舌、身、意觸爲緣所生諸

受可得?

大般若波羅蜜多經卷第四百一十九

戊戌歲高麗國大藏都監奉

勅雕造

大般若波羅蜜多經卷第四百二十 生

三藏法師玄奘奉 詔譯

第二分無所有品第二十一之三

復次,善現,過去布施波羅蜜多,過去

布施波羅蜜多空,未來、現在布施波

羅蜜多,未來、現在布施波羅蜜多空;

過去淨戒、安忍、精進、靜慮、般若波羅

蜜多,過去淨戒、安忍、精進、靜慮、般若

波羅蜜多空,未來、現在淨戒、安忍、精

進、靜慮、般若波羅蜜多,未來、現在淨

戒、安忍、精進、靜慮、般若波羅蜜多空.

善現,空中過去布施波羅蜜多,不可

得.何以故?過去布施波羅蜜多卽是

空,空性亦空.空中空,尚不可得,何況

空中,有過去布施波羅蜜多可?得善

現,空中未來、現在布施波羅蜜多不

可得.何以故?未來、現在布施波羅蜜

多卽是空,空性亦空.空中空,尚不可

得,何況空中,有未來、現在布施波羅

蜜多可得?善現,空中過去淨戒、安忍、

精進、靜慮、般、若波羅蜜多不可得.何

以故?過去淨戒、安忍、精進、靜慮、般若

波羅蜜多卽是空,空性亦空.空中空,

尚不可得,何況空中,有過去淨戒、安

忍、精進、靜慮、般若波羅蜜多可得?善

現,空中未來、現在淨戒、安忍、精進、靜

慮、般若波羅蜜多不可得.何以故?未

來、現在淨戒、安忍、精進、靜慮、般若波

羅蜜多卽是空,空性亦空.空中空,尚

不可得,何況空中,有未來、現在淨戒、

安忍、精進、靜慮、般若波羅蜜多可得?

復次,善現,過去四念住,過去四念住

空,未來、現在四念住,未來、現在四念

住空;過去四正斷、四神足、五根、五力、

七等覺支、八聖道支,過去四正斷乃

至八聖道支空,未來、現在四正斷乃

至八聖道支,未來、現在四正斷乃至

八聖道支空.善現,空中過去四念住

不可得.何以故?過去四念住卽是空,

空性亦空.空中空,尚不可得,何況空

中,有過去四念住可得?善現,空中未

來、現在四念住不可得.何以故?未來、

現在四念住卽是空,空性亦空.空中

空,尚不可得,何況空中,有未來、現在

四念住可得?善現,空中過去四正斷

乃至八聖道支不可得.何以故?過去

四正斷乃至八聖道支卽是空,空性

亦空.空中空,尚不可得,何況空中,有

過去四正斷乃至八聖道支可?得善

現,空中未來、現在四正斷乃至八聖

道支不可得.何以故?未來、現在四正

斷乃至八聖道支卽是空,空性亦空.

空中空,尚不可得,何況空中,有未來、

現在四正斷乃至八聖道支可?得復

次,善現,如是乃至過去佛十力,過去

佛十力空,未來、現在佛十力,未來、現

在佛十力空;過去四無所畏、四無礙

解、大慈、大悲、大喜、大捨、十八佛不共

法過去,四無所畏乃至十八佛不共

法空,未來、現在四無所畏乃至十八

佛不共法,未來、現在四無所畏乃至

十八佛不共法空.善現,空中過去佛

十力不可得.何以故?過去佛十力卽

是空,空性亦空.空中空,尚不可得,何

況空中,有過去佛十力可得?善現,空

中未來、現在佛十力不可得.何以故?

未來、現在佛十力卽是空,空性亦空.

空中空,尚不可得,何況空中,有未來、

現在佛十力可得?善現,空中過去四

無所畏乃至十八佛不共法不可得.

何以故?過去四無所畏乃至十八佛

不共法卽是空,空性亦空.空中空,尚

不可得,何況空中,有過去四無所畏

乃至十八佛不共法可?得善現,空中

未來、現在四無所畏乃至十八佛不

共法不可得.何以故?未來、現在四無

所畏乃至十八佛不共法卽是空,空

性亦空.空中空,尚不可得,何況空中,

有未來、現在四無所畏乃至十八佛

不共法可得?復次,善現,過去異生,過

去異生空,未來、現在異生,未來、現在

異生空;過去聲聞、獨覺、菩薩、如來,過

去聲聞、獨覺、菩薩、如來空,未來、現在

聲聞、獨覺、菩薩、如來,未來、現在聲聞、

獨覺、菩薩、如來空.善現,空中過去異

生不可得.何以故?過去異生卽是空,

空性亦空.空中空,尚不可得,何況空

中,有過去異生可得?善現,空中未來、

現在異生不可得.何以故?未來、現在

異生卽是空,空性亦空.空中空,尚不

可得,何況空中,有未來、現在異生可

得?以我有情乃至知者見者,皆無所

有,不可得故.善現,空中過去聲聞、獨

覺、菩薩、如來不可得.何以故?過去聲

聞、獨覺、菩薩、如來卽是空,空性亦空.

空中空,尚不可得,何況空中,有過去

聲聞、獨覺、菩薩、如來可得?善現,空中

未來、現在聲聞、獨覺、菩薩、如來不可

得.何以故?未來、現在聲聞、獨覺、菩薩、

如來卽是空,空性亦空.空中空,尚不

可得,何況空中,有未來、現在聲聞、獨

覺、菩薩、如來可得?以我有情乃至知

者見者,皆無,所有不可得故.

復次,善現,前際色不可得,後際、中際

色不可得,三際平等中,色亦不可得.

所以者何?善現,平等中,前、後、中際色

皆不可得.何以故?平等中,平等性,尚

不可得,何況平等中,有前、後、中際色

可得?善現,前際受、想、行、識不可得,後

際、中際受、想、行、識不可得,三際平等

中,受、想、行、識亦不可得.所以者何?善

現,平等中前、後、中際受、想、行、識皆不

可得.何以故?平等中平等性,尚不可

得,何況平等中,有前、後、中際受、想、行、

識可得.復次,善現,前際眼處不可得,

後際、中際眼處不可得,三際平等中

眼處,亦不可得.所以者何?善現,平等

中前、後、中際眼處,皆不可得.何以故?

平等中平等性,尚不可得,何況平等

中,有前、後、中際眼處可得?善現,前際

耳、鼻、舌、身、意處不可得,後際、中際耳、

鼻、舌、身、意處不可得,三際平等中耳、

鼻、舌、身、意處,亦不可得.所以者何?善

現,平等中前、後、中際耳、鼻、舌、身、意處

皆不可得.何以故?平等中平等性,尚

不可得,何況平等中,有前、後、中際耳、

鼻、舌、身、意處可得?復次,善現,前際色

處不可得,後際、中際色處不可得,三

際平等中色處,亦不可得.所以者何?

善現,平等中前、後、中際色處皆不可

得.何以故?平等中平等性,尚不可得,

何況平等中,有前、後、中際色處可得?

善現,前際聲、香、味、觸、法處不可得,後

際、中際聲、香、味、觸、法處不可得,三際

平等中聲、香、味、觸、法處,亦不可得.所

以者何?善現,平等中前、後、中際聲、香、

味、觸、法處皆不可得.何以故?平等中

平等性,尚不可得,何況平等中,有前

後、中際聲、香、味、觸、法處可得?復次,善

現,前際眼界不可得,後際、中際眼界

不可得,三際平等中眼界,亦不可得.

所以者何?善現,平等中前、後、中際眼

界,皆不可得.何以故?平等中平等性,

尚不可得,何況平等中,有前、後、中際

眼界可得?善現,前際耳、鼻、舌、身、意界

不可得,後際、中際耳、鼻、舌、身、意界不

可得,三際平等中耳、鼻、舌、身、意界,亦

不可得.所以者何?善現,平等中前、後、

中際耳、鼻、舌、身、意界,皆不可得.何以

故?平等中平等性,尚不可得,何況平

等中,有前、後、中際耳、鼻、舌、身、意界可

得?復次,善現,前際色界不可得,後際、

中際色界不可得,三際平等中色界,

亦不可得.所以者何?善現,平等中前、

後、中際色界,皆不可得.何以故?平等

中平等性,尚不可得,何況平等中,有

前、後、中際色界可得?善現,前際聲、香、

味、觸、法界不可得,後際、中際聲、香、味、

觸、法界不可得,三際平等中聲、香、味、

觸、法界,亦不可得.所以者何?善現,平

等中前、後、中際聲、香、味、觸、法界,皆不

可得.何以故?平等中平等性,尚不可

得,何況平等中,有前、後、中際聲、香、味、

觸、法界可得?復次,善現,前際眼識界

不可得,後際、中際眼識界不可得,三

際平等中眼識界,亦不可得.所以者

何?善現,平等中前、後、中際眼識界,皆

不可得.何以故?平等中平等性,尚不

可得,何況平等中,有前、後、中際眼識

界可得?善現,前際耳、鼻、舌、身、意識界

不可得,後際、中際耳、鼻、舌、身、意識界

不可得,三際平等中,耳、鼻、舌、身、意識

界,亦不可得.所以者何?善現,平等中

前、後、中際耳、鼻、舌、身、意識界,皆不可

得.何以故?平等中平等性,尚不可得,

何況平等中,有前、後、中際耳、鼻、舌、身、

意識界?可得復次,善現,前際眼觸不

可得,後際、中際眼觸不可得,三際平

等中眼觸,亦不可得.所以者何?善現,

平等中前、後、中際眼觸皆不可得.何

以故?平等中平等性,尚不可得,何況

平等中,有前、後、中際眼觸可得?善現,

前際耳、鼻、舌、身、意觸不可得,後際、中

際耳、鼻、舌、身、意觸不可得,三際平等

中耳、鼻、舌、身、意觸,亦不可得.所以者

何?善現,平等中前、後、中際耳、鼻、舌、身、

意觸皆不可得.何以故?平等中平等

性,尚不可得,何況平等中,有前、後、中

際耳、鼻、舌、身、意觸可得?復次,善現,前

際眼觸爲緣所生諸受不可得,後際、

中際眼觸爲緣所生諸受不可得,三

際平等中眼觸爲緣所生諸受,亦不

可得.所以者何?善現,平等中前、後、中

際眼觸爲緣所生諸受,皆不可得.何

以故?平等中平等性,尚不可得,何況

平等中,有眼觸爲緣所生諸受可得?

善現,前際耳、鼻、舌、身、意觸爲緣所生

諸受不可得,後際、中際耳、鼻、舌、身、意

觸爲緣所生諸受不可得,三際平等

中耳、鼻、舌、身、意觸爲緣所生諸受,亦

不可得.所以者何?善現,平等中前、後、

中際耳、鼻、舌、身、意觸爲緣所生諸受

皆不可得.何以故?平等中平等性,尚

不可得,何況平等中,有前、後、中際耳、

鼻、舌、身、意觸爲緣所生諸受可得?

復次,善現,前際布施波羅蜜多不可

得,後際、中際布施波羅蜜多不可得,

三際平等中布施波羅蜜多,亦不可

得.所以者何?善現,平等中前、後、中際

布施波羅蜜多皆不可得.何以故?平

等中平等性,尚不可得,何況平等中

有前、後、中際布施波羅蜜多可得?善

現,前際淨戒、安忍、精進、靜慮、般若波

羅蜜多不可得,後際、中際淨戒、安忍、

精進、靜慮、般若波羅蜜多不可得,三

際平等中淨戒、安忍、精進、靜慮、般若

波羅蜜多,亦不可得.所以者何?善現,

平等中前、後、中際淨戒、安忍、精進、靜

慮、般若波羅蜜多,皆不可得.何以故?

平等中平等性,尚不可得,何況平等

中,有前後、中際淨戒、安忍、精進、靜慮、

般若波羅蜜多可得?復次,善現,前際

四念住不可得,後際、中際四念住不

可得,三際平等中四念住,亦不可得.

所以者何?善現,平等中前、後、中際四

念住,皆不可得.何以故?平等中平等

性,尚不可得,何況平等中,有前、後、中

際四念住可得?善現,前際四正斷、四

神足、五根、五力、七等覺支、八聖道支

不可得,後際、中際四正斷乃至八聖

道支不可得,三際平等中四正斷乃

至八聖道支,亦不可得.所以者何?善

現,平等中前、後、中際四正斷乃至八

聖道支,皆不可得.何以故?平等中平

等性,尚不可得,何況平等中,有前、後、

中際四正斷乃至八聖道支可?得復

次,善現,如是乃至前際佛十力不可

得,後際、中際佛十力不可得,三際平

等中佛十力,亦不可得.所以者何?善

現,平等中前、後、中際佛十力,皆不可

得.何以故?平等中平等性,尚不可得,

何況平等中,有前、後、中際佛十力可

得?善現,前際四無所畏、四無㝵解、大

慈、大悲、大喜、大捨、十八佛不共法不

可得,後際、中際四無所畏乃至十八

佛不共法不可得,三際平等中四無

所畏乃至十八佛不共法,亦不可得.

所以者何?善現,平等中前、後、中際四

無所畏乃至十八佛不共法,皆不可

得.何以故?平等中平等性,尚不可得,

何況平等中,有前、後、中際四無所畏

乃至十八佛不共法可得?復次,善現,

前際異生不可得,後際、中際異生不

可得,三際平等中異生,亦不可得.所

以者何?善現,平等中前、後、中際異生

皆不可得.何以故?平等中平等性,尚

不可得,何況平等中,有前、後、中際異

生可得.以我有情乃至知者見者,皆

無所有不可得故.善現,前際聲聞、獨

覺、菩薩、如來不可得,後際、中際聲聞、

獨覺、菩薩、如來不可得,三際平等中

聲聞、獨覺、菩薩、如來,亦不可得.所以

者何?善現,平等中前、後、中際聲聞、獨

覺、菩薩、如來皆不可得,何以故?平等

中平等性,尚不可得,何況平等中,有

前、後、中際聲聞、獨覺菩、薩如、來可得?

以我有情乃至知者見者皆無所有

不可得故.如是善現,諸菩薩摩訶薩,

修行般若波羅蜜多時,住此三際平

等性中,精勤修學一切相智,無取著

故,速得圓滿.善現,是名菩薩摩訶薩

三際平等大乘.若菩薩摩訶薩,住如

是大乘中,超勝一切世閒天、人、阿素

洛等,疾能證得一切相智,利益安樂

一切有情.

爾時,具壽善現白佛言:世尊,善哉,善

哉!如來應正等覺,善能正說菩薩摩

訶薩大乘.世尊,如是大乘,最尊最勝,

最上最妙.過去諸菩薩摩訶薩,於此

中學,已能證得一切相智,利益安樂

一切有情.未來諸菩薩摩訶薩,於此

中學,當能證得一切相智,利益安樂

一切有情.現在十方,無量無數無邊

世界,諸菩薩摩訶薩,於此中學,今能

證得一切相智,利益安樂一切有情.

是故大乘,最尊最勝,最上最妙,能爲

一切菩薩摩訶薩,眞勝所依,能令菩

薩摩訶薩,速能證得一切相智,利益

安樂一切有情.佛告善現:如是如是.

如汝所說.善現,過去、未來、現在諸菩

薩摩訶薩,皆依大乘,精勤修學,速證

無上正等菩提,利益安樂諸有情類.

是故大乘,最尊最勝,最上最妙,超勝

一切世閒天、人、阿素洛等.

第二分隨順品第二十二

爾時,具壽滿慈子白佛言:世尊,如來

先令尊者善現,爲諸菩薩摩訶薩,宣

說般若波羅蜜多,而今何故,乃說大

乘?具壽善現卽白佛言:世尊,我前所

說諸大乘義,將無違越所說般若波

羅蜜多.佛告善現:汝前所說諸大乘

義,皆於般若波羅蜜多,一切隨順,無

所違越.何以故?善現,一切善法,菩提

分法,若聲聞法,若獨覺法,若菩薩法,

若如來法,如是一切,無不攝入甚深

般若波羅蜜多.爾時,善現復白佛言:

世尊,云何一切善法,菩提分法,若聲

聞法,若獨覺法,若菩薩法,若如來法,

皆悉攝入甚深般若波羅蜜多?佛告

善現:若布施波羅蜜多,若淨戒、安忍、

精進、靜慮、般若波羅蜜多,若四念住,

若四正斷、四神足、五根、五力、七等覺

支、八聖道支,若空解脫門,若無相、無

願解脫門,若佛十力,若四無所畏、四

無礙解、大慈、大悲、大喜、大捨、十八佛

不共法,若一切智,若道相智、一切相

智,若無忘失法,若恒住捨性.善現,諸

如是等,一切善法,菩提分法,若聲聞

法,若獨覺法,若菩薩法,若如來法,如

是一切皆悉,攝入甚深般若波羅蜜

多.復次,善現,若大乘若般若波羅蜜

多,若靜慮、精進、安忍、淨戒、布施波羅

蜜多,若色,若受、想、行、識,若眼處若耳、

鼻、舌、身、意處,若色處,若聲、香、味、觸、法

處,若眼界,若耳、鼻、舌、身、意界,若色界

若聲、香、味、觸、法界,若眼識界,若耳、鼻、

舌、身、意識界,若眼觸,若耳、鼻、舌、身、意

觸,若眼觸爲緣所生諸受,若耳、鼻、舌、

身、意觸爲緣所生諸受,若四靜慮,若

四無量、四無色定,若八解脫,若八勝

處、九次第定、十遍處,若四念住,若四

正斷、四神足、五根、五力、七等覺支、八

聖道支,若空解脫門,若無相、無願解

脫門,若善法若非善法,若有記法,若

無記法,若有漏法,若無漏法,若有爲

法,若無爲法,若世閒法,若出世閒法,

若苦聖諦,若集、滅、道聖諦,若欲界,若

色、無色界,若內空,若外空、內外空、空

空、大空、勝義空、有爲空、無爲空、畢竟

空、無際空、散無散空、本性空、自共相

空、一切法空、不可得空、無性空、自性

空、無性自性空,若法界若眞如、實際,

不思議界、安隱界等,若陁羅尼,若三

摩地,若佛十力,若四無所畏、四無礙

解、大慈、大悲、大喜、大捨、十八佛不共

法,若諸如來,若佛所覺所說法律,若

菩提,若涅槃,如是等一切法,皆非相

應,非不相應,無色,無見,無對一相,所

謂無相.善現,由此因緣,汝前所說諸

大乘義,皆於般若波羅蜜多,一切隨

順,無所違越.所以者何?善現,大乘不

異般若波羅蜜多,般若波羅蜜多不

異大乘,大乘不異靜慮、精進、安忍、淨

戒、布施波羅蜜多,靜慮、精進、安忍、淨

戒、布施波羅蜜多不異大乘.何以故?

若大乘,若般若波羅蜜多,若靜慮、精

進、安忍、淨戒、布施波羅蜜多,其性無

二,無二分故.善現,大乘不異四念住,

四念住不異大乘.大乘不異四正斷、

四神足、五根、五力、七等覺支、八聖道

支,四正斷乃至八聖道支不異大乘.

何以故?若大乘若四念住,若四正斷

乃至八聖道支其性無二無二分故.

善現,大乘乃至不異佛十力,佛十力

不異大乘;大乘不異四無所畏、四無

礙解、大慈、大悲、大喜、大捨、十八佛不

共法,四無所畏乃至十八佛不共法

不異大乘.何以故?若大乘,若佛十力,

若四無所畏乃至十八佛不共法其

性無二無二分故.善現,由此因緣,汝

前所說諸大乘義,皆於般若波羅蜜

多,一切隨順,無所違越.若說大乘,則

說般若波羅蜜多,若說般若波羅蜜

多,則說大乘,由此二名,義無異故.

第二分無邊際品第二十三之一

爾時,具壽善現白佛言:世尊,前際諸

菩薩摩訶薩,皆無所有,都不可得.後

際諸菩薩摩訶薩,皆無所有,都不可

得.中際諸菩薩摩訶薩,皆無所有,都

不可得.世尊,色無邊際故,當知菩薩

摩訶薩,亦無邊際;受、想、行、識無邊際

故,當知菩薩摩訶薩,亦無邊際.世尊,

眼處無邊際故,當知菩薩摩訶薩,亦

無邊際;耳、鼻、舌、身、意處無邊際故,當

知菩薩摩訶薩,亦無邊際,世尊,色處

無邊際故,當知菩薩摩訶薩,亦無邊

際;聲、香、味、觸、法處無邊際故,當知菩

薩摩訶薩,亦無邊際.世尊,眼界無邊

際故,當知菩薩摩訶薩,亦無邊際.耳、

鼻、舌、身、意界無邊際故,當知菩薩摩

訶薩,亦無邊際.世尊,色界無邊際故,

當知菩薩摩訶薩,亦無邊際;聲、香、味、

觸、法界無邊際故,當知菩薩摩訶薩,

亦無邊際.世尊,眼識界無邊際故,當

知菩薩摩訶薩,亦無邊際;耳、鼻、舌、身、

意識界無邊際故,當知菩薩摩訶薩,

亦無邊際.世尊,眼觸無邊際故,當知

菩薩摩訶薩,亦無邊際;耳、鼻、舌、身、意

觸無邊際故,當知菩薩摩訶薩,亦無

邊際.世尊,眼觸爲緣所生諸受無邊

際故,當知菩薩摩訶薩,亦無邊際;耳、

鼻、舌、身、意觸爲緣所生諸受無邊際

故,當知菩薩摩訶薩,亦無邊際.世尊,

布施波羅蜜多無邊際故,當知菩薩

摩訶薩,亦無邊際;淨戒、安忍、精進、靜

慮、般若波羅蜜多無邊際故,當知菩

薩摩訶薩,亦無邊際.世尊,四念住無

邊際故,當知菩薩摩訶薩,亦無邊際;

四正斷、四神足、五根、五力、七等覺支、

八聖道支無邊際故,當知菩薩摩訶

薩,亦無邊際.世尊,空解脫門無邊際

故,當知菩薩摩訶薩,亦無邊際;無相、

無願解脫門無邊際故,當知菩薩摩

訶薩,亦無邊際.世尊,佛十力無邊際

故,當知菩薩摩訶薩,亦無邊際;四無

所畏、四無礙解、大慈、大悲、大喜、大捨、

十八佛不共法無邊際故,當知菩薩

摩訶薩,亦無邊際.世尊,內空無邊際

故,當知菩薩摩訶薩,亦無邊際;外空、

內外空、空空、大空、勝義空、有爲空、無

爲空、畢竟空、無際空、散無散空、本性

空、自共相空、一切法空、不可得空、無

性空、自性空、無性自性空無邊際故,

當知菩薩摩訶薩,亦無邊際.世尊,法

界無邊際故,當知菩薩摩訶薩,亦無

邊際;眞如、實際、不思議界、安隱界等

無邊際故,當知菩薩摩訶薩,亦無邊

際.世尊,聲聞乘無邊際故,當知菩薩

摩訶薩,亦無邊際.獨覺乘、大乘無邊

際故,當知菩薩摩訶薩,亦無邊際.世

尊,卽色菩薩摩訶薩,無所有不可得,

離色菩薩摩訶薩,無所有不可得;卽

受、想、行、識菩薩摩訶薩,無所有不可

得,離受、想、行、識菩薩摩訶薩,無所有

不可得.世尊,卽眼處菩薩摩訶薩,無

所有不可得,離眼處菩薩摩訶薩,無

所有不可得;卽耳、鼻、舌、身、意處菩薩

摩訶薩,無所有不可得,離耳、鼻、舌、身、

意處菩薩摩訶薩,無所有不可得.世

尊,卽色處菩薩摩訶薩,無所有不可

得,離色處菩薩摩訶薩,無所有不可

得;卽聲、香、味、觸、法處菩薩摩訶薩,無

所有不可得,離聲、香、味、觸、法處菩薩

摩訶薩,無所有不可得.世尊,卽眼界

菩薩摩訶薩,無所有不可得,離眼界

菩薩摩訶薩,無所有不可得;卽耳、鼻、

舌、身、意界菩薩摩訶薩,無所有不可

得,離耳、鼻、舌、身、意界菩薩摩訶薩,無

所有不可得.世尊,卽色界菩薩摩訶

薩,無所有不可得,離色界菩薩摩訶

薩,無所有不可得;卽聲、香、味、觸、法界

菩薩摩訶薩,無所有不可得,離聲、香、

味、觸、法界菩薩摩訶薩,無所有不可

得.世尊,卽眼識界菩薩摩訶薩,無所

有不可得,離眼識界菩薩摩訶薩,無

所有不可得;卽耳、鼻、舌、身、意識界菩

薩摩訶薩,無所有不可得,離耳、鼻、舌、

身、意識界菩薩摩訶薩,無所有不可

得.世尊,卽眼觸菩薩摩訶薩,無所有

不可得,離眼觸菩薩摩訶薩,無所有

不可得;卽耳、鼻、舌、身、意觸菩薩摩訶

薩,無所有不可得,離耳、鼻、舌、身、意觸

菩薩摩訶薩,無所有不可得.世尊,卽

眼觸爲緣所生諸受菩薩摩訶薩,無

所有不可得,離眼觸爲緣所生諸受

菩薩摩訶薩,無所有不可得;卽耳、鼻、

舌、身意、觸爲緣所生諸受菩薩摩訶

薩,無所有不可得,離耳、鼻、舌、身、意觸

爲緣所.生諸,受菩薩摩訶薩無所有

不可得,世尊卽布施波,羅蜜多菩薩

摩訶薩無所有不,可得離布施波;羅

蜜多、菩薩、摩訶、薩無、所有不可得卽

淨戒安忍精,進靜慮般若波,羅蜜多、

菩薩、摩訶、薩無、所有不可得離淨戒

安忍精,進靜慮般若波.羅蜜,多菩薩

摩訶薩,無所有不可得.世尊,卽四念

住菩薩摩訶薩,無所有不可得,離四

念住菩薩摩訶薩,無所有不可得;卽

四正斷、四神足、五根、五力、七等覺支、

八聖道支菩薩摩訶薩,無所有不可

得,離四正斷乃至八聖道支菩薩摩

訶薩,無所有不可得.世尊,卽空解脫

門菩薩摩訶薩,無所有不可得,離空

解脫門菩薩摩訶薩,無所有不可得;

卽無相、無願解脫門菩薩摩訶薩,無

所有不可得,離無相、無願解脫門菩

薩摩訶薩,無所有不可得.世尊,卽佛

十力菩薩摩訶薩,無所有不可得,離

佛十力菩薩摩訶薩無所有不可得;

卽四無所畏、四無礙解、大慈、大悲、大

喜、大捨、十八佛不共法菩薩摩訶薩,

無所有不可得,離四無所畏乃至十

八佛不共法菩薩摩訶薩,無所有不

可得.世尊,卽內空菩薩摩訶薩,無所

有不可得,離內空菩薩摩訶薩,無所

有不可得;卽外空、內外空、空空、大空、

勝義空、有爲空、無爲空、畢竟空、無際

空、散無散空、本性空、自共相空、一切

法空、不可得空、無性空、自性空、無性

自性空菩薩摩訶薩,無所有不可得,

離外空乃至無性自性空菩薩摩訶

薩,無所有不可得.世尊,卽法界菩薩

摩訶薩,無所有不可得,離法界菩薩

摩訶薩,無所有不可得;卽眞如、實際、

不思議界、安隱界等菩薩摩訶薩,無

所有不可得,離眞如、實際、不思議界、

安隱界等菩薩摩訶薩,無所有不可

得.世尊,卽聲聞乘菩薩摩訶薩,無所

有不可得,離聲聞乘菩薩摩訶薩,無

所有不可得;卽獨覺乘、大乘菩薩摩

訶薩,無所有不可得,離獨覺乘、大乘

菩薩摩訶薩,無所有不可得.世尊,我

於是等一切法,以一切種,一切處,一

切時,求諸菩薩摩訶薩,都無所見,竟

不可得.云何令我,以般若波羅蜜多,

教誡教授諸菩薩摩訶薩?世尊,諸菩

薩摩訶薩,諸菩薩摩訶薩者,但有假

名,都無自性.如說我等,畢竟不生,但

有假名都無自性.諸法亦爾,畢竟不

生,但有假名,都無自性.世尊,何等色,

畢竟不生何等受想行識畢竟不生

世尊,若畢竟不生,則不名色,亦不名

受、想、行、識.世尊,何等眼處,畢竟不生,

何等耳、鼻、舌、身、意處,畢竟不生?世尊,

若畢竟不生,則不名眼處,亦不名耳、

鼻、舌、身、意處.世尊,何等色處,畢竟不

生,何等聲、香、味、觸、法處,畢竟不生?世

尊,若畢竟不生,則不名色處,亦不名

聲、香、味、觸、法處.世尊,何等眼界,畢竟

不生,何等耳、鼻、舌、身、意界,畢竟不生?

世尊,若畢竟不生,則不名眼界,亦不

名耳、鼻、舌、身、意界.世尊,何等色界,畢

竟不生,何等聲、香、味、觸、法界畢竟不

生?世尊,若畢竟不生,則不名色界,亦

不名聲、香、味、觸、法界.世尊,何等眼識

界,畢竟不生,何等耳、鼻、舌、身、意識界,

畢竟不生?世尊,若畢竟不生,則不名

眼識界,亦不名耳、鼻、舌、身、意識界.世

尊,何等眼觸,畢竟不生,何等耳、鼻、舌、

身、意觸,畢竟不生?世尊,若畢竟不生,

則不名眼觸,亦不名耳、鼻、舌、身、意觸.

世尊,何等眼觸爲緣所生諸受,畢竟

不生,何等耳、鼻、舌、身、意觸爲緣所生

諸受,畢竟不生?世尊,若畢竟不生,則

不名眼觸爲緣所生諸受,亦不名耳、

鼻、舌、身、意觸爲緣所生諸受.世尊,何

等布施波羅蜜多,畢竟不生,何等淨

戒、安忍、精進、靜慮、般若波羅蜜多,畢

竟不生?世尊,若畢竟不生,則不名布

施波羅蜜多,亦不名淨戒、安忍、精進、

靜慮、般若波羅蜜多.世尊,何等四念

住,畢竟不生,何等四正斷乃至八聖

道支,畢竟不生?世尊,若畢竟不生,則

不名四念住,亦不名四正斷乃至八

聖道支.世尊,何等空解脫門,畢竟不

生,何等無相、無願解脫門,畢竟不生?

世尊,若畢竟不生,則不名空解脫門,

亦不名無相、無願解脫門.世尊,何等

佛十力,畢竟不生,何等四無所畏乃

至十八佛不共法,畢竟不生?世尊,若

畢竟不生,則不名佛十力,亦不名四

無所畏乃至十八佛不共法.世尊,何

等內空,畢竟不生,何等外空乃至無

性自性空,畢竟不生?世尊,若畢竟不

生,則不名內空,亦不名外空乃至無

性自性空.世尊,何等法界,畢竟不生,

何等眞如、實際、不思議界、安隱界等,

畢竟不生?世尊,若畢竟不生,則不名

法界,亦不名眞如、實際、不思議界、安

隱界等.世尊,何等聲聞乘,畢竟不生,

何等獨覺乘、大乘畢竟不生?世尊,若

畢竟不生,則不名聲聞乘,亦不名獨

覺乘、大乘.世尊,我豈能以畢竟不生

般若波羅蜜多,教誡教授畢竟不生

諸菩薩摩訶薩?世尊,離畢竟不生,亦

無菩薩摩訶薩,能行無上正等菩提.

世尊,若菩薩摩訶薩,聞如是說,心不

沈沒,亦不憂悔,其心不驚,不恐不怖,

當知是菩薩摩訶薩,能行般若波羅

蜜多.

大般若波羅蜜多經卷第四百二十

戊戌歲高麗國大藏都監奉

勅雕造

大般若波羅蜜多經卷第四百二十一 麗

三藏法師玄奘奉 詔譯

第二分無邊際品第二十三之二

爾時,具壽舍利子問善現言:何緣故

說前際諸菩薩摩訶薩,無所有不可

得,後際諸菩薩摩訶薩,無所有不可

得,中際諸菩薩摩訶薩,無所有不可

得?何緣故說色無邊際故,當知菩薩

摩訶薩,亦無邊際,受、想、行、識,無邊際

故,當知菩薩摩訶薩,亦無邊際;乃至

聲聞乘,無邊際故,當知菩薩摩訶薩,

亦無邊際,獨覺乘、大乘,無邊際故,當

知菩薩摩訶薩,亦無邊際?何緣故說

卽色菩薩摩訶薩,無所有不可得,離

色菩薩摩訶薩,無所有不可得,卽受、

想、行、識菩薩摩訶薩,無所有不可得,

離受、想、行、識菩薩摩訶薩,無所有不

可得;乃至卽聲聞乘菩薩摩訶薩,無

所有不可得,離聲聞乘菩薩摩訶薩

無所有不可得,卽獨覺乘、大乘菩薩

摩訶薩,無所有不可得,離獨覺乘、大

乘菩薩摩訶薩,無所有不可得?何緣

故說我於是等一切法,以一切種,一

切處,一切時,求諸菩薩摩訶薩,都無

所見,竟不可得?云何令我以般若波

羅蜜多,教誡教授諸菩薩摩訶薩?何

緣故說諸菩薩摩訶薩,諸菩薩摩訶

薩者,但有假名,都無自性?何緣故說

如說我等,畢竟不生,但有假名,都無

自性?何緣故說諸法亦爾,畢竟不生,

但有假名,都無自性?何緣故說何等

色畢竟不生何等受想行識畢竟不

生,乃至何等聲聞乘,畢竟不生,何等

獨覺乘、大乘,畢竟不生?何緣故說若

畢竟不生,則不名色,亦不名受、想、行、

識:乃至若畢竟不生,則不名聲聞乘,

亦不名獨覺乘、大乘?何緣故說我豈

能以畢竟不生般若波羅蜜多,教誡

教授畢竟不生諸菩薩摩訶薩?何緣

故說離畢竟不生,亦無菩薩摩訶薩

能行無上正等菩提?何緣故說若菩

薩摩訶薩,聞如是說,心不沈沒,亦無

憂悔,其心不驚,不恐,不怖.當知是菩

薩摩訶薩,能行般若波羅蜜多?仁者

今應具爲我說.

爾時,具壽善現報舍利子言:尊者所

問,何緣故說前際諸菩薩摩訶薩,無

所有不可得,後際諸菩薩摩訶薩,無

所有不可得,中際諸菩薩摩訶薩,無

所有不可得者?舍利子,有情無所有

故,前際諸菩薩摩訶薩,無所有不可

得;有情空故,前際諸菩薩摩訶薩,無

所有不可得;有情遠離故,前際諸菩

薩摩訶薩,無所有不可得;有情無自

性故,前際諸菩薩摩訶薩,無所有不

可得.後際、中際諸菩薩摩訶薩,無所

有不可得.亦復如是.舍利子,色無所

有故,前際諸菩薩摩訶薩,無所有不

可得,受、想、行、識、無所有故,前際諸菩

薩摩訶薩,無所有不可得;色空故,前

際諸菩薩摩訶薩,無所有不可得.受

想、行、識空故,前際諸菩薩摩訶薩,無

所有不可得:色遠離故,前際諸菩薩

摩訶薩,無所有不可得,受、想、行、識遠

離故,前際諸菩薩摩訶薩,無所有不

可得;色無自性故,前際諸菩薩摩訶

薩,無所有不可得.受、想、行、識無自性

故,前際諸菩薩摩訶薩,無所有不可

得.後際、中際諸菩薩摩訶薩,無所有

不可得.亦復如是.舍利子,眼處無所

有故,前際諸菩薩摩訶薩,無所有不

可得,耳、鼻、舌、身、意處無所有故,前際

諸菩薩摩訶薩,無所有不可得;眼處

空故,前際諸菩薩摩訶薩,無所有不

可得,耳、鼻、舌、身、意處空故,前際諸菩

薩摩訶薩,無所有不可得;眼處遠離

故,前際諸菩薩摩訶薩,無所有不可

得.耳、鼻、舌、身、意處遠離故,前際諸菩

薩摩訶薩,無所有不可得,眼處無自

性故,前際諸菩薩摩訶薩,無所有不

可得,耳、鼻、舌、身、意處無自性故,前際

諸菩薩摩訶薩,無所有不可得.後際、

中際諸菩薩摩訶薩,無所有不可得,

亦復如是.舍利子,色處無所有故,前

際諸菩薩摩訶薩,無所有不可得,聲、

香、味、觸、法處無所有故,前際諸菩薩

摩訶薩,無所有不可得;色處空故,前

際諸菩薩摩訶薩,無所有不可得,聲、

香、味、觸、法處空故,前際諸菩薩摩訶

薩,無所有不可得;色處遠離故,前際

諸菩薩摩訶薩,無所有不可得,聲、香、

味、觸、法處遠離故,前際諸菩薩摩訶

薩,無所有不可得;色處無自性故,前

際諸菩薩摩訶薩,無所有不可得,聲、

香、味、觸、法處無自性故,前際諸菩薩

摩訶薩,無所有不可得.後際、中際諸

菩薩摩訶薩,無所有不可得,亦復如

是.舍利子,眼界無所有故,前際諸菩

薩摩訶薩,無所有不可得,耳、鼻、舌、身、

意界無所有故,前際諸菩薩摩訶薩,

無所有不可得;眼界空故,前際諸菩,

薩摩訶薩,無所有不可得,耳、鼻、舌、身、

意界空故,前際諸菩薩摩訶薩,無所

有不可得;眼界遠離故,前際諸菩薩

摩訶薩,無所有不可得.耳、鼻、舌、身、意

界遠離故,前際諸菩薩摩訶薩,無所

有不可得,眼界無自性故,前際諸菩

薩摩訶薩,無所有不可得.耳、鼻、舌、身、

意界無自性故,前際諸菩薩摩訶薩,

無所有不可得.後際、中際諸菩薩摩

訶薩,無所有不可得,亦復如是.舍利

子,色界無所有故,前際諸菩薩摩訶

薩,無所有不可得.聲、香、味、觸、法界無

所有故,前際諸菩薩摩訶薩,無所有

不可得;色界空故,前際諸菩薩摩訶

薩,無所有不可得,聲、香、味、觸、法界空

故,前際諸菩薩摩訶薩,無所有不可

得,色界遠離故,前際諸菩薩摩訶薩,

無所有不可得,聲、香、味、觸、法界遠離

故,前際諸菩薩摩訶薩,無所有不可

得;色界無自性故,前際諸菩薩摩訶

薩,無所有不可得,聲、香、味、觸、法界無

自性故,前際諸菩薩摩訶薩,無所有

不可得.後際、中際諸菩薩摩訶薩,無

所有不可得,亦復如是.舍利子,眼識

界無所有故,前際諸菩薩摩訶薩,無

所有不可得.耳、鼻、舌、身、意識界無所

有故,前際諸菩薩摩訶薩,無所有不

可得,眼識界空故,前際諸菩薩摩訶

薩,無所有不可得.耳、鼻、舌、身、意識界

空故,前際諸菩薩摩訶薩,無所有不

可得;眼識界遠離故,前際諸菩薩摩

訶薩,無所有不可得.耳、鼻、舌、身、意識

界遠離故,前際諸菩薩摩訶薩,無所

有不可得:眼識界無自性故,前際諸

菩薩摩訶薩,無所有不可得,耳、鼻、舌、

身、意識界無自性故,前際諸菩薩摩

訶薩,無所有不可得.後際、中際諸菩

薩摩訶薩,無所有不可得,亦復如是.

舍利子,眼觸無所有故,前際諸菩薩

摩訶薩,無所有不可得,耳、鼻、舌、身、意

觸無所有故,前際諸菩薩摩訶薩,無

所有不可得:眼觸空故,前際諸菩薩

摩訶薩無所有不可得,耳、鼻、舌、身、意

觸空故,前際諸菩薩摩訶薩,無所有

不可得;眼觸遠離故,前際諸菩薩摩

訶薩,無所有不可得,耳、鼻、舌、身、意觸

遠離故,前際諸菩薩摩訶薩,無所有

不可得;眼觸無自性故,前際諸菩薩

摩訶薩,無所有不可得,耳、鼻、舌、身、意

觸無自性故,前際諸菩薩摩訶薩,無

所有不可得.後際、中際諸菩薩摩訶

薩,無所有不可得,亦復如是.舍利子,

眼觸爲緣所生諸受無所有故,前際

諸菩薩摩訶薩,無所有不可得,耳、鼻、

舌、身、意觸爲緣所生諸受無所有故,

前際諸菩薩摩訶薩,無所有不可得:

眼觸爲緣所生諸受空故,前際諸菩

薩摩訶薩,無所有不可得,耳、鼻、舌、身、

意觸爲緣所生諸受空故,前際諸菩

薩摩訶薩,無所有不可得:眼觸爲緣

所生諸受遠離故,前際諸菩薩摩訶

薩,無所有不可得.耳、鼻、舌、身、意觸爲

緣所生諸受遠離故,前際諸菩薩摩

訶薩,無所有不可得.眼觸爲緣所生

諸受無自性故,前際諸菩薩摩訶薩,

無所有不可得,耳、鼻、舌、身、意觸爲緣

所生諸受無自性故,前際諸菩薩摩

訶薩,無所有不可得.後際、中際諸菩

薩摩訶薩,無所有不可得.亦復如是.

舍利子,布施波羅蜜多無所有故,前

際諸菩薩摩訶薩,無所有不可得,淨

戒、安忍、精進、靜慮、般若波羅蜜多無

所有故,前際諸菩薩摩訶薩,無所有

不可得:布施波羅蜜多空故,前際諸

菩薩摩訶薩,無所有不可得.淨戒、安

忍、精進、靜慮、般若波羅蜜多空故,前

際諸菩薩摩訶薩,無所有不可得:布

施波羅蜜多遠離故,前際諸菩薩摩

訶薩,無所有不可得.淨戒、安忍、精進、

靜慮、般若波羅蜜多遠離故,前際諸

菩薩摩訶薩,無所有不可得:布施波

羅蜜多無自性故,前際諸菩薩摩訶

薩,無所有不可得.淨戒、安忍、精進、靜

慮、般若波羅蜜多無自性故,前際諸

菩薩摩訶薩,無所有不可得.後際、中

際諸菩薩摩訶薩,無所有不可得,亦

復如是.舍利子,內空無所有故,前際

諸菩薩摩訶薩,無所有不可得,外空、

內外空、空空、大空、勝義空、有爲空、無

爲空、畢竟空、無際空、散無散空、本性

空、自共相空、一切法空、不可得空、無

性空、自性空、無性自性空無所有故,

前際諸菩薩摩訶薩,無所有不可得,

內空空故,前際諸菩薩摩訶薩,無所

有不可得.外空乃至無性自性空空

故,前際諸菩薩摩訶薩,無所有不可

得:內空遠離故,前際諸菩薩摩訶薩,

無所有不可得,外空乃至無性自性

空遠離故,前際諸菩薩摩訶薩,無所

有不可得:內空無自性故,前際諸菩

薩摩訶薩,無所有不可得,外空乃至

無性自性空無自性故,前際諸菩薩

摩訶薩,無所有不可得.後際、中際諸

菩薩摩訶薩,無所有不可得,亦復如

是.舍利子,四念住無所有故,前際諸

菩薩摩訶薩,無所有不可得,四正斷、

四神足、五根、五力、七等覺支、八聖道

支無所有故,前際諸菩薩摩訶薩,無

所有不可得;四念住空故,前際諸菩

薩摩訶薩,無所有不可得,四正斷乃

至八聖道支空故,前際諸菩薩摩訶

薩,無所有不可得;四念住遠離故,前

際諸菩薩摩訶薩,無所有不可得,四

正斷乃至八聖道支遠離故,前際諸

菩薩摩訶薩,無所有不可得;四念住

無自性故,前際諸菩薩摩訶薩,無所

有不可得,四正斷乃至八聖道支無

自性故,前際諸菩薩摩訶薩,無所有

不可得.後際、中際諸菩薩摩訶薩,無

所有不可得,亦復如是.舍利子,如是

乃至佛十力,無所有故,前際諸菩薩

摩訶薩,無所有不可得,四無所畏、四

無礙解、大慈、大悲、大喜、大捨、十八佛

不共法無所有故,前際諸菩薩摩訶

薩,無所有不可得;佛十力空故,前際

諸菩薩摩訶薩,無所有不可得,四無

所畏乃至十八佛不共法空故,前際

諸菩薩摩訶薩,無所有不可得;佛十

力遠離故,前際諸菩薩摩訶薩,無所

有不可得,四無所畏乃至十八佛不

共法遠離故,前際諸菩薩摩訶薩,無

所有不可得;佛十力無自性故,前際

諸菩薩摩訶薩,無所有不可得.四無

所畏乃至十八佛不共法無自性故,

前際諸菩薩摩訶薩,無所有不可得.

後際、中際諸菩薩摩訶薩,無所有不

可得,亦復如是.舍利子,聲聞法無所

有故,前際諸菩薩摩訶薩,無所有不

可得,獨覺法、諸佛法無所有故,前際

諸菩薩摩訶薩無所有不可得聲聞

法空故,前際諸菩薩摩訶薩,無所有

不可得,獨覺法、諸佛法空故,前際諸

菩薩摩訶薩,無所有不可得;聲聞法

遠離故,前際諸菩薩摩訶薩,無所有

不可得,獨覺法、諸佛法遠離故,前際

諸菩薩摩訶薩,無所有不可得;聲聞

法無自性故,前際諸菩薩摩訶薩,無

所有不可得,獨覺法、諸佛法無自性

故,前際諸菩薩摩訶薩,無所有不可

得.後際、中際諸菩薩摩訶薩無所有

不可得,亦復如是.舍利子,一切三摩

地門無所有故,前際諸菩薩摩訶薩,

無所有不可得.一切陁羅尼門無所

有故,前際諸菩薩摩訶薩,無所有不

可得:一切三摩地門空故,前際諸菩

薩摩訶薩,無所有不可得,一切陁羅

尼門空故,前際諸菩薩摩訶薩,無所

有不可得:一切三摩地門遠離故,前

際諸菩薩摩訶薩,無所有不可得.一

切陁羅尼門遠離故,前際諸菩薩摩

訶薩,無所有不可得:一切三摩地門

無自性故,前際諸菩薩摩訶薩,無所

有不可得,一切陁羅尼門無自性故,

前際諸菩薩摩訶薩,無所有不可得.

後際、中際諸菩薩摩訶薩,無所有不

可得.亦復如是.舍利子,法界無所有

故,前際諸菩薩摩訶薩,無所有不可

得,眞如、實際、不思議界、安隱界等無

所有故,前際諸菩薩摩訶薩,無所有

不可得:法界空故,前際諸菩薩摩訶

薩,無所有不可得.眞如、實際、不思議

界、安隱界等空故,前際諸菩薩摩訶

薩,無所有不可得.法界遠離故,前際

諸菩薩摩訶薩,無所有不可得.眞如、

實際、不思議界、安隱界等遠離故,前

際諸菩薩摩訶薩,無所有不可得:法

界無自性故,前際諸菩薩摩訶薩,無

所有不可得,眞如、實際、不思議界、安

隱界等無自性故,前際諸菩薩摩訶

薩,無所有不可得.後際、中際諸菩薩

摩訶薩,無所有不可得,亦復如是.舍

利子,聲聞乘無所有故,前際諸菩薩

摩訶薩,無所有不可得.獨覺乘、大乘

無所有故,前際諸菩薩摩訶薩.無所

有不可得;聲聞乘空故,前際諸菩薩

摩訶薩,無所有不可得,獨覺乘、大乘

空故,前際諸菩薩摩訶薩,無所有不

可得;聲聞乘遠離故,前際諸菩薩摩

訶薩,無所有不可得,獨覺乘、大乘遠

離故,前際諸菩薩摩訶薩,無所有不

可得;聲聞乘無自性故,前際諸菩薩

摩訶薩,無所有不可得,獨覺乘、大乘

無自性故,前際諸菩薩摩訶薩,無所

有不可得,後際、中際諸菩薩摩訶薩,

無所有不可得,亦復如是.舍利子,一

切智無所有故,前際諸菩薩摩訶薩,

無所有不可得,道相智、一切相智無

所有故,前際諸菩薩摩訶薩,無所有

不可得:一切智空故,前際諸菩薩摩

訶薩,無所有不可得.道相智、一切相

智空故,前際諸菩薩摩訶薩,無所有

不可得:一切智遠離故,前際諸菩薩

摩訶薩,無所有不可得.道相智、一切

相智遠離故,前際諸菩薩摩訶薩,無

所有不可得:一切智無自性故,前際

諸菩薩摩訶薩,無所有不可得.道相

智、一切相智無自性故,前際諸菩薩

摩訶薩,無所有不可得.後際、中際諸

菩薩摩訶薩,無所有不可得,亦復如

是.何以故?舍利子,如是空中前際不

可得,後際不可得,中際不可得,菩薩

摩訶薩,亦不可得.舍利子,若如是空,

若前際,若後際,若中際,若菩薩摩訶

薩,如是一切法,皆無二無二處.舍利

子,由此因緣,我作是說,前際諸菩薩

摩訶薩,無所有不可得,後際諸菩薩

摩訶薩,無所有不可得,中際諸菩薩

摩訶薩,無所有不可得.

復次,舍利子,尊者所問,何緣故說色

無邊際故,當知菩薩摩訶薩,亦無邊

際,受、想、行、識,無邊際故,當知菩薩摩,

訶薩,亦無邊際;乃至聲聞乘,無邊際

故,當知菩薩摩訶薩,亦無邊際,獨覺

乘、大乘,無邊際故,當知菩薩摩訶薩,

亦無邊際者?舍利子,色如虛空,受、想、

行、識如虛空.所以者何?舍利子,如虛

空,前際不可得,後際不可得,中際不

可得,由彼中邊,俱不可得.說爲虛空,

色乃至識,亦復如是,前、後、中際,俱不

可得.何以故?色乃至識,皆性空故.舍

利子,空中,前際不可得,後際不可得,

中際不可得,亦以中邊,俱不可得,故

說爲空.舍利子,由此因緣,我作是說,

色無邊際故,當知菩薩摩訶薩,亦無

邊際;受、想、行、識無邊際故,當知菩薩

摩訶薩,亦無邊際.乃至三乘,亦復如是.

復次,舍利子,尊者所問,何緣故說卽

色菩薩摩訶薩,無所有不可得,離色

菩薩摩訶薩,無所有不可得,卽受、想、

行、識菩薩摩訶薩,無所有不可得,離

受、想、行、識菩薩摩訶薩,無所有不可

得;乃至卽聲聞乘菩薩摩訶薩,無所

有不可得,離聲聞乘菩薩摩訶薩,無

所有不可得,卽獨覺乘、大乘菩薩摩

訶薩,無所有不可得,離獨覺乘、大乘

菩薩摩訶薩,無所有不可得者?舍利

子,色,色性空;受、想、行、識,受、想、行、識性

空.何以故?色性空中,色無所有不可

得故,諸菩薩摩訶薩,亦無所有不可

得:受、想、行、識性空中,受、想、行、識無所

有不可得故,諸菩薩摩訶薩,亦無所

有不可得.舍利子,非色,非色性空;非

受、想、行、識,非受、想、行、識性空.何以故?

非色性空中,非色無所有不可得故,

諸菩薩摩訶薩,亦無所有不可得;非

受、想、行、識性空中,非受、想、行、識,無所

有不可得故,諸菩薩摩訶薩,亦無所

有不可得.舍利子,由此因緣,我作是

說:卽色菩薩摩訶薩,無所有不可得,

離色菩薩摩訶薩,無所有不可得;卽

受、想、行、識菩薩摩訶薩,無所有不可

得,離受、想、行、識菩薩摩訶薩,無所有

不可得.乃至三乘,亦復如是.

復次,舍利子,尊者所問,何緣故說我

於是等一切法,以一切種,一切處,一

切時,求諸菩薩摩訶薩,都無所見,竟

不可得,云何令我,以般若波羅蜜多,

教誡教授諸菩薩摩訶薩者?舍利子,

色,色性空故,色於色,無所有不可得,

色於受、想、行、識,無所有不可得,色中,

受、想、行、識,亦無所有不可得.受,受性

空故,受於受,無所有不可得.受於色、

想、行、識,無所有不可得.受中,色、想、行、

識,亦無所有不可得.想,想性空故,想

於想,無所有不可得.想於色、受、行、識,

無所有不可得,想中,色、受、行、識,亦無

所有不可得.行,行性空故,行於行,無

所有不可得.行於色、受、想、識,無所有

不可得.行中,色、受、想、識,亦無所有不

可得.識,識性空故,識於識,無所有不

可得.識於色、受、想、行、無所有不可得,

識中,色、受、想、行,亦無所有不可得.舍

利子,眼處,眼處性空故,眼處於眼處,

無所有不可得.眼處於耳、鼻、舌、身、意

處,無所有不可得,眼處中,耳、鼻、舌、身、

意處,亦無所有不可得.耳處,耳處性

空故,耳處於耳處,無所有不可得,耳

處於眼、鼻、舌、身、意處,無所有不可得.

耳處中,眼、鼻、舌、身、意處,亦無所有不

可得.鼻處,鼻處性空故,鼻處於鼻處,

無所有不可得.鼻處於眼、耳、舌、身、意

處,無所有不可得.鼻處中,眼、耳、舌、身、

意處,亦無所有不可得.舌處,舌處性

空故,舌處於舌處,無所有不可得.舌

處於眼、耳、鼻、身、意處,無所有不可得.

舌處中,眼、耳、鼻、身、意處,亦無所有不

可得.身處,身處性空故,身處於身處,

無所有不可得.身處於眼、耳、鼻、舌、意

處,無所有不可得.身處中,眼、耳、鼻、舌、

意處,亦無所有不可得.意處,意處性

空故,意處於意處,無所有不可得.意

處於眼、耳、鼻、舌、身處,無所有不可得.

意處中,眼、耳、鼻、舌、身處,亦無所有不

可得.舍利子,色處,色處性空故,色處

於色處,無所有不可得.色處於聲、香、

味、觸、法處,無所有不可得.色處中,聲、

香、味、觸、法處,亦無所有不可得.聲處,

聲處性空故,聲處於聲處,無所有不

可得.聲處於色、香、味、觸、法處,無所有

不可得.聲處中,色、香、味、觸、法處,亦無

所有不可得.香處,香處性空故,香處

於香處,無所有不可得.香處於色、聲、

味、觸、法處,無所有不可得,香處中,色、

聲、味、觸、法處,亦無所有不可得.味處,

味處性空故,味處於味處,無所有不

可得,味處於色、聲、香、觸、法處,無所有

不可得.味處中,色、聲、香、觸、法處,亦無

所有不可得.觸處,觸處性空故,觸處

於觸處,無所有不可得,觸處於色、聲、

香、味、法處,無所有不可得,觸處中,色、

聲、香、味、法處,亦無所有不可得.法處,

法處性空故,法處於法處,無所有不

可得.法處於色、聲、香、味、觸處,無所有

不可得.法處中,色、聲、香、味、觸、處,亦無

所有不可得.

舍利子,眼界,眼界性空故,眼界於眼

界,無所有不可得,眼界於耳、鼻、舌、身、

意界無所有不可得.眼界中,耳、鼻、舌、

身、意界,亦無所有不可得.耳界,耳界

性空故,耳界於耳界,無所有不可得,

耳界於眼、鼻、舌、身、意界,無所有不可

得.耳界中,眼、鼻、舌、身、意界,亦無所有

不可得.鼻界,鼻界性空故,鼻界於鼻

界,無所有不可得.鼻界於眼、耳、舌、身、

意界,無所有不可得.鼻界中,眼、耳、

舌、身、意界,亦無所有不可得.舌界,舌

界性空故,舌界於舌界,無所有不可

得,舌界於眼、耳、鼻、身、意界無所有不

可得,舌界中,眼、耳、鼻、身、意界,亦無所

有不可得.身界,身界性空故,身界於

身界,無所有不可得.身界於眼、耳、鼻、

舌、意界無所有不可得.身界中,眼、耳、

鼻、舌、意界,亦無所有不可得.意界,意

界性空故,意界於意界,無所有不可

得.意界於眼、耳、鼻、舌、身界,無所有不

可得.意界中,眼、耳、鼻、舌、身界,亦無所

有不可得.

舍利子,色界,色界性空故,色界於色

界,無所有不可得.色界於聲、香、味、觸、

法界,無所有不可得.色界中,聲、香、味、

觸、法界,亦無所有不可得.聲界,聲界

性空故,聲界於聲界,無所有不可得.

聲界於色、香、味、觸、法界無所有不可

得,聲界中,色、香、味、觸、法界,亦無所有

不可得.香界,香界性空故,香界於香

界,無所有不可得,香界於色、聲、味、觸、

法界無所有不可得.香界中,色、聲、味、

觸、法界,亦無所有不可得.味界,味界

性空故,味界於味界,無所有不可得.

味界於色、聲、香、觸、法界,無所有不可

得.味界中,色、聲、香、觸、法界,亦無所有

不可得.觸界,觸界性空故,觸界於觸

界,無所有不可得.觸界於色、聲、香、味、

法界,無所有不可得.觸界中,色、聲、香、

味、法界,亦無所有不可得.法界,法界

性空故,法界於法界,無所有不可得.

法界於色、聲、香、味、觸界無所有不可

得.法界中,色、聲、香、味、觸界,亦無所有

不可得.

舍利子,眼識界,眼識界性空故,眼

識界於眼識界,無所有不可得.眼識

界於耳、鼻、舌、身、意識界無所有不

可得.眼識界中,耳、鼻、舌、身、意識界,亦

無所有不可得.耳識界,耳識界性空

故,耳識界於耳識界,無所有不可得.

耳識界於眼、鼻、舌、身、意識界,無所

有不可得.耳識界中,眼、鼻、舌、身、意識

界,亦無所有不可得.鼻識界,鼻識界

性空故,鼻識界於鼻識界,無所有

不可得.鼻識界於眼、耳、舌、身、意識界,

無所有不可得.鼻識界中,眼、耳、舌、身、

意識界,亦無所有不可得.舌識界,舌

識界性空故,舌識界於舌識界,無所

有不可得.舌識界於眼、耳、鼻、身、意識

界,無所有不可得.舌識界中,眼、耳、鼻、

身、意識界,亦無所有不可得.身識界,

身識界性空故,身識界於身識界,無

所有不可得.身識界於眼、耳、鼻、舌、意

識界,無所有不可得,身識界中,眼、耳、

鼻、舌、意識界,亦無所有不可得.意識

界,意識界性空故,意識界於意識界,

無所有不可得.意識界於眼、耳、鼻、舌、

身識界無所有不可得,意識界中,眼、

耳、鼻、舌、身識界,亦無所有不可得.舍

利子,眼觸,眼觸性空故,眼觸於眼觸,

無所有不可得.眼觸於耳、鼻、舌、身、意

觸,無所有不可得,眼觸中,耳、鼻、舌、身、

意觸,亦無所有不可得.耳觸,耳觸性

空故,耳觸於耳觸,無所有不可得.耳

觸於眼、鼻、舌、身、意觸,無所有不可得.

耳觸中,眼、鼻、舌、身、意觸,亦無所有不

可得.鼻觸,鼻觸性空故,鼻觸於鼻觸,

無所有不可得,鼻觸於眼、耳、舌、身、意

觸,無所有不可得,鼻觸中,眼、耳、舌、身、

意觸,亦無所有不可得.舌觸,舌觸性

空故,舌觸於舌觸,無所有不可得,舌

觸於眼、耳、鼻、身、意觸,無所有不可得.

舌觸中,眼、耳、鼻、身、意觸,亦無所有不

可得.身觸,身觸性空故,身觸於身觸,

無所有不可得.身觸於眼、耳、鼻、舌、意

觸,無所有不可得.身觸中,眼、耳、鼻、舌、

意觸,亦無所有不可得.意觸,意觸性

空故,意觸於意觸,無所有不可得.意

觸,於眼、耳、鼻、舌、身觸,無所有不可得.

意觸中,眼、耳、鼻、舌、身觸,亦無所有不

可得.舍利子,眼觸爲緣所生諸受,眼

觸爲緣所生諸受性空故,眼觸爲緣

所生諸受於眼觸爲緣所生諸受,無

所有不可得.眼觸爲緣所生諸受於

耳、鼻、舌、身、意觸爲緣所生諸受,無所

有不可得.眼觸爲緣所生諸受中,耳、

鼻、舌、身、意觸爲緣所生諸受,亦無所

有不可得.耳觸爲緣所生諸受,耳觸

爲緣所生諸受性空故,耳觸爲緣所

生諸受於耳觸爲緣所生諸受,無所

有不可得.耳觸爲緣所生諸受於眼、

鼻、舌、身、意觸爲緣所生諸受,無所有

不可得,耳觸爲緣所生諸受中,眼、鼻、

舌、身、意觸爲緣所生諸受,亦無所有

不可得.鼻觸爲緣所生諸受,鼻觸爲

緣所生諸受性空故,鼻觸爲緣所生

諸受於鼻觸爲緣所生諸受,無所有

不可得.鼻觸爲緣所生諸受於眼、耳、

舌、身、意觸爲緣所生諸受,無所有不

可得,鼻觸爲緣所生諸受中,眼、耳、舌、

身、意觸爲緣所生諸受,亦無所有不

可得.舌觸爲緣所生諸受,舌觸爲緣

所生諸受性空故,舌觸爲緣所生諸

受於舌觸爲緣所生諸受,無所有不

可得.舌觸爲緣所生諸受於眼、耳、鼻、

身、意觸爲緣所生諸受,無所有不可

得.舌觸爲緣所生諸受中,眼、耳、鼻、身、

意觸爲緣所生諸受,亦無所有不可

得.身觸爲緣所生諸受,身觸爲緣所

生諸受性空故,身觸爲緣所生諸受

於身觸爲緣所生諸受,無所有不可

得.身觸爲緣所生諸受於眼、耳、鼻、舌、

意觸爲緣所生諸受,無所有不可得.

身觸爲緣所生諸受中,眼、耳、鼻、舌、意

觸爲緣所生諸受,亦無所有不可得.

意觸爲緣所生諸受,意觸爲緣所生

諸受性空故,意觸爲緣所生諸受於

意觸爲緣所生諸受,無所有不可得,

意觸爲緣所生諸受於眼、耳、鼻、舌、身

觸爲緣所生諸受無所有不可得,意

觸爲緣所生諸受中,眼、耳、鼻、舌、身觸

爲緣所生諸受,亦無所有不可得.

大般若波羅蜜多經卷第四百二十一

戊戌歲高麗國大藏都監奉

勅雕造

大般若波羅蜜多經卷第四百二十二 麗

三藏法師玄奘奉 詔譯

第二分無邊際品第二十三之三

舍利子,布施波羅蜜多,布施波羅蜜

多性空故,布施波羅蜜多於布施波

羅蜜多,無所有不可得.布施波羅蜜

多於淨戒、安忍、精進、靜慮、般若波羅

蜜多,無所有不可得,布施波羅蜜多

中,淨戒、安忍、精進、靜慮、般若波羅蜜

多,亦無所有不可得.乃至般若波羅

蜜多,般若波羅蜜多性空故,般若波

羅蜜多於般若波羅蜜多,無所有不

可得.般若波羅蜜多於布施、淨戒、安

忍、精進、靜慮波羅蜜多,無所有不可

得.般若波羅蜜多中,布施、淨戒、安忍、

精進、靜慮波羅蜜多,亦無所有不可

得.舍利子,內空,內空性空故,內空於

內空,無所有不可得,內空於外空、內

外空、空空、大空、勝義空、有爲空、無爲

空、畢竟空、無際空、散無散空、本性空、

自共相空、一切法空、不可得空、無性

空、自性空、無性自性空,無所有不可

得,內空中,外空乃至無性自性空,亦

無所有不可得.如是乃至無性自性

空,無性自性空性空故,無性自性空

於無性自性空,無所有不可得.無性

自性空於內空乃至自性空無所有

不可得,無性自性空中,內空乃至自

性空,亦無所有不可得.舍利子,四念

住,四念住性空故,四念住於四念住,

無所有不可得.四念住於四正斷、四

神足、五根、五力、七等覺支、八聖道支,

無所有不可得.四念住中,四正斷乃

至八聖道支,亦無所有不可得.乃至

八聖道支,八聖道支性空故,八聖道

支於八聖道支,無所有不可得.八聖

道支於四念住乃至七等覺支,無所

有不可得.八聖道支中,四念住乃至

七等覺支,亦無所有不可得.舍利子,

如是乃至佛十力,佛十力性空故,佛

十力於佛十力,無所有不可得.佛十

力於四無所畏、四無礙解、大慈、大悲、

大喜、大捨、十八佛不共法,無所有不

可得.佛十力中,四無所畏乃至十八

佛不共法,亦無所有不可得.如是乃

至十八佛不共法,十八佛不共法性

空故,十八佛不共法於十八佛不共

法,無所有不可得,十八佛不共法於

佛十力乃至大捨,無所有不可得.十

八佛不共法中,佛十力乃至大捨,亦

無所有不可得.舍利子,一切三摩地

門,一切三摩地門性空故,一切三摩

地門於一切三摩地門,無所有不可

得.一切三摩地門於一切陁羅尼門,

無所有不可得.一切三摩地門中,一

切陁羅尼門,亦無所有不可得.一切

陁羅尼門,一切陁羅尼門性空故,一

切陁羅尼門於一切陁羅尼門,無所

有不可得.一切陁羅尼門於一切三

摩地門,無所有不可得.一切陁羅尼

門中,一切三摩地門,亦無所有不可

得.舍利子,種性法,種性法性空故,種

性法於種性法,無所有不可得.種性

法於第八、預流、一來、不還、阿羅漢、獨

覺、菩薩、如來法,無所有不可得.種性

法中,第八乃至如來法,亦無所有不

可得.如是乃至如來法,如來法性空

故,如來法於如來法,無所有不可得.

如來法於種性乃至菩薩法,無所有

不可得.如來法中,種性乃至菩薩法,

亦無所有不可得.舍利子,淨觀地,淨

觀地性空故,淨觀地於淨觀地,無所

有不可得.淨觀地於種性地、第八地、

具見地、薄地、離欲地、已辦地、獨覺地、

菩薩地、如來地,無所有不可得.淨觀

地中,種性地乃至如來地,亦無所有

不可得.如是乃至如來地,如來地性

空故,如來地於如來地,無所有不可

得,如來地於淨觀地乃至菩薩地,無

所有不可得.如來地中,淨觀地乃至

菩薩地,亦無所有不可得.舍利子,極

喜地,極喜地性空故,極喜地於極喜

地,無所有不可得.極喜地於離垢地、

發光地、焰慧地、極難勝地、現前地、遠

行地、不動地、善慧地、法雲地,無所有

不可得.極喜地中,離垢地乃至法雲

地,亦無所有不可得.如是乃至法雲

地,法雲地性空故,法雲地於法雲地,

無所有不可得.法雲地於極喜地乃

至善慧地,無所有不可得.法雲地中,

極喜地乃至善慧地,亦無所有不可

得.舍利子,一切智,一切智性空故,一

切智於一切智,無所有不可得.一切

智於道相智、一切相智,無所有不可

得,一切智中,道相智、一切相智,亦無

所有不可得.道相智,道相智性空故,

道相智於道相智,無所有不可得.道

相智於一切智、一切相智,無所有不

可得.道相智中,一切智、一切相智,亦

無所有不可得.一切相智,一切相智

性空故,一切相智於一切相智,無所

有不可得.一切相智於一切智、道相

智,無所有不可得.一切相智中,一切

智、道相智,亦無所有不可得.舍利子,

預流,預流性空故,預流於預流,無所

有不可得.預流於一來、不還、阿羅漢、

獨覺、菩薩、如來,無所有不可得.預流

中,一來乃至如來,亦無所有不可得.

如是乃至如來,如來性空故,如來於

如來,無所有不可得.如來於預流乃

至菩薩,無所有不可得.如來中,預流

乃至菩薩,亦無所有不可得.

舍利子,菩薩摩訶薩,菩薩摩訶薩性

空故,菩薩摩訶薩於菩薩摩訶薩,無

所有不可得,菩薩摩訶薩於般若波

羅蜜多教誡教授,無所有不可得.菩

薩摩訶薩中,般若波羅蜜多教誡教

授,亦無所有不可得.般若波羅蜜多,

般若波羅蜜多性空故,般若波羅蜜

多於般若波羅蜜多,無所有不可得,

般若波羅蜜多於菩薩摩訶薩教誡

教授,無所有不可得.般若波羅蜜多

中,菩薩摩訶薩教誡教授,亦無所有

不可得.教誡教授,教誡教授性空故,

教誡教授於教誡教授,無所有不可

得.教誡教授於菩薩摩訶薩般若波

羅蜜多,無所有不可得,教誡教授中,

菩薩摩訶薩般若波羅蜜多,亦無所

有不可得.

舍利子,我於是等一切法,以一切種

一切處,一切時,求菩薩摩訶薩,都無

所有,亦不可得.何以故?自性空故.舍

利子,由此因緣,我作是說:我於是等

一切法,以一切種,一切處,一切時,求

諸菩薩摩訶薩,都無所有,竟不可得.

云何令我,以般若波羅蜜多,教誡教

授,諸菩薩摩訶薩?

復次,舍利子,尊者所問,何緣故說諸

菩薩摩訶薩,諸菩薩摩訶薩,但有假

名,都無自性者?舍利子,以諸菩薩摩

訶薩,名唯客攝故.時,舍利子問善現

言:何緣故說以諸菩薩摩訶薩,名唯

客所攝?善現對曰:舍利子,如色名唯

客所攝,受、想、行、識名,亦唯客所攝.所

以者何?色非名,名非色;受、想、行、識非

名,名非受、想、行、識.色等中無名,名中

無色等,非合非散,但假施設.何以故?

以色等與名,俱自性空故,自性空中,

若色等,若名,俱無所有不可得故.舍

利子,菩薩摩訶薩名,亦復如是,唯客

所攝.由斯故說諸菩薩摩訶薩,但有

假名.都無自性.舍利子,如眼處名,唯

客所攝,耳、鼻、舌、身、意處名,亦唯客所

攝.所以者何?眼處非名,名非眼處;耳、

鼻、舌、身、意處非名,名非耳、鼻、舌、身、意

處.眼處等中無名,名中無眼處等,非

合非散,但假施設.何以故?以眼處等,

與名,俱自性空故,自性空中,若眼處

等若名,俱無所有不可得故.舍利子,

菩薩摩訶薩名,亦復如是.唯客所攝,

由斯故說諸菩薩摩訶薩,但有假名,

都無自性.舍利子,如色處名,唯客所

攝,聲、香、味、觸、法處名,亦唯客所攝.所

以者何?色處非名,名非色處;聲、香、味、

觸、法處非名,名非聲、香、味、觸、法處.色

處等中無名,名中無色處等,非合非

散,但假施設.何以故?以色處等,與名,

俱自性空故,自性空中,若色處等若

名,俱無所有不可得故.舍利子,菩薩

摩訶薩名,亦復如是,唯客所攝,由斯

故說諸菩薩摩訶薩,但有假名,都無

自性.舍利子,如眼界名,唯客所攝,耳、

鼻、舌、身、意界名,亦唯客所攝.所以者

何?眼界非名,名非眼界;耳、鼻、舌、身、意

界非名,名非耳、鼻、舌、身、意界.眼界等

中無名,名中無眼界等,非合非散,但

假施設.何以故?以眼界等與名,俱自

性空故,自性空中,若眼界等若名,俱

無所有不可得故.舍利子,菩薩摩訶

薩名,亦復如是,唯客所攝,由斯故說

諸菩薩摩訶薩,但有假名,都無自性.

舍利子,如色界名,唯客所攝,聲、香、味、

觸、法界名,亦唯客所攝.所以者何?色

界非名名非色界聲香味觸法界非

名名非聲香味觸法界色界等中無

名名中無色界等非合非散但假施

設何以故以色界等與名俱自性空

故自性空中若色界等若名俱無所

有不可得故舍利子菩薩摩訶薩名

亦復如是唯客所攝由斯故說諸菩

薩摩訶薩但有假名都無自性舍利

子如眼識界名唯客所攝耳鼻舌身

意識界名亦唯客所攝所以者何眼

識界非名名非眼識界耳鼻舌身意

識界非名名非耳鼻舌身意識界眼

識界等中無名名中無眼識界等非

合非散但假施設何以故以眼識界

等與名俱自性空故自性空中若眼

識界等若名俱無所有不可得故舍

利子菩薩摩訶薩名亦復如是唯客

所攝由斯故說諸菩薩摩訶薩但有

假名都無自性舍利子如眼觸名唯

客所攝耳鼻舌身意觸名亦唯客所

攝所以者何眼觸非名名非眼觸耳

鼻舌身意觸非名名非耳鼻舌身意

觸眼觸等中無名名中無眼觸等非

合非散,但假施設.何以故?以眼觸等

與名,俱自性空故,自性空中,若眼觸

等若名,俱無所有不可得故.舍利子,

菩薩摩訶薩名,亦復如是,唯客所攝,

由斯故說諸菩薩摩訶薩,但有假名,

都無自性.舍利子,如眼觸爲緣所生

諸受名,唯客所攝,耳、鼻、舌、身、意觸爲

緣所生諸受名,亦唯客所攝.所以者

何?眼觸爲緣所生諸受非名,名非眼

觸爲緣所生諸受;耳、鼻、舌、身、意觸爲

緣所生諸受非名,名非耳、鼻、舌、身、意

觸爲緣所生諸受.眼觸爲緣所生諸

受等中無名,名中無眼觸爲緣所生

諸受等,非合非散,但假施設.何以故?

以眼觸爲緣所生諸受等與名,俱自

性空故,自性空中,若眼觸爲緣所生

諸受等若名,俱無所有不可得故.舍

利子,菩薩摩訶薩名,亦復如是,唯客

所攝,由斯故說諸菩薩摩訶薩,但有

假名,都無自性.舍利子,如布施波羅

蜜多,名唯客所攝,淨戒、安忍、精進、靜

慮、般若波羅蜜多名,亦唯客所攝.所

以者何?布施波羅蜜多非名,名非布

施波羅蜜多;淨戒、安忍、精進、靜慮、般

若波羅蜜多非名,名非淨戒、安忍、精

進、靜慮、般若波羅蜜多.布施波羅蜜

多等中無名,名中無布施波羅蜜多

等,非合非散,但假施設.何以故?以布

施波羅蜜多等與名,俱自性空故,自

性空中,若布施波羅蜜多等若名,俱

無所有不可得故.舍利子,菩薩摩訶

薩名,亦復如是,唯客所攝,由斯故說

諸菩薩摩訶薩,但有假名,都無自性.

舍利子,如內空名,唯客所攝,外空、內

外空、空空、大空、勝義空、有爲空、無爲

空、畢竟空、無際空、散無散空、本性空、

自共相空、一切法空、不可得空、無性

空、自性空、無性自性空名,亦唯客所

攝.所以者何?內空非名,名非內空;外

空乃至無性自性空非名,名非外空

乃至無性自性空,內空等中無名,名

中無內空等,非合非散,但假施設.何

以故?以內空等與名,俱自性空故,自

性空中,若內空等若名,俱無所有不

可得故.舍利子,菩薩摩訶薩名,亦復

如是,唯客所攝,由斯故說諸菩薩摩

訶薩,但有假名,都無自性.舍利子,如

四念住名,唯客所攝,四正斷、四神足、

五根、五力、七等覺支、八聖道支名,亦

唯客所攝.所以者何?四念住非名,名

非四念住;四正斷乃至八聖道支非

名,名非四正斷乃至八聖道支.四念

住等中無名,名中無四念住等,非合

非散,但假施設.何以故?以四念住等

與名,俱自性空故,自性空中,若四念

住等若名,俱無所有不可得故.舍利

子,菩薩摩訶薩名,亦復如是,唯客所

攝,由斯故說諸菩薩摩訶薩,但有假

名,都無自性.舍利子,如是乃至如佛

十力名,唯客所攝,四無所畏、四無礙

解、大慈、大悲、大喜、大捨、十八佛不共

法名,亦唯客所攝.所以者何?佛十力

非名,名非佛十力,四無所畏乃至十

八佛不共法非名,名非四無所畏乃

至十八佛不共法,佛十力等中無名,

名中無佛十力等,非合非散,但假施

設.何以故?以佛十力等與名,俱自性

空故,自性空中,若佛十力等若名,俱

無所有不可得故.舍利子,菩薩摩訶

薩名,亦復如是,唯客所攝,由斯故說

諸菩薩摩訶薩,但有假名,都無自性.

舍利子,如一切三摩地門名,唯客所

攝,一切陁羅尼門名,亦唯客所攝.所

以者何?一切三摩地門非名,名非一

切三摩地門;一切陁羅尼門非名,名

非一切陁羅尼門.一切三摩地門等

中無名,名中無一切三摩地門等,非

合非散,但假施設.何以故?以一切三

摩地門等與名,俱自性空故,自性空

中,若一切三摩地門等若名,俱無所

有不可得故.舍利子,菩薩摩訶薩名,

亦復如是,唯客所攝,由斯故說諸菩

薩摩訶薩,但有假名,都無自性.舍利

子,乃至如一切智名,唯客所攝,道相

智、一切相智名,亦唯客所攝.所以者

何?一切智非名,名非一切智;道相智、

一切相智非名,名非道相智、一切相

智.一切智等中無名,名中無一切智

等,非合非散,但假施設.何以故?以一

切智等與名,俱自性空故,自性空中,

若一切智等若名,俱無所有不可得

故.舍利子,菩薩摩訶薩名,亦復如是,

唯客所攝,由斯故說諸菩薩摩訶薩,

但有假名,都無自性.

復次,舍利子,尊者所問,何緣故說如

說我等畢竟不生,但有假名,都無自

性者?舍利子,我畢竟無所有不可得.

云何有生乃至見者,亦畢竟無所有

不可得,云何有生?舍利子,色畢竟無

所有不可得.云何有生?受、想、行、識,亦

畢竟無所有不可得,云何有生?舍利

子,眼處畢竟無所有不可得,云何有

生?耳、鼻、舌、身、意處,亦畢竟無所有不

可得,云何有生?舍利子,色處畢竟無

所有不可得,云何有生?聲、香、味、觸、法

處,亦畢竟無所有不可得,云何有生?

舍利子,眼界畢竟無所有不可得,云

何有生?耳、鼻、舌、身、意界,亦畢竟無所

有不可得,云何有生?舍利子,色界畢

竟無所有不可得,云何有生?聲、香、味、

觸、法界,亦畢竟無所有不可得,云何

有生?舍利子,眼識界畢竟無所有不

可得,云何有生?耳、鼻、舌、身、意識界,亦

畢竟無所有不可得,云何有生?舍利

子,眼觸畢竟無所有不可得,云何有

生?耳、鼻、舌、身、意觸,亦畢竟無所有不

可得,云何有生?舍利子,眼觸爲緣所

生諸受畢竟無所有不可得,云何有

生?耳、鼻、舌、身、意觸爲緣所生諸受,亦

畢竟無所有不可得,云何有生?舍利

子,布施波羅蜜多畢竟無所有不可

得,云何有生?淨戒、安忍、精進、靜慮、般

若波羅蜜多,亦畢竟無所有不可得,

云何有生?舍利子,內空畢竟無所有

不可得,云何有生?外空乃至無性自

性空,亦畢竟無所有不可得,云何有

生?舍利子,四念住畢竟無所有不可

得,云何有生?四正斷乃至八聖道支,

亦畢竟無所有不可得,云何有生?舍

利子,如是乃至佛十力畢竟無所有

不可得,云何有生?四無所畏乃至十

八佛不共法,亦畢竟無所有不可得,

云何有生?舍利子,一切三摩地門畢

竟無所有不可得,云何有生?一切陁

羅尼門,亦畢竟無所有不可得,云何

有生?舍利子,乃至聲聞乘畢竟無所

有不可得,云何有生?獨覺乘、大乘,亦

畢竟無所有不可得,云何有生?舍利

子,由此因緣,我作是說:如說我等畢

竟不生,但有假名,都無自性.

復次,舍利子,尊者所問,何緣故說諸

法亦爾,畢竟不生,但有假名,都無自

性者?舍利子,諸法,都無和合自性.何

以故?和合有法,自性空故.時,舍利子

問善現言:何法,都無和合自性?善現

對曰:舍利子,色都無和合自性,受、想、

行、識,亦都無和合自性;眼處都無和

合自性,耳、鼻、舌、身、意處,亦都無和合

自性;色處都無和合自性,聲、香、味、觸、

法處,亦都無和合自性;眼界都無和

合自性,耳、鼻、舌、身、意界,亦都無和合

自性;色界都無和合自性,聲、香、味、觸、

法界,亦都無和合自性;眼識界都無

和合自性,耳、鼻、舌、身、意識界,亦都無

和合自性眼觸都無和合自性耳鼻

舌、身、意觸,亦都無和合自性;眼觸爲

緣所生諸受都無和合自性,耳、鼻、舌、

身、意觸爲緣所生諸受,亦都無和合

自性;布施波羅蜜多,都無和合自性,

淨戒、安忍、精進、靜慮、般若波羅蜜多,

亦都無和合自性;四念住都無和合

自性,四正斷、四神足、五根、五力、七等

覺支、八聖道支,亦都無和合自性;乃

至佛十力都無和合自性,四無所畏、

四無礙解大慈大悲大喜大捨十八

佛不共法,亦都無和合自性;乃至聲

聞乘都無和合自性,獨覺乘、大乘,亦

都無和合自性.舍利子,由此因緣,我

作是說:諸法亦爾,畢竟不生,但有假

名,都無自性.

復次,舍利子,諸法非常,亦無所去.時,

舍利子問善現言:何法非常,亦無所

去?善現對曰:舍利子,色非常,亦無所

去,受、想、行、識非常,亦無所去.何以故?

舍利子,若法非常,自性盡故.舍利子,

由斯故說,若法非常,亦無所去.舍利

子,有爲法非常,亦無所去,無爲法非

常,亦無所去;有漏法非常,亦無所去,

無漏法非常,亦無所去;善法非常,亦

無所去,非善法非常,亦無所去;有記

法非常,亦無所去,無記法非常,亦無

所去.何以故?舍利子,若法非常,自性

盡故.舍利子,由斯故說若法非常,亦

無所去.復次,舍利子,諸法非常,亦不

滅壞時舍利子問善現言何法非常

亦不滅壞善現對曰舍利子色非常

亦不滅壞受想行識非常亦不滅壞

何以故本性爾故舍利子有爲法非

常亦不滅壞無爲法非常亦不滅壞

有漏法非常亦不滅壞無漏法非常

亦不滅壞善法非常亦不滅壞非善

法非常亦不滅壞有記法非常亦不

滅壞無記法非常亦不滅壞何以故

本性爾故舍利子由此因緣我作是

說諸法亦爾畢竟不生但有假名都

無自性

復次舍利子尊者所問何緣故說何

等色畢竟不生何等受想行識畢竟

不生乃至何等聲聞乘畢竟不生何

等獨覺乘大乘畢竟不生者舍利子

一切色本性不生一切受想行識本

性不生何以故舍利子一切色乃至

識非所作故非所起故所以者何以

一切色乃至識作者起者不可得故

舍利子乃至一切聲聞乘本性不生

一切獨覺乘大乘本性不生何以故

舍利子一切聲聞乘獨覺乘大乘非

所作故,非所起故.所以者何?以一切

聲聞乘、獨覺乘、大乘,作者、起者不可

得故.舍利子,由此因緣,我作是說:何

等色,畢竟不生,何等受、想、行、識畢竟

不生;乃至何等聲聞乘畢竟不生,何

等獨覺乘、大乘畢竟不生?

復次,舍利子,尊者所問,何緣故說若

畢竟不生,則不名色,亦不名受、想、行、

識;乃至若畢竟不生,則不名聲聞乘,

亦不名獨覺乘、大乘者?舍利子,色本

性空故,若法本性空,則不可施設,若

生若滅,若住若異.由此緣故,若畢竟

不生,則不名色.何以故?空非色故.舍

利子,受、想、行、識本性空故,若法本性

空,則不可施設,若生若滅,若住若異.

由此緣故,若畢竟不生,則不名受、想、

行、識.何以故?空非受、想、行、識故.舍利

子,乃至聲聞乘本性空故,若法本性

空,則不可施設,若生若滅,若住若異.

由此緣故,若畢竟不生,則不名聲聞

乘.何以故?空非聲聞乘故.舍利子,獨

覺乘、大乘本性空故,若法本性空,則

不可施設,若生若滅,若住若異.由此

緣故,若畢竟不生,則不名獨覺乘、大

乘.何以故?空非獨覺乘、大乘故.舍利

子,由此因緣,我作是說:若畢竟不生,

則不名色,亦不名受、想、行、識;乃至若

畢竟不生,則不名聲聞乘,亦不名獨

覺乘、大乘.

復次,舍利子,尊者所問,何緣故說我

豈能以畢竟不生,般若波羅蜜多,教

誡教授,畢竟不生,諸菩薩摩訶薩者?

舍利子,畢竟不生,卽是般若波羅蜜

多,般若波羅蜜多,卽是畢竟不生.何

以故?畢竟不生,與般若波羅蜜多,無

二無二處故.舍利子,畢竟不生,卽是

菩薩摩訶薩,菩薩摩訶薩,卽是畢竟

不生.何以故?畢竟不生,與菩薩摩訶

薩,亦無二無二處故.舍利子,由此因

緣,我作是說:我豈能以畢竟不生,般

若波羅蜜多,教誡教授,畢竟不生,諸

菩薩摩訶薩?

復次,舍利子,尊者所問.何緣故說離

畢竟不生,亦無菩薩摩訶薩,能行無

上正等菩提者?舍利子,諸菩薩摩訶

薩,修行般若波羅蜜多時,不見離畢

竟不生,有般若波羅蜜多;亦不見離

畢竟不生,有菩薩摩訶薩.何以故?若

般若波羅蜜多,若菩薩摩訶薩,與畢

竟不生,無二無二處故.舍利子,諸菩

薩摩訶薩,修行般若波羅蜜多時,不

見離畢竟不生,有色;亦不見離畢竟

不生,有受、想、行、識.何以故?若色,若受、

想、行、識,與畢竟不生,無二無二處故.

舍利子,諸菩薩摩訶薩,修行般若波

羅蜜多時,不見離畢竟不生,有眼處;

亦不見離畢竟不生,有耳、鼻、舌、身、意

處.何以故?若眼處,若耳、鼻、舌、身、意處,

與畢竟不生,無二無二處故.舍利子,

諸菩薩摩訶薩,修行般若波羅蜜多

時,不見離畢竟不生,有色處;亦不見

離畢竟不生,有聲、香、味、觸、法處.何以

故?若色處,若聲、香、味、觸、法處與畢竟

不生,無二無二處故.舍利子,諸菩薩

摩訶薩,修行般若波羅蜜多時,不見

離畢竟不生,有眼界;亦不見離畢竟

不生,有耳、鼻、舌、身、意界.何以故?若眼

界,若耳、鼻、舌、身、意界,與畢竟不生,無

二無二處故.舍利子,諸菩薩摩訶薩,

修行般若波羅蜜多時,不見離畢竟

不生,有色界;亦不見離畢竟不生,有

聲、香、味、觸、法界.何以故?若色界,若聲、

香、味、觸、法界,與畢竟不生,無二無二

處故.舍利子,諸菩薩摩訶薩,修行般

若波羅蜜多時,不見離畢竟不生,有

眼識界;亦不見離畢竟不生,有耳、鼻、

舌、身、意識界.何以故?若眼識界,若耳、

鼻、舌、身、意識界,與畢竟不生,無二無

二處故.舍利子,諸菩薩摩訶薩,修行

般若波羅蜜多時,不見離畢竟不生,

有眼觸;亦不見離畢竟不生,有耳、鼻、

舌、身、意觸.何以故?若眼觸,若耳、鼻、舌、

身、意觸與畢竟不生,無二無二處故.

舍利子,諸菩薩摩訶薩,修行般若波

羅蜜多時,不見離畢竟不生,有眼觸

爲緣所生諸受;亦不見離畢竟不生,

有耳、鼻、舌、身、意觸爲緣所生諸受.何

以故?若眼觸爲緣所生諸受,若耳、鼻、

舌、身、意觸爲緣所生諸受,與畢竟不

生,無二無二處故.舍利子,諸菩薩摩

訶薩,修行般若波羅蜜多時,不見離

畢竟不生,有布施波羅蜜多;亦不見

離畢竟不生,有淨戒、安忍、精進、靜慮、

般若波羅蜜多.何以故?若布施波羅

蜜多,若淨戒、安忍、精進、靜慮、般若波

羅蜜多,與畢竟不生,無二無二處故.

舍利子,諸菩薩摩訶薩,修行般若波

羅蜜多時,不見離畢竟不生,有四念

住;亦不見離畢竟不生,有四正斷、四

神足、五根、五力、七等覺支、八聖道支.

何以故?若四念住,若四正斷乃至八

聖道支,與畢竟不生,無二無二處故.

舍利子,諸菩薩摩訶薩,修行般若波

羅蜜多時,不見離畢竟不生,廣說乃

至有佛十力;亦不見離畢竟不生,有

四無所畏、四無礙解、大慈、大悲、大喜、

大捨、十八佛不共法.何以故?若佛十

力,若四無所畏乃至十八佛不共法

與畢竟不生,無二無二處故.舍利子,

諸菩薩摩訶薩,修行般若波羅蜜多

時,不見離畢竟不生,有一切三摩地

門;亦不見離畢竟不生,有一切陁羅

尼門.何以故?若一切三摩地門,若一

切陁羅尼門,與畢竟不生,無二無二

處故.舍利子,諸菩薩摩訶薩,修行般

若波羅蜜多時,不見離畢竟不生,有

一切智,亦不見離畢竟不生,有道相

智一切相智.何以故?若一切智,若道

相智、一切相智,與畢竟不生,無二無

二處故.舍利子,諸菩薩摩訶薩,修行

般若波羅蜜多時,不見離畢竟不生

有聲聞乘;亦不見離畢竟不生,有獨

覺乘、大乘.何以故?若聲聞乘,若獨覺

乘、大乘,與畢竟不生,無二無二處故.

舍利子,由此因緣,我作是說:離畢竟

不生,亦無菩薩摩訶薩,能行無上正

等菩提.

復次,舍利子,尊者所問,何緣故說若

菩薩摩訶薩,聞如是說,心不沈沒,亦

不憂悔,其心不驚,不恐,不怖,當知是

菩薩摩訶薩,能行般若波羅蜜多者.

舍利子,諸菩薩摩訶薩,修行般若波

羅蜜多時,不見諸法,有實作用,但見

諸法,如夢,如幻,如響,如像,如陽焰,如

光影,如尋香城,如變化事,雖現似有,

而無實用,聞說諸法,本性皆空,深生

歡喜,離沈沒等.舍利子,由此因緣,我

作是說:若菩薩摩訶薩,聞如是說,心

不沈沒,亦不憂悔,其心不驚,不恐,不

怖,當知是菩薩摩訶薩,能行般若波

羅蜜多.

大般若波羅蜜多經卷第四百二十二

戊戌歲高麗國大藏都監奉

勅雕造

大般若波羅蜜多經卷第四百二十三 麗

三藏法師玄奘奉 詔譯

第二分無邊際品第二十三之四

爾時,具壽善現白佛言:世尊,若時,菩

薩摩訶薩,修行般若波羅蜜多,觀察

諸法.是時.菩薩摩訶薩,於色無受、無

取,無住無著,亦不施設爲我;於受、想、

行、識、無受無取,無住無著,亦不施設

爲我.何以故?世尊,是菩薩摩訶薩,當

於爾時,不見色乃至識故,於眼處無

受無取,無住無著,亦不施設爲我;於

耳、鼻、舌、身、意處無受無取,無住無著,

亦不施設爲我.何以故?世尊,是菩薩

摩訶薩,當於爾時,不見眼處乃至意

處故,於色處無受無取,無住無著,亦

不施設爲我;於聲、香、味、觸、法處無受

無取,無住無著,亦不施設爲我.何以

故?世尊,是菩薩摩訶薩,當於爾時,不

見色處乃至法處故,於眼界無受無

取,無住無著,亦不施設爲我;於耳、鼻、

舌、身、意界無受無取,無住無著,亦不

施設爲我.何以故?世尊,是菩薩摩訶

薩,當於爾時,不見眼界乃至意界故,

於色界無受無取,無住無著,亦不施

設爲我;於聲、香、味、觸、法界無受無取,

無住無著,亦不施設爲我.何以故?世

尊,是菩薩摩訶薩,當於爾時,不見色

界乃至法界故,於眼識界無受無取,

無住無著,亦不施設爲我;於耳、鼻、舌、

身、意識界無受無取,無住無著,亦不

施設爲我.何以故?世尊,是菩薩摩訶

薩,當於爾時,不見眼識界乃至意識

界故,於眼觸無受無取,無住無著,亦

不施設爲我;於耳、鼻、舌、身、意觸無受

無取,無住無著,亦不施設爲我.何以

故?世尊,是菩薩摩訶薩,當於爾時,不

見眼觸乃至意觸故,於眼觸爲緣所

生諸受無受無取,無住無著,亦不施

設爲我;於耳、鼻、舌、身、意觸爲緣所生

諸受無受無取,無住無著,亦不施設

爲我.何以故?世尊,是菩薩摩訶薩,當

於爾時,不見眼觸爲緣所生諸受乃

至意觸爲緣所生諸受故,於布施波

羅蜜多無受無取,無住無著,亦不施

設爲我;於淨戒、安忍、精進、靜慮、般若

波羅蜜多無受無取,無住無著,亦不,

施設爲我.何以故?世尊,是菩薩摩訶

薩,當於爾時,不見布施波羅蜜多乃

至般若波羅蜜多故,於內空無受無

取,無住無著,亦不施設爲我;於外空、

內外空、空空、大空、勝義空、有爲空、無

爲空、畢竟空、無際空、散無散空、本性

空、自共相空、一切法空、不可得空、無

性空、自性空、無性自性空無受無取,

無住無著,亦不施設爲我.何以故?世

尊,是菩薩摩訶薩,當於爾時,不見內

空乃至無性自性空故,於四念住無

受無取,無住無著,亦不施設爲我;於

四正斷、四神足、五根、五力、七等覺支、

八聖道支無受無取,無住無著,亦不

施設爲我.何以故?世尊,是菩薩摩訶

薩,當於爾時,不見四念住乃至八聖

道支故,如是乃至於佛十力無受無

取,無住無著,亦不施設爲我;於四無

所畏、四無礙解、大慈、大悲、大喜、大捨、

十八佛不共法無受無取,無住無著,

亦不施設爲我.何以故?世尊,是菩薩

摩訶薩,當於爾時,不見佛十力乃至

十八佛不共法故,於一切三摩地門

無受無取,無住無著,亦不施設爲我;

於一切陁羅尼門無受無取,無住無

著,亦不施設爲我.何以故?世尊,是菩

薩摩訶薩,當於爾時,不見一切三摩

地門、一切陁羅尼門故,乃至於一切

智無受無取,無住無著,亦不施設爲

我;於道相智、一切相智無受無取,無

住無著,亦不施設爲我.何以故?世尊,

是菩薩摩訶薩,當於爾時,不見一切

智、道相智、一切相智故.

世尊,諸菩薩摩訶薩,修行般若波羅

蜜多時,不見色,亦不見受、想、行、識.何

以故?色等性空無生滅故.不見眼處,

亦不見耳、鼻、舌、身、意處.何以故?眼處

等性空無生滅故.不見色處,亦不見

聲、香、味、觸、法處.何以故?色處等性空

無生滅故.不見眼界,亦不見耳、鼻、舌、

身、意界.何以故?眼界等性空無生滅

故.不見色界,亦不見聲、香、味、觸、法界.

何以故?色界等性空無生滅故.不見

眼識界,亦不見耳、鼻、舌、身、意識界.何

以故?眼識界等性空無生滅故.不見

眼觸,亦不見耳、鼻、舌、身、意觸.何以故?

眼觸等性空無生滅故.不見眼觸爲

緣所生諸受,亦不見耳、鼻、舌、身、意觸

爲緣所生諸受.何以故?眼觸爲緣所

生諸受等性空無生滅故.不見布施

波羅蜜多,亦不見淨戒、安忍、精進、靜

慮、般若波羅蜜多.何以故?布施波羅

蜜多等性空無生滅故.不見內空,亦

不見外空乃至無性自性空.何以故?

內空等性空無生滅故.不見四念住,

亦不見四正斷乃至八聖道支.何以

故?四念住等性空無生滅故.如是乃

至不見佛十力,亦不見四無所畏乃

至十八佛不共法.何以故?佛十力等

性空無生滅故.不見一切三摩地門,

亦不見一切陁羅尼門.何以故?一切

三摩地門等性空無生滅故.不見法

界,亦不見眞如、實際、不思議界、安隱

界等.何以故?法界等性空無生滅故.

不見一切菩薩摩訶薩行,亦不見諸

佛無上正等菩提.何以故?一切菩薩

摩訶薩行等性空無生滅故.不見一

切智,亦不見道相智、一切相智.何以

故?一切智等性空無生滅故.

世尊,色不生不滅,卽非色:受、想、行、識

不生不滅,亦非受、想、行、識.所以者何?

以色等與不生不滅,無二無二處.何

以故?以不生不滅法,非一非二,非多

非別.是故色不生不滅,卽非色:受、想、

行、識不生不滅,亦非受、想、行、識.世尊,

眼處不生不滅,卽非眼處:耳、鼻、舌、身、

意處不生不滅,亦非耳、鼻、舌、身、意處.

所以者何?以眼處等與不生不滅,無

二無二處.何以故?以不生不滅法,非

一非二,非多非別,是故眼處不生不

滅,卽非眼處:耳、鼻、舌、身、意處不生不

滅,亦非耳、鼻、舌、身、意處.世尊,色處不

生不滅,卽非色處:聲、香、味、觸、法處不

生不滅,亦非聲、香、味、觸、法處.所以者

何?以色處等與不生不滅,無二無二

處.何以故?以不生不滅法,非一非二,

非多非別.是故色處不生不滅,卽非

色處:聲、香、味、觸、法處不生不滅,亦非

聲、香、味、觸、法處.世尊,眼界不生不滅,

卽非眼界;耳、鼻、舌、身、意界不生不滅,

亦非耳、鼻、舌、身、意界.所以者何?以眼

界等與不生不滅,無二無二處.何以

故?以不生不滅法,非一非二,非多非

別.是故眼界不生不滅,卽非眼界:耳、

鼻、舌、身、意界不生不滅,亦非耳、鼻、舌、

身、意界.世尊,色界不生不滅,卽非色

界:聲、香、味、觸、法界不生不滅,亦非聲、

香、味、觸、法界.所以者何?以色界等與

不生不滅,無二無二處.何以故?以不

生不滅法,非一非二,非多非別.是故

色界不生不滅,卽非色界:聲、香、味、觸、

法界不生不滅,亦非聲、香、味、觸、法界.

世尊,眼識界不生不滅,卽非眼識界;

耳、鼻、舌、身、意識界不生不滅,亦非耳、

鼻、舌、身、意識界.所以者何?以眼識界

等與不生不滅,無二無二處.何以故?

以不生不滅法,非一非二,非多非別.

是故眼識界不生不滅,卽非眼識界:

耳、鼻、舌、身、意識界不生不滅,亦非耳、

鼻、舌、身、意識界.世尊,眼觸不生不滅,

卽非眼觸;耳、鼻、舌、身、意觸不生不滅,

亦非耳、鼻、舌、身、意觸.所以者何?以眼

觸等與不生不滅,無二無二處.何以

故?以不生不滅法,非一非二,非多非

別.是故眼觸不生不滅,卽非眼觸.耳、

鼻、舌、身、意觸不生不滅,亦非耳、鼻、舌、

身、意觸.世尊,眼觸爲緣所生諸受不

生不滅,卽非眼觸爲緣所生諸受:耳、

鼻、舌、身、意觸爲緣所生諸受不生不

滅,亦非耳、鼻、舌、身、意觸爲緣所生諸

受.所以者何?以眼觸爲緣所生諸受

等與不生不滅,無二無二處.何以故?

以不生不滅法,非一非二,非多非別.

是故眼觸爲緣所生諸受不生不滅,

卽非眼觸爲緣所生諸受;耳、鼻、舌、身、

意觸爲緣所生諸受不生不滅,亦非

耳、鼻、舌、身、意觸爲緣所生諸受.世尊,

布施波羅蜜多不生不滅,卽非布施

波羅蜜多:淨戒、安忍、精進、靜慮、般若

波羅蜜多不生不滅,亦非淨戒、安忍、

精進、靜慮、般若波羅蜜多.所以者何?

以布施波羅蜜多等與不生不滅,無

二無二處.何以故?以不生不滅法,非

一非二,非多非別.是故布施波羅蜜

多不生不滅,卽非布施波羅蜜多;淨

戒、安忍、精進、靜慮、般若波羅蜜多不

生不滅,亦非淨戒、安忍、精進、靜慮、般

若波羅蜜多.世尊,內空不生不滅,卽

非內空;外空乃至無性自性空不生

不滅,亦非外空乃至無性自性空.所

以者何?以內空等與不生不滅,無二

無二處.何以故?以不生不滅法,非一

非二,非多非別.是故內空不生不滅,

卽非內空;外空乃至無性自性空不

生不滅,亦非外空乃至無性自性空.

世尊,四念住不生不滅,卽非四念住:

四正斷乃至八聖道支不生不滅,亦

非四正斷乃至八聖道支.所以者何?

以四念住等與不生不滅,無二無二

處.何以故?以不生不滅法,非一非二,

非多非別.是故四念住不生不滅,卽

非四念住:四正斷乃至八聖道支不

生不滅,亦非四正斷乃至八聖道支.

世尊,如是乃至佛十力不生不滅,卽

非佛十力:四無所畏乃至十八佛不

共法不生不滅,亦非四無所畏乃至

十八佛不共法.所以者何?以佛十力

等與不生不滅,無二無二處.何以故?

以不生不滅法,非一非二,非多非別.

是故佛十力不生不滅,卽非佛十力:

四無所畏乃至十八佛不共法不生

不滅,亦非四無所畏乃至十八佛不

共法.世尊,一切三摩地門不生不滅,

卽非一切三摩地門:一切陁羅尼門

不生不滅,亦非一切陁羅尼門.所以

者何?以一切三摩地門等與不生不

滅,無二無二處.何以故?以不生不滅

法,非一非二,非多非別.是故一切三

摩地門不生不滅,卽非一切三摩地

門:一切陁羅尼門不生不滅,亦非一

切陁羅尼門.世尊,法界不生不滅,卽

非法界:眞如、實、際、不思議界安隱界

等不生不滅,亦非眞如、實際、不思議

界、安隱界等.所以者何?以法界等與

不生不滅,無二無二處.何以故?以不

生不滅法,非一非二,非多非別.是故

法界不生不滅,卽非法界:眞如、實際、

不思議界、安隱界等不生不滅,亦非

法界、眞如、實際、不思議界、安隱界等.

世尊一切菩薩摩訶薩行不生不滅,

卽非一切菩薩摩訶薩行;諸佛無上

正等菩提不生不滅,亦非諸佛無上

正等菩提.所以者何?以一切菩薩摩

訶薩行等與不生不滅,無二無二處.

何以故?以不生不滅法,非一非二,非

多非別.是故一切菩薩摩訶薩行不

生不滅,卽非一切菩薩摩訶薩行;諸

佛無上正等菩提不生不滅,亦非諸

佛無上正等菩提.世尊,一切智不生

不滅,卽非一切智;道相智、一切相智

不生不滅,亦非道相智、一切相智.所

以者何?以一切智等與不生不滅,無

二無二處.何以故?以不生不滅法,非

一非二,非多非別.是故一切智不生

不滅,卽非一切智;道相智、一切相智

不生不滅,亦非道相智一切相智.

世尊,色不二,卽非色:受、想、行、識不二,

亦非受、想、行、識.眼處不二,卽非眼處;

耳、鼻、舌、身、意處不二,亦非耳、鼻、舌、身、

意處.色處不二,卽非色處;聲、香、味、觸、

法處不二,亦非聲、香、味、觸、法處.眼界

不二,卽非眼界;耳、鼻、舌、身、意界不二,

亦非耳、鼻、舌、身、意界.色界不二,卽非

色界;聲、香、味、觸、法界不二,亦非聲、香、

味、觸、法界.眼識界不二,卽非眼識界;

耳、鼻、舌、身、意識界不二,亦非耳鼻、舌、

身、意識界.眼觸不二,卽非眼觸:耳、鼻、

舌、身、意觸不二,亦非耳、鼻、舌、身、意觸.

眼觸爲緣所生諸受不二,卽非眼觸

爲緣所生諸受:耳、鼻、舌、身、意觸爲緣

所生諸受不二,亦非耳、鼻、舌、身、意觸

爲緣所生諸受.布施波羅蜜多不二,

卽非布施波羅蜜多:淨戒、安忍、精進、

靜慮、般若波羅蜜多不二,亦非淨戒、

安忍、精進、靜慮、般若波羅蜜多.內空

不二,卽非內空;外空乃至無性自性

空不二,亦非外空乃至無性自性空.

四念住不二,卽非四念住:四正斷乃

至八聖道支不二,亦非四正斷乃至

八聖道支.如是乃至佛十力不二,卽

非佛十力:四無所畏乃至十八佛不

共法不二,亦非四無所畏乃至十八

佛不共法.一切三摩地門不二,卽非

一切三摩地門:一切陁羅尼門不二,

亦非一切陁羅尼門.法界不二,卽非

法界.眞如、實際、不思議界、安隱界等

不二,亦非眞如、實際、不思議界、安隱

界等.一切菩薩摩訶薩行不二,卽非

一切菩薩摩訶薩行:諸佛無上正等

菩提不二,卽非諸佛無上正等菩提.

一切智不二,卽非一切智:道相智、一

切相智不二,亦非道相、智一切相智.

世尊,色入無二法數,受、想、行、識入無

二法數.眼處入無二法數,耳、鼻、舌、身、

意處入無二法數.色處入無二法數,

聲、香、味、觸、法處入無二法數.眼界入

無二法數,耳、鼻、舌、身、意界入無二法

數.色界入無二法數,聲、香、味、觸、法界

入無二法數.眼識界入無二法數,耳、

鼻、舌、身、意識界入無二法數.眼觸入

無二法數,耳、鼻、舌、身、意觸入無二法

數.眼觸爲緣所生諸受入無二法數,

耳、鼻、舌、身、意觸爲緣所生諸受入無

二法數.布施波羅蜜多入無二法數,

淨戒、安忍、精進、靜慮、般若波羅蜜多

入無二法數.內空入無二法數,外空

乃至無性自性空入無二法數.四念

住入無二法數,四正斷乃至八聖道

支入無二法數.如是乃至佛十力入

無二法數,四無所畏乃至十八佛不

共法入無二法數.一切三摩地門入

無二法數.一切陁羅尼門入無二法

數.法界入無二法數,眞如、實際、不思

議界、安隱界等入無二法數.一切菩

薩摩訶薩行入無二法數,諸佛無上

正等菩提入無二法數.一切智入無

二法數,道相智、一切相智入無二

法數.

第二分遠離品第二十四之一

爾時,具壽舍利子問善現言:如仁者

所說,若時,菩薩摩訶薩,修行般若波

羅蜜多,觀察諸法者,云何菩薩摩訶

薩,云何般若波羅蜜多,云何觀察諸

法?爾時,具壽善現對曰:尊者所問,云

何菩薩摩訶薩者.舍利子,勤求無上

正等菩提,利樂有情故,名菩薩.具如

實覺,能遍了知一切法相,而無所執

故,復名摩訶薩.時,舍利子又問善現:

云何菩薩摩訶薩,能遍了知一切法

相,而無所執?善現對曰:舍利子,諸菩

薩摩訶薩,如實了知一切色相,而無

所執;如實了知一切受、想、行、識相,而

無所執.如實了知一切眼處相,而無

所執;如實了知一切耳、鼻、舌、身、意處

相,而無所執.如實了知一切色處相,

而無所執;如實了知一切聲、香、味、觸、

法處相,而無所執.如實了知一切眼

界相,而無所執;如實了知一切耳、鼻、

舌、身、意界相,而無所執.如實了知一

切色界相,而無所執;如實了知一切

聲、香、味、觸、法界相,而無所執.如實了

知一切眼識界相,而無所執;如實了

知一切耳、鼻、舌、身、意識界相,而無所

執.如實了知一切眼觸相,而無所執;

如實了知一切耳、鼻、舌、身、意觸相,而

無所執.如實了知一切眼觸爲緣所

生諸受相,而無所執;如實了知一切

耳、鼻、舌、身、意觸爲緣所生諸受相,而

無所執.如實了知一切布施波羅蜜

多相,而無所執;如實了知一切淨戒、

安忍、精進、靜慮、般若波羅蜜多相,而

無所執.如實了知一切內空相,而無

所執;如實了知一切外空乃至無性

自性空相,而無所執.如實了知一切

四念住相,而無所執;如實了知一切

四正斷乃至八聖道支相,而無所執.

如是乃至如實了知一切佛十力相,

而無所執;如實了知一切四無所畏

乃至十八佛不共法相而無所執.如

實了知一切三摩地門相,而無所執;

如實了知一切陁羅尼門相,而無所

執.如實了知一切法界相,而無所執;

如實了知一切眞如、實際、不思議界、

安隱界等相,而無所執.乃至如實了

知一切一切智相,而無所執;如實了

知一切道相智、一切相智相,而無所

執.時,舍利子、問善現言:復何名爲一

切法相?善現對曰:舍利子,若由如是

諸行相狀,表知諸法,是色,是聲,是香,

是味,是觸,是法,是內,是外,是有漏,是

無漏,是有爲,是無爲.此等名爲一切

法相.

復次,舍利子,尊者所問,云何般若波

羅蜜多者.舍利子,有勝妙慧,遠有所

離故,名般若波羅蜜多.舍利子言:此

於何法,而能遠離?善現答言:此於諸

蘊,諸處,諸界,諸煩惱見及六趣等,皆

能遠離故,名般若波羅蜜多.又舍利

子,有勝妙慧,遠有所到故,名般若波

羅蜜多.舍利子言:此於何法,而能遠

到?善現答言:此於布施波羅蜜多乃

至般若波羅蜜多,皆能遠到故,名般

若波羅蜜多.此於內空乃至無性自

性空,皆能遠到故,名般若波羅蜜多.

此於四念住乃至八聖道支,皆能遠

到故,名般若波羅蜜多.如是乃至此

於佛十力乃至十八佛不共法,皆能

遠到故,名般若波羅蜜多.乃至此於

一切智道相智一切相智皆能遠到

故,名般若波羅蜜多.舍利子,由此因

緣,說爲般若波羅蜜多.

復次,舍利子,尊者所問,云何觀察諸

法者.舍利子,諸菩薩摩訶薩,修行般

若波羅蜜多時,觀察色乃至識,非常

非無常,非樂非苦,非我非無我,非淨

非不淨,非空非不空,非有相非無相,

非有願非無願,非寂靜非不寂靜,非

遠離非不遠離.觀察眼處乃至意處,

非常非無常,非樂非苦,非我非無我,

非淨非不淨,非空非不空,非有相非

無相,非有願非無願,非寂靜非不寂

靜,非遠離非不遠離.觀察色處乃至

法處,非常非無常,非樂非苦,非我非

無我,非淨非不淨,非空非不空,非有

相非無相,非有願非無願,非寂靜非

不寂靜,非遠離非不遠離.觀察眼界

乃至意界,非常非無常,非樂非苦,非

我非無我,非淨非不淨,非空非不空,

非有相非無相,非有願非無願,非寂

靜非不寂靜,非遠離非不遠離.觀察

色界乃至法界,非常非無常,非樂非

苦,非我非無我,非淨非不淨,非空非

不空,非有相非無相,非有願非無願,

非寂靜非不寂靜,非遠離非不遠離.

觀察眼識界乃至意識界,非常非無

常,非樂非苦,非我非無我,非淨非不

淨,非空非不空,非有相非無相,非有

願非無願,非寂靜非不寂靜,非遠離

非不遠離.觀察眼觸乃至意觸,非常

非無常,非樂非苦,非我非無我,非淨

非不淨,非空非不空,非有相非無相,

非有願非無願,非寂靜非不寂靜,非

遠離非不遠離.觀察眼觸爲緣所生

諸受乃至意觸爲緣所生諸受,非常

非無常,非樂非苦,非我非無我,非淨

非不淨,非空非不空,非有相非無相,

非有願非無願,非寂靜非不寂靜,非

遠離非不遠離.觀察布施波羅蜜多

乃至般若波羅蜜多,非常非無常,非

樂非苦,非我非無我,非淨非不淨,非

空非不空,非有相非無相,非有願非

無願,非寂靜非不寂靜,非遠離非不

遠離.觀察內空乃至無性自性空,非

常非無常,非樂非苦,非我非無我,非

淨非不淨,非空非不空,非有相非無

相,非有願非無願,非寂靜非不寂靜,

非遠離非不遠離.觀察四念住乃至

八聖道支,非常非無常,非樂非苦,非

我非無我,非淨非不淨,非空非不空,

非有相非無相,非有願非無願,非寂

靜非不寂靜,非遠離非不遠離.如是

乃至觀察佛十力乃至十八佛不共

法,非常非無常,非樂非苦,非我非無

我,非淨非不淨,非空非不空.非有相

非無相,非有願非無願,非寂靜非不

寂靜,非遠離非不遠離.觀察一切三

摩地門、一切陁羅尼門,非常非無常,

非樂非苦,非我非無我,非淨非不淨,

非空非不空,非有相非無相,非有願

非無願,非寂靜非不寂靜,非遠離非

不遠離.如是乃至觀察一切智、道相

智、一切相智,非常非無常,非樂非苦,

非我非無我,非淨非不淨,非空非不

空,非有相非無相,非有願非無願,非

寂靜非不寂靜,非遠離非不遠離.舍

利子,此等名爲觀察諸法.舍利子,諸

菩薩摩訶薩,修行般若波羅蜜多時,

應作如是觀察諸法.

爾時,具壽舍利子問善現言:仁者何

緣作如是說:色不生不滅,卽非色:受、

想、行、識不生不滅,亦非受、想、行、識,如

是乃至一切智不生不滅,卽非一切

智;道相智、一切相智不生不滅.亦非

道相智、一切相智?善現對曰:舍利子,

色,色性空;受、想、行、識,受、想、行、識性空.

此性空中,無生無滅,亦無色乃至識.

由斯故說色不生不滅,卽非色;受、想、

行、識不生不滅,亦非受、想、行、識.舍利

子,如是乃至一切智,一切智性空;道

相智、一切相智,道相智、一切相智性

空.此性空中,無生無滅,亦無一切智、

道相智、一切相智.由斯故說一切智

不生不滅,卽非一切智;道相智、一切

相智不生不滅,亦非道相智、一切相

智.爾時,具壽舍利子問善現言:仁者

何緣作如是說:色不二,卽非色;受、想、

行、識不二,亦非受、想、行、識,如是乃至

一切智不二,卽非一切智;道相智、一

切相智不二,亦非道相智、一切相智?

善現對曰:舍利子,若色若不二,若受、

想、行、識,若不二.如是一切皆非相應,

非不相應,無色無見,無對一相,所謂

無相.由斯故說色不二,卽非色;受、想、

行、識不二,亦非受、想、行、識.舍利子,如

是乃至若一切智,若不二,若道相智、

一切相智,若不二,如是一切皆非相

應,非不相應,無色無見,無對一相,所

謂無相.由斯故說一切智不二,卽非

一切智;道相智、一切相智不二,亦非

道相智、一切相智.

爾時,具壽舍利子問善現言:仁者何

緣作如是說:色入無二法數,受、想、行、

識入無二法數,如是乃至一切智入

無二法數,道相智、一切相智入無二

法數?善現對曰:舍利子,色不異無生

無滅,無生無滅,不異色.色卽是無生

無滅,無生無滅,卽是色.受、想、行、識不

異無生無滅,無生無滅,不異受、想、行、

識.受、想、行、識卽是無生無滅,無生無

滅,卽是受、想、行、識.由斯故說色入無

二法數,受、想、行、識入無二法數.舍利

子,如是乃至一切智不異無生無滅,

無生無滅,不異一切智.一切智卽是

無生無滅,無生無滅,卽是一切智.道

相智、一切相智不異無生無滅,無生

無滅,不異道相智、一切相智.道相智、

一切相智,卽是無生無滅,無生無滅,

卽是道相智、一切相智.由斯故說一

切智入無二法數,道相智一切相智

入無二法數.

爾時,具壽善現白佛言:世尊,若時,菩

薩摩訶薩,修行般若波羅蜜多,觀察

諸法.是時,菩薩摩訶薩,見我無生,畢

竟淨故;乃至見見者無生,畢竟淨故.

見色無生,畢竟淨故;乃至見識無生,

畢竟淨故.見眼處無生,畢竟淨故;乃

至見意處無生,畢竟淨故.見色處無

生,畢竟淨故;乃至見法處無生,畢竟

淨故.見眼界無生,畢竟淨故;乃至見

意界無生,畢竟淨故.見色界無生,畢

竟淨故;乃至見法界無生,畢竟淨故.

見眼識界無生,畢竟淨故;乃至見意

識界無生,畢竟淨故.見眼觸無生,畢

竟淨故;乃至見意觸無生,畢竟淨故.

見眼觸爲緣所生諸受無生,畢竟淨

故;乃至見意觸爲緣所生,諸受無生,

畢竟淨故.見布施波羅蜜多無生,畢

竟淨故;乃至見般若波羅蜜多無生,

畢竟淨故.見內空無生,畢竟淨故;乃

至見無性自性空無生,畢竟淨故.見

四念住無生,畢竟淨故;乃至見八聖

道支無生,畢竟淨故.如是乃至見佛

十力無生,畢竟淨故;乃至見十八佛

不共法無生,畢竟淨故.見一切三.摩

地門無生,畢竟淨故;見一切陁羅尼

門無生,畢竟淨故.如是乃至見一切

智無生,畢竟淨故;見道相智、一切相

智無生,畢竟淨故.見異生法無生,畢

竟淨故;見異生無生,畢竟淨故.見預

流法無生,畢竟淨故;見預流無生,畢

竟淨故.見一來法無生,畢竟淨故;見

一來無生,畢竟淨故.見不還法無生,

畢竟淨故;見不還無生,畢竟淨故.見

阿羅漢法無生,畢竟淨故;見阿羅漢

無生,畢竟淨故.見獨覺法無生,畢竟

淨故;見獨覺無生,畢竟淨故.見一切

菩薩法無生,畢竟淨故;見一切菩薩

無生,畢竟淨故.見諸佛法無生,畢竟

淨故;見諸佛無生,畢竟淨故.見一切

有情法無生,畢竟淨故;見一切有情

無生,畢竟淨故.

大般若波羅蜜多經卷第四百二十三

己亥歲高麗國大藏都監奉勅雕造

大般若波羅蜜多經卷第四百二十四 麗

三藏法師玄奘奉 詔譯

第二分遠離品第二十四之二

爾時,具壽舍利子謂善現言:如我解

仁者,所說義,我乃至見者,畢竟不生.

色乃至識畢竟不生,如是乃至諸佛

法及諸佛,畢竟不生,一切有情法及

一切有情畢竟不生.若如是者,六趣

受生,應無差別,不應預流,得預流果,

不應一來,得一來果,不應不還,得不

還果,不應阿羅漢,得阿羅漢果,不應

獨覺,得獨覺菩提,不應菩薩,得一切

相智,不應菩薩摩訶薩,見六趣生死,

深生厭患,爲拔濟彼故,得五種菩提.

復次,善現,若一切法,畢竟不生,云何

預流,爲預流果,勤修永斷三結之道?

云何一來爲一來果,勤修倍斷貪瞋

癡道?云何不還爲不還果,勤修永斷

順下結道?云何阿羅漢爲阿羅漢果,

勤修永斷順上結道?云何獨覺爲獨

覺菩提,勤修獨悟緣起法道?云何菩

薩摩訶薩,爲度無量無邊有情,修多

百千難行,苦行,具受無量難忍重苦?

云何如來應正等覺,證得無上正等

菩提?云何諸佛,爲度無量有情苦故,

轉妙法輪?

爾時,具壽善現報舍利子言:非我於

彼無生法中,見有六趣受生差別,非

我於彼無生法中,見有能入諦現觀

者,非我於彼無生法中,見有預流得

預流果,見有一來得一來果,見有不

還得不還果,見有阿羅漢得阿羅漢

果,見有獨覺得獨覺菩提,見有菩薩

得一切相智.非我於彼無生法中,見

有菩薩摩訶薩,厭患生死,得五菩提.

非我於彼無生法中,見有聲聞修斷

結道,見有獨覺,勤修獨悟緣起法道.

非我於彼無生法中,見有菩薩摩訶

薩,爲度有情,修多苦行,受諸重苦,然

諸菩薩摩訶薩,不起難行,苦行之想.

何以故?舍利子,若起難行,苦行想者

終不能爲無量,無數,無邊,有情作大

饒益.舍利子,一切菩薩,以無所得,而

爲方便於諸有情,起大悲心,住如父

母,兄弟妻子及己身想,爲度脫彼,發

起.無上正等覺心,乃能爲彼作大饒

益.舍利子,一切菩薩,應作是念:如我

自性,於一切法,以一切種,一切處,一

切時,求不可得,內外諸法,亦復如是,

都無所有,皆不可得.若住此想,便不

見有難行苦行.由此能爲無量無數,

無邊有情,修多百千難行,苦行,作大

饒益.何以故?是菩薩摩訶薩,於一切

法,一切有情,一切種,一切處,一切時,

無執受故.舍利子,非我於彼無生法

中,見有如來應正等覺,證得無上正

等菩提,轉妙法輪,度無量衆.何以故?

舍利子,以一切法,一切有情,不可得故.

時,舍利子問善現言:於意云何?爲欲

以生法,有所證得,爲欲以無生法,有

所證得耶?善現對曰:我不欲以生法,

有所證得,亦不欲以無生法,有所證

得.舍利子言:若如是者,豈都無得,無

現觀耶?善現對曰:雖有得有現觀,而

實不由二法證得.舍利子,但隨世閒,

言說施設,有得現觀,非勝義中,有得

現觀.舍利子,但隨世閒,言說施設,有

預流,有預流果;有一來,有一來果;有

不還,有不還果,有阿羅漢;有阿羅漢

果;有獨覺,有獨覺菩提;有菩薩摩訶

薩,有菩薩摩訶薩行;有諸佛,有諸佛

無上正等菩提,非勝義中,有預流等.

舍利子言:若隨世閒,言說施設,有得

現觀及預流等,非勝義者;六趣差別,

亦隨世閒,言說施設,非勝義耶?善現

對曰:如是如是.何以故?舍利子,非勝義

中,有業異熟及染淨故.

時,舍利子問善現言:於意云何?爲欲

令未生法生,爲欲令已生法生耶?善

現對曰:我不欲令未生法生,亦不欲

令已生法生.舍利子言:何等是未生

法,仁者不欲令彼法生?善現對曰:舍

利子,色是未生法,我不欲令生.何以

故?自性空故.受、想、行、識是未生法,我

不欲令生,何以故?自性空故.乃至諸

佛無上正等菩提是未生法,我不欲

令生.何以故?自性空故.舍利子問:何

等是已生法,仁者不欲令彼法生?善

現對曰:舍利子,色是已生法,我不欲

令生.何以故?自性空故,受、想、行、識是

已生法,我不欲令生.何以故?自性空

故.乃至諸佛無上正等菩提是已生

法,我不欲令生.何以故?自性空故.

時,舍利子問善現言:於意云何?爲欲

令生生,爲欲令不生生耶?善現對曰:

我不欲令生生,亦不欲令不生生.何

以故?舍利子,生與不生,如是二法,俱

非相應,非不相應,無色無見,無對一

相,謂無相故.由此因緣,我不欲令生

生,亦不欲令不生生.時.舍利子又問:

善現,仁者於所說無生法,樂辯說無

生相耶?善現對曰:舍利子,我於所說

無生法,亦不樂辯說無生相.何以故?

舍利子,若無生法,若無生相,若樂辯

說,如是一切,皆非相應非不相應,無

色無見,無對一相,謂無相故.時,舍利

子又問:善現,於不生法,起不生言,此

不生言亦不生不?善現對曰:如是如

是.誠如所說.於不生法,起不生言,此

法及言,俱無生義.所以者何?舍利子,

色不生,受、想、行、識亦不生.何以故?本

性空故.眼處不生,耳、鼻、舌、身、意處亦

不生.何以故?本性空故.色處不生,聲、

香、味、觸、法處亦不生.何以故?本性空

故.眼界不生,耳、鼻、舌、身、意界亦不生.

何以故?本性空故.色界不生,聲、香、味、

觸、法界亦不生.何以故?本性空故.眼

識界不生,耳、鼻、舌、身、意識界亦不生.

何以故?本性空故.眼觸不生,耳、鼻、舌、

身、意觸亦不生.何以故?本性空故.眼

觸爲緣所生諸受不生,耳、鼻、舌、身、意

觸爲緣所生諸受亦不生.何以故?本

性空故.地界不生,水、火、風、空、識界,亦

不生.何以故?本性空故.身行不生,語

行意行亦不生.何以故?本性空故.布

施波羅蜜多不生,乃至一切相智,亦

不生.何以故?本性空故.舍利子,由此

因緣,於不生法,起不生言.此法及言,

俱無生義.舍利子,若所說法,若能說

言,說者聽者,皆無生義.

爾時,具壽舍利子讚善現言:說法人

中,仁爲第一,除佛世尊,無能及者.何

以故?隨所問詰,種種法門,皆能酬答,

無滯礙故.善現報言:諸佛弟子,於一

切法,無依著者,法爾皆能隨所問詰,

一一酬答,自在無畏.何以故?以一切

法無所依故.舍利子言:云何諸法,都

無所依?善現答言:舍利子,色本性空

故,不依內,不依外,不依兩閒;受、想、行、

識,亦本性空故,不依內,不依外,不依

兩閒.舍利子,眼處本性空故,不依內,

不依外,不依兩閒;耳、鼻、舌、身、意處,亦

本性空故,不依內,不依外,不依兩閒.

舍利子,色處本性空故,不依內,不依

外,不依兩閒;聲、香、味、觸、法處,亦本性

空故,不依內,不依外,不依兩閒.舍利

子,眼界本性空故,不依內,不依外,不

依兩閒;耳、鼻、舌、身、意界,亦本性空故,

不依內,不依外,不依兩閒.舍利子,色

界本性空故,不依內,不依外,不依兩

閒;聲、香、味、觸、法界,亦本性空故,不依

內,不依外,不依兩閒.舍利子,眼識界

本性空故,不依內,不依外,不依兩閒;

耳、鼻、舌、身、意識界,亦本性空故,不依

內,不依外,不依兩閒.舍利子,眼觸本

性空故.不依內,不依外,不依兩閒;耳、

鼻、舌、身、意觸,亦本性空故,不依內,不

依外,不依兩閒.舍利子,眼觸爲緣所

生諸受本性空故,不依內,不依外,不

依兩閒;耳、鼻、舌、身、意觸爲緣所生諸

受,亦本性空故,不依內,不依外,不依

兩閒.舍利子,布施波羅蜜多本性空

故,不依內,不依外,不依兩閒;乃至般

若波羅蜜多,亦本性空故,不依內,不

依外,不依兩閒.舍利子,內空本性空

故,不依內,不依外,不依兩閒;乃至無

性自性空,亦本性空故,不依內,不依

外,不依兩閒.舍利子,四念住本性空

故,不依內,不依外,不依兩閒;乃至八

聖道支,亦本性空故,不依內,不依外,

不依兩閒.舍利子,乃至佛十力本性

空故,不依內,不依外,不依兩閒;乃至

十八佛不共法,亦本性空故,不依內,

不依外,不依兩閒.舍利子,乃至一切

智本性空故,不依內,不依外,不依兩

閒;道相智、一切相智,亦本性空故,不

依內,不依外,不依兩閒.舍利子,由此

因緣,我說諸法本性空故,都無所依.

復次,舍利子,諸菩薩摩訶薩,修行六

種波羅蜜多時,應淨色乃至識,應淨

眼處乃至意處,應淨色處乃至法處,

應淨眼界乃至意界,應淨色界乃至

法界,應淨眼識界乃至意識界,應淨

眼觸乃至意觸,應淨眼觸爲緣所生

諸受乃至意觸爲緣所生諸受,應淨

布施波羅蜜多乃至般若波羅蜜多,

應淨內空乃至無性自性空,應淨四

念住乃至八聖道支,如是乃至應淨

佛十力,乃至十八佛不共法,乃至應

淨一切智、道相智、一切相智,應淨菩

提道.

爾時,具壽舍利子問善現言:云何菩

薩摩訶薩,修行六種波羅蜜多時,淨

菩提道?善現答言:舍利子,六波羅蜜

多,各有二種,一者世閒,二者出世閒.

舍利子問:云何世閒布施波羅蜜多,

云何出世閒布施波羅蜜多?善現對

曰:舍利子,若菩薩摩訶薩,爲大施主,

能施一切沙門、婆羅門,貧病孤露道

行乞者,須食與食,須飮與飮,須乘與

乘,須衣與衣,須香華與香華,須莊嚴

具與莊嚴具,須舍宅與舍宅,須醫藥

與醫藥,須燈明與燈明,須坐臥具與

坐臥具.如是一切隨其所須,餘資生

具,悉皆施與.若復有來乞男與男,乞

女與女,乞妻妾與妻妾,乞官祑與官

秩,乞國城與國城,乞王位與王位,乞

頭目與頭目,乞耳、鼻與耳、鼻,乞手、足

與手、足,乞支節與支節,乞血肉與血

肉,乞骨髓與骨髓,乞僮僕與僮僕,乞

生類與生類,如是一切隨其所求內

外之物,悉皆施與.雖作是施而有所

依,謂作是念:我施彼受,我爲施主,我

不慳貪,我隨佛教一切能捨,我行布

施波羅蜜多.彼行施時,以有所得而

爲方便,與諸有情,平等共有,迴向無

上正等菩提.復作是念:我持此福,施

諸有情,令獲此世、後世安樂,乃至證

得無餘涅槃,彼著三輪而行布施.何

等爲三?所謂自想、他想、施想.由著此

三輪而行施故,名世閒布施波羅蜜

多.何緣此施,名爲世閒?以與世閒,同

共行故,不動不出世閒法故.由斯故

說世閒布施波羅蜜多.舍利子,若菩

薩摩訶薩,行布施時,三輪淸淨.何等

爲三?一者不執我爲施者,二者不執

彼爲受者,三者不著施及施果.是菩

薩摩訶薩,行布施時,三輪淸淨.又舍

利子,若菩薩摩訶薩,以大悲爲上首,

所修施福,普施有情,於諸有情,都無

所得.雖與有情,平等共有,迴向無上

正等菩提,而於其中,不見少相.由都

無所執而行施故,名出世布施波羅

蜜多.何緣此施,名出世閒?不與世閒,

同共行故,能動能出世閒法故.由斯

故說出世布施波羅蜜多.舍利子言:

云何世閒淨戒、安忍、精進、靜慮、般若

波羅蜜多?云何出世閒淨戒、安忍、精

進、靜慮、般若波羅蜜多?善現答言:舍

利子,若菩薩摩訶薩,修行淨戒、安忍、

精進、靜慮、般若時,有所依者,著三輪

故,名爲世閒波羅蜜多.以與世閒,同

共行故,不動不出世閒法故.若菩薩

摩訶薩,修行淨戒、安忍、精進、靜慮、般

若時,無所依者,三輪淨故,名出世閒

波羅蜜多.不與世閒,同共行故,能動

能出世閒法故.舍利子,如是菩薩摩

訶薩,修行六種波羅蜜多時,淨菩

提道.

爾時,具壽舍利子問善現言:何謂菩

薩摩訶薩菩提道?善現答言:舍利子,

布施波羅蜜多乃至般若波羅蜜多,

是菩薩摩訶薩菩提道.四念住乃至

八聖道支,是菩薩摩訶薩菩提道.空

解脫門、無相、無願解脫門,是菩薩摩

訶薩菩提道.內空乃至無性自性空,

是菩薩摩訶薩菩提道.眞如、法界、實

際、不思議界等,是菩薩摩訶薩菩提

道.一切三摩地門、一切陁羅尼門,是

菩薩摩訶薩菩提道.佛十力乃至十

八佛不共法,是菩薩摩訶薩菩提道.

舍利子,如是等無量無邊大功德聚,

皆是菩薩摩訶薩菩提道.時,舍利子

讚善現言:善哉,善哉!誠如所說.善現,

如是大功德聚,爲由何等波羅蜜多

勢力所辦?善現答言:舍利子,如是所

說大功德聚,皆由般若波羅蜜多勢

力所辦.何以故?舍利子,如是般若波

羅蜜多,能與一切善法爲母,一切聲

聞、獨覺、菩薩、諸佛善法,從此生故.舍

利子,如是般若波羅蜜多,普能攝受

一切善法、一切聲聞、獨覺、菩薩、諸佛

善法,依此住故.舍利子,過去菩薩摩

訶薩衆,修行般若波羅蜜多,極圓滿

故,已證無上正等菩提,未來菩薩摩

訶薩衆,修行般若波羅蜜多,極圓滿

故,當證無上正等菩提,現在十方諸

佛世界無量菩薩摩訶薩衆,修行般

若波羅蜜多,極圓滿故,現證無上正

等菩提.

復次,舍利子,若菩薩摩訶薩,聞說般

若波羅蜜多,心無疑惑,亦不迷悶,當

知是菩薩摩訶薩,住如是住,恒不捨

離,謂無所得而爲方便,常勤救濟一

切有情.當知是菩薩摩訶薩,成就如

是殊勝作意,所謂大悲相應作意.時,

舍利子謂善現言:若菩薩摩訶薩,住

如是住,恒不捨離,成就大悲相應作

意者,則一切有情,亦應成菩薩摩訶

薩.所以者何?以一切有情,亦於此住

及此作意,常不捨離,則諸菩薩摩訶

薩與一切有情,應無差別.爾時,具壽

善現報舍利子言:善哉,善哉!誠如所

說.能如實知我所說意.雖似難我而

成我義.何以故?舍利子,有情非有故,

當知如是住及作意,亦非有;有情無

實故,當知如是住及作意,亦無實;有

情無性故,當知如是住及作意,亦無

性;有情空故,當知如是住及作意,亦

空;有情遠離故,當知如是住及作意,

亦遠離;有情寂靜故,當知如是住及

作意,亦寂靜;有情無覺知故,當知如

是住及作意,亦無覺知.舍利子,色乃

至識非有故,當知如是住及作意,亦

非有;色乃至識,無實故,當知如是住

及作意亦無實色乃至識無性故當

知如是住及作意,亦無性;色乃至識,

空故,當知如是住及作意,亦空;色乃

至識,遠離故,當知如是住及作意,亦

遠離;色乃至識,寂靜故,當知如是住

及作意,亦寂靜;色乃至識,無覺知故,

當知如是住及作意,亦無覺知.舍利

子,眼處乃至意處,非有故,當知如是

住及作意,亦非有;眼處乃至意處,無

實故,當知如是住及作意,亦無實;眼

處乃至意處,無性故,當知如是住及

作意,亦無性;眼處乃至意處,空故,當

知如是住及作意,亦空;眼處乃至意

處,遠離故,當知如是住及作意,亦遠

離;眼處乃至意處,寂靜故,當知如是

住及作意,亦寂靜;眼處乃至意處,無

覺知故,當知如是住及作意,亦無覺

知.舍利子,色處乃至法處,非有故,當

知如是住及作意,亦非有;色處乃至

法處,無實故,當知如是住及作意,亦

無實:色處乃至法處,無性故,當知如

是住及作意,亦無性;色處乃至法處,

空故,當知如是住及作意,亦空;色處

乃至法處,遠離故,當知如是住及作

意,亦遠離;色處乃至法處,寂靜故,當

知如是住及作意,亦寂靜;色處乃至

法處,無覺知故,當知如是住及作意

亦,無覺知.舍利子,眼界乃至意界,非

有故,當知如是住及作意,亦非有:眼

界乃至意界,無實故,當知如是住及

作意,亦無實;眼界乃至意界,無性故,

當知如是住及作意,亦無性;眼界乃

至意界,空故,當知如是住及作意,亦

空;眼界乃至意界,遠離故,當知如是

住及作意,亦遠離;眼界乃至意界,寂

靜故,當知如是住及作意,亦寂靜:眼

界乃至意界,無覺知故,當知如是住

及作意,亦無覺知.舍利子,色界乃至

法界,非有故,當知如是住及作意,亦

非有;色界乃至法界,無實故,當知如

是住及作意,亦無實;色界乃至法界,

無性故,當知如是住及作意,亦無性;

色界乃至法界,空故,當知如是住及

作意,亦空;色界乃至法界,遠離故,當

知如是住及作意,亦遠離;色界乃至

法界,寂靜故,當知如是住及作意,亦

寂靜;色界乃至法界,無覺知故,當知

如是住及作意,亦無覺知.舍利子,眼

識界乃至意識界,非有故,當知如是

住及作意,亦非有;眼識界乃至意識

界,無實故,當知如是住及作意,亦無

實;眼識界乃至意識界,無性故,當知

如是住及作意,亦無性;眼識界乃至

意識界,空故,當知如是住及作意,亦

空;眼識界乃至意識界,遠離故,當知

如是住及作意,亦遠離;眼識界乃至

意識界,寂靜故,當知如是住及作意

亦寂靜;眼識界乃至意識界,無覺知

故,當知如是住及作意,亦無覺知.舍

利子,眼觸乃至意觸,非有故,當知如

是住及作意,亦非有;眼觸乃至意觸

無實故,當知如是住及作意,亦無實:

眼觸乃至意觸,無性故,當知如是住

及作意,亦無性:眼觸乃至意觸,空故,

當知如是住及作意,亦空;眼觸乃至

意觸,遠離故,當知如是住及作意,亦

遠離:眼觸乃至意觸,寂靜故,當知如

是住及作意,亦寂靜;眼觸乃至意觸,

無覺知故,當知如是住及作意,亦無

覺知.舍利子,眼觸爲緣所生諸受乃

至意觸爲緣所生諸受,非有故,當知

如是住及作意,亦非有;眼觸爲緣所

生諸受乃至意觸爲緣所生諸受,無

實故,當知如是住及作意,亦無實;眼

觸爲緣所生諸受乃至意觸爲緣所

生諸受,無性故,當知如是住及作意,

亦無性;眼觸爲緣所生諸受乃至意

觸爲緣所生諸受,空故,當知如是住

及作意,亦空;眼觸爲緣所生諸受乃

至意觸爲緣所生諸受,遠離故,當知

如是住及作意,亦遠離;眼觸爲緣所

生諸受乃至意觸爲緣所生諸受,寂

靜故,當知如是住及作意,亦寂靜;眼

觸爲緣所生諸受乃至意觸爲緣所

生諸受,無覺知故,當知如是住及作

意,亦無覺知.舍利子,地界乃至識界,

非有故,當知如是住及作意,亦非有;

地界乃至識界,無實故,當知如是住

及作意,亦無實;地界乃至識界,無性

故,當知如是住及作意,亦無性;地界

乃至識界,空故,當知如是住及作意,

亦空;地界乃至識界,遠離故,當知如

是住及作意,亦遠離;地界乃至識界,

寂靜故,當知如是住及作意,亦寂靜;

地界乃至識界,無覺知故,當知如是

住及作意,亦無覺知.舍利子,布施波

羅蜜多乃至般若波羅蜜多,非有故,

當知如是住及作意,亦非有;布施波

羅蜜多乃至般若波羅蜜多,無實故,

當知如是住及作意,亦無實:布施波

羅蜜多乃至般若波羅蜜多,無性故,

當知如是住及作意,亦無性;布施波

羅蜜多乃至般若波羅蜜多,空故,當

知如是住及作意,亦空;布施波羅蜜

多乃至般若波羅蜜多,遠離故,當知

如是住及作意,亦遠離;布施波羅蜜

多乃至般若波羅蜜多,寂靜故,當知

如是住及作意,亦寂靜;布施波羅蜜

多乃至般若波羅蜜多,無覺知故,當

知如是住及作意,亦無覺知.舍利子

內空乃至無性自性空,非有故,當知

如是住及作意,亦非有:內空乃至無

性自性空,無實故,當知如是住及作

意,亦無實:內空乃至無性自性空,無

性故,當知如是住及作意,亦無性;內

空乃至無性自性空,空故,當知如是

住及作意,亦空:內空乃至無性自性

空,遠離故,當知如是住及作意,亦遠

離:內空乃至無性自性空,寂靜故,當

知如是住及作意,亦寂靜:內空乃至

無性自性空,無覺知故,當知如是住

及作意,亦無覺知.舍利子,四念住乃

至八聖道支,非有故,當知如是住及

作意,亦非有:四念住乃至八聖道支

無實故,當知如是住及作意,亦無實;

四念住乃至八聖道支,無性故,當知

如是住及作意,亦無性;四念住乃至

八聖道支,空故,當知如是住及作意

亦空;四念住乃至八聖道支,遠離故,

當知如是住及作意,亦遠離:四念住

乃至八聖道支,寂靜故,當知如是住

及作意,亦寂靜;四念住乃至八聖道

支,無覺知故,當知如是住及作意,亦

無覺知.舍利子,如是乃至佛十力乃

至十八佛不共法,非有故,當知如是

住及作意,亦非有:佛十力乃至十八

佛不共法,無實故,當知如是住及作

意,亦無實;佛十力乃至十八佛不共

法,無性故,當知如是住及作意,亦無

性;佛十力乃至十八佛不共法,空故,

當知如是住及作意,亦空;佛十力乃

至十八佛不共法,遠離故,當知如是

住及作意,亦遠離,佛十力乃至十八

佛不共法,寂靜故,當知如是住及作

意,亦寂靜:佛十力乃至十八佛不共

法,無覺知故,當知如是住及作意,亦

無覺知.舍利子,一切三摩地門、一切

陁羅尼門,非有故,當知如是住及作

意,亦非有:一切三摩地門、一切陁羅

尼門,無實故,當知如是住及作意,亦

無實:一切三摩地門、一切陁羅尼門,

無性故,當知如是住及作意,亦無性;

一切三摩地門、一切陁羅尼門,空故,

當知如是住及作意,亦空:一切三摩

地門、一切陁羅尼門,遠離故,當知如

是住及作意,亦遠離:一切三摩地門、

一切陁羅尼門,寂靜故,當知如是住

及作意,亦寂靜.一切三摩地門、一切

陁羅尼門,無覺知故,當知如是住及

作意,亦無覺知.舍利子,一切智、道相

智、一切相智,非有故,當知如是住及

作意,亦非有;一切智、道相智、一切相

智,無實故,當知如是住及作意,亦無

實;一切智、道相智、一切相智,無性故

當知如是住及作意,亦無性,一切智、

道相智、一切相智,空故,當知如是住

及作意,亦空:一切智、道相智、一切相

智,遠離故,當知如是住及作意,亦遠

離;一切智、道相智、一切相智,寂靜故,

當知如是住及作意,亦寂靜;一切智、

道相智、一切相智,無覺知故,當知如

是住及作意,亦無覺知.舍利子,聲聞

菩提、獨覺菩提、無上菩提,非有故,當

知如是住及作意,亦非有:聲聞菩提、

獨覺菩提、無上菩提,無實故,當知如

是住及作意,亦無實;聲聞菩提、獨覺

菩提、無上菩提無性故,當知如是住

及作意,亦無性:聲聞菩提、獨覺菩提、

無上菩提,空故,當知如是住及作意,

亦空:聲聞菩提、獨覺菩提、無上菩提,

遠離故,當知如是住及作意,亦遠離;

聲聞菩提、獨覺菩提、無上菩提,寂靜

故,當知如是住及作意,亦寂靜:聲聞

菩提、獨覺菩提、無上菩提,無覺知故,

當知如是住及作意,亦無覺知.舍利

子,由此因緣,諸菩薩摩訶薩,於如是

住及此作意,常不捨離,與諸有情,亦

無差別,以一切法,無差別故.

爾時,世尊讚善現曰:善哉,善哉!汝善

能爲諸菩薩摩訶薩,宣說般若波羅

蜜多.此皆如來威神之力,若有欲爲

諸菩薩摩訶薩,宣說般若波羅蜜多

者,皆應如汝之所宣說.若菩薩摩訶

薩,欲學般若波羅蜜多者,皆應隨汝

所說而學.若菩薩摩訶薩,隨汝所說

而學般若波羅蜜多,是菩薩摩訶薩

速證無上正等菩提,轉妙法輪,度無

量衆.具壽善現,爲諸菩薩摩訶薩衆,

宣說如是甚深般若波羅蜜多時,於

此三千大千世界,六種變動,謂動、極

動、等極動,踊、極踊、等極踊,震、極震、等

極震,擊、極擊、等極擊,吼、極吼、等極吼,

爆、極爆、等極爆,又此三千大千世界,

東踊西沒,西踊東沒,南踊北沒,北踊

南沒,中踊邊沒,邊踊中沒.爾時,世尊

卽便微笑.具壽善現卽白佛言:何因

何緣,現此微笑?佛告善現:如我今者,

於此三千大千世界,爲諸菩薩摩訶

薩衆,宣說般若波羅蜜多.今於東方

無量無數無邊世界,各有如來應正

等覺,亦爲菩薩摩訶薩衆,宣說般若

波羅蜜多.南西北方,四維上下,無量

無數無邊世界,亦各有如來應正等

覺,爲諸菩薩摩訶薩衆,宣說般若波

羅蜜多.如我今者,於此三千大千世

界,宣說般若波羅蜜多故,有十二那

庾多天、人、阿素洛等,得無生法忍.今

於十方無量無數無邊世界,亦各有

如來應正等覺,宣說般若波羅蜜多

故,亦各有無量無數無邊有情,皆發

無上正等覺心,獲大利樂.

大般若波羅蜜多經卷第四百二十四

戊戌歲高麗國大藏都監奉

勅雕造

大般若波羅蜜多經卷第四百二十五 麗

三藏法師玄奘奉 詔譯

第二分帝釋品第二十五之一

爾時,於此三千大千堪忍世界,所有

四大天王,各與無量百千俱胝四大

王衆天諸天子衆,俱來集會.所有天

帝,各與無量百千俱胝三十三天諸

天子衆,俱來集會.所有蘇夜摩天王,

各與無量百千俱胝夜摩天諸天子

衆,俱來集會.所有珊睹史多天王,各

與無量百千俱胝睹史多天諸天子

衆,俱來集會.所有妙變化天王,各與

無量百千俱胝樂變化天諸天子衆,

俱來集會.所有自在天王,各與無量

百千俱胝他化自在天諸天子衆,俱

來集會.所有大梵天王,各與無量百

千俱胝諸梵天衆,俱來集會.所有極

光淨天,各與無量百千俱胝第二靜

慮天衆,俱來集會.所有遍淨天,各與

無量百千俱胝第三靜慮天衆,俱來

集會.所有廣果天,各與無量百千俱

胝第四靜慮天衆,俱來集會.所有色

究竟天,各與無量百千俱胝淨居天

衆,俱來集會.是四大王天衆乃至淨

居天衆,所有淨業異熟身光,比如來

身所現常光,百分不及一,千分不及

一,百千分不及一,俱胝分不及一,百

俱胝分不及一,千俱胝分不及一,百

千俱胝分不及一,如是乃至數分,筭

分,計分,喩分,乃至鄔波尼殺曇分,亦

不及一.何以故?以如來身所現常光,

熾燃赫弈,於諸光中,最尊最勝,最上

最妙,無比無等,無上第一,蔽諸天光,

皆令不現,猶如燋炷,對贍部金.

爾時,天帝釋白具壽善現言:今此三

千大千世界,所有四大王衆天乃至

淨居天,皆來集會,欲聞尊者宣說般

若波羅蜜多,唯願尊者,知時爲說.尊

者,何謂菩薩摩訶薩般若波羅蜜多?

云何菩薩摩訶薩,應住般若波羅蜜

多?云何菩薩摩訶薩,應學般若波羅

蜜多?時,具壽善現告天帝釋言:憍尸

迦,汝等天衆,諦聽諦聽,善思念之.吾

當承佛威神之力,順如來意,爲諸菩

薩摩訶薩衆,宣說般若波羅蜜多.如

菩薩摩訶薩,可於其中,應如是住,應

如是學.憍尸迦,汝諸天等,未發無上

菩提心者,今皆應發.憍尸迦,諸有已

入聲聞、獨覺、正性離生,不復能發大

菩提心.何以故?憍尸迦,彼於生死,已

結界故.此中若有能於無上正等菩

提,發心趣者,我亦隨喜.何以故?憍尸

迦,諸有勝人,應求勝法,我終不障他

勝善品.

憍尸迦,汝問,何謂菩薩摩訶薩般若

波羅蜜多者.汝等諦聽,吾當爲說.憍

尸迦,若菩薩摩訶薩,發一切智智相

應之心,以無所得而爲方便,思惟色

乃至識,若無常,若苦,若無我,若空,若

如病,若如癰,若如箭,若如瘡,若熱惱,

若逼切,若敗壞,若衰朽,若變動,若速

滅,若可畏,若可厭,若有災,若有撗,若

有疫,若有癘,若不安隱,若不可保信.

思惟眼處乃至意處,思惟色處乃至

法處,思惟眼界乃至意界,思惟色界

乃至法界,思惟眼識界乃至意識界,

思惟眼觸乃至意觸,思惟眼觸爲緣

所生諸受乃至意觸爲緣所生諸受,

思惟地界乃至識界,亦復如是.憍尸

迦,是謂菩薩摩訶薩般若波羅蜜多.

復次,憍尸迦,若菩薩摩訶薩,發一切

智智相應之心,以無所得而爲方便,

思惟色乃至識,若寂靜,若遠離,若無

生,若無滅,若無染,若無淨,若無作,若

無爲.思惟眼處乃至意處,思惟色處

乃至法處,思惟眼界乃至意界,思惟

色界乃至法界,思惟眼識界乃至意

識界,思惟眼觸乃至意觸,思惟眼觸

爲緣所生諸受乃至意觸爲緣所生

諸受,思惟地界乃至識界,亦復如是.

憍尸迦,是謂菩薩摩訶薩般若波羅

蜜多.

復次,憍尸迦,若菩薩摩訶薩,發一切

智智相應之心,以無所得而爲方便,

思惟無明緣行,行緣識,識緣名色,名

色緣六處,六處緣觸,觸緣受,受緣愛,

愛緣取,取緣有,有緣生,生緣老死乃

至純大苦蘊集.以無所得而爲方便,

思惟無明滅故,行滅;行滅故,識滅;識

滅故.名色滅;名色滅故,六處滅;六處

滅故,觸滅;觸滅故,受滅;受滅故,愛滅;

愛滅故,取滅;取滅故,有滅;有滅故,生

滅;生滅故,老死乃至純大苦蘊滅.憍

尸迦,是謂菩薩摩訶薩般若波羅蜜

多.復次,憍尸迦,若菩薩摩訶薩,發一

切智智相應之心,以無所得而爲方

便,安住內空乃至無性自性空,安住

眞如、法界、實際、不思議界、安隱界等.

憍尸迦,是謂菩薩摩訶薩般若波羅

蜜多.復次,憍尸迦,若菩薩摩訶薩,發

一切智智相應之心,以無所得而爲

方便,修行四念住乃至八聖道支,修

行空解脫門、無相無願解脫門,修行

佛十力乃至十八佛不共法,修行一

切三摩地門、陁羅尼門,修行一切智、

道相智、一切相智.憍尸迦,是謂菩薩

摩訶薩般若波羅蜜多.復次,憍尸迦,

若菩薩摩訶薩,發一切智智相應之

心,以無所得而爲方便,修行布施、淨

戒、安忍、精進、靜慮、般若波羅蜜多.憍

尸迦,是謂菩薩摩訶薩般若波羅蜜

多.復次,憍尸迦,若菩薩摩訶薩,修行

般若波羅蜜多時,作如是觀,唯有諸

法,互相滋潤,互相增長,互相圓滿,思

惟校計無我、我所.復作是觀,諸菩薩

摩訶薩迴向心,不與菩提心和合,菩

提心,亦不與迴向心和合,謂菩薩摩

訶薩迴向心,於菩提心中,無所有,不

可得,菩提心,於迴向心中,亦無所有,

不可得.諸菩薩摩訶薩,雖如實觀諸

法,而於諸法都無所見.憍尸迦,是謂

菩薩摩訶薩般若波羅蜜多.時,天帝

釋問善現言:云何菩薩摩訶薩,迴向

心,不與菩提心和合,菩提心,亦不與

迴向心和合?云何菩薩摩訶薩迴向

心,於菩提心中,無所有,不可得,菩提

心,於迴向心中,亦無所有,不可得?善

現答言:憍尸迦,諸菩薩摩訶薩迴向

心則非心,菩提心,亦非心,不應非心,

迴向非心,心亦不應迴向非心,非心

不應迴向於心,心亦不應迴向於心.

何以故?憍尸迦,非心卽是不可思議,

不可思議卽是非心.如是二種,俱無

所有.無所有中,無迴向義.憍尸迦,心

無自性,心性無故.心所亦無,心及心

所,旣無自性故,心亦無迴向心義.憍

尸迦,若作是觀,是謂菩薩摩訶薩般

若波羅蜜多.爾時,世尊讚善現曰:善

哉,善哉!汝善能爲諸菩薩摩訶薩,宣

說般若波羅蜜多,亦善勸勵諸菩薩

摩訶薩,令生歡喜,勤修般若波羅蜜

多.具壽善現白言:世尊,我旣知恩,不

應不報.何以故?過去如來應正等覺

及諸弟子,爲諸菩薩摩訶薩衆,宣說

六種波羅蜜多,示現教導,讚勵慶喜,

安撫建立,令得究竟.世尊,爾時,亦在

中學,今證無上正等菩提.轉妙法輪,

利樂我等故.我今者,應隨佛教,爲諸

菩薩摩訶薩衆,宣說六種波羅蜜多,

示現教導,讚勵慶喜,安撫建立,令得

究竟,疾證無上正等菩提,是則名爲

報彼恩德.

爾時,具壽善現告天帝釋言:憍尸迦,

汝問,云何菩薩摩訶薩,應住般若波

羅蜜多者.汝等諦聽,吾當爲說.諸菩

薩摩訶薩,於般若波羅蜜多,如所應

住不應住相.憍尸迦,色,色空;受、想、行、

識,受、想、行、識空;菩薩,菩薩空.若色空,

若受、想、行、識空,若菩薩空,如是一切,

皆無二無二處.憍尸迦,諸菩薩摩訶

薩,於般若波羅蜜多,應如是住.憍尸

迦,眼處,眼處空;乃至意處,意處空;菩

薩,菩薩空.若眼處空,乃至若意處空,

若菩薩空,如是一切,皆無二無二處.

憍尸迦,諸菩薩摩訶薩,於般若波羅

蜜多,應如是住.憍尸迦,色處,色處空;

乃至法處,法處空;菩薩,菩薩空.若色

處空.乃至若法處空,若菩薩空,如是

一切,皆無二無二處.憍尸迦,諸菩薩

摩訶薩,於般若波羅蜜多,應如是住.

憍尸迦,眼界,眼界空;乃至意界,意界

空,菩薩,菩薩空.若眼界空,乃至若意

界空,若菩薩空,如是一切,皆無二無

二處.憍尸迦,諸菩薩摩訶薩,於般若

波羅蜜多,應如是住.憍尸迦,色界,色

界空;乃至法界,法界空;菩薩,菩薩空.

若色界空,乃至若法界空,若菩薩空,

如是一切,皆無二無二處.憍尸迦,諸

菩薩摩訶薩,於般若波羅蜜多,應

如是住.憍尸迦,眼識界,眼識界空;乃

至意識界,意識界空;菩薩,菩薩空.若

眼識界空.乃至若意識界空,若菩薩

空,如是一切,皆無二無二處.憍尸迦,

諸菩薩摩訶薩,於般若波羅蜜多,應

如是住.憍尸迦,眼觸,眼觸空;乃至意

觸,意觸空;菩薩,菩薩空.若眼觸空.乃

至若意觸空,若菩薩空,如是一切,皆

無二無二處.憍尸迦,諸菩薩摩訶薩,

於般若波羅蜜多,應如是住.憍尸迦,

眼觸爲緣所生諸受,眼觸爲緣所生

諸受空;乃至意觸爲緣所生諸受,意

觸爲緣所生諸受空;菩薩,菩薩空.若

眼觸爲緣所生諸受空,乃至若意觸

爲緣所生諸受空,若菩薩空,如是一

切,皆無二無二處.憍尸迦,諸菩薩摩

訶薩,於般若波羅蜜多,應如是住.憍

尸迦,地界,地界空:乃至識界,識界空;

菩薩,菩薩空.若地界空,乃至若識界

空,若菩薩空,如是一切,皆無二無二

處.憍尸迦,諸菩薩摩訶薩,於般若波

羅蜜多,應如是住.憍尸迦,無明,無明

空;乃至老死,老死空;菩薩,菩薩空,若

無明空.乃至若老死空,若菩薩空,如

是一切,皆無二無二處.憍尸迦,諸菩

薩摩訶薩,於般若波羅蜜多,應如是

住.憍尸迦,無明滅,無明滅空:乃至老

死滅,老死滅空;菩薩,菩薩空.若無明

滅空,乃至若老死滅空,若菩薩空,如

是一切,皆無二無二處.憍尸迦,諸菩

薩摩訶薩,於般若波羅蜜多,應如是

住.憍尸迦,布施波羅蜜多,布施波羅

蜜多空;乃至般若波羅蜜多,般若波

羅蜜多空,菩薩,菩薩空.若布施波羅

蜜多空,乃至若般若波羅蜜多空,若

菩薩空,如是一切,皆無二無二處.憍

尸迦,諸菩薩摩訶薩,於般若波羅蜜

多,應如是住.憍尸迦,內空,內空空:乃

至無性自性空,無性自性空空;菩薩,

菩薩空.若內空空,乃至若無性自性

空空,若菩薩空,如是一切,皆無二無

二處.憍尸迦,諸菩薩摩訶薩,於般若,

波羅蜜多,應如是住.憍尸迦,四念住,

四念住空:乃至十八佛不共法,十八

佛不共法空;菩薩,菩薩空.若四念住

空.乃至若十八佛不共法空,若菩薩

空,如是一切,皆無二無二處.憍尸迦,

諸菩薩摩訶薩,於般若波羅蜜多,應

如是住.憍尸迦,一切三摩地門,一切

三摩地門空;一切陁羅尼門,一切陁

羅尼門空;菩薩,菩薩空.若一切三摩

地門空,若一切陁羅尼門空,若菩薩

空,如是一切,皆無二無二處.憍尸迦,

諸菩薩摩訶薩,於般若波羅蜜多,應

如是住.憍尸迦,聲聞乘,聲聞乘空;獨

覺乘、無上乘,獨覺乘、無上乘空;菩薩,

菩薩空.若聲聞乘空,若獨覺乘、無上

乘空,若菩薩空,如是一切,皆無二無

二處.憍尸迦,諸菩薩摩訶薩,於般若

波羅蜜多,應如是住.憍尸迦,預流,預

流空;乃至如來,如來空;菩薩,菩薩空.

若預流空,乃至若如來空,若菩薩空,

如是一切,皆無二無二處.憍尸迦,諸

菩薩摩訶薩,於般若波羅蜜多,應如

是住.憍尸迦,一切智,一切智空;道相

智、一切相智,道相智、一切相智空;菩

薩,菩薩空.若一切智空,若道相智、一

切相智空,若菩薩空,如是一切,皆無

二無二處.憍尸迦,諸菩薩摩訶薩,於

般若波羅蜜多,應如是住.

時,天帝釋問善現言:云何菩薩摩訶

薩,修行般若波羅蜜多時,所不應住?

善現答言:憍尸迦,諸菩薩摩訶薩,修

行般若波羅蜜多時,不應住色,不應

住受、想、行、識;不應住眼處,乃至不應

住意處;不應住色處,乃至不應住法

處;不應住眼界,乃至不應住意界;不

應住色界,乃至不應住法界;不應住

眼識界,乃至不應住意識界;不應住

眼觸,乃至不應住意觸;不應住眼觸

爲緣所生諸受,乃至不應住意觸爲

緣所生諸受;不應住地界,乃至不應

住識界;不應住無明,乃至不應住老

死,不應住無明滅,乃至不應住老死

滅;不應住布施波羅蜜多,乃至不應

住般若波羅蜜多;不應住內空,乃至

不應住無性自性空;不應住四念住,

乃至不應住十八佛不共法;不應住

一切三摩地門,不應住一切陁羅尼

門;不應住聲聞乘,不應住獨覺乘、無

上乘;不應住預流,乃至不應住如來;

不應住一切智,不應住道相智、一切

相智.何以故?憍尸迦,如是住者,有所

得故.

復次,憍尸迦,諸菩薩摩訶薩,修行般

若波羅蜜多時,不應住此是色乃至

此是識,不應住此是眼處乃至此是

意處,不應住此是色處乃至此是法

處,不應住此是眼界乃至此是意界,

不應住此是色界乃至此是法界,不

應住此是眼識界乃至此是意識界,

不應住此是眼觸乃至此是意觸,不

應住此是眼觸爲緣所生諸受乃至

此是意觸爲緣所生諸受,不應住此

是地界乃至此是識界,不應住此是

無明乃至此是老死,不應住此是無

明滅乃至此是老死滅,不應住此是

布施波羅蜜多乃至此是般若波羅

蜜多,不應住此是內空乃至此是無

性自性空,不應住此是四念住乃至

此是十八佛不共法,不應住此是一

切三摩地門,此是一切陁羅尼門,不

應住此是聲聞乘,此是獨覺乘、無上

乘,不應住此是預流乃至此是如來,

不應住此是一切智,此是道相智、一

切相智.何以故?憍尸迦,如是住者,有

所得故.

復次,憍尸迦,諸菩薩摩訶薩,修行般

若波羅蜜多時,不應住色乃至識,若

常若無常,若樂若苦,若我若無我,若

淨若不淨,若空若不空,若寂靜若不

寂靜,若遠離若不遠離;不應住眼處

乃至意處,若常若無常乃至若遠離

若不遠離;不應住色處乃至法處,若

常若無常乃至若遠離若不遠離:不

應住眼界乃至意界,若常若無常乃

至若遠離若不遠離:不應住色界乃

至法界,若常若無常乃至若遠離若

不遠離:不應住眼識界乃至意識界,

若常若無常乃至若遠離若不遠離:

不應住眼觸乃至意觸,若常若無常

乃至若遠離若不遠離:不應住眼觸

爲緣所生諸受乃至意觸爲緣所生

諸受,若常若無常乃至若遠離若不

遠離;不應住地界乃至識界,若常若

無常乃至若遠離若不遠離:不應住

無明乃至老死,若常若無常乃至若

遠離若不遠離;不應住無明滅乃至

老死滅,若常若無常乃至若遠離若

不遠離;不應住布施波羅蜜多乃至

般若波羅蜜多,若常若無常乃至若

遠離若不遠離;不應住內空乃至無

性自性空,若常若無常乃至若遠離

若不遠離;不應住四念住乃至十八

佛不共法,若常若無常乃至若遠離

若不遠離;不應住一切三摩地門、一

切陁羅尼門,若常若無常乃至若遠

離若不遠離;不應住聲聞乘、獨覺乘、

無上乘,若常若無常乃至若遠離若

不遠離;不應住預流乃至如來,若常

若無常乃至若遠離若不遠離;不應

住一切智、道相智、一切相智,若常若

無常乃至若遠離若不遠離.何以故?

憍尸迦,如是住者,有所得故.

復次,憍尸迦,諸菩薩摩訶薩,修行般

若波羅蜜多時,不應住預流果,若有

爲所顯,若無爲所顯;不應住一來、不

還、阿羅漢果、獨覺菩提、諸佛無上正

等菩提,若有爲所顯,若無爲所顯.何

以故?憍尸迦,如是住者,有所得故.復

次,憍尸迦,諸菩薩摩訶薩,修行般若

波羅蜜多時,不應住預流是福田,不

應住一來、不還、阿羅漢、獨覺、菩薩、如

來是福田.何以故?憍尸迦,如是住者,

有所得故.復次,憍尸迦,諸菩薩摩訶

薩,修行般若波羅蜜多時,不應住初

地,乃至不應住第十地.何以故?憍尸

迦,如是住者,有所得故.所以者何?如

是住者,有動轉故.

復次,憍尸迦,諸菩薩摩訶薩,修行般

若波羅蜜多時,不應住初發心已,便

作是念:我當圓滿布施波羅蜜多乃

至般若波羅蜜多.不應住初發心已,

便作是念:我當修行四念住乃至八

聖道支.不應住初發心已,便作是念:

我當修行空、無相、無願解脫門乃至

十八佛不共法.不應住作是念:我修

加行.旣圓滿已,當入菩薩正性離生.

不應住作是念:我已得入正性離生,

當住菩薩不退轉地.不應住作是念:

我當圓滿菩薩五通.不應住作是念:

我住菩薩圓滿五通,常遊無量無數

佛土,禮敬瞻仰,供養承事諸佛世尊,

聽聞正法,如理思惟,廣爲他說.何以

故?憍尸迦,如是住者,有所得故.

復次,憍尸迦,諸菩薩摩訶薩,修行般

若波羅蜜多時,不應住作是念:我當

嚴淨如十方佛所居淨土.不應住作

是念:我當化作如十方佛所居淨土.

不應住作是念:我當成熟諸有情類,

令證無上正等菩提,或般涅槃,或人、

天樂.不應住作是念:我當往詣無量

無數諸佛國土,供養恭敬,尊重讚歎

諸佛世尊,復以無邊花香、瓔珞、寶幢、

幡蓋、衣服、臥具、飮食、燈明,百千俱胝

那庾多數,天諸伎樂及無量種上妙

珍財,而爲供養.不應住作是念:我當

安立無量無數無邊有情,令於無上

正等菩提,得不退轉.何以故?憍尸迦,

如是住者,有所得故.

復次,憍尸迦,諸菩薩摩訶薩,修行般

若波羅蜜多時,不應住作是念:我當

成辦淸淨肉眼、天眼、慧眼、法眼、佛眼.

不應住作是念:我當成辦諸等持門,

於諸等持,自在遊戲.不應住作是念:

我當成辦諸摠持門,於諸摠持,皆得

自在.不應住作是念:我當成辦如來

十力、四無所畏、四無礙解、大慈、大悲、

大喜、大捨、十八佛不共法,不應住作

是念:我當成辦三十二相、八十隨好,

所莊嚴身,令諸有情,見者歡喜,觀無

厭倦,由斯證得,利益安樂.何以故?憍

尸迦,如是住者,有所得故.

復次,憍尸迦,諸菩薩摩訶薩,修行般

若波羅蜜多時,不應住此是第八補

特伽羅,此是隨信行,此是隨法行.不

應住此是預流極七返有,此是家家,

此是一閒.不應住此是齊首補特伽

羅乃至壽盡,煩惱方盡.不應住此是

預流,定不墮法,此是一來,至此世閒,

得盡苦際.不應住此是不還向,此是,

不還果,往彼方得般涅槃者.不應住

此是阿羅漢,永盡後有,現在必入無

餘涅槃.不應住此是獨覺,不應住此

是如來應正等覺.不應住作是念:我

超聲聞、獨覺地已,住菩薩地.不應住

作是念:我當具足一切智、道相智、一

切相智,覺一切法,一切相已,永斷一

切煩惱纏結習氣相續.不應住作是

念:我當證得所求無上正等菩提,得

成如來應正等覺,轉妙法輪,作諸佛

事,度脫無量無數有情,令得涅槃畢

竟安樂.不應住作是念:我當善修四

神足已,安住如是殊勝等持,由此等

持,增上勢力,令我壽命,如殑伽沙大

劫而住.不應住作是念:我當獲得壽

量無邊.不應住作是念:我當成就三

十二相,是一一相,百福莊嚴.不應住

作是念:我當成就八十隨好,是一一

好,有無數量,希有勝事.不應住作是

念:我當安住一嚴淨土,其土寬廣,於

十方面,如殑伽沙世界之量.不應住

作是念:我當安坐一金剛座,其座廣

大,量等三千大千世界,不應住作是

念:我當居止大菩提樹,其樹高廣,衆

寶莊嚴,所出妙香,有情聞者,貪、瞋、癡

等心疾皆除,無量無邊身病亦愈,諸

有聞此菩提樹香,離諸聲聞、獨覺作

意,必獲無上正等菩提.不應住作是

念:願我當得嚴淨佛土,其土淸淨,無

色蘊名聲,無受、想、行、識蘊名聲;無眼

處名聲,無耳、鼻、舌、身、意處名聲;無色

處名聲,無聲、香、味、觸、法處名聲;無眼

界名聲,無耳、鼻、舌、身、意界名聲;無色

界名聲,無聲、香、味、觸、法界名聲;無眼

識界名聲,無耳、鼻、舌、身、意識界名聲;

無眼觸名聲,無耳、鼻、舌、身、意觸名聲;

無眼觸爲緣所生諸受名聲,無耳、鼻、

舌、身、意觸爲緣所生諸受名聲;無地

界名聲,無水、火、風、空、識界名聲;無無

明名聲,無行、識、名色、六處、觸、受、愛、取、

有、生、老死名聲;唯有布施波羅蜜多

名聲,乃至唯有般若波羅蜜多名聲;

唯有內空名聲,乃至唯有無性自性

空名聲;唯有眞如名聲,乃至唯有不

思議界名聲;唯有四念住名聲,廣說

乃至唯有十八佛不共法名聲;其中

都無預流、一來、不還、阿羅漢、獨覺、異

生等名聲,唯有菩薩摩訶薩、如來應

正等覺等名聲.何以故?憍尸迦,如是

住者,有所得故.所以者何?一切如來

應正等覺,證得無上正等菩提時,覺

一切法,都無所有,一切菩薩摩訶薩

衆,住不退轉地時,亦見諸法,都無所

有.憍尸迦,是爲菩薩摩訶薩,於般若

波羅蜜多,如所應住,不應住相.憍尸

迦,諸菩薩摩訶薩,於深般若波羅蜜

多,隨所應住,不應住相,以無所得而

爲方便,應如是學.

爾時,舍利子作是念言:若菩薩摩訶

薩,修行般若波羅蜜多時,於一切法,

不應住者,云何應住般若波羅蜜多?

具壽善現知舍利子心之所念,便謂

之曰:於意云何?諸如來心,爲何所住?

舍利子言:諸如來心,都無所住.所以

者何?善現,如來之心,不住色,不住受、

想、行、識;不住眼處,不住耳、鼻、舌、身、意

處;不住色處,不住聲、香、味、觸、法處;不

住眼界,不住耳、鼻、舌、身、意界;不住色

界,不住聲、香、味、觸、法界;不住眼識界,

不住耳、鼻、舌、身、意識界;不住眼觸,不

住耳、鼻、舌、身、意觸;不住眼觸爲緣所

生諸受,不住耳、鼻、舌、身、意觸爲緣所

生諸受;不住有爲界,不住無爲界;不

住四念住,廣說乃至不住十八佛不

共法,不住一切智,不住道相智、一切

相智.何以故?以一切法,不可得故.如

是.善現,如來之心,於一切法,都無所

住,亦非不住.時,具壽善現謂舍利子

言:諸菩薩摩訶薩,修行般若波羅蜜

多時,亦復如是.雖住般若波羅蜜多

而同如來,於一切法,都無所住,亦非

不住.所以者何?舍利子,諸菩薩摩訶

薩,修行般若波羅蜜多時,雖住般若

波羅蜜多,而於色,非住,非不住,乃至

於一切相智,亦非住,非不住.何以故?

舍利子,以色等法,無二相故.舍利子,

諸菩薩摩訶薩,於深般若波羅蜜多,

隨此非住,非不住相,以無所得而爲

方便,應如是學.

爾時,會中有諸天子,竊作是念:諸藥

叉等言詞呪句,雖復隱密而我等輩,

猶可了知.尊者善現,於此般若波羅

蜜多,雖以種種言詞,顯示而我等輩,

竟不能解.具壽善現,知諸天子心之

所念,便告彼言:汝等天子,於我所說

不能解耶?諸天子言:如是如是.具壽

善現復告彼言:我曾於此甚深般若

波羅蜜多相應義中,不說一字.汝亦

不聞當何所解.何以故?諸天子,甚深

般若波羅蜜多相應義中,文字言說,

皆遠離故.由此於中,說者、聽者及能

解者,皆不可得.一切如來應正等覺

所證無上正等菩提,微妙甚深,亦復

如是.諸天子,如諸如來應正等覺,化

作化身,如是化身,化作四衆,俱來集

會而爲說法.於意云何?是中有實能

說,能聽,能解者不?諸天子言:不也,大

德.善現告言:如是.諸天子,一切法,皆

如化故,今於此甚深般若波羅蜜多

相應義中,說者、聽者及能解者,都不

可得.諸天子,如人夢中,夢見有佛,爲

諸大衆,宣說正法.於意云何?是中有

實能說,能聽,能解者不?諸天子言:不

也,大德.善現告言:如是.諸天子,一切

法,皆如夢故,今於此甚深般若波羅

蜜多相應義中,說者、聽者及能解者,

都不可得.諸天子,如有二人,處一山

谷,各住一面,讚佛、法、僧,俱時發響.於

意云何?此二響聲,能互相聞,互相解

不?諸天子言:不也,大德.善現告言:如

是諸天子,一切法,皆如響故,今於此

甚深般若波羅蜜多相應義中,說者、

聽者及能解者,都不可得.諸天子,如

巧幻師,或彼弟子,於四衢道,幻作四

衆及一如來應正等覺,是幻如來應

正等覺,爲幻四衆,宣說正法.於意云

何?是中有實說者、聽者、能解者不?諸

天子言:不也,大德.善現告言:如是.諸

天子,一切法,皆如幻故,今於此甚深

般若波羅蜜多相應義中,說者、聽者

及能解者,都不可得.諸天子,由此因

緣,我曾於此甚深般若波羅蜜多相

應義中,不說一字.汝亦不聞當何所

解.

大般若波羅蜜多經卷第四百二十五

戊戌歲高麗國大藏都監奉

勅雕造

大般若波羅蜜多經卷第四百二十六 麗

三藏法師玄奘奉 詔譯

第二分帝釋品第二十五之二

爾時,諸天子復作是念:尊者善現,於

此般若波羅蜜多,雖復種種方便,顯

說,欲令易解,然其義趣,轉深轉妙,難

可測量.具壽善現知諸天子心之所

念,便告彼言:諸天子,色乃至識,非深

非妙,色自性乃至識自性,亦非深非

妙.眼處乃至意處,非深非妙,眼處自

性乃至意處自性,亦非深非妙.色處

乃至法處,非深非妙,色處自性乃至

法處自性,亦非深非妙.眼界乃至意

界,非深非妙,眼界自性乃至意界自

性,亦非深非妙.色界乃至法界,非深

非妙,色界自性乃至法界自性,亦非

深非妙.眼識界乃至意識界,非深非

妙,眼識界自性乃至意識界自性,亦

非深非妙.眼觸乃至意觸,非深非妙,

眼觸自性乃至意觸自性,亦非深非

妙.眼觸爲緣所生諸受乃至意觸爲

緣所生諸受,非深非妙,眼觸爲緣所

生諸受自性乃至意觸爲緣所生諸

受自性,亦非深非妙.布施波羅蜜多

乃至般若波羅蜜多非深非妙,布施

波羅蜜多自性乃至般若波羅蜜多

自性,亦非深非妙.內空乃至無性自

性空,非深非妙,內空自性乃至無性

自性空自性,亦非深非妙.四念住廣

說乃至十八佛不共法,非深非妙,四

念住自性廣說乃至十八佛不共法

自性,亦非深非妙.一切三摩地門、一

切陁羅尼門,非深非妙,一切三摩地

門自性、一切陁羅尼門自性,亦非深

非妙.乃至一切智、道相智、一切相智,

非深非妙,一切智自性,道相智、一切

相智自性,亦非深非妙.

時,諸天子復作是念:尊者善現,所說

法中,不施設色乃至識,不施設眼處

乃至意處,不施設色處乃至法處,不

施設眼界乃至意界,不施設色界乃

至法界,不施設眼識界乃至意識界,

不施設眼觸乃至意觸,不施設眼觸

爲緣所生諸受乃至意觸爲緣所生

諸受,不施設布施波羅蜜多乃至般

若波羅蜜多,不施設內空乃至無性

自性空,不施設四念住廣說乃至十

八佛不共法,不施設一切三摩地門、

一切陁羅尼門,不施設一切智、道相

智、一切相智,不施設預流及預流果.

乃至不施設阿羅漢及阿羅漢果,不

施設獨覺及獨覺菩提,不施設菩薩

及菩薩地,不施設三藐三佛陁及三

藐三菩提,亦不施設文字言說.具壽

善現知諸天子心所念法,便告之言:

如是如是.如汝所念.色等諸法乃至

無上正等菩提,皆離文字,咸不可說

故,於般若波羅蜜多,無說無聽,亦無

解者.是故汝等,於諸法中,應隨所說,

修深固忍,諸有欲住欲證,預流、一來、

不還、阿羅漢果,亦因此忍,方能住證.

諸有欲住欲證,獨覺所得菩提,亦因

此忍方能住證.諸有欲住欲證,無上

正等菩提,要因此忍,乃能住證.如是

諸天子,諸菩薩摩訶薩,從初發心,至

得無上正等菩提,應住無說無聽,無

解甚深般若波羅蜜多,常勤修學.

第二分信受品第二十六

時,諸天子復作是念:尊者善現,今者

欲爲何等有情,樂說何法?具壽善現

知彼所念,便告之言:諸天子,我今欲

爲如幻,如化,如夢有情,樂說如幻化

夢之法何以故諸天子如是聽者於

所說中,無聞無解,無所證故.時,諸天

子尋復問言:能說能聽及所說法,皆

如幻,如化,如夢耶?善現答言:如是如

是.如汝所說.如幻有情,爲如幻者,說

如幻法,如化有情,爲如化者,說如化

法,如夢有情,爲如夢者,說如夢法.諸

天子,我乃至見者,如幻,如化,如夢所

見.色乃至識,如幻,如化,如夢所見.眼

乃至意,如幻,如化,如夢所見.色乃至

法,如幻,如化,如夢所見.眼識乃至意

識,如幻,如化,如夢所見.眼觸乃至意

觸,如幻,如化,如夢所見.眼觸所生受

乃至意觸所生受,如幻,如化,如夢所

見.布施波羅蜜多乃至般若波羅蜜

多,如幻,如化,如夢所見.內空乃至無

性自性空,如幻,如化,如夢所見.四念

住廣說乃至十八佛不共法,如幻,如

化,如夢所見.如是乃至預流果乃至

阿羅漢果,如幻,如化,如夢所見.獨覺

菩提及無上正等菩提,如幻,如化,如

夢所見.時,諸天子問善現言:今尊者,

爲但說我等,色等乃至無上正等菩

提,如幻,如化,如夢所見,爲亦說涅槃,

如幻,如化,如夢所見.善現答言:諸天

子,我不但說我等,色等乃至無上正

等菩提,如幻,如化,如夢所見,亦說涅

槃,如幻,如化,如夢所見.諸天子,設更

有法勝涅槃者,我亦說爲如幻,如化,

如夢所見.何以故?諸天子,幻化夢事

與一切法乃至涅槃,悉皆無二無二

處故.

爾時,舍利子、大目連、執大藏、滿慈子、

大迦多衍那、大迦葉波等諸大聲聞

及無量百千菩薩摩訶薩,問具壽善

現言:所說般若波羅蜜多,如是甚深,

如是難見,如是難覺,如是寂靜,如是

微細,如是沈密,如是殊妙,誰能信受?

時,阿難陁,聞彼語已,白大聲聞及諸

菩薩摩訶薩言:有不退轉諸菩薩摩

訶薩,於此所說甚深,難見,難覺,寂靜,

微細,沈密,殊妙般若波羅蜜多,能深

信受.復有無量已見聖諦,於諸深法,

能盡源底,諸阿羅漢所願已滿,於此

所說甚深,難見,難覺,寂靜,微細,沈密,

殊妙般若波羅蜜多,亦能信受.復有

無量菩薩摩訶薩,已於過去多俱胝

佛所,親近供養,發弘誓願,植衆德本,

於此所說甚深,難見,難覺,寂靜,微細,

沈密,殊妙,般若波羅蜜多,亦能信受.

復有無量諸善男子善女人等,已於

過去無數佛所,發弘誓願,種諸善根,

聰慧利根,善友所攝,於此所說甚深,

難見,難覺,寂靜,微細,沈密,殊妙,般若

波羅蜜多,亦能信受.所以者何?如是

人等,不以空、無相、無願、無生、無滅、寂

靜、遠離、分別.色乃至識,亦不以色乃

至識分別.空、無相、無願、無生、無滅、寂

靜、遠離,如是不以空、無相、無願、無生、

無滅、寂靜、遠離分別.眼乃至意,色乃

至法,眼識乃至意識,眼觸乃至意觸,

眼觸爲緣所生受乃至意觸爲緣所

生受,布施波羅蜜多乃至般若波羅

蜜多,內空乃至無性自性空,四念住

廣說乃至十八佛不共法,一切三摩

地門、一切陁羅尼門,預流果乃至阿

羅漢果、獨覺菩提、一切菩薩摩訶薩

行、諸佛無上正等菩提、一切智、道相

智、一切相智、有爲界、無爲界,亦不以

眼乃至無爲界分別.空、無相、無願、無

生、無滅、寂靜、遠離.由此因緣,如是人

等,於此所說甚深,難見,難覺,寂靜,微

細,沈密,殊妙,般若波羅蜜多,皆能信

受.時,具壽善現告諸天子言:如是所

說甚深,難見,難覺,寂靜,微細,沈密,殊

妙,般若波羅蜜多,非所尋思,超尋思

境,其中實無能信受者.何以故?諸天

子,此中,無法可顯可示,旣實無法可

顯可示故,信受者,實不可得.

爾時,具壽舍利子問善現言:豈不於

此所說般若波羅蜜多甚深教中,廣

說三乘相應之法?謂聲聞乘、獨覺乘、

無上乘法,廣說攝受諸菩薩摩訶薩,

從初發心乃至十地諸菩薩道,所謂

布施波羅蜜多乃至般若波羅蜜多,

四念住廣說乃至十八佛不共法,一

切三摩地門、一切陁羅尼門,廣說攝

受諸菩薩摩訶薩神通勝事,謂菩薩

摩訶薩,於此般若波羅蜜多,勤修行

故,隨所生處,常受化生,不退神通,自

在遊戲,能善通達無量法門,從一佛

國,至一佛國,供養恭敬,尊重讚歎諸

佛世尊,隨所願樂種種善根,皆能修

集,速得圓滿於諸佛所聞持正法乃

至無上正等菩提,常不忘失,恒居勝

定,離散亂心.由此爲緣,得無礙辯、無

斷盡辯、應辯、迅辯、無疏謬辯、諸所演

說豐義味辯、一切世閒,最勝妙辯.善

現答言:如是如是.誠如所說.於此般

若波羅蜜多甚深教中,以無所得而

爲方便,廣說三乘相應之法,乃至廣

說攝受諸菩薩摩訶薩神通勝事,乃

至令得一切世間最勝妙辯,以無所

得爲方便者.此於何法,無所得爲方

便?謂於我乃至見者,無所得爲方便:

於色乃至識,無所得爲方便;於眼乃

至意,無所得爲方便;於色乃至法,無

所得爲方便;於眼識乃至意識,無所

得爲方便;於眼觸乃至意觸,無所得

爲方便;於眼觸爲緣所生受乃至意

觸爲緣所生受,無所得爲方便;於布

施波羅蜜多乃至般若波羅蜜多,無

所得爲方便;於內空乃至無性自性

空,無所得爲方便;於四念住廣說乃

至十八佛不共法,無所得爲方便;如

是乃至於一切智、道相智、一切相智,

無所得爲方便.時,舍利子問善現言:

何因緣故,於此般若波羅蜜多甚深

教中,以無所得而爲方便,廣說三乘

相應之法?何因緣故,於此般若波羅

蜜多甚深教中,以無所得而爲方便,

乃至廣說攝受諸菩薩摩訶薩神通

勝事,乃至令得一切世閒,最勝妙辯?

善現答言:舍利子,由內空乃至無性

自性空故,於此般若波羅蜜多甚深

教中,以無所得而爲方便,廣說三乘

相應之法.舍利子,由內空乃至無性

自性空故,於此般若波羅蜜多甚深

教中,以無所得而爲方便,乃至廣說

攝受諸菩薩摩訶薩神通勝事,乃至

令得一切世閒最勝妙辯.

第二分散花品第二十七之一

爾時,天帝釋及此三千大千世界四

大王衆天乃至色究竟天咸作是念:

今尊者善現,承佛威力,爲一切有情,

雨大法雨,我等今者,各宜化作天妙

音花,奉散供養釋迦如來及諸菩薩

摩訶薩衆,幷苾芻僧,尊者善現,亦散

供養甚深般若波羅蜜多,豈不爲善?

時,天帝釋及諸天衆,作是念已,便各

化作天妙音花,持以奉散釋迦如來

及諸菩薩摩訶薩衆,幷苾芻僧,具壽

善現,甚深般若波羅蜜多,而爲供養.

是時,於此三千大千佛之世界,花悉

充滿,以佛神力,於虛空中,合成花臺,

莊嚴殊妙,量等三千大千世界.爾時,

善現睹斯事已,作是念言:今所散花,

於諸天處,曾未見有.是花微妙,定非

草樹水陸所生,應是諸天爲供養故,

從心化出.時,天帝釋,旣知善現心之

所念,謂善現言:此所散花,實非草樹

水陸所生,亦不從心,實能化出,但是

變現.爾時,善現語帝釋言:憍尸迦,汝

言此花,實非草樹水陸所生,亦不從

心,實能化出,旣非生法,則不名花.時,

天帝釋問善現言:大德,爲但是花不

生,爲餘法,亦爾.善現答言:非但是花

不生,餘法亦無生義,何謂也?憍尸迦,

色,亦不生,此旣不生,則非色;受、想、行、

識,亦不生,此旣不生,則非受、想、行、識.

眼乃至意,色乃至法,眼識乃至意識,

眼觸乃至意觸,眼觸爲緣所生受乃

至意觸爲緣所生受,亦如是.憍尸迦,

布施波羅蜜多,亦不生,此旣不生,則

非布施波羅蜜多.淨戒、安忍、精進、靜

慮、般若波羅蜜多,亦不生,此旣不生,

則非淨戒、安忍、精進、靜慮、般若波羅

蜜多.內空乃至無性自性空,四念住

廣說乃至十八佛不共法,如是乃至

一切智、道相智、一切相智,皆亦如是.

時,天帝釋竊作是念:尊者善現,智慧

甚深不違假名而說法性.佛知其念,

便告彼言:如憍尸迦心之所念,具壽

善現,智慧甚深,不違假名,而說法性.

時,天帝釋卽白佛言:尊者善現,於何

等法,不違假名而說法性?佛言:憍尸

迦,色,但是假名,具壽善現不違色假

名,而說色法性;受、想、行、識,但是假名,

具壽善現不違受、想、行、識假名,而說

受、想、行、識法性.所以者何?色等法性,

無違順故.善現所說,亦無違順.於眼

乃至意,色乃至法,眼識乃至意識,眼

觸乃至意觸,眼觸爲緣所生受乃至

意觸爲緣所生受,亦如是.憍尸迦,布

施波羅蜜多,但是假名,具壽善現不

違布施波羅蜜多假名,而說布施波

羅蜜多法性:淨戒、安忍、精進、靜慮、般

若波羅蜜多,但是假名,具壽善現不

違淨戒、安忍、精進、靜慮、般若波羅蜜

多假名,而說淨戒、安忍、精進、靜慮、般

若波羅蜜多法性.所以者何?布施波

羅蜜多等法性,無違順故.善現所說,

亦無違順,於內空乃至無性自性空,

四念住廣說乃至十八佛不共法,如

是乃至預流果乃至阿羅漢果、獨覺

菩提乃至無上正等菩提,一切智、道

相智、一切相智,預流乃至阿羅漢、獨

覺菩薩、如來,皆亦如是.憍尸迦,具壽

善現於如是法,不違假名,而說法性.

爾時,具壽善現語天帝釋言:憍尸迦,

如是如是.如佛所說.諸所有法,無非

假名.憍尸迦,諸菩薩摩訶薩,知一切

法,但假名已,應學般若波羅蜜多.憍

尸迦,諸菩薩摩訶薩,如是學時,不於,

色學,不於受、想、行、識學.何以故?憍尸

迦,是菩薩摩訶薩,不見色可於中學,

不見受、想、行、識可於中學故.於眼乃

至意,色乃至法,眼識乃至意識,眼觸

乃至意觸,眼觸爲緣所生受乃至意

觸爲緣所生受,亦如是.憍尸迦,諸菩

薩摩訶薩,如是學時,不於布施波羅

蜜多學,不於淨戒安忍、精進、靜慮、般

若波羅蜜多學.何以故?憍尸迦,是菩

薩摩訶薩,不見布施波羅蜜多可於

中學,不見淨戒、安忍、精進、靜慮、般若

波羅蜜多可於中學故,於內空乃至

無性自性空,四念住廣說乃至十八

佛不共法,如是乃至預流果,乃至阿

羅漢果、獨覺菩提,乃至無上正等菩

提,一切智、道相智、一切相智,皆亦如是.

時,天帝釋問善現言:諸菩薩摩訶薩,

何因緣故,不見色乃至不見一切相

智?善現答言:憍尸迦,色,色空.乃至一

切相智,一切相智空.憍尸迦,諸菩薩

摩訶薩,由此因緣,不見色乃至一切

相智.憍尸迦,諸菩薩摩訶薩,不見色

故,不於色學,乃至不見一切相智故,

不於一切相智學.何以故?憍尸迦,不

可色空見色空,乃至不可一切相智

空見一切相智空,亦不可色空,於色

空學,乃至亦不可一切相智空,於一

切相智空學故.憍尸迦,若菩薩摩訶

薩,不於空學,是菩薩摩訶薩,爲於空

學.何以故?以無二故.憍尸迦,諸菩薩

摩訶薩,不於色空學,爲於色空學,以

無二故.乃至不於一切相智空學,爲

於一切相智空學,以無二故.憍尸迦

若菩薩摩訶薩,以無二爲方便,於色

空學,乃至以無二爲方便,於一切相

智空學.是菩薩摩訶薩,能以無二爲

方便,學布施波羅蜜多乃至般若波

羅蜜多,能以無二爲方便,學內空乃

至無性自性空;能以無二爲方便,學

四念住廣說乃至十八佛不共法,如

是乃至能以無二爲方便,學預流果

乃至阿羅漢果;能以無二爲方便,學

獨覺菩提乃至無上正等菩提;能以

無二爲方便,學一切智、道相智、一切

相智.憍尸迦,若菩薩摩訶薩,能以無

二爲方便,學布施波羅蜜多乃至一

切相智.是菩薩摩訶薩,能以無二爲

方便,學無量無數無邊不可思議淸

淨佛法.憍尸迦,若菩薩摩訶薩,能學

無量無數無邊不可思議淸淨佛法.

是菩薩摩訶薩,不爲色增故學,亦不

爲色減故學,乃至不爲一切相智增

故學,亦不爲一切相智減故學.憍尸

迦,若菩薩摩訶薩,不爲色增故學,亦

不爲色減故學,乃至不爲一切相智

增故學,亦不爲一切相智減故學,是

菩薩摩訶薩,不爲攝受色故學,亦不

爲壞滅色故學,乃至不爲攝受一切

相智故學,亦不爲壞滅一切相智

故學.

爾時,具壽舍利子問善現言:諸菩薩

摩訶薩,如是學時,不爲攝受色故學,

亦不爲壞滅色故學,乃至不爲攝受

一切相智故學,亦不爲壞滅一切相

智故學耶?善現對曰:如是如是.舍利

子,諸菩薩摩訶薩,如是學時,不爲攝

受色故學,亦不爲壞滅色故學,乃至

不爲攝受一切相智故學,亦不爲壞

滅一切相智故學.時,舍利子問善現

言:何因緣故,諸菩薩摩訶薩,不爲攝

受色故學,亦不爲壞滅色故學,乃至

不爲攝受一切相智故學,亦不爲壞

滅一切相智故學?善現對曰:諸菩薩

摩訶薩,不見有色,是可攝受及可壞

滅,亦不見有能攝受色及壞滅者,乃

至不見有一切相智,是可攝受及可

壞滅,亦不見有能攝受一切相智及

壞滅者.何以故?舍利子,以色等法,若

能,若所內外空故,舍利子,若菩薩摩

訶薩,於一切法,不見是可攝受及可

壞滅,亦不見有能攝受及壞滅者,而

學般若波羅蜜多,是菩薩摩訶薩,能

成辦一切智智.時,舍利子問善現言:

諸菩薩摩訶薩,如是學般若波羅蜜

多,能成辦一切智智耶?善現對曰:舍

利子,諸菩薩摩訶薩,如是學般若波

羅蜜多,能成辦一切智智,於一切法,

不爲攝受,不爲壞滅,爲方便故.舍利

子言:若菩薩摩訶薩,於一切法,不爲

攝受,不爲壞滅,爲方便者,云何能成

辦一切智智耶?善現對曰:舍利子,是

菩薩摩訶薩,修行般若波羅蜜多時,

不見色,若生若滅,若取若捨,若染若

淨,若增若減,乃至不見一切相智,若

生若滅,若取若捨,若染若淨,若增若

減.何以故?以色乃至一切相智,皆自

性無所有,不可得故.如是.舍利子,諸

菩薩摩訶薩,修行般若波羅蜜多時,

於一切法,不見若生若滅,若取若捨,

若染若淨,若增若減,以無所學,無所

成辦,爲方便故,而學般若波羅蜜多,

則能成辦一切智智.

爾時,天帝釋問舍利子言:大德,諸菩

薩摩訶薩,所學般若波羅蜜多,當於

何求?舍利子言:憍尸迦,諸菩薩摩訶

薩,所學般若波羅蜜多,當於善現所

說中求.時,天帝謂善現言:大德,神

力爲依持故,令舍利子,作是說耶?善

現告言:憍尸迦,非我神力,爲依持故,

令舍利子,作如是說.天帝釋言:是誰

神力,爲所依持?善現報言:是佛神力,

爲所依持.天帝釋言:大德,諸法,皆無

依持,如何可言是佛神力,爲所依持?

善現告言:憍尸迦,如是如是.如汝所

說.一切法無依持,是故如來非所依

持,亦無依持,但爲隨順世俗,施設說

爲依持.憍尸迦,非離無依持,如來可

得.非離無依持,眞如如來可得.非離

無依持,法性如來可得.非離無依持,

如來眞如可得.非離無依持,如來法

性可得.非離無依持,眞如、如來眞如

可得.非離無依持,法性、如來法性可

得.憍尸迦,非無依持中,如來可得.非

如來中,無依持可得.非無依持眞如

中,如來可得.非如來中,無依持眞如

可得.非無依持法性中,如來可得.非

如來中,無依持法性可得.非無依持

中,如來眞如可得.非如來眞如中,無

依持可得.非無依持中,如來法性可

得.非如來法性中,無依持可得.非無

依持眞如中,如來眞如可得.非如來

眞如中,無依持眞如可得.非無依持

法性中,如來法性可得.非如來法性

中,無依持法性可得.憍尸迦,非離色,

如來可得?非離受、想、行、識,如來可得.

非離色,眞如如來可得.非離受、想、行、

識,眞如如來可得.非離色,法性如來

可得.非離受、想、行、識,法性如來可得.

非離色,如來眞如可得.非離受、想、行、

識,如來眞如可得.非離色,如來法性

可得.非離受、想、行、識,如來法性可得.

非離色眞如,如來眞如可得.非離受、

想、行、識眞如,如來眞如可得.非離色

法性,如來法性可得.非離受、想、行、識

法性,如來法性可得.憍尸迦,非色中,

如來可得.非如來中.色可得.非受、想、

行、識中,如來可得.非如來中,受、想、行、

識可得.非色眞如中,如來可得.非如

來中,色眞如可得.非受、想、行、識眞如

中,如來可得.非如來中,受、想、行、識眞

如可得.非色法性中,如來可得.非如

來中,色法性可得.非受、想、行、識法性

中,如來可得.非如來中,受、想、行、識法

性可得.非色中,如來眞如可得.非如

來眞如中,色可得.非受、想、行、識中,如

來眞如可得.非如來眞如中,受、想、行、

識可得.非色中,如來法性可得.非如

來法性中,色可得.非受、想、行、識中,如

來法性可得.非如來法性中,受、想、行、

識可得.非色眞如中,如來眞如可得.

非如來眞如中,色眞如可得.非受、想、

行、識眞如中,如來眞如可得.非如來

眞如中,受、想、行、識眞如可得.非色法

性中,如來法性可得.非如來法性中,

色法性可得.非受、想、行、識法性中,如

來法性可得.非如來法性中,受、想、行、

識法性,可得.憍尸迦,乃至非離一切

智,如來可得.非離道相智、一切相智、

如來可得.非離一切智眞如,如來可

得.非離道相智、一切相智眞如,如來

可得.非離一切智法性,如來可得.非

離道相智、一切相智法性,如來可得.

非離一切智,如來眞如可得.非離道

相智、一切相智,如來眞如可得.非離

一切智,如來法性可得.非離道相智、

一切相智,如來法性可得.非離一切

智眞如,如來眞如可得.非離道相智、

一切相智眞如,如來眞如可得.非離

一切智法性,如來法性可得.非離道

相智、一切相智法性,如來法性可得.

憍尸迦,非一切智中,如來可得.非如

來中,一切智可得.非道相智、一切相

智中,如來可得.非如來中,道相智、一

切相智可得,非一切智眞如中,如來

可得.非如來中,一切智眞如可得.非

道相智、一切相智眞如中,如來可得.

非如來中,道相智、一切相智眞如可

得.非一切智法性中,如來可得.非如

來中,一切智法性可得.非道相智、一

切相智法性中,如來可得.非如來中,

道相智、一切相智法性可得.非一切

智中,如來眞如可得.非如來眞如中,

一切智可得.非道相智、一切相智中,

如來眞如可得.非如來眞如中,道相

智、一切相智可得.非一切智中,如來

法性可得.非如來法性中,一切智可

得.非道相智、一切相智中,如來法性

可得.非如來法性中,道相智、一切相

智可得.非一切智眞如中,如來眞如

可得.非如來眞如中,一切智眞如可

得.非道相智、一切相智眞如中,如來

眞如可得.非如來眞如中,道相智、一

切相智眞如可得.非一切智法性中,

如來法性可得.非如來法性中,一切

智法性可得.非道相智、一切相智法

性中,如來法性可得.非如來法性中,

道相智、一切相智法性可得.憍尸迦,

如來於色,非相應非不相應,於受、想、

行、識,亦非相應非不相應.如來於色

眞如,非相應非不相應,於受、想、行、識

眞如,亦非相應非不相應.如來於色

法性,非相應非不相應,於受、想、行、識

法性,亦非相應非不相應.如來眞如

於色,非相應非不相應,於受、想、行、識

亦非相應非不相應.如來眞如於色

眞如,非相應非不相應,於受、想、行、識

眞如,亦非相應非不相應.如來法性

於色,非相應非不相應,於受、想、行、識,

亦非相應非不相應.如來法性於色

法性,非相應非不相應,於受、想、行、識

法性,亦非相應非不相應.憍尸迦,如

來於離色,非相應非不相應,於離受、

想、行、識,亦非相應非不相應.如來於

離色眞如,非相應非不相應,於離受、

想、行、識眞如,亦非相應非不相應.如

來於離色法性,非相應非不相應,於

離受、想、行、識法性,亦非相應非不相

應.如來眞如於離色,非相應非不相

應,於離受、想、行、識,亦非相應非不相

應.如來眞如於離色眞如,非相應非

不相應,於離受、想、行、識眞如,亦非相

應非不相應.如來法性於離色,非相

應非不相應,於離受、想、行、識,亦非相

應非不相應.如來法性於離色法性,

非相應非不相應,於離受、想、行、識法

性,亦非相應非不相應.憍尸迦,如是

乃至如來於一切智,非相應非不相

應,於道相智、一切相智,亦非相應非

不相應.如來於一切智眞如,非相應

非不相,應於道相智、一切相智眞如,

亦非相應非不相應.如來於一切智

法性,非相應非不相應,於道相智、一

切相智法性,亦非相應非不相應.如

來眞如於一切智,非相應非不相應,

於道相智、一切相智,亦非相應非不

相應.如來眞如於一切智眞如,非相

應非不相應,於道相智、一切相智眞

如,亦非相應非不相應.如來法性於

一切智,非相應非不相應,於道相智、

一切相智,亦非相應非不相應.如來

法性於一切智法性,非相應非不相

應,於道相智、一切相智法性,亦非相

應非不相應.憍尸迦,如來於離一切

智,非相應非不相應,於離道相智、一

切相智,亦非相應非不相應.如來於

離一切智眞如,非相應非不相應,於

離道相智、一切相智眞如,亦非相應

非不相應.如來於離一切智法性,非

相應非不相,應於離道相智、一切相

智法性,亦非相應非不相應.如來眞

如於離一切智,非相應非不相應,

於離道相智、一切相智,亦非相應非

不相應.如來眞如於離一切智眞如,

非相應非不相應,於離道相智、一切

相智眞如,亦非相應非不相應.如來

法性於離一切智,非相應非不相應,

於離道相智、一切相智,亦非相應非

不相應.如來法性於離一切智法性,

非相應非不相應,於離道相智、一切

相智法性,亦非相應非不相應.憍尸

迦,舍利子所說,是於一切法,非卽非

離,非相應,非不相應.如來神力,爲所

依持.以無依持.爲依持故.

大般若波羅蜜多經卷第四百二十六

戊戌歲高麗國大藏都監奉

勅雕造

大般若波羅蜜多經卷第四百二十七 麗

三藏法師玄奘奉 詔譯

第二分散花品第二十七之二

復次,憍尸迦,汝先所問,諸菩薩摩訶

薩,所學般若波羅蜜多,當於何求者.

憍尸迦,諸菩薩摩訶薩,所學般若波

羅蜜多,不應於色求,不應離色求;不

應於受、想、行、識求,不應離受、想、行、識

求,如是乃至不應於一切智求,不應

離一切智求,不應於道相智、一切相

智求,不應離道相智一切相智求.何

以故?憍尸迦,若般若波羅蜜多,若求

若色,廣說乃至一切相智,如是一切,

皆非相應非不相應,無色無見,無對

一相,所謂無相.所以者何?諸菩薩摩

訶薩,所學般若波羅蜜多,非色,不離

色,非受、想、行、識,不離受、想、行、識.如是

乃至非一切智,不離一切智,非道相

智、一切相智,不離道相智、一切相智.

非色眞如,不離色眞如,非受、想、行、識

眞如,不離受、想、行、識眞如.如是乃至

非一切智眞如,不離一切智眞如,非

道相智、一切相智眞如,不離道相智、

一切相智眞如.非色法性,不離色法

性,非受、想、行、識法性,不離受、想、行、識

法性.如是乃至非一切智法性,不離

一切智法性,非道相智、一切相智法

性,不離道相智、一切相智法性.何以

故?憍尸迦,如是諸法,皆無所有,都不

可得.由無所有,不可得故,諸菩薩摩

訶薩,所學般若波羅蜜多,非色,不離

色,廣說乃至非一切相智,不離一切

相智,非色眞如,不離色眞如,廣說乃

至非一切相智眞如,不離一切相智,

眞如,非色法性,不離色法性,廣說乃

至非一切相智法性,不離一切相智

法性.

爾時,天帝釋謂善現言:大德,諸菩薩

摩訶薩,所學般若波羅蜜多,是大波

羅蜜多,是無量波羅蜜多,是無邊波

羅蜜多.諸預流者,於此中學,得預流

果,諸一來者,於此中學,得一來果,諸

不還者,於此中學,得不還果,諸阿羅

漢,於此中學,得阿羅漢果,諸獨覺者,

於此中學,得獨覺菩提,諸菩薩摩訶

薩,於此中學,成熟無量百千俱胝那

庾多有情,隨其所應,置三乘道,及能

嚴淨種種佛土,證得無上正等菩提.

善現告言:如是如是.如汝所說.憍尸

迦,色大故,諸菩薩摩訶薩,所學般若

波羅蜜多,亦大;受、想、行、識大故,諸菩

薩摩訶薩,所學般若波羅蜜多,亦大.

如是乃至一切智大故,諸菩薩摩訶

薩,所學般若波羅蜜多,亦大;道相智、

一切相智大故,諸菩薩摩訶薩,所學

般若波羅蜜多,亦大.何以故?憍尸迦,

以色乃至一切相智,前、後、中際,皆不

可得故,說爲大.由彼大故,諸菩薩摩

訶薩,所學般若波羅蜜多,亦說爲大.

由此因緣,諸菩薩摩訶薩,所學般若

波羅蜜多,應說爲大波羅蜜多.憍尸

迦,色無量故,諸菩薩摩訶薩,所學般

若波羅蜜多,亦無量;受、想、行、識無量

故,諸菩薩摩訶薩,所學般若波羅蜜

多,亦無量.如是乃至一切智無量故,

諸菩薩摩訶薩,所學般若波羅蜜多,

亦無量;道相智、一切相智無量故,諸

菩薩摩訶薩,所學般若波羅蜜多,亦

無量.何以故?憍尸迦,以色乃至一切

相智,量不可得.譬如虛空,量不可得,

色等亦爾故,說無量.憍尸迦,虛空無

量故,色等亦無量,色等無量故,諸菩

薩摩訶薩,所學般若波羅蜜多,亦無

量.由此因緣;諸菩薩摩訶薩,所學般

若波羅蜜多,應說爲無量波羅蜜多.

憍尸迦,色無邊故,諸菩薩摩訶薩,所

學般若波羅蜜多,亦無邊;受、想、行、識

無邊故,諸菩薩摩訶薩,所學般若波

羅蜜多,亦無邊.如是乃至一切智無

邊故,諸菩薩摩訶薩,所學般若波羅

蜜多,亦無邊;道相智、一切相智無邊

故,諸菩薩摩訶薩,所學般若波羅蜜

多,亦無邊.何以故?憍尸迦,以色乃至

一切相智,邊不可得.譬如虛空,邊不

可得,色等亦爾故,說無邊.憍尸迦,虛

空無邊故,色等亦無邊,色等無邊故,

諸菩薩摩訶薩,所學般若波羅蜜多,

亦無邊.復次,憍尸迦,所緣無邊故,諸

菩薩摩訶薩,所學般若波羅蜜多,亦

無邊.天帝釋言:云何所緣無邊故,諸

菩薩摩訶薩,所學般若波羅蜜多,亦

無邊?善現答言:一切智智所緣,無邊

故,諸菩薩摩訶薩,所學般若波羅蜜

多,亦無邊.復次,憍尸迦,法界所緣,無

邊故,諸菩薩摩訶薩,所學般若波羅

蜜多,亦無邊.天帝釋言:云何法界所

緣,無邊故,諸菩薩摩訶薩,所學般若

波羅蜜多,亦無邊?善現答言:法界無

邊故,所緣亦無邊,所緣無邊故,法界

亦無邊,法界所緣無邊故,諸菩薩摩

訶薩,所學般若波羅蜜多,亦無邊.復

次,憍尸迦,眞如所緣無邊故,諸菩薩

摩訶薩,所學般若波羅蜜多,亦無邊.

天帝釋言:云何眞如所緣無邊故,諸

菩薩摩訶薩,所學般若波羅蜜多,亦

無邊?善現答言:眞如無邊故,所緣亦

無邊,所緣無邊故,眞如亦無邊,眞如

所緣無邊故,諸菩薩摩訶薩,所學般

若波羅蜜多,亦無邊.復次,憍尸迦,有

情無邊故,諸菩薩摩訶薩,所學般若

波羅蜜多,亦無邊.天帝釋言:云何有

情無邊故,諸菩薩摩訶薩,所學般若

波羅蜜多,亦無邊?善現答言:於意云

何言有情有情者是何法增語天帝

釋言:言有情,有情者,非法增語,亦非

非法增語,但是假立,客名所攝,無事

名所攝,無緣名所攝.善現復言:於意

云何?於此般若波羅蜜多甚深經中,

爲亦顯示有實有情不?天帝釋言:不

也,大德.善現告言:於此般若波羅蜜

多甚深經中,旣不顯示有實有情故,

說無邊,以彼中邊,不可得故.憍尸迦,

於意云何?若諸如來應正等覺,經殑

伽沙等劫住,說諸有情名字,此中頗

有有情,有生有滅不?天帝言:不也,

大德.何以故?以諸有情,本性淨故.彼

從本來,無所有故.善現告言:由此我

說有情無邊故,諸菩薩摩訶薩,所學

般若波羅蜜多,亦無邊.憍尸迦,由此

因緣,諸菩薩摩訶薩,所學般若波羅

蜜多,應說爲無邊.

第二分授記品第二十八

爾時,衆中天帝釋等欲界諸天,梵天

王等色界諸天及伊舍那神仙天女,

同時三返,稱讚具壽善現所說,謂作

是言:尊者善現,以佛神力,爲所依持,

善爲我等,分別開示甚深般若波羅

蜜多,佛出世因無上法要.若菩薩摩

訶薩,能於如是甚深般若波羅蜜多,

如說修行,不遠離者,我等於彼,敬事

如佛.所以者何?謂此般若波羅蜜多

甚深經中,無法可得,所謂此中無色

可得,無受、想、行、識可得.如是乃至無

一切智可得,無道相智、一切相智可

得.雖無如是諸法可得,而有施設三

乘聖教,謂聲聞、獨覺、無上乘教.爾時,

佛告諸天等言:如是如是.如汝所說.

於此般若波羅蜜多甚深經中,雖無

色等諸法可得,而有施設三乘聖教.

若菩薩摩訶薩,於此般若波羅蜜多,

以無所得而爲方便,能如說行,不遠

離者.汝諸天等,常應敬事如諸如來

應正等覺.何以故?諸天等,於此般若

波羅蜜多甚深經中,雖廣說有三乘

聖教,而說非卽布施波羅蜜多如來

可得,非離布施波羅蜜多,如來可得,

乃至非卽般若波羅蜜多,如來可得,

非離般若波羅蜜多,如來可得;非卽

內空,如來可得,非離內空,如來可得,

乃至非卽無性自性空,如來可得,非

離無性自性空,如來可得;非卽四念

住,如來可得,非離四念住,如來可得,

廣說乃至非卽十八佛不共法,如來

可得,非離十八佛不共法,如來可得;

如是乃至非卽一切智,如來可得,非

離一切智,如來可得,非卽道相智、一

切相智,如來可得,非離道相智、一切

相智如來可得.諸天等,若菩薩摩訶

薩,於一切法,以無所得而爲方便,精

勤修學如是布施波羅蜜多,廣說乃

至一切相智,是菩薩摩訶薩,於此般

若波羅蜜多,能正修行,常不遠離.是

故汝等,應當敬事彼菩薩摩訶薩,如

諸如來應正等覺,天等,當知我於往

昔燃燈佛時,衆華王都四衢道首,見

燃燈佛,獻五蓮華,布髮掩泥,聞上妙

法,以無所得爲方便故,便得不離布

施波羅蜜多乃至般若波羅蜜多,不

離內空乃至無性自性空,不離四念

住乃至八聖道支,不離四靜慮、四無

量、四無色定,不離一切三摩地門、一

切陁羅尼門,不離佛十力、四無所畏、

四無礙解、大慈、大悲、大喜、大捨、十八

佛不共法,不離諸餘無量無數無邊

佛法.時,燃燈佛,卽便授我無上正等

大菩提記,作是言:善男子,汝於來世,

過無數劫,卽於此界賢劫之中,當得

作佛,號釋迦牟尼如來應正等覺,宣

說般若波羅蜜多度無量衆時諸天

等咸白佛言:希有,世尊.希有,善逝.如

是般若波羅蜜多,甚爲希有,令諸菩

薩摩訶薩衆,速能攝受一切智智,以

無所得而爲方便,於一切色,無取無

捨,於受、想、行、識,無取無捨,乃至於一

切智,無取無捨,於道相智、一切相智,

無取無捨.

爾時,佛觀四衆和合,謂苾芻、苾芻尼、

鄔波索迦、鄔波斯迦及諸菩薩摩訶

薩衆幷四大王衆天乃至色究竟天,

皆來集會,同爲明證.於是顧命天帝

釋言:憍尸迦,若菩薩摩訶薩,若苾芻、

苾芻尼、鄔波索迦、鄔波斯迦,若諸天

子、天女,若善男子、善女人等,不離一

切智智心,以無所得,而爲方便,於此

般若波羅蜜多,恭敬聽聞,受持讀誦,

精勤修學,如理思惟,爲他演說,廣令

流布,當知是輩,一切惡魔及惡魔軍,

不能嬈害.何以故?憍尸迦,是善男子

善女人等,善住色空、無相、無願,善住

受、想、行、識空、無相、無願,如是乃至善

住一切智空、無相、無願,善住道相智、

一切相智空、無相、無願,不可以空,嬈

害於空,不可以無相,嬈害無相,不可

以無願,嬈害無願.所以者何?如是諸

法,皆無自性,能所嬈害,俱不可得.復

次,憍尸迦,是善男子善女人等,人及

非人,不能嬈害.何以故?憍尸迦,是善

男子善女人等,以無所得,而爲方便,

於諸有情,善修慈、悲、喜、捨心故.復次,

憍尸迦,是善男子善女人等,終不撗

爲諸險惡緣之所惱害,亦不撗死.何

以故?憍尸迦,是善男子善女人等,修

行布施波羅蜜多,於諸有情,正安養

故.復次,憍尸迦,於此三千大千世界

所有四大王衆天乃至廣果天,已發

無上菩提心者,於此般若波羅蜜多,

若未聽聞,受持讀誦,精勤修學,如理

思惟,今應不離一切智智心,以無所

得而爲方便,於此般若波羅蜜多,至

心聽聞,受持讀誦,精勤修學,如理思

惟.復次,憍尸迦,若善男子善女人等,

不離一切智智心,以無所得而爲方

便,於此般若波羅蜜多,至心聽聞,受

持讀誦,精勤修學,如理思惟,是善男

子善女人等,若在空宅,若在曠野,若

在險道及危難處,終不怖畏,驚恐毛

豎.何以故?憍尸迦,是善男子善女人

等,不離一切智智心,以無所得而爲

方便,善修內空乃至無性自性空故.

爾時,於此三千大千堪忍世界所有

四大王衆天乃至色究竟天等,恭敬

合掌,同白佛言:世尊,若善男子善女

人等,不離一切智智心,以無所得而

爲方便,常能於此甚深般若波羅蜜

多,至心聽聞,受持讀誦,精勤修學,如

理思惟,書寫解說,廣令流布,我諸天

等,常隨擁護,不令一切災撗侵惱.何

以故?世尊,此善男子善女人等,卽是

菩薩摩訶薩故.世尊,由是菩薩摩訶

薩故,令諸有情,永斷地獄、傍生、鬼界、

阿素洛等諸險惡趣.世尊,由是菩薩

摩訶薩故,令諸天、人、藥叉、龍等,永離

一切災撗、疾疫、貧窮、飢渴、寒熱等苦.

世尊,由是菩薩摩訶薩故,令諸天、人、

阿素洛等,永離種種不如意事,所住

之處,兵戈永息,一切有情,慈心相向.

世尊,由是菩薩摩訶薩故,世閒便有

十善業道,若四靜慮、四無量、四無色

定,若布施波羅蜜多乃至般若波羅

蜜多,若內空乃至無性自性空,若四

念住廣說乃至十八佛不共法乃至

若一切智、道相智、一切相智.世尊,由

是菩薩摩訶薩故,世閒便有剎帝利

大族、婆羅門大族、長者大族、居士大

族、諸小國王、轉輪聖王、輔臣、僚佐.世

尊,由是菩薩摩訶薩故,世閒便有四

大王衆天乃至他化自在天、梵衆天

乃至色究竟天、空無邊處天乃至非

想非非想處天.世尊,由是菩薩摩訶

薩故,世閒便有預流及預流果乃至

阿羅漢及阿羅漢果,若獨覺及獨覺

菩提.世尊,由是菩薩摩訶薩故,世閒

便有諸菩薩摩訶薩,成熟有情,嚴淨

佛土,證得無上正等菩提,轉妙法輪,

度無量衆.世尊,由是菩薩摩訶薩故,

世閒便有佛寶、法寶、苾芻僧寶,利益

安樂一切有情.世尊,由此因緣,我等

天衆及阿素洛,諸龍、藥叉幷大勢力

人、非人等,常應隨逐,恭敬守護此諸

菩薩摩訶薩衆,不令一切災撗侵惱

令於般若波羅蜜多,聽聞受持,讀誦

修學,如理思惟,書寫等事,嘗無閒斷.

爾時,世尊告天帝釋及餘天、龍、阿素

洛等:如是如是.如汝所說.由是菩薩

摩訶薩故,令諸有情,永斷惡趣乃至

三寶出現,世閒與諸有情,作大饒益.

是故汝等諸天、龍、神及大勢力人、非

人等,常應隨逐,供養恭敬,尊重讚歎,

勤加守護此菩薩摩訶薩,勿令一切

災橫侵惱.汝等若能供養恭敬,尊重

讚歎,勤加守護,是諸菩薩摩訶薩者,

當知卽爲供養恭敬,尊重讚歎,勤加

守護我及十方一切如來應正等覺.

是故汝等,常應隨逐此菩薩摩訶薩,

供養恭敬,尊重讚歎,勤加守護,無得

暫捨.天等,當知假使充滿三千大千

佛之世界聲聞、獨覺,譬如甘蔗、蘆葦、

竹林、稻麻叢等,閒無空隙,有善男子

善女人等,於彼福田,以無量種上妙

樂具,供養恭敬,尊重讚歎,盡其形壽.

若復有人,經須臾頃,供養恭敬,尊重

讚歎,一初發心不離六波羅蜜多,菩

薩摩訶薩,以前功德,比此福聚,百分

不及一,千分不及一,乃至鄔波尼殺

曇分,亦不及一.何以故?不由聲聞及

獨覺故.有菩薩摩訶薩及諸如來應

正等覺,出現世閒,但由菩薩摩訶薩

故,世閒便有聲聞、獨覺及諸如來應

正等覺.是故汝等一切天、龍及阿素

洛、人、非人等,常應守護,供、養恭敬,尊

重讚歎是菩薩摩訶薩,勿令一切災

撗侵惱.汝等由此所獲福聚,於人、天

中,常得安樂,至得無上正等菩提.此

所獲福,恒無有盡.

第二分攝受品第二十九之一

爾時,天帝釋白佛言:世尊,諸菩薩摩

訶薩,甚奇希有.於此般若波羅蜜多,

至心聽聞,受持讀誦,精勤修學,如理

思惟,書寫解說,廣令流布,攝受如是

希有現法功德勝利,成熟有情,嚴淨

佛土,從一佛國,至一佛國,親近承事

諸佛世尊,於諸善根,隨所欣樂,以於

諸佛,供養恭敬,尊重讚歎,卽能生長,

速令圓滿,於諸佛所,聽受正法乃至

無上正等菩提,於其中閒,曾不忘失,

速能攝受,族姓圓滿,生母圓滿,生身

圓滿,眷屬圓滿,相好圓滿,光明圓滿,

勝眼圓滿,勝耳圓滿,音聲圓滿,等持

圓滿,摠持圓滿.復以方便善巧之力,

自化其身,如佛形像,從一世界,趣一

世界,至無佛土,讚說布施波羅蜜多

乃至般若波羅蜜多,讚說內空乃至

無性自性空,讚說四靜慮、四無量、四

無色定,讚說四念住廣說乃至十八

佛不共法.復以方便善巧之力,爲諸

有情宣說法要,隨宜安置三乘法中,

令永解脫生老病死,證無餘依般涅

槃界,或復拔濟諸惡趣苦,令天、人中,

受諸妙樂.時,天帝釋復白佛言:如是

般若波羅蜜多,甚奇希有,若能攝受

如是般若波羅蜜多,則爲具足攝受

六種波羅蜜多,廣說乃至則爲具足

攝受十八佛不共法,亦爲具足攝受

預流、一來、不還、阿羅漢果、獨覺菩提

一切菩薩摩訶薩行、諸佛無上正等

菩提,一切智、道相智、一切相智.爾時,

佛告天帝釋言:如是如是.如汝所說.

若能攝受如是般若波羅蜜多,則爲

具足攝受六種波羅蜜多,廣說乃至

則爲具足攝受一切相智.

復次,憍尸迦,若善男子善女人等,能

於般若波羅蜜多,至心聽聞,受持讀

誦,精勤修學,如理思惟,書寫解說,廣

令流布,是善男子善女人等,攝受種

種現法,當來功德勝利.汝應諦聽!極

善作意.吾當爲汝,分別解說.天帝釋

言:唯然,大聖.願時爲說,我等樂聞.佛

告憍尸迦:若有種種外道族類,若諸

欲界自在天魔及彼眷屬,若餘暴惡

增上慢者,欲於如是諸善男子善女

人等,發起種種不饒益事,欲令遠離

違害,厭背毀謗般若波羅蜜多,彼適

起心,速遭殃禍,自當殄滅,不果所願.

何以故?憍尸迦,是菩薩摩訶薩,長夜

修行布施、淨戒、安忍、精進、靜慮、般若

波羅蜜多,若諸有情,爲慳貪故,長夜

鬪諍,是菩薩摩訶薩,於內外法,一切

皆捨,方便令彼安住布施波羅蜜多.

若諸有情,長夜破戒,是菩薩摩訶薩,

於內外法,一切皆捨,方便令彼安住

淨戒波羅蜜多.若諸有情,長夜瞋忿,

是菩薩摩訶薩,於內外法,一切皆捨,

方便令彼安住安忍波羅蜜多.若諸

有情,長夜懈怠,是菩薩摩訶薩,於內

外法,一切皆捨,方便令彼安住精進

波羅蜜多.若諸有情,長夜散亂,是菩

薩摩訶薩,於內外法,一切皆捨,方便

令彼安住靜慮波羅蜜多.若諸有情,

長夜愚癡,是菩薩摩訶薩,於內外法,

一切皆捨,方便令彼安住般若波羅

蜜多.若諸有情,流轉生死,長夜恒爲

貪、瞋、癡等,隨眠纏垢,擾亂其心,造作

種種不饒益事,是菩薩摩訶薩,方便

善巧,令彼斷滅貪、瞋、癡等,隨眠纏垢,

令其安住四靜慮、四無量、四無色定,

或令安住四念住廣說乃至八聖道

支,或令安住空、無相、無願解脫門,或

令安住預流果乃至阿羅漢果,或令

安住獨覺菩提,或令安住菩薩十地,

或令安住諸佛無上正等菩提.憍尸

迦,如是名,爲於此般若波羅蜜多,至

心聽聞,受持讀誦,精勤修學,如理思

惟,書寫解說,廣令流布,諸菩薩摩訶

薩,攝受現法功德勝利.憍尸迦,是菩

薩摩訶薩,由此因緣,於當來世,速證

無上正等菩提,轉妙法輪,化無量衆,

隨本所願,方便安立,令於三乘,修學

究竟,乃至證得無餘涅槃.憍尸迦,如

是名,爲於此般若波羅蜜多,至心聽

聞,受持讀誦,精勤修學,如理思惟,書

寫解說,廣令流布,諸菩薩摩訶薩,攝

受當來功德勝利.

復次,憍尸迦,若善男子善女人等,於

此般若波羅蜜多,至心聽聞,受持讀

誦,精勤修學,如理思惟,書寫解說,廣

令流布其地方所,若有惡魔及魔眷

屬,若有種種外道族類,若餘暴惡增

上慢者,憎嫉般若波羅蜜多,欲爲障

礙,破壞隱沒,方便詰責,凌辱違拒,雖

有此願,終不能成.彼因蹔聞般若聲故,

衆惡漸滅,功德漸生,後依三乘,得盡

苦際,或脫惡趣,生天人中.憍尸迦,如

有妙藥名曰莫耆,是藥威勢,能銷衆

毒,如是妙藥,隨所在處,諸毒蟲類,不

能逼近,有大毒蛇,飢行求食,遇見生

類,欲螫噉之,其生怖死,馳趣妙藥,蛇

聞藥氣,尋便退走.何以故?憍尸迦,如

是妙藥,具大威勢,能益身命,伏銷衆

毒.當知般若波羅蜜多,具大威勢,亦

復如是.若善男子善女人等,至心聽

聞,受持讀誦,精勤修學,如理思惟,書

寫解說,廣令流布,諸惡魔等,於此菩

薩摩訶薩所欲爲惡事,由此般若波

羅蜜多威神力故,令彼惡事,於其方

所,自當殄滅,無所能爲.何以故?憍尸

迦,由此般若波羅蜜多具大威力,能

摧衆惡,增善法故.憍尸迦,云何般若

波羅蜜多,能摧衆惡,增長諸善?憍尸

迦,如是般若波羅蜜多,能滅貪欲、瞋

恚、愚癡、無明乃至純大苦蘊、障蓋、隨

眠、纏垢、結縛,若我見、有情見、補特伽

羅見、斷見、常見、有見、無見乃至種種

諸惡、見趣、慳貪、破戒、忿恚、懈怠、散亂、

愚癡、常想、樂想、我想、淨想及餘一切

貪、瞋、癡、慢、疑見行等.憍尸迦,如是般

若波羅蜜多,能滅色著乃至識著,能

滅眼著乃至意著,能滅色著乃至法

著,能滅眼識著乃至意識著,能滅眼

觸著乃至意觸著,能滅眼觸所生受

著乃至意觸所生受著,能滅布施波

羅蜜多著乃至般若波羅蜜多著,能

滅內空著乃至無性自性空著,能滅

四念住著廣說乃至十八佛不共法

著,能滅一切智、道相智、一切相智著,

能滅菩提涅槃著.憍尸迦,如是般若

波羅蜜多,能滅此等一切惡法,及能

增長彼諸對治.是故般若波羅蜜多,

具大威力,最尊最勝.

復次憍尸迦,若善男子善女人等,於

此般若波羅蜜多,至心聽聞,受持讀

誦,精勤修學,如理思惟,書寫解說,廣

令流布,是善男子善女人等,常爲三

千大千世界四大天王及天帝釋、堪

忍界主、大梵天王、淨居天等,天、龍、藥

叉、阿素洛等,幷餘善神皆來擁護,不

令一切災撗侵惱,如法所求,無不滿

足.東西南北,四維上下殑伽沙等諸

佛世界一切如來應正等覺,亦常護

念是善男子善女人等,令惡漸滅,善

法轉增,謂令增長布施波羅蜜多乃

至般若波羅蜜多,以無所得爲方便

故.亦令增長內空觀乃至無性自性

空觀,以無所得,爲方便故.亦令增長

四念住廣說乃至十八佛不共法,以

無所得,爲方便故,亦令增長一切三

摩地門及一切陁羅尼門,以無所得

爲方便故.亦令增長一切智及道相

智、一切相智,以無所得爲方便故.憍

尸迦,是善男子善女人等,由此因緣,

言詞威肅,聞皆敬受,稱量談說,語無

謬亂,善知恩報,堅事善友,不爲慳嫉、

忿恨、覆惱、諂誑、矯等之所隱蔽.憍尸

迦,是善男子善女人等,自能離斷生

命,亦勸他離斷生命,無倒稱揚離斷

生命法,歡喜讚歎離斷生命者.乃至

自能離邪見,亦勸他離邪見,無倒稱

揚離邪見法,歡喜讚歎離邪見者.自

能行布施波羅蜜多,亦勸他行布施

波羅蜜多,無倒稱揚行布施波羅蜜

多法,歡喜讚歎行布施波羅蜜多者.

乃至自能行般若波羅蜜多,亦勸他

行般若波羅蜜多,無倒稱揚行般若

波羅蜜多法,歡喜讚歎行般若波羅

蜜多者.自能行內空,亦勸他行內空,

無倒稱揚行內空法,歡喜讚歎行內

空者.乃至自能行無性自性空,亦勸

他行無性自性空,無倒稱揚行無性

自性空法,歡喜讚歎行無性自性空

者.自能修一切三摩地門,亦勸他修

一切三摩地門,無倒稱揚修一切三

摩地門法,歡喜讚歎修一切三摩地

門者.自能修一切陁羅尼門,亦勸他

修一切陁羅尼門,無倒稱揚修一切

陁羅尼門法,歡喜讚歎修一切陁羅

尼門者.自能修四靜慮,亦勸他修四

靜慮,無倒稱揚修四靜慮法,歡喜讚

歎修四靜慮者.自能修四無量,亦勸

他修四無量,無倒稱揚修四無量法,

歡喜讚歎修四無量者.自能修四無

色定,亦勸他修四無色定,無倒稱揚

修四無色定法,歡喜讚歎修四無色

定者.自能修四念住,亦勸他修四念

住,無倒稱揚修四念住法,歡喜讚歎

修四念住者.乃至自能修八聖道支,

亦勸他修八聖道支,無倒稱揚修八

聖道支法,歡喜讚歎修八聖道支者.

自能修三解脫門,亦勸他修三解脫

門,無倒稱揚修三解脫門法,歡喜讚

歎修三解脫門者.自能修八解脫亦

勸他修八解脫,無倒稱揚修八解脫

法,歡喜讚歎修八解脫者.自能順逆

入九次第定,亦勸他順逆入九次第

定,無倒稱揚順逆入九次第定法,歡

喜讚歎順逆入九次第定者.自能修

佛十力,亦勸他修佛十力,無倒稱揚

修佛十力法,歡喜讚歎修佛十力者.

乃至自能修十八佛不共法,亦勸他

修十八佛不共法,無倒稱揚修十八佛

不共法法,歡喜讚歎修十八佛不共

法者.自能修無忘失法、恒住捨性,亦

勸他修無忘失法、恒住捨性,無倒稱

揚修無忘失法、恒住捨性法,歡喜讚

歎修無忘失法、恒住捨性者.自能修

一切智、道相智、一切相智,亦勸他修

一切智、道相智、一切相智,無倒稱揚

修一切智、道相智、一切相智法,歡喜

讚歎修一切智、道相智、一切相智者.

憍尸迦,是善男子善女人等,修行布

施乃至般若波羅蜜多,以無所得而

爲方便,與諸有情,平等共有,迴向無

上正等菩提.憍尸迦,是善男子善女

人等,常作是念:我若不行布施波羅

蜜多,當生貧賤家,尚無勢力,何能成

熟一切有情,嚴淨佛土,況當能得一

切智智?我若不護淨戒波羅蜜多,當

生諸惡趣,尚不能得下賤人身,何能

成熟一切有情,嚴淨佛土,況當能得

一切智智?我若不修安忍波羅蜜多,

當諸根殘缺,形貌醜陋,不、具菩薩圓

滿色身,若得菩薩圓滿色身,行菩薩

行有情見者,深生歡喜,信受所說,必

獲無上正等菩提,若不得此圓滿色

身,何能成熟一切有情,嚴淨佛土,況

當能得一切智智?我若懈怠,不起精

進波羅蜜多,尚不能得菩薩勝道,何

能成熟一切有情,嚴淨佛土,況當能

得一切智智?我若心亂,不入靜慮波

羅蜜多,尚不能起菩薩勝定,何能成

熟一切有情,嚴淨佛土,況當能得一

切智智?我若無智,不學般若波羅蜜

多,尚不能得方便善巧,超二乘地,何

能成熟一切有情,嚴淨佛土,況當能

得一切智智?憍尸迦,是善男子善女

人等,常作是念:我不應隨慳貪勢力,

若隨彼力,則我布施波羅蜜多,不得

圓滿,我不應隨破戒勢力,若隨彼力,

則我淨戒波羅蜜多,不得圓滿,我不

應隨忿恚勢力,若隨彼力,則我安忍

波羅蜜多,不得圓滿,我不應隨懈怠

勢力,若隨彼力,則我精進波羅蜜多,

不得圓滿,我不應隨心亂勢力,若隨

彼力,則我靜慮波羅蜜多,不得圓滿,

我不應隨惡慧勢力,若隨彼力,則我

般若波羅蜜多,不得圓滿,若我所修

布施、淨戒、安忍、精進、靜慮般若波羅

蜜多,不圓滿者,終不能得一切智智.

憍尸迦,是善男子善女人等,不離一

切智智心,以無所得而爲方便,於此

般若波羅蜜多,至心聽聞,受持讀誦,

精勤修學,如理思惟,書寫解說,廣令

流布,必獲如是現法,當來功德勝利.

大般若波羅蜜多經卷第四百二十七

戊戌歲高麗國大藏都監奉

勅雕造

大般若波羅蜜多經卷第四百二十八 麗

三藏法師玄奘奉 詔譯

第二分攝受品第二十九之二

爾時,天帝釋白佛言:世尊,如是般若

波羅蜜多,甚爲希有.調伏菩薩摩訶

薩衆,令不高心,而能迴向一切智智.

爾時,佛告天帝釋言:憍尸迦,云何般

若波羅蜜多,調伏菩薩摩訶薩衆,令

不高心,而能迴向一切智智?時,天帝

釋白言:世尊,諸菩薩摩訶薩,行世閒

布施波羅蜜多時,若於佛所而行布

施,便作是念:我能施佛,若於菩薩、獨

覺、聲聞、孤窮、老病、道行乞者而行布

施,便作是念:我能施菩薩乃至乞者.

是菩薩摩訶薩,無方便善巧故,雖行

布施而起高心,不能迴向一切智智.

世尊,諸菩薩摩訶薩,行世閒淨戒、安

忍、精進、靜慮、般若波羅蜜多時,便作

是念:我能修行淨戒、安忍、精進、靜慮、

般若波羅蜜多.亦作是念:我能圓滿

淨戒、安忍、精進、靜慮、般若波羅蜜多.

是菩薩摩訶薩,無方便善巧故,雖行

淨戒乃至般若,而起高心,不能迴向

一切智智.世尊,諸菩薩摩訶薩,修行

世閒四念住時,便作是念:我能修行

四念住.亦作是念:我能圓滿四念住.

是菩薩摩訶薩,無方便善巧故,雖行

四念住而起高心,不能迴向一切智

智.世尊,諸菩薩摩訶薩,修行四正斷、

四神足、五根、五力、七等覺支、八聖道

支時,若作是念:我能修行四正斷乃

至八聖道支.或作是念:我能圓滿四

正斷乃至八聖道支.是菩薩摩訶薩,

無方便善巧故,雖行四正斷乃至八

聖道支,而起高心,不能迴向一切智

智.世尊,諸菩薩摩訶薩,修行空、無相、

無願解脫門時,若作是念:我能修行

空、無相、無願解脫門.或作是念:我能

圓滿空、無相、無願解脫門.是菩薩摩

訶薩,無方便善巧故,雖行空、無相、無

願解脫門,而起高心,不能迴向一切

智智.世尊,諸菩薩摩訶薩,修行一切

三摩地門、陁羅尼門時,若作是念:我

能修行一切三摩地門、陁羅尼門,或

作是念:我能圓滿一切三摩地門、陁

羅尼門.是菩薩摩訶薩,無方便善巧

故,雖行一切三摩地門、陁羅尼門,而

起高心,不能迴向一切智智.世尊,諸

菩薩摩訶薩,修行佛十力、四無所畏、

四無礙解、大慈、大悲、大喜、大捨、十八

佛不共法時,若作是念:我能修行佛

十力乃至十八佛不共法.或作是念:

我能圓滿佛十力乃至十八佛不共

法.是菩薩摩訶薩,無方便善巧故,雖

行佛十力乃至十八佛不共法,而起

高心,不能迴向一切智智.世尊,諸菩

薩摩訶薩,修行一切智、道相智、一切

相智時,若作是念:我能修行一切智、

道相智、一切相智.或作是念:我能圓

滿一切智、道相智、一切相智.是菩薩

摩訶薩,無方便善巧故,雖行一切智、

道相智、一切相智,而起高心,不能迴

向一切智智.世尊,諸菩薩摩訶薩,成

熟有情,嚴淨佛土時,若作是念:我能

成熟有情,嚴淨佛土,餘無此能.是菩

薩摩訶薩,無方便善巧故,雖成熟有

情,嚴淨佛土,而起高心,不能迴向一

切智智.世尊,如是菩薩摩訶薩衆,依

世閒心,修諸善法,無方便善巧故,我、

我所執,擾亂心故,雖修般若波羅蜜

多,而未得故,不能如實調伏高心,亦

不能如實迴向一切智智.世尊,若菩

薩摩訶薩,行出世布施波羅蜜多時,

善修般若波羅蜜多故,不得施者、受

者、施物.是菩薩摩訶薩,依止般若波

羅蜜多,而行布施故,能如實調伏高

心,亦能迴向一切智智.世尊,若菩薩

摩訶薩,行出世淨戒、安忍、精進、靜慮、

般若波羅蜜多時,善修般若波羅蜜

多故,不得淨戒、安忍、精進、靜慮、般若

及一切法.是菩薩摩訶薩,依止般若

波羅蜜多,而行淨戒乃至般若故,能

如實調伏高心,亦能迴向一切智智.

世尊,若菩薩摩訶薩,修行出世四念

住廣說乃至一切相智時,善修般若

波羅蜜多故,不得四念住廣說乃至

一切相智及一切法.是菩薩摩訶薩,

依止般若波羅蜜多,而行四念住廣

說乃至一切相智故,能如實調伏高

心,亦能迴向一切智智.世尊,若菩薩

摩訶薩,成熟有情,嚴淨佛土時,善修

般若波羅蜜多故,不得成熟有情,嚴

淨佛土及一切法.是菩薩摩訶薩,依

止般若波羅蜜多,而成熟有情,嚴淨

佛土故,能如實調伏高心,亦能迴向

一切智智.世尊,由此因緣,我作是說:

如是般若波羅蜜多,甚爲希有,調伏

菩薩摩訶薩衆,令不高心而能迴向

一切智智第二分窣堵波品第三十

爾時佛告天帝釋言憍尸迦若善男

子善,女人等能於般:若波羅,蜜多甚

深經典至心,聽聞受持讀誦精勤修

學如理,思惟書寫,解說廣令,流布是

善,男子善女,人等身常,安隱心恒,喜

樂不爲一切災撗,侵惱復次,憍尸迦

若,善男子善女人等於.此般,若波羅,

蜜多甚深經典至心,聽聞受持讀誦

親近供養如理,思惟書寫,解說廣令,

流布是善,男子善女,人等若在,軍旅

交陣.戰時至心念誦如是,般若波羅,

蜜多於諸,有情慈悲擁護不爲刀仗

之所,傷殺所對,怨敵皆起,慈心設起

惡心自然,退敗是善,男子善女,人等

若在軍旅,刀箭所傷,喪失身命,終無

是處.何以故?憍尸迦,是善男子善女

人等,以無所得,而爲方便,長夜修習

布施、淨戒、安忍、精進、靜慮、般若波羅

蜜多,自能降伏貪欲刀仗,亦能除他

貪欲刀仗,自能降伏瞋恚刀仗,亦能

除他瞋恚刀仗,自能降伏愚癡刀仗,

亦能除他愚癡刀仗,自能降伏憍慢

刀仗,亦能除他憍慢刀仗,自能降伏

惡見刀仗,亦能除他惡見刀仗,自能

降伏隨眠刀仗,亦能除他隨眠刀仗,

自能降伏纏垢刀仗,亦能除他纏垢

刀仗,自能降伏惡業刀仗,亦能除他

惡業刀仗.憍尸迦,由此緣故,是善男

子善女人等,設入軍陣,不爲刀仗之

所傷殺,所對怨敵,皆起慈心,設起惡

心,自然退敗.是善男子善女人等,至

心念誦甚深般若波羅蜜多威神力

故,設在軍陣,刀箭所傷,喪失身命,終

無是處.復次,憍尸迦,若善男子善女

人等,不離一切智智心,以無所得而

爲方便,常於如是甚深般若波羅蜜

多,至心聽聞,受持讀誦,精勤修學,如

理思惟,供養恭敬,尊重讚歎,書寫解

說,廣令流布.是善男子、善女人等,一

切毒藥、蠱道、鬼魅、厭禱、呪術,皆不能

害,水不能溺,火不能燒,刀仗、惡獸、怨

賊、惡神、衆邪魍魎,不能損害.何以故?

憍尸迦,如是般若波羅蜜多,是大神

呪,如是般若波羅蜜多,是大明呪,如

是般若波羅蜜多,是無上呪,如是般

若波羅蜜多,是無等等呪,如是般若

波羅蜜多,是一切呪王最上最妙,無

能及者,具大威力,能伏一切,不爲一

切之所降伏.是善男子善女人等,精

勤修學如是呪王,不爲自害,不爲害

他,不爲俱害.何以故?憍尸迦,是善男

子善女人等,學此般若波羅蜜多,了

自他俱,不可得故.憍尸迦,是善男子

善女人等,學此般若波羅蜜多大呪

王時,不得我,不得有情,乃至不得知

者、見者,不得色,不得受、想、行、識,乃至

不得一切智,不得道相智、一切相智.

以於此等,無所得故,不爲自害,不爲

害他,不爲俱害.憍尸迦,是善男子善

女人等,學此般若波羅蜜多大呪王

時,於我及法,雖無所得而證無上正

等菩提,觀諸有情心行差別,隨宜爲

轉無上法輪,令如說行,皆得利樂.何

以故?憍尸迦,過去菩薩摩訶薩衆,於

此般若波羅蜜多大神呪王,精勤修

學,已證無上正等菩提,轉妙法輪,度

無量衆.未來菩薩摩訶薩衆,於此般

若波羅蜜多大神呪王,精勤修學,當

證無上正等菩提,轉妙法輪,度無量

衆.現在十方無邊世界,有諸菩薩摩

訶薩衆,於此般若波羅蜜多大神呪

王,精勤修學,現證無上正等菩提,轉

妙法輪,度無量衆.復次,憍尸迦,若善

男子善女人等,於此般若波羅蜜多,

至心聽聞,受持讀誦,精勤修學,如理

思惟,書寫解說,廣令流布,是善男子

善女人等,隨所居止國土、城邑,人及

非人,不爲一切災撗疾疫之所傷害.

何以故?憍尸迦,是善男子善女人等,

隨所住處,爲此三千大千世界及餘

十方無邊世界所有四大王衆天乃

至色究竟天,幷諸龍、神、阿素洛等,常

來守護,供養恭敬,尊重讚歎,不令般

若波羅蜜多,有留難故.復次,憍尸迦,

若善男子善女人等,書此般若波羅

蜜多大神呪王,置淸淨處,供養恭敬,

尊重讚歎,雖不聽聞,受持讀誦,精勤

修學,如理思惟,亦不爲他開示分別,

而此住處國邑、王都、人、非人等,不爲

一切災橫疾疫之所傷害.何以故?憍

尸迦,如是般若波羅蜜多大神呪王,

隨所住處,爲此三千大千世界及餘

十方無邊世界所有四大王衆天乃

至色究竟天,幷諸龍、神、阿素洛等,常

來守護,供養恭敬,尊重讚歎,不令般

若波羅蜜多大神呪王,有留難故.憍

尸迦,是善男子善女人等,但書般若

波羅蜜多大神呪王,置淸淨處,供養

恭敬,尊重讚歎,尚獲如是現法利益,

況能聽聞,受持讀誦,精勤修學,如理

思惟及廣爲他開示分別?當知是輩

功德無邊,速證菩提,利樂一切.復次,

憍尸迦,若善男子善女人等,怖畏怨

家、惡獸、災橫、厭禱、疾疫、毒藥、呪等,應

書般若波羅蜜多大神呪王,隨多少

分,香囊盛貯,安寶筒中,恒隨逐身,供

養恭敬,尊重讚歎,諸怖畏事,皆自銷

除,天、龍、鬼神,常守護故.憍尸迦,譬如

有人或傍生類,入菩提樹院,或至彼

院邊,人、非人等,不能傷害.何以故?憍

尸迦,過去、未來、現在諸佛,皆坐此處,

證得無上正等菩提,得菩提已,施諸

有情,無恐無怖,無怨無害,身心安樂,

安立無量無數有情,令住人、天,尊貴

妙行,安立無量無數有情,令住三乘,

安樂妙行,安立無量無數有情,令現

證得,或預流果,或一來果,或不還果,

或阿羅漢果,安立無量無數有情,令

當證得獨覺菩提,或證無上正等菩

提.如是勝事,皆由般若波羅蜜多威

神之力.是故此處一切天、龍、阿素洛

等,皆共守護,供養恭敬,尊重讚歎.當

知般若波羅蜜多甚深經典,隨所住

處,亦復如是,一切天、龍、阿素洛等,常

來守護,供養恭敬,尊重讚歎,不令般

若波羅蜜多,有留難故.憍尸迦,如是

般若波羅蜜多甚深經典,隨所在處.

當知是處卽眞制多,一切有情,皆應

敬禮,當以種種上妙花鬘,塗散等香,

衣服、瓔珞、寶幢、幡蓋,諸妙珍奇伎樂、

燈明而爲供養.

爾時,天帝釋白佛言:世尊,若善男子

善女人等,書此般若波羅蜜多甚深

經典,種種莊嚴,供養恭敬,尊重讚歎,

復以種種上妙花鬘,塗散等香,衣服、

瓔珞、寶幢、幡蓋,諸妙珍奇伎樂、燈明

而爲供養.有善男子善女人等,佛涅

槃後,起窣堵波,七寶嚴飾,寶函盛貯

佛設利羅,安置其中,供養恭敬,尊重

讚歎,復以種種上妙花鬘,塗散等香,

衣服、瓔珞、寶幢、幡蓋,諸妙珍奇伎樂、

燈明而爲供養,二所生福,何者爲多?

佛告憍尸迦:我還問汝,當隨意答.於

意云何?如來所得一切相智及相好

身,依何等法,修學而得?天帝釋言:世

尊,如來所得一切相智及相好身,依

此般若波羅蜜多甚深經典,修學而

得.佛言:憍尸迦,如是如是.如汝所說.

我依般若波羅蜜多甚深經典,修學

故,得一切相智及相好身.何以故?憍

尸迦,不學般若波羅蜜多甚深經典,

證得無上正等菩提,無有是處.憍尸

迦,非但獲得相好身故,說名如來應

正等覺,要由證得一切相智故,名如

來應正等覺.憍尸迦,如來所得一切

相智,要由般若波羅蜜多,爲因而起.

佛相好身,但爲依處,若不依止佛相

好身,一切相智無由而起.是故般若

波羅蜜多,正爲因起一切智智,欲令

此智現前相續故,復修集佛相好身.

此相好身,若非遍智所依處者,一切

天、龍、人、非人等,不應虔誠供養恭敬,

以相好身與佛遍智,爲所依止故,諸

天、龍、神、人、非人等,供養恭敬.由此緣

故,我涅槃後,諸天、龍、神、人、非人等,供

養恭敬我設利羅.憍尸迦,若善男子

善女人等,但於般若波羅蜜多甚深

經典,供養恭敬,尊重讚歎,則爲供養

一切相智及所依止佛相好身幷涅

槃後,佛設利羅.何以故?憍尸迦,一切

相智及相好身幷設利羅,皆以般若

波羅蜜多,爲根本故.憍尸迦,若善男

子善女人等,但於佛身及設利羅,供

養恭敬,尊重讚歎,非爲供養一切相

智及此般若波羅蜜多.何以故?憍尸

迦,佛身遺體,非此般若波羅蜜多一

切相智之根本故.憍尸迦,由此因緣,

若善男子善女人等,欲供養佛,若身,

若心及餘功德,先當聽聞,受持讀誦,

精勤修學,如理思惟,書寫解說,如是

般若波羅蜜多甚深經典,復以種種

上妙供具,而供養之.以是故,憍尸迦,

若善男子善女人等,書此般若波羅

蜜多甚深經典,種種莊嚴,供養恭敬,

尊重讚歎,復以種種上妙花鬘,塗散

等香,衣服、瓔珞、寶幢、幡蓋,諸妙珍奇

伎樂、燈明而爲供養.有善男子善女

人等,佛涅槃後,起窣堵波,七寶嚴飾,

寶函盛貯,佛設利羅安置其中,供養

恭敬,尊重讚歎,復以種種上妙花鬘,

塗散等香,衣服、瓔珞、寶幢、幡蓋,諸妙

珍奇伎樂、燈明而爲供養,二所生福,

前者爲多無量倍數.何以故?憍尸迦,

如是般若波羅蜜多甚深經典,能生

布施波羅蜜多乃至般若波羅蜜多

故,能顯內空乃至無性自性空故,能

生四念住廣說乃至十八佛不共法

故,能生一切三摩地門、陁羅尼門故,

能辦成熟有情,嚴淨佛土事故,能辦

菩薩摩訶薩族姓圓滿,色力圓滿,財

寶圓滿,眷屬圓滿故,能辦一切大慈、

大悲、大喜、大捨故,能辦世閒剎帝利

大族、婆羅門大族、長者大族、居士大

族、四大王衆天乃至色究竟天故,能

辦世閒空無邊處天乃至非想非非

想處天故,能辦預流、一來、不還、阿羅

漢果、獨覺菩提故,能辦菩薩摩訶薩

行、諸佛無上正等菩提故,能辦最上

最勝,無等一切如來應正等覺一切

相智故.

爾時,天帝釋白佛言:世尊,贍部洲人,

於此般若波羅蜜多甚深經典,不供

養恭敬,尊重讚歎者,彼豈不知供養

恭敬,尊重讚歎甚深般若波羅蜜多,

獲得如是功德勝利?佛告憍尸迦:我

還問汝,當隨意答.於意云何?贍部洲

內有幾許人,成佛證淨,成法證淨,成

僧證淨;有幾許人,於佛無疑,於法無

疑於僧無疑;有幾許人,於佛究竟,於

法究竟,於僧究竟;有幾許人,得三十

七菩提分法;有幾許人,得三解脫門;

有幾許人,得八解脫;有幾許人,得九

次第定;有幾許人,得六神通;有幾許

人,得四無礙解;有幾許人,永斷三結,

得預流果;有幾許人,薄貪、瞋、癡,得一

來果;有幾許人,斷五順下分結,得不

還果;有幾許人,斷五順上分結,得阿

羅漢果;有幾許人,發心定趣獨覺菩

提;有幾許人,發心定趣諸佛無上正

等菩提?天帝釋言:世尊,贍部洲內,有

少許人,成佛證淨,成法證淨,成僧證

淨,乃至有少許人,發心定趣諸佛無

上正等菩提.爾時,佛告天帝釋言:如

是如是.如汝所說.憍尸迦,贍部洲內,

極少分人,成佛證淨,成法證淨,成僧

證淨;轉少分人,於佛無疑,於法無疑,

於僧無疑;乃至轉少分人,發心定趣

諸佛無上正等菩提;轉少分人,旣發

心已,精勤修習趣菩提行;轉少分人,

精勤修習菩提行已,證得無上正等

菩提.何以故?憍尸迦,諸有情類,流轉

生死,無量世來,多不見佛,不聞正法,

不親近僧,不行布施,不持淨戒,不修

安忍,不起精進,不習靜慮,不學般若,

不聞內空,不修內空,乃至不聞無性

自性空,不修無性自性空,不聞四念

住,不修四念住,廣說乃至不聞十八

佛不共法,不修十八佛不共法,不聞

一切三摩地門,不修一切三摩地門,

不聞一切陁羅尼門,不修一切陁羅

尼門,不聞一切智,不修一切智,不聞

道相智、一切相智,不修道相智、一切

相智.憍尸迦,由是因緣,當知於此贍

部洲中,極少分人,成佛證淨,成法證

淨,成僧證淨.轉少分人,於佛無疑,於

法無疑,於僧無疑,乃至轉少分人,發

心定趣諸佛無上正等菩提,轉少分

人,旣發心已,精勤修習,趣菩提行,轉

少分人,精勤修習菩提行已,證得無

上正等菩提.

復次,憍尸迦,我今問汝,當隨意答.憍

尸迦,於意云何?置贍部洲所有人類,

於此三千大千世界,幾許有情,供養

恭敬父母師長;幾許有情,供養恭敬

沙門、婆羅門;幾許有情,布施、持戒、受

齋、修福;幾許有情,於諸欲中,住厭患

想、無常想、苦想、無我想、不淨想、厭食

想、一切世閒不可樂想;幾許有情,修

四靜慮、四無量、四無色定;幾許有情,

乃至發心定趣諸佛無上正等菩提;

幾許有情,旣發心已,精勤修習,趣菩

提行;幾許有情,練磨長養,趣菩提心;

幾許有情,方便善巧,修行般若波羅

蜜多;幾許有情,得住菩薩不退轉地;

幾許有情,速證無上正等菩提?天帝

釋言:世尊,於此三千大千世界,少許

有情,供養恭敬父母師長,乃至少許

有情,速證無上正等菩提.佛言:憍尸

迦,如是如是.如汝所說.憍尸迦,於此

三千大千世界,極少有情,供養恭敬

父母師長;轉少有情,供養恭敬沙門、

婆羅門;乃至轉少有情,得住菩薩不

退轉地;轉少有情,速證無上正等菩提.

復次,憍尸迦,我以淸淨無上佛眼,遍

觀十方一切世界,雖有無量無數無

邊有情,發心定趣無上正等菩提,精

勤修習趣菩提行而由遠離甚深般

若波羅蜜多,方便善巧,若一若二若

三有情,得住菩薩不退轉地,多分退

墮聲聞、獨覺下劣地中.何以故?憍尸

迦,諸佛無上正等菩提甚難可得,惡

慧懈怠,下劣精進,下劣勝解,下劣有

情,不能證故.憍尸迦,由是因緣,若善

男子善女人等,發心定趣無上正等

菩提,精勤修習,趣菩提行,欲住菩薩

不退轉地,速證無上正等菩提,無留

難者,應於如是甚深般若波羅蜜多,

數數聽聞,受持讀誦,精勤修習,如理

思惟,好請問師,樂爲他說,作是事已,

復應書寫,種種寶物而用莊嚴,供養

恭敬,尊重讚歎,復以種種上妙花鬘、

塗散等香,衣服、瓔珞、寶幢、幡蓋,諸妙

珍奇伎樂、燈明而爲供養.憍尸迦,是

善男子善女人等,於餘攝入甚深般

若波羅蜜多諸勝善法,亦應聽聞,受

持讀誦,精勤修習,如理思惟,好請問

師,樂爲他說.何謂攝入甚深般若波

羅蜜多餘勝善法?所謂布施乃至靜

慮波羅蜜多,若內空乃至無性自性

空,若一切三摩地門、陁羅尼門,若四

念住廣說乃至十八佛不共法,若大

慈大、悲大、喜大、捨若,餘無量無邊佛

法,是謂攝入甚深般若波羅蜜多餘

勝善法.憍尸迦,是善男子善女人等,

於餘隨順甚深般若波羅蜜多,蘊、處、

界等無量法門,亦應聽聞,受持讀誦,

如理思惟,不應誹謗,令於無上正等

菩提,而作留難.何以故?憍尸迦,是善

男子善女人等,應作是念:如來昔住

菩薩位時,常勤修學,順菩提法,所謂

般若波羅蜜多乃至布施波羅蜜多,

若內空乃至無性自性空,若一切三

摩地門、陁羅尼門,若四念住廣說乃

至十八佛不共法,若大慈、大悲、大喜、

大捨,若餘無量無邊佛法,若餘隨順

甚深般若波羅蜜多蘊、處、界等無量

法門,由斯證得所求無上正等菩提.

我等今者,爲求無上正等菩提,亦應

隨學如是般若波羅蜜多等法,定是

我等大師.我隨彼學,所願當滿,如是

般若波羅蜜多等法,定是諸佛法印.

一切如來應正等覺,隨彼學故,已證

正證當證無上正等菩提.如是般若

波羅蜜多等法,亦是一切聲聞、獨覺

法印,一切預流、一來、不還、阿羅漢、獨

覺,隨彼學故,已正當,至涅槃彼岸,以

是故憍尸迦,諸善男子善女人等,若

佛住世,若涅槃後,應依般若波羅蜜

多廣說乃至一切相智,常勤修學.何

以故?憍尸迦,如是般若波羅蜜多廣

說乃至一切相智,是諸聲聞、獨覺、菩

薩及餘天、人、阿素洛等所依趣故.

復次,憍尸迦,有善男子善女人等,於

諸如來般涅槃後,爲供養佛設利羅

故,以妙七寶,起窣堵波,種種珍奇,間

雜嚴飾,其量高大,一踰繕那,廣減高

半.復以種種天妙花鬘,塗散等香,衣

服、瓔珞、寶幢、幡蓋,諸妙珍奇伎樂、燈

明,盡其形壽,供養恭敬,尊重讚歎.於

意云何?是善男子善女人等,由此因

緣,得福多不?天帝釋言:甚多,世尊.甚

多,善逝.佛告憍尸迦:若善男子善女

人等,不離一切智智心,以無所得而

爲方便,於此般若波羅蜜多,至心聽

聞,受持讀誦,精勤修學,如理思惟,廣

爲有情,宣說流布,或有書寫,種種莊

嚴,供養恭敬,尊重讚歎,復以種種上

妙花鬘,塗散等香,衣服、瓔珞、寶幢、幡

蓋,諸妙珍奇伎樂、燈明而爲供養,是

善男子善女人等,由此因緣,所生福

聚,甚多於彼無量無邊.復次,憍尸迦,

置此一事,有善男子善女人等,於諸

如來般涅槃後,爲供養佛設利羅故,

以妙七寶,起窣堵波,種種珍奇,閒雜

嚴飾,其量高大一踰繕那,廣減高半,

如是充滿一贍部洲,或四大洲,或小

千界,或中千界,或復三千大千世界,

皆以種種天妙花鬘乃至燈明,盡其

形壽,供養恭敬,尊重讚歎.於意云何?

是善男子善女人等,由此因緣,得福

多不?天帝釋言:甚多,世尊.甚多,善逝.

佛告憍尸迦:若善男子善女人等,不

離一切智智心,以無所得而爲方便,

於此般若波羅蜜多,至心聽聞,受持

讀誦,精勤修學,如理思惟,廣爲有情,

宣說流布,或有書寫,種種莊嚴,供養

恭敬,尊重讚歎,復以種種上妙花鬘

乃至燈明而爲供養,是善男子善女

人等,由此因緣,所生福聚,甚多於彼

無量無邊.復次,憍尸迦,置一三千大

千世界,假使三千大千世界諸有情

衆,各於如來般涅槃後,爲供養佛設

利羅故,以妙七寶,起窣堵波,種種珍

奇,閒雜嚴飾,其量高大一踰繕那,廣

減高半,各滿三千大千世界中,無空

隙,復以種種天妙花鬘乃至燈明,盡

其形壽,供養恭敬,尊重讚歎.於意云

何?如是三千大千世界諸有情衆,由

此因緣,得福多不?天帝釋言:甚多,世

尊.甚多,善逝.佛告憍尸迦:若善男子

善女人等,不離一切智智心,以無所

得,而爲方便,於此般若波羅蜜多,至

心聽聞,受持讀誦,精勤修學,如理思

惟,廣爲有情,宣說流布,或有書寫,種

種莊嚴,供養恭敬,尊重讚歎,復以種

種上妙花鬘乃至燈明,而爲供養,是

善男子善女人等,由此因緣,所生福

聚,甚多於彼無量無邊.時,天帝釋卽

白佛言:如是,世尊.如是,善逝.若善男

子善女人等,供養恭敬,尊重讚歎如

是般若波羅蜜多,當知卽爲供養恭

敬,尊重讚歎過去、未來、現在諸佛世

尊,假使十方各如殑伽沙等世界一

切有情,各於如來般涅槃後,爲供養

佛設利羅故,以妙七寶,起窣堵波,種

種珍奇,間雜嚴飾,其量高大一踰繕

那,廣減高半,各滿三千大千世界中,

無空隙,復以種種天妙花鬘乃至燈

明,若經一劫,或一劫餘,供養恭敬,尊

重讚歎.世尊,是諸有情,由此因緣,得

福多不?佛言:彼福無量無邊.天帝釋

言:若善男子善女人等,不離一切智

智心,以無所得而爲方便,於此般若

波羅蜜多,至心聽聞,受持讀誦,精勤

修學,如理思惟,廣爲有情,宣說流布,

或有書寫,種種莊嚴,供養恭敬,尊重

讚歎,復以種種上妙花鬘乃至燈明,

而爲供養,是善男子善女人等,由此

因緣,所生福聚甚多,於彼無量無邊

不可思議不可稱計.何以故?世尊,由

此般若波羅蜜多,能摠攝藏一切善

法,所謂十善業道,若四靜慮、四無量、

四無色定,若四聖諦觀,若三十七菩

提分法,若三解脫門,若六神通,若八

解脫、九次第定,若布施波羅蜜多乃

至般若波羅蜜多,若內空乃至無性

自性空,若一切三摩地門、陁羅尼門,

若佛十力、四無所畏、四無礙解、大慈、

大悲、大喜、大捨、十八佛不共法,若一

切智、道相智、一切相智,若餘無量無

邊佛法,皆攝入此甚深般若波羅蜜

多.世尊,如是般若波羅蜜多,是諸如

來應正等覺眞實法印,亦是一切聲

聞、獨覺眞實法印.世尊,一切如來應

正等覺,皆於如是甚深般若波羅蜜

多,常勤學故,已證正證當證無上正

等菩提,一切聲聞及諸獨覺,亦於如

是甚深般若波羅蜜多,常勤學故,已

正當至涅槃彼岸.世尊,由此因緣,若

善男子善女人等,不離一切智智心,

以無所得而爲方便,於此般若波羅

蜜多,至心聽聞,受持讀誦,精勤修學,

如理思惟,廣爲有情,宣說流布,或有

書寫,種種莊嚴,乃至燈明而爲供養,

所生福聚,無量無邊不可思議不可

稱計.

大般若波羅蜜多經卷第四百二十八

戊戌歲高麗國大藏都監奉

勅雕造

大般若波羅蜜多經卷第四百二十九 麗

三藏法師玄奘奉 詔譯

第二分福生品第三十一

爾時,佛告天帝釋言:如是如是.如汝

所說.憍尸迦,若善男子善女人等,不

離一切智智心,以無所得而爲方便,

於此般若波羅蜜多,至心聽聞,受持

讀誦,精勤修學,如理思惟,廣爲有情,

宣說流布,或有書寫,種種莊嚴,供養

恭敬,尊重讚歎,復以種種上妙花鬘,

塗散等香,衣服、瓔珞、寶幢、幡蓋,諸妙

珍奇伎樂、燈明而爲供養,所生福聚,

無量無邊不可思議不可稱計.何以

故?憍尸迦,以此般若波羅蜜多,能辦

如來應正等覺一切智、道相智、一切

相智,亦辦布施波羅蜜多乃至般若

波羅蜜多,亦辦內空乃至無性自性

空,亦辦四念住廣說乃至十八佛不

共法,亦辦五眼、六神通,亦辦一切三

摩地門、陁羅尼門,亦辦成熟有情,嚴

淨佛土,亦辦一切聲聞、獨覺及無上

乘,亦辦如來應正等覺所證無上正

等菩提.以是故憍尸迦,若善男子善

女人等,不離一切智智心,以無所得,

而爲方便,於此般若波羅蜜多,至心

聽聞,受持讀誦,精勤修學,如理思惟,

廣爲有情,宣說流布,或有書寫,種種

莊嚴,乃至燈明而爲供養,以前所造

窣堵波福,比此福聚,百分不及一,千

分不及一,百千分不及一,乃至鄔波

尼殺曇分,亦不及一.何以故?憍尸迦,

若此般若波羅蜜多甚深經典,人中

流布,卽此世閒,佛寶、法寶、苾芻僧寶,

終不隱沒,若此般若波羅蜜多甚深

經典,人中住者,世閒常有十善業道,

若四靜慮、四無量、四無色定,若布施

波羅蜜多乃至般若波羅蜜多,若內

空乃至無性自性空,若四念住廣說

乃至十八佛不共法,若一切三摩地

門、陁羅尼門,若一切智、道相智、一切

相智,若剎帝利大族、婆羅門大族、長

者大族、居士大族,若四大王衆天乃

至非想非非想處天,若聲聞乘、獨覺

乘、無上乘,若預流、一來、不還、阿羅漢、

獨覺,若菩薩摩訶薩,成熟有情,嚴淨

佛土,若諸如來應正等覺,證得無上

正等菩提,轉妙法輪,度無量衆,如是

勝事,終不隱沒.

第二分功德品第三十二

爾時,三千大千世界所有四大王衆

天乃至色究竟天,同聲共白天帝釋

言:大仙,於是甚深般若波羅蜜多,應

受應持,應讀應誦,應精勤修學,應如

理思惟,應供養恭敬,尊重讚歎.何以

故?大仙,若受持讀誦,精勤修學,如理

思惟,供養恭敬,尊重讚歎,如是般若

波羅蜜多,則令一切惡法損減,善法

增益,亦令一切天衆增益,諸阿素洛

朋黨損減,亦令一切佛眼、法眼、僧眼

不滅,亦令一切佛種、法種、僧種,不斷.

大仙,當知由三寶種,不斷絕故,世閒

便有布施波羅蜜多乃至般若波羅

蜜多,亦有內空乃至無性自性空,亦

有四念住廣說乃至十八佛不共法

亦有一切三摩地門、陁羅尼門,亦有

一切智、道相智、一切相智,亦有預流

果乃至阿羅漢果,亦有獨覺菩提,亦

有菩薩摩訶薩行,亦有無上正等菩

提.是故大仙,於此般若波羅蜜多,應

受持讀誦,精勤修學,如理思惟,供養

恭敬,尊重讚歎.

爾時,佛告天帝釋言:憍尸迦,汝應於

此甚深般若波羅蜜多,受持讀誦,精

勤修學,如理思惟,供養恭敬,尊重讚

歎.何以故?憍尸迦,若阿素洛及惡朋

黨,起如是念:我等當與天帝釋軍,交

陣戰諍.爾時,汝等諸天眷屬,應各至

誠誦念,如是甚深般若波羅蜜多,供

養恭敬,尊重讚歎.時,阿素洛及諸朋

黨,所起惡心,卽皆息滅.憍尸迦,若諸

天子,或諸天女,五衰相現,其心驚惶,

恐墮惡趣.爾時,汝等諸天眷屬,應住

其前,至誠誦念如是般若波羅蜜多.

時,彼天子,或彼天女,聞是般若波羅

蜜多,善根力故,於此般若波羅蜜多,

生淨信故,五衰相沒,身意泰然,設有

命終,還生本處,受天富樂,倍勝於前.

何以故?憍尸迦,聞信般若波羅蜜多

功德威力,甚廣大故.憍尸迦,若善男

子善女人等,或諸天子及諸天女,甚

深般若波羅蜜多一經其耳,善根力

故,定當漸次,證得無上正等菩提.何

以故?憍尸迦,過去、未來、現在諸佛及

諸弟子,一切皆學如是般若波羅蜜

多,證得無上正等菩提,入無餘依般

涅槃界.何以故?憍尸迦,如是般若波

羅蜜多,普攝一切菩提分法,若諸佛

法,若菩薩法,若獨覺法,若聲聞法,皆

具攝故.

爾時,天帝釋白佛言:世尊,如是般若

波羅蜜多,是大神呪,是大明呪,是無

上呪,是無等等呪,是一切呪王,最尊

最勝,最上最妙,能伏一切,不爲一切

之所降伏.何以故?世尊,如是般若波

羅蜜多,能除一切惡、不善法,能攝一

切殊勝善法.爾時,佛告天帝釋言:如

是如是.如汝所說.何以故?憍尸迦,過

去、未來、現在諸佛,皆因如是甚深般

若波羅蜜多大神呪王,證得無上正

等菩提,轉妙法輪,度無量衆.所以者

何?依因如是甚深般若波羅蜜多大

神呪王,世閒便有十善業道,若四靜

慮、四無量、四無色定,若布施波羅蜜

多乃至般若波羅蜜多,若內空乃至

無性自性空,若四念住廣說乃至十

八佛不共法,若眞如、法界、法性、實際、

不虛妄性、不變異性、法定、法住、不思

議界,若四聖諦,若五眼、六神通,若預

流果乃至阿羅漢果,若獨覺菩提,若

諸菩薩摩訶薩行,若佛無上正等菩

提,若一切智、道相智、一切相智.

復次,憍尸迦,依因菩薩摩訶薩故,世

閒便有十善業道廣說乃至一切相

智.譬如依因滿月輪故,諸星宿等,皆

得增明,如是依因諸菩薩故,十善業

道廣說乃至一切相智,皆得顯了,若

諸如來應正等覺,未出世時,唯有菩

薩具足種種方便善巧,爲諸有情,無

倒宣說一切世閒、出世閒法,菩薩所

有方便善巧,皆從如是甚深般若波

羅蜜多,而得生長.諸菩薩摩訶薩,成

就方便善巧力故,能行布施波羅蜜

多乃至般若波羅蜜多,能行內空乃

至無性自性空,能行四念住廣說乃

至十八佛不共法,不證聲聞及獨覺

地,成熟有情,嚴淨佛土,具足攝取,壽

量圓滿,佛土圓滿,眷屬圓滿,衆具圓

滿,色力圓滿,乃至證得一切相智,皆

由般若波羅蜜多而得成就.復次,憍

尸迦,若善男子善女人等,於此般若

波羅蜜多,至心聽聞,受持讀誦,精勤

修學,如理思惟,書寫解說,廣令流布,

當得成就現在、未來殊勝功德.時,天

帝釋便白佛言:是善男子善女人等,

云何成、就現在、未來殊勝功德?佛言:

憍尸迦,若善男子善女人等,於此般

若波羅蜜多,至心聽聞,受持讀誦,精

勤修學,如理思惟,書寫解說,廣令流

布,是善男子善女人等,現在不爲毒

藥所害,刀兵所傷,火所焚燒,水所漂

溺,乃至不爲四百四病之所夭歿,除

先定業,現世應受.憍尸迦,是善男子

善女人等,若遭官事,怨賊逼迫,至心

誦念,如是般若波羅蜜多,若至其所,

終不爲彼譴罰加害.何以故?憍尸迦,

如是般若波羅蜜多威德勢力,法令

爾故.憍尸迦,是善男子善女人等,若

有欲至國主、王子、大臣等處,至心誦

念,如是般若波羅蜜多,必爲王等歡

喜問訊,供養恭敬,尊重讚歎.何以故?

憍尸迦,是善男子善女人等,常於有

情,發起慈、悲、喜、捨心故.憍尸迦,是善

男子善女人等,常得成就如是等類

現在功德.憍尸迦,若善男子善女人

等,於此般若波羅蜜多,至心聽聞,受

持讀誦,精勤修學,如理思惟,書寫解

說,廣令流布,是善男子善女人等,隨

所生處,常不遠離十善業道,若四靜

慮、四無量、四無色定,若布施波羅蜜

多乃至般若波羅蜜多,若內空乃至

無性自性空,若四念住廣說乃至十

八佛不共法,若一切三摩地門、陁羅

尼門,若一切智、道相智、一切相智,不

墮地獄、傍生、鬼界,除願往彼,成熟有

情,隨所生處,常具諸根,支體無缺,永

不生在貧窮下賤,工師雜類,屠膾漁

獵,盜賊獄吏及補羯娑旃荼羅家,若

戍達羅貿易畀族,隨所生處,具三十

二大丈夫相、八十隨好,圓滿莊嚴,一

切有情,見者歡喜,多生有佛嚴淨土

中,蓮華化生,不造衆惡,常不遠離菩

薩神通,隨心所願遊諸佛土,從一佛

國,至一佛國,親近供養諸佛世尊,成

熟有情,嚴淨佛土,聽聞正法,如說修

行,漸次證得一切智智.憍尸迦,是善

男子善女人等,當得成就如是等類

未來功德.以是故憍尸迦,若善男子

善女人等,欲得如是現在、未來殊勝

功德,乃至無上正等菩提者,應常不

離一切智智心,以無所得,爲方便,於

此般若波羅蜜多甚深經典,至心聽

聞,受持讀誦,精勤修學,如理思惟,書

寫解說,廣令流布,復以種種上妙花

鬘,塗散等香,衣服、瓔珞、寶幢、幡蓋,諸

妙珍奇伎樂、燈明而爲供養.

第二分外道品第三十三

時,有衆多外道梵志,爲求佛過,來詣

佛所.時,天帝釋見已念言:今此衆多

外道梵志,來趣法會,伺求佛短,將非

般若留難事耶?我當誦念從佛所,受

甚深般若波羅蜜多,令彼邪徒,退還

本所.念已,便誦甚深般若波羅蜜多.

於是衆多外道梵志,遙申敬相,右繞

世尊,從所來門,復道而去.時,舍利子

見已念言:彼有何緣,適來還去?爾時,

佛告舍利子言:彼外道等,來求我失,

由天帝釋誦念般若波羅蜜多,令彼

還去.舍利子,我不見彼外道梵志,有

少白法,唯懷惡心,爲求我過,來至我

所.舍利子,我都不見一切世閒,有天、

魔、梵,若諸沙門、婆羅門等有情之類,

說般若時,懷勃惡心,來求得便.何以

故?舍利子,由此三千大千世界所有

四大王衆天乃至色究竟天,若諸聲

聞、獨覺、菩薩、佛及一切具大威力龍

神、藥叉、人、非人等,皆共守護如是般

若波羅蜜多,不令衆惡爲作留難.何

以故?舍利子,是諸天等,皆依般若波

羅蜜多威力生故.又舍利子,十方各

如殑伽沙界一切如來應正等覺、聲

聞、獨覺、菩薩、諸天、龍神、藥叉、人、非人

等,皆共守護如是般若波羅蜜多,不

令衆惡爲作留難.何以故?舍利子,彼

諸佛等,皆依般若波羅蜜多威力生

故.爾時,惡魔竊作是念:今者如來應

正等覺,四衆圍繞,及欲、色界諸天、人

等,皆同集會,宣說般若波羅蜜多,此

中定有菩薩摩訶薩,得受無上正等

菩提記.我當往至,破壞其眼.作是念

已,化作四軍,奮威勇銳,來詣佛所.時,

天帝釋見已念言:將非惡魔化作此

事,來欲惱佛幷與般若波羅蜜多,而

作留難?何以故?如是四軍,嚴飾殊麗,

影堅勝軍,釋迦王種、栗呫毘種、力士

種等,所有四軍,皆不能及.由此定知

魔所化作,惡魔長夜,伺求佛短,壞諸

有情所修勝事.我當誦念從佛所受

甚深般若波羅蜜多,令彼惡魔,退還

本所.念已便誦甚深般若波羅蜜多.

於是惡魔復道而去,甚深般若波羅

蜜多力所逼故.

時,衆會中,所有四大王衆天乃至色

究竟天,各各化作種種天花及香鬘

等諸妙供具,踊身空中而散佛上,合

掌恭敬,同白佛言:願此般若波羅蜜

多,在贍部洲人中,久住.何以故?世尊,

乃至如是甚深般若波羅蜜多,在贍

部洲人中,流布,當知此處佛寶、法寶、

苾芻僧寶,久住不滅.於此三千大千

世界乃至十方無量無數無邊世界,

亦復如是.由此菩薩摩訶薩衆及殊

勝行,亦可了知.世尊,隨諸方域,有善

男子善女人等,以淨信心,書持如是

甚深般若波羅蜜多,供養恭敬,尊重

讚歎,當知是處,有妙光明,除滅暗冥,

生諸勝利.爾時,佛告天帝釋等諸天

衆言:如是如是.如汝所說.乃至如是

甚深般若波羅蜜多,在贍部洲人中,

流布,當知此處佛寶、法寶、苾芻僧寶,

久住不滅.於此三千大千世界乃至

十方無量無數無邊世界,亦復如是.

由此菩薩摩訶薩衆及殊勝行,亦可

了知.隨諸方域,有善男子善女人等,

以淨信心,書持如是甚深般若波羅

蜜多,供養恭敬,尊重讚歎,當知是處

有妙光明,除滅暗冥,生諸勝利.時,諸

天衆,復各化作種種天花及香鬘等,

而散佛上,重白佛言:若善男子善女

人等,於此般若波羅蜜多甚深經典,

至心聽聞,受持讀誦,精勤修學,如理

思惟,書寫解說,廣令流布,是善男子

善女人等,魔及魔軍不能得便,我等

天衆,亦常隨逐,勤加擁護,令無損惱.

何以故?世尊,是善男子善女人等,我

等諸天,敬事如佛,或如似佛,尊重法

故.時,天帝釋復白佛言:是善男子善

女人等,非少善根,能成此事.必於先

世無量佛所,多集善根,多發正願,多

供養佛,多事善友,乃能於此甚深般

若波羅蜜多,至心聽聞,受持讀誦,精

勤修學,如理思惟,書寫解說,廣令流

布.世尊,若善男子善女人等,欲得諸

佛一切相智,當求般若波羅蜜多,欲

得般若波羅蜜多,當求諸佛一切相

智.何以故?諸佛所得一切相智,皆從

般若波羅蜜多而得生故,一切般若

波羅蜜多;皆從諸佛一切相智而得

生故.所以者何?諸佛所得一切相智,

不異般若波羅蜜多,一切般若波羅

蜜多,不異諸佛一切相智,諸佛所得

一切相智與此般若波羅蜜多,當知

無二亦無二處.爾時,佛告天帝釋言:

如是如是.如汝所說.是故般若波羅

蜜多功德威神,最尊最勝.

第二分天來品第三十四之一

爾時,具壽慶喜白佛言:世尊,何緣如

來應正等覺,不廣稱讚布施等五波

羅蜜多乃至十八佛不共法,但廣稱

讚第六般若波羅蜜多?佛告慶喜:第

六般若波羅蜜多,能與前五波羅蜜

多乃至十八佛不共法,爲尊爲導故,

我但廣稱讚般若波羅蜜多.復次,慶

喜,於意云何?若不迴向一切相智,而

修布施乃至十八佛不共法,可名眞

修布施波羅蜜多乃至十八佛不共

法不?慶喜對曰:不也,世尊.不也,善逝.

佛言:慶喜,要由迴向一切相智,而修

布施乃至十八佛不共法,乃可名爲

眞修布施波羅蜜多乃至十八佛不

共法.是故般若波羅蜜多,能與前五

波羅蜜多乃至十八佛不共法,爲尊

爲導故,我但廣稱讚般若波羅蜜多.

具壽慶喜復白佛言:云何迴向一切

相智,而修布施乃至十八佛不共法,

方得名爲眞修布施波羅蜜多乃至

十八佛不共法?佛言:慶喜,以無二爲

方便,無生爲方便,無所得爲方便,迴

向一切相智,而修布施乃至十八佛

不共法.如是迴向一切相智,而修布

施乃至十八佛不共法,乃得名爲眞

修布施波羅蜜多乃至十八佛不共

法.具壽慶喜復白佛言:以何無二爲

方便,無生爲方便,無所得爲方便,迴

向一切相智,而修布施乃至十八佛

不共法,乃得名爲眞修布施波羅蜜

多乃至十八佛不共法?佛言:慶喜,以

色、受、想、行、識乃至無上正等菩提,無

二爲方便,無生爲方便,無所得爲方

便,迴向一切相智,而修布施乃至十

八佛不共法,方得名爲眞修布施波

羅蜜多乃至十八佛不共法.具壽慶

喜白言:世尊,云何以色、受、想、行、識乃

至無上正等菩提,無二爲方便,無生

爲方便,無所得爲方便,迴向一切相

智,而修布施乃至十八佛不共法,乃

得名爲眞修布施波羅蜜多乃至十

八佛不共法?佛言:慶喜,色、受、想、行、識,

色、受、想、行、識性空;乃至無上正等菩

提,無上正等菩提性空.何以故?以色、

受、想、行、識乃至無上正等菩提性空

與布施波羅蜜多乃至十八佛不共

法,皆無二無二處故.慶喜,當知由般

若波羅蜜多故,能迴向一切相智,由

迴向一切相智故,能令布施波羅蜜

多乃至十八佛不共法,得至究竟.是

故般若波羅蜜多,於前五種波羅蜜

多乃至十八佛不共法,爲尊爲導故,

我但廣稱讚般若波羅蜜多.慶喜,當

知譬如大地以種散中,衆緣和合,則

得生長.應知大地與種,生長爲所依

止,爲能建立.如是般若波羅蜜多及

所迴向一切相智與前五種波羅蜜

多乃至十八佛不共法,爲所依止,爲

能建立,令得生長故,此般若波羅蜜

多,於前五種波羅蜜多乃至十八佛

不共法,爲尊爲導故,我但廣稱讚般

若波羅蜜多,非布施等.

爾時,天帝釋白佛言:世尊,今者如來

應正等覺,於此般若波羅蜜多,一切

功德說猶未盡.所以者何?我從世尊

所受般若波羅蜜多功德,深廣無量

無邊際.諸善男子善女人等,於此般

若波羅蜜多,至心聽聞,受持讀誦,精

勤修學,如理思惟,廣爲有情,宣說流

布,所獲功德,亦無邊際.若有書寫如

是般若波羅蜜多甚深經典種種嚴

飾,復以無量上妙花鬘,塗散等香,衣

服、瓔珞、寶幢、幡蓋,諸妙珍奇伎樂、燈

明而爲供養,所獲功德,亦無邊際.世

尊,若善男子善女人等,於此般若波

羅蜜多甚深經典,至心聽聞,受持讀

誦,精勤修學,如理思惟,書寫解說,廣

令流布,由此因緣,世閒便有十善業

道,若四靜慮、四無量、四無色定,若布

施波羅蜜多乃至般若波羅蜜多,若

內空乃至無性自性空,若四念住廣

說乃至十八佛不共法,若預流果乃

至阿羅漢果,若獨覺菩提,若諸菩薩

摩訶薩行,若佛無上正等菩提,若諸

世閒所有勝事,無不出現.爾時,佛告

天帝釋言:憍尸迦,我不說此甚深般

若波羅蜜多,但有如前所說功德.何

以故?憍尸迦,甚深般若波羅蜜多,具

足無邊勝功德故.憍尸迦,我亦不說

於此般若波羅蜜多甚深經典,至心

聽聞,受持讀誦,精勤修學,如理思惟,

廣爲有情,宣說流布,及能書寫,種種

嚴飾,復以無量上妙花鬘,塗散等香,

衣服、瓔珞、寶幢、幡蓋,諸妙珍奇伎樂、

燈明而爲供養.諸善男子善女人等,

但有如前所說功德.何以故?憍尸迦,

若善男子善女人等,不離一切智智

心,以無所得爲方便,於此般若波羅

蜜多甚深經典,至心聽聞,受持讀誦,

精勤修學,如理思惟,廣爲有情,宣說

流布,或復書寫,種種嚴飾,復以無量

上妙花鬘乃至燈明而爲供養,是善

男子善女人等,成就無量殊勝戒蘊、

定蘊、慧蘊、解脫蘊、解脫智見蘊.憍尸

迦,是善男子善女人等,當知如佛.何

以故?受持過去、未來、現在一切如來

應正等覺無上道故,決定趣向佛菩

提故,利益安樂一切有情無窮盡故,

超過聲聞、獨覺地故.憍尸迦,聲聞、獨

覺所有戒蘊、定蘊、慧蘊、解脫蘊、解脫

智見蘊,比此善男子善女人等,所有

戒蘊、定蘊、慧蘊、解脫蘊、解脫智見蘊,

百分不及一,千分不及一,乃至鄔波

尼殺曇分,亦不及一.何以故?憍尸迦,

是善男子善女人等,超過一切聲聞、

獨覺下劣心想,於諸聲聞、獨覺乘法,

終不稱讚,於一切法無所不知,謂能

正知無所有故.憍尸迦,若善男子善

女人等,不離一切智智心,以無所得

爲方便,於此般若波羅蜜多甚深經

典,至心聽聞,受持讀誦,精勤修學,如

理思惟,廣爲有情,宣說流布,或復書

寫,種種嚴飾,復以無量上妙花鬘乃

至燈明而爲供養,我說獲得現在、未

來無量無邊功德勝利.時,天帝釋卽

白佛言:我等諸天,常隨衛護是善男

子善女人等,不令一切人、非人等,種

種惡緣之所惱害.爾時,佛告天帝釋

言:憍尸迦,若善男子善女人等,以應

一切智智心,用無所得爲方便,於此

般若波羅蜜多甚深經典,受持讀誦.

時,有無量百千天子,爲聽法故,皆來

集會歡喜踊躍敬受如是甚深般若

波羅蜜多.憍尸迦,若善男子善女人

等,以應一切智智心,用無所得爲方

便,宣說如是甚深般若波羅蜜多相

應之法時,有無量諸天子等,皆來集

會,以天威力,令說法師增益辯才,宣

暢無盡.憍尸迦,若善男子善女人等,

以應一切智智心,用無所得爲方便,

宣說如是甚深般若波羅蜜多時,有

無量諸天子等,敬重法故,皆來集會,

以天威力,令說法師辯才無滯,設有

障難,不能遮斷.憍尸迦,諸善男子善

女人等,以應一切智智心,用無所得

爲方便,於此般若波羅蜜多甚深經

典,至心聽聞,受持讀誦,精勤修學,如

理思惟,廣爲有情,宣說流布,或復書

寫,衆寶嚴飾,復以種種上妙花鬘乃

至燈明,而爲供養,於現在世,當獲無

邊功德勝利,魔及魔軍,不能擾惱.復

次,憍尸迦,若善男子善女人等,於四

衆中,宣說如是甚深般若波羅蜜多,

心無怯怖,不爲一切論難所伏.何以

故?憍尸迦,彼由如是甚深般若波羅

蜜多所加祐故,又此般若波羅蜜多

秘密藏中,具廣分別一切法故,所謂

善法非善法,有記法無記法,有漏法

無漏法,世間法出世閒法,有爲法無

爲法,聲聞法,獨覺法,菩薩法,如來法,

諸如是等無量百千差別法門,皆入

此攝.又由如是諸善男子善女人等,

善住內空乃至無性自性空故,都不

見有能論難者,亦不見有所論難者,

亦不見有所說般若波羅蜜多.以是

故憍尸迦,此善男子善女人等,由是

般若波羅蜜多大威神力所護持故,

不爲一切異學論難,及諸怨敵之所

屈伏.復次,憍尸迦,若善男子善女人

等,於此般若波羅蜜多甚深經典,至

心聽聞,受持讀誦,精勤修學,如理思

惟,書寫解說,廣令流布,是善男子善

女人等,心常不驚,不恐,不怖,心不沈

沒,亦不憂悔.何以故?憍尸迦,是善男

子善女人等,都不見有可驚,可恐,可

怖,沈沒憂悔事故.憍尸迦,若善男子

善女人輩,欲得此等現在無邊功德

勝利,當於如是甚深般若波羅蜜多,

至心聽聞,受持讀誦,精勤修學,如理

思惟,書寫解說,廣令流布,供養恭敬,

尊重讚歎,無得暫捨.復次,憍尸迦,若

善男子善女人等,以應一切智智心,

用無所得爲方便,於此般若波羅蜜

多甚深經典,至心聽聞受持讀誦,精

勤修學,如理思惟,書寫解說,廣令流

布,供養恭敬,尊重讚歎,是善男子善

女人等,恒爲父母、師長、親友、國王、大

臣及諸沙門婆羅門等之所愛敬,亦

爲十方無邊世界一切如來應正等

覺、菩薩摩訶薩、獨覺、阿羅漢、不還、一

來、預流果等之所愛念,復爲世間諸

天、魔、梵、人及非人、阿素洛等之所愛

護.是善男子善女人等,成就最勝無

斷辯才,於一切時,修行布施乃至般

若波羅蜜多,安住內空乃至無性自

性空,修行四念住廣說乃至十八佛

不共法,修行一切三摩地門、陁羅尼

門,成熟有情,嚴淨佛土,修行一切智、

道相智、一切相智,恒無懈廢.是善男

子善女人等,不爲一切外道異論及

諸怨敵之所降伏,而能降伏外道異

論及諸怨敵.憍尸迦,若善男子善女

人等,欲得如是現在、未來無斷無盡

功德勝利,應於如是甚深般若波羅

蜜多,以應一切智智心,用無所得爲

方便,至心聽聞,受持讀誦,精勤修學,

如理思惟,書寫解說,廣令流布,供養

恭敬,尊重讚歎.復次,憍尸迦,若善男

子善女人等,書寫如是甚深般若波

羅蜜多,種種莊嚴,置淸淨處,供養恭

敬,尊重讚歎.時,此三千大千世界及

餘十方無邊世界,所有四大王衆天

乃至廣果天,已發無上菩提心者,恒

來是處,觀禮讀誦如是般若波羅蜜

多,供養恭敬,尊重讚歎,右繞禮拜,合

掌而去.所有淨居天謂無繁天、無熱

天、善現天、善見天、色究竟天,亦恒來

此,觀禮讀誦如是般若波羅蜜多,供

養恭敬,尊重讚歎,右繞禮拜,合掌而

去.時,此三千大千世界及餘十方無

邊世界,有大威德諸龍、藥叉、健達縛、

阿素洛、揭路茶、緊捺落、莫呼洛伽、人

非人等,亦恒來此,觀禮讀誦如是般

若波羅蜜多,供養恭敬,尊重讚歎,右

繞禮拜,合掌而去.憍尸迦,是善男子

善女人等,應作是念:今此三千大千

世界及餘十方無邊世界,所有四大

王衆天乃至色究竟天幷餘無量有

大威德諸龍、藥叉、健達縛、阿素洛、揭

路茶、緊捺落、莫呼洛伽、人、非人等,常

來至此,觀禮讀誦,我所書寫甚深般

若波羅蜜多,供養恭敬,尊重讚歎,右

繞禮拜,合掌而去.此我則爲已設法

施.作是念已,歡喜踊躍,令所獲福,倍

復增長.憍尸迦,是善男子善女人等,

由此三千大千世界及餘十方無邊

世界,所有四大王衆天乃至色究竟

天幷餘無量有大威德諸龍、藥叉、健

達縛、阿素洛、揭路茶、緊捺落、莫呼洛

伽、人、非人等,常來至此,隨逐擁護,不

爲一切人、非人等之所惱害.唯除宿

世定惡業因,現在應熟,或轉重業,現

世輕受.憍尸迦,是善男子善女人等,

由此般若波羅蜜多甚深經典大威

神力,獲如是等現世種種功德勝利,

謂諸天等,已發無上菩提心者,或依

佛法,已獲殊勝利樂事者,敬重法故,

恒來至此,隨逐擁護增其勢力.何以

故?憍尸迦,是善男子善女人等,已發

無上正等覺心,恒爲救拔諸有情故,

恒爲成熟諸有情故,恒爲不捨諸有

情故,恒爲利樂諸有情故,彼諸天等

亦復如是.由此因緣,常來擁護,是善

男子善女人等,令無惱害.

大般若波羅蜜多經卷第四百二十九

戊戌歲高麗國大藏都監奉

勅雕造

大般若波羅蜜多經卷第四百三十 麗

三藏法師玄奘奉 詔譯

第二分天來品第三十四之二

爾時,天帝釋白佛言:世尊,是善男子

善女人等,云何覺知於此三千大千

世界及餘十方無邊世界,所有四大

王衆天乃至色究竟天幷餘無量有

大威德諸龍、藥叉、健達縛、阿素洛、揭

路茶、緊捺洛、莫呼洛伽、人、非人等,來

至其所,觀禮讀誦,彼所書寫甚深般

若波羅蜜多,供養恭敬,尊重讚歎,合

掌右繞,歡喜護念?爾時,佛告天帝釋

言:憍尸迦,是善男子善女人等,若見

如是甚深般若波羅蜜多所在之處,

有妙光明,或聞其所異香芬馥,若天

樂音,當知爾時,有大神力,威德熾盛,

諸天、龍等來至其所,觀禮讀誦,彼所

書寫甚深般若波羅蜜多,供養恭敬,

尊重讚歎,合掌右繞,歡喜護念.復次,

憍尸迦,是善男子善女人等,修純淨

行嚴飾其處,至心供養如是般若波

羅蜜多甚深經典.當知爾時,有大神力,

威德熾盛,諸天、龍等來至其所,觀禮

讀誦,彼所書寫甚深般若波羅蜜多,

供養恭敬,尊重讚歎,合掌右繞,歡喜

護念.憍尸迦,隨有如是具大神力,威

德熾盛,諸天、龍等來至其處.此中所

有邪神惡鬼,驚怖退散,無敢住者.由

此因緣,是善男子善女人等,心便廣

大,起淨勝解,所修善業,倍復增長,諸

有所爲皆無障礙.以是故憍尸迦,若

此般若波羅蜜多甚深經典,隨所在

處,應當周帀除去穢物,掃拭塗治,香

水散灑,敷設寶座而安措之,燒香散

花,張施幰蓋、寶幢、幡鐸,閒飾其中,諸

妙珍奇衣服、瓔珞、金銀、寶器、伎樂、燈

明,種種雜綵,莊嚴其處.若能如是供

養般若波羅蜜多,便有無量具大神

力,威德熾盛.諸天、龍等來至其所,觀

禮讀誦,彼所書寫甚深般若波羅蜜

多,供養恭敬,尊重讚歎,合掌右繞,歡

喜護念.復次,憍尸迦,是善男子善女

人等,若能如是供養恭敬,尊重讚歎

甚深般若波羅蜜多,決定當得,身心

無倦,身樂心樂,身輕心輕,身調柔,心

調柔,身安隱,心安隱,繫想般若波羅

蜜多.夜寢息時,無諸惡夢,唯得善夢,

謂見如來應正等覺身,眞金色具三

十二大丈夫相,八十隨好圓滿莊嚴,

放大光明,普照一切,聲聞、菩薩前後

圍繞,身處衆中,聞佛爲說布施、淨戒、

安忍、精進、靜慮、般若波羅蜜多相應

之法.復聞爲說內空乃至無性自性

空,四念住廣說乃至十八佛不共法

相應之法.復聞分別布施、淨戒、安忍、

精進、靜慮、般若波羅蜜多相應之義.

復聞分別內空乃至無性自性空,四

念住廣說乃至十八佛不共法相應

之義.又於夢中,見菩提樹,其量高廣,

衆寶莊嚴,有大菩薩,趣菩提樹,結跏

趺坐,降伏魔怨,證得無上正等菩提,

轉妙法輪,度無量衆,復見無量百千

俱胝那庾多菩薩摩訶薩,論議決擇

種種法義,謂應如是成熟有情,嚴淨

佛土,修菩薩行,降伏魔軍,永斷障習,

趣證無上正等菩提.又復夢見十方

無量百千俱胝那庾多佛,亦聞其聲,

謂某世界某名如來應正等覺,若干

百千俱胝那庾多菩薩摩訶薩,若干

百千俱胝那庾多聲聞弟子,恭敬圍

繞而爲說法.又復夢見十方無量百

千俱胝那庾多佛,入般涅槃,彼一一

佛,般涅槃後,各有施主,爲供養佛設

利羅故,以妙七寶,各起無量百千俱

胝那庾多數,諸窣堵波.復於一一窣

堵波所,各以無量上妙華鬘,塗散等

香,衣服、瓔珞、寶幢、幡蓋,諸妙珍奇伎

樂、燈明,經無量劫,供養恭敬,尊重讚

歎.憍尸迦,是善男子善女人等,見如

是類諸善夢相,若睡若覺,身心安樂,

諸天神等,益其精氣,令彼自覺身體

輕便.由是因緣,不多貪染飮食、醫藥、

衣服、臥具,於四供養,其心輕微,如瑜

伽師,入勝妙定,由彼定力,滋潤身心,

從定出已,雖遇美膳而心輕微,此亦

如是.何以故?憍尸迦,是善男子善女

人等,由此三千大千世界及餘十方

無邊世界,一切如來應正等覺、聲聞、

菩薩、天、龍、藥叉、健達縛、阿素洛、揭路

茶、緊捺洛、莫呼洛伽、人、非人等,具大

神力,勝威德者,慈悲護念,以妙精氣,

冥注身心,令其志勇,體充盛故.憍尸

迦,若善男子善女人等,欲得如是所

有現在功德勝利,應發一切智智心,

以無所得爲方便,於此般若波羅蜜

多甚深經典,至心聽聞,受持讀誦,精

勤修學,如理思惟,書寫解說,廣令流

布.憍尸迦,若善男子善女人等,雖於

般若波羅蜜多甚深經典,不能聽聞,

受持讀誦,精勤修學,如理思惟,廣爲

有情,宣說流布,而但書寫,衆寶嚴飾,

復以種種上妙華鬘,塗散等香,衣服

瓔珞、寶幢、幡蓋,諸妙珍奇伎樂、燈明,

供養恭敬,尊重讚歎,亦得如前所說

種種功德勝利.何以故?憍尸迦,是善

男子善女人等,能廣利樂無量無邊

諸有情故.復次,憍尸迦,若善男子善

女人等,以應一切智智心,用無所得

爲方便,於此般若波羅蜜多甚深經

典,至心聽聞,受持讀誦,精勤修學,如

理思惟,廣爲有情,宣說流布,或復書

寫,衆寶嚴飾,復以種種上妙華鬘乃

至燈明而爲供養,所獲福聚,無量無

邊勝餘有情,盡其形壽,以無量種上

妙飮食、衣服、臥具、醫藥資緣,供養恭

敬,尊重讚歎十方世界一切如來應

正等覺及弟子衆,亦勝十方佛及弟

子,般涅槃後,有爲供養,設利羅故,以

妙七寶,起窣堵波,高廣嚴麗,復以無

量天妙花鬘乃至燈明,盡其形壽,供

養恭敬,尊重讚歎.何以故?憍尸迦,十

方諸佛及弟子衆,皆因如是甚深般

若波羅蜜多而出生故.

第二分設利羅品第三十五

復次,憍尸迦,假使充滿此贍部洲佛

設利羅,以爲一分,書寫如是甚深般

若波羅蜜多,復爲一分,此二分中,汝

取何者?天帝釋言:世尊,於此二分,我

意寧取甚深般若波羅蜜多.所以者

何?我於諸佛設利羅所,非不信受,非

不欣樂,供養恭敬,尊重讚歎.然諸佛

身及設利羅,皆因如是甚深般若波

羅蜜多而出生故,皆由如是甚深般

若波羅蜜多功德勢力,所熏修故,乃

爲一切世閒天、人、阿素洛等,以無量

種上妙花鬘乃至燈明,供養恭敬,尊

重讚歎.時,舍利子語帝釋言:憍尸迦,

甚深般若波羅蜜多,無色無見,無對

一相,所謂無相.無相之法,旣不可取,

汝云何取?何以故?憍尸迦,甚深般若

波羅蜜多,無取無捨,無增無減,無聚

無散,無益無損,無染無淨,不與諸佛

法,不與獨覺法,不與阿羅漢法,不與

學法,不棄異生法,不與無爲界,不棄

有爲界,不與內空乃至無性自性空,

不與四念住廣說乃至一切相智,不

棄雜染法.時,天帝釋便報具壽舍利

子言:如是如是.誠如所說.大德,若如

實知甚深般若波羅蜜多,無取無捨

乃至不與一切相智,不捨雜染,是爲

眞取甚深般若波羅蜜多,亦眞修行

甚深般若波羅蜜多.然此般若波羅

蜜多,不隨二行,無二相故,如是靜慮

乃至布施波羅蜜多,亦不隨二行,無

二相故.爾時,佛讚天帝釋言:善哉,善

哉!如汝所說.甚深般若乃至布施波

羅蜜多,皆不隨二行.何以故?憍尸迦,

如是六種波羅蜜多,皆無二相故.憍

尸迦,諸有欲,令甚深般若乃至布施

波羅蜜多,有二相者,則爲欲令法界、

眞如、法性、實際、不思議界,亦有二相.

何以故?憍尸迦,甚深般若乃至布施

波羅蜜多,皆與法界乃至不思議界,

無二無二處故.時,天帝釋復白佛言:

世尊,甚深般若波羅蜜多,世閒天、人、

阿素洛等,皆應至誠,禮拜右繞,供養

恭敬,尊重讚歎.所以者何?一切菩薩

摩訶薩衆,皆依般若波羅蜜多,精勤

修學,證得無上正等菩提.世尊,如我

坐在三十三天善法殿中,天帝座上,

爲諸天衆,宣說正法時,有無量諸天

子等,來至我所,供養恭敬,尊重讚歎,

右繞禮拜,合掌而去,我若不在彼法

座時,諸天子等,亦來其處,雖不見我,

如我在時,恭敬供養,咸言:此處是天

帝釋,爲諸天等,說法之座,我等皆應

如天主在,供養右繞,禮拜而去.世尊,

如是般若波羅蜜多,若有書寫,受持

讀誦,廣爲有情,宣說流布,當知是處,

恒有此土,幷餘十方無邊世界,無量

無數天、龍、藥叉、健達縛、阿素洛、揭路

茶、緊柰洛、莫呼洛伽、人、非人等,皆來

集會,設無說者,敬重法故,亦於是處,

供養恭敬,尊重讚歎,禮拜而去.何以

故?一切如來應正等覺及諸菩薩摩

訶薩衆、獨覺、聲聞一切有情,所有樂

具,皆依般若波羅蜜多而得有故,佛

設利羅,亦由般若波羅蜜多功德熏

修,受供養故.世尊,甚深般若波羅蜜

多與諸菩薩摩訶薩行及所證得一

切相智,爲因爲緣,爲所依止,爲能引

發.是故我說假使充滿此贍部洲佛

設利羅,以爲一分,書寫如是甚深般

若波羅蜜多,復爲一分,此二分中,我

意寧取如是般若波羅蜜多.世尊,我

若於此甚深般若波羅蜜多,受持讀

誦,正憶念時,心契法故,都不見有諸

怖畏相.何以故?世尊,甚深般若波羅

蜜多,無相無狀,無言無說.由此般若

波羅蜜多,無相無狀,無言無說,靜慮、

精進、安忍、淨戒、布施波羅蜜多,廣說

乃至一切相智,亦無相無狀,無言無

說.世尊,若此般若波羅蜜多,有相狀

言說,非無相狀言說者,不應如來應

正等覺,達一切法,無相無狀,無言無

說,證得無上正等菩提,爲諸弟子,說

一切法,無相無狀,無言無說.世尊,由

此般若波羅蜜多,無相狀言說,非有

相狀言說.是故如來應正等覺,達一

切法,無相無狀,無言無說,證得無上

正等菩提,爲諸弟子,說一切法,無相

無狀,無言無說.世尊,是故般若波羅

蜜多,堪受天、人、阿素洛等,以無量種

上妙花鬘乃至燈明,供養恭敬,尊重

讚歎.世尊,若有於此甚深般若波羅

蜜多,至心聽聞,受持讀誦,精勤修學

如理思惟,廣爲有情,宣說流布,或復

書寫,衆寶嚴飾,供養恭敬,尊重讚歎,

決定不復墮於地獄、傍生、鬼界、邊鄙、

達絮蔑戾車中,不墮聲聞及獨覺地,

必趣無上正等菩提,常見諸佛,恒聞

正法,不離善友,嚴淨佛土,成熟有情,

從一佛國,至一佛國,供養恭敬,尊重

讚歎諸佛世尊及諸菩薩摩訶薩衆.

復次,世尊,假使充滿於此三千大千

世界佛設利羅,以爲一分,書寫如是

甚深般若波羅蜜多,復爲一分,此二

分中,我意寧取甚深般若波羅蜜多.

何以故?世尊,一切如來應正等覺及

三千界佛設利羅,皆從般若波羅蜜

多而出生故,又三千界佛設利羅,皆

由般若波羅蜜多功德勢力所熏修

故,得諸天人阿素洛等供養恭敬,尊

重讚歎.由此因緣,諸善男子善女人

等,供養恭敬,尊重讚歎佛設利羅,決

定不墮三惡趣中,常生天、人,受諸富

樂,隨心所願,乘三乘法而趣涅槃.世

尊,若見如來應正等覺,若見所寫甚

深般若波羅蜜多,此二功德,平等無

異.何以故?甚深般若波羅蜜多與諸

如來應正等覺,平等無二無二處故.

世尊,若有如來應正等覺,住三示導,

爲諸有情,宣說正法,所謂契經乃至

論議,若善男子善女人等,於此般若

波羅蜜多,受持讀誦,廣爲他說,此二

功德,平等無異.何以故?若彼如來應

正等覺,若三示導,若所宣說十二分

教,皆依般若波羅蜜多而出生故.世

尊,若十方界如殑伽沙一切如來應

正等覺,住三示導,爲諸有情,宣說正

法所謂契經乃至論議,若善男子善

女人等,於此般若波羅蜜多、受持讀

誦,廣爲他說,此二功德,平等無異.何

以故?若十方界如殑伽沙一切如來

應正等覺,若三示導,若所宣說十二

分教,皆依般若波羅蜜多而出生故.

世尊,若善男子善女人等,以無量種

上妙花鬘乃至燈明,供養恭敬,尊重

讚歎十方世界如殑伽沙一切如來

應正等覺,有善男子善女人等,書寫

般若波羅蜜多,亦以無量上妙供具,

供養恭敬,尊重讚歎,此二功德,平等

無異.何以故?彼諸如來應正等覺,皆

依般若波羅蜜多而出生故.世尊,若

善男子善女人等,於此般若波羅蜜

多,至心聽聞,受持讀誦,精勤修學,如

理思惟,廣爲有情,宣說流布,彼當來

世,不墮地獄、傍生、鬼界,不墮聲聞及

獨覺地.何以故?是善男子善女人等,

決定當住不退轉地,遠離一切災橫、

疾疫、苦惱事故.世尊,若善男子善女

人等,於此般若波羅蜜多,至心聽聞,

受持讀誦,精勤修學,如理思惟,書寫

解說,廣令流布,以無量種上妙供具,

供養恭敬,尊重讚歎,彼定永絕一切

怖畏,如負債人,怖畏債主,卽便親近,

奉事國王,依王勢力,得免怖畏.世尊,

王喩般若波羅蜜多,彼負債人,喩善

男子善女人等,依恃般若波羅蜜多,

得離怖畏.世尊,譬如有人依附王故,

王攝受故,爲諸世人,供養恭敬,尊重

讚歎.佛設利羅,亦復如是.由此般若

波羅蜜多所熏修故,爲諸天、人、阿素

洛等,供養恭敬,尊重讚歎.世尊,王喩

般若波羅蜜多,佛設利羅喩依王者.

世尊,諸佛所得一切相智,亦依般若

波羅蜜多而得成就.是故我說,假使

充滿此三千界佛設利羅,以爲一分,

書寫如是甚深般若波羅蜜多,復爲

一分,此二分中,我意寧取甚深般若

波羅蜜多.何以故?世尊,佛設利羅,堅

踰金剛,具種種色及三十二大丈夫

相,八十隨好所莊嚴身,如來十力、四

無所畏、四無礙解、大慈、大悲、大喜、大

捨、十八佛不共法乃至如來一切相

智,皆由般若波羅蜜多而成辦故.世

尊,由此般若波羅蜜多威神力故,布

施等五,亦得名爲波羅蜜多.何以故?

世尊,若無般若波羅蜜多施等,不能

到彼岸故.

復次,世尊,若此三千大千世界,或餘

世界,所有王都、城邑、聚落,其中,若有

受持讀誦,書寫解說,供養恭敬,尊重

讚歎如是般若波羅蜜多,是處有情,

不爲一切人、非人等之所惱害.唯除

決定惡業應受.此中有情,漸次修學

三乘,正行隨其所願,乃至速證三乘

涅槃.世尊,如是般若波羅蜜多,於此

三千大千世界,作大饒益.世尊,如是

般若波羅蜜多,具大神力,隨所在處,

則爲有佛,作諸佛事,所謂利樂一切

有情.世尊,譬如無價大寶神珠,具無

量種勝妙威德,隨所住處,有此神珠,

人及非人無諸惱害.設有男子,或復

女人爲鬼所執,身心苦惱,若有持此

神珠示之,由珠威力,鬼便捨去.諸有

熱病,或風,或淡,或熱風淡合集爲病,

若有繫此神珠著身,如是諸病,無不

除愈.此珠在暗,能作照明,熱時能涼,

寒時能暖,隨地方所,有此神珠,時節

調和,不寒不熱,若地方處,有此神珠,

蛇蝎等毒,無敢停止,設有男子,或復

女人,爲毒所中,楚痛迷悶,若有持此

神珠示之,珠威勢故,毒卽銷滅.若諸

有情,身嬰癩疾,惡瘡腫疱,目眩瞖等,

眼病、耳病、鼻病、舌病、喉病、身病、諸支

節病,帶此神珠,衆病皆愈.若諸池沼

泉井等中,其水濁穢,或將枯涸,以珠

投之,水便盈滿,香潔澄淨,具八功德.

若以靑黃赤白,紅紫碧綠,雜綺種種

色衣,裹此神珠,投之於水,水隨衣綵,

各同其色.如是無價大寶,神珠威德

無邊,歎不可盡.若置箱篋,亦令其器,

具足成就,無邊威德,設空箱篋,由曾

置珠,其器仍爲衆人愛重.爾時,慶喜

問帝釋言:如是神珠,爲天獨有.人亦

有耶?天帝釋言:人中天上,俱有此珠.

若在人中,形小而重,若在天上,形大

而輕.又人中珠,相不具足,在天上者,

其相周圓.天上神珠,威德殊勝無量

倍數,過人所有.時,天帝釋復白佛言:

世尊,甚深般若波羅蜜多,亦復如是.

爲衆德本,能滅無量惡不善法,隨所

在處,令諸有情,身心苦惱悉皆除滅,

人、非人等,不能爲害.世尊,所說無價

大寶神珠,非但喩於甚深般若波羅

蜜多,亦喩如來一切相智,亦喩靜慮

波羅蜜多乃至布施波羅蜜多,亦喩

內空乃至無性自性空,亦喩四念住

廣說乃至十八佛不共法,亦喩法性、

法住、法定、眞如、實際、不思議界.何以

故?世尊,如是功德,皆由般若波羅蜜

多大威神力之所引顯,功德深廣無

量無邊.佛設利羅,由諸功德所熏修

故,佛涅槃後,堪受一切世閒天、人、阿

素洛等,供養恭敬,尊重讚歎.復次,世

尊,佛設利羅,是極圓滿,最勝淸淨,般

若波羅蜜多乃至布施波羅蜜多,內

空乃至無性自性空,四念住廣說乃

至十八佛不共法,一切智、道相智、一

切相智、大慈、大悲、大喜、大捨,無忘失

法、恒住捨性,永斷煩惱習氣相續,及

餘無量無邊佛法,所依器故,佛涅槃

後,堪受一切世間天、人、阿素洛等,供

養恭敬,尊重讚歎.世尊,佛設利羅,是

極圓滿,最勝淸淨,功德珍寶,波羅蜜

多所依器故,堪受一切世閒天、人、阿

素洛等,供養恭敬,尊重讚歎.世尊,佛

設利羅,是極圓滿,最勝淸淨,無染無

淨,無生無滅,無入無出,無增無減,無

來無去,無動無止,無此無彼波羅蜜

多所依器故,佛涅槃後,堪受一切世

閒天、人、阿素洛等,供養恭敬,尊重讚

歎.世尊,佛設利羅,是極圓滿,最勝淸

淨,諸法實性,波羅蜜多所依器故,佛

涅槃後,堪受一切世閒天、人、阿素洛

等,供養恭敬,尊重讚歎.

復次,世尊,置滿三千大千世界佛設

利羅,假使充滿十方各如殑伽沙界

佛設利羅,以爲一分,書寫如是甚深

般若波羅蜜多復爲一分,此二分中,

我意寧取如是般若波羅蜜多.何以

故?世尊,一切如來應正等覺諸設利

羅,皆因如是甚深般若波羅蜜多而

得生故,皆由如是甚深般若波羅蜜

多所熏修故,皆爲如是甚深般若波

羅蜜多所依器故,堪受一切天、龍、藥

叉、健達縛、阿素洛、揭路茶、緊捺洛、莫

呼洛伽、人、非人等,供養恭敬,尊重讚

歎.世尊,若善男子善女人等,供養恭

敬,尊重讚歎佛設利羅,天上人中,受

諸富樂,無有窮盡,人中,所謂剎帝利

大族、婆羅門大族、長者大族、居士大

族,天上,所謂四大王衆天乃至他化

自在天、卽由如是殊勝善根,至最後

身,得盡苦際.世尊,若善男子善女人

等,於此般若波羅蜜多,至心聽聞,受

持讀誦,書寫解說,如理思惟,由此般

若波羅蜜多,速得圓滿.如是般若波

羅蜜多得圓滿故,復令靜慮波羅蜜

多乃至布施波羅蜜多,四念住廣說

乃至十八佛不共法,亦得圓滿,由此

復能超聲聞地及獨覺地,證入菩薩

正性離生,獲得菩薩殊勝神通乘.此

神通,遊諸佛土,從一佛國,至一佛國,

供養恭敬諸佛世尊,成熟有情,嚴淨

佛土,發勝思願,受種種身,爲欲饒益

諸有情故,或作轉輪王,或作餘小王,

或作剎帝利,或作婆羅門,或作毘沙

門,或作天帝釋,或作梵王,或作餘類,

利益安樂無量有情.是故世尊,我於

諸佛設利羅所,非不信受,非不欣樂,

供養恭敬,尊重讚歎.然於如是甚深

般若波羅蜜多,供養恭敬,尊重讚歎,

所獲功德,甚多.於彼由此因緣,我意

寧取甚深般若波羅蜜多.世尊,若善

男子善女人等,供養恭敬,尊重讚歎

如是般若波羅蜜多,則爲增長一切

佛法,亦爲攝受世、出世閒,富樂自在,

如是已爲供養恭敬,尊重讚歎佛設

利羅.復次,世尊,若有欲得常見十方

無量無數無邊世界,一切如來應正

等覺色身法身,當於如是甚深般若

波羅蜜多,至心聽聞,受持讀誦,精勤

修學,如理思惟,書寫解說,廣令流布.

彼見十方無量無數無邊世界,一切

如來應正等覺二種身故,漸修般若

波羅蜜多,令速圓滿.是時,應以法性

修習,觀佛隨念.世尊,法性有二.一者

有爲,二者無爲.此中何謂有爲法性?

謂內空智乃至無性自性空智,四念

住智乃至八聖道支智、三解脫門智,

佛十力智乃至十八佛不共法智、善

非善法智、有記無記法智、有漏無漏

法智、有爲無爲法智、世閒出世閒法

智、雜染淸淨法智,諸如是等無量門

智,皆悉說名有爲法性.此中何謂無

爲法性?謂一切法,無生無滅,無住無

異,無染無淨,無增無減,無相無爲諸

法自性.云何名爲諸法自性?謂一切

法無性自性.如是說名無爲法性.爾

時,佛告天帝釋言:如是如是.如汝所

說.憍尸迦,過去、未來、現在諸佛,皆依

般若波羅蜜多,已證當證現證無上

正等菩提.過去、未來、現在諸佛聲聞

弟子,皆依般若波羅蜜多,已得當得

現得預流、一來、不還、阿羅漢果.過去、

未來、現在獨覺,皆依般若波羅蜜多,

已當現證獨覺菩提.何以故?憍尸迦,

如是般若波羅蜜多秘密藏中,廣說

三乘相應法故.然此所說,以無所得

爲方便故,無性無相,爲方便故,無生

無滅,爲方便故,無染無淨,爲方便故,

無造無作,爲方便故,無入無出,爲方

便故,無增無減爲方便故,無取無捨

爲方便故,如是所說,皆由世俗,非勝

義故.所以者何?如是般若波羅蜜多,

非此岸,非彼岸,非陸地,非中流,非高

非下,非平等非不平等,非有相非無

相,非世閒非出世閒,非有漏非無漏,

非有爲非無爲,非善非非善,非有記

非無記,非過去非未來非現在.憍尸

迦,如是般若波羅蜜多,不與佛法,不

與菩薩摩訶薩法,不與獨覺法,不與

聲聞法,亦不棄異生法.時,天帝釋復

白佛言:世尊,如是般若波羅蜜多,是

大波羅蜜多,是無上波羅蜜多,是無

等等波羅蜜多.諸菩薩摩訶薩,修行

如是波羅蜜多時,雖知一切有情心

行,境界差別,而不得我,不得有情,乃

至不得知者、見者,不得色乃至識,不

得眼乃至意,不得色乃至法,不得眼

識乃至意識,不得眼觸乃至意觸,不

得眼觸爲緣所生諸受乃至意觸爲

緣所生諸受,不得布施波羅蜜多乃

至般若波羅蜜多,不得內空乃至無

性自性空,不得四念住廣說乃至十

八佛不共法,不得菩提,不得涅槃,不

得諸佛及諸佛法.何以故?世尊,非此

般若波羅蜜多,於一切法,依有所得,

而出現故.所以者何?甚深般若波羅

蜜多,都無自性,亦無所有,亦不可得,

能得所得及二依處,性相皆空,不可

得故.爾時,佛告天帝釋言:如是如是.

如汝所說.憍尸迦,諸菩薩摩訶薩,長

夜修學甚深般若波羅蜜多,尚不得

菩提,況得菩薩法?

爾時,天帝釋白佛言:世尊,諸菩薩摩

訶薩,爲但行般若波羅蜜多,亦行餘

五波羅蜜多耶?佛言:憍尸迦,諸菩薩

摩訶薩,以無所得而爲方便,具行六

種波羅蜜多,謂諸菩薩摩訶薩,修行

布施波羅蜜多時,不得布施波羅蜜

多,不得施者及能受者,修行淨戒波

羅蜜多時,不得淨戒波羅蜜多,不得

持戒及犯戒者.乃至修行般若波羅

蜜多時,不得般若波羅蜜多,不得具

妙慧及具惡慧者.復次,憍尸迦,諸菩

薩摩訶薩,甚深般若波羅蜜多,爲尊

爲導,修行一切波羅蜜多,令速圓滿.

是菩薩摩訶薩,行布施時,甚深般若

波羅蜜多,爲尊爲導,所修布施波羅

蜜多,無所執著,速得圓滿.乃至行般

若時,甚深般若波羅蜜多,爲尊爲導,

所修般若波羅蜜多,無所執著,速得

圓滿.復次,憍尸迦,是菩薩摩訶薩,於

一切法,以無所得,而爲方便,修行般

若波羅蜜多故,無執著,令所修行,速

得圓滿,謂於色,無所得,爲方便,乃至

於一切相智,無所得,爲方便.憍尸迦,

如贍部洲所有諸樹,枝條莖,花葉

果實,雖有種種形色不同而其蔭影,

都無差別.如是前五波羅蜜多,雖各

有異而由般若波羅蜜多,攝受迴向

一切相智,以無所得,爲方便故,諸差

別相,都不可得.時,天帝釋復白佛言:

世尊,如是般若波羅蜜多,成就廣大

殊勝功德,成就一切殊勝功德,成就

圓滿殊勝功德,成就無量殊勝功德,

成就無數殊勝功德,成就無邊殊勝

功德,成就無等殊勝功德.世尊,若善

男子善女人等,書持如是甚深般若

波羅蜜多,衆寶嚴飾,以無量種上妙

供具,供養恭敬,尊重讚歎,依此經說,

如理思惟;有善男子善女人等,書寫

如是甚深般若波羅蜜多,施他受持,

廣令流布,此二福聚,何者爲多?佛言:

憍尸迦,我還問汝.當隨意答.若善男

子善女人等,從他請得佛設利羅,盛

以寶函,置高勝處,復持無量上妙花

鬘乃至燈明,供養恭敬,尊重讚歎;有

善男子善女人等,從他請得佛設利

羅,分施與他,如芥子許,令彼敬受,如

法安置,復以種種上妙花鬘乃至燈

明,供養恭敬,尊重讚歎.於意云何?此

二福聚,何者爲勝?天帝釋言:如我解

佛所說義者,此二福聚,後者爲勝.何

以故?以諸如來應正等覺,觀有情類,

應於諸佛設利羅所供養恭敬而得

度者,將涅槃時,以金剛喩三摩地力,

碎金剛身,令如芥子,復以深廣大悲

神力加持,如是佛設利羅,令於如來

般涅槃後,有得一粒如芥子量,供養

恭敬,獲福無邊於天、人中,受多富樂,

乃至最後,得盡苦際故,施他者,其福

爲勝.爾時,佛讚天帝釋言:善哉,善哉!

如汝所說.憍尸迦,於此般若波羅蜜

多,亦復如是.若自受持,施他流布,此

二福聚,後者爲多.何以故?由施他者,

能令無量無邊有情,得法喜故.復次,

憍尸迦,若有於此甚深般若波羅蜜

多所說義趣,如實爲他,分別解說,令

得正解,所獲福聚,復勝施他,流布功

德,多百千倍.憍尸迦,敬此法師,當如

敬佛,亦如似佛,尊重大智,同梵行者.

何以故?憍尸迦,當知般若波羅蜜多,

卽是諸佛,當知諸佛,卽是般若波羅

蜜多.當知般若波羅蜜多,不異諸佛,

當知諸佛,不異般若波羅蜜多.所以

者何?三世諸佛,皆依般若波羅蜜多,

精勤修學,證得無上正等菩提,若諸

聲聞、獨覺,種性修梵行者,亦依般若

波羅蜜多,精勤修學,得聲聞果、獨覺

菩提、菩薩,種性補特伽羅,亦依般若

波羅蜜多,精勤修學,超諸聲聞及獨

覺地,證入菩薩正性離生,漸次修行

諸菩薩行,得住菩薩不退轉地.以是

故憍尸迦,若善男子善女人等,欲得

現前供養恭敬,尊重讚歎諸佛世尊,

當書如是甚深般若波羅蜜多,供養

恭敬,尊重讚歎.憍尸迦,我觀是義,初

成佛時,作是思惟:我依誰住,誰堪受

我供養恭敬?作是念時,都不見有諸

天、魔、梵及餘世閒人、非人等與我等

者,況當有勝?復自思惟:我依此法,已

證無上正等菩提.此法甚深微妙寂

靜.我當還依此法,而住供養恭敬,所

謂般若波羅蜜多.憍尸迦,我已成佛,

尚依般若波羅蜜多,供養恭敬,況善

男子善女人等,欲求無上正等菩提,

而不依此甚深般若波羅蜜多,精勤

修學,供養恭敬,尊重讚歎?何以故?憍

尸迦,甚深般若波羅蜜多,能生菩薩

摩訶薩衆,從此菩薩摩訶薩衆,生諸

如來應正等覺,依諸如來應正等覺、

聲聞、獨覺,而得生故.以是故憍尸迦,

若菩薩乘,若獨覺乘,若聲聞乘,諸善

男子善女人等,皆於般若波羅蜜多,

應勤修學,以無量種上妙花鬘乃至

燈明,供養恭敬,尊重讚歎.

大般若波羅蜜多經卷第四百三十

戊戌歲高麗國大藏都監奉

勅雕造

大般若波羅蜜多經卷第四百三十一 水

三藏法師玄奘奉 詔譯

第二分經文品第三十六之一

爾時,佛告天帝釋言:憍尸迦,若善男

子善女人等,教贍部洲諸有情類,皆

令安住十善業道.於意云何?是善男

子善女人等,由此因緣,得福多不?天

帝釋言:甚多,世尊.甚多,善逝.佛言:憍

尸迦,若善男子善女人等,書寫如是

甚深般若波羅蜜多,施他讀誦,若轉

書寫,廣令流布,是善男子善女人等,

所獲福聚,甚多於前.何以故?憍尸迦,

如是般若波羅蜜多秘密藏中,廣說

一切無漏之法.諸善男子善女人等,

於中已學,今學,當學,或有已入,今入,

當入聲聞乘法正性離生,漸次乃至

已正當得阿羅漢果,或有已入,今入,

當入獨覺乘法正性離生,漸次乃至

已正當,證獨覺菩提,或有已入,今入,

當入菩薩乘法正性離生,漸次修行

諸菩薩行,已證,今證,當證無上正等

菩提.憍尸迦,云何名爲無漏之法?謂

四念住乃至八聖道支、四聖諦智、三

解脫門、內空乃至無性自性空、如來

十力、四無所畏、四無礙解、大慈、大悲、

大喜、大捨、十八佛不共法及餘無量

無邊佛法,皆是此中,所說一切無漏

之法.憍尸迦,若善男子善女人等,教

一有情,住預流果,所獲福聚,猶勝教

化一贍部洲諸有情類,皆令安住十

善業道.何以故?憍尸迦,諸有安住十

善業道,不免地獄、傍生、鬼趣,若有安

住預流果者,便得永脫三惡趣故,況

教令住一來、不還、阿羅漢果、獨覺菩

提所獲福聚而不勝彼?憍尸迦,若善

男子善女人等,教贍部洲諸有情類,

皆住預流、一來、不還、阿羅漢果、獨覺

菩提,不如有人教一有情,令趣無上

正等菩提.何以故?憍尸迦,若教有情,

令趣無上正等菩提,則令世閒,佛眼

不斷.所以者何?由有菩薩摩訶薩故,

便有預流、一來、不還、阿羅漢果、獨覺

菩提,由有菩薩摩訶薩故,便有如來

應正等覺,轉妙法輪,度無量衆.諸菩

薩摩訶薩,皆依般若波羅蜜多,而得

成就.以是故憍尸迦,若善男子善女

人等,書寫如是甚深般若波羅蜜多,

施他讀誦,若轉書寫,廣令流布所獲

福聚,勝前福聚,無量無邊.何以故?憍

尸迦,如是般若波羅蜜多秘密藏中,

廣說一切世、出世閒勝妙善法,依此

善法,世閒便有剎帝利大族、婆羅門

大族、長者大族、居士大族、四大王衆

天乃至非想非非想處天,亦有四念

住廣說乃至一切相智施設可得,亦

有預流、一來、不還、阿羅漢、獨覺、菩薩

摩訶薩、諸佛世尊施設可得.復次,憍

尸迦,置贍部洲諸有情類,若善男子

善女人等,教四大洲諸有情類,皆令

安住十善業道.於意云何?是善男子

善女人等,由此因緣,得福多不?天帝

釋言:甚多,世尊.甚多,善逝.佛言:憍尸

迦,若善男子善女人等,書寫如是甚

深般若波羅蜜多,施他讀誦,若轉書

寫,廣令流布,是善男子善女人等,所

獲福聚,甚多於前.餘如上說.復次,憍

尸迦,置四大洲諸有情類,若善男子

善女人等,教小千界諸有情類,皆令

安住十善業道.於意云何?是善男子

善女人等,由此因緣,得福多不?天帝

釋言:甚多,世尊.甚多,善逝.佛言:憍尸

迦,若善男子善女人等,書寫如是甚

深般若波羅蜜多,施他讀誦,若轉書

寫,廣令流布,是善男子善女人等所

獲福聚,甚多於前.餘如上說.復次,憍

尸迦,置小千界諸有情類,若善男子

善女人等,教中千界諸有情類,皆令

安住十善業道.於意云何?是善男子

善女人等,由此因緣,得福多不?天帝

釋言:甚多,世尊.甚多,善逝.佛言:憍尸

迦,若善男子善女人等,書寫如是甚

深般若波羅蜜多,施他讀誦,若轉書

寫,廣令流布,是善男子善女人等所

獲福聚,甚多於前.餘如上說.復次,憍

尸迦,置中千界諸有情類,若善男子

善女人等,教化三千大千世界諸有

情類,皆令安住十善業道.於意云何?

是善男子善女人等,由此因緣,得福

多不?天帝釋言:甚多,世尊.甚多,善逝.

佛言:憍尸迦,若善男子善女人等,書

寫如是甚深般若波羅蜜多,施他讀

誦,若轉書寫,廣令流布,是善男子善

女人等所獲福聚,甚多於前.餘如上

說.復次,憍尸迦,置此三千大千世界

諸有情類,若善男子善女人等,教化

十方各如殑伽沙等世界諸有情類.

皆令安住十善業道.於意云何?是善

男子善女人等,由此因緣,得福多不?

天帝釋言:甚多,世尊.甚多,善逝.佛言:

憍尸迦,若善男子善女人等,書寫如

是甚深般若波羅蜜多,施他讀誦,若

轉書寫,廣令流布,是善男子善女人

等所獲福聚,甚多於前.餘如上說.復

次,憍尸迦,置此十方各如殑伽沙等

世界諸有情類,若善男子善女人等,

教化十方一切世界諸有情類,皆令

安住十善業道.於意云何?是善男子

善女人等,由此因緣,得福多不?天帝

釋言:甚多,世尊.甚多,善逝.佛言:憍尸

迦,若善男子善女人等,書寫如是甚

深般若波羅蜜多,施他讀誦,若轉書

寫,廣令流布,是善男子善女人等所

獲福聚,甚多於前.餘如上說.

復次,憍尸迦,若善男子善女人等,教

贍部洲諸有情類,皆令安住四靜慮、

四無量、四無色定、五神通.於意云何?

是善男子善女人等,由此因緣,得福

多不?天帝釋言:甚多,世尊.甚多,善逝.

佛言:憍尸迦,若善男子善女人等,書

寫如是甚深般若波羅蜜多,施他讀

誦,若轉書寫,廣令流布,是善男子善

女人等所獲福聚,甚多於前.餘如上

說.復次,憍尸迦,置贍部洲諸有情類,

若善男子善女人等,教四大洲諸有

情類,皆令安住四靜慮、四無量、四無

色定、五神通.於意云何?是善男子善

女人等,由此因緣,得福多不?天帝釋

言:甚多,世尊.甚多,善逝.佛言:憍尸迦,

若善男子善女人等,書寫如是甚深

般若波羅蜜多,施他讀誦,若轉書寫,

廣令流布.是善男子善女人等所獲

福聚,甚多於前.餘如上說.復次,憍尸

迦,置四大洲諸有情類,若善男子善

女人等,教小千界諸有情類,皆令安

住四靜慮、四無量、四無色定、五神通.

於意云何?是善男子善女人等,由此

因緣,得福多不?天帝釋言:甚多,世尊,

甚多,善逝.佛言:憍尸迦,若善男子善

女人等,書寫如是甚深般若波羅蜜

多,施他讀誦,若轉書寫,廣令流布.是

善男子善女人等所獲福聚,甚多於

前.餘如上說.復次,憍尸迦,置小千界

諸有情類,若善男子善女人等,教中

千界諸有情類,皆令安住四靜慮、四

無量、四無色定、五神通.於意云何?是

善男子善女人等,由此因緣,得福多

不?天帝釋言:甚多,世尊.甚多,善逝.佛

言:憍尸迦,若善男子善女人等,書寫

如是甚深般若波羅蜜多,施他讀誦,

若轉書寫,廣令流布.是善男子善女

人等所獲福聚,甚多於前.餘如上說.

復次,憍尸迦,置中千界諸有情類,若

善男子善女人等,教化三千大千世

界諸有情類,皆令安住四靜慮、四無

量、四無色定、五神通.於意云何?是善

男子善女人等,由此因緣,得福多不?天

帝釋言:甚多,世尊.甚多,善逝.佛言:憍

尸迦,若善男子善女人等,書寫如是

甚深般若波羅蜜多,施他讀誦,若轉

書寫,廣令流布.是善男子善女人等

所獲福聚,甚多於前.餘如上說.復次,

憍尸迦,置此三千大千世界諸有情

類,若善男子善女人等,教化十方各

如殑伽沙等世界諸有情類,皆令安

住四靜慮、四無量、四無色定、五神通.

於意云何?是善男子善女人等,由此

因緣,得福多不?天帝釋言:甚多,世尊.

甚多,善逝.佛言:憍尸迦,若善男子善

女人等,書寫如是甚深般若波羅蜜

多,施他讀誦,若轉書寫,廣令流布,是

善男子善女人等所獲福聚,甚多於

前.餘如上說.復次,憍尸迦,置此十方

各如殑伽沙等世界諸有情類,若善

男子善女人等,教化十方一切世界

諸有情類,皆令安住四靜慮、四無量、

四無色定、五神通.於意云何?是善男

子善女人等,由此因緣,得福多不?天

帝釋言:甚多,世尊.甚多,善逝.佛言:憍

尸迦,若善男子善女人等,書寫如是

甚深般若波羅蜜多,施他讀誦,若轉

書寫,廣令流布,是善男子善女人等

所獲福聚,甚多於前.餘如上說.

復次,憍尸迦,若善男子善女人等於

此般若波羅蜜多,至心聽聞,受持讀

誦,精勤修學,如理思惟.是善男子善

女人等所獲福聚,勝於教化一贍部

洲諸有情類,皆令安住十善業道、四

靜慮、四無量、四無色定、五神通,亦勝

教化一四大洲諸有情類,皆令安住

十善業道、四靜慮、四無量、四無色定、

五神通,亦勝教化小千世界諸有情

類,皆令安住十善業道、四靜慮、四無

量、四無色定、五神通,亦勝教化中千

世界諸有情類,皆令安住十善業道、

四靜慮、四無量、四無色定、五神通,亦

勝教化三千大千世界諸有情類,皆

令安住十善業道、四靜慮、四無量、四

無色定、五神通,亦勝教化十方各如

殑伽沙等世界諸有情類,皆令安住

十善業道、四靜慮、四無量、四無色定、

五神通,亦勝教化十方一切世界諸

有情類,皆令安住十善業道、四靜慮、

四無量、四無色定、五神通.憍尸迦,此

中如理思惟者,謂以非二非不二行,

爲求無上正等菩提,思惟般若波羅

蜜多乃至布施波羅蜜多,若以非二

非不二行,爲求無上正等菩提,思惟

內空乃至無性自性空,若以非二非

不二行,爲求無上正等菩提,思惟四

念住廣說乃至一切相智.復次,憍尸

迦,若善男子善女人等,於此般若波

羅蜜多,以無量門,廣爲他說,宣示開

演,顯了解釋,分別義趣,令其易解,所

獲福聚,勝自聽聞,受持讀誦,精勤修

學,如理思惟.如是般若波羅蜜多所

獲功德,無量倍數.憍尸迦,此中般若

波羅蜜多義趣者,謂此般若波羅蜜

多所有義趣,不應以二相觀,亦不應

以不二相觀,非有相非無相,非入非

出,非增非減,非染非淨,非生非滅,非

取非捨,非執非不執,非住非不住,非

實非不實,非相應非不相應,非和合

非離散,非因緣非非因緣,非法非非

法,非眞如非非眞如,非實際非非實

際,如是義趣,有無量門.復次,憍尸迦,

若善男子善女人等,自於般若波羅

蜜多,至心聽聞,受持讀誦,精勤修學,

如理思惟,以無量門,爲他廣說,宣示

開演,顯了解釋,分別義趣,令其易解.

是善男子善女人等所獲福聚,過前

福聚,無量無邊.爾時,天帝釋白佛言:

世尊,諸善男子善女人等,應以種種

巧妙文義,爲他演說甚深般若波羅

蜜多.佛言:憍尸迦,如是如是.如汝所

說.諸善男子善女人等,應以種種巧

妙文義,爲他演說甚深般若波羅蜜

多.憍尸迦,若善男子善女人等,能以

種種巧妙文義,爲他演說甚深般若

波羅蜜多,是善男子善女人等,成就

無量無數無邊不可思議大功德聚.

憍尸迦,若善男子善女人等,盡其形

壽,以無量種上妙樂具、衣服、飮食、病

緣醫藥,供養恭敬,尊重讚歎,十方各

如殑伽沙界無量無數無邊如來應

正等覺.有善男子善女人等,自於般

若波羅蜜多,至心聽聞,受持讀誦,精

勤修學,如理思惟,復依種種巧妙文

義,以無量門廣爲他說,宣示開演,顯

了解釋,分別義趣,令其易解,是善男

子善女人等,所獲福聚,甚多於前.何

以故?憍尸迦,由彼十方各如殑伽沙

等世界,無量無數無邊如來應正等

覺,皆依般若波羅蜜多,精勤修學,證

得無上正等菩提.

復次,憍尸迦,若善男子善女人等,無

量無數無邊大劫,以有所得而爲方

便,修行布施乃至般若波羅蜜多,有

善男子善女人等,於此般若波羅蜜

多,以無所得而爲方便,至心聽聞,受

持讀誦,精勤修學,如理思惟,復以種

種巧妙文義,經須臾閒,爲他辯說宣

示開演,顯了解釋,分別義趣,令其易

解,所獲福聚,甚多於前.憍尸迦,有所

得者,謂善男子善女人等,修布施時,

作如是念:我能惠施,彼是受者,此是

施果,施及施物,彼修施時,名住布施,

不名布施波羅蜜多.修淨戒時,作如

是念:我能持戒,爲護於彼,此是戒果

及所持戒,彼修戒時,名住淨戒,不名

淨戒波羅蜜多.修安忍時,作如是念:

我能修忍,爲護彼故,此是忍果及忍

自性,彼修忍時,名住安忍,不名安忍

波羅蜜多.修精進時,作如是念:我能

精進,爲修斷彼,此精進果,精進自性,

彼精進時,名住精進,不名精進波羅

蜜多.修靜慮時,作如是念:我能修定,

彼是定境,此是定果及定自性,彼修

定時,名住靜慮,不名靜慮波羅蜜多.

修般若時,作如是念:我能修慧,彼是

慧境,此是慧果及慧自性,彼修慧時,

名住般若,不名般若波羅蜜多.憍尸

迦,是善男子善女人等,以有所得爲

方便故,不能圓滿布施、淨戒、安忍、精

進、靜慮、般若波羅蜜多.爾時,天帝釋

白佛言:世尊,諸菩薩摩訶薩,云何修

行而能圓滿布施、淨戒、安忍、精進、靜

慮、般若波羅蜜多?佛言:憍尸迦,若菩

薩摩訶薩,修布施時,不得施者,受者,

施果,施及施物,以無所得爲方便故,

能滿布施波羅蜜多.修淨戒時,不得

持者,所護戒果及所持戒,以無所得

爲方便故,能滿淨戒波羅蜜多.修安

忍時,不得能忍,所護忍果及忍自性,

以無所得爲方便故,能滿安忍波羅

蜜多.修精進時,不得勤者,所爲勤果

及勤自性,以無所得爲方便故,能滿

精進波羅蜜多.修靜慮時,不得定者,

定境,定果及定自性,以無所得爲方

便故,能滿靜慮波羅蜜多.修般若時,

不得慧者,慧境,慧果及慧自性,以無

所得爲方便故,能滿般若波羅蜜多.

憍尸迦,諸菩薩摩訶薩,應以如是無

所得慧,及以種種巧妙文義,宣說般

若乃至布施波羅蜜多.何以故?憍尸

迦,於當來世,有善男子善女人等,爲

他宣說相似般若乃至布施波羅蜜

多,初發無上菩提心者,聞彼所說相

似般若乃至布施波羅蜜多,心便迷

謬,退失中道.是故應以無所得慧,及

以種種巧妙文義,爲發無上菩提心

者,宣說般若乃至布施波羅蜜多.

爾時,天帝釋白佛言:世尊,云何名爲

宣說相似般若、靜慮、精進、安忍、淨戒、

布施波羅蜜多?佛言:憍尸迦,若善男

子善女人等,說有所得般若波羅蜜

多乃至布施波羅蜜多,如是名爲宣

說相似般若、靜慮、精進、安忍、淨戒布

施波羅蜜多.時,天帝釋復白佛言:世

尊,云何善男子善女人等,說有所得

般若乃至布施波羅蜜多,名說相似

般若乃至布施波羅蜜多?佛言:憍尸

迦,若善男子善女人等,爲發無上菩

提心,行六波羅蜜多者,說色乃至識,

無常、苦、無我,說眼處乃至意處,無常、

苦、無我,說色處乃至法處,無常、苦、無

我,說眼界乃至意界,無常、苦、無我,說

色界乃至法界,無常、苦、無我,說眼識

界乃至意識界,無常、苦、無我,說眼觸

乃至意觸,無常、苦、無我,說眼觸爲緣

所生諸受乃至意觸爲緣所生諸受,

無常、苦、無我,說四靜慮、四無量、四無

色定,無常、苦、無我,說四念住乃至一

切相智,無常、苦、無我.作如是言:若有

能依如是等法,修行般若乃至布施

波羅蜜多,是行般若乃至布施波羅

蜜多.復作是說:修行般若乃至布施

波羅蜜多者,應求色乃至一切相智,

無常、苦、無我,若有能求如是等法,修

行般若乃至布施波羅蜜多,是行般

若乃至布施波羅蜜多.憍尸迦,若有

如是求色乃至一切相智,無常、苦、無

我,依此等法,修行般若乃至布施波

羅蜜多者,我說名爲行有所得相似

般若乃至布施波羅蜜多.憍尸迦,若

如前說,當知皆是說有所得相似般

若乃至布施波羅蜜多.復次,憍尸迦,

若善男子善女人等,爲發無上菩提

心者,宣說般若乃至布施波羅蜜多,

作如是言:來善男子,我當教汝,修學

般若乃至布施波羅蜜多,若依我教

而修學者,當速安住菩薩初地乃至

十地.憍尸迦,彼以有相及有所得而

爲方便,依合集想,教修般若乃至布

施波羅蜜多,是謂宣說相似般若乃

至布施波羅蜜多.復次,憍尸迦,若善

男子善女人等,爲發無上菩提心者,

宣說般若乃至布施波羅蜜多,作如

是言:來善男子,我當教汝,修學般若

乃至布施波羅蜜多,若依我教而修

學者,速超聲聞及獨覺地.憍尸迦,彼

以有相及有所得而爲方便,依合集

想,教修般若乃至布施波羅蜜多,是

謂宣說相似般若乃至布施波羅蜜

多.復次,憍尸迦,若善男子善女人等,

爲發無上菩提心者,宣說般若乃至

布施波羅蜜多,作如是言:來善男子,

我當教汝,修學般若乃至布施波羅

蜜多,若依我教,而修學者,速入菩薩

正性離生,旣入菩薩正性離生,便得

菩薩無生法忍,旣得菩薩無生法忍,

便得菩薩殊勝神通,旣得菩薩殊勝

神通,能遊十方一切佛土,從一佛國,

至一佛國,供養恭敬,尊重讚歎一切

如來應正等覺.由此能速證得無上

正等菩提.憍尸迦,彼以有相及有所

得,而爲方便,依合集想,教修般若乃

至布施波羅蜜多,是謂宣說相似般

若乃至布施波羅蜜多.復次,憍尸迦,

若善男子善女人等,告菩薩乘種姓

者言:若於般若波羅蜜多,至心聽聞,

受持讀誦,精勤修學,如理思惟,決定

當獲無量無數無邊功德.憍尸迦,彼

以有相及有所得而爲方便,作如是

說,是謂宣說相似般若乃至布施波

羅蜜多.復次,憍尸迦,若善男子善女

人等,告菩薩乘種姓者言:汝於過去、

未來、現在一切如來應正等覺,從初

發心;至得無上正等菩提,所有善根.

皆應隨喜,一切合集,爲諸有情,迴向

無上正等菩提.憍尸迦,彼以有相及

有所得而爲方便,作如是說:是謂宣

說相似般若乃至布施波羅蜜多.

爾時,天帝釋白佛言:世尊,云何名爲

宣說眞正般若、靜慮、精進、安忍、淨戒、

布施波羅蜜多?佛言:憍尸迦,若善男

子善女人等,說無所得般若波羅蜜

多乃至布施波羅蜜多,如是名爲宣

說眞正般若、靜慮、精進、安忍、淨戒、布

施波羅蜜多.時,天帝釋復白佛言:世

尊,云何善男子善女人等,說無所得

般若乃至布施波羅蜜多,名說眞正

般若乃至布施波羅蜜多?佛言:憍尸

迦,若善男子善女人等,爲發無上菩

提心者,宣說般若乃至布施波羅蜜

多,作如是言:來善男子,應修般若乃

至布施波羅蜜多.汝正修時,不應觀

色,若常若無常,若樂若苦,若我若無

我;不應觀受、想、行、識,若常若無常,若

樂若苦,若我若無我.如是不應觀眼

處乃至意處,色處乃至法處,眼界乃

至意界,色界乃至法界,眼識界乃至

意識界,眼觸乃至意觸,眼觸爲緣所

生諸受乃至意觸爲緣所生諸受,四

靜慮、四無量、四無色定、四念住乃至

一切相智,若常若無常,若樂若苦,若

我若無我.何以故?善男子,色,色自性

空,乃至一切相智,一切相智自性空.

是色自性,卽非自性,乃至是一切相

智自性,卽非自性.若非自性,卽是般

若乃至布施波羅蜜多.於此般若乃

至布施波羅蜜多,色不可得,彼常無

常、樂苦、我無我,亦不可得,乃至一切

相智不可得,彼常無常、樂苦、我無我,

亦不可得.所以者何?此中尚無色等

可得,何況有彼常無常、樂苦、我無我

可得?善男子,汝若能修如是般若乃

至布施波羅蜜多,是修般若乃至布

施波羅蜜多.憍尸迦,是善男子善女

人等,作此等說,是謂宣說眞正般若

乃至布施波羅蜜多.復次,憍尸迦,若

善男子善女人等,爲發無上菩提心

者,宣說般若乃至布施波羅蜜多,作

如是言:來,善男子,我當教汝,修學般

若乃至布施波羅蜜多,汝修學時,勿

觀諸法有少可住,可超,可入,可得,可

證,可聽聞等,所獲功德及可隨喜迴

向菩提.何以故?善男子,於此般若乃

至布施波羅蜜多,畢竟無有少法可

住,可超,可入,可得,可證,可聽聞等,所

獲功德及可隨喜迴向菩提.所以者

何?以一切法,自性皆空,若自性空則

無所有,若無所有,卽是般若乃至布

施波羅蜜多.於此般若乃至布施波

羅蜜多,竟無少法有入有出,有生有

滅,有斷有常,有一有異,有來有去,而

可得者.憍尸迦,是善男子善女人等,

作此等說,與上黑品,一切相違,是說

眞正般若、靜慮、精進、安忍、淨戒、布施

波羅蜜多.以是故憍尸迦,諸善男子

善女人等,應於般若波羅蜜多,以無

所得而爲方便,至心聽聞,受持讀誦,

精勤修學,如理思惟,當以種種巧妙

文義,爲他廣說,宣示開演,顯了解釋,

分別義趣,令其易解.憍尸迦,由此緣

故,我作是說,若善男子善女人等,於

此般若波羅蜜多,以無所得而爲方

便,至心聽聞,受持讀誦,精勤修學,如

理思惟,復以種種巧妙文義,經須臾

閒,爲他辯說,宣示開演,顯了解釋,

分別義趣,令其易解,所獲福聚,甚多

於前.

復次,憍尸迦,若善男子善女人等,教

贍部洲諸有情類,皆令住預流果.於

意云何?是善男子善女人等,由此因

緣,得福多不?天帝釋言:甚多,世尊.甚

多,善逝.佛言:憍尸迦,若善男子善女

人等,於此般若波羅蜜多,以無量門

巧妙文義,爲他廣說,宣示開演,顯了

解釋,分別義趣,令其易解,復作是言:

來,善男子,汝當於此甚深般若波羅

蜜多,至心聽聞,受持讀誦,令善通利,

如理思惟,隨此法門,應勤修學.是善

男子善女人等,所獲功德,甚多於前.

何以故?憍尸迦,一切預流及預流果,

皆是般若波羅蜜多所流出故.復次,

憍尸迦,置贍部洲諸有情類,若善男

子善女人等,教四大洲一切有情,若

小千界一切有情,若中千界一切有

情,若此三千大千世界一切有情,若

復十方各如殑伽沙等世界一切有

情,若盡十方無邊世界一切有情,皆

令住預流果.於意云何?是善男子善

女人等,由此因緣,得福多不?天帝釋

言:甚多,世尊.甚多,善逝.佛言:憍尸迦,

若善男子善女人等,於此般若波羅

蜜多,以無量門巧妙文義,爲他廣說,

宣示開演,顯了解釋,分別義趣,令其

易解,復作是言:來,善男子,汝當於此

甚深般若波羅蜜多,至心聽聞,受持

讀誦,令善通利,如理思惟,隨此法門,

應勤修學.是善男子善女人等,所獲

功德,甚多於前.何以故?憍尸迦,一切

預流及預流果,皆是般若波羅蜜多

所流出故.復次,憍尸迦,若善男子善

女人等,教贍部洲諸有情類,皆令安

住一來、不還、阿羅漢果.於意云何?是

善男子善女人等,由此因緣,得福多

不?天帝釋言:甚多,世尊.甚多,善逝.佛

言:憍尸迦,若善男子善女人等,於此

般若波羅蜜多,以無量門巧妙文義,

爲他廣說,宣示開演,顯了解釋,分別

義趣,令其易解,復作是言:來善男子,

汝當於此甚深般若波羅蜜多,至心

聽聞,受持讀誦,令善通利,如理思惟,

隨此法門,應勤修學,是善男子善女

人等,所獲功德,甚多於前.何以故?憍

尸迦一切一來及一來果乃至阿羅漢

及阿羅漢果,皆是般若波羅蜜多所

流出故.復次,憍尸迦,置贍部洲諸有

情類,若善男子善女人等,教四大洲

一切有情,若小千界一切有情,若中

千界一切有情,若此三千大千世界

一切有情,若復十方各如殑伽沙等

世界一切有情,若盡十方無邊世界

一切有情,皆令安住一來、不還、阿羅

漢果.於意云何?是善男子善女人等,

由此因緣,得福多不?天帝釋言:甚多,

世尊.甚多,善逝.佛言:憍尸迦,若善男

子善女人等,於此般若波羅蜜多,以

無量門巧妙文義,爲他廣說,宣示開

演,顯了解釋,分別義趣,令其易解,復

作是言:來,善男子,汝當於此甚深般

若波羅蜜多,至心聽聞,受持讀誦,令

善通利,如理思惟,隨此法門,應勤修

學.是善男子善女人等,所獲功德,甚

多於前.何以故?憍尸迦,一切一來及

一來果乃至阿羅漢及阿羅漢果,皆

是般若波羅蜜多所流出故.復次,憍

尸迦,若善男子善女人等,教贍部洲

諸有情類,皆令安住獨覺菩提.於意

云何?是善男子善女人等,由此因緣,

得福多不?天帝釋言:甚多,世尊.甚多,

善逝.佛言:憍尸迦,若善男子善女人

等,於此般若波羅蜜多,以無量門巧

妙文義,爲他廣說,宣示開演,顯了解

釋,分別義趣,令其易解,復作是言:來,

善男子,汝當於此甚深般若波羅蜜

多至,心聽聞,受持讀誦,令善通利,如

理思惟,隨此法門,應勤修學.是善男

子善女人等,所獲功德,甚多於前.何

以故?憍尸迦,一切獨覺、獨覺菩提,皆

是般若波羅蜜多所流出故.復次,憍

尸迦,置贍部洲諸有情類,若善男子

善女人等,教四大洲一切有情,若小

千界一切有情,若中千界一切有情,

若此三千大千世界一切有情,若復

十方各如殑伽沙等世界一切有情,

若盡十方無邊世界一切有情,皆令

安住獨覺菩提.於意云何?是善男子

善女人等,由此因緣,得福多不?天帝

釋言:甚多,世尊.甚多,善逝.佛言:憍尸

迦,若善男子善女人等,於此般若波

羅蜜多,以無量門巧妙文義,爲他廣

說,宣示開演,顯了解釋,分別義趣,令

其易解,復作是言:來,善男子,汝當於

此甚深般若波羅蜜多,至心聽聞,受

持讀誦,令善通利,如理思惟,隨此法

門,應勤修學.是善男子善女人等,所

獲功德,甚多於前.何以故?憍尸迦,一

切獨覺、獨覺菩提,皆是般若波羅蜜

多所流出故.

大般若波羅蜜多經卷第四百三十一

戊戌歲高麗國大藏都監奉

勅雕造

大般若波羅蜜多經卷第四百三十二 水

三藏法師玄奘奉 詔譯

第二分經文品第三十六之二

復次,憍尸迦,若善男子善女人等,教

贍部洲諸有情類,皆發無上正等覺

心.於意云何?是善男子善女人等,由

此因緣,得福多不?天帝釋言:甚多,世

尊.甚多,善逝.佛言:憍尸迦,若善男子

善女人等,於此般若波羅蜜多,以無

量門巧妙文義,爲他廣說,宣示開演,

顯了解釋,分別義趣,令其易解,復作

是言:來善男子,汝當於此甚深般若

波羅蜜多,至心聽聞,受持讀誦,令善

通利,如理思惟,隨此般若波羅蜜多

所說法門,應正信解,若正信解,則能

修學如是般若波羅蜜多,若能修學

如是般若波羅蜜多,則能證得一切

智法,若能證得一切智法,則修般若

波羅蜜多,增益圓滿,若修般若波羅

蜜多增益圓滿,便證無上正等菩提.

憍尸迦,是善男子善女人等,所獲功

德,甚多於前.何以故?憍尸迦,一切初

發無上正等覺心菩薩摩訶薩,乃至

住十地菩薩摩訶薩,皆是般若波羅

蜜多所流出故.復次,憍尸迦,置贍部

洲諸有情類,若善男子善女人等,教

四大洲一切有情,若小千界一切有

情,若中千界一切有情,若此三千大

千世界一切有情,若復十方各如殑

伽沙等世界一切有情,皆發無上正

等覺心.於意云何?是善男子善女人

等,由此因緣,得福多不?天帝釋言:甚

多,世尊.甚多,善逝.佛言:憍尸迦,若善

男子善女人等,於此般若波羅蜜多,

以無量門巧妙文義,爲他廣說,宣示

開演,顯了解釋,分別義趣,令其易解,

復作是言:來善男子,汝當於此甚深

般若波羅蜜多,至心聽聞,受持讀誦,

令善通利,如理思惟,隨此般若波羅

蜜多所說法門,應正信解,若正信解,

則能修學如是般若波羅蜜多,若能

修學如是般若波羅蜜多,則能證得

一切智法,若能證得一切智法,則修

般若波羅蜜多增益圓滿,若修般若

波羅蜜多增益圓滿,便證無上正等

菩提.憍尸迦,是善男子善女人等,所

獲功德,甚多於前.何以故?憍尸迦,一

切初發無上正等覺心菩薩摩訶薩

乃至住十地菩薩摩訶薩,皆是般若

波羅蜜多所流出故.

復次,憍尸迦,若善男子善女人等,教

贍部洲諸有情類,皆住菩薩不退轉

地.於意云何?是善男子善女人等,由

此因緣,得福多不?天帝釋言:甚多,世

尊.甚多,善逝.佛言:憍尸迦,若善男子

善女人等,於此般若波羅蜜多,以無

量門巧妙文義,爲他廣說,宣示開演,

顯了解釋,分別義趣,令其易解,復作

是言:來,善男子,汝當於此甚深般若

波羅蜜多,至心聽聞,受持讀誦,令善

通利,如理思惟,隨此般若波羅蜜多

所說法門,應正信解,若正信解,則能

修學如是般若波羅蜜多,若能修學

如是般若波羅蜜多,則能證得一切

智法,若能證得一切智法,則修般若

波羅蜜多增益圓滿,若修般若波羅

蜜多增益圓滿,便證無上正等菩提.

憍尸迦,是善男子善女人等,所獲功

德,甚多於前.何以故?憍尸迦,一切不

退轉地菩薩摩訶薩乃至無上正等

菩提,皆是般若波羅蜜多所流出故.

復次,憍尸迦,置贍部洲諸有情類,若

善男子善女人等,教四大洲一切有

情,若小千界一切有情,若中千界一

切有情,若此三千大千世界一切有

情,若復十方各如殑伽沙等世界一

切有情,皆住菩薩不退轉地.於意云

何?是善男子善女人等,由此因緣,得

福多不?天帝釋言:甚多,世尊.甚多,

善逝.佛言:憍尸迦,若善男子善女人

等,於此般若波羅蜜多,以無量門巧

妙文義,爲他廣說,宣示開演,顯了解

釋,分別義趣,令其易解,復作是言:來

善男子,汝當於此甚深般若波羅蜜

多,至心聽聞,受持讀誦,令善通利,如

理思惟,隨此般若波羅蜜多所說法

門,應正信解,若正信解,則能修學如

是般若波羅蜜多,若能修學如是般

若波羅蜜多,則能證得一切智法,若

能證得一切智法,則修般若波羅蜜

多增益圓滿,若修般若波羅蜜多增

益圓滿,便證無上正等菩提.憍尸迦,

是善男子善女人等,所獲功德,甚多

於前.何以故?憍尸迦,一切不退轉地

菩薩摩訶薩乃至無上正等菩提,皆

是般若波羅蜜多所流出故.

復次,憍尸迦,若贍部洲諸有情類,皆

趣無上正等菩提,有善男子善女人

等,於此般若波羅蜜多,以無量門巧

妙文義,廣爲他說,宣示開演,顯了解

釋,分別義趣,令其易解,復作是言:來

善男子,汝當於此甚深般若波羅蜜

多,至心聽聞,受持讀誦,令善通利如

理思惟,隨此般若波羅蜜多所說法

門,應正信解,若正信解,則能修學如

是般若波羅蜜多,若能修學如是般

若波羅蜜多,則能證得一切智法,若

能證得一切智法,則修般若波羅蜜

多增益圓滿,若修般若波羅蜜多增

益圓滿,便證無上正等菩提.憍尸迦,

是善男子善女人等,所獲功德,甚多

於前.復次,憍尸迦,置贍部洲諸有情,

類若四大洲一切有情若小千界一

切有情,若中千界一切有情,若此三

千大千世界一切有情,若復十方各

如殑伽沙等世界一切有情,皆趣無

上正等菩提,有善男子善女人等,於

此般若波羅蜜多,以無量門巧妙文

義,爲他廣說,宣示開演,顯了解釋,分

別義趣,令其易解,復作是言:來善男

子,汝當於此甚深般若波羅蜜多,至

心聽聞,受持讀誦,令善通利,如理思

惟,隨此般若波羅蜜多所說法門,應

正信解,若正信解,則能修學如是般

若波羅蜜多,若能修學如是般若波

羅蜜多,則能證得一切智法,若能證

得一切智法,則修般若波羅蜜多增

益圓滿,若修般若波羅蜜多增益圓

滿,便證無上正等菩提.憍尸迦,是善

男子善女人等,所獲功德,甚多於前.

復次,憍尸迦,若贍部洲諸有情類,皆

於無上正等菩提,得不退轉,有善男

子善女人等,於此般若波羅蜜多,以

無量門巧妙文義,爲他廣說,宣示開

演,顯了解釋,分別義趣,令其易解,復

作是言:來善男子,汝當於此甚深般

若波羅蜜多,至心聽聞,受持讀誦,令

善通利,如理思惟,隨此般若波羅蜜

多所說法門,應正信解,若正信解,則

能修學如是般若波羅蜜多,若能修

學如是般若波羅蜜多,則能證得一

切智法,若能證得一切智法,則修般

若波羅蜜多增益圓滿,若修般若波

羅蜜多增益圓滿,便證無上正等菩

提.憍尸迦,是善男子善女人等,所獲

功德,甚多於前.復次,憍尸迦,置贍部

洲諸有情類,若四大洲一切有情,若

小千界一切有情,若中千界一切有

情,若此三千大千世界一切有情,若

復十方各如殑伽沙等世界一切有

情,皆於無上正等菩提,得不退轉,有

善男子善女人等,於此般若波羅蜜

多,以無量門巧妙文義,爲他廣說,宣

示開演,顯了解釋,分別義趣,令其易

解,復作是言:來,善男子,汝當於此甚

深般若波羅蜜多,至心聽聞,受持讀

誦,令善通利,如理思惟,隨此般若波

羅蜜多所說法門,應正信解,若正信

解,則能修學如是般若波羅蜜多,若

能修學如是般若波羅蜜多,則能證

得一切智法,若能證得一切智法,則

修般若波羅蜜多增益圓滿,若修般

若波羅蜜多增益圓滿,便證無上正

等菩提.憍尸迦,是善男子善女人等,

所獲功德,甚多於前.

復次,憍尸迦,若善男子善女人等,教

贍部洲諸有情類,皆趣無上正等菩

提,復於般若波羅蜜多,以無量門巧

妙文義,爲其廣說,宣示開演,顯了解

釋,分別義趣,令其易解,有善男子善

女人等,教一有情,令於無上正等菩

提,得不退轉,復於般若波羅蜜多,以

無量門巧妙文義,爲其廣說,宣示開

演,顯了解釋,分別義趣,令其易解,憍

尸迦,此善男子善女人等所獲功德,

甚多於前.復次,憍尸迦,置贍部洲諸

有情類,若善男子善女人等,教四大

洲一切有情,若小千界一切有情,若

中千界一切有情,若此三千大千世

界一切有情,若復十方各如殑伽沙

等世界一切有情,皆趣無上正等菩

提,復於般若波羅蜜多,以無量門巧

妙文義,爲其廣說,宣示開演,顯了解

釋,分別義趣,令其易解.有善男子善

女人等,教一有情,令於無上正等菩

提,得不退轉,復於般若波羅蜜多,以

無量門巧妙文義,爲其廣說,宣示開

演,顯了解釋,分別義趣,令其易解.憍

尸迦,此善男子善女人等,所獲功德,

甚多於前.復次,憍尸迦,若善男子善

女人等,教贍部洲諸有情類,皆於無

上正等菩提,得不退轉,復於般若波

羅蜜多,以無量門巧妙文義,爲其廣

說,宣示開演,顯了解釋,分別義趣,令

其易解,若一有情,作如是語:我今欣

樂,速證無上正等菩提,拔濟有情諸

惡趣苦.有善男子善女人等,爲成彼

事,以無量門巧妙文義,廣說般若波

羅蜜多,宣示開演,顯了解釋,分別義

趣,令其易解.憍尸迦,此善男子善女

人等,所獲功德,甚多於前.何以故?憍

尸迦,住不退轉地菩薩摩訶薩,不甚

假藉所說法故,於大菩提,定趣向故,

必於無上正等菩提,不退轉故,欣樂

速證大菩提者,要甚假藉所說法故,

於無上覺,求速證故,觀生死苦一切

有情運,大悲心極痛切故.復次,憍尸

迦,置贍部洲諸有情類,若善男子善

女人等,教四大洲一切有情,若小千

界一切有情,若中千界一切有情,若

此三千大千世界一切有情,若復十

方各如殑伽沙等世界一切有情,皆

於無上正等菩提,得不退轉,復於般

若波羅蜜多,以無量門巧妙文義,爲

其廣說,宣示開演,顯了解釋,分別義

趣,令其易解.若一有情,作如是語:我

今欣樂,速證無上正等菩提,拔濟有

情三惡趣苦,有善男子善女人等,爲

成彼事,以無量門巧妙文義,廣說般

若波羅蜜多,宣示開演,顯了解釋,分

別義趣,令其易解.憍尸迦,此善男子

善女人等,所獲功德,甚多於前.何以

故?憍尸迦,住不退轉地菩薩摩訶薩,

不甚假藉所說法故,於大菩提,定趣

向故,必於無上正等菩提,不退轉故,

欣樂速證大菩提者,要甚假藉所說

法故,於無上覺,求速證故,觀生死苦

一切有情運,大悲心極痛切故.

爾時,天帝釋白佛言:世尊,如是菩薩

摩訶薩,轉近無上正等菩提.如是如

是.應以布施波羅蜜多乃至般若波

羅蜜多,教誡教授,應以內空乃至無

性自性空,教誡教授,應以四念住乃

至八聖道支,教誡教授,如是乃至應

以佛十力乃至十八佛不共法,教誡

教授,應以上妙衣服、飮食、臥具、醫藥,

隨其所須種種資具,供養攝受.世尊,

若善男子善女人等,能以如是法施、

財施,教誡教授,供養攝受彼菩薩摩

訶薩.是善男子善女人等,所獲功德,

甚多於前.何以故?世尊,彼菩薩摩訶

薩,要由如是法施、財施,教誡教授,供

養攝受,速證無上正等菩提.爾時,具

壽善現告天帝釋言:善哉,善哉!憍尸

迦,汝乃能勸勵彼菩薩摩訶薩,復能

攝受彼菩薩摩訶薩,亦能護助彼菩

薩摩訶薩.汝今已作佛聖弟子,所應

作事.何以故?憍尸迦,一切如來諸聖

弟子,爲欲利樂諸有情故,方便勸勵

彼菩薩摩訶薩,令速趣無上正等菩

提,以法施、財施,教誡教授,供養攝受,

勤加護助彼菩薩摩訶薩,令速證無

上正等菩提.所以者何?一切如來、聲

聞、獨覺,世閒勝事,由彼菩薩摩訶薩

故,而得出現.何以故?憍尸迦,若無菩

薩摩訶薩發起無上正等覺心,則無

菩薩摩訶薩能學六波羅蜜多乃至

十八佛不共法,若無菩薩摩訶薩學

六波羅蜜多乃至十八佛不共法,則

無菩薩摩訶薩證得無上正等菩提,

若無菩薩摩訶薩證得無上正等菩

提,則無如來、聲聞、獨覺,世閒勝事.憍

尸迦,由有菩薩摩訶薩,發起無上正

等覺心,便有菩薩摩訶薩能學六波

羅蜜多乃至十八佛不共法,由有菩

薩摩訶薩,學六波羅蜜多乃至十八

佛不共法,便有菩薩摩訶薩證得無

上正等菩提,由有菩薩摩訶薩證得

無上正等菩提,轉妙法輪,能斷地獄、

傍生、鬼界,亦能損減阿素洛黨,增天、

人衆便,有剎帝利大族、婆羅門大族、

長者大族、居士大族,出現世閒,亦有

四大王衆天乃至非想非非想處天,

出現世閒,復有布施波羅蜜多乃至

般若波羅蜜多,內空乃至無性自性

空四念住,廣說乃至十八佛不共法

出現世閒.復有聲聞乘、獨覺乘、正等

覺乘、出現世閒.

第二分隨喜迴向品第三十七之一

爾時,慈氏菩薩摩訶薩白具壽善現

言:大德,若菩薩摩訶薩,以無所得而

爲方便,於諸有情所有功德,隨喜俱

行諸福業事,若菩薩摩訶薩,以無所

得而爲方便,持此隨喜俱行諸福業

事,與一切有情平等共有,迴向無上

正等菩提,若餘有情隨喜迴向諸福

業事,若諸異生、聲聞、獨覺諸福業事,

所謂施性、戒性、修性三福業事,若四

念住乃至八聖道支,若三解脫門、八

解脫、九次第定、四無礙解、六神通等

諸福業事,是菩薩摩訶薩所有隨喜

迴向功德,於彼異生、聲聞、獨覺諸福

業事,爲最爲勝,爲尊爲高,爲妙爲

微妙,爲上爲無上,無等無等等.何以

故?大德,以諸異生修福業事,但爲令

己自在安樂,聲聞、獨覺修福業事,但

爲自調伏,爲自寂靜,爲自涅槃,諸菩

薩摩訶薩所有隨喜迴向功德,普爲

一切有情,調伏寂靜,般涅槃故.

爾時,具壽善現問慈氏菩薩摩訶薩

言:大士,是菩薩摩訶薩隨喜迴向心,

普緣十方無數無量無邊世界,一一

世界無數無量無邊諸佛,已涅槃者,

從初發心,至得無上正等菩提,如是

展轉,入無餘依涅槃界後,乃至法滅,

於其中閒,所有六波羅蜜多相應善

根及與聲聞、獨覺、菩薩、一切有情,若

共不共,無數無量無邊佛法相應善

根,若彼異生弟子所有施性、戒性、修

性三福業事,若彼聲聞弟子所有學

無學無漏善根,若諸如來應正等覺

所成戒蘊、定蘊、慧蘊、解脫蘊、解脫智

見蘊及爲利樂一切有情,大慈、大悲、

大喜、大捨,無數無量無邊佛法及彼

諸佛所說正法,若依彼法,精勤修學,

得預流果、一來、不還、阿羅漢果,得獨

覺菩提,得入菩薩正性離生及餘菩

薩摩訶薩行.如是所有一切善根及

餘有情,於諸如來應正等覺、聲聞、菩

薩,諸弟子衆,若現住世,若涅槃後所

種善根,是諸善根,一切合集,現前隨

喜旣隨喜已,復以如是隨喜俱行諸

福業事,與一切有情,平等共有,迴向

無上正等菩提,願我以此善根,與一

切有情,同共引發無上菩提,如是所

起隨喜迴向,於餘所起諸福業事,爲

最爲勝,爲尊爲高,爲妙爲微妙,爲上

爲無上、無等、無等等.於意云何?慈氏

大士,彼菩薩摩訶薩緣如是事,起隨

喜迴向心,爲有如是所緣事,如彼菩

薩摩訶薩所取相不?爾時,慈氏菩薩

摩訶薩答具壽善現言:大德,彼菩薩

摩訶薩,緣如是事,起隨喜迴向心,實

無如是所緣事,如彼菩薩摩訶薩,所

取相.時,具壽善現,謂慈氏菩薩摩訶

薩言:大士,若無所緣事,如所取相者,

彼菩薩摩訶薩隨喜迴向心,以取相,

爲方便,普緣十方無數無量無邊世

界,一一世界無數無量無邊諸佛已

涅槃者,從初發心,乃至法滅所有善

根及弟子等所有善根一切,合集現

前,隨喜迴向無上正等菩提.如是所

起隨喜迴向,將非顚倒,如於無常,謂

常,於苦謂樂,於無我謂我,於不淨,謂

淨,是想顚倒、心顚倒、見顚倒.此於無

相而取其相,亦應如是.大士,如所緣

事,實無所有,隨喜迴向心,亦如是;諸

善根等,亦如是,無上菩提,亦如是;布

施、淨戒、安忍、精進、靜慮、般若波羅蜜

多,亦如是.廣說乃至十八佛不共法,

亦如是.大士,若如所緣事,實無所有,

隨喜迴向心,亦如是;諸善根等,亦如

是;無上菩提,亦如是;六波羅蜜多,亦

如是;乃至十八佛不共法,亦如是者.

何等是所緣,何等是事,何等是隨喜

迴向心,何等是諸善根等,何等是無

上菩提,何等是六波羅蜜多,乃至十

八佛不共法,而彼菩薩摩訶薩,緣如

是事,起隨喜心,迴向無上正等菩提?

時,慈氏菩薩摩訶薩報具壽善現言;

大德,若菩薩摩訶薩,久修學六波羅

蜜多,已曾供養無量諸佛,宿殖善根,

久發大願,爲諸善友之所攝受,善學

諸法自相空義.是菩薩摩訶薩,能於

所緣事,隨喜迴向心,諸善根等,無上

菩提,諸佛世尊及一切法,皆不取相,

而能發起隨喜之心,迴向無上正等

菩提.如是所起隨喜迴向,以非二非

不二爲方便,非有相非無相爲方便,

非有所得非無所得爲方便,非染非

淨爲方便,非生非滅爲方便,於所緣

事乃至無上正等菩提,能不取相,不

取相故,非顚倒攝.若有菩薩,未久修

學六波羅蜜多,未曾供養無量諸佛,

未宿殖善根,未久發大願,未多善友

之所攝受,未於一切法,善學自相空,

是諸菩薩,於所緣事,隨喜迴向諸善

根等,無上菩提,諸佛世尊及一切法,

猶取其相,起隨喜心,迴向無上正等

菩提,如是所起隨喜迴向,以取相故,

猶顚倒攝,非眞隨喜迴向無上正等

菩提.

復次,大德,不應爲彼新學大乘諸菩

薩等及對其前,宣說般若波羅蜜多

乃至布施波羅蜜多,內空乃至無性

自性空、四念住,廣說乃至十八佛不

共法及一切法自相空義.何以故?大

德,新學大乘諸菩薩等,於如是法,雖

有少分,信敬愛樂,而彼聞已,尋皆忘

失驚怖疑惑,生毀謗故.若不退轉諸

菩薩摩訶薩,或曾供養無量諸佛,宿

殖善根,久發大願,爲多善友所攝受

者,應對其前,爲彼廣說,分別開示一

切般若波羅蜜多乃至布施波羅蜜

多,內空乃至無性自性空、四念住,廣

說乃至十八佛不共法及一切法自

相空義.何以?故大德,以不退轉諸菩

薩摩訶薩及曾供養無量諸佛,宿殖

善根,久發大願,爲多善友,所攝受者,

若聞此法,皆能受持,終不忘失,亦不

驚恐,疑惑,毀謗.大德,諸菩薩摩訶薩,

應以如是隨喜俱行諸福業事,迴向

無上正等菩提.

爾時,具壽善現白慈氏菩薩摩訶薩

言:大士,諸菩薩摩訶薩,應以如是隨

喜俱行諸福業事,迴向無上正等菩

提,謂所用心;隨喜迴向,此所用心,盡

滅離變,此所緣事及諸善根,亦皆如

心盡滅離變.此中何等是所用心,復

以何等爲所緣事及諸善根,而說隨

喜迴向無上正等菩提?是心於心,理

不應有隨喜迴向,以無二心俱時起

故.心亦不可隨喜迴向,心自性故.若

菩薩摩訶薩,修行般若波羅蜜多時,

能如是知一切般若波羅蜜多無所

有,乃至布施波羅蜜多無所有,色無

所有,受、想、行、識無所有,乃至無上正

等菩提.亦無所有,是菩薩摩訶薩,知

一切法,皆無所有,而復能以隨喜俱

行諸福業事,迴向無上正等菩提.如

是隨喜迴向之心,非顚倒攝,以無所

得爲方便故.時,天帝釋白具壽善現

言:大德,新學大乘諸菩薩摩訶薩,聞

如是法,其心將無驚恐疑惑?大德,新

學大乘諸菩薩摩訶薩,云何能以所

修善根,迴向無上正等菩提?大德,新

學大乘諸菩薩摩訶薩,云何攝受隨

喜俱行諸福業事,迴向無上正等菩

提?具壽善現,承慈氏菩薩摩訶薩威

力加被,告天帝釋言:憍尸迦,新學大

乘諸菩薩摩訶薩,若修般若乃至布

施波羅蜜多,以無所得爲方便,無相

爲方便,攝受般若乃至布施波羅蜜

多,是菩薩摩訶薩,由此因緣,多信解

內空乃至無性自性空,多信解四念

住,廣說乃至十八佛不共法,常爲善

友之所攝受.如是善友,以無量門巧

妙文義,爲其廣說般若、靜慮、精進、安

忍、淨戒、布施波羅蜜多相應之法.以

如是法,教誡教授,令其乃至得入菩

薩正性離生,未入菩薩正性離生,亦

常不離所修般若波羅蜜多乃至布

施波羅蜜多,內空乃至無性自性空,

四念住廣說乃至十八佛不共法,亦

爲廣說種種魔事,令其聞已,於諸魔

事,心無增減.何以故?諸魔事業性,

無所有,不可得故.亦以此法,教誡教

授,令其乃至得入菩薩正性離生,常

不離佛,於諸佛所,種諸善根,復由善

根所攝受故,常生菩薩摩訶薩家,乃

至無上正等菩提,於諸善根,常不遠

離.憍尸迦,新學大乘諸菩薩摩訶薩,

若能如是以無所得爲方便,無相爲

方便,攝受諸功德,於諸功德,多深信

解,常爲善友之所攝受,聞如是法,心

不驚恐,亦不疑惑.復次,憍尸迦,新學

大乘諸菩薩摩訶薩,隨所修集布施

波羅蜜多乃至般若波羅蜜多,隨所

安住內空乃至無性自性空,隨所修

集四念住,廣說乃至十八佛不共法

及餘無量無邊佛法,皆應以無所得

爲方便,無相爲方便,與諸有情,平等

共有,迴向無上正等菩提.復次,憍尸

迦,新學大乘諸菩薩摩訶薩,普於十

方無數無量無邊世界一切如來應

正等覺,斷諸有路,絕戲論道,棄諸重

擔,摧聚落刺,盡諸有結,具足正智,心

善解脫,巧說法者,及彼如來應正等

覺,諸弟子衆,所成戒蘊、定蘊、慧蘊、解

脫蘊、解脫智見蘊,及餘所作種種功

德,幷於是處,所種善根,謂剎帝利大

族、婆羅門大族、長者大族、居士大族

等所種善根,若四大王衆天乃至他

化自在天所種善根,若梵衆天乃至

色究竟天等所種善根,如是一切合

集稱量,現前發起,比餘善根,爲最爲

勝,爲尊爲高,爲妙爲微妙,爲上爲無

上、無等、無等等隨喜之心,復以如是

隨喜俱行諸福業事,與諸有情,平等

共有,迴向無上正等菩提.

爾時,慈氏菩薩摩訶薩問具壽善現

言:大德,新學大乘諸菩薩摩訶薩,若

念諸佛及弟子衆所有功德,幷人天

等所種善根,如是一切合集稱量,現

前發起比餘善根爲最爲勝爲尊爲

高,爲妙爲微妙,爲上爲無上,無等無

等等隨喜之心,復以如是隨喜善根,

與諸有情,平等共有,迴向無上正等

菩提,是菩薩摩訶薩,云何不墮想顚

倒,心顚倒見顚倒耶?時,具壽善現答

慈氏菩薩摩訶薩言:大士,若菩薩摩

訶薩,於所念佛及弟子衆所有功德,

不起諸佛及弟子衆功德之想,於人

天等,所種善根,不起善根人天等想,

於所發起,隨喜迴向,大菩提心,亦復

不起隨喜迴向菩提心想.是菩薩摩

訶薩,所起隨喜迴向之心,無想顚倒,

無心顚倒,無見顚倒.若菩薩摩訶薩,

於所念佛及弟子衆所有功德,起佛

弟子功德之想,於人天等所種善根,

起彼善根.人天等想,於所發起隨喜

迴向大菩提心,起所發起隨喜迴向

菩提心想.是菩薩摩訶薩,所起隨喜

迴向之心,有想顚倒,有心顚倒,有見

顚倒.復次,大士,若菩薩摩訶薩,以如

是隨喜心,念一切佛及弟子衆功德

善根,正知此心盡滅離變,非能隨喜,

正知彼法其性,亦然非所隨喜,又正

了達能迴向心法性亦爾,非能迴向,

及正了達所迴向法,其性亦爾,非所

迴向,若有能依如是所說隨喜迴向,

是正非邪.諸菩薩摩訶薩,皆應如是,

隨喜迴向.復次,大士,若菩薩摩訶薩,

普於過去、未來、現在一切如來應正

等覺,從初發心,至得無上正等菩提,

乃至法滅於其中閒,所有功德,若佛

弟子及諸獨覺,依彼佛法,所起善根,

若諸異生,聞彼說法,所種善根,若龍、

藥叉、健達縛、阿素洛、揭路荼、緊柰洛、

莫呼洛伽人非人等聞彼說法所種

善根,若剎帝利大族、婆羅門大族、長

者大族、居士大族、聞彼說法,所種善

根.若四大王衆天乃至色究竟天聞

彼說法,所種善根,若善男子善女人

等,聞彼說法,發趣無上正等覺,心勤

修種種諸菩薩行.如是一切合集稱

量,現前發起,比餘善根,爲最爲勝,爲

尊爲高,爲妙爲微妙,爲上爲無上,無

等無等等隨喜之心.復以如是隨喜

善根,與諸有情,平等共有,迴向無上

正等菩提.於如是時,若正解了,諸能

隨喜迴向之法,盡滅離變,諸所隨喜,

迴向之法,自性皆空.雖如是知,而能

隨喜迴向無上正等菩提.復於是時,

若正解了,都無有法,可能隨喜迴向

於法.所以者何?以一切法,自性皆空.

空中,都無能所隨喜迴向法故.雖如

是知而能隨喜,迴向無上正等菩提.

是菩薩摩訶薩,若能如是隨喜迴向,

修行般若乃至布施波羅蜜多,無想

顚倒,無心顚倒,無見顚倒.何以故?是

菩薩摩訶薩,於隨喜心,不生執著,於

所隨喜功德善根,亦不執著,於迴向

心,不生執著,於所迴向無上菩提,亦

不執著,由無執著,不墮顚倒.如是菩

薩,所起隨喜迴向之心,名爲無上,遠

離一切妄想分別.

大般若波羅蜜多經卷第四百三十二

戊戌歲高麗國大藏都監奉

勅雕造

大般若波羅蜜多經卷第四百三十三 水

三藏法師玄奘奉 詔譯

第二分隨喜迴向品第三十七之二

復次,大士,若菩薩摩訶薩,於所修造

諸福業事,如實了知離蘊處界,亦離

般若波羅蜜多乃至布施波羅蜜多,

亦離內空乃至無性自性空,亦離四

念住廣說乃至十八佛不共法.是菩

薩摩訶薩,於所修造諸福業事,如實

知已,深心隨喜迴向無上正等菩提.

復次,大士,若菩薩摩訶薩,如實了知

隨喜俱行諸福業事,遠離如是隨喜

俱行諸福業事自性;如實了知諸佛

世尊,遠離如是諸佛世尊自性;如實

了知功德善根,遠離如是功德善根

自性;如實了知聲聞、獨覺及諸異生,

遠離如是聲聞、獨覺及諸異生自性;

如實了知隨喜迴向大菩提心,遠離

如是隨喜迴向大菩提心自性;如實

了知菩薩摩訶薩,遠離如是菩薩摩

訶薩自性;如實了知般若波羅蜜多,

遠離般若波羅蜜多自性乃至布施

波羅蜜多,遠離布施波羅蜜多自性;

如實了知內空,遠離內空自性乃至

無性自性空,遠離無性自性空自性;

如實了知四念住,遠離四念住自性,

廣說乃至十八佛不共法,遠離十八

佛不共法自性;如實了知菩薩摩訶

薩行,遠離菩薩摩訶薩行自性;如實

了知諸佛無上正等菩提,遠離諸佛

無上正等菩提自性.是菩薩摩訶薩,

如是修行,遠離諸法自性,甚深般若

波羅蜜多,能正隨喜迴向無上正等

菩提.復次,大士,諸菩薩摩訶薩,於已

滅度一切如來應正等覺及諸弟子

功德善根,若欲發起隨喜迴向無上

正等菩提心者,應作如是隨喜迴向,

謂作是念:如諸如來應正等覺及諸

弟子,皆已滅度,自性非有,功德善根,

亦復如是,我所發起隨喜迴向無上

正等菩提之心及所迴向無上菩提,

其性亦爾,如是知已,於諸善根,發起

隨喜迴向無上正等菩提,無想顚倒,

無心顚倒,無見顚倒.若菩薩摩訶薩,

以取相爲方便,修行般若波羅蜜多,

於已滅度一切如來應正等覺及諸

弟子功德善根,取相隨喜迴向無上

正等菩提,是爲非善隨喜迴向.以過

去佛及弟子衆功德善根,非相無相,

所取境界,是菩薩摩訶薩,以取相念,

發起隨喜迴向無上正等菩提.是故

非善隨喜迴向,由此因緣,有想顚倒,

有心顚倒,有見顚倒.若菩薩摩訶薩,

不取相爲方便修行般若波羅蜜多,

於彼一切佛及弟子功德善根,離相

隨喜迴向無上正等菩提,是名爲善

隨喜迴向,由此因緣,是菩薩摩訶薩,

隨喜迴向無想顚倒、無心顚倒、無見

顚倒.

爾時,慈氏菩薩摩訶薩,問具壽善現

言:大德,云何菩薩摩訶薩,於諸如來

應正等覺及諸弟子功德善根,隨喜

俱行福業事等,皆不取相,而能隨喜

迴向無上正等菩提?善現答言:大士,

應知諸菩薩摩訶薩,所學般若波羅

蜜多,有如是等方便善巧,雖不取相

而所作成,非離般若波羅蜜多,有能

正起隨喜俱行諸福業事,迴向無上

正等菩提.是故菩薩摩訶薩衆,欲成

所作,應學般若波羅蜜多.慈氏菩薩

摩訶薩言:大德善現,勿作是說.所以

者何?以於般若波羅蜜多,諸佛世尊

及弟子衆,幷所成就功德善根,皆無

所有不可得故,所作隨喜諸福業事,

亦無所有不可得故,發心迴向無上

菩提,亦無所有不可得故.此中菩薩

摩訶薩,修行般若波羅蜜多時,應如

是觀,過去諸佛及弟子衆,功德善根,

性皆已滅,所作隨喜諸福業事,發心

迴向無上菩提,性皆寂滅,我若於彼

一切如來應正等覺及弟子衆功德

善根,取相分別,及於所作隨喜俱行

諸福業事,發心迴向無上菩提,取相

分別,以是取相分別方便,發起隨喜

迴向無上正等菩提,諸佛世尊,皆所

不許,亦不隨喜.何以故?於已滅度,諸

佛世尊及弟子等,取相分別,隨喜迴

向無上菩提,是說名爲大有所得.是

故菩薩摩訶薩,欲於諸佛及弟子衆

功德善根,正起隨喜迴向無上正等

菩提,不應於中,起有所得,取相分別,

隨喜迴向,若於其中,起有所得,取相

分別,隨喜迴向,佛不說彼有大義利.

何以故?如是隨喜迴向之心,虛妄分

別,名雜毒故.譬如有食,雖具上妙色

香美味,而和毒藥,愚人淺識,貪取噉

之,雖初適意,歡喜快樂,而後食銷備

受衆苦,或便致死,若近失命.如是一

類補特伽羅,不善受持,不善觀察,甚

深般若波羅蜜多,文句義理,不善讀

誦,不善通達甚深義趣,而告大乘種

姓者曰:來,善男子,汝於過去、未來、現

在一切如來應正等覺,從初發心,至

得無上正等菩提,轉妙法輪,度無量

衆,入無餘依般涅槃界乃至法滅,於

其中閒,若修般若乃至布施波羅蜜

多,已集、當集、現集善根,若住內空乃

至無性自性空,已集、當集、現集善根,

若修四靜慮、四無量、四無色定,已集、

當集、現集善根,若修四念住乃至八

聖道支,已集、當集、現集善根,如是乃

至若修佛十力乃至十八佛不共法

已集當集現集善根,若嚴淨佛土,成

熟有情,已集、當集、現集善根,若諸如

來應正等覺,所有戒蘊、定蘊、慧蘊、解

脫蘊解脫智見蘊,若一切智、道相智、

一切相智,若無忘失法、恒住捨性及

餘無數無量無邊殊勝功德,若佛弟

子一切有漏、無漏善根,若諸如來應

正等覺,已現當記,諸天人等,獨覺菩

提所有功德,若諸天龍藥叉、健達縛、

阿素洛、揭路荼、緊柰洛、莫呼洛伽,人、

非人等,已集、當集、現集善根,若善男

子善女人等,於諸功德,發起隨喜迴

向善根,如是一切,合集稱量,現前隨

喜,與諸有情,平等共有,迴向無上正

等菩提,如是所說隨喜迴向,以有所

得,取相分別,而爲方便,如食雜毒,初

益後損故,此非善隨喜迴向.所以者

何?以有所得,取相分別,發起隨喜迴

向之心.有因有緣,有作意,有戲論,有

妨礙,有過失,不應般若波羅蜜多,彼

雜毒故.則爲謗佛,不隨佛教,不隨法

說,不應理說,菩薩種姓補特伽羅,不

應隨彼所說而學.是故大德,應說云

何住菩薩乘諸善男子善女人等,應

於過去、未來、現在一切如來應正等

覺及弟子等,功德善根,隨喜迴向,謂

彼諸佛從初發心,至得無上正等菩

提,轉妙法輪,度無量衆,入無餘依般

涅槃界乃至法滅,於其中閒,若修般

若乃至布施波羅蜜多,集諸善根,廣

說乃至若善男子善女人等,於諸功

德,發起隨喜迴向善根,住菩薩乘諸

善男子善女人等,云何於彼功德善

根,發起隨喜迴向無上正等菩提?具

壽善現白言:大士,住菩薩乘諸善男

子善女人等,修行般若波羅蜜多,若

欲不謗諸佛世尊,而發隨喜迴向心

者,應作是念:如諸如來應正等覺,無

上佛智,了達遍知功德善根,有如是

性,有如是相,有如是法,而可隨喜,我

今亦應如是隨喜;如諸如來應正等

覺,無上佛智了達遍知,應以如是諸

福業事,迴向無上正等菩提,我今亦

應如是迴向.住菩薩乘諸善男子善

女人等,於諸如來應正等覺及弟子

等功德善根,應作如是隨喜迴向,若

作如是隨喜迴向,則不謗佛,隨佛所

教隨法而說,應理而說.是菩薩摩訶

薩,如是隨喜迴向之心.不雜毒藥,終

至甘露大般涅槃.

復次,大士,住菩薩乘諸善男子善女

人等,修行般若波羅蜜多,於諸如來

應正等覺及弟子等功德善根,應作

如是隨喜迴向;如色乃至識不墮欲

界、色界、無色界,若不墮三界,則非過

去、未來、現在;眼處乃至意處不墮欲

界、色界、無色界,若不墮三界,則非過

去、未來、現在;色處乃至法處不墮欲

界、色界、無色界,若不墮三界,則非過

去、未來、現在;眼界乃至意界不墮欲

界、色界、無色界,若不墮三界,則非過

去、未來、現在;色界乃至法界不墮欲

界、色界、無色界,若不墮三界,則非過

去、未來、現在;眼識界乃至意識界不

墮欲界、色界、無色界,若不墮三界,則

非過去、未來、現在;眼觸乃至意觸不

墮欲界、色界、無色界,若不墮三界,則

非過去、未來、現在;眼觸爲緣所生諸

受乃至意觸爲緣所生諸受不墮欲

界、色界、無色界,若不墮三界,則非過

去、未來、現在;般若波羅蜜多乃至布

施波羅蜜多不墮欲界、色界、無色界,

若不墮三界,則非過去、未來、現在;內

空乃至無性自性空不墮欲界、色界、

無色界,若不墮三界,則非過去、未來、

現在;四念住乃至八聖道支不墮欲

界、色界、無色界,若不墮三界,則非過

去、未來、現在;如是乃至,如來十力乃

至十八佛不共法不墮欲界、色界、無

色界,若不墮三界,則非過去、未來、現

在;眞如、法界、法性、實際、法定、法住、不

思議界不墮欲界、色界、無色界,若不

墮三界,則非過去、未來、現在;戒蘊、定

蘊、慧蘊、解脫蘊、解脫智見蘊不墮欲

界、色界、無色界,若不墮三界,則非過

去、未來、現在;一切智、道相智、一切相

智不墮欲界、色界、無色界,若不墮三

界,則非過去、未來、現在;無忘失法、恒

住捨性不墮欲界、色界、無色界,若不

墮三界,則非過去、未來、現在;隨喜迴

向,亦應如是.所以者何?如彼諸法,自

性空故,不墮三界,非三世攝,隨喜迴

向,亦復如是,謂諸如來應正等覺,自

性空故,不墮三界,非三世攝,諸佛功

德自性空故.不墮三界,非三世攝;聲

聞、獨覺及人、天等自性空故,不墮三

界,非三世攝;彼諸善根自性空故,不

墮三界,非三世攝;於彼隨喜自性空

故,不墮三界,非三世攝;所迴向法自

性空故,不墮三界,非三世攝;能迴向

者自性空故,不墮三界,非三世攝.若

菩薩摩訶薩,修行般若波羅蜜多時,

如實知色乃至識.不墮三界,非三世

攝;若不墮三界,非三世攝,則不可以

彼有相爲方便,有所得,爲方便發生,

隨喜迴向無上正等菩提.何以故?以

色等法,自性不生,若法不生,則無所

有,不可以彼無所有法,隨喜迴向無

所有故.如實知眼處乃至意處,亦如

是;如實知色處乃至法處,亦如是;如

實知眼界乃至意界,亦如是;如實知

色界乃至法界,亦如是;如實知眼識

界乃至意識界,亦如是;如實知眼觸

乃至意觸,亦如是;如實知眼觸爲緣

所生諸受乃至意觸爲緣所生諸受,

亦如是;如實知般若波羅蜜多乃至

布施波羅蜜多,亦如是;如實知內空

乃至無性自性空,亦如是;如實知四

念住乃至八聖道支,亦如是;如實知

如來十力乃至十八佛不共法,亦如

是;如實知眞如、法界、法性、實際、法定、

法住、不思議、界,亦如是;如實知戒蘊、

定蘊、慧蘊、解脫蘊、解脫智見蘊,亦如

是;如實知一切智、道相智、一切相智,

亦如是.如實知無忘失法、恒住捨性

不墮三界,非三世攝.若不墮三界,非

三世攝,則不可以彼有相爲方便,有

所得爲方便,發生隨喜迴向無上正

等菩提.何以故?以無忘失法、恒住捨

性自性不生,若法不生,則無所有,不

可以彼無所有法,隨喜迴向,無所有

故,是菩薩摩訶薩,如是隨喜迴向無

上正等菩提,不雜毒藥,終至甘露大

般涅槃.住菩薩乘諸善男子善女人

等,若以有相而爲方便,或有所得而

爲方便,於諸如來應正等覺及弟子

等,功德善根,發生隨喜迴向之心.當

知是邪隨喜迴向.此邪隨喜迴向之

心,諸佛世尊,所不稱讚,如是隨喜迴

向之心,非佛世尊所稱讚故,不能圓

滿布施、淨戒、安忍、精進、靜慮、般若波

羅蜜多,亦不能圓滿內空乃至無性

自性空,亦不能圓滿四念住乃至八

聖道支.如是乃至,亦不能圓滿如來

十力乃至十八佛不共法,亦不能圓

滿一切智、道相智、一切相智,亦不能

圓滿無忘失法、恒住捨性.由諸功德

不圓滿故,不能嚴淨佛土及成熟有

情,由不能嚴淨佛土及成熟有情故,

則不能證得阿耨多羅三藐三菩提.

何以故?由彼所起隨喜迴向,有相有

得,雜毒藥故.復次,大士,諸菩薩摩訶

薩,修行般若波羅蜜多時,應作是念:

如十方界一切如來應正等覺,如實

通達,功德善根,有如是法,可依是法,

發生無倒隨喜迴向,我今亦應依如

是法,發生隨喜迴向無上正等菩提.

是爲正起隨喜迴向,由斯決定證得

無上正等菩提.

爾時,世尊讚具壽善現言:善哉,善哉!

善現,汝今已爲一切菩薩摩訶薩等,

作佛所作,謂爲菩薩摩訶薩等,善說

無倒隨喜迴向.如是所說,隨喜迴向,

以無相爲方便,無所得爲方便,無生

無滅爲方便,無染無淨爲方便,無性

自性爲方便,自相空爲方便,自性空

爲方便,法界爲方便,眞如爲方便,法

性爲方便,不虛妄性爲方便,實際爲

方便,不思議界爲方便故.善現,假使

三千大千世界一切有情,皆得成就

十善業道、四靜慮、四無量、四無色定、

五神通,於意云何?是諸有情,功德多

不?善現對曰:甚多,世尊.甚多,善逝.佛

言:善現,若善男子善女人等,於諸如

來應正等覺及弟子等,功德善根,起

無染著隨喜迴向,所獲功德,甚多於

前,不可稱計.善現,是善男子善女人

等,所起如是隨喜迴向,於餘善根,爲

最爲勝,爲尊爲高,爲妙爲微妙,爲上

爲無上、無等、無等等.復次,善現,假使

三千大千世界,一切有情,皆得預流、

一來、不還、阿羅漢果、獨覺菩提,有善

男子善女人等,於彼預流乃至獨覺,

盡其形壽,以無量種衣服、飮食、臥具、

醫藥及餘資具,而奉施之,供養恭敬,

尊重讚歎,於意云何?是善男子善女

人等,由此因緣,得福多不?善現對曰:

甚多,世尊.甚多,善逝.佛言:善現,若善

男子善女人等,於諸如來應正等覺

及弟子等功德善根,起無染著隨喜

迴向,所獲功德,甚多於前.善現,是善

男子善女人等,所起如是隨喜迴向,

於餘善根,爲最爲勝,爲尊爲高,爲妙

爲微妙,爲上爲無上,無等無等等.復

次,善現,假使三千大千世界一切有

情,皆趣無上正等菩提,設復十方各

如殑伽沙等,世界一切有情,一一各

於彼趣無上正等菩提,一一菩薩摩

訶薩,所以無量種,衣服、飮食、臥具、醫

藥及餘資生上妙樂具,而奉施之,經

如殑伽沙等,大劫供養恭敬,尊重讚

歎.於意云何?是諸有情,由此因緣,得

福多不?善現對曰:甚多,世尊.甚多,善

逝.如是福聚,無數無量,無邊無限,算

數譬喩,難可測量.世尊,若是福聚,有

形色者,十方各如殑伽沙界,所不容受.

佛言:善現,善哉,善哉!彼福德量,如汝

所說.善現,若善男子善女人等,於諸

如來應正等覺及弟子等功德善根,

起無染著隨喜迴向,所獲福聚,甚多

於前.善現,是善男子善女人等,所起

如是隨喜迴向,於餘善根,爲最爲勝,

爲尊爲高,爲妙爲微妙,爲上爲無上,

無等無等等.善現,若以前福,比此福

聚,百分不及一,千分不及一,乃至鄔

波尼殺曇分,亦不及一.何以故?善現,

彼諸有情,十善業道、四靜慮、四無量、

四無色定、五神通,皆以有相,有所得

想,爲方便故.彼善男子善女人等,以

無量種衣服、飮食、臥具、醫藥、及餘資

具,奉施預流、一來、不還、阿羅漢果及

諸獨覺,盡其形壽,供養恭敬,尊重讚

歎,所獲福聚,皆以有相,有所得想,爲

方便故.彼諸有情,以無量種衣服、飮

食、臥具、醫藥及諸資生,上妙樂具,奉

施彼趣無上菩提諸菩薩衆,經如殑

伽沙等大劫,供養恭敬,尊重讚歎,所

獲福聚,皆以有相,有所得想,爲方便

故.爾時,四天大王各與眷屬二萬天

子,頂禮佛足合掌白言:世尊,彼諸菩

薩摩訶薩乃能發起,如是廣大隨喜

迴向,謂彼菩薩摩訶薩,方便善巧,以

無相爲方便,無所得爲方便,無染著

爲方便,無思作爲方便,於諸如來應

正等覺及弟子等功德善根,發正隨

喜迴向無上正等菩提.如是所起隨

喜迴向,不墮二法,不二法中,無染無

著.時,天帝釋,亦與無量百千天子,各

持種種天妙花鬘、塗散等香,衣服、瓔

珞、寶幢、幡蓋,諸妙珍奇,奏天樂音,以

供養佛,頂禮雙足,合掌白言:世尊,彼

諸菩薩摩訶薩,乃能發起如是廣大,

隨喜迴向,謂彼菩薩摩訶薩,方便善

巧,以無相爲方便,無所得爲方便,無

染著爲方便,無思作爲方便,於諸如

來應正等覺及弟子等,功德善根,發

正隨喜迴向無上正等菩提.如是所

起,隨喜迴向,不墮二法、不二法中,無

染無著.時,蘇夜摩天子,珊睹史多天

子,善變化天子,最自在天子,各與眷

屬千天子,俱皆持種種,天妙花鬘、塗

散等香,衣服、瓔珞、寶幢、幡蓋,諸妙珍

奇,奏天樂音,以供養佛,頂禮雙足,合

掌白言:世尊,彼諸菩薩摩訶薩,乃能

發起如是廣大隨喜迴向,謂彼菩薩

摩訶薩,方便善巧,以無相爲方便,無

所得爲方便,無染著爲方便,無思作

爲方便,於諸如來應正等覺及弟子

等功德善根,發正隨喜迴向無上正

等菩提.如是所起,隨喜迴向,不墮二

法,不二法中,無染無著.時,大梵天王

與無量百千俱胝那庾多諸梵天.衆,

前詣佛所,頂禮雙足,合掌恭敬,俱發

聲言:希有,世尊.彼諸菩薩摩訶薩,爲

般若波羅蜜多,方便善巧,所攝護故,

超勝於前無方便善巧,有相有所得,

諸善男子善女人等,所修善根.時,極

光淨天乃至色究竟天,各與無量百

千俱胝那庾多自類天衆,前詣佛所,

頂禮雙足,合掌恭敬,俱發聲言:希有,

世尊.彼諸菩薩摩訶薩,爲般若波羅

蜜多,方便善巧,所攝護故,超勝於前,

無方便善巧,有相有所得,諸善男子

善女人等,所修善根.

爾時,佛告四大王衆天乃至色究竟

天等言:假使三千大千世界一切有

情,皆發無上正等覺心,普於過去未

來、現在十方世界,一切如來應正等

覺,從初發心,至得無上正等菩提,轉

妙法輪,度無量衆,入無餘依般涅槃

界,乃至法滅,於其中閒,所修布施乃

至般若波羅蜜多相應善根,若住內

空乃至無性自性空相應善根,若修

四念住廣說乃至十八佛不共法相

應善根,若修無量無邊佛法相應善

根,若諸弟子所有善根,若諸如來應

正等覺所有戒蘊、定蘊、慧蘊、解脫蘊、

解脫智見蘊及餘無量無邊佛法,若

諸如來所說正法,若依彼法修習施

性、戒性、修性三福業事,若依彼法,精

勤修學,得預流果、一來、不還、阿羅漢

果、獨覺菩提,得入菩薩正性離生,若

諸有情,修布施、淨戒、安忍、精進、靜慮、

般若等所引善根.如是一切,合集稱

量,以有相爲方便,有所得爲方便,有

染著爲方便,有思作爲方便,有二不

二爲方便,現前隨喜,旣隨喜已,迴向

無上正等菩提.有善男子善女人等,

發趣無上正等菩提普,於過去、未來、

現在十方世界一切如來應正等覺,

從初發心,至得無上正等菩提,轉妙

法輪,度無量衆,入無餘依般涅槃界,

乃至法滅,於其中閒,所修布施乃至

般若波羅蜜多相應善根,廣說乃至

若諸有情,修布施、淨戒、安忍、精進、靜

慮、般若等,所引善根.如是一切,合集

稱量,以無相爲方便,無所得爲方便,

無染著爲方便,無思作爲方便,無二、

不二爲方便,現前隨喜,旣隨喜已,迴

向無上正等菩提.是善男子善女人

等,隨喜迴向,於餘善根,爲最爲勝,爲

尊爲高,爲妙爲微妙,爲上爲無上,無

等無等等,於前有情,隨喜迴向,百倍

爲勝,千倍爲勝,百千倍爲勝,乃至鄔

波尼殺曇倍,亦最爲勝.

爾時,具壽善現白佛言:世尊,如佛所

說,是善男子善女人等,隨喜迴向,於

餘善根,爲最爲勝,爲尊爲高,爲妙爲

微妙,爲上爲無上,無等無等等.世尊,

齊何說是隨喜迴向,於餘善根,爲最

爲勝,爲尊爲高,爲妙爲微妙,爲上爲

無上,無等無等等?佛言:善現,是善男

子善女人等,普於過去、未來、現在十

方世界一切如來應正等覺、聲聞、獨

覺、菩薩及餘一切有情,諸善根等,不

取不捨,不矜不篾,非有所得,非無所

得.達一切法,無生無滅,無染無淨,無

增無減,無去無來,無集無散,無入無

出.作如是念:如彼過去、未來、現在諸

法.眞如、法界、法性、不虛妄性、法定、法

住,我亦如是,於諸善法,以無所得而

爲方便,發正隨喜,旣隨喜已,持此善

根與諸有情,平等共有,迴向無上正

等菩提.善現,齊是菩薩摩訶薩,所起

隨喜迴向,我說於餘善根,爲最爲勝,

爲尊爲高,爲妙爲微妙,爲上爲無上,

無等無等等.善現,如是隨喜迴向,勝

餘隨喜迴向,百倍、千倍乃至鄔波尼

殺曇倍.是故我說如是所起隨喜迴

向,於餘善根,爲最爲勝,爲尊爲高,爲

妙爲微妙,爲上爲無上,無等無等等.

復次,善現,住菩薩乘諸善男子善女

人等,欲於過去、未來、現在十方世界

一切如來應正等覺,從初發心,至得

無上正等菩提,轉妙法輪,度無量衆,

入無餘依般涅槃界乃至法滅,於其

中閒,所修布施乃至般若波羅蜜多

相應善根,乃至無量無邊佛法,若諸

聲聞、獨覺、菩薩功德善根,若餘有情,

所有施性、戒性、修性三福業事及餘

善根,如是一切,合集稱量,現前發起

無倒隨喜迴向心者,應作是念:色乃

至識與解脫等,眼處乃至意處與解

脫等,色處乃至法處與解脫等,眼界

乃至意界與解脫等,色界乃至法界

與解脫等,眼識界乃至意識界與解

脫等,眼觸乃至意觸與解脫等,眼觸

爲緣所生諸受乃至意觸爲緣所生

諸受與解脫等,布施波羅蜜多乃至

般若波羅蜜多與解脫等,內空乃至

無性自性空與解脫等,四念住乃至

八聖道支與解脫等,如是乃至如來

十力乃至十八佛不共法與解脫等,

戒蘊乃至解脫智見蘊與解脫等,於

一切法,所起勝解與解脫等,過去、未

來、現在諸佛與解脫等,過去、未來、現

在諸法與解脫等,一切隨喜與解脫

等,一切迴向與解脫等,諸佛世尊及

諸弟子,諸根熟變與解脫等,諸佛世

尊及諸弟子,所得涅槃與解脫等,一

切獨覺諸根熟變與解脫等,一切獨

覺所得涅槃與解脫等,諸佛世尊聲

聞、獨覺諸法、法性與解脫等,一切有

情及一切法、幷彼法性與解脫等,如諸

法性無縛無解,無染無淨,無起無盡,

無生無滅,無取無捨.我於如是功德

善根,現前隨喜,持此善根,與諸有情,

平等共有,迴向無上正等菩提;如是

隨喜,非能隨喜,無所隨喜故;如是迴

向,非能迴向,無所迴向故;如是所起,

隨喜迴向,非轉非息無生滅故.善現,

是菩薩摩訶薩,隨喜迴向,於餘所起,

隨喜迴向,爲最爲勝,爲尊爲高,爲妙

爲微妙,爲上爲無上,無等無等等.善

現,若菩薩摩訶薩,成就如是隨喜迴

向,速證無上正等菩提.復次,善現,若

趣大乘諸善男子善女人等,假使能

於十方現在各如殑伽沙等世界一

切如來應正等覺及弟子衆,以有相

爲方便,有所得爲方便,盡其形壽,常

以種種衣服、飮食、臥具、醫藥及餘資

生,上妙樂具,供養恭敬,尊重讚歎彼

諸如來應正等覺及弟子衆,般涅槃

後,取設利羅,以妙七寶,造立高廣諸

窣堵波,晝夜精勤,禮敬右繞,復以種

種上妙花鬘,塗散等香,衣服、瓔珞、寶

幢、幡蓋,諸妙珍奇妓樂、燈明,供養恭

敬,尊重讚歎,復以有相及有所得而

爲方便,精勤修習布施、淨戒、安忍、精

進、靜慮、般若及餘善根;有善男子善

女人等,發趣大乘,能以無相及無所

得而爲方便,修行布施乃至般若波

羅蜜多相應善根,方便善巧,於餘一

切功德善根,發正隨喜,持此善根,與

諸有情,平等共有,迴向無上正等菩

提.是善男子善女人等,由依般若波

羅蜜多方便善巧,隨喜迴向,勝前所

說發趣大乘,諸善男子善女人等所

作功德,百倍、千倍乃至鄔波尼殺曇

倍故,說如是隨喜迴向於餘善根,爲

最爲勝,爲尊爲高,爲妙爲微妙,爲上

爲無上,無等無等等.是故善現,發趣

大乘諸菩薩摩訶薩,應以無相及無

所得而爲方便,精勤修學布施、淨戒、

安忍、精進、靜慮、般若波羅蜜多相應

善根,及依般若波羅蜜多方便善巧,

於諸如來應正等覺及弟子等功德

善根,發正隨喜,旣隨喜已,持此善根,

與諸有情,平等共有,迴向無上正等

菩提.善現,若菩薩摩訶薩,能以無相

及無所得而爲方便,發起如是隨喜

迴向,是菩薩摩訶薩,疾證無上正等

菩提,轉妙法輪,利樂一切.

大般若波羅蜜多經卷第四百三十三

戊戌歲高麗國大藏都監奉

勅雕造

大般若波羅蜜多經卷第四百三十四 水

三藏法師玄奘奉 詔譯

第二分大師品第三十八

爾時,具壽舍利子白佛言:世尊,如是

般若波羅蜜多,能作照明,畢竟淨故.

如是般若波羅蜜多,皆應敬禮,諸天

人等所欽奉故.如是般若波羅蜜多,

無所染著,世閒諸法不能污故.如是

般若波羅蜜多,遠離一切三界瞖眩,

能除煩惱諸見暗故.如是般若波羅

蜜多,最爲上首,於一切種菩提分法,

極尊勝故.如是般若波羅蜜多,能作

安隱,永斷一切驚恐逼迫,災撗事故.

如是般若波羅蜜多,能施光明,攝受

諸有情,令得五眼故.如是般若波羅

蜜多,能示中道,令失路者,離二邊故.

如是般若波羅蜜多,善能發生一切

相智,永斷一切煩惱相續幷習氣故.

如是般若波羅蜜多,是諸菩薩摩訶

薩母,菩薩所修一切佛法,從此生故.

如是般若波羅蜜多,不生不滅,自相

空故.如是般若波羅蜜多,離一切生

死,非常非壞故.如是般若波羅蜜多,

能爲依怙施,諸有情正法寶故.如是

般若波羅蜜多,能成圓滿如來十力,

一切他論,皆能伏故.如是般若波羅

蜜多,能轉三轉十二行相無上法輪,

達一切法無轉還故.如是般若波羅

蜜多,能示諸法無倒自性,顯了無性

自性空故.世尊,若諸菩薩,若趣菩薩

乘者,若諸聲聞,若趣聲聞乘者,若諸

獨覺,若趣獨覺乘者,於此般若波羅

蜜多,應云何住?佛言:舍利子,是諸有

情,住此般若波羅蜜多,應如大師,供

養禮敬.如是般若波羅蜜多,應如供

養禮敬大師.何以故?舍利子,大師不

異般若波羅蜜多,般若波羅蜜多,不

異大師.大師卽是般若波羅蜜多,般

若波羅蜜多卽是大師.舍利子,一切

如來應正等覺,皆由般若波羅蜜多,

而得出現.舍利子,一切菩薩摩訶薩、

獨覺、阿羅漢乃至預流,皆由般若波

羅蜜多,而得出現.舍利子,一切世閒

十善業道,皆由般若波羅蜜多,而得

出現.舍利子,一切四靜慮、四無量、四

無色定、五神通,皆由般若波羅蜜多,

而得出現.舍利子,一切布施波羅蜜

多乃至般若波羅蜜多,皆由般若波

羅蜜多,而得出現.舍利子,一切內空

乃至無性自性空、四念住乃至八聖

道支,如是乃至如來十力乃至十八

佛不共法乃至一切相智,皆由般若

波羅蜜多,而得出現.

時,天帝釋作是念言:今舍利子,何因

緣故,問佛此事?念已卽白舍利子言:

大德,今者有何因緣,發如是問?時,舍

利子告帝釋言:憍尸迦,諸菩薩摩訶

薩,由是般若波羅蜜多所攝持故,方

便善巧,能於過去、未來、現在十方世

界一切如來應正等覺,從初發心,至

得無上正等菩提,轉妙法輪,度無量

衆,入無餘依般涅槃界乃至法滅,於

其中閒,所有一切功德善根,若諸聲

聞、獨覺、菩薩,餘有情類功德善根,如

是一切能以無相及無所得,而爲方

便,合集稱量,現前隨喜,旣隨喜已,與

諸有情,平等共有,迴向無上正等菩

提.由是因緣故,問此事.復次,憍尸迦,

諸菩薩摩訶薩,所學般若波羅蜜多,

超勝布施、淨戒、安忍、精進、靜慮波羅

蜜多,無量倍數.憍尸迦,如生盲者,若

百,若千,若多百千無淨眼者,而爲前

導,猶尚不能近趣正道,況能遠至安

隱豐樂國邑王都?如是布施、淨戒、安

忍、精進、靜慮波羅蜜多,諸生盲衆,若

無般若波羅蜜多淨眼者導,尚不能

趣菩薩正道,況能遠達一切智城?復

次,憍尸迦,布施等五波羅蜜多,要由

般若波羅蜜多所攝引故,名有目者,

復由般若波羅蜜多所攝持故,此五

方得到彼岸名.時,天帝釋便白具壽

舍利子言:如大德說布施等五波羅

蜜多,要由般若波羅蜜多所攝持故,

乃得名爲到彼岸者,豈不應說要由

布施乃至靜慮波羅蜜多所攝持故,

餘五乃得到彼岸名?若爾何緣,獨讚

般若波羅蜜多?舍利子言:如是如是.

如汝所說.布施等六波羅蜜多,互相

攝持能到彼岸.然住般若波羅蜜多,

具大勢力,方便善巧,能速圓滿所修

布施、淨戒、安忍、精進、靜慮波羅蜜多.

非住前五,能辦是事.是故般若波羅

蜜多,於前五種,爲最爲勝,爲尊爲高,

爲妙爲微妙,爲上爲無上,無等無等

等.由是因緣,獨讚般若超勝餘五波

羅蜜多.

爾時,舍利子白佛言:世尊,諸菩薩摩

訶薩,云何應引發般若波羅蜜多?佛

言:舍利子,諸菩薩摩訶薩,不爲引發

色乃至識故,應引發般若波羅蜜多;

不爲引發眼處乃至意處故,應引發

般若波羅蜜多;不爲引發色處乃至

法處故應引發般若波羅蜜多不爲

引發眼界乃至意界故,應引發般若

波羅蜜多;不爲引發色界乃至法界

故,應引發般若波羅蜜多;不爲引發

眼識界乃至意識界故,應引發般若

波羅蜜多;不爲引發眼觸乃至意觸

故,應引發般若波羅蜜多;不爲引發

眼觸爲緣所生諸受乃至意觸爲緣

所生諸受故,應引發般若波羅蜜多.

不爲引發布施波羅蜜多乃至般若

波羅蜜多故,應引發般若波羅蜜多;

不爲引發內空乃至無性自性空故,

應引發般若波羅蜜多;不爲引發四

念住乃至八聖道支故,應引發般若

波羅蜜多;如是乃至不爲引發如來

十力乃至十八佛不共法故,應引發

般若波羅蜜多;不爲引發一切智、道

相智、一切相智故,應引發般若波羅

蜜多;不爲引發一切法故,應引發般

若波羅蜜多.時,舍利子白言:世尊,諸

菩薩摩訶薩,云何不爲引發色乃至

一切法故,應引發般若波羅蜜多?佛

言:舍利子,以色乃至一切法,無作無

生,無得無壞,無自性故.諸菩薩摩訶

薩,不爲引發色乃至一切法故,應引

發般若波羅蜜多.時,舍利子復白佛

言:世尊,諸菩薩摩訶薩,如是引發般

若波羅蜜多,與何法合?佛言:舍利子,

諸菩薩摩訶薩,如是引發般若波羅

蜜多,不與一切法合.以不合故,得名

般若波羅蜜多.舍利子言:如是般若

波羅蜜多,不與何等一切法合?世尊

告曰:如是般若波羅蜜多,不與善法

合,不與非善法合,不與世閒法合,不

與出世閒法合,不與有漏法合,不與

無漏法合,不與有罪法合,不與無罪

法合,不與有爲法合,不與無爲法合.

何以故?舍利子,如是般若波羅蜜多,

於一切法,無所得故,不可說與如是

法合.時,天帝釋白佛言:世尊,如是般

若波羅蜜多,豈亦不與一切相智合!

佛言:憍尸迦,如是如是.如汝所說.如

是般若波羅蜜多,亦不與一切相智

合.由此於彼無所得故.世尊,云何般

若波羅蜜多,於一切相智,無合亦無

得?憍尸迦,非般若波羅蜜多,於一切

相智,如名如相,如其所作,有合有得.

世尊,云何般若波羅蜜多,於一切相

智,亦可說有合有得?憍尸迦,由般若

波羅蜜多,於一切相智,如名相等,無

受無取,無住無斷,無執無捨,如是合

得而無合得.憍尸迦,如是般若波羅

蜜多,於一切法,亦如名相等,無受無

取,無住無斷,無執無捨,如是合得而

無合得.時,天帝釋復白佛言:希有,世

尊.如是般若波羅蜜多,爲一切法,無

生無滅,無作無成,無得無壞,無自性

故而現在前,雖有合有得,而無合無

得,如是理趣不可思議.

爾時,具壽善現白佛言:世尊,若菩薩

摩訶薩,修行般若波羅蜜多時,起如

是想,如是般若波羅蜜多與諸法合,

或不與諸法合,是菩薩摩訶薩,俱捨

般若波羅蜜多,俱遠般若波羅蜜多.

佛言:善現,復有因緣,諸菩薩摩訶薩,

捨遠般若波羅蜜多,謂菩薩摩訶薩,

修行般若波羅蜜多時,起如是想;如

是般若波羅蜜多,無所有,非眞實,不

堅固,不自在,是菩薩摩訶薩,捨遠般

若波羅蜜多.具壽善現復白佛言:世

尊,若菩薩摩訶薩,信般若波羅蜜多

時,爲不信何法?佛言:善現,若菩薩摩

訶薩,信般若波羅蜜多時,則不信色,

不信受、想、行、識;不信眼處,不信耳、鼻、

舌、身、意處;不信色處,不信聲、香、味、觸、

法處;不信眼界,不信耳、鼻、舌、身、意界;

不信色界,不信聲、香、味、觸、法界;不信

眼識界,不信耳、鼻、舌、身、意識界;不信

眼觸,不信耳、鼻、舌、身、意觸;不信眼觸

爲緣所生諸受,不信耳、鼻、舌、身、意觸

爲緣所生諸受;不信布施波羅蜜多,

不信淨戒、安忍、精進、靜慮波羅蜜多;

不信內空,不信外空、內外空、空空、大

空、勝義空、有爲空、無爲空、畢竟空、無

際空、散無散空、本性空、自共相空、一

切法空、不可得空、無性空、自性空、無

性自性空;不信四念住,不信四正斷,

四神足、五根、五力、七等覺支、八聖道

支;如是乃至不信佛十力,不信四無

所畏、四無礙解、大慈、大悲、大喜、大捨、

十八佛不共法;不信預流果,不信一

來、不還、阿羅漢果;不信獨覺菩提,不

信一切菩薩摩訶薩行;不信諸佛無

上正等菩提,不信一切智,不信道相

智、一切相智.時,具壽善現復白佛言:

世尊,云何菩薩摩訶薩,信般若波羅

蜜多時,則不信色,廣說乃至不信一

切相智?佛言:善現,諸菩薩摩訶薩,修

行般若波羅蜜多時,觀一切色不可

得故,雖信般若波羅蜜多,而不信色,

廣說乃至觀一切相智不可得故.雖

信般若波羅蜜多,而不信一切相智.

是故善現,諸菩薩摩訶薩,信般若波

羅蜜多時,則不信色,廣說乃至不信

一切相智.

爾時,具壽善現白佛言:世尊,如是般

若波羅蜜多,是大波羅蜜多.佛言:善

現,汝緣何意,作如是說,如是般若波

羅蜜多,是大波羅蜜多?善現對曰:世

尊,由此般若波羅蜜多,於色乃至識,

不作大不作小,於眼處乃至意處,不

作大不作小,於色處乃至法處,不作

大不作小,於眼界乃至意界,不作大

不作小,於色界乃至法界,不作大不

作小,於眼識界乃至意識界,不作大

不作小,於眼觸乃至意觸,不作大不

作小,於眼觸爲緣所生諸受乃至意

觸爲緣所生諸受,不作大不作小,於

布施波羅蜜多乃至般若波羅蜜多,

不作大不作小,於內空乃至無性自

性空,不作大不作小,於四念住乃至

八聖道支,不作大不作小.如是乃至

於佛十力乃至十八佛不共法,不作

大不作小,於佛無上正等菩提,不作

大不作小,於諸如來應正等覺,不作

大不作小.世尊,我緣此意故,說般若

波羅蜜多,是大波羅蜜多.復次,世尊,

由此般若波羅蜜多,於色,不作集不

作散,於受、想、行、識,不作集不作散.如

是乃至於佛無上正等菩提,不作集

不作散,於諸如來應正等覺,不作集

不作散.世尊,我緣此意故,說般若波

羅蜜多,是大波羅蜜多.復次,世尊,由

此般若波羅蜜多,於色,不作量不作

非量,於受、想、行、識不作量不作非量.

如是乃至於佛無上正等菩提,不作

量不作非量,於諸如來應正等覺,不

作量不作非量.世尊,我緣此意故,說

般若波羅蜜多,是大波羅蜜多.復次,

世尊,由此般若波羅蜜多,於色,不作

廣不作狹,於受、想、行、識,不作廣不作

狹;如是乃至於佛無上正等菩提,不

作廣不作狹,於諸如來應正等覺,不

作廣不作狹.世尊,我緣此意故,說般

若波羅蜜多,是大波羅蜜多.復次,世

尊,由此般若波羅蜜多,於色,不作强

不作弱,於受、想、行、識不作强不作弱;

如是乃至於佛無上正等菩提,不作

强不作弱,於諸如來應正等覺,不作

强不作弱.世尊,我緣此意故,說般若

波羅蜜多,是大波羅蜜多.

復次,世尊,若菩薩摩訶薩,新趣大乘,

依止般若乃至布施波羅蜜多,起如

是想:如是般若波羅蜜多,於色,不作

大不作小,於受、想、行、識,亦不作大不

作小;乃至於佛無上正等菩提,不作

大不作小,於諸如來應正等覺,亦不

作大不作小.如是般若波羅蜜多,於

色,不作集不作散,於受、想、行、識,亦不

作集不作散;乃至於佛無上正等菩

提,不作集不作散,於諸如來應正等

覺,亦不作集不作散.如是般若波羅

蜜多於色,不作量不作非量,於受、想、

行、識,亦不作量不作非量;乃至於佛

無上正等菩提,不作量不作非量,於

諸如來應正等覺,亦不作量不作非

量.如是般若波羅蜜多,於色,不作廣

不作狹,於受、想、行、識,亦不作廣不作

狹;乃至於佛無上正等菩提,不作廣

不作狹,於諸如來應正等覺,亦不作

廣不作狹.如是般若波羅蜜多,於色,

不作强不作弱,於受、想、行、識,亦不作

强不作弱;乃至於佛無上正等菩提,

不作强不作弱,於諸如來應正等覺,

亦不作强不作弱.世尊,是菩薩摩訶

薩,由起此想,非行般若波羅蜜多.

復次,世尊,若菩薩摩訶薩,新趣大乘,

依止般若乃至布施波羅蜜多,起如

是想:如是般若波羅蜜多,於色,作大

作小,於受、想、行、識,亦作大作小;乃至

於佛無上正等菩提,作大作小,於諸

如來應正等覺,亦作大作小.如是般

若波羅蜜多,於色作集作散,於受、想、

行、識,亦作集作散;乃至於佛無上正

等菩提,作集作散,於諸如來應正等

覺,亦作集作散.如是般若波羅蜜多,

於色,作量作非量,於受、想、行、識,亦作

量作非量;乃至於佛無上正等菩提,

作量作非量,於諸如來應正等覺,亦

作量作非量.如是般若波羅蜜多,於

色,作廣作狹,於受、想、行、識,亦作廣作

狹;乃至於佛無上正等菩提,作廣作

狹,於諸如來應正等覺,亦作廣作狹.

如是般若波羅蜜多,於色,作强作弱,

於受、想、行、識,亦作强作弱;乃至於佛

無上正等菩提,作强作弱,於諸如來

應正等覺,亦作强作弱.世尊,是菩薩

摩訶薩,由起此想,非行般若波羅

蜜多.

復次,世尊,若菩薩摩訶薩,新趣大乘,

不依般若乃至布施波羅蜜多,起如

是想:如是般若波羅蜜多,於色,不作

大不作小,於受、想、行、識,亦不作大不

作小;乃至於佛無上正等菩提,不作

大不作小,於諸如來應正等覺,亦不

作大不作小.如是般若波羅蜜多,於

色,不作集不作散,於受、想、行、識,亦不

作集不作散;乃至於佛無上正等菩

提,不作集不作散,於諸如來應正等

覺,亦不作集不作散.如是般若波羅

蜜多,於色,不作量不作非量,於受、想、

行、識,亦不作量不作非量;乃至於佛

無上正等菩提,不作量不作非量,於

諸如來應正等覺,亦不作量不作非

量.如是般若波羅蜜多,於色,不作廣

不作狹,於受、想、行、識,亦不作廣不作

狹;乃至於佛無上正等菩提,不作廣

不作狹,於諸如來應正等覺,亦不作

廣不作狹.如是般若波羅蜜多,於色,

不作强不作弱,於受、想、行、識,亦不作

强不作弱;乃至於佛無上正等菩提,

不作强不作弱,於諸如來應正等覺,

亦不作强不作弱.世尊,是菩薩摩訶

薩,由起此想,非行般若波羅蜜多.

復次,世尊,若菩薩摩訶薩,新趣大乘,

不依般若乃至布施波羅蜜多,起如

是想:如是般若波羅蜜多,於色,作大

作小,於受、想、行、識,亦作大作小;乃至

於佛無上正等菩提,作大作小,於諸

如來應正等覺,亦作大作小.如是般

若波羅蜜多,於色,作集作散,於受、想、

行、識,亦作集作散;乃至於佛無上正

等菩提,作集作散,於諸如來應正等

覺,亦作集作散.如是般若波羅蜜多,

於色,作量作非量,於受、想、行、識,亦作

量作非量;乃至於佛無上正等菩提,

作量作非量,於諸如來應正等覺,亦

作量作非量.如是般若波羅蜜多,於

色,作廣作狹,於受、想、行、識,亦作廣作

狹;乃至於佛無上正等菩提,作廣作

狹,於諸如來應正等覺,亦作廣作狹.

如是般若波羅蜜多,於色,作强作弱,

於受、想、行、識,亦作强作弱;乃至於佛

無上正等菩提,作强作弱,於諸如來

應正等覺,亦作强作弱.世尊,是菩薩

摩訶薩,由起此想,非行般若波羅蜜

多.何以故?世尊,若菩薩摩訶薩,起如

是想:如是般若波羅蜜多,於色,若作

大小不作大小於受想行識若作大

小不作大小;乃至於佛無上正等菩

提,若作大小不作大小,於諸如來應

正等覺,若作大小不作大小.如是般

若波羅蜜多,於色,若作集散不作集

散,於受、想、行、識,若作集散不作集散:

乃至於佛無上正等菩提,若作集散

不作集散,於諸如來應正等覺,若作

集散不作集散.如是般若波羅蜜多,

於色,若作量非量不作量非量,於受、

想、行、識,若作量非量不作量非量;乃

至於佛無上正等菩提,若作量非量

不作量非量,於諸如來應正等覺,若

作量非量不作量非量.如是般若波

羅蜜多,於色,若作廣狹不作廣狹,於

受、想、行、識若作廣狹不作廣狹:乃至

於佛無上正等菩提,若作廣狹不作

廣狹,於諸如來應正等覺,若作廣狹

不作廣狹.如是般若波羅蜜多,於色,

若作强弱不作强弱,於受、想、行、識,若

作强弱不作强弱;乃至於佛無上正

等菩提,若作强弱不作强弱,於諸如

來應正等覺,若作强弱不作强弱.世

尊,如是一切,皆非般若波羅蜜多,等

流果故.

世尊,若菩薩摩訶薩,起如是想:如是

般若波羅蜜多,於色,若作大小不作

大小,於受、想、行、識,若作大小不作大

小乃至於佛無上正等菩提若作大

小不作大小,於諸如來應正等覺,若

作大小不作大小.如是般若波羅蜜

多,於色,若作集散不作集散,於受、想、

行、識,若作集散不作集散;乃至於佛

無上正等菩提,若作集散不作集散,

於諸如來應正等覺,若作集散不作

集散.如是般若波羅蜜多,於色,若作

量非量不作量非量,於受、想、行、識,若

作量非量不作量非量;乃至於佛無

上正等菩提,若作量非量不作量非

量,於諸如來應正等覺,若作量非量

不作量非量.如是般若波羅蜜多,於

色,若作廣狹不作廣狹,於受、想、行、識,

若作廣狹不作廣狹;乃至於佛無上

正等菩提,若作廣狹不作廣狹,於諸

如來應正等覺,若作廣狹不作廣狹.

如是般若波羅蜜多,於色,若作强弱

不作强弱,於受、想、行、識,若作强弱不

作强弱;乃至於佛無上正等菩提,若

作强弱不作强弱,於諸如來應正等

覺,若作强弱不作强弱.世尊,是菩薩

摩訶薩名,大有所得,非行般若波羅

蜜多.何以故?非有所得想,能證無上

正等菩提故.所以者何?世尊,有情無

生故,當觀般若波羅蜜多,亦無生;色

無生故,當觀般若波羅蜜多,亦無生,

受、想、行、識無生故,當觀般若波羅蜜

多,亦無生;如是乃至諸佛無上正等

菩提無生故,當觀般若波羅蜜多,亦

無生.一切如來應正等覺無生故,當

觀般若波羅蜜多,亦無生.世尊,有情

無自性故,當觀般若波羅蜜多,亦無

自性;色無自性故,當觀般若波羅蜜

多,亦無自性,受、想、行、識無自性故,當

觀般若波羅蜜多,亦無自性;如是乃

至諸佛無上正等菩提無自性故,當

觀般若波羅蜜多,亦無自性.一切如

來應正等覺無自性故,當觀般若波

羅蜜多,亦無自性.世尊,有情無所有

故,當觀般若波羅蜜多,亦無所有;色

無所有故,當觀般若波羅蜜多,亦無

所有,受、想、行、識無所有故,當觀般若

波羅蜜多,亦無所有;如是乃至諸佛

無上正等菩提無所有故,當觀般若

波羅蜜多,亦無所有.一切如來應正

等覺,無所有故,當觀般若波羅蜜多,

亦無所有.世尊,有情空故,當觀般若

波羅蜜多,亦空;色空故,當觀般若波

羅蜜多,亦空,受、想、行、識空故,當觀般

若波羅蜜多,亦空;如是乃至諸佛無

上正等菩提空故,當觀般若波羅蜜

多,亦空.一切如來應正等覺空故,當

觀般若波羅蜜多,亦空.世尊,有情遠

離故,當觀般若波羅蜜多,亦遠離;色

遠離故,當觀般若波羅蜜多,亦遠離.

受、想、行、識遠離故,當觀般若波羅蜜

多,亦遠離.如是乃至諸佛無上正等

菩提遠離故,當觀般若波羅蜜多,亦

遠離,一切如來應正等覺遠離故,當

觀般若波羅蜜多,亦遠離.世尊,有情

不可得故,當觀般若波羅蜜多,亦不

可得;色不可得故,當觀般若波羅蜜

多,亦不可得,受、想、行、識不可得故,當

觀般若波羅蜜多,亦不可得;如是乃

至諸佛無上正等菩提不可得故,當

觀般若波羅蜜多,亦不可得.一切如

來應正等覺不可得故,當觀般若波

羅蜜多,亦不可得.世尊,有情不可思

議故,當觀般若波羅蜜多,亦不可思

議;色不可思議故,當觀般若波羅蜜

多,亦不可思議,受、想、行、識不可思議

故,當觀般若波羅蜜多,亦不可思議.

如是乃至諸佛無上正等菩提不可

思議故,當觀般若波羅蜜多,亦不可

思議,一切如來應正等覺不可思議

故,當觀般若波羅蜜多,亦不可思議.

世尊,有情無壞滅故,當觀般若波羅

蜜多,亦無壞滅;色無壞滅故,當觀般

若波羅蜜多,亦無壞滅.受、想、行、識無

壞滅故,當觀般若波羅蜜多,亦無壞

滅;如是乃至諸佛無上正等菩提無

壞滅故,當觀般若波羅蜜多,亦無壞

滅,一切如來應正等覺,無壞滅故,當

觀般若波羅蜜多,亦無壞滅.世尊,有

情無覺知故,當觀般若波羅蜜多,

亦無覺知;色無覺知故,當觀般若波

羅蜜多,亦無覺知.受、想、行、識無覺知

故,當觀般若波羅蜜多,亦無覺知:如

是乃至諸佛無上正等菩提無覺知

故,當觀般若波羅蜜多,亦無覺知.一

切如來應正等覺無覺知故,當觀般

若波羅蜜多,亦無覺知.世尊,有情力

不成就故,當觀般若波羅蜜多,亦力

不成就:色力不成就故,當觀般若波

羅蜜多,亦力不成就.受、想、行、識力不

成就故,當觀般若波羅蜜多,亦力不

成就:如是乃至諸佛無上正等菩提

力不成就故,當觀般若波羅蜜多,亦

力不成就.一切如來應正等覺力不

成就故,當觀般若波羅蜜多亦力不

成就.世尊,我緣此意故,說菩薩摩訶

薩般若波羅蜜多,是大波羅蜜多.

第二分地獄品第三十九之一

爾時,具壽舍利子白佛言:世尊,若菩

薩摩訶薩,於此般若波羅蜜多,能信

解者,是菩薩摩訶薩,從何處沒,來生

此閒,發趣無上正等菩提,已經幾時,

曾親供養幾所如來應正等覺,修習

布施乃至般若波羅蜜多,爲已久如,

云何信解如是般若波羅蜜多甚深

義趣?佛告舍利子:若菩薩摩訶薩,於

此般若波羅蜜多,能信解者,是菩薩

摩訶薩,從十方殑伽沙等世界,無量

無數無邊如來應正等覺法會中沒,

來生此閒.是菩薩摩訶薩,發趣無上

正等菩提,已經無量無數無邊百千

俱胝那庾多劫,是菩薩摩訶薩,已曾

親近供養無量無數無邊不可思識

不可稱量如來應正等覺.是菩薩摩

訶薩,從初發心,常勤修習布施、淨戒、

安忍、精進、靜慮、般若波羅蜜多,已經

無量無數無邊百千俱胝那庾多劫.

舍利子,是菩薩摩訶薩,若見若聞如

是般若波羅蜜多,便作是念:我見大

師,聞大師說.舍利子,是菩薩摩訶薩,

以無相無二無所得爲方便,能正信

解如是般若波羅蜜多甚深義趣.

爾時,具壽善現白佛言:世尊,如佛所

說,是菩薩摩訶薩,若見若聞如是般

若波羅蜜多,便作是念:我見大師,聞

大師說.世尊,甚深般若波羅蜜多,爲

有能聞能見者不?佛言:善現,甚深般

若波羅蜜多,實無能聞及能見者.何

以故?善現,甚深般若波羅蜜多,實非

所聞所見法故.善現,般若波羅蜜多,

無見無聞,諸法鈍故.乃至布施波羅

蜜多,無見無聞,諸法鈍故.內空,無見

無聞,諸法鈍故.乃至無性自性空,無

見無聞,諸法鈍故.四念住,無見無聞,

諸法鈍故,乃至八聖道支,無見無聞,

諸法鈍故.如是乃至如來十力,無見

無聞,諸法鈍故,乃至十八佛不共法,

無見無聞,諸法鈍故.諸佛無上正等

菩提,無見無聞,諸法鈍故.一切如來

應正等覺,無見無聞,諸法鈍故.具壽

善現復白佛言:世尊,諸菩薩摩訶薩,

已於無上正等菩提,積行久如,乃能

修學甚深般若波羅蜜多?佛言:善現,

於此事中,應分別說.善現,有菩薩摩

訶薩,從初發心,卽能修學甚深般若

波羅蜜多,亦能修學靜慮、精進、安忍、

淨戒、布施波羅蜜多.善現,是菩薩摩

訶薩,有方便善巧故,不壞諸法,不見

諸法有增有減,常不遠離布施波羅

蜜多乃至般若波羅蜜多相應正行,

常不遠離諸佛世尊及諸菩薩摩訶

薩衆,從一佛國,趣一佛國,欲以種種

上妙供具,供養恭敬,尊重讚歎諸佛

世尊及諸菩薩摩訶薩等,隨意能辦,

亦能於彼諸如來所種諸善根,令速

圓滿.是菩薩摩訶薩,隨受身處,不墮

母腹胞胎中生,心常不與煩惱雜住,

亦曾不起二乘之心.是菩薩摩訶薩,

常不遠離殊勝神通,從一佛國,至一

佛國,成熟有情,嚴淨佛土.善現,是菩

薩摩訶薩,能正修學甚深般若波羅

蜜多.

大般若波羅蜜多經卷第四百三十四

戊戌歲高麗國大藏都監奉

勅雕造

大般若波羅蜜多經卷第四百三十五 水

三藏法師玄奘奉 詔譯

第二分地獄品第三十九之二

善現,有菩薩摩訶薩,雖曾見佛若百,

若千,若多百千,於彼諸佛及弟子所,

亦多修行布施、淨戒、安忍、精進、靜慮、

般若,而有所得爲方便故,不能修學

甚深般若波羅蜜多乃至布施波羅

蜜多.善現,是菩薩摩訶薩,聞說如是

甚深般若波羅蜜多,便從坐起,捨衆

而去.善現,是菩薩摩訶薩,輕慢如是

甚深般若波羅蜜多,亦輕慢佛.旣捨

如是甚深般若波羅蜜多,亦捨諸佛.

善現,今此衆中,亦有彼類,聞我宣說

甚深般若波羅蜜多,心不悅可,捨衆

而去.所以者何?是善男子善女人等,

先世聞說甚深般若波羅蜜多,已曾

捨去,今世聞說如是般若波羅蜜多,

由宿習力,還復捨去.善現,是善男子

善女人等,於此所說甚深般若波羅

蜜多,身、語及心,皆不和合,由斯造作

增長愚癡惡慧罪業.彼由造作增長

愚癡惡慧罪業,聞說如是甚深般若

波羅蜜多,卽便毀謗障礙棄捨.彼旣

毀謗障礙棄捨如是般若波羅蜜多,

則爲毀謗障礙棄捨過去、未來、現在

諸佛一切相智.彼由毀謗障礙棄捨

過去、未來、現在諸佛一切相智,卽便

造作增長能感匱正法業.彼由造作

增長能感匱正法業,墮大地獄,經歷

多歲若多百歲,若多千歲,若多百千

歲,若多俱胝歲,若多百俱胝歲,若多

千俱胝歲,若多百千俱胝歲,若多百

千俱胝那庾多歲,大地獄中,受諸楚

毒猛利大苦.彼罪重故,於此世界,從

一大地獄,至一大地獄,乃至火劫、水

劫、風劫未起已來,受諸楚毒猛利大

苦.若此世界火劫、水劫、風劫起時,彼

匱法業,猶未盡故,死已轉生他方世

界與此同類大地獄中,經歷多歲若

多百歲,若多千歲乃至若多百千俱

胝那庾多歲,大地獄中,受諸楚毒猛

利大苦.彼罪重故,於他世界,從一大

地獄,至一大地獄,乃至火劫、水劫、風

劫未起已來,受諸楚毒猛利大苦.若

他世界,火劫、水劫、風劫起時,彼匱法

業,猶未盡故,死已轉生餘方世界與

此同類大地獄中,經歷多歲若多百

歲,若多千歲乃至若多百千俱胝那

庾多歲,大地獄中,受諸楚毒猛利大

苦.彼罪重故,於餘世界,從一大地獄,

至一大地獄,乃至火劫、水劫、風劫未

起已來,受諸楚毒猛利大苦.如是展

轉,遍歷十方諸餘世界大地獄中,受

諸楚毒猛利大苦.若彼諸餘十方世

界,火劫、水劫、風劫起時,彼匱法業,猶

未盡故,死已還生此閒世界大地獄

中,從一大地獄,至一大地獄,乃至火

劫、水劫、風劫未起已來,受諸楚毒猛

利大苦.若此世界,火劫、水劫、風劫起

時,彼匱法業,猶未盡故,死已復生他

餘世界,經歷十方大地獄中,受諸楚

毒猛利大苦.如是輪迴經無量劫,彼

匱法罪,業勢稍微,從地獄出,墮傍生

趣,經歷多歲若多百歲,若多千歲乃

至若多百千俱胝那庾多歲,受傍生

身,備遭殘害恐迫等苦,罪未盡故,於

此世界,從一險惡處,至一險惡處,乃

至火劫、水劫、風劫未起已來,備遭殘

害恐迫等苦.若此世界三災壞時,彼

匱法業,餘勢未盡,死已轉生他方世

界,與此同類傍生趣中,經歷多歲若

多百歲,若多千歲乃至若多百千俱

胝那庾多歲,受傍生身,備遭殘害恐

迫等苦.罪未盡故,於他世界,從一險

惡處,至一險惡處,乃至火劫、水劫、風

劫未起已來,備遭殘害恐迫等苦.若

他世界三災壞時,彼匱法業,餘勢未

盡,死已轉生餘方世界與此同類傍

生趣中,經歷多歲若多百歲,若多千

歲乃至若多百千俱胝那庾多歲,受

傍生身,備遭殘害恐迫等苦.罪未盡

故,於餘世界,從一險惡處,至一險惡

處,乃至火劫、水劫、風劫未起已來,備

遭殘害恐迫等苦.如是展轉,遍歷十

方諸餘世界,受傍生身,備遭殘害恐

迫等苦.若彼諸餘十方世界三災壞

時,彼匱法業,餘勢未盡,死已還生此

閒世界傍生趣中,從一險惡處,至一

險惡處,乃至火劫、水劫、風劫未起已

來,備遭殘害恐迫等苦.若此世界三

災壞時,彼匱法業,餘勢未盡,死已復

生他餘世界,遍歷十方傍生趣中,廣

受衆苦.如是循環,經無量劫,彼匱法

罪,業勢漸薄,脫傍生趣,墮鬼界中,經

歷多歲若多百歲,若多千歲乃至若

多百千俱胝那庾多歲,於鬼界中,備

受飢羸燋渴等苦.罪未盡故,於此世

界,從一餓鬼國,至一餓鬼國,乃至火

劫、水劫、風劫未起已來,備受飢羸燋

渴等苦.若此世界三災壞時,彼匱法

業,餘勢未盡,死已轉生他方世界與

此同類餓鬼趣中,經歷多歲若多百

歲,若多千歲乃至若多百千俱胝那

庾多歲,於鬼界中,備受飢羸燋渴等

苦.罪未盡故,於他世界,從一餓鬼國,

至一餓鬼國,乃至火劫、水劫、風劫未

起已來,備受飢羸燋渴等苦.若他世

界三災壞時,彼匱法業,餘勢未盡,死

已轉生餘方世界與此同類餓鬼趣

中,經歷多歲若多百歲,若多千歲乃

至若多百千俱胝那庾多歲,於鬼界

中,備受飢羸燋渴等苦.罪未盡故,於

餘世界,從一餓鬼國,至一餓鬼國,乃

至火劫、水劫、風劫未起已來,備受飢

羸燋渴等苦.如是展轉,遍歷十方諸

餘世界,於鬼界中,備受飢羸燋渴等

苦.若彼諸餘十方世界三災壞時,彼

匱法業,餘勢未盡,死已還生此閒世

界餓鬼趣中,從一餓鬼國,至一餓鬼

國,乃至火劫、水劫、風劫未起已來,備

受飢羸燋渴等苦.若此世界三災壞

時,彼匱法業,餘勢未盡,死已復生他

餘世界,遍歷十方餓鬼趣中,廣受衆

苦.如是周流,經無量劫,彼匱法業,餘

勢將盡,出餓鬼界,來生人中.雖得爲

人而居下賤,謂或生在生盲聾家,或

旃荼羅家,或補羯娑家,或屠膾家,

或漁獵家,或工匠家,或樂人家,或邪

見家,或餘猥雜惡律儀家,或所受身

無眼,無耳,無鼻,無舌,無手,無足,盲瞎

聾瘂、癰疽疥癩、風狂、癲癇、癃殘、背僂、

矬陋攣躄,諸根缺減,黧黮窮顇,頑嚚

無識,諸有所爲,人皆輕誚,或所生處,

不聞佛名、法名、僧名、菩薩名、獨覺名,

或復生於幽暗世界,恒無晝夜,不睹

光明,居處險阻,穢惡毒刺.何以故?善

現,彼匱法業,造作增長,極深重故,受

如是等不可愛樂,圓滿苦果.品類衆

多難可具說

爾時,舍利子白佛言:世尊,如來常說

罪中重者,謂五無閒,今說第六,造作

增長,壞正法業,與五無閒,爲相似耶?

佛言:舍利子,壞正法業,最極麤重,不

可以比五無閒業,謂彼聞說甚深般

若波羅蜜多,卽便不信,誹謗毀呰言:

如是語,非諸如來應正等覺之所演

說,非法,非律,非大師教,我等於此,不

應修學.是謗法人,自謗般若波羅蜜

多,亦教無量有情,毀謗,自壞其身,亦

令他壞,自飮毒藥,亦令他飮,自失生

天,解脫樂果,亦令他失,自持其身,足

地獄火,亦以他身,足地獄火,自不信

解甚深般若波羅蜜多,亦轉教他,令

不信解甚深般若波羅蜜多,自溺苦

海,亦令他溺.舍利子,我於如是甚深

般若波羅蜜多,尚不欲令謗正法者,

聞其名字,況爲彼說?舍利子,謗正法

者,我尚不聽,住菩薩乘諸善男子善

女人等,聞其名字,況令眼見,豈許共

住?何以故?舍利子,諸有謗毀甚深般

若波羅蜜多,當知彼名壞正法者,墮

黑暗類,如穢蝸螺,自污污他,如潰糞

聚.若有信用壞法者言,亦受如前所

說大苦.舍利子,諸有破壞甚深般若

波羅蜜多,當知彼類,卽是地獄、傍生、

餓鬼,決定當受極重猛利無邊大苦.

是故智者,不應毀謗甚深般若波羅

蜜多.時,舍利子復白佛言:世尊,何緣

但說如是壞正法者,墮大地獄、傍生、

鬼界,長時受苦,而不說彼形貌身量?

佛言:舍利子,止不應說壞正法者,當

來所受惡趣形量.何以故?舍利子,若

我具說壞正法者,當來所受惡趣形

量,彼聞驚怖,當吐熱血,便致命終,或

近死苦,心頓憂惱,如中毒箭,身漸枯

顇,如逢霜草.恐彼聞說壞正法者,當

受如是大醜苦身,徒自驚惶,喪失身

命,我愍彼故,不爲汝說壞正法罪,形

貌身量.舍利子言:唯願佛說,壞正法

者,當來所受惡趣形量,明誡未來令

知謗法,當獲大苦,不造斯罪.佛言:舍

利子,我先所說,足爲明誡,謂未來世

諸善男子善女人等,聞我所說,壞正

法業.造作增長,極圓滿者,墮大地獄、

傍生、鬼界,一一趣中,長時受苦,足自

兢持,不謗正法.時,舍利子便白佛言:

唯然,世尊.唯然,善逝.當來素性諸善

男子善女人等,聞佛先說謗正法罪,

感長時苦,足爲明誡,寧捨身命,終不

謗法,勿我未來,當受斯苦.

爾時,具壽善現白佛言:世尊,若有聰

慧諸善男子善女人等,聞佛所說,謗

正法人,於當來世,久受大苦,應善護

持身、語、意業,勿於正法,誹謗毀壞,墮

三惡趣,長時受苦,於久遠時,不得見

佛,不聞正法,不値遇僧,不得生於有

佛國土,雖生人趣,下賤貧窮,醜陋頑

愚,支體缺減,諸有所說,人不信受.具

壽善現復白佛言:造作增長感匱法

業,豈不由習惡語業耶?佛言:善現,如

是如是.實由串習惡語業故,造作增

長感匱法業.於我正法毘柰耶中,當

有愚癡諸出家者,彼雖稱我以爲大

師,而於我說甚深般若波羅蜜多,誹

謗毀壞.善現,當知若有謗毀甚深般

若波羅蜜多,則爲謗毀諸佛無上正

等菩提,若有謗毀諸佛無上正等菩

提,則爲謗毀過去、未來、現在諸佛一

切相智,若有謗毀過去、未來、現在諸

佛一切相智,則爲謗毀一切如來應

正等覺,若有謗毀一切如來應正等

覺,則爲謗毀佛寶、法寶、苾芻僧寶,若

有謗毀佛、法、僧寶,則當謗毀世閒正

見,若當謗毀世閒正見,則當謗毀布

施、淨戒、安忍、精進、靜慮、般若波羅蜜

多,亦當謗毀內空乃至無性自性空,

亦當謗毀四念住乃至八聖道支.如

是乃至,亦當謗毀如來十力乃至十

八佛不共法,亦當謗毀一切智、道相

智、一切相智.彼由謗毀一切相智,卽

便攝受無量無數無邊罪業.由彼攝

受無量無數無邊罪業,卽便攝受一

切地獄、傍生、鬼界及人趣中,無量無

數無邊大苦.具壽善現復白佛言:彼

諸愚夫,幾因緣故,謗毀如是甚深般

若波羅蜜多?佛言:善現,由四因緣,彼

諸愚夫,謗毀如是甚深般若波羅蜜

多.何等爲四?一者爲諸邪魔,所扇惑

故,彼諸愚夫,謗毀如是甚深般若波

羅蜜多.二者於甚深法,不信解故,彼

諸愚夫,謗毀如是甚深般若波羅蜜

多.三者不勤精進,耽著五蘊,諸惡知

識所攝受故,彼諸愚夫,謗毀如是甚

深般若波羅蜜多.四者多懷瞋恚,樂

行惡法,憙自高擧,輕蔑他故,彼諸愚

夫,謗毀如是甚深般若波羅蜜多.善

現,彼諸愚夫,由具如是四因緣故,謗

毀如是甚深般若波羅蜜多,由此當

來,受無量苦.

具壽善現復白佛言:世尊,世閒愚夫,

不勤精進,爲惡知識之所攝受,未種

善根,具諸惡行,於佛所說甚深般若

波羅蜜多,實難信解.佛言:善現,如是

如是.如汝所說.世閒愚夫,不勤精進,

爲惡知識之所攝受,未種善根,具諸

惡行,於我所說甚深般若波羅蜜多,

實難信解.具壽善現復白佛言:如是

般若波羅蜜多,云何甚深難信難解?

佛言:善現,色,無縛無解.何以故?以色

無所有性,爲色自性故.受、想、行、識,無

縛無解.何以故?以受、想、行、識無所有

性,爲受、想、行、識自性故.善現,眼處乃

至意處,無縛無解.何以故?以眼處乃

至意處無所有性,爲眼處乃至意處

自性故.色處乃至法處,無縛無解.何

以故?以色處乃至法處無所有性,爲

色處乃至法處自性故.善現,眼界乃

至意界,無縛無解.何以故?以眼界乃

至意界無所有性,爲眼界乃至意界

自性故.色界乃至法界,無縛無解.何

以故?以色界乃至法界無所有性,爲

色界乃至法界自性故.眼識界乃至

意識界,無縛無解.何以故?以眼識界

乃至意識界無所有性,爲眼識界乃

至意識界自性故.眼觸乃至意觸,無

縛無解.何以故?以眼觸乃至意觸無

所有性,爲眼觸乃至意觸自性故.眼

觸爲緣所生諸受乃至意觸爲緣所

生諸受,無縛無解.何以故?以眼觸爲

緣所生諸受乃至意觸爲緣所生諸

受無所有性,爲眼觸爲緣所生諸受

乃至意觸爲緣所生諸受自性故.善

現,布施波羅蜜多乃至般若波羅蜜

多,無縛無解.何以故?以布施波羅蜜

多乃至般若波羅蜜多無所有性,爲

布施波羅蜜多乃至般若波羅蜜多

自性故.善現,內空乃至無性自性空,

無縛無解.何以故?以內空乃至無性

自性空無所有性,爲內空乃至無性

自性空自性故.善現,四念住乃至八

聖道支,無縛無解.何以故?以四念住

乃至八聖道支無所有性,爲四念住

乃至八聖道支自性故.善現,如是乃

至如來十力乃至十八佛不共法,無

縛無解.何以故?以如來十力乃至十

八佛不共法無所有性,爲如來十力

乃至十八佛不共法自性故.善現,一

切智,無縛無解.何以故?以一切智無

所有性,爲一切智自性故.道相智、一

切相智,無縛無解.何以故?以道相智、

一切相智無所有性,爲道相智、一切

相智自性故.復次,善現,色前際,無縛

無解.何以故?以色前際無所有性,爲

色前際自性故.受、想、行、識前際,無縛

無解.何以故?以受、想、行、識前際無所

有性,爲受、想、行、識前際自性故.如是

乃至一切智前際,無縛無解.何以故?

以一切智前際無所有性,爲一切智

前際自性故.道相智、一切相智前際,

無縛無解.何以故?以道相智、一切相

智前際無所有性,爲道相智、一切相

智前際自性故.善現,色後際,無縛無

解.何以故?以色後際無所有性,爲色

後際自性故.受、想、行、識後際,無縛無

解.何以故?以受、想、行、識後際無所有

性,爲受、想、行、識後際自性故.如是乃

至一切智後際,無縛無解.何以故?以

一切智後際無所有性,爲一切智後

際自性故,道相智、一切相智後際,無

縛無解.何以故?以道相智、一切相智

後際無所有性,爲道相智、一切相智

自性故.善現,色中際,無縛無解.何以

故?以色中際無所有性,爲色中際自

性故.受、想、行、識中際,無縛無解.何以

故?以受、想、行、識中際無所有性,爲受、

想、行、識中際自性故.如是乃至一切

智中際,無縛無解.何以故?以一切智

中際無所有性,爲一切智中際自性

故.道相智、一切相智中際,無縛無解.

何以故?以道相智、一切相智中際無

所有性,爲道相智、一切相智中際自

性故.

具壽善現復白佛言:世尊,不勤精進,

未種善根,具不善根,惡友所攝,懈怠

增上,隨魔力行,精進微劣,失念惡慧

補特伽羅,於佛所說甚深般若波羅

蜜多,實難信解.佛言:善現,如是如是.

如汝所說.不勤精進,未種善根,具不

善根,惡友所攝,懈怠增上,隨魔力行,

精進微劣,失念惡慧補特伽羅,於我

所說甚深般若波羅蜜多,實難信解.

所以者何?善現,色淸淨卽果淸淨,果

淸淨卽色淸淨,是色淸淨與果淸淨,

無二無別,無壞無斷;受、想、行、識淸淨

卽果淸淨,果淸淨卽受、想、行、識淸淨,

是受、想、行、識淸淨與果淸淨,無二無

別,無壞無斷.如是乃至一切菩薩摩

訶薩行淸淨卽果淸淨,果淸淨卽一

切菩薩摩訶薩行淸淨,是一切菩薩

摩訶薩行淸淨與果淸淨無二無別,

無壞無斷.諸佛無上正等菩提淸淨

卽果淸淨,果淸淨卽諸佛無上正等

菩提淸淨,是諸佛無上正等菩提淸

淨與果淸淨,無二無別,無壞無斷.復

次,善現,色淸淨卽般若波羅蜜多淸

淨,般若波羅蜜多淸淨卽色淸淨,是

色淸淨與般若波羅蜜多淸淨,無二

無別,無壞無斷;受、想、行、識淸淨卽般

若波羅蜜多淸淨,般若波羅蜜多淸

淨卽受、想、行、識淸淨,是受、想、行、識淸

淨與般若波羅蜜多淸淨,無二無別,

無壞無斷.如是乃至一切智淸淨卽

般若波羅蜜多淸淨,般若波羅蜜多

淸淨卽一切智淸淨,是一切智淸淨

與般若波羅蜜多淸淨,無二無別,無

壞無斷;道相智、一切相智淸淨卽般

若波羅蜜多淸淨,般若波羅蜜多淸

淨卽道相智、一切相智淸淨,是道相

智、一切相智淸淨與般若波羅蜜多

淸淨,無二無別,無壞無斷.復次,善現,

色淸淨卽一切智智淸淨,一切智智

淸淨卽色淸淨,是色淸淨與一切智

智淸淨,無二無別,無壞無斷;受、想、行、

識淸淨卽一切智智淸淨,一切智智

淸淨卽受、想、行、識淸淨,是受、想、行、識

淸淨與一切智智淸淨,無二無別,無

壞無斷.如是乃至一切智淸淨卽一

切智智淸淨,一切智智淸淨卽一切

智淸淨,是一切智淸淨與一切智智

淸淨,無二無別,無壞無斷;道相智、一

切相智淸淨卽一切智智淸淨,一切

智智淸淨卽道相智、一切相智淸淨,

是道相智一切相智淸淨與一切智

智淸淨,無二無別,無壞無斷.復次,善

現,不二淸淨卽色淸淨,色淸淨卽不

二淸淨,是不二淸淨與色淸淨,無二

無別,無壞無斷;不二淸淨卽受、想、行、

識淸淨,受、想、行、識淸淨卽不二淸淨,

是不二淸淨與受、想、行、識淸淨,無二

無別,無壞無斷.如是乃至不二淸淨

卽一切智淸淨,一切智淸淨卽不二

淸淨,是不二淸淨與一切智淸淨,無

二無別,無壞無斷;不二淸淨卽道相

智、一切相智淸淨,道相智、一切相智

淸淨卽不二淸淨,是不二淸淨與道

相智、一切相智淸淨,無二無別,無壞

無斷.復次,善現,我有情乃至知者、見

者淸淨卽色淸淨,色淸淨卽我有情

乃至知者、見者淸淨,是我有情乃至

知者、見者淸淨與色淸淨,無二無別,

無壞無斷;我有情乃至知者、見者淸

淨卽受、想、行、識淸淨,受、想、行、識淸淨

卽我有情乃至知者、見者淸淨,是我

有情乃至知者見者淸淨與受、想、行、

識淸淨,無二無別,無壞無斷.如是乃

至我有情乃至知者、見者淸淨,卽一

切智淸淨,一切智淸淨卽我有情乃

至知者、見者淸淨,是我有情乃至知

者、見者淸淨與一切智淸淨,無二無

別,無壞無斷;我有情乃至知者、見者

淸淨,卽道相智、一切相智淸淨,道相

智、一切相智淸淨卽我有情乃至知

者、見者淸淨,是我有情乃至知者、見

者淸淨與道相智、一切相智淸淨,無

二無別,無壞無斷.復次,善現,貪、瞋、癡

淸淨卽色淸淨,色淸淨卽貪、瞋、癡淸

淨,是貪、瞋、癡淸淨與色淸淨,無二無

別,無壞無斷;貪、瞋、癡淸淨卽受、想、行、

識淸淨,受、想、行、識淸淨卽、貪、瞋、癡淸

淨,是貪、瞋、癡淸淨與受、想、行、識淸淨,

無二無別,無壞無斷.如是乃至貪、瞋、

癡淸淨卽一切智淸淨,一切智淸淨

卽貪、瞋、癡淸淨,是貪、瞋、癡淸淨與一

切智淸淨,無二無別,無壞無斷;貪、瞋、

癡淸淨卽道相智、一切相智淸淨,道

相智、一切相智淸淨卽貪、瞋、癡淸淨,

是貪、瞋、癡淸淨與道相智、一切相智

淸淨,無二無別,無壞無斷.復次,善現,

色淸淨故,受淸淨,受淸淨故,色淸淨,

是色淸淨與受淸淨,無二無別,無壞

無斷.如是受淸淨故,想淸淨,想淸淨

故,行淸淨,行淸淨故,識淸淨;識淸淨

故,眼處乃至意處淸淨,意處淸淨故,

色處乃至法處淸淨;法處淸淨故,眼

界乃至意界淸淨,意界淸淨故,色界

乃至法界淸淨;法界淸淨故,眼識界

乃至意識界淸淨;意識界淸淨故,眼

觸乃至意觸淸淨;意觸淸淨故,眼觸

爲緣所生諸受乃至意觸爲緣所生

諸受淸淨;意觸爲緣所生諸受淸淨

故,無明乃至老死愁歎苦憂惱淸淨;

老死愁歎苦憂惱淸淨故,般若波羅

蜜多乃至布施波羅蜜多淸淨;布施

波羅蜜多淸淨故,內空乃至無性自

性空淸淨;無性自性空淸淨故,四念

住乃至八聖道支淸淨;八聖道支淸

淨故,展轉乃至佛十力乃至十八佛

不共法淸淨;十八佛不共法淸淨故,

一切智淸淨;一切智淸淨故,道相智

淸淨,道相智淸淨故,一切相智淸淨,

一切相智淸淨故,道相智淸淨,是道

相智淸淨與一切相智淸淨,無二無

別,無壞無斷.

復次,善現,般若波羅蜜多淸淨故,色

淸淨,色淸淨故,一切智智淸淨.若般

若波羅蜜多淸淨,若色淸淨,若一切

智智淸淨,無二無別,無壞無斷.廣說

乃至般若波羅蜜多淸淨故,一切相

智淸淨,一切相智淸淨故,一切智智

淸淨.若般若波羅蜜多淸淨,若一切

相智淸淨,若一切智智淸淨,無二無

別,無壞無斷.如是乃至布施波羅蜜

多淸淨故,色淸淨,色淸淨故,一切智

智淸淨.若布施波羅蜜多淸淨,若色

淸淨,若一切智智淸淨,無二無別,無

壞無斷.廣說乃至布施波羅蜜多淸

淨故,一切相智淸淨,一切相智淸淨

故,一切智智淸淨.若布施波羅蜜多

淸淨,若一切相智淸淨,若一切智智

淸淨,無二無別,無壞無斷.善現,內空

淸淨故,色淸淨,色淸淨故,一切智智

淸淨.若內空淸淨,若色淸淨,若一切

智智淸淨,無二無別,無壞無斷.廣說

乃至內空淸淨故,一切相智淸淨,一

切相智淸淨故,一切智智淸淨.若內

空淸淨,若一切相智淸淨,若一切智

智淸淨,無二無別,無壞無斷.如是乃

至無性自性空淸淨故,色淸淨,色淸

淨故,一切智智淸淨.若無性自性空

淸淨,若色淸淨,若一切智智淸淨,無

二無別,無壞無斷.廣說乃至無性自

性空淸淨故,一切相智淸淨,一切相

智淸淨故,一切智智淸淨.若無性自

性空淸淨,若一切相智淸淨,若一切

智智淸淨,無二無別,無壞無斷.善現,

四念住淸淨故,色淸淨,色淸淨故,一

切智智淸淨.若四念住淸淨,若色淸

淨,若一切智智淸淨,無二無別,無壞

無斷.廣說乃至四念住淸淨故,一切

相智淸淨,一切相智淸淨故,一切智

智淸淨.若四念住淸淨,若一切相智

淸淨,若一切智智淸淨,無二無別,無

壞無斷.如是乃至八聖道支淸淨故,

色淸淨,色淸淨故,一切智智淸淨.若

八聖道支淸淨,若色淸淨,若一切智

智淸淨,無二無別,無壞無斷.廣說乃

至八聖道支淸淨故,一切相智淸淨,

一切相智淸淨故,一切智智淸淨.若

八聖道支淸淨,若一切相智淸淨,若

一切智智淸淨,無二無別,無壞無斷.

善現,如是乃至如來十力淸淨故,色

淸淨,色淸淨故,一切智智淸淨.若如

來十力淸淨,若色淸淨,若一切智智

淸淨,無二無別,無壞無斷.廣說乃至

如來十力淸淨故,一切相智淸淨,一

切相智淸淨故,一切智智淸淨.若如

來十力淸淨,若一切相智淸淨,若一

切智智淸淨,無二無別,無壞無斷.如

是乃至十八佛不共法淸淨故,色淸

淨,色淸淨故,一切智智淸淨.若十八

佛不共法淸淨,若色淸淨,若一切智

智淸淨,無二無別,無壞無斷.廣說乃

至十八佛不共法淸淨故,一切相智

淸淨,一切相智淸淨故,一切智智淸

淨.若十八佛不共法淸淨,若一切相

智淸淨,若一切智智淸淨,無二無別,

無壞無斷.善現,一切智淸淨故,色淸

淨,色淸淨故,一切智智淸淨.若一切

智淸淨,若色淸淨,若一切智智淸淨,

無二無別,無壞無斷.廣說乃至一切

智淸淨故,一切相智淸淨,一切相智

淸淨故,一切智智淸淨.若一切智淸

淨,若一切相智淸淨,若一切智智淸

淨,無二無別,無壞無斷.如是乃至一

切相智淸淨故,色淸淨,色淸淨故,一

切智智淸淨.若一切相智淸淨,若色

淸淨,若一切智智淸淨,無二無別,無

壞無斷.廣說乃至一切相智淸淨故,

道相智淸淨,道相智淸淨故,一切智

智淸淨.若一切相智淸淨,若道相智

淸淨,若一切智智淸淨,無二無別,無

壞無斷.復次,善現,一切智智淸淨故,

色淸淨,色淸淨故,般若波羅蜜多淸

淨.若一切智智淸淨,若色淸淨若般

若波羅蜜多淸淨,無二無別,無壞無

斷.廣說乃至一切智智淸淨故,一切

相智淸淨,一切相智淸淨故,般若波

羅蜜多淸淨.若一切智智淸淨,若一

切相智淸淨,若般若波羅蜜多淸淨,

無二無別,無壞無斷.如是乃至一切

智智淸淨故,色淸淨,色淸淨故,一切

相智淸淨.若一切智智淸淨,若色淸

淨,若一切相智淸淨,無二無別,無壞

無斷.廣說乃至一切智智淸淨故,道

相智淸淨,道相智淸淨故,一切相智

淸淨.若一切智智淸淨,若道相智淸

淨,若一切相智淸淨,無二無別,無壞

無斷.其中一一所有文句,皆應類前,

次第廣說.復次,善現,有爲淸淨故,無

爲淸淨,無爲淸淨故,有爲淸淨.若有

爲淸淨,若無爲淸淨,無二無別,無壞

無斷.復次,善現,過去淸淨故,未來淸

淨,未來淸淨故,過去淸淨.若過去淸

淨,若未來淸淨,無二無別,無壞無斷.

過去淸淨故,現在淸淨,現在淸淨故,

過去淸淨.若過去淸淨,若現在淸淨,

無二無別,無壞無斷.未來淸淨故,現

在淸淨,現在淸淨故,未來淸淨.若未

來淸淨,若現在淸淨,無二無別,無壞

無斷.過去淸淨故,未來現在淸淨,未

來、現在淸淨故,過去淸淨.若過去淸

淨,若未來、現在淸淨,無二無別,無壞

無斷.未來淸淨故,過去、現在淸淨,過

去、現在淸淨故,未來淸淨.若未來淸

淨,若過去、現在淸淨,無二無別,無壞

無斷.現在淸淨故,過去、未來淸淨,過

去、未來淸淨故,現在淸淨.若現在淸

淨,若過去、未來淸淨,無二無別,無斷

無壞.

大般若波羅蜜多經卷第四百三十五

戊戌歲高麗國大藏都監奉

勅雕造

大般若波羅蜜多經卷第四百三十六 水

三藏法師玄奘奉 詔譯

第二分淸淨品第四十

爾時,舍利子白佛言:世尊,是法淸淨,

最爲甚深.佛言:如是畢竟淨故.舍利

子言:何等畢竟淨故,說是法淸淨,最

爲甚深?佛言:舍利子,色畢竟淨故,說

是法淸淨,最爲甚深;受、想、行、識畢竟

淨故,說是法淸淨,最爲甚深.眼處乃

至意處畢竟淨故,說是法淸淨,最爲

甚深;色處乃至法處畢竟淨故,說是

法淸淨,最爲甚深.眼界乃至意界畢

竟淨故,說是法淸淨,最爲甚深;色界

乃至法界畢竟淨故,說是法淸淨,最

爲甚深.眼識界乃至意識界畢竟淨

故,說是法淸淨,最爲甚深.布施波羅

蜜多乃至般若波羅蜜多畢竟淨故,

說是法淸淨,最爲甚深.內空乃至無

性自性空畢竟淨故,說是法淸淨,最

爲甚深.四念住乃至八聖道支畢竟

淨故,說是法淸淨,最爲甚深.如是乃

至如來十力乃至十八佛不共法畢

竟淨故,說是法淸淨,最爲甚深.一切

菩薩摩訶薩行畢竟淨故,說是法淸

淨,最爲甚深.諸菩薩摩訶薩畢竟淨

故,說是法淸淨,最爲甚深.諸佛無上

正等菩提畢竟淨故,說是法淸淨,最

爲甚深.一切如來應正等覺畢竟淨

故,說是法淸淨,最爲甚深.一切智畢

竟淨故,說是法淸淨,最爲甚深;道相

智、一切相智畢竟淨故,說是法淸淨,

最爲甚深.時,舍利子復白佛言:世尊,

是法淸淨,甚爲明了.佛言:如是畢竟

淨故.舍利子言:何等畢竟淨故,說是

法淸淨,甚爲明了?佛言:舍利子,般若

波羅蜜多畢竟淨故,說是法淸淨,甚

爲明了.乃至布施波羅蜜多畢竟淨

故,說是法淸淨,甚爲明了.如是乃至

一切智畢竟淨故,說是法淸淨,甚爲

明了:道相智、一切相智畢竟淨故,說

是法淸淨,甚爲明了.時,舍利子復白

佛言:世尊,是法淸淨,不轉不續.佛言:

如是畢竟淨故.舍利子言:何等畢竟

淨故,說是法淸淨,不轉不續?佛言:舍

利子,色不轉不續,畢竟淨故,說是法

淸淨,不轉不續.受、想、行、識不轉不續,

畢竟淨故,說是法淸淨,不轉不續:如

是乃至一切智不轉不續,畢竟淨故,

說是法淸淨,不轉不續.道相智、一切

相智不轉不續,畢竟淨故,說是法淸

淨,不轉不續.時,舍利子復白佛言:世

尊,是法淸淨,本無雜染.佛言:如是畢

竟淨故.舍利子言:何等畢竟淨故,說

是法淸淨,本無雜染?佛言:舍利子,色

畢竟淨故,說是法淸淨,本無雜染.受、

想、行、識畢竟淨故,說是法淸淨,本無

雜染:如是乃至一切智畢竟淨故,說

是法淸淨,本無雜染.道相智、一切相

智畢竟淨故,說是法淸淨,本無雜染.

時,舍利子復白佛言:世尊,是法淸淨,

本性光潔.佛言:如是畢竟淨故.舍利

子言:何等畢竟淨故,說是法淸淨,本

性光潔?佛言:舍利子,色畢竟淨故,說

是法淸淨,本性光潔,受、想、行、識畢竟

淨故,說是法淸淨,本性光潔;如是乃

至一切智畢竟淨故,說是法淸淨,本

性光潔,道相智、一切相智畢竟淨故,

說是法淸淨,本性光潔.時,舍利子復

白佛言:世尊,是法淸淨,無得無現觀.

佛言:如是畢竟淨故.舍利子言:何等

畢竟淨故,說是法淸淨,無得無現觀?

佛言:舍利子,色本性空,畢竟淨故,說

是法淸淨,無得無現觀.受、想、行、識本

性空,畢竟淨故,說是法淸淨,無得無

現觀;如是乃至一切智本性空,畢竟

淨故,說是法淸淨,無得無現觀.道相

智、一切相智本性空,畢竟淨故,說是

法淸淨,無得無現觀.時,舍利子復白

佛言:世尊,是法淸淨,無生無出現.佛

言:如是畢竟淨故.舍利子言:何等畢

竟淨故,說是法淸淨,無生無出現?佛

言:舍利子,色無生無顯,畢竟淨故,說

是法淸淨,無生無出現,受、想、行、識無

生無顯,畢竟淨故,說是法淸淨,無生

無出現,如是乃至一切智無生無顯,

畢竟淨故,說是法淸淨,無生無出現,

道相智、一切相智無生無顯,畢竟淨

故,說是法淸淨,無生無出現.時,舍利

子復白佛言:世尊,是法淸淨,不生欲

界,不生色界,不生無色界.佛言:如是

畢竟淨故.舍利子言:云何是法淸淨,

不生欲界,不生色界,不生無色界?佛

言:舍利子,三界自性,不可得故,說是

法淸淨,不生欲界,不生色界,不生無

色界.時,舍利子復白佛言:世尊,是法

淸淨,本性無知.佛言:如是畢竟淨故.

舍利子言:云何是法淸淨,本性無知?

佛言:舍利子,以一切法本性鈍故,是

法淸淨,本性無知.舍利子言:何等本

性無知故,說是法淸淨,本性無知?佛

言:舍利子,色本性無知,自相空故,說

是法淸淨,本性無知,受、想、行、識本性

無知,自相空故,說是法淸淨,本性無

知:如是乃至一切智本性無知,自相

空故,說是法淸淨,本性無知.道相智、

一切相智本性無知,自相空故,說是

法淸淨,本性無知.時,舍利子復白佛

言:世尊,一切法本性淸淨故,是法淸

淨.佛言:如是以一切法畢竟淨故.舍

利子言:云何一切法本性淸淨故,說

是法淸淨?佛言:舍利子,以一切法不

可得故,本性淸淨,說是法淸淨.時,舍

利子復白佛言:世尊,如是般若波羅

蜜多,於一切相智無益無損.佛言:如

是畢竟淨故.舍利子言:云何般若波

羅蜜多,於一切相智無益無損?佛言:

舍利子,法性常住故,如是般若波羅

蜜多,於一切相智無益無損.時,舍利

子復白佛言:世尊,如是般若波羅蜜

多,本性淸淨,於一切法無所執受.佛

言:如是以一切法畢竟淨故.舍利子

言:云何般若波羅蜜多,本性淸淨,於

一切法無所執受?佛言:舍利子,法界

湛然無動搖故,如是般若波羅蜜多,

本性淸淨,於一切法無所執受.

爾時,具壽善現白佛言:世尊,我淸淨

故,色、受、想、行、識淸淨.佛言:如是畢竟

淨故.世尊,何緣而說,我淸淨故,色、受、

想、行、識淸淨,是畢竟淨?善現,我無所

有故,色、受、想、行、識,亦無所有,是畢竟

淨.世尊,我淸淨故,眼處乃至意處淸

淨.佛言:如是畢竟淨故.世尊,何緣而

說,我淸淨故,眼處乃至意處淸淨,是

畢竟淨?善現,我無所有故,眼處乃至

意處,亦無所有,是畢竟淨.世尊,我淸

淨故,色處乃至法處淸淨.佛言:如是

畢竟淨故.世尊,何緣而說,我淸淨故,

色處乃至法處淸淨,是畢竟淨?善現,

我無所有故,色處乃至法處,亦無所

有,是畢竟淨.世尊,我淸淨故,眼界乃

至意界淸淨.佛言:如是畢竟淨故.世

尊,何緣而說,我淸淨故,眼界乃至意

界淸淨,是畢竟淨?善現,我無所有故,眼

界乃至意界,亦無所有,是畢竟淨.世

尊,我淸淨故,色界乃至法界淸淨.佛

言:如是畢竟淨故.世尊,何緣而說我

淸淨故,色界乃至法界淸淨,是畢竟

淨?善現,我無所有故,色界乃至法界,

亦無所有是畢竟淨.世尊,我淸淨故,

眼識界乃至意識界淸淨.佛言:如是

畢竟淨故.世尊,何緣而說,我淸淨故,

眼識界乃至意識界淸淨,是畢竟淨?

善現,我無所有故,眼識界乃至意識

界,亦無所有,是畢竟淨.世尊,我淸淨

故,布施波羅蜜多乃至般若波羅蜜

多淸淨.佛言:如是畢竟淨故.世尊,何

緣而說,我淸淨故,布施波羅蜜多乃

至般若波羅蜜多淸淨,是畢竟淨?善

現,我無所有故,布施波羅蜜多乃至

般若波羅蜜多,亦無所有,是畢竟淨.

世尊,我淸淨故,內空乃至無性自性

空淸淨.佛言:如是畢竟淨故.世尊,何

緣而說我淸淨故,內空乃至無性自

性空淸淨,是畢竟淨?善現,我無所有

故,內空乃至無性自性空,亦無所有,

是畢竟淨.世尊,我淸淨故,四念住乃

至八聖道支淸淨.佛言:如是畢竟淨

故.世尊,何緣而說,我淸淨故,四念住

乃至八聖道支淸淨,是畢竟淨?善現,

我無所有故,四念住乃至八聖道支,

亦無所有,是畢竟淨.世尊,我淸淨故,

如來十力乃至十八佛不共法淸淨.

佛言:如是畢竟淨故.世尊,何緣而說,

我淸淨故,如來十力乃至十八佛不

共法淸淨,是畢竟淨?善現,我無所有

故,如來十力乃至十八佛不共法,亦

無所有,是畢竟淨.世尊,我淸淨故,預

流、一來、不還、阿羅漢果、獨覺菩提、無

上正等菩提淸淨.佛言:如是畢竟淨

故.世尊,何緣而說,我淸淨故,預流、一

來、不還、阿羅漢果、獨覺菩提、無上正

等菩提淸淨,是畢竟淨?善現,我自相

空故,預流、一來、不還、阿羅漢、果獨覺

菩提、無上正等菩提,亦自相空是畢

竟淨.世尊,我淸淨故,一切智、道相智、

一切相智淸淨.佛言:如是畢竟淨故.

世尊,何緣而說,我淸淨故,一切智、道

相智、一切相智淸淨,是畢竟淨?善現,

我無相無得,無念無知故,一切智、道

相智、一切相智,亦無相無得,無念無

知,是畢竟淨.世尊,二淸淨故,無得無

現觀.佛言:如是畢竟淨故.世尊,何緣

而說,二淸淨故,無得無現觀,是畢竟

淨?善現,顚倒所起,染淨無故,無得無

現觀,是畢竟淨.

具壽善現復白佛言:世尊,我無邊故,

色、受、想、行、識,亦無邊.佛言:如是畢竟

淨故.世尊,何緣而說,我無邊故,色、受、

想、行、識,亦無邊是畢竟淨?善現,以畢

竟空、無際空故,是畢竟淨.世尊,我無

邊故,眼處乃至意處,亦無邊.佛言:如

是畢竟淨故.世尊,何緣而說,我無邊

故,眼處乃至意處,亦無邊是畢竟.淨?

善現,以畢竟空、無際空故,是畢竟淨.

世尊,我無邊故,色處乃至法處,亦無

邊.佛言:如是畢竟淨故.世尊,何緣而

說,我無邊故,色處乃至法處,亦無邊,

是畢竟淨?善現,以畢竟空、無際空故,

是畢竟淨.世尊我無邊故,眼界乃至

意界,亦無邊.佛言:如是畢竟淨故.世

尊,何緣而說,我無邊故,眼界乃至意

界,亦無邊,是畢竟淨?善現,以畢竟空、

無際空故,是畢竟淨.世尊,我無邊故,

色界乃至法界,亦無邊.佛言:如是畢

竟淨故.世尊,何緣而說,我無邊故,色

界乃至法界,亦無邊是畢竟淨?善現,

以畢竟空、無際空故,是畢竟淨.世尊,

我無邊故,眼識界乃至意識界,亦無

邊.佛言:如是畢竟淨故.世尊,何緣而

說,我無邊故,眼識界乃至意識界,亦

無邊是畢竟淨?善現,以畢竟空、無際

空故,是畢竟淨.世尊,我無邊故,布施

波羅蜜多乃至般若波羅蜜多,亦無

邊.佛言:如是畢竟淨故.世尊,何緣而

說,我無邊故,布施波羅蜜多乃至般

若波羅蜜多,亦無邊是畢竟淨?善現,

以畢竟空、無際空故,是畢竟淨.世尊,

我無邊故,四念住乃至八聖道支,亦

無邊.佛言:如是畢竟淨故.世尊,何緣

而說,我無邊故,四念住乃至八聖道

支,亦無邊是畢竟淨?善現,以畢竟空、

無際空故,是畢竟淨.世尊,我無邊故,

如來十力乃至十八佛不共法,亦無

邊.佛言:如是畢竟淨故.世尊,何緣而

說,我無邊故,如來十力乃至十八佛

不共法,亦無邊是畢竟淨?善現,以畢

竟空、無際空故,是畢竟淨.世尊,我無

邊故,預流、一來、不還、阿羅漢果、獨覺

菩提、無上正等菩提,亦無邊.佛言:如

是畢竟淨故.世尊,何緣而說,我無邊

故,預流、一來、不還、阿羅漢果、獨覺菩

提、無上正等菩提,亦無邊是畢竟淨?

善現,以畢竟空、無際空故,是畢竟淨.

世尊,我無邊故,一切智、道相智、一切

相智,亦無邊.佛言:如是畢竟淨故.世

尊,何緣而說,我無邊故,一切智、道相

智、一切相智,亦無邊是畢竟淨?善現,

以畢竟空、無際空故,是畢竟淨.世尊,

若菩薩摩訶薩,能如是覺,是爲般若

波羅蜜多.佛言:如是畢竟淨故.世尊,

何緣而說,若菩薩摩訶薩,能如是覺,

是爲般若波羅蜜多卽畢竟淨?善現,

由此能成道相智故.世尊,若菩薩摩

訶薩,修行般若波羅蜜多,方便善巧,

作如是念:色不知色,受不知受,想不

知想,行不知行,識不知識;眼處不知

眼處,乃至意處不知意處;色處不知

色處,乃至法處不知法處;眼界不知

眼界,乃至意界不知意界;色界不知

色界乃至法界不知法界;眼識界不

知眼識界,乃至意識界不知意識界;

過去法不知過去法,未來法不知未

來法,現在法不知現在法;布施波羅

蜜多不知,布施波羅蜜多,乃至般若

波羅蜜多不知般若波羅蜜多;內空不

知內空,乃至無性自性空不知無性

自性空;四念住不知.四念住,乃至八

聖道支不知八聖道支;如來十力不

知,如來十力乃至十八佛不共法不

知十八佛不共法;一切智不知一切

智,道相智不知道相智,一切相智不

知一切相智,是菩薩摩訶薩,已於無

上正等菩提,住正定聚.佛言:善現,如

是如是.如汝所說.

爾時,舍利子問善現言:諸菩薩摩訶

薩,修行般若波羅蜜多時,有方便善

巧者,爲於諸法,二想轉不?善現答言:

舍利子,若菩薩摩訶薩,修行般若波

羅蜜多時,有方便善巧者,不作是念:

我能行施,如是行施;我能持戒,如是

持戒;我能修忍,如是修忍;我能精進,

如是精進;我能入定,如是入定;我能

習慧,如是習慧;我能殖福,如是殖福;

我能入菩薩正性離生,如是入菩薩

正性離生;我能嚴淨佛土,如是嚴淨

佛土;我能成熟有情,如是成熟有情;

我能當得一切相智,如是當得一切

相智.舍利子,是菩薩摩訶薩,修行般

若波羅蜜多,有方便善巧故,無如是

等一切分別,由通達內空、外空、內外

空、空空、大空、勝義空、有爲空、無爲空、

畢竟空、無際空、散無散空、本性空、一

切法空、自相空故.舍利子,諸菩薩摩

訶薩,修行般若波羅蜜多時,有方便

善巧故,無所執著.

爾時,天帝問善現言:大德,云何應

知住菩薩乘,諸善男子善女人等,修

行般若波羅蜜多時,所起執著?善現

答言:憍尸迦,住菩薩乘諸善男子善

女人等,修行般若波羅蜜多時,無方

便善巧故,起自心想,起布施想,起布

施波羅蜜多想,起淨戒想,起淨戒波

羅蜜多想,起安忍想,起安忍波羅蜜

多想,起精進想,起精進波羅蜜多想,

起靜慮想,起靜慮波羅蜜多想,起般

若想,起般若波羅蜜多想;起內空想,

起外空乃至無性自性空想;起四念

住想,起四正斷乃至八聖道支想;起

如來十力想,起四無所畏乃至十八,

佛不共法想;起一切智想,起道相智、

一切相智想;起佛無上正等菩提想,

起諸如來應正等覺想,起於佛所種

善根想,起以如是所種善根,合集稱

量,與諸有情,平等共有,迴向無上正

等覺想.憍尸迦,由此應知住菩薩乘

諸善男子善女人等,修行般若波羅

蜜多時,所起執著.憍尸迦,是善男子

善女人等,由此執著所繫縛故,不能

修行無著般若波羅蜜多,迴向無上

正等菩提.何以故?憍尸迦,非色本性

可能迴向,非受、想、行、識本性,可能迴

向;乃至非一切智本性,可能迴向,非

道相智、一切相智本性,可能迴向.復

次,憍尸迦,若菩薩摩訶薩,欲於無上

正等菩提,示現勸導,讚勵慶喜,他有

情者,應觀諸法平等實性,隨此作意,

示現勸導,讚勵慶喜,他諸有情,謂作

是言:汝善男子善女人等,修行布施

波羅蜜多時,不應分別我能行施,修

行淨戒波羅蜜多時,不應分別我能

持戒,修行安忍波羅蜜多時,不應分

別我能修忍,修行精進波羅蜜多時,

不應分別我能精進,修行靜慮波羅

蜜多時,不應分別我能入定,修行般

若波羅蜜多時,不應分別我能習慧

行;內空時,不應分別我住內空行,外

空乃至無性自性空時,不應分別我

能住外空乃至無性自性空;修四念

住時,不應分別我能修四念住,修四

正斷乃至八聖道支時,不應分別我

能修四正斷乃至八聖道支;修如來

十力時,不應分別我能修如來十力,修

四無所畏乃至十八佛不共法時,不

應分別我能修四無所畏乃至十八

佛不共法;修一切智時,不應分別我

能修一切智,修道相智、一切相智時,不

應分別我能修道相智、一切相智;修

無上正等菩提時,不應分別我能修

無上正等菩提.憍尸迦,諸菩薩摩訶

薩,欲於無上正等菩提,示現勸導,讚

勵慶喜,他有情者,應如是示現勸導,

讚勵慶喜,他諸有情,若菩薩摩訶薩,

於其無上正等菩提,能如是示現勸

導,讚勵慶喜,他有情者,於自無損,亦

不損他如,諸如來所應許,可示現勸

導,讚勵慶喜,諸有情故.憍尸迦,住菩

薩乘,諸善男子善女人等,若能如是

示現勸導,讚勵慶喜,趣菩薩乘,諸有

情者,便能遠離,一切執著.爾時,世尊

讚善現曰:善哉,善哉!汝今善能,爲諸

菩薩,說執著相,令趣大乘,諸善男子

善女人等,離執著相,修諸菩薩摩訶

薩行.善現,復有此餘,微細執著,當爲

汝說,汝應諦聽,極善思惟.善現白言:

唯然願說,我等樂聞.佛言:善現,住菩

薩乘,諸善男子善女人等,欲趣無上

正等菩提,若於如來,應正等覺,取相

憶念,皆是執著,若於過去、未來、現在,

一切如來,應正等覺無著功德從初,

發心乃至法住所有善根,取相憶念,

旣憶念已,深心隨喜,旣隨喜已與諸

有情,平等共有,迴向無上正等菩提.

如是一切取相憶念,皆名執著,若於

一切如來弟子及餘有情,所修善法

取相憶念,深心隨喜,旣隨喜已與諸

有情,平等共有,迴向無上正等菩提.

如是一切,亦名執著.何以故?善現,於

諸如來,應正等覺及諸弟子,若餘有

情功德善根不應取相憶念分別諸

取相者,皆虛妄故.

時,具壽善現白佛言:世尊,如是般若

波羅蜜多,最爲甚深.佛言:如是以一

切法本性離故.世尊,如是般若波羅

蜜多,皆應敬禮.佛言:如是功德多故,

然此般若波羅蜜多,無造無作,無能

證者.世尊,一切法性,不可證覺?佛言:

如是以一切法本性,唯一能證,所證

不可得故.善現,當知諸法,一性卽是

無性,諸法無性,卽是一性.如是諸法,

一性無性.是本實性,此本實性,無造

無作.善現,若菩薩摩訶薩,能如實知

諸所有法,一性無性,無造無作,則能

遠離一切執著.具壽善現復白佛言:

如是般若波羅蜜多,難可覺了?佛言:

如是由此般若波羅蜜多,無能見者,

無能聞者,無能覺者,無能知者,離證

相故.世尊,如是般若波羅蜜多,不可

思議.佛言:如是由此般若波羅蜜多

不可以心取,離心相故;不可以色乃

至識取,離彼相故;不可以眼乃至意

取,離彼相故;不可以色乃至法取,離

彼相故;不可以眼識乃至意識取,離

彼相故;不可以布施波羅蜜多乃至

般若波羅蜜多取,離彼相故;不可以

內空乃至無性自性空取,離彼相故;

不可以四念住乃至八聖道支取,離

彼相故;不可以如來十力乃至十八

佛不共法取,離彼相故;不可以一切

智、道相智、一切相智取,離彼相故;不

可以一切法取,離彼相故.復次,善現,

如是般若波羅蜜多,不從色生乃至

不從一切法生.具壽善現復白佛言:

如是般若波羅蜜多,無所造作.佛言:

如是以諸作者,不可得故.善現,色不

可得故,作者不可得;受、想、行、識不可

得故,作者不可得.乃至一切法不可

得故,作者不可得.善現,由諸作者及

色等法,不可得故,如是般若波羅蜜

多,無所造作.

第二分無摽幟品第四十一之一

爾時,具壽善現白佛言:世尊,云何菩

薩摩訶薩,應行般若波羅蜜多?佛言:

善現,菩薩摩訶薩,行般若波羅蜜多

時,若不行色,是行般若波羅蜜多,不

行受、想、行、識,是行般若波羅蜜多,乃

至不行一切智,是行般若波羅蜜多,

不行道相智、一切相智,是行般若波

羅蜜多;不行色若常若無常,是行般

若波羅蜜多,不行受、想、行、識,若常若

無常,是行般若波羅蜜多,如是乃至

不行一切智若常若無常,是行般若

波羅蜜多,不行道相智、一切相智,若

常若無常,是行般若波羅蜜多;不行

色若樂若苦,是行般若波羅蜜多,不

行受、想、行、識,若樂若苦,是行般若波

羅蜜多,如是乃至不行一切智,若樂

若苦,是行般若波羅蜜多,不行道相

智、一切相智若樂若苦,是行般若波

羅蜜多;不行色若我若無我,是行般

若波羅蜜多,不行受、想、行、識,若我若

無我,是行般若波羅蜜多,如是乃至

不行一切智,若我若無我,是行般若

波羅蜜多,不行道相智、一切相智,若

我若無我,是行般若波羅蜜多;不行

色若淨若不淨,是行般若波羅蜜多,

不行受、想、行、識,若淨若不淨,是行般

若波羅蜜多,如是乃至不行一切智

若淨若不淨,是行般若波羅蜜多,不

行道相智、一切相智,若淨若不淨,是

行般若波羅蜜多.何以故?善現,菩薩

摩訶薩,行般若波羅蜜多時,尚不見

色、受、想、行、識,況見色、受、想、行、識,若常

若無常,若樂若苦,若我若無我,若淨

若不淨?如是乃至尚不見一切智、道

相智、一切相智.況見一切智、道相智、

一切相智,若常若無常,若樂若苦,若

我若無我,若淨若不淨?復次,善現,菩

薩摩訶薩,行般若波羅蜜多時,不行

色圓滿不行色不圓滿,是行般若波

羅蜜多,不行受、想、行、識圓滿,不行受、

想、行、識不圓滿,是行般若波羅蜜多:

如是乃至不行一切智圓滿,不行一

切智不圓滿,是行般若波羅蜜多,不

行道相智、一切相智圓滿,不行道相

智、一切相智不圓滿,是行般若波羅

蜜多.何以故?善現,菩薩摩訶薩,行般

若波羅蜜多時,尚不見不得色、受、想、

行、識,況見況得色、受、想、行、識若圓滿

若不圓滿?如是乃至尚不見不得一

切智、道相智、一切相智,況見況得一

切智、道相智、一切相智若圓滿,若不

圓滿?時,具壽善現白佛言:世尊,甚奇.

如來應正等覺,善爲大乘.諸善男子

善女人等,宣說執著不執著相.佛言:

善現,如是如是.如汝所說.一切如來

應正等覺,善爲大乘.諸善男子善女

人等,宣說執著不執著相.復次,善現,

菩薩摩訶薩,行般若波羅蜜多時,不

行色若執著,若不執著,是行般若波

羅蜜多,不行受、想、行、識若執著,若不

執著,是行般若波羅蜜多;不行眼乃

至意,若執著若不執著,是行般若波

羅蜜多;不行色乃至法,若執著若不

執著,是行般若波羅蜜多;不行眼識

乃至意識,若執著若不執著,是行般

若波羅蜜多;不行布施波羅蜜多乃

至般若波羅蜜多,若執著若不執著,

是行般若波羅蜜多;不行內空乃至

無性自性空,若執著若不執著,是行

般若波羅蜜多:不行四念住乃至八

聖道支,若執著若不執著,是行般若

波羅蜜多;如是乃至不行如來十力

乃至十八佛不共法,若執著若不執

著,是行般若波羅蜜多;不行一切智、

道相智、一切相智,若執著若不執著,

是行般若波羅蜜多:不行預流、一來、

不還、阿羅漢果、獨覺菩提,若執著若

不執著,是行般若波羅蜜多:不行一

切菩薩摩訶薩行、諸佛無上正等菩

提,若執著若不執著,是行般若波羅

蜜多.善現,菩薩摩訶薩,如是行般若

波羅蜜多時,如實了知色,無執著不

執著相,受、想、行、識,亦無執著不執著

相;如是乃至如實了知,一切菩薩摩

訶薩行,無執著不執著相,諸佛無上

正等菩提,亦無執著不執著相.時,具

壽善現白佛言:世尊,甚深法性,極爲

希有,若說若不說,俱不增不減.佛言:

善現,如是如是.如汝所說.甚深法性,

極爲希有,若說不說,俱無增減.善現,

假使如來應正等覺,盡壽量住,讚毀

虛空,而彼虛空,無增無減,甚深法性,

亦復如是,若說不說,俱無增減.善現,

譬如幻士於讚毀時,無增無減,亦無

憂喜,甚深法性,亦復如是,若說不說,

如本無異.

爾時,具壽善現復白佛言:世尊,諸菩

薩摩訶薩,修行般若波羅蜜多,甚爲

難事,謂此般若波羅蜜多,若修不修,

無增無減,無憂無喜,無向無背,而勤

修學.如是般若波羅蜜多乃至無上

正等菩提,常無退轉.何以故?世尊,諸

菩薩摩訶薩,修行般若波羅蜜多,如

修虛空,都無所有.世尊,如虛空中,無

色可了,無受、想、行、識可了,無眼處可

了,無耳、鼻、舌、身、意處可了;無色處可

了,無聲、香、味、觸、法處可了;無眼界可

了,無耳、鼻、舌、身、意界可了;無色界可

了,無聲、香、味、觸、法界可了;無眼識界

可了,無耳、鼻、舌、身、意識界可了;無布

施波羅蜜多可了,無淨戒、安忍、精進、

靜慮、般若波羅蜜多可了;無內空可

了,無外空乃至無性自性空可了;無

四念住可了,無四正斷乃至八聖道

支可了;如是乃至無如來十力可了,

無四無所畏乃至十八佛不共法可

了;無一切智可了,無道相智、一切相

智可了;無預流果可了,無一來、不還、

阿羅漢果、獨覺菩提可了;無一切菩

薩摩訶薩行可了,無諸佛無上正等

菩提可了.所修般若波羅蜜多,亦復

如是,謂此般若波羅蜜多,甚深法中,

無色可得,無受、想、行、識可得:乃至無

一切菩薩摩訶薩行可得,無諸佛無

上正等菩提可得.此中雖無諸法可

得,而諸菩薩,能勤精進,修學般若波

羅蜜多乃至無上正等菩提,常無退

轉.是故我說,諸菩薩摩訶薩,修行般

若波羅蜜多,甚爲難事.

大般若波羅蜜多經卷第四百三十六

戊戌歲高麗國大藏都監奉

勅雕造

大般若波羅蜜多經卷第四百三十七 水

三藏法師玄奘奉 詔譯

第二分無摽幟品第四十一之二

爾時,具壽善現復白佛言:世尊,諸菩

薩摩訶薩,能擐如是大功德鎧,一切

有情,皆應敬禮.世尊,若菩薩摩訶薩,

爲諸有情,擐功德鎧,勤精進者,如爲

虛空,擐功德鎧,發勤精進.世尊,若菩

薩摩訶薩,爲欲成熟解脫有情,擐功

德鎧,勤精進者,如爲虛空,成熟解脫

擐功德鎧,發勤精進.世尊,若菩薩摩

訶薩,爲一切法,擐功德鎧,勤精進者,

如爲虛空,擐功德鎧,發勤精進.世尊,

若菩薩摩訶薩,爲拔有情,出生死

苦,擐功德鎧,勤精進者,如爲擧虛空,

置高勝處,擐大功德鎧,發勤精進.世

尊,諸菩薩摩訶薩,得大精進,勇猛勢

力,爲如虛空諸有情類,速脫生死,發

趣無上正等菩提.世尊,諸菩薩摩訶

薩,得不思議,無等神力,爲如虛空,諸

法性海,擐功德鎧,發趣無上正等菩

提.世尊,諸菩薩摩訶薩,最極勇健,爲

如虛空,所求無上正等菩提,擐功德

鎧,發勤精進.世尊,諸菩薩摩訶薩,爲

如虛空,諸有情類,成熟解脫,獲大利

樂,勤修苦行,欲證無上正等菩提,甚

爲希有.何以故?世尊,假使三千大千

世界滿中,如來應正等覺,如竹、麻、、

甘蔗等林,若經一劫,或一劫餘,爲諸

有情,常說正法,各度無量無邊有情

令入涅槃,畢竟安樂而有情界,不增

不減.所以者何?以諸有情,皆無所有,

性遠離故.世尊,假使十方一切世界

滿中,如來應正等覺,如竹、麻、、甘蔗

等林,若經一劫,或一劫餘,爲諸有情,

常說正法,各度無量,無邊有情,令入

涅槃,畢竟安樂而有情界,不增不減.

所以者何?以諸有情,皆無所有性遠

離故.世尊,由此因緣,我作是說,諸菩

薩摩訶薩,爲如虛空,諸有情類,成熟

解脫,獲大利樂,勤修苦行,欲證無上

正等菩提甚爲希有.時,衆會中,有一

苾芻,竊作是念:我應敬禮,甚深般若

波羅蜜多.此中雖無諸法生滅,而有

戒蘊、定蘊、慧蘊、解脫蘊、解脫智見蘊

施設可得,亦有預流、一來、不還、阿羅

漢果、獨覺菩提施設可得,亦有菩薩

摩訶薩行施設可得,亦有無上正等

菩提,施設可得,亦有菩薩摩訶薩衆

及諸如來應正等覺施設可得,亦有

佛寶、法寶、僧寶施設可得,亦有諸佛

轉妙法輪,令諸有情,利益安樂施設

可得.佛知其念告言:苾芻,如是如是.

如汝所念.甚深般若波羅蜜多,微妙

難測,雖非有法而亦非無.

時,天帝釋問善現言:大德,若菩薩摩

訶薩,欲學般若波羅蜜多,當如何學?

善現答言:憍尸迦,若菩薩摩訶薩,欲

學般若波羅蜜多,當如虛空,精勤修

學.時,天帝釋復白佛言:世尊,若善男

子善女人等,於此般若波羅蜜多,至

心聽聞,受持讀誦,精勤修學,如理思

惟,書寫解說,廣令流布,我當云何守

護於彼?爾時,善現告帝釋言:憍尸迦,

汝見有法可守護不?天帝釋言:不也,

大德.我不見法可守護者.善現告曰:

憍尸迦,若善男子善女人等,如佛所

說安住般若波羅蜜多,卽爲守護,若

善男子善女人等,安住般若波羅蜜

多,常不遠離,當知一切人、非人等,伺

求其便,欲爲損害,終不能得.憍尸迦,

若欲守護安住般若波羅蜜多,諸善

男子善女人等,不異有人,發意精進,

守護虛空.憍尸迦,若欲守護修行般

若波羅蜜多諸善男子善女人等,唐

設劬勞,都無所益.憍尸迦,於意云何?

有能守護,幻、夢、響、像、光、影、陽、焰及變

化事,尋香城不?天帝釋言:不也,大德.

善現告曰:憍尸迦,若欲守護修行般

若波羅蜜多諸善男子善女人等,亦

復如是,唐設劬勞,都無所益.憍尸迦,

於意云何?有能守護一切如來應正

等覺及佛所作變化事不?天帝釋言:

不也,大德.善現告曰:憍尸迦,若欲守

護修行般若波羅蜜多諸善男子善

女人等,亦復如是,唐設劬勞,都無所

益.憍尸迦,於意云何?有能守護法界、

法性、眞如、實際、不思議界、虛空界不?

天帝釋言:不也,大德.善現告曰:憍尸

迦,若欲守護修行般若波羅蜜多諸

善男子善女人等,亦復如是,唐設劬

勞,都無所益.時,天帝釋問善現言:大

德,云何菩薩摩訶薩,修行般若波羅

蜜多時,雖知諸法如幻,如夢,如響如

像,如光影如陽焰,如變化事,如尋香

城,而是菩薩摩訶薩不執是幻,是夢

是響,是像是光影,是陽焰是變化事,

是尋香城,亦復不執由幻乃至由尋

香城,亦復不執屬幻乃至屬尋香城,

亦復不執依幻乃至依尋香城.善現

答言:憍尸迦,若菩薩摩訶薩,修行般

若波羅蜜多時,不執是色,是受、想、行、

識,亦不執由色,由受、想、行、識,亦不執

屬色,屬受、想、行、識,亦不執依色,依受、

想、行、識;如是乃至不執是一切智、是

道相智、一切相智,亦不執由一切智,

由道相智、一切相智,亦不執屬一切

智,屬道相智、一切相智,亦不執依一

切智,依道相智、一切相智.是菩薩摩

訶薩,修行般若波羅蜜多時,雖知諸

法如幻乃至如尋香城,而能不執是

幻乃至是尋香城,亦復不執,由幻乃

至由尋香城,亦復不執,屬幻乃至屬

尋香城,亦復不執依幻乃至依尋

香城.

爾時,如來威神力故,於此三千大千

世界所有四大王衆天乃至淨居天,

各以天花、檀、沈香末,遙散佛上,來詣

佛所,頂禮雙足,卻住一面.時,諸天等,

佛神力故.遙見東方千佛世界各有

如來應正等覺,宣說般若波羅蜜多,

義品名字,皆同於此,請說般若波羅

蜜多苾芻上首,皆名善現,問難般若

波羅蜜多天衆上首,皆名帝釋,南西

北方、四維上下,亦復如是.

爾時,佛告具壽善現言:慈氏菩薩摩

訶薩,當證無上正等覺時,亦於此處,

宣說般若波羅蜜多.此賢劫中,當來

諸佛,亦於此處,宣說般若波羅蜜多.

時,具壽善現白佛言:世尊,慈氏菩薩

摩訶薩,當證無上正等覺時,當以何

法諸行相狀,宣說般若波羅蜜多?佛

告善現:慈氏菩薩摩訶薩,當得無上

正等覺時,當以色非常非無常,宣說

般若波羅蜜多,當以受、想、行、識非常

非無常,宣說般若波羅蜜多;如是乃

至當以一切智,非常非無常,宣說般

若波羅蜜多,當以道相智、一切相智,

非常非無常,宣說般若波羅蜜多.當

以色非樂非苦,宣說般若波羅蜜多.

當以受、想、行、識非樂非苦,宣說般若

波羅蜜多;如是乃至當以一切智非

樂非苦,宣說般若波羅蜜多,當以道

相智、一切相智,非樂非苦,宣說般若

波羅蜜多.當以色非我非無我,宣說

般若波羅蜜多,當以受、想、行、識,非我

非無我,宣說般若波羅蜜多;如是乃

至當以一切智非我非無我,宣說般

若波羅蜜多,當以道相智、一切相智、

非我非無我,宣說般若波羅蜜多.當

以色非淨非不淨,宣說般若波羅蜜

多,當以受、想、行、識,非淨非不淨,宣說

般若波羅蜜多;如是乃至當以一切

智,非淨非不淨,宣說般若波羅蜜多,

當以道相智、一切相智,非淨非不淨,

宣說般若波羅蜜多.當以色非縛非

脫,宣說般若波羅蜜多,當以受、想、行、

識,非縛非脫,宣說般若波羅蜜多;如

是乃至當以一切智,非縛非脫,宣說

般若波羅蜜多,當以道相智、一切相

智,非縛非脫,宣說般若波羅蜜多.當

以色非過去非未來非現在,宣說般

若波羅蜜多,當以受、想、行、識,非過去

非未來非現在,宣說般若波羅蜜多:

如是乃至當以一切智,非過去非未

來非現在,宣說般若波羅蜜多,當以

道相智、一切相智,非過去非未來非

現在,宣說般若波羅蜜多.具壽善現

復白佛言:世尊,慈氏菩薩摩訶薩,當

得無上正等覺時,當證何法,當說何

法?佛告善現:慈氏菩薩摩訶薩,當得

無上正等覺時,證色畢竟淨,說色畢

竟淨,證受、想、行、識,畢竟淨,說受、想、行、

識,畢竟淨;如是乃至證一切智畢竟

淨,說一切智畢竟淨,證道相智、一切

相智畢竟淨,說道相智、一切相智畢

竟淨.具壽善現復白佛言:世尊,如是

般若波羅蜜多,何緣淸淨?佛告善現:

色淸淨故,般若波羅蜜多淸淨;受、想、

行、識淸淨故,般若波羅蜜多淸淨.如

是乃至一切智淸淨故,般若波羅蜜

多淸淨;道相智、一切相智淸淨故,般

若波羅蜜多淸淨.具壽善現卽白佛

言:云何色淸淨故,般若波羅蜜多淸

淨;受、想、行、識淸淨故,般若波羅蜜多

淸淨?如是乃至云何一切智淸淨故,

般若波羅蜜多淸淨,道相智、一切相

智淸淨故,般若波羅蜜多淸淨?佛告

善現:色無生無滅,無染無淨故,淸淨.

色淸淨故,般若波羅蜜多淸淨;受、想、

行、識無生無滅,無染無淨故,淸淨.受、

想、行、識淸淨故,般若波羅蜜多淸淨.

如是乃至一切智無生無滅,無染無

淨故淸淨,一切智淸淨故,般若波羅

蜜多淸淨;道相智、一切相智無生無

滅,無染無淨故,淸淨.道相智、一切相

智淸淨故,般若波羅蜜多淸淨.復次,

善現,虛空淸淨故,般若波羅蜜多淸

淨.世尊,云何虛空淸淨故,般若波羅

蜜多淸淨?善現,虛空無生無滅,無染

無淨故,淸淨.虛空淸淨故,般若波羅

蜜多淸淨.復次,善現,色無染污故,般

若波羅蜜多淸淨;受、想、行、識無染污

故,般若波羅蜜多淸淨.如是乃至一

切智無染污故,般若波羅蜜多淸淨;

道相智、一切相智無染污故,般若波

羅蜜多淸淨.具壽善現卽白佛言:世

尊,云何色無染污故,般若波羅蜜多

淸淨;受、想、行、識無染污故,般若波羅

蜜多淸淨?如是乃至云何一切智無

染污故,般若波羅蜜多淸淨;道相智、

一切相智無染污故,般若波羅蜜多

淸淨?佛告善現:色不可取故,無染污,

色無染污故,般若波羅蜜多淸淨;受、

想、行、識不可取故,無染污,受、想、行、識

無染污故,般若波羅蜜多淸淨.如是

乃至一切智不可取故,無染污,一切

智無染污故般若波羅蜜多淸淨

道相智、一切相智不可取故,無染污

道相智、一切相智無染污故,般若波

羅蜜多淸淨.復次,善現,虛空無染污

故,般若波羅蜜多淸淨.世尊,云何虛

空無染污故,般若波羅蜜多淸淨?善

現,虛空不可取故,無染污,虛空無染

污故,般若波羅蜜多淸淨.復次,善現,

虛空唯假說故,般若波羅蜜多淸淨.

世尊,云何虛空唯假說故,般若波羅

蜜多淸淨?善現,如依虛空,二響聲現,

唯有假說,唯假說故,般若波羅蜜多

淸淨.復次,善現,虛空不可說故,般若

波羅蜜多淸淨.世尊,云何虛空不可

說故,般若波羅蜜多淸淨?善現,虛空

無可說事故,不可說,由此般若波羅

蜜多淸淨.復次,善現,虛空不可得故,

般若波羅蜜多淸淨.世尊,云何虛空

不可得故,般若波羅蜜多淸淨?善現,

虛空無可得事故,不可得,由此般若

波羅蜜多淸淨.復次,善現,一切法無

生無滅,無染無淨故,般若波羅蜜多

淸淨.世尊,云何一切法無生無滅,無

染無淨故,般若波羅蜜多淸淨?善現,

以一切法畢竟淨故,無生無滅,無染

無淨,由此般若波羅蜜多淸淨.

爾時,具壽善現白佛言:世尊,若善男

子善女人等,於此般若波羅蜜多,至

心聽聞,受持讀誦,精勤修學,如理思

惟,書寫解說,廣令流布,是善男子善

女人等,眼、耳、鼻、舌,皆無所患,身支無

缺,不甚衰耄,亦不撗死,常爲無量百

千,天神恭敬,圍繞隨逐衛護.是善男

子善女人等,於黑白月各第八日,第

十四日,第十五日,讀誦宣說,如是般

若波羅蜜多.是時,四大王衆天乃至

淨居天,皆來集會此法師所,聽受般

若波羅蜜多.是善男子善女人等,由

於無量大集會中,讀誦宣說,甚深般

若波羅蜜多,便獲無量無數,無邊不

可思議,不可稱量,殊勝功德.佛告善

現:如是如是.如汝所說.若善男子善

女人等,於此般若波羅蜜多,至心聽

聞,受持讀誦,精進修學,如理思惟,書

寫解說,廣令流布,是善男子善女人

等,眼、耳、鼻、舌,皆無所患,身支無缺,不

甚衰耄,亦無撗死,常爲無量百千,天

神恭敬,圍繞隨逐衛護.是善男子善

女人等,於六齋日讀誦宣說,如是般

若波羅蜜多.是時,四大王衆天乃至

淨居天,皆來集會此法師所,聽受般

若波羅蜜多.是善男子善女人等,由

於無量大集會中,讀誦宣說,甚深般

若波羅蜜多,便獲無量無數無邊不

可思議,不可稱量,殊勝功德.何以故?

善現,如是般若波羅蜜多,是大珍寶,

由此般若波羅蜜多.大珍寶故,無量

無數無邊有情,解脫地獄、傍生、鬼界

及令無量無數無邊天、龍、藥叉、人、非

人等,解脫種種貧窮苦患,能施無量

無數無邊諸有情類,剎帝利大族、婆

羅門大族、長者大族、居士大族富貴

安樂;能施無量無數無邊諸有情類,

四大王衆天乃至非想非非想處天

富貴安樂;能施無量無數無邊,諸有

情類,預流、一來、不還、阿羅漢果、獨覺

菩提及與無上正等菩提,自在安樂.

何以故?善現,如是般若波羅蜜多,甚

深經中,廣說開示,十善業道、四靜慮、

四無量、四無色定、四念住乃至八聖

道支.布施波羅蜜多乃至般若波羅

蜜多,內空乃至無性自性空,如來十

力乃至十八佛不共法,一切智、道相

智、一切相智.如是無量功德珍寶.無

量無數無邊有情,於中修學,得生剎

帝利大族、婆羅門大族、長者大族、居

士大族,無量無數無邊有情,於中修

學,得生四大王衆天乃至非想非非

想處天.無量無數無邊有情,於中修

學,得預流果、一來、不還、阿羅漢果.無

量無數無邊有情,於中修學,得獨覺

菩提.無量無數無邊有情,於中修學,

得入菩薩正性離生,證得無上正等

菩提.善現,由此因緣,如是般若波羅

蜜多,名大寶藏,世出世閒功德珍寶,

皆依如是甚深般若波羅蜜多,而出

現故.善現,如是般若波羅蜜多大寶

藏中,不說少法,有生有滅,有染有淨,

有取有捨.何以故?善現,以無少法,可

生可滅,可染可淨,可取捨故.善現,如

是般若波羅蜜多大寶藏中,不說有

法,是善是非善,是有記是無記,是世

閒是出世閒,是有漏是無漏,是有爲

是無爲.善現,由此因緣,如是般若波

羅蜜多,名無所得大法寶藏.善現,如

是般若波羅蜜多大寶藏中,不說少

法,是能染污.何以故?以無少法,可染

污故,亦無少法能染,如是甚深般若

波羅蜜多大法寶藏.何以故?能染污

法,不可得故.善現,由此因緣,如是般

若波羅蜜多,名無染污大法寶藏.

復次,善現,若菩薩摩訶薩,修行般若

波羅蜜多時,無如是想,如是分別,如

是有得,如是戲論,我能修行甚深般

若波羅蜜多.是菩薩摩訶薩,能如實

修行甚深,般若波羅蜜多,亦能親近,

禮事諸佛,從一佛國,至一佛國,供養

恭敬,尊重讚歎諸佛世尊,遊諸佛國,

善取其相,嚴淨佛土,成熟有情,修諸

菩薩摩訶薩行,疾證無上正等菩提.

善現,如是般若波羅蜜多,於一切法,

非有自在,非無自在,不取不捨,不生

不滅,不垢不淨,不增不減.善現,如是

般若波羅蜜多,非過去非未來非現

在,不趣欲界,不捨欲界,不住欲界;不

趣色界,不捨色界,不住色界;不趣無

色界,不捨無色界,不住無色界.善現,

如是般若波羅蜜多,於布施波羅蜜

多乃至般若波羅蜜多,不與不捨;於

內空乃至無性自性空,亦不與不捨;

於四念住乃至八聖道支,亦不與不

捨,於如來十力乃至十八佛不共法,

亦不與不捨;於預流果乃至獨覺菩

提,亦不與不捨;於諸菩薩正性離生

乃至無上正等菩提,亦不與不捨;於

一切智、道相智、一切相智,亦不與不

捨.善現,如是般若波羅蜜多,於異生

法,不與不捨;於預流法乃至阿羅漢

法,不與不捨;於獨覺法,不與不捨;於

菩薩法,不與不捨;於諸佛法,不與不

捨.善現,如是般若波羅蜜多,不與聲

聞法,不捨異生法,不與獨覺法,不捨

聲聞法,不與諸佛法,不捨獨覺法,不

與無爲法,不捨有爲法.何以故?善現,

如來出世,若不出世,如是諸法,常無

變易,法性、法界、法定、法住,無謬失故.

爾時,無量百千,天子住虛空中,歡喜

踊躍,以天所有嗢鉢羅花、鉢特摩花、

拘某陁花、奔荼利花、微妙音花及諸

香末,而散佛上,更相慶慰,同聲唱言:

我等今者,於贍部洲,見佛第二轉妙

法輪,此中無量百千天子聞說般若

波羅蜜多,同時,證得無生法忍.爾時,

世尊告善現曰:如是法輪,非第一轉,

亦非第二.何以故?善現,如是般若波

羅蜜多,於一切法不爲轉故.不爲還

故,出現世閒,但以無性自性空故.具

壽善現白佛言:世尊,以何等法無性

自性空故,如是般若波羅蜜多,於一切

法不爲轉故,不爲還故出現世閒?佛

告善現:以般若波羅蜜多,般若波羅

蜜多性空故,乃至布施波羅蜜多,布

施波羅蜜多性空故.以內空,內空性

空故,乃至無性自性空,無性自性空

性空故.以四念住,四念住性空故,乃

至八聖道支,八聖道支性空故.以如

來十力,如來十力性空故,乃至十八

佛不共法,十八佛不共法性空故.一

切智,一切智性空故,道相智、一切相

智,道相智一切相智性空故.異生性,

異生性性空故.預流果,預流果性空

故,乃至阿羅漢果,阿羅漢果性空故.

獨覺菩提,獨覺菩提性空故.一切菩

薩摩訶薩行,一切菩薩摩訶薩行性

空故.諸佛無上正等菩提,諸佛無上

正等菩提性空故.善現,以如是等法

無性自性空故,如是般若波羅蜜多

於一切法不爲轉故.不爲還故,出現

世閒.

爾時,具壽善現復白佛言:世尊,諸菩

薩摩訶薩,如是般若波羅蜜多,是大

波羅蜜多,達一切法自性空故,雖達

一切法自性皆空,而諸菩薩摩訶薩,

依此般若波羅蜜多,證得無上正等

菩提,轉妙法輪,度無量衆,雖證菩提,

而無所證,證不證法,不可得故.雖轉

法輪而無所轉,轉法還法,不可得故.

雖度有情而無所度,見不見法,不可

得故.世尊,於此大般若波羅蜜多中,

轉法輪事,都不可得.以一切法永不

生故,能轉所轉不可得故.所以者何?

非空、無相、無願法中,可有能轉及能

還法,轉還性法不可得故.世尊,於此

般若波羅蜜多,若能如是,宣說開示,

分別顯了,令易悟入,是名善淨宣說

般若波羅蜜多.此中都無說者、受者,

所說受法,旣無說者、受者及法,諸能

證者,亦不可得,無證者故,亦無有能

得涅槃者.於此般若波羅蜜多,善說

法中,亦無福田、施、受、施物,皆性空故.

福田無故,福亦性空,摽幟名言,皆不

可得是故,名大波羅蜜多.

第二分不可得品第四十二

爾時,具壽善現復白佛言:世尊,如是

般若波羅蜜多,是無邊波羅蜜多.佛

言:如是.譬如虛空,無邊際故.世尊,如

是般若波羅蜜多,是平等波羅蜜多.

佛言:如是.以一切法性平等故.世尊,

如是般若波羅蜜多,是遠離波羅蜜

多.佛言:如是.畢竟空故.世尊.如是般

若波羅蜜多.是難屈伏波羅蜜多.佛

言:如是.一切法性不可得故.世尊,如是

般若波羅蜜多,是無彼岸波羅蜜多.

佛言:如是.無名體故.世尊,如是般若

波羅蜜多,是虛空波羅蜜多.佛言:如

是.入息出息不可得故.世尊,如是般

若波羅蜜多,是不可說波羅蜜多.佛

言:如是.此中,尋伺不可得故.世尊,如

是般若波羅蜜多,是無名波羅蜜多.

佛言:如是.受、想、思觸及作意等不可

得故.世尊,如是般若波羅蜜多,是無

行波羅蜜多.佛言:如是.以一切法無

來去故.世尊,如是般若波羅蜜多,是

不可奪波羅蜜多.佛言:如是.以一切

法不可伏故.世尊,如是般若波羅蜜

多,是無盡波羅蜜多.佛言:如是.以一

切法,是畢竟盡不可盡故.世尊,如是

般若波羅蜜多,是無生滅波羅蜜多.

佛言:如是.以一切法無生滅故.世尊,

如是般若波羅蜜多,是無作波羅蜜

多.佛言:如是.以諸作者不可得故.世

尊,如是般若波羅蜜多,是無知波羅

蜜多.佛言:如是.以一切法性皆鈍故.

世尊,如是般若波羅蜜多,是無移轉

波羅蜜多.佛言:如是.由死生者不可

得故.世尊,如是般若波羅蜜多,是無

失壞波羅蜜多.佛言:如是.以一切法

無失壞故.世尊,如是般若波羅蜜多,

是如夢波羅蜜多.佛言:如是.以一切

法如夢所見不可得故.世尊,如是般

若波羅蜜多,是如響波羅蜜多.佛言:

如是.能所聞說不可得故.世尊,如是

般若波羅蜜多,是如影像波羅蜜多.

佛言:如是.諸法皆如光鏡所現不可

得故.世尊,如是般若波羅蜜多,是如

焰幻波羅蜜多.佛言:如是.以一切法

如流變相,不可得故.世尊,如是般若

波羅蜜多,是如變化事波羅蜜多.佛

言:如是.以一切法如所變化,不可得

故.世尊,如是般若波羅蜜多,是如尋

香城波羅蜜多.佛言:如是.以一切法

如尋香城,不可得故.世尊,如是般若

波羅蜜多,是無染淨波羅蜜多.佛言:

如是.諸染淨因不可得故.世尊,如是

般若波羅蜜多,是無所得不可塗染

波羅蜜多.佛言:如是.諸所依法不可

得故.世尊,如是般若波羅蜜多,是無

戲論波羅蜜多.佛言:如是.破壞一切

戲論事故.世尊,如是般若波羅蜜多,

是無慢執波羅蜜多.佛言:如是.破壞

一切慢執事故.世尊,如是般若波羅

蜜多,是無動轉波羅蜜多.佛言:如是.

住法界故.世尊,如是般若波羅蜜多,

是離染濁波羅蜜多.佛言:如是.覺一

切法不虛妄故.世尊,如是般若波羅

蜜多,是無等起波羅蜜多.佛言:如是.

於一切法無分別故.世尊,如是般若

波羅蜜多,是寂靜波羅蜜多.佛言:如

是.於諸法相無所得故.世尊,如是般

若波羅蜜多,是無貪欲波羅蜜多.佛

言:如是.諸貪欲事不可得故.世尊,如

是般若波羅蜜多,是無瞋恚波羅蜜

多.佛言:如是.破壞一切瞋恚事故.世

尊,如是般若波羅蜜多,是無愚癡波

羅蜜多.佛言:如是.滅諸無知黑闇事

故.世尊,如是般若波羅蜜多,是無煩

惱波羅蜜多.佛言:如是.離分別故.世

尊,如是般若波羅蜜多,是離有情波

羅蜜多.佛言:如是.達諸有情無所有

故.世尊,如是般若波羅蜜多,是無斷

壞波羅蜜多.佛言:如是.此能等起一

切法故.世尊,如是般若波羅蜜多,是

無二邊波羅蜜多.佛言:如是.離二邊

故.世尊,如是般若波羅蜜多,是無離

壞波羅蜜多.佛言:如是.知一切法不

相屬故.世尊,如是般若波羅蜜多,是

無取著波羅蜜多.佛言:如是.超過聲

聞獨覺地故.世尊,如是般若波羅蜜

多,是無分別波羅蜜多.佛言:如是.一

切分別不可得故.世尊,如是般若波

羅蜜多,是無限量波羅蜜多.佛言:如

是諸法分齊不可得故世尊如是般

若波羅蜜多,是如虛空波羅蜜多.佛

言:如是.達一切法無滯礙故.世尊,如

是般若波羅蜜多,是無常波羅蜜多.

佛言:如是.能永滅壞一切法故.世尊,

如是般若波羅蜜多,是苦波羅蜜多.

佛言:如是.能永驅遣一切法故.世尊,

如是般若波羅蜜多,是無我波羅蜜

多.佛言:如是.於一切法無執著故.世

尊,如是般若波羅蜜多,是空波羅蜜

多.佛言:如是.於一切法無所得故.世

尊,如是般若波羅蜜多,是無剎那波

羅蜜多.佛言:如是.於一切法無動轉

故.世尊,如是般若波羅蜜多,是內空

波羅蜜多.佛言:如是.了達內法不可

得故.世尊,如是般若波羅蜜多,是外

空波羅蜜多.佛言:如是.了達外法不

可得故.世尊,如是般若波羅蜜多,是

內外空波羅蜜多.佛言:如是.知內外

法不可得故.世尊,如是般若波羅蜜

多,是空空波羅蜜多.佛言:如是.了空

空法不可得故.世尊,如是般若波羅

蜜多,是大空波羅蜜多.佛言:如是.了

一切法不可得故.世尊,如是般若波

羅蜜多,是勝義空波羅蜜多.佛言:如

是.寂滅涅槃不可得故.世尊,如是般

若波羅蜜多,是有爲空波羅蜜多.佛

言:如是.諸有爲法不可得故.世尊,如

是般若波羅蜜多,是無爲空波羅蜜

多.佛言:如是.諸無爲法不可得故.世

尊,如是般若波羅蜜多,是畢竟空波

羅蜜多.佛言:如是.畢竟空法不可得

故.世尊,如是般若波羅蜜多,是無際

空波羅蜜多.佛言:如是.無際空法不

可得故.世尊,如是般若波羅蜜多,是

散無散空波羅蜜多.佛言:如是.散無

散空法不可得故.世尊,如是般若波

羅蜜多,是本性空波羅蜜多.佛言:如

是.有爲無爲法不可得故.世尊,如是

般若波羅蜜多,是自共相空波羅蜜

多.佛言:如是.達法遠離自共相故.世

尊,如是般若波羅蜜多,是一切法空

波羅蜜多.佛言:如是.知內外法不可

得故.世尊,如是般若波羅蜜多,是不

可得空波羅蜜多.佛言:如是.一切法

性不可得故.世尊,如是般若波羅蜜

多,是無性空波羅蜜多.佛言:如是.無

性空法不可得故.世尊,如是般若波

羅蜜多,是自性空波羅蜜多.佛言:如

是.自性空法不可得故.世尊,如是般

若波羅蜜多,是無性自性空波羅蜜

多.佛言:如是.無性自性空法不可得

故.世尊,如是般若波羅蜜多,是四念

住波羅蜜多.佛言:如是.身受心法不

可得故.世尊,如是般若波羅蜜多,是

四正斷波羅蜜多.佛言:如是.善不善

法不可得故.世尊,如是般若波羅蜜

多,是四神足波羅蜜多.佛言:如是.四

神足性不可得故.世尊,如是般若波

羅蜜多,是五根波羅蜜多.佛言:如是.

五根自性不可得故.世尊,如是般若

波羅蜜多,是五力波羅蜜多.佛言:如

是.五力自性不可得故.世尊,如是般

若波羅蜜多,是七等覺支波羅蜜多.

佛言:如是.七等覺支性不可得故.世

尊,如是般若波羅蜜多,是八聖道支

波羅蜜多.佛言:如是.八聖道支性不

可得故.世尊,如是般若波羅蜜多,是

空解脫門波羅蜜多.佛言:如是.空離

行相不可得故.世尊,如是般若波羅

蜜多,是無相解脫門波羅蜜多.佛言:

如是.寂靜行相不可得故.世尊,如是

般若波羅蜜多,是無願波羅蜜多.佛

言:如是.無願行相不可得故.世尊,如

是般若波羅蜜多,是八解脫波羅蜜

多.佛言:如是.八解脫性不可得故.世

尊,如是般若波羅蜜多,是九次第定

波羅蜜多.佛言:如是.九次第定自性

不可得故.世尊,如是般若波羅蜜多,

是布施波羅蜜多.佛言:如是.此中,慳

貪不可得故.世尊,如是般若波羅蜜

多,是淨戒波羅蜜多.佛言:如是.此中,

破戒不可得故.世尊,如是般若波羅

蜜多,是安忍波羅蜜多.佛言:如是.此

中,瞋恚不可得故.世尊,如是般若波

羅蜜多,是精進波羅蜜多.佛言:如是.

此中,懈怠不可得故.世尊,如是般若

波羅蜜多,是靜慮波羅蜜多.佛言:如

是.此中,亂心不可得故.世尊,如是般

若波羅蜜多,是般若波羅蜜多.佛言:

如是.此中,惡慧不可得故.世尊,如是

般若波羅蜜多,是佛十力波羅蜜多.

佛言:如是.達一切法難屈伏故.世尊,

如是般若波羅蜜多,是四無所畏波

羅蜜多.佛言:如是.得道相智無退沒

故.世尊,如是般若波羅蜜多,是四無

礙解波羅蜜多.佛言:如是.得一切智、

一切相智無罣礙故.世尊,如是般若

波羅蜜多,是大慈悲喜捨波羅蜜多.

佛言:如是.於諸有情不棄捨故.世尊,

如是般若波羅蜜多,是十八佛不共

法波羅蜜多.佛言:如是.超諸聲聞獨

覺法故.世尊,如是般若波羅蜜多,是

如來波羅蜜多.佛言:如是.能如實說

一切法故.世尊,如是般若波羅蜜多,

是自然波羅蜜多.佛言:如是.於一切

法自在轉故.世尊,如是般若波羅蜜

多,是正等覺波羅蜜多.佛言:如是.於

一切法一切行相能現覺故.

大般若波羅蜜多經卷第四百三十七

戊戌歲高麗國大藏都監奉

勅雕造

大般若波羅蜜多經卷第四百三十八 水

三藏法師玄奘奉 詔譯

第二分東北方品第四十三之一

時,天帝釋,作是念言:若善男子善女

人等,得聞般若波羅蜜多甚深經典,

法門名字,一經耳者,是善男子善女

人等,已於過去,無量如來應正等覺,

親近供養,發弘誓願,種諸善根,多善

知識之,所攝受,況能書寫,受持讀誦,

如理思惟,爲他演說,或能隨力,如說

修行?當知是人,定於過去,無量佛所,

親近承事,供養恭敬,尊重讚歎,殖衆

德本,曾聞般若波羅蜜多,聞已受持,

思惟讀誦,爲他演說,如教修行,或於

此經,能問能答.由斯福力,今辦是事.

若善男子善女人等,已曾供養,無量

如來應正等覺,功德純淨,聞是般若

波羅蜜多,其心不驚,不恐不怖,聞已

信樂,如說修行,當知是人,曾於過去,

多百千劫,修習布施乃至般若波羅

蜜多故,於今生能成此事.

爾時,舍利子白佛言:世尊,若善男子

善女人等,聞此般若波羅蜜多,甚深

經中,所有義趣,不驚不怖,亦不生疑,

聞已受持,思惟讀誦,書寫解說,如教

修行.當知是人,已於無上正等菩提,

得不退轉.何以故?世尊,如是般若波

羅蜜多,義趣甚深,極難信解,若於先

世,不久修習布施、淨戒、安忍、精進、靜

慮、般若波羅蜜多,豈蹔得聞,卽能信

解?世尊,若善男子善女人等,聞說如

是甚深般若波羅蜜多,毀呰誹謗,當

知是人,已於先世,由貪瞋癡,覆蔽心

故,於此般若波羅蜜多,甚深經典,亦

曾毀謗.何以故?世尊,如是癡人,聞說

般若波羅蜜多,甚深義趣,由串習力,

不信不樂,心不淸淨.所以者何?如是

癡人,於過去世,未曾親近,諸佛菩薩

及弟子衆,未曾請問.云何應行布施

波羅蜜多乃至般若波羅蜜多,云何

應住內空乃至無性自性空,云何應

修四念住乃至八聖道支,云何應學

佛十力乃至十八佛不共法?故;今聞

說甚深般若波羅蜜多,毀訾誹謗,不

信不樂,心不淸淨.

爾時,天帝釋白佛言:世尊,如是般若

波羅蜜多,義趣甚深,極難信解,若善

男子善女人等,未久信樂修行布施

波羅蜜多乃至般若波羅蜜多,未久

信樂安住內空乃至無性自性空,未

久信樂修習四念住乃至八聖道支,

未久信樂修習八解脫、九次第定、五

神通,未久信樂修學如來十力、四無

所畏、四無礙解、大慈、大悲、大喜、大捨、

十八佛不共法及餘無量無邊佛法,

是善男子善女人等,聞此般若波羅

蜜多,甚深義趣,不能信解,或生毀謗,

未爲希有.世尊,我今敬禮甚深般若

波羅蜜多.世尊,我若敬禮甚深般若

波羅蜜多,卽爲敬禮一切相智.爾時,

佛告天帝釋言:如是如是.如汝所說.

敬禮般若波羅蜜多,卽爲敬禮一切

相智.何以故?憍尸迦,一切如來應正

等覺,若一切智,若道相智,若一切相

智,皆從般若波羅蜜多,而出生故.憍

尸迦,若善男子善女人等,欲住如來,

一切相智,當住般若波羅蜜多,欲生

如來,一切智、道相智及餘功德,當學

般若波羅蜜多,欲得永斷一切煩惱,

習氣相續,當學般若波羅蜜多,欲證

無上正等菩提,轉妙法輪,度有情類,

當學般若波羅蜜多.憍尸迦,若善男

子善女人等,欲得預流、一來、不還、阿

羅漢果、獨覺菩提,當學般若波羅蜜

多.憍尸迦,若善男子善女人等,欲善

安立,聲聞種姓諸有情類,於聲聞乘,

當學般若波羅蜜多,欲善安立獨覺

種姓諸有情類,於獨覺乘,當學般若

波羅蜜多,欲善安立大乘種姓諸有

情類,於無上乘,令疾證得所求無上

正等菩提,當學般若波羅蜜多.憍尸

迦,若善男子善女人等,欲得三界最

勝功德,當學般若波羅蜜多,欲伏一切

黑闇朋黨,當學般若波羅蜜多,欲善

攝受諸苾芻衆,當學般若波羅蜜多.

爾時,天帝釋白佛言:世尊,諸菩薩摩

訶薩,修行般若波羅蜜多時,云何住

色,云何住受、想、行、識;云何住眼乃至

意;云何住色乃至法;云何住眼識乃

至意識;云何住般若波羅蜜多乃至

布施波羅蜜多;云何住內空乃至無

性自性空;云何住四念住乃至八聖

道支;云何住佛十力乃至十八佛不

共法?世尊,諸菩薩摩訶薩,修行般若

波羅蜜多時,云何習色,云何習受、想、

行、識;乃至云何習佛十力乃至習十

八佛不共法?爾時,佛告天帝釋言:憍

尸迦,善哉,善哉!汝於今者,承佛神力,

能問如來.如是深義,諦聽諦聽,善思

念之.吾當爲汝,分別解說.憍尸迦,諸

菩薩摩訶薩,修行般若波羅蜜多時,

若於色不住不習,是爲住習色,若於

受、想、行、識,不住不習,是爲住習受、想、

行、識;若於眼乃至意,不住不習,是爲

住習眼乃至意:若於色乃至法,不住

不習,是爲住習,色乃至法;若於眼識

乃至意識,不住不習,是爲住習眼識

乃至意識;若於般若波羅蜜多乃至

布施波羅蜜多不住不習,是爲住習,

般若波羅蜜多乃至布施波羅蜜多;

若於內空乃至無性自性空,不住不

習,是爲住習內空乃至無性自性空:

若於四念住乃至八聖道支,不住不

習,是爲住習四念住乃至八聖道支:

若於佛十力乃至十八佛不共法,不

住不習,是爲住習佛十力乃至十八

佛不共法.何以故?憍尸迦,諸菩薩摩

訶薩,修行般若波羅蜜多時,於色不

得可住可習,於受、想、行、識不得可住

可習;乃至於佛十力不得可住可習

乃至於十八佛不共法不得可住可

習故.復次,憍尸迦,諸菩薩摩訶薩,修

行般若波羅蜜多時,若於色非住非

不住,非習非不習,是爲住習色,若於

受、想、行、識非住非不住,非習非不習,

是爲住習受、想、行、識;若於眼乃至意

非住非不住,非習非不習,是爲住習

眼乃至意;若於色乃至法非住非不

住,非習非不習,是爲住習色乃至法;

若於眼識乃至意識非住非不住,非

習非不習,是爲住習眼識乃至意識;

若於般若波羅蜜多乃至布施波羅

蜜多,非住非不住,非習非不習,是爲

住習般若波羅蜜多乃至布施波羅

蜜多;若於內空乃至無性自性空,非

住非不住,非習非不習,是爲住習內

空乃至無性自性空;若於四念住乃

至八聖道支,非住非不住,非習非不

習,是爲住習四念住乃至八聖道支;

若於佛十力乃至十八佛不共法,非

住非不住,非習非不習,是爲住習佛

十力乃至十八佛不共法.何以故?憍

尸迦,諸菩薩摩訶薩,修行般若波羅

蜜多時,觀色前際不可得,後際不可

得,中際不可得,觀受、想、行、識,前際不

可得,後際不可得,中際不可得;乃至

觀佛十力,前際不可得,後際不可得,

中際不可得,乃至觀十八佛不共法,

前際不可得,後際不可得,中際不可

得故.

爾時,舍利子白佛言:世尊,如是般若

波羅蜜多,最爲甚深.佛言:如是.舍利

子,色眞如甚深故,般若波羅蜜多,最

爲甚深;受、想、行、識眞如甚深故,般若

波羅蜜多,最爲甚深.如是乃至十八

佛不共法,眞如甚深故,般若波羅蜜

多,最爲甚深.時,舍利子復白佛言:世

尊,如是般若波羅蜜多,難可測量.佛

言:如是.舍利子,色眞如難測量故,般

若波羅蜜多,難可測量;受、想、行、識眞

如難測量故,般若波羅蜜多,難可測

量.乃至十八佛不共法眞如難測量

故,般若波羅蜜多,難可測量.時,舍利

子復白佛言:世尊,如是般若波羅蜜

多,最爲無量.佛言:如是.舍利子,色眞

如無量故,般若波羅蜜多,亦無量;受、

想、行、識眞如無量故,般若波羅蜜多,

亦無量.乃至十八佛不共法眞如無

量故,般若波羅蜜多,亦無量.舍利子,

若菩薩摩訶薩,修行般若波羅蜜多

時,不行色甚深性,是行般若波羅蜜

多,不行受、想、行、識甚深性,是行般若

波羅蜜多;不行眼甚深性,是行般若

波羅蜜多,乃至不行意甚深性,是行

般若波羅蜜多;不行色甚深性,是行

般若波羅蜜多,乃至不行法甚深性,

是行般若波羅蜜多;不行眼識甚深

性,是行般若波羅蜜多,乃至不行意

識甚深性,是行般若波羅蜜多;不行

般若波羅蜜多甚深性,是行般若波

羅蜜多,乃至不行布施波羅蜜多甚

深性,是行般若波羅蜜多:不行內空

甚深性,是行般若波羅蜜多,乃至不

行無性自性空甚深性,是行般若波

羅蜜多;不行四念住甚深性,是行般

若波羅蜜多,乃至不行八聖道支甚

深性,是行般若波羅蜜多;不行佛十

力甚深性,是行般若波羅蜜多,乃至

不行十八佛不共法甚深性,是行般

若波羅蜜多.何以故?舍利子,色甚深

性,卽非色,受、想、行、識甚深性,卽非受、

想、行、識,乃至十八佛不共法甚深性,

卽非十八佛不共法故.復次,舍利子,

若菩薩摩訶薩,修行般若波羅蜜多

時,不行色難測量性,是行般若波羅

蜜多,不行受、想、行、識難測量性,是行

般若波羅蜜多;不行眼難測量性,是

行般若波羅蜜多,乃至不行意難測

量性,是行般若波羅蜜多;不行色難

測量性,是行般若波羅蜜多,乃至不

行法難測量性,是行般若波羅蜜多;

不行眼識難測量性,是行般若波羅

蜜多,乃至不行意識難測量性,是行

般若波羅蜜多;不行般若波羅蜜多

難測量性,是行般若波羅蜜多,乃至

不行布施波羅蜜多,難測量性,是行

般若波羅蜜多;不行內空難測量性,

是行般若波羅蜜多,乃至不行無性

自性空難測量性,是行般若波羅蜜

多;不行四念住難測量性,是行般若

波羅蜜多,乃至不行八聖道支難測

量性,是行般若波羅蜜多;不行佛十

力難測量性,是行般若波羅蜜多,乃

至不行十八佛不共法難測量性,是

行般若波羅蜜多.何以故?舍利子,色

難測量性,卽非色,受、想、行、識難測量

性,卽非受、想、行、識;乃至十八佛不共

法難測量性,卽非十八佛不共法故.

復次,舍利子,若菩薩摩訶薩,修行般

若波羅蜜多時,不行色無量性,是行

般若波羅蜜多,不行受、想、行、識無量

性,是行般若波羅蜜多;不行眼無量

性,是行般若波羅蜜多,乃至不行意

無量性,是行般若波羅蜜多;不行色

無量性,是行般若波羅蜜多,乃至不

行法無量性,是行般若波羅蜜多;不

行眼識無量性,是行般若波羅蜜多,

乃至不行意識無量性,是行般若波

羅蜜多;不行般若波羅蜜多無量性

是行般若波羅蜜多,乃至不行布施

波羅蜜多無量性,是行般若波羅蜜

多;不行內空無量性,是行般若波羅

蜜多,乃至不行無性自性空無量性,

是行般若波羅蜜多;不行四念住無

量性,是行般若波羅蜜多,乃至不行

八聖道支無量性,是行般若波羅蜜

多;不行佛十力無量性,是行般若波

羅蜜多,乃至不行十八佛不共法無

量性,是行般若波羅蜜多.何以故?舍

利子,色無量性,卽非色,受、想、行、識無

量性,卽非受、想、行、識;乃至十八佛不

共法無量性,卽非十八佛不共法故.

爾時,舍利子白佛言:世尊,如是般若

波羅蜜多,旣最甚深,難測無量,難可

信解,不應在彼新學大乘菩薩前說.

勿彼聞此甚深般若波羅蜜多,其心

驚惶,恐怖猶豫,不能信解,但應在彼

不退轉位菩薩前說.彼聞如是甚深

般若波羅蜜多,心不驚惶,不恐不怖,

亦不猶豫,聞已信解,受持讀誦,如理

思惟,爲他演說.爾時,天帝釋問舍利

子言:大德,若有在彼新學大乘菩薩

前說如是般若波羅蜜多,有何過失?

舍利子言:憍尸迦,若有在彼新學大

乘菩薩前說如是般若波羅蜜多,彼

聞驚惶,恐怖猶豫,不能信解,或生毀

謗.由斯造作,增長能感,墮惡趣業,沒

三惡趣,久處生死,難證無上正等菩

提.是故智者,不應在彼新學大乘菩

薩前說,如是般若波羅蜜多.時,天帝

釋復問具壽舍利子言:大德,頗有菩

薩,未受無上大菩提記聞說,如是甚

深般若波羅蜜多,心不驚惶,不恐不

怖,不猶豫不?舍利子言:有,憍尸迦,是

菩薩摩訶薩,不久當受大菩提記.憍

尸迦,若菩薩摩訶薩聞說,如是甚深

般若波羅蜜多,心不驚惶,不恐不怖,

亦不猶豫.當知是菩薩摩訶薩,已受

無上大菩提記,設未受者,不過一佛,

或二佛,所定當得,受大菩提記,若不

爾者聞說,如是甚深般若波羅蜜多,

心定驚惶,恐怖猶豫.爾時,佛告舍利

子言:如是如是.如汝所說.舍利子,若

菩薩摩訶薩,久學大乘,久發大願,久

修六種波羅蜜多及餘無量無邊佛

法,久於無量無邊,如來應正等覺,供

養恭敬,尊重讚歎,久事無量無邊善

友.由此因緣,聞說如是甚深般若波

羅蜜多,心不驚惶,不恐不怖,亦不猶

豫,聞已信解,受持讀誦,如理思惟,爲

他演說,或能書寫,如說修行.

爾時,舍利子白佛言:世尊,我今樂說,

諸菩薩摩訶薩,少分譬喩.唯願,世尊,

哀愍聽許.佛告舍利子:所樂說者,隨

汝意說.舍利子言:世尊,如住菩薩乘,

諸善男子善女人等,夢中修行般若、

靜慮、精進、安忍、淨戒、布施波羅蜜多,

安住內空乃至無性自性空,修行四

念住乃至八聖道支,修行佛十力乃

至十八佛不共法,修行一切智、道相

智、一切相智,趣菩提樹,乃至安坐妙

菩提座.當知是善男子善女人等,尚

近無上正等菩提,況有菩薩摩訶薩,

爲求無上正等菩提覺時,修行般若、

靜慮、精進、安忍、淨戒、布施波羅蜜多,

安住內空乃至無性自性空,修行四

念住乃至八聖道支,修行佛十力乃

至十八佛不共法,修行一切智、道相

智、一切相智,而不速證,所求無上正

等菩提?世尊,當知是菩薩摩訶薩,不

久當趣菩提樹下,不久當坐妙菩提

座,證得無上正等菩提,轉妙法輪,利

樂一切.世尊,若善男子善女人等,得

聞如是甚深般若波羅蜜多,受持讀

誦,精勤修學,如理思惟.當知是善男

子善女人等,久學大乘,善根成熟,供

養諸佛,多事善友,殖衆德本,能成是

事.世尊,若善男子善女人等,得聞如

是甚深般若波羅蜜多,信解受持,讀

誦修習,如理思惟,爲他演說,是善男

子善女人等,或已得受大菩提記,或

近當受大菩提記.世尊,是善男子善

女人等,如住不退位菩薩摩訶薩,疾

得無上正等菩提,由此得聞甚深般

若波羅蜜多,能深信解,受持讀誦,如

理思惟,隨教修行,爲他演說.世尊,譬

如有人遊涉曠野,經過險路,百踰繕

那,或二或三或四五百,見諸城邑王

都前相,謂放牧人,園林田等,見諸相

已,便作是念:城邑王都,去此非遠.作

是念已,身意泰然,不畏惡獸、惡賊、飢

渴.世尊,諸菩薩摩訶薩,亦復如是,若

得聞此甚深般若波羅蜜多,受持讀

誦,如理思惟,深生信解,應知不久,當

得受記,或已得受,速證無上正等菩

提.是菩薩摩訶薩,無墮聲聞、獨覺地

畏.何以故?世尊,是菩薩摩訶薩,已得

見聞,恭敬供養甚深般若波羅蜜多,

無上菩提之前相故.爾時,佛告舍利

子言:如是如是.如汝所說.汝承佛力,

當復說之.時,舍利子復白佛言:世尊,

譬如有人,欲觀大海,漸次往趣,經於

多時,不見山林,便作是念:今睹此相,

大海非遠.所以者何?夫近海岸地,必

漸下,定無山林,彼人爾時,雖未見海,

而見近相,歡喜踊躍,我速定當得見大

海.世尊,諸菩薩摩訶薩,亦復如是,若

得聞此甚深般若波羅蜜多,受持讀

誦,如理思惟,深生信解.是菩薩摩訶

薩,雖未得佛,現前授記,汝於來世,經

爾許劫,若經百劫,若經千劫,若經百

千劫,乃至若經百千俱胝那庾多劫,

當得無上正等菩提,而應自知受記

非遠何以故世尊是菩薩摩訶薩已

得見聞,恭敬供養,受持讀誦,如理思

惟,甚深般若波羅蜜多,無上菩提之

前相故.世尊,譬如春時,花果樹等,陳

葉已落,枝條滋潤衆人見已,咸作是

言:新花果葉,當出不久.所以者何?此

諸樹等,新花果葉,先相現故.贍部洲

人男女大小,見此相已,歡喜踊躍,皆

作是言:我等不久,當得見此花果茂

盛.世尊,諸菩薩摩訶薩,亦復如是,若

得聞此甚深般若波羅蜜多,受持讀

誦,如理思惟,深生信解,恭敬供養,當

知宿世,善根成熟,多供養佛,多事善

友,不久當受無上正等大菩提記.世

尊,是菩薩摩訶薩,應作是念:我先定

有勝善根力,能引無上正等菩提故.

今見聞恭敬供養,甚深般若波羅蜜

多,受持讀誦,深生信解,如理思惟,隨

力修習.世尊,今此會中,有諸天子,見

過去佛,說是法者,皆生歡喜,咸共議

言:昔諸菩薩,聞說如是甚深般若波

羅蜜多,便得受記,今諸菩薩,旣聞說

此甚深般若波羅蜜多,不久定當受

菩提記.世尊,譬如女人,懷孕漸久,其

身轉重,動止不安,飮食睡眠,悉皆減

少,不憙多語,厭常所作受苦痛故,衆

事頓息,有異母人,見是相已,卽知此

女不久產生.世尊,諸菩薩摩訶薩,亦

復如是.宿種善根,多供養佛,久事善

友,善根熟故,今得聞此甚深般若波

羅蜜多,受持讀誦,如理思惟,深生信

解,隨力修習,世尊,當知是菩薩摩訶

薩,由此因緣,不久得受無上正等大

菩提記.爾時,佛讚舍利子言:善哉,善

哉!汝善能說.得聞如是甚深般若波

羅蜜多,受持讀誦,如理思惟,深生信

解,菩薩譬喩.當知皆是佛威神力,令

汝引發,如是辯才.爾時,具壽善現白

佛言:世尊,甚奇.如來應正等覺,善能

攝受諸菩薩摩訶薩,善能付囑諸菩

薩摩訶薩.佛告善現:如是如是.如汝

所說.何以故?善現,諸菩薩摩訶薩,求

趣無上正等菩提,爲多有情,得利樂

故.憐愍饒益諸天人故,是諸菩薩摩

訶薩衆,精勤修學菩薩行時,爲欲饒

益無量百千諸有情故.爲欲攝受無

量百千諸菩薩故,以四攝事而攝受

之.何等爲四?一者布施,二者、愛語,三

者利行,四者同事.是菩薩摩訶薩,自

正安住,十善業道,亦安立他,令勤修

學,十善業道,自入初靜慮乃至非想

非非想處,亦教他入初靜慮乃至非

想非非想處.自行布施,亦教他行布

施,自行淨戒,亦教他行淨戒,自行安

忍,亦教他行安忍自行精進,亦教他

行精進,自行靜慮,亦教他行靜慮,自

行般若,亦教他行般若.是菩薩摩訶

薩,依止般若波羅蜜多,方便善巧,雖

教有情,證預流果,而不自證,雖教有

情,證一來果,而不自證,雖教有情,證

不還果,而不自證,雖教有情,證阿羅

漢果,而不自證,雖教有情,證獨覺菩

提,而不自證.是菩薩摩訶薩,自修布

施波羅蜜多乃至般若波羅蜜多,亦

勸無量百千菩薩,修行布施波羅蜜

多乃至般若波羅蜜多,自住菩薩不

退轉地,亦勸無量百千菩薩,令住菩

薩不退轉地.自勤精進,嚴淨佛土,亦

勸無量百千菩薩,令勤精進,嚴淨佛

土.自勤精進,成熟有情,亦勸無量百

千菩薩,令勤精進,成熟有情.自勤發

起菩薩神通,亦勸無量百千菩薩,令

勤發起,菩薩神通.自勤嚴淨,陁羅尼

門,亦勸無量百千菩薩,令勤嚴淨.陁

羅尼門,自勤嚴淨,三摩地門,亦勸無

量百千菩薩,令勤嚴淨三摩地門,自

能證得圓滿辯才,亦勸無量百千菩

薩,令其證得圓滿辯才.自能攝受圓

滿色身,亦勸無量百千菩薩,令能攝

受圓滿色身.自能攝受圓滿相好,亦

勸無量百千菩薩,令能攝受圓滿相

好.自能攝受圓滿童眞地,亦勸無量

百千菩薩,令能攝受圓滿童眞地.是

菩薩摩訶薩,自修四念住乃至八聖

道支,亦勸彼修四念住乃至八聖道

支.自住內空乃至無性自性空,亦勸

彼住內空乃至無性自性空.自修佛

十力乃至十八佛不共法,亦勸彼修

佛十力乃至十八佛不共法.自修一

切智、道相智、一切相智,亦勸彼修一

切智、道相智、一切相智.自斷一切煩

惱習氣相續,亦勸彼斷一切煩惱習

氣相續.自證無上正等菩提,轉妙法

輪利樂一切,亦勸彼證所求無上正

等菩提,作斯事業.具壽善現復白佛

言:甚奇,世尊.希有,善逝.是菩薩摩訶

薩,成就如是大功德聚,爲欲饒益一

切有情,修行如是甚深般若波羅蜜

多,求證無上正等菩提,轉妙法輪,利

樂一切.世尊,云何菩薩摩訶薩,修行

般若波羅蜜多,令速圓滿?佛告善現:

若菩薩摩訶薩,修行般若波羅蜜多

時,不見色,若增若減,不見受、想、行、識

若增,若減;不見眼處,若增若減,不見

耳、鼻、舌、身、意處,若增若減;不見色處

若增若減,不見聲、香、味、觸、法處,若增

若減;不見眼界,若增若減,不見耳、鼻、

舌、身、意界,若增若減;不見色界,若增

若減,不見聲、香、味、觸、法界,若增若減;

不見眼識界,若增若減,不見耳、鼻、舌、

身、意識界,若增若減;不見眼觸,若增

若減,不見耳、鼻、舌、身、意觸,若增若減;

不見眼觸爲緣所生諸受,若增若減,

不見耳、鼻、舌、身、意觸爲緣所生諸受,

若增若減;不見布施波羅蜜多,若增

若減,不見淨戒、安忍、精進、靜慮、般若

波羅蜜多,若增若減;不見內空,若增

若減;不見外空、內外空、空空、大空、勝

義空、有爲空、無爲空、畢竟空、無際空、

散無散空、本性空、自共相空、一切法

空、不可得空、無性空、自性空、無性自

性空,若增若減;不見四念住,若增若

減;不見四正斷、四神足、五根、五力、七

等覺支、八聖道支,若增若減;乃至不

見佛十力,若增若減;不見四無所畏、

四無礙解、大慈、大悲、大喜、大捨、十八

佛不共法若增若減:不見一切陁羅

尼門,若增若減;不見一切三摩地門

若增若減;不見一切智,若增若減,不

見道相智、一切相智,若增若減.是菩

薩摩訶薩,修行般若波羅蜜多,速得

圓滿.復次,善現,若菩薩摩訶薩,修行

般若波羅蜜多時,不見是法,不見非

法;不見是過去,不見是未來,不見是

現在;不見是善,不見是非善;不見是

有記,不見是無記;不見是有爲,不見

是無爲,不見是欲界,不見是色界,不

見是無色界;不見是布施波羅蜜多,

乃至不見是般若波羅蜜多;不見是

內空,乃至不見是無性自性空;不見

是四念住,乃至不見是八聖道支;如

是乃至不見是如來十力,乃至不見

是十八佛不共法:不見是一切陁羅

尼門,不見是一切三摩地門;不見是

一切智,不見是道相智、一切相智.是

菩薩摩訶薩,修行般若波羅蜜多,速

得圓滿.何以故?善現,以一切法,無性

相故,無作用故,不可轉故,虛妄誑詐,

不堅實不自在故,無覺受故,離我有

情命者生者,廣說乃至知見者故.

爾時,具壽善現復白佛言:世尊,如來

所說不可思議.佛告善現:如是如是.

如汝所說.如來所說不可思議.善現,

色不可思議故,如來所說不可思議;

受、想、行、識不可思議故,如來所說不

可思議.眼處不可思議故,如來所說

不可思議;耳、鼻、舌、身、意處不可思議

故,如來所說不可思議.色處不可思

議故,如來所說不可思議;聲、香、味、觸、

法處不可思議故,如來所說不可思

議.眼界不可思議故,如來所說不可

思議;耳、鼻、舌、身、意界不可思議故,如

來所說不可思議.色界不可思議故,

如來所說不可思議;聲、香、味、觸、法界

不可思議故,如來所說不可思議.眼

識界不可思議故,如來所說不可思

議;耳、鼻、舌、身、意識界不可思議故,如

來所說不可思議.眼觸不可思議故,

如來所說不可思議;耳、鼻、舌、身、意觸

不可思議故,如來所說不可思議.眼

觸爲緣所生諸受不可思議故,如來

所說不可思議;耳、鼻、舌、身、意觸爲緣

所生諸受不可思議故,如來所說不

可思議.布施波羅蜜多不可思議故,

如來所說不可思議;乃至般若波羅

蜜多不可思議故,如來所說不可思

議.內空不可思議故,如來所說不可

思議;乃至無性自性空不可思議故,

如來所說不可思議.四念住不可思

議故,如來所說不可思議;乃至八聖

道支不可思議故,如來所說不可思

議.如是乃至佛十力不可思議故,如

來所說不可思議;乃至十八佛不共

法不可思議故,如來所說不可思議.

一切陁羅尼門不可思議故,如來所

說不可思議;一切三摩地門不可思

議故,如來所說不可思議.一切智不

可思議故,如來所說不可思議;道相

智、一切相智不可思議故,如來所說

不可思議.善現,若菩薩摩訶薩,修行

般若波羅蜜多時,如實了知色是不

可思議,受、想、行、識是不可思議;乃至

一切智是不可思議,道相智、一切相

智是不可思議.是菩薩摩訶薩,修行

般若波羅蜜多,速得圓滿.

復次,善現,若菩薩摩訶薩,修行般若

波羅蜜多時,於色不起若可思議,若

不可思議想,於受、想、行、識不起若可

思議,若不可思議想;於眼處不起若

可思議,若不可思議想,於耳、鼻、舌、身、

意處不起若可思議,若不可思議想;

於色處不起若可思議,若不可思議

想,於聲、香、味、觸、法處不起若可思議,

若不可思議想;於眼界不起若可思

議,若不可思議想,於耳、鼻、舌、身、意界

不起若可思議,若不可思議想;於色

界不起若可思議,若不可思議想,於

聲、香、味、觸、法界不起若可思議,若不

可思議想;於眼識界不起若可思議,

若不可思議想,於耳、鼻、舌、身、意識界

不起若可思議,若不可思議想;於眼

觸不起若可思議,若不可思議想;於

耳、鼻、舌、身、意觸不起若可思議,若不

可思議想;於眼觸爲緣所生諸受不

起若可思議,若不可思議想;於耳、鼻、

舌、身、意觸爲緣所生諸受不起若可

思議,若不可思議想;於布施波羅蜜

多不起若可思議,若不可思議想;乃

至於般若波羅蜜多不起若可思議,

若不可思議想;於內空不起若可思

議,若不可思議想,乃至於無性自性

空不起,若可思議,若不可思議想;於

四念住不起若可思議,若不可思議

想;乃至於八聖道支不起若可思議,

若不可思議想;如是乃至於佛十力

不起若可思議,若不可思議想,乃至

於十八佛不共法不起,若可思議,若

不可思議想;於一切陁羅尼門不起

若可思議,若不可思議想,於一切三

摩地門不起若可思議,若不可思議

想;於一切智不起若可思議,若不可

思議想,於道相智、一切相智不起若

可思議,若不可思議想.是菩薩摩訶

薩,修行般若波羅蜜多,速得圓滿.

大般若波羅蜜多經卷第四百三十八

戊戌歲高麗國大藏都監奉

勅雕造

大般若波羅蜜多經卷第四百三十九 水

三藏法師玄奘奉 詔譯

第二分東北方品第四十三之二

爾時,具壽善現白佛言:世尊,如是般

若波羅蜜多義趣甚深,誰能信解?佛

告善現:若菩薩摩訶薩,久已修行布

施、淨戒、安忍、精進、靜慮、般若波羅蜜

多,久植善根,多供養佛,事多善友,是

菩薩摩訶薩,能信解此甚深般若波

羅蜜多.具壽善現復白佛言:世尊,齊

何應知是菩薩摩訶薩,久已修行布

施、淨戒、安忍、精進、靜慮、般若波羅蜜

多,久殖善根,多供養佛,事多善友?佛

告善現:若菩薩摩訶薩,修行般若波

羅蜜多時,於色,不起分別,無異分別,

於受、想、行、識,不起分別,無異分別;於

色相,不起分別,無異分別,於受、想、行、

識相,不起分別,無異分別;於色自性

不起分別,無異分別,於受、想、行、識自

性不起分別,無異分別.於眼處,不起

分別,無異分別,於耳、鼻、舌、身、意處不

起分別,無異分別;於眼處相,不起分

別,無異分別,於耳、鼻、舌、身、意處相,不

起分別,無異分別;於眼處自性,不起

分別,無異分別,於耳、鼻、舌、身、意處自

性不起分別,無異分別.於色處,不起

分別,無異分別,於聲、香、味、觸、法處不

起分別,無異分別;於色處相,不起分

別,無異分別,於聲、香、味、觸、法處相不

起分別,無異分別;於色處自性,不起

分別,無異分別,於聲、香、味、觸、法處自

性不起分別,無異分別.於眼界,不起

分別,無異分別,於耳、鼻、舌、身、意界不

起分別,無異分別;於眼界相,不起分

別,無異分別,於耳、鼻、舌、身、意界相不起

分別,無異分別;於眼界自性,不起分

別,無異分別,於耳、鼻、舌、身、意界自性

不起分別,無異分別.於色界,不起分

別,無異分別,於聲、香、味、觸、法界不起

分別,無異分別;於色界相,不起分別,

無異分別,於聲、香、味、觸、法界相不起

分別,無異分別;於色界自性,不起分

別,無異分別,於聲、香、味、觸、法界自性

不起分別,無異分別.於眼識界,不起

分別,無異分別,於耳、鼻、舌、身、意識界

不起分別,無異分別;於眼識界相,不

起分別,無異分別,於耳、鼻、舌、身、意識

界相不起分別,無異分別;於眼識界

自性,不起分別,無異分別;於耳、鼻、舌、

身、意識界自性不起分別,無異分別.

於眼觸,不起分別,無異分別,於耳、鼻、

舌、身、意觸不起分別,無異分別;於眼

觸相,不起分別,無異分別,於耳、鼻、舌、

身、意觸相不起分別,無異分別;於眼

觸自性,不起分別,無異分別;於耳、鼻、

舌、身、意觸自性不起分別,無異分別.

於眼觸爲緣所生諸受不起分別,無

異分別,於耳、鼻、舌、身、意觸爲緣所生

諸受不起分別,無異分別;於眼觸爲

緣所生諸受相,不起分別,無異分別,

於耳、鼻、舌、身、意觸爲緣所生諸受相

不起分別,無異分別;於眼觸爲緣所

生諸受自性,不起分別,無異分別;於

耳、鼻、舌、身、意觸爲緣所生諸受自性

不起分別,無異分別.於欲界,不起分

別,無異分別,於色、無色界不起分別,

無異分別;於欲界相,不起分別,無異

分別,於色、無色界相不起分別,無異

分別;於欲界自性,不起分別,無異分

別,於色、無色界自性不起分別,無異

分別.於布施波羅蜜多,不起分別,無

異分別,乃至於般若波羅蜜多,不起

分別,無異分別;於布施波羅蜜多相,

不起分別,無異分別,乃至於般若波

羅蜜多相不起分別,無異分別;於布

施波羅蜜多自性,不起分別,無異分

別,乃至於般若波羅蜜多自性不起

分別,無異分別.於內空,不起分別,無

異分別;乃至於無性自性空不起分

別,無異分別;於內空相,不起分別,無

異分別;乃至於無性自性空相不起

分別,無異分別;於內空自性,不起分

別,無異分別,乃至於無性自性空自

性,不起分別,無異分別.於四念住,不

起分別,無異分別,乃至於八聖道支

不起分別,無異分別;於四念住相,不

起分別,無異分別;乃至於八聖道支

相不起分別,無異分別;於四念住自

性,不起分別,無異分別,乃至於八聖

道支自性不起分別,無異分別.如是

乃至於佛十力,不起分別,無異分別,

乃至於十八佛不共法不起分別,無

異分別;於佛十力相,不起分別,無異

分別,乃至於十八佛不共法相不起

分別,無異分別;於佛十力自性,不起

分別,無異分別,乃至於十八佛不共

法自性不起分別,無異分別.於一切

智,不起分別,無異分別,於道相智、一

切相智不起分別,無異分別;於一切

智相,不起分別,無異分別,於道相智、

一切相智相不起分別,無異分別;於

一切智自性,不起分別,無異分別,於

道相智、一切相智自性不起分別,無

異分別.何以故?善現,以色不可思議,

受、想、行、識不可思議,如是乃至一切

智不可思議,道相智、一切相智不可

思議故.善現,齊此應知是菩薩摩訶

薩,久已修行布施、淨戒、安忍、精進、靜

慮、般若波羅蜜多,久殖善根,多供養

佛,事多善友.

爾時,具壽善現復白佛言:世尊,如是

般若波羅蜜多,極爲甚深.佛言:如是.

善現,色甚深故,般若波羅蜜多極爲

甚深;受、想、行、識甚深故,般若波羅蜜

多極爲甚深.眼處甚深故,般若波羅

蜜多極爲甚深;耳、鼻、舌、身、意處甚深

故,般若波羅蜜多極爲甚深.色處甚

深故,般若波羅蜜多極爲甚深;聲、香、

味、觸、法處甚深故,般若波羅蜜多極

爲甚深.眼界甚深故,般若波羅蜜多

極爲甚深;耳、鼻、舌、身、意界甚深故,般

若波羅蜜多極爲甚深.色界甚深故,

般若波羅蜜多極爲甚深;聲、香、味、觸、

法界甚深故,般若波羅蜜多極爲甚

深.眼識界甚深故,般若波羅蜜多極

爲甚深;耳、鼻、舌、身、意識界甚深故,般

若波羅蜜多極爲甚深.眼觸甚深故,

般若波羅蜜多極爲甚深;耳、鼻、舌、身、

意觸甚深故,般若波羅蜜多極爲甚

深.眼觸爲緣所生諸受甚深故,般若

波羅蜜多極爲甚深;耳、鼻、舌、身、意觸

爲緣所生諸受甚深故,般若波羅蜜

多極爲甚深.布施波羅蜜多甚深故,

般若波羅蜜多極爲甚深;淨戒、安忍、

精進、靜慮、波羅蜜多甚深故,般若波

羅蜜多極爲甚深.內空甚深故,般若

波羅蜜多極爲甚深;乃至無性自性

空甚深故,般若波羅蜜多極爲甚深.

四念住甚深故,般若波羅蜜多極爲

甚深;乃至八聖道支甚深故,般若波

羅蜜多極爲甚深.如是乃至佛十力

甚深故,般若波羅蜜多極爲甚深;乃

至十八佛不共法甚深故,般若波羅

蜜多極爲甚深.一切智甚深故,般若

波羅蜜多極爲甚深;道相智、一切相

智甚深故,般若波羅蜜多極爲甚深.

爾時,尊者善現復白佛言:世尊,如是

般若波羅蜜多,是大寶聚.佛言:如是.

能與有情,功德寶故.善現,如是般若

波羅蜜多大珍寶聚,能與有情十善

業道、四靜慮、四無量、四無色定、五神

通、大珍寶故.能與有情布施、淨戒、安

忍、精進、靜慮、般若波羅蜜多大珍寶

故.能與有情內空、外空、內外空、空空、

大空、勝義空、有爲空、無爲空、畢竟空、

無際空、散無散空、本性空、自共相空、

一切法空、不可得空、無性空、自性空、

無性自性空大珍寶故.能與有情四

念住、四正斷、四神足、五根、五力、七等

覺支、八聖道支大珍寶故.能與有情

空、無相、無願解脫門大珍寶故.能與

有情八解脫、八勝處、九次第定、十遍

處大珍寶故.能與有情眞如、法界、法

性、實際、不思議界大珍寶故.能與有

情苦、集、滅、道四種聖諦大珍寶故.能

與有情菩薩十地、陁羅尼門、三摩地

門大珍寶故.能與有情五眼、六神通

大珍寶故.能與有情如來十力、四無

所畏、四無礙解、大慈、大悲、大喜、大捨、

十八佛不共法大珍寶故.能與有情

無忘失法、恒住捨性大珍寶故.能與

有情一切智、道相智、一切相智大珍

寶故.能與有情預流果、一來果、不還

果、阿羅漢果、獨覺菩提大珍寶故.能

與有情一切菩薩摩訶薩行、諸佛無

上正等菩提、轉正法輪大珍寶故.

爾時,具壽善現復白佛言:世尊,如是

般若波羅蜜多,是淸淨聚.佛言:如是.

善現,色淸淨故,般若波羅蜜多是淸

淨聚;受、想、行、識淸淨故,般若波羅蜜

多是淸淨聚.眼處淸淨故,般若波羅

蜜多是淸淨聚;耳、鼻、舌、身、意處淸淨

故,般若波羅蜜多是淸淨聚.色處淸

淨故,般若波羅蜜多是淸淨聚;聲、香、

味、觸、法處淸淨故,般若波羅蜜多是

淸淨聚.眼界淸淨故,般若波羅蜜多

是淸淨聚;耳、鼻、舌、身、意界淸淨故,般

若波羅蜜多是淸淨聚.色界淸淨故,

般若波羅蜜多是淸淨聚;聲、香、味、觸、

法界淸淨故,般若波羅蜜多是淸淨

聚.眼識界淸淨故,般若波羅蜜多是

淸淨聚;耳、鼻、舌、身、意識界淸淨故,般

若波羅蜜多是淸淨聚.眼觸淸淨故,

般若波羅蜜多是淸淨聚;耳、鼻、舌、身、

意觸淸淨故,般若波羅蜜多是淸淨

聚.眼觸爲緣所生諸受淸淨故,般若

波羅蜜多是淸淨聚;耳、鼻、舌、身、意觸

爲緣所生諸受淸淨故,般若波羅蜜

多是淸淨聚.布施波羅蜜多淸淨故,

般若波羅蜜多是淸淨聚;淨戒、安忍、

精進、靜慮波羅蜜多淸淨故,般若波

羅蜜多是淸淨聚.內空淸淨故,般若

波羅蜜多是淸淨聚;乃至無性自性

空淸淨故,般若波羅蜜多是淸淨聚.

四念住淸淨故,般若波羅蜜多是淸

淨聚;乃至八聖道支淸淨故,般若波

羅蜜多是淸淨聚.如是乃至如來十

力淸淨故,般若波羅蜜多是淸淨聚;

乃至十八佛不共法淸淨故,般若波

羅蜜多是淸淨聚.一切智淸淨故,般

若波羅蜜多是淸淨聚;道相智、一切相

智淸淨故,般若波羅蜜多是淸淨聚.

爾時,善現復白佛言:甚奇,世尊.希有,

善逝.如是般若波羅蜜多,以極甚深,

多諸留難,而今廣說留難不生.佛言:

善現,如是如是.如汝所說.甚深般若

波羅蜜多,多諸留難,佛神力故,今雖

廣說留難不生.是故大乘諸善男子

善女人等,愛樂法故,於此般若波羅

蜜多甚深經典,若欲書寫,應疾書寫,

若欲讀誦,應疾讀誦,若欲受持,應疾

受持,若欲修習,應疾修習,若欲思惟,

應疾思惟,若欲宣說,應疾宣說.何以

故?善現,甚深般若波羅蜜多,多諸留

難,勿令書寫,讀誦受持,修習思惟,爲

他說者,留難事起,不究竟故.善現,是

善男子善女人等,若欲一月,或二,或

三,或四,或五,或六,或七乃至一年書

寫如是甚深般若波羅蜜多,能究竟

者,應勤精進,繫念書寫經爾許時,令

得究竟.善現,是善男子善女人等,若

欲一月,或二,或三,或四,或五,或六,或

七乃至一年受持讀誦,修習思惟,爲

他宣說.如是般若波羅蜜多,甚深經

典,能究竟者,應勤精進,繫念受持乃

至宣說.經爾許時,令得究竟.何以故?

善現,甚深般若波羅蜜多,無價珍寶,

多留難故.具壽善現復白佛言:甚奇,

世尊.希有,善逝.甚深般若波羅蜜多,

無價珍寶,多諸留難,而有書寫,讀誦

受持,思惟修習,爲他說者,惡魔於彼

不作留難,令不書寫乃至演說.佛告

善現:惡魔於此甚深般若波羅蜜多,

雖欲留難,令不書寫,讀誦受持,思惟

修習,爲他演說,而彼無力,不能作留

難,是菩薩摩訶薩,書寫讀誦,受持等

事,令不究竟.

爾時,舍利子白佛言:世尊,是誰神力,

令彼惡魔,不能留難諸菩薩摩訶薩

書寫,受持讀誦,修習思惟,廣說如是

般若波羅蜜多甚深經典?佛告舍利

子:是佛神力,令彼惡魔,不能留難諸

菩薩摩訶薩,書寫受持,讀誦修習,思

惟廣說如是般若波羅蜜多甚深經

典.又舍利子,亦是十方一切世界諸

佛神力,令彼惡魔,不能留難諸菩薩

摩訶薩,書寫受持,讀誦修習,思惟廣

說,如是般若波羅蜜多甚深經典.又

舍利子,一切如來應正等覺,皆共護

念,修行般若波羅蜜多,諸菩薩故,令

彼惡魔,不能留難,住菩薩乘,諸善男

子善女人等,令不書寫受持讀誦,修

習思惟,廣爲他說,如是般若波羅蜜

多甚深經典.何以故?舍利子,一切如

來應正等覺,皆共護念修行般若波

羅蜜多諸菩薩衆所作善業,令彼惡

魔,不能留難.舍利子,若菩薩摩訶薩,

能於般若波羅蜜多甚深經典,書寫

受持,讀誦修習,思惟廣說,法爾應爲

十方世界無量無數無邊如來應正

等覺,安隱住持現說法者之所護念,

若蒙諸佛所護念者,法爾惡魔,不能

留難.舍利子,若善男子善女人等,能

於般若波羅蜜多甚深經典,書寫受

持讀誦,修習思惟廣說,應作是念:我

今書寫受持,讀誦修習,思惟廣爲他

說,如是般若波羅蜜多甚深經典.皆

是十方無量無數無邊如來應正等

覺,安隱住持現說法者,神力護念,令

我所作如是善業,不爲惡魔之所留

難.時,舍利子復白佛言:若善男子善

女人等,能於般若波羅蜜多甚深經

典,書寫受持,讀誦修習,思惟演說,一

切皆是十方世界諸佛世尊神力護

念,令彼所作殊勝善業,一切惡魔,不

能留難.爾時,佛告舍利子言:如是如

是.如汝所說.若善男子善女人等,能

於般若波羅蜜多甚深經典,書寫受

持,讀誦修習,思惟演說,當知皆是一

切如來應正等覺神力護念.時,舍利

子復白佛言:若善男子善女人等,能

於般若波羅蜜多甚深經典,書寫受

持,讀誦修習,思惟演說,十方世界無

量無數無邊如來應正等覺,安隱住

持現說法者,皆共識知.是善男子善

女人等,書寫受持,讀誦修習,思惟演

說甚深般若波羅蜜多.由是因緣,歡

喜護念.世尊,若善男子善女人等,能

於般若波羅蜜多甚深經典,書寫受

持,讀誦修習,思惟演說,是善男子善

女人等,恒爲十方無量無數無邊世

界一切如來應正等覺,安隱住持現

說法者,佛眼觀見.由此因緣,慈悲護

念,所作善事,無不皆成.爾時,佛告舍

利子言:如是如是.如汝所說.若善男

子善女人等,書寫受持,讀誦修習,思

惟演說如是般若波羅蜜多甚深經

典,是善男子善女人等,恒爲十方無

量無數無邊世界一切如來應正等

覺,安隱住持現說法者,佛眼觀見,識

知護念,令諸惡魔,不能嬈惱,所作善

業,速得成辦.舍利子,住菩薩乘諸善

男子善女人等,若能於此甚深般若

波羅蜜多,書寫受持,讀誦修習,思惟

演說,當知是輩,已近無上正等菩提,

諸惡魔軍不能留難.又舍利子,住菩

薩乘諸善男子善女人等,若能書寫

如是般若波羅蜜多甚深經典,種種

莊嚴,受持讀誦,當知是輩,於此般若

波羅蜜多,深生信解,能以種種上妙

花鬘,塗散等香,衣服、瓔珞、寶幢、幡蓋、

伎樂、燈明,供養恭敬,尊重讚歎如是

般若波羅蜜多甚深經典,是善男子

善女人等,常爲如來應正等覺,佛眼

觀見,識知護念.由是因緣,定當獲得

大財,大勝利大果,大異熟.又舍利子,

是善男子善女人等,以能書寫受持,

讀誦供養恭敬,尊重讚歎甚深般若

波羅蜜多善根力故,乃至獲得不退

轉地,於其中閒,常不離佛,恒聞正法,

不墮惡趣.舍利子,是善男子善女人

等,由此善根,乃至無上正等菩提,常

不遠離布施、淨戒、安忍、精進、靜慮、般

若波羅蜜多,常不遠離內空乃至無

性自性空,常不遠離四念住乃至八

聖道支.如是乃至常不遠離,如來十

力乃至十八佛不共法.常不遠離一

切智、道相智、一切相智,常不遠離諸

餘無量無邊佛法.由此速證所求無

上正等菩提.舍利子,由此因緣,住菩

薩乘諸善男子善女人等,於此般若

波羅蜜多甚深經典,應勤書寫,受持,

讀誦修習,思惟爲他解說,恭敬供養,

尊重讚歎,無得蹔捨.

復次,舍利子,如是般若波羅蜜多,甚

深經典.我涅槃後,至東南方,漸當興

盛,彼方多有住菩薩乘諸苾芻、苾芻

尼、鄔波索迦、鄔波斯迦,能於如是甚

深般若波羅蜜多,深生信樂,書寫受

持,讀誦修習,思惟演說.復以種種上

妙花鬘、塗散等香,衣服、瓔珞、寶幢、幡

蓋、伎樂、燈明,供養恭敬,尊重讚歎.如

是般若波羅蜜多甚深經典.彼由如

是勝善根故,畢竟不墮諸險惡趣,或

生天上,或生人中,富貴受樂.由斯勢

力,布施、淨戒、安忍、精進、靜慮、般若波

羅蜜多,展轉增益,速得圓滿,依此復

能供養恭敬,尊重讚歎諸佛.世尊,後

隨所應依三乘法,漸次修習,而趣出

離,或有證得,聲聞涅槃,或有證得,獨

覺涅槃,或有證得,無上涅槃究竟安

樂.舍利子,如是般若波羅蜜多甚深

經典.我涅槃後從東南方,轉至南方,

漸當興盛,彼方多有住菩薩乘諸苾

芻、苾芻尼、鄔波索迦、鄔波斯迦,能於

如是甚深般若波羅蜜多,深生信樂,

書寫受持,讀誦修習,思惟演說.復以

種種,上妙花鬘、塗散等香,衣服、瓔珞、

寶幢、幡蓋、伎樂、燈明,供養恭敬,尊重

讚歎.如是般若波羅蜜多甚深經典.

彼由如是勝善根故,畢竟不墮,諸險

惡趣,或生天上,或生人中,富貴受樂.

由斯勢力,布施、淨戒、安忍、精進、靜慮、

般若波羅蜜多,展轉增益,速得圓滿,

依此復能供養恭敬,尊重讚歎諸佛.

世尊,後隨所應依三乘法,漸次修習,

而趣出離,或有證得,聲聞涅槃,或有

證得,獨覺涅槃,或有證得,無上涅槃,

究竟安樂.舍利子,如是般若波羅蜜

多甚深經典,我涅槃後,復從南方,至

西南方,漸當興盛,彼方多有住菩薩

乘諸苾芻、苾芻尼、鄔波索迦、鄔波斯

迦,能於如是甚深般若波羅蜜多,深

生信樂,書寫受持,讀誦修習,思惟演

說.復以種種上妙花鬘、塗散等香,衣

服、瓔珞、寶幢、幡蓋、伎樂、燈明,供養恭

敬,尊重讚歎.如是般若波羅蜜多,甚

深經典.彼由如是勝善根故,畢竟不

墮諸險惡趣,或生天上,或生人中,富

貴受樂.由斯勢力,布施、淨戒、安忍、精

進、靜慮、般若波羅蜜多,展轉增益,速

得圓滿,依此復能供養恭敬,尊重讚

歎諸佛.世尊,後隨所應依三乘法,漸

次修習,而趣出離,或有證得,聲聞涅

槃,或有證得,獨覺涅槃,或有證得,無

上涅槃,究竟安樂.舍利子,如是般若

波羅蜜多甚深經典.我涅槃後,從西

南方,至西北方漸當興盛,彼方多有

住菩薩乘諸苾芻、苾芻尼、鄔波索迦、

鄔波斯迦,能於如是甚深般若波羅

蜜多,深生信樂,書寫受持,讀誦修習,

思惟演說.復以種種上妙花鬘、塗散

等香,衣服、瓔珞、寶幢、幡蓋、伎樂、燈明,

供養恭敬,尊重讚歎.如是般若波羅

蜜多,甚深經典.彼由如是勝善根故,

畢竟不墮諸險惡趣,或生天上,或生

人中,富貴受樂.由斯勢力,布施、淨戒、

安忍、精進、靜慮、般若波羅蜜多,展轉

增益,速得圓滿,依此復能供養恭敬,

尊重讚歎諸佛世尊,後隨所應依三

乘法,漸次修習,而趣出離,或有證得,

聲聞涅槃,或有證得,獨覺涅槃,或有

證得無上涅槃,究竟安樂.舍利子,如

是般若波羅蜜多,甚深經典.我涅槃

後從西北方,轉至北方,漸當興盛,彼

方多有,住菩薩乘諸苾芻、苾芻尼、鄔

波索迦、鄔波斯迦,能於如是甚深般

若波羅蜜多,深生信樂,書寫受持,讀

誦修習,思惟演說.復以種種上妙花

鬘、塗散等香,衣服、瓔珞、寶幢、幡蓋、伎

樂、燈明,供養恭敬,尊重讚歎.如是般

若波羅蜜多甚深經典.彼由如是勝

善根故,畢竟不墮諸險惡趣,或生天

上,或生人中,富貴受樂.由斯勢力,布

施、淨戒、安忍、精進、靜慮、般若波羅蜜

多,展轉增益,速得圓滿,依此復能供

養恭敬,尊重讚歎諸佛世尊,後隨所

應依三乘法,漸次修習,而趣出離,或

有證得,聲聞涅槃,或有證得,獨覺涅

槃,或有證得無上涅槃,究竟安樂.舍

利子,如是般若波羅蜜多甚深經典.

我涅槃後復從北方,至東北方,漸當

興盛,彼方多有,住菩薩乘諸苾芻、苾

芻尼、鄔波索迦、鄔波斯迦,能於如是

甚深般若波羅蜜多,深生信樂,書寫

受持,讀誦修習,思惟演說.復以種種

上妙花鬘、塗散等香衣服、瓔珞、寶幢、

幡蓋、伎樂、燈明供養恭敬,尊重讚歎.

如是般若波羅蜜多甚深經典.彼由

如是勝善根故,畢竟不墮,諸險惡趣,

或生天上,或生人中,富貴受樂.由斯

勢力,布施、淨戒、安忍、精進、靜慮、般若

波羅蜜多,展轉增益,速得圓滿,依此

復能供養恭敬,尊重讚歎諸佛世尊,

後隨所應依三乘法,漸次修習,而趣出

離,或有證得聲聞涅槃,或有證得獨

覺涅槃,或有證得無上涅槃,究竟安樂.

復次,舍利子,我涅槃後後時,後分後

五百歲.如是般若波羅蜜多甚深經

典,於東北方大作佛事.何以故?舍利

子,一切如來應正等覺,所尊重法,卽

是般若波羅蜜多甚深經典.如是般

若波羅蜜多甚深經典,一切如來應

正等覺,共所護念.舍利子,非佛所得

法毘奈耶無上正法,有滅沒相,諸佛

所得法毘奈耶無上正法,卽是般若

波羅蜜多甚深經典.舍利子,彼東北

方,諸善男子善女人等,有能於此甚

深般若波羅蜜多,信樂受持,讀誦修

習,思惟演說.我常護念,是善男子善

女人等,令無惱害.舍利子,彼東北方,

諸善男子善女人等,有能書寫,如是

般若波羅蜜多甚深經典.復以種種

上妙花鬘、塗散等香,衣服、瓔珞、寶幢、

幡蓋、伎樂、燈明,供養恭敬,尊重讚歎.

如是般若波羅蜜多甚深經典.我定

說彼諸善男子善女人等,由此善根,

畢竟不墮諸險惡趣,生天人中,常受

妙樂.由斯勢力,增益六種波羅蜜多,

依此復能供養恭敬,尊重讚歎諸佛

世尊,後隨所應,依三乘法,漸次修學,

得般涅槃.何以故?舍利子,我以佛眼,

觀見證知,稱譽讚歎.是善男子善女

人等,所獲功德,東西南北、四維上下

無量無數無邊世界一切如來應正

等覺,安隱住持,現說法者,亦以佛眼,

觀見證知,稱譽讚歎.是善男子善女

人等,所獲功德.時,舍利子白佛言:世

尊,如是般若波羅蜜多甚深經典,佛

涅槃後,後時,後分後五百歲,於東北

方,廣流布耶?佛言:舍利子,如是如是.

如是般若波羅蜜多甚深經典.我涅

槃後,後時,後分後五百歲,於東北方,

當廣流布.舍利子,我涅槃後,後時,後

分後五百歲,彼東北方,諸善男子善

女人等,若得聞此甚深般若波羅蜜

多,深生信樂,書寫受持,讀誦修習,如

理思惟,爲他演說.當知彼善男子善

女人等,久發無上正等覺心,久修菩

薩摩訶薩行,供養多佛,事多善友,久

已修習身戒心慧,所種善根,皆已成

熟.由斯福力得聞如是甚深般若波

羅蜜多,深生信樂,復能書寫受持,讀

誦修習,思惟爲他演說.時,舍利子復

白佛言:佛涅槃後,後時,後分後五百

歲,法欲滅時,於東北方,當有幾許住

菩薩乘,諸善男子善女人等,得聞如

是甚深般若波羅蜜多,深生信樂,其

心不驚,不恐不怖,亦無憂悔,復能書

寫受持,讀誦修習,思惟爲他演說?佛

言:舍利子,我涅槃後後時,後分後五

百歲法欲滅時,於東北方,雖有無量

住菩薩乘,諸善男子善女人等,而少

得聞甚深般若波羅蜜多,深生信樂,

其心不驚,不恐不怖,亦無憂悔,復能

書寫受持,讀誦修習,思惟爲他演說.

舍利子,彼善男子善女人等,聞此般

若波羅蜜多甚深經典,其心不驚,不

恐不怖,亦無憂悔,深生信樂,書寫受

持,讀誦修習,思惟演說,甚爲希有.何

以故?舍利子,是善男子善女人等,已

曾親近,供養恭敬,尊重讚歎,無量如

來應正等覺及諸菩薩摩訶薩衆請

問如是甚深般若波羅蜜多相應義

趣.舍利子,是善男子善女人等,不久

定當圓滿,布施波羅蜜多乃至般若

波羅蜜多,不久定當圓滿內空乃至

無性自性空,不久定當圓滿四念住

乃至八聖道支,不久定當圓滿佛十

力乃至十八佛不共法,不久定當圓

滿一切智、道相智、一切相智.舍利子,

彼善男子善女人等,一切如來應正

等覺,所護念故,無量善友,所攝受故,

殊勝善根,所任持故.爲欲利樂,多衆

生故,求趣無上正等菩提.何以故?舍

利子,我常爲彼諸善男子善女人等,

說一切相智相應之法,過去如來應

正等覺,亦常爲彼諸善男子善女人

等,說一切相智相應之法.由此因緣,

彼善男子善女人等,後生復能,求趣

無上正等菩提,亦能爲他,如應說法,

令趣無上正等菩提.舍利子,彼善男

子善女人等,身心安定,諸惡魔王及

彼眷屬,尚不能壞,求趣無上正等覺

心,何況其餘樂行惡者,毀謗般若波

羅蜜多,能阻其心,令不精進,求趣無

上正等菩提?

大般若波羅蜜多經卷第四百三十九

戊戌歲高麗國大藏都監奉

勅雕造

大般若波羅蜜多經卷第四百四十 水

三藏法師玄奘奉 詔譯

第二分東北方品第四十三之三

舍利子,如是大乘,諸善男子善女人

等,聞我說此甚深般若波羅蜜多,心

得廣大,妙法喜樂,亦能安立無量衆

生於勝善法,令趣無上正等菩提.舍

利子,是善男子善女人等,今於我前

發弘誓願,我當安立無量百千,諸有

情類,令發無上正等覺心,修諸菩薩

摩訶薩行示現勸導,讚勵慶喜,令於

無上正等菩提乃至得受不退轉記,

安住菩薩不退轉地.舍利子,我於彼

願,深生隨喜.何以故?舍利子,我觀如

是住菩薩乘諸善男子善女人等,所

發弘願,心語相應,彼善男子善女人

等,於當來世,定能安立無量百千諸

有情類,令發無上正等覺心,修諸菩

薩摩訶薩行,示現勸導讚勵慶喜,令

於無上正等菩提乃至得受不退轉

記,安住菩薩不退轉地.舍利子,是善

男子善女人等,亦於過去,無量佛前

發弘誓願.我當安立無量百千諸有

情類,令發無上正等覺心,修諸菩薩

摩訶薩行,示現勸導讚勵慶喜,令於

無上正等菩提乃至得受不退轉記,

安住菩薩不退轉地.舍利子,過去諸

佛,亦於彼願,深生隨喜.何以故?舍利

子,過去諸佛,亦觀如是住菩薩乘諸

善男子善女人等,所發弘願,心語相

應,彼善男子善女人等,於當來世,定

能安立無量百千諸有情類,令發無

上正等覺心,修諸菩薩摩訶薩行,示

現勸導讚勵慶喜,令於無上正等菩

提乃至得受不退轉記,安住菩薩不

退轉地.舍利子,是善男子善女人等,

信解廣大,能依妙色、聲、香、味、觸修廣

大施,修此施已,復能種植廣大善根,

因此善根,復能攝受,廣大果報.攝受

如是廣大果報,專爲利樂一切有情,

於諸有情,能捨一切內外所有,彼迴

如是所種善根,願生,他方諸佛國土,

現有如來應正等覺,宣說如是甚深

般若波羅蜜多,無上法處,彼聞如是

甚深般若波羅蜜多無上法已,復能

安立彼佛土中無量百千諸有情類,

令發無上正等覺心,修諸菩薩摩訶

薩行,示現勸導讚勵慶喜,令於無上

正等菩提,得不退轉,由斯圓滿所發

大願,速證無上正等菩提.時,舍利子

復白佛言:甚奇,如來應正等覺,能於

過去、未來、現在所有諸法,無不證知,

於一切法,眞如、法界、法性、實際、虛空

界等無不證知,於諸法教種種差別,

無不證知,於諸有情,心行差別,無不

證知.於過去世,諸菩薩摩訶薩,無不

證知,於過去世,一切如來應正等覺,

無不證知,於過去世,諸佛弟子及諸

佛土,無不證知.於未來世,諸菩薩摩

訶薩,無不證知,於未來世,一切如來

應正等覺,無不證知,於未來世,諸佛

弟子及諸佛土,無不證知.於現在世,

諸菩薩摩訶薩,住十方界,修行差別,

無不證知,於現在世,安住十方,無量

無數無邊世界一切如來應正等覺,

安隱住持現說法者,無不證知,於現

在世,諸佛弟子及諸佛土無不證知.

世尊,若菩薩摩訶薩,於六波羅蜜多,

勇猛精進,常求不息,彼於此六波羅

蜜多,爲有得時,不得時不?佛言:舍利

子,彼善男子善女人等,常於此六波

羅蜜多,勇猛精進,欣求不息,一切時

得,無不得時.何以故?舍利子,彼善男

子善女人等,常於此六波羅蜜多,勇

猛精進,欣求不息,諸佛菩薩,常護念

故.舍利子言:世尊,彼善男子善女人

等,若不得六波羅蜜多,相應經時,如

何可說,彼得此六波羅蜜多?佛言:舍

利子,彼善男子善女人等,常於此六

波羅蜜多,勇猛信求,不顧身命,有時

不得此相應經,無有是處.何以故?舍

利子,彼善男子善女人等,爲求無上

正等菩提,示現勸導,讚勵慶喜,諸有

情類,令於此六波羅蜜多相應經典,

受持讀誦,思惟修學.由此善根,隨所

生處,常得此六波羅蜜多,相應契經,

受持讀誦,勇猛精進,如教修行,成熟

有情,嚴淨佛土.未證無上正等菩提,

於其中閒未曾暫廢.

第二分魔事品第四十四

爾時,具壽善現白佛言:世尊,佛已讚

說,發趣無上正等菩提,勇猛修行布

施、淨戒、安忍、精進、靜慮、般若波羅蜜

多,成熟有情,嚴淨佛土,諸善男子善

女人等,所成功德.世尊,是善男子善

女人等,發趣無上正等菩提,修諸行

時,云何應知留難魔事?佛言:善現,若

菩薩摩訶薩,樂爲有情,宣說法要,應

時言辯,不速現前,當知是爲菩薩魔

事.具壽善現白言:世尊,何緣菩薩摩

訶薩,樂爲有情,宣說法要,應時言辯,

不速現前,說爲魔事?佛言:善現,諸菩

薩摩訶薩,修行般若波羅蜜多時,由

是因緣,所修般若波羅蜜多乃至布

施波羅蜜多,難得圓滿故,說菩薩摩

訶薩,樂爲有情,宣說法要,應時言辯,

不速現前,以爲魔事.復次,善現,若菩

薩摩訶薩,樂修勝行,辯乃卒生.當知

是爲菩薩魔事.具壽善現白言:世尊,

何緣菩薩摩訶薩,樂修勝行,辯乃卒

生,說爲魔事?佛言:善現,諸菩薩摩訶

薩,修行布施波羅蜜多乃至般若波

羅蜜多,無方便善巧故.辯乃卒生,廢

修彼行故,說菩薩摩訶薩,樂修勝行

辯乃卒生,以爲魔事.復次,善現,住菩

薩乘諸善男子善女人等,書寫般若

波羅蜜多甚深經時,頻申欠呿,無端

戲笑,互相輕凌,身心躁擾,文句倒錯,

迷惑義理,不得滋味,橫事欻起,書寫

不終.當知是爲菩薩魔事.復次,善現,

住菩薩乘諸善男子善女人等,受持

讀誦,思惟修習,說聽般若波羅蜜多

甚深經時,頻申欠呿,無端戲笑,互相

輕凌,身心躁擾,文句倒錯,迷惑義理,

不得滋味,橫事欻起,所作不成.當知

是爲菩薩魔事.時,具壽善現白佛言:

世尊,何因緣故,有菩薩乘諸善男子

善女人等,聞說般若波羅蜜多甚深

經時,忽作是念:我於此經,不得滋味,

何用勤苦聽此經?爲作是念已,卽便

捨去.受持讀誦,思惟修習,書寫解說,

亦復如是.佛言:善現,是善男子善女

人等,於過去世,未久修行般若、靜慮、

精進、安忍、淨戒、布施波羅蜜多.是故

於此甚深般若波羅蜜多,聽受等時,

不得滋味,情不忍可,卽便捨去.復次,

善現,住菩薩乘諸善男子善女人等,

聞說般若波羅蜜多甚深經時,若作

是念:我於無上正等菩提不得受記,

何用聽受如是經?爲彼由此緣,心不

淸淨,不得滋味,便從坐起,厭捨而去.

當知是爲菩薩魔事.時,具壽善現

白佛言:世尊,何因緣故,於此般若波

羅蜜多甚深經中,不授如是,諸善男

子善女人等,無上正等大菩提記,令

其不忍厭捨而去?佛言:善現,菩薩未

入正性離生,不應授彼大菩提記,若

授彼記,增彼憍逸,有損無益故,不爲

記.復次,善現,住菩薩乘諸善男子善

女人等,聞說般若波羅蜜多甚深經

時,若作是念:此中不說,我等名字.何

用聽爲,心不淸淨,不得滋味,便從坐

起,厭捨而去,當知是爲菩薩魔事.時,

具壽善現白佛言:世尊,何因緣故,於

此般若波羅蜜多甚深經中,不記說

彼菩薩名字?佛言:善現,菩薩未受,大

菩提記,法爾不應記說名字.復次,善

現,住菩薩乘,諸善男子善女人等,聞

說般若波羅蜜多甚深經時,若作是

念:此中不說,我等生處,城邑聚落.何

用聽爲,心不淸淨,不得滋味,便從坐

起,厭捨而去,當知是爲菩薩魔事.時,

具壽善現白佛言:世尊,何因緣故,於

此般若波羅蜜多,甚深經中,不記說

彼菩薩生處,城邑聚落?佛言:善現,若

未記彼菩薩名字,不應說其生處差

別.復次,善現,若菩薩摩訶薩,聞說般

若波羅蜜多甚深經時,心不淸淨,不

得滋味,而捨去者,隨彼所起,不淸淨

心,厭捨此經,擧步多少,便減爾所,劫

數功德,獲爾所劫,障菩提罪,受彼罪

已,更爾所時,發勤精進,求趣無上正

等菩提,修諸菩薩難行苦行,方可復

本.是故菩薩若欲速證無上菩提,不

應厭捨甚深般若波羅蜜多.復次,善

現,住菩薩乘諸善男子善女人等,棄

捨般若波羅蜜多甚深經典,求學餘

經,當知是爲菩薩魔事.何以故?善現,

是善男子善女人等,棄捨一切相智

根本,甚深般若波羅蜜多,而攀枝葉

諸餘經典,終不能得大菩提故.時,具

壽善現白佛言:世尊,何等餘經,猶如

枝葉,不能引發一切相智?佛言:善現,

若說聲聞及獨覺地相應之法,謂四

念住、四正斷、四神足、五根、五力、七等

覺支、八聖道支及空、無相、無願解脫

門等,所有諸經,若善男子善女人等,

於中修學,得預流果,得一來果,得不

還果,得阿羅漢果,得獨覺菩提,不得

無上正等菩提.是名餘經,猶如枝葉,

不能引發,一切相智,甚深般若波羅

蜜多,定能引發,一切相智有大勢用,

猶如樹根.是善男子善女人等,棄捨

般若波羅蜜多,甚深經典.求學餘經,

定不能得一切相智.何以故?善現,如

是般若波羅蜜多,甚深經典.出生菩

薩摩訶薩衆,世出世閒,功德法故.是

故善現,若菩薩摩訶薩,修學般若波

羅蜜多,甚深經典.則爲修學,一切菩

薩摩訶薩衆,世出世閒,功德善法.復

次,善現,譬如餓狗,棄大家食,反從僕

使,而求覓之.於當來世,有菩薩乘,諸

善男子善女人等,棄捨一切佛法根

本,甚深般若波羅蜜多,求學二乘,相

應經典,亦復如是.當知是爲菩薩魔

事.復次,善現,譬如有人,欲求香象,得

此象已,捨而求迹.於汝意云何?是人

爲黠不?善現對曰:是人非黠.佛言:善

現,於當來世,有菩薩乘諸善男子善

女人等,棄捨一切佛法根本,甚深般

若波羅蜜多,求學二乘相應經典,亦

復如是.當知是爲菩薩魔事.復次,善

現,譬如有人,欲見大海,旣睹大海,反

觀牛迹作是念言:大海中水,其量深

廣豈及此耶?於汝意云何?是人爲黠

不?善現對曰:是人非黠.佛言:善現,於

當來世,有菩薩乘諸善男子善女人

等,棄捨一切佛法根本,甚深般若波

羅蜜多,求學二乘,相應經典,亦復如

是.當知是爲菩薩魔事.復次,善現,如

有工匠,或彼弟子,欲造大殿,如天帝

釋,殊勝殿量,見彼殿已,而反揆摸,日

月宮殿.於意云何?如是工匠,或彼弟

子,能造大殿量如帝.殊勝殿不?善

現對曰:不也,世尊.不也,善逝.佛言:善

現,於汝意云何?是人爲黠不?善現對

曰:是人非黠,是愚癡類.佛言:善現,於

當來世,有菩薩乘,諸善男子善女人

等,欲求無上正等菩提棄捨.如是甚

深般若波羅蜜多,求學二乘,相應經

典,亦復如是,彼必不得,所求無上正

等菩提.當知是爲菩薩魔事.復次,善

現,如人求見,轉輪聖王,見已不能,善

取形相,捨至餘處,見凡小王,取其形

相,作如是念,轉輪聖王,形相威德,與

此何異?於汝意云何?是人爲黠不?善

現對曰:是人非黠.佛言:善現,於當來

世,有菩薩乘諸善男子善女人等,亦

復如是,欲求無上正等菩提,棄捨如

是甚深般若波羅蜜多,求學二乘,相

應經典.言:此經典與彼無異.何用彼

爲是善男子善女人等,必定不得,所

求無上正等菩提.當知是爲菩薩魔

事.復次,善現,如有飢人,得百味食,棄

而求噉梯稗等飯.於汝意云何?是人

爲黠不?善現對曰:是人非黠.佛言:善

現,於當來世,有菩薩乘諸善男子善

女人等,棄大般若波羅蜜多,甚深經

典.求學二乘,相應經典,於中欲求一

切相智,亦復如是.彼善男子善女人

等,徒設劬勞,定不能得,一切相智.當

知是爲菩薩魔事.復次,善現,如有貧

人,得無價寶,棄而翻取迦遮末尼.於

汝意云何?是人爲黠不?善現對曰:是

人非黠.佛言:善現,於當來世,有菩薩

乘諸善男子善女人等,棄大般若波

羅蜜多甚深經典,求學二乘相應經

典,於中欲求一切相智,亦復如是.彼

善男子善女人等,徒設劬勞,定不能

得,一切相智.當知是爲菩薩魔事.復

次,善現,住菩薩乘諸善男子善女人

等,書大般若波羅蜜多甚深經時,欻

然發起下劣尋伺,由此尋伺,令所書

寫甚深般若波羅蜜多,不得究竟.何

等名爲下劣尋伺?謂色尋伺,或聲、香、

味、觸、法尋伺,或起布施、淨戒、安忍、精

進、靜慮、般若尋伺乃至或起無上正

等菩提尋伺,令所書寫甚深般若波

羅蜜多,不得究竟.當知是爲菩薩魔

事.何以故?善現,甚深般若波羅蜜多,

無尋伺故,難思議故,無思慮故,無生

滅故,無染淨故,無定亂故,離名言故,

不可說故,不可得故.所以者何?善現,

甚深般若波羅蜜多中,如前所說法

皆無所有,都不可得.住菩薩乘諸善

男子善女人等,書寫般若波羅蜜多

甚深經時,如是諸法,擾亂其心,令不

究竟是故,說爲菩薩魔事.

爾時,具壽善現白佛言:世尊,甚深般

若波羅蜜多,可書寫不?佛言:善現,甚

深般若波羅蜜多,不可書寫.何以故?

善現,般若波羅蜜多自性,無所有不

可得;靜慮、精進、安忍、淨戒、布施波羅

蜜多自性,亦無所有不可得.內空自

性無所有不可得;乃至無性自性空

自性,亦無所有不可得.四念住自性,

無所有不可得;廣說乃至十八佛不

共法自性,亦無所有不可得.一切智

自性,無所有不可得;道相智、一切相

智自性,亦無所有不可得.善現,諸法

自性,皆無所有不可得故,卽是無性.

如是無性,卽是般若波羅蜜多,非無

性法,能書無性.是故般若波羅蜜多,

不可書寫.善現,住菩薩乘諸善男子

善女人等,若於如是甚深般若波羅

蜜多,起無性想,當知是爲菩薩魔事.

時,具壽善現復白佛言:世尊,住菩薩

乘諸善男子善女人等,書寫如是甚

深般若波羅蜜多,若作是念:我以文

字,書寫如是甚深般若波羅蜜多,彼

依文字,執著般若波羅蜜多.當知是

爲菩薩魔事.佛言:善現,如是如是.如

汝所說.何以故?善現,於此般若波羅

蜜多甚深經中,色無文字;受、想、行、識,

亦無文字.眼處無文字;耳、鼻、舌、身、意

處,亦無文字.色處無文字;聲、香、味、觸、

法處,亦無文字.眼界無文字;耳、鼻、舌、

身、意界,亦無文字.色界無文字;聲、香、

味、觸、法界,亦無文字.眼識界無文字;

耳、鼻、舌、身、意識界,亦無文字.眼觸無

文字;耳、鼻、舌、身、意觸,亦無文字.眼觸

爲緣所生諸受無文字;耳、鼻、舌、身、意

觸爲緣所生諸受,亦無文字.般若波

羅蜜多無文字;靜慮、精進、安忍、淨戒、

布施波羅蜜多,亦無文字.內空無文

字;外空、內外空、空空、大空、勝義空、有

爲空、無爲空、畢竟空、無際空、散無散

空、本性空、自共相空、一切法空、不可

得空、無性空、自性空、無性自性空,亦

無文字.四念住無文字;廣說乃至十

八佛不共法,亦無文字.一切智無文

字;道相智、一切相智,亦無文字.是故

不應執有文字能書般若波羅蜜多.

善現,住菩薩乘諸善男子善女人等,

若作是執:於此般若波羅蜜多甚深

經中,無文字是色,無文字是受、想、行、

識;如是乃至無文字是一切智,無文

字是道相智、一切相智.當知是爲菩

薩魔事.

復次,善現,住菩薩乘諸善男子善女

人等,書寫受持,讀誦修習,思惟演說,

如是般若波羅蜜多甚深經時,若起

國土作意,若起城邑作意,若起王都

作意,若起方處作意,若起親教軌範

作意,若起同學、善友作意,若起父母、

妻子作意,若起兄弟、姊妹作意,若起

親戚、朋侶作意,若起國王、大臣作意,

若起盜賊、惡人作意,若起猛獸、惡鬼

作意,若起衆聚遊戲作意,若起婬女

歡娛作意,若起酬怨報恩作意,若起

諸餘種種作意,若於作意,復起作意,

皆是惡魔之所引發.爲障般若波羅

蜜多,所引無邊,殊勝善法.當知是爲

菩薩魔事.復次,善現,住菩薩乘諸善

男子善女人等,書寫受持,讀誦修習,

思惟演說,如是般若波羅蜜多甚深

經時,得大名聞,恭敬供養,所謂衣服、

飮食、臥具、病緣醫藥及餘資財.是善

男子善女人等,愛著此事,退失般若

波羅蜜多,所引無邊,殊勝善業.當知

是爲菩薩魔事.復次,善現,住菩薩乘

諸善男子善女人等,書寫受持,讀誦

修習,思惟演說,如是般若波羅蜜多

甚深經時,有諸惡魔,執持種種世俗

書論,或復二乘相應經典,詐現親友,

授與菩薩,此中廣說,世俗勝事,或復

廣說,諸蘊界處,諦實緣起,三十七種

菩提分法.三解脫門、四靜慮等,言是

經典,義味深奧,應勤修學,捨所習經.

是菩薩乘諸善男子善女人等,方便

善巧,不應受著,惡魔所與世俗書論,

或復二乘相應經典.所以者何?世俗

書論,二乘經典,不能引發,一切相智

非趣無上正等菩提無倒方便,乃於

無上正等菩提翻爲障礙.善現,我此

般若波羅蜜多甚深經中,廣說菩薩

摩訶薩道善巧方便,若菩薩摩訶薩

於此中,求善巧方便,精勤修學諸菩

薩行,速證無上正等菩提.善現,若菩

薩乘諸善男子善女人等,棄捨般若

波羅蜜多甚深經典,所說菩薩摩訶

薩道善巧方便,受學惡魔世俗書論,

或復二乘相應經典,當知是爲菩薩

魔事.

第二分不和合品第四十五之一

復次,善現,能學法者,愛樂聽問,書寫

受持,讀誦修習甚深般若波羅蜜多,

能持法者,著樂懈怠,不肯爲說,不欲

施與甚深般若波羅蜜多,當知是爲

菩薩魔事.復次,善現,能持法者,心不

著樂,亦不懈怠,樂說樂施甚深般若

波羅蜜多,方便勸勵,書寫受持,讀誦

修習,能學法者,懈怠著樂,不欲聽受,

當知是爲菩薩魔事.復次,善現,能學

法者,愛樂聽問,書寫受持,讀誦修習,

甚深般若波羅蜜多,能持法者,欲往

他方,不獲教授甚深般若波羅蜜多.

當知是爲菩薩魔事.復次,善現,能持

法者,樂說樂施甚深般若波羅蜜多,

方便勸勵,書寫受持,讀誦修習,能學

法者,欲往他方,不獲聽受甚深般若

波羅蜜多.當知是爲菩薩魔事.復次,

善現,能持法者,具大惡欲,愛重名利、

衣服、飮食、臥具、醫藥及餘資財,供養

恭敬,心無厭足,能學法者,少欲喜足,

修遠離行,勇猛正勤,具念定慧,厭怖

利養,恭敬名譽,兩不和合,不獲教授,

聽受書持,讀誦修習甚深般若波羅

蜜多.當知是爲菩薩魔事.復次,善現,

能持法者,少欲喜足,修遠離行,勇猛

正勤,具念定慧,厭怖利養,恭敬名譽,

能學法者,具大惡欲,愛重名利、衣服、

飮食、臥具、醫藥及餘資財,供養恭敬,

心無厭足,兩不和合,不獲教授,聽受

書持,讀誦修習甚深般若波羅蜜多.

當知是爲菩薩魔事.復次,善現,能持

法者,具足十二杜多功德,謂住阿練

若處,常乞食,糞掃衣,一受食,一坐食,

隨得食,塚閒住,露地住,樹下住,常坐,

不臥,隨得敷具,但畜三衣,能學法者,

不受十二杜多功德,謂不住阿練若

處乃至不但畜三衣,兩不和合,不獲

教授,聽受書持,讀誦修習甚深般若,

波羅蜜多.當知是爲菩薩魔事.復次,

善現,能學法者,具足十二杜多功德,

謂:住阿練若處乃至但畜三衣.能持

法者,不受十二杜多功德.謂:不住阿

練若處乃至不但畜三衣,兩不和合,

不獲教授,聽受書持,讀誦修習甚深

般若波羅蜜多.當知是爲菩薩魔事.

復次,善現,能持法者,有信有善法,欲

爲他說,甚深般若波羅蜜多,方便勸

勵,書寫受持,讀誦修習,能學法者,無

信無善法,不樂聽受,兩不和合,不獲

教授,聽受書持,讀誦修習甚深般若

波羅蜜多.當知是爲菩薩魔事.復次,

善現,能學法者,有信有善法,求欲聽

問,書寫受持,讀誦修習甚深般若波

羅蜜多.能持法者,無信無善法,不欲

教授,兩不和合,不獲教授,聽受書持,

讀誦修習甚深般若波羅蜜多.當知

是爲菩薩魔事.復次,善現,能持法者,

心無慳悋,一切能捨,能學法者,心有

慳悋,不能捨施,兩不和合,不獲教授,

聽受書持,讀誦修習甚深般若波羅

蜜多.當知是爲菩薩魔事.復次,善現,

能學法者,心無慳悋,一切能捨,能持

法者,心有慳悋,不能捨施,兩不和合,

不獲教授,聽受書持,讀誦修習甚深

般若波羅蜜多.當知是爲菩薩魔事.

復次,善現,能學法者,欲求供養能持

法者,衣服、飮食、臥具、醫藥、及餘資財,

能持法者,不樂受用,兩不和合,不獲

教授,聽受書持,讀誦修習甚深般若

波羅蜜多.當知是爲菩薩魔事.復次,

善現,能持法者欲求供給能學法者,

衣服、飮食、臥具、醫藥及餘資財,能學

法者,不樂受用,兩不和合,不獲教授,

聽受書持,讀誦修習甚深般若波羅

蜜多.當知是爲菩薩魔事.復次,善現,

能持法者,成就開智,不樂廣說,能學

法者,成就演智,不樂略說,兩不和合,

不獲教授,聽受書持,讀誦修習甚深

般若波羅蜜多,當知是爲菩薩魔事.

復次,善現,能學法者,成就開智,唯樂

略說.能持法者,成就演智,唯樂廣說,

兩不和合,不獲教授,聽受書持,讀誦

修習甚深般若波羅蜜多.當知是爲

菩薩魔事.復次,善現,能持法者,專樂

廣知,十二分教次第法義,所謂契經、

應頌、記別、諷頌、自說、因緣、本事、本生、

方廣、希法、譬喩、論議,能學法者,不樂

廣知,十二分教次第法義;所謂契經

乃至論議,兩不和合,不獲教授,聽受

書持,讀誦修習甚深般若波羅蜜多.

當知是爲菩薩魔事.復次,善現,能學

法者,專樂廣知,十二分教次第法義,

所謂契經乃至論議.能持法者,不樂

廣知,十二分教次第法義,所謂契經

乃至論議,兩不和合,不獲教授,聽受

書持,讀誦修習甚深般若波羅蜜多.

當知是爲菩薩魔事.復次,善現,能持

法者,成就布施、淨戒、安忍、精進、靜慮、

般若波羅蜜多,能聽法者,不成就布

施乃至般若波羅蜜多,兩不和合,不

獲教授,聽受書持,讀誦修習甚深般

若波羅蜜多.當知是爲菩薩魔事.復

次,善現,能學法者,成就布施乃至般

若波羅蜜多,能持法者,不成就布施

乃至般若波羅蜜多,兩不和合,不獲

教授,聽受書持,讀誦修習甚深般若

波羅蜜多.當知是爲菩薩魔事.復次,

善現,能持法者,於六波羅蜜多有方

便善巧,能學法者,於六波羅蜜多無

方便善巧,兩不和合,不獲教授,聽受

書持,讀誦修習甚深般若波羅蜜多.

當知是爲菩薩魔事.復次,善現,能學

法者,於六波羅蜜多有方便善巧,能

持法者,於六波羅蜜多無方便善巧,

兩不和合,不獲教授,聽受書持,讀誦

修習甚深般若波羅蜜多.當知是爲

菩薩魔事.復次,善現,能持法者,已得

陁羅尼,能學法者,未得陁羅尼,兩不

和合,不獲教授,聽受書持,讀誦修習

甚深般若波羅蜜多.當知是爲菩薩

魔事.復次,善現,能學法者,已得陁羅

尼,能持法者,未得陁羅尼,兩不和合,

不獲教授,聽受書持,讀誦修習甚深

般若波羅蜜多.當知是爲菩薩魔事.

復次,善現,能持法者,欲令恭敬,書寫

受持,讀誦修習甚深般若波羅蜜多,

能學法者,不欲恭敬,書寫受持,讀誦

修習甚深般若波羅蜜多,兩不和合,

不獲教授,聽受書持,讀誦修習甚深

般若波羅蜜多.當知是爲菩薩魔事.

復次,善現,能學法者,欲得恭敬,書寫

受持,讀誦修習,甚深般若波羅蜜多,

能持法者,不欲恭敬,書寫受持,讀誦

修習甚深般若波羅蜜多,兩不和合,

不獲教授,聽受書持,讀誦修習甚深

般若波羅蜜多.當知是爲菩薩魔事.

復次,善現,能持法者,已離慳垢,已離

貪欲、瞋恚、惛沈、睡眠、掉擧、惡作、疑蓋.

能學法者,未離慳垢,未離貪欲乃至

疑蓋,兩不和合,不獲教授,聽受書持,

讀誦修習甚深般若波羅蜜多.當知

是爲菩薩魔事.復次,善現,能學法者,

已離慳垢,已離貪欲乃至疑蓋.能持

法者,未離慳垢,未離貪欲乃至疑蓋,

兩不和合,不獲教授,聽受書持,讀誦

修習甚深般若波羅蜜多.當知是爲

菩薩魔事.復次,善現,有菩薩乘諸善

男子善女人等,書寫受持,讀誦修習,

思惟演說,如是般若波羅蜜多甚深

經時,若有人來,爲說地獄、傍生、鬼界

種種苦事,因而告曰:汝於是身,應勤

精進,速盡苦際,取般涅槃.何用稽留,

生死大海,受百千種,難忍苦事.求趣

無上正等菩提.此善男子善女人等,

若由彼言,於所書寫受持,讀誦修習,

思惟演說,般若波羅蜜多甚深經事,

不得究竟.當知是爲菩薩魔事.

大般若波羅蜜多經卷第四百四十

戊戌歲高麗國大藏都監奉

勅雕造

大般若波羅蜜多經卷第四百四十一 玉

三藏法師玄奘奉 詔譯

第二分不和合品第四十五之二

復次,善現,有菩薩乘諸善男子善女

人等,書寫受持,讀誦修習,思惟演說

如是般若波羅蜜多甚深經時,若有

人來,讚說人趣種種勝事,讚說四大

王衆天乃至他化自在天諸勝妙事,

讚說梵衆天乃至色究竟天諸勝妙

事,讚說空無邊處天乃至非想非非

想處天諸勝妙事,因而告曰:雖於欲

界,受諸欲樂,於色界中,受諸靜慮無

量快樂,於無色界,受諸寂靜等至妙

樂,而彼一切,皆是有爲、無常、苦、空、非

我、不淨、變壞之法,盡法、謝法、離法、滅

法.汝於此身,何不精進,取預流果,若

一來果,若不還果,若阿羅漢果,若獨

覺菩提,入般涅槃,究竟安樂?何用久

處生死輪迴,無事爲他,受諸勤苦,求

趣無上正等菩提?此善男子善女人

等,由彼所說,於所書寫受持,讀誦修

習,思惟演說般若波羅蜜多甚深經

事,不得究竟.當知是爲菩薩魔事.復

次,善現,能持法者,一身無繫,專修己

事,不憂他業;能學法者,好領徒衆,樂

營他事,不憂自業.兩不和合,不獲教

授,聽受書持,讀誦修習甚深般若波

羅蜜多.當知是爲菩薩魔事.復次,善

現,能學法者,一身無繫,專修己事,不

憂他業;能持法者,好領徒衆,樂營他

事,不憂自業.兩不和合,不獲教授,聽

受書持,讀誦修習甚深般若波羅蜜

多.當知是爲菩薩魔事.復次,善現,能

持法者不樂喧雜,能學法者,樂處喧

雜.兩不和合,不獲教授,聽受書持,讀

誦修習甚深般若波羅蜜多.當知是

爲菩薩魔事.復次,善現,能學法者,不

樂喧雜,能持法者,樂處喧雜.兩不和

合,不獲教授,聽受書持,讀誦修習甚

深般若波羅蜜多.當知是爲菩薩魔

事.復次,善現,能持法者,欲令學者,於

我所爲,悉皆隨助,能學法者,不隨其

欲.兩不和合,不獲教授,聽受書持,讀

誦修習甚深般若波羅蜜多.當知是

爲菩薩魔事.復次,善現,能學法者,於

持法者,諸有所爲,悉樂隨助,能持法

者,不隨其欲.兩不和合,不獲教授,聽

受書持,讀誦修習甚深般若波羅蜜

多.當知是爲菩薩魔事.復次,善現,能

持法者,爲名利故,欲爲他說甚深般

若波羅蜜多,復欲令彼書寫受持,讀

誦修習,能學法者,知其所爲,不欲從

受.兩不和合,不獲教授,聽受書持,讀

誦修習甚深般若波羅蜜多.當知是

爲菩薩魔事.復次,善現,能學法者,爲

名利故,欲請他說甚深般若波羅蜜

多,復欲方便,書寫受持,讀誦修習,能

持法者,知其所爲,而不隨請.兩不和

合,不獲教授,聽受書持,讀誦修習甚

深般若波羅蜜多.當知是爲菩薩魔

事.復次,善現,能持法者,欲往他方危

身命處,能學法者,恐失身命,不欲隨

往.兩不和合,不獲教授,聽受書持,讀

誦修習甚深般若波羅蜜多.當知是

爲菩薩魔事.復次,善現,能學法者,欲

往他方危身命處,能持法者,恐失身

命,不欲共往.兩不和合,不獲教授,聽

受書持,讀誦修習甚深般若波羅蜜

多.當知是爲菩薩魔事.復次,善現,能

持法者,欲往他方多賊、疾疫、飢渴國

土,能學法者,慮彼艱辛,不肯隨往.兩

不和合,不獲教授,聽受書持,讀誦修

習甚深般若波羅蜜多.當知是爲菩

薩魔事.復次,善現,能學法者,欲往他

方多賊、疾疫、飢渴國土,能持法者,慮

彼艱辛,不肯共往.兩不和合,不獲教

授,聽受書持,讀誦修習甚深般若波

羅蜜多.當知是爲菩薩魔事.復次,善

現,能持法者,欲往他方安隱豐樂無

難之處,能學法者,欲隨其去,能持法

者,方便試言:汝雖爲利,欲隨我往,而

汝至彼,豈必遂心,宜審思惟,勿後憂

悔!時,學法者,聞已念言:是彼不欲令

我去相,設固隨往,豈必聞法?由此因

緣,不隨其去.兩不和合,不獲教授,聽

受書持,讀誦修習甚深般若波羅蜜

多.當知是爲菩薩魔事.復次,善現,能

持法者,欲往他方所經道路,曠野險

阻,多諸賊難及旃荼羅惡獸獵師毒

蛇等怖,能學法者,欲隨其去,能持法

者,方便試言:汝今何故,無事隨我,欲

經如是諸險難處?宜審思惟,勿後憂

悔!能學法者,聞已念言:彼應不欲令

我隨往,設固隨往,何必聞法?由此因

緣,不隨其去.兩不和合不獲教授,聽

受書持,讀誦修習甚深般若波羅蜜

多.當知是爲菩薩魔事.復次,善現,能

持法者,多有施主,數相追隨學法者,

來請說般若波羅蜜多,或請書寫,受

持讀誦,如說修行,彼多緣礙,無暇教

授,能學法者,起嫌恨心,後雖教授而

不聽受.兩不和合,不獲教授,聽受書

持,讀誦修習甚深般若波羅蜜多.當

知是爲菩薩魔事.復次,善現,有諸惡

魔,作苾芻像,至菩薩所,方便破壞,令

於般若波羅蜜多,不得書寫,受持讀

誦,修習思惟,爲他演說.時,具壽善現

白佛言:世尊,云何惡魔,作苾芻像,至

菩薩所,方便破壞,令於般若波羅蜜

多,不得書寫,受持讀誦,修習思惟,爲

他演說?佛言:善現,有諸惡魔,作苾芻

像,至菩薩所,方便破壞,令其毀厭甚

深般若波羅蜜多,不得書寫,受持讀

誦,修習思惟,爲他演說,謂作是言:汝

所習誦,無相經典,非眞般若波羅蜜

多.我所習誦,有相經典,是眞般若波

羅蜜多.作是語時,有諸菩薩,未得受

記,便於般若波羅蜜多而生疑惑.由

疑惑故,便於般若波羅蜜多而生毀

厭.由毀厭故,遂不書寫,受持讀誦,修

習思惟,爲他演說甚深般若波羅蜜

多.當知是爲菩薩魔事.復次,善現,有

諸惡魔,作苾芻像,至菩薩所,語菩薩

言:若諸菩薩,行此般若波羅蜜多,唯

證實際,得預流果,若一來果,若不還

果,若阿羅漢果,若獨覺菩提,終不能

證無上佛果.何緣於此唐設劬勞?菩

薩旣聞,便不書寫,受持讀誦,修習思

惟,爲他演說甚深般若波羅蜜多.當

知是爲菩薩魔事.

復次,善現,書寫受持,讀誦修習,思惟

演說如是般若波羅蜜多甚深經時,

多有惡魔,作留難事,障礙菩薩所求

無上正等菩提.諸菩薩摩訶薩,應諦

覺察而遠離之.時,具壽善現白佛言:

世尊,何等名爲魔事留難,令諸菩薩

覺察遠離?佛言:善現,住菩薩乘諸善

男子善女人等,書寫受持,讀誦修習,

思惟演說如是般若波羅蜜多甚深

經時,多有相似般若、靜慮、精進、安忍、

淨戒、布施波羅蜜多魔事留難.菩薩

於中,應諦覺察而遠離之.復次,善現,

住菩薩乘諸善男子善女人等,書寫

受持,讀誦修習,思惟演說如是般若

波羅蜜多甚深經時多,有相似內空、

外空、內外空、空空、大空、勝義空、有爲

空、無爲空、畢竟空、無際空、散無散空、

本性空、自共相空、一切法空、不可得

空、無性空、自性空、無性自性空魔事

留難.菩薩於中,應諦覺察而遠離之.

復次,善現,住菩薩乘諸善男子善女

人等,書寫受持,讀誦修習,思惟演說

如是般若波羅蜜多甚深經時,多有

相似眞如、法界、法性、實際、不思議界

及餘無量無邊佛法魔事留難.菩薩

於中,應諦覺察而遠離之.復次,善現,

住菩薩乘諸善男子善女人等,書寫

受持,讀誦修習,思惟演說如是般若

波羅蜜多甚深經時,有持二乘相應

經典,至菩薩所,作如是言:此是如來

眞實所說學,此法者速證無上正等

菩提.如是亦名魔事留難.菩薩於中,

應諦覺察而遠離之.復次,善現,有諸

惡魔,作苾芻像,至菩薩所,宣說二乘

所學所行內外空等,或四念住、四正

斷、四神足、五根、五力、七等覺支、八聖

道支,或三解脫門等.說是法已,謂菩

薩言:大士,當知且依此法,精勤修學,

取預流果,若一來果,若不還果,若阿

羅漢果,若獨覺菩提,遠離一切生老

病死,何用無上正等菩提?由此因緣,

令是菩薩,不得書寫,受持讀誦,修習

思惟,爲他演說甚深般若波羅蜜多.

當知是爲菩薩魔事.復次,善現,有諸

惡魔,作苾芻像,威儀庠序,形貌端嚴,

至菩薩所,菩薩見之深生愛著,由斯

退減一切相智,不獲聽聞,書寫受持,

讀誦修習,思惟演說甚深般若波羅

蜜多.當知是爲菩薩魔事.復次,善現,

有諸惡魔,作佛形像,身眞金色,常光

一尋,具三十二大丈夫相,八十隨好

圓滿莊嚴,至菩薩所,菩薩見之深生

愛著.由斯退減一切相智,不獲聽聞,

書寫受持,讀誦修習,思惟演說甚深

般若波羅蜜多.當知是爲菩薩魔事.

復次,善現,有諸惡魔,化作佛像,苾芻

圍繞,宣說法要,至菩薩所,菩薩見之

深生愛著,便作是念:願我未來當成

如來應正等覺,苾芻圍繞宣說法要,

與今所見平等平等.由斯退減一切

相智,不獲聽聞,書寫受持,讀誦修習,

思惟演說甚深般若波羅蜜多.當知

是爲菩薩魔事.復次,善現,有諸惡魔,

化作菩薩摩訶薩像,若百,若千乃至

無數具無礙辯,相好莊嚴,自變其身,

作佛形像,爲化菩薩摩訶薩衆,宣說

法要,教修布施波羅蜜多乃至般若

波羅蜜多,現如是相,至菩薩所,菩薩

見之深生愛著.由斯退減一切相智,

不獲聽聞,書寫受持,讀誦修習,思惟

演說甚深般若波羅蜜多.當知是爲

菩薩魔事.所以者何?善現,如是般若

波羅蜜多甚深法中,色,無所有不可

得;受、想、行、識,亦無所有不可得.眼處,

無所有不可得;耳、鼻、舌、身、意處,亦無

所有不可得.色處,無所有不可得;聲、

香、味、觸、法處,亦無所有不可得.眼界,

無所有不可得;耳、鼻、舌、身、意界,亦無

所有不可得.色界,無所有不可得;聲、

香、味、觸、法界,亦無所有不可得.眼識

界,無所有不可得;耳、鼻、舌、身、意識界,

亦無所有不可得.眼觸,無所有不可

得;耳、鼻、舌、身、意觸,亦無所有不可得.

眼觸爲緣所生諸受,無所有不可得;

耳、鼻、舌、身、意觸爲緣所生諸受,亦無

所有不可得.地界,無所有不可得;水、

火、風、空、識界,亦無所有不可得.無明,

無所有不可得;行、識、名色、六處、觸、受、

愛、取、有、生、老死愁歎苦憂惱,亦無所

有不可得.欲界,無所有不可得;色、無

色界,亦無所有不可得.過去,無所有

不可得;未來、現在,亦無所有不可得.

有漏法,無所有不可得;無漏法,亦無

所有不可得.有爲法,無所有不可得;

無爲法,亦無所有不可得.世間法,無

所有不可得;出世間法,亦無所有不

可得.布施波羅蜜多,無所有不可得;

淨戒、安忍、精進、靜慮、般若波羅蜜多,

亦無所有不可得.內空,無所有不可

得;外空、內外空、空空、大空、勝義空、有

爲空、無爲空、畢竟空、無際空、散無散

空、本性空、自共相空、一切法空、不可

得空、無性空自性空、無性自性空,亦

無所有不可得.眞如,無所有不可得;

法界、法性、不虛妄性、不變異性、平等

性、離生性、法定、法住、實際、虛空界、不

思議界,亦無所有不可得.苦聖諦,無

所有不可得;集、滅、道聖諦,亦無所有

不可得.四靜慮,無所有不可得;四無

量、四無色定,亦無所有不可得.八解

脫,無所有不可得;八勝處、九次第定、

十遍處,亦無所有不可得.四念住,無

所有不可得;四正斷、四神足、五根、五

力、七等覺支、八聖道支,亦無所有不

可得.空解脫門,無所有不可得;無相、

無願解脫門,亦無所有不可得.淨觀

地,無所有不可得;種性地、第八地、具

見地、薄地、離欲地、已辦地、獨覺地、菩

薩地、如來地,亦無所有不可得.極喜

地,無所有不可得;離垢地、發光地、焰

慧地、極難勝地、現前地、遠行地、不動

地、善慧地、法雲地,亦無所有不可得.

五眼,無所有不可得;六神通,亦無所

有不可得.如來十力,無所有不可得;

四無所畏、四無礙解、大慈、大悲、大喜、

大捨、十八佛不共法,亦無所有不可

得.三十二大士相,無所有不可得;八

十隨好,亦無所有不可得.無忘失法,

無所有不可得;恒住捨性,亦無所有

不可得.一切智,無所有不可得;道相

智、一切相智,亦無所有不可得.成熟

有情,無所有不可得;嚴淨佛土,亦無

所有不可得.菩薩大願,無所有不可

得;菩薩神通,亦無所有不可得.一切

陁羅尼門,無所有不可得;一切三摩

地門,亦無所有不可得.預流果,無所

有不可得;一來、不還、阿羅漢果、獨覺

菩提,亦無所有不可得.一切菩薩摩

訶薩行,無所有不可得;諸佛無上正

等菩提,亦無所有不可得.善現,若於

是處,色,無所有不可得;受、想、行、識,亦

無所有不可得.如是乃至一切菩薩

摩訶薩行,無所有不可得;諸佛無上

正等菩提,亦無所有不可得.則於是

處,一切如來應正等覺及諸菩薩摩

訶薩衆、獨覺、聲聞,諸異生類,亦無所

有不可得.何以故?善現,以一切法,自

性空故.

復次,善現,住菩薩乘諸善男子善女

人等,書寫受持,讀誦修習,思惟演說

如是般若波羅蜜多甚深經時,多有

留難違害事起,令薄福者,事不成就,

如贍部洲有諸珍寶,謂吠琉璃、螺貝、

璧玉、珊瑚、石藏、末尼眞珠、帝靑、大靑、

金剛、虎珀、金銀等寶,多有盜賊違害

留難,諸薄福人,求不能得.甚深般若

波羅蜜多無價寶珠,亦復如是.住菩

薩乘諸善男子善女人等,書寫受持,

讀誦修習,思惟演說如是般若波羅

蜜多甚深經時,有薄福者,多諸障礙,

有諸惡魔爲作留難.具壽善現卽白

佛言:如是,世尊.如是,善逝.誠如聖教.

甚深般若波羅蜜多,如贍部洲吠琉

璃等種種珍寶,多有留難,諸薄福人,

雖設方便,而不能得.住菩薩乘諸善

男子善女人等,書寫受持,讀誦修習,

思惟演說如是般若波羅蜜多甚深

經時,有薄福者,多諸留難,雖有欲樂

而不能成.所以者何?有愚癡者,爲魔

所使,住菩薩乘諸善男子善女人等,

書寫受持,讀誦修習,思惟演說如是

般若波羅蜜多甚深經時,爲作留難.

世尊,彼愚癡者,覺慧微昧,不能思議

廣大佛法,自於般若波羅蜜多甚深

經典,不能書寫,受持讀誦,修習思惟,

爲他演說,復樂障他書寫受持,讀誦

修習,思惟演說甚深般若波羅蜜多.

佛言:善現,如是如是.如汝所說.有愚

癡人,爲魔所使,住菩薩乘諸善男子

善女人等,書寫受持,讀誦修習,思惟

演說如是般若波羅蜜多甚深經時,

爲作留難.善現,彼愚癡者,覺慧微昧,

不能思議廣大佛法,未種善根,未於

佛所,發弘誓願,爲惡知識之所攝受,

薄福德故,自於般若波羅蜜多甚深

經典,不能書寫,受持讀誦,修習思惟

爲他演說,新學大乘諸善男子善女

人等,書寫受持,讀誦修習,思惟演說

如是般若波羅蜜多甚深經時,爲作

留難.善現,於當來世,有善男子善女

人等,覺慧微昧,善根薄少,爲惡知識

之所攝受,於諸如來應正等覺廣大

功德,不能信樂,自於般若波羅蜜多

甚深經典,不能書寫,受持讀誦,修習

思惟,爲他演說,復樂障他諸善男子

善女人等,書寫受持,讀誦修習,思惟

演說甚深般若波羅蜜多.當知是人

獲無量罪.

復次,善現,住菩薩乘諸善男子善女

人等,書寫受持,讀誦修習,思惟演說

如是般若波羅蜜多甚深經時,多諸

魔事,爲作留難,令所書寫,受持讀誦,

修習思惟,爲他演說甚深般若波羅

蜜多事,不成就,不能圓滿般若、靜慮、

精進、安忍、淨戒、布施波羅蜜多,不能

圓滿內空、外空、內外空、空空、大空、勝

義空、有爲空、無爲空、畢竟空、無際空、

散無散空、本性空、自共相空、一切法

空、不可得空、無性空、自性空、無性自

性空,不能圓滿眞如、法界、法性、不虛

妄性、不變異性、平等性、離生性、法定、

法住、實際、虛空界、不思議界,不能圓

滿苦、集、滅、道聖諦,不能圓滿四靜慮、

四無量、四無色定,不能圓滿八解脫、

八勝處、九次第定、十遍處,不能圓滿

四念住、四正斷、四神足、五根、五力、七

等覺支、八聖道支,不能圓滿空、無相、

無願解脫門,不能圓滿菩薩十地,不

能圓滿五眼、六神通,不能圓滿如來

十力、四無所畏、四無礙解、大慈、大悲、

大喜、大捨、十八佛不共法,不能圓滿

三十二大士相、八十隨好,不能圓滿

無忘失法、恒住捨性,不能圓滿成熟

有情,嚴淨佛土,不能圓滿一切陁羅

尼門、三摩地門,不能圓滿一切菩薩

摩訶薩行,諸佛無上正等菩提,不能

圓滿一切智、道相智、一切相智,不能

圓滿此等功德,皆由惡魔爲作留難.

善現,住菩薩乘諸善男子善女人等,

書寫受持,讀誦修習,思惟演說如是

般若波羅蜜多甚深經時,若無惡魔

爲作留難,復能圓滿般若、靜慮、精進、

安忍、淨戒、布施波羅蜜多乃至圓滿

一切智、道相智、一切相智.當知皆是

如來神力加護.如是住菩薩乘諸善

男子善女人等,令於如是甚深般若

波羅蜜多,書寫受持,讀誦修習,思惟

演說,皆無障礙,亦令圓滿般若、靜慮、

精進、安忍、淨戒、布施波羅蜜多,乃至

圓滿一切智、道相智、一切相智.復次,

善現,現在十方無量無數無邊世界,

一切如來應正等覺,安隱住持說正

法者,亦以神力加護.如是住菩薩乘

諸善男子善女人等,令於如是甚深

般若波羅蜜多,書寫受持,讀誦修習,

思惟演說,皆無障礙,亦令圓滿般若,

靜慮、精進、安忍、淨戒、布施波羅蜜多,

乃至圓滿一切智、道相智、一切相智.

復次,善現,現在十方殑伽沙等諸佛

世界,不退轉地一切菩薩摩訶薩衆,

亦以神力加護.如是住菩薩乘諸善

男子善女人等,令於如是甚深般若

波羅蜜多,書寫受持,讀誦修習,思惟

演說,皆無障礙,亦令圓滿般若、靜慮、

精進、安忍、淨戒、布施波羅蜜多,乃至

圓滿一切智、道相智、一切相智.

第二分佛母品第四十六之一

復次,善現,如有女人,生育諸子,若五,

若十、二十、三十、四十、五十或百,或千,

其母遇病,諸子各別勤求醫療,皆作

是念:我母云何當得病愈,長壽安樂,

身無衆苦,心離愁憂?諸子爾時,競設

方便,求安樂具,覆護母身,勿爲蚊蝱,

蛇蝎,風熱,飢渴等,觸之所侵惱,又以

種種上妙樂具,供養恭敬,而作是言:

我母慈悲,生育我等,教示種種世間

事業,我等豈得不報母恩?善現,如來

應正等覺,亦復如是.常以佛眼,觀察

護念甚深般若波羅蜜多.何以故?善

現,甚深般若波羅蜜多能生我等一

切佛法,能與我等一切相智,能示世

間諸法實相.十方世界無量無數無

邊如來應正等覺,安隱住持,現說法

者,亦以佛眼,常觀護念甚深般若波

羅蜜多.何以故?善現,甚深般若波羅

蜜多,能生十方無量無數無邊世界,

一切如來應正等覺所有佛法,又能

與彼一切相智,能示世間諸法實相.

由此因緣,我等諸佛,常以佛眼,觀察

護念甚深般若波羅蜜多,爲報其恩,

不應暫捨.何以故?善現,一切如來應

正等覺所有靜慮波羅蜜多乃至布

施波羅蜜多,皆由如是甚深般若波

羅蜜多,而得生故,所有內空乃至無

性自性空,皆由如是甚深般若波羅

蜜多而得現故,所有眞如乃至不思

議界,皆由如是甚深般若波羅蜜多

而得現故,所有苦、集、滅、道聖諦,皆由

如是甚深般若波羅蜜多而得現故,

所有四靜慮、四無量、四無色定,皆由

如是甚深般若波羅蜜多而得生故,

所有八解脫、八勝處、九次第定、十遍

處,皆由如是甚深般若波羅蜜多而

得生故,所有四念住乃至八聖道支,

皆由如是甚深般若波羅蜜多而得

生故,所有空、無相、無願解脫門,皆由

如是甚深般若波羅蜜多而得生故,

所有五眼、六神通,皆由如是甚深般

若波羅蜜多而得生故,所有如來十

力乃至十八佛不共法,皆由如是甚

深般若波羅蜜多而得生故,所有三

十二大士相、八十隨好微妙色身,皆

由如是甚深般若波羅蜜多而得生

故,所有無忘失法、恒住捨性,皆由如

是甚深般若波羅蜜多而得生故,所

有一切陁羅尼門、三摩地門,皆由如

是甚深般若波羅蜜多而得生故,所

有一切智、道相智、一切相智,皆由如

是甚深般若波羅蜜多而得生故,所

有預流、一來、不還、阿羅漢果、獨覺菩

提,皆由如是甚深般若波羅蜜多而

得生故,所有菩薩摩訶薩行、諸佛無

上正等菩提,皆由如是甚深般若波

羅蜜多而得生故,所有預流、一來、不

還、阿羅漢、獨覺、菩薩摩訶薩、諸佛世

尊,皆由如是甚深般若波羅蜜多而

得有故.善現,一切如來應正等覺,已

得無上正等菩提,今得無上正等菩

提,當得無上正等菩提,皆因如是甚

深般若波羅蜜多.由此因緣,甚深般

若波羅蜜多,於諸如來,有大恩德.是

故諸佛常以佛眼,觀察護念甚深般

若波羅蜜多.善現,住菩薩乘諸善男

子善女人等,若能於此甚深般若波

羅蜜多,書寫受持,讀誦修習,思惟演

說一切如來應正等覺,常以佛眼,觀

察護念,令其身心,恒得安樂,所修善

業,皆無留難.善現,住菩薩乘諸善男

子善女人等,若能於此甚深般若波

羅蜜多,書寫受持,讀誦修習,思惟演

說,十方世界一切如來應正等覺,皆

共護念,令於無上正等菩提,永不退轉.

爾時,具壽善現白佛言:世尊,如佛所

說,甚深般若波羅蜜多,能生如來應

正等覺一切佛法,能與如來應正等

覺一切相智,能示世間諸法實相.世

尊,云何如是甚深般若波羅蜜多,能

生如來應正等覺一切佛法,能與如

來應正等覺一切相智,能示世間諸

法實相?云何如來應正等覺,從甚深

般若波羅蜜多生?云何諸佛說世間

相?佛言:善現,甚深般若波羅蜜多,能

生如來應正等覺,所有十力、四無所

畏、四無礙解、大慈、大悲、大喜、大捨、十

八佛不共法廣說乃至一切相智.善

現,如是等無量無邊如來功德,皆從

如是甚深般若波羅蜜多而得生長.

由得如是諸佛功德故,名爲佛甚深

般若波羅蜜多,能生能與一切如來

應正等覺如是佛法一切相智.是故

我說甚深般若波羅蜜多,能生如來

應正等覺一切佛法,能與如來應正

等覺一切相智,亦說如來應正等覺

從彼而生.善現,甚深般若波羅蜜多,

能示世間諸法實相者,謂能示世間

五蘊實相,一切如來應正等覺,亦說

世間五蘊實相.時,具壽善現白佛言:

世尊,云何如來應正等覺,甚深般若

波羅蜜多,說示世間五蘊實相?佛言:

善現,一切如來應正等覺,甚深般若

波羅蜜多,俱不說示五蘊,有成有壞,

有生有滅,有續有斷,有染有淨,有增

有減,有入有出;俱不說示五蘊,有過

去,有未來,有現在,有善有不善,有無

記,有欲界繫,有色界繫,有無色界繫.

所以者何?善現,非空、無相、無願之法,

有成有壞,有生有滅,有續有斷,有染

有淨,有增有減,有入有出,有過去,有

未來,有現在,有善有不善,有無記,有

欲界繫,有色界繫,有無色界繫.善現,

非無生無滅,無造無作,無性之法,有

成有壞,有生有滅,有續有斷,有染有

淨,有增有減,有入有出,有過去,有未

來,有現在,有善有不善,有無記,有欲

界繫,有色界繫,有無色界繫.善現,一

切如來應正等覺,甚深般若波羅蜜

多,如是說示五蘊實相.此五蘊相,卽

是世間.是故世間,亦無成無壞,無生

無滅,無續無斷,無染無淨,無增無減,

無入無出,無過去,無未來,無現在,無

善無不善,無無記,無欲界繫,無色界

繫,無無色界繫,及無餘相.

復次,善現,一切如來應正等覺,皆依

如是甚深般若波羅蜜多,普能證知

無量無數無邊有情心行差別,然此

般若波羅蜜多甚深義中,無有情,亦

無有情施設可得.無色亦無色施設

可得;無受、想、行、識,亦無受、想、行、識施

設可得.無眼處,亦無眼處施設可得;

無耳、鼻、舌、身、意處,亦無耳、鼻、舌、身、意

處施設可得.無色處,亦無色處施設

可得;無聲、香、味、觸、法處,亦無聲、香、味、

觸、法處施設可得.無眼界,亦無眼界

施設可得;無耳、鼻、舌、身、意界,亦無耳、

鼻、舌、身、意界施設可得.無色界,亦無

色界施設可得無聲、香、味、觸、法界,亦

無聲、香、味、觸、法界施設可得.無眼識

界,亦無眼識界施設可得;無耳、鼻、舌、

身、意識界,亦無耳、鼻、舌、身、意識界施

設可得.無眼觸,亦無眼觸施設可得;

無耳、鼻、舌、身、意觸,亦無耳、鼻、舌、身、意

觸施設可得.無眼觸爲緣所生諸受,

亦無眼觸爲緣所生諸受施設可得;

無耳、鼻、舌、身、意觸爲緣所生諸受,亦

無耳、鼻、舌、身、意觸爲緣所生諸受施

設可得.無地界,亦無地界施設可得;

無水、火、風、空、識界,亦無水、火、風、空、識

界施設可得.無無明,亦無無明施設

可得;乃至無老死,亦無老死施設可

得.無布施波羅蜜多,亦無布施波羅

蜜多施設可得;乃至無般若波羅蜜

多,亦無般若波羅蜜多施設可得.無

內空,亦無內空施設可得;乃至無無

性自性空,亦無無性自性空施設可

得.無四念住,亦無四念住施設可得;

乃至無八聖道支,亦無八聖道支施

設可得.如是乃至無如來十力,亦無

如來十力施設可得,乃至無十八佛

不共法,亦無十八佛不共法施設可

得.無一切智,亦無一切智施設可得;

無道相智、一切相智,亦無道相智、一

切相智施設可得.善現,一切如來應

正等覺,甚深般若波羅蜜多,如是說

示世間實相.

大般若波羅蜜多經卷第四百四十一

戊戌歲高麗國大藏都監奉

勅雕造

大般若波羅蜜多經卷第四百四十二 玉

三藏法師玄奘奉 詔譯

第二分佛母品第四十六之二

復次,善現,甚深般若波羅蜜多,不示

現色,不示現受、想、行、識;不示現眼處,

不示現耳、鼻、舌、身、意處;不示現色處,

不示現聲、香、味、觸、法處;不示現眼界,

不示現耳、鼻、舌、身、意界;不示現色界,

不示現聲香味觸法界不示現眼識

界,不示現耳、鼻、舌、身、意識界;不示現

眼觸,不示現耳、鼻、舌、身、意觸;不示現

眼觸爲緣所生諸受,不示現耳、鼻、舌、

身、意觸爲緣所生諸受;不示現地界,

不示現水、火、風、空、識界;不示現無明,

不示現行、識、名色、六處、觸、受、愛、取、有、

生、老死;不示現布施波羅蜜多,不示

現淨戒、安忍、精進、靜慮般若波羅蜜

多,不示現內空,不示現外空、內外空、

空空、大空、勝義空、有爲空、無爲空、畢

竟空、無際空、散無散空、本性空、自共

相空、一切法空、不可得空無性空、自

性空、無性自性空;不示現眞如,不示

現法界、法性、不虛妄性、不變異性、平

等性、離生性、法定、法住、實際、虛空界、

不思議界;不示現苦聖諦,不示現集、

滅、道聖諦;不示現四靜慮,不示現四

無量、四無色定;不示現八解脫,不示

現八勝處、九次第定、十遍處;不示現

四念住,不示現四正斷、四神足、五根、

五力、七等覺支、八聖道支;不示現空

解脫門,不示現無相、無願解脫門;不

示現淨觀地,不示現種性地、第八地、

具見地、薄地、離欲地、已辦地、獨覺地、

菩薩地、如來地;不示現極喜地,不示

現離垢地、發光地、焰慧地、極難勝地、

現前地、遠行地、不動地、善慧地、法雲

地;不示現五眼,不示現六神通;不示

現如來十力,不示現四無所畏、四無

㝵解、大慈、大悲、大喜、大捨、十八佛不

共法;不示現三十二大士相,不示現

八十隨好;不示現無忘失法,不示現

恒住捨性;不示現預流果,不示現一

來、不還、阿羅漢果、獨覺菩提;不示現

一切菩薩摩訶薩行,不示現諸佛無

上正等菩提;不示現轉妙法輪,不示

現度有情類;不示現嚴淨佛土,不示

現成熟有情;不示現一切陁羅尼門,

不示現一切三摩地門;不示現一切

智,不示現道相智、一切相智.何以故?

善現,如是般若波羅蜜多甚深義中,

甚深般若波羅蜜多尚無所有不可

得,況有色、受、想、行、識乃至一切智、道

相智、一切相智可得示現?

復次,善現,一切有情三界、五趣,施設

言說,若有色,若無色,若有想,若無想,

若非有想,非無想,若此世界,若餘十

方無量無數無邊世界,是諸有情,若

略心,若散心,或善,或不善,或無記,一

切如來應正等覺,依深般若波羅蜜

多,皆如實知.善現,云何如來應正等

覺,於諸有情略心,散心,或善,或不善,

或無記,依深般若波羅蜜多,皆如實

知?善現,一切如來應正等覺,依深般

若波羅蜜多,由法性故,能如實知諸

有情類略心,散心,或善,或不善,或無

記.時,具壽善現白佛言:世尊,云何如

來應正等覺,依深般若波羅蜜多,由

法性故,能如實知諸有情類略心,散

心,或善,或不善,或無記?佛言:善現,一

切如來應正等覺,依深般若波羅蜜

多,如實知法性中,法性尚無所有不

可得,況有有情略心,散心,善不善,無

記而可得?善現,如是如來應正等覺,

依深般若波羅蜜多,由法性故,能如

實知,諸有情類略心,散心,或善,或不

善,或無記.復次,善現,一切如來應正

等覺,依深般若波羅蜜多,能如實知

諸有情類若略心,若散心,或善,或不

善,或無記.善現,云何如來應正等覺,

依深般若波羅蜜多,能如實知諸有

情類略心,散心,或善,或不善,或無記?

善現,一切如來應正等覺,依深般若

波羅蜜多,由盡故,離染故,滅故,斷故,

寂靜故,遠離故,能如實知諸有情類

略心,散心,或善,或不善,或無記.時,具

壽善現白佛言:世尊,云.何如來應正

等覺,依深般若波羅蜜多,由盡故,離

染故,滅故,斷故,寂靜故,遠離故,能如

實知諸有情類略心,散心,或善,或不

善,或無記?佛言:善現,一切如來應正

等覺,依深般若波羅蜜多,如實知盡、

離、染、滅、斷、寂靜、遠離中,盡等性,尚無

所、有不可得,況有有情略心,散心,善,

不善,無記可得?善現,如是如來應正

等覺,依深般若波羅蜜多,由盡離染

滅斷:寂靜遠離故,能如實知諸有情

類略心,散心,或善,或不善,或無記.

復次,善現,一切如來應正等覺,依深

般若波羅蜜多,能如實知諸:有情類

有貪心、離貪心,有瞋心、離瞋心,有癡

心、離癡心.時,具壽善現白佛言:世尊,

云何如來應正等覺,依深般若波羅

蜜多,能如實知諸有情類有貪心、離

貪心,有瞋心、離瞋心,有癡心、離癡心?

佛言:善現,一切如來應正等覺,依深

般若波羅蜜多,能如實知彼諸有情

有貪心如實性、非有貪心、非離貪心.

何以故?如實性中,心、心所法,尚無所

有不可得,況有有貪心、離貪心可得,

亦如實知彼諸有情有瞋心如實性、

非有瞋心、非離瞋心?何以故?如實性

中,心、心所法,尚無所有不可得,況有

有瞋心、離瞋心可得,亦如實知彼諸

有情有癡心如實性、非有癡心、非離

癡心?何以故?如實性中,心、心所法,尚

無所有不可得,況有有癡心、離癡心

可得?善現,如是如來應正等覺,依深

般若波羅蜜多,能如實知彼諸有情

有貪心、有瞋心、有癡心.善現,一切如

來應正等覺,依深般若波羅蜜多,能

如實知彼諸有情離貪心如實性、非

離貪心、非有貪心.何以故?如實性中,

心、心所法,尚無所有不可得,況有離

貪心、有貪心可得,亦如實知彼諸有

情離瞋心如實性、非離瞋心、非有瞋

心?何以故?如實性中,心、心所法,尚無

所有不可得,況有離瞋心、有瞋心可

得,亦如實知彼諸有情離癡心如實

性、非離癡心、非有癡心?何以故?如實

性中,心、心所法,尚無所有不可得,況

有離癡心、有癡心可得?善現,如是如

來應等正覺,依深般若波羅蜜多,能

如實知彼諸有情離貪心、離瞋心、離

癡心.復次,善現,一切如來應正等覺,

依深般若波羅蜜多,能如實知彼諸

有情有貪瞋癡心、非有貪瞋癡心、非

離貪瞋癡心.何以故?如是二心,不和

合故.善現,一切如來應正等覺,依深

般若波羅蜜多,能如實知彼諸有情

離貪瞋癡心、非離貪瞋癡心、非有貪

瞋癡心.何以故?如是二心,不和合故.

善現,如是如來應正等覺,依深般若

波羅蜜多,能如實知彼諸有情有貪

心、離貪心,有瞋心、離瞋心,有癡心、離

癡心.

復次,善現,一切如來應正等覺,依深

般若波羅蜜多,能如實知諸有情類,

所有廣心.時,具壽善現白佛言:世尊,

云何如來應正等覺,依深般若波羅

蜜多,能如實知彼諸有情所有廣心?

佛言:善現,一切如來應正等覺,依深

般若波羅蜜多,能如實知彼諸有情

所有廣心,無廣無狹,無增無減,無去

無來.所以者何?心之自性,畢竟離故.

非廣非狹,非增非減,非去非來.何以

故?心之自性,都無所有,竟不可得.何

廣何狹,何增何減,何去何來?善現,如

是如來應正等覺,依深般若波羅蜜

多,能如實知彼諸有情,所有廣心.復

次,善現,一切如來應正等覺,依深般

若波羅蜜多,能如實知諸有情類所

有大心.時,具壽善現白佛言:世尊,云

何如來應正等覺,依深般若波羅蜜

多,能如實知彼諸有情所有大心?佛

言:善現,一切如來應正等覺,依深般

若波羅蜜多,能如實知彼諸有情所

有大心,無大無小,無去無來,無生無

滅,無住無異,無染無淨.所以者何?心

之自性畢竟離故,佛不見彼有大有

小,有去有來,有生有滅,有住有異,有

染有淨.何以故?心之自性,都無所有,

竟不可得,何大何小,何去何來,何生

何滅,何住何異,何染何淨?善現,如是

如來應正等覺,依深般若波羅蜜多,

能如實知彼諸有情所有大心.復次,

善現,一切如來應正等覺,依深般若

波羅蜜多,能如實知諸有情類所有

無量心.時,具壽善現白佛言:世尊,云

何如來應正等覺,依深般若波羅蜜

多,能如實知彼諸有情所有無量心?

佛言:善現,一切如來應正等覺,依深

般若波羅蜜多,能如實知彼諸有情

所有無量心,非有量非無量,非住非

不住,非去非不去.所以者何?心之自

性畢竟離故,佛不見彼有量有無量,

有住有不住,有去有不去.何以故?無

量心性,無所依止,如何可說有量有

無量,有住有不住,有去有不去?此心

自性,旣無所依,亦無所有,竟不可得,

何有量,何無量,何住,何不住,何去,何

不去?善現,如是如來應正等覺,依深

般若波羅蜜多,能如實知彼諸有情

所有無量心.復次,善現,一切如來應

正等覺,依深般若波羅蜜多,能如實

知諸有情類所有無見無對心.時,具

壽善現白佛言:世尊,云何如來應正

等覺,依深般若波羅蜜多,能如實知

彼諸有情所有無見無對心?佛言:善

現,一切如來應正等,覺依深般若波

羅蜜多,能如實知彼諸有情所有無

見無對心,皆無心相.何以故?以一切

心,自相空故.善現,如是如來應正等

覺,依深般若波羅蜜多,能如實知彼

諸有情所有無見無對心.復次,善現,

一切如來應正等覺,依深般若波羅

蜜多,能如實知諸有情類所有無色

不可見心.時,具壽善現白佛言:世尊,

云何如來應正等覺,依深般若波羅

蜜多,能如實知彼諸有情所有無色

不可見心?佛言:善現,一切如來應正

等覺,依深般若波羅蜜多,能如實知

彼諸有情所有無色不可見心.諸佛

五眼皆不能見.何以故?以一切心,自

性空故.善現,如是如來應正等覺,依

深般若波羅蜜多,能如實知彼諸有

情所有無色不可見心.

復次,善現,一切如來應正等覺,依深

般若波羅蜜多,能如實知諸有情類

心心所法,若出若沒,若屈若申.時,具

壽善現白佛言:世尊,云何如來應正

等覺,依深般若波羅蜜多,能如實知

彼諸有情心、心所法,若出若沒,若屈

若申?佛言:善現,一切如來應正等覺,

依深般若波羅蜜多,能如實知彼諸

有情出沒屈申心、心所法,皆依色、受、

想、行、識生.善現,如是如來應正等覺,

依深般若波羅蜜多,能如實知彼諸

有情心、心所法,若出若沒,若屈若申,

謂諸如來應正等覺,依深般若波羅

蜜多,能如實知彼諸有情出沒屈申

心、心所法,或依色執,我及世間常,此

是諦實,餘皆愚妄,或依色執,我及世

間無常,此是諦實,餘皆愚妄,或依色

執,我及世間,亦常亦無常,此是諦實,

餘皆愚妄,或依色執,我及世間非常,

非無常,此是諦實,餘皆愚妄,或依受

執,我及世間常,此是諦實,餘皆愚妄.

或依受執,我及世間無常,此是諦實,

餘皆愚妄,或依受執,我及世間亦常,

亦無常,此是諦實,餘皆愚妄,或依受

執,我及世間非常,非無常,此是諦實,

餘皆愚妄,或依想執.我及世間常,此

是諦實,餘皆愚妄,或依想執,我及世

間無常,此是諦實,餘皆愚妄,或依想

執,我及世間亦常,亦無常,此是諦實,

餘皆愚妄,或依想執,我及世間非常,

非無常,此是諦實,餘皆愚妄.或依行

執,我及世間常,此是諦實,餘皆愚妄,

或依行執,我及世間無常,此是諦實,

餘皆愚妄,或依行執,我及世間亦常,

亦無常,此是諦實,餘皆愚妄,或依行

執,我及世間非常,非無常,此是諦實,

餘皆愚妄.或依識執,我及世間常,此

是諦實,餘皆愚妄,或依識執,我及世

間無常,此是諦實,餘皆愚妄,或依識

執,我及世間亦常,亦無常,此是諦實,

餘皆愚妄,或依識執,我及世間非常,

非無常,此是諦實,餘皆愚妄.或依色

執,我及世間有邊,此是諦實,餘皆愚

妄,或依色執,我及世間無邊,此是諦

實,餘皆愚妄,或依色執,我及世間亦

有邊,亦無邊,此是諦實,餘皆愚妄,或

依色執,我及世間非有邊,非無邊,此

是諦實,餘皆愚妄.或依受執,我及世

間有邊,此是諦實,餘皆愚妄,或依受

執,我及世間無邊,此是諦實,餘皆愚

妄,或依受執,我及世間亦有邊,亦無

邊,此是諦實,餘皆愚妄,或依受執,我

及世間非有邊,非無邊,此是諦實,餘

皆愚妄.或依想執,我及世間有邊,此

是諦實,餘皆愚妄,或依想執,我及世

間無邊,此是諦實,餘皆愚妄,或依想

執,我及世間亦有邊,亦無邊,此是諦

實,餘皆愚妄,或依想執,我及世間非

有邊,非無邊,此是諦實,餘皆愚妄.或

依行執,我及世間有邊,此是諦實,餘

皆愚妄,或依行執,我及世間無邊,此

是諦實,餘皆愚妄,或依行執,我及世

間亦有邊,亦無邊,此是諦實,餘皆愚

妄,或依行執,我及世間非有邊,非無

邊,此是諦實,餘皆愚妄.或依識執,我

及世間有邊,此是諦實,餘皆愚妄,或

依識執,我及世間無邊,此是諦實,餘

皆愚妄,或依識執,我及世間亦有邊,

亦無邊,此是諦實,餘皆愚妄,或依識

執,我及世間非有邊,非無邊,此是諦

實,餘皆愚妄.或依色執,命者卽身,此

是諦實,餘皆愚妄,或依色執,命者異

身,此是諦實,餘皆愚妄.或依受執,命

者卽身,此是諦實,餘皆愚妄,或依受

執,命者異身,此是諦實,餘皆愚妄.或

依想執,命者卽身,此是諦實,餘皆愚

妄,或依想執,命者異身,此是諦實,餘

皆愚妄.或依行執,命者卽身,此是諦

實,餘皆愚妄,或依行執,命者異身,此

是諦實,餘皆愚妄.或依識執,命者卽

身,此是諦實,餘皆愚妄,或依識執,命

者異身,此是諦實,餘皆愚妄.或依色

執,如來死後有,此是諦實,餘皆愚妄,

或依色執,如來死後非有,此是諦實,

餘皆愚妄,或依色執,如來死後亦有,

亦非有,此是諦實,餘皆愚妄,或依色

執,如來死後非有,非非有,此是諦實,

餘皆愚妄.或依受執,如來死後有,此

是諦實,餘皆愚妄,或依受執,如來死

後非有,此是諦實,餘皆愚妄,或依受

執,如來死後,亦有,亦非有,此是諦實,

餘皆愚妄,或依受執,如來死後非有,

非非有,此是諦實,餘皆愚妄.或依想

執,如來死後有,此是諦實,餘皆愚妄,

或依想執,如來死後非有,此是諦實,

餘皆愚妄,或依想執,如來死後亦有,

亦非有,此是諦實,餘皆愚妄,或依想

執,如來死後非有,非非有,此是諦實,

餘皆愚妄.或依行執,如來死後有,此

是諦實,餘皆愚妄,或依行執,如來死

後非有,此是諦實,餘皆愚妄,或依行

執,如來死後亦有,亦非有,此是諦實,

餘皆愚妄,或依行執,如來死後,非有,

非非有,此是諦實,餘皆愚妄.或依識

執,如來死後有,此是諦實,餘皆愚妄,

或依識執,如來死後非有,此是諦實,

餘皆愚妄,或依識執,如來死後亦有,

亦非有,此是諦實,餘皆愚妄,或依識

執,如來死後非有,非非有,此是諦實,

餘皆愚妄.善現,如是如來應正等覺,

依深般若波羅蜜多,能如實知彼諸

有情心、心所法,若出若沒,若屈若申.

復次,善現,一切如來應正等覺,於深

般若波羅蜜多,如實知色,亦如實知

受、想、行、識.時,具壽善現白佛言:世尊,

云何如來應正等覺,依深般若波羅

蜜多,如實知色,亦如實知受、想、行、識?

佛言:善現,一切如來應正等覺,依深

般若波羅蜜多,如實知色,如眞如、無

變異、無分別、無相狀、無作用、無戲論、

無所得,亦如實知受、想、行、識如眞如、

無變異、無分別、無相狀、無作用、無戲

論、無所得.善現,如是如來應正等覺,

依深般若波羅蜜多,如實知色,亦如

實知受、想、行、識.復次,善現,五蘊眞如

卽有情眞如,有情眞如卽出沒屈申

眞如,出沒屈申眞如卽五蘊眞如,五

蘊眞如卽十二處眞如.十二處眞如

卽十八界眞如,十八界眞如卽一切

法眞如,一切法眞如卽六波羅蜜多

眞如.六波羅蜜多眞如卽三十七菩

提分法眞如,三十七菩提分法眞如

卽十八空眞如,十八空眞如卽八解

脫眞如.八解脫眞如卽九次第定眞

如,九次第定眞如卽如來十力眞如,

如來十力眞如卽四無所畏眞如.四

無所畏眞如卽四無㝵解眞如,四無

㝵解眞如卽大慈、大悲、大喜、大捨眞

如,大慈、大悲、大喜、大捨眞如卽十八

佛不共法眞如,十八佛不共法眞如

卽一切智眞如.一切智眞如卽道相

智眞如,道相智眞如卽一切相智眞

如,一切相智眞如卽善法眞如,善法

眞如卽不善法眞如,不善法眞如卽

無記法眞如.無記法眞如卽世間法

眞如,世間法眞如卽出世間法眞如,

出世間法眞如卽有漏法眞如,有漏

法眞如卽無漏法眞如.無漏法眞如

卽有爲法眞如,有爲法眞如卽無爲

法眞如,無爲法眞如卽過去法眞如,

過去法眞如卽未來法眞如,未來法

眞如卽現在法眞如,現在法眞如卽

預流果眞如.預流果眞如卽一來果

眞如,一來果眞如卽不還果眞如,不

還果眞如卽阿羅漢果眞如,阿羅漢

果眞如卽獨覺菩提眞如,獨覺菩提

眞如卽一切菩薩摩訶薩行眞如.一

切菩薩摩訶薩行眞如,卽諸佛無上

正等菩提眞如,諸佛無上正等菩提

眞如卽一切如來應正等覺眞如,一

切如來應正等覺眞如卽一切有情

眞如.善現,若一切如來應正等覺眞

如,若一切有情眞如,若一切法眞如,

無二無二處,是一眞如,如是眞如,無

別異故,無壞,無盡,不可分別.善現,一

切如來應正等覺,依深般若波羅蜜

多,證一切法眞如究竟,乃得無上正

等菩提.由此故,說甚深般若波羅蜜

多,能生諸佛,是諸佛母,能示諸佛世

間實相.善現,如是如來應正等覺,依

深般若波羅蜜多,能如實覺知一切

法眞如、不虛妄性、不變異性,由如實

覺眞如相故,說名如來應正等覺.時,

具壽善現白佛言:世尊,甚深般若波

羅蜜多所證一切法眞如、不虛妄性、

不變異性,極爲甚深,難見難覺世尊,

一切如來應正等覺,皆用一切法眞

如、不虛妄性、不變異性,顯示分別諸

佛無上正等菩提.世尊,一切法眞如,

甚深誰能信解?唯有不退位菩薩摩

訶薩及具正見漏盡阿羅漢,聞佛說

此甚深眞如,能生信解.如來爲彼,依

自所證眞如之相,顯示分別.佛言:善

現,如是如是.如汝所說.所以者何?善

現,眞如無盡,是故甚深.唯有如來現

等正覺無盡眞如.時,具壽善現白佛

言:世尊,佛由誰,證無盡眞如?佛言:善

現,佛由眞如,能證如是無盡眞如.時,

具壽善現復白佛言:世尊,如來證誰

無盡眞如?佛言:善現,證一切法無盡

眞如.善現,一切如來應正等覺,證得

一切法無盡眞如故,獲得無上正等

菩提,爲諸有情,分別顯示一切法眞

如相.由此故名眞實說者.

第二分示相品第四十七之一

爾時,三千大千世界所有欲界、色界

諸天,各以種種天妙花香,遙散世尊

而爲供養,來詣佛所,頂禮雙足,卻住

一面,俱白佛言:世尊,所說甚深般若

波羅蜜多,以何爲相?爾時,佛告諸天

衆言:甚深般若波羅蜜多,以空爲相,

甚深般若波羅蜜多,以無相爲相,甚

深般若波羅蜜多,以無願爲相,甚深

般若波羅蜜多,以無造無作爲相,甚

深般若波羅蜜多,以無生無滅爲相,

甚深般若波羅蜜多以無染無淨爲

相,甚深般若波羅蜜多,以無性無相

爲相,甚深般若波羅蜜多,以無依無

住爲相,甚深般若波羅蜜多,以非斷

非常爲相,甚深般若波羅蜜多,以非

一非異爲相,甚深般若波羅蜜多,以

無來無去爲相,甚深般若波羅蜜多,

以虛空爲相,甚深般若波羅蜜多,有

如是等無量諸相.諸天,當知如是諸

相,一切如來應正等覺,爲欲饒益世

間天、人、阿素洛等,依世俗諦,以想等

想,施設言說,不依勝義,諸天,當知甚

深般若波羅蜜多,如是諸相,世間天、

人、阿素洛等,皆不能壞.何以故?世間

天、人、阿素洛等,皆有相故.諸天,當知

諸相不能破壞諸相,諸相不能了知

諸相,諸相不能破壞無相,諸相不能

了知無相,無相不能破壞諸相,無相

不能了知諸相,無相不能破壞無相,

無相不能了知無相.何以故?若相,若

無相,若相無相,皆無所有,能破能知,

所破所知,破者知者,不可得故.諸天,

當知如是諸相,非色所作,非受、想、行、

識所作.非眼處所作,非耳、鼻、舌、身、意

處所作.非色處所作,非聲、香、味、觸、法

處所作.非眼界所作,非耳、鼻、舌、身、意

界所作.非色界所作,非聲、香、味、觸、法

界所作.非眼識界所作,非耳、鼻、舌、身、

意識界所作.非眼觸所作,非耳、鼻、舌、

身、意觸所作.非眼觸爲緣所生諸受

所作,非耳、鼻、舌、身、意觸爲緣所生諸

受所作.非布施波羅蜜多所作,非淨

戒、安忍、精進、靜慮、般若波羅蜜多所

作.非內空所作,非外空、內外空、空空、

大空、勝義空、有爲空、無爲空、畢竟空、

無際空、散無散空、本性空、自共相空、

一切法空、不可得空、無性空、自性空、

無性自性空所作.非眞如所作,非法

界、法性、不虛妄性、不變異性、平等性、

離生性、法定、法住、實際、虛空界、不思

議界所作.非苦聖諦所作,非集、滅、道

聖諦所作.非四靜慮所作,非四無量、

四無色定所作.非八解脫所作,非八

勝處、九次第定、十遍處所作.非四念

住所作,非四正斷、四神足、五根、五力、

七等覺支、八聖道支所作.非空解脫

門所作,非無相、無願解脫門所作.非

淨觀地所作,非種性地、第八地、具見

地、薄地、離欲地、已辦地、獨覺地、菩薩

地、如來地所作.非極喜地所作,非離

垢地、發光地、焰慧地、極難勝地、現前

地、遠行地、不動地、善慧地、法雲地所

作.非五眼所作,非六神通所作.非如

來十力所作,非四無所畏、四無㝵解、

大慈、大悲、大喜、大捨、十八佛不共法

所作.非三十二大士相所作,非八十

隨好所作.非無忘失法所作,非恒住

捨性所作.非一切陁羅尼門所作,非

一切三摩地門所作.非一切智所作,

非道相智、一切相智所作.諸天,當知

如是諸相,非天所作,非非天所作,非

人所作,非非人所作.非天所有,非非

天所有,非人所有,非非人所有.非有

漏非無漏,非世間非出世間,非有爲

非無爲,無所繫屬,不可宣說.諸天,當

知甚深般若波羅蜜多,遠離衆相,不

應問言甚深般若波羅蜜多以何爲

相.汝諸天等,於意云何?設有問言虛

空何相,如是發問,爲正問不?諸天答

言:不也,世尊.不也,善逝.何以故?虛空

無體無相無爲不應問故.世尊告曰:

甚深般若波羅蜜多,亦復如是,不應

爲問.然諸法相,有佛無佛,法界法住,

佛於此相,如實覺知故,名如來應正

等覺.

時,諸天衆俱白佛言:如來所覺如是

諸相,極爲甚深難見難覺.如來現覺

如是相故,於一切法,無礙智轉.一切

如來應正等覺,住如是相,分別開示

甚深般若波羅蜜多,爲諸有情,集諸

法相,方便開示,令於般若波羅蜜多,

得無礙智.希有,世尊.甚深般若波羅

蜜多,是諸如來應正等覺常所行處,

去來今世,一切如來應正等覺,行是

處故,證得無上正等菩提,爲諸有情

分別開示一切法相,謂分別開示色

相,分別開示受、想、行、識相;分別開示

眼處相,分別開示耳、鼻、舌、身、意處相.

分別開示色處相,分別開示聲、香、味、

觸、法處相;分別開示眼界相,分別開

示耳、鼻、舌、身、意界相;分別開示色界

相,分別開示聲、香、味、觸、法界相;分別

開示眼識界相,分別開示耳、鼻、舌、身、

意識界相;分別開示眼觸相,分別開

示耳、鼻、舌、身、意觸相;分別開示眼觸

爲緣所生諸受相,分別開示耳、鼻、舌、

身、意觸爲緣所生諸受相;分別開示

布施波羅蜜多相,分別開示淨戒、安

忍、精進、靜慮、般若波羅蜜多相;分別

開示內空相,分別開示外空、內外空、

空空、大空、勝義空、有爲空、無爲空、畢

竟空、無際空、散無散空、本性空、自共

相空、一切法空、不可得空、無性空、自

性空、無性自性空相;分別開示眞如

相,分別開示法界、法性、不虛妄性、不

變異性、平等性、離生性、法定、法住、實

際、虛空界、不思議界相;分別開示苦

聖諦相,分別開示集、滅、道聖諦相;分

別開示四靜慮相,分別開示四無量、

四無色定相;分別開示八解脫相,分

別開示八勝處、九次第定、十遍處相;

分別開示四念住相,分別開示四正

斷、四神足、五根、五力、七等覺支、八聖

道支相;分別開示空解脫門相,分別

開示無相、無願解脫門相;分別開示

淨觀地相,分別開、示種性地、第八地、

具見地、薄、地、離欲地、已辦地、獨覺地、

菩薩地、如來地相;分別開示極喜地

相,分別開示離垢地、發光地、焰慧地、

極難勝地、現前地、遠行地、不動地、善

慧地、法雲地相;分別開示五眼相,分

別開示六神通相;分別開示如來十

力相,分別開示四無所畏、四無礙解、

大慈、大悲、大喜、大捨、十八佛不共法

相;分別開示三十二大士相相,分別

開示八十隨好相;分別開示無忘失

法相,分別開示恒住捨性相;分別開

示一切陁羅尼門相,分別開示一切

三摩地門相;分別開示預流果相,分

別開示一來、不還、阿羅漢果、獨覺菩

提相;分別開示一切菩薩摩訶薩行

相,分別開示諸佛無上正等菩提相;

分別開示一切智相,分別開示道相

智、一切相智相.

大般若波羅蜜多經卷第四百四十二

戊戌歲高麗國大藏都監奉

勅雕造

大般若波羅蜜多經卷第四百四十三 玉

三藏法師玄奘奉 詔譯

第二分示相品第四十七之二

爾時,佛告諸天衆言:如是如是.如汝

所說.諸天,當知一切法相,如來如實

覺爲無相.謂變礙是色相,如來如實

覺爲無相.領納是受相,如來如實覺

爲無相.取像是想相,如來如實覺爲

無相.造作是行相,如來如實覺爲無

相.了別是識相,如來如實覺爲無相.

苦惱聚是蘊相,如來如實覺爲無相.

生長門是處相,如來如實覺爲無相.

多毒害是界相,如來如實覺爲無相.

能惠捨是布施波羅蜜多相,如來如

實覺爲無相.無熱惱是淨戒波羅蜜

多相,如來如實覺爲無相.不忿恚是

安忍波羅蜜多相,如來如實覺爲無

相.不可屈是精進波羅蜜多相,如來

如實覺爲無相.無散亂是靜慮波羅

蜜多相,如來如實覺爲無相.無執著

是般若波羅蜜多相,如來如實覺爲

無相.無所有是內空等相,如來如實

覺爲無相.不顚倒是眞如等相,如來

如實覺爲無相.不虛妄是四聖諦相,

如來如實覺爲無相.無擾惱是四靜

慮相,如來如實覺爲無相.無限礙是

四無量相,如來如實覺爲無相.無諠

雜是四無色定相,如來如實覺爲無

相.無繫縛是八解脫相,如來如實覺

爲無相.能制伏是八勝處相,如來如

實覺爲無相.能寂靜是九次第定相,

如來如實覺爲無相.無邊際是十遍

處相,如來如實覺爲無相.能出離是

三十七菩提分法相,如來如實覺爲

無相.能遠離是空解脫門相,如來如

實覺爲無相.無取著是無相解脫門

相,如來如實覺爲無相.無所求是無

願解脫門相,如來如實覺爲無相.攝

淨位是三乘十地相,如來如實覺爲

無相.趣大覺是菩薩十地相,如來如

實覺爲無相.能觀照是五眼相,如來

如實覺爲無相.無滯礙是六神通相,

如來如實覺爲無相.難屈伏是如來

十力相,如來如實覺爲無相.無怯懼

是四無所畏相,如來如實覺爲無相.

無斷絕是四無礙解相,如來如實覺

爲無相.與利樂是大慈相,如來如實

覺爲無相.拔衰苦是大悲相,如來如

實覺爲無相.慶善事是大喜相,如來

如實覺爲無相.棄雜穢是大捨相,如

來如實覺爲無相.餘絕分是十八佛

不共法相,如來如實覺爲無相.能嚴

飾是相好相,如來如實覺爲無相.能

憶念是無忘失法相,如來如實覺爲

無相.無所執是恒住捨性相,如來如

實覺爲無相.遍攝持是一切陁羅尼

門相,如來如實覺爲無相.遍攝受是

一切三摩地門相,如來如實覺爲無

相.善受教是四沙門果相,如來如實

覺爲無相.自開悟是獨覺菩提相,如

來如實覺爲無相.能辦大事是一切

菩薩摩訶薩行相,如來如實覺爲無

相.具大作用是諸佛無上正等菩提

相,如來如實覺爲無相.現正等覺是

一切智相,如來如實覺爲無相.極善

通達是道相智相,如來如實覺爲無

相.現等別覺是一切相智相,如來如

實覺爲無相.諸天,當知一切如來應

正等覺,於如是等一切法相,皆能如

實覺爲無相.是故我說一切如來應

正等覺智見,無礙無與等者.

爾時,世尊告具壽善現曰:善現,當知

甚深般若波羅蜜多,是諸佛母.甚深

般若波羅蜜多,能示世間諸法實相.

是故如來應正等覺,依法而住,供養

恭敬,尊重讚歎,攝受護持,所依住法.

此法卽是甚深般若波羅蜜多,一切

如來應正等覺,無不依止甚深般若

波羅蜜多,供養恭敬,尊重讚歎,攝受

護持.何以故?善現,一切如來應正等

覺,皆因如是甚深般若波羅蜜多而

得生長,甚深般若波羅蜜多與諸如

來應正等覺,作所依處,能示世間諸

法實相.善現,當知一切如來應正等

覺,是知恩者,能報恩者.善現,若有問

言誰是知恩,能報恩者,應正答言佛

是知恩能報恩者.何以故?一切世間,

知恩,報恩,無過佛故.時,具壽善現白

佛言:世尊,云何如來應正等覺,知恩

報恩?佛言:善現,一切如來應正等覺,

乘如是乘,行如是道,來至無上正等

菩提,得菩提已,於一切時,供養恭敬,

尊重讚歎,攝受護持是乘是道,常無

蹔廢此乘此道.當知卽是甚深般若

波羅蜜多.善現,是名如來應正等覺

知恩報恩.復次,善現,一切如來應正

等覺,無不皆依甚深般若波羅蜜多,

覺一切法,皆無作用,以能作者無所

有故.一切如來應正等覺,無不皆依

甚深般若波羅蜜多,覺一切法無所

成辦,以諸形質,不可得故.善現,以諸

如來應正等覺,知依如是甚深般若

波羅蜜多,覺一切法,皆無作用,無所

成辦,於一切時,供養恭敬,尊重讚歎,

攝受護持,曾無間斷故,名眞實知恩

報恩.復次,善現一切如來應正等覺,

無不皆依甚深般若波羅蜜多,於一

切法,無作,無成,無生智轉,復能知此

無轉因緣.是故應知甚深般若波羅

蜜多,能生如來應正等覺,亦能如實

示世間相.

爾時,具壽善現白佛言:世尊,如來常

說一切法性,無生無起,無知無見,如

何可說甚深般若波羅蜜多,能生如

來應正等覺,能示世閒諸法實相?佛

告善現:如是如是.如汝所說.一切如

來應正等覺,說一切法無生無起,無

知無見,依世俗說甚深般若波羅蜜

多,能生如來應正等覺,亦能如實示

世間相.時,具壽善現白佛言:世尊,云

何諸法,無生無起,無知無見?佛言:善

現,以一切法,空無所有,皆不自在,虛

誑不堅故,一切法,無生無起,無知無

見.復次,善現,一切法性,無所依止,無

所繫屬.由此因緣,無生無起,無知無

見.善現,當知甚深般若波羅蜜多,雖

生如來應正等覺,亦能示現世間實

相,而無所生,亦無所示.善現,當知甚

深般若波羅蜜多,不見色故,名示色

相;不見受、想、行、識故,名示受、想、行、識

相.不見眼處故,名示眼處相;不見耳、

鼻、舌、身、意處故,名示耳、鼻、舌、身、意處

相.不見色處故,名示色處相;不見聲、

香、味、觸、法處故,名示聲、香、味、觸、法處

相.不見眼界故,名示眼界相,不見耳、

鼻、舌、身、意界故,名示耳、鼻、舌、身、意界

相.不見色界故,名示色界相;不見聲、

香、味、觸、法界故,名示聲、香、味、觸、法界

相.不見眼識界,故名示眼識界相;不

見耳、鼻、舌、身、意識界故,名示耳、鼻、舌、

身、意識界相.不見眼觸故,名示眼觸

相;不見耳、鼻、舌、身、意觸故,名示耳、鼻、

舌、身、意觸相.不見眼觸爲緣所生諸

受故,名示眼觸爲緣所生諸受相;不

見耳、鼻、舌、身、意觸爲緣所生諸受故,

名示耳、鼻、舌、身、意觸爲緣所生諸受

相.不見地界故,名示地界相;不見水、

火、風、空、識界故,名示水、火、風、空、識界

相.不見無明故,名示無明相;不見行、

識、名色、六處、觸、受、愛、取、有、生、老死愁

歎苦憂惱故,名示行乃至老死愁歎

苦憂惱相.不見布施波羅蜜多故,名

示布施波羅蜜多相;不見淨戒、安忍、

精進、靜慮、般若波羅蜜多故,名示淨

戒乃至般若波羅蜜多相.不見內空

故,名示內空相;不見外空、內外空、空

空、大空、勝義空、有爲空、無爲空、畢竟

空、無際空、散無散空、本性空、自共相

空、一切法空、不可得空、無性空、自性

空、無性自性空故,名示外空乃至無

性自性空相.不見眞如故,名示眞如

相;不見法界、法性、不虛妄性、不變異

性、平等性、離生性、法定、法住、實際、虛

空界、不思議界故,名示法界乃至不

思議界相.不見苦聖諦故,名示苦聖

諦相;不見集、滅、道聖諦故,名示集、滅、

道聖諦相.不見四靜慮故,名示四靜

慮相;不見四無量、四無色定故,名示

四無量、四無色定相.不見八解脫故,

名示八解脫相;不見八勝處、九次第

定、十遍處故,名示八勝處、九次第定、

十遍處相.不見四念住故,名示四念

住相,不見四正斷、四神足、五根、五力、

七等覺支、八聖道支故,名示四正斷

乃至八聖道支相.不見空解脫門故,

名示空解脫門相;不見無相、無願解

脫門故,名示無相、無願解脫門相.不

見三乘十地故,名示三乘十地相;不

見菩薩十地故,名示菩薩十地相.不

見五眼故,名示五眼相;不見六神通

故,名示六神通相.不見如來十力故,

名示如來十力相;不見四無所畏、四

無礙解、大慈、大悲、大喜、大捨、十八佛

不共法故,名示四無所畏乃至十八

佛不共法相.不見三十二大士相故,

名示三十二大士相相;不見八十隨好

故,名示八十隨好相.不見無忘失法

故,名示無忘失法相;不見恒住捨性

故,名示恒住捨性相.不見一切陁羅

尼門故,名示一切陁羅尼門相;不見

一切三摩地門故,名示一切三摩地

門相.不見預流果故,名示預流果相,

不見一來、不還、阿羅漢果、獨覺菩提

故,名示一來、不還、阿羅漢果、獨覺菩

提相.不見一切菩薩摩訶薩行故,名

示一切菩薩摩訶薩行相;不見諸佛

無上正等菩提故,名示諸佛無上正

等菩提相.不見一切智故,名示一切

智相;不見道相智、一切相智故,名示

道相智、一切相智相.善現,由如是義,

甚深般若波羅蜜多,能示世間諸法

實相,名如來母能生如來.

爾時,具壽善現白佛言:世尊,云何如

是甚深般若波羅蜜多,不見色故,名

示色相;不見受、想、行、識故,名示受、想、

行、識相,如是乃至不見一切智故,名

示一切智相;不見道相智、一切相智

故,名示道相智、一切相智相?佛告善

現:甚深般若波羅蜜多,由不緣色,而

生於識,是爲不見色故,名示色相;不

緣受、想、行、識,而生於識,是爲不見受、

想、行、識故,名示受、想、行、識相.如是乃

至由不緣一切智,而生於識,是爲不

見一切智故,名示一切智相;不緣道

相智、一切相智,而生於識,是爲不見

道相智、一切相智故,名示道相智、一

切相智相.善現,由如是義,甚深般若

波羅蜜多,能示世間諸法實相,名如

來母能生如來.復次,善現,甚深般若

波羅蜜多,能爲如來,顯世間空故,名

如來母能示如來世間實相.時具壽

善現白佛言:世尊,云何如是甚深般

若波羅蜜多,能爲如來,顯世間空?佛

言:善現,甚深般若波羅蜜多,能爲如

來,顯色世間空,顯受、想、行、識世間空.

顯眼處世間空,顯耳、鼻、舌、身、意處世

間空.顯色處世間空,顯聲、香、味、觸、法

處世間空.顯眼界世間空,顯耳、鼻、舌、

身、意界世間空.顯色界世間空,顯聲、

香、味、觸、法界世間空.顯眼識界世間

空,顯耳、鼻、舌、身、意識界世間空.顯眼

觸世間空,顯耳、鼻、舌、身、意觸世間空.

顯眼觸爲緣所生諸受世間空,顯耳、

鼻、舌、身、意觸爲緣所生諸受世間空.

顯地界世間空,顯水、火、風、空、識界世

間空.顯十二支緣起世間空.顯我見

爲根本,六十二見世間空.顯十善業

道世間空.顯四靜慮世間空.顯四無

量、四無色定世間空.顯布施波羅蜜

多世間空乃至顯般若波羅蜜多世

間空.顯內空世間空乃至顯無性自

性空世間空.顯苦聖諦世間空,顯集、

滅、道聖諦世間空.顯八解脫世間空,

顯八勝處、九次第定、十遍處世間空.

顯四念住世間空乃至顯八聖道支

世間空.顯空解脫門世間空,顯無相、

無願解脫門世間空.顯三乘十地世

間空,顯菩薩十地世間空.顯五眼世

間空,顯六神通世間空,顯佛十力世

間空乃至顯十八佛不共法世間空.

顯三十二大士相世間空,顯八十隨

好世間空.顯無忘失法世間空,顯恒

住捨性世間空.顯一切陁羅尼門世

間空,顯一切三摩地門世間空.顯預

流果世間空乃至顯獨覺菩提世間

空.顯一切菩薩摩訶薩行世間空,顯

諸佛無上正等菩提世間空.顯一切

智世間空,顯道相智、一切相智世間

空.善現,由如是義,甚深般若波羅蜜

多,能示如來世間實相,名如來母能

生如來.

復次,善現,一切如來應正等覺,依深

般若波羅蜜多,能爲世間顯色世間

空,顯受、想、行、識世間空,如是乃至顯

一切智世間空,顯道相智、一切相智

世間空,令諸世間,受世間空,想世間

空,思世間空,了世間空.善現,由如是

義,甚深般若波羅蜜多,能示如來、應

正等覺世間實相,名如來母能生如

來.復次,善現,甚深般若波羅蜜多,能

使如來應正等覺,見世間空.見何等

世間空?謂見色世間空,見受、想、行、識

世間空.如是乃至見一切智世間空,

見道相智、一切相智世間空.善現,由

如是義,甚深般若波羅蜜多,能示如

來應正等覺世間實相,名如來母能

生如來.復次,善現,甚深般若波羅蜜

多,能示如來應正等覺世間不可思

議相,名如來母能示如來世間實相.

時,具壽善現白佛言:世尊,云何如是

甚深般若波羅蜜多,能示如來應正

等覺世間不可思議相?佛言:善現,甚

深般若波羅蜜多,能示如來應正等

覺色世間不可思議相,受、想、行、識世

間不可思議相.如是乃至一切智世

間不可思議相,道相智、一切相智世

間不可思議相.善現,由如是義,甚深

般若波羅蜜多,能示如來應正等覺

世間實相,名如來母能生如來.復次,

善現,甚深般若波羅蜜多,能示如來

應正等覺世間遠離相,名如來母能

示如來世間實相.時,具壽善現白佛

言:世尊,云何如是甚深般若波羅蜜

多,能示如來應正等覺世間遠離相?

佛言:善現,甚深般若波羅蜜多,能示

如來應正等覺色世間遠離相,受、想、

行、識世間遠離相.如是乃至一切智

世間遠離相,道相智、一切相智世間

遠離相.善現,由如是義,甚深般若波

羅蜜多,能示如來應正等覺世間實

相,名如來母能生如來.復次,善現,甚

深般若波羅蜜多,能示如來應正等

覺世間寂靜相,名如來母能示如來

世間實相.時,具壽善現白佛言:世尊,

云何如是甚深般若波羅蜜多,能示

如來應正等覺世間寂靜相?佛言:善

現,甚深般若波羅蜜多,能示如來應

正等覺色世間寂靜相,受、想、行、識世

間寂靜相.如是乃至一切智世間寂

靜相,道相智、一切相智世間寂靜相.

善現,由如是義,甚深般若波羅蜜多,

能示如來應正等覺世間實相,名如

來母能生如來.復次,善現,甚深般若

波羅蜜多,能示如來應正等覺世間

畢竟空相,名如來母能示如來世間

實相.時,具壽善現白佛言:世尊,云何

如是甚深般若波羅蜜多,能示如來

應正等覺世間畢竟空相?佛言:善現,

甚深般若波羅蜜多,能示如來應正

等覺色世間畢竟空相,受、想、行、識世

間畢竟空相.如是乃至一切智世間

畢竟空相,道相智、一切相智世間畢

竟空相.善現,由如是義,甚深般若波

羅蜜多,能示如來應正等覺世間實

相,名如來母能生如來.復次,善現,甚

深般若波羅蜜多,能示如來應正等

覺世間無性空相,名如來母能示如

來世間實相.時,具壽善現白佛言:世

尊,云何如是甚深般若波羅蜜多,能

示如來應正等覺世間無性空相?佛

言:善現,甚深般若波羅蜜多,能示如

來應正等覺色世間無性空相,受、想、

行、識世間無性空相.如是乃至一切

智世間無性空相,道相智、一切相智

世間無性空相.善現,由如是義,甚深

般若波羅蜜多,能示如來應正等覺

世間實相,名如來母能生如來.復次,

善現,甚深般若波羅蜜多,能示如來

應正等覺世間自性空相,名如來母

能示如來世間實相.時,具壽善現白

佛言:世尊,云何如是甚深般若波羅

蜜多,能示如來應正等覺世間自性

空相?佛言:善現,甚深般若波羅蜜多,

能示如來應正等覺色世間自性空

相,受、想、行、識世間自性空相.如是乃

至一切智世間自性空相,道相智、一

切相智世間自性空相.善現,由如是

義,甚深般若波羅蜜多,能示如來應

正等覺世間實相,名如來母能生如

來.復次,善現,甚深般若波羅蜜多,能

示如來應正等覺世間無性自性空

相,名如來母能示如來世間實相.時,

具壽善現白佛言:世尊,云何如是甚

深般若波羅蜜多,能示如來應正等

覺世間無性自性空相?佛言:善現,甚

深般若波羅蜜多,能示如來應正等

覺色世間無性自性空相,受、想、行、識

世間無性自性空相.如是乃至一切

智世間無性自性空相,道相智、一切

相智世間無性自性空相.善現,由如

是義,甚深般若波羅蜜多,能示如來

應正等覺世間實相,名如來母能生

如來.復次,善現,甚深般若波羅蜜多,

能示如來應正等覺世間純空相,名

如來母能示如來世間實相.時,具壽

善現白佛言:世尊,云何如是甚深般

若波羅蜜多,能示如來應正等覺世

間純空相?佛言:善現,甚深般若波羅

蜜多,能示如來應正等覺色世間純

空相,受、想、行、識世間純空相.如是乃

至一切智世間純空相,道相智、一切

相智世間純空相.善現,由如是義,甚

深般若波羅蜜多,能示如來應正等

覺世間實相,名如來母能生如來.復

次,善現,甚深般若波羅蜜多,能示如

來應正等覺世間無我相,名如來母

能示如來世間實相.時,具壽善現白

佛言:世尊,云何如是甚深般若波羅

蜜多,能示如來應正等覺世間無我

相?佛言:善現,甚深般若波羅蜜多,能

示如來應正等覺色世間無我相,受、

想、行、識世間無我相.如是乃至一切

智世間無我相,道相智、一切相智世

間無我相.善現,由如是義,甚深般若

波羅蜜多,能示如來應正等覺世間

實相,名如來母能生如來.復次,善現,

甚深般若波羅蜜多,能示如來應正

等覺世間相者,謂令不起此世間想,

亦令不起他世間想.所以者何?以一

切法,皆無所有,實不可得,無可依彼

起此世間他世間想.

爾時,具壽善現白佛言:世尊,甚深般

若波羅蜜多,爲大事故,出現世間;爲

不可思議事故,出現世間;爲不可稱

量事故,出現世間;爲無數量事故,出

現世間;爲無等等事故,出現世間.佛

言:善現,如是如是.如汝所說.甚深般

若波羅蜜多,爲大事故,出現世間;爲

不可思議事故,出現世間;爲不可稱

量事故,出現世間;爲無數量事故,出

現世間;爲無等等事故,出現世間.善

現,云何如是甚深般若波羅蜜多,爲

大事故,出現世間?善現,一切如來應

正等覺,皆以救拔一切有情,無時蹔

捨而爲大事.甚深般若波羅蜜多,爲

此大事故,出現世間.善現,云何如是

甚深般若波羅蜜多,爲不可思議事

故,出現世間?善現,一切如來應正等

覺所有,正等覺性、如來性、自然覺性、

一切智性,皆不可思議.甚深般若波

羅蜜多,爲此不可思議事故,出現世

間.善現,云何如是甚深般若波羅蜜

多,爲不可稱量事故,出現世間?善現,

一切如來應正等覺所有,正等覺性、

如來性、自然覺性、一切智性,定無有

情有情數攝三界、五趣、四生,攝者可

能稱量.甚深般若波羅蜜多,爲此不

可稱量事故,出現世間.善現,云何如

是甚深般若波羅蜜多,爲無數量事

故,出現世間?善現,一切如來應正等

覺所有,正等覺性、如來性、自然覺性、

一切智性,定無有情有情數攝三界、

五趣、四生,攝者知其數量.甚深般若

波羅蜜多,爲此無數量事故,出現世

間.善現,云何如是甚深般若波羅蜜

多,爲無等等事故,出現世間?善現,一

切如來應正等覺所有,正等覺性、如

來性、自然覺性、一切智性、一切世間

有情及法,尚無等者,況有能過?甚深

般若波羅蜜多,爲此無等等事故,出

現世間.時,具壽善現復白佛言:世尊,

爲但如來應正等覺所有,正等覺性、

如來性、自然覺性、一切智性,不可思

議,不可稱量,無數量,無等等,爲更有

餘法耶?佛言:善現,非但如來應正等

覺所有,正等覺性、如來性、自然覺性、

一切智性,不可思議,不可稱量,無數

量,無等等,亦有餘法,不可思議,不可

稱量,無數量,無等等.善現,謂色,亦不

可思議,不可稱量,無數量,無等等;受、

想、行、識,亦不可思議,不可稱量,無數

量,無等等.如是乃至一切智,亦不可

思議,不可稱量,無數量,無等等;道相

智,一切相智,亦不可思議,不可稱量,

無數量,無等等.善現,一切法,亦不可

思議,不可稱量,無數量,無等等.善現,

於一切法,眞法性中,心及心所,皆不

可得.復次,善現,色不可施設,不可思

議,不可稱量,無數量,無等等性;受、想、

行、識,亦不可施設,不可思議,不可稱

量,無數量,無等等性.如是乃至一切

智,不可施設,不可思議,不可稱量,無

數量,無等等性;道相智、一切相智,亦

不可施設,不可思議,不可稱量,無數

量,無等等性.

爾時,具壽善現白佛言:世尊,何因緣

故,色不可施設,不可思議,不可稱量,

無數量,無等等性;受、想、行、識,亦不可

施設,不可思議,不可稱量,無數量,無

等等性?如是乃至一切智不可施設,

不可思議,不可稱量,無數量,無等等

性;道相智、一切相智,亦不可施設,不

可思議,不可稱量,無數量,無等等性?

佛言:善現,色不可施設、思議、稱量、數

量、平等、不平等性故;受、想、行、識,亦不

可施設思議、稱量、數量、平等、不平等

性故.如是乃至一切智不可施設、思

議、稱量、數量、平等、不平等性故;道相

智、一切相智,亦不可施設、思議、稱量、

數量、平等、不平等性故.時,具壽善現

白佛言:世尊,何因緣故,色不可施設、

思議、稱量、數量、平等、不平等性;受、想、

行、識,亦不可施設、思議、稱量、數量、平

等、不平等性?如是乃至一切智不可

施設、思議、稱量、數量、平等、不平等性;

道相智、一切相智,亦不可施設、思議、

稱量、數量、平等、不平等性?佛言:善現,

色自性,不可思議、不可稱量、無數量、

無等等、無自性故,色不可施設、思議、

稱量、數量、平等、不平等性;受、想、行、識

自性,亦不可思議,不可稱量,無數量,

無等等,無自性故,受、想、行、識,亦不可

施設、思議、稱量、數量、平等、不平等性.

如是乃至一切智自性,不可思議,不

可稱量,無數量,無等等,無自性故,一

切智,不可施設、思議、稱量、數量、平等、

不平等性;道相智、一切相智自性,亦

不可思議,不可稱量,無數量,無等等,

無自性故;道相智、一切相智,亦不可

施設、思議、稱量、數量、平等、不平等性.

復次,善現,色不可得故,不可思議,不

可稱量,無數量,無等等;受、想、行、識.亦

不可得故,不可思議,不可稱量,無數

量,無等等.如是乃至一切智不可得

故,不可思義,不可稱量,無數量,無等

等;道相智、一切相智,亦不可得故,不

可思議,不可稱量,無數量,無等等.時,

具壽善現白佛言:世尊,以何因緣,色

不可得故,不可思議,不可稱量,無數

量,無等等;受、想、行、識,亦不可得故,不

可思議,不可稱量,無數量,無等等?如

是乃至一切智不可得故,不可思議,

不可稱量,無數量,無等等;道相智、一

切相智,亦不可得故,不可思議,不可

稱量,無數量,無等等?佛言:善現,色無

限量故,不可得,不可得故,不可思議,

不可稱量,無數量,無等等;受、想、行、識,

亦無限量故,不可得,不可得故,不可

思議,不可稱量,無數量,無等等.如是

乃至一切智無限量故,不可得,不可

得故,不可思議,不可稱量,無數量,無

等等;道相智、一切相智,亦無限量故,

不可得,不可得故,不可思議,不可稱

量,無數量,無等等.時,具壽善現白佛

言:世尊,復何因緣,色無限量故,不可

得;受、想、行、識,亦無限量故,不可得?如

是乃至一切智無限量故,不可得;道

相智、一切相智,亦無限量故,不可得?

佛言:善現,色相不可思議,不可稱量,

無數量,無等等故,無限量;受、想、行、識

相,亦不可思議,不可稱量,無數量,無

等等故,無限量.如是乃至一切智相

不可思議,不可稱量,無數量,無等等

故,無限量;道相智、一切相智相,亦不

可思議,不可稱量,無數量,無等等故,

無限量.復次,善現,於意云何?色不可

思議,不可稱量,無數量,無等等中,色

可得不?受、想、行、識不可思議,不可稱

量,無數量,無等等中,受、想、行、識可得

不?如是乃至一切智不可思議,不可

稱量,無數量,無等等中,一切智可得

不?道相智、一切相智不可思議,不可

稱量,無數量,無等等中,道相智、一切

相智可得不?善現對曰:不也,世尊.不

也,善逝.佛言:善現,如是如是.由此因

緣,一切法,皆不可思議,不可稱量,無

數量,無等等.善現,以一切法,皆不可

思議,不可稱量,無數量,無等等故,一

切如來應正等覺所有,正等覺法、如

來法、自然覺法、一切智法,亦不可思

議,不可稱量,無數量,無等等.善現,一

切如來應正等覺所有,正等覺法、如

來法、自然覺法、一切智法,皆不可思

議,思議滅故,不可稱量,稱量滅故,無

數量,數量滅故,無等等,等等滅故.善

現,由此因緣,一切法,亦不可思議,不

可稱量,無數量,無等等.善現,一切如

來應正等覺所有正等覺法、如來法、

自然覺法、一切智法,皆不可思議,過

思議故,不可稱量,過稱量故,無數量,

過數量故,無等等,過等等故.善現,由

此因緣,一切法,亦不可思議,不可稱

量,無數量,無等等.善現,不可思議者,

但有不可思議增語,不可稱量者,但

有不可稱量增語,無數量者,但有無

數量增語,無等等者,但有無等等增

語.善現,由此因緣,一切如來應正等

覺所有,正等覺法、如來法、自然覺法、

一切智法,皆不可思議,不可稱量,無

數量,無等等.善現,不可思議者,如虛

空,不可思議故,不可稱量者,如虛空,

不可稱量故,無數量者,如虛空,無數

量故,無等等者,如虛空,無等等故.善

現,由此因緣,一切如來應正等覺所

有,正等覺法、如來法、自然覺法、一切

智法,皆不可思議,不可稱量,無數量,

無等等.善現,一切如來應正等覺所

有,正等覺法、如來法、自然覺法、一切

智法,聲聞、緣覺世間天、人、阿素洛等,

皆悉不能思議,稱量,數量等等.善現,

由此因緣,一切如來應正等覺所有,

正等覺法、如來法、自然覺法、一切智

法,皆不可思議,不可稱量,無數量,無

等等.佛說如是不可思議、不可稱量、

無數量、無等等品時,衆中有五百苾

芻,不受諸漏,心得解脫,復有二百苾

芻尼,皆不受諸漏,心得解脫,復有六

百鄔波索迦,於諸法中,遠塵離垢,生

淨法眼,復有三百鄔波斯迦,亦於諸

法中,遠塵離垢,生淨法眼,復有二千

菩薩摩訶薩,得無生法忍,於賢劫中,

當受佛記.

大般若波羅蜜多經卷第四百四十三

戊戌歲高麗國大藏都監奉

勅雕造

大般若波羅蜜多經卷第四百四十四 玉

三藏法師玄奘奉 詔譯

第二分成辦品第四十八

爾時,具壽善現白佛言:世尊,甚深般

若波羅蜜多,爲大事故,出現世間,爲

不可思議事故,出現世間,爲不可稱

量事故,出現世間,爲無數量事故,出

現世間,爲無等等事故,出現世間.佛

告善現:如是如是.如汝所說.甚深般

若波羅蜜多,爲大事故,出現世間,乃

至爲無等等事故,出現世間.何以故?

善現,甚深般若波羅蜜多,能成辦布

施波羅蜜多,亦能成辦淨戒、安忍、精

進、靜慮、般若波羅蜜多.能成辦內空,

亦能成辦外空、內外空、空空、大空、勝

義空、有爲空、無爲空、畢竟空、無際空、

散無散空、本性空、自共相空、一切法

空、不可得空、無性空、自性空、無性自

性空,能成辦眞如,亦能成辦法界、法

性、不虛妄性、不變異性、平等性、離生

性、法定、法住、實際、虛空界、不思議界.

能成辦苦聖諦,亦能成辦集、滅、道聖

諦.能成辦四靜慮,亦能成辦四無量、

四無色定,能成辦八解脫,亦能成辦

八勝處、九次第定、十遍處.能成辦四

念住,亦能成辦四正斷、四神足、五根、

五力、七等覺支、八聖道支.能成辦空

解脫門,亦能成辦無相、無願解脫門.

能成辦三乘十地,亦能成辦菩薩十

地.能成辦五眼,亦能成辦六神通,能

成辦如來十力,亦能成辦四無所畏、

四無礙解、大慈、大悲、大喜、大捨、十八

佛不共法.能成辦三十二大士相,亦

能成辦八十隨好.能成辦無忘失法,

亦能成辦恒住捨性.能成辦一切陁

羅尼門,亦能成辦一切三摩地門.能

成辦預流果,亦能成辦一來、不還、阿

羅漢果、獨覺菩提.能成辦一切菩薩

摩訶薩行,亦能成辦諸佛無上正等

菩提.能成辦一切智,亦能成辦道相

智、一切相智.善現,如剎帝利灌頂大

王,威德自在,降伏一切,以諸國事,付

囑大臣,端拱無爲安隱快樂,如來亦

爾,爲大法王,威德自在,降伏一切,以

聲聞法,若獨覺法,若菩薩法,若諸佛

法,皆悉付囑甚深般若波羅蜜多,由

此般若波羅蜜多,皆能成辦一切事

業.是故善現,甚深般若波羅蜜多,爲

大事故,出現世間,乃至爲無等等事

故出現世間.

復次,善現,甚深般若波羅蜜多,於色,

無取無執故,出現世間,能成辦事;於

受、想、行、識,無取無執故,出現世間,能

成辦事.於眼處,無取無執故,出現世

間,能成辦事;於耳、鼻、舌、身、意處,無取

無執故,出現世間,能成辦事.於色處,

無取無執故,出現世間,能成辦事;於

聲、香、味、觸、法處,無取無執故,出現世

間,能成辦事.於眼界,無取無執故,出

現世間,能成辦事;於耳、鼻、舌、身、意界,

無取無執故,出現世間,能成辦事.於

色界,無取無執故,出現世間,能成辦

事;於聲、香、味、觸、法界,無取無執故,出

現世間能成辦事.於眼識界,無取無

執故,出現世間,能成辦事;於耳、鼻、舌、

身、意識界,無取無執故,出現世間,能

成辦事.於眼觸,無取無執故,出現世

間,能成辦事;於耳、鼻、舌、身、意觸,無取

無執故,出現世間,能成辦事.於眼觸

爲緣所生諸受,無取無執故,出現世

間,能成辦事;於耳、鼻、舌、身、意觸爲緣

所生諸受,無取無執故,出現世間,能

成辦事.於地界,無取無執故,出現世

間,能成辦事;於水、火、風、空、識界,無取

無執故,出現世間,能成辦事.於無明,

無取無執故,出現世間,能成辦事;於

行、識、名色、六處、觸、受、愛、取、有、生、老死,

無取無執故,出現世間,能成辦事.於

布施波羅蜜多,無取無執故,出現世

間,能成辦事,乃至於般若波羅蜜多,

無取無執故,出現世間,能成辦事.於

內空,無取無執故,出現世間,能成辦

事,乃至於無性自性空,無取無執故,

出現世間,能成辦事.於眞如,無取無

執故,出現世間,能成辦事,乃至於不

思議界,無取無執故,出現世間,能成

辦事.於苦聖諦,無取無執故,出現世

間,能成辦事,於集、滅、道聖諦,無取無

執故,出現世間,能成辦事.於四靜慮,

無取無執故,出現世間,能成辦事,於

四無量、四無色定,無取無執故,出現

世間,能成辦事,於八解脫,無取無執

故,出現世間,能成辦事,於八勝處、九

次第定、十遍處,無取無執故,出現世

間,能成辦事.於四念住,無取無執故,

出現世間,能成辦事,乃至於八聖道

支,無取無執故,出現世間,能成辦事.

於空解脫門,無取無執故,出現世間,

能成辦事,於無相、無願解脫門,無取

無執故,出現世間,能成辦事.於三乘

十地,無取無執故,出現世間,能成辦

事,於菩薩十地,無取無執故,出現世

間,能成辦事於五眼無取無執故,出

現世間能成辦事.於六神通,無取無

執故,出現世間,能成辦事,於如來十

力,無取無執故,出現世間,能成辦事,

乃至於十八佛不共法,無取無執故,

出現世間,能成辦事.於三十二大士

相,無取無執故,出現世間,能成辦事,

於八十隨好,無取無執故,出現世間,

能成辦事.於無忘失法,無取無執故,

出現世間,能成辦事,於恒住捨性,無

取無執故,出現世間,能成辦事.於一

切陁羅尼門,無取無執故,出現世間,

能成辦事,於一切三摩地門,無取無

執故,出現世間,能成辦事.於預流果,

無取無執故,出現世間,能成辦事,乃

至於獨覺菩提,無取無執故,出現世

間,能成辦事.於一切菩薩摩訶薩行,

無取無執故,出現世間,能成辦事.於

諸佛無上正等菩提,無取無執故,出

現世間,能成辦事.於一切智,無取無

執故,出現世間,能成辦事,於道相智、

一切相智,無取無執故,出現世間,能

成辦事.

爾時,具壽善現白佛言:世尊,云何如

是甚深般若波羅蜜多,於色,無取無

執,於受、想、行、識,亦無取無執,乃至於

一切智,無取無執,於道相智、一切相

智,亦無取無執故,出現世間,能成辦

事.佛告善現:於意云何?汝頗見色,可

取可執不?頗見受、想、行、識,可取可執

不?乃至頗見一切智,可取可執不?頗

見道相智、一切相智,可取可執不?善

現對曰:不也,世尊.不也,善逝.佛言:善

現,善哉,善哉!如是如是.如汝所說.善

現,我亦不見色,可取可執,不見受、想、

行、識可取可執,乃至不見一切智,可

取可執,不見道相智、一切相智,可取

可執.由不見故,不取,由不取故,不執.

由此因緣,甚深般若波羅蜜多,於色,

無取無執,於受、想、行、識無取無執,如

是乃至於一切智,無取無執,於道相

智、一切相智亦無取無執.善現,我亦

不見一切如來應正等覺所有,正等

覺法、如來法、自然覺法、一切智法,可

取可執,由不見故,不取,由不取故,不

執甚深般若波羅蜜多,亦復如是,都

不見有一切如來應正等覺所有,正

等覺法、如來法、自然覺法、一切智法,

可取可執.由此因緣,無取無執.是故

善現,諸菩薩摩訶薩,修行般若波羅

蜜多時,不應於色,若取若執,不應於

受、想、行、識,若取若執,如是乃至不應

於一切智,若取若執,不應於道相智、

一切相智,若取若執,亦不應於一切

如來應正等覺所有,正等覺法、如來

法、自然覺法、一切智法,若取若執.

爾時,欲、色界諸天衆俱白佛言:世尊,

如是般若波羅蜜多,最爲甚深難見

難覺,不可尋思,超尋思境,寂靜微妙,

審諦沈密,極聰慧者,乃能了知.若諸

有情,能深信解如是般若波羅蜜多.

當知彼曾供養過去無量諸佛,於諸

佛所,發弘誓願,多種善根,事多善友,

已爲無量善友攝受,乃能信解如是

般若波羅蜜多.若有得聞如是般若

波羅蜜多,深生信解.當知彼類卽是

菩薩,定得無上正等菩提.世尊,假使

三千大千世界諸有情類一切,皆成

隨信行、隨法行、第八、預流、一來、不還、

阿羅漢、獨覺,彼所成就,若智若斷,不

如有人一日,於此甚深般若波羅蜜

多,忍樂思惟,稱量觀察.是人,於此甚

深般若波羅蜜多所成就忍,勝彼智

斷,無量無邊.何以故?諸隨信行,若智

若斷乃至獨覺,若智若斷,皆是已得

無生法忍諸菩薩摩訶薩忍少分故.

爾時,佛告諸天衆言:善哉,善哉!如汝

所說.諸隨信行,若隨法行、第八、預流、

一來、不還、阿羅漢、獨覺所有智斷,皆

是已得無生法忍諸菩薩摩訶薩忍

之少分.天衆,當知若善男子善女人

等,蹔聽如是甚深般若波羅蜜多,聞

已信解,書寫受持,讀誦修習,思惟演

說.是善男子善女人等,速出生死,證

得涅槃,成就如來正等覺智.勝求二

乘諸善男子善女人等,遠離般若波

羅蜜多,學餘經典若經一劫,若一劫

餘.所以者何?於此般若波羅蜜多甚

深經中,廣說一切微妙勝法,諸隨信

行,若隨法行、第八、預流、一來、不還、阿

羅漢、獨覺、菩薩摩訶薩,皆應於此,精

勤修學,隨所願求,皆速究竟所作事

業.一切如來應正等覺,皆依此學,已

證正證當證無上正等菩提.時,諸天

衆俱發聲言:如是般若波羅蜜多,是

大波羅蜜多,是不可思議波羅蜜多,

是不可稱量波羅蜜多,是無數量波

羅蜜多,是無等等波羅蜜多.世尊,諸

隨信行,若隨法行、第八、預流、一來、不

還、阿羅漢、獨覺,皆於如是甚深般若

波羅蜜多,精勤修學,速出生死,證無

餘依般涅槃界.一切菩薩摩訶薩衆,

皆於如是甚深般若波羅蜜多,精勤

修學,速證無上正等菩提,入無餘依

般涅槃界.世尊,雖諸聲聞、獨覺、菩薩,

皆依如是甚深般若波羅蜜多,精勤

修學,各得究竟所作事業,而是般若

波羅蜜多,無增無減.爾時,欲界、色界

天衆,說是語已,歡喜踊躍,於此般若

波羅蜜多,深生信樂,頂禮佛足,右遶

三帀,辭佛還宮.去會未遠,俱時不現.

爾時,具壽善現白佛言:世尊,若菩薩

摩訶薩,聞說如是甚深般若波羅蜜

多,深生信解,書寫受持,讀誦修習,思

惟演說,供養恭敬,尊重讚歎,是菩薩

摩訶薩,從何處沒,來生此間?佛告善

現:若菩薩摩訶薩,聞說如是甚深般

若波羅蜜多,深生信解,書寫受持,讀

誦修習,如理思惟,供養恭敬,尊重讚

歎,常隨法師,諮問義趣,若行若立,若

坐若臥,無時蹔捨,如新生犢,不離其

母,乃至未得甚深般若波羅蜜多所

有義趣,究竟通利,能爲他說,終不捨

離如是般若波羅蜜多甚深經典及

說法師.善現,當知是菩薩摩訶薩,從

人中沒,來生此間.何以故?善現,是菩

薩摩訶薩,先世已聞甚深般若波羅

蜜多,聞已受持,讀誦修習,如理思惟,

復能書寫,衆寶嚴飾,又以種種上妙

華鬘,塗散等香,衣服、瓔珞、寶幢、幡蓋、

伎樂、燈明,供養恭敬,尊重讚歎.由此

善根,離八無睱,從人趣沒,還生人中,

聞說如是甚深般若波羅蜜多,深生

信解,書寫受持,讀誦修習,思惟演說,

供養恭敬,尊重讚歎.時,具壽善現復

白佛言:世尊,頗有菩薩摩訶薩,成就

如是殊勝功德,供養承事他方如來

應正等覺,從彼處沒,來生此間,聞說

如是甚深般若波羅蜜多,深生信解,

書寫受持,讀誦修習,思惟演說,供養

恭敬,尊重讚歎,無懈倦不?佛告善現:

如是如是.有菩薩摩訶薩,成就如是

殊勝功德,供養承事他方如來應正

等覺,從彼處沒,來生此間,聞說如是

甚深般若波羅蜜多,深生信解,書寫

受持,讀誦修習,思惟演說,供養恭敬,

尊重讚歎,無懈倦心.所以者何?是菩

薩摩訶薩,先從他方無量佛所,聞說

如是甚深般若波羅蜜多,深生信解,

書寫受持,讀誦修習,思惟演說,供養

恭敬,尊重讚歎,無懈倦心.彼乘如是

善根力故,從彼處沒,來生此間.復次,

善現,有菩薩摩訶薩,從睹史多天衆,

同分沒,來生人中,彼亦成就如是功

德.所以者何?是菩薩摩訶薩,先世已

於睹史多天慈氏菩薩摩訶薩所,請

問般若波羅蜜多甚深義趣.彼乘如

是善根力故,從彼處沒,來生人中,聞

說如是甚深般若波羅蜜多,深生信

解,書寫受持,讀誦修習,思惟演說,供

養恭敬,尊重讚歎,無懈倦心.復次,善

現,有菩薩乘諸善男子善女人等,雖

於先世,得聞般若波羅蜜多乃至布

施波羅蜜多,而不請問甚深義趣,今

生人中,聞說如是甚深般若波羅蜜

多,其心迷悶,猶豫怯弱,或生異解,難

可開悟.復次,善現,有菩薩乘諸善男

子善女人等,雖於先世,得聞內空乃

至無性自性空,而不請問甚深義趣,

雖於先世得聞眞如乃至不思議界,

而不請問甚深義趣,雖於先世,得聞

苦、集、滅、道聖諦,而不請問甚深義趣,

令生人中,聞說如是甚深般若波羅

蜜多,其心迷悶,猶豫怯弱,或生異解,

難可開悟.復次,善現,有菩薩乘諸善

男子善女人等,雖於先世得聞四靜

慮、四無量、四無色定,而不請問甚深

義趣,雖於先世,得聞八解脫、八勝處、

九次第定、十遍處,而不請問甚深義

趣,雖於先世,得聞四念住乃至八聖

道支,而不請問甚深義趣,雖於先世,

得聞空、無相、無願解脫門,而不請問

甚深義趣,雖於先世,得聞三乘菩薩

十地,而不請問甚深義趣,今生人中,

聞說如是甚深般若波羅蜜多,其心

迷悶,猶豫怯弱,或生異解,難可開悟.

復次,善現,有菩薩乘諸善男子善女

人等,雖於先世,得聞五眼、六神通,而

不請問甚深義趣,雖於先世,得聞佛

十力乃至十八佛不共法,而不請問

甚深義趣,雖於先世,得聞三十二大

士相、八十隨好,而不請問甚深義趣,

雖於先世,得聞無忘失法、恒住捨性,

而不請問甚深義趣,雖於先世,得聞

陁羅尼門、三摩地門,而不請問甚深

義趣,雖於先世,得聞菩薩摩訶薩行、

諸佛無上正等菩提,而不請問甚深

義趣,雖於先世,得聞一切智、道相智、

一切相智,而不請問甚深義趣,今生

人中,聞說如是甚深般若波羅蜜多,

其心迷悶,猶豫怯弱,或生異解,難可

開悟.

復次,善現,有菩薩乘諸善男子善女

人等,雖於先世,得聞般若波羅蜜多,

亦曾請問甚深義趣,或經一日、二日、

三日、四日、五日,而不如說精進修行,

今生人中,聞說如是甚深般若波羅

蜜多,設經一日、二日、三日、四日、五日,

其心堅固,無能壞者,若離所聞甚深

般若波羅蜜多,尋便退失,心生猶豫.

何以故?善現,是菩薩乘諸善男子善

女人等,由於先世,得聞般若波羅蜜

多,雖亦請問甚深義趣,而不如說精

進修行故,於今生,若遇善友,慇懃勸

勵,便樂聽受甚深般若波羅蜜多,若

無善友,慇懃勸勵,便於此經,不樂聽

受.彼於般若波羅蜜多,或時樂聞,或

時不樂,或時堅固,或時退失,其心輕

動,進退非恒,猶如輕毛隨風飄轉.當

知如是住菩薩乘諸善男子善女人

等,發趣大乘經時,未久未多親近眞

善知識,未多供養諸佛世尊,未曾受

持讀誦,書寫思惟,演說甚深般若波

羅蜜多.善現,當知是菩薩乘諸善男

子善女人等,未學般若波羅蜜多,乃

至布施波羅蜜多,未學內空乃至無

性自性空,未學眞如乃至不思議界,

未學苦、集、滅、道聖諦,未學四靜慮、四

無量、四無色定,未學八解脫、八勝處、

九次第定、十遍處,未學四念住乃至

八聖道支,未學空、無相、無願解脫門,

未學三乘菩薩十地,未學五眼、六神

通,未學如來十力乃至十八佛不共

法,未學三十二大士相、八十隨好,未

學無忘失法、恒住捨性,未學一切陁

羅尼門、三摩地門,未學一切菩薩摩

訶薩行、諸佛無上正等菩提,未學一

切智、道相智、一切相智.善現,當知是

菩薩乘諸善男子善女人等,新趣大

乘,於大乘法,成就少分信敬愛樂,未

能書寫,受持讀誦,修習思惟,爲他演

說甚深般若波羅蜜多.復次,善現,住

菩薩乘諸善男子善女人等,若不書

寫,受持讀誦,修習思惟,爲他演說甚

深般若波羅蜜多,若不以般若波羅

蜜多乃至布施波羅蜜多,攝受有情,

乃至若不以一切智、道相智、一切相

智,攝受有情.是菩薩乘諸善男子善

女人等,不爲般若波羅蜜多乃至布

施波羅蜜多之所守護,乃至不爲一

切智、道相智、一切相智之所守護.是

菩薩乘諸善男子善女人等,不能隨

順修行般若波羅蜜多乃至布施波

羅蜜多,乃至不能隨順修行一切智、

道相智、一切相智.由此因緣,墮聲聞

地,或獨覺地.何以故?是菩薩乘諸善

男子善女人等,於深般若波羅蜜多,

不能書寫,受持讀誦,修習思惟,爲他

演說,亦不能以甚深般若波羅蜜多

廣說乃至一切相智,攝受有情,不能

隨順修行般若波羅蜜多廣說乃至

一切相智,不爲般若波羅蜜多之所

守護,乃至不爲一切相智之所守護.

由此因緣,墮聲聞地,或獨覺地.

第二分船等喩品第四十九之一

佛告善現:譬如泛海所乘船破,其中

諸人,若不取木器物浮囊,板片死屍,

爲依附者,定知溺死,不至彼岸,若能

取木器物浮囊,板片死屍,爲所依附,

當知是類終不沒死,得至安隱大海

彼岸,無損無害,受諸快樂.如是善現,

若菩薩乘諸善男子善女人等,雖於

大乘,成就少分,信敬愛樂,若不書寫,

受持讀誦,思惟修習,爲他演說甚深

般若波羅蜜多,爲所依附,當知如是

住菩薩乘諸善男子善女人等,中道

衰敗,不證無上正等菩提,退入聲聞,

或獨覺地.若菩薩乘諸善男子善女

人等,有於大乘,成就圓滿,信敬愛樂,

若能書寫,受持讀誦,思惟修習,爲他

演說甚深般若波羅蜜多,爲所依附,

當知如是住菩薩乘諸善男子善女

人等,終不中道,退入聲聞,或獨覺地,

定證無上正等菩提.

復次,善現,如人欲度險惡曠野,若不

攝受資糧、器具,不能達到安樂國土,

於其中道,遭苦失命.如是善現,若菩

薩乘諸善男子善女人等,設於無上

正等菩提,有信有忍,有淸淨心,有勝

意樂,有欲勝解,有捨精進,若不攝受

甚深般若波羅蜜多及餘功德,當知

如是住菩薩乘諸善男子善女人等,

中道衰敗,不證無上正等菩提,退入

聲聞,或獨覺地.善現,當知如人欲度

險惡曠野,若能攝受資糧、器具,必當

達到安樂國土,終不中道,遭苦捨命.

如是善現,若菩薩乘諸善男子善女

人等,已於無上正等菩提,有信有忍,

有淸淨心,有勝意樂,有欲勝解,有捨

精進,復能攝受甚深般若波羅蜜多

及餘功德,當知如是住菩薩乘諸善

男子善女人等,終不中道,損耗退敗,

超聲聞地及獨覺地,成熟有情,嚴淨

佛土,疾證無上正等菩提.

復次,善現,譬如男子及諸女人,執持

坏甁,詣河取水,若池若井,若泉若渠,

當知此甁不久爛壞.何以故?是甁未

熟,不堪盛水,終歸地故.如是善現,有

菩薩乘諸善男子善女人等,設於無

上正等菩提,有信有忍,有淸淨心,有

勝意樂,有欲勝解,有捨精進,若不攝

受甚深般若波羅蜜多,方便善巧,則

便遠離般若、靜慮、精進、安忍、淨戒、布

施波羅蜜多,亦復遠離內空、外空、內

外空、空空、大空、勝義空、有爲空、無爲

空、畢竟空、無際空、散無散空、本性空、

自共相空、一切法空、不可得空、無性

空、自性空、無性自性空,亦復遠離眞

如、法界、法性、不虛妄性、不變異性、平

等性、離生性、法定、法住、實際、虛空界、

不思議界,亦復遠離苦、集、滅、道聖諦,

亦復遠離四靜慮、四無量、四無色定,

亦復遠離八解脫、八勝處、九次第定、

十遍處,亦復遠離四念住、四正斷、四

神足、五根、五力、七等覺支、八聖道支,

亦復遠離空、無相、無願解脫門,亦復

遠離菩薩十地,亦復遠離五眼、六神

通,亦復遠離如來十力、四無所畏、四

無礙解、大慈、大悲、大喜、大捨、十八佛

不共法,亦復遠離無忘失法、恒住捨

性,亦復遠離陁羅尼門、三摩地門,亦

復遠離成熟有情,嚴淨佛土,亦復遠

離一切智、道相智、一切相智.當知如

是住菩薩乘諸善男子善女人等,中

道衰敗,不證無上正等菩提,退入聲

聞,或獨覺地.善現,當知譬如男子,或

諸女人,持燒熟甁,詣河取水,若池若

井,若泉若渠,當知此甁,終不爛壞.何

以故?是甁善熟,堪任盛水,極堅牢故.

如是善現,有菩薩乘諸善男子善女

人等,若於無上正等菩提,有信有忍,

有淸淨心,有勝意樂,有欲勝解,有捨

精進,復能攝受甚深般若波羅蜜多,

方便善巧,便不遠離般若、靜慮、精進、

安忍、淨戒、布施波羅蜜多,如是乃至

不遠離一切智、道相智、一切相智.由

是因緣,常爲諸佛及諸菩薩摩訶薩

衆,攝受護念,當知如是住菩薩乘諸

善男子善女人等,終不中道,衰耗退

敗,超聲聞地及獨覺地,成熟有情,嚴

淨佛土,疾證無上正等菩提.

復次,善現,譬如商人無巧便智,船在

海岸,未具裝治,卽持財物,安置其上,

牽著水中,速便進發,當知是船,中道

壞沒,人船財物,各散異處.如是商人

無巧便智,喪失身命及大財寶.如是

善現,有菩薩乘諸善男子善女人等,

設於無上正等菩提,有信有忍,有淸

淨心,有勝意樂,有欲勝解,有捨精進,

若不攝受甚深般若波羅蜜多,方便

善巧,則便遠離般若、靜慮、精進、安忍、

淨戒、布施波羅蜜多,如是乃至遠離

一切智、道相智、一切相智.當知如是

住菩薩乘諸善男子善女人等,中道

衰敗,喪失身命及大財寶.喪身命者,

謂墮聲聞,或獨覺地,失財寶者,謂失

無上正等菩提.善現,當知譬如商人

有巧便智,先在海岸,裝治船已,方牽

入水知無穿穴,後持財物,置上而去.

當知是船,必不壞沒,人物安隱,達所

至處.如是善現,有菩薩乘諸善男子

善女人等,若於無上正等菩提,有信

有忍,有淸淨心,有勝意樂,有欲勝解,

有捨精進,復能攝受甚深般若波羅

蜜多,方便善巧,便不遠離般若、靜慮、

精進、安忍、淨戒、布施波羅蜜多,乃至

不遠離一切智、道相智、一切相智.由

是因緣,常爲諸佛及諸菩薩摩訶薩

衆,攝受護念.當知如是住菩薩乘諸

善男子善女人等,終不中道,衰耗退

敗,超聲聞地及獨覺地,成熟有情,嚴

淨佛土,疾證無上正等菩提.

復次,善現,譬如有人年百二十,老耄

衰朽,復加衆病,所謂風病、熱病、淡病,

或三雜病.於意云何?是老病人,頗從

牀座,能自起不?善現對曰:不也,世尊.

不也,善逝.佛告善現:是人設有扶令

起立,亦無力行,一俱盧舍,二俱盧舍,

三俱盧舍.所以者何?老病甚故.如是

善現,有菩薩乘諸善男子善女人等,

設於無上正等菩提,有信有忍,有淸

淨心,有勝意樂,有欲勝解,有捨精進,

若不攝受甚深般若波羅蜜多,方便

善巧,則便遠離般若、靜慮、精進、安忍、

淨戒、布施波羅蜜多,如是乃至遠離

一切智、道相智、一切相智.當知如是

住菩薩乘諸善男子善女人等,中道

衰敗,不證無上正等菩提,退入聲聞,

或獨覺地.何以故?以不攝受甚深般

若波羅蜜多,方便善巧,離諸功德,諸

佛、菩薩不護念故.善現,當知譬如有

人年百二十,老耄衰朽,復加衆病,謂

風、熱、淡,或三雜病.是老病人,欲從牀

座,起往他處,而自不能,有二健人,各

扶一腋,徐策令起而告之言:莫有所

難隨意欲往,我等二人,終不相棄,必

達所趣,安隱無損.如是善現,有菩薩

乘諸善男子善女人等,若於無上正

等菩提,有信有忍,有淸淨心,有勝意

樂,有欲勝解,有捨精進,復能攝受甚

深般若波羅蜜多,方便善巧,便不遠

離般若、靜慮、精進、安忍、淨戒、布施波

羅蜜多,如是乃至不遠離一切智、道

相智、一切相智.當知如是住菩薩乘

諸善男子善女人等,終不中道,衰耗

退敗,超聲聞地及獨覺地,成熟有情,

嚴淨佛土,疾證無上正等菩提.何以

故?以能攝受甚深般若波羅蜜多,方

便善巧具諸功德諸佛菩薩共護念故

爾時,具壽善現白佛言:世尊,云何住

菩薩乘諸善男子善女人等,由不攝

受甚深般若波羅蜜多,方便善巧,離

諸功德,退墮聲聞及獨覺地,不證無

上正等菩提?佛告善現:善哉,善哉!汝

爲利樂住菩薩乘諸善男子善女人

等,問如是事.汝今諦聽.當爲汝說.善

現,當知有菩薩乘諸善男子善女人

等,從初發心,執我我所,修行布施乃

至般若波羅蜜多.此善男子善女人

等,修布施時作如是念:我能行施,我

施此物,彼受我施.修淨戒時,作如是

念:我能持戒,我持此戒,我具是戒.修

安忍時,作如是念:我能修忍,我於彼

忍,我具是忍.修精進時,作如是念:我

能精進,我爲此精進,我具是精進.修

靜慮時,作如是念:我能修定,我爲此

修定,我具是定.修般若時,作如是念:

我能修慧,我爲此修慧,我具是慧.復

次,善現,此善男子善女人等,修布施

時,執有是布施,執由此布施,執布施

爲我所.修淨戒時,執有是淨戒,執由

此淨戒,執淨戒爲我所.修安忍時,執

有是安忍,執由此安忍,執安忍爲我

所.修精進時,執有是精進,執由此精

進,執精進爲我所.修靜慮時,執有是

靜慮,執由此靜慮,執靜慮爲我所.修

般若時,執有是般若,執由此般若,執

般若爲我所.是善男子善女人等,我、

我所執,恒隨逐故,所行布施乃至般

若波羅蜜多,增長生死,不能解脫,生

等衆苦.所以者何?布施波羅蜜多中,

無如是分別可起此執,乃至般若波

羅蜜多中,亦無如是分別可起此執.

何以故?遠離此彼岸,是布施波羅蜜

多相乃至是般若波羅蜜多相故.善

現,當知此菩薩乘諸善男子善女人

等,不知此岸彼岸相故,不能攝受布

施、淨戒、安忍、精進、靜慮、般若波羅蜜

多,乃至不能攝受一切智、道相智、一

切相智.由是因緣,此菩薩乘諸善男

子善女人等,墮聲聞地,或獨覺地,不

證無上正等菩提.

大般若波羅蜜多經卷第四百四十四

戊戌歲高麗國大藏都監奉

勅雕造

大般若波羅蜜多經卷第四百四十五 玉

三藏法師玄奘奉 詔譯

第二分船等喩品第四十九之二

爾時,具壽善現復白佛言:世尊,住菩

薩乘諸善男子善女人等,云何無方

便善巧,修行六波羅蜜多,墮於聲聞,

或獨覺地,不證無上正等菩提?佛告

善現:有菩薩乘諸善男子善女人等,

從初發心,無方便善巧故,修布施時,

作如是念:我能行施,我施此物,彼受

我施.修淨戒時,作如是念:我能持戒,

我持此戒,我成此戒.修安忍時,作如

是念:我能修忍,我於彼忍,我成此忍.

修精進時,作如是念:我能精進,我爲

此精進,我成此精進.修靜慮時,作如

是念:我能修定,我爲此修定,我成此

定.修般若時,作如是念:我能修慧,我

爲此修慧,我成此慧.復次,善現,此菩

薩乘諸善男子善女人等,修布施時,

執有是布施,執由此布施,執布施爲

我所,而生憍慢.修淨戒時,執有是淨

戒,執由此淨戒,執淨戒爲我所,而生

憍慢.修安忍時,執有是安忍,執由此

安忍,執安忍爲我所,而生憍慢.修精

進時,執有是精進,執由此精進,執精

進爲我所,而生憍慢.修靜慮時,執有

是靜慮,執由此靜慮,執靜慮爲我所,

而生憍慢.修般若時,執有是般若,執

由此般若,執般若爲我所,而生憍慢.

是菩薩乘諸善男子善女人等,我、我

所執,恒隨逐故,所修布施乃至般若

波羅蜜多,增長生死,不能解脫,生等

衆苦所以者何布施波羅蜜多中無

如是分別,亦不如彼所分別.何以故?

非至此彼岸,是布施波羅蜜多相故,

乃至般若波羅蜜多中,無如是分別,

亦不如彼所分別.何以故?非至此彼

岸,是般若波羅蜜多相故.善現,當知

此菩薩乘諸善男子善女人等,不知

此岸彼岸相故,不能攝受布施、淨戒、

安忍、精進、靜慮、般若波羅蜜多,如是

乃至不能攝受一切智、道相智、一切

相智.由此因緣,是菩薩乘諸善男子

善女人等,墮聲聞地,或獨覺地,不證

無上正等菩提.善現,住菩薩乘諸善

男子善女人等,如是無方便善巧,修

行六波羅蜜多,墮於聲聞,或獨覺地,

不證無上正等菩提.

爾時,具壽善現復白佛言:世尊,云何

住菩薩乘諸善男子善女人等,由能

攝受甚深般若波羅蜜多,方便善巧,

具諸功德,不墮聲聞及獨覺地,疾證

無上正等菩提?佛告善現:有菩薩乘

諸善男子善女人等,從初發心,離我、

我所執,修行布施乃至般若波羅蜜

多,此善男子善女人等,修布施時,不

作是念:我能行施,我施此物,彼受我

施.修淨戒時,不作是念:我能持戒,我

持此戒,我具是戒.修安忍時,不作是

念:我能修忍,我於彼忍,我具是忍.修

精進時,不作是念:我能精進,我爲此

精進,我具是精.進修靜慮時,不作是

念:我能修定,我爲此修定,我具是定.

修般若時,不作是念:我能修慧,我爲

此修慧,我具是慧.復次,善現,此善男

子善女人等,修布施時,不執有布施,

不執由此布施,不執布施爲我所.修

淨戒時,不執有淨戒,不執由此淨戒,

不執淨戒爲我所.修安忍時,不執有

安忍,不執由此安忍,不執安忍爲我

所.修精進時,不執有精進,不執由此

精進,不執精進爲我所.修靜慮時,不

執有靜慮,不執由此靜慮,不執靜慮

爲我所.修般若時,不執有般若,不執

由此般若,不執般若爲我所.是善男

子善女人等,我、我所執,不隨逐故,所

行布施乃至般若波羅蜜多,損減生

死,速能解脫,生等衆苦.所以者何?布

施波羅蜜多中,無如是分別可起此

執,乃至般若波羅蜜多中,亦無如是

分別可起此執.何以故?遠離此彼岸,

是布施波羅蜜多相乃至是般若波

羅蜜多相故.善現,當知此菩薩乘諸

善男子善女人等,善知此岸彼岸相

故,便能攝受布施、淨戒、安忍、精進、靜

慮、般若波羅蜜多,如是乃至能攝受

一切智、道相智、一切相智.由是因緣,

此菩薩乘諸善男子善女人等,不墮

聲聞及獨覺地,速證無上正等菩提.

爾時,具壽善現復白佛言:世尊,住菩

薩乘諸善男子善女人等,云何有方

便善巧,修行六波羅蜜多,不墮聲聞

及獨覺地,疾證無上正等菩提?佛告

善現:有菩薩乘諸善男子善女人等,

從初發心,有方便善巧故,修布施時,

不作是念:我能行施,我施此物,彼受

我施.修淨戒時,不作是念:我能持戒,

我持此戒,我成此戒.修安忍時,不作

是念:我能修忍,我於彼忍,我成此忍.

修精進時,不作是念:我能精進,我爲

此精進,我成此精進.修靜慮時,不作

是念:我能修定,我爲此修定,我成此

定.修般若時,不作是念:我能修慧,我

爲此修慧,我成此慧.復次,善現,此菩

薩乘諸善男子善女人等,修布施時,

不執有布施,不執由此布施,不執布

施爲我所,亦不憍慢.修淨戒時,不執

有淨戒,不執由此淨戒,不執淨戒爲

我所,亦不憍慢.修安忍時,不執有安

忍,不執由此安忍,不執安忍爲我所,

亦不憍慢.修精進時,不執有精進,不

執由此精進,不執精進爲我所,亦不

憍慢.修靜慮時,不執有靜慮,不執由

此靜慮,不執靜慮爲我所,亦不憍慢.

修般若時,不執有般若,不執由此般

若,不執般若爲我所,亦不憍慢.是菩

薩乘諸善男子善女人等,我、我所執

不隨逐故,所修布施乃至般若波羅

蜜多,損減生死,速能解脫,生等衆苦.

所以者何?布施波羅蜜多相中,無如

是分別,亦不如彼所分別.何以故?非

至此岸彼岸,是布施波羅蜜多相故,

乃至般若波羅蜜多相中,無如是分

別,亦不如彼所分別.何以故?非至此

岸彼岸,是般若波羅蜜多相故.善現,

當知此菩薩乘諸善男子善女人等,

善知此岸彼岸相故,便能攝受布施、

淨戒、安忍、精進、靜慮、般若波羅蜜多,

乃至能攝受一切智、道相智、一切相

智.由此因緣,是菩薩乘諸善男子善

女人等,不墮聲聞及獨覺地,疾證無

上正等菩提.善現,住菩薩乘諸善男

子善女人等,如是有方便善巧,修行

六波羅蜜多,不墮聲聞及獨覺地,速

證無上正等菩提.

第二分初業品第五十之一

爾時,具壽善現白佛言:世尊,初業菩

薩摩訶薩,應云何學般若、靜慮、精進、

安忍、淨戒、布施波羅蜜多?佛告善現:

初業菩薩摩訶薩,若欲修學般若、靜

慮、精進、安忍、淨戒、布施波羅蜜多,應

先親近承事供養,能善宣說般若、靜

慮、精進、安忍、淨戒、布施波羅蜜多眞

淨善友,謂說般若波羅蜜多甚深經

時,教授教誡初業菩薩摩訶薩言:來,

善男子,汝應勤修布施、淨戒、安忍、精

進、靜慮、般若波羅蜜多.汝勤修時,應

以無所得,而爲方便,與一切有情,平

等共有,迴向無上正等菩提.汝勿以

色而取無上正等菩提,亦勿以受、想、

行、識而取無上正等菩提.汝勿以眼

處而取無上正等菩提,亦勿以耳、鼻、

舌、身、意處而取無上正等菩提.汝勿

以色處而取無上正等菩提,亦勿以

聲、香、味、觸、法處而取無上正等菩提.

汝勿以眼界而取無上正等菩提,亦

勿以耳、鼻、舌、身、意界而取無上正等

菩提.汝勿以色界而取無上正等菩

提,亦勿以聲、香、味、觸、法界而取無上

正等菩提.汝勿以眼識界而取無上

正等菩提,亦勿以耳、鼻、舌、身、意識界

而取無上正等菩提.汝勿以眼觸而

取無上正等菩提,亦勿以耳、鼻、舌、身、

意觸而取無上正等菩提.汝勿以眼

觸爲緣所生諸受而取無上正等菩

提,亦勿以耳、鼻、舌、身、意觸爲緣所生

諸受而取無上正等菩提.汝勿以布

施波羅蜜多而取無上正等菩提,亦

勿以淨戒、安忍、精進、靜慮、般若波羅

蜜多而取無上正等菩提.汝勿以內

空而取無上正等菩提,亦勿以外空、

內外空、空空、大空、勝義空、有爲空、無

爲空、畢竟空、無際空、散無散空、本性

空、自共相空、一切法空、不可得空、無

性空、自性空、無性自性空而取無上

正等菩提.汝勿以眞如而取無上正

等菩提,亦勿以法界、法性、不虛妄性、

不變異性、平等性、離生性、法定、法住、

實際、虛空界、不思議界而取無上正

等菩提.汝勿以苦聖諦而取無上正

等菩提,亦勿以集、滅、道聖諦而取無

上正等菩提.汝勿以四靜慮而取無

上正等菩提,亦勿以四無量、四無色

定而取無上正等菩提.汝勿以八解

脫而取無上正等菩提,亦勿以八勝

處、九次第定、十遍處而取無上正等

菩提.汝勿以四念住而取無上正等

菩提,亦勿以四正斷、四神足、五根、五

力、七等覺支、八聖道支而取無上正

等菩提.汝勿以空解脫門而取無上

正等菩提,亦勿以無相、無願解脫門

而取無上正等菩提.汝勿以五眼而

取無上正等菩提,亦勿以六神通而

取無上正等菩提.汝勿以佛十力而

取無上正等菩提,亦勿以四無所畏、

四無礙解、大慈、大悲、大喜、大捨、十八

佛不共法而取無上正等菩提.汝勿

以三十二大士相而取無上正等菩

提,亦勿以八十隨好而取無上正等

菩提.汝勿以無忘失法而取無上正

等菩提,亦勿以恒住捨性而取無上

正等菩提.汝勿以陁羅尼門而取無

上正等菩提,亦勿以三摩地門而取

無上正等菩提.汝勿以一切智而取

無上正等菩提,亦勿以道相智、一切

相智而取無上正等菩提.所以者何?

若不取色,便得無上正等菩提,不取

受、想、行、識,便得無上正等菩提,如是

乃至若不取一切智,便得無上正等

菩提,不取道相智、一切相智,便得無

上正等菩提.汝善男子,修行甚深般

若波羅蜜多時,勿於色生貪愛,勿於

受、想、行、識生貪愛.所以者何?色乃至

識非可貪愛.何以故?以一切法,自性

空故.勿於眼處生貪愛,勿於耳、鼻、舌、

身、意處生貪愛.所以者何?眼處乃至

意處非可貪愛.何以故?以一切法自

性空故.勿於色處生貪愛,勿於聲、香、

味、觸、法處生貪愛.所以者何?色處乃

至法處非可貪愛.何以故?以一切法,

自性空故.勿於眼界生貪愛,勿於耳、

鼻、舌、身、意界生貪愛.所以者何?眼界

乃至意界非可貪愛.何以故?以一切

法,自性空故.勿於色界生貪愛,勿於

聲、香、味、觸、法界生貪愛.所以者何?色

界乃至法界非可貪愛.何以故?以一

切法,自性空故.勿於眼識界生貪愛,

勿於耳、鼻、舌、身、意識界生貪愛.所以

者何?眼識界乃至意識界非可貪愛.

何以故?以一切法,自性空故.勿於眼

觸生貪愛,勿於耳、鼻、舌、身、意觸生貪

愛.所以者何?眼觸乃至意觸非可貪

愛.何以故?以一切法,自性空故.勿於

眼觸爲緣所生諸受生貪愛,勿於耳、

鼻、舌、身、意觸爲緣所生諸受生貪愛.

所以者何?眼觸爲緣所生諸受乃至

意觸爲緣所生諸受非可貪愛.何以

故?以一切法,自性空故.勿於布施波

羅蜜多生貪愛,勿於淨戒、安忍、精進、

靜慮、般若波羅蜜多生貪愛.所以者

何?布施波羅蜜多乃至般若波羅蜜

多非可貪愛.何以故?以一切法,自性

空故.勿於內空生貪愛,勿於外空、內

外空、空空、大空、勝義空、有爲空、無爲

空、畢竟空、無際空、散無散空、本性空、

自共相空、一切法空、不可得空、無性

空、自性空、無性自性空生貪愛.所以

者何?內空乃至無性自性空非可貪

愛.何以故?以一切法,自性空故.勿於

眞如生貪愛,勿於法界、法性、不虛妄

性、不變異性、平等性、離生性、法定、法

住、實際、虛空界、不思議界生貪愛.所

以者何?眞如乃至不思議界非可貪

愛.何以故?以一切法,自性空故.勿於

苦聖諦生貪愛,勿於集、滅、道聖諦生

貪愛.所以者何?苦聖諦乃至道聖諦

非可貪愛.何以故?以一切法,自性空

故.勿於四靜慮生貪愛,勿於四無量、

四無色定生貪愛.所以者何?四靜慮、

四無量、四無色定非可貪愛.何以故?

以一切法,自性空故.勿於八解脫生

貪愛,勿於八勝處、九次第定、十遍處

生貪愛.所以者何?八解脫乃至十遍

處非可貪愛.何以故?以一切法,自性

空故.勿於四念住生貪愛,勿於四正

斷、四神足、五根、五力、七等覺支、八聖

道支生貪愛.所以者何?四念住乃至

八聖道支非可貪愛.何以故?以一切

法,自性空故.勿於空解脫門生貪愛,

勿於無相、無願解脫門生貪愛.所以

者何?空、無相、無願解脫門非可貪愛.

何以故?以一切法,自性空故.勿於五

眼生貪愛,勿於六神通生貪愛.所以

者何?五眼、六神通非可貪愛.何以故?

以一切法,自性空故.勿於佛十力生

貪愛,勿於四無所畏、四無礙解、大慈、

大悲、大喜、大捨、十八佛不共法生貪

愛.所以者何?佛十力乃至十八佛不

共法非可貪愛.何以故?以一切法,自

性空故.勿於三十二大士相生貪愛,

勿於八十隨好生貪愛.所以者何?三

十二大士相、八十隨好非可貪愛.何

以故?以一切法,自性空故.勿於無忘

失法生貪愛,勿於恒住捨性生貪愛.

所以者何?無忘失法、恒住捨性非可

貪愛.何以故?以一切法,自性空故.勿

於陁羅尼門生貪愛,勿於三摩地門

生貪愛.所以者何?陁羅尼門、三摩地

門非可貪愛.何以故?以一切法,自性

空故.勿於一切智生貪愛,勿於道相

智、一切相智生貪愛.所以者何?一切

智、道相智、一切相智非可貪愛.何以

故?以一切法,自性空故.勿於預流果

生貪愛,勿於一來、不還、阿羅漢果、獨

覺菩提生貪愛.所以者何?預流果乃

至獨覺菩提非可貪愛.何以故?以一

切法,自性空故.勿於一切菩薩摩訶

薩行生貪愛,勿於諸佛無上正等菩

提生貪愛.所以者何?一切菩薩摩訶

薩行、諸佛無上正等菩提非可貪愛.

何以故?以一切法,自性空故.

爾時,具壽善現白佛言:世尊,諸菩薩

摩訶薩,能爲難事於一切法自性空

中,希求無上正等菩提,欲證無上正

等菩提.佛告善現:如是如是.如汝所

說.諸菩薩摩訶薩,能爲難事於一切

法自性空中,希求無上正等菩提,欲

證無上正等菩提.善現,諸菩薩摩訶

薩,雖達一切法如幻,如夢,如響,如像,

如光影,如陽焰,如變化事,如尋香城

自性皆空而爲世間得義利故,發趣

無上正等菩提;爲令世間,得饒益故,

發趣無上正等菩提,爲令世間,得安

樂故,發趣無上正等菩提;爲欲濟拔

諸世間故,發趣無上正等菩提;爲與

世間,作歸依故,發趣無上正等菩提;

爲與世間,作舍宅故,發趣無上正等

菩提;欲示世間究竟道故,發趣無上

正等菩提;爲與世間,作洲渚故,發趣

無上正等菩提;爲與世間,作日月故,

發趣無上正等菩提;爲與世間,作燈

燭故,發趣無上正等菩提;爲與世間,

作導師故,發趣無上正等菩提;爲與

世間,作將師故,發趣無上正等菩提;

爲與世間,作所趣故,發趣無上正等

菩提;哀愍世間生死苦故,發趣無上

正等菩提.善現,云何菩薩摩訶薩,爲

諸世間,得義利故,發趣無上正等菩

提?善現,諸菩薩摩訶薩,爲欲解脫一

切有情諸苦惱事,方便修行布施、淨

戒、安忍、精進、靜慮、般若波羅蜜多故,

發趣無上正等菩提.善現,是爲菩薩

摩訶薩,爲諸世間,得義利故,發趣無

上正等菩提.善現,云何菩薩摩訶薩,

爲令世間,得饒益故,發趣無上正等

菩提?善現,諸菩薩摩訶薩,爲欲自住

六波羅蜜多,方便勸發諸有情類,亦

令安住六波羅蜜多故,發趣無上正

等菩提.善現,是爲菩薩摩訶薩,爲令

世間,得饒益故,發趣無上正等菩提.

善現,云何菩薩摩訶薩,爲令世間,得

安樂故,發趣無上正等菩提?善現,諸

菩薩摩訶薩,爲欲自住十善業道,方

便勸發諸有情類,亦令安住十善業

道故,發趣無上正等菩提.善現,是爲

菩薩摩訶薩,爲令世間,得安樂故,發

趣無上正等菩提.善現,云何菩薩摩

訶薩,爲欲濟拔諸世間故,發趣無上

正等菩提?善現,諸菩薩摩訶薩,見諸

有情墮三惡趣,爲欲濟拔,令修善業,

得住安隱極淸涼處故,發趣無上正

等菩提.善現,是爲菩薩摩訶薩,爲欲

濟拔諸世間故,發趣無上正等菩提.

善現,云何菩薩摩訶薩,爲與世間,作

歸依故,發趣無上正等菩提?善現,諸

菩薩摩訶薩,欲爲有情,說無依法,謂

色無依,受、想、行、識無依,如是乃至一

切智無依,道相智、一切相智無依,令

諸有情,聞已解脫一切生老病死及

愁歎苦憂惱,由此因緣,發趣無上正

等菩提.善現,是爲菩薩摩訶薩,爲與

世間,作歸依故,發趣無上正等菩提.

善現,云何菩薩摩訶薩,爲與世間,作

舍宅故,發趣無上正等菩提?善現,諸

菩薩摩訶薩,欲爲有情,作依止處,及

令至得無怖無畏,大涅槃宮故,發趣

無上正等菩提.善現,是爲菩薩摩訶

薩,爲與世間,作舍宅故,發趣無上正

等菩提.善現,云何菩薩摩訶薩,欲示

世間究竟道故,發趣無上正等菩提?

善現,諸菩薩摩訶薩,見諸有情,不善

通達道非道相,遊諸欲路,欲爲方便,

宣說法要,令其了知究竟道相,發趣

無上正等菩提,欲爲有情,說何法要?

所謂說色究竟,常無怖畏;說受、想、行、

識究竟,常無怖畏.如是乃至說一切

智究竟,常無怖畏,說道相智、一切相

智究竟,常無怖畏.說色究竟,卽非色;

說受、想、行、識究竟,卽非受、想、行、識.如

是乃至說一切智究竟,卽非一切智;

說道相智、一切相智究竟,卽非道相

智、一切相智.善現,如此諸法究竟相,

一切法相,亦如是.具壽善現白言:世

尊,若一切法相,如究竟相者,云何菩

薩摩訶薩,於一切法,應現等覺?所以

者何?世尊,非色究竟中,有如是分別,

謂此是色;亦非受、想、行、識究竟中,有

如是分別,謂此是受、想、行、識.如是乃

至非一切智究竟中,有如是分別,謂

此是一切智;亦非道相智、一切相智

究竟中,有如是分別,謂此是道相智、

一切相智.佛告善現:如是如是.如汝

所說.色究竟中,無如是分別,謂此是

色;受、想、行、識究竟中,亦無如是分別,

謂此是受、想、行、識.如是乃至一切智

究竟中,無如是分別,謂此是一切智;

道相智、一切相智究竟中,無如是分

別,謂此是道相智、一切相智.以一切

法,本性空故.善現,是爲菩薩摩訶薩,

最極難事,謂雖觀一切法,皆寂滅相,

甚深微妙而心不沈沒,作是念言:我

於是法,現等覺已,證得無上正等菩

提,爲諸有情,宣說開示如是寂滅深

妙之法.善現,是爲菩薩摩訶薩,欲示

世間究竟道故,發趣無上正等菩提.

善現,云何菩薩摩訶薩,爲與世間,作

洲渚故,發趣無上正等菩提?善現,譬

如大小海河池中,高地可居,周迴水

斷,說爲洲渚.如是善現,色前後際斷,

受、想、行、識前後際斷.如是乃至一切

智前後際斷,道相智、一切相智前後

際斷.由此前際、後際斷故,一切法斷.

善現,此一切法前後際斷,卽是寂滅,

卽是微妙,卽是如實,謂空無所得,道

斷愛盡,無餘雜染,永滅究竟涅槃.善

現,諸菩薩摩訶薩,求證無上正等菩

提,欲爲有情,宣說開示如是寂滅甚

深微妙如實之法.善現,是爲菩薩摩

訶薩,爲與世間,作洲渚故,發趣無上

正等菩提.善現,云何菩薩摩訶薩,爲

與世間,作日月燈燭故,發趣無上正

等菩提?善現,諸菩薩摩訶薩,欲爲有

情,宣說六波羅蜜多及四依攝事相

應經典,眞實義趣,方便教導,令勤修

學,破一切種無明黑闇,發趣無上正

等菩提.善現,是爲菩薩摩訶薩,爲與

世間,作日月燈燭故,發趣無上正等

菩提.善現,云何菩薩摩訶薩,爲與世

間,作導師將師故,發趣無上正等菩

提?善現,諸菩薩摩訶薩,欲令趣向邪

道有情,離行四種不應行處,爲說一

道,令歸正故,爲雜染者,得淸淨故,爲

愁惱者,得歡悅故,爲憂苦者,得喜樂

故,爲非理有情,證如理法故,爲流轉

有情,得般涅槃故,發趣無上正等菩

提.善現,諸菩薩摩訶薩,發趣無上正

等菩提,欲爲有情,宣說開示色無生

無滅,無染無淨;受、想、行、識無生無滅,

無染無淨.眼處無生無滅,無染無淨;

耳、鼻、舌、身、意處無生無滅,無染無淨.

色處無生無滅,無染無淨;聲、香、味、觸、

法處無生無滅,無染無淨.眼界無生

無滅,無染無淨;耳、鼻、舌、身、意界無生

無滅,無染無淨.色界無生無滅,無染

無淨;聲、香、味、觸、法界無生無滅,無染

無淨.眼識界無生無滅,無染無淨;耳、

鼻、舌、身、意識界無生無滅,無染無淨.

眼觸無生無滅,無染無淨;耳、鼻、舌、身、

意觸無生無滅,無染無淨.眼觸爲緣

所生諸受無生無滅,無染無淨;耳、鼻、

舌、身、意觸爲緣所生諸受無生無滅,

無染無淨.布施波羅蜜多無生無滅,

無染無淨;淨、戒、安忍、精進、靜慮、般若

波羅蜜多無生無滅,無染無淨.內空

無生無滅,無染無淨;外空、內外空、空

空、大空、勝義空、有爲空、無爲空、畢竟

空、無際空、散無散空、本性空、自共相

空、一切法空、不可得空、無性空、自性

空、無性自性空無生無滅,無染無淨.

眞如無生無滅,無染無淨;法界、法性、

不虛妄性、不變異性、平等性、離生性、

法定、法住、實際、虛空界、不思議界無

生無滅,無染無淨.苦聖諦無生無滅,

無染無淨;集、滅、道聖諦無生無滅,無

染無淨.四靜慮無生無滅,無染無淨;

四無量、四無色定無生無滅,無染無

淨.八解脫無生無滅,無染無淨;八勝

處、九次第定、十遍處無生無滅,無染

無淨.四念住無生無滅,無染無淨;四

正斷、四神足、五根、五力、七等覺支、八

聖道支無生無滅,無染無淨.空解脫

門無生無滅,無染無淨;無相、無願解

脫門無生無滅,無染無淨.淨觀地無

生無滅,無染無淨;種性地、第八地、具

見地、薄地、離欲地、已辦地、獨覺地、菩

薩地、如來地無生無滅,無染無淨.極

喜地無生無滅,無染無淨;離垢地、發

光地、焰慧地、極難勝地、現前地、遠行

地、不動地、善慧地、法雲地無生無滅,

無染無淨.五眼無生無滅,無染無淨;

六神通無生無滅,無染無淨.預流果

無生無滅,無染無淨;一來、不還、阿羅

漢果、獨覺菩提無生無滅,無染無淨.

如來十力無生無滅,無染無淨;四無

所畏、四無礙解、大慈、大悲、大喜、大捨、

十八佛不共法無生無滅,無染無淨.

三十二大士相無生無滅,無染無淨;

八十隨好無生無滅,無染無淨.無忘

失法無生無滅,無染無淨;恒住捨性

無生無滅,無染無淨.一切陁羅尼門

無生無滅,無染無淨;一切三摩地門

無生無滅,無染無淨.一切智無生無

滅,無染無淨;道相智、一切相智無生

無滅,無染無淨.善現,是爲菩薩摩訶

薩,爲與世閒,作導師將師故,發趣無

上正等菩提.善現,云何菩薩摩訶薩,

爲與世閒,作所趣故,發趣無上正等

菩提?善現,諸菩薩摩訶薩,希求無上

正等菩提,修諸菩薩摩訶薩行,欲以

四攝事,攝一切有情,所謂布施、愛語、

利行、同事,欲爲有情,宣說開示色以

虛空爲所趣,受、想、行、識,亦以虛空爲

所趣,如是乃至一切智以虛空爲所

趣,道相智、一切相智,亦以虛空爲所

趣.欲爲有情,宣說開示未來色趣空

故,無所從來,過去色趣空故,無所至

去,現在色趣空故,亦無所住;未來受、

想、行、識趣空故,無所從來,過去受、想、

行、識趣空故,無所至去,現在受、想、行、

識趣空故,亦無所住,如是乃至未來

一切智趣空故,無所從來,過去一切

智趣空故,無所至去,現在一切智趣

空故,亦無所住;未來道相智、一切相

智趣空故,無所從來,過去道相智、一

切相智趣空故,無所至去,現在道相

智、一切相智趣空故,亦無所住.欲爲

有情,宣說開示色非趣,非不趣.何以

故?以色性空,空中無趣,無不趣故.受、

想、行、識,亦非趣、非不趣.何以故?以受、

想、行、識性空,空中無趣,無不趣故.如

是乃至一切智非趣,非不趣.何以故?

以一切智性空,空中無趣,無不趣故.

道相智、一切相智,亦非趣,非不趣.何

以故?以道相智、一切相智性空,空中

無趣,無不趣故.善現,是爲菩薩摩訶

薩,爲與世閒,作所趣故,發趣無上正

等菩提.

大般若波羅蜜多經卷第四百四十五

戊戌歲高麗國大藏都監奉

勅雕造

大般若波羅蜜多經卷第四百四十六 玉

三藏法師玄奘奉 詔譯

第二分初業品第五十之二

所以者何?善現,一切法,皆以空、無相、無

願爲趣.諸菩薩摩訶薩,於如是趣,不

可超越.何以故?空、無相、無願中,趣與

非趣,不可得故.善現,一切法,皆以無

起無作爲趣.諸菩薩摩訶薩,於如是

趣,不可超越.何以故?無起無作中,趣

與非趣不可得故.善現,一切法,皆以

無生無滅爲趣.諸菩薩摩訶薩,於如

是趣,不可超越.何以故?無生無滅中,

趣與非趣,不可得故.善現,一切法,皆

以無染無淨爲趣.諸菩薩摩訶薩,於

如是趣,不可超越.何以故?無染無淨

中,趣與非趣,不可得故.善現,一切法,

皆以無所有爲趣.諸菩薩摩訶薩,於

如是趣,不可超越.何以故?無所有中,

趣與非趣,不可得故.善現,一切法,皆

以幻、夢、響、像、光影、陽焰、變化事、尋香

城爲趣,諸菩薩摩訶薩,於如是趣,不

可超越.何以故?幻、夢、響、像、光影、陽焰、

變化事、尋香城中,趣與非趣,不可得

故.善現,一切法皆以無量無邊爲趣.

諸菩薩摩訶薩,於如是趣,不可超越.

何以故?無量無邊中,趣與非趣,不可

得故.善現,一切法,皆以不與不取爲

趣.諸菩薩摩訶薩,於如是趣,不可超

越.何以故?不與不取中,趣與非趣,不

可得故.善現,一切法,皆以不擧不下

爲趣.諸菩薩摩訶薩,於如是趣,不可

超越.何以故?不擧不下中,趣與非趣,

不可得故.善現,一切法,皆以無去無

來爲趣.諸菩薩摩訶薩,於如是趣,不

可超越.何以故?無去無來中,趣與非

趣,不可得故.善現,一切法,皆以無增

無減爲趣.諸菩薩摩訶薩,於如是趣,

不可超越.何以故?無增無減中,趣與

非趣,不可得故.善現,一切法,皆以不

入不出爲趣.諸菩薩摩訶薩,於如是

趣,不可超越.何以故?不入不出中,趣

與非趣,不可得故.善現,一切法,皆以

不集不散爲趣.諸菩薩摩訶薩,於如

是趣,不可超越.何以故?不集不散中,

趣與非趣,不可得故.善現,一切法,皆

以不合不離爲趣.諸菩薩摩訶薩,於

如是趣,不可超越.何以故?不合不離

中,趣與非趣,不可得故.善現,一切法,

皆以我、有情、命者、生者、養者、士夫、補

特伽羅、意生、儒童、作者、使作者、起者、

使起者、受者、使受者、知者、見者爲趣.

諸菩薩摩訶薩,於如是趣,不可超越.

何以故?我乃至見者,尚畢竟無所有,

不可得,況有趣非趣可得?善現,一切

法,皆以無我、無有情、無命者、無生者、

無養者、無士夫、無補特伽羅、無意生、

無儒童、無作者、無使作者、無起者、無

使起者、無受者、無使受者、無知者、無

見者爲趣.諸菩薩摩訶薩,於如是趣,

不可超越.何以故?無我乃至無見者,

尚畢竟無所有,不可得,況有趣非趣

可得?善現,一切法,皆以常、樂、我、淨爲

趣.諸菩薩摩訶薩,於如是趣,不可超

越.何以故?常、樂、我、淨,尚畢竟無所有,

不可得,況有趣非趣可得?善現,一切

法,皆以無常、無樂、無我、無淨爲趣.諸

菩薩摩訶薩,於如是趣,不可超越.何

以故?無常、無樂、無我、無淨,尚畢竟無

所有,不可得,況有趣非趣可得?善現,

一切法,皆以貪、瞋、癡事爲趣.諸菩薩

摩訶薩,於如是趣,不可超越.何以故?

貪、瞋、癡事,尚畢竟無所有,不可得,況

有趣非趣可得?善現,一切法,皆以諸

見趣爲趣.諸菩薩摩訶薩,於如是趣,

不可超越.何以故?諸見趣,尚畢竟無

所有,不可得,況有趣非趣可得?善現,

一切法,皆以眞如、法界、法性、不虛妄

性、不變異性、平等性、離生性、法定、法

住、實際、虛空界、不思議界爲趣.諸菩

薩摩訶薩,於如是趣,不可超越.何以

故?眞如乃至不思議界,尚畢竟無所

有,不可得,況有趣非趣可得?善現,一

切法,皆以不動爲趣.諸菩薩摩訶薩,

於如是趣,不可超越.何以故?不動性,

尚畢竟無所有,不可得,況有趣非趣

可得?善現,一切法,皆以色、受、想、行、識

爲趣.諸菩薩摩訶薩,於如是趣,不可

超越.何以故?色乃至識,尚畢竟無所

有,不可得,況有趣非趣可得?善現,一

切法,皆以眼、耳、鼻、舌、身、意處爲趣.諸

菩薩摩訶薩,於如是趣,不可超越.何

以故?眼處乃至意處,尚畢竟無所有,

不可得,況有趣非趣可得?善現,一切

法,皆以色、聲、香、味、觸、法處爲趣.諸菩

薩摩訶薩,於如是趣,不可超越.何以

故?色處乃至法處,尚畢竟無所有,不

可得,況有趣非趣可得?善現,一切法,

皆以眼、耳、鼻、舌、身、意界爲趣.諸菩薩

摩訶薩,於如是趣,不可超越.何以故?

眼界乃至意界,尚畢竟無所有,不可

得,況有趣非趣可得?善現,一切法,皆

以色,聲、香、味、觸、法界爲趣.諸菩薩摩

訶薩,於如是趣,不可超越.何以故?色

界乃至法界,尚畢竟無所有,不可得,

況有趣非趣可得?善現,一切法,皆以

眼、耳、鼻、舌、身、意識界爲趣.諸菩薩摩

訶薩,於如是趣,不可超越.何以故?眼

識界乃至意識界,尚畢竟無所有,不

可得,況有趣非趣可得?善現,一切法,

皆以眼、耳、鼻、舌、身、意觸爲趣.諸菩薩

摩訶薩,於如是趣,不可超越.何以故?

眼觸乃至意觸,尚畢竟無所有,不可

得,況有趣非趣可得?善現,一切法,皆

以眼,耳、鼻、舌、身、意觸爲緣所生諸受

爲趣.諸菩薩摩訶薩,於如是趣,不可

超越.何以故?眼觸爲緣所生諸受乃

至意觸爲緣所生諸受,尚畢竟無所

有,不可得,況有趣非趣可得?善現,一

切法,皆以布施、淨戒、安忍、精進、靜慮、

般若波羅蜜多爲趣.諸菩薩摩訶薩,

於如是趣,不可超越.何以故?布施波

羅蜜多乃至般若波羅蜜多,尚畢竟

無所有,不可得,況有趣非趣可得?善

現,一切法,皆以內空、外空、內外空、空

空、大空、勝義空、有爲空、無爲空、畢竟

空、無際空、散無散空、本性空、自共相

空、一切法空、不可得空、無性空、自性

空、無性自性空爲趣.諸菩薩摩訶薩,

於如是趣,不可超越.何以故?內空乃

至無性自性空,尚畢竟無所有,不可

得,況有趣非趣可得?善現,一切法,皆

以四念住、四正斷、四神足、五根、五力、

七等覺支、八聖道支爲趣.諸菩薩摩

訶薩,於如是趣,不可超越.何以故?四

念住乃至八聖道支,尚畢竟無所有,

不可得,況有趣非趣可得?善現,一切

法,皆以苦、集、滅、道聖諦爲趣.諸菩薩

摩訶薩,於如是趣,不可超越.何以故?

苦、集、滅、道聖諦,尚畢竟無所有,不可

得,況有趣非趣可得?善現,一切法,皆

以四靜慮、四無量、四無色定爲趣.諸

菩薩摩訶薩,於如是趣,不可超越.何

以故?四靜慮、四無量、四無色定,尚畢

竟無所有,不可得,況有趣非趣可得?

善現,一切法,皆以八解脫、八勝處、九

次第定、十遍處爲趣.諸菩薩摩訶薩,

於如是趣,不可超越.何以故?八解脫

乃至十遍處,尚畢竟無所有,不可得,

況有趣非趣可得?善現,一切法,皆以

空、無相、無願解脫門爲趣.諸菩薩摩

訶薩,於如是趣,不可超越.何以故?空、

無相、無願解脫門,尚畢竟無所有,不

可得,況有趣非趣可得?善現,一切法,

皆以三乘菩薩十地爲趣.諸菩薩摩

訶薩,於如是趣,不可超越.何以故?三

乘菩薩十地,尚畢竟無所有,不可得,

況有趣非趣可得?善現,一切法,皆以

五眼、六神通爲趣.諸菩薩摩訶薩,於

如是趣,不可超越.何以故?五眼、六神

通,尚畢竟無所有,不可得,況有趣非

趣可得?善現,一切法,皆以陁羅尼門、

三摩地門爲趣.諸菩薩摩訶薩,於如

是趣,不可超越.何以故?陁羅尼門、三

摩地門,尚畢竟無所有,不可得,況有

趣非趣可得?善現,一切法,皆以如來

十力、四無所畏、四無礙解、大慈、大悲、

大喜、大捨、十八佛不共法爲趣.諸菩

薩摩訶薩,於如是趣,不可超越.何以

故?如來十力乃至十八佛不共法,尚

畢竟無所有,不可得,況有趣非趣可

得?善現,一切法,皆以三十二大士相、

八十隨好爲趣.諸菩薩摩訶薩,於如

是趣,不可超越.何以故?三十二大士

相、八十隨好,尚畢竟無所有,不可得,

況有趣非趣可得?善現,一切法,皆以

無忘失法、恒住捨性爲趣.諸菩薩摩

訶薩,於如是趣,不可超越.何以故?無

忘失法、恒住捨性,尚畢竟無所有,不

可得,況有趣非趣可得?善現,一切法,

皆以一切智、道相智、一切相智爲趣.

諸菩薩摩訶薩,於如是趣,不可超越.

何以故?一切智、道相智、一切相智,尚

畢竟無所有,不可得,況有趣非趣可

得?善現,一切法皆以預流、一來、不還、

阿羅漢果、獨覺菩提爲趣.諸菩薩摩

訶薩,於如是趣,不可超越.何以故?預

流果乃至獨覺菩提,尚畢竟無所有,

不可得,況有趣非趣可得?善現,一切

法,皆以一切菩薩摩訶薩行、諸佛無

上正等菩提爲趣.諸菩薩摩訶薩,於

如是趣,不可超越.何以故?一切菩薩

摩訶薩行、諸佛無上正等菩提,尚畢

竟無所有,不可得,況有趣非趣可得?

善現,一切法,皆以預流、一來、不還、阿

羅漢、獨覺、菩薩、如來應正等覺爲趣.

諸菩薩摩訶薩,於如是趣,不可超越.

何以故,預流乃至如來應正等覺,尚

畢竟無所有,不可得,況有趣非趣可

得?如是善現,菩薩摩訶薩,爲與世間,

作所趣故,發趣無上正等菩提.善現,

云何菩薩摩訶薩,哀愍世間生死苦

故,發趣無上正等菩提?善現,諸菩薩

摩訶薩,爲得無礙自在神通,拔諸有

情生死大苦,發趣無上正等菩提.善

現,是爲菩薩摩訶薩,哀愍世間生死

苦故,發趣無上正等菩提.

第二分調伏貪等品第五十一

爾時,具壽善現白佛言:世尊,誰於如

是甚深般若波羅蜜多,能生淨信及

生勝解?佛告善現:若菩薩摩訶薩,久

於無上正等菩提,發意趣求,精勤修

習布施、淨戒、安忍、精進、靜慮、般若波

羅蜜多,已曾供養百千俱胝那庾多

佛,於諸佛所,久修梵行,發弘誓願,善

根淳熟,無量善友攝受護念,乃於如

是甚深般若波羅蜜多,能生淨信及

生勝解.具壽善現復白佛言:世尊,若

菩薩摩訶薩,能於如是甚深般若波

羅蜜多,生於淨信及生勝解,是菩薩

摩訶薩心,何性,何相,何狀,何貌?佛告

善現:若菩薩摩訶薩,能於如是甚深

般若波羅蜜多,生於淨信及勝解者,

心以調伏貪、瞋、癡,及遠離貪、瞋、癡,爲

性,爲相,爲狀,爲貌.復次,善現,是菩薩

摩訶薩,心以調伏貪、瞋、癡,及無貪、瞋、

癡,遠離貪、瞋、癡及無貪、瞋、癡,爲性,爲

相,爲狀,爲貌.善現,若菩薩摩訶薩,成

就如是性相狀貌心,乃於如是甚深

般若波羅蜜多,能生淨信及生勝解.

時,具壽善現白佛言:世尊,若菩薩摩

訶薩,能於如是甚深般若波羅蜜多,

生於淨信及生勝解,是菩薩摩訶薩,

當何所趣?佛告善現:是菩薩摩訶薩,

當趣一切智智.具壽善現復白佛言:

世尊,若菩薩摩訶薩,趣一切智智者,

是菩薩摩訶薩,能與一切有情,爲所

歸趣.佛告善現:如是如是.如汝所說.

若菩薩摩訶薩,能於如是甚深般若

波羅蜜多,生於淨信及生勝解,是菩

薩摩訶薩,則能趣向一切智智,若能

趣向一切智智,是則能與一切有情,

爲所歸趣.具壽善現復白佛言:世尊,

是菩薩摩訶薩,能爲難事,謂擐如是

堅固甲冑,我當度脫,一切有情,皆令

證得究竟涅槃,雖於有情,作如是事,

而都不見有情施設.佛告善現:如是

如是.如汝所說.復次,善現,是菩薩摩

訶薩所擐甲冑,不屬色,亦不屬受、想、

行、識.何以故?色乃至識,皆畢竟無所

有,非菩薩,非甲冑故,說彼甲冑,不屬

色,亦不屬受、想、行、識.是菩薩摩訶薩

所擐甲冑,乃至不屬一切智,亦不屬

道相智、一切相智.何以故?一切智、道

相智、一切相智,皆畢竟無所有,非菩

薩,非甲冑故,說彼甲冑,不屬一切智,

亦不屬道相智、一切相智.是菩薩摩

訶薩所擐甲冑,不屬一切法.何以故?

一切法,皆畢竟無所有,非菩薩,非甲

冑故,說彼甲冑,不屬一切法.善現,是

菩薩摩訶薩,修行如是甚深般若波

羅蜜多,能擐如是功德甲冑,謂我當

度一切有情,皆令證得究竟涅槃.時,

具壽善現白佛言:世尊,若菩薩摩訶

薩,能擐如是堅固甲冑,謂我當度一

切有情,皆令證得般涅槃者,不墮聲

聞及獨覺地.何以故?世尊,是菩薩摩

訶薩,不於有情,安立分限而擐如是

堅固甲冑.佛告善現:汝觀何義,作如

是言,若菩薩摩訶薩,能擐如是堅固

甲冑,不墮聲聞及獨覺地?爾時,善現

白言:世尊,是菩薩摩訶薩,非爲度脫

少分有情,而擐如是堅固甲冑,亦非

爲求少分智故,而擐如是堅固甲冑.

何以故?是菩薩摩訶薩,普爲拔濟一

切有情,令般涅槃而擐如是堅固甲

冑,但爲求得一切智智,而擐如是堅

固甲冑.由此因緣,不墮聲聞及獨覺

地.佛告善現:如是如是.如汝所說.

爾時,具壽善現白佛言:世尊,如是般

若波羅蜜多,最爲甚深,無能修者,無

所修法,亦無修處,亦無由此而得修

習.何以故,世尊,非此般若波羅蜜多

甚深義中,而有少分實法,可得名能

修者及所修法,若修習處,若由此修.

世尊,若修虛空,是修般若波羅蜜多,

若修一切法,是修般若波羅蜜多,若

修不實法,是修般若波羅蜜多,若修

無所有,是修般若波羅蜜多,若修無

攝受,是修般若波羅蜜多,若修除遣

法,是修般若波羅蜜多.佛告善現:修

除遣何法?是修般若波羅蜜多.具壽

善現白言:世尊,修除遣色,是修般若

波羅蜜多,修除遣受、想、行、識,是修般

若波羅蜜多,修除遣內六處,是修般

若波羅蜜多,修除遣外六處,是修般

若波羅蜜多,修除遣內六界,是修般

若波羅蜜多,修除遣外六界,是修般

若波羅蜜多,修除遣六識界,是修般

若波羅蜜多,修除遣我,是修般若波

羅蜜多,修除遣有情、命者、生者、養者、

士夫、補特伽羅、意生、儒童、作者、受者、

知者、見者,是修般若波羅蜜多,修除

遣布施波羅蜜多,是修般若波羅蜜

多,修除遣淨戒、安忍、精進、靜慮、般若

波羅蜜多,是修般若波羅蜜多,修除

遣內空乃至無性自性空,是修般若

波羅蜜多,修除遣眞如乃至不思議

界,是修般若波羅蜜多,修除遣苦、集、

滅、道聖諦,是修般若波羅蜜多,修除

遣四念住乃至八聖道支,是修般若

波羅蜜多,修除遣四靜慮、四無量、四

無色定,是修般若波羅蜜多,修除遣

八解脫、八勝處、九次第定、十遍處,是

修般若波羅蜜多,修除遣空、無相、無

願解脫門,是修般若波羅蜜多,修除

遣淨觀地乃至如來地,是修般若波

羅蜜多,修除遣極喜地乃至法雲地,

是修般若波羅蜜多,修除遣五眼、六

神通,是修般若波羅蜜多,修除遣如

來十力乃至十八佛不共法,是修般

若波羅蜜多,修除遣三十二大士相、

八十隨好,是修般若波羅蜜多,修除

遣無忘失法、恒住捨性,是修般若波

羅蜜多,修除遣陁羅尼門、三摩地門,

是修般若波羅蜜多,修除遣預流果

乃至獨覺菩提,是修般若波羅蜜多,

修除遣一切菩薩摩訶薩行、諸佛無

上正等菩提,是修般若波羅蜜多,修

除遣一切智、道相智、一切相智,是修

般若波羅蜜多.佛告善現:如是如是.

如汝所說.

復次,善現,應依如是甚深般若波羅

蜜多,觀察不退轉菩薩摩訶薩.若菩

薩摩訶薩,雖行般若波羅蜜多,而無

執著,當知是爲不退轉菩薩摩訶薩.

若菩薩摩訶薩,雖行靜慮、精進、安忍、

淨戒、布施波羅蜜多,而無執著,當知

是爲不退轉菩薩摩訶薩.若菩薩摩

訶薩,雖行內空乃至無性自性空,而

無執著,當知是爲不退轉菩薩摩訶

薩.若菩薩摩訶薩,雖行眞如乃至不

思議界,而無執著,當知是爲不退轉

菩薩摩訶薩.若菩薩摩訶薩,雖行苦、

集、滅、道聖諦,而無執著,當知是爲不

退轉菩薩摩訶薩.若菩薩摩訶薩,雖

行四念住廣說乃至一切相智,而無

執著,當知是爲不退轉菩薩摩訶薩.

復次,善現,諸有不退轉菩薩摩訶薩,

行深般若波羅蜜多時,不觀他語及

他教誡,以爲眞要,非但信他而有所

作,不爲貪欲、瞋恚、愚癡、憍慢等法,染

污其心,亦不爲彼之所牽引.諸有不

退轉菩薩摩訶薩,行深般若波羅蜜

多時,不離布施波羅蜜多乃至般若

波羅蜜多.諸有不退轉菩薩摩訶薩,

行深般若波羅蜜多時,聞說如是甚

深般若波羅蜜多,其心不驚,不恐不

怖,不沈不沒,亦不退捨所求無上正

等菩提,於深般若波羅蜜多,歡喜樂

聞,受持讀誦,究竟通利,繫念思惟,如

說修行,曾無厭倦,當知如是不退轉

菩薩摩訶薩,前世已聞甚深般若波

羅蜜多所有義趣,受持讀誦,如理思

惟,精進修行,心無厭倦.何以故?由此

不退轉菩薩摩訶薩,聞說如是甚深

般若波羅蜜多,其心不驚,不恐不怖,

不沈不沒,亦不退捨所求無上正等

菩提,於深般若波羅蜜多,歡喜樂聞,

受持讀誦,究竟通利,如理思惟,精進

修行,心無厭倦.

具壽善現白佛言:世尊,若菩薩摩訶

薩,聞說如是甚深般若波羅蜜多,其

心不驚,不恐不怖,不沈不沒,亦不退

捨所求無上正等菩提,於深般若波

羅蜜多,歡喜樂聞,受持讀誦,究竟通

利,繫念思惟,精進修行,心無厭倦,是

菩薩摩訶薩,云何修行甚深般若波

羅蜜多?

佛告善現:是菩薩摩訶薩,相續隨順,

趣向臨入一切智智,應作如是行深

般若波羅蜜多.具壽善現白言:世尊,

是菩薩摩訶薩,云何相續隨順,趣向

臨入一切智智,行深般若波羅蜜多?

佛告善現:若菩薩摩訶薩,相續隨順,

趣向臨入空、無相、無願、虛空、無所有、

無生、無滅、無染、無淨、眞如、法界、法性、

不虛妄性、不變異性、平等性、離生性、

法定、法住、實際、虛空界、不思議界、無

造、無作、如幻,如夢,如響,如像,如光影,

如陽焰,如變化事,如尋香城,行深般

若波羅蜜多,是爲菩薩摩訶薩相續

隨順,趣向臨入一切智智,行深般若

波羅蜜多.時,具壽善現白佛言:世尊,

如佛所說,若菩薩摩訶薩,相續隨順,

趣向臨入空、無相、無願乃至如尋香

城,行深般若波羅蜜多,是爲菩薩摩

訶薩,相續隨順,趣向臨入一切智智,

行深般若波羅蜜多者.是菩薩摩訶

薩,行深般若波羅蜜多時,爲行色不?

爲行受、想、行、識不?如是乃至爲行一

切智不?爲行道相智、一切相智不?佛

告善現:是菩薩摩訶薩,行深般若波

羅蜜多時,不行色,不行受、想、行、識.如

是乃至不行一切智,不行道相智、一

切相智.何以故?是菩薩摩訶薩,所隨

順趣向臨入一切智智,無能作者,無

能壞者,無所從來,無所至去,亦無所

住,無方無域,無數無量,無往無來.旣

無數量,往來可得,亦無能證.善現,如

是一切智智,不可以色證,不可以受、

想、行、識證.如是乃至不可以一切智

證,不可以道相智、一切相智證.何以

故?色卽是一切智智性,受、想、行、識卽

是一切智智性.如是乃至一切智卽

是一切智智性,道相智、一切相智卽

是一切智智性.何以故?若色眞如,若

一切智智眞如,若一切法眞如,皆一

眞如,無二無別.若受、想、行、識眞如,若

一切智智眞如,若一切法眞如,皆一

眞如,無二無別.如是乃至若一切智

眞如,若一切智智眞如,若一切法眞

如,皆一眞如,無二無別.若道相智、一

切相智眞如,若一切智智眞如,若一

切法眞如,皆一眞如,無二無別.是故

一切智智,不可以色證,不可以受、想、

行、識證.如是乃至不可以一切智證,

不可以道相智、一切相智證.

第二分眞如品第五十二之一

爾時,欲界、色界諸天,各持天上旃檀

香末、多揭羅香末、多摩羅香末,復持

天上嗢鉢羅花、鉢特摩花、拘某陁花、

奔荼利花,遙散佛上,來詣佛所,頂禮

雙足,卻住一面,合掌恭敬,白言:世尊,

如是般若波羅蜜多,最爲甚深,難見

難覺,不可尋思,超尋思境,微妙沖寂,

聰敏智者之所能知,非諸世間皆能

信受.卽佛無上正等菩提一切如來

應正等覺,於此般若波羅蜜多甚深

經中,皆作是說:色卽是一切智智,一

切智智卽是色;受、想、行、識卽是一切

智智,一切智智卽是受、想、行、識.如是

乃至一切智卽是一切智智,一切智

智卽是一切智;道相智、一切相智卽

是一切智智,一切智智卽是道相智、

一切相智.所以者何?若色眞如,若一

切智智眞如,若一切法眞如,皆一眞

如,無二無別,亦無窮盡;若受、想、行、識

眞如,若一切智智眞如,若一切法眞

如,皆一眞如,無二無別,亦無窮盡.如

是乃至若一切智眞如,若一切智智

眞如,若一、切法眞如,皆一眞如,無二

無別,亦無窮盡.若道相智、一切相智

眞如,若一切智智眞如,若一切法眞

如,皆一眞如,無二無別,亦無窮盡.佛

告欲界、色界天言:如是如是.如汝所

說.諸天,當知我觀此義,心恒趣寂,不

樂說法.所以者何?此法甚深,難見難

覺,不可尋思,超尋思境,微妙沖寂,聰

敏智者之所能知,非諸世間皆能信

受,所謂如是甚深般若波羅蜜多,卽

是如來應正等覺所證無上正等菩

提.諸天,當知如是無上正等菩提,無

能證,非所證,無證處,無證時.諸天,當

知此法深妙,不二現行,非諸世間所

能比度.諸天,當知虛空甚深故,此法

甚深,眞如甚深故,此法甚深,法界、法

性、不虛妄性、不變異性、平等性、離生

性、法定、法住、實際、虛空界、不思議界,

甚深故,此法甚深.無量無邊甚深故,

此法甚深,無來無去,甚深故,此法甚

深,無生無滅甚深故,此法甚深,無染

無淨甚深故,此法甚深,無知無得甚

深故,此法甚深,無造無作甚深故,此

法甚深.我甚深故,此法甚深,有情、命

者、生者、養者、士夫、補特伽羅、意生、儒

童、作者、受者、知者、見者甚深故,此法

甚深.色甚深故此法甚深,受、想、行、識

甚深故,此法甚深.如是乃至一切智

甚深故,此法甚深,道相智、一切相智

甚深故,此法甚深.一切佛法甚深故,

此法甚深.時,諸天衆白言:世尊,此所

說法甚深微妙,非諸世間卒能信受.

所以者何?此深妙法,不爲攝取色故

說,不爲棄捨色故說;不爲攝取受、想、

行、識故說,不爲棄捨受、想、行、識故說.

如是乃至不爲攝取一切智故說,不

爲棄捨一切智故說;不爲攝取道相

智、一切相智故說,不爲棄捨道相智、

一切相智故說.不爲攝取一切佛法

故說,不爲棄捨一切佛法故說.世尊,

世間有情,多行攝取我、我所執,謂色

是我,是我所;受、想、行、識是我,是我所.

如是乃至一切智是我,是我所;道相

智、一切相智是我,是我所.爾時,佛告

諸天衆言:如是如是.如汝所說.此深

妙法,不爲攝取色故說,不爲棄捨色

故說;不爲攝取受、想、行、識故說,不爲

棄捨受、想、行、識故說.如是乃至不爲

攝取一切智故說,不爲棄捨一切智

故說;不爲攝取道相智、一切相智故

說,不爲棄捨道相智、一切相智故說.

不爲攝取一切佛法故說,不爲棄捨

一切佛法故說.世間有情,多行攝取

我、我所執,謂色是我,是我所;受、想、行、

識是我,是我所.如是乃至一切智是

我,是我所;道相智、一切相智是我,是

我所.諸天,當知若有菩薩,爲攝取色

故行,爲棄捨色故行,爲攝取受、想、行、

識故行,爲棄捨受、想、行、識故行,如是

乃至爲攝取一切智故行,爲棄捨一

切智故行,爲攝取道相智、一切相智

故行,爲棄捨道相智、一切相智故行,

是菩薩,不能修般若波羅蜜多,亦不

能修靜慮、精進、安忍、淨戒、布施波羅

蜜多,如是乃至不能修一切智,亦不

能修道相智、一切相智.

爾時,具壽善現白佛言:世尊,此甚深

法,能隨順一切法.世尊,此甚深法,能

隨順何等一切法?世尊,此甚深法,能

隨順般若波羅蜜多,亦能隨順靜慮、

精進、安忍、淨戒、布施波羅蜜多.此甚

深法,能隨順內空,亦能隨順外空乃

至無性自性空.此甚深法,能隨順眞

如,亦能隨順法界乃至不思議界.此

甚深法,能隨順苦、集、滅、道聖諦.此甚

深法,能隨順四念住,亦能隨順四正

斷乃至八聖道支.此甚深法,能隨順

四靜慮,亦能隨順四無量、四無色定.

此甚深法,能隨順八解脫,亦能隨順

八勝處、九次第定、十遍處.此甚深法,

能隨順空、無相、無願解脫門.此甚深

法,能隨順淨觀地,亦能隨順種性地

乃至如來地.此甚深法,能隨順極喜

地,亦能隨順離垢地乃至法雲地.此

甚深法,能隨順五眼,亦能隨順六神

通.此甚深法,能隨順如來十力,亦能

隨順四無所畏乃至十八佛不共法.

此甚深法,能隨順三十二大士相,亦

能隨順八十隨好.此甚深法,能隨順

無忘失法,亦能隨順恒住捨性.此甚

深法,能隨順陁羅尼門,亦能隨順三

摩地門.此甚深法,能隨順預流果,亦

能隨順一來、不還、阿羅漢果、獨覺菩

提.此甚深法,能隨順一切菩薩摩訶

薩行,亦能隨順諸佛無上正等菩提.

此甚深法,能隨順一切智,亦能隨順

道相智、一切相智.世尊,此甚深法,都

無所礙.世尊,此甚深法,於何無礙?世

尊,此甚深法,於色無礙,於受、想、行、識

無礙.如是乃至於一切智無礙,於道

相智、一切相智無礙.世尊,此甚深法,

無礙爲相.何以故?世尊,虛空平等性

故,眞如平等性故,法界乃至不思議

界平等性故,空、無相、無願平等性故,

無造無作平等性故,無染無淨平等

性故.世尊,此甚深法,無生無滅.何以

故?世尊,色無生無滅,不可得故,受、想、

行、識無生無滅,不可得故.如是乃至

一切智無生無滅,不可得故,道相智、

一切相智無生無滅,不可得故.世尊,

此甚深法,都無足迹.何以故?世尊,色

足迹不可得故,受、想、行、識足迹,亦不

可得故.如是乃至一切智足迹,不可

得故,道相智、一切相智足迹,亦不可

得故.

大般若波羅蜜多經卷第四百四十六

戊戌歲高麗國大藏都監奉

勅雕造

大般若波羅蜜多經卷第四百四十七 玉

三藏法師玄奘奉 詔譯

第二分眞如品第五十二之二

爾時,欲、色界天衆復白佛言:世尊,大

德善現,佛眞弟子,隨如來生.所以者

何?大德善現諸所說法,一切皆與空

相應故.爾時,善現告欲、色界諸天衆

言:汝諸天衆,說我善現,佛眞弟子,隨

如來生.云何善現隨如來生?謂隨如

來眞如生故.所以者何?如來眞如,無

來無去,善現眞如,亦無來去故,說善

現隨如來生.如來眞如,卽一切法眞

如,一切法眞如,卽如來眞如.如是眞

如,無眞如性,亦無不眞如性,善現眞

如,亦復如是故,說善現隨如來生.如

來眞如,常住爲相,善現眞如,亦復如

是故,說善現隨如來生.如來眞如,無

變異,無分別,遍諸法轉,善現眞如,亦

復如是故,說善現隨如來生.如來眞

如,無所罣㝵,一切法眞如,亦無所罣

㝵.若如來眞如,若一切法眞如,同一

眞如,無二無別,無造無作.如是眞如

常眞如相,無時非眞如相,以常眞如

相,無時非眞如相故,無二無別.善現

眞如,亦復如是故,說善現隨如來生.

如來眞如,於一切處,無憶念,無分別,

善現眞如,亦復如是故,說善現隨如

來生.如來眞如,無別異,不可得,善現

眞如,亦復如是故,說善現隨如來生.

如來眞如,不離一切法眞如,一切法

眞如,不離如來眞如.如是眞如,常眞

如相,無時非眞如相.善現眞如,亦復

如是故,說善現隨如來生.雖說隨生,

而無所隨生,以善現眞如,不異佛故.

如來眞如,非過去,非未來,非現在,一

切法眞如,亦非過去,非未來,非現在.

善現眞如,亦復如是故,說善現隨如

來生.過去眞如,卽如來眞如,如來眞

如,卽過去眞如.未來眞如,卽如來眞

如,如來眞如,卽未來眞如.現在眞如,

卽如來眞如,如來眞如,卽現在眞如.

若過去眞如,若未來眞如,若現在眞

如,若如來眞如,同一眞如,無二無別.

色眞如,卽如來眞如,如來眞如,卽色

眞如,受、想、行、識眞如,卽如來眞如,如

來眞如,卽受、想、行、識眞如.若色眞如,

若受、想、行、識眞如,若如來眞如,同一

眞如,無二無別.眼處眞如,卽如來眞

如,如來眞如,卽眼處眞如;耳、鼻、舌、身、

意處眞如,卽如來眞如,如來眞如,卽

耳、鼻、舌、身、意處眞如.若眼處眞如,若

耳、鼻、舌、身、意處眞如,若如來眞如,同

一眞如,無二無別.色處眞如,卽如來

眞如,如來眞如,卽色處眞如;聲、香、味、

觸、法處眞如,卽如來眞如,如來眞如,

卽聲、香、味、觸、法處眞如.若色處眞如,

若聲、香、味、觸、法處眞如,若如來眞如,

同一眞如,無二無別.眼界眞如,卽如

來眞如,如來眞如,卽眼界眞如;耳、鼻、

舌、身、意界眞如,卽如來眞如,如來眞

如,卽耳、鼻、舌、身、意界眞如.若眼界眞

如,若耳、鼻、舌、身、意界眞如,若如來眞

如,同一眞如,無二無別.色界眞如,卽

如來眞如,如來眞如,卽色界眞如;聲、

香、味、觸、法界眞如,卽如來眞如,如來

眞如,卽聲、香、味、觸、法界眞如.若色界

眞如,若聲、香、味、觸、法界眞如,若如來

眞如,同一眞如,無二無別.眼識界眞

如,卽如來眞如,如來眞如,卽眼識界

眞如;耳、鼻、舌、身、意識界眞如,卽如來

眞如,如來眞如,卽耳、鼻、舌、身、意識界

眞如.若眼識界眞如,若耳、鼻、舌、身、意

識界眞如,若如來眞如,同一眞如,無

二無別.眼觸眞如,卽如來眞如,如來

眞如,卽眼觸眞如;耳、鼻、舌、身、意觸眞

如,卽如來眞如,如來眞如,卽耳、鼻、舌、

身、意觸眞如.若眼觸眞如,若耳、鼻、舌、

身、意觸眞如,若如來眞如,同一眞如,

無二無別.眼觸爲緣所生諸受眞如,

卽如來眞如,如來眞如,卽眼觸爲緣

所生諸受眞如;耳、鼻、舌、身、意觸爲緣

所生諸受眞如,卽如來眞如.如來眞

如,卽耳、鼻、舌、身、意觸爲緣所生諸受,

眞如,若眼觸爲緣所生諸受眞如,若

耳、鼻、舌、身、意觸爲緣所生諸受眞如,

若如來眞如,同一眞如,無二無別.我

眞如,卽如來眞如,如來眞如,卽我眞

如;有情、命者、生者、養者、士夫、補特伽

羅、意生、儒童、作者、受者、知者、見者、眞

如,卽如來眞如,如來眞如,卽有情乃

至見者眞如.若我眞如,若有情乃至

見者眞如,若如來眞如,同一眞如,無

二無別.布施波羅蜜多眞如,卽如來

眞如,如來眞如,卽布施波羅蜜多眞

如;淨戒、安忍、精進、靜慮、般若波羅蜜

多眞如,卽如來眞如,如來眞如,卽淨

戒乃至般若波羅蜜多眞如.若布施

波羅蜜多眞如,若淨戒乃至般若波

羅蜜多眞如,若如來眞如,同一眞如,

無二無別.內空眞如,卽如來眞如,如

來眞如,卽內空眞如;外空、內外空、空

空、大空、勝義空、有爲空、無爲空、畢竟

空、無際空、散無散空、本性空、自共相

空、一切法空、不可得空、無性空、自性

空、無性自性空眞如,卽如來眞如,如

來眞如,卽外空乃至無性自性空眞

如.若內空眞如,若外空乃至無性自

性空眞如,若如來眞如,同一眞如,無

二無別.眞如眞如,卽如來眞如,如來

眞如,卽眞如眞如;法界、法性、不虛妄

性、不變異性、平等性、離生性、法定、法

住、實際、虛空界、不思議界眞如,卽如

來眞如,如來眞如,卽法界乃至不思

議界眞如.若眞如眞如,若法界乃至

不思議界眞如,若如來眞如,同一眞

如,無二無別.苦聖諦眞如,卽如來眞

如,如來眞如,卽苦聖諦眞如;集、滅、道

聖諦眞如,卽如來眞如,如來眞如,卽

集、滅、道聖諦眞如.若苦聖諦眞如,若

集、滅、道聖諦眞如,若如來眞如,同一

眞如,無二無別.四念住眞如,卽如來

眞如,如來眞如,卽四念住眞如;四正

斷、四神足、五根、五力、七等覺支、八聖

道支眞如卽如來眞如如來眞如卽

四正斷乃至八聖道眞如.若四念住

眞如,若四正斷乃至八聖道眞如,若

如來眞如,同一眞如,無二無別.四靜

慮眞如,卽如來眞如,如來眞如,卽四

靜慮眞如;四無量、四無色定眞如,卽

如來眞如,如來眞如,卽四無量、四無

色定眞如.若四靜慮眞如,若四無量、

四無色定眞如,若如來眞如,同一眞

如,無二無別.八解脫眞如,卽如來眞

如,如來眞如,卽八解脫眞如;八勝處、

九次第定、十遍處眞如,卽如來眞如,

如來眞如,卽八勝處、九次第定、十遍

處眞如.若八解脫眞如,若八勝處、九

次第定、十遍處眞如,若如來眞如,同

一眞如,無二無別.空解脫門眞如,卽

如來眞如,如來眞如,卽空解脫門眞

如;無相、無願解脫門眞如,卽如來眞

如,如來眞如,卽無相、無願解脫門眞

如.若空解脫門眞如,若無相、無願解

脫門眞如,若如來眞如,同一眞如,無

二無別.三乘十地眞如,卽如來眞如,

如來眞如,卽三乘十地眞如;菩薩十

地眞如,卽如來眞如,如來眞如,卽菩

薩十地眞如.若三乘十地眞如,若菩

薩十地眞如,若如來眞如,同一眞如,

無二無別.五眼眞如,卽如來眞如,如

來眞如,卽五眼眞如;六神通眞如,卽

如來眞如,如來眞如,卽六神通眞如.

若五眼眞如,若六神通眞如,若如來

眞如,同一眞如,無二無別.佛十力眞

如,卽如來眞如,如來眞如,卽佛十力

眞如;四無所畏、四無礙解、大慈、大悲、

大喜、大捨、十八佛不共法眞如,卽如

來眞如,如來眞如,卽四無所畏乃至

十八佛不共法眞如.若佛十力眞如,

若四無所畏乃至十八佛不共法眞

如,若如來眞如,同一眞如,無二無別.

三十二大士相眞如,卽如來眞如,如

來眞如,卽三十二大士相眞如;八十

隨好眞如,卽如來眞如,如來眞如,卽

八十隨好眞如.若三十二大士相眞

如,若八十隨好眞如,若如來眞如,同

一眞如,無二無別.無忘失法眞如,卽

如來眞如,如來眞如,卽無忘失法眞

如;恒住捨性眞如,卽如來眞如,如來

眞如,卽恒住捨性眞如.若無忘失法

眞如,若恒住捨性眞如,若如來眞如,

同一眞如,無二無別.陁羅尼門眞如,

卽如來眞如,如來眞如,卽陁羅尼門

眞如;三摩地門眞如,卽如來眞如,如

來眞如,卽三摩地門眞如.若陁羅尼

門眞如,若三摩地門眞如,若如來眞

如,同一眞如,無二無別.預流果眞如,

卽如來眞如,如來眞如,卽預流果眞

如;一來、不還、阿羅漢果、獨覺菩提眞

如,卽如來眞如,如來眞如,卽一來果

乃至獨覺菩提眞如.若預流果眞如,

若一來果乃至獨覺菩提眞如,若如

來眞如,同一眞如,無二無別.一切菩

薩摩訶薩行眞如,卽如來眞如,如來

眞如,卽一切菩薩摩訶薩行眞如;諸

佛無上正等菩提眞如,卽如來眞如,

如來眞如,卽諸佛無上正等菩提眞

如.若一切菩薩摩訶薩行眞如,若諸

佛無上正等菩提眞如,若如來眞如,

同一眞如,無二無別.一切智眞如,卽

如來眞如,如來眞如,卽一切智眞如;

道相智、一切相智眞如,卽如來眞如,

如來眞如,卽道相智、一切相智眞如.

若一切智眞如,若道相智、一切相智

眞如,若如來眞如,同一眞如,無二無

別.天衆,當知諸菩薩摩訶薩,現證如

是一切法眞如,說名如來應正等覺,

我於如是諸法眞如,能深信解故,說

善現從如來生.

當說如是眞如相時,於此三千大千

世界諸山大地,六種變動,東踊西沒,

西踊東沒,南踊北沒,北踊南沒,中踊

邊沒,邊踊中沒.爾時,欲界、色界天衆,

復以天上栴檀香末、多揭羅香末、多

摩羅香末及以天上嗢鉢羅花、鉢特

摩花、拘某陁花、奔荼利花,奉散如來

及善現上,而白佛言:甚奇,如來.未曾

有也,大德善現由眞如故,隨如來生.

爾時,具壽善現,便謂諸天衆言:諸天,

當知然我善現,不由色故,隨如來生,

不由色眞如故,隨如來生;不離色故,

隨如來生,不離色眞如故,隨如來生.

不由受、想、行、識故,隨如來生,不由受、

想、行、識眞如故,隨如來生;不離受、想、

行、識故,隨如來生,不離受、想、行、識眞

如故,隨如來生.如是乃至不由一切

智故,隨如來生,不由一切智眞如故,

隨如來生;不離一切智故,隨如來生,

不離一切智眞如故,隨如來生.不由

道相智、一切相智故,隨如來生,不由

道相智、一切相智眞如故,隨如來生;

不離道相智、一切相智故,隨如來生,

不離道相智、一切相智眞如故,隨如

來生.不由有爲故,隨如來生,不由有

爲眞如故,隨如來生;不離有爲故,隨

如來生,不離有爲眞如故,隨如來生.

不由無爲故,隨如來生,不由無爲眞

如故,隨如來生;不離無爲故,隨如來

生,不離無爲眞如故,隨如來生.何以

故?諸天衆,是一切法,都無所有.諸隨

生者,若所隨生,由此隨生,隨生時處

皆不可得.

爾時,舍利子白佛言:世尊,諸法眞如、

法界、法性、不虛妄性、不變異性、平等

性、離生性、法定、法住、實際、虛空界、不

思議界,皆最甚深,謂於此中,色不可

得,色眞如,亦不可得.何以故?此中色,

尚不可得,況有色眞如可得?此中受、

想、行、識不可得,受、想、行、識眞如,亦不

可得.何以故?此中受、想、行、識,尚不可

得,況有受、想、行、識眞如可得?如是乃

至此中一切智不可得,一切智眞如,

亦不可得.何以故?此中一切智,尚不

可得,況有一切智眞如可得?此中道

相智、一切相智不可得,道相智、一切

相智眞如,亦不可得.何以故?此中道

相智、一切相智,尚不可得,況有道相

智、一切相智眞如可得?佛言:舍利子,

如是如是.如汝所說.諸法眞如乃至

不思議界,皆最甚深,所謂此中色不

可得,色眞如,亦不可得.何以故?此中

色,尚不可得,況有色眞如可得?如是

乃至此中一切相智不可得,一切相

智眞如,亦不可得.何以故?此中一切

相智,尚不可得,況有一切相智眞如

可得?當說如是眞如相時,二百苾芻,

諸漏永盡,心得解脫,成阿羅漢.復有

五百苾芻尼衆,遠塵離垢,於諸法中,

生淨法眼.五千菩薩,生天人中,得無

生忍.六千菩薩,諸漏永盡,心得解脫,

成阿羅漢.爾時,佛告舍利子言:今此

衆中,六千菩薩,已於過去,親近供養

五百諸佛,一一佛所,發弘誓願,正信

出家,雖修布施、淨戒、安忍、精進、靜慮,

而不攝受般若波羅蜜多,遠離方便

善巧,起別異想,行別異行,修布施時,

作如是念:此是布施,此是施物,此是

受者,我能行施.修淨戒時,作如是念:

此是淨戒,此是罪業,此所護境,我能

持戒.修安忍時,作如是念:此是安忍,

此是忍障,此所忍境,我能安忍.修精

進時,作如是念:此是精進,此是懈怠,

此是所爲,我能精進.修靜慮時,作如

是念:此是靜慮,此是散動,此是所爲,

我能修定.彼不攝受般若波羅蜜多,

遠離方便善巧,依別異想,而行布施、

淨戒、安忍、精進、靜慮別異之行.由別

異想、別異行故,不得菩薩無別異想,

及失菩薩無別異行.由此因緣,不得

入菩薩正性離生位,由不得入菩薩

正性離生位故,得預流果,漸次乃至

阿羅漢果.是故舍利子,若菩薩摩訶

薩,雖有菩提道,及有空、無相、無願解

脫門,而不攝受般若波羅蜜多,及遠

離方便善巧,便證實際,墮於聲聞或

獨覺地.

爾時,具壽舍利子復白佛言:世尊,何

因緣故,有聲聞乘或獨覺乘補特伽

羅,修空、無相、無願之法,不攝受般若

波羅蜜多,遠離方便善巧,便證實際,

墮於聲聞或獨覺地,有菩薩乘補特

伽羅,修空、無相、無願之法,攝受般若

波羅蜜多,依方便善巧,雖證實際,而

趣無上正等菩提?佛言:舍利子,諸聲

聞乘或獨覺乘補特伽羅,遠離一切

智智心,不攝受般若波羅蜜多,無方

便善巧故,修空、無相、無願之法,便證

實際,墮於聲聞或獨覺地.諸菩薩乘

補特伽羅,不離一切智智心,攝受般

若波羅蜜多,依方便善巧,大悲心爲

上首,修空、無相、無願之法,雖證實際,

而能入菩薩正性離生位,能證無上

正等菩提.舍利子,譬如有鳥,其身長

大,百踰繕那,或復二百,或復三百踰

繕那量而無有翅,是鳥或從三十三

天投身,而下趣贍部洲,於其中路,復

作是念:我欲還上三十三天.舍利子,

於汝意云何?是鳥能還三十三天不?

舍利子言:不也,世尊.不也,善逝.佛告

舍利子:是鳥中路,或作是願:至贍部

洲,當令我身無損無惱.舍利子,於汝

意云何?是鳥所願,可得遂不?舍利子

言:不也,世尊.不也,善逝.是鳥至此贍

部洲時,其身,決定有損有惱,或致命

終,或鄰死苦.何以故?是鳥身大,從遠

而墮,無有翅故.佛言:舍利子,如是如

是.如汝所說.舍利子,有菩薩乘補特

伽羅,亦復如是,雖經無量無數大劫,

勤修布施、淨戒、安忍、精進、靜慮,亦修

般若,求趣無上正等菩提,而不攝受

般若波羅蜜多,遠離方便善巧,修空、

無相、無願之法,便證實際,墮於聲聞

或獨覺地.何以故?舍利子,是菩薩乘

補特伽羅,遠離一切智智心,雖經無

量無數大劫,勤修布施、淨戒、安忍、精

進、靜慮,亦修般若,而不攝受般若波

羅蜜多,遠離方便善巧,遂墮聲聞或

獨覺地.舍利子,是菩薩乘補特伽羅,

雖念過去、未來、現在諸佛世尊所有

戒蘊、定蘊、慧蘊、解脫蘊、解脫智見蘊,

恭敬供養,隨順修行而於其中,執取

相故,不能正解是諸如來應正等覺

所有戒蘊、定蘊、慧蘊、解脫蘊、解脫智

見蘊圓滿功德.是諸菩薩,不能正解

佛功德故,雖聞無上正等覺道及空、

無相、無願法聲,而依此聲,執取其相,

執取相已,迴向無上正等菩提.此菩

薩乘補特伽羅,如是迴向,不得無上

正等菩提,墮於聲聞或獨覺地.何以

故?舍利子,是菩薩乘補特伽羅,由不

攝受般若波羅蜜多,及遠離方便善

巧故,雖以種種所修善根,迴向無上

正等菩提,而墮聲聞或獨覺地.

復次,舍利子,有菩薩乘補特伽羅,從

初發心,常不遠離一切智智心,大悲

爲上首,勤修布施、淨戒、安忍、精進、靜

慮,亦修妙慧,攝受般若波羅蜜多,常

不遠離方便善巧,雖念過去、未來、現

在諸佛世尊所有戒蘊、定蘊、慧蘊、解

脫蘊、解脫智見蘊,而不取相;雖修空、

無相、無願解脫門,亦不取相;雖念自

他種種功德與諸有情平等共有迴

向無上正等菩提,亦不取相.舍利子,

當知如是住菩薩乘補特伽羅,直趣

無上正等菩提,不墮聲聞及獨覺地.

何以故?舍利子,是菩薩乘補特伽羅,

從初發心乃至究竟,常不遠離一切

智智心,於一切時,大悲爲上首,雖修

布施、淨戒、安忍、精進、靜慮,亦修般若,

而不取相;雖念過去、未來、現在諸佛

世尊所有戒蘊、定蘊、慧蘊、解脫蘊、解

脫智見蘊,亦不取相;雖修無上正等

覺道及空、無相、無願之法,亦不取相.

舍利子,是菩薩乘補特伽羅,有方便

善巧故,以離相心,修行布施、淨戒、安

忍、精進、靜慮,及修般若波羅蜜多,如

是乃至以離相心,修行一切智、道相

智、一切相智.由斯定證所求無上正

等菩提.爾時,舍利子白佛言:世尊,如

我解佛所說義者,若菩薩摩訶薩,從

初發心乃至究竟,攝受般若波羅蜜

多,常不遠離方便善巧,是菩薩摩訶

薩,鄰近無上正等菩提.所以者何?是

菩薩摩訶薩,從初發心乃至究竟,都

不見有少法可得,謂若能證,若所證,

若證處,若證時,若由此證,都不可得,

所謂若色,若受、想、行、識,如是乃至若

一切智,若道相智、一切相智,都不可

得.復次,世尊,有菩薩乘諸善男子善

女人等,不攝受般若波羅蜜多,遠離

方便善巧,而求無上正等菩提,當知

彼於所求無上正等菩提,疑惑猶豫,

或得不得.所以者何?是菩薩乘諸善

男子善女人等,不攝受般若波羅蜜

多,遠離方便善巧故,於所修行布施、

淨戒、安忍、精進、靜慮、般若波羅蜜多,

皆取其相,如是乃至於所修行一切

智、道相智、一切相智,皆取其相.由此

因緣,是菩薩乘諸善男子善女人等,

皆於無上正等菩提,疑惑猶豫,或得

不得.是故世尊,若菩薩摩訶薩,欲證

無上正等菩提,決定不應遠離般若

波羅蜜多方便善巧.是菩薩摩訶薩,

安住般若波羅蜜多方便善巧,用無

所得,而爲方便,以無相俱行心,應修

布施波羅蜜多,應修淨戒、安忍、精進、

靜慮、般若波羅蜜多,如是乃至以無

相俱行心,應修一切智,應修道相智、

一切相智.若菩薩摩訶薩安住般若

波羅蜜多方便善巧,用無所得,而爲

方便,以無相俱行心,修行如是一切

佛法,必獲無上正等菩提.爾時,欲界、

色界天衆俱白佛言:諸佛無上正等

菩提,極難信解,甚難證得.所以者何?

諸菩薩摩訶薩,於一切法自相共相,

皆應證知,乃能獲得所求無上正等

菩提,而諸菩薩摩訶薩衆,所知法相,

都無所有,皆不可得.爾時,佛告諸天

衆言:如是如是.如汝所說.諸佛無上

正等菩提,極難信解,甚難證得.諸天,

當知我亦現覺一切法相,證得無上

正等菩提,而都不得勝義法相可說

名爲此是能證,此是所證,此是證處,

此是證時,由此而證.所以者何?以一

切法,畢竟淨故,有爲、無爲畢竟空故.

由斯無上正等菩提,極難信解,甚難

證得.

爾時,具壽善現白佛言:世尊,如佛所

說,諸佛無上正等菩提,極難信解,甚

難證得.如我思惟佛所說義,諸佛無

上正等菩提,極易信解,甚易證得.所

以者何?若能信解,無法能證,無法所

證,無有證處,無有證時,亦無由此而

有所證,則能信解諸佛無上正等菩

提,若有證知,無法能證,無法所證,無

有證處,無有證時,亦無由此而有所

證,則能證得所求無上正等菩提.何

以故?以一切法,皆畢竟空,畢竟空中,

都無有法可名能證,可名所證,可名

證處,可名證時,可名由此而有所證.

所以者何?以一切法性相皆空,若增

若減,都無所有,皆不可得.由此因緣,

諸菩薩摩訶薩,常所修行布施、淨戒、

安忍、精進、靜慮、般若波羅蜜多,都無

所有,皆不可得.如是乃至一切智、道

相智、一切相智,都無所有,皆不可得.

諸菩薩摩訶薩所觀諸法,若有色,若

無色,若有見,若無見,若有對,若無對,

若有漏,若無漏,若有爲,若無爲,都無

所有,皆不可得.由此因緣,我思惟佛

所說義趣,諸佛無上正等菩提,極易

信解,甚易證得.諸菩薩摩訶薩,不應

於中,謂難信解及難證得.所以者何?

色,色自性空;受、想、行、識,受、想、行、識自

性空.如是乃至一切智,一切智自性

空;道相智、一切相智,道相智、一切相

智自性空,若菩薩摩訶薩,能於如是

自性空義,深生信解,無倒而證,便得

無上正等菩提.時,舍利子語善現言:

由此因緣,諸佛無上正等菩提,極難

信解,甚難證得.所以者何?諸菩薩摩

訶薩,觀一切法,都無自性,皆如虛空.

譬如虛空不作是念:我當信解,疾證

無上正等菩提.諸菩薩摩訶薩,亦應

如是不作是念:我當信解,疾證無上

正等菩提.何以故?諸法皆空,與虛空

等.諸菩薩摩訶薩,要能信解諸法皆

空,與虛空等,無倒而證,乃得無上正

等菩提.若菩薩摩訶薩,信解諸法與

虛空等,便於無上正等菩提,易生信

解,易證得者,則不應有殑伽沙等菩

薩摩訶薩,擐大功德鎧,發趣無上正

等菩提,於其中間而有退屈故,知無

上正等菩提,極難信解,甚難證得.時,

具壽善現謂舍利子言:舍利子,於意

云何?色於佛無上正等菩提,有退屈

不?舍利子言:不也,善現.舍利子,於意

云何?受、想、行、識於佛無上正等菩提,

有退屈不?舍利子言:不也,善現.舍利

子,於意云何?乃至一切智於佛無上

正等菩提,有退屈不?舍利子言:不也,

善現.舍利子,於意云何?道相智、一切

相智於佛無上正等菩提,有退屈不?

舍利子言:不也,善現.舍利子,於意云

何?色眞如,於佛無上正等菩提,有退

屈不?舍利子言:不也,善現.舍利子,於

意云何?受、想、行、識眞如,於佛無上正

等菩提,有退屈不?舍利子言:不也,善

現.舍利子,於意云何?乃至一切智眞

如,於佛無上正等菩提,有退屈不?舍

利子言:不也,善現.舍利子,於意云何?

道相智、一切相智眞如,於佛無上正

等菩提,有退屈不?舍利子言:不也,善

現.舍利子,於意云何?離色有法,於佛

無上正等菩提,有退屈不?舍利子言:

不也,善現.舍利子,於意云何?離受、想、

行、識有法,於佛無上正等菩提,有退

屈不?舍利子言:不也,善現.舍利子,於

意云何?乃至離一切智有法,於佛無

上正等菩提,有退屈不?舍利子言:不

也,善現.舍利子,於意云何?離道相智、

一切相智有法,於佛無上正等菩提,

有退屈不?舍利子言:不也,善現.舍利

子,於意云何?離色眞如有法,於佛無

上正等菩提,有退屈不?舍利子言:不

也,善現.舍利子,於意云何?離受、想、行、

識眞如有法,於佛無上正等菩提,有

退屈不?舍利子言:不也,善現.舍利子,

於意云何?乃至離一切智眞如有法,

於佛無上正等菩提,有退屈不?舍利

子言:不也,善現.舍利子,於意云何?離

道相智、一切相智眞如有法,於佛無

上正等菩提,有退屈不?舍利子言:不

也,善現.舍利子,於意云何?諸法眞如,

於佛無上正等菩提,有退屈不?舍利

子言:不也,善現.舍利子,於意云何?諸

法法界、法性、不虛妄性、不變異性、平

等性、離生性、法定、法住、實際、虛空界、

不思議界,於佛無上正等菩提,有退

屈不?舍利子言:不也,善現.舍利子,於

意云何?離諸法眞如有法,於佛無上

正等菩提,有退屈不?舍利子言:不也,

善現.舍利子,於意云何?離諸法法界、

法性、不虛妄性、不變異性、平等性、離

生性、法定、法住、實際、虛空界、不思議

界有法,於佛無上正等菩提,有退屈

不?舍利子言:不也,善現.爾時,具壽善

現白舍利子言:若一切法,都無所有,

皆不可得,說何等法,可於無上正等

菩提而有退屈?時,舍利子語善現言:

如仁者所說無生法忍中,都無有法,

亦無菩薩可於無上正等菩提說有

退屈.若爾何故佛說三種住菩薩乘

補特伽羅?但應說一,又如仁說,應無

三乘菩薩差別,唯應有一正等覺乘.

時,滿慈子白舍利子言:應問尊者善

現爲許有一菩薩乘不?然後可難,應

無三乘建立差別,唯應有一正等覺

乘.時,舍利子問善現言:爲許有一菩

薩乘不?時,具壽善現謂舍利子言:舍

利子,於意云何?一切法眞如中,爲有

三種住菩薩乘補特伽羅差別相不?

謂有退住聲聞乘者,或有退住獨覺

乘者,或有證得無上乘者.舍利子言:

不也,善現.舍利子,於意云何?一切法

眞如中,爲有三乘菩薩異不?舍利子

言:不也,善現.舍利子,於意云何?一切

法眞如中,爲實有一定無退屈菩薩

乘不?舍利子言:不也,善現.舍利子,於

意云何?一切法眞如中,爲實有一正

等覺乘諸菩薩不?舍利子言:不也,善

現.舍利子,於意云何?諸法眞如,有一

有二有三相不?舍利子言:不也,善現.

舍利子,於意云何?一切法眞如中,爲

有一法或一菩薩而可得不?舍利子

言:不也,善現.時,具壽善現謂舍利子

言:若一切法,都無所有,皆不可得,云

何舍利子,可作是念言:如是菩薩,於

佛無上正等菩提,定有退屈;如是菩

薩,於佛無上正等菩提,定無退屈;如

是菩薩,於佛無上正等菩提,說不決

定;如是菩薩是聲聞乘,如是菩薩是

獨覺乘,如是菩薩是正等覺乘.如是

爲三,如是爲一?舍利子,若菩薩摩訶

薩,於一切法,都無所得,於一切法眞

如,亦能善信解都無所得,於諸菩薩,

亦無所得,於佛無上正等菩提,亦無

所得.當知是爲眞菩薩摩訶薩.舍利

子,若菩薩摩訶薩,聞說如是諸法眞

如不可得相,其心不驚,不恐不怖,不

疑不悔,不退不沒,是菩薩摩訶薩,速

證無上正等菩提,於其中間,定無退屈.

大般若波羅蜜多經卷第四百四十七

戊戌歲高麗國大藏都監奉

勅雕造

大般若波羅蜜多經卷第四百四十八 玉

三藏法師玄奘奉 詔譯

第二分眞如品第五十二之三

爾時,世尊讚具壽善現言:善哉,善哉!

汝今能爲諸菩薩摩訶薩,善說法要.

汝之所說,皆是如來威神之力,非汝

自能.善現,若菩薩摩訶薩,於法眞如

不可得相,深生信解,知一切法無差

別相,聞說如是諸法眞如不可得相,

其心不驚,不恐不怖,不疑不悔,不退

不沒,是菩薩摩訶薩,速能成辦所求

無上正等菩提.具壽舍利子白佛言:

世尊,若菩薩摩訶薩,成就此法,速能

成辦所求無上正等覺耶?爾時,佛告

舍利子言:如是如是.如汝所說.若菩

薩摩訶薩,成就此法,速能成辦所求

無上正等菩提.具壽善現復白佛言:

若菩薩摩訶薩,欲疾成辦所求無上

正等菩提,當於何住,應云何住?佛告

善現:若菩薩摩訶薩,欲疾成辦所求

無上正等菩提,當於一切有情,住平

等心,不應住不平等心;當於一切有

情,起平等心,不應起不平等心;當於

一切有情,以平等心與語,不應以不

平等心與語;當於一切有情,起大慈

心,不應起瞋恚心;當於一切有情,以

大慈心與語,不應以瞋恚心與語;當

於一切有情,起大悲心,不應起惱害

心;當於一切有情,以大悲心與語,不

應以惱害心與語;當於一切有情,起

大喜心,不應起嫉妒心;當於一切有

情,以大喜心與語,不應以嫉妒心與

語;當於一切有情,起大捨心,不應起

偏黨心;當於一切有情,以大捨心與

語,不應以偏黨心與語;當於一切有

情,起謙下心,不應起憍慢心;當於一

切有情,以謙下心與語,不應以憍慢

心與語;當於一切有情,起質直心,不

應起諂詐心;當於一切有情,以質直

心與語,不應以諂詐心與語;當於一

切有情,起調柔心,不應起剛强心;當

於一切有情,以調柔心與語,不應以

剛强心與語;當於一切有情,起利益

心,不應起不利益心;當於一切有情,

以利益心與語,不應以不利益心與

語;當於一切有情,起安樂心,不應起

不安樂心;當於一切有情,以安樂心

與語,不應以不安樂心與語;當於一

切有情,起無礙心,不應起有礙心;當

於一切有情,以無礙心與語,不應以

有礙心與語;當於一切有情,起如父

母,如兄弟,如姊妹,如男女,如親族心,

亦以此心,應與其語;當於一切有情,

起朋友心,亦以此心,應與其語;當於

一切有情,起如親教師,如軌範師,如

弟子,如同學心,亦以此心,應與其語;

當於一切有情,起如預流、一來、不還、

阿羅漢、獨覺、菩薩摩訶薩、如來應正

等覺心,亦以此心,應與其語;當於一

切有情,起應供養恭敬,尊重讚歎心,

亦以此心,應與其語;當於一切有情,

起應救濟憐愍,覆護心,亦以此心,應

與其語;當於一切有情,起畢竟空無

所有不可得心,亦以此心,應與其語;

當於一切有情,起空、無相、無願心,亦

以此心,應與其語.

復次,善現,若菩薩摩訶薩,欲疾成辦

所求無上正等菩提,應自離害生命,

亦勸他離害生命,恒正稱揚離害生

命法,歡喜讚歎離害生命者.乃至應

自離邪見,亦勸他,離邪見,恒正稱揚

離邪見法,歡喜讚歎離邪見者.應自

修四靜慮,亦勸他,修四靜慮,恒正稱

揚修四靜慮法,歡喜讚歎修四靜慮

者.應自修四無量,亦勸他,修四無量,

恒正稱揚修四無量法,歡喜讚歎修

四無量者.應自修四無色定,亦勸他,

修四無色定,恒正稱揚修四無色定,

法,歡喜讚歎修四無色定者.應自圓

滿六波羅蜜多,亦勸他,圓滿六波羅

蜜多,恒正稱揚圓滿六波羅蜜多法,

歡喜讚歎圓滿六波羅蜜多者.應自

住十八空,亦勸他,住十八空,恒正稱

揚住十八空法,歡喜讚歎住十八空

者.應自住眞如、法界、法性、不虛妄性、

不變異性、平等性、離生性、法定、法住、

實際、虛空界、不思議界,亦勸他,住眞

如乃至不思議界,恒正稱揚住眞如

乃至不思議界法,歡喜讚歎住眞如

乃至不思議界者.應自住四聖諦,亦

勸他,住四聖諦,恒正稱揚住四聖諦

法,歡喜讚歎住四聖諦者.應自修三

十七菩提分法,亦勸他,修三十七菩

提分法,恒正稱揚修三十七菩提分

法法,歡喜讚歎修三十七菩提分法者.

應自修三解脫門,亦勸他,修三解脫

門,恒正稱揚修三解脫門法,歡喜讚

歎修三解脫門者.應自修八解脫、八

勝處、九次第定、十遍處,亦勸他,修八

解脫、八勝處、九次第定、十遍處,恒正

稱揚修八解脫、八勝處、九次第定、十

遍處法,歡喜讚歎修八解脫、八勝處、

九次第定、十遍處者.應自圓滿菩薩

十地,亦勸他,圓滿菩薩十地,恒正稱

揚圓滿菩薩十地法,歡喜讚歎圓滿

菩薩十地者.應自圓滿五眼、六神通,

亦勸他,圓滿五眼、六神通,恒正稱揚

圓滿五眼、六神通法,歡喜讚歎圓滿

五眼、六神通者.應自圓滿陁羅尼門、

三摩地門,亦勸他,圓滿陁羅尼門、三

摩地門,恒正稱揚圓滿陁羅尼門、三

摩地門法,歡喜讚歎圓滿陁羅尼門、

三摩地門者.應自圓滿如來十力乃

至十八佛不共法,亦勸他,圓滿如來

十力乃至十八佛不共法,恒正稱揚

圓滿如來十力乃至十八佛不共法

法,歡喜讚歎圓滿如來十力乃至十

八佛不共法者.應自圓滿三十二大

士相、八十隨好,亦勸他,圓滿三十二

大士相、八十隨好,恒正稱揚圓滿三

十二大士相、八十隨好法,歡喜讚歎

圓滿三十二大士相、八十隨好者.應

自圓滿無忘失法、恒住捨性,亦勸他,

圓滿無忘失法、恒住捨性,恒正稱揚

圓滿無忘失法、恒住捨性法,歡喜讚

歎圓滿無忘失法、恒住捨性者.應自

順逆觀十二支緣起,亦勸他,順逆觀

十二支緣起,恒正稱揚順逆觀十二

支緣起法,歡喜讚歎順逆觀十二支

緣起者.應自知苦斷集證滅修道,亦

勸他,知苦斷集證滅修道,恒正稱揚

知苦斷集證滅修道法,歡喜讚歎知

苦斷集證滅修道者.應自起證預流

果智,而不證實際,得預流果,亦勸他,

起證預流果智,及證實際,得預流果,

恒正稱揚起證預流果智,及證實際,

得預流果法,歡喜讚歎起證預流果

智及證實際,得預流果者.應自起證

一來、不還、阿羅漢果、獨覺菩提智,而

不證實際,得一來、不還、阿羅漢果、獨

覺菩提,亦勸他,起證一來、不還、阿羅

漢果、獨覺菩提智,及證實際,得一來、

不還、阿羅漢果、獨覺菩提,恒正稱揚

起證一來、不還、阿羅漢果、獨覺菩提

智,及證實際,得一來、不還、阿羅漢果、

獨覺菩提法,歡喜讚歎起證一來、不

還、阿羅漢果、獨覺菩提智,及證實際、

得一來、不還、阿羅漢果、獨覺菩提者.

應自入菩薩正性離生位,亦勸他入

菩薩正性離生位,恒正稱揚入菩薩

正性離生位法,歡喜讚歎入菩薩正

性離生位者.應自嚴淨佛土,成熟有

情,亦勸他,嚴淨佛土,成熟有情,恒正

稱揚嚴淨佛土,成熟有情法,歡喜讚

歎嚴淨佛土,成熟有情者.應自起菩

薩神通,亦勸他,起菩薩神通,恒正稱

揚起菩薩神通法,歡喜讚歎起菩薩

神通者.應自起一切智、道相智、一切

相智,亦勸他,起一切智、道相智、一切

相智,恒正稱揚起一切智、道相智、一

切相智法,歡喜讚歎起一切智、道相

智、一切相智者.應自斷一切煩惱習

氣相續,亦勸他,斷一切煩惱習氣相

續,恒正稱揚斷一切煩惱習氣相續

法,歡喜讚歎斷一切煩惱習氣相續

者.應自攝受圓滿壽量,亦勸他,攝受

圓滿壽量,恒正稱揚攝受圓滿壽量

法,歡喜讚歎攝受圓滿壽量者.應自

轉法輪,亦勸他,轉法輪,恒正稱揚轉

法輪法,歡喜讚歎轉法輪者.應自攝

護正法令住,亦勸他,攝護正法令住,

恒正稱揚攝護正法令住法,歡喜讚

歎攝護正法令住者.善現,若菩薩摩

訶薩,欲疾成辦所求無上正等菩提,

於如是法,以無所得,而爲方便,應如

是住.善現,諸菩薩摩訶薩,應如是學

甚深般若波羅蜜多方便善巧,若如

是學,乃能安住所應住法,若如是學,

如是安住,則於色得無障礙,於受、想、

行、識得無障礙,乃至於轉法輪,得無

障礙,於正法住,得無障礙.所以者何?

善現,是菩薩摩訶薩,從前際來,不攝

受色,不攝受受、想、行、識,乃至不攝受

轉法輪,不攝受正法住.何以故?善現,

色不可攝受故,若色不可攝受,則非

色;受、想、行、識不可攝受故,若受、想、行、

識不可攝受,則非受、想、行、識.乃至轉

法輪不可攝受故,若轉法輪不可攝

受,則非轉法輪.正法住不可攝受故,

若正法住不可攝受,則非正法住.說

是菩薩所住法時,二千菩薩,得無生忍.

第二分不退轉品第五十三

爾時,具壽善現復白佛言:世尊,我等

當以何行狀相,知是不退轉菩薩摩

訶薩?佛告善現:若菩薩摩訶薩,能如

實知諸異生地,諸聲聞地,諸獨覺地,

諸菩薩地,諸如來地,如是諸地,雖說

有異,而於諸法眞如理中,無變異,無

分別,皆無二無二分.是菩薩摩訶薩,

雖實悟入諸法眞如,而於眞如,無所

分別,以無所得,爲方便故.是菩薩摩

訶薩,旣實悟入諸法眞如,雖聞眞如

與一切法,無二無別而無滯礙.所以

者何?眞如與法,不可說一,不可說異,

不可說俱,及不俱故.法界乃至不思

議界,亦復如是.是菩薩摩訶薩,終不

率爾而發語言,諸有所說皆引義利,

若無義利,終不發言.是菩薩摩訶薩,

終不觀他好惡長短,平等憐愍而爲

說法.是菩薩摩訶薩,不觀法師種姓,

好惡,唯求所說微妙法義.善現,不退

轉菩薩摩訶薩,具如是等諸行狀相.

應以如是諸行狀相,知是不退轉菩

薩摩訶薩.爾時,善現復白佛言:何等

名爲諸行狀相?佛言:善現,諸法無行,

無狀,無相.當知是爲諸行狀相.具壽

善現復白佛言:若一切法,無行狀相,

是菩薩摩訶薩,於何轉故,名不退轉?

佛言:善現,是菩薩摩訶薩,於色轉故,

名不退轉;於受、想、行、識轉故,名不退

轉.於眼處轉故,名不退轉;於耳、鼻、舌、

身、意處轉故,名不退轉.於色處轉故,

名不退轉;於聲、香、味、觸、法處轉故,名

不退轉.於眼界轉故,名不退轉;於耳、

鼻、舌、身、意界轉故,名不退轉.於色界

轉故,名不退轉;於聲、香、味、觸、法界轉

故,名不退轉.於眼識界轉故,名不退

轉;於耳、鼻、舌、身、意識界轉故,名不退

轉.於眼觸轉故名不退轉;於耳、鼻、舌、

身、意觸轉故,名不退轉.於眼觸爲緣

所生諸受轉故,名不退轉;於耳、鼻、舌、

身、意觸爲緣所生諸受轉故,名不退

轉.於布施波羅蜜多轉故,名不退轉;

於淨戒、安忍、精進、靜慮、般若波羅蜜

多轉故,名不退轉.於內空轉故,名不

退轉.於外空乃至無性自性空轉故,

名不退轉.於眞如轉故,名不退轉;於

法界乃至不思議界轉故,名不退轉.

於苦聖諦轉故,名不退轉;於集、滅、道

聖諦轉故,名不退轉.於四念住轉故,

名不退轉;乃至於八聖道支轉故,名

不退轉.於四靜慮轉故,名不退轉;於

四無量、四無色定轉故,名不退轉.於

八解脫轉故,名不退轉;於八勝處、九

次第定、十遍處轉故,名不退轉.於空

解脫門轉故,名不退轉;於無相、無願

解脫門轉故,名不退轉.於三乘十地

轉故,名不退轉;於菩薩十地轉故,名

不退轉.於陁羅尼門轉故,名不退轉;

於三摩地門轉故,名不退轉.於五眼

轉故,名不退轉;於六神通轉故,名不

退轉.於佛十力轉故,名不退轉;乃至

於十八佛不共法轉故,名不退轉.於

三十二大士相轉故,名不退轉;於八

十隨好轉故,名不退轉.於無忘失法

轉故,名不退轉;於恒住捨性轉故,名

不退轉.於一切智轉故,名不退轉;於

道相智、一切相智轉故,名不退轉.於

異生地轉故,名不退轉;於聲聞地、獨

覺地、菩薩地、如來地轉故,名不退轉.

於一切菩薩摩訶薩行轉故,名不退

轉;於諸佛無上正等菩提轉故,名不

退轉.何以故?善現,色自性無所有,受、

想、行、識自性無所有.如是乃至一切

菩薩摩訶薩行自性無所有,諸佛無

上正等菩提自性無所有.是菩薩摩

訶薩,於中不住故,名爲轉,由不轉故,

說名不退轉菩薩摩訶薩.若菩薩摩

訶薩,能如是知是名不退轉菩薩摩

訶薩.復次,善現,一切不退轉菩薩摩

訶薩,終不樂觀外道、沙門、婆羅門等

形相言說.彼諸沙門、婆羅門等,於所

知法,實知實見,或能施設正見法門,

無有是處.復次,善現,一切不退轉菩

薩摩訶薩,於佛善說法毘柰耶,不生

疑惑,於世間事,無戒禁取,不墮惡見,

不執世俗諸吉祥事,以爲淸淨,終不

禮敬諸餘天神,如諸世間外道所事,

決定不以種種花鬘,塗散等香,衣服、

瓔珞、寶幢、幡蓋、伎樂、燈明,供養天神

及諸外道.善現,若菩薩摩訶薩,成就

如是諸行狀相,知是不退轉菩薩摩

訶薩.復次,善現,一切不退轉菩薩摩

訶薩,不墮地獄、傍生、鬼界、阿素洛中,

亦不生於卑賤種族,謂旃荼羅、補羯

娑等,亦終不受扇搋、半擇、無形、二形

及女人身,亦復不受盲聾、瘖瘂、攣躄、

癲癇、矬陋等身,亦終不生無暇時處.

善現,若菩薩摩訶薩,成就如是諸行

狀相,知是不退轉菩薩摩訶薩.復次,

善現,一切不退轉菩薩摩訶薩,常樂

受行十善業道,自離害生命,亦勸他,

離害生命,恒正稱揚離害生命法,歡

喜讚歎離害生命者.乃至自離邪見,

亦勸他,離邪見,恒正稱揚離邪見法,

歡喜讚歎離邪見者.是菩薩摩訶薩,

乃至夢中,亦不現起十惡業道,況在,

覺時?善現,若菩薩摩訶薩,成就如是

諸行狀相,知是不退轉菩薩摩訶薩.

復次,善現,一切不退轉菩薩摩訶薩,

普爲饒益一切有情,以無所得,而爲

方便,恒修布施乃至般若波羅蜜多,

常無間斷.善現,若菩薩摩訶薩,成就

如是諸行狀相,知是不退轉菩薩摩

訶薩.復次,善現,一切不退轉菩薩摩

訶薩,諸所受持思惟讀誦契經、應頌、

記別、諷頌、自說、緣起、本事、本生、方廣、

希法、譬喩、論議一切,皆令究竟通利,

以如是法,常樂布施一切有情,恒作

是念:云何當令諸有情類,求正法願,

皆得滿足,以無所得,而爲方便,復持

如是法施善根,與諸有情,平等共有,

迴向無上正等菩提?善現,若菩薩摩

訶薩,成就如是諸行狀相,知是不退

轉菩薩摩訶薩.復次,善現,一切不退

轉菩薩摩訶薩,於佛所說甚深法門,

終不生於疑惑猶豫.何以故?善現,是

菩薩摩訶薩,不見有法若色,若受、想、

行、識,可於其中,疑惑猶豫.如是乃至

不見有法若一切菩薩摩訶薩行,若

諸佛無上正等菩提,可於其中,疑惑

猶豫.善現,若菩薩摩訶薩,成就如是

諸行狀相,知是不退轉菩薩摩訶薩.

復次,善現,一切不退轉菩薩摩訶薩,

成就調柔身、語、意業,於諸有情,心無

罣礙,恒常成就慈、悲、喜、捨,等起相應

身、語、意業,決定不與五蓋共居,所謂

貪欲、瞋恚、惛沈、睡眠、掉擧,惡作疑蓋,

一切隨眠,皆已摧伏,一切結縛隨煩

惱纏,皆永不起,入出往來,心不迷謬,

恒時安住正念,正知進止威儀,行住

坐臥,擧足下足,亦復如是.諸所遊履,

必觀其地,安庠繫念,直視而行,運動

語言,曾無卒暴.善現,若菩薩摩訶薩,

成就如是諸行狀相,知是不退轉菩

薩摩訶薩.復次,善現,一切不退轉菩

薩摩訶薩,諸所受用臥具、衣服,皆常

香潔,無諸臭穢,亦無垢膩蟣蝨等蟲,

心樂淸華,身無疾病.善現,若菩薩摩

訶薩,成就如是諸行狀相,知是不退

轉菩薩摩訶薩.復次,善現,一切不退

轉菩薩摩訶薩,身心淸淨,非如常人

身中,恒爲八萬戶蟲之所侵食.何以

故?是諸菩薩善根,增上出過世間所

受身形,內外淸淨故,無蟲類侵食其

身.如如善根,漸漸增益,如是如是身

心轉淨由此因緣是諸菩薩身心堅

固,逾於金剛,不爲違緣之所侵惱,所

謂寒熱、飢渴、蚊蝱、風日、毒蟲、刀杖等

類,及諸纏結不能侵惱.善現,若菩薩

摩訶薩,成就如是諸行狀相,知是不

退轉菩薩摩訶薩.

爾時,具壽善現白佛言:世尊,如是不

退轉菩薩摩訶薩,云何常得身、語、意

淨?佛告善現:是菩薩摩訶薩,如如善

根,漸漸增長,如是如是身、語、意曲,由

善根力,所除遣故,窮未來際,畢竟不

起,由此常得身、語、意淨.復次,善現,是

菩薩摩訶薩,身三,語四,意三妙行,常

現在前故,一切時,身、語、意淨.由此淨

故,超過聲聞及獨覺地,已入菩薩正

性離生,不證實際,常樂成熟一切有

情,嚴淨佛土.由斯常得身、語、意淨,住

菩薩位,堅固不動.善現,若菩薩摩訶

薩,成就如是諸行狀相,知是不退轉

菩薩摩訶薩.復次,善現,一切不退轉

菩薩摩訶薩,不重利養,不侚名譽,於

諸飮食、衣服、臥具、房舍、資財,皆不貪

染,雖受十二杜多功德,而於其中,都

無所恃,畢竟不起慳貪、破戒、忿恚、懈

怠、散亂、愚癡及餘種種煩惱纏結相

應之心.善現,若菩薩摩訶薩,成就如

是諸行狀相,知是不退轉菩薩摩訶

薩.復次,善現,一切不退轉菩薩摩訶

薩,覺慧堅猛,能深悟入,聽聞正法,恭

敬信受,繫念思惟,究竟理趣,隨所聽

聞世、出世法,皆能方便,會入般若波

羅蜜多甚深理趣.諸所造作世間事

業,亦依般若波羅蜜多,會入法性,不

見一事出法性者.設有不與法性相

應,亦能方便,會入般若波羅蜜多甚

深理趣.由此不見出法性者.善現,若

菩薩摩訶薩,成就如是諸行狀相,知

是不退轉菩薩摩訶薩.復次,善現,一

切不退轉菩薩摩訶薩,設有惡魔,現

前化作八大地獄,復於一一大地獄

中,化作無量無邊菩薩,皆被猛焰交

徹燒然,各受辛酸楚毒大苦,作是化

已,語不退轉諸菩薩言:此諸菩薩,皆

受無上正等菩提不退轉記故,墮如

是大地獄中,恒受如斯種種劇苦.汝

等菩薩,旣受無上正等菩提不退轉

記,亦當墮此大地獄中,受諸劇苦.佛

授汝等大地獄中,受極苦記,非授無

上正等菩提不退轉記.是故汝等,應

速棄捨大菩提心,可得免脫大地獄

苦,生於天上,或生人中,受諸富樂.是

時,不退轉菩薩摩訶薩,見聞此事,其

心不動,亦不驚疑,但作是念:受不退

轉記菩薩摩訶薩,若墮地獄、傍生、鬼

界、阿素洛中,必無是處.所以者何?不

退轉位菩薩,定無不善業故,亦無善

業招苦果故,諸佛定無虛誑語故,如

來所說,皆爲利樂一切有情,大慈悲

心所流出故.所見聞者,定是惡魔所

作所說.善現,若菩薩摩訶薩,成就如

是諸行狀相,知是不退轉菩薩摩訶

薩.復次,善現,一切不退轉菩薩摩訶

薩,設有惡魔,作沙門像,來至其所,說

如是言:汝先所聞,應修布施波羅蜜

多,令速圓滿,應修淨戒、安忍、精進、靜

慮、般若波羅蜜多,令速圓滿.如是乃

至應證無上正等菩提,如是所聞,皆

爲邪說,應速棄捨,勿謂爲眞.又汝先

聞,應於過去、未來、現在一切如來應

正等覺及諸弟子,從初發心,乃至法

住,其中所有功德善根,皆生隨喜一

切合集,與諸有情,平等共有,迴求無

上正等菩提.如是所聞,亦爲邪說,應

速棄捨,勿謂爲眞.若汝捨彼所說邪

法,我當教汝眞實佛法,令汝修學,疾

證無上正等菩提.汝先所聞,非眞佛

語,是文頌者,虛妄撰集,我之所說,是

眞佛語,令汝速證所求無上正等菩

提.善現,若菩薩摩訶薩,聞如是語,心

動驚疑,當知未受不退轉記,彼於無

上正等菩提,猶未決定,未名不退轉

菩薩摩訶薩.善現,若菩薩摩訶薩,聞

如是語,其心不動,亦不驚疑,但隨無

作、無相、無生法性,而住是菩薩摩訶

薩,諸有所作,不信他語,不隨他教,而

修布施波羅蜜多,不隨他教,而修淨

戒、安忍、精進、靜慮、般若波羅蜜多,乃

至不隨他教,而趣無上正等菩提.當

知如是菩薩摩訶薩,已於無上正等

菩提,得不退轉.善現,如漏盡阿羅漢

諸有所爲,不信他語,現證法性,無惑

無疑,一切惡魔,不能傾動.如是不退

轉菩薩摩訶薩,一切聲聞、獨覺、外道

諸惡魔等,不能破壞折伏其心,令於

菩提而生退屈.善現,是菩薩摩訶薩,

決定已住不退轉地,所有事業,皆自

審思,非但信他而便起作,乃至如來

應正等覺所有言教,尚不輕爾信受

奉行,況信聲聞、獨覺、外道、惡魔等語,

而有所作,是諸菩薩諸有所爲,但信

他行,終無是處.何以故?善現,是菩薩

摩訶薩,不見有法可信行者.所以者

何?善現,是諸菩薩,不見有色,可信行

者,不見有受、想、行、識,可信行者,亦不

見有色眞如,可信行者,不見有受、想、

行、識眞如,可信行者.如是乃至不見

有諸佛無上正等菩提,可信行者,亦

不見有諸佛無上正等菩提眞如,可

信行者.善現,若菩薩摩訶薩,成就如

是諸行狀相,知是不退轉菩薩摩訶

薩.復次,善現,一切不退轉菩薩摩訶

薩,設有惡魔,作苾芻像,來詣其所,唱

如是言:汝等所行,是生死法,非菩薩

行,非由此得一切智智.汝等今應修

盡苦道,速盡衆苦,證般涅槃.是時,惡

魔卽爲菩薩,說墮生死相似道法,所

謂骨想,或靑淤想,或膿爛想,或胮脹

想,或蟲食想,或異赤想,或慈,或悲,或

喜,或捨,或四靜慮,或四無色,告菩薩

言:此是眞道眞行.汝用此道此行,當

得預流果乃至當得獨覺菩提.汝由

此道,由此行故,速盡一切生、老、病、死.

何用久受生死苦爲?現在苦身,尚應

厭捨,況更求受當來苦身?宜自審思,

捨先所信?善現,是菩薩摩訶薩,聞彼

語時,其心不動,亦不驚疑,但作是念:

今此苾芻,益我不少,能爲我說相似

道法,令我識知此道,不能證預流果,

乃至不證獨覺菩提,況當能證所求

無上正等菩提?是菩薩摩訶薩,作此

念已,深生歡喜,復作是念:今此苾芻,

甚爲益我,方便爲我說障道法,令我

識知障道法,已於三乘道,自在修學.

善現,時,彼惡魔,知此菩薩深心歡喜,

復作是言:咄哉!男子,汝今欲見諸菩

薩摩訶薩,長時勤行,無益行不?謂諸

菩薩摩訶薩衆,經如殑伽沙數大劫,

以無量種上妙衣服、飮食、臥具、醫藥、

資財、花香等物,供養恭敬,尊重讚歎

殑伽沙等諸佛世尊,復於殑伽沙等

佛所,修行布施波羅蜜多,修行淨戒、

安忍、精進、靜慮、般若波羅蜜多,乃至

殑伽沙等佛所,修一切智,修道相智、

一切相智.是諸菩薩摩訶薩衆,亦親

近承事如殑伽沙佛,於諸佛所,請問

無上正等覺道,謂作是言:云何菩薩

摩訶薩,安住無上正等覺道,云何菩

薩摩訶薩,修行布施乃至般若波羅

蜜多,安住內空乃至無性自性空,安

住眞如乃至不思議界,安住苦、集、滅

道聖諦,修四念住乃至八聖道支,修

四靜慮、四無量、四無色定、修八解脫

乃至十遍處,修空、無相、無願解脫門,

修極喜地乃至法雲地,修五眼、六神

通,修佛十力乃至十八佛不共法,修

三十二大士相、八十隨好,修無忘失

法、恒住捨性,修陁羅尼門、三摩地門,

修順逆觀十二支緣起,嚴淨佛土,成

熟有情,修諸菩薩殊勝神通,修圓滿

壽量,學轉大法輪,護持正法,令得久

住,修一切智、道相智、一切相智,殑伽

沙等諸佛世尊,如所請問,次第爲說,

是諸菩薩摩訶薩衆,如佛教誨,安住

修學,經無量劫,熾然精進,尚不能證

所求無上正等菩提,況今汝等,所修

所學,能證無上正等菩提?善現,是菩

薩摩訶薩,雖聞其言,而心無異,不驚

不恐,無疑無惑,倍復歡喜作是念言:

今此苾芻,極多益我,方便爲我,說障

道法,令我知此障道之法,決定不能

證預流果,乃至不證獨覺菩提,況能

證得所求無上正等菩提?善現,時,彼

惡魔,知此菩薩心,不退屈無惑無疑,

卽於是處,化作無量苾芻形像,語菩

薩言:此諸苾芻,皆於過去,勤求無上

正等菩提,經無量劫,修行種種難行

苦行,而不能得所求無上正等菩提,

今皆退證阿羅漢果,諸漏已盡,至苦

邊際,云何汝等,能證無上正等菩提?

善現,是菩薩摩訶薩,見聞此已,卽作

是念:定爲惡魔,化作如此苾芻形像,

擾亂我心,因說障礙相似道法,必無

菩薩摩訶薩衆,修行般若波羅蜜多,

至圓滿位,不證無上正等菩提,退墮

聲聞或獨覺地.爾時,菩薩復作是念:

若菩薩摩訶薩,修行布施乃至般若

波羅蜜多,至圓滿位,不證無上正等

菩提,必無是處.乃至修行一切智、道

相智、一切相智,至圓滿位,不證無上

正等菩提,必無是處.善現,若菩薩摩

訶薩,成就如是諸行狀相,知是不退

轉菩薩摩訶薩.復次,善現,一切不退

轉菩薩摩訶薩,恒作是念:若菩薩摩

訶薩,如諸佛教,精勤修學,常不遠離

布施、淨戒、安忍、精進、靜慮、般若波羅

蜜多所攝妙行相應作意,常不遠離

一切智智相應作意,常以方便,勸諸

有情,精勤修學布施、淨戒、安忍、精進、

靜慮、般若波羅蜜多,是菩薩摩訶薩,

決定不退六波羅蜜多,乃至決定不

退一切相智,必證無上正等菩提.善

現,若菩薩摩訶薩,成就如是諸行狀

相,知是不退轉菩薩摩訶薩.復次,善

現,一切不退轉菩薩摩訶薩,恒作是

念:若菩薩摩訶薩,覺知魔事,不隨魔

事,覺知惡友,不隨惡友語,覺知境界,

不隨境界轉,是菩薩摩訶薩,決定不

退六波羅蜜多,乃至決定不退一切

相智,必證無上正等菩提.善現,若菩

薩摩訶薩,成就如是諸行狀相,知是

不退轉菩薩摩訶薩.復次,善現,一切

不退轉菩薩摩訶薩,聞佛世尊所說

法要,深心歡喜,恭敬信受,善解義趣,

其心堅固,踰於金剛,不可動轉,不可

引奪,常勤修學六波羅蜜多,心無厭

倦,亦勸他,學六波羅蜜多,心無厭倦.

善現,若菩薩摩訶薩,成就如是諸行

狀相,知是不退轉菩薩摩訶薩.

大般若波羅蜜多經卷第四百四十八

戊戌歲高麗國大藏都監奉

勅雕造

大般若波羅蜜多經卷第四百四十九 玉

三藏法師玄奘奉 詔譯

第二分轉不轉品第五十四

爾時,具壽善現白佛言:世尊,如是不

退轉菩薩摩訶薩,爲但名不退轉,爲

亦名退轉耶?佛告善現:如是不退轉

菩薩摩訶薩,旣名不退轉,亦得名退

轉.具壽善現白言:世尊,如是不退轉

菩薩摩訶薩,以何因緣,名不退轉,復

何因緣,亦名退轉?佛言:善現,如是不

退轉菩薩摩訶薩,定於聲聞、獨覺等

地,不復退墮,必得無上正等菩提.由

是因緣,名不退轉.然於法想,有退轉

故,亦名退轉.爾時,善現復白佛言:是

菩薩摩訶薩,於何法想,有退轉故,亦

名退轉?佛言:善現,是菩薩摩訶薩,於

色想,有退轉故,亦名退轉,於受、想、行、

識想,有退轉故,亦名退轉.於內六處

想,有退轉故,亦名退轉,於外六處想,

有退轉故,亦名退轉.於內六界想,有

退轉故,亦名退轉,於外六界想,有退

轉故,亦名退轉.於六識界想,有退轉

故,亦名退轉,於六觸想,有退轉故,亦

名退轉.於六觸爲緣所生諸受想,有

退轉故,亦名退轉.於貪、瞋、癡想,有退

轉故,亦名退轉,於諸見趣想,有退轉

故,亦名退轉.於六波羅蜜多想,有退

轉故,亦名退轉,於一切空想,有退轉

故,亦名退轉,於眞如等想,有退轉故,

亦名退轉.於四聖諦想,有退轉故,亦

名退轉,於四念住等想,有退轉故,亦

名退轉,於四靜慮等想,有退轉故,亦

名退轉,於八解脫等想,有退轉故,亦

名退轉,於三解脫門想,有退轉故,亦

名退轉.於十地想,有退轉故,亦名退

轉,於五眼、六神通想,有退轉故,亦名

退轉,於陁羅尼門、三摩地門想,有退

轉故,亦名退轉.於佛十力等想,有退

轉故,亦名退轉,於三十二大士相、八

十隨好想,有退轉故,亦名退轉.於無

忘失法、恒住捨性想,有退轉故,亦名

退轉,於預流果乃至獨覺菩提想,有

退轉故,亦名退轉.於諸菩薩摩訶薩

行及佛無上正等菩提想,有退轉故,

亦名退轉.於一切智、道相智、一切相

智想,有退轉故,亦名退轉.於諸異生、

聲聞、獨覺、菩薩、佛想,有退轉故,亦名

退轉.所以者何?如是不退轉菩薩摩

訶薩,以自相空觀一切法,已入菩薩

正性離生,乃至不見少法,可得不可

得故,無所造作,無所造作故,畢竟不

生,畢竟不生故,名無生法忍,由得如

是無生法忍故,名不退轉菩薩摩訶

薩.善現,若菩薩摩訶薩,成就如是諸

行狀相,知是不退轉菩薩摩訶薩.

復次,善現,有諸惡魔,到是菩薩摩訶

薩所,欲令厭背無上菩提,語菩薩言:

一切智智與虛空等,自相本空,無性

爲性,諸法亦爾,自相本空,無性爲性,

與虛空等.如是一切與虛空等性相,

空中無有一法,可名能證,無有一法,

可名所證,證處,證時,及由此證,亦不

可得.旣一切法,性相皆空,與虛空等,

汝等云何唐受勤苦,求證無上正等

菩提?汝先所聞諸菩薩衆,應求無上

正等菩提,皆是魔說,非眞佛語汝等

應捨大菩提,願勿於長夜,廣爲利樂

一切有情,自受勤苦,雖行種種難行

苦行,欲求菩提,終不能得,云何汝等,

唐設劬勞?善現,是菩薩摩訶薩,聞說

如是呵諫語時,能審觀察此惡魔事,

欲退壞我大菩提心,我今不應信受

彼說,雖一切法與虛空等,性相皆空

而諸有情,生死長夜,不知不見,顚倒

放逸,受諸苦惱,我當擐戴性相皆空,

如太虛空功德甲冑,速趣無上正等

菩提,爲諸有情,如應說法,令其解脫

生死大苦,得預流果,或一來果,或不

還果,或阿羅漢果,或獨覺菩提,或證

無上正等菩提.善現,是菩薩摩訶薩,

從初發心,已聞此法,其心堅固,不動

不轉,依此堅固不動轉心,恒正修行

布施、淨戒、安忍、精進、靜慮、般若波羅

蜜多,由此六種波羅蜜多,隨分圓滿,

已入菩薩正性離生,復正修行布施、

淨戒、安忍、精進、靜慮、般若波羅蜜多,

由此得住不退轉地.是故惡魔,雖作

種種退壞方便,而不能退菩薩所發

大菩提心.善現,是菩薩摩訶薩,超諸

聲聞、獨覺等地,一切魔事,不能退轉

所求無上正等菩提,名不退轉.遠離

一切虛妄分別所執諸法二乘地等,

亦名退轉.故此菩薩,得二種名,非如

餘位,唯名退轉.善現,若菩薩摩訶薩,

成就如是諸行狀相,知是不退轉菩

薩摩訶薩.復次,善現,一切不退轉菩

薩摩訶薩,欲入初靜慮乃至第四靜

慮,卽隨意能入,欲入慈無量乃至捨

無量,卽隨意能入,欲入空無邊處定

乃至非想非非想處定,卽隨意能入,

欲入四念住乃至八聖道支,卽隨意

能入,欲入初解脫乃至想受滅解脫,

卽隨意能入,欲入初勝處乃至第八

勝處,卽隨意能入,欲入初靜慮定乃

至想受滅定,卽隨意能入,欲入初遍

處乃至第十遍處,卽隨意能入,欲入

三解脫門,卽隨意能入,欲引發五神

通,卽隨意能引發.善現,是菩薩摩訶

薩,雖入四靜慮乃至引發五神通,而

不受彼果.由此因緣,不隨靜慮、無量

等至乃至滅定及餘功德勢力而生,

亦不證預流果或一來、不還、阿羅漢

果、獨覺菩提,爲欲利樂諸有情故,隨

欲攝受所應受身,卽隨所願,皆能攝

受.善現,若菩薩摩訶薩,成就如是諸

行狀相,知是不退轉菩薩摩訶薩.復

次,善現,一切不退轉菩薩摩訶薩,成

就無上菩提作意,常不遠離大菩提

心,不貴重色,不貴重受、想、行、識,不貴

重眼處乃至意處,不貴重色處乃至

法處,不貴重眼界乃至意界,不貴重

色界乃至法界,不貴重眼識界乃至

意識界,不貴重眼觸乃至意觸,不貴

重眼觸爲緣所生諸受乃至意觸爲

緣所生諸受,不貴重諸相,不貴重所

依,不貴重助伴,不貴重布施波羅蜜

多乃至般若波羅蜜多,不貴重四靜

慮、四無量、四無色定,不貴重四念住

乃至八聖道支,不貴重八解脫、八勝

處、九次第定、十遍處,不貴重空、無相、

無願解脫門,不貴重四聖諦,不貴重

十八空,不貴重眞如乃至不思議界,

不貴重十地,不貴重五眼、六神通,不

貴重佛十力乃至十八佛不共法,不

貴重無忘失法、恒住捨性,不貴重陁

羅尼門、三摩地門,不貴重一切智、道

相智、一切相智,不貴重聲聞地、獨覺

地、菩薩地、如來地,不貴重成熟有情,

嚴淨佛土,不貴重一切菩薩摩訶薩

行、諸佛無上正等菩提,不貴重多見

諸佛,不貴重種諸善根.何以故?善現,

是菩薩摩訶薩達一切法,性相皆空,

與虛空等,都不可得,不見有法可生,

貴重能生、所生、生時、生處,由此而生,

皆不可得.所以者何?善現,是一切法

與虛空等,自相本空,無性爲性.善現,

是菩薩摩訶薩,成就無上菩提作意,

常不遠離大菩提心,身四威儀,往來

入出,擧足下足,心無散亂,行住坐臥,

進止威儀,所作事業,皆住正念.善現,

若菩薩摩訶薩,成就如是諸行狀相,

知是不退轉菩薩摩訶薩.復次,善現,

一切不退轉菩薩摩訶薩,爲欲饒益

諸有情故,現處居家,方便善巧,雖現

攝受五欲樂具,而於其中,不生染著,

皆爲濟給諸有情故,謂諸有情,須食

施食,須飮施飮,須衣施衣,須乘施乘,

乃至一切所須之物,皆給施之,令其

意滿.善現,是菩薩摩訶薩,自行布施

波羅蜜多,亦勸他,行布施波羅蜜多,

恒正稱揚行布施波羅蜜多法,歡喜

讚歎行布施波羅蜜多者.乃至自行

般若波羅蜜多,亦勸他,行般若波羅

蜜多,恒正稱揚行般若波羅蜜多法,

歡喜讚歎行般若波羅蜜多者.善現,

是菩薩摩訶薩,現處居家,以神通力,

或大願力,攝受種種七寶資具,滿贍

部洲乃至三千大千世界,持以供養

佛、法、僧寶,及施貧乏諸有情類.善現,

是菩薩摩訶薩,雖現處居家而常修

梵行,終不受用諸妙欲境,雖現攝受

種種珍財,而於其中,不起染著.又於

攝受諸欲樂具及珍財時,終不逼迫

諸有情類,令生憂苦.善現,若菩薩摩

訶薩,成就如是諸行狀相,知是不退

轉菩薩摩訶薩.復次,善現,一切不退

轉菩薩摩訶薩,有執金剛藥叉神,常

恒隨左右,密爲守護,常作是念:此菩

薩摩訶薩,不久當證所求無上正等

菩提;願我恒隨密爲守護,乃至無上

正等菩提,常有五族執金剛神,隨逐

守護時,無蹔捨,人、非人等,不能損害,

諸天、魔、梵及餘世間,亦無有能以法

破壞所發無上正等覺心.由此因緣,

乃至無上正等菩提,身心安隱,常無

擾亂.善現,是菩薩摩訶薩,世間五根,

常無缺減,所謂眼、耳、鼻、舌、身根,出世

五根,亦無缺減,謂信、精進、念、定、慧根.

善現,是菩薩摩訶薩,身支圓滿,相好

莊嚴,心諸功德,念念增進,乃至無上

正等菩提.善現,若菩薩摩訶薩,成就

如是諸行狀相,知是不退轉菩薩摩

訶薩.復次,善現,一切不退轉菩薩摩

訶薩,常作上士,不作下士.具壽善現

白言:世尊,是菩薩摩訶薩,云何名爲

常作上士,不作下士?佛言:善現,是菩

薩摩訶薩,一切煩惱,不復現前,剎那

剎那功德增進,乃至無上正等菩提,

於一切時,心無散亂,是故我說常作

上士,不作下士.

復次,善現,是菩薩摩訶薩,成就無上

菩提作意,常不遠離大菩提心,恒修

淨命,不行呪術、醫藥、占卜諸邪命事,

不爲名利,呪諸鬼神,令著男女,問其

吉凶,亦不呪禁男女、大小、傍生、鬼等

現希有事,亦不占相壽量長短財位,

男女諸善惡事,亦不懸記寒熱、豐儉、

吉凶、好惡、惑亂有情,亦不呪禁合和

湯藥、左道療疾、結好貴人,亦不爲他,

通致使命,現親友相,侚利求名,尚不

染心,觀視男女,歡笑與語,況有餘事,

亦不恭敬供養鬼神?是故我說常作

上士,不作下士.所以者何?善現,是菩

薩摩訶薩,知一切法,性相皆空,性相

空中不見有相.不見相故,遠離種種

邪命、呪術、醫藥、占相,唯求無上正等

菩提,與諸有情,常作饒益.善現,若菩

薩摩訶薩,成就如是諸行狀相,知是

不退轉菩薩摩訶薩.復次,善現,一切

不退轉菩薩摩訶薩,於諸世間,文章、

伎藝,雖得善巧而不愛著.所以者何?

善現,是菩薩摩訶薩,達一切法,性相

皆空,性相空中,世間所有文章、伎藝

皆不可得.又諸世間文章、伎藝,皆雜

穢語,邪命所攝,是故菩薩,知而不爲.

善現,是菩薩摩訶薩,於諸世俗,外道

書論,雖亦善知而不樂著.何以故?善

現,是菩薩摩訶薩,達一切法,皆畢竟

空,畢竟空中,一切書論,皆不可得,又

諸世俗,外道書論,所說理事,多有增

減,於菩薩道,非爲隨順,皆是戲論雜

穢語攝故,諸菩薩,知而不樂.善現,若

菩薩摩訶薩,成就如是諸行狀相,知

是不退轉菩薩摩訶薩.

復次,善現,一切不退轉菩薩摩訶薩,

復有所餘諸行狀相,知是不退轉菩

薩摩訶薩.吾當爲汝分別解說.汝應

諦聽,極善思惟.善現請言:唯然.願說.

我等大衆,專意樂聞.佛言:善現,一切

不退轉菩薩摩訶薩,修行般若波羅

蜜多,通達諸法皆無所有,常不遠離

菩提作意,不樂觀察論說,諸薀,諸處,

諸界.所以者何?是菩薩摩訶薩,於薀

處界,性相空理,已善思惟,善通達故.

善現,是菩薩摩訶薩,不樂觀察論說

衆事.所以者何?是菩薩摩訶薩,於一

切衆,性相皆空,已善思惟,善通達故.

善現,是菩薩摩訶薩,不樂觀察論說

王事.所以者何?是菩薩摩訶薩,住本

性空,不見少法,有勝有劣,貴賤相故.

善現,是菩薩摩訶薩,不樂觀察論說

賊事.所以者何?是菩薩摩訶薩,住自

相空,不見少法,有得有失,與奪相故.

善現,是菩薩摩訶薩,不樂觀察論說

軍事.所以者何?是菩薩摩訶薩,住本

性空,不見諸法有多有少,聚散相故.

善現,是菩薩摩訶薩,不樂觀察論說

戰事.所以者何?是菩薩摩訶薩,善住

眞如一切法空,不見少法,有强有弱,

愛恚相故.善現,是菩薩摩訶薩,不樂

觀察論說城邑事.何以故?是菩薩摩

訶薩,住虛空界空,不見少法,有攝不

攝,好惡相故.善現,是菩薩摩訶薩,不

樂觀察論說聚落事.所以者何?是菩

薩摩訶薩,住一切法空,不見少法,有

增有減,合離相故.善現,是菩薩摩訶

薩,不樂觀察論說國土事.所以者何?

是菩薩摩訶薩,安住實際,不見諸法

有屬不屬,此彼相故.善現,是菩薩摩

訶薩,不樂觀察論說我、有情乃至知

者、見者事.所以者何?是菩薩摩訶薩,

住畢竟空,都不見我乃至見者,若有

若無,差別相故.善現,是菩薩摩訶薩,

不樂觀察論說相好事.所以者何?是

菩薩摩訶薩,善住無相,不見諸法有

好有醜,差別相故.善現,是菩薩摩訶

薩,不樂觀察論說世間如是等事,但

樂觀察論說般若波羅蜜多.所以者

何?甚深般若波羅蜜多,遠離衆相,能

證無上正等覺故.善現,是菩薩摩訶

薩,常不遠離一切智智相應作意,修

行布施波羅蜜多,離慳貪事,修行淨

戒波羅蜜多,離破戒事,修行安忍波

羅蜜多,離忿恚事,修行精進波羅蜜

多,離懈怠事,修行靜慮波羅蜜多,離

散動事,修行般若波羅蜜多,離惡慧

事.善現,是菩薩摩訶薩,雖行一切法

空,而愛樂正法,不愛非法,恒願饒益

一切有情.善現,是菩薩摩訶薩,雖行

不可得空,而常稱讚三寶功德利益,

安樂一切有情.善現,是菩薩摩訶薩,

雖行諸法眞如法界一味之相,而樂

稱讚眞如法界種種功德.善現,是菩

薩摩訶薩,雖知諸法皆畢竟空,而愛

善友,不樂惡友.言善友者,謂佛、菩薩,

若諸聲聞、獨覺乘等,能善教化,安立

有情,令趣無上正等菩提,亦名善友.

善現,是菩薩摩訶薩,常樂親覲一切

如來應正等覺,若聞如來應正等覺,

在餘世界,現說正法,卽以願力,往生

彼界,供養恭敬,尊重讚歎,聽受正法.

善現,是菩薩摩訶薩,若晝若夜,常不

遠離念佛作意,常不遠離聞法作意,

由此因緣,隨諸國土,有佛世尊現說

正法,卽乘願力,往彼受生,或乘神通,

往彼聽法.由是因緣,此諸菩薩,生生

之處,常不離佛,恒聞正法,無間無斷.

善現,是菩薩摩訶薩,常爲利樂諸有

情故,雖能現起初靜慮定乃至非想

非非想處定,而巧方便,起欲界心,教

諸有情十善業道,亦隨願力,現生欲

界,有佛國土,供養恭敬,尊重讚歎諸

佛世尊,聽聞正法,修諸勝行.善現,若

菩薩摩訶薩,成就如是諸行狀相,知

是不退轉菩薩摩訶薩.復次,善現,一

切不退轉菩薩摩訶薩,常修布施乃

至般若波羅蜜多,常行內空乃至無

性自性空,常行眞如乃至不思議界,

常行苦、集、滅、道聖諦,常修四念住乃

至八聖道支,常修四靜慮、四無量、四

無色定,常修八解脫、八勝處、九次第

定、十遍處,常修空、無相、無願解脫門,

常修五眼、六神通,常修一切陁羅尼

門、三摩地門,常修佛十力乃至十八

佛不共法,常修無忘失法、恒住捨性,

常修一切智、道相智、一切相智,常修

一切菩薩摩訶薩行,常求無上正等

菩提.善現,是菩薩摩訶薩,常於自地,

不起疑惑,不作是念:我是不退轉,我

非不退轉.所以者何?是菩薩摩訶薩,

不見少法,可於無上正等菩提,說有

退轉,說無退轉.善現,是菩薩摩訶薩,

於自地法,無惑無疑.所以者何?是菩

薩摩訶薩,於自地法,已善了知,善通

達故.善現,如預流者,住預流果,於自

果法,無惑無疑,一來、不還、阿羅漢、獨

覺及諸如來應正等覺,各住自果,於

自果法,亦無惑無疑,是菩薩摩訶薩,

亦復如是,於自所住不退轉地所攝

諸法,現知現見,無惑無疑.善現,是菩

薩摩訶薩,住此地中,成熟有情,嚴淨

佛土,修諸功德,有魔事起,卽能覺知,

不隨魔事勢力而轉,善能摧伏種種

魔事,令不障礙所修功德.善現,如有

造作無間業者,彼無間心,恒常隨逐,

乃至命終,亦不能捨.何以故?善現,彼

能等起無間業纏,增上勢力,恒常隨

轉,乃至命盡,亦不能伏.設有餘心,不

能遮礙,是菩薩摩訶薩,亦復如是,安

住自地,其心不動,無所分別,世間天、

人、阿素洛等,皆不能轉.何以故?善現,

是菩薩摩訶薩,其心堅固,超諸世間

天、人、魔、梵、阿素洛等,已入菩薩正性

離生,住不退地,已得菩薩殊勝神通,

成熟有情,嚴淨佛土,從一佛國,至一

佛國,供養恭敬,尊重讚歎諸佛世尊

及佛弟子,聽聞正法,於諸佛所,種諸

善根,請問菩薩所學法義.善現,是菩

薩摩訶薩,安住自地,修行般若波羅

蜜多及餘善法,有魔事起,卽能覺知,

終不隨順魔事,而轉方便善巧,集諸

魔事,置實際中,方便除滅,於自地法,

無惑無疑.所以者何?是菩薩摩訶薩,

知一切法,皆入實際,通達實際,非一

非多,於實際中,無所分別,以於實際,

無惑無疑,於自地法,亦無猶豫.善現,

是菩薩摩訶薩,設轉受生,亦於實際,

無復退轉,終不發起趣向聲聞、獨覺

地心.所以者何?是菩薩摩訶薩,達一

切法,自相皆空,於此空中,不見有法,

若生若滅,若染若淨.善現,是菩薩摩

訶薩,乃至轉身,亦不疑我當得無上

正等菩提,爲不當得.何以故?是菩薩

摩訶薩,達一切法,皆自相空,卽是無

上正等菩提.善現,是菩薩摩訶薩,安

住自地,不隨他緣,於自地法,無能壞

者.何以故?是菩薩摩訶薩,成就無動

無退轉智,一切惡緣,不能傾動.善現,

是菩薩摩訶薩,設有惡魔,作佛形像,

來至其所,作如是言:汝今應求阿羅

漢果,永盡諸漏,證般涅槃.汝未堪受

大菩提記,亦未證得無生法忍.汝今

未有不退轉地諸行狀相,如來不應

授汝無上大菩提記,要有具足不退

轉地諸行狀相,乃可蒙佛授與無上

大菩提記.善現,是菩薩摩訶薩,聞彼

語已,心無轉變,不驚不怖,不退不沒.

是菩薩摩訶薩,應自證知,我於過去,

佛世尊所,必已受得大菩提記.何以

故?菩薩成就如是勝法,定蒙如來應

正等覺,授菩提記.我已成就如是勝

法,云何如來應正等覺,不授我記?故

我過去,於諸佛所,定已受得大菩提

記.善現,是菩薩摩訶薩,設有惡魔,或

魔使者,作佛形像,來授菩薩聲聞地

記,或授菩薩獨覺地記,謂菩薩言:汝

善男子,何用無上正等菩提,生死輪

迴,久受大苦?宜自速證無餘涅槃,永

離生死,畢竟安樂.善現,是菩薩摩訶

薩,聞彼語已,作是念言:此定惡魔,或

魔使者,詐現佛像,擾亂我心,授我聲

聞獨覺地記,令退無上正等菩提.所

以者何?定無諸佛教諸菩薩,趣向聲

聞或獨覺地,棄捨無上正等菩提.善

現,是菩薩摩訶薩,設有惡魔,或魔使

者,詐現佛像,語菩薩言:汝所受持大

乘經典,非佛所說,亦非如來弟子所

說,是諸惡魔,或諸外道,爲誑惑汝作

如是說:汝今不應受持讀誦.是菩薩

摩訶薩,聞彼語已,作是念言:此定惡

魔,或魔眷屬,令我厭捨所求無上正

等菩提故,說大乘甚深經典,非佛所

說,亦非如來弟子所說.所以者何?離

此經典,能得無上正等菩提,定無是

處.善現,是菩薩摩訶薩,當知已住不

退轉地過去諸佛,久已授彼大菩提

記.何以故?是菩薩摩訶薩,具足成就

不退轉地諸行狀相.若諸菩薩,成就

如是諸行狀相,當知已受大菩提記,

必已安住不退轉地.善現,若菩薩摩

訶薩,成就如是諸行狀相,知是不退

轉菩薩摩訶薩.復次,善現,一切不退

轉菩薩摩訶薩,行甚深般若波羅蜜

多時,攝受正法,護持正法,不惜身命,

況餘親財?是菩薩摩訶薩,常作是念:

我寧棄捨親友、珍財及自身命,終不

棄捨諸佛正法.何以故?親友、珍財及

自身命,生生恒有,甚爲易得,諸佛正

法,百千俱胝那庾多劫,乃得一遇,遇

已長夜獲大利樂故,我定應精勤守

護.善現,是菩薩摩訶薩,護正法時,應

作是念:我不爲護一佛、二佛乃至百

千諸佛正法,普爲護持十方三世,諸

佛正法,令不虧損.時,具壽善現白佛

言:世尊,何等名爲諸佛正法?是菩薩

摩訶薩,云何護持不惜身命?佛告善

現:一切如來應正等覺,所覺所說一

切法空,如是名爲諸佛正法.有愚癡

類,誹謗毀訾言:此非法,非毘柰耶,非

天人師所說聖教,修行此法不得無

上正等菩提,不證涅槃究竟安樂.善

現,是菩薩摩訶薩,護持此法,不惜身

命,恒作是念:諸佛所說一切法空,是

諸有情所歸依處.菩薩修學,速證無

上正等菩提,拔諸有情生老病死,令

得究竟安樂涅槃故,應護持不惜身

命.又作是念:我亦墮在未來佛數,佛

已授我大菩提記,由此因緣,諸佛正

法,卽是我法,我應護持不惜身命.我

未來世,得作佛時,亦爲有情,當說如

是諸法空故.善現,是菩薩摩訶薩,見

此義利,護持如來所說正法,不惜身

命.乃至無上正等菩提,常無懈癈.善

現,若菩薩摩訶薩,成就如是諸行狀

相,知是不退轉菩薩摩訶薩.復次,善

現,一切不退轉菩薩摩訶薩,聞諸如

來應正等覺所說正法,無惑無疑,聞

已受持,常不忘失,乃至無上正等菩

提.何以故?是菩薩摩訶薩,已善證得

陁羅尼故.爾時,善現白言:世尊,是菩

薩摩訶薩,已得何等陁羅尼故,聞諸

如來應正等覺所說正法,無惑無疑,

聞已受持,常不忘失?佛言:善現,是菩

薩摩訶薩,已得無盡藏陁羅尼、海印

陁羅尼、蓮花衆藏陁羅尼等故,聞諸

如來應正等覺所說正法,無惑無疑,

聞已受持,常不忘失.具壽善現復白

佛言:是菩薩摩訶薩,但聞如來應正

等覺所說正法,無惑無疑,聞已受持,

常不忘失,爲聞菩薩、獨覺、聲聞、天、龍、

藥叉、阿素洛等所說正法,亦能於彼,

無惑無疑,聞已受持,常不忘失?佛言:

善現,是菩薩摩訶薩,普聞一切有情

言音文字義趣,悉能解了,無惑無疑,

窮未來際,常不忘失.所以者何?是菩

薩摩訶薩,已得無盡藏陁羅尼等,任

持所說,令不忘故.善現,若菩薩摩訶

薩,成就如是諸行狀相,知是不退轉

菩薩摩訶薩.

第二分甚深義品第五十五之一

爾時,具壽善現白佛言:世尊,如是不

退轉菩薩摩訶薩,成就廣大無量,無

數,無有邊際,不可思議殊勝功德.佛

言:善現,如是如是.如汝所說.如是不

退轉菩薩摩訶薩,成就廣大無量,無

數,無有邊際,不可思議殊勝功德.所

以者何?善現,是菩薩摩訶薩,已得殊

勝無量無邊,不共聲聞及獨覺智.是

菩薩摩訶薩,住此智中,引發殊勝四

無礙解.由此殊勝四無礙解,世間天、

人阿素洛等,無能問難,令此菩薩,智

慧辯才,至窮盡者.爾時,善現復白佛

言:世尊,能如殑伽沙劫,宣說不退轉

菩薩摩訶薩諸行狀相,由佛所說諸

行狀相,顯示不退轉菩薩摩訶薩成

就無邊殊勝功德.唯願如來應正等

覺,復爲菩薩摩訶薩衆,說甚深義,令

諸菩薩摩訶薩衆,安住其中,能修布

施乃至般若波羅蜜多,令速圓滿,

能住內空乃至無性自性空,令速圓

滿,能住眞如乃至不思議界,令速圓

滿,能住苦、集、滅、道聖諦,令速圓滿,能

修四念住乃至八聖道支,令速圓滿,

能修四靜慮、四無量、四無色定,令速

圓滿,能修八解脫、八勝處、九次第定、

十遍處,令速圓滿,能修空、無相、無願

解脫門,令速圓滿,能修陁羅尼門、三

摩地門,令速圓滿,能修極喜地乃至

法雲地,令速圓滿,能修五眼、六神通,

令速圓滿,能修佛十力乃至十八佛

不共法,令速圓滿,能修三十二大士

相、八十隨好,令速圓滿,能修無忘失

法、恒住捨性,令速圓滿,能修一切智、

道相智、一切相智,令速圓滿.佛告善

現:善哉,善哉!汝今乃能爲諸菩薩摩

訶薩衆,請問如來應正等覺甚深義

處,令諸菩薩摩訶薩衆,安住其中,修

住功德,令速圓滿.善現,當知甚深義

處,謂空、無相、無願、無作、無生、無滅、寂

靜、涅槃、眞如、法界、法性、實際如是等

名,甚深義處.善現,當知如是所說甚

深義處,種種增語,皆顯涅槃,爲甚深

義.爾時,善現復白佛言:爲但涅槃名

甚深義,爲諸餘法,亦名甚深?佛告善

現:餘一切法,亦名甚深.何以故?善現,

色亦名甚深,受、想、行、識亦名甚深,眼

處乃至意處亦名甚深,色處乃至法

處亦名甚深,眼界乃至意界亦名甚

深,色界乃至法界亦名甚深,眼識界

乃至意識界亦名甚深,眼觸乃至意

觸亦名甚深,眼觸爲緣所生諸受乃

至意觸爲緣所生諸受亦名甚深,地

界乃至識界亦名甚深,無明乃至老

死亦名甚深,布施波羅蜜多乃至般

若波羅蜜多亦名甚深,苦、集、滅、道聖

諦亦名甚深,四念住乃至八聖道支

亦名甚深,四靜慮、四無量、四無色定

亦名甚深,八解脫、八勝處、九次第定、

十遍處亦名甚深,空、無相、無願解脫

門亦名甚深,陁羅尼門、三摩地門亦

名甚深,三乘菩薩所行十地亦名甚

深,五眼、六神通亦名甚深,如來十力

乃至十八佛不共法,亦名甚深,三十

二大士相、八十隨好亦名甚深,無忘

失法、恒住捨性亦名甚深,預流果乃

至獨覺菩提亦名甚深,一切智、道相

智、一切相智亦名甚深,一切菩薩摩訶

薩行、諸佛無上正等菩提亦名甚深.

大般若波羅蜜多經卷第四百四十九

己亥歲高麗國大藏都監奉勅雕造

大般若波羅蜜多經卷第四百五十 玉

三藏法師玄奘奉 詔譯

第二分甚深義品第五十五之二

爾時,具壽善現復白佛言:世尊,云何

色亦名甚深,云何受、想、行、識亦名甚

深,如是乃至云何一切菩薩摩訶薩

行亦名甚深,云何諸佛無上正等菩

提亦名甚深?佛告善現:色眞如甚深

故,色亦名甚深;受、想、行、識眞如甚深

故,受、想、行、識亦名甚深.如是乃至一

切菩薩摩訶薩行眞如甚深故,一切

菩薩摩訶薩行亦名甚深.諸佛無上

正等菩提眞如甚深故,諸佛無上正

等菩提亦名甚深.爾時,善現復白佛

言:云何色眞如甚深,云何受、想、行、識

眞如甚深,如是乃至云何一切菩薩

摩訶薩行眞如甚深,云何諸佛無上

正等菩提眞如甚深?佛告善現:色眞

如,非卽色,非離色,是故甚深;受、想、行、

識眞如,非卽受、想、行、識,非離受、想、行、

識,是故甚深.如是乃至一切菩薩摩

訶薩行眞如,非卽一切菩薩摩訶薩

行,非離一切菩薩摩訶薩行,是故甚

深.諸佛無上正等菩提眞如,非卽諸

佛無上正等菩提,非離諸佛無上正

等菩提,是故甚深.具壽善現復白佛

言:如來甚奇微妙方便,爲不退轉地

菩薩摩訶薩,遮遣諸色,顯示涅槃,遮

遣受、想、行、識,顯示涅槃.如是乃至遮

遣一切菩薩摩訶薩行,顯示涅槃,遮

遣諸佛無上正等菩提,顯示涅槃.世

尊,甚奇微妙方便,爲不退轉地菩薩

摩訶薩,遮遣一切若色,若非色,若有

見,若無見,若有對,若無對,若世間,若

出世間,若共,若不共,若有漏,若無漏,

若有爲,若無爲法,顯示涅槃.佛告善

現:如是如是.如汝所說.如來甚奇微

妙方便,爲不退轉地菩薩摩訶薩,遮

遣諸色,顯示涅槃,遮遣受、想、行、識,顯

示涅槃.乃至世尊,甚奇微妙方便,爲

不退轉地菩薩摩訶薩,遮遣一切若

色,若非色,若有見,若無見,若有對,若

無對,若世間,若出世間,若共,若不共,

若有漏,若無漏,若有爲,若無爲法,顯

示涅槃.復次,善現,諸菩薩摩訶薩,應

於如是諸甚深處,依止般若波羅蜜

多相應理趣,審諦思惟,稱量觀察,應

作是念:我今應如甚深般若波羅蜜

多所教而住,我今應如甚深般若波

羅蜜多所說而學.善現,若菩薩摩訶

薩,能於如是諸甚深處,依止般若波

羅蜜多相應理趣,審諦思惟,稱量觀

察,如深般若波羅蜜多所教而住,如

深般若波羅蜜多所說而學,是菩薩

摩訶薩,由能如是精勤修學,依深般

若波羅蜜多,起一念心,尚能攝取無

數無量無邊善根,超無量劫生死流

轉,疾證無上正等菩提,況能無間常

修般若波羅蜜多,恒住菩提相應作

意?善現,如多欲人,與端嚴女,更相愛

染,共爲期契,彼女限礙,不獲赴期,此

人欲心,熾盛流注.善現,於意云何?其

人欲念,於何處轉?世尊,此人欲念,於

女處轉.謂作是念:彼何當來,共會於

此,歡娛戲樂?善現,於意云何?其人晝

夜,幾欲心生?世尊,是人晝夜,欲念甚

多.佛告善現:若菩薩摩訶薩,依深般

若波羅蜜多,起一念心,如深般若波

羅蜜多所說而學,所超生死流轉劫

數,與多欲人,經一晝夜所起欲念,其

數量等.善現,是菩薩摩訶薩,隨依般

若波羅蜜多所說義趣,思惟修學,隨

能解脫,能礙無上正等菩提所有過

罪.是故菩薩,依深般若波羅蜜多,精

勤修學,疾證無上正等菩提.善現,若

菩薩摩訶薩,如深般若波羅蜜多所

說而住,經一晝夜所獲功德,若此功

德有形量者,殑伽沙等三千大千諸

佛世界不能容受,假使充滿如殑伽

沙三千大千佛之世界諸餘功德,比

此功德,百分不及一,千分不及一,百

千分不及一,乃至鄔波尼殺曇分,亦

不及一.復次,善現,若菩薩摩訶薩,遠

離般若波羅蜜多,設經殑伽沙數大

劫,布施供養佛、法、僧寶.善現,於意云

何?是菩薩摩訶薩,由此因緣,得福多

不?善現對曰:甚多,世尊.其福,無數無

量無邊.佛告善現:若菩薩摩訶薩,依

深般若波羅蜜多,經一晝夜,如說而

學,所獲功德,甚多於彼.所以者何?善

現,甚深般若波羅蜜多,是諸菩薩摩

訶薩衆所乘之道,諸菩薩摩訶薩,乘

此道故,疾至無上正等菩提.復次,善

現,若菩薩摩訶薩,遠離般若波羅蜜

多,設經殑伽沙數大劫,布施供養預

流、一來、不還、阿羅漢、獨覺、菩薩及諸

如來應正等覺.善現,於意云何?是菩

薩摩訶薩,由此因緣,得福多不?善現

對曰:甚多,世尊.其福,無數無量無邊.

佛告善現:若菩薩摩訶薩,依深般若

波羅蜜多,經一晝夜,如說而學,所獲

功德,甚多於彼.所以者何?善現,諸菩

薩摩訶薩,行深般若波羅蜜多,超諸

聲聞及獨覺地,速入菩薩正性離生,

復漸修行諸菩薩行,速證無上正等

菩提.復次,善現,若菩薩摩訶薩,遠離

般若波羅蜜多,設經殑伽沙數大劫,

精勤修學布施、淨戒、安忍、精進、靜慮、

般若.善現,於意云何?是菩薩摩訶薩,

由此因緣,得福多不?善現對曰:甚多,

世尊.其福,無數無量無邊.佛告善現:

若菩薩摩訶薩,依深般若波羅蜜多

所說而住,經一晝夜,精勤修學布施、

淨戒、安忍、精進、靜慮、般若,所獲功德,

甚多於彼.所以者何?善現,甚深般若

波羅蜜多,是諸菩薩摩訶薩母.何以

故?甚深般若波羅蜜多,能生菩薩摩

訶薩衆,一切菩薩摩訶薩衆,依深般

若波羅蜜多,速能圓滿諸佛法故.復

次,善現,若菩薩摩訶薩,遠離般若波

羅蜜多,設經殑伽沙數大劫,以法布

施一切有情.善現,於意云何?是菩薩

摩訶薩,由此因緣,得福多不?善現對

曰:甚多,世尊.其福,無數無量無邊.佛

告善現:若菩薩摩訶薩,依深般若波

羅蜜多所說而住,經一晝夜,以法布

施一切有情所獲功德,甚多於彼.所

以者何?善現,若菩薩摩訶薩,遠離般

若波羅蜜多,則爲遠離一切智智,若

菩薩摩訶薩,不離般若波羅蜜多,則

爲不離一切智智.是故善現,若菩薩

摩訶薩,欲得無上正等菩提,常應不

離甚深般若波羅蜜多.復次,善現,若

菩薩摩訶薩,遠離般若波羅蜜多,設

經殑伽沙數大劫,修行布施波羅蜜

多乃至般若波羅蜜多,安住內空乃

至無性自性空,安住眞如乃至不思

議界,安住苦、集、滅、道聖諦,修行四念

住乃至八聖道支,修行四靜慮、四無

量、四無色定,修行八解脫、八勝處、九

次第定、十遍處,修行空、無相、無願解

脫門,修行極喜地乃至法雲地,修行

一切陁羅尼門、三摩地門,修行五眼、

六神通,修行佛十力乃至十八佛不

共法,修行無忘失法、恒住捨性,修行

一切智、道相智、一切相智.善現,於意

云何?是菩薩摩訶薩,由此因緣,得福

多不?善現對曰:甚多,世尊.其福,無數

無量無邊.佛告善現:若菩薩摩訶薩,

依深般若波羅蜜多所說而住,經一

晝夜,修行布施波羅蜜多,乃至修行

一切相智所獲功德,甚多於彼.所以

者何?善現,若菩薩摩訶薩,不遠離般

若波羅蜜多,於一切智智而有退轉,

無有是處.若菩薩摩訶薩,遠離般若

波羅蜜多,於一切智智而有退轉,斯

有是處.是故善現,若菩薩摩訶薩,欲

得無上正等菩提,常應不離甚深般

若波羅蜜多.復次,善現,若菩薩摩訶

薩,遠離般若波羅蜜多,設經殑伽沙

數大劫,修行種種財施、法施,住空閑

處,繫念思惟,先所修福,與一切有情,

平等共有,迴向無上正等菩提.善現,

於意云何?是菩薩摩訶薩,由此因緣,

得福多不?善現對曰:甚多,世尊.其福,

無數無量無邊.佛告善現:若菩薩摩

訶薩,依深般若波羅蜜多所說而住,

經一晝夜,修行種種財施、法施,住空

閑處,繫念思惟,先所修福,與一切有

情,平等共有,迴向無上正等菩提,所

獲功德,甚多於彼.所以者何?善現,依

深般若波羅蜜多所起迴向,當知是

爲最勝迴向,遠離般若波羅蜜多所

起迴向,當知是爲下劣迴向.何以故?

善現,甚深般若波羅蜜多,能與一切

菩提分法,爲導首故.是故善現,若菩

薩摩訶薩,欲得無上正等菩提,常應

不離甚深般若波羅蜜多,以所修行

種種功德,與諸有情,平等共有,迴向

無上正等菩提.復次,善現,若菩薩摩

訶薩,遠離般若波羅蜜多,設經殑伽

沙數大劫,普緣過去、未來、現在一切

如來應正等覺及諸弟子功德善根,

和合隨喜,與諸有情,平等共有,迴向

無上正等菩提.善現,於意云何?是菩

薩摩訶薩,由此因緣,得福多不?善現

對曰:甚多,世尊.其福,無數無量無邊.

佛告善現:若菩薩摩訶薩,依深般若

波羅蜜多所說而住,經一晝夜,普緣

過去、未來、現在一切如來應正等覺

及諸弟子功德善根,和合隨喜,與諸

有情,平等共有,迴向無上正等菩提,

所獲功德,甚多於彼.所以者何?善現,

一切隨喜迴向功德善根,皆以甚深

般若波羅蜜多而爲上首.是故善現,

若菩薩摩訶薩,欲得無上正等菩提,

常應不離甚深般若波羅蜜多,於諸

善根,隨喜迴向所求無上正等菩提.

爾時,具壽善現白佛言:世尊,如佛所

說,諸行皆是分別所作,從妄想生,都

非實有.以何因緣,是諸菩薩摩訶薩

等,行財施等,獲福無數無量無邊?世

尊,分別所作財施等福,應不能起眞

實正見,不能趣入正性離生,不能得

預流果,或一來果,或不還果,或阿羅

漢果,或獨覺菩提,亦不能得所求無

上正等菩提.佛言:善現,如是如是.如

汝所說.諸行皆是分別所作,從妄想

生,都非實有.分別所作財施等福,不

能發起眞實正見,不能趣入正性離

生,不能得預流果,乃至不能得無上

正等菩提.善現,諸菩薩摩訶薩,行深

般若波羅蜜多,知一切種分別所作

財施等法,空無所有,虛妄不實.所以

者何?善現,我說一切分別所作財施

等法,無不皆空性相非有,是虛妄非

堅實.何以故?善現,諸菩薩摩訶薩,善

學內空乃至善學無性自性空,如佛

所說而通達故.善現,是菩薩摩訶薩,

安住空已,如如觀察分別所作財施

等福,空無所有,虛妄不實,如是如是,

能不遠離甚深般若波羅蜜多.如如

不離甚深般若波羅蜜多.如是如是,

獲福,無數無量無邊.由此因緣,起實

正見,亦能趣入正性離生,乃至能證

所求無上正等菩提.爾時,善現復白

佛言:所說無數、無量、無邊,有何差別?

佛告善現:言無數者,數不可得,不可

數在有爲界中,不可數在無爲界中.

言無量者,量不可得,不可量在過去

法中,不可量在未來法中,不可量在

現在法中.言無邊者,邊不可得,不可

測度彼邊際故.具壽善現白言:世尊,

頗有因緣,色亦說無數無量無邊,受、

想、行、識,亦說無數無量無邊不?佛告

善現:有因緣故,色亦說無數無量無

邊,受、想、行、識,亦說無數無量無邊.爾

時,善現復白佛言:何因緣故,色亦說

無數無量無邊,受、想、行、識,亦說無數

無量無邊?佛告善現:色自性空故,亦

說無數無量無邊,受、想、行、識自性空,

故亦說無數無量無邊.具壽善現復

白佛言:爲但色自性空,受、想、行、識自

性空,爲一切法,亦皆自性空耶?佛告

善現:我先豈不說一切法,皆自性空?

善現對曰:佛雖常說一切法,皆自性

空,而我亦已了,而諸有情,不知見覺

故,我今者,復作是問.世尊,一切法自

性空,卽是無盡,亦是無數,亦是無量,

亦是無邊.世尊,一切法自性空中,盡

不可得,數不可得,量不可得,邊不可

得.由此因緣,無盡無數,無量無邊,若

義若文,俱無差別.佛告善現:如是如

是.如汝所說.無盡無數,無量無邊,若

義若文,俱無差別,皆共顯了諸法空

故.善現,一切法空,皆不可說.如來方

便說爲無盡,或說無數,或說無量,或

說無邊,或說爲空,或說無相,或說無

願,或說無作,或說無生,或說無滅,或

說離染,或說寂滅,或說涅槃,或說眞

如,或說實際,如是等義,皆是如來,方

便演說.爾時,善現復白佛言:世尊,甚

奇.方便善巧,諸法實相,不可宣說而

爲有情,方便顯示.世尊,如我解佛所

說義者,一切法性,皆不可說.佛告善

現:如是如是.一切法性,皆不可說.何

以故?一切法性,皆畢竟空,無能宣說

畢竟空者.具壽善現復白佛言:不可

說義有增減不?佛告善現:不可說義

無增無減.爾時,善現復白佛言:若不

可說義,無增無減者,則布施波羅蜜

多乃至般若波羅蜜多,亦應無增無

減,四念住乃至八聖道支,亦應無增

無減,四靜慮、四無量、四無色定,亦應

無增無減,八解脫、八勝處、九次第定、

十遍處,亦應無增無減,空、無相、無願

解脫門,亦應無增無減,極喜地乃至

法雲地,亦應無增無減,陁羅尼門、三

摩地門,亦應無增無減,五眼、六神通,

亦應無增無減,如來十力乃至十八

佛不共法,亦應無增無減,無忘失法、

恒住捨性,亦應無增無減,一切智、道

相智、一切相智,亦應無增無減.世尊,

若六波羅蜜多,無增無減,乃至一切

智、道相智、一切相智,亦無增無減,則

應六波羅蜜多,無所有,乃至一切智、

道相智、一切相智,亦無所有,若六波

羅蜜多無所有,乃至一切智、道相智、

一切相智,亦無所有.云何菩薩摩訶

薩,修行六波羅蜜多乃至一切智、道

相智、一切相智,證得無上正等菩提?

佛告善現:如是如是.不可說義無增

無減六波羅蜜多,亦無增無減,乃至

一切智、道相智、一切相智,亦無增無

減,不可說義無所有六波羅蜜多,亦

無所有,乃至一切智、道相智、一切相

智,亦無所有.善現,諸菩薩摩訶薩,修

行般若波羅蜜多,安住般若波羅蜜

多方便善巧,不作是念:我於般若波

羅蜜多乃至布施波羅蜜多,若增若

減.但作是念:唯有名想,謂爲般若波

羅蜜多乃至布施波羅蜜多.善現,是

菩薩摩訶薩,修行布施波羅蜜多時,

持此布施波羅蜜多俱行作意,幷依

此起心及善根,與諸有情,平等共有,

迴向無上正等菩提,如佛無上正等

菩提,微妙甚深而起迴向.如是乃至

修行般若波羅蜜多時,持此般若波

羅蜜多俱行作意,幷依此起心及善

根,與諸有情,平等共有,迴向無上正

等菩提,如佛無上正等菩提,微妙甚

深而起迴向.由此迴向,巧方便力,證

得無上正等菩提.

爾時,具壽善現白佛言:世尊,何謂無

上正等菩提?佛告善現:一切法眞如,

是謂無上正等菩提.爾時,善現復白

佛言:何謂一切法眞如而說一切法

眞如,是謂無上正等菩提?佛告善現:

諸色眞如,受、想、行、識眞如,是謂無上

正等菩提;眼處眞如乃至意處眞如,

是謂無上正等菩提;色處眞如乃至

法處眞如,是謂無上正等菩提;眼界

眞如乃至意界眞如,是謂無上正等

菩提;色界眞如乃至法界眞如,是謂

無上正等菩提;眼識界眞如乃至意

識界眞如,是謂無上正等菩提;眼觸

眞如乃至意觸眞如,是謂無上正等

菩提;眼觸爲緣所生諸受眞如乃至

意觸爲緣所生諸受眞如,是謂無上

正等菩提.地界眞如乃至識界眞如,

是謂無上正等菩提;無明眞如乃至

老死眞如,是謂無上正等菩提;布施

波羅蜜多眞如乃至般若波羅蜜多

眞如,是謂無上正等菩提.內空眞如

乃至無性自性空眞如,是謂無上正

等菩提;苦聖諦眞如集、滅、道聖諦眞

如,是謂無上正等菩提.四念住眞如

乃至八聖道支眞如,是謂無上正等

菩提;四靜慮眞如,四無量、四無色定

眞如,是謂無上正等菩提;八解脫眞

如,八勝處、九次第定、十遍處眞如,是

謂無上正等菩提.空解脫門眞如,無

相、無願解脫門眞如,是謂無上正等

菩提.淨觀地眞如乃至如來地眞如,

是謂無上正等菩提;極喜地眞如乃

至法雲地眞如,是謂無上正等菩提;

陁羅尼門眞如,三摩地門眞如,是謂

無上正等菩提.五眼眞如,六神通眞

如,是謂無上正等菩提;佛十力眞如

乃至十八佛不共法眞如,是謂無上

正等菩提.無忘失法眞如,恒住捨性

眞如,是謂無上正等菩提;預流果眞

如乃至獨覺菩提眞如,是謂無上正

等菩提.一切智眞如,道相智、一切相

智眞如,是謂無上正等菩提;生死眞

如,涅槃眞如,是謂無上正等菩提.善

現,一切眞如,無增無減故,諸佛無上

正等菩提,亦無增無減.善現,諸菩薩

摩訶薩,不離般若波羅蜜多,常樂安

住諸法眞如,都不見法,有增有減.由

此因緣,不可說義無增無減.布施波

羅蜜多,亦無增無減,淨戒、安忍、精進、

靜慮、般若波羅蜜多,亦無增無減.乃

至一切智,亦無增無減,道相智、一切

相智,亦無增無減.不可說義無所有,

六波羅蜜多,亦無所有乃至一切智、

道相智、一切相智,亦無所有.善現,諸

菩薩摩訶薩,依止無增減無所有,爲

方便,修行般若波羅蜜多,由此爲門,

集諸功德,便證無上正等菩提.

爾時,具壽善現白佛言:世尊,若菩薩

摩訶薩,依止無增減無所有,爲方便,

修行般若波羅蜜多,由此爲門,集諸

功德,便證無上正等覺者,是菩薩摩

訶薩,爲初心起,能證無上正等菩提,

爲後心起,能證無上正等菩提?世尊,

是菩薩摩訶薩,若初心起,能證無上

正等菩提,初心起時,後心未起,無和

合義,若後心起,能證無上正等菩提,

後心起時,前心已滅,無和合義.如是

前後心、心所法,進退推徵,無和合義,

云何可得積集善根?若諸善根,不可

積集,則諸勝智無由得生,勝智不生,

如何菩薩,能證無上正等菩提?佛告

善現:吾當爲汝略說譬喩,令有智者,

於所說義,易可得解.善現,於意云何?

如然燈時,爲初焰能燋炷,爲後焰能

燋炷?善現對曰:如我意解,非初焰能

燋炷,亦非離初焰能燋炷,非後焰能

燋炷,亦非離後焰能燋炷.佛告善現:

於意云何?於然燈時,炷爲燋不?善現

對曰:世間現見其炷實燋:佛告善現:

諸菩薩摩訶薩,修行般若波羅蜜多,

證得無上正等菩提,亦復如是.非初

心起,能證無上正等菩提,亦非離初

心起,能證無上正等菩提,非後心起,

能證無上正等菩提,亦非離後心起,

能證無上正等菩提,而諸菩薩摩訶

薩,修行般若波羅蜜多,令諸善根,漸

漸增長,證得無上正等菩提.復次,善

現,諸菩薩摩訶薩,從初發心,修行般

若波羅蜜多,圓滿十地,證得無上正

等菩提.爾時,善現白言:世尊,諸菩薩

摩訶薩,修學何等十地,圓滿證得無

上正等菩提?佛告善現:諸菩薩摩訶

薩,修行極喜地乃至法雲地,令其圓

滿證得無上正等菩提,亦學淨觀地

乃至如來地,令其圓滿證得無上正

等菩提.善現,諸菩薩摩訶薩,於此十

地,精勤修學,得圓滿時,非初心起,能

證無上正等菩提,亦非離初心起,能

證無上正等菩提,非後心起,能證無

上正等菩提,亦非離後心起,能證無

上正等菩提,而諸菩薩摩訶薩,精勤

修學十地,圓滿證得無上正等菩提.

爾時,具壽善現白佛言:世尊,如來所

說緣起理趣,極爲甚深,謂諸菩薩摩

訶薩,非初心起,能證無上正等菩提,

亦非離初心起,能證無上正等菩提,

非後心起,能證無上正等菩提,亦非

離後心起,能證無上正等菩提,而諸

菩薩摩訶薩,修行般若波羅蜜多,令

諸善根,漸漸增長,圓滿十地,證得無

上正等菩提.佛告善現:於意云何?若

心已滅,更可生不?善現對曰:不也,世

尊.佛告善現:於意云何?若心已生,有

滅法不?善現對曰:如是,世尊.若心已

生,定有滅法.佛告善現:於意云何?有

滅法心,非當滅不?善現對曰:不也,世

尊.佛告善現:於意云何?心住爲如心

眞如不?善現對曰:如是,世尊.如心眞

如心如是住.佛告善現:於意云何?若

心住如眞如,是心爲如眞如常不?善

現對曰:不也,世尊.佛告善現:於意云

何?諸法眞如,爲甚深不?善現對曰:如

是,世尊.諸法眞如,極爲甚深.佛告善

現:於意云何?卽眞如是心不?善現對

曰:不也,世尊.佛告善現:於意云何?離

眞如有心不?善現對曰:不也,世尊.佛

告善現:於意云何?卽心是眞如不?善

現對曰:不也,世尊.佛告善現:於意云

何?離心有眞如不?善現對曰:不也,世

尊.佛告善現:於意云何?眞如爲能見

眞如不?善現對曰:不也,世尊.佛告善

現:於意云何?若菩薩摩訶薩,能如是

行,是行深般若波羅蜜多不?善現對

曰:如是,世尊.若菩薩摩訶薩,能如是

行,是行深般若波羅蜜多.佛告善現:

於意云何?若菩薩摩訶薩,能如是行,

爲行何處?善現對曰:若菩薩摩訶薩,

能如是行,都無行處.所以者何?世尊,

若菩薩摩訶薩,行深般若波羅蜜多,

無心現行,無現行處.何以故?世尊,若

菩薩摩訶薩,行深般若波羅蜜多時,

住眞如中,都無現行及現行處,現行

者故.佛告善現:於意云何?若菩薩摩

訶薩,行深般若波羅蜜多時,爲何所

行?善現對曰:若菩薩摩訶薩,行深般

若波羅蜜多時,行勝義諦.此中現行

及現行處,俱無所有,能取所取,不可

得故.佛告善現:於意云何?若菩薩摩

訶薩,行深般若波羅蜜多時,行勝義

諦中,雖不取相而行相不?善現對曰:

不也,世尊.佛告善現:於意云何?是菩

薩摩訶薩,行深般若波羅蜜多時,行

勝義諦中,爲遣相不?善現對曰:不也,

世尊.佛告善現:於意云何?是菩薩摩

訶薩,行深般若波羅蜜多時,行勝義

諦中,遣相想不?善現對曰:不也,世尊.

佛告善現:是菩薩摩訶薩,行深般若

波羅蜜多時,云何不遣相,亦不遣相

想?善現對曰:是菩薩摩訶薩,行深般

若波羅蜜多時,不作是念:我當遣相

及遣相想.亦不作是念:我當遣無相

及遣無相想,於一切種無分別故.世

尊,是菩薩摩訶薩,行深般若波羅蜜

多,雖能如是離諸分別,而佛十力、四

無所畏、四無礙解、大慈、大悲、大喜、大

捨、十八佛不共法等,無量無邊殊勝

功德,未圓滿故,未證無上正等菩提.

世尊,是菩薩摩訶薩,成就微妙方便、

善巧.由此微妙方便善巧,於一切法,

不成不壞,不取不遣.何以故?世尊,是

菩薩摩訶薩,達一切法自相空故.世

尊,是菩薩摩訶薩,住一切法自相空

中,爲度諸有情,入三三摩地,大悲願

力所引逼故,依此三定,成熟有情.佛

告善現:如是如是.如汝所說.具壽善

現卽白佛言:是菩薩摩訶薩,云何入

此三三摩地,成熟有情?佛告善現:是

菩薩摩訶薩,安住空三摩地,見諸有

情,多執我、我所者,以方便力,教令安

住空三摩地.是菩薩摩訶薩,安住無

相三摩地,見諸有情,多行諸法相者,

以方便力,教令安住無相三摩地.是

菩薩摩訶薩,安住無願三摩地,見諸

有情,多有所願樂者,以方便力,教令

安住無願三摩地.善現,是菩薩摩訶

薩,行深般若波羅蜜多時,如是入此

三三摩地,隨其所應方便,成熟一切

有情.

大般若波羅蜜多經卷第四百五十

戊戌歲高麗國大藏都監奉

勅雕造

大般若波羅蜜多經卷第四百五十一 出

三藏法師玄奘奉 詔譯

第二分夢行品第五十六

爾時,具壽舍利子問善現言:若菩薩

摩訶薩,夢中行此三三摩地,於深般

若波羅蜜多,有增益不?善現答言:若

菩薩摩訶薩,晝時行此三三摩地,於

深般若波羅蜜多,有增益者,彼夢中

行,亦有增益.何以故?舍利子,晝與夢

中,無差別故.舍利子,若菩薩摩訶薩,

晝行般若波羅蜜多,旣名修習甚深

般若波羅蜜多,是菩薩摩訶薩,夢行

般若波羅蜜多,亦名修習甚深般若

波羅蜜多.三三摩地,於深般若波羅

蜜多,能爲增益,應亦如是.時,舍利子

問善現言:諸菩薩摩訶薩,夢中造業,

爲有增益,有損減不?佛說有爲虛妄

不實,如夢所造.云何彼業,能有增益,

亦有損減?所以者何?非於夢中所造

諸業,能有增減,要至覺時,憶想分別,

夢中所造,乃有增益,或有損減.善現

答言:諸有晝日,斷他命已,於夜夢中,

憶想分別,深自慶快,或復有人,夢斷

他命,謂在覺時,生大歡喜.如是二業

於意云何?時,舍利子問善現言:無所

緣事,若思若業,俱不得生,要有所緣,

思業方起,夢中思業,緣何而生?善現

答言:若夢若覺,無所緣事,思業不生,

要有所緣,思業方起.何以故?舍利子,

要於見聞覺知法中,有覺慧轉.由此

起染,或復起淨,若無見聞覺知諸法,

無覺慧轉,亦無染淨.由此故,知若夢

若覺,有所緣事,思業方生,無所緣事,

思業不起.時,舍利子問善現言:佛說

思業,皆離自性.云何可言,有所緣起?

善現答言:雖諸思業及所緣事,皆自

性空,而由自心,取相分別.故說思業

有所緣生.若無所緣,思業不起.時,舍

利子問善現言:若菩薩摩訶薩,夢中

修行布施、淨戒、安忍、精進、靜慮、般若

波羅蜜多,持此善根,與諸有情,平等

共有迴向,無上正等菩提,是菩薩摩

訶薩,爲實迴向所求無上正等覺不?

善現報言:慈氏菩薩久已得受無上

菩提不退轉記,唯隔一生,定當作佛,

善能酬答一切問難,現在此會,宜請

問之,補處慈尊定應爲答.時,舍利子

如善現言,恭敬請問慈氏菩薩.時,慈

氏菩薩語舍利子言:謂何等名慈氏

能答?爲色耶,爲受、想、行、識耶?爲色空

耶,爲受、想、行、識空耶?且色不能答,受

想、行、識,亦不能答;色空不能答,受、想、

行、識空,亦不能答.何以故?舍利子,我

都不見有法能答,我都不見有法所

答.答處、答時及由此答,亦皆不見.我

都不見有法能記,我都不見有法所

記.記處、記時及由此記,亦皆不見.所

以者何?以一切法,本性皆空,都無所

有,無二無別,畢竟推徵,不可得故.

爾時,具壽舍利子復問慈氏菩薩摩

訶薩言仁者所證法爲如所說不慈

氏菩薩摩訶薩言:我所證法,非如所

說.何以故?舍利子,我所證法,不可說

故.時,舍利子便作是念:慈氏菩薩智

慧深廣,修一切種布施、淨戒、安忍、精

進、靜慮、般若波羅蜜多,久已圓滿,用

無所得,而爲方便,於所問難,能如是

答.爾時,佛告舍利子言:於意云何?汝

由是法,證阿羅漢果,爲見此法性,是

可說不?舍利子言:不也,世尊.佛告舍

利子:諸菩薩摩訶薩,行深般若波羅

蜜多,所證法性,亦復如是,不可宣說.

舍利子,是菩薩摩訶薩,不作是念:我

由此法,於其無上正等菩提,已得受

記.不作是念:我由此法,當證無上正

等菩提.舍利子,是菩薩摩訶薩,行深

般若波羅蜜多,不生猶預,我於無上

正等菩提,爲得不得.但作是念:我於

無上正等菩提,定當證得.舍利子,是

菩薩摩訶薩,行深般若波羅蜜多,聞

甚深法,其心不驚,不恐,不怖,不沈不

沒,亦不憂悔,決定自知,我當證得所

求無上正等菩提,利樂有情,窮未來際.

第二分願行品第五十七

爾時,佛告具壽善現:有菩薩摩訶薩,

修行布施波羅蜜多,見諸有情,飢渴

所逼,衣服弊壞,臥具乏少,所欲資財,

皆不如意,見此事已,作是思惟:我當

云何、拔濟如是諸有情類,令離慳貪,

無所匱乏?旣思惟已,作是願言:我當

精勤,無所顧戀,修行布施波羅蜜多,

成熟有情,嚴淨佛土,令速圓滿,疾證

無上正等菩提.我佛土中,得無如是

資具匱乏,諸有情類,如四大王衆天

乃至他化自在天,受用種種上妙樂

具.我佛土中,諸有情類,亦受種種上

妙樂具.善現,是菩薩摩訶薩,由此布

施波羅蜜多,速得圓滿,疾證無上正

等菩提.復次,善現,有菩薩摩訶薩,修

行淨戒波羅蜜多,見諸有情,煩惱熾

盛,更相殺害乃至邪見,由此因緣,短

壽多病,顏容顦顇,無有威德,資財匱

乏,生下賤家,支體缺減,衆事鄙穢.見

此事已,作是思惟:我當云何拔濟如

是諸有情類,令其遠離,諸惡業果?旣

思惟已,作是願言:我當精勤,無所顧

戀,修行淨戒波羅蜜多,成熟有情,嚴

淨佛土,令速圓滿,疾證無上正等菩

提.我佛土中,得無如是衆惡業果諸

有情類,一切有情,皆行十善,受長壽

等,殊勝果報.善現,是菩薩摩訶薩,由

此淨戒波羅蜜多,速得圓滿,疾證無

上正等菩提.復次,善現,有菩薩摩訶

薩,修行安忍波羅蜜多,見諸有情,更

相忿恚,口出矛䂎,毀罵淩辱,以刀杖

等,互相殘害,乃至斷命惡心不捨.見

此事已,作是思惟:我當云何拔濟如

是諸有情類,令其、遠離,如是諸惡?旣

思惟已,作是願言:我當精勤,無所顧

戀,修行、安忍波羅蜜多,成熟有情,嚴

淨佛土,令速圓滿,疾證無上正等菩

提.我佛土中,得無如是煩惱惡業諸

有情類,一切有情展轉相視,如父如

母,兄弟姊妹,妻子眷屬,不相乖違.善

現,是菩薩摩訶薩,由此安忍波羅蜜

多,速得圓滿,疾證無上正等菩提.復

次,善現,有菩薩摩訶薩,修行精進波

羅蜜多,見諸有情,懈怠懶惰,不勤精

進,棄捨三乘,亦不能修人、天善業.見

此、事已,作是思惟:我當云何拔濟.如

是諸有情類,令其遠離懶惰懈怠?旣

思惟已,作是願言:我當精勤,無所顧

戀,修行精進波羅蜜多,成熟有情,嚴

淨、佛土,令速圓滿,疾證無上正等菩

提.我佛土中,得無如是懶惰懈怠諸

有情類,一切有情,精進勇猛,勤修善

趣及三乘因,生人、天中,速證解脫.善

現,是菩薩摩訶薩,由此精進波羅蜜

多,速得圓滿,疾證無上正等菩提.復

次,善現,有菩薩摩訶薩,修行靜慮波

羅蜜多,見諸有情,五蓋所覆,失諸靜

慮、無量、無色.見此事已,作是思惟:我

當云何拔濟如是諸有情類,令其遠

離,諸蓋散動.旣思惟已,作是願言:我

當精勤,無所顧戀,修行靜慮波羅蜜

多,成熟有情,嚴淨佛土,令速圓滿,疾

證無上正等菩提.我佛土中,得無如

是具蓋散動諸有情類,一切有情,自

在入出,諸靜慮等,微妙勝定.善現,是

菩薩摩訶薩,由此靜慮波羅蜜多,速

得圓滿,疾證無上正等菩提.復次,善

現,有菩薩摩訶薩,修行般若波羅蜜

多,見諸有情,愚癡惡慧,於世、出世正

見俱失,撥無善、惡業及業、果,執斷執

常,執一執異,俱、不俱等,種種邪法.見

此事已,作是思惟:我當云何拔濟,如

是諸有情類,令其遠離惡見、邪執?旣

思惟已,作是願言:我當精勤,無所顧

戀,修行般若波羅蜜多,成熟有情,嚴

淨佛土,令速圓滿,疾證無上正等菩

提.我佛土中,得無如是惡慧邪執諸

有情類,一切有情,成就正見,種種妙

慧,具足莊嚴.善現,是菩薩摩訶薩,由

此般若波羅蜜多,速得圓滿,疾證無

上正等菩提.

復次,善現,有菩薩摩訶薩,具修六種

波羅蜜多,見諸有情,三聚差別.見此

事已,作是思惟:我當云何方便,濟拔

諸有情類,令離邪定及不定聚?旣思

惟已,作是願言:我當精勤,無所顧戀,

修行六種波羅蜜多,成熟有情,嚴淨

佛土,令速圓滿,疾證無上正等菩提.

我佛土中,得無邪定及不定名,一切

有情,皆住正定.善現,是菩薩摩訶薩,

由此六種波羅蜜多,速得圓滿,疾能

證得一切智智.復次,善現,有菩薩摩

訶薩,具修六種波羅蜜多,見諸有情,

墮三惡趣,受諸劇苦.見此事已,作是

思惟:我當云何方便濟拔,令其永離

三惡趣苦?旣思惟已,作是願言:我當

精勤,無所顧戀,修行六種波羅蜜多,

成熟有情,嚴淨佛土,令速圓滿,疾證

無上正等菩提.我佛土中,得無如是

三惡趣名,一切有情,皆善趣攝.善現,

是菩薩摩訶薩,由此六種波羅蜜多,

速得圓滿,疾能證得一切智智.復次,

善現,有菩薩摩訶薩,具修六種波羅

蜜多,見諸有情,由惡業障,所居大地,

高下不平,堆阜溝坑,穢草株杌,毒刺

荊棘,不淨充滿.見此事已,作是思惟:

我當云何方便濟拔諸有情類,令永

滅除諸惡業障,所居之處,地平如掌,

無諸穢草,株杌等事?旣思惟已,作是

願言:我當精勤,無所顧戀,修行六種,

波羅蜜多,成熟有情,嚴淨佛土,令速

圓滿,疾證無上正等菩提.我佛土中,

得無如是諸雜穢業所感,大地平坦

莊嚴,豐諸花果,甚可愛樂.善現,是菩

薩摩訶薩,由此六種波羅蜜多,速得

圓滿,疾能證得,一切智智.復次,善現,

有菩薩摩訶薩,具修六種波羅蜜多,

見諸有情,薄福德故,所居大地,,無諸

珍寶,唯有種種土石瓦礫.見此事已,

作是思惟:我當云何濟拔如是多罪

少福諸有情類,令所居處,豐饒珍寶?

旣思惟已,作是願言:我當精勤,無所

顧戀,修行六種波羅蜜多,成熟有情,

嚴淨佛土,令速圓滿,疾證無上正等

菩提.我佛土中,得無如是多罪少福,

諸有情類,金沙布地,處處皆有吠琉

璃等衆妙珍奇,有情受用,不生染著.

善現,是菩薩摩訶薩,由此六種波羅

蜜多,速得圓滿,疾能證得一切智智.

復次,善現,有菩薩摩訶薩,具修六種

波羅蜜多,見諸有情,凡所攝受,多生

愛著,發起種種惡不善業.見此事已,

作是思惟:我當云何濟拔如是多所

攝受諸有情類,令其永離愛著惡業?

旣思惟已,作是願言:我當精勤,無所

顧戀,修行六種波羅蜜多,成熟有情,

嚴淨佛土,令速圓滿,疾證無上正等

菩提.我佛土中,得無如是多所攝受

諸有情類,一切有情,於色、聲等,無所

攝受,不生愛著.善現,是菩薩摩訶薩,

由此六種波羅蜜多,速得圓滿,疾能

證得一切智智.復次,善現,有菩薩摩

訶薩,具修六種波羅蜜多,見諸有情,

有四色類貴賤差別,謂剎帝利、婆羅

門等.見此事已,作是思惟:我當云何

方便濟拔諸有情類,令無如是貴賤

差別?旣思惟已,作是願言:我當精勤,

無所顧戀,修行六種波羅蜜多,成熟

有情,嚴淨佛土,令速圓滿,疾證無上

正等菩提.我佛土中,得無如是四種

色類貴賤差別,一切有情,同一色類,

悉皆尊貴人趣所攝.善現,是菩薩摩

訶薩,由此六種波羅蜜多,速得圓滿,

疾能證得,一切智智.復次,善現,有菩

薩摩訶薩,具修六種波羅蜜多,見諸

有情,有下、中、上家族差別.見此事已,

作是思惟:我當云何方便濟拔諸有

情類,令無如是下、中、上品家族差別?

旣思惟已,作是願言:我當精勤,無所

顧戀,修行六種波羅蜜多,成熟有情,

嚴淨佛土,令速圓滿,疾證無上正等

菩提.我佛土中,得無如是下、中、上品

家族差別,一切有情,皆同上品.善現,

是菩薩摩訶薩,由此六種波羅蜜多,

速得圓滿,疾能證得,一切智智.復次,

善現,有菩薩摩訶薩,具修六種波羅

蜜多,見諸有情,端正醜陋,形色差別.

見此事已,作是思惟:我當云何方便

濟拔諸有情類,令無如是端正醜陋,

形色差別?旣思惟已,作是願言:我當

精勤,無所顧戀,修行六種波羅蜜多,

成熟有情,嚴淨佛土,令速圓滿,疾證

無上正等菩提.我佛土中,得無如是

端正醜陋,形色差別諸有情類,一切

有情,皆眞金色,端嚴殊妙,衆所樂見,

成就第一圓滿淨色.善現,是菩薩摩

訶薩,由此六種波羅蜜多,速得圓滿,

疾能證得一切智智.復次,善現,有菩

薩摩訶薩,具修六種波羅蜜多,見諸

有情,繫屬主宰,諸有所作,不得自在.

見此事已,作是思惟:我當云何方便

濟拔諸有情類,令得自在?旣思惟已,

作是願言:我當精勤,無所顧戀,修行

六種波羅蜜多,成熟有情,嚴淨佛土,

令速圓滿,疾證無上正等菩提.我佛

土中,諸有情類,得無主宰,諸有所作,

皆得自在乃至不見主宰形像,亦復

不聞主宰名字,唯有如來應正等覺,

以法統攝,名爲法王.善現,是菩薩摩

訶薩,由此六種波羅蜜多,速得圓滿,

疾能證得一切智智.復次,善現,有菩

薩摩訶薩,具修六種波羅蜜多,見諸

有情,有地獄等諸趣差別.見此事已,

作是思惟:我當云何濟拔如是諸有

情類,令無善惡諸趣差別?旣思惟已,

作是願言:我當精勤,無所顧戀,修行

六種波羅蜜多,成熟有情,嚴淨佛土,

令速圓滿,疾證無上正等菩提.我佛

土中,得無善惡諸趣差別,乃至無有

地獄、傍生、鬼界、阿素洛、人、天名字,一

切有情,皆同一類,等修一業,謂皆和

合,修行布施乃至般若波羅蜜多,安

住內空乃至無性自性空,安住眞如

乃至不思議界,安住苦、集、滅、道聖諦.

修行四念住乃至八聖道支,修行四

靜慮、四無量、四無色定,修行八解脫、

八勝處、九次第定、十遍處,修行空無

相、無願解脫門,修行陁羅尼門、三摩

地門,修行五眼、六神通,修行佛十力

乃至十八佛不共法,修行無忘失法、

恒住捨性,修行一切智、道相智、一切

相智,修行菩薩摩訶薩行及佛無上

正等菩提.善現,是菩薩摩訶薩,由此

六種波羅蜜多,速得圓滿,疾能證得

一切智智.復次,善現,有菩薩摩訶薩,

具修六種波羅蜜多,見諸有情,四生

差別,所謂胎卵及濕化生.見此事已,

作是思惟:我當云何方便濟拔令無

如是四生差別?旣思惟已,作是願言:

我當精勤,無所顧戀,修行六種波羅

蜜多,成熟有情,嚴淨佛土,令速圓滿,

疾證無上正等菩提.我佛土中,得無

如是四生差別,諸有情類皆同化生.

善現,是菩薩摩訶薩,由此六種波羅

蜜多,速得圓滿,疾能證得一切智智.

復次,善現,有菩薩摩訶薩,具修六種

波羅蜜多,見諸有情無五通慧,諸有

所作,不得自在.見此事已,作是思惟:

我當云何方便濟拔,皆令獲得五神

通慧?旣思惟已,作是願言:我當精勤,

無所顧戀,修行六種波羅蜜多,成熟

有情,嚴淨佛土,令速圓滿,疾證無上

正等菩提.我佛土中,諸有情類,五神

通慧,皆得自在.善現,是菩薩摩訶薩,

由此六種波羅蜜多,速得圓滿,疾能

證得一切智智.復次,善現,有菩薩摩訶

薩,具修六種波羅蜜多,見諸有情受

用段食,身有種種,大小便利、膿血臭

穢,甚可厭捨.見此事已,作是思惟:我

當云何濟拔如是受用段食,諸有情

類,令其身中,無諸便穢?旣思惟已,作

是願言:我當精勤,無所顧戀,修行六

種波羅蜜多,成熟有情,嚴淨佛土,令

速圓滿,疾證無上正等菩提.我佛土

中,諸有情類,唯同受用妙法喜食,一

切皆似極光淨天,內外身支無諸雜

穢.善現,是菩薩摩訶薩,由此六種波

羅蜜多,速得圓滿,疾能證得一切智

智.復次,善現,有菩薩摩訶薩,具修六

種波羅蜜多,見諸有情身無光明,諸

有所作,須求外照.見此事已,作是思

惟:我當云何方便,濟拔諸有情類,令

離如是無光明身?旣思惟已,作是願

言:我當精勤,無所顧戀,修行六種波

羅蜜多,成熟有情,嚴淨佛土,令速圓

滿,疾證無上正等菩提.我佛土中,諸

有情類,身具光明,不假外照.善現,是

菩薩摩訶薩,由此六種波羅蜜多,速

得圓滿,疾能證得,一切智智.復次,善

現,有菩薩摩訶薩,具修六種波羅蜜

多,見諸有情所居之土,有晝,有夜,有

月、半月、時節、歲數,轉變非恒.見此事

已,作是思惟:我當云何濟拔如是諸

有情類,令所居處,無晝、夜等時節變

易?旣思惟已,作是願言:我當精勤,無

所顧戀,修行六種波羅蜜多,成熟有

情,嚴淨佛土,令速圓滿,疾證無上正

等菩提.我佛土中,得無晝、夜、月、半月

等,時節之名.善現,是菩薩摩訶薩,由

此六種波羅蜜多,速得圓滿,疾能證

得一切智智.復次,善現,有菩薩摩訶

薩,具修六種波羅蜜多,見諸有情,壽

量短促.見此事已,作是思惟:我當云

何方便,濟拔諸有情類,令離如是,壽

量短促?旣思惟已,作是願言:我當精

勤,無所顧戀,修行六種波羅蜜多,成

熟有情,嚴淨佛土,令速圓滿,疾證無

上正等菩提.我佛土中,諸有情類,壽

量長遠,劫數難知.善現,是菩薩摩訶

薩,由此六種波羅蜜多,速得圓滿,疾

能證得一切智智.復次,善現,有菩薩

摩訶薩,具修六種波羅蜜多,見諸有

情,身無相好.見此事已,作是思惟:我

當云何方便,濟拔諸有情類,令得相

好?旣思惟已,作是願言:我當精勤,無

所顧戀,修行六種波羅蜜多,成熟有

情,嚴淨佛土,令速圓滿,疾證無上正

等菩提.我佛土中,諸有情類,身具相

好,圓滿莊嚴,有情見之,生淨妙喜.善

現,是菩薩摩訶薩,由此六種波羅蜜

多,速得圓滿,疾能證得一切智智.復

次,善現,有菩薩摩訶薩,具修六種波

羅蜜多,見有情類離諸善根.見此事

已,作是思惟:我當云何濟拔如是諸

有情類,令具善根?旣思惟已,作是願

言:我當精勤,無所顧戀,修行六種波

羅蜜多,成熟有情,嚴淨佛土,令速圓

滿,疾證無上正等菩提.我佛土中,諸

有情類,一切成就勝妙善根,由此善

根,能辦種種,上妙供具,供養諸佛,乘

此福力,隨所生處,復能供養諸佛世

尊.善現,是菩薩摩訶薩,由此六種波

羅蜜多,速得圓滿,疾能證得一切智

智.復次,善現,有菩薩摩訶薩,具修六

種波羅蜜多,見諸有情具身心病.身

病有四,謂風、熱、痰及諸雜病,心病亦

四,謂貪、瞋、癡及慢等病.見此事已,作

是思惟:我當云何濟拔,如是身心病

苦諸有情類?旣思惟已,作是願言:我

當精勤,無所顧戀,修行六種波羅蜜

多,成熟有情,嚴淨佛土,令速圓滿,疾

證無上正等菩提.我佛土中,諸有情

類,身心淸淨,無諸病苦,乃至無有身

心病名.善現,是菩薩摩訶薩,由此六

種波羅蜜多,速得圓滿,疾能證得,一

切智智.復次,善現,有菩薩摩訶薩,具

修六種波羅蜜多,見諸有情種種意

樂三乘差別.見此事已,作是思惟:我

當云何方便,濟拔.諸有情類,令其棄

捨二乘意樂,唯令樂趣無上大乘?旣

思惟已,作是願言:我當精勤,無所顧

戀,修行六種波羅蜜多,成熟有情,嚴

淨佛土,令速圓滿,疾證無上正等菩

提.我佛土中,諸有情類,唯求無上正

等菩提,不樂聲聞、獨覺乘果,乃至無

有二乘之名.善現,是菩薩摩訶薩,由

此六種波羅蜜多,速得圓滿,疾能證

得一切智智.復次,善現,有菩薩摩訶

薩,具修六種波羅蜜多,見諸有情,起

增上慢,未得謂得,未證謂證.見此事

已,作是思惟:我當云何濟拔如是諸

有情類,令其棄捨增上慢結?旣思惟

已,作是願言:我當精勤,無所顧戀,修

行六種波羅蜜多,成熟有情,嚴淨佛

土,令速圓滿,疾證無上正等菩提.我

佛土中,得無如是增上慢者,一切有

情離增上慢.善現,是菩薩摩訶薩,由

此六種波羅蜜多,速得圓滿,疾能證

得一切智智.復次,善現.有菩薩摩訶

薩,具修六種波羅蜜多,見有如來應

正等覺光明、壽量、弟子衆數,皆有分

限.見此事已,作是思惟:我當云何得

光明、壽量、弟子衆數,皆無分限?旣思

惟已,作是願言:我當精勤,無所顧戀,

修行六種波羅蜜多,成熟有情,嚴淨

佛土,令速圓滿,疾證無上正等菩提,

令我爾時,光明、壽量、弟子衆數,皆無

分限.善現,是菩薩摩訶薩,由此六種

波羅蜜多,速得圓滿,疾能證得一切

智智.復次,善現,有菩薩摩訶薩,具修

六種波羅蜜多,見有如來應正等覺

所居之土,周圓有量.見此事已,作是

思惟:我當云何得所居土,周圓無量?

旣思惟已,作是願言:我當精勤,無所

顧戀,修行六種波羅蜜多,成熟有情,

嚴淨佛土,令速圓滿,疾證無上正等

菩提,十方各如殑伽沙數大千世界,

合爲一土,我住其中,說法教化無量、

無數、無邊有情.善現,是菩薩摩訶薩,

由此六種波羅蜜多,速得圓滿,疾能

證得一切智智.復次,善現,有菩薩摩

訶薩,具修六種波羅蜜多,見諸有情

生死長遠,諸有情界,其數無邊.見此

事已,作是思惟:生死邊際,猶如虛空,

諸有情界,亦如虛空,雖無眞實諸有

情類,流轉生死及得解脫,而諸有情,

妄執爲有,輪迴生死,受苦無邊.我當

云何方便濟拔?旣思惟已,作是願言:

我當精勤,無所顧戀,修行六種波羅

蜜多,成熟有情,嚴淨佛土,令速圓滿,

疾證無上正等菩提,爲諸有情,說無

上法,皆令解脫,生死大苦,亦令證知

生死解脫,都無所有,畢竟皆空.善現,

是菩薩摩訶薩,由此六種波羅蜜多,

速得圓滿,疾能證得一切智智.

第二分殑伽天品第五十八

爾時,衆中有一天女,名殑伽天,從座

而起,頂禮佛足,偏覆左肩,右膝著地,

合掌恭敬,白言:世尊,我當具修布施、

淨戒、安忍、精進、靜慮、般若波羅蜜多,

成熟有情,嚴淨佛土,所嚴淨土,如今

世尊爲諸大衆,於此般若波羅蜜多

甚深經中,所說土相,一切圓滿.時,殑

伽天作是語已,卽取種種金花、銀花、

水陸生花及自嚴具,幷持金色天衣

一雙,恭敬至心,奉散佛上,佛神力故,

上踊空中,宛轉右旋,於佛頂上,化成

四柱四角寶臺,綺飾莊嚴,甚可愛樂.

於是天女,持此善根,與諸有情,平等

共有,迴向無上正等菩提.爾時,世尊

知彼天女志願深廣,卽便微笑.諸佛

法爾,於微笑時,種種色光,從面門出,

今佛亦爾,從其面門,放種種光,靑、黃、

赤、白、紅、紫、碧、綠,遍照十方無量無邊

諸佛世界,還來此土,現大神變,繞佛

三帀,入佛頂中.時,阿難陁見聞是已,

從座而起,頂禮佛足,偏覆左肩,右膝

著地,合掌恭敬,白言:世尊,何因何緣,

現此微笑?諸佛現笑,非無因緣.爾時,

世尊告慶喜曰:今此天女,於未來世,

當成如來應正等覺,劫名星喩,佛號

金花.慶喜,當知今此天女,卽是最後

所受女身,捨此身已,便受男身,盡未

來際,不復爲女,從此歿已,生於東方,

不動如來應正等覺,甚可愛樂,佛國

土中,於彼佛所,勤修梵行.此女彼界,

便號金花,修諸菩薩摩訶薩行.慶喜,

當知金花菩薩,從不動佛世界,歿已,

復生他方,從一佛土,至一佛土,供養,

恭敬,尊重,讚歎諸佛世尊,於生生處,

常不離佛.如轉輪王,從一臺觀,至一

臺觀,歡娛受樂,乃至命終,足不履地,

金花菩薩,亦復如是,從一佛國,往一

佛國,乃至無上正等菩提,於生生中,

常見諸佛,恒聞正法,修菩薩行.爾時,

慶喜竊作是念:金花菩薩當作佛時,

亦當宣說甚深般若波羅蜜多,彼會

菩薩摩訶薩衆,其數多少,應如今佛

菩薩衆會.佛知其念,告慶喜言:如是

如是.如汝所念,金花菩薩當作佛時,

亦爲衆會,宣說如是甚深般若波羅

蜜多,彼會菩薩摩訶薩衆,其數多少,

亦如今佛菩薩衆會.慶喜,當知金花

菩薩當作佛時,出家弟子,其數甚多,

不可稱計,謂不可數,若百若千若百

千等,但可摠說,無量,無邊,百千俱胝

那庾多衆.慶喜,當知金花菩薩當作

佛時其土無有如此般若波羅蜜多

經中所說種種過患.爾時,慶喜復白

佛言:今此天女,先於何佛,已發無上

正等覺心,種諸善根,迴向發願,今得

遇佛,供養恭敬,而得受於,不退轉記?

佛告慶喜:今此天女,於燃燈佛,已發

無上正等覺心,種諸善根,迴向發願,

故今遇我,供養恭敬,而得受於不退

轉記.慶喜,當知我於過去,燃燈佛所,

以五莖花,奉散彼佛,迴向發願,燃燈

如來應正等覺,知我根熟,與我受記:

汝於未來世,當得作佛,號曰能寂,界

名堪忍,劫號爲賢.天女爾時,聞佛授

我大菩提記,歡喜踊躍,卽以金花,奉

散佛上,便發無上正等覺心,種諸善

根,迴向發願:使我來世,於此菩薩,當

作佛時,亦如今佛,現前授我大菩提

記.故我今者,與彼授記.爾時,慶喜聞

佛所說,歡喜踊躍,復白佛言:今此天

女,久爲無上正等菩提,植衆德本,今

得成熟,是故如來應正等覺,與彼授

記.佛告慶喜:如是如是.如汝所說,此

殑伽天,久爲無上正等菩提,植衆德

本,今旣成熟故,我授彼所求無上正

等菩提不退轉記.

大般若波羅蜜多經卷第四百五十一

戊戌歲高麗國大藏都監奉

勅雕造

大般若波羅蜜多經卷第四百五十二 出

三藏法師 玄奘奉 詔譯

第二分習近品第五十九

爾時,具壽善現白佛言:世尊,修行如

是甚深般若波羅蜜多諸菩薩摩訶

薩,云何習近空,云何入空三摩地?云

何習近無相,云何入無相三摩地?云

何習近無願云何入無願三摩地?云

何習近四念住乃至八聖道支?云何

修四念住乃至八聖道支?云何習近

如來十力乃至十八佛不共法?云何

修如來十力乃至十八佛不共法?佛

告善現:修行如是甚深般若波羅蜜

多諸菩薩摩訶薩,應觀色空,應觀受、

想、行、識空,應觀眼處乃至意處空,應

觀色處乃至法處空,應觀眼界乃至

意界空,應觀色界乃至法界空,應觀

眼識界乃至意識界空,應觀眼觸乃

至意觸空.應觀眼觸爲緣所生諸受

乃至意觸爲緣所生諸受空,應觀地

界乃至識界空,應觀無明乃至老死

空,應觀布施波羅蜜多乃至般若波

羅蜜多空,應觀內空乃至無性自性

空空,應觀眞如乃至不思議界空,應

觀苦、集、滅、道聖諦空,應觀四靜慮、四

無量、四無色定空,應觀八解脫乃至

十遍處空,應觀四念住乃至八聖道

支空,應觀空、無相、無願解脫門空,應

觀三乘、菩薩十地空,應觀陁羅尼門、

三摩地門空,應觀五眼、六神通空,應

觀佛十力乃至十八佛不共法空,應

觀三十二大士相、八十隨好空,應觀

無忘失法、恒住捨性空,應觀一切智、

道相智、一切相智空,應觀預流果乃

至獨覺菩提空,應觀一切菩薩摩訶

薩行空,應觀諸佛無上正等菩提空,

應觀有漏、無漏法空,應觀世閒、出世

間法空,應觀有爲、無爲法空,應觀過

去、未來、現在法空,應觀善、不善、無記

法空,應觀欲界、色界、無色界法空.善

現,是菩薩摩訶薩,作此觀時,不令心

亂.若心不亂,則不見法;若不見法,則

不作證.所以者何?善現,是菩薩摩訶

薩,善學諸法自相皆空,無法可增,無

法可減,故於諸法,不見不證.何以故?

善現,於一切法勝義諦中,能證、所證、

證處、證時及由此證若合、若離,皆不

可得、不可見故.具壽善現白言:世尊,

如佛所說,諸菩薩摩訶薩,應觀法空,

而不作證.世尊,云何諸菩薩摩訶薩,

應觀法空,而不作證?佛告善現:諸菩

薩摩訶薩,觀法空時,先作是念:我應

觀法諸相皆空,不應作證.我爲學故,

觀諸法空;不爲證故,觀諸法空.今是

學時,非爲證時.善現,是菩薩摩訶薩,

未入定位,繫心於所緣,已入定時,不

繫心於境.善現,是菩薩摩訶薩,於如

是時,不退布施波羅蜜多,不證漏盡,

乃至不退般若波羅蜜多,不證漏盡.

不退內空,不證漏盡,乃至不退無性

自性空,不證漏盡.不退眞如,不證漏

盡,乃至不退不思議界,不證漏盡.不

退苦聖諦,不證漏盡;不退集、滅、道聖

諦,不證漏盡.不退四靜慮,不證漏盡;

不退四無量、四無色定,不證漏盡.不

退八解脫,不證漏盡;不退八勝處、九

次第定、十遍處,不證漏盡.不退四念

住,不證漏盡乃至不退八聖道支,不

證漏盡.不退空解脫門,不證漏盡;不

退無相、無願解脫門,不證漏盡.不退

三乘、菩薩十地,不證漏盡.不退陁羅

尼門、三摩地門,不證漏盡.不退五眼、

六神通,不證漏盡.不退佛十力,不證

漏盡,乃至不退十八佛不共法,不證

漏盡.不退相好,不證漏盡.不退無忘

失法、恒住捨性,不證漏盡.不退一切

智、道相智、一切相智,不證漏盡.不退

菩薩摩訶薩行,不證漏盡.不退無上

正等菩提,不證漏盡.何以故?善現,是

菩薩摩訶薩,成就如是微妙大智,善

住法空及一切種菩提分法,常作是

念:今時應學,不應作證.善現,是菩薩

摩訶薩,行深般若波羅蜜多,恒作是

念:我於布施乃至般若波羅蜜多,今

時應學,不應作證.我於內空乃至無

性自性空,今時應學,不應作證.我於

眞如乃至不思議界,今時應學,不應

作證.我於苦、集、滅、道聖諦,今時應學,

不應作證.我於四靜慮、四無量、四無

色定,今時應學,不應作證.我於八解

脫乃至十遍處,今時應學,不應作證.

我於四念住乃至八聖道支,今時應

學,不應作證.我於空、無相、無願解脫

門,今時應學,不應作證.我於三乘、菩

薩十地,今時應學,不應作證.我於陁

羅尼門、三摩地門,今時應學,不應作

證.我於五眼、六神通,今時應學,不應

作證.我於佛十力乃至十八佛不共

法,今時應學,不應作證.我於相好,今

時應學,不應作證.我於無忘失法、恒

住捨性,今時應學,不應作證.我於一

切智、道相智、一切相智,今時應學,不

應作證.我於一切菩薩摩訶薩行,今

時應學,不應作證.我於諸佛無上正

等菩提,今時應學,不應作證.我今爲

學一切智智,應學預流果乃至獨覺

菩提,皆令善巧,不應作證.善現,是菩

薩摩訶薩,行深般若波羅蜜多,應習

近空,應安住空,應修行空三摩地,而

於實際,不應作證.應習近無相,應安

住無相,應修行無相三摩地,而於實

際,不應作證.應習近無願,應安住無

願,應修行無願三摩地,而於實際,不

應作證.應習近四念住,應安住四念

住,應修行四念住,而於實際,不應作

證.應習近四正斷乃至八聖道支,應

安住四正斷乃至八聖道支,應修行

四正斷乃至八聖道支,而於實際,不

應作證.如是乃至應習近佛十力,應

發趣佛十力,應修行佛十力,而於實

際,不應作證.應習近四無所畏乃至

十八佛不共法,應發趣四無所畏乃

至十八佛不共法,應修行四無所畏

乃至十八佛不共法,而於實際,不應

作證.善現,是菩薩摩訶薩,雖習近空、

無相、無願,亦安住空、無相、無願,亦修

行空、無相、無願三摩地,而不證預流

果乃至不證獨覺菩提.雖習近四念

住乃至八聖道支,亦安住四念住乃

至八聖道支,亦修行四念住乃至八

聖道支,而不證預流果乃至不證獨

覺菩提.由此因緣,不墮聲聞及獨覺

地,疾證無上正等菩提.善現,如有壯

士,形貌端嚴,威猛勇健,見者歡喜,具

勝圓滿淸淨眷屬,於諸兵法,學至究

竟,善持器仗,安固不動,六十四能、十

八明處一切伎術,無不善巧.衆人欽

仰,悉皆敬伏,善事業故,功少利多.由

此諸人供養恭敬,尊重讚歎,無時暫

捨彼於.爾時倍增,喜躍對諸、眷屬、而

自慶慰有因緣故將其父母妻子眷

屬,發趣他方,中路經過,險難曠野,其

閒多有惡獸、劫賊、怨家潛伏諸怖畏

事,眷屬小大無不驚惶.其人自恃多

諸技術,威猛勇健,身意泰然,安慰父

母幷諸眷屬,勿有憂懼,必令無苦.彼

人於是,以善巧術,將諸眷屬,至安隱

處,旣免危難,歡娛受樂,然彼壯士,於

曠野中,惡獸、怨賊,無加害意.所以者

何?自恃威猛,具諸技術,無所畏故.善

現,當知諸菩薩摩訶薩,亦復如是,愍

生死苦諸有情類,發趣無上正等菩

提,普緣有情,發四無量,住四無量俱

行之心,勇猛修習布施、淨戒、安忍、精

進、靜慮、般若波羅蜜多,令速圓滿.是

菩薩摩訶薩,於此六種波羅蜜多,未

圓滿位,爲欲修學一切智智,不證漏

盡.雖住空、無相、無願解脫門,然不隨

其勢力而轉,亦不爲彼障所引奪,於

解脫門,亦不作證.由不證故,不墮聲

聞及獨覺地,必趣無上正等菩提.善

現,如堅翅鳥,飛騰虛空,自在翺翔,久

不墮落,雖依空戲,而不據空,亦不爲

空之所拘㝵.善現,當知諸菩薩摩訶

薩,亦復如是,雖於空、無相、無願解脫

門,數數習近,安住修行,而於其中,能

不作證.由不證故,不墮聲聞及獨覺

地,修佛十力、四無所畏、四無礙解、大

慈、大悲、大喜、大捨、十八佛不共法、無

忘失法、恒住捨性、陁羅尼門、三摩地

門、一切智、道相智、一切相智及餘無

量無邊佛法,若未圓滿,終不依空,無

相、無願三三摩地,而證漏盡.善現,如

有壯夫,善閑射術,欲顯己技,仰射虛

空,爲令空中,箭不墮地,復以後箭,射

前箭筈,如是展轉,經於多時,箭箭相

承,不令其墮.若欲令墮,便止後箭,爾

時,諸箭方頓墮落.善現,當知諸菩薩

摩訶薩,亦復如是,行深般若波羅蜜

多,方便善巧所攝受故,乃至無上正

等菩提,因行善根,未皆成熟,終不中

道,證於實際,若時,無上正等菩提,因

行善根,一切成熟,爾時,菩薩方證實

際,便得無上正等菩提.是故善現,諸

菩薩摩訶薩,行深般若波羅蜜多,皆

應如是審諦,觀察如先所說諸法實相.

爾時,具壽善現白佛言:世尊,諸菩薩

摩訶薩,甚爲希有,能爲難事,雖學諸

法眞如、法界、法性、實際,雖學諸法皆

畢竟空乃至自相空,雖學苦、集、滅、道

聖諦,雖學四念住乃至八聖道支,雖

學空、無相、無願解脫門,而於中道,不

墮聲聞及獨覺地,退失無上正等菩

提.佛告善現:諸菩薩摩訶薩,於諸有

情,誓不捨故,謂作是願:若諸有情,未

得解脫,我終不捨,所起加行.善現,諸

菩薩摩訶薩,願力殊勝,常作是念;一

切有情,若未解脫,我終不捨.由起如

是廣大心故,於其中道,必不退落.善

現,諸菩薩摩訶薩,恒作是念:我不應

捨一切有情,必令解脫,然諸有情,行

不正法,我爲度彼,應數引發寂靜、空、

無相、無願解脫門,雖數引發,而不取

證.善現,是菩薩摩訶薩,成就善巧方

便力故,雖數現起三解脫門,而於中

閒,不證實際,乃至未得一切智智,要

得無上正等菩提,方乃取證.復次,善

現,諸菩薩摩訶薩,於甚深處,常樂觀

察,謂樂觀察內空、外空、內外空、空空、

大空、勝義空、有爲空、無爲空、畢竟空、

無際空、散無散空、本性空、自共相空、

一切法空、不可得空、無性空、自性空、

無性自性空,亦樂觀察四念住、四正、

斷、四神足、五根、五力、七等覺支、八聖

道支及空、無相、無願解脫門等,皆自

相空.善現,是菩薩摩訶薩,作此觀已,

生如是念:諸有情類,由惡友力,於長

夜中,起我想執、有情想執乃至知者、

見者想執.由此想執,行有所得,輪迴

生死,受種種苦.爲斷有情,如是想執,

應趣無上正等菩提,爲諸有情,說深

妙法,令斷想執,離生死苦.善現,是菩

薩摩訶薩,爾時,雖學空解脫門,而不

依此,證於實際;雖學無相、無願解脫

門,而不依此,證於實際.以於實際,不

取證故,不墮預流、一來、不還、阿羅漢

果,亦復不墮獨覺菩提.善現,是菩薩

摩訶薩,由如是念,行深般若波羅蜜

多,成就善根,不證實際,雖於實際,未

卽作證,而不退失四靜慮、四無量、四

無色定,亦不退失四念住、四正斷、四

神足、五根、五力、七等覺支、八聖道支,

亦不退失八解脫、八勝處、九次第定、

十遍處,亦不退失空、無相、無願解脫

門,亦不退失內空乃至無性自性空,

亦不退失眞如乃至不思議界,亦不

退失苦、集、滅、道聖諦,亦不退失布施

波羅蜜多乃至般若波羅蜜多,亦不

退失陁羅尼門、三摩地門,亦不退失

五眼、六神通,亦不退失如來十力乃

至十八佛不共法,亦不退失無忘失

法、恒住捨性,亦不退失一切智、道相

智、一切相智,亦不退失諸餘無量無

邊佛法.善現,是菩薩摩訶薩,爾時,成

就一切菩提分法乃至證得無上正

等菩提,於諸功德,終不衰減.善現,是

菩薩摩訶薩,行深般若波羅蜜多,方

便善巧所攝受故,於念念中,白法增

益,諸根猛利,超過一切聲聞、獨覺.復

次,善現,若菩薩摩訶薩,常作是念:諸

有情類,於長夜中,爲諸惡友所攝受

故,其心常行三四顚倒,謂常想倒、心

倒、見倒,若樂想倒、心倒、見倒,若我想

倒、心倒、見倒,若淨想倒、心倒、見倒.我

爲如是諸有情故,應趣無上正等菩

提,修諸菩薩摩訶薩行,證得無上正

等覺時,爲諸有情,說無倒法,謂說生

死無常,無樂,無我,無淨,唯有涅槃微

妙寂靜,具足種種常、樂、我、淨眞實功

德.善現,是菩薩摩訶薩,成就此念,行

深般若波羅蜜多,方便善巧所攝受

故,於佛十力、四無所畏、四無礙解、大

慈、大悲、大喜、大捨、十八佛不共法及

餘無量無邊佛法,若未圓滿,終不證

入如來勝定.善現,是菩薩摩訶薩,爾

時,雖學空、無相、無願解脫門,入出自

在,而於實際,未卽作證乃至無上正

等菩提,因行功德,未善圓滿,不證實

際及餘功德.若得無上正等覺時,乃

可證得此實際等.善現,是菩薩摩訶

薩,爾時,雖於諸餘功德,修未圓滿,而

於無願三摩地門,修已圓滿.復次,善

現若菩薩摩訶薩,常作是念:諸有情

類,於長夜中,爲諸惡友所攝受故,行

有所得,謂執有我,或有有情,乃至執

有知者、見者,或執有色、受、想、行、識,或

執有眼處乃至意處,或執有色處乃

至法處,或執有眼界乃至意界,或執

有色界乃至法界,或執有眼識界乃

至意識界,或執有眼觸乃至意觸,或

執有眼觸爲緣所生諸受乃至意觸

爲緣所生諸受,或執有地界乃至識

界,或執有無明乃至老死,或執有十

善業道,或執有四靜慮,或執有四無

量,或執有四無色定,或執有四攝事.

我爲如是諸有情故,應趣無上正等

菩提,修諸菩薩摩訶薩行,證得無上

正等覺時,令諸有情,永斷如是有所

得執.善現,是菩薩摩訶薩,成就此念,

行深般若波羅蜜多,方便善巧所攝

受故,於佛十力、四無所畏、四無礙解、

大慈、大悲、大喜、大捨、十八佛不共法

及餘無量無邊佛法,若未圓滿,終不

證入如來勝定.善現,是菩薩摩訶薩,

爾時,雖學空、無相、無願解脫門,入出

自在,而於實際,未卽作證乃至無上

正等菩提,因行功德,未善圓滿,不證

實際及餘功德.若得無上正等覺時,

乃可證得此實際等.善現,是菩薩摩

訶薩,爾時,雖於諸餘功德,修未圓滿,

而但於空三摩地門,修已圓滿.復次,

善現,若菩薩摩訶薩,常作是念:諸有

情類,於長夜中,爲諸惡友,所攝受故,

常行諸相,謂執男相,或執女相,或執

色相,或執聲相,或執香相,或執味相,

或執觸相,或執法相,或復於中執諸

餘相,我爲如是諸有情類,應趣無上

正等菩提,修諸菩薩摩訶薩,行證得

無上正等覺時,令諸有情,永斷如是

諸相執著.善現,是菩薩摩訶薩,成就

此念,行深般若波羅蜜多,方便善巧,

所攝受故,於佛十力、四無所畏、四無

㝵解、大慈、大悲、大喜、大捨、十八佛不

共法及餘無量、無邊佛法,若未圓滿,

終不證入如來勝定.善現,是菩薩摩

訶薩,爾時,雖學空、無相、無願解脫門,

入出自在,而於實際,未卽作證乃至

無上正等菩提,因行功德,未善圓滿,

不證實際及餘功德,若得無上正等

覺時,乃可證得此實際等.善現,是菩

薩摩訶薩,爾時,雖於諸餘功德,修未

圓滿,而於無相三摩地門,修已圓滿.

復次,善現,若菩薩摩訶薩,已善修學

布施波羅蜜多乃至般若波羅蜜多,

已善安住內空乃至無性自性空,已

善安住眞如乃至不思議界,已善安

住苦、集、滅、道聖諦,已善修學四念住

乃至八聖道支,已善修學空、無相、無

願解脫門,已善修學四靜慮、四無量、

四無色定,已善修學八解脫、八勝處、

九次第定、十遍處,已善修學所行十

地,已善修學陁羅尼門、三摩地門,已

善修學五眼、六神通,已善修學如來

十力乃至十八佛不共法,已善修學

無忘失法、恒住捨性,已善修學一切

智、道相智、一切相智,已善修學一切

菩薩摩訶薩行,已善修學諸佛無上

正等菩提,善現,是菩薩摩訶薩,成就

如是功德智慧,若於生死,發起樂想,

或說有樂,或於三界,安住執著,必無

是處.復次,善現,若菩薩摩訶薩,已善

修行菩提分法、一切如來應正等覺

及諸菩薩摩訶薩衆法,應試問:若菩

薩摩訶薩,欲證無上正等菩提,云何

修學菩提分法,而不證空、無相、無願、

無生、無滅、無作、無爲、無性、實際,由不

證故,不得預流、一來、不還、阿羅漢果、

獨覺菩提,而勤修學:甚深般若波羅,

蜜多,常無所執?善現,是菩薩摩訶薩,

得此問時若作是答諸菩薩摩訶薩

欲證無上正等菩提,但應思惟空、無

相、無願、無生、無滅、無作、無爲、無性、實

際及餘一切菩提分法,不應修學.善

現,當知是菩薩摩訶薩,未蒙如來應

正等覺授與無上正等菩提不退轉

記.何以故?善現,是菩薩摩訶薩,未能

開示記別,顯了住不退轉地菩薩摩

訶薩修學法相.善現,是菩薩摩訶薩,

得此問時,若作是答:諸菩薩摩訶薩,

欲證無上正等菩提,應正思惟空、無

相、無願、無生、無滅、無作、無爲、無性、實

際及餘一切菩提分法亦應方便如

先所說善巧修學而不,作證善現,當

知是菩薩摩訶薩,已蒙如來應正等

覺授與無上正等菩提不退轉記.何

以故?善現,是菩薩摩訶薩,已能開示

記別,顯了住不退轉地菩薩摩訶薩

修學法相.善現,若菩薩摩訶薩,未能

開示記別顯了住不退轉地菩薩摩

訶薩修學法相,當知是菩薩摩訶薩,

未善修學六波羅蜜多及餘一切菩

提分法,未入薄地,未如其餘住不退

轉地菩薩摩訶薩,開示記別顯了安

住不退轉相.善現,若菩薩摩訶薩,已

能開示記別,顯了住不退轉地菩薩

摩訶薩修學法相,當知是菩薩摩訶

薩,已善修學六波羅蜜多及餘一切

菩提分法,已入薄地,已如其餘住不

退轉地菩薩摩訶薩,開示記別顯了

安住不退轉相.爾時,善現白言:世尊

頗有未得不退轉菩薩摩訶薩,能作

如是,如實答不?佛告善現:有菩薩摩

訶薩,雖未得不退轉,而能於此,作如

實答.善現,是菩薩摩訶薩,雖未得不

退轉,而能修學六波羅蜜多及餘一

切菩提分法,已得成熟,覺慧猛利,若

聞不聞,能如實答如不退轉地菩薩

摩訶薩.爾時善現復白佛言:多有菩

薩摩訶薩修行無上正等菩提少有

能如實答如不退轉地菩薩摩訶薩

已善修習地,未善修習地,而安住故.

佛告善現:如是,如是.如汝所說.何以

故?善現,少有菩薩摩訶薩,得受如是

不退轉地微妙慧記.若有得受如是

記者,皆能於此,作如實答.善現,若能

於此,如實答者,當知是菩薩摩訶薩,

善根明利,智慧深廣,世閒天、人、阿素

洛等,不能引奪.

第二分增上慢品第六十之一

爾時,佛告具壽善現:若菩薩摩訶薩,

乃至夢中,亦不愛樂稱讚聲聞及獨

覺地,於三界法,亦不起心愛樂稱讚,

常觀諸法如夢,如響,如像,如幻,如陽

焰,如光影,如變化事,如尋香城,雖如

是觀察,而不證實際,當知是菩薩有

不退轉相.復次,善現,若菩薩摩訶薩,

夢見如來應正等覺有無數量百千

俱胝那庾多衆,恭敬圍繞,而爲說法,

旣聞法已,善解義趣,解義趣已,精進

修行,法隨法行及和敬行,幷隨法行,

當知是菩薩,有不退轉相.復次,善現,

若菩薩摩訶薩,夢見如來應正等覺

具三十二大士夫相、八十隨好圓滿

莊嚴,常光一尋,周帀照曜,與無量衆,

騰踊虛空,現大神通,說正法要,化作

佛事,令往他方,無邊佛土,施作佛事,

當知是菩薩,有不退轉相.復次,善現,

若菩薩摩訶薩,夢見狂賊破壞村城,

或見火起,焚燒聚落,或見師子、虎狼、

猛獸、毒蛇、惡蝎,欲來害身,或見怨家

欲斬其首,或見父母、兄弟、姊妹、妻子、

親友,臨當命終,或見自身寒、熱、飢渴

及餘苦事之所逼惱,見如是等可怖

畏事,不驚不懼,亦不憂惱.從夢覺已,

卽能思惟:三界非眞,皆如夢見,我證

無上正等覺時,當爲有情,說三界法,

一切虛妄,皆如夢境,令諸有情,不生

執著.當知是菩薩,有不退轉相.復次,

善現,若菩薩摩訶薩,乃至夢中,見有

地獄、傍生、鬼界諸有情類,便作是念:

我當精勤修菩薩行,速趣無上正等

菩提,我佛土中,無有地獄、傍生、鬼界

惡趣之名.從夢覺已,亦作是念.善現,

當知是菩薩摩訶薩,當作佛時,彼佛

土中,定無惡趣.所以者何?若夢若覺,

諸法無二無二分故.當知是菩薩,有

不退轉相.復次,善現,若菩薩摩訶薩,

夢中見火燒地獄等諸有情類,或復

見燒城邑、聚落,便發誓願:若我已受

不退轉記,當得無上正等菩提,願此

大火卽時頓滅,變爲淸涼.若此菩薩

作是願已,夢中見火,卽時頓滅.當知

已得不退轉記.若此菩薩作是願已,

夢中見火,不卽頓滅,當知未得不退

轉記.復次,善現,若菩薩摩訶薩,覺時,

現見大火卒起,燒諸城邑,或燒聚落,

便作是念:我在夢中,或在覺位,曾見

自有不退轉相,未審虛實,若我所見,

是實有者,願此大火卽時頓滅,變爲

淸涼.若此菩薩,作是誓願,發誠諦言,

爾時,大火卽爲頓滅,當知已得不退

轉記.若此菩薩,作是誓願,發誠諦言,

火不頓滅,當知未得不退轉記.復次,

善現,若菩薩摩訶薩,覺時,見火燒諸

城邑,或燒聚落,便作是念:我在夢中,

或在覺位,曾見自有不退轉相,若我

所見,定是實有,必獲無上正等菩提,

願此大火卽時頓滅,變爲淸涼.是菩

薩摩訶薩,發此誓願,誠諦言已爾時,

大火不爲頓滅,然燒一家,越置一家,

復燒一家,或燒一巷,越置一巷,復燒

一巷,如是展轉其火乃滅.是菩薩摩

訶薩,應自了知,決定已得不退轉記.

然被燒者,由彼有情,造作增長壞正

法業,彼由此業,先墮惡趣,無量劫中,

受正苦果,今生人趣,受彼餘殃,或由

此業,當墮惡趣,經無量劫,受正苦果,

今在人趣,先現少殃.復次,善現,依前

所說種種因緣,知是不退轉菩薩摩

訶薩.復有成就餘行狀相,知是不退

轉菩薩摩訶薩.吾當爲汝分別解說,

汝應諦聽,極善思惟.善現對曰:唯願

爲說.佛言善現:若菩薩摩訶薩,見有

男子,或有女人,現爲非人之所魅著,

受諸苦惱,不能遠離,便作是念:若諸

如來應正等覺,知我已得淸淨意樂,

授我無上正等菩提不退轉記;若我

久發淸淨作意,求證無上正等菩提,

遠離聲聞、獨覺作意,不以聲聞、獨覺

作意,求證無上正等菩提;若我當來,

必得無上正等菩提,窮未來際利益

安樂諸有情類;若十方界現在實有

無量如來應正等覺,說微妙法,利樂

有情,彼諸如來應正等覺,無所不見,

無所不知,無所不解,無所不證,現知

見覺一切有情,意樂差別,願垂照察,

我心所念及誠諦言:若我實能修菩

薩行,必獲無上正等菩提,濟拔有情

生死苦者,願是男子,或此女人,不爲

非人之所擾惱,彼隨我語,卽當捨去.

是菩薩摩訶薩,作此語時,若彼非人,

不爲去者,當知未得不退轉記.是菩

薩摩訶薩,作此語時,若彼非人,卽爲

去者,當知已得不退轉記.復次,善現,

有菩薩摩訶薩,未善修學布施波羅

蜜多乃至般若波羅蜜多,未善安住

內空乃至無性自性空,未善安住眞

如乃至不思議界,未善安住苦、集、滅、

道聖諦,未善修學四念住乃至八聖

道支,未善修學四靜慮、四無量、四無

色定,未善修學八解脫八、勝處九、次

第定、十遍處,未善修學空、無相、無願

解脫門,未善修學陁羅尼門、三摩地

門,未入菩薩正性離生,未具修習一

切佛法,遠離菩薩方便善巧,未免惡

魔之所擾亂,於諸魔事,未能覺知,不

自度量善根多少,學諸菩薩,發誠諦

言,便爲惡魔之所誑惑.是菩薩摩訶

薩,見有男子,或有女人,現爲非人之

所魅著,受諸苦惱,不能遠離,卽便輕

爾發誠諦言:我若已從過去諸佛,受

得無上正等菩提不退轉記,令是男

子,或此女人,不爲非人之所擾惱,彼

隨我語,速當捨去.是菩薩摩訶薩,作

此語已爾時惡魔爲誑惑故卽便驅

逼,非人令去.所以者何?惡魔勢力勝

彼非人,是故非人受魔教勅,卽便捨

去.是菩薩摩訶薩,見此事已,歡喜踊

躍,作是念言:非人今去,是吾威力.所

以者何?非人隨我所發誓願,卽便放

此男子、女人,無別緣故.是菩薩摩訶

薩,不能覺知惡魔所作,謂是己力,妄

生歡喜,恃此輕弄,諸餘菩薩言:我已

從過去諸佛,受得無上正等菩提不

退轉記,所發誓願,皆不唐捐,汝等未

蒙諸佛授記,不應學我發誠諦言,設

有要期,必空無果.是菩薩摩訶薩,輕

弄毀訾諸菩薩故,妄恃少能,於諸功

德,生長多種增上慢故,遠離無上正

等菩提,不能證得一切智智.是菩薩

摩訶薩,以無善巧方便力故,生長多

品增上慢故,輕蔑毀訾諸菩薩故,雖

勤精進,而墮聲聞或獨覺地.是菩薩

摩訶薩,薄福德故,所作善業,發誠諦

言,皆起魔事.是菩薩摩訶薩,不能親

近,供養恭敬,尊重讚歎諸善知識,不

能請問,得不退轉諸菩薩相,不能諮

受諸惡魔軍所作事業,由斯魔縛,轉

復堅牢.所以者何?是菩薩摩訶薩,未

久修行布施、淨戒、安忍、精進、靜慮、般

若波羅蜜多乃至遠離方便善巧故,

爲惡魔之所誑惑.是故善現,諸菩薩

摩訶薩,應善覺知諸惡魔事,不應妄

起增上慢心,退失所求無上佛果.

大般若波羅蜜多經卷第四百五十二

戊戌歲高麗國大藏都監奉

勅雕造

大般若波羅蜜多經卷第四百五十三 出

三藏法師玄奘奉 詔譯

第二分增上慢品第六十之二

復次,善現,云何菩薩摩訶薩,未久修

行布施、淨戒、安忍、精進、靜慮、般若波

羅蜜多,乃至遠離方便善巧故,爲惡

魔之所誑惑,勸諸菩薩,應善覺知?謂

有惡魔爲誑惑故,方便化作種種形

像,來至菩薩摩訶薩前,作如是言:咄

哉!男子,汝自知不?過去諸佛,已曾授

汝大菩提記,汝於無上正等菩提,決

定當得不復退轉,汝身父母、兄弟、姊

妹、親友、眷屬乃至七世名字差別,我

悉善知,汝身生在某方、某國、某城、某

邑、某聚落中,汝在某年、某月、某日、某

時、某宿相王中生.如是惡魔,若見菩

薩稟性柔軟,諸根昧鈍,便詐記言:汝

於先世,所稟根性,已曾如是.若見菩

薩稟性剛强,諸根明利,便詐記言:汝

於先世,所稟根性,亦曾如是.若見菩

薩居阿練若,或常乞食,或一受食,或

一坐食,或一鉢食,或居塚閒,或居露

地,或居樹下,或糞掃衣,或但三衣,或

常坐不臥,或如舊敷具,或少欲,或喜

足,或樂遠離,或具正念,或樂寂定,或

具妙慧,或不重利養,或不貴名譽,或

好廉儉,不塗其足,或少睡眠,或離掉

擧,或樂軟語,或好少言,如是惡魔.見

此菩薩差別行已,便詐記言:汝於先

世,亦曾如是.所以者何?汝今成就如

是,如是差別功德,世閒同見,先世定

應,亦有如是種種功德,應深慶慰,無

得自輕.是菩薩摩訶薩,聞彼惡魔說

其過去、當來功德,及說現在親友、自

身名等差別,兼讚種種殊勝善根,歡

喜踊躍,生增上慢,凌蔑毀罵諸餘菩

薩.爾時,惡魔知其闇鈍,起增上慢,凌

蔑他人,復告之言:汝定成就殊勝功

德,過去如來應正等覺,已授汝記,汝

於無上正等菩提,定當證得不復退

轉,已有如是瑞相現前.是時,惡魔爲

嬈彼故,或矯化作苾芻形像,或矯化

作居士形像,或矯化作父母、親友、人、

非人等形像,現前高聲唱言:善哉.大

士,乃能成就如是功德!過去諸佛久

已授汝大菩提記,汝於無上正等菩

提,已不退轉.所以者何?諸不退轉地

菩薩摩訶薩勝功德相,汝皆具有,應

自尊重,勿生疑惑.時,此菩薩聞彼語

已,增上慢心轉復堅固.善現,如我所

說實得不退轉菩薩摩訶薩諸行狀

相,是菩薩摩訶薩,實皆非有.善現,當

知是菩薩摩訶薩,魔所執持,爲魔所

嬈,不得自在.所以者何?是菩薩摩訶

薩,於得不退轉菩薩摩訶薩諸行狀

相,實皆未有,但聞惡魔矯說其德及

名字等,生增上慢,凌蔑毀罵諸餘菩

薩.是故善現,若菩薩摩訶薩,欲證無

上正等菩提,應善覺知諸惡魔事,勿

爲欺誑,生憍慢心.復次,善現,有菩薩

摩訶薩,魔所執持,爲魔所嬈,但聞虛

名,而生憍慢.所以者何?是菩薩摩訶

薩,先未修學布施波羅蜜多乃至般

若波羅蜜多,先未安住內空乃至無

性自性空,先未安住眞如乃至不思

議界,先未安住苦、集、滅、道聖諦,先未

修學四念住乃至八聖道支,先未修

學四靜慮、四無量、四無色定,先未修

學八解脫乃至十遍處,先未修學空、

無相、無願解脫門,先未修學極喜地

乃至法雲地,先未修學陁羅尼門、三

摩地門,先未修學五眼、六神通,先未

修學如來十力乃至十八佛不共法,

先未修學無忘失法、恒住捨性,先未

修學一切智、道相智、一切相智,先未

修學一切菩薩摩訶薩行、諸佛無上

正等菩提,由是因緣,令魔得便.是菩

薩摩訶薩,不能了知四魔行相.由此

因緣,令魔得便.是菩薩摩訶薩,不了

知色、受、想、行、識,不了知眼處乃至意

處,不了知色處乃至法處,不了知眼

界乃至意界,不了知色界乃至法界,

不了知眼識界乃至意識界,不了知

眼觸乃至意觸,不了知眼觸爲緣所

生諸受乃至意觸爲緣所生諸受,不

了知地界乃至識界,不了知無明乃

至老死,不了知布施波羅蜜多乃至

般若波羅蜜多,不了知內空乃至無

性自性空,不了知眞如乃至不思議

界,不了知苦、集、滅、道聖諦,不了知四

念住乃至八聖道支,不了知四靜慮、

四無量、四無色定,不了知八解脫乃

至十遍處,不了知空、無相、無願解脫

門,不了知極喜地乃至法雲地,不了

知陁羅尼門、三摩地門,不了知五眼、

六神通,不了知如來十力乃至十八

佛不共法,不了知無忘失法、恒住捨

性,不了知預流果乃至獨覺菩提,不

了知一切智、道相智、一切相智,亦不

了知有情諸法名字實相,所謂無相.

由此因緣,令魔得便,方便化作種種

形像,語此菩薩摩訶薩言:汝所修行

願行已滿,當證無上正等菩提.汝成

佛時,當得如是殊勝功德、尊貴名號,

謂彼惡魔,知此菩薩長夜思願:我成

佛時,當得如是功德、名號.隨其思願,

而記說之.時,此菩薩,遠離般若波羅

蜜多,無方便善巧故,聞魔記說,作是

念言:奇哉!此人爲我記說當得成佛,

功德、名號,與我長夜思願相應.由此

故知過去諸佛,必已授我大菩提記,

我於無上正等菩提,決定當得不復

退轉,我成佛時,必定當得如是功德、

尊重名號,是菩薩摩訶薩,如是惡魔

或魔眷屬或魔所使諸沙門等,記說

當來成佛名號,如是,如是.憍慢轉增:

我於未來,定當作佛,獲得如是功德

名號,諸餘菩薩無與我等.善現,當知

如我所說,已得不退轉菩薩摩訶薩,

諸行狀相,此菩薩摩訶薩,皆未成就,

但聞魔說成佛虛名,便生憍慢,輕弄

毀蔑諸餘菩薩摩訶薩衆.善現,當知

是菩薩摩訶薩,由起憍慢,輕弄毀蔑

諸餘菩薩摩訶薩故,遠離無上正等

菩提.善現,當知是菩薩摩訶薩,遠離

般若波羅蜜多,無方便善巧故,棄善

友故,常爲惡友所攝受故,當墮聲聞

或獨覺地.善現,當知是菩薩摩訶薩,

或有此身還得正念,至心悔過,捨憍

慢心,數數親近眞勝善友,彼雖流轉

生死多時,而後還依甚深般若波羅

蜜多方便善巧,漸次修學,當證無上

正等菩提.善現,當知是菩薩摩訶薩,

若有此身,不得正念,不能悔過,不捨

慢心,不樂親近眞勝善友,彼定流轉

生死多時,彼雖精進修諸善業,而墮

聲聞或獨覺地.譬如苾芻求聲聞者,

於四重罪,若隨犯一,便非沙門,非釋

迦子,彼於現在,定不能得四沙門果,

妄執虛名,菩薩亦爾,但聞魔說成佛

空名,便起慢心,輕弄毀蔑諸餘菩薩

摩訶薩衆,當知此罪過彼苾芻所起

四重,無量倍數,置彼苾芻,所犯四重,

此菩薩罪過五無閒,亦無量倍.所以

者何?是菩薩摩訶薩,實不成就殊勝

功德,聞惡魔說成佛虛名,便自憍慢,

輕餘菩薩,是故此罪過五無閒.由此

當知若菩薩摩訶薩,欲證無上正等

菩提,應善覺知如是記說虛名號等,

微細魔事,勤求無上正等菩提.

復次,善現,有菩薩摩訶薩,修遠離行,

謂隱山林、空澤、曠野,居阿練若,宴坐

思惟,時有惡魔,來至其所,恭敬讚歎,

謂作是言:善哉!大士,能修如是眞遠

離行,此遠離行,一切如來應正等覺

共所稱讚,天帝釋等諸天神仙,皆共

守護,供養尊重,應常住此,勿往餘處.

善現,當知我不讚歎,諸菩薩摩訶薩,

居阿練若、曠野、山林,宴坐思惟,修遠

離行.具壽善現白言:世尊,諸菩薩摩

訶薩,應修何等餘遠離行,而佛不讚

居阿練若、曠野、山林,棄勝臥具,思惟

宴坐,遠離功德?佛告善現:諸菩薩摩

訶薩,若居山林、空澤、曠野、阿練若處,

若住城、邑、聚落、王都喧雜之處,但能

遠離煩惱惡業及諸聲聞獨覺作意

勤修般若波羅蜜多及修諸餘殊勝

功德,是名菩薩眞遠離行.此遠離行,

一切如來應正等覺共所稱讚,諸佛

世尊共所開許,諸菩薩衆常應修學.

若晝若夜,應正思惟精進修行此遠

離法,是名菩薩,修遠離行.此遠離行,

不雜聲聞、獨覺作意,不雜一切煩惱

惡業,離諸喧雜,畢竟淸淨,令諸菩薩,

速證無上正等菩提,利樂有情,常無

斷盡.惡魔所讚隱於山林、空澤、曠野

阿練若處,棄勝臥具,宴坐思惟,非諸

菩薩眞遠離行.所以者何?彼遠離行,

猶有喧雜,謂彼或雜惡業煩惱,或雜

聲聞、獨覺作意,於深般若波羅蜜多,

不能精勤信受修學,不能圓滿一切

智智.善現,當知有菩薩摩訶薩,雖樂

修行魔所稱讚遠離行法,而起憍慢,

不淸淨心,輕蔑毀呰諸餘菩薩摩訶

薩衆,謂有菩薩摩訶薩衆,雖居城邑、

聚落、王都,而心淸淨,不雜種種煩惱

惡業及諸聲聞、獨覺作意,精勤修學

布施波羅蜜多乃至般若波羅蜜多,

精勤安住內空乃至無性自性空,精

勤安住眞如乃至不思議界,精勤安

住苦、集、滅、道聖諦,精勤修學四念住

乃至八聖道支,精勤修學四靜慮、四

無量、四無色定、五神通等,世閒功德,

精勤修學空、無相、無願解脫門,精勤

修學菩薩十地,精勤修學陁羅尼門、

三摩地門,精勤修學五眼、六神通,精

勤修學八解脫乃至十遍處,精勤修

學如來十力乃至十八佛不共法,精

勤修學無忘失法、恒住捨性,精勤修

學一切智、道相智、一切相智,嚴淨佛

土,成熟有情;雖居憒鬧,而心寂靜,恒

勤修習眞遠離行.彼於如是眞淨菩

薩摩訶薩衆,心常傲慢,輕弄毀呰,誹

謗凌蔑,善現,當知是菩薩摩訶薩,遠

離般若波羅蜜多,無方便善巧故,雖

居曠野,百踰繕那,其中絕無諸惡禽

獸、蛇、蝎、盜賊,唯有鬼神羅剎娑等,遊

止其中.彼住如是阿練若處,設經一

年或五或十或復乃至百千俱胝,若

過是數,修遠離行,而不了知,眞遠離

行,謂諸菩薩摩訶薩衆,雖居憒鬧,而

心寂靜,遠離種種煩惱惡業及諸聲

聞、獨覺作意,發趣無上正等菩提.善

現,當知是諸菩薩,雖居曠野經歷多

時,而雜聲聞、獨覺作意,於彼二地,深

生樂著,依二地法,修遠離行,復於此

行,深生耽染,善現,當知彼雖如是修

遠離行,而不稱順諸如來心.善現,當

知我所稱讚,諸菩薩摩訶薩眞遠離

行,是菩薩摩訶薩,都不成就,彼於眞

勝遠離行中,亦不見有,相似行相.所

以者何?彼於菩薩眞遠離行,不生愛

樂,但樂勤修聲聞、獨覺空遠離行.善

現,當知是諸菩薩修不眞勝遠離行

時,魔來空中,歡喜讚歎告言:大士,善

哉,善哉!汝能勤修眞遠離行,此遠離

行一切如來應正等覺,共所稱讚,汝

於此行,精勤修學,速能證得一切智

智.善現,當知是諸菩薩樂著如是二

乘所修遠離行法,輕弄毀蔑住菩薩

乘,雖居憒鬧,而心寂靜,諸苾芻等言:

彼不能修遠離行,身居憒鬧,心不寂

靜,無調善法.善現,當知是諸菩薩於

佛所讚住眞遠離行,菩薩摩訶薩,輕

蔑毀呰,謂居憒鬧,心不寂靜,不能勤

修眞遠離行,於諸如來應正等覺所

不稱讚,住眞喧雜行菩薩摩訶薩,尊

重讚歎,謂不喧雜,其心寂靜,能正修

行眞遠離行.善現,當知是諸菩薩,於

應親近恭敬供養,如諸佛者,而不親

近恭敬供養,反生輕毀,於應遠離,不

應親近恭敬供養,如惡友者,而反親

近恭敬供養,如事諸佛.善現,當知是

諸菩薩遠離般若波羅蜜多,無方便

善巧故,妄生種種分別執著.所以者

何?彼作是念:我所修學是眞遠離故,

爲非人稱歎護念,居城邑者,身心擾

亂,誰當護念恭敬讚美.是諸菩薩由

此因緣,心多憍慢,輕蔑毀呰諸餘菩

薩摩訶薩衆,煩惱惡業晝夜增長.善

現,當知是諸菩薩,於餘菩薩摩訶薩

衆,爲旃茶羅染污菩薩摩訶薩衆,雖

似菩薩摩訶薩相,而是天上、人中大

賊,誑惑天、人、阿素洛等;其身雖服沙

門法衣,而心常懷盜賊意樂.諸有發

趣菩薩乘者,不應親近,恭敬供養,尊

重讚歎如是惡人.何以故?當知是人

懷增上慢,外似菩薩,內多煩惱.是故

善現,若菩薩摩訶薩,眞實不捨一切

智智,不捨無上正等菩提,深心欲求

一切智智,欲證無上正等菩提,普爲

利樂諸有情者,不應親近,恭敬供養,

尊重,讚歎如是惡人.善現,當知諸菩

薩摩訶薩,應常精進修自事業,遠離

生死,不著三界,於彼惡賊,旃茶羅人,

常應發生慈、悲、喜、捨,應作是念:我不

應起如彼惡人所起過患,設當失念,

如彼暫起,卽應覺知,令速除滅.是故

菩薩摩訶薩衆,欲證無上正等菩提,

當善覺知諸惡魔事,應勤精進遠離

除滅如彼菩薩所起過患,勤求無上

正等菩提.

復次,善現,若菩薩摩訶薩,增上作意,

欲證無上正等菩提,應常親近恭敬,

供養尊重,讚歎眞善知識.爾時,善現

卽白佛言:何等名爲諸菩薩摩訶薩

眞善知識?佛告善現:一切如來應正

等覺,是諸菩薩眞善知識,一切菩薩

摩訶薩衆,亦是菩薩眞善知識,諸有

聲聞及餘善士,能爲菩薩摩訶薩衆,

宣說開示分別顯了布施、淨戒、安忍、

精進、靜慮、般若波羅蜜多相應義趣,

令易解者,亦是菩薩眞善知識.復次,

善現,布施波羅蜜多乃至般若波羅

蜜多,是諸菩薩眞善知識.四念住乃

至八聖道支,亦是菩薩眞善知識.四

靜慮、四無量、四無色定,亦是菩薩眞

善知識.八解脫乃至十遍處,亦是菩

薩眞善知識.空、無相、無願解脫門,亦

是菩薩眞善知識.極喜地乃至法雲

地.亦是菩薩眞善知識.陁羅尼門、三

摩地門,亦是菩薩眞善知識.五眼、六

神通,亦是菩薩眞善知識.如來十力

乃至十八佛不共法,亦是菩薩眞善

知識.無忘失法、恒住捨性,亦是菩薩

眞善知識.一切智、道相智、一切相智,

亦是菩薩眞善知識.一切菩薩摩訶

薩行,亦是菩薩眞善知識.諸佛無上

正等菩提,亦是菩薩眞善知識.永斷

一切習氣相續,亦是菩薩眞善知識.

復次,善現,苦、集、滅、道聖諦,是諸菩薩

眞善知識.諸法緣性,亦是菩薩眞善

知識.諸緣起支,亦是菩薩眞善知識,

內空乃至無性自性空,亦是菩薩眞

善知識.眞如乃至不思議界,亦是菩

薩眞善知識.復次,善現,布施波羅蜜

多乃至般若波羅蜜多,與諸菩薩摩

訶薩衆,爲師爲導,爲明爲炬,爲燈爲

照,爲解爲覺,爲智爲慧,爲救爲護,爲

舍爲宅,爲洲爲渚,爲歸爲趣,爲父爲

母;四念住乃至八聖道支,亦與菩薩

摩訶薩衆,爲師爲導,爲明爲炬,爲燈

爲照,爲解爲覺,爲智爲慧,爲救爲護,

爲舍爲宅,爲洲爲渚,爲歸爲趣,爲父

爲母;四靜慮、四無量、四無色定,亦與

菩薩摩訶薩衆,爲師爲導,爲明爲炬,

爲燈爲照,爲解爲覺,爲智爲慧,爲救

爲護,爲舍爲宅,爲洲爲渚,爲歸爲趣,

爲父爲母;八解脫乃至十遍處,亦與

菩薩摩訶薩衆,爲師爲導,爲明爲炬,

爲燈爲照,爲解爲覺,爲智爲慧,爲救

爲護,爲舍爲宅,爲洲爲渚,爲歸爲趣,

爲父爲母;空、無相、無願解脫門,亦與

菩薩摩訶薩衆,爲師爲導,爲明爲炬,

爲燈爲照,爲解爲覺,爲智爲慧,爲救

爲護,爲舍爲宅,爲洲爲渚,爲歸爲趣,

爲父爲母;極喜地乃至法雲地,亦與

菩薩摩訶薩衆,爲師爲導,爲明爲炬,

爲燈爲照,爲解爲覺,爲智爲慧,爲救

爲護,爲舍爲宅,爲洲爲渚,爲歸爲趣,

爲父爲母;陁羅尼門、三摩地門,亦與

菩薩摩訶薩衆,爲師爲導,爲明爲炬,

爲燈爲照,爲解爲覺,爲智爲慧,爲救

爲護,爲舍爲宅,爲洲爲渚,爲歸爲趣,

爲父爲母;五眼、六神通,亦與菩薩摩

訶薩衆,爲師爲導,爲明爲炬,爲燈爲

照,爲解爲覺,爲智爲慧,爲救爲護,爲

舍爲宅,爲洲爲渚,爲歸爲趣,爲父爲

母;如來十力乃至十八佛不共法,亦

與菩薩摩訶薩衆,爲師爲導,爲明爲

炬,爲燈爲照,爲解爲覺,爲智爲慧,爲

救爲護,爲舍爲宅,爲洲爲渚,爲歸爲

趣,爲父爲母,無忘失法、恒住捨性,亦

與菩薩摩訶薩衆,爲師爲導,爲明爲

炬,爲燈爲照,爲解爲覺,爲智爲慧,爲

救爲護,爲舍爲宅,爲洲爲渚,爲歸爲

趣,爲父爲母;一切智、道相智、一切相

智,亦與菩薩摩訶薩衆,爲師爲導,爲

明爲炬,爲燈爲照,爲解爲覺,爲智爲

慧,爲救爲護,爲舍爲宅,爲洲爲渚,爲

歸爲趣,爲父爲母.一切菩薩摩訶薩

行,亦與菩薩摩訶薩衆,爲師爲導,爲

明爲炬,爲燈爲照,爲解爲覺,爲智爲

慧,爲救爲護,爲舍爲宅,爲洲爲渚,爲

歸爲趣,爲父爲母;諸佛無上正等菩

提,亦與菩薩摩訶薩衆,爲師爲導,爲

明爲炬,爲燈爲照,爲解爲覺,爲智爲

慧,爲救爲護,爲舍爲宅,爲洲爲渚,爲

歸爲趣,爲父爲母;永斷一切習氣相

續,亦與菩薩摩訶薩衆,爲師爲導,爲

明爲炬,爲燈爲照,爲解爲覺,爲智爲

慧,爲救爲護,爲舍爲宅,爲洲爲渚,爲

歸爲趣,爲父爲母.復次,善現,苦、集、滅、

道聖諦,亦與諸菩薩摩訶薩衆,爲師

爲導,爲明爲炬,爲燈爲照,爲解爲覺,

爲智爲慧,爲救爲護,爲舍爲宅,爲洲

爲渚,爲歸爲趣,爲父爲母;諸法緣性

及緣起支,亦與菩薩摩訶薩衆,爲師

爲導,爲明爲炬,爲燈爲照,爲解爲覺,

爲智爲慧,爲救爲護,爲舍爲宅,爲洲

爲渚,爲歸爲趣,爲父爲母;內空乃至

無性自性空,亦與菩薩摩訶薩衆,爲

師爲導,爲明爲炬,爲燈爲照,爲解爲

覺,爲智爲慧,爲救爲護,爲舍爲宅,爲

洲爲渚,爲歸爲趣,爲父爲母,眞如乃

至不思議界,亦與菩薩摩訶薩衆,爲

師爲導,爲明爲炬,爲燈爲照,爲解爲

覺,爲智爲慧,爲救爲護,爲舍爲宅,爲

洲爲渚,爲歸爲趣,爲父爲母.所以者

何?一切過去、未來、現在諸佛世尊,皆

以布施波羅蜜多廣說乃至不思議

界,爲師爲導,爲明爲炬,爲燈爲照,爲

解爲覺,爲智爲慧,爲救爲護,爲舍爲

宅,爲洲爲渚,爲歸爲趣,爲父爲母.何

以故?善現,一切過去、未來、現在諸佛

世尊,皆從布施波羅蜜多廣說乃至

不思議界,而出生故.是故善現,若菩

薩摩訶薩,增上作意,欲證無上正等

菩提,成熟有情,嚴淨佛土,當學布施

波羅蜜多乃至般若波羅蜜多,當學

四念住乃至八聖道支,當學四靜慮、

四無量、四無色定,當學八解脫乃至

十遍處,當學空、無相、無願解脫門,當

學極喜地乃至法雲地,當學陁羅尼

門、三摩地門,當學五眼、六神通,當學

如來十力乃至十八佛不共法,當學

無忘失法、恒住捨性,當學一切智、道

相智、一切相智,當學一切菩薩摩訶

薩行,當學諸佛無上正等菩提,當學

永斷一切習氣相續,當學苦、集、滅、道

聖諦,當學諸法緣性及緣起支,當學

內空乃至無性自性空,當學眞如乃

至不思議界.善現,是菩薩摩訶薩,旣

學布施波羅蜜多廣說乃至不思議

界,復應以四攝事,攝諸有情,何等爲

四?一者布施,二者愛語,三者利行,四

者同事.善現,我觀此義,故作是說:所

有布施波羅蜜多廣說乃至不思議

界,與諸菩薩摩訶薩衆,爲師爲導廣

說乃至爲父爲母.是故善現,諸菩薩

摩訶薩,欲得不隨他語行,欲得不依

他語住,欲斷一切有情疑,欲滿一切

有情願,欲嚴淨佛土,欲成熟有情,應

學般若波羅蜜多.何以故?善現,於此

般若波羅蜜多甚深經中,廣說菩薩

摩訶薩衆所應學法,一切菩薩摩訶

薩衆,皆於其中,應勤修學.爾時,善現

白言:世尊,甚深般若波羅蜜多,以何

爲相?佛告善現:甚深般若波羅蜜多,

虛空爲相,無著爲相,無相爲相.所以

者何?善現,於此般若波羅蜜多甚深

相中,諸法諸相,皆無所有,不可得故.

具壽善現復白佛言:頗有因緣,可說

般若波羅蜜多所有妙相,諸法亦有

如是相耶?佛告善現:如是.如是.如汝

所說,有因緣故,可說般若波羅蜜多

所有妙相,諸法亦有如是妙相.何以

故?善現,甚深般若波羅蜜多,遠離爲

相,諸法亦以遠離爲相;甚深般若波

羅蜜多性空爲相,諸法亦以性空爲

相.由此因緣,可作是說:甚深般若波

羅蜜多所有妙相,諸法亦有如是妙

相,以一切法,皆自性空,離諸相故.具

壽善現復白佛言:若一切法,皆自性

空,遠離諸相,則一切法,一切法空,亦

一切法,一切法離.云何有情施設染

淨?非性空法,有染有淨,亦非離法,有

染有淨.非性空法,能證無上正等菩

提;亦非離法,能證無上正等菩提.非

性空中,有法可得;亦非離中,有法可

得.非性空中,有菩薩摩訶薩,證得無

上正等菩提;亦非離中,有菩薩摩訶

薩,證得無上正等菩提.世尊,云何令

我解佛所說甚深義趣?佛告善現:於

意云何?有情長夜、有我、我所,心執我

我所不?善現對曰:如是.世尊,有情長

夜有我我所,心執著我、我所.佛告善

現:於意云何?有情所執我及我所空、

遠離不?善現對曰:如是.世尊,有情所

執我及我所,皆空、遠離.佛告善現:於

意云何?豈不有情,由我我所,執馳流

生死!善現對曰:如是.世尊,諸有情類,

由我我所,執馳流生死.佛告善現:如

是有情馳流生死,由有雜染.是故有

情施設有染.若諸有情,無心執著我

及我所,則無雜染;若無雜染,則不得

有馳流生死.馳流生死,旣不可得,當

知有情遠離雜染,由無雜染,施設有

情.是故善現,應知有情雖自性空,遠

離諸相,而可施設有染有淨.

爾時,具壽善現復白佛言:世尊若菩

薩摩訶薩,能行如是甚深般若波羅

蜜多及一切法空、遠離相,是菩薩摩

訶薩,則不行色,亦不行受、想、行、識;不

行眼處,亦不行耳、鼻、舌、身、意處;不行

色處,亦不行聲、香、味、觸、法處;不行眼

界,亦不行耳、鼻、舌、身、意界;不行色界,

亦不行聲、香、味、觸、法界;不行眼識界,

亦不行耳、鼻、舌、身、意識界;不行眼觸,

亦不行耳、鼻、舌、身、意觸;不行眼觸爲

緣所生諸受,亦不行耳、鼻、舌、身、意觸

爲緣所生諸受;不行地界,亦不行水、

火、風、空、識界;不行因緣,亦不行等無、

閒緣、所緣緣、增上緣;不行無明,亦不

行行、識、名色、六處、觸、受、愛、取、有、生、老

死;不行布施波羅蜜多,亦不行淨戒、

安忍、精進、靜慮、般若波羅蜜多;不行

內空,亦不行外空、內外空、空空、大空、

勝義空、有爲空、無爲空、畢竟空、無際

空、散無散空、本性空、自共相空、一切

法空、不可得空、無性空、自性空、無性

自性空;不行眞如,亦不行法界,法性

不虛妄性、不變異性、平等性、離生性、

法定、法住、實際、虛空界、不思議界.不

行苦聖諦,亦不行集、滅、道聖諦;不行

四念住,亦不行四正斷、四神足、五根、

五力、七等覺支、八聖道支;不行四靜

慮,亦不行四無量、四無色定;不行八

解脫,亦不行八勝處、九次第定、十遍

處;不行空解脫門,亦不行無相、無願

解脫門;不行淨觀地,亦不行種姓地、

第八地、具見地、薄地、離欲地、已辦地、

獨覺地、菩薩地、如來地;不行極喜地,

亦不行離垢地、發光地、焰慧地、極難

勝地、現前地、遠行地、不動地、善慧地、

法雲地;不行一切陁羅尼門;亦不行

一切三摩地門;不行五眼,亦不行六

神通;不行佛十力,亦不行四無所畏、

四無礙解、大慈、大悲、大喜、大捨、十八

佛不共法;不行無忘失法,亦不行恒

住捨性;不行預流果,亦不行一來、不

還、阿羅漢果、獨覺菩提;不行一切智,

亦不行道相智、一切相智.所以者何?

如是諸法能行、所行及由此行、行時、

行處,皆不可得.世尊,若菩薩摩訶薩,

能如是行,不爲一切世閒、天人、阿素

洛等之所降伏,而能伏彼.世尊,若菩

薩摩訶薩,能如是行,不爲一切聲聞

獨覺之所降伏,而能伏彼.所以者何?

是菩薩摩訶薩,已得安住無能伏位,

謂菩薩離生位.世尊,是菩薩摩訶薩,

恒住一切智智作意,不可屈伏.世尊,

是菩薩摩訶薩,如是行時,則爲鄰近

一切智智,疾證無上正等菩提.佛言:

善現,如是如是.如汝所說,若菩薩摩

訶薩,能行如是甚深般若波羅蜜多

及一切法空、遠離相,是菩薩摩訶薩,

則不行色,亦不行受、想、行、識乃至不

行一切智,亦不行道相智、一切相智.

如是諸法,能行、所行及由此行、行時

行處,皆不可得.若菩薩摩訶薩,能如

是行,不爲一切世閒、天人、阿素洛等

之所降伏,亦復不爲聲聞、獨覺之所

降伏,而能伏彼.是菩薩摩訶薩,已得

安住無能伏位,謂菩薩離生位,恒住

一切智智作意,不可屈伏,則爲鄰近

一切智智,疾證無上正等菩提.

大般若波羅蜜多經卷第四百五十三

戊戌歲高麗國大藏都監奉

勅雕造

大般若波羅蜜多經卷第四百五十四 出

三藏法師玄奘奉 詔譯

第二分增上慢品第六十之三

復次,善現,於意云何?假使於此南贍

部洲諸有情類,皆得人身,得人身已,

發心修學諸菩薩行,皆證無上正等

菩提,有善男子善女人等,盡其壽量,

以諸世閒上妙樂具,供養恭敬,尊重

讚歎此諸如來應正等覺,復持如是

所集善根,與諸有情,平等共有,迴向

無上正等菩提,是善男子善女人等,

由此因緣,得福多不?善現對曰:甚多,

世尊.佛告善現:若善男子善女人等,

於大衆中,宣說如是甚深般若波羅

蜜多,施設建立,分別開示,令其易了,

及住如是甚深般若波羅蜜多相應

作意,此善男子善女人等,由是因緣,

所獲功德,甚多於前,無量無數.復次,

善現.於意云何?如是乃至假使三千

大千世界諸有情類,皆得人身,得人

身已,發心修學諸菩薩行,皆證無上

正等菩提,有善男子善女人等,盡其

壽量以諸世閒上妙樂具,供養恭敬,

尊重讚歎此諸如來應正等覺,復持

如是所集善根,與諸有情,平等共有,

迴向無上正等菩提,是善男子善女

人等,由此因緣,得福多不?善現對曰:

甚多,世尊.佛告善現:若善男子善女

人等,於大衆中,宣說如是甚深般若

波羅蜜多,施設建立,分別開示,令其

易了,及住如是甚深般若波羅蜜多

相應作意,此善男子善女人等,由是

因緣,所獲功德,甚多於前,無量無數.

復次,善現,於意云何?假使於此南贍

部洲諸有情類,非前非後,皆得人身,

有善男子善女人等,方便教導,皆令

安住十善業道,或四靜慮或四無量,

或四無色定或五神通或預流果或

一來果或不還果或阿羅漢果或獨

覺菩提或復無上正等菩提,復持如

是教導善根,與諸有情,平等共有,迴

向無上正等菩提,是善男子善女人

等,由此因緣,得福多不?善現對曰:甚

多,世尊.佛告善現:若善男子善女人

等,於大衆中,宣說如是甚深般若波

羅蜜多,施設建立,分別開示,令其易

了,及正安住一切智智相應作意,此

善男子善女人等,由是因緣,所獲功

德,甚多於前,無量無數.復次,善現,於

意云何?如是乃至假使三千大千世

界諸有情類,非前非後,皆得人身,有

善男子善女人等,方便教導,皆令安

住十善業道或四靜慮或四無量,或

四無色定或五神通,或預流果或一

來果或不還果或阿羅漢果或獨覺

菩提或復無上正等菩提,復持如是

教導善根,與諸有情,平等共有迴向

無上正等菩提,是善男子善女人等,

由此因緣,得福多不?善現對曰:甚多,

世尊.佛告善現:若善男子善女人等,

於大衆中,宣說如是甚深般若波羅

蜜多,施設建立,分別開示,令其易了,

及正安住一切智智相應作意,此善

男子善女人等,由是因緣,所獲功德,

甚多於前,無量無數.善現,當知是菩

薩摩訶薩,由此精進增上威力,到諸

有情福田彼岸.所以者何?是菩薩摩

訶薩,於法精進增上威力,一切有情

無能及者.唯除如來應正等覺.何以

故?善現,是菩薩摩訶薩,修行般若波

羅蜜多,見諸有情無利樂者,起大慈

心,非諸聲聞、獨覺所得.見諸有情有

衰苦者,起大悲心,非諸聲聞、獨覺所

得.見諸有情得利樂者,起大喜心,非

諸聲聞、獨覺所得.見諸有情離性離

相,起大捨心,非諸聲聞、獨覺所得.善

現,是菩薩摩訶薩,雖於有情平等,發

起大慈、大悲、大喜、大捨,而於一切,無

所執著,不同異生、聲聞、獨覺,隨有所

得,起執著心.善現,是菩薩摩訶薩,雖

於有情平等,發起慈、悲、喜、捨,然與捨

心非恒共住,常爲饒益所化有情,無

暫捨故.善現,是菩薩摩訶薩,修行般

若波羅蜜多,得大光明,謂得布施波

羅蜜多大光明故,亦得淨戒波羅蜜

多大光明故,亦得安忍波羅蜜多大

光明故,亦得精進波羅蜜多大光明

故,亦得靜慮波羅蜜多大光明故,亦

得般若波羅蜜多大光明故,善現,是

菩薩摩訶薩,雖未證得一切智智,而

於無上正等菩提,得不退轉故,至有

情福田彼岸,堪受一切衣服、飮食、牀

座、醫藥、諸資生具.善現,是菩薩摩訶

薩恒住般若波羅蜜多相應作意故,

能畢竟報施主恩,亦能親近一切智

智.是故善現,若菩薩摩訶薩,欲不虛

受國王、大臣及餘有情所有信施,欲

示有情眞淨道路,欲爲有情作大明

照,欲脫有情三界牢獄,欲施有情淸

淨法眼,欲拔有情出生死海,欲與有

情作大洲渚,欲惠有情究竟安樂,應

常安住甚深般若波羅蜜多相應作

意.善現,若菩薩摩訶薩,能常安住甚

深般若波羅蜜多相應作意,諸有所

說,皆說般若波羅蜜多相應之法,旣

說般若波羅蜜多相應法已,復能如

理思惟般若波羅蜜多相應之法.善

現,是菩薩摩訶薩,恒住般若波羅蜜

多相應作意,諸餘作意,於其中閒,無

容暫起.善現,是菩薩摩訶薩,晝夜精

進,安住般若波羅蜜多相應作意,無

時暫捨.譬如有人,先未曾有末尼珠

寶,後時遇得,歡喜自慶,藏固不謹,遇

緣還失,生大愁憂,常懷歎惜,未曾離

念,思當何計還得此珠.彼人由是相

應作意,緣此寶珠,不離心首.諸菩薩

摩訶薩,亦復如是,恒時安住甚深般

若波羅蜜多相應作意.若離般若波

羅蜜多相應作意,則爲喪失一切智

智相應作意.是故善現,諸菩薩摩訶

薩,應常安住甚深般若波羅蜜多相

應作意.若常安住甚深般若波羅蜜

多相應作意,則不喪失一切智智相

應作意.爾時,具壽善現白佛言:世尊,

一切作意自性皆空,一切作意自性

皆離,諸法亦爾,於一切法皆自性空

自性離中,若菩薩摩訶薩,若般若波

羅蜜多,若一切智智若諸作意,皆不

可得,云何如來應正等覺勸諸菩薩

摩訶薩衆,不離般若波羅蜜多相應

作意,亦令不離一切智智相應作意?

佛告善現:若菩薩摩訶薩,知一切法,

一切作意,皆自性空,皆自性離.如是

空、離,非聲聞作,非獨覺作,非菩薩作,

非如來作,亦非餘作.然一切法法定、

法住、法性、法界、不虛妄性、不變異性、

平等性、離生性、虛空界、眞如、實際、不

思議界,法爾常住,是菩薩摩訶薩,卽

爲不離甚深般若波羅蜜多相應作

意,亦爲不離一切智智相應作意.所

以者何?甚深般若波羅蜜多、一切智

智及諸作意,皆自性空,皆自性離.如

是空、離無增無減,能正通達,名爲不

離.具壽善現復白佛言:若深般若波

羅蜜多,亦自性空、自性離者,云何菩

薩摩訶薩衆,修證般若波羅蜜多平

等性已,便得無上正等菩提?佛告善

現:諸菩薩摩訶薩,修證般若波羅蜜

多平等性時,非諸佛法,有增有減,亦

非諸法法定、法住、法性、法界、不虛妄

性、不變異性、平等性、離生性、虛空界、

眞如、實際、不思議界,有增有減.何以

故?甚深般若波羅蜜多,非一非二,非三

非四,亦非多故.善現,若菩薩摩訶薩,

聞說如是甚深般若波羅蜜多,其心

不驚,不恐不怖,不沈不沒,亦不生疑,

是菩薩摩訶薩,行深般若波羅蜜多

已得究竟,安住菩薩不退轉地,疾證

無上正等菩提,普爲有情,作大饒益.

爾時,具壽善現復白佛言:世尊,爲卽

深般若波羅蜜多空虛、非有、不自在

性、不堅實性,能行深般若波羅蜜多

不?不爾,善現.世尊,爲離深般若波羅

蜜多空虛、非有、不自在性、不堅實性,

有法可得,能行深般若波羅蜜多不?

不爾,善現.世尊,爲卽深般若波羅蜜

多能行深般若波羅蜜多不不爾善

現.世尊,爲離深般若波羅蜜多,有法

可得,能行.深般若波羅蜜多不?不爾,

善現.世尊,爲卽空性,能行空不?不爾,

善現.世尊,爲離空性,有法可得,能行

空不?不爾,善現.世尊,爲卽色、受、想、行、

識,能行深般若波羅蜜多不?不爾,善

現.世尊,爲離色、受、想、行、識,有法可得,

能行深般若波羅蜜多不?不爾,善現.

世尊,爲卽眼處乃至意處,能行深般

若波羅蜜多不?不爾,善現.世尊,爲離

眼處乃至意處,有法可得,能行深般

若波羅蜜多不?不爾,善現.世尊爲卽

色處乃至法處,能行深般若波羅蜜

多不?不爾,善現.世尊,爲離色處乃至

法處,有法可得,能行深般若波羅蜜

多不?不爾,善現.世尊,爲卽眼界乃至

意界,能行深般若波羅蜜多不?不爾,

善現.世尊,爲離眼界乃至意界,有法

可得,能行深般若波羅蜜多不?不爾,

善現.世尊,爲卽色界乃至法界,能行

深般若波羅蜜多不?不爾,善現.世尊,

爲離色界乃至法界,有法可得,能行

深般若波羅蜜多不?不爾,善現.世尊,

爲卽眼識界乃至意識界,能行深般

若波羅蜜多不?不爾,善現.世尊,爲離

眼識界乃至意識界,有法可得,能行

深般若波羅蜜多不?不爾,善現.世尊,

爲卽眼觸乃至意觸,能行深般若波

羅蜜多不?不爾,善現.世尊,爲離眼觸

乃至意觸,有法可得,能行深般若波

羅蜜多不?不爾,善現.世尊,爲卽眼觸

爲緣所生諸受乃至意觸爲緣所生

諸受,能行深般若波羅蜜多不?不爾,

善現.世尊,爲離眼觸爲緣所生諸受

乃至意觸爲緣所生諸受,有法可得,

能行深般若波羅蜜多不?不爾,善現,

世尊,爲卽地界乃至識界,能行深般

若波羅蜜多不?不爾,善現.世尊,爲離

地界乃至識界,有法可得,能行深般

若波羅蜜多不,不爾,善現.世尊,爲卽

因緣乃至增上緣,能行深般若波羅

蜜多不?不爾,善現.世尊,爲離因緣乃

至增上緣,有法可得,能行深般若波

羅蜜多不.不爾,善現.世尊,爲卽無明

乃至老死,能行深般,若波羅蜜多不?

不爾,善現.世尊,爲離無明乃至老死,

有法可得,能行深般若波羅蜜多不?

不爾,善現.世尊,爲卽布施波羅蜜多

乃至般若波羅蜜多,能行深般若波

羅蜜多不?不爾,善現.世尊,爲離布施

波羅蜜多乃至般若波羅蜜多,有法

可得,能行深般若波羅蜜多不?不爾,

善現.世尊,爲卽內空乃至無性自性

空,能行深般若波羅蜜多不?不爾,善

現.世尊,爲離內空乃至無性自性空,

有法可得,能行深般若波羅蜜多不?

不爾,善現.世尊,爲卽眞如乃至不思

議界,能行深般若波羅蜜多不?不爾,

善現.世尊,爲離眞如乃至不思議界,

有法可得,能行深般若波羅蜜多不?

不爾,善現.世尊,爲卽苦、集、滅、道聖諦,

能行深般若波羅蜜多不?不爾,善現.

世尊,爲離苦、集、滅、道聖諦,有法可得,

能行深般若波羅蜜多不?不爾,善現.

世尊,爲卽四靜慮、四無量、四無色定,

能行深般若波羅蜜多不?不爾,善現.

世尊,爲離四靜慮、四無量、四無色定,

有法可得,能行深般若波羅蜜多不?

不爾,善現.世尊,爲卽八解脫乃至十

遍處,能行深般若波羅蜜多不?不爾,

善現.世尊,爲離八解脫乃至十遍處,

有法可得,能行深般若波羅蜜多不?

不爾,善現.世尊,爲卽四念住乃至八

聖道支,能行深般若波羅蜜多不?不

爾,善現.世尊,爲離四念住乃至八聖

道支,有法可得,能行深般若波羅蜜

多不?不爾,善現.世尊,爲卽空、無相、無

願解脫門,能行深般若波羅蜜多不?

不爾,善現.世尊,爲離空、無相、無願解

脫門,有法可得,能行深般若波羅蜜

多不?不爾,善現.世尊,爲卽淨觀地乃

至如來地,能行深般若波羅蜜多不?

不爾,善現.世尊,爲離淨觀地乃至如

來地,有法可得,能行深般若波羅蜜

多不?不爾,善現.世尊,爲卽極喜地乃

至法雲地,能行深般若波羅蜜多不?

不爾,善現.世尊,爲離極喜地乃至法

雲地,有法可得,能行深般若波羅蜜

多不?不爾,善現.世尊,爲卽一切陁羅

尼門、三摩地門,能行深般若波羅蜜

多不?不爾,善現.世尊,爲離一切陁羅

尼門、三摩地門,有法可得,能行深般

若波羅蜜多不?不爾,善現.世尊,爲卽

五眼、六神通,能行深般若波羅蜜多

不?不爾,善現.世尊,爲離五眼、六神通,

有法可得,能行深般若波羅蜜多不?

不爾,善現.世尊,爲卽如來十力乃至

十八佛不共法,能行深般若波羅蜜

多不?不爾,善現.世尊,爲離如來十力

乃至十八佛不共法,有法可得,能行

深般若波羅蜜多不?不爾,善現.世尊,

爲卽三十二相、八十隨好,能行深般

若波羅蜜多不?不爾,善現.世尊,爲離

三十二相、八十隨好,有法可得,能行

深般若波羅蜜多不?不爾,善現.世尊,

爲卽無忘失法、恒住捨性,能行深般

若波羅蜜多不?不爾,善現.世尊,爲離

無忘失法、恒住捨性,有法可得,能行

深般若波羅蜜多不?不爾,善現.世尊,

爲卽預流果乃至獨覺菩提,能行深

般若波羅蜜多不?不爾,善現.世尊,爲

離預流果乃至獨覺菩提,有法可得,

能行深般若波羅蜜多不?不爾,善現.

世尊,爲卽一切菩薩摩訶薩行、諸佛

無上正等菩提,能行深般若波羅蜜

多不?不爾,善現.世尊,爲離一切菩薩

摩訶薩行、諸佛無上正等菩提,有法

可得,能行深般若波羅蜜多不?不爾,

善現.世尊,爲卽一切智、道相智、一切

相智,能行深般若波羅蜜多不?不爾,

善現.世尊,爲離一切智、道相智、一切

相智,有法可得,能行深般若波羅蜜

多不?不爾,善現.世尊,爲卽色、受、想、行、

識空虛、非有、不自在性、不堅實性,能

行深般若波羅蜜多不?不爾,善現.世

尊,爲離色、受、想、行、識空虛、非有、不自

在性、不堅實性,有法可得,能行深般

若波羅蜜多不?不爾,善現.世尊,如是

乃至爲卽一切智、道相智、一切相智

空虛、非有、不自在性、不堅實性,能行

深般若波羅蜜多不?不爾,善現.世尊,

爲離一切智道相智一切相智空虛

非有不自在性不堅實性有法可得

能行深般若波羅蜜多不?不爾,善現.

世尊,爲卽色、受、想、行、識眞如、法界、法

性、不虛妄性、不變異性、平等性、離生

性、法定、法住、實際、虛空界、不思議界,

能行深般若波羅蜜多不?不爾,善現.

世尊,爲離色、受、想、行、識眞如、法界、法

性、不虛妄性、不變異性、平等性、離生

性、法定、法住、實際、虛空界、不思議界,

有法可得,能行深般若波羅蜜多不?

不爾,善現.世尊,如是乃至爲卽一切

智、道相智、一切相智眞如、法界、法性、

不虛妄性、不變異性、平等性、離生性、

法定、法住、實際、虛空界、不思議界,能

行深般若波羅蜜多不?不爾,善現.世

尊,爲離一切智、道相智、一切相智眞

如、法界、法性、不虛妄性、不變異性、平

等性、離生性、法定、法住、實際、虛空界、

不思議界,有法可得,能行深般若波

羅蜜多不不爾善現世尊若如是諸

法皆不能行深般若波羅蜜多,諸菩

薩摩訶薩,云何能行深般若波羅蜜

多?佛告善現:於意云何?汝見有法,能

行深般若波羅蜜多不?善現對曰:不

也,世尊.佛告善現:於意云何?汝見深

般若波羅蜜多是菩薩摩訶薩所行

處不?善現對曰:不也,世尊.佛告善現:

於意云何?汝所不見法,是法可得不?

善現對曰:不也,世尊.佛告善現:於意

云何?不可得法,有生滅不?善現對曰:

不也,世尊.佛告善現:如汝所見,諸法

法性,卽是菩薩摩訶薩衆無生法忍.

若菩薩摩訶薩,成就如是無生法忍,

便爲諸佛授與無上正等菩提不退

轉記.是菩薩摩訶薩,於佛十力、四無

所畏、四無礙解、大慈、大悲、大喜、大捨

及十八佛不共法等無量無邊殊勝

功德,號能精進如實行者.若能如是

精進修行,不得無上正等菩提、一切

相智、大智、妙智,無有是處.所以者何?

是菩薩摩訶薩,旣已證得無生法忍

乃至無上正等菩提,於所得法,常無

退減.具壽善現復白佛言:世尊,諸菩

薩摩訶薩,爲以一切法無生性,得佛

無上正等菩提不退轉記不?不爾,善

現.世尊,諸菩薩摩訶薩,爲以一切法

生性,得佛無上正等菩提不退轉記

不?不爾,善現.世尊,諸菩薩摩訶薩,爲

以一切法生無生性,得佛無上正等

菩提不退轉記不?不爾,善現.世尊,諸

菩薩摩訶薩,爲以一切法非生非無

生性,得佛無上正等菩提不退轉記

不?不爾,善現.世尊,若爾,云何諸菩薩

摩訶薩,得佛無上正等菩提不退轉

記?佛告善現:於意云何?汝見有法能

得佛無上正等菩提不退轉記不?善

現對曰:不也.世尊,我不見有法能得

佛無上正等菩提不退轉記,亦不見

法於佛無上正等菩提有能證者、證

處證時及由此證,皆不可得.佛告善

現:如是如是.如汝所說.善現,若菩薩

摩訶薩、於一切法,無所得時,不作是

念;我於無上正等菩提,當能證得,我

用是法、於如是時,於如是處,證得無

上正等菩提.所以者何?善現,諸菩薩

摩訶薩,修行如是甚深般若波羅蜜

多,無如是等一切分別.何以故?善現,

甚深般若波羅蜜多,一切分別,皆遠

離故.若起如是種種分別,非行般若

波羅蜜多.

第二分同學品第六十一之一

爾時,天帝釋白佛言:世尊,如是般若

波羅蜜多極爲甚深,難見難覺,不可

尋思,過尋思境,微密聰敏智者所證,

諸相分別,畢竟離故.世尊,若善男子

善女人等,於此般若波羅蜜多甚深

經典,常樂聽聞,受持讀誦,究竟通利,

如理思惟,依教修行,爲他正說,乃至

無上正等菩提,不雜諸餘心、心所法,

是善男子善女人等,非爲成就少分

善根,可於是中,能辦斯事.

爾時,佛告天帝釋言:如是如是.如汝

所說.憍尸迦,若善男子善女人等,於

此般若波羅蜜多甚深經典,常樂聽

聞,受持讀誦,究竟通利,如理思惟,依

教修行,爲他正說,乃至無上正等菩

提,不雜諸餘心、心所法,是善男子善

女人等,必定成就廣大善根,當於是

中,能辦斯事.憍尸迦,若善男子善女

人等,假使能勸此贍部洲乃至三千

大千世界諸有情類,皆令受行十善

業道,若四靜慮,若四無量,若四無色

定,若五神通等無量功德;有善男子

善女人等,於此般若波羅蜜多甚深

經典,常樂聽聞,受持讀誦,究竟通利,

如理思惟,依教修行,爲他正說,是善

男子善女人等,所獲功德,勝前福聚,

百倍千倍乃至鄔波尼殺曇倍.

爾時,衆中有一苾芻語天帝釋言:憍

尸迦,若善男子善女人等,於此般若

波羅蜜多甚深經典,攝心不亂,常樂

聽聞,受持讀誦,究竟通利,如理思惟,

依教修行,爲他正說,乃至無上正等

菩提,不雜諸餘心、心所法,是善男子

善女人等,所獲功德,勝贍部洲乃至

三千大千世界諸有情類,皆共受行

十善業道,若四靜慮,若四無量,若四

無色定,若五神通等無量功德.天帝

釋言:是善男子善女人等,初發一念,

一切相智,相應心時,所獲功德,已勝

一切滿贍部洲乃至三千大千世界

諸有情類,皆共受行十善業道,若四

靜慮,若四無量,若四無色定,若五神

通等無量功德,多百千倍,何況復能

於此般若波羅蜜多甚深經典,攝心

不亂,常樂聽聞,受持讀誦,究竟通利,

如理思惟,依教修行,爲他正說,乃至

無上正等菩提,不雜諸餘心、心所法,

所獲功德,不可挍量.苾芻當知是善

男子善女人等功德智慧,非但勝彼

滿贍部洲乃至三千大千世界諸有

情類,皆共受行十善業道,四靜慮等

無量功德,亦勝一切世閒、天人、阿素

洛等所有功德.所以者何?是善男子

善女人等,速證無上正等菩提.饒益

有情無邊際故.苾芻當知是善男子

善女人等功德智慧,非但勝於世閒、

天人、阿素洛等所有功德,亦勝一切

預流、一來、不還、阿羅漢、獨覺所有功

德.所以者何?是善男子善女人等,速

證無上正等菩提,饒益有情無邊際

故.苾芻當知是善男子善女人等功

德智慧,非但勝彼一切預流、一來、不

還、阿羅漢、獨覺所有功德,亦勝一切

菩薩摩訶薩,遠離般若波羅蜜多方

便善巧,修行布施、淨戒、安忍、精進、靜

慮波羅蜜多,安住內空乃至無性自

性空,安住眞如乃至不思議界,安住

苦、集、滅、道聖諦,修行四靜慮、四無量、

四無色定,修行八解脫、八勝處、九次

第定、十遍處,修行四念住乃至八聖

道支,修行空、無相、無願解脫門,修行

極喜地乃至法雲地,修行一切陁羅

尼門、三摩地門,修行五眼、六神通,修

行如來十力乃至十八佛不共法,修

行無忘失法、恒住捨性,修行一切智、

道相智、一切相智、修行順逆十二緣

起,觀嚴淨佛土,成熟有情,修諸菩薩

摩訶薩行及修無上正等覺者所有

功德.何以故?是善男子善女人等,速

證無上正等菩提,饒益有情,無邊際

故.苾芻當知是善男子善女人等功

德、智慧,亦勝一切菩薩摩訶薩遠離

方便善巧,修行般若波羅蜜多者,所

有功德.何以故?是善男子善女人等,

速證無上正等菩提,饒益有情,無邊

際故.苾芻當知是善男子善女人等,

卽是菩薩摩訶薩.是菩薩摩訶薩,如

說修行甚深般若波羅蜜多故,不爲

一切世閒、天人、阿素洛等及餘菩薩、

獨覺、聲聞之所勝伏,能紹一切智智

種性,令不斷絕,常不遠離諸佛、菩薩

眞勝善友,不久當坐妙菩提座,降伏

一切惡魔眷屬,證得無上正等菩提,

拔諸有情生、老、病、死,令得究竟寂靜

安樂.苾芻當知是菩薩摩訶薩,如說

修行甚深般若波羅蜜多故,常學菩

薩摩訶薩衆所應學法,不學聲聞及

獨覺等所應學法.苾芻當知是菩薩

摩訶薩,修行如是甚深般若波羅蜜

多常學菩薩摩訶薩衆所應學故,護

世四王領己天衆,來到其所,供養恭

敬,尊重讚歎,作如是言:善哉!大士,當

速精進學諸菩薩摩訶薩衆所應學

法,勿學聲聞及獨覺等所應學法.若

如是學,疾當安坐妙菩提座,證得無

上正等菩提,如先如來應正等覺,受

四天王所奉四鉢,汝亦當受.如昔護

世四大天王奉上四鉢我亦當奉苾

芻當知是菩薩摩訶薩,修行如是甚

深般若波羅蜜多,常學菩薩摩訶薩

衆所應學故,我等天帝領己天衆,來

到其所,供養恭敬,尊重讚歎,作如是

言:善哉!大士,當速精進修諸菩薩摩

訶薩衆所應學法,勿學聲聞及獨覺

等所應學法.若如是學,疾當安坐妙

菩提座,證得無上正等菩提,轉妙法

輪,度有情衆.苾芻當知是菩薩摩訶

薩,修行如是甚深般若波羅蜜多,當

學菩薩摩訶薩衆所應學故,妙時分

天子,領時分天衆,來到其所,供養恭

敬,尊重讚歎,作如是言:善哉!大士,當

速精進學諸菩薩摩訶薩衆所應學

法,勿學聲聞及獨覺等所應學法.若

如是學,疾當安坐妙菩提座,證得無

上正等菩提,轉妙法輪,度有情衆.苾

芻當知是菩薩摩訶薩,修行如是甚

深般若波羅蜜多,常學菩薩摩訶薩

衆所應學故、妙喜足天子,領喜足天

衆來到其所,供養恭敬,尊重讚歎,作

如是言:善哉!大士,當速精進學諸菩

薩摩訶薩衆所應學法,勿學聲聞及

獨覺等所應學法.若如是學,疾當安

坐妙菩提座,證得無上正等菩提,轉

妙法輪,度有情衆.苾芻當知是菩薩

摩訶薩,修行如是甚深般若波羅蜜

多,常學菩薩摩訶薩衆所應學故,樂

變化天子,領樂變化天衆,來到其所,

供養恭敬,尊重讚歎,作如是言:善哉!

大士,當速精進學諸菩薩摩訶薩衆

所應學法,勿學聲聞及獨覺等所應

學法.若如是學,疾當安坐妙菩提座,

證得無上正等菩提,轉妙法輪,度有

情衆.苾芻當知是菩薩摩訶薩,修行

如是甚深般若波羅蜜多,常學菩薩

摩訶薩衆所應學故,妙自在天子,領

他化自在天衆,來到其所,供養恭敬,

尊重讚歎,作如是言:善哉!大士,當速

精進學諸菩薩摩訶薩衆所應學法,

勿學聲聞及獨覺等所應學法.若如

是學,疾當安坐妙菩提座,證得無上

正等菩提,轉妙法輪,度有情衆.苾芻

當知是菩薩摩訶薩,修行如是甚深

般若波羅蜜多,常學菩薩摩訶薩衆

所應學故,索訶界主大梵天王,領梵

衆天、梵輔天、梵會天衆,來到其所,供

養恭敬,尊重讚歎.作如是言:善哉!大

士,當速精進學諸菩薩摩訶薩衆所

應學法,勿學聲聞及獨覺等所應學

法.若如是學,疾當安坐妙菩提座,證

得無上正等菩提.我當往詣菩提樹

下,慇懃請轉無上法輪,利樂無邊諸

有情衆.苾芻當知是菩薩摩訶薩,修

行如是甚深般若波羅蜜多,常學菩

薩摩訶薩衆所應學故,極光淨天與

光天、少光天、無量光天衆,來到其所,

供養恭敬,尊重讚歎;遍淨天與淨天、

少淨天、無量淨天衆,來到其所,供養

恭敬,尊重讚歎;廣果天與廣天、少廣

天、無量廣天衆,來到其所,供養恭敬,

尊重讚歎;色究竟天與無煩天、無熱

天、善現天、善見天衆,來到其所,供養

恭敬,尊重讚歎,各作是言:善哉!大士,

當速精進學諸菩薩摩訶薩衆所應

學法,勿學聲聞及獨覺等所應學法.

若如是學,疾當安坐妙菩提座,證得

無上正等菩提,轉妙法輪,度有情衆.

苾芻當知是菩薩摩訶薩,如說修行

甚深般若波羅蜜多故,一切如來應

正等覺及諸菩薩摩訶薩衆幷諸天,

龍、阿素洛等,常隨護念.由此因緣.是

菩薩摩訶薩,世閒一切險難危厄、身

心憂苦,皆不能害.苾芻當知是菩薩

摩訶薩,如說修行甚深般若波羅蜜

多故世閒所有四大相違所起諸病

皆不侵惱,所謂眼病、耳病、鼻病、舌病、

身病、諸肢節病.如是一切四百四病,

皆於身中,永無所有.唯除重業,轉現

輕受.苾芻當知是菩薩摩訶薩,如說

修行甚深般若波羅蜜多故,獲如是

等現世功德、後世功德,無量無邊,諸

佛世尊能知見覺.

大般若波羅蜜多經卷第四百五十四

戊戌歲高麗國大藏都監奉

勅雕造

大般若波羅蜜多經卷第四百五十五 出

三藏法師玄奘奉 詔譯

第二分同學品第六十一之二

爾時,具壽慶喜竊作是念:今,天帝釋

爲自辯才,宣說如是甚深般若波羅

蜜多,讚歎如是甚深般若波羅蜜多

功德勝利,爲是如來威神之力?時,天

帝釋卽知慶喜心之所念,白言:大德,

我所宣說甚深般若波羅蜜多,我所

讚歎甚深般若波羅蜜多功德勝利,

皆是如來威神之力.爾時,世尊告慶

喜曰:如是如是.今,天帝釋宣說讚歎

甚深般若波羅蜜多功德勝利,當知

皆是如來神力,非自辯才.所以者何?

甚深般若波羅蜜多功德勝利,定非

一切世閒天人阿素洛等能知能說

慶喜,當知若菩薩摩訶薩,習學思惟

修行如是甚深般若波羅蜜多時,此

三千大千世界一切惡魔,皆生疑惑,

咸作是念:此菩薩摩訶薩,爲證實際,

退取預流、一來、不還、阿羅漢果、獨覺

菩提,爲趣無上正等菩提.復次,慶喜,

若菩薩摩訶薩,不離如是甚深般若

波羅蜜多時,諸惡魔生大愁惱,身心

痛切,如中毒箭.復次,慶喜,若菩薩摩

訶薩,修行如是甚深般若波羅蜜多

時,諸惡魔來至其所,化作種種可怖

畏事,欲令菩薩身心驚恐,迷失無上

正等覺心,於所修行,情懷退屈乃至

發起一念亂意,障得無上正等菩提,

是彼惡魔深心所願.爾時,慶喜卽白

佛言:爲諸菩薩摩訶薩,行深般若波

羅蜜多時,皆爲惡魔之所惱亂,爲有

惱亂,不惱亂者?佛告慶喜:非諸菩薩

摩訶薩,行深般若波羅蜜多時,皆爲

惡魔之所惱亂,然有惱亂,不惱亂者.

具壽慶喜復白佛言:何等菩薩摩訶

薩,行深般若波羅蜜多時,爲諸惡魔

之所惱亂?何等菩薩摩訶薩,行深般

若波羅蜜多時,不爲惡魔之所惱亂?

佛告慶喜:若菩薩摩訶薩,先世,聞此

甚深般若波羅蜜多,心不信解,毀呰

誹謗,是菩薩摩訶薩,行深般若波羅

蜜多時,爲諸惡魔之所惱亂.若菩薩

摩訶薩,先世,聞此甚深般若波羅蜜

多,信解讚美,不生誹謗,是菩薩摩訶

薩,行深般若波羅蜜多時,不爲惡魔

之所惱亂.復次,慶喜,若菩薩摩訶薩,

先世,聞此甚深般若波羅蜜多,疑惑

猶豫:爲有爲無,爲實不實,是菩薩摩

訶薩,行深般若波羅蜜多時,爲諸惡

魔之所惱亂.若菩薩摩訶薩,先世,聞

此甚深般若波羅蜜多,其心不生疑

惑猶豫,信定實有,是菩薩摩訶薩,行

深般若波羅蜜多時,不爲惡魔之所

惱亂.復次,慶喜,若菩薩摩訶薩,離善

知識,爲惡知識之所攝受,不聞如是

甚深般若波羅蜜多,由不聞故,不能

解了甚深般若波羅蜜多;不解了故,

不能修習甚深般若波羅蜜多;不修

習故,不能請問甚深般若波羅蜜多;

不請問故,不如說行甚深般若波羅

蜜多;不如說行故,不能證得甚深般

若波羅蜜多.是菩薩摩訶薩,行深般

若波羅蜜多時,爲諸惡魔之所惱亂.

若菩薩摩訶薩,近善知識,非惡知識

之所攝受,得聞如是甚深般若波羅

蜜多,由得聞故,便能解了甚深般若

波羅蜜多;由解了故,則能修習甚深

般若波羅蜜多;由修習故,便能請問

甚深般若波羅蜜多;由請問故,能如

說行甚深般若波羅蜜多如說行故

便能證得甚深般若波羅蜜多.是菩

薩摩訶薩,行深般若波羅蜜多時,不

爲惡魔之所惱亂.復次,慶喜,若菩薩

摩訶薩,遠離般若波羅蜜多,攝受讚

歎非眞妙法,是菩薩摩訶薩,行深般

若波羅蜜多時,爲諸惡魔之所惱亂.

若菩薩摩訶薩,親近般若波羅蜜多,

不攝不讚非眞妙法,是菩薩摩訶薩,

行深般若波羅蜜多時,不爲惡魔之

所惱亂.復次,慶喜,若菩薩摩訶薩,遠

離般若波羅蜜多,於眞妙法,毀呰誹

謗,爾時,惡魔便作是念:今此菩薩,與

我爲伴.由彼毀謗眞妙法故,便有無

量住菩薩乘補特伽羅,於眞妙:法,亦

生毀謗.由此因緣,我願圓滿是菩薩

乘補特伽羅,設勤精進,修諸善法,而

墮聲聞或獨覺地,亦令他墮.是菩薩

摩訶薩,行深般若波羅蜜多時,爲諸

惡魔之所惱亂.若菩薩摩訶薩.親近

般若波羅蜜多,於眞妙法,讚歎信受

亦令無量住菩薩乘補特伽羅,於眞

妙法,讚歎信受,由此惡魔愁憂驚怖,

是菩薩乘補特伽羅,設不精進修諸

善法,而亦決定不令自他,退墮聲聞

或獨覺地,必證無上正等菩提.是菩

薩摩訶薩行深般若波羅蜜多時,不

爲惡魔之所惱亂.復次,慶喜,若菩薩

摩訶薩聞,說般若波羅蜜多甚深經

時,作如是語:如是般若波羅蜜多,理

趣甚深,難見難覺,何用宣說,聽聞受

持,讀誦思惟.精勤修習,書寫流布此

經典?爲我尚不能得其源底,況餘薄

福淺智者哉!時,有無量住菩薩乘補

特伽羅,聞其所說,心皆驚怖,便退無

上正等覺心,墮二乘地.是菩薩摩訶

薩行深般若波羅蜜多時爲諸惡魔

之所惱亂.若菩薩摩訶薩,聞說般若

波羅蜜多甚深經時,作如是語:如是

般若波羅蜜多,理趣甚深,難見難覺,

若不宣說,聽聞受持,讀誦思惟,精勤

修習,書寫流布,能證無上正等菩提,

必無是處.時,有無量住菩薩乘補特

伽羅,聞其所說,歡喜踊躍,皆於如是

甚深般若波羅蜜多,常樂聽聞,受持

讀誦,究竟通利,如理思惟,精進修行,

爲他演說,書寫流布,發趣無上正等

菩提.是菩薩摩訶薩行深般若波羅

蜜多時,不爲惡魔之所惱亂.復次,慶

喜,若菩薩摩訶薩,恃己所有功德善

根,輕餘菩薩摩訶薩衆,謂作是言:我

能修行布施波羅蜜多乃至般若波

羅蜜多,汝等不能.我能安住內空乃

至無性自性空,汝等不能.我能安住

眞如乃至不思議界,汝等不能.我能

安住苦、集、滅、道聖諦,汝等不能.我能

修行四念住乃至八聖道支汝等不

能.我能修行四靜慮、四無量、四無色

定,汝等不能.我能修行八解脫乃至

十遍處,汝等不能.我能修行空、無相、

無願解脫門,汝等不能.我能修行極

喜地乃至法雲地,汝等不能.我能修

行淨觀地智乃至如來地智,汝等不

能.我能修行五眼、六神通,汝等不能.

我能修行如來十力乃至十八佛不

共法,汝等不能.我能修行無忘失法、

恒住捨性,汝等不能.我能修行一切

智、道相智、一切相智,汝等不能.我能

嚴淨佛土,成熟有情,汝等不能.我能

順逆,觀緣起支,汝等不能.我能觀察

自相、共相,汝等不能.我能修習陁羅

尼門、三摩地門,汝等不能.我能修習

一切菩薩摩訶薩行、諸佛無上正等

菩提,汝等不能.爾時,惡魔歡喜踊躍

言此菩薩,是我伴黨,輪迴生死,未有

出期.是菩薩摩訶薩,行深般若波羅

蜜多時,爲諸惡魔之所惱亂.若菩薩

摩訶薩,不恃己有功德善根,輕餘菩

薩摩訶薩衆,雖常精勤修諸善法,而

不執著諸善法相.是菩薩摩訶薩,行

深般若波羅蜜多時,不爲惡魔之所

惱亂.復次,慶喜,若菩薩摩訶薩,自恃

名姓衆所識知輕懱諸餘修善菩薩

常讚己德,毀呰他過,實無不退轉菩

薩摩訶薩諸行狀相,而謂實有,起諸

煩惱,自讚毀他言:汝等無菩薩名姓,

唯我獨有菩薩名姓.由增上慢,輕懱

毀呰諸餘菩薩摩訶薩衆.爾時,惡魔

見此事已,便作是念:今此菩薩,令我

國土宮殿不空,增益地獄、傍生、鬼界.

是時,惡魔助其神力,令轉增盛威勢

辯才,由此,多人信受其語,因斯勸發,

同彼惡見,同惡見已,隨彼邪學,隨邪

學已,煩惱熾盛,心顚倒故,諸所發起

身、語、意業.皆能感得不可愛樂衰損

苦果.由此因緣,增長地獄,傍生、鬼界,

令魔宮殿國土充滿.由是,惡魔歡喜

踊躍,諸有所作,隨意自在.是菩薩摩

訶薩,行深般若波羅蜜多時,爲諸惡

魔之所惱亂.若菩薩摩訶薩,不恃己

有虛妄姓名,輕懱諸餘修善菩薩,於

諸功德,無增上慢,常不自讚,亦不毀

他,能善覺知諸惡魔事.是菩薩摩訶

薩,行深般若波羅蜜多時,不爲惡魔

之所惱亂.復次,慶喜,若菩薩摩訶薩,

與求聲聞、獨覺乘者,更相毀懱,誹謗

鬪諍,爾時,惡魔見此事已,便作是念:

今此菩薩遠離無上正等菩提,親近

地獄、傍生、鬼界.所以者何?更相毀懱,

誹謗鬪諍,非菩提道.但是地獄傍生、

鬼界險惡趣道.作是念已.歡喜踊躍,

令此菩薩,威力轉盛,使無量人.增長

惡業.是菩薩摩訶薩,行深般若波羅

蜜多時,爲諸惡魔之所惱亂.若菩薩

摩訶薩,與求聲聞、獨覺乘者,不相毀

懱,誹謗鬪諍,方便化導,令趣大乘,或

令勤修自乘善法,是菩薩摩訶薩,行

深般若波羅蜜多時,不爲惡魔之所

惱亂.復次,慶喜,若菩薩摩訶薩,與求

無上正等菩提忍辱柔和諸菩薩衆,

鬪諍誹謗,互相毀懱,爾時,惡魔見此

事已,便作是念:此二菩薩俱遠所求

一切智智,皆近地獄,傍生餓鬼、阿素、

洛等諸險惡趣.所以者何?鬪諍誹謗,

互相毀懱非菩提道但是地獄傍生

餓鬼、阿素洛等險惡趣路.是時,惡魔

作此念已,歡喜踊躍,增其威勢,令二

朋黨,鬪諍不息.是菩薩摩訶薩,行深

般若波羅蜜多時,爲諸惡魔之所惱

亂.若菩薩摩訶薩,與求無上正等菩

提忍辱柔和諸菩薩衆,不相鬪諍,誹

謗毀懱,但相勸率,修殊勝行,速趣無

上正等菩提,是菩薩摩訶薩,行深般

若波羅蜜多時,不爲惡魔之所惱亂.

復次,慶喜,若菩薩摩訶薩,未得無上

大菩提記,於得無上大菩提記諸菩

薩摩訶薩,起瞋忿心,鬪諍輕懱,罵辱

誹謗,是菩薩摩訶薩,隨起爾許念,不

饒益心,還退爾許劫,曾修勝行,經爾

許時,遠離善友,還受爾許生死繫縛.

若不棄捨大菩提心,還爾許劫,被戴

甲冑,勤修勝行,時無閒斷,然後乃補

所退功德.爾時,慶喜白言:世尊,是菩

薩摩訶薩,所起惡心、生死罪苦,爲要

流轉,經爾許時,爲於中閒,亦得出離?

是菩薩摩訶薩,所退勝行,爲要精勤,

經爾許劫,然後乃補,爲於中閒,有復

本義?佛告慶喜:我爲菩薩、獨覺、聲聞

說有出罪還補善法.慶喜,當知若菩

薩摩訶薩,未得無上大菩提記,於得

無上大菩提記諸菩薩摩訶薩,起瞋

忿心,鬪諍輕懱,罵辱誹謗,後無慚愧,

懷惡不捨,不能如法發露悔過,我說

彼類,於其中閒,無有出罪還補善義,

要爾許劫,流轉生死,遠離善友,衆苦

所縛.若不棄捨大菩提心,要爾許劫,

被戴甲冑,勤修勝行,時無閒斷,然後

乃補所退功德.若菩薩摩訶薩,未得

無上大菩提記,於得無上大菩提記

諸菩薩摩訶薩,起瞋忿心,鬪諍輕懱,

罵辱誹謗,後生慚愧,心不繫惡,尋能

如法發露悔過,作如是念:我今已得

難得人身,何容復起如是過惡失大

善利?我應饒益一切有情,何容於中,

反作衰損?我應恭敬一切有情,如僕

事主,何容於中,反生憍慢,罵辱凌懱?

我應忍受一切有情捶打訶叱,何容

於中,反以暴惡身、語,加報?我應和解

一切有情,令相敬愛,何容復起㪍惡

語言,與彼乖諍?我應堪忍一切有情

長時履踐,猶如道路,亦如橋梁,何容

於彼,反加凌辱?我求無上正等菩提,

爲拔有情生死大苦,令得究竟安樂

涅槃,何容反欲加之以苦?我應從今,

盡未來際,如癡如瘂,如聾如盲,於諸

有情,無所分別,假使斬截頭足手臂,

挑眼割耳,劓鼻截舌及餘一切身分

肢體,於彼有情,終不起惡,若我起惡,

則便退壞所發無上正等覺心,障礙

所求一切智智,不能利益安樂有情.

慶喜,當知是菩薩摩訶薩,我說中閒,

亦有出罪還補善義,非要經於爾許

劫數,流轉生死,惡魔於彼,不能惱亂,

疾證無上正等菩提.復次,慶喜,住菩

薩乘諸善男子善女人等,與求聲聞、

獨覺乘者,不應交涉.設與交涉,不應

共住;設與共住,不應與彼論議決擇.

所以者何?若與彼類論議決擇,或當

發動忿恚等心,或復起於麤惡言說;

然諸菩薩於有情類,不應發起忿恚

等心,亦不應生麤惡言說.設被斬截

首足身分,亦不應起忿恚、麤言.所以

者何?諸菩薩摩訶薩,應作是念:我求

無上正等菩提,爲拔有情生死衆苦,

令得究竟利益安樂,何容於彼,翻爲

惡事?慶喜,當知若菩薩摩訶薩,於有

情類,起忿恚心,發麤惡語,便礙無上

正等菩提,亦壞無邊菩薩行法.是故

菩薩摩訶薩衆,欲得無上正等菩提,

於諸有情,不應忿恚,亦不應起麤惡

言說.具壽慶喜白言:世尊,諸菩薩摩

訶薩,與菩薩摩訶薩云何共住?佛告

慶喜:諸菩薩摩訶薩,與菩薩摩訶薩

共住,相視應如大師.所以者何?是諸

菩薩展轉相視,應作是念:彼皆是我

眞善知識,與我爲伴,同乘一舩,學處、

學時及所學法,若由此學,皆無有異.

如彼應學布施波羅蜜多乃至般若

波羅蜜多,我亦應學.如彼應學內空

乃至無性自性空,我亦應學.如彼應

學眞如乃至不思議界,我亦應學.如

彼應學苦、集、滅、道聖諦,我亦應學.如

彼應學四念住乃至八聖道支,我亦

應學.如彼應學四靜慮、四無量、四無

色定,我亦應學.如彼應學八解脫乃

至十遍處我,亦應學.如彼應學空、無

相、無願解脫門,我亦應學.如彼應學

極喜地乃至法雲地,我亦應學.如彼

應學一切陁羅尼門、三摩地門,我亦

應學.如彼應學五眼、六神通,我亦應

學.如彼應學如來十力乃至十八佛

不共法,我亦應學.如彼應學無忘失

法、恒住捨性,我亦應學.如彼應學成

熟有情,嚴淨佛土,我亦應學.如彼應

學一切智、道相智、一切相智,我亦應

學.復作是念:彼諸菩薩,爲我等說大

菩提道,卽我良伴,亦我導師.若彼菩

薩摩訶薩,住雜染作意,離一切智智

相應作意,我當於中,不同其學.若彼

菩薩摩訶薩,離雜染作意,不離一切

智智相應作意,我當於中,每同其學.

慶喜,當知若菩薩摩訶薩,能如是學,

菩提資糧,疾得圓滿.若菩薩摩訶薩

如是學時,與諸菩薩摩訶薩衆,名爲

同學.

第二分同性品第六十二之一

爾時,具壽善現白佛言:世尊,云何菩

薩摩訶薩同性,由諸菩薩摩訶薩,住

此中學,名爲同學?佛告善現:內空是

菩薩摩訶薩同性,外空乃至無性自

性空,是菩薩摩訶薩同性.諸菩薩摩

訶薩,住中學故,名爲同學.由此同學,

速證無上正等菩提.復次,善現,色,色

性空;受、想、行、識,受、想、行、識性空,是菩

薩摩訶薩同性.眼處,眼處性空乃至

意處,意處性空,是菩薩摩訶薩同性.

色處,色處性空乃至法處,法處性空,

是菩薩摩訶薩同性.眼界,眼界性空

乃至意界,意界性空,是菩薩摩訶薩

同性.色界,色界性空乃至法界,法界

性空,是菩薩摩訶薩同性.眼識界,眼

識界性空乃至意識界,意識界性空,

是菩薩摩訶薩同性.眼觸,眼觸性空

乃至意觸,意觸性空,是菩薩摩訶薩

同性.眼觸爲緣所生諸受,眼觸爲緣

所生諸受性空乃至意觸爲緣所生

諸受,意觸爲緣所生諸受性空,是菩

薩摩訶薩同性.地界,地界性空乃至

識界,識界性空,是菩薩摩訶薩同性.

無明,無明性空乃至老死,老死性空,

是菩薩摩訶薩同性.布施波羅蜜多,

布施波羅蜜多性空乃至般若波羅

蜜多,般若波羅蜜多性空,是菩薩摩

訶薩同性.內空,內空性空乃至:無性

自性空,無性自性空性空,是菩薩摩

訶薩同性.眞如,眞如性空乃至不思

議界,不思議界性空,是菩薩摩訶薩

同性.苦聖諦,苦聖諦性空,集滅道聖

諦,集滅道聖諦性空,是菩薩摩訶薩

同性.四念住,四念住性空乃至八聖

道支,八聖道支性空,是菩薩摩訶薩

同性.四靜慮,四靜慮性空,四無量、四

無色定,四無量、四無色定性空,是菩

薩摩訶薩同性.八解脫,八解脫性空,

乃至十遍處,十遍處性空,是菩薩摩

訶薩同性.空解脫門,空解脫門性空;

無相、無願解脫門,無相、無願解脫門

性空,是菩薩摩訶薩同性.淨觀地,淨

觀地性空乃至如來地,如來地性空,

是菩薩摩訶薩同性.極喜地,極喜地

性空乃至法雲地,法雲地性空,是菩

薩摩訶薩同性.陁羅尼門,陁羅尼門

性空;三摩地門,三摩地門性空,是菩

薩摩訶薩同性.五眼,五眼性空;六神

通,六神通性空,是菩薩摩訶薩同性.

如來十力,如來十力性空乃至十八

佛不共法,十八佛不共法性空,是菩

薩摩訶薩同性.無忘失法,無忘失法

性空;恒住捨性,恒住捨性性空,是菩

薩摩訶薩同性.一切智,一切智性空;

道相智、一切相智,道相智、一切相智

性空,是菩薩摩訶薩同性.預流果,預

流果性空乃至獨覺菩提,獨覺菩提

性空,是菩薩摩訶薩同性.菩薩摩訶

薩行,菩薩摩訶薩行性空,是菩薩摩

訶薩同性.佛無上正等菩提,佛無上

正等菩提性空,是菩薩摩訶薩同性.

諸菩薩摩訶薩,住中學故,名爲同學.

由此同學,速證無上正等菩提.

爾時,善現復白佛言:世尊,若菩薩摩

訶薩,爲色盡故學,爲受、想、行、識盡故

學,是學一切智智不?爲色離故學,爲

受、想、行、識離故學,是學一切智智不?

爲色滅故學,爲受、想、行、識滅故學,是

學一切智智不?爲色不生故學,爲受,

想、行、識不生故學,是學一切智智不?

世尊,若菩薩摩訶薩,如是乃至爲菩

薩摩訶薩行盡故學,爲佛無上正等

菩提盡故學,是學一切智智不?爲菩

薩摩訶薩行離故學,爲佛無上正等

菩提離故學,是學一切智智不?爲菩

薩摩訶薩行滅故學,爲佛無上正等

菩提滅故學,是學一切智智不?爲菩

薩摩訶薩行不生故學,爲佛無上正

等菩提不生故學,是學一切智智不?

佛告善現:如汝所說,若菩薩摩訶薩,

爲色盡故、離故、滅故、不生故學,是學

一切智智不?爲受、想、行、識,盡故、離故、

滅故、不生故學,是學一切智智不?如

是乃至爲菩薩摩訶薩行,盡故、離故、

滅故、不生故學,是學一切智智不?爲

佛無上正等菩提,盡故、離故、滅故、不

生故學,是學一切智智不者,善現,於

意云何?色眞如盡、離、滅斷不?受、想、行、

識眞如,盡、離、滅斷不?如是乃至菩薩

摩訶薩行眞如,盡、離、滅斷不?佛無上

正等菩提眞如,盡、離、滅斷不?善現對

曰:不也,世尊.不也,善逝.佛告善現:若

菩薩摩訶薩,於眞如,如是學,是學一

切智智.善現,當知眞如無盡無離,無

滅無斷,不可作證.若菩薩摩訶薩,於

眞如,如是學,是學一切智智.復次,善

現,若菩薩摩訶薩,如是學時,是學布

施波羅蜜多乃至般若波羅蜜多,是

學內空乃至無性自性空,是學眞如

乃至不思議界,是學苦、集、滅、道聖諦,

是學四念住乃至八聖道支,是學四

靜慮、四無量、四無色定,是學八解脫

乃至十遍處,是學空、無相、無願解脫

門,是學極喜地乃至法雲地,是學一

切陁羅尼門、三摩地門,是學五眼、六

神通,是學如來十力乃至十八佛不

共法,是學無忘失法、恒住捨性,是學

一切智、道相智、一切相智,是學一切

菩薩摩訶薩行,是學諸佛無上正等

菩提.善現,若菩薩摩訶薩,學布施波

羅蜜多乃至諸佛無上正等菩提,當

知是學一切智智.復次,善現,若菩薩

摩訶薩,如是學時,至一切學究竟彼

岸,一切天魔及諸外道所不能伏,疾

至菩薩不退轉地,行自祖父一切如

來應正等覺所應行處,於能護法,無

倒隨轉,能作離暗所應作法,善能成

熟一切有情,巧能嚴淨自佛國土,名

爲善學大慈、大悲、大喜、大捨及餘無

量無邊佛法.善現,若菩薩摩訶薩,如

是學時,是學三轉十二行相無上法

輪,是學安處百千俱胝那庾多衆,於

無餘依般涅槃界,令般涅槃;是學不

斷佛種妙行;是學諸佛開甘露門;是

學安立無量無數無邊有情,住三乘

法;是學示現一切有情,究竟寂滅,眞

無爲界;是爲修學一切智智.如是學

者,下劣有情所不能學.善現,若菩薩

摩訶薩,欲善拔濟一切有情生死大

苦,應如是學.復次,善現,若菩薩摩訶

薩,如是學時,決定不墮地獄、傍生、剡

魔鬼界,決定不生邊地、達絮蔑隸車

中,決定不生旃茶羅家、補羯娑家及

餘種種貧窮、下賤、不律儀家,終不盲

聾,瘖瘂,攣躄,根支殘缺,背僂,癲癇,癰

疽,疥癩,痔瘻,惡瘡,不長不短,亦不黧

黑,及無種種穢惡瘡病.復次,善現,若

菩薩摩訶薩,如是學時,生生常得眷

屬圓滿,形貌端嚴,言詞威肅,衆人愛

敬,所生之處,離害生命乃至邪見,終

不攝受虛妄邪法,不以邪法,而自活

命,亦不攝受破戒惡見謗法有情,以

爲親友.復次,善現,若菩薩摩訶薩,如

是學時,終不生於耽樂少慧長壽天

處.所以者何?是菩薩摩訶薩,成就方

便善巧勢力.由此方便善巧力故,雖

能數入靜慮、無量及無色定,而不隨

彼勢力受生.甚深般若波羅蜜多所

攝受故,成就如是方便善巧,於諸定

中,雖常獲得入出自在,而不隨彼諸

定勢力,生長壽天,廢修菩薩殊勝妙

行.復次,善現,若菩薩摩訶薩,如是學

時,於佛十力、四無所畏、四無㝵解、大

慈、大悲、大喜、大捨及十八佛不共法

等無量無邊諸佛妙法,皆得淸淨.由

淸淨故不墮聲聞獨覺等地

爾時,具壽善現白佛言:世尊,若一切

法,本性淸淨,諸菩薩摩訶薩,云何復

於諸佛妙法,而得淸淨?佛告善現:如

是如是.如汝所說,諸法本來自性淸

淨,是菩薩摩訶薩,於一切法本性淨

中,精勤修學甚深般若波羅蜜多,如

實通達,無沒無滯,遠離一切煩惱染

著故,說菩薩復得淸淨.復次,善現,雖

一切法,本性淸淨,愚夫異生,不知見

覺,是菩薩摩訶薩,爲欲令彼知見覺

故,修行布施波羅蜜多乃至般若波

羅蜜多,安住內空乃至無性自性空,

安住眞如乃至不思議界,安住苦、集、

滅、道聖諦,修行四念住乃至八聖道

支,修行四靜慮、四無量、四無色定,修

行八解脫乃至十遍處,修行空、無相、

無願解脫門,修行極喜地乃至法雲

地,修行五眼、六神通,修行佛十力乃

至十八佛不共法,修行無忘失法、恒

住捨性,修行一切陁羅尼門、三摩地

門,修行一切智、道相智、一切相智.是

菩薩摩訶薩,於一切法本性淸淨,如

是學時,於佛十力乃至十八佛不共

法及餘無量無邊佛法,皆得淸淨,不

墮聲聞、獨覺等地,於諸有情心行差

別,皆能通達,至極彼岸,善巧方便,令

諸有情,證一切法本性淸淨,證得究

竟安樂涅槃.善現,當知譬如大地,少

處出生金銀等寶,多處出生沙石瓦

礫,諸有情類,亦復如是,少分能學甚

深般若波羅蜜多,謂住大乘諸菩薩

衆,多學聲聞、獨覺地法,謂求自利,中

下乘者.善現,當知譬如人趣,少分能

修轉輪王業,多分受行小國王業,諸

有情類,亦復如是,少分能修一切智

智道,多分受行聲聞、獨覺道.善現,當

知求趣無上正等菩提諸菩薩衆,少

證無上正等菩提,多墮聲聞及獨覺

地.善現,當知住菩薩乘補特伽羅,若

不遠離甚深般若波羅蜜多方便善

巧,定能趣入不退轉地;若有遠離甚

深般若波羅蜜多方便善巧,定於無

上正等菩提,當有退轉.是故菩薩摩

訶薩衆,欲得菩薩不退轉地,欲入菩

薩不退轉數,當勤修學甚深般若波

羅蜜多方便善巧,無得暫廢.

復次,善現,若菩薩摩訶薩,如是修學

甚深般若波羅蜜多方便善巧,終不

發起慳貪、破戒、忿恚、懈怠、散動、惡慧

俱行之心,亦不發起貪欲、瞋恚、愚癡、

憍慢俱行之心,亦不發起放逸、謬誤

及餘過失俱行之心,亦不發起執著

色、受、想、行、識俱行之心,亦不發起執

著眼處乃至意處俱行之心,亦不發

起執著色處乃至法處俱行之心,亦

不發起執著眼界乃至意界俱行之

心,亦不發起執著色界乃至法界俱

行之心,亦不發起執著眼識界乃至

意識界俱行之心,亦不發起執著眼

觸乃至意觸俱行之心,亦不發起執

著眼觸爲緣所生諸受乃至意觸爲

緣所生諸受俱行之心,亦不發起執

著地界乃至識界俱行之心,亦不發

起執著無明乃至老死俱行之心,亦

不發起執著布施波羅蜜多乃至般

若波羅蜜多俱行之心,亦不發起執

著內空乃至無性自性空俱行之心,

亦不發起執著眞如乃至不思議界

俱行之心,亦不發起執著苦、集、滅道

聖諦俱行之心,亦不發起執著四靜

慮、四無量、四無色定俱行之心,亦不

發起執著八解脫乃至十遍處俱行

之心,亦不發起執著四念住乃至八

聖道支俱行之心,亦不發起執著空、

無相、無願解脫門俱行之心,亦不發

起執著淨觀地乃至如來地俱行之

心,亦不發起執著極喜地乃至法雲

地俱行之心,亦不發起執著五眼、六

神通俱行之心,亦不發起執著如來

十力乃至十八佛不共法俱行之心,

亦不發起執著三十二相、八十隨好

俱行之心,亦不發起執著無忘失法、

恒住捨性俱行之心,亦不發起執著

陁羅尼門三摩地門俱行之心亦不

發起執著一切智、道相智、一切相智

俱行之心,亦不發起執著預流果乃

至獨覺菩提俱行之心,亦不發起執

著一切菩薩摩訶薩行俱行之心,亦

不發起執著諸佛無上正等菩提俱

行之心.所以者何?是菩薩摩訶薩,行

深般若波羅蜜多方便善巧,不見有

法是可得者,無所得故,不起執著色

等諸法俱行之心.

大般若波羅蜜多經卷第四百五十五

戊戌歲高麗國大藏都監奉

勅雕造

大般若波羅蜜多經卷第四百五十六 出

三藏法師玄奘奉 詔譯

第二分同性品第六十二之二

復次,善現,若菩薩摩訶薩,如是修學

甚深般若波羅蜜多方便善巧威德

力故,攝持一切波羅蜜多,增長一切

波羅蜜多導,引一切波羅蜜多.何以

故?善現,甚深般若波羅蜜多中,含藏

一切波羅蜜多故.善現,譬如薩迦耶

見,遍能含藏六十二見,甚深般若波

羅蜜多亦復如是,含藏一切波羅蜜

多.善現,譬如一切死者,命根滅故,諸

根隨滅,甚深般若波羅蜜多,亦復如

是,布施等五波羅蜜多,悉皆隨從.若

無般若波羅蜜多,亦無一切波羅蜜

多.是故,善現,若菩薩摩訶薩,欲至一

切波羅蜜多究竟彼岸,應學如是甚

深般若波羅蜜多.復次,善現,若菩薩

摩訶薩,能學如是甚深般若波羅蜜

多,於諸有情,最尊最勝.何以故?是菩

薩摩訶薩,已能修學最上處故.復次,

善現,於意云何?於此三千大千世界,

諸有情類,寧爲多不?善現對曰:贍部

洲中諸有情類,尚多無數,何況三千

大千世界諸有情類寧不爲多?佛告

善現:如是如是.如汝所說.善現,假使

三千大千世界諸有情類,非前非後,

皆得人身,得人身已,非前非後,皆發

無上正等覺心,修諸菩薩摩訶薩行

修行滿已非前非後,皆證無上正等

菩提,有菩薩摩訶薩,盡其壽量,能以

種種上妙花鬘、塗散等香,衣服、瓔珞、

寶幢幡蓋、伎樂、燈明、房舍、臥具、飮食、

醫藥,供養恭敬,尊重讚歎此諸如來

應正等覺,於意云何?是菩薩摩訶薩,

由此因緣,得福多不?善現對曰:甚多.

世尊.佛告善現:若菩薩摩訶薩,能於

如是甚深般若波羅蜜多,常樂聽聞,

受持讀誦,究竟通利,如理思惟,依教

修行,書寫流布,所獲福聚,甚多於前,

無量倍數.所以者何?甚深般若波羅

蜜多,具大義用,能令菩薩摩訶薩衆,

疾得無上正等菩提.是故善現,若菩

薩摩訶薩,欲居一切有情上首,欲普

饒益一切有情,無救護者,爲作救護;

無歸依者,爲作歸依;無所趣者,爲作

所趣;無眼目者,爲作眼目;無光明者,

爲作光明;失正路者,示以正路,未涅

槃者,令得涅槃,當學如是甚深般若

波羅蜜多.善現,若菩薩摩訶薩,欲得

無上正等菩提,欲行如來所行境界,

欲遊戲佛所遊戲處,欲作如來大師

子吼,欲擊諸佛無上法鼓,欲扣諸佛

無上法鍾,欲吹諸佛無上法螺,欲昇

諸佛無上法座,欲宣諸佛無上法義,

欲決一切有情疑網,欲入諸佛妙甘

露界,欲受諸佛微妙法樂,欲證如來

殊勝功德,當學如是甚深般若波羅

蜜多.善現,若菩薩摩訶薩,能學如是

甚深般若波羅蜜多,無有一切功德

善根,而不能攝;無有一切功德善根,

而不能得.所以者何?甚深般若波羅

蜜多,是一切種功德善根所依處故.

具壽善現白言:世尊,諸菩薩摩訶薩,

能學如是甚深般若波羅蜜多,豈於

一切聲聞、獨覺功德善根,能攝能得?

佛告善現:是菩薩摩訶薩,亦於一切

聲聞、獨覺功德善根,能攝能得,然於

其中無住無著.以勝智見,正觀察已,

超過聲聞及獨覺地,趣入菩薩正性

離生故,此菩薩摩訶薩衆無有一切

功德善根,而不攝得.善現,若菩薩摩

訶薩,能學如是甚深般若波羅蜜多,

則爲鄰近一切智智,速證無上正等

菩提.善現,若菩薩摩訶薩,能學如是

甚深般若波羅蜜多,則爲一切世閒、

天人、阿素洛等眞實福田,超諸世閒

沙門、梵志、聲聞、獨覺福田之上,疾能

證得一切智智,隨所生處,不捨般若

波羅蜜多,不離般若波羅蜜多,常行

般若波羅蜜多.善現若菩薩摩訶薩,

能如是學甚深般若波羅蜜多,當知

已於一切智智,得不退轉,於一切法

能正覺知,遠離聲聞及獨覺地,鄰近

無上正等菩提.善現,若菩薩摩訶薩,

作如是念:此是般若波羅蜜多此是

修時,此是修處,我能修此甚深般若

波羅蜜多,我由如是甚深般若波羅

蜜多,棄捨如是所應捨法,定當證得

一切智智.是菩薩摩訶薩,非行般若

波羅蜜多,亦於般若波羅蜜多,不能

解了.何以故?甚深般若波羅蜜多,不

作是念我是般若波羅蜜多,此是修

時,此是修處,此是修者,此是般若波

羅蜜多所遠離法,此是般若波羅蜜

多所照了法,此是般若波羅蜜多所

證無上正等菩提.若如是知,是行般

若波羅蜜多.善現,若菩薩摩訶薩,作

如是念:此非般若波羅蜜多,此非修

時,此非修處,此非修者,非由般若波

羅蜜多,遠離一切所應捨法,非由般

若波羅蜜多,定能證得一切智智.所

以者何?以一切法,皆住眞如、法界、法

性、不虛妄性、不變異性、平等性、離生

性、法定、法住、實際、虛空界、不思議界,

此中一切,皆無差別.善現,若菩薩摩

訶薩,能如是行,是行般若波羅蜜多.

第二分無分別品第六十三

爾時,天帝竊作是念:若菩薩摩訶

薩,修行般若波羅蜜多乃至布施波

羅蜜多,安住內空乃至無性自性空,

安住眞如乃至不思議界,安住苦、集、

滅、道聖諦,修行四念住乃至八聖道

支,修行四靜慮、四無量、四無色定,修

行八解脫乃至十遍處,修行空、無相、

無願解脫門,修行極喜地乃至法雲

地,修行一切陁羅尼門、三摩地、門,修

行五眼、六神通,修行如來十力乃至

十八佛不共法,修行無忘失法、恒住

捨性,修行一切智、道相智、一切相智,

修行菩薩摩訶薩行,修行無上正等

菩提,尚超一切有情之上,況得無上

正等菩提?若諸有情,聞說一切智智

名字,心生信解,尚爲獲得人中善利,

及得世閒最勝壽命,況發無上正等

覺心?或常聽聞如是般若波羅蜜多

甚深經典,若諸有情,能發無上正等

覺心,聽聞般若波羅蜜多甚深經典,

諸餘有情,皆應願樂所獲功德,世閒、

天人、阿素洛等,不能及故.時,天帝釋

作是念已,卽取天上微妙音花,奉散

如來應正等覺及諸菩薩摩訶薩衆,

旣散花已,作是願言:若菩薩乘諸善

男子善女人等,求趣無上正等菩提,

以我所集功德善根,令彼所求無上

佛法、一切智智,速得圓滿;以我所集

功德善根,令彼所求自然人法、眞無

漏法,速得圓滿;以我所集功德善根,

令彼一切所欲聞法,皆速圓滿;以我

所集功德善根,若求聲聞、獨覺乘者,

亦令所願疾得滿足.作是願已,卽白

佛言:世尊,若菩薩乘諸善男子善女

人等,已發無上正等覺心,我終不生

一念異意,令其退轉大菩提心,我亦

不生一念異意,令諸菩薩摩訶薩衆,

厭離無上正等菩提,退住聲聞、獨覺

等地世尊,若菩薩摩訶薩,已於無上

正等菩提,心生欲樂,我願彼心倍復

增進,疾證無上正等菩提;願彼菩薩

摩訶薩衆,見生死中種種苦已,爲欲

利樂世閒天人、阿素洛等,發起種種

堅固大願.我旣自度生死大海,亦當

精勤度未度者;我旣自解生死繫縛,

亦當精勤解未解者;我於種種生死

怖畏,旣自安隱,亦當精勤安未安者;

我旣自證究竟涅槃,亦當精勤令未

證者,皆同證得.世尊,若善男子善女

人等,於初發心菩薩摩訶薩功德善

根,起隨喜心,得幾許福?於久發心菩

薩摩訶薩功德善根,起隨喜心,得幾

許福?於不退轉地菩薩摩訶薩功德

善根,起隨喜心,得幾許福?於一生所

繫菩薩摩訶薩功德善根,起隨喜心

得幾許福?爾時,佛告天帝釋言:憍尸

迦,四大洲界,可知兩數,此善男子善

女人等隨喜俱心所生福德,不可知

量.憍尸迦,乃至三千大千世界,可知

兩數,此善男子善女人等,隨喜俱心

所生福德,不可知量.憍尸迦,假使三

千大千世界,爲一大海,有取一毛,扸

爲百分,持一分端,霑大海水,可知渧

數,此善男子善女人等,隨喜俱心所

生福德,不可知量.時,天帝釋復白佛

言?世尊,若諸有情,於菩薩摩訶薩功

德善根,不隨喜者,當知皆是魔所魅

著.世尊,若諸有情,於菩薩摩訶薩功

德善根,不隨喜者,當知皆是惡魔朋

黨.世尊,若諸有情,於菩薩摩訶薩功

德善根,不隨喜者,當知皆從魔界中

沒,來生是閒.所以者何?若菩薩摩訶

薩,求趣無上正等菩提,修諸菩薩摩

訶薩行;若諸有情,於彼菩薩摩訶薩

衆功德善根.隨喜迴向,皆能破壞一

切魔軍宮殿眷屬.世尊,若諸有情,深

心敬愛佛、法、僧寶,隨所生處,常欲見

佛,常欲聞法,常欲遇僧,於諸菩薩摩

訶薩衆功德善根,應生隨喜,旣隨喜

已,迴向無上正等菩提,而不應生二

無二想.若能如是疾證無上正等菩

提,利樂有情,破魔軍衆.爾時,佛告天

帝釋言:如是如是.如汝所說.憍尸迦,

若諸有情,於菩薩摩訶薩功德善根,

深心隨喜,迴向無上正等菩提,是諸

有情,速能圓滿諸菩薩行,疾證無上

正等菩提.若諸有情,於菩薩摩訶薩

功德善根,深心隨喜,迴向無上正等

菩提,是諸有情,具大威力,常能奉事

一切如來應正等覺及善知識,恒聞

般若波羅蜜多甚深經典,善知義趣.

憍尸迦,是諸有情,成就如是隨喜迴

向功德善根,隨所生處,常爲一切世

閒、天人、阿素洛等,供養恭敬,尊重讚

歎,不睹惡色,不聞惡聲,不嗅惡香,不

嘗惡味,不覺惡觸,不思惡法,常不遠

離諸佛世尊,從一佛國,趣一佛國,親

近諸佛,種諸善根,成熟有情,嚴淨佛

土.何以故?憍尸迦,是諸有情,能於無

數最初發心菩薩摩訶薩功德善根,

深心隨喜,迴向無上正等菩提,能於

無數已住初地乃至十地菩薩摩訶

薩功德善根,深心隨喜,迴向無上正

等菩提;能於無數一生所繫菩薩摩

訶薩功德善根,深心隨喜,迴向無上

正等菩提.由此因緣,是諸有情善根

增進,速證無上正等菩提,旣證無上

正等菩提,能盡未來,如實利樂無量

無數無邊有情,令住無餘般涅槃界.

以是故憍尸迦住菩薩乘諸善男子

善女人等,於初發心菩薩摩訶薩功

德善根,於久發心菩薩摩訶薩功德

善根,於不退轉地菩薩摩訶薩功德

善根,於一生所繫菩薩摩訶薩功德

善根,皆應隨喜,迴向無上正等菩提.

於生隨喜及迴向時,不應執著卽心

離心;隨喜迴向不應執著卽心修行,

離心修行.若能如是無所執著隨喜

迴向,修諸菩薩摩訶薩行,速證無上

正等菩提,能盡未來,利益安樂諸有

情衆,皆令安住究竟涅槃.

爾時,具壽善現白佛言:世尊,如佛所

說,諸法如幻,乃至諸法如變化事,云

何菩薩摩訶薩,以如幻心,能證無上

正等菩提?佛告善現:於意云何?汝見

菩薩摩訶薩等如幻心不?善現對曰:

不也.世尊,我不見幻,亦不見有如幻

之心.佛告善現:於意云何?若處無幻、

無如幻心,汝見有是心,能證無上正

等菩提不?善現對曰:不也.世尊,我都

不見有處無幻、無如幻心,更有是心,

能證無上正等菩提.佛告善現:於意

云何?若處離幻、離如幻心,汝見有是

法,能證無上正等菩提不?善現對曰:

不也.世尊,我都不見有處離幻、離如

幻心,更有是法,能證無上正等菩提.

世尊,我都不見卽離心法,說何等法,

是有是無.以一切法,畢竟遠離故.若

一切法畢竟遠離者,不可施設此法

是有此法是無;若法不可施設有無,

則不可說能證無上正等菩提.非無

所有法,能證菩提故.所以者何?以一

切法,皆無所有,性不可得,無生無滅,

無染無淨.何以故?世尊,般若波羅蜜

多乃至布施波羅蜜多,畢竟遠離故;

內空乃至無性自性空,畢竟遠離故;

眞如乃至不思議界,畢竟遠離故;苦

集、滅、道聖諦,畢竟遠離故,四念住乃

至八聖道支,畢竟遠離故四靜慮、四

無量、四無色定,畢竟遠離故;八解脫

乃至十遍處,畢竟遠離故;空、無相、無

願解脫門,畢竟遠離故;極喜地乃至

法雲地,畢竟遠離故;一切陁羅尼門、

三摩地門,畢竟遠離故,五眼、六神通,

畢竟遠離故;如來十力乃至十八佛

不共法,畢竟遠離故;無忘失法、恒住

捨性,畢竟遠離故;一切智、道相智、一

切相智,畢竟遠離故;一切菩薩摩訶

薩行,畢竟遠離故;諸佛無上正等菩

提,畢竟遠離故;一切智智,畢竟遠離

故.世尊,若法畢竟遠離,是法不應修,

亦不應遣,亦復不應有所引發甚深

般若波羅蜜多,亦畢竟遠離故,於法

不應有所引發.世尊,甚深般若波羅

蜜多,旣畢竟遠離,云何可說諸菩薩

摩訶薩依甚深般若波羅蜜多,證得

無上正等菩提?諸佛無上正等菩提,

亦畢竟遠離,云何遠離法,能證遠離

法?是故般若波羅蜜多,應不可說證

得無上正等菩提.佛告善現:善哉,善

哉!如是如是.如汝所說.所以者何?善

現,甚深般若波羅蜜多乃至布施波

羅蜜多,畢竟遠離,如是乃至一切菩

薩摩訶薩行,畢竟遠離;諸佛無上正

等菩提,畢竟遠離;一切智智,亦畢竟

遠離.善現,以甚深般若波羅蜜多乃

至布施波羅蜜多,畢竟遠離,可說菩

薩摩訶薩,證得畢竟遠離無上正等

菩提如是乃至以一切智智,畢竟遠

離,可說菩薩摩訶薩,證得畢竟遠離

無上正等菩提.善現若甚深般若波

羅蜜多乃至布施波羅蜜多,非畢竟

遠離,應非般若波羅蜜多乃至布施

波羅蜜多.如是乃至若一切智智,非

畢竟遠離,應非一切智智.善現,以甚

深般若波羅蜜多乃至布施波羅蜜

多,畢竟遠離,得名般若波羅蜜多乃

至布施波羅蜜多.如是乃至以一切

智智,畢竟遠離,得名一切智智.是故

善現,諸菩薩摩訶薩,非不依止甚深

般若波羅蜜多,證得無上正等菩提.

善現,雖非遠離法能證遠離法,而證

無上正等菩提,非不依止甚深般若

波羅蜜多.是故菩薩摩訶薩衆,欲得

無上正等菩提,常應精勤修學如是

甚深般若波羅蜜多.具壽善現白言:

世尊,諸菩薩摩訶薩所行法義,竝爲

甚深.佛告善現:如是如是.諸菩薩摩

訶薩所行法義,竝爲甚深,難見難覺,

非所尋思,超尋思境.微密智者,自內

所證,不可宣說.善現,當知諸菩薩摩

訶薩,能爲難事,雖行如是甚深法義,

而於聲聞、獨覺地法,能不作證.具壽

善現復白佛言:如我解佛所說義者,

諸菩薩摩訶薩所作無難,不應說彼

能爲難事.所以者何?諸菩薩摩訶薩

所證法義,都不可得,能證般若波羅

蜜多,亦不可得.證法、證者、證處、證時、

亦不可得.世尊,諸菩薩摩訶薩,觀一

切法旣不可得,有何法義,可爲所證,

有何般若波羅蜜多,可爲能證?復有

何等,而可施設證法、證者、證處、證時

旣爾,云何可執由此證得無上正等

菩提?無上正等菩提,尚不可證,況證

聲聞、獨覺地法?世尊若如是行,是名

菩薩無所得行.若菩薩摩訶薩,能行

如是無所得行,於一切法無障無暗.

世尊,若菩薩摩訶薩,聞說此語,其心

不驚,不恐不怖,不憂不悔,不沈不沒,

是行般若波羅蜜多.世尊,是菩薩摩

訶薩,如是行時,不見諸相;不見我行,

不見不行;不見般若波羅蜜多是我

所行,不見無上正等菩提是我所證,

亦復不見證時、處等.世尊,是菩薩摩

訶薩,行深般若波羅蜜多,不作是念:

我遠聲聞、獨覺等地,我近無上正等

菩提.世尊,譬如虛空,不作是念:我去

彼法,若遠若近.何以故?虛空無動,亦

無差別,無分別故.諸菩薩摩訶薩,亦

復如是,行深般若波羅蜜多,不作是

念:我遠聲聞、獨覺等地,我近無上正

等菩提.何以故?甚深般若波羅蜜多,

於一切法,無分別故.世尊,譬如幻士,

不作是念:幻質、幻師、觀衆,去我若遠

若近.何以故?所幻之士,無分別故.諸

菩薩摩訶薩,亦復如是,行深般若波

羅蜜多,不作是念:我遠聲聞、獨覺等

地,我近無上正等菩提.何以故?甚深

般若波羅蜜多,於一切法,無分別故.

世尊,譬如影像,不作是念:我去本質

及我所依,若遠若近.何以故?所現影

像,無分別故.諸菩薩摩訶薩,亦復如

是行深般若波羅蜜多不作是念我

遠聲聞、獨覺等地,我近無上正等菩

提.何以故?甚深般若波羅蜜多,於一

切法無分別故.世尊,行深般若波羅

蜜多諸菩薩摩訶薩,無愛無憎.何以

故?甚深般若波羅蜜多,若愛若憎及

境,自性不可得故.世尊,如諸如來應

正等覺,於一切法,無愛無憎,行深般

若波羅蜜多.諸菩薩摩訶薩,亦復如

是,於一切法無愛無憎.何以故?諸佛

菩薩甚深般若波羅蜜多,愛憎斷故.

世尊,如諸如來應正等覺一切分別

種種分別周遍分別皆畢竟斷.行深

般若波羅蜜多諸菩薩摩訶薩,亦復

如是一切分別、種種分別、周遍分別,

皆畢竟斷.何以故?諸佛菩薩甚深般

若波羅蜜多,於一切法,無分別故.世

尊,如諸如來應正等覺,不作是念:我

遠聲聞、獨覺等地,我近無上正等菩

提,行深般若波羅蜜多諸菩薩摩訶

薩,亦復如是,不作是念:我遠聲聞、獨

覺等地,我近無上正等菩提.何以故?

諸佛菩薩甚深般若波羅蜜多,於一

切法,無分別故.世尊,如諸如來應正

等覺所變化者,不作是念:我遠聲聞、

獨覺等地,我近無上正等菩提.何以

故?一切如來應正等覺及所變化無

分別故.行深般若波羅蜜多諸菩薩

摩訶薩,亦復如是,不作是念:我遠聲

聞、獨覺等地,我近無上正等菩提.何

以故甚深般若波羅蜜多,於一切法

無分別故.世尊,如諸佛等欲有所作,

化作化者,令作彼事,而所化者,不作

是念:我能造作如是事業.何以故?諸

所化者,於所作業,無分別故.甚深般

若波羅蜜多,亦復如是,有所爲故,而

勤修習,旣修習已,雖能成辦所作事

業,而於所作,無所分別.何以故?甚深

般若波羅蜜多法爾,於法,無分別故.

世尊,如巧工匠或彼弟子,有所爲故

造諸機關,或女或男或象馬等,此諸

機關,雖有所作,而於彼事,無所分別.

何以故?機關法爾,無分別故.甚深般

若波羅蜜多,亦復如是,有所爲故,而

成立之,旣成立已,雖能成辦所作所

說,而於其中,都無分別.何以故?甚深

般若波羅蜜多法爾,於法,無分別故.

時,舍利子問善現言:爲但般若波羅

蜜多無分別,爲靜慮、精進、安忍、淨戒、

布施波羅蜜多、亦無分別?善現答言:

非但般若波羅蜜多,無分別,靜慮、精

進、安忍、淨戒、布施波羅蜜多,亦無分

別.舍利子言:爲但六波羅蜜多,無分

別,爲色、受、想、行、識,亦無分別;爲眼處

乃至意處,亦無分別,爲色處乃至法

處,亦無分別,爲眼界乃至意界,亦無

分別,爲色界乃至法界,亦無分別,爲

眼識界乃至意識界,亦無分別,爲眼

觸乃至意觸,亦無分別,爲眼觸爲緣

所生諸受乃至意觸爲緣所生諸受,

亦無分別,爲地界乃至識界,亦無分

別,爲無明乃至老死亦無分別,爲內

空乃至無性自性空,亦無分別,爲眞

如乃至不思議界,亦無分別,爲苦、集、

滅、道聖諦,亦無分別,爲四靜慮、四無

量、四無色定,亦無分別,爲八解脫乃

至十遍處亦無分別爲四念住乃至

八聖道支,亦無分別,爲空、無相、無願

解脫門,亦無分別,爲淨觀地乃至如

來地,亦無分別,爲極喜地乃至法雲

地,亦無分別,爲一切陁羅尼門、三摩

地門,亦無分別,爲五眼、六神通,亦無

分別,爲如來十力乃至十八佛不共

法,亦無分別,爲無忘失法、恒住捨性,

亦無分別,爲一切智、道相智、一切相

智,亦無分別,爲預流果乃至獨覺菩

提,亦無分別,爲一切菩薩摩訶薩行,

亦無分別,爲諸佛無上正等菩提,亦

無分別,爲有爲界,亦無分別,爲無爲

界,亦無分別?善現答言:非但六波羅

蜜多無分別,色亦無分別,受、想、行、識

亦無分別,乃至有爲界,亦無分別,無

爲界,亦無分別.舍利子言:若一切法,

皆無分別,云何分別五趣差別,謂是

地獄,是傍生,是鬼界,是人,是天?云何

分別聖者差別,謂是預流,是一來,是

不還,是阿羅漢,是獨覺,是菩薩,是如

來?善現答言:有情顚倒、煩惱因緣,發

起種種身、語、意業,由此感得欲爲根

本業異熟果,依此施設地獄、傍生、鬼

界、人、天五趣差別.又所問言,云何分

別聖差別者,舍利子,無分別故,施設

預流及預流果;無分別故,施設一來

及一來果;無分別故,施設不還及不

還果;無分別故,施設阿羅漢及阿羅

漢果;無分別故,施設獨覺及獨覺菩

提;無分別故,施設菩薩摩訶薩及菩

薩摩訶薩行;無分別故,施設如來應

正等覺及彼無上正等菩提.舍利子,

過去如來應正等覺,由無分別,分別

斷故,可施設有種種差別;未來如來

應正等覺,亦無分別,分別斷故,可施

設有種種差別;現在十方諸佛世界

一切如來應正等覺現說法者,亦無

分別,分別斷故,可施設有種種差別.

舍利子,由是因緣,當知諸法,皆無分

別,由無分別眞如法界廣說乃至不

思議界爲定量故.舍利子,諸菩薩摩

訶薩,應行如是無所分別甚深般若

波羅蜜多.若菩薩摩訶薩.能行如是

無所分別甚深般若波羅蜜多,便能

證得無所分別微妙無上正等菩提,

覺一切法無分別性,盡未來際,利樂

有情.

第二分堅非堅品第六十四之一

時,舍利子問善現言:諸菩薩摩訶薩,

修行般若波羅蜜多,爲行堅法,爲行

非堅法?善現答言:諸菩薩摩訶薩,修

行般若波羅蜜多,行非堅法,不行堅

法.何以故?舍利子,般若波羅蜜多乃

至布施波羅蜜多,非堅法故;內空乃

至無性自性空,非堅法故;眞如乃至

不思議界,非堅法故;苦、集、滅、道聖諦,

非堅法故;四念住乃至八聖道支,非

堅法故;四靜慮、四無量、四無色定,非

堅法故;八解脫乃至十遍處,非堅法

故;空、無相、無願解脫門,非堅法故;極

喜地乃至法雲地,非堅法故;一切陁

羅尼門、三摩地門,非堅法故;五眼、六

神通,非堅法故;如來十力乃至十八

佛不共法,非堅法故;無忘失法、恒住

捨性,非堅法故;一切智、道相智、一切

相智,非堅法故;一切菩薩摩訶薩行,

非堅法故;諸佛無上正等菩提,非堅

法故;一切智智,非堅法故.所以者何?

諸菩薩摩訶薩,行深般若波羅蜜多

時,於深般若波羅蜜多,尚不見有非

堅可得,況見有堅可得?如是乃至行

一切智智時,於一切智智,尚不見有

非堅可得,況見有堅可得?時,有無量

欲、色界天咸作是念:住菩薩乘諸善

男子善女人等,能發無上正等覺心,

如深般若波羅蜜多所說義行,不證

實際、平等、法性,不墮聲聞及獨覺地.

由此因緣,是善男子善女人等,甚爲

希有,能爲難事,應當敬禮.爾時,善現

知彼諸天心之所念,便告彼曰:是善

男子善女人等,不證實際、平等、法性,

不墮聲聞及獨覺地,非甚希有,亦未

爲難.若菩薩摩訶薩,知一切法及諸

有情,皆不可得,而發無上正等覺心,

被精進甲,誓度無量無邊有情,令入

無餘般涅槃界,是菩薩摩訶薩乃甚

希有,能爲難事.諸天,當知若菩薩摩

訶薩,雖知有情都無所有,而發無上

正等覺心,被精進甲,爲欲調伏諸有

情類,如有爲欲調伏虛空.所以者何?

虛空離故,當知一切有情亦離;虛空

空故,當知一切有情亦空;虛空非堅

實故,當知一切有情,亦非堅實;虛空

無所有故,當知一切有情,亦無所有.

由此因緣,是菩薩摩訶薩,乃甚希有

能爲難事.諸天,當知是菩薩摩訶薩,

被大悲甲,爲欲調伏一切有情,而諸

有情,都無所有,如有被甲,與虛空戰.

諸天,當知是菩薩摩訶薩,被大悲甲,

爲欲利樂一切有情,而諸有情及大

悲甲,俱不可得.所以者何?有情離故,

此大悲甲,當知亦離;有情空故,此大

悲甲,當知亦空;有情非堅實故,此大

悲甲,當知亦非堅實;有情無所有故,

此大悲甲,當知亦無所有.諸天,當知

是菩薩摩訶薩,調伏利樂諸有情事,

亦不可得.所以者何?有情離、空、非堅

實、無所有故,此調伏利樂事,當知亦

離、空、非堅實、無所有.諸天,當知是菩

薩摩訶薩,亦無所有.所以者何?有情

離、空、非堅實、無所有故,當知菩薩,亦

離、空、非堅實、無所有.諸天,當知若菩

薩摩訶薩,聞如是事,其心不驚,不恐

不怖,不憂不悔,不沈不沒,當知是菩

薩摩訶薩,行深般若波羅蜜多.所以

者何?諸色離;卽有情離.受、想、行、識離

卽有情離;眼處乃至意處離,卽有情

離;色處乃至法處離,卽有情離;眼界

乃至意界離,卽有情離;色界乃至法

界離,卽有情離;眼識界乃至意識界

離,卽有情離;眼觸乃至意觸離,卽有

情離;眼觸爲緣所生諸受乃至意觸

爲緣所生諸受離,卽有情離;地界乃

至識界離,卽有情離;因緣乃至增上

緣離,卽有情離;無明乃至老死離,卽

有情離;布施波羅蜜多乃至般若波

羅蜜多離;卽有情離;內空乃至無性

自性空離,卽有情離;眞如乃至不思

議界離,卽有情離;苦、集、滅、道聖諦離,

卽有情離;四念住乃至八聖道支離,

卽有情離;四靜慮、四無量、四無色定

離,卽有情離;八解脫乃至十遍處離,

卽有情離;空、無相、無願解脫門離,卽

有情離;淨觀地乃至如來地離,卽有

情離:極喜地乃至法雲地離,卽有情

離,一切陁羅尼門、三摩地門離.卽有

情離;五眼、六神通離,卽有情離;如來

十力乃至十八佛不共法離,卽有情

離;三十二大士相、八十隨好離,卽有

情;離無忘失法、恒住捨性離.卽有情

離;一切智、道相智、一切相智離,卽有

情離;預流果乃至獨覺菩提離,卽有

情離:一切菩薩摩訶薩行離,卽有情

離;諸佛無上正等菩提離,卽有情離;

一切智智離,卽有情離.

大般若波羅蜜多經卷第四百五十六

戊戌歲高麗國大藏都監奉

勅雕造

大般若波羅蜜多經卷第四百五十七 出

三藏法師玄奘奉 詔譯

第二分堅非堅品第六十四之二

諸天,當知諸色離,卽布施波羅蜜多

乃至般若波羅蜜多離;受、想、行、識離,

卽布施波羅蜜多乃至般若波羅蜜

多離.如是乃至諸色離,卽一切智智

離,受、想、行、識離,卽一切智智離.諸天,

當知諸眼處離,卽布施波羅蜜多乃

至般若波羅蜜多離,耳、鼻、舌、身、意處

離,卽布施波羅蜜多乃至般若波羅

蜜多離.如是乃至諸眼處離,卽一切

智智離;耳、鼻、舌、身、意處離,卽一切智

智離.諸天,當知諸色處離,卽布施波

羅蜜多乃至般若波羅蜜多離;聲、香、

味、觸、法處離,卽布施波羅蜜多乃至

般若波羅蜜多離.如是乃至諸色處

離,卽一切智智離;聲、香、味、觸、法處離

卽一切智智離.諸天,當知諸眼界離,

卽布施波羅蜜多乃至般若波羅蜜

多離;耳、鼻、舌、身、意界離,卽布施波羅

蜜多乃至般若波羅蜜多離.如是乃

至諸眼界離,卽一切智智離;耳、鼻、舌、

身、意界離,卽一切智智離.諸天,當知

諸色界離,卽布施波羅蜜多乃至般

若波羅蜜多離;聲、香、味、觸、法界離,卽

布施波羅蜜多乃至般若波羅蜜多

離.如是乃至諸色界離,卽一切智智

離;聲、香、味、觸、法界離,卽一切智智離.

諸天,當知諸眼識界離,卽布施波羅

蜜多乃至般若波羅蜜多離;耳、鼻、舌、

身、意、識界離,卽布施波羅蜜多乃至,

般若波羅蜜多離.如是乃至諸眼識

界離,卽一切智智離;耳、鼻、舌、身、意識

界離,卽一切智智離.諸天,當知諸眼

觸離,卽布施波羅蜜多乃至般若波

羅蜜多離耳鼻舌身意觸離卽布施

波羅蜜多乃至般若波羅蜜多離.如

是乃至諸眼觸離,卽一切智智離;耳、

鼻、舌、身、意觸離,卽一切智智離.諸天,

當知諸眼觸爲緣所生諸受離,卽布

施波羅蜜多乃至般若波羅蜜多離;

耳、鼻、舌、身、意觸爲緣所生諸受離,卽

布施波羅蜜多乃至般若波羅蜜多

離.如是乃至諸眼觸爲緣所生諸受

離,卽一切智智離:耳、鼻、舌、身、意觸爲

緣所生諸受離,卽一切智智離.諸天,

當知諸地界離,卽布施波羅蜜多乃

至般若波羅蜜多離,水、火、風、空、識界

離:卽布施波羅蜜多乃至般若波羅

蜜多離.如是乃至諸地界離,卽一切

智智離;水、火、風、空、識界離,卽一切智

智離.諸天,當知諸因緣離,卽布施波

羅蜜多乃至般若波羅蜜多離;等無

閒緣、所緣緣、增上緣離,卽布施波羅

蜜多乃至般若波羅蜜多離.如是乃

至諸因緣離,卽一切智智離;等無間

緣、所緣緣、增上緣離,卽一切智智離.

諸天,當知諸無明離,卽布施波羅蜜

多乃至般若波羅蜜多離;行乃至老

死離,卽布施波羅蜜多乃至般若波

羅蜜多離.如是乃至諸無明離,卽一

切智智離;行乃至老死離,卽一切智

智離.諸天,當知諸布施波羅蜜多離

卽內空乃至無性自性空離;淨戒、安

忍、精進、靜慮、般若波羅蜜多離,卽內

空乃至無性自性空離.如是乃至諸

布施波羅蜜多離,卽一切智智離;淨

戒、安忍、精進、靜慮、般若波羅蜜多離,

卽一切智智離.諸天,當知諸內空離,

卽布施波羅蜜多乃至般若波羅蜜

多離;外空乃至無性自性空離,卽布

施波羅蜜多乃至般若波羅蜜多離.

如是乃至諸內空離,卽一切智智離;

外空乃至無性自性空離,卽一切智

智離.諸天,當知諸眞如離,卽布施波

羅蜜多乃至般若波羅蜜多離;法界

乃至不思議界離,卽布施波羅蜜多

乃至般若波羅蜜多離,如是乃至諸

眞如離,卽一切智智離;法界乃至不

思議界離,卽一切智智離.諸天,當知

諸苦聖諦離,卽布施波羅蜜多乃至

般若波羅蜜多離;集、滅、道聖諦離,卽

布施波羅蜜多乃至般若波羅蜜多

離.如是乃至諸苦聖諦離,卽一切智

智離;集、滅、道聖諦離,卽一切智智離.

諸天,當知諸四念住離,卽布施波羅

蜜多乃至般若波羅蜜多離;四正斷

乃至八聖道支離,卽布施波羅蜜多

乃至般若波羅蜜多離,如是乃至諸

四念住離,卽一切智智離;四正斷乃

至八聖道支離,卽一切智智離.諸天,

當知諸四靜慮離,卽布施波羅蜜多

乃至般若波羅蜜多離;四無量、四無

色定離,卽布施波羅蜜多乃至般若

波羅蜜多離.如是乃至諸四靜慮離,

卽一切智智離;四無量、四無色定離,

卽一切智智離.諸天,當知諸八解脫

離,卽布施波羅蜜多乃至般若波羅

蜜多離;八勝處、九次第定、十遍處離,

卽布施波羅蜜多乃至般若波羅蜜

多離.如是乃至諸八解脫離,卽一切

智智離;八勝處、九次第定、十遍處離,

卽一切智智離.諸天,當知諸空解脫

門離,卽布施波羅蜜多乃至般若波

羅蜜多離;無相、無願解脫門離,卽布

施波羅蜜多乃至般若波羅蜜多離.

如是乃至諸空解脫門離,卽一切智

智離;無相、無願解脫門離,卽一切智

智離.諸天,當知諸淨觀地離,卽布施

波羅蜜多乃至般若波羅蜜多離;種

姓地乃至如來地離,卽布施波羅蜜

多乃至般若波羅蜜多離.如是乃至

諸淨觀地離,卽一切智智離;種姓地

乃至如來地離,卽一切智智離.諸天,

當知諸極喜地離,卽布施波羅蜜多

乃至般若波羅蜜多離;離垢地乃至

法雲地離,卽布施波羅蜜多乃至般

若波羅蜜多離.如是乃至諸極喜地

離,卽一切智智離;離垢地乃至法雲

地離,卽一切智智離.諸天,當知諸陁

羅尼門離,卽布施波羅蜜多乃至般

若波羅蜜多離;三摩地門離,卽布施

波羅蜜多乃至般若波羅蜜多離.如

是乃至諸陁羅尼門離,卽一切智智

離;三摩地門離,卽一切智智離.諸天,

當知諸五眼離,卽布施波羅蜜多乃

至般若波羅蜜多離:六神通離卽布

施波羅蜜多乃至般若波羅蜜多離.

如是乃至諸五眼離,卽一切智智離;

六神通離,卽一切智智離.諸天,當知

諸如來十力離,卽布施波羅蜜多乃

至般若波羅蜜多離;四無所畏乃至

十八佛不共法離,卽布施波羅蜜多

乃至般若波羅蜜多離.如是乃至諸

如來十力離,卽一切智智離;四無所

畏乃至十八佛不共法離,卽一切智

智離.諸天,當知諸三十二大士相離,

卽布施波羅蜜多乃至般若波羅蜜

多離;八十隨好離,卽布施波羅蜜多

乃至般若波羅蜜多離.如是乃至諸

三十二大士相離,卽一切智智離;八

十隨好離,卽一切智智離.諸天,當知

諸無忘失法離,卽布施波羅蜜多乃

至般若波羅蜜多離;恒住捨性離,卽

布施波羅蜜多乃至般若波羅蜜多

離.如是乃至諸無忘失法離,卽一切

智智離;恒住捨性離,卽一切智智離.

諸天,當知諸一切智離,卽布施波羅

蜜多乃至般若波羅蜜多離;道相智、

一切相智離,卽布施波羅蜜多乃至

般若波羅蜜多離.如是乃至諸一切

智離,卽一切智智離;道相智、一切相

智離,卽一切智智離.諸天,當知諸預

流果離,卽布施波羅蜜多乃至般若

波羅蜜多離;一來果乃至獨覺菩提

離,卽布施波羅蜜多乃至般若波羅

蜜多離.如是乃至諸預流果離,卽一

切智智離;一來果乃至獨覺菩提離,

卽一切智智離.諸天;當知諸菩薩摩

訶薩行離,卽布施波羅蜜多乃至般

若波羅蜜多離.如是乃至諸菩薩摩

訶薩行離,卽一切智智離.諸天,當知

諸佛無上正等菩提離,卽布施波羅

蜜多乃至般若波羅蜜多離.如是乃

至諸佛無上正等菩提離,卽一切智

智離.諸天,當知諸一切智智離,卽布

施波羅蜜多乃至般若波羅蜜多離.

如是乃至諸一切智智離,卽諸佛無

上正等菩提離.諸天,當知若菩薩摩

訶薩,聞說諸法無不遠離,其心不驚,

不恐不怖不憂不悔不沈不沒當知

是菩薩摩訶薩;行深般若波羅蜜多.

爾時,世尊告善現言:何因緣故,諸菩

薩摩訶薩,於深般若波羅蜜多,不沈

不沒?具壽善現白言:世尊,以一切法,

皆非有故,皆遠離故,皆寂靜故,無所

有故,無生滅故,諸菩薩摩訶薩,於深

般若波羅蜜多,不沈不沒.世尊,由如

是等種種因緣,諸菩薩摩訶薩,於深

般若波羅蜜多,不沈不沒.所以者何?

諸菩薩摩訶薩,於一切法,若能沈沒,

若所沈沒,若沈沒時,若沈沒處,若沈

沒者,由此沈沒,皆不可得,以一切法

不可得故.世尊,若菩薩摩訶薩,聞如

是說,其心不驚,不恐不怖,不憂不悔,

不沈不沒,當知是菩薩摩訶薩,行深

般若波羅蜜多.何以故?是菩薩摩訶

薩觀一切法皆不可得不可施設是

能沈沒,是所沈沒,是沈沒時,是沈沒

處,是沈沒者由此沈沒.以是因緣,諸

菩薩摩訶薩,聞如是說,其心不驚.不

恐不怖,不憂不悔,不沈不沒.世尊.若

菩薩摩訶薩,能如是行甚深般若波

羅蜜多.諸天帝釋、大梵天王、諸衆生

主,恒共禮敬.佛告善現:若菩薩摩訶

薩能如是行甚深般若波羅蜜多,非

但恒爲諸天帝釋、大梵天王、諸衆生

主,共所禮敬,是菩薩摩訶薩,亦爲過

此,極光淨天、若遍淨天、若廣果天、若

淨居天及餘天衆,恒共禮敬.是菩薩

摩訶薩,亦爲十方無量無數無邊世

界一切如來應正等覺現說法者,恒

共護念.善現,當知是菩薩摩訶薩,能

如是行甚深般若波羅蜜多故,則令

布施波羅蜜多乃至般若波羅蜜多,

速得圓滿;亦令內空乃至無性自性

空,速得圓滿;亦令眞如乃至不思議

界,速得圓滿;亦令苦、集、滅、道聖諦,速

得圓滿;亦令四念住乃至八聖道支,

速得圓滿;亦令四靜慮、四無量、四無

色定,速得圓滿;亦令八解脫乃至十

遍處,速得圓滿;亦令空、無相、無願解

脫門,速得圓滿;亦令極喜地乃至法

雲地,速得圓滿;亦令一切陁羅尼門、

三摩地門,速得圓滿;亦令五眼、六神

通,速得圓滿;亦令如來十力乃至十

八佛不共法,速得圓滿;亦令無忘失

法、恒住捨性,速得圓滿;亦令一切智、

道相智、一切相智,速得圓滿;亦令一

切菩薩摩訶薩行,速得圓滿;亦令諸

佛無上正等菩提,速得圓滿;亦令一

切智智,速得圓滿.善現,當知若菩薩

摩訶薩,能如是行甚深般若波羅蜜

多,常爲如來應正等覺及諸菩薩摩

訶薩衆共所護念,速能圓滿一切功

德.是菩薩摩訶薩,當知行佛所應行

處,亦正修行佛所行行故,此菩薩如

佛世尊.善現,當知是菩薩摩訶薩,其

心堅固,假使十方殑伽沙等諸佛世

界一切有情,皆爲惡魔,一一惡魔,各

復化作爾許惡魔,此諸惡魔,皆有無

量無邊神力,是諸惡魔,盡其神力,不

能障礙是菩薩摩訶薩,令不能行甚

深般若波羅蜜多,不證無上正等菩

提.所以者何?是菩薩摩訶薩,已得般

若波羅蜜多方便善巧,達一切法不

可得故.善現,若菩薩摩訶薩,成就二

法,一切惡魔不能障礙令不能行甚

深般若波羅蜜多,不證無上正等菩

提.云何爲二?一觀諸法皆畢竟空,二

不棄捨一切有情.善現,若菩薩摩訶

薩,成就二法,一切惡魔不能障礙令

不能行甚深般若波羅蜜多,不證無

上正等菩提.云何爲二?一如所說,悉

皆能作;二爲諸佛常所護念.善現,若

菩薩摩訶薩,能如是行甚深般若波

羅蜜多,諸天神等常來禮敬,親近供

養,請問勸發,作如是言:善哉!大士,欲

證無上正等菩提,當勤住空、無相、無

願.所以者何?大士,若菩薩摩訶薩,精

勤住空、無相、無願,一切有情,無依怙

者,能作依怙;無歸依者,能作歸,依無

救護者,能作救護;無投趣者,能作投

趣;無洲渚者,能作洲渚;無舍宅者,能

作舍宅;與暗冥者,能作光明;與聾盲

者,能作耳目.何以故?大士,如是住空、

無相、無願,卽爲安住甚深般若波羅

蜜多.若能安住甚深般若波羅蜜多,

疾證無上正等菩提.善現,若菩薩摩

訶薩,能如是住甚深般若波羅蜜多,

便爲十方無量無數無邊世界,現在

如來應正等覺,處大衆中,說正法時,

自然歡喜,稱揚讚歎是菩薩摩訶薩

名字、種姓及諸功德,所謂安住甚深

般若波羅蜜多微妙功德,善現,當知

如我今者,爲衆宣說甚深般若波羅

蜜多,於大衆前,自然歡喜,稱揚讚歎

寶幢菩薩摩訶薩、頂髻菩薩摩訶薩

等,諸菩薩摩訶薩及餘現住不動佛

所.淨修梵行,安住般若波羅蜜多,諸

菩薩摩訶薩名字,種姓及諸功德,所

謂安住甚深般若波羅蜜多微妙功

德.現在東方殑伽沙等諸佛世界一

切如來應正等覺,爲衆宣說甚深般

若波羅蜜多,於彼,亦有諸菩薩摩訶

薩,淨修梵行,安住般若波羅蜜多彼

諸如來應正等覺,各於衆前,自然歡

喜稱揚讚歎彼菩薩摩訶薩名字、種

姓及諸功德,所謂安住甚深般若波

羅蜜多微妙功德.南西北方、四維上

下殑伽沙等諸佛世界一切如來應

正等覺,爲衆宣說甚深般若波羅蜜

多,於彼,亦有諸菩薩摩訶薩,淨修梵

行,安住般若波羅蜜多,彼諸如來應

正等覺,各於衆前,自然歡喜,稱揚讚

歎彼菩薩摩訶薩名字、種姓及諸功

德,所謂安住甚深般若波羅蜜多微

妙功德.善現,當知有菩薩摩訶薩,從

初發心,修行般若波羅蜜多,漸次圓

滿大菩提道,漸次圓滿甚深般若波

羅蜜多乃至當得一切智智,亦爲十

方殑伽沙等諸佛世界一切如來應

正等覺,說正法時,於大衆前,自然歡

喜稱揚讚歎是菩薩摩訶薩名字、種

姓及諸功德,所謂修行甚深般若波

羅蜜多微妙功德.何以故?善現,是菩

薩摩訶薩,能爲難事,不斷佛種,饒益

有情.

爾時,具壽善現白佛言:世尊,何等菩

薩摩訶薩,爲諸如來應正等覺,說正

法時,在大衆前,自然歡喜稱揚讚歎

名字、種姓及諸功德,爲不退轉,退轉

位耶?佛告善現:有菩薩摩訶薩,住不

退轉位,修行般若波羅蜜多,爲諸如

來應正等覺,說正法時,住大衆前,自

然歡喜稱揚讚歎名字、種姓及諸功

德.復有菩薩摩訶薩,雖未受記,而行

般若波羅蜜多,亦爲如來應正等覺

說正法時,在大衆前,自然歡喜稱揚

讚歎名字、種姓及諸功德爾時,善現

復白佛言:此所說者,是何菩薩?佛告

善現:有菩薩摩訶薩,隨不動佛爲菩

薩時,所行而學,已得安住不退轉地,

是菩薩摩訶薩,爲諸如來應正等覺,

說正法時,在大衆前,自然歡喜稱揚

讚歎名字、種姓及諸功德.復有菩薩

摩訶薩,隨寶幢菩薩摩訶薩、頂髻菩

薩摩訶薩等所行而學,是菩薩摩訶

薩,雖未受記,而勤精進行深般若波

羅蜜多,亦爲如來應正等覺,說正法

時,在大衆前,自然歡喜稱揚讚歎名

字、種姓及諸功德.復次,善現,有菩薩

摩訶薩,行深般若波羅蜜多,於一切

法無生性中,雖深信解,而未證得無

生法忍;於深般若波羅蜜多,雖深信

解,而亦未得無生法忍;於一切法畢

竟空性,雖深信解,而亦未得無生法

忍;於一切法,皆寂靜性,雖深信解,而

亦未得無生法忍;於一切法皆遠離

性,雖深信解而亦未得無生法忍;於

一切法皆虛妄性,雖深信解,而亦未

得無生法忍;於一切法皆是空性,雖

深信解,而亦未得無生法忍;於一切

法無所有性,雖深信解,而亦未得無

生法忍;於一切法不自在性,雖深信

解,而亦未得無生法忍;於一切法不

堅實性,雖深信解,而亦未得無生法

忍,善現,如是等菩薩摩訶薩,亦爲如

來應正等覺,說正法時,在大衆前,自

然歡喜稱揚讚歎名字、種姓及諸功

德.善現,若菩薩摩訶薩,爲諸如來應

正等覺,說正法時,在大衆前,自然歡

喜稱揚讚歎名字、種姓及諸功德,是

菩薩摩訶薩,超諸聲聞、獨覺等地,定

得無上正等菩提.善現,若菩薩摩訶

薩,行深般若波羅蜜多,爲諸如來應

正等覺,說正法時,在大衆前,自然歡

喜稱揚讚歎名字、種姓及諸功德,是

菩薩摩訶薩,定當安住不退轉地,住

是地已,速證無上正等菩提.復次,善

現,若菩薩乘諸善男子善女人等,聞

說如是甚深般若波羅蜜多所有義

趣,無疑無惑,不迷不悶,但作是念:如

佛所說,甚深般若波羅蜜多,其理必

然定無顚倒,是善男子善女人等,由

聞般若波羅蜜多,深生淨信,漸次當

於不動佛所及諸菩薩摩訶薩所,廣

聞般若波羅蜜多,於其義趣,深生信

解,旣信解已,當得住於不退轉地,住

是地已,疾證無上正等菩提.善現,是

菩薩乘諸善男子善女人等,但聞如

是甚深般若波羅蜜多,無疑無惑,不

迷不謬,深生信解,不生誹謗,尚獲無

量微妙善根,況能受持讀誦,通利,依

眞如理,繫念思惟,安住眞如,精勤修

學?是善男子善女人等,速當安住不

退轉地,疾證無上正等菩提,轉妙法

輪,度有情衆.

爾時,具壽善現白佛言:世尊,諸法實

性竟不可得,云何可說諸菩薩摩訶

薩安住眞如,精勤修學,速當安住不

退轉地,疾證無上正等菩提,轉妙法

輪,度有情衆?佛告善現:如佛所化,安

住眞如,修菩薩行,速當安住不退轉

地,疾證無上正等菩提,轉妙法輪,度

有情衆,諸菩薩摩訶薩,亦復如是,安

住眞如,修菩薩行,速當安住不退轉

地,疾證無上正等菩提,轉妙法輪,度

有情衆.具壽善現復白佛言:如來所

化,都無所有,法離眞如,亦不可得,誰

住眞如,修菩薩行,誰當安住不退轉

地,誰證無上正等菩提,誰轉法輪,說

何等法,度何等衆?世尊,眞如尚不可

得,何況得有安住眞如,修菩薩行,速

當安住不退轉地,疾證無上正等菩

提轉妙法輪度有情衆此若實有必

無是處.佛告善現:如是如是.如汝所

說,如來所化,都無所有,法離眞如,亦

不可得,誰住眞如,修菩薩行,誰當安

住不退轉地,誰證無上正等菩提,誰

轉法輪,說何等法,度何等衆?善現,眞

如尚不可得,何況得有安住眞如修

菩薩行,速當安住不退轉地,疾證無

上正等菩提,轉妙法輪,度有情衆?此

若實有,必無是處.所以者何?善現諸

佛出世,若不出世,諸法法爾,不離眞

如,廣說乃至不思議界.善現,決定無

有安住眞如,修菩薩行,廣說乃至度

有情衆.何以故?善現,諸法眞如,無生

無滅,亦無住異少分可得.善現,若法

無生無滅,亦無住異少分可得,誰住

其中,修菩薩行,誰當安住不退轉地,

誰證無上正等菩提,誰轉法輪,說何

等法,度何等衆?此中一切都無所有,

此若實有,定無是處.但依世俗,假施

設有.爾時,天帝釋白佛言:世尊,如是

般若波羅蜜多,最極甚深,難信難解,

諸菩薩摩訶薩,行深般若波羅蜜多,

雖知諸法皆不可得,而求無上正等

菩提,欲爲有情,宣說正法;甚爲難事.

何以故?世尊,決定無有安住眞如,修

菩薩行,證得無上正等菩提,爲諸有

情說正法事,而諸菩薩摩訶薩,行深

般若波羅蜜多,觀一切法都無所有,

於深法性,其心不驚,不恐不怖,無疑

無滯,不沈不沒;亦不迷悶如是等事,

甚爲希有.爾時,善現語帝釋言:憍尸

迦,如汝所說,諸菩薩摩訶薩,行深般

若波羅蜜多,觀一切法都無所有,於

深法性,其心不驚,不恐不怖,無疑無

滯,不沈不沒,亦不迷悶如是等事,甚

希有者.憍尸迦,諸菩薩摩訶薩,行深

般若波羅蜜多,觀一切法本性皆空,

於此空中,都無所有,誰可驚恐乃至

迷悶?是故菩薩行深般若波羅蜜多,

於深法性,其心不驚,不恐不怖,無疑

無滯,不沈不沒,不迷不悶,未爲希有.

時,天帝釋白善現言:大德所說,一切

依空,是故所言,常無罣礙.譬如以箭

仰射虛空,若遠若近,俱無罣礙.大德

所說,亦復如是,誰能於中,而敢抗對.

第二分實語品第六十五之一

爾時,天帝釋白佛言:世尊,我如是說,

如是讚,如是記,爲順世尊實語、法語,

於法,隨法,爲正記不?時佛告言:憍尸

迦,汝如是說,如是讚,如是記,諒順世

尊實語、法語,於法隨法,誠爲正記.時,

天帝釋復白佛言:希有世尊,大德善

現,諸有所說,一切依空、無相、無願,亦

依四念住乃至八聖道支亦依四靜

慮、四無量、四無色定,亦依八解脫乃

至十遍處,亦依苦、集、滅、道聖諦,亦依

布施波羅蜜多乃至般若波羅蜜多,

亦依內空乃至無性自性空,亦依眞

如乃至不思議界,亦依菩薩摩訶薩

地,亦依一切陁羅尼門、三摩地門,亦

依五眼、六神通,亦依如來十力乃至

十八佛不共法,亦依無忘失法、恒住

捨性,亦依一切智、道相智、一切相智,

亦依一切菩薩摩訶薩行,亦依諸佛

無上正等菩提.爾時,佛告天帝釋言:

憍尸迦,具壽善現住諸法空,觀布施

波羅蜜多乃至般若波羅蜜多,尚不

可得,況有行布施波羅蜜多乃至般

若波羅蜜多者可得?觀四念住乃至

八聖道支,尚不可得,況有修四念住

乃至八聖道支者可得?觀四靜慮、四

無量、四無色定,尚不可得,況有修四

靜慮、四無量、四無色定者可得?觀八

解脫乃至十遍處,尚不可得,況有修

八解脫乃至十遍處者可得觀苦集

滅、道聖諦,尚不可得,況有住苦、集、滅、

道聖諦者可得?觀內空乃至無性自

性空,尚不可得,況有住內空乃至無

性自性空者可得?觀眞如乃至不思

議界,尚不可得,況有住眞如乃至不

思議界者可得?觀空、無相、無願解脫

門,尚不可得,況有修空、無相、無願解

脫門者可得?觀極喜地乃至法雲地,

尚不可得,況有修極喜地乃至法雲

地者可得?觀一切陁羅尼門、三摩地

門,尚不可得,況有修一切陁羅尼門、

三摩地門者可得?觀五眼、六神通,尚

不可得,況有引發五眼、六神通者可

得?觀如來十力乃至十八佛不共法,

尚不可得,況有引發如來十力乃至

十八佛不共法者可得?觀無忘失法、

恒住捨性,尚不可得,況有引發無忘

失法、恒住捨性者可得?觀一切智、道

相智、一切相智,尚不可得,況有引發

一切智、道相智、一切相智者可得?觀

一切菩薩摩訶薩行,尚不可得,況有

能行一切菩薩摩訶薩行者可得?觀

諸佛無上正等菩提,尚不可得,況有

能證諸佛無上正等菩提者可得?觀

一切智智,尚不可得,況有能得一切

智智者可得?觀正法輪,尚不可得,況

有能轉正法輪者可得?觀三十二大

士相、八十隨好,尚不可得,況有以此

相好莊嚴身者可得?觀無生無滅法,

尚不可得,況有能證無生無滅法者

可得?何以故?憍尸迦,具壽善現於一

切法,住遠離住,住寂靜住,住無所有

住,住無所得住,住空住,住無相住,住

無願住.憍尸迦,具壽善現於一切法,

住如是等無量勝住.憍尸迦,善現所,

住無量勝住,比諸菩薩摩訶薩衆所

住般若波羅蜜多甚深行住,百分不

及一,千分不及一,百千分不及一,乃

至鄔波尼殺曇分,亦不及一.何以故?

憍尸迦,除如來住,是諸菩薩摩訶薩

衆所住般若波羅蜜多甚深行住,於

諸聲聞、獨覺等住,爲最爲勝,爲尊爲

高,爲妙爲微妙,爲上爲無上,無等無

等等.以是故,憍尸迦,若菩薩摩訶薩,

欲住一切有情上者,應住般若波羅

蜜多甚深行住.何以故?憍尸迦,諸菩

薩摩訶薩,住此住中,超諸聲聞、獨覺

等地,證入菩薩正性離生,能速圓滿

一切佛法,永斷煩惱習氣相續,能疾

證得一切智智,得名如來應正等覺,

能常利樂一切有情.

爾時,衆中有無量無數三十三天,聞

佛所說,踊躍歡喜,各取天上微妙香

花,奉散如來及苾芻衆.是時,衆內六

百苾芻,從座而起,頂禮佛足,偏覆左

肩,右膝著地,曲躬恭敬,合掌向佛,瞻

仰尊顏,目不暫捨.佛神力故,各於掌

中,微妙音花,自然盈滿.是苾芻衆,歡

喜踊躍,得未曾有,各持此花,而散佛

上及諸菩薩,旣散花已,咸發願言:我

等用斯勝善根力,願常安住甚深般

若波羅蜜多微妙行,住聲聞.獨覺所

不能住,速趣無上正等菩提,超諸聲

聞、獨覺等地.爾時,世尊知苾芻衆,增

上意樂,趣大菩提,定不退轉,卽便微

笑.如佛常法,從其面門,放種種光,靑

黃、赤、白、紅、紫、碧綠金銀、頗胝,遍照三

千大千世界.其光漸攝,還繞佛身,經

三帀已,從頂上入.爾時,慶喜旣睹斯

瑞,歡喜踊躍,卽從座起,禮佛合掌,白

言:世尊,何因何緣,現此微笑?諸佛現

笑,非無因緣.唯願如來哀愍爲說.佛

告慶喜:是苾芻衆,於未來世星喩劫

中,當得作佛;同號散花如來、應正等、

覺、明行圓滿、善逝、世閒解、無上丈夫、

調御士、天人師、佛薄伽梵.彼佛壽量、

所居國土、苾芻弟子,一切皆同.是諸

如來應正等覺,初生出家及成佛後

隨所在處,若晝若夜,常雨五色微妙

音花.以是因緣故,我微笑.是故慶喜.

若菩薩摩訶薩,欲得安住最勝住者,

當行般若波羅蜜多;若菩薩摩訶薩

欲得安住如來住者,當行般若波羅

蜜多.慶喜,當知若善男子善女人等,

精勤修學甚深般若波羅蜜多,是善

男子善女人等,先世或從人中沒已,

還生此處,或從睹史多天上沒,來生

人中,彼於先世,或在人閒,或居天上,

由曾廣聞甚深般若波羅蜜多故,於

今世,能勤修學甚深般若波羅蜜多.

慶喜,當知如來現見若善男子善女

人等,能勤修學甚深般若波羅蜜多,

於身命財,無所顧者,定是菩薩摩訶

薩也.

大般若波羅蜜多經卷第四百五十七

戊戌歲高麗國大藏都監奉

勅雕造

大般若波羅蜜多經卷第四百五十八 出

三藏法師玄奘奉 詔譯

第二分實語品第六十五之二

慶喜,當知若善男子善女人等,愛樂

聽聞如是所說甚深般若波羅蜜多,

聞已,受持讀誦,通利,精勤修學,如理

思惟,爲菩薩乘諸善男子善女人等.

宣說開示,教誡教授,當知彼人,曾於

過去,親從諸佛,聞說如是甚深般若

波羅蜜多,聞已,受持讀誦,通利,精勤

修學,如理思惟,亦曾爲他,宣說開示,

教誡教授.慶喜,當知是善男子善女

人等,曾於過去無量佛所,種諸善根

故,於今生能辦斯事.是善男子善女

人等,應作是念:我先不從聲聞、獨覺,

聞說如是甚深般若波羅蜜多,定從

如來應正等覺,聞說如是甚深般若

波羅蜜多.我先不於聲聞、獨覺,種諸

善根定,於如來應正等覺,種諸善根,

由是因緣,今得聞此甚深般若波羅,

蜜多,愛樂,受持讀誦,通利,精勤修學,

如理思惟,廣爲他說,能無厭倦.慶喜,

當知若善男子善女人等,愛樂聽聞

甚深般若波羅蜜多,聞已,受持讀誦

通利,精勤修學,如理思惟,若義若文,

若法若意,若毘奈耶,皆能通達,是善

男子善女人等,則爲現見一切如來

應正等覺,慶喜,當知若善男子善女

人等,聞說般若波羅蜜多甚深義趣,

生淨信解,不毀不謗,不可沮壞,是善

男子善女人等,已曾供養無量諸佛,

於諸佛所;發弘誓願,殖多善根,亦爲

無量眞善知識之所攝受,慶喜.當知

若善男子善女人等,能於如來應正

等覺勝福田所種諸善根,雖定當得

或聲聞果或獨覺果或如來果,而證

無上正等菩提,要於般若波羅蜜多

甚深義趣,善達無礙,修行布施波羅

蜜多乃至般若波羅蜜多,安住內空

乃至無性自性空,安住眞如乃至不

思議界,安住苦、集、滅、道聖諦,修行四

念住乃至八聖道支,修行四靜慮、四

無量、四無色定,修行八解脫乃至十

遍處,修行空、無相、無願解脫門,修行

極喜地乃至法雲地,修行一切陁羅

尼門、三摩地門,修行五眼、六神通,修

行如來十力乃至十八佛不共法,修

行無忘失法、恒住捨性,修行一切智、

道相智.一切相智,令得圓滿.慶喜,當

知若菩薩摩訶薩,能於般若波羅蜜

多甚深義趣,善達無礙,修行布施、淨

戒、安忍、精進、靜慮、般若波羅蜜多,令

得圓滿.如是乃至修行一切智、道相

智、一切相智,令得圓滿.是菩薩摩訶

薩,若住聲聞或獨覺地,不證無上正

等菩提,無有是處.是故菩薩摩訶薩

衆,欲證無上正等菩提,應於般若波

羅蜜多甚深義趣,善達無礙,修行布

施、淨戒、安忍、精進、靜慮、般若波羅蜜

多,令速圓滿.如是乃至修行一切智、

道相智、一切相智,令速圓滿.是故慶

喜,我以般若波羅蜜多,付囑於汝,應

正受持讀誦,通利,無令忘失.慶喜,當

知除此般若波羅蜜多甚深經典,受

持所餘我所說法,設有忘失,其罪尚

輕,若於般若波羅蜜多甚深經典,不

善受持,下至一句,有所忘失,其罪甚

重.慶喜,當知若於般若波羅蜜多甚

深經典,下至一句,能善受持,不忘失

者,獲福無量.若於般若波羅蜜多甚

深經典,不善受持,下至一句,有忘失

者,所獲重罪,量同前福.是故慶喜,我

以般若波羅蜜多甚深經典,慇懃付

汝,當正受持讀誦,通利,如理思惟,廣

爲他說,分別開示,令聽受者,究竟解

了文義意趣,復能爲他,如理演說.慶

喜,當知若善男子善女人等,於此般

若波羅蜜多甚深經典,受持讀誦,究

竟通利,如理思惟,廣爲他說,則爲受

持攝取過去、未來、現在一切如來應

正等覺所證無上正等菩提.慶喜,當

知若善男子善女人等,起殷淨心,現

於我所,欲以種種上妙花鬘、塗散等

香、衣服、瓔珞、寶幢、幡蓋、伎樂、燈明、供

養恭敬,尊重讚歎,無厭倦者,當於般

若波羅蜜多甚深經典,至心聽聞,受

持讀誦究竟通利如理思惟廣爲他

說,或復書寫,衆寶莊嚴,常以種種上

妙花鬘、塗散等香、衣服、瓔珞、寶幢、幡

蓋、伎樂、燈明,供養恭敬,尊重讚歎,無

得懈怠.慶喜,當知若善男子善女人

等,供養恭敬尊重讚歎甚深般若波

羅蜜多,則爲供養恭敬尊重讚歎於

我,亦爲供養恭敬尊重讚歎現在十

方世界一切如來應正等覺、現說法

者及爲供養恭敬尊重讚歎過去、未

來諸佛.慶喜,當知若善男子善女人

等,聞說如是甚深般若波羅蜜多,起

淨信心,恭敬愛樂,卽於過去、未來、現

在一切如來應正等覺所證無上正

等菩提,以淨信心,恭敬愛樂.慶喜,若

汝恭敬愛樂於我,不捨於我,亦當勇

勵倍加,恭敬愛樂不捨甚深般若波

羅蜜多,下至一句,勿令忘失.慶喜,我

說如是甚深般若波羅蜜多,付囑因

緣,雖有無量,擧要而言,如我旣是汝

等大師,甚深般若波羅蜜多,當知亦

是汝等大師.汝等天、人,敬重於我,亦

當敬重甚深般若波羅蜜多.是故慶

喜,我以無量方便善巧,付汝般若波

羅蜜多甚深經典,汝當受持,勿令忘

失.我今以此甚深般若波羅蜜多,對

諸天、人、阿素洛等,無量大衆,付囑於

汝.慶喜,我今誠言告汝,諸有淨信,欲

不捨佛,欲不捨法,欲不捨僧,復欲不

捨過去、未來、現在諸佛所證無上正

等菩提,必應不捨甚深般若波羅蜜

多.如是名爲我等諸佛教誡教授諸

弟子法.慶喜,當知若善男子善女人

等,愛樂聽聞甚深般若波羅蜜多,受

持讀誦,究竟通利,如理思惟,以無量門,

廣爲他說,分別開示,施設安立,令其

解了,精勤修學,是善男子善女人等,

速證無上正等菩提,能近圓滿一切

智智.何以故?慶喜,一切如來應正等

覺所得無上正等菩提,皆依如是甚

深般若波羅蜜多而得生故.慶喜,當

知過去、未來、現在諸佛,皆依如是甚

深般若波羅蜜多,出生無上正等菩

提.是故慶喜,若菩薩摩訶薩,欲得無

上正等菩提,當勤精進修學如是甚

深般若波羅蜜多.何以故?慶喜,甚深

般若波羅蜜多,是諸菩薩摩訶薩母,

生諸菩薩摩訶薩故.慶喜,當知若菩

薩摩訶薩,精勤修學布施、淨戒、安忍、

精進、靜慮、般若波羅蜜多,速證無上

正等菩提.是故慶喜,我以此六波羅

蜜多,更付囑汝,當正受持,勿令忘失.

所以者何?如是六種波羅蜜多,是諸

如來應正等覺無盡法藏,一切佛法

從此生故.慶喜,當知現在、過去、未來

諸佛所說法要,皆是六種波羅蜜多

無盡法藏之所流出.慶喜,當知現在、

過去、未來諸佛,皆依六種波羅蜜多

無盡法藏,精勤修學,證得無上正等

菩提.慶喜,當知現在、過去、未來諸佛、

聲聞僧衆,皆依六種波羅蜜多無盡

法藏,精勤修學,於無餘依妙涅槃界,

而般涅槃.

復次,慶喜,假使汝等爲聲聞乘補特

伽羅,說聲聞法,由此法故,三千大千

世界有情,一切皆證阿羅漢果,猶未

爲我作佛弟子所應作事.汝等若能

爲菩薩乘補特伽羅,宣說一句甚深

般若波羅蜜多相應之法,卽名爲我

作佛弟子所應作事.我於此事,深生

隨喜,勝於汝等教化三千大千世界

一切有情,皆令證得阿羅漢果.復次,

慶喜,假使三千大千世界一切有情,

由他教力,非前非後,皆得人身,俱時

證得阿羅漢果,是諸阿羅漢所有殊

勝施性福業事、戒性福業事、修性福

業事,於意云何?彼福業事寧爲多不?

慶喜白言:甚多.世尊,彼福業事無量

無數.佛告慶喜:若有聲聞弟子能爲

菩薩摩訶薩,宣說般若波羅蜜多相

應之法,經一日夜,所獲福聚,甚多於

彼.慶喜,當知置一日夜,但經一日;復

置一日,但經半日;復置半日,但經一

時;復置一時,但經食頃;復置食頃,但

經湏臾;復置湏臾,但經俄爾;復置俄

爾,但瞬息閒,是聲聞人,能爲菩薩摩

訶薩衆、宣說般若波羅蜜多相應之

法,所獲福聚,甚多於前.何以故?此聲

聞人所獲福聚,超過一切聲聞、獨覺

諸功德故.復次,慶喜,若菩薩摩訶薩,

爲聲聞乘補特伽羅,宣說種種聲聞

乘法,假使三千大千世界一切有情

由此法故,悉皆證得阿羅漢果,皆具

種種殊勝功德,於意云何?是菩薩摩

訶薩,由此因緣所獲福聚寧爲多不?

慶喜白言:甚多.世尊,是菩薩摩訶薩

所獲福聚,無量無邊.佛告慶喜:若菩

薩摩訶薩,爲聲聞乘或獨覺乘或無

上乘諸善男子善女人等,宣說般若

波羅蜜多相應之法,經一日夜,所獲

福聚甚多於前.慶喜,當知置一日夜,

但經一日;復置一日,但經半日,復置

半日;但經一時,復置一時,但經食頃

復置食頃,但經湏臾;復置湏臾,但經

俄爾;復置俄爾,但瞬息閒,是菩薩摩

訶薩,能爲三乘諸善男子善女人等,

宣說般若波羅蜜多相應之法,所獲

福聚,甚多於前,無量無數.何以故?甚

深般若波羅蜜多相應法施,超過一

切聲聞、獨覺相應法施及彼二乘諸

功德故.所以者何?是菩薩摩訶薩,自

求無上正等菩提,亦以大乘相應之

法,示現教導讚勵慶喜他諸有情,令

於無上正等菩提,得不退轉.慶喜,當

知是菩薩摩訶薩,自修布施波羅蜜

多乃至般若波羅蜜多,亦教他修布

施波羅蜜多乃至般若波羅蜜多;自

修四念住乃至八聖道支,亦教他修

四念住乃至八聖道支;自住內空乃

至無性自性空,亦教他住內空乃至

無性自性空;自住眞如乃至不思議

界,亦教他住眞如乃至不思議界;自

住苦、集、滅、道聖諦,亦教他住苦、集、滅、

道聖諦;自修四靜慮、四無量、四無色

定,亦教他修四靜慮、四無量、四無色

定;自修八解脫乃至十遍處,亦教他

修八解脫乃至十遍處;自修空、無相、

無願解脫門.亦教他修空、無相、無願、

解脫門;自修菩薩地,亦教他修菩薩

地;自修一切陁羅尼門、三摩地門,亦

教他修一切陁羅尼門、三摩地門;自

修五眼、六神通,亦教他修五眼、六神

通;自修如來十力乃至十八佛不共

法,亦教他修如來十力乃至十八佛

不共法;自修三十二大士相、八十隨

好,亦教他修三十二大士相、八十隨

好;自修無忘失法、恒住捨性,亦教他

修無忘失法、恒住捨性;自修一切智、

道相智、一切相智,亦教他修一切智、

道相智、一切相智;自修一切菩薩摩

訶薩行,亦教他修一切菩薩摩訶薩

行;自修諸佛無上正等菩提,亦教他

修諸佛無上正等菩提;自修一切智

智,亦教他修一切智智.由是因緣,善

根增長,若於無上正等菩提,有退轉

者,無有是處.

爾時,如來四衆圍繞,讚說般若波羅

蜜多,付囑慶喜,令受持已,復於一切

天、龍、藥叉,廣說乃至人、非人等大衆

會前,現神通力,令衆皆見不動如來,

聲聞、菩薩前後圍繞,爲如海衆宣說

妙法及見彼土嚴淨之相.其聲聞僧,

皆阿羅漢,諸漏已盡,無復煩惱,得眞

自在,心善解脫,慧善解脫,如調慧馬,

亦如大龍,已作所作,已辦所辦,棄諸

重檐,逮得己利,盡諸有結,正知解脫,

至心自在;第一究竟.其菩薩僧,一切

皆是,衆望所識,得陁羅尼,獲無礙辯、

功德智慧,猶如大海.於是世尊攝神

通力,令此衆會天、龍藥叉,廣說乃至

人、非人等,不復見彼不動如來聲聞、

菩薩及餘大衆幷彼佛土嚴淨之相.

彼佛衆會及嚴淨土,皆非此土眼根

所對.所以者何?佛攝神力,於彼遠境,

無見緣故.爾時,佛告具壽慶喜:不動

如來應正等覺國土衆會,汝更見不?

慶喜對曰:我不復見.彼事,非此眼所

行故.佛告慶喜:如彼如來衆會國土,

非此土眼所行境界,當知諸法,亦復

如是,非眼根等所行境界.法不行法,

法不見法,法不知法,法不證法.慶喜,

當知一切法性,無能行者,無能見者,

無能知者,無能證者,無動無作.所以

者何?以一切法,皆如虛空,無有作用,

能取所取性,遠離故.以一切法,不可

思議,能所思議性,遠離故.以一切法,

皆如幻等,衆緣和合,相似有故.以一

切法,無作、受者,妄現似有,無堅實故.

慶喜,當知若菩薩摩訶薩,能如是行,

能如是見,能如是知,能如是證,是行

般若波羅蜜多,亦不執著此諸法相.

慶喜,當知若菩薩摩訶薩,如是學時,

是學般若波羅蜜多.慶喜,當知若菩

薩摩訶薩,欲得一切波羅蜜多,速疾

圓滿,應學般若波羅蜜多.所以者何?

如是學者,於諸學中,爲最爲勝,爲尊

爲高,爲妙爲微妙,爲上爲無上,無等

無等等,利益安樂一切有情,無依怙

者,爲作依怙;無歸依者,爲作歸依;無

投趣者,爲作投趣;無舍宅者,爲作舍

宅;無救護者,爲作救護.諸佛世尊開

許稱讚修學般若波羅蜜多.慶喜,當

知若諸菩薩摩訶薩衆及諸如來應

正等覺,住此學中,能以右手若右足

指,擧取三千大千世界,擲置他方,或

還本處,其中有情,不知不覺,無損無

怖.所以者何?甚深般若波羅蜜多功

德威力,不思議故.慶喜,當知過去、未

來、現在諸佛及諸菩薩摩訶薩衆,學

此般若波羅蜜多,於諸無爲及三世

法,悉皆獲得無礙智見.是故慶喜,我

說學此甚深般若波羅蜜多,於諸學

中,爲最爲勝,爲尊爲高,爲妙爲微妙,

爲上爲無上,無等無等等.慶喜,當知

諸有欲取甚深般若波羅蜜多量邊

際者,如愚癡者,欲取虛空量及邊際.

何以故?甚深般若波羅蜜多功德,無

量無邊際故.慶喜,當知我終不說甚

深般若波羅蜜多功德勝利,如名身

等,有量邊際.所以者何?一切名身、句

身、文身,是有量法,甚深般若波羅蜜

多功德勝利,非有量法,非諸名身、句

身、文身,能量般若波羅蜜多功德勝

利,亦非般若波羅蜜多功德勝利,是

彼所量.爾時,慶喜白言:世尊,何因緣

故,甚深般若波羅蜜多;說爲無量?佛

告慶喜:甚深般若波羅蜜多,性無盡

故,說爲無量;性遠離故,說爲無量;性

寂靜故,說爲無量;如實際故,說爲無

量;如虛空故,說爲無量.慶喜,當知一

切過去、未來、現在諸佛世尊,皆學般

若波羅蜜多,究竟圓滿,證得無上正

等菩提,爲諸有情,宣說開示,而此般

若波羅蜜多,常無有盡.所以者何?甚

深般若波羅蜜多,譬如虛空,不可盡

故.諸有欲盡甚深般若波羅蜜多,則

爲欲盡虛空邊際.慶喜,當知甚深般

若波羅蜜多乃至布施波羅蜜多,非

已盡,非今盡,非當盡;內空乃至無性

自性空,非已盡,非今盡,非當盡;眞如

乃至不思議界,非已盡,非今盡,非當

盡;苦、集、滅、道聖諦,非已盡,非今盡,非

當盡;四念住乃至八聖道支,非已盡,

非今盡,非當盡;四靜慮、四無量、四無

色定,非已盡,非今盡,非當盡;八解脫

乃至十遍處,非已盡,非今盡,非當盡;

空、無相、無願解脫門,非已盡,非今盡,

非當盡;極喜地乃至法雲地,非已盡,

非今盡,非當盡;一切陁羅尼門、三摩

地門,非已盡,非今盡,非當盡;五眼、六

神通,非已盡,非今盡,非當盡;如來十

力乃至十八佛不共法,非已盡,非今

盡,非當盡;三十二大士相,八十隨好,

非已盡,非今盡,非當盡;無忘失法、恒

住捨性,非已盡,非今盡,非當盡;一切

智、道相智、一切相智,非已盡,非今盡,

非當盡;一切菩薩摩訶薩行,非已盡,

非今盡,非當盡;諸佛無上正等菩提,

非已盡,非今盡,非當盡;一切智智,非

已盡,非今盡,非當盡.所以者何?如是

等法,無生無滅,亦無住異,如何可得

施設有盡?爾時,世尊從面門,出廣長

舌相,遍覆面輪,現舌相已,還從口入,

告慶喜曰:於意云何?世閒若有如是

舌相所發語言,有虛妄不?慶喜對曰:

不也,世尊.佛告慶喜:汝從今去,應爲

四衆,廣說如是甚深般若波羅蜜多,

分別開示,施設安立,令其易解.慶喜

當知如是般若波羅蜜多甚深經中

廣說一切菩提分法及諸法相.是故

一切求聲聞乘補特伽羅、求獨覺乘

補特伽羅、求無上乘補特伽羅,皆應

依此甚深般若波羅蜜多所說法門,

常勤修學,勿生厭倦.若能如是常勤

修學,速當證得自所求處.復次,慶喜,

甚深般若波羅蜜多,是能悟入一切

法相,是能悟入一切文字,是能悟入

陁羅尼門.諸菩薩摩訶薩,應於如是

陁羅尼門,常勤修學若菩.薩摩訶薩,

受持如是陁羅尼門,速能證得一切

辯才、諸無礙解.慶喜,當知如是般若

波羅蜜多甚深經典,乃是過去、未來、

現在諸佛世尊無盡法藏.是故我今

分明告汝,若有於此甚深般若波羅

蜜多,受持讀誦,究竟通利,如理思惟,

則爲受持一切過去、未來、現在諸佛

無上正等菩提.慶喜,當知我說如是

甚深般若波羅蜜多,是能遊趣菩提

道者之堅固足,亦是一切無上佛法

大陁羅尼.汝等若能受持如是甚深

般若波羅蜜多陁羅尼者,則爲摠持

一切佛法,令不忘失,與諸有情,盡未

來際作大饒益.

第二分無盡品第六十六

爾時,具壽善現作如是念:如是般若

波羅蜜多,最爲甚深;諸佛無上正等

菩提,亦最甚深.我當問佛二甚深義.

作是念已,卽白佛言:世尊,甚深般若

波羅蜜多,卽佛無上正等菩提;諸佛

無上正等菩提,卽深般若波羅蜜多.

如是般若波羅蜜多及佛無上正等

菩提,俱最甚深不可盡故,何緣此二,

說爲無盡?佛告善現:甚深般若波羅

蜜多及佛無上正等菩提,皆如虛空

不可盡故,說爲無盡.具壽善現復白

佛言:云何菩薩摩訶薩,應引發般若

波羅蜜多?佛言:善現,諸菩薩摩訶薩,

應觀色無盡故,引發般若波羅蜜多;

應觀受、想、行、識無盡故,引發般若波

羅蜜多;應觀眼處乃至意處,皆無盡

故,引發般若波羅蜜多;應觀色處乃

至法處皆無盡故,引發般若波羅蜜

多;應觀眼界乃至意界,皆無盡故,引

發般若波羅蜜多;應觀色界乃至法

界,皆無盡故,引發般若波羅蜜多;應

觀眼識界乃至意識界,皆無盡故,引

發般若波羅蜜多;應觀眼觸乃至意

觸,皆無盡故,引發般若波羅蜜多;應

觀眼觸爲緣所生諸受乃至意觸爲

緣所生諸受,皆無盡故,引發般若波

羅蜜多;應觀地界乃至識界,皆無盡

故,引發般若波羅蜜多;應觀因緣乃

至增上緣,皆無盡故,引發般若波羅

蜜多;應觀無明乃、至老死,皆無盡故,

引發般若波羅蜜多;應觀布施波羅

蜜多乃至般若波羅蜜多,皆無盡故,

引發般若波羅蜜多;應觀內空乃至

無性自性空,皆無盡故,引發般若波

羅蜜多;應觀眞如乃至不思議界,皆

無盡故,引發般若波羅蜜多;應觀苦、

集、滅、道聖諦,皆無盡故,引發般若波

羅蜜多;應觀四念住乃至八聖道支,

皆無盡故,引發般若波羅蜜多;應觀

四靜慮、四無量、四無色定,皆無盡故,

引發般若波羅蜜多;應觀八解脫乃

至十遍處;皆無盡故,引發般若波羅

蜜多;應觀空、無相、無願解脫門,皆無

盡故,引發般若波羅蜜多;應觀淨觀

地乃至如來地,皆無盡故,引發般若

波羅蜜多,應觀極喜地乃至法雲地,

皆無盡故,引發般若波羅蜜多;應觀

一切陁羅尼門、三摩地門,皆無盡故,

引發般若波羅蜜多;應觀五眼、六神

通,皆無盡故,引發般若波羅蜜多;應

觀如來十力乃至十八佛不共法,皆

無盡故,引發般若波羅蜜多;應觀三

十二大士相、八十隨好,皆無盡故,引

發般若波羅蜜多;應觀無忘失法、恒

住捨性,皆無盡故,引發般若波羅蜜

多;應觀一切智、道相智、一切相智,皆

無盡故,引發般若波羅蜜多;應觀預

流果乃至獨覺菩提,皆無盡故,引發

般若波羅蜜多;應觀一切菩薩摩訶

薩行,皆無盡故,引發般若波羅蜜多;

應觀諸佛無上正等菩提,皆無盡故,

引發般若波羅蜜多;應觀一切智智,

亦無盡故,引發般若波羅蜜多.復次,

善現,諸菩薩摩訶薩,應觀色如虛空,

無盡故.引發般若波羅蜜多;應觀受

想、行、識,如虛空,無盡故,引發般若波

羅蜜多.如是乃至應觀一切智智,如

虛空,無盡故,引發般若波羅蜜多.復

次,善現,諸菩薩摩訶薩,應觀無明緣

行,如虛空,無盡故,引發般若波羅蜜

多;應觀行緣識,如虛空,無盡故,引發

般若波羅蜜多;應觀識緣名色,如虛

空,無盡故,引發般若波羅蜜多;應觀

名色緣六處,如虛空,無盡故,引發般

若波羅蜜多;應觀六處緣觸,如虛空

無盡故,引發般若波羅蜜多;應觀觸

緣受,如虛空,無盡故,引發般若波羅

蜜多;應觀受緣愛,如虛空,無盡故,引

發般若波羅蜜多;應觀愛緣取,如虛

空,無盡故,引發般若波羅蜜多;應觀

取緣有,如虛空,無盡故,引發般若波

羅蜜多;應觀有緣生,如虛空,無盡故,

引發般若波羅蜜多;應觀生緣老死

愁歎苦憂惱,如虛空,無盡故,引發般

若波羅蜜多.善現,諸菩薩摩訶薩,應

如是,引發般若波羅蜜多.善現,諸菩

薩摩訶薩,如是觀察十二緣起,遠離

二邊,是諸菩薩摩訶薩衆不共妙觀.

善現,諸菩薩摩訶薩,菩提樹下,坐金

剛座,如實觀察十二緣起,譬如虛空,

不可盡故,便能證得一切智智.善現,

若菩薩摩訶薩,以如虛空無盡行住,

引發般若波羅蜜多,如實觀察十二

緣起,不墮聲聞及獨覺地,疾證無上

正等菩提.善現,住菩薩乘補特伽羅,

若於無上正等菩提,有退轉者,皆悉

不依引發般若波羅蜜多善巧作意.

由彼不了云何菩薩摩訶薩修行般

若波羅蜜多,能以如虛空無盡行住,

引發般若波羅蜜多,如實觀察十二

緣起.善現,住菩薩乘諸善男子善女

人等,若於無上正等菩提而有退轉,

皆由遠離引發般若波羅蜜多方便

善巧.若菩薩摩訶薩,能於無上正等

菩提得不退轉,一切皆依引發般若

波羅蜜多方便善巧,是菩薩摩訶薩.

由依如是方便善巧,修行般若波羅

蜜多,以如虛空無盡行住,引發般若

波羅蜜多,如實觀察十二緣起,是菩

薩摩訶薩,由此因緣,速能圓滿甚深

般若波羅蜜多.善現,諸菩薩摩訶薩,

如是觀察緣起法時,不見有法無因

而生,不見有法無因而滅,不見有法

性相常住,不生不滅,不見有法有我、

有情、廣說乃至知者、見者,不見有法

若常若無常,若樂若苦,若我若無我,

若淨若不淨,若寂靜若不寂靜,若遠

離若不遠離.善現,諸菩薩摩訶薩,應

當如是觀察緣起,修行般若波羅蜜

多.善現,若時,菩薩摩訶薩,如實觀察

緣起法門,修行般若波羅蜜多,是時,

菩薩摩訶薩,不見色若常若無常,若

樂若苦,若我若無我,若淨若不淨,若

寂靜若不寂靜,若遠離若不遠離;亦

不見受、想、行、識若常若無常,若樂若

苦,若我若無我,若淨若不淨,若寂靜

若不寂靜,若遠離若不遠離.如是乃

至亦不見一切智智若常若無常,若

樂若苦,若我若無我,若淨若不淨,若

寂靜若不寂靜,若遠離若不遠離.善

現,若時,菩薩摩訶薩,如是修行甚深

般若波羅蜜多,是時,菩薩摩訶薩,雖

行般若波羅蜜多,而不見有所行般

若波羅蜜多,亦復不見有法能見所

行般若波羅蜜多,亦不見有如是不

見;雖行靜慮、精進、安忍、淨戒、布施波

羅蜜多,而不見有所行靜慮乃至布

施波羅蜜多,亦復不見有法能見所

行靜慮乃至布施波羅蜜多,亦不見

有如是不見.如是乃至雖修一切智

智,而不見有所修一切智智,亦復不

見有法能見所修一切智智,亦不見

有如是不見,亦復不見有法能斷一

切煩惱習氣相續.善現,諸菩薩摩訶

薩,於一切法,以無所得而爲方便,應

行般若波羅蜜多.善現,若時,菩薩摩

訶薩,於一切法,以無所得而爲方便,

修行般若波羅蜜多,是時,惡魔生大

愁苦,煩冤荼毒,如箭入心.譬如有人,

父母卒喪,身心楚痛,惡魔亦爾.於是

善現白言:世尊,爲一惡魔,見諸菩薩

摩訶薩衆,於一切法,以無所得而爲

方便,修行般若波羅蜜多,生大愁苦,

煩冤荼毒,如箭入心,爲遍三千大千

世界一切惡魔,皆亦如是?佛告善現:

遍滿三千大千世界一切惡魔,皆亦

如是,各於本座,不能自安.善現,諸菩

薩摩訶薩,應常安住甚深般若波羅

蜜多微妙行住,若菩薩摩訶薩,能如

是住,世閒、天人、阿素洛等,伺求其短,

終不能得,亦復不能惱亂障礙.是故

善現,若菩薩摩訶薩,欲得無上正等

菩提,當勤安住甚深般若波羅蜜多、

微妙行住.善現,若菩薩摩訶薩,能正

安住甚深般若波羅蜜多微妙行住,

則能修滿布施淨戒安忍精進靜慮

般若波羅蜜多.若菩薩摩訶薩,能正

修行甚深般若波羅蜜多,便能具足

修滿一切波羅蜜多.具壽善現白言:

世尊,云何菩薩摩訶薩,能正修行甚

深般若波羅蜜多,便能修滿布施、淨

戒、安忍、精進、靜慮、般若波羅蜜多?佛

告善現:若菩薩摩訶薩,無倒修行甚

深般若波羅蜜多,時以一切智智相

應之心,而行布施,復持如是布施功

德,與諸有情,同共迴向一切智智.善

現,是爲菩薩摩訶薩,能正修行甚深

般若波羅蜜多,修滿布施波羅蜜多.

若菩薩摩訶薩,無倒修行甚深般若

波羅蜜多時,以一切智智相應之心,

而行淨戒、安忍、精進、靜慮、般若,復持

如是淨戒、安忍、精進、靜慮、般若功德,

與諸有情,同共迴向一切智智.善現,

是爲菩薩摩訶薩,能正修行甚深般

若波羅蜜多,修滿淨戒、安忍、精進、靜

慮、般若波羅蜜多.如是善現,諸菩薩

摩訶薩,能正修行甚深般若波羅蜜

多,便能修滿布施、淨戒、安忍、精進、靜

慮、般若波羅蜜多.

大般若波羅蜜多經卷第四百五十八

戊戌歲高麗國大藏都監奉

勅雕造

大般若波羅蜜多經卷第四百五十九 出

三藏法師玄奘奉 詔譯

第二分相攝品第六十七

爾時具壽善現白佛言世尊云何菩

薩摩訶薩,安住布施波羅蜜多,攝取

淨戒、安忍、精進、靜慮、般若波羅蜜多?

佛告善現:若菩薩摩訶薩,以無貪著、

無慳悋心,修行布施,持此布施,與諸

有情,同共迴向一切智智;於諸有情,

住慈身業、語業、意業,離諸罪犯.善現

是爲菩薩摩訶薩,安住布施波羅蜜

多,攝取淨戒波羅蜜多.善現,若菩薩

摩訶薩,以無貪著、無慳悋心,修行布

施,持此布施,與諸有情,同共迴向一

切智智;若有受者、餘惡有情,非理毀

罵,嫌害淩辱,菩薩於彼,不生變異、瞋

忿害心,身語加報,唯起憐愍、慈悲之

心,以善愛言,慚愧遜謝.善現,是爲菩

薩摩訶薩,安住布施波羅蜜多,攝取

安忍波羅蜜多.善現,若菩薩摩訶薩

以無貪著、無慳悋心,修行布施,持此

布施,與諸有情,同共迴向一切智智;

設有受者、餘惡有情,非理毀罵,嫌害

淩辱,菩薩爾時,便作是念:諸有造作

如是類業,還自感得如是類果,我今

不應計彼所作,廢修自業.復作是念:

我應於彼及餘有情,捨心施心,倍更

增長,無所顧惜.作是念已,發起增上

身心精進,常行惠捨.善現,是爲菩薩

摩訶薩,安住布施波羅蜜多,攝取精

進波羅蜜多.善現,若菩薩摩訶薩,以

無貪著、無慳悋心,修行布施,持此布

施,與諸有情,同共迴向一切智智;於

諸受者及餘境界,心無散亂,不求諸

欲,三界、二乘,唯求佛果.善現,是爲菩

薩摩訶薩,安住布施波羅蜜多,攝取

靜慮波羅蜜多.善現,若菩薩摩訶薩,

以無貪著、無慳悋心,修行布施,持此

布施,與諸有情,同共迴向一切智智;

觀諸受者、施者、施物,皆如幻事,不見

此施,於諸有情有益有損,達一切法

勝義空故.善現,是爲菩薩摩訶薩,安

住布施波羅蜜多,攝取般若波羅蜜

多.具壽善現復白佛言:世尊,云何菩

薩摩訶薩,安住淨戒波羅蜜多,攝取

布施、安忍、精進、靜慮、般若波羅蜜多?

佛告善現:若菩薩摩訶薩,安住淨戒

波羅蜜多,造身、語、心三種福業,由斯

福業,離斷生命乃至邪見,不求聲聞、

獨覺乘等,唯求無上正等菩提.菩薩

爾時,安住淨戒,廣行布施,隨諸有情

所湏之物,盡皆施與,復持如是布施

善根,與諸有情,同共迴向一切智智,

不求聲聞、獨覺等果.善現,是爲菩薩

摩訶薩,安住淨戒波羅蜜多,攝取布

施波羅蜜多.善現,若菩薩摩訶薩,安

住淨戒波羅蜜多,若諸有情,競來分

割菩薩支體,各取持去,菩薩於彼,不

生一念忿恨之心,但作是念:我今獲

得廣大善利,謂捨臭穢危脆之身,得

佛淸淨金剛之身.善現,是爲菩薩摩

訶薩,安住淨戒波羅蜜多,攝取安忍

波羅蜜多.善現,若菩薩摩訶薩,安住

淨戒波羅蜜多,身心精進,恒無閒斷,

著大悲甲,發弘誓言:一切有情,沈溺

可畏暴惡難出生死苦海,我當拔置

不死界中.善現,是爲菩薩摩訶薩,安

住淨戒波羅蜜多,攝取精進波羅蜜

多.善現,若菩薩摩訶薩,安住淨戒波

羅蜜多,雖入四靜慮或四無量、四無

色定,或滅盡定,而不墮聲聞、獨覺等

地,亦不證實際,隨本願力,作是念言:

一切有情,沈溺可畏暴惡難出生死

苦海,我今旣住淸淨尸羅方便,引發

淸淨靜慮,定當拔置不死界中.善現,

是爲菩薩摩訶薩,安住淨戒波羅蜜

多,攝取靜慮波羅蜜多.善現,若菩薩

摩訶薩,安住淨戒波羅蜜多.不見有

法若善若非善,若有記若無記,若有

漏若無漏,若世閒若出世閒,若有爲

若無爲,若墮有數若墮無數,若墮有

相若墮無相,唯觀諸法不離眞如,廣

說乃至不思議界,此眞如等,亦不可

得.由此般若波羅蜜多方便善巧,不

墮聲聞、獨覺等地,唯求無上正等菩

提.善現,是爲菩薩摩訶薩,安住淨戒

波羅蜜多,攝取般若波羅蜜多.

具壽善現復白佛言:世尊,云何菩薩

摩訶薩,安住安忍波羅蜜多,攝取布

施、淨戒、精進、靜慮、般若波羅蜜多?佛

告善現:若菩薩摩訶薩,安住安忍波

羅蜜多,從初發心乃至安坐妙菩提

座,於其中閒,設有種種有情之類,非

理毀罵,嫌害淩辱,乃至分割支節持

去,菩薩爾時,都無瞋恨,但作是念:此

諸有情,深可憐愍,煩惱鬼病,擾亂身

心,不得自在,無依無護,貧苦所逼.我

當施彼隨意所湏飮食、衣服及餘種

種財寶、資具,令無匱乏.復持如是布

施善根,以無所得而爲方便,與諸有

情,同共迴向一切智智.於迴向時,無

二心轉,謂誰迴向,何所迴向.善現,是

爲菩薩摩訶薩,安住安忍波羅蜜多,

攝取布施波羅蜜多.善現,若菩薩摩

訶薩,安住安忍波羅蜜多,從初發心

乃至安坐妙菩提座,於其中閒,設極

爲救自命因緣,於諸有情,終不損害

乃至不起諸惡邪見.菩薩如是修淨

戒時,不求聲聞、獨覺等地,復持如是

淨戒善根,以無所得而爲方便,與諸

有情,同共迴向一切智智.於迴向時,

無二心轉,謂誰迴向,何所迴向.善現,

是爲菩薩摩訶薩,安住安忍波羅蜜

多,攝取淨戒波羅蜜多.善現,若菩薩

摩訶薩,安住安忍波羅蜜多,發起勇

猛增上精進,常作是念:若一有情,在

一踰繕那外,或十或百乃至無量踰

繕那外,或在一世界外,或十或百乃

至無量諸世界外,應可度者,我必當

往,方便教化,令其受持,或八學處或

五或、十或具學處,或令安住淨觀、種

姓、第八、預流、一來、不還、阿羅漢果、獨

覺菩提,或令安住諸菩薩地乃至無

上正等菩提,尚不辭勞,況爲教化無

量無數無邊有情,皆令獲得利益安

樂,而當懈倦?復持如是精進善根,以

無所得而爲方便,與諸有情,同共迴

向一切智智.於迴向時,無二心轉,謂

誰迴向,何所迴向.善現,是爲菩薩摩

訶薩,安住安忍波羅蜜多,攝取精進

波羅蜜多.善現,若菩薩摩訶薩,安住

安忍波羅蜜多,攝心不亂,離欲惡不

善法,有尋有伺,離生喜樂,入初靜慮,

廣說乃至入滅想受定,是諸定中隨

所生起心、心所法及諸善根,一切合

集,以無所得而爲方便,與諸有情,同

共迴向一切智智.於迴向時,無二心

轉,謂誰迴向,何所迴向.善現,是爲菩

薩摩訶薩,安住安忍波羅蜜多.攝取

靜慮波羅蜜多.善現,若菩薩摩訶薩,

安住安忍波羅蜜多,於諸法中.住循

法觀,雖以遠離行相,或以寂靜行相.

或以無盡行相,或以永滅行相,觀一

切法,而於寂靜,能不作證,乃至能坐

妙菩提座,證得無上正等菩提,從此

座起,轉妙法輪,利益安樂諸有情衆.

復持如是妙慧善根,以無所得而爲

方便,與諸有情,同共迴向一切智智.

於迴向時,無二心轉,謂誰迴向,何所

迴向.善現,是爲菩薩摩訶薩,安住安

忍波羅蜜多,攝取般若波羅蜜多.

具壽善現復白佛言:世尊,云何菩薩

摩訶薩,安住精進波羅蜜多,攝取布

施、淨戒、安忍、靜慮、般若波羅蜜多?佛

告善現:若菩薩摩訶薩,安住精進波

羅蜜多,身心精進,曾無懈息,求諸善

法,亦無厭倦,每作是念:我必應得一

切智智,不應不得.是菩薩摩訶薩,爲

欲利樂一切有情,常發誓願:若一有

情,在一踰繕那外,或十或百乃至無

量踰繕那外,或在一世界外,或十或

百乃至無量諸世界外,應可度者,我

必當往,方便教化,或令住聲聞乘,或

令住獨覺乘,或令住無上乘,或令受

行十善業道.如是皆以法施、財施而

充足之方便引攝,復持如是布施善

根,以無所得而爲方便,與諸有情,同

共迴向一切智智.於迴向時,無二心

轉,謂誰迴向,何所迴向.善現,是爲菩

薩摩訶薩,安住精進波羅蜜多,攝取

布施波羅蜜多.善現,若菩薩摩訶薩,

安住精進波羅蜜多,從初發心乃至

安坐妙菩提座,自離害生命,亦勸他

離害生命,無倒稱揚離害生命法,歡

喜讚歎離害生命者,如是乃至自離

邪見,亦勸他離邪見,無倒稱揚離邪

見法,歡喜讚歎離邪見者,是菩薩摩

訶薩,持此淨戒波羅蜜多;不求三界

及二乘果,以無所得而爲方便,與諸

有情,同共迴向一切智智.於迴向時,

無二心轉,謂誰迴向,何所迴向.善現,

是爲菩薩摩訶薩,安住精進波羅蜜

多,攝取淨戒波羅蜜多.善現,若菩薩

摩訶薩,安住精進波羅蜜多,從初發

心乃至安坐妙菩提座,於其中閒,人

非人等,競來惱觸,或復斫刺斷割支

節,隨意持去,菩薩爾時,不作是念:誰

斫刺,我誰斷割我,誰復持去.但作是

念我今獲得廣大善利,彼諸有情爲

益我故,來割截我身分支節,然我本

爲一切有情,而受此身,彼來自取己

所有物,而成我事.菩薩如是審諦思

惟諸法實相,而修安忍,持此安忍波

羅蜜多,不求聲聞、獨覺等地,以無所

得而爲方便,與諸有情,同共迴向一

切智智.於迴向時,無二心轉,謂誰迴

向,何所迴向.善現,是爲菩薩摩訶薩,

安住精進波羅蜜多,攝取安忍波羅

蜜多.善現,若菩薩摩訶薩,安住精進

波羅蜜多,勤修諸定,謂離欲惡不善

法,有尋有伺,離生喜樂,入初靜慮,廣

說乃至入第四靜慮;於諸有情,起與

樂想作意,入慈無量廣說乃至入捨

無量;於諸色中,起厭麤想作意,入空

無邊處定,廣說乃至入滅想受定.是

菩薩摩訶薩,雖修如是靜慮、無量、無

色滅定,而不攝取彼異熟果,但隨有

情,應可受化,作利樂處,而於中生,旣

生彼已,用四攝事,而攝取之,方便安

立,令於布施乃至般若波羅蜜多,精

勤修學.是菩薩摩訶薩,依諸靜慮,起

勝神通,從一佛國,往一佛國,親近供

養諸佛世尊,請問甚深諸法性相,精

勤引發殊勝善根,持此善根,以無所

得而爲方便,與諸有情,同共迴向一

切智智.於迴向時,無二心轉,謂誰迴

向,何所迴向.善現,是爲菩薩摩訶薩,

安住精進波羅蜜多,攝取靜慮波羅

蜜多.善現,若菩薩摩訶薩,安住精進

波羅蜜多,不見布施波羅蜜多乃至

般若波羅蜜多,若名若事,若性若相;

不見四念住乃至八聖道支,若名若

事,若性若相;不見內空乃至無性自

性空,若名若事,若性若相;不見眞如

乃至不思議界,若名若事,若性若相;

不見苦、集、滅、道聖諦,若名若事,若性

若相;不見四靜慮、四無量、四無色定,

若名若事,若性若相;不見八解脫乃

至十遍處,若名若事,若性若相;不見

淨觀地乃至如來地,若名若事,若性

若相;不見極喜地乃至法雲地,若名

若事,若性若相;不見一切陁羅尼門、

三摩地門,若名若事,若性若相;不見

五眼、六神通,若名若事,若性若相;不

見如來十力乃至十八佛不共法,若

名若事,若性若相;不見三十二大士

相、八十隨好,若名若事,若性若相;不

見無忘失法、恒住捨性,若名若事,若

性若相;不見一切智、道相智、一切相

智,若名若事,若性若相;不見預流果

乃至獨覺菩提,若名若事,若性若相;

不見一切菩薩摩訶薩行,若名若事

若性若相;不見諸佛無上正等菩提,

若名若事,若性若相;不見一切智智,

若名若事,若性若相.如是乃至不見

一切法,若名若事,若性若相,於諸法

中,不起想念,無所執著,如說能作,復

以如是所集善根,以無所得而爲方

便,與諸有情,同共迴向一切智智.於

迴向時,無二心轉,謂誰迴向,何所迴

向.善現,是爲菩薩摩訶薩,安住精進

波羅蜜多,攝取般若波羅蜜多.

具壽善現復白佛言:世尊,云何菩薩

摩訶薩,安住靜慮波羅蜜多,攝取布

施、淨戒、安忍、精進、般若波羅蜜多?佛

告善現:若菩薩摩訶薩,安住靜慮波

羅蜜多,於諸有情,住財、法施,謂離欲

惡不善法,有尋有伺,離生喜樂,入初

靜慮,廣說乃至入第四靜慮;於諸有

情,起與樂想作意,入慈無量,廣說乃

至入捨無量;於諸色中,起厭麤想作

意,入空無邊處定,廣說乃至入滅想

受定.是菩薩摩訶薩,安住靜慮波羅

蜜多,以無亂心,爲諸有情,宣說正法,

行財、法施,是菩薩摩訶薩,常自行財、

法施,亦常勸他,行財、法施,常無倒稱

揚行財、法施法,常歡喜讚歎行財法

施者,持此善根,不求聲聞、獨覺等地.

但無所得而爲方便.與諸有情,同共

迴向一切智智.於迴向時,無二心轉,

謂誰迴向,何所迴向.善現,是爲菩薩

摩訶薩,安住靜慮波羅蜜多,攝取布

施波羅蜜多.善現,若菩薩摩訶薩,安

住靜慮波羅蜜多,受持淨戒,常不發

起貪俱行心、瞋俱行心、癡俱行心、害

俱行心、慳俱行心、嫉俱行心及毀淨

戒俱行之心,但常發起一切智智俱

行作意,復持如是淨戒善根,不求聲

聞、獨覺等地,但無所得而爲方便,與

諸有情,同共迴向一切智智.於迴向

時,無二心轉,謂誰迴向,何所迴向.善

現,是爲菩薩摩訶薩,安住靜慮波羅

蜜多,攝取淨戒波羅蜜多.善現.若菩

薩摩訶薩,安住靜慮波羅蜜多.修行

安忍,觀色如聚沫觀受如浮泡.觀想

如陽焰,觀行如芭蕉,觀識如幻事,作

是觀時,於五取蘊,不堅實想,恒現在

前,復作是念:諸法皆空,非我、我所.誰

能割截,誰受割截,誰能毀罵,誰受毀

罵,誰復於中發起瞋恨,色是誰色,受

是誰受,想是誰想,行是誰行,識是誰

識?如是菩薩安住靜慮波羅蜜多,審

觀法時,能具安忍,復持如是所集善

根,以無所得而爲方便,與諸有情,同

共迴向一切智智.於迴向時,無二心

轉,謂誰迴向,何所迴向.善現,是爲菩

薩摩訶薩,安住靜慮波羅蜜多,攝取

安忍波羅蜜多.善現,若菩薩摩訶薩

安住靜慮波羅蜜多,發勤精進,離欲

惡不善法,有尋有伺,離生喜樂,入初

靜慮,具足住;尋伺寂靜,住內等淨心

一趣性,無尋無伺,定生喜樂,入第二

靜慮,具足住;離喜住捨,具念正知,領

身受樂,聖者於中,能說能捨,具念樂

住,入第三靜慮,具足住;斷樂斷苦,先

喜憂沒,不苦不樂,捨念淸淨,入第四

靜慮,具足住.菩薩如是修一切種靜

慮、解脫、等持、等至,於中皆能不取其

相,發起種種神境智通,能作無邊大

神變事;或復發起天耳智通,明了淸

淨過人、天耳,能如實聞十方世界情

非情類種種音聲;或復發起他心智

通,能如實知十方世界他有情衆心、

心所法;或復發起宿住智通,如實念

知十方世界無量有情諸宿住事;或

復發起天眼智通,明了淸淨,過人、天

眼,能如實見十方世界有情、無情種

種色像乃至業果,皆如實知.是菩薩

摩訶薩,安住此五殊勝神通,從一佛

國,趣一佛國,親近供養諸佛世尊,請

問如來甚深法義,廣植無量微妙善

根,成熟有情,嚴淨佛土,勤修種種菩

薩勝行,持此善根不求聲聞、獨覺等

地,但無所得而爲方便,與諸有情,同

共迴向一切智智.於迴向時,無二心

轉,謂誰迴向,何所迴向.善現,是爲菩

薩摩訶薩,安住靜慮波羅蜜多,攝取

精進波羅蜜多.善現,若菩薩摩訶薩,

安住靜慮波羅蜜多,觀色、受、想、行、識

不可得,觀眼處乃至意處不可得,觀

色處乃至法處不可得,觀眼界乃至

意界不可得,觀色界乃至法界,不可

得,觀眼識界乃至意識界不可得.觀

眼觸乃至意觸不可得,觀眼觸爲緣

所生諸受乃至意觸爲緣所生諸受

不可得,觀地界乃至識界不可得,觀

因緣乃至增上緣不可得,觀無明乃

至老死不可得,觀布施波羅蜜多乃

至般若波羅蜜多不可得,觀內空乃

至無性自性空不可得,觀眞如乃至

不思議界不可得,觀苦、集、滅、道聖諦

不可得,觀四念住乃至八聖道支不

可得,觀四靜慮、四無量、四無色定不

可得,觀八解脫乃至十遍處不可得,

觀空、無相、無願解脫門不可得,觀淨

觀地乃至如來地不可得,觀極喜地

乃至法雲地不可得,觀一切陁羅尼

門、三摩地門不可得,觀五眼、六神通

不可得,觀如來十力乃至十八佛不

共法不可得,觀三十二大士相、八十

隨好不可得,觀無忘失法、恒住捨性

不可得,觀一切智、道相智、一切相智

不可得,觀預流果乃至獨覺菩提不

可得,觀一切菩薩摩訶薩行不可得,

觀諸佛無上正等菩提不可得,觀一

切智智不可得,觀有爲界不可得,觀

無爲界不可得.如是菩薩觀一切法

不可得故,無作;無作故,無造;無造故

無生;無生故,無滅;無滅故,無取;無取

故,畢竟淸淨,常住無變.所以者何?以

一切法,若佛出世,若不出世,安住法

性、法界、法住、無生無滅、常無變異,是

菩薩摩訶薩,心常無亂,恒時安住一

切智智相應作意,如實觀察一切法

性都無所有,復持如是所集善根,以

無所得而爲方便,與諸有情,同共迴

向一切智智.於迴向時,無二心轉,謂

誰迴向,何所迴向.善現,是爲菩薩摩

訶薩,安住靜慮波羅蜜多,攝取般若

波羅蜜多.

具壽善現復白佛言:世尊,云何菩薩

摩訶薩,安住般若波羅蜜多,攝取布

施、淨戒、安忍、精進、靜慮波羅蜜多?佛

告善現:若菩薩摩訶薩,安住般若波

羅蜜多,觀一切法空無所有.世尊,云

何菩薩摩訶薩,安住般若波羅蜜多,

觀一切法空無所有?善現,諸菩薩摩

訶薩,安住般若波羅蜜多,觀內空,內

空性不可得;外空,外空性不可得;內

外空,內外空性不可得;空空,空空性

不可得;大空,大空性不可得;勝義空,

勝義空性不可得;有爲空,有爲空性

不可得;無爲空,無爲空性不可得;畢

竟空,畢竟空性不可得;無際空,無際

空性不可得;散、無散空、散、無散空性

不可得;本性空,本性空性不可得;自、

共相空,自、共相空性不可得;一切法

空,一切法空性不可得.是菩薩摩訶

薩,安住如是十四空中,不得色,若空

若不空;不得受、想、行、識,若空若不空;

不得眼處乃至意處,若空若不空;不

得色處乃至法處,若空若不空;不得

眼界乃至意界,若空若不空;不得色

界乃至法界,若空若不空;不得眼識

界乃至意識界,若空若不空;不得眼

觸乃至意觸,若空若不空;不得眼觸

爲緣所生諸受乃至意觸爲緣所生

諸受,若空若不空;不得地界乃至識

界,若空若不空;不得因緣乃至增上

緣,若空若不空;不得無明乃至老死

若空若不空;不得布施波羅蜜多乃

至般若波羅蜜多,若空若不空;不得

內空乃至無性自性空,若空若不空;

不得眞如乃至不思議界,若空若不

空;不得苦、集、滅、道聖諦,若空若不空;

不得四念住乃至八聖道支,若空若

不空;不得四靜慮、四無量、四無色定,

若空若不空;不得八解脫乃至十遍

處,若空若不空;不得空、無相、無願解

脫門,若空若不空;不得淨觀地乃至

如來地,若空若不空;不得極喜地乃

至法雲地,若空若不空;不得一切陁

羅尼門、三摩地門,若空若不空;不得

五眼、六神通.若空若不空;不得如來

十力乃至十八佛不共法,若空若不

空;不得三十二大士相、八十隨好,若

空若不空;不得無忘失法、恒住捨性,

若空若不空;不得一切智、道相智、一

切相智.若空若不空;不得預流果乃

至獨覺菩提,若空若不空;不得一切

菩薩摩訶薩行,若空若不空;不得諸

佛無上正等菩提,若空若不空;不得

一切智智,若空若不空;不得有爲界,

若空若不空;不得無爲界,若空若不

空.是菩薩摩訶薩,安住般若波羅蜜

多,於諸有情所有布施,若食若飮及

餘資具,皆觀爲空,若能施,若所施,若

施福,若施果,如是一切,亦觀爲空.菩

薩爾時,由住空觀,貪著,慳悋,無容得

起.所以者何?是菩薩摩訶薩,修行般

若波羅蜜多,從初發心乃至安坐妙

菩提座,如是分別,皆不得起.如諸如

來應正等覺,無時暫起著心、慳心,此

菩薩摩訶薩,亦復如是,行深般若波

羅蜜多著心慳心皆永不起當知般

若波羅蜜多,是諸菩薩摩訶薩師,能

令菩薩摩訶薩衆,不起一切妄想分

別,所行布施,皆無染著.是菩薩摩訶

薩,持此善根,以無所得而爲方便,與

諸有情,同共迴向一切智智.於迴向

時,無二心轉,謂誰迴向,何所迴向.善

現,是爲菩薩摩訶薩,安住般若波羅

蜜多,攝取布施波羅蜜多.善現,若菩

薩摩訶薩,安住般若波羅蜜多,受持

淨戒,一切聲聞、獨覺等心,無容得起.

所以者何?是菩薩摩訶薩,觀諸聲聞、

獨覺等地,皆不可得,迴向彼心,亦不

可得,迴向彼地、身、語、律儀,亦不可得.

是菩薩摩訶薩,安住般若波羅蜜多,

從初發心乃至安坐妙菩提座,於其

中閒,自離斷生命,亦勸他離斷生命,

無倒稱揚離斷生命法,歡喜讚歎離

斷生命者.如是乃至自離邪見,亦勸

他離邪見,無倒稱揚離邪見法,歡喜

讚歎離邪見者.是菩薩摩訶薩,持此

淨戒所生善根,不求三界及二乘法,

但無所得而爲方便,與諸有情,同共

迴向一切智智.於迴向時,無二心轉,

謂誰迴向,何所迴向.善現,是爲菩薩

摩訶薩,安住般若波羅蜜多,攝取淨

戒波羅蜜多.善現,若菩薩摩訶薩,安

住般若波羅蜜多,起隨順忍,得此忍

已,常作是念:一切法中,無有一法,若

起若滅,若生若老,若病若死,若能罵

者,若受罵者,若能謗者,若受謗者,若

能割截、斫刺、打縛、惱觸、加害,若所割

截、斫刺、打縛、惱觸、加害,如是一切性

相皆空不應於中妄想分別是菩薩

摩訶薩,得此忍故,從初發心乃至安

坐妙菩提座,於其中閒,假使一切有

情之類皆來,訶毀,誹謗,淩辱,以諸刀

杖、瓦石塊等,損害打擲,割截斫刺,乃

至分解身諸支節,爾時,菩薩心無變

異,但作是念:深可怪哉!諸法性中,都

無訶毀、誹謗、淩辱、加害等事,而諸有

情妄想分別,執爲實有,發起種種煩

惱惡業,現在、當來,受諸劇苦.是菩薩

摩訶薩,持此善根,以無所得而爲方

便,與諸有情,同共迴向一切智智.於

迴向時,無二心轉,謂誰迴向,何所迴

向.善現,是爲菩薩摩訶薩,安住般若

波羅蜜多,攝取安忍波羅蜜多.善現,

若菩薩摩訶薩,安住般若波羅蜜多,

爲諸有情宣說正法,令住布施波羅

蜜多乃至般若波羅蜜多,或令住四

念住乃至八聖道支,或令得預流果

乃至阿羅漢果,或令得獨覺菩提或

令得一切智智,是菩薩摩訶薩,雖爲

此事,而不住有爲界,亦不住無爲界,

復持如是所集善根,以無所得而爲

方便,與諸有情,同共迴向一切智智.

於迴向時,無二心轉,謂誰迴向,何所

迴向.善現,是爲菩薩摩訶薩,安住般

若波羅蜜多,攝取精進波羅蜜多.善

現,若菩薩摩訶薩,安住般若波羅蜜

多,除佛等持,於餘一切聲聞、獨覺、菩

薩等持,皆能自在,隨意入出,是菩薩

摩訶薩,安住菩薩自在等持,於八解

脫,皆能自在順逆入出.何等爲八?一

者有色,觀諸色解脫,二者內無色想,

觀外諸色解脫;三者淨勝解,身作證

解脫;四者超一切色想,滅有對想,不

思惟種種想,入無邊空,空無邊處解

脫;五者超一切空無邊處,入無邊識.

識無邊處解脫;六者超一切識無邊

處入無少所有無所有處解脫七者

超一切無所有處,入非有想非無想,

非想非非想處解脫;八者超一切非

想非非想處,入滅想受定,滅想受解

脫.是菩薩摩訶薩,復能於九次第定,

若逆若順,自在入出.何等爲九?謂四

靜慮、四無色定、滅想受定,是名爲九.

是菩薩摩訶薩,於八解脫、九次第定,

順逆入出,善成熟已,能入師子奮迅

等持.云何師子奮迅等持?善現,謂菩

薩摩訶薩,離欲惡不善法,有尋有伺,

離生喜樂,入初靜慮,次第乃至超一

切非想非非想處,入滅想受定;復從

滅想受定起,還入非想非非想處定,

次第乃至入初靜慮,是爲師子奮迅

等持.善現,是菩薩摩訶薩,於此師子

奮迅等持,善成熟已,復入菩薩超越

等持.云何菩薩超越等持?善現,謂菩

薩摩訶薩,離欲惡不善法,有尋有伺,

離生喜樂,入初靜慮;從初靜慮起,次

第乃至入滅想受定;從滅想受定起,

入初靜慮;從初靜慮起,入滅想受定;

從滅想受定起,入第二靜慮;從第二

靜慮起,入滅想受定;從滅想受定起,

入第三靜慮;從第三靜慮起,入滅想

受定;從滅想受定起,入第四靜慮;從

第四靜慮起,入滅想受定;從滅想受

定起,入空無邊處定;從空無邊處定

起,入滅想受定;從滅想受定起,入識

無邊處定;從識無邊處定起,入滅想

受定;從滅想受定起,入無所有處定;

從無所有處定起,入滅想受定;從滅

想受定起,入非想非非想處定;從非

想非非想處定起,入滅想受定;從滅

想受定起,復入非想非非想處定;從

非想非非想處定起,墮不定心;從不

定心,還入滅想受定;從滅想受定起.

住不定心;從不定心,入非想非非想

處定;從非想非非想處定起,住不定

心;從不定心,入無所有處定;從無所

有處定起,住不定心;從不定心,入識

無邊處定;從識無邊處定起,住不定

心;從不定心,入空無邊處定;從空無

邊處定起住不定心從不定心入第

四靜慮;從第四靜慮起,住不定心;從

不定心,入第三靜慮;從第三靜慮起,

住不定心;從不定心,入第二靜慮,從

第二靜慮起,住不定心;從不定心,入

初靜慮;從初靜慮起住不定心.是爲

菩薩超越等持.若菩薩摩訶薩,安住

如是超越等持,得一切法平等實性,

復持如是所集善根,以無所得而爲

方便,與諸有情,同共迴向一切智智.

於迴向時,無二心轉,謂誰迴向,何所

迴向.善現,是爲菩薩摩訶薩,安住般

若波羅蜜多.攝取靜慮波羅蜜多.

大般若波羅蜜多經卷第四百五十九

戊戌歲高麗國大藏都監奉

勅雕造